বাংলাদেশের স্বাধীনতা যুদ্ধঃ দলিলপত্র থেকে বলছি
(৬ষ্ঠ খণ্ড)
মুজিবনগর- গণমাধ্যম






অ্যাটেনশন!
পরবর্তী পেজগুলোতে যাওয়ার আগে কিছু কথা জেনে রাখুনঃ
· ডকুমেন্টটি যতদূর সম্ভব ইন্টার‌্যাক্টিভ করা চেষ্টা করা হয়েছে। অর্থাৎ এই ডকুমেন্টের ভেতরেই অসংখ্য ইন্টারনাল লিংক দেয়া হয়েছে। আপনি সেখানে ক্লিক করে করে উইকিপিডিয়ার মতো এই ডকুমেন্টের বিভিন্ন স্থানে সহজেই পরিভ্রমণ করতে পারবেন। যেমন প্রতি পৃষ্ঠার নিচে নীল বর্ণে ‘সূচীপত্র’ লেখা শব্দটিতে কি-বোর্ডের Ctrl চেপে ধরে ক্লিক করলে আপনি সরাসরি এই ডকুমেন্টের সূচিপত্রে চলে যেতে পারবেন।
· তারপর ‘দলিল প্রসঙ্গঃ মুজিবনগর- গণমাধ্যম’ শিরোনামে কিছু লেখা আছে। এটি যুদ্ধদলিলের ৬ষ্ঠ তম খণ্ড থেকে সরাসরি লিপিবদ্ধ করা হয়েছে। এখানে আপনারা জানতে পারবেন যে এই ডকুমেন্টে আসলে কী কী আছে।
· তারপর ‘সূচীপত্র’। এখান থেকেই মূল দলিল শুরু। সূচিপত্রটি সরাসরি দলিলপত্র থেকে নেয়া হয়েছে। সূচিপত্রে লেখা পেজ নাম্বারগুলো যুদ্ধদলিলের মূল সংকলনটির পেজ নাম্বারগুলোকে রিপ্রেজেন্ট করে।
· যুদ্ধদলিলে মোট ১৫ টি খণ্ড আছেঃ
প্রথম খন্ড : পটভূমি (১৯০৫-১৯৫৮)
দ্বিতীয় খন্ড : পটভূমি (১৯৫৮-১৯৭১)
তৃতীয় খন্ড : মুজিবনগর : প্রশাসন
চতুর্থ খন্ড : মুজিবনগর : প্রবাসী বাঙালীদের তৎপরতা
পঞ্চম খন্ড : মুজিবনগর : বেতারমাধ্যম
ষষ্ঠ খন্ড : মুজিবনগর : গণমাধ্যম
সপ্তম খন্ড : পাকিস্তানী দলিলপত্র: সরকারী ও বেসরকারী 
অষ্টম খন্ড : গণহত্যা, শরনার্থী শিবির ও প্রাসঙ্গিক ঘটনা
নবম খন্ড : সশস্ত্র সংগ্রাম (১)
দশম খন্ড : সশস্ত্র সংগ্রাম (২)
একাদশ খন্ড : সশস্ত্র সংগ্রাম (৩)
দ্বাদশ খন্ড : বিদেশী প্রতিক্রিয়া : ভারত
ত্রয়োদশ খন্ড : বিদেশী প্রতিক্রিয়া : জাতিসংঘ ও বিভিন্ন রাষ্ট্র
চতুর্দশ খন্ড : বিশ্বজনমত
পঞ্চদশ খন্ড : সাক্ষাৎকার
· এই ডকুমেন্টে প্রতিটি দলিলের শুরুতে একটা কোড দেয়া আছে।
<খণ্ড নম্বর, দলিল নম্বর, পেজ নম্বর>
অর্থাৎ<৬,১৮,১৪৩-৯৩> এর অর্থ আলোচ্য দলিলটি মূল সংকলনের ৬ষ্ঠ তম খণ্ডের ১৮ নং দলিল, যা ১৪৩ থেকে ১৯৩ পৃষ্ঠায় মুদ্রিত আছে। দলিল নম্বর বলতে সূচিপত্রে উল্লিখিত নম্বরকে বুঝানো হচ্ছে।

· দলিলে বানান সহ বেশ কিছু ভুল আমরা খুঁজে পেয়েছি। সেগুলোকে হলুদ মার্ক করা হয়েছে।
· মনে করুন, ২৬ শে মার্চ উপলক্ষে আপনি কোন ম্যাগাজিনে একটি লেখা দিবেন। এই ফাইলে তখন ২৬ শে মার্চ লিখে সার্চ দিলেই ৬ষ্ঠ তম খণ্ডের সেই সংক্রান্ত সকল দলিল পেয়ে যাবেন। ফলে রেফারেন্স নিয়ে লিখতে আপনার খুবই সুবিধা হবে। কারণ আমাদের মূল উদ্দেশ্য একটাই। আমরা যেন সঠিক ইতিহাস চর্চা করে বেড়ে ওঠা একটি প্রজন্ম হয়ে উঠি। এটা আমাদের নিজেদের জন্যেই অত্যন্ত প্রয়োজন। যে জাতি নিজের জন্মের ইতিহাস জানে না, সে জাতির চেয়ে দুর্বল সত্ত্বা পৃথিবীতে আর কিছু নেই।
· মনে করুন, আপনি নিজের এলাকা নিয়ে জানতে চান। তবে নিজের এলাকার নাম লিখে এই ডকুমেন্টে সার্চ করুন। উদাহরণস্বরূপ, আপনি মিরপুর এলাকার হলে Ctrl+F চেপে “মিরপুর” লিখে সার্চ করুন। ৬ষ্ঠ তম খণ্ডের মিরপুর নিয়ে সকল দলিল আপনার সামনে চলে আসবে। দেশকে জানার প্রথম শর্তই হলো নিজের এলাকাকে জানা। 
মনোযোগ দিয়ে সারসংক্ষেপটি পড়ার জন্য ধন্যবাদ। এবার বিস্তারিত।

(পৃষ্ঠা নাম্বারগুলো মূল দলিলের পৃষ্ঠা নাম্বার অনুযায়ী লিখিত। এর সাথে এই ওয়ার্ড ফাইলের পৃষ্ঠা নাম্বার রিলেটেড নয়)

স্বাধীনতার সপক্ষে বাংলাদেশ ও বিদেশে বাঙ্গালীদের উদ্যোগে প্রকাশিত সংবাদপত্র সমূহ এই খন্ডে সন্নিবেশিত হয়েছে। মুজিবনগরসহ বাংলাদেশের বিভিন্ন স্থানে প্রকাশিত সংবাদ পত্র গুলিকে গ্রন্থের প্রথম অধ্যায়ে (১-৫৬০ পৃষ্ঠা) এবং বৃটেন, আমেরিকা ও কানাডাসহ বিদেশে প্রকাশিত সংবাদপত্র গুলিকে দ্বিতীয় অধ্যায়ে (৫৬১-৭৪৮ পৃষ্ঠা) সংযোজন করা হয়েছে। গেরিলা আক্রমণ ও সম্মুখ সমরসহ মুক্তিযোদ্ধাদের নানা ধরণের তৎপরতার খবরের পাশাপাশি এই পত্রিকাগুলিতে থাকতো বাংলাদেশ সরকারের কার্যক্রম ও নির্দেশাবলী, রাজনৈতিক দল ও নেতৃবৃন্দের বিবৃতি ও তৎপরতা, প্রবাসে বাঙালীদের সংগঠন ও অন্দোলনের খবর এবং বাঙালী কূটনীতিকদের কার্যক্রমের বিস্তারিত বিবরণী। উল্লেখ্য যে, বিভিন্ন ব্যক্তি, গোষ্ঠী ও রাজনৈতিক দলের উদ্যোগে প্রকাশিত এই পত্রিকাগুলি সকল পর্যায়েই মুজিবনগর সরকারের প্রতি অনুগত ছিল। 
.
প্রথম অধ্যায়ে সন্নিবেশিত দুটি ছাড়া অন্য সংবাদ পত্রগুলির ভাষা বাংলা। ইংরেজি পত্রিকা দুটিকে অধ্যায়ের শেষে সংযোজন করা হয়েছে (৪৮০-৫৬০ পৃষ্ঠা)। দ্বিতীয় অধ্যায়ে সংযোজিত অধিকাংশ সংবাদ পত্রই ইংরেজিতে প্রকাশিত হতো। এক্ষেত্রে বাংলায় প্রকাশিত পত্রগুলিকে লন্ডনস্থ সংবাদ পত্র অংশে দ্বিতীয় পর্যায়ে সন্নিবেশ করা হয়েছে। বিন্যাসের ক্ষেত্রে এ গ্রন্থে তারিখ ভিত্তিক কালানুক্রমিকতার পরিবর্তে মুদ্রিত সংবাদ পত্রটির ধারাআহিকতাকে বজায় রাখা হয়েছে। অধিকাংশ সংবাদপত্রেরই প্রথম অংশ সংগ্রহ করা সম্ভব হয়নি বলে সংগৃহীত সংবাদপত্রের তারিখ ভিত্তিক প্রথম সংখ্যাটি শুরুতে মুদ্রিত হয়েছে।
.
সন্নিবেশিত প্রতিটি পত্রিকার পরিচিতি প্রারম্ভিক পৃষ্ঠার পাদটীকায় মুদ্রিত হয়েছে। বাংলাদেশের অভ্যান্তরে প্রকাশিত অধিকাংশ সংবাদপত্রে সম্পাদক, প্রকাশক ও মুদ্রকের ছদ্মনাম ব্যবহৃত হতো, গ্রন্থের পাদটীকায় সে নামই মুদ্রিত হয়েছে। 
.
সন্নিবেশিত সংবাদ পত্রগুলো গণহত্যা ও নির্যাতন, গেরিলা ও সশস্ত্র যুদ্ধের খবরও পরিবেশন করতো। কিন্তু এ দুটি বিষয়ের ওপর প্রকাশিত কয়েকটি ছাড়া, অবশিষ্ট বিবরণ দলিল পত্রের অন্যান্য প্রাসঙ্গিক খন্ডে স্থান দেয়ার জন্য এই খন্ডে বাদ দেয়া হয়েছে। 
.

স্বাধীনতা যুদ্ধকালে বাংলাদেশ এবং মুজিবনগর থেকে প্রকাশিত পত্রপত্রিকা
ক্রমিক   সংবাদপত্র-তারিখ-বিষয়    পৃষ্ঠা

১। জয় বাংলা ৩১ মার্চ সম্পাদকীয় --- ২
২। ১ এপ্রিল সম্পাদকীয় ---- ৪
৩। ৩ এপ্রিল সম্পাদকীয় ---- ৬
৪। ৪ এপ্রিল সম্পাদকীয় ---- ৭
৫। ৫ এপ্রিল সম্পাদকীয় ---- ৯
৬। ৮ এপ্রিল সম্পাদকীয় ---- ১১
৭। ৯ এপ্রিল সম্পাদকীয় ---- ১৪
৮। ১১ এপ্রিল সম্পাদকীয় ---- ১৬
৯। বাংলাদেশ ১৭ এপ্রিল সম্পাদকীয় ---- ১৭
১০। জয় বাংলা ১১ মে সম্পাদকীয় ---- ১৮
১১। ১১ মে এ যুদ্ধ আপনার আমার সকলের ---- ২১
১২। ১৯ মে সম্পাদকীয়ঃ আমাদের বক্তব্য স্পষ্ট ---- ২২
১৩। ১৯ মে অমানিশার অবসানে পূর্ব দিগন্তে ঊষার আলো। ---- ২৪
১৪। ১৯ মে পশ্চিম পাকিস্তানী জল্লাদ বাংলাদেশের কত লাখ লোক খুন করেছে? ---- ২৬
১৫। ১৯ মে বাংলাদেশ প্রশ্নে বিশ্ব শক্তিবর্গের নিষ্ক্রিয়তা ---- ২৭
১৬। ১৮ জুন সম্পাদকীয়ঃ রাজনৈতিক সমাধান? ---- ৩০
১৭। ১৮ জুন ঐক্যবদ্ধ বাঙ্গালী আজ সাম্প্রদায়িকতার উর্ধে ---- ৩৩
১৮। ২৫ জুন সম্পাদকীয়ঃ এরই নাম কি স্বাভাবিক অবস্থা? ---- ৩৫
১৯। ২ জুলাই সম্পাদকীয়ঃ তোমরা তোমরা, আমরা আমরা ---- ৩৭
২০। ২ জুলাই মুক্তিযুদ্ধে আপনার করনীয় কি? ---- ৩৯
২১। ৩০ জুলাই সম্পাদকীয়ঃ জাতিসংঘের মাধ্যমে নয়া চক্রান্ত ---- ৪১
২২। ৩০ জুলাই বাংলাদেশের মানুষ বরদাশত করবে না ( শেখ মুজিবের বিচার প্রসঙ্গে) ---- ৪৪
২৩। ৩০ জুলাই ঐতিহাসিক গণপ্রতিনিধি সমাবেশ ---- ৪৫
২৪। ২৭ আগস্ট তাঁকে (মুজিব) হত্যা করে বাঙ্গালী জাতিকে স্তব্ধ করা যাবে না ---- ৪৮
২৫। ২৭ আগস্ট সম্পাদকীয়ঃ বন্যা ও মুক্তিযুদ্ধ ---- ৫০
২৬। ২৭ আগস্ট ভিয়েতনাম পদ্ধতিতে গনহত্যার জন্য ইয়াহিয়া খান বিশেষ জল্লাদ বাহিনী গড়ে তুলেছে। ---- ৫২
২৭। ২৭ আগস্ট বাংলাদেশের জনগণের ইচ্ছাই রাজনৈতিক সমাধানের বাস্তব ভিত্তি ---- ৫৪
২৮। ১৭ সেপ্টেম্বর সর্বদলীয় উপদেষ্টা কমিটি ---- ৫৮
২৯। ১৭ সেপ্টেম্বর সেই পুরাতন খেলা ---- ৫৯
৩০। ১৭ সেপ্টেম্বর জল্লাদরা ত্রাণ সামগ্রী যুদ্ধের কাজে লাগাচ্ছে ---- ৬১
৩১। ২৪ সেপ্টেম্বর সম্পাদকীয়ঃ ইয়াহিয়ার ইরাণ সফর ---- ৬২
৩২। ২৪ সেপ্টেম্বর কমনওয়েলথ পার্লামেন্টারি সম্মেলনে বাংলাদেশ ---- ৬৪
৩৩। ২৪ সেপ্টেম্বর আর আবেদন নয়, এবার সক্রিয় সাহায্য দিতে হবে ---- ৬৬
৩৪। ২৪ সেপ্টেম্বর বিশ্বমানবতা জল্লাদ ইয়াহিয়ার বিচার চায়ঃ জাতিসংঘ কি তা করতে পারবে?  ---- ৬৮
৩৫। ২৪ সেপ্টেম্বর বহু মুক্তিযুদ্ধের অভিজ্ঞতার আলোকে আদ্রে মালরো বলেছেন ---- ৭০
৩৬। ১৫ অক্টোবর বাংলাদেশের স্বাধীনতা সংগ্রাম ও অর্থনৈতিক প্রতিশ্রুতি ---- ৭২
৩৭। ১৫ অক্টোবর সম্পাদকীয়ঃ যুদ্ধখেত্রেই সমাধান নিহত জঙ্গী শাহীর সামরিক পাঁয়তারা ----৭৫
৩৮। ২৪ অক্টোবর বাংলাদেশ পূর্ণ স্বাধীনতাই সমস্যার একমাত্র সমাধান ---- ৭৭
৩৯। ১২ নভেম্বর বাংলাদেশের অর্থনৈতিক সম্ভাবনা ও জাতীয় পুনর্গঠন ---- ৭৮
৪০। ১২ নভেম্বর মোনেমের ভাগ্য সব দালালকেই বরণ করতে হবে ---- ৮০
৪১। ১৬ ডিসেম্বর ভেঙ্গেছে দুয়ার, এসেছে জ্যোতির্ময় ---- ৮১
৪২। ১৬ ডিসেম্বর ঢাকা আমাদের ---- ৮২
৪৩। বঙ্গবাণী ১৩ জুন সম্পাদকীয়ঃ বিচারের বানী নীরবে নিভৃতে কাঁদে ---- ৮৩
৪৪। ১৩ জুন আড়াই  ডিভিশন পাঞ্জাবী ফৌজ বাংলার স্বাধীনতা রুখতে পারবে না ---- ৮৫
৪৫। ১৬ জুন সম্পাদকীয়ঃ আমাদের লক্ষ মৃত্যু অথবা জয়লাভ ---- ৮৬
৪৬। ১৬ জুন পাকিস্তানের বিধ্বস্ত অর্থনীতি ---- ৮৭
৪৭। ১ জুলাই সম্পাদকীয়ঃ জানি রক্তের পিছে ডাকবে সুখের বান ---- ৮৯
৪৮। ১ জুলাই বিচ্ছিন্নতার পথে পাকিস্তান ---- ৯০
৪৯। ১ জুলাই আমাদের প্রধানর সেনাপতিঃ জেনারেল ওসমানী ---- ৯২
৫০। ১ জুলাই লন্ডনের চিঠি ---- ৯৫
৫১। ১১ জুলাই বাংলাদেশের স্বীকৃতি এখন কেবল সময়ের প্রশ্ন মাত্র ---- ৯৭
৫২। ১৪ জুলাই স্বাধীনতার দাবী করে মুজিব অন্যায় করেনি ---- ৯৮
৫৩। ১৪ জুলাই সম্পাদকীয়ঃ রক্তে আমাদের জ্বলছে আজ প্রতিশোধের আগুন ---- ১০০
৫৪। ১৪ জুলাই আমেরিকা তোমার পতাকার তারা গুলো যেন বুলেটের গর্ত ---- ১০১
৫৫। ২১ অক্টোবর সম্পাদকীয়ঃ বিচিত্র নয়-অবাস্তব নয় ---- ১০২
৫৬। ২১ অক্টোবর মৃত নগরী ঢাকা ---- ১০৩
৫৭। ২১ অক্টোবর ধর্ম নিরপেক্ষ, গণতান্ত্রিক ও সমাজতান্ত্রিক রাষ্ট্রঃ বাংলাদেশ সরকারের লক্ষ্য সম্পর্কে প্রধানমন্ত্রী ---- ১০৪
৫৮। ২১ অক্টোবর রাষ্ট্রসংঘে ‘পাক প্রচার’ ব্যর্থ হয়েছে ---- ১০৫
৫৯। ১৪ ডিসেম্বর সম্পাদকিয়ঃ আসন্ন যুদ্ধের জন্য ঘরে ঘরে প্রস্তুত হউন ---- ১০৬
৬০। বাংলাদেশ ২২ জুন সম্পাদকীয় ---- ১০৭
৬১। ১৯ জুলাই সম্পাদকীয় ---- ১০৮
৬২। ১৬ আগস্ট সম্পাদকিয়ঃ এই প্রহসন নতুন নয় ---- ১০৯
৬৩। ১৬ আগস্ট বঙ্গবন্ধুর জীবন রক্ষায় ২৪ টি রাষ্ট্রের প্রধানের কাছে ইন্দিরা গান্ধীর আবেদন ---- ১১০
৬৪। ২৩ আগস্ট সম্পাদকীয়ঃ ৬ দফা না মুজিববাদ ? ---- ১১১
৬৫। ২৩ আগস্ট শত্রুর বিরুদ্ধে অর্থনৈতিক অবরোধ গড়ে তুলুনঃ দেশবাসীর প্রতি বাংলাদেশ সরকারের আবেদন ---- ১১৩
৬৬। ৪ অক্টোবর খাদ্যের ব্যাবস্থা হলে মুক্তাঞ্চলে উদবাস্তুদের ফিরিয়ে নেয়া যায় ... ১১৪
৬৭। ৪ অক্টোবর বাংলাদেশের নারীদের উপর পাক- ফৌজের অত্যাচারঃ তদন্ত কমিটি গঠন করার জন্য রাষ্ট্র সংঘের প্রতি আবেদন ---- ১১৫
৬৮। ১৫ অক্টোবর পশ্চিম পাকিস্তানে রাজনৈতিক অস্থিরতার ঢেউঃ বাংলাদেশে মুক্তিযুদ্ধের তিব্রতা বৃদ্ধি ---- ১১৬
৬৯। ২৫ অক্টোবর মন্ত্রীদের মধ্যে আতঙ্কঃ পদত্যাগের অভিপ্রায় প্রকাশ ---- ১১৭
৭০। ১ নভেম্বর সম্পাদকীয়ঃ সেই অতীতে যেন আর ফিরে না যাই ---- ১১৮
৭১। ১ নভেম্বর ভন্ড নায়ক ইয়াহিয়া ---- ১১৯
৭২। ১ নভেম্বর রাজাকাররও আর  বিশ্বাসী নয় ---- ১২১
৭৩। ১৫ নভেম্বর বাঙ্গালী রাজাকাররা সাবধান ---- ১২২
৭৪। ১৫ নভেম্বর ঢাকায় চাপা আনন্দের সঞ্চার ---- ১২৩
৭৫। ২২ নভেম্বর সম্পাদকীয়ঃ শান্তি কমিটি? ---- ১২৪
৭৬। ২২ নভেম্বর বাংলাদেশ সরকার রাষ্ট্রীয় ও সাংবিধানিক বিষয়ে কর্মসূচী নিচ্ছেন ---- ১২৬
৭৭। ২২ নভেম্বর বাস্তু ত্যাগীদের নিয়ে ঢাকা বেতারের অপপ্রচার ---- ১২৭
৭৮। ২২ নভেম্বর নির্বাচিত প্রতিনিধিদের মুক্তাঞ্চল পরিদর্শন ---- ১২৮
৭৯। ২২ নভেম্বর রাজাকারদের জন্য শেষ সুযোগ ---- ১২৯

রণাঙ্গন
৮০। ১১ জুলাই সম্পাদকীয় ---- ১৩০
৮১। ২৫ জুলাই সম্পাদকীয় ---- ১৩১
৮২। ৮ আগস্ট সম্পাদকীয় ---- ১৩২
৮৩। ৮ আগস্ট সম্পাদকীয় ---- ১৩৩
৮৪। ২৪ অক্টোবর বঙ্গবন্ধুকে মুক্ত করেই হাতিয়ার ছাড়বো ---- ১৩৪

স্বাধীন বাংলা
৮৫। ১২ জুলাই সম্পাদকীয় ---- ১৩৫
৮৬। ১২ জুলাই বিশ্বের প্রতি অন্তিম আবেদনঃ বাংলার নারীদের বাঁচান ---- ১৩৬
৮৭। ১৮ জুলাই সম্পাদকিয়ঃ ইয়াহিয়া চক্রান্তের ষড়যন্ত্র ব্যর্থ করুণ ---- ১৩৭
৮৮। ২৫ জুলাই সম্পাদকীয়ঃ মুক্তি সংগ্রামের বিজয়ের স্বার্থে --- ১৩৯
৮৯। ২৪ জুলাই সামরিক আদালতে মুজিবের বিচার ---- ১৪১
৯০। ১ আগস্ট সম্পাদকীয়ঃ সংগ্রামী দেশবাসীর প্রতি ---- ১৪২
৯১। ১ আগস্ট ইয়াহিয়া চক্রান্তের মদত দেয়ার জন্য জাতিসংঘের পর্যবেক্ষক দল ও মার্কিন বিশেষজ্ঞ ---- ১৪৪
৯২। ৪ সেপ্টেম্বর সম্পাদকীয়ঃ সামরিক দিক হতেও ঐক্যজোটের অনিবার্য তাগিদ ---- ১৪৬
৯৩। ১৯ সেপ্টেম্বর সম্পাদকীয়ঃ শুভ সূচনা --- ১৪৮
৯৪। ৩ অক্টোবর স্বাধীনতার প্রশ্নে আপোষ নাই ---- ১৫০
৯৫। ১০ অক্টোবর সম্পাদকীয়ঃ সোভিয়েত ভারত যুক্ত বিবৃতি ---- ১৫২
৯৬। ১০ অক্টোবর বাংলাদেশের সংগ্রামী জনগণের সহিত আন্তর্জাতিক কমিউনিস্ট আন্দোলনের দৃঢ সংহতি জ্ঞাপন---- ১৫৪
৯৭। ৭ নভেম্বর উপদেষ্টা পরিষদের সগ্রামী ঐক্যের প্রাণবন্ত প্রতীকে পরিণত করা হউক ---১৫৬
৯৮। ১৪ নভেম্বর ঐক্যবদ্ধভাবে চূড়ান্ত আঘাত হানিয়া শত্রুকে পর্যুদস্ত কর ---- ১৫৮
৯৯। ১৪ নভেম্বর গ্রাম বাংলায় জঙ্গী শাহীর কর্তৃক অচল ---- ১৬০
১০০। ১৪ নভেম্বর বাংলাদেশের অদিকৃত এলাকার অর্থনীতি ভেঙে পড়েছে ---- ১৬২
১০১। ২১ নভেম্বর দিনাজপুরের মুক্তাঞ্চলে সর্বদলীয় কমিটি গঠিত ---- ১৬৪
১০২। ২১ নভেম্বর রাজনৈতিক হালচাল ---- ১৬৫
১০৩। ৫ ডিসেম্বর মুক্তাঞ্চলে নতুন জীবন গড়িতে হইবে ---- ১৬৯
১০৪। ১২ ডিসেম্বর সম্পাদকীয়ঃ জাতীয় জীবনের এই পরম লগ্নে ---- ১৭২
১০৫। ১৯ ডিসেম্বর সম্পাদকীয়ঃ মুক্তির শুভ দিনে ---- ১৭৪

সোনার বাংলা
১০৬। জুলাই টেকনাফ থেকে তেতুলিয়া মুক্তিবাহিনী জয়মাল্য নিয়ে এগিয়ে চলেছে ---- ১৭৬
১০৭। জুলাই হানাদার বাহিনীর শাস্তিদানের জন্য ট্রাইব্যুনাল গঠন করুণ ---- ১৭৮
১০৮। আগস্ট সম্পাদকীয়ঃ মুক্তিযোদ্ধা লহ সালাম ---- ১৭৯
১০৯। আগস্ট মুজিবের প্রাণ নাশের ষড়যন্ত্রের বিরুদ্ধে সারা বিশ্বে আলোড়ন সৃষ্টি ---- ১৮০
১১০। ৩১ অক্টোবর সম্পাদকীয়ঃ বিশ্ববিবেক নীরবতার প্রেক্ষিতে ---- ১৮১
১১১। ৩১ অক্টোবর বাংলাদেশের সমস্যার রাজনৈতিক সমাধান প্রসঙ্গে ---- ১৮২

বাংলার মুখ
১১২। ২৭ আগস্ট সম্পাদকীয়ঃ বাংলাদেশ ও জাতিসংঘ ---- ১৮৩
১১৩। ১৭ সেপ্টেম্বর সম্পাদকীয়ঃ সংগ্রামী নেতৃবৃন্দের প্রতি ---- ১৮৫
১১৪। ১৭ সেপ্টেম্বর মুক্তি সংগ্রামের নতুন দিক ---- ১৮৭
১১৫। ১৭ সেপ্টেম্বর বাংলাদেশ ও বিশ্ববিবেক ---- ১৮৯
১১৬। ১ অক্টোবর সম্পাদকীয়ঃ স্বাধীন বাংলাদেশ বাস্তব সত্য ---- ১৯১
১১৭। ২৬ নভেম্বর সম্পাদকীয়ঃ এবারের ঈদ ---- ১৯৩
১১৮। ২৬ নভেম্বর বাংলার স্বাধীনতা অশ্রু আর রক্তের ----- ১৯৫
১১৯। ২৬ নভেম্বর বাংলাদেশ সরকার ও তার ব্যাপক সাফল্য ---- ১৯৭
১২০। ১০ ডিসেম্বর সম্পাদকীয়ঃ তোমার স্বপ্ন সফল , তোমার বাংলা স্বাধীন ---- ১৯৯

বিপ্লবী বাংলাদেশ
১২১।  ৫ সেপ্টেম্বর সম্পাদকীয়ঃ জনযুদ্ধের জন শিক্ষা --- ২০০
১২২। ১২ সেপ্টেম্বর সম্পাদকীয়ঃ বাংলাদেশের মুক্তিযুদ্ধ --- ২০২
১২৩। ১২ সেপ্টেম্বর সম্পাদকীয়ঃ বাংলাদেশের মুক্তিযুদ্ধ কি এবং কেন ? --- ২০৩
১২৪। ১০ অক্টোবর সম্পাদকীয়ঃ অবরোধ --- ২০৫
১২৫। ১০ অক্টোবর রাজনৈতিক সমাধান --- ২০৭
১২৬। ১০ অক্টোবর বিশ্বের মুক্তিকামী সরকার বাংলার মুক্তিবাহিনীকে অস্ত্র দিন --- ২০৯
১২৭। ১৭ অক্টোবর সম্পাদকীয়ঃ তথ্য সংগ্রহ ও অন্য কাজ --- ২১০
১২৮। ২৪ অক্টোবর সম্পাদকীয়ঃ আমাদের স্বাধীনতা সংগ্রাম --- ২১২
১২৯। ৭ নভেম্বর সম্পাদকীয়ঃ বাংলাদেশে অনুপ্রবেশ কারী কে ? দুষ্কৃতিকারী কে ? --- ২১৪
১৩০। ৭ নভেম্বর বিশ্বের চোখে বাংলাদেশ --- ২১৬
১৩১। ২১ নভেম্বর এবারের ঈদ রক্ত তিলক শপথের দিন --- ২১৭
১৩২। ২১ নভেম্বর বাংলাদেশের স্বাধীনতা প্রশ্নে বিরূপ রাজনৈতিক সমাধান মেনে নেয়া হবে না --- ২১৮
১৩৩। ২৮ নভেম্বর সম্পাদকীয়ঃ শোষণ অবসানের অভিযান। --- ২১৯

জন্মভূমি
১৩৪. ৬ সেপ্টেম্বর সম্পাদকীয়ঃ মালিক সাবধান! --- ২২১
১৩৫. ৬ সেপ্টেম্বর যারা বাংলাদেশের আনুগত্য স্বীকার করেছেন --- ২২২
১৩৬. ৬ সেপ্টেম্বর বাংলাদেশের ডাক টিকিট --- ২২৪
১৩৭. ১৩ সেপ্টেম্বর সম্পাদকীয়ঃ (১) দুর্ভিক্ষ ও ত্রাণ সংস্থা (২) একটি শুভ পদক্ষেপ --- ২২৫
১৩৮. ৬ ডিসেম্বর সম্পাদকীয়ঃ নিশ্চিহ্ন পাকিস্তান, এ লড়াই শেষ লড়াই --- ২২৬
১৩৯. ৬ ডিসেম্বর সম্পাদকীয়ঃ মার্কিন ষড়যন্ত্র ব্যর্থ --- ২২৭
১৪০. ৬ ডিসেম্বর জঙ্গি শাহীর সামরিক শক্তি কতটুকু --- ২২৮

বাংলার বানী

১৪১. ১৪ সেপ্টেম্বর সম্পাদকীয়ঃ দুর্ভিক্ষের করাল গ্রাসে বাংলাদেশ --- ২৩০
১৪২. ১৪ সেপ্টেম্বর জাতিসংঘের সাহায্য সামগ্রী লইয়া ছিনিমিনি খেলা --- ২৩২
১৪৩. ১৪ সেপ্টেম্বর অধিকৃত অঞ্চলে স্বাভাবিক অবস্থার নমুনা --- ২৩৩
১৪৪. ১৪ সেপ্টেম্বর বাংলাদেশের অধিকৃত এলাকায় কি দেখলাম --- ২৩৪
১৪৫. ২১ সেপ্টেম্বর সম্পাদকীয়ঃ জাতিসংঘের অগ্নি পরীক্ষা--- ২৩৫
১৪৬. ২১ সেপ্টেম্বর মাতৃভূমির বক্তব্য পেশের জন্য বাংলাদেশ প্রতিনিধি দলের নিউইয়র্ক যাত্রা --- ১৩৭
১৪৭. ২১ সেপ্টেম্বর বাংলাদেশের অধিকৃত এলাকায় কি দেখলাম --- ২৩৯
১৪৮. ২১ সেপ্টেম্বর বাঙালী কূটনীতিকদের আনুগত্য বদল অব্যাহত --- ২৪১
১৪৯. ২৮ সেপ্টেম্বর সম্পাদকীয়ঃ ইতিহাস আমাদের অনুকূলে --- ২৪৩
১৫০. ২৮ সেপ্টেম্বর বঙ্গবন্ধুকে মুক্তি দেয়া না হলে ইয়াহিয়ার সকল উমেদারী ব্যর্থ হতে বাধ্য --- ২৪৫
১৫১. ২৮ সেপ্টেম্বর অধিকৃত এলাকায় বুদ্ধিজীবীদের উপর দমন নীতি অব্যাহত --- ২৪৭
১৫২. ২৮ সেপ্টেম্বর পর্যবেক্ষকের দৃষ্টিতে বাংলাদেশের মুক্তি সংগ্রাম ও বিশ্ব রাজনীতি --- ২৪৮
১৫৩. ২৮ সেপ্টেম্বর সশস্ত্র যুদ্ধে বাঙালীদের পাশে আসিয়া দাড়াইতে হইবে আদ্রে মালরো --- ২৫১
১৫৪. ৫ অক্টোবর সম্পাদকীয়ঃ সর্বশেষ জল্লাদী ষড়যন্ত্র --- ২৫৩
১৫৫. ৫ অক্টোবর কাহার সঙ্গে আপোষ, কিসের আপোষ ? --- ২৫৬
১৫৬. ১২ অক্টোবর সম্পাদকীয়ঃ বিশ্ববাসী রুখে দাড়াও --- ২৬০
১৫৭. ১২ অক্টোবর স্বাধীন বাংলাই একমাত্র সমাধান --- ২৬৩
১৫৮. ১২ অক্টোবর বঙ্গবন্ধুর সাথে আলোচনার মাধ্যমেই রাজনৈতিক সমাধান হতে পারে --- ২৬৫
১৫৯. ২ নভেম্বর জঙ্গী শাহীর ব্যর্থতা চাপা দেয়ার নয়া কৌশল --- ২৬৭
১৬০. ৯ নভেম্বর সম্পাদকীয়ঃ সাম্রাজ্যবাদী খেলা --- ২৬৯
১৬১. ৯ নভেম্বর বাংলাদেশের মুক্তিযুদ্ধঃ প্রতিক্রিয়া --- ২৭১
১৬২. ৯ নভেম্বর বঙ্গবন্ধুর মুক্তি চাইঃ পশ্চিম পাকিস্তানের ৪২ জন বিশিষ্ট নাগরিকের যুক্ত বিবৃতি --- ২৭৩
১৬৩. ১৪ নভেম্বর জননী বাংলার পূর্ণ স্বাধীনতার প্রশ্নে আপোষ নাই কনসাল্টেটিভ কমিটি --- ২৭৪
১৬৪. ৭ ডিসেম্বর মুজিবের বাংলাদেশ, ইন্দিরার ভারত একযোগে রুখিয়া দাঁড়াও --- ২৭৬
১৬৫. ৭ ডিসেম্বর সম্পাদকীয়ঃ (১) আমরা কৃতজ্ঞ (২) আর কোন পথ নাই --- ২৭৮
১৬৬. ৭ ডিসেম্বর রাজনৈতিক দিগন্তে --- ২৮১
১৬৭. ৭ ডিসেম্বর চিঠিপত্রের জবাবে --- ২৮৪

নতুন বাংলা
১৬৮. ১৬ সেপ্টেম্বর সম্পাদকীয়ঃ এই যুক্ত করমদ্যোগকে সংগ্রামের সকল স্তরে ছড়াইয়া দিন--- ২৮৭
১৬৯. ১৬ সেপ্টেম্বর আপোষ নয়, পূর্ণ স্বাধীনতাঃ পাঁচ পার্টির যুক্ত ঘোষণা --- ২৮৯
১৭০. ১৬ সেপ্টেম্বর ঢাকা শহর বন্দী শিবিরে পরিণত --- ২৯১
১৭১. ১৬ সেপ্টেম্বর রাজনৈতিক পরিক্রমা --- ২৯২
১৭২. ১৬ সেপ্টেম্বর সাম্রজ্যবাদের ট্রয়ের ঘোড়া পাকিস্তান --- ২৯৪
১৭৩. ১৬ সেপ্টেম্বর মুক্তাঞ্চলের চিঠি --- ২৯৬
১৭৪. ২১ অক্টোবর সম্পাদকীয়ঃ জঙ্গী শাহীর চক্রান্ত ব্যর্থ করুণ --- ২৯৮
১৭৫. ২১ অক্টোবর অবিলম্বে সংগ্রামের সকল স্তরে ঐক্য চাই --- ৩০০
১৭৬. ১১ নভেম্বর স্বাধীনতার প্রশ্নে আপোষ নাই --- ৩০১
১৭৭. ১১ নভেম্বর ইয়াহিয়ার যুদ্ধ চক্রান্ত ও তার দোসররা --- ৩০৩
১৭৮. ১৬ ডিসেম্বর সম্পাদকীয়ঃ নিক্সনের হুমকি ও সপ্তম নৌবহর --- ৩০৫
১৭৯. ১৬ ডিসেম্বর স্বাধীন বাংলাদেশ সরকার সমীপেষু --- ৩০৬

মুক্ত বাংলা

১৮০. ২০ সেপ্টেম্বর সম্পাদকীয়ঃ অভ্যুদয় --- ৩১২
১৮১. ২০ সেপ্টেম্বর দখলীয় এলাকায় পাকিস্তানী প্রশাসন অচল --- ৩১৩
১৮২. ২০ সেপ্টেম্বর রাজাকার ও শান্তি কমিটি সমীপে একটি খোলা চিঠি --- ৩১৪
১৮৩. ৪ অক্টোবর সম্পাদকীয়ঃ প্রধানমন্ত্রীর আহবান --- ৩১৬
১৮৪. ৪ অক্টোবর কেন বাংলাদেশের এই স্বাধীনতা সংগ্রাম --- ৩১৮
১৮৫. ৪ অক্টোবর বাংলাদেশের সমর্থনে মহামান্য পোপ --- ৩১৯
১৮৬. ১১ অক্টোবর সম্পাদকীয়ঃ দেশদ্রোহী --- ৩২০
১৮৭. ১ নভেম্বর সম্পাদকীয়ঃ পাকিস্তানী সেনা, নারী নির্যাতন ও আলেম সমাজ --- ৩২২

সাপ্তাহিক বাংলা

১৮৮. ২৬ সেপ্টেম্বর সম্পাদকীয়ঃ সাঙ্গ হোক এই কীর্তনের পালা --- ৩২৪
১৮৯. ২৬ সেপ্টেম্বর ইয়াহিয়ার শক্তির উৎসে আঘাত করো --- ৩২৬
১৯০. ২৬ সেপ্টেম্বর স্বাধীনতা ভিক্ষায়াং নৈব নৈবচ --- ৩৩০

দাবানল

১৯১. ২৬ সেপ্টেম্বর সম্পাদকীয়ঃ অসুর নিধন উৎসব --- ৩৩২
১৯২. ২৬ সেপ্টেম্বর পাকিস্তানে নয় বাংলাদেশেই শরণার্থীরা ফিরবে --- ৩৩৪
১৯৩. ২৬ সেপ্টেম্বর মুক্তিবাহিনীর সমস্যা ও অভাব অভিযোগ --- ৩৩৬
১৯৪. ২৮ নভেম্বর সম্পাদকীয়ঃ আরো জোরে আঘাত হানো --- ৩৩৭
১৯৫. ২৮ নভেম্বর গণচীন ও বাংলাদেশের সংগ্রাম --- ৩৩৯
১৯৬. ২৮ নভেম্বর মুক্তিবাহিনীর সমস্যা ও অভাব অভিযোগ --- ৩৪১

প্রতিনিধি

১৯৭. ১৫ অক্টোবর সম্পাদকীয়ঃ ইয়াহিয়া ভুট্ট ক্ষমতা দ্বন্দ --- ৩৪২

মুক্তি

১৯৮. অক্টোবর সম্পাদকীয় এবং একটি প্রবন্ধ --- ৩৪৪

সংগ্রামী বাংলা

১৯৯. ১৮ অক্টোবর সম্পাদকীয়ঃ সংগ্রামী বাংলার ডাক --- ৩৪৫
২০০. ২৭ নভেম্বর সম্পাদকীয়ঃ সংগ্রামী বাংলার বসন্ত চলে যায় --- ৩৪৮
২০১. ২৭ নভেম্বর বাংলাদেশে ঈদ হয় নাই --- ৩৫০
২০২. ২৭ নভেম্বর সংগ্রামী জনসাধারণের দায়িত্ব --- ৩৫১

অগ্রদূত

২০৩. ২০ অক্টোবর সম্পাদকীয় --- ৩৫২
২০৪. ২০ অক্টোবর মুক্ত অঞ্চলের পৌর সংস্থাগুলি পুনর্বিন্যাস --- ৩৫৩
২০৫. ২৭ অক্টোবর সম্পাদকীয় --- ৩৫৪
২০৬. ২৭ অক্টোবর দুইজন কুখ্যাত পাক দালালের মৃত্যুদণ্ড --- ৩৫৫
২০৭. ২৪ নভেম্বর ঈদুল ফেতর উদযাপন --- ৩৫৬
২০৮. ১ ডিসেম্বর জৈনক হেড মাষ্টারের মৃত্যুদণ্ড --- ৩৫৭
মুক্ত বাংলা

২০৯. ২৩ অক্টোবর আত্মসমর্পণের হিড়িক --- ৩৫৮
২১০. ১ নভেম্বর মুক্তিযোদ্ধার ডায়েরী থেকে --- ৩৫৯
২১১. ২৯ নভেম্বর সম্পাদকীয় --- ৩৬০
২১২. ২ ডিসেম্বর সম্পাদকীয় --- ৩৬১

জাগ্রত বাংলা

২১৩. ৩০ অক্টোবর সম্পাদকীয়ঃ রাজাকার দর্পণ --- ৩৬২
২১৪. ৩০ অক্টোবর নিয়াজীর গোপন রিপোর্ট ফাঁস --- ৩৬৪
২১৫. ৩০ জনসভা --- ৩৬৫
২১৬. ৩০ অক্টোবর মুক্তিযোদ্ধার জবানবন্দী ---৩৬৬
২১৭. ১১ ডিসেম্বর সম্পাদকীয়ঃ যুদ্ধ ও শান্তি --- ৩৬৭
২১৮. ১১ ডিসেম্বর জনসভা ---৩৬৮
২১৯. ১১ ডিসেম্বর জনমত --- ৩৭০
২২০. ১১ ডিসেম্বর শত্রু পরিত্যাক্ত ভালুকা --- ৩৭১
২২১. ১৬ ডিসেম্বর সম্পাদকীয়ঃ গণতন্ত্র ও সমাজতন্ত্রের মৈত্রী --- ৩৭৩
২২২. ১৬ ডিসেম্বর জনসভা --- ৩৭৫
২২৩. ১৬ ডিসেম্বর জনমত --- ৩৭৬

রণাঙ্গণ

২২৪. বাংলাদেশকে ভিয়েতনাম সৃষ্টির অপচেষ্টা প্রতিরোধ করুণ --- ৩৭৭
২২৫. ৩০ অক্টোবর প্রশাসনিক কাজ শুরুর দ্বিতীয় পদক্ষেরপ --- ৩৭৮
২২৬. ৩০ অক্টোবর স্বাক্ষী গোপাল মন্ত্রীদের প্রতি খোলা চিঠি --- ৩৭৯

বাংলাদেশ

২২৭. ৩১ অক্টোবর সম্পাদকীয়ঃ মুক্তি পথের যাত্রী সশস্ত্র বাঙালী --- ৩৮১
২২৮. ৩১ অক্টোবর কেন আমি মুক্তিযোদ্ধা --- ৩৮৩
২২৯. ৩ ডিসেম্বর সম্পাদকীয়ঃ সাম্প্রদায়িকতা জাতীয় মুক্তিযুদ্ধের পরিপন্থী --- ৩৮৪
২৩০. ৩ ডিসেম্বর ঐক্যবদ্ধভাবে শত্রুর বিরুদ্ধে আঘাত হানার দৃঢ় সংকল্প --- ৩৮৫
২৩১. ১০ ডিসেম্বর বিশ্ব মানচিত্রে নতুন চিত্র বাংলাদেশ --- ৩৮৬

স্বাধীন বাংলা

২৩২. ১ নভেম্বর সম্পাদকীয়ঃ মুক্তিযোদ্ধারা হুঁশিয়ার --- ৩৮৭
২৩৩. ১ নভেম্বর দেশবাসীরা সাবধান- ভাসানী --- ৩৯১

দেশ বাংলা

২৩৪. ৪ নভেম্বর সম্পাদকীয়ঃ অনিবার্য সমাধি --- ৩৯২
২৩৫. ৪ নভেম্বর রাজনৈতিক সমঝোতা সোনার পাথর বাটি --- ৩৯৪
২৩৬. ১১ নভেম্বর সম্পাদকীয়ঃ সাড়ে সাত কোটি হোসেন আলী --- ৩৯৬
২৩৭. ১৮ নভেম্বর সম্পাদকীয়ঃ হিন্দু না ওরা মুসলিম জিজ্ঞাসে কোন জন? --- ৩৯৭
২৩৮. ১৮ নভেম্বর বাংলাদেশে পার্লামেন্টারী গণতন্ত্র চাই কি? আওয়ামী লীগ কে মন স্থির করতে হবে --- ৩৯৯
২৩৯. ১৮ নভেম্বর অধিকৃত বাংলায় --- ৪০২
২৪০. ১৮ নভেম্বর শত্রু শিবিরে --- ৪০৪
২৪১. ১৮ নভেম্বর শরণার্থী শিবিরে --- ৪০৭
২৪২. ১৮ নভেম্বর মুক্ত বাংলায় --- ৪০৯
২৪৩. ৯ ডিসেম্বর সম্পাদকীয়ঃ কালরাত্রির অবসানে নতুন সূর্যের অভ্যুদয় --- ৪১০
২৪৪. ৯ ডিসেম্বর পাকিস্তান নামে কোন দেশ থাকবে না --- ৪১২
২৪৫. ১৬ ডিসেম্বর সম্পাদকীয়ঃ পাকিস্তান থেকে শিক্ষা নিতে হবে --- ৪১৪
২৪৬. ১৬ ডিসেম্বর সাম্প্রদায়িক দল নিষিদ্ধ ঘোষিত --- ৪১৬
২৪৭. ১৬ ডিসেম্বর এবার দেশ গড়ার পালা --- ৪১৮

দুর্জয় বাংলা
২৪৮. ৪ নভেম্বর সম্পাদকীয়ঃ জয় আমাদের হবেই --- ৪২০

স্বাধীন বাংলা

২৪৯. ৬ নভেম্বর সম্পাদকীয় --- ৪২১
২৫০. ১৩ নভেম্বর পাক সামরিক চক্রে বিরাট ভাঙ্গন --- ৪২৩
২৫১. ২৭ নভেম্বর সম্পাদকীয় --- ৪২৪

আমাদের দেশ

২৫২. ১১ নভেম্বর সম্পাদকীয়ঃ শান্তির পারাবত --- ৪২৭
২৫৩. ১১ নভেম্বর মুক্তাঞ্চলে প্রশাসন ব্যবস্থা চালু --- ৪২৯
২৫৪. ২৫ নভেম্বর সম্পাদকীয়ঃ আঘাতের পর আঘাত হানুন ---৪৩০
২৫৫. ২৫ নভেম্বর পাক তাসের ঘর ভেঙে যাচ্ছে --- ৪৩২
২৫৬. ২৫ নভেম্বর পূর্বাঞ্চলীয় প্রশাসন বিভাগের কর্মকর্তাদের সফর --- ৪৩৪
২৫৭. ২৫ নভেম্বর মুক্তাঞ্চলের জনগণের প্রতি পূর্বাঞ্চলীয় প্রসাশনের বক্তব্য --- ৪৩৫

সংগ্রামী বাংলা
২৫৮. নভেম্বর সম্পাদকীয়ঃ এবারের ঈদ সংগ্রামের নব চেতনার --- ৪৩৮
২৫৯. ৮ ডিসেম্বর ঐ নতুনের কেতন ওড়ে --- ৪৩৯

অভিযান

২৬০. ১৮ নভেম্বর সম্পাদকীয়ঃ অভিযান --- ৪৪০
২৬১. ১৮ নভেম্বর শ্রীমতী গান্ধীর পশ্চিম সফরান্তিক সাফল্য --- ৪৪১
২৬২. ১৮ নভেম্বর প্রয়োজন হলে দেবো এক নদী রক্ত --- ৪৪৪
২৬৩. ১৮ নভেম্বর ঢাকায় আবার গণহত্যা --- ৪৪৬
২৬৪. ১৮ নভেম্বর ব্যার্থ মনোরথ ভুট্টোর প্রত্যাবর্তন --- ৪৪৭
২৬৫. ১৮ নভেম্বর বাংলাদেশ- পাকিস্তান আলোচনা প্রসঙ্গে প্রচারিত সংবাদ দুরভিসন্ধিমূলক --- ৪৪৯
২৬৬. ২৫ নভেম্বর খেলা সমাপ্তির শেষ ঘন্টা ধ্বনি --- ৪৫০
২৬৭. ২৫ নভেম্বর বাংলাদেশঃ ইতিহাস থেকে ইতিহাস --- ৪৫৩
২৬৮. ২৫ নভেম্বর প্রতিধ্বনি --- ৪৫৭
২৬৯. ২৫ নভেম্বর মার্কিন বৈদেশিক নীতি ও বাংলাদেশ --- ৪৫৮
২৭০. ২৫ নভেম্বর পাকিস্তানি চন্ড চক্রের চন্ডতম নায়ক ইয়াহিয়া --- ৪৬১
২৭১. ২৫ নভেম্বর পাক দুতাবাসগুলিতে শয়তানের অনুচর --- ৪৬৩
২৭২. ২৫ নভেম্বর বিশ্বাসঘাতকতার পথ এখনো পরিহার করুণ --- ৪৬৫
২৭৩. ১০ ডিসেম্বর সম্পাদকীয়ঃ পাকিস্তানের কবর খোড়া শুরু হয়েছে --- ৪৬৭
২৭৪. ১৭ ডিসেম্বর বাংলাদেশের স্বাধীনতা সাড়ে সাত কোটি বাঙালীর ঐতিহাসিক পুরষ্কার --- ৪৬৯
২৭৫. ১৭ ডিসেম্বর সম্পাদকীয়ঃ অনিবার্য ঐতিহাসিক পরিণতি --- ৪৭১
২৭৬. ১৭ ডিসেম্বর ভয় পাইয়ে দেবার কারসাজি মাত্র (মার্কিন সপ্তম নৌবহর) --- ৪৭৩
২৭৭. ১৭ ডিসেম্বর মুক্তাঞ্চলে অসামরিক প্রশাসনে সরকারী নির্দেশ --- ৪৭৫
২৭৮. ১৭ ডিসেম্বর কারও করুণায় নয় একটি জাতি রক্তের বিনিময়ে স্বাধীনতা অর্জন করতে পারে --- ৪৭৬
২৭৯. ১৭ ডিসেম্বর বিশ্বপরিসরে বাংলাদেশকে প্রতিষ্ঠিত করার দায়িত্ব আজ আমাদের হাতে --- ৪৭৮

.
মুজিবনগর সংবাদপত্রঃ ইংরেজী

২৮০. ১৪ জুলাই বাংলাদেশ পাকিস্তান গণহত্যার অপরাধী--- ৪৮০
২৮১. ২১ জুলাই গনপ্রতিনিধিদের শপথ --- ৪৮২
২৮২. ২১ জুলাই প্রথম বাংলাদেশ মিশন --- ৪৮৪
২৮৩. ২৮ জুলাই জাতিসংঘ কর্মকর্তাদের দ্বৈত আচরণ --- ৪৮৬
২৮৪. ২৮ জুলাই বাংলাদেশের ডাক টিকিট --- ৪৮৭
২৮৫. ২৮ জুলাই বাংলাদেশের অভ্যন্তরে --- ৪৮৮
২৮৬. ২৮ জুলাই বিশ্বজনমত --- ৪৮৯
২৮৭. ২৫ আগস্ট বাংলাদেশ প্রসঙ্গে কিছু চিন্তা --- ৪৯২
২৮৮. ২৫ আগস্ট ‘নতুন ভিয়েতনাম’ এর পূর্বাভাস --- ৪৯৪
২৮৯. ১ সেপ্টেম্বর ‘সত্যের সন্ধানে’ --- ৪৯৬
২৯০. ৮ সেপ্টেম্বর পাগলা কুকুর হতে সাবধান --- ৫০০
২৯১. ৮ সেপ্টেম্বর মুজিবনগর সমাচার ---৫০৩
২৯২. ৮ সেপ্টেম্বর অঙ্গীকার প্রতিপালিত হয়েছে --- ৫০৪
২৯৩. ২৭ অক্টোবর মুজিবনগর সমাচার --- ৫০৫
২৯৪. ২৭ অক্টোবর মুক্তিযোদ্ধাদের চিকিৎসা সেবা --- ৫০৬
২৯৫. ১০ নভেম্বর পাকিস্তানের দিল্লী মিশন ইয়াহিয়ার কসাইখানা --- ৫০৮
২৯৬. ১০ নভেম্বর বাংলাদেশের অভ্যন্তরে --- ৫০৯
২৯৭. ১০ নভেম্বর বাংলাদেশ সরকারের কৃতিত্ব --- ৫১১
২৯৮. ৮ ডিসেম্বর ভারত বাংলাদেশের স্বীকৃতি দিয়েছে --- ৫১৪
২৯৯. ৮ ডিসেম্বর জাতিসংঘ পর্যবেক্ষকদের পরিকল্পনা প্রত্যাখ্যান --- ৫১৬
৩০০. ৮ ডিসেম্বর জোট নিরপেক্ষ ও শান্তিপুর্ন সহ অবস্থান --- ৫১৭
৩০১. ২২ ডিসেম্বর ভয়ঙ্কর বুদ্ধিজীবী নিধন --- ৫১৯
৩০২. ২২ ডিসেম্বর দখলদার বাহিনীর আত্মসমর্পণ --- ৫২০

দি নেশন

৩০৩. ২৪ সেপ্টেম্বর সম্পাদকীয়ঃ বাংলাদেশকে স্বীকৃতি দিন --- ৫২১
৩০৪. ২৪ সেপ্টেম্বর যুদ্ধ কতদিন চলবে ? --- ৫২৩
৩০৫. ২৮ জুলাই স্পষ্ট ভাষণ --- ৫২৬
৩০৬. ২৫ আগস্ট আপাতঃ দৃষ্টিতে --- ৫২৮
৩০৭. ২৪ সেপ্টেম্বর স্বাধীনতার জন্য নারীরা --- ৫২৯
৩০৮. ২৪ সেপ্টেম্বর মুজিবের বিচারঃ বাংলাদেশের আইনজীবীদের নিন্দা --- ৫৩১
৩০৯. ২৪ সেপ্টেম্বর পাকিস্তানের উপর কূটনৈতিক আক্রমণের পুরোধাগণ --- ৫৩২
৩১০. ২৪ সেপ্টেম্বর বিশ্ব জনমত --- ৫৩৪
৩১১. ৮ অক্টোবর সম্পাদকীয় রাজনৈতিক সমাধান কোথায় --- ৫৩৬
৩১২. ৮ অক্টোবর যুদ্ধেই বাংলাদেশের মুক্তি --- ৫৩৮
৩১৩. ৮ অক্টোবর স্পষ্ট ভাষণ --- ৫৪১
৩১৪. ৮ অক্টোবর আপাতঃ দৃষ্টিতে --- ৫৪৩
৩১৫. ৮ অক্টোবর মুজিবনগর সংবাদ --- ৫৪৪
৩১৬. ৮ অক্টোবর স্বেচ্ছাসেবী দলের প্রশংসনীয় কাজ --- ৫৪৬
৩১৭. ৮ অক্টোবর ভারতীয় দৃষ্টিতে --- ৫৪৭
৩১৮. ২২ অক্টোবর স্বাধীনতার যুদ্ধ মধ্য পথে --- ৫৪৯
৩১৯. ২২ অক্টোবর আপাতঃ দৃষ্টিতে --- ৫৫১
৩২০. ২২ অক্টোবর কলিকাতা মিশনের দৃষ্টিতে অপূর্ব --- ৫৫২
৩২১. ২২ অক্টোবর বাংলাদেশে দুর্ভিক্ষ --- ৫৫৫
৩২২. ২২ অক্টোবর একটি দেশত্যাগী শিশুর লেখা --- ৫৫৮

.

[ইংরেজি পত্রিকা]
১. ২৬ এপ্রিল ঐক্যবদ্ধ হও নয়তো নিন্দা কুড়াও --- ৫৬২
২. ২৬ এপ্রিল যুক্তরাজ্য ডায়েরী --- ৫৬৩
৩. ২৬ এপ্রিল আমেরিকার চিঠি --- ৫৬৯
৪. ২১ জুন যুক্তরাজ্য ডায়েরী --- ৫৭১
৫. ২১ জুন বাংলাদেশের রিপর্ট --- ৫৭৫
৬. ২১ জুন আফ্রো-এশীয় জনমত --- ৫৭৭
৭. ৭ জুলাই যুক্তরাজ্য ডায়েরী --- ৫৭৮
৮. ৭ জুলাই বাম ফ্রন্টের সমর্থন ৫৮১
৯. ৭ জুলাই আরব সাংবাদিকের চোখে ‘জিন্নাহর স্বর্গ’ --- ৫৮২
১০. ৭ জুলাই পশ্চিম পাকিস্তানের দৃশ্যপট --- ৫৮৩
১১. নভেম্বর সম্পাঃ অনিবার্য সফলতা তরান্বিত করুণ --- ৫৮৪

বাংলাদেশ টুডে

১২. ১৫ সেপ্টেম্বর মুক্তিবাহিনীর অগ্রাভিযান --- ৫৮৬
১৩. ১৫ সেপ্টেম্বর সম্পাঃ ইয়াহিয়ার বেসামরিকি করণ--- ৫৮৭
১৪. ১৫ সেপ্টেম্বর মুজিবের বিচার চলছে --- ৫৮৯
১৫. ১৫ সেপ্টেম্বর বাংলাদেশ এখন আর অভ্যান্তরীণ ব্যাপার নয় --- ৫৯১
১৬. ১৫ সেপ্টেম্বর ‘বাংলাদেশ মানবাধিকার নিশ্চিত করবে’ --- ৫৯৩
১৭. ১৫ সেপ্টেম্বর বাংলাদেশ লবী --- ৫৯৫
১৮. ১৫ অক্টোবর বৃটিশ লেবার পার্টি ইয়াহিয়ার বর্বরতার নিন্দা করেছে --- ৫৯৬
১৯. ১৫ অক্টোবর ব্যাপক হারে মৃত্যু --- ৫৯৮
২০. মুক্তিবাহিনীর প্রচন্ড আক্রমণ --- ৬০০
২১. ১ নভেম্বর ‘বাস্তব মেনে নিন’ --- ৬০২

বাংলাদেশ সংবাদ পরিক্রমা

২২. ৩ আগস্ট সভা-সমিতি-সম্মেলন --- ৬০৩
২৩. ২০,২৭ আগস্ট পরিচিতি সভা বাংলাদেশ মিশনের উদ্বোধন --- ৬০৫
২৪. ৮ সেপ্টেম্বর বাংলাদেশের প্রতি সমর্থন --- ৬০৬
২৫. ১৭ সেপ্টেম্বর বিভিন্ন বিশ্ব সম্মেলনে বাংলাদেশের প্রতিনিধিত্ব---- ৬০৮
২৬. ২১ সেপ্টেম্বর বিচারপতি চৌধুরীর তৎপরতা --- ৬০৯
২৭. ২১ সেপ্টেম্বর জনসভা ও নৃত্যনাট্য --- ৬১০
২৮. ২৬, ২৯ অক্টোবর ডেলিগেশন, গণমিছিল --- ৬১১
২৯. ৫ নভেম্বর বাংলাদেশ সরকার তৈরি --- ৬১২

জনমত

৩০. ২১ নভেম্বর সম্পাদকীয় কোন আপোষ না --- ৬১৩
৩১. ২১ নভেম্বর বাংলাদেশ আন্দোলনের স্বপক্ষে বিভিন্ন তৎপরতা --- ৬১৪
৩২. ২১ নভেম্বর মুক্তিসংগ্রামে প্রবাসী বাঙালী --- ৬১৬
আমেরিকা
[বাংলাদেশ লীগ অব আমেরিকার শাখাসমূহ]

বাংলাদেশ পত্র
৩৩. ১৪ মে সম্পাদকীয় সংগঠন ও ইতিহাস ও কর্মসূচী --- ৬১৯

বাংলাদেশ নিউজ লেটার
৩৪. শিকাগো, ১৭ মে বাংলাদেশ আন্দোলনঃ সম্পাদকীয় ও খবর --- ৬২৩
৩৫. ২৫ মে সম্পাদকীয় ও ঘোষণা --- ৬২৮

বাংলাদেশ নিউজ বুলেটিন ক্যালিফোর্নিয়া
৩৬. ১ জুন সম্পাদকীয় ও খবর --- ৬৩১
বাংলাদেশ নিউজ লেটার শিকাগো
৩৭. ১০ জুন বাংলাদেশ আন্দোলনের খবর --- ৬৩৪
বাংলাদেশ নিউইয়র্ক
৩৮. ১৬ জুন সম্পাদকীয় --- ৬৩৬
৩৯. ১৬ জুন এক নজরে আন্দোলন তৎপরতা --- ৬৩৮
বাংলাদেশ নিউজ লেটার শিকাগো
৪০. ১ জুলাই সম্পাদকীয় বাংলাদেশকে সাহায্য করুণ --- ৬৪১
৪১. ১ জুলাই বাংলাদেশ আন্দোলনের খবর --- ৬৪২
বাংলাদেশ নিউজ বুলেটিন ক্যালিফোর্নিয়া
৪২. ১ জুলাই সম্পাদকীয় ও প্রতিবেদন --- ৬৪৪
বাংলাদেশ নিউজ লেটার শিকাগো
৪৩. ১৪ জুলাই বাংলাদেশ আন্দোলনের খবর – ৬৪৭
শিখা নিউ ইয়র্ক
৪৪. ১ আগস্ট সম্পাদকীয় ও বাংলাদেশ আন্দোলনের খবর --- ৬৫৩
বাংলাদেশ নিউজ লেটার শিকাগো
৪৫. ৫ আগস্ট কংগ্রেসে পাকিস্তান প্রশ্ন --- ৬৫৭
৪৬. ৫ আগস্ট সম্পাদকের কথা --- ৬৫৯
৪৭. ৫ আগস্ট ইকনমিক কাউন্সিলর এর পদত্যাগ বি,ডি,এল, সভাপতির সফর --- ৬৬২
৪৮. ৫ আগস্ট বিভিন্ন বাংলাদেশ দলের খবর --- ৬৬৩
৪৯. ২০ আগস্ট সম্পাদকের বক্তব্য ও পরামর্শ --- ৬৬৬
৫০. ২০ আগস্ট বাংলাদেশ দূতের ভাষণ , বি ডি এল সভাপতির সফর --- ৬৬৮
৫১. ২০ আগস্ট বিভিন্ন বাংলাদেশ দলের খবর --- ৬৭০
৫২. ১০ সেপ্টেম্বর ওয়ার্ড এয়ার ওয়েজের বিরুদ্ধে সপ্তাহব্যাপী বিক্ষোভ --- ৬৭৫
৫৩. ২৫ সেপ্টেম্বর বাংলাদেশ দল সমূহের খবর --- ৬৭৬
৫৪. ২৫ সেপ্টেম্বর সম্পাদকের বক্তব্য --- ৬৭৭
৫৫. ১০ অক্টোবর সম্পাঃ ইয়াহিয়ার মোমের প্রাসাদ --- ৬৭৯
৫৬. ১০ অক্টোবর দখলীকৃত বাংলাদেশে মৃত্যু ও সন্ত্রাসের তান্ডব --- ৬৮০
৫৭. ১০ অক্টোবর সংবাদ কণিকা --- ৬৮২
৫৮. ২৫ অক্টোবর বিশ্ববিদ্যালয়য়ের অধ্যাপকগণ গ্রেফতার ও চাকুরিচ্যুত --- ৬৮৩
৫৯. ২৫ অক্টোবর বাংলাদেশ আন্দোলনের খবর --- ৬৮৪
৬০. ১০ নভেম্বর রাজ্যসমূহে বাংলাদেশ তৎপরতা --- ৬৮৬
৬১. ২৫ নভেম্বর বাংলাদেশ আন্দোলনের খবর --- ৬৮৯
৬২. ১০ ডিসেম্বর নভেম্বর বাংলাদেশ আন্দোলনের খবর--- ৬৯১
৬৩. ১০ মভেম্বর যুক্তরাষ্ট্রে বাংলাদেশ তৎপরতা --- ৬৯৫
কানাডা
বাংলাদেশ টরেন্টো
৬৪. ৩১ জুলাই পশ্চিম পাকিস্তানে যুদ্ধের ডাক --- ৬৯৮
৬৫. ২৫ আগস্ট সম্পাদকীয় --- ৬৯৯
৬৬. ২৫ আগস্ট শেখ মুজিবের বিচার এবং বিশ্বপ্রতিক্রিয়া --- ৭০১
৬৭. ২৫ আগস্ট বাংলাদেশ আন্দোলনের খবর --- ৭০৩
৬৮. ১৫ অক্টোবর স্থানীয় সংবাদ --- ৭০৫
৬৯. ৩১ অক্টোবর স্থানীয় সংবাদ --- ৭০৬

স্ফুলিঙ্গ কিউব্যাক
৭০. ১ আগস্ট সম্পাদকীয়ঃ বাংলাদেশে জনযুদ্ধ --- ৭০৭
৭১. ১ আগস্ট ‘পদ্মা’র ঘটনা --- ৭০৯
৭২. ১ সেপ্টেম্বর বাংলাদেশ আন্দোলনের খবর --- ৭১১

বাংলাদেশ মিশন, ওয়াশিংটন
বাংলাদেশ ওয়াশিংটন
৭৩. ৩ সেপ্টেম্বর মুজিবের বিচার ও বিশ্ব প্রতিক্রিয়া --- ৭১২
৭৪. ৩ সেপ্টেম্বর বাংলাদেশ আন্দোলনের খবর --- ৭১৪
৭৫. ১০ সেপ্টেম্বর পশ্চিম পাকিস্তানী সেনাবাহিনীর কাজ --- ৭১৬
৭৬. ১৭ সেপ্টেম্বর পাকিস্তানী ধবংসলীলা --- ৭১৭
৭৭. ১৭ সেপ্টেম্বর সিদ্দিকী বাংলাদেশ মিশনের নেতৃত্ব করছেন --- ৭১৯
৭৮. ১৭ সেপ্টেম্বর বাংলাদেশে জাতিসংঘ ত্রাণ সাহায্য --- ৭২০
৭৯. ২৪ সেপ্টেম্বর বাংলাদেশ পরিস্থিতি বিশ্বশান্তির জন্য হুমকি হতে পারে --- ৭২২
৮০. ২৪ সেপ্টেম্বর বাংলাদেশের মিশন সমূহ --- ৭২৩
৮১. ২৪ সেপ্টেম্বর বাংলাদেশ সশস্ত্র বাহিনীর দক্ষতা বাড়ছে --- ৭২৪

সম্পাদকীয় 

ইংরেজীতে একটা কথা আছে “Man does not live by bread alone” অর্থাৎ মানুষ শুধুমাত্র আহার করিয়াই বাঁচিয়া থাকে না। কথাটি অক্ষরে অক্ষরে সত্য। আমাদের বর্তমান স্বাধীনতা সংগ্রাম উহার প্রমাণ। স্বৈরাচারী সরকারের আমলে জনসাধারণ ভুট্টা, গম, চাইল ইত্যাদি মোটামুটি খাইতে পাইত। স্বাধীনতা স্বাধীনতা বলিয়া চিৎকার না করিলে “বাসমতী” চাউলও কিছু খাইতে পাইত! ভাতের সঙ্গে আমরা স্বাধীনতাও চাহিয়াছি- এবং আমরা পরম করুণাময়ের অনুগ্রহে সফলতা অর্জন করিয়াছি। আম মনে করি ভাতের সঙ্গে মানুষের মনের খোরাকেরও প্রয়োজন আছে। “জয় বাংলা” সেই চাহিদার কিঞ্চিৎ মিটাইবার চেষ্টা করিতেছে। 
* 
গতকল্যকার সংখ্যায় আমরা জনসাধারণের প্রতি আবেদন করিয়াছিলাম- প্রয়োজনের অতিরিক্ত ক্রয় করিবেন না। জানিতে পারিলাম কিছুসংখ্যক লোকও বেহুঁশের মতো লবণ কিনিতে শুরু করিয়াছে। এই জাতীয় কর্ম হইতে বিরত থাকুন। ইহাতে বাজারে সংকট সৃষ্টি হইতে পারে। আমরা মনে করি দোকানদারদের উচিৎ লবণের মত একটি অত্যাবশ্যকীয় জিনিস কাহারও নিকট এক সঙ্গে অর্ধসেরের বেশি বিক্রয় না করা। এই সমস্ত ছোটখাট ব্যাপারেও সংগ্রাম পরিষদের নির্দেশের অপেক্ষায় থাকিবেন- ইহা কোনো কাজের কথা নহে। সংগ্রাম পরিষদের অনুমোদন সাপেক্ষে আপনারাও সিদ্ধান্ত নিতে পারেন। জীবনের প্রতি ক্ষেত্রে প্রত্যেকটি নাগরিকের জাতীয় স্বার্থের কথা চিন্তা করা কর্তব্য। 
* 
“জয় বাংলা” জনসাধারণ, সংগ্রাম পরিষদ ও সেনাবাহিনীর সমর্থন ও উৎসাহ পাইয়াছে। সেজন্য আমরা সকলের কাছেই কৃতজ্ঞ। 
* 
উপযুক্ত কর্তৃপক্ষের মাধ্যমে নওগাঁর বাহিরেও বেশ কিছুসংখ্যক পত্রিকা প্রেরণ করা হইয়াছে।
* 
নিরস্ত্র যুদ্ধবন্দীদের হত্যা করা ন্যায়নীতি ও যুদ্ধনীতির পরিপন্থী। ভাবাবেগে চালিত না হইয়া সংশ্লিষ্ট সকলের বিচার বিবেচনা করিয়া কার্য করিবেন। ইহা আমাদের কথা বহে- পবিত্র কোরানে এ ব্যাপারে সুস্পষ্ট নির্দেশ রহিয়াছে। জয় বাংলাঃ স্বাধীন বাংলার আদি পর্যায়ে নওগা থেকে প্রকাশিত একটি মুদ্রাকার দৈনিক পত্রিকা। সম্পাদকঃ রহমতউল্লাহ এম,এ,। সম্পাদক দাবী করেছেন, “জয় বাংলা”-ই সে সময়ে স্বাধীন বাংলার একমাত্র দৈনিক পত্রিকা এবং স্বাধীন বাংলার সাড়ে সাত কোটি জনগণের একমাত্র মুখপাত্র। 
* 
বাংলা মুক্তিবাহিনী, পুলিশ আনসার এবং স্বেচ্ছাসেবকদের সহিত সর্বপ্রকার সহযোগিতা করিবেন। মনে রাখিবেন হয় আমরা জয়ী হইব, নতুবা ধ্বংস হইব। মাঝামাঝি কোন পথ আর নাই। সংগ্রাম পরিষদের সদস্যদের নানা প্রকার গুরুত্বপূর্ণ কাজে এখানে-ওখানে ছুটাছুটি করিতে হইতেছে বলিয়া অনেক সময় জনসাধারণের তাহাদের সহিত যোগাযোগ করিতে অল্প-স্বল্প অসুবিধা হইতেছে। আমরা মনে করি জনসাধারণের সহিত সর্বক্ষণ যোগাযোগ রক্ষার সুবিধার্থে মহকুমা প্রশাসকের দপ্তরে সরকারী কর্মচারীদের রোষ্টার ডিউটি দিয়া একটি নয়ন্ত্রণ কক্ষ খোলা প্রয়োজন। সংগ্রাম পরিষদের নির্দেশে আওতার মধ্যে উক্ত নিয়ন্ত্রণ কক্ষ হইতে বিশেষ বিশেষ কাজ-যেমন পেট্রোল, কেরোসিন ইত্যাদি নিয়ন্ত্রণের কাজ সুষ্ঠুভাবে চলিতে পারে। ইহাকে উপ-নিয়ন্ত্রণ কক্ষ নাম দেয়া যাইতে পারে। 
কোরানের বানী 

“... যদি কেহ তোমাকে আক্রমণ করে তবে ঠিক সেইভাবেই তুমি তাহাকেও আক্রমণ করে...” ( সুরা বাকারা-১৯৪ আয়াত) 

“... অত্যাচার বন্ধ না হওয়া পর্যন্ত লড়াই কর-ধর্ম আল্লাহরই। যদি তাহারা বিরত হয় তবে শুধুমাত্র অত্যাচারীদের ছাড়া অপর কাহারও উপর বিদ্বেষ না রাখাই শ্রেয়...” ( সুরা বাকারা-১৯৩ আয়াত) 

“এবারে সংগ্রাম মুক্তির সংগ্রাম এবারে সংগ্রাম স্বাধীনতার সংগ্রাম। “ ঘরে ঘরে দুর্গ গড়ে তোল”। ( ঘোড়দৈড় মাঠ, ঢাকা, ৭ই মার্চ) “তোমরা ঐক্যবদ্ধভাবে স্বাধীনতা সংগ্রাম চালাইয়া যাও”।– মাওলানা ভাসানী (পোলোগ্রাউন্ড, চট্টগ্রাম-২১শে মার্চ)


পার্থ সুমিত ভট্টাচার্য্য

শিরোনামঃ সম্পাদকীয়
সংবাদপত্রঃ জয়বাংলা৩য় সংখ্যা 
তারিখঃ ১ এপ্রিল ১৯৭১ 

সম্পাদকীয়

সর্বশক্তিমান আল্লাহতায়ালার কৃপায় “জয় বাংলা”র ৩য় সংখ্যা বাহির হইল। নওগাঁর মতো ছোট শহর হইতে বর্তমান পরিস্থিতিতে একটি দৈনিক পত্রিকা (যত ছোট কলেবরেই হোক) বাহির করা যথেষ্ট কষ্টসাধ্য ব্যাপার। মুদ্রণালয়ের কর্মচারীদের অকুন্ঠ এবং আন্তরিক সহযোগীতা না পাইলে “জয় বাংলা” হয়ত বা আপনাদের কাছে পৌঁছিত না। 
* 
ইংরেজ কবি শেক্সপীয়ার সিজারের মুখ দিয়া বলাইয়াছেনঃ “Cowardds die many times before their death, the valiant never tastes of death but once.” কাপুরুষেরা মৃত্যুর আগেও বার বার মরে, বীরেরা কখনও একবারের বেশি মৃত্যুবরণ করে না। (আমাদের অন্যবাদ) টিপ্পনী নিষ্প্রয়োজন। 
* 
“জয় বাংলা”র প্রথম সংখ্যায় আমরা লিখিয়াছিলাম সংগ্রাম পরিষদের নির্দেশ কেহ অমান্য করিবেন না। আমরা পুনর্বার সংগ্রাম পরিষদের নির্দেশবলী মানিয়া চলিবার জন্য জনসাধারণের প্রতি আহ্বান জানাইতেছি।
আমাদের চূড়ান্ত বিজয় সমাসন্ন। ইতিহাস পাঠে জানা যায় যুদ্ধে যত ক্ষতি হয় বিজয় পূর্বে বিশৃংখলার দরুন অনেক সময় তার চেয়ে বেশি ক্ষতি সাধিত হয়। একটা উদাহরণ দেওয়া অপ্রাসঙ্গিক হইবে না। ইতিহাসে আছে ফরাসি বিপবের পরে আত্মকলহ, হিংসা এবং বিশৃংখলা এত চরমে উঠিয়াছিল যে বিপ্লবের অনেক লক্ষ্যই অর্জিত হয় নাই। এমনকি বিপ্লবের পরিষদের অধিকাংশ নেতৃবর্গকেই “গিলোটিনে” প্রাণ হারাইতে হইয়াছিল। পরিণামে ফ্রান্সে পুনর্বার রাজতন্ত্র প্রতিষ্ঠিত হইয়াছিল। কাজেই আমাদের অনুরোধ জনসাধারণ, নেতৃবৃন্দ এবং মুক্তিবাহিনীর বিভিন্ন শাখা হুঁশিয়ার থাকিবেন। 
* 
সংগ্রাম পরিষদের নেতৃবৃন্দ ফেরেশতা নহেন-তাহারাও মানুষ। কাজেই ছোটখাট ভুল-ভ্রান্তি ত হইবেই। আমাদিগকে দুঃখের সহিত লিখিতে হইতেছে এই চরম সত্যটি অনেকেই স্বীকার করিতে চাহেন না। লক্ষ্য করা গিয়াছে কিছুসংখ্যক শিক্ষিত লোকও এসব ব্যাপার নিয়া জনমনে কিছুটা বিভ্রান্তি সৃষ্টির চেষ্টা করিতেছেন। আমদের অনুরোধ, জনসাধারণের মধ্যে বিভ্রান্তি সৃষ্টি না করিয়া সংগ্রাম পরিষদের সঙ্গে যোগাযোগ করতঃ আপনাদের গঠনমূলক মতামত পেশ করিয়া সামান্য ভূল-ত্রুটি দূর করার ব্যাপারে সহায়তা করুন। আমরা মনে করি “Voice of reason must prevail”. স্বাধীন বাংলা বেতার কেন্দ্র, আকাশবাণী ও অন্যান্য সূত্র হইতে আপনারা যথেষ্ট খবর পাইতেছেন। সে কারণে এবং ছোট কলেবরের দরুন “জয় বাংলা” কোন খবর ছাপান হইতে বিরত রহিয়াছে। সব খবরের সারমর্ম নজরুলের ভাষায় বলা যায়-“মাভৈ মাভৈ আর ভয় নাই-নবযুগ ঐ আসে ঐ”। 
*
 বাংলা মুক্তিবাহিনী, পুলিশ, আনসার এবং স্বেচ্ছাসেবকদের সহিত সর্বপ্রকার সহযোগীতা করিবেন। নওগাঁর আভ্যন্তরীণ শান্তিরক্ষা এবং লুটতরাজ বন্ধের ব্যাপারে বিভিন্ন মহল্লার স্বেচ্ছাসেবকরা যে রকম সুষ্ঠুভাবে কাজ করিয়া যাইতেছেন সেজন্য নওগাঁবাসীর পক্ষ হইতে “জয় বাংলা” তাহাদিগকে অভিনন্দন জানাইতেছে। সাবাস! নওগাঁ হাসপাতালে বেশ কিছুসংখ্যক জখমী চিকিতসাধীন রহিয়াছে। জনসাধারণ এবং ঔষধ বিক্রেতাদের প্রতি আমাদের আবেদন-হাসপাতাল কর্তৃপক্ষের সঙ্গে যোগাযোগ করিয়া চাহিদা মতো কিছু ঔষধপত্র বিনামুল্যে দান করিবেন। মনে রাখিবেন পীড়িতদের সেবা করা মহান কাজ। বেশি দামের সম্ভব বা হয় কম দামের ঔষধপত্রই দান করিবেন।
* 
বঙ্গবন্ধু বলিয়াছেন “বাংলাদেশে প্রতিটি নাগরিকের জানমাল রক্ষা করা আমাদের দায়িত্ব। সে বাঙালী হউক, বিহারী হউক, হিন্দু হউক, মুসলমান হউক”।


পার্থ সুমিত ভট্টাচার্য্য

শিরোনাম – সম্পাদকীয়
সংবাদপত্র - জয়বাংলা 
তারিখ- ৩ এপ্রিল, ১৯৭১ 
সম্পাদকীয় 

বাংলার বীর সৈনিকেরা-বাংলা রাইফেল বাহিনী, বাংলা রেজিমেন্ট, পুলিশ, আনসার, স্বেচ্ছাসেবক-যেভাবে বাংলাদেশের স্বাধীনতা রক্ষার জন্য লড়াই করিতেছেন, তাহার তুলনা বিশ্বের ইতিহাসে মিলিবে না। সারা বিশ্ব তাহাদিগকে সালাম জানাইতেছেন। বাংলার সাড়ে সাত কোটি বীর জনতার পক্ষ হইতে “জয় বাংলা” ও তাহাদিগকে জানাইতেছে হাজারো সালাম। 
.
একের পর এক শত্রুর ঘাঁটি আমাদের বীর সৈনিকেরা প্রাণপণ লড়াই করিয়া দখল করিয়া লইতেছে। বাংলার মাটি হইতে শত্রুদের নিশ্চিহ্ন না করা পর্যন্ত আমাদের আরাম হারাম। 
.
বাংলার সমগ্র উত্তরাঞ্চল (দুই একটি জায়গা ছাড়া) মুক্তিবাহিনীর দখলে। পূর্বাঞ্চলেরও অধিকাংশ অংশ মুক্তিবাহিনীর করায়ত্ত। স্বাধীন বাংলার সৈন্যবাহিনীর অন্যান্য অংশ হইতে ইনশাআল্লাহ অচিরেই শত্রুদেরকে উৎখাত করিবে। বাংলার অন্যান্য বীর সন্তানদের প্রতি আহ্বান-আপনারা বাংলা-সেনাবাহিনীর সহিত কাঁধে কাঁধ মিলাইয়া লড়াই এবং তাহাদের সহিত সর্ব প্রকার সহযোগিতা করুন। জনসাধারণের প্রতি আহ্বানঃ সৈনিক ভাইদের যখন যা প্রয়োজন আপনাদের সাধ্যমত যোগাইবার চেষ্টা করিবেন। নিজেদের হাজার অসুবিধা হইলেও লক্ষ্য রাখিবেন সৈনিক ভাইদের যেন কোন কষ্ট না হয়, কেননা বাংলাদেশের পতাকাকে সমুন্নত রাখিবার জন্য তাহারা প্রাণপণ লড়াই করিতেছেন। আমরা সকলেই লড়াই করিতেছি সন্দেহ নাই, কিন্তু সৈনিক ভাইরাই সকলের আগে রহিয়াছেন। ঝড়- ঝাপটা তাহাদের উপর বেশি যাইতেছে। 
.
বাংলাদেশের শুধুমাত্র ঢাকা এবং চট্টগ্রাম হইতেই দৈনিক পত্রিকা প্রকাশিত হইত। উক্ত দুইটি শহয় প্রচন্ড লড়াই চলিতেছে বিধায় কোন দৈনিক পত্রিকা প্রকাশিত হইবার কোন সম্ভাবনা নাই। বাংলাদেশে অন্য কোন শহর হইতে কোন দৈনিক পত্রিকা আজ পর্যন্ত প্রকাশিত হয় নাই। মাসিক, পাক্ষিক, সাপ্তাহিক ও সাময়িকী বহু প্রকাশিত হয়, কিন্তু দৈনিক পত্রিকা প্রকাশিত হয় না। দেখা যাইতেছে এই ক্ষুদ্র আকারে “জয় বাংলা”-ই বর্তমানে বাংলাদেশের একমাত্র দৈনিক পত্রিকা। কাজেই “জয় বাংলা”-ই স্বাধীন বাংলার সাড়ে সাত কোটি জনগণের একমাত্র মুখপত্র। ইহা অযৌক্তিক দাবী নহে, এই দাবী অখণ্ডনীয় যুক্তির উপর প্রতিষ্ঠিত। সেহেতু “জয় বাংলা”র মতামতকে সবিশেষ গুরুত্ব দেওয়া সকলের কর্তব্য বলিয়ায় আমাদের দৃঢ় বিশ্বাস। ...
.
.

সৌ রভ

বাংলাদেশের স্বাধীনতা যুদ্ধ দলিলপত্র : ষষ্ঠ খণ্ড 
শিরোনামঃ সম্পাদকীয় 
সংবাদপত্রঃ জয় বাংলা 
তারিখঃ ৪ এপ্রিল, ১৯৭১ 
সম্পাদকীয় 
আমরা বীরের জাতি। পৃথিবীর বীর জাতিগুলির তালিকায় সর্বাগ্রে বাঙ্গালিদের নাম অবশ্যই থাকিবে। আমাদের মুক্তিযোদ্ধারা যেভাবে ট্যাঙ্ক, কামানের বিরুদ্ধে লাঠি, সাধারণ বন্দুক ইত্যাদি দ্বারা লড়াই করিয়া শত্রুকে ধ্বংস করিয়া দিতেছে তাহার তুলনা বিশ্বের ইতিহাসে খুঁজিয়া পাওয়া দুষ্কর। পৃথিবীর অন্যান্য দুই এক জায়গায় এই ধরনের প্রতিরোধের কথা শোনা গিয়াছে। কিন্তু এমন ব্যাপকভাবে আর কোথায়ও প্রতিরোধ করা হয় নাই। বীর মুক্তিযোদ্ধারা-আল্লাহর উপর ভরসা রাখিবেন। জয় আমাদের হইবেই।
.
এতদিন বাঙ্গালিরা ঘুমন্ত সিংহের ন্যায় ছিল। আজ তাহারা জাগ্রত হইয়াছে। আজ তাহাদের গতি রোধ করিবার শক্তি কাহারও নাই। 
.
গত কয়েক শতাব্দী তাহাদিগকে জাগাইবার চেষ্টা করা হইয়াছে, অনেক জাগরণী গানও শোনান হইয়াছে। কিন্তু তাহাদিগকে সম্পূর্ণভাবে জাগাইতে একমাত্র বঙ্গবন্ধু সক্ষম হইয়াছেন। জয় বঙ্গবন্ধু !
.
অতীতে কে কি করিয়াছেন ভুলিয়া যান।
.
যে যা হাতিয়ার-লাঠি, বৈঠা, বন্দুক,রামদাও, বল্লম, বরশা, সড়কি, কাস্তে, হাতুড়ী, তীর-ধনুক ইত্যাদি যোগাড় করিতে পারেন উহা লইয়াই মুক্তি সংগ্রামে ঝাঁপাইয়া পড়ুন। বাংলার কামারেরা অস্ত্র তৈরি করিতে থাকুন। শুধু বন্ধুদের মুখাপেক্ষী না থাকিয়া নিজেদের যা আছে তাহার উপরও নির্ভর করিতে শিখুন।
.
সাঁওতাল, গারো, হাজং, চাকমা, মগ ও অন্যান্য ভাইয়েরা আপনাদের বিষমাখা তীর-ধনুক লইয়া ঝাঁপাইয়া পড়ুন। সৈন্যদলে বিভিন্ন উপশাখা থাকে। আপনারা বাংলার ধনুক-বাহিনী হইবেন।....
.
প্রতিবেশী বন্ধু রাষ্ট্রবর্গের কাছে স্বাধীন বাংলার সাড়ে সাত কোটি বাঙ্গালীর পক্ষ হইতে আমাদের আবেদন-প্রয়োজনমত আমাদিগকে সর্বপ্রকার সাহায্য দিবেন। বাঙ্গালিরা অকৃতজ্ঞ নহে। আপনাদের বিপদের দিনেও আমরা আপনাদের পাশে দাঁড়াইব। কে জানে কার উপর কখন বিপদ নামিয়া আসিবে। 
.
প্রতিবেশী রাষ্ট্র ভারতের জনগণ স্বাধীন বাংলার জনগণের প্রতি সমর্থন দান এবং তাহাদের সহিত একাত্মতা প্রকাশ করিয়াছেন। সেজন্য বাঙ্গালিরা তাহাদের নিকট কৃতজ্ঞ। আমরা সকল সময়েই প্রতিবেশীদের সাথে ভাল সম্পর্ক রাখিতে চাহিয়াছি। আমাদের শত্রুরাই তাহাতে বাধা দিয়াছে। এবার শত্রুদের উৎখাত করা হইয়াছে এবং হইতেছে।..... 
.
বন্ধ করুন
কিছু কিছু বর্বর ব্যক্তি আইন নিজেদের হাতে নিয়া বহু নিরস্ত্র লোকের উপর জুলুম চালাইতেছেন। উহা অবিলম্বে বন্ধ করুন। এইরূপ বর্বরদের উপর খোদার গজব আসিবে। জনসাধারণ ও অনন্যাদের প্রতি আবেদন আপনারা বাধা দিন।
.
কিছুসংখ্যক লোক শহর ত্যাগ করিয়া গ্রামে চলিয়া গিয়াছেন। অসমর্থ ব্যক্তিরা শহর ছাড়িয়া যান আপত্তি নাই। কিছু কিছু সমর্থ ব্যক্তিরাও শহর ছাড়িয়া পালাইয়াছেন। বহু চেনা মুখকেই নওগাঁ শহরে দেখা যাইতেছে না। এই সমস্ত লোকগুলিই সময়ে শহরে ফিরিয়া লম্বা লম্বা কথা বলিবে, উজির নাজির মারিবে, নওজোয়ান মাঠ চেঁচাইয়া ফাটাইবে। এ সমস্ত লোককে জানান যাইতেছে " জয় বাংলা"র কলমরে খোঁচা খাইতে না চাহিলে অবিলম্বে শহরে প্রত্যাবর্তন করুন। জানেনই ত "pen is mightier than the sword" কলম তরবারির চাইতে শক্তিশালী।...... 
.
হিংসা সংক্রামক রোগের ন্যায়। কোন কোন বিশেষ পরিস্থিতি হিংসাকে চাড়া দেওয়া অসম্ভব হইয়া পড়ে। যদি সম্পূর্ণ চাপা দেওয়া সম্ভব না হয় ( চাপা দিতে পারিলেই মঙ্গল) তবে উহাকে অবশ্যই নিয়ন্ত্রণে রাখা কর্তব্য। আজ যে হিংসার স্রোতে কোন একটি বিশেষ শ্রেণীর লোকদের দিকে প্রবাহিত হইতেছে পড়ে উহা যে অন্য কোন দিকে পরিবর্তন করিবে না তাহা কি কেহ নিশ্চয় করিয়া বলিতে পারেন? সব কিছুকেই নিয়ন্ত্রণে রাখা ভাল। সময় অতিক্রান্ত হইলে কোন কিছুকেই হাজার চেষ্টা করিলেও নিয়ন্ত্রণে আনিতে পারিবেন না। অত্যাচারীদের অবশ্যই শাস্তি দিতে হইবে, তবে নিরপরাধ ব্যক্তিদের লঘু পাপে গুরু দণ্ড দেওয়া কোনমতেই সমর্থনযোগ্য নহে। উহা নীতিবিরুদ্ধ এমনকি পবিত্র কোরানের নির্দেশেরও পরিপন্থী। অত্যাচারীর সঙ্গে লড়াই করা ধর্মীয় এবং নৈতিক কর্তব্য। হিংসার সঙ্গে উহার কোন সম্পর্ক নাই। বঙ্গবন্ধু নিজেও একাধিকার হিংসা পরিহার করিবার নির্দেশ দিয়াছেন। 
…………….

সৌ রভ

শিরোনামঃ সম্পাদকীয়
সংবাদপত্রঃ জয়বাংলা (৭ম সংখ্যা)
তারিখঃ ৫ এপ্রিল, ১৯৭১ 
.
ইনশাআল্লাহ জয় আমাদের হইবেই। উহাতে কোনই সন্দেহ নাই। 
.
মুক্তিযোদ্ধাদের সহিত সর্বপ্রকার সহযোগিতা করিবেন। তাহাদিগকে আশার বাণী শুনাইবেন, সাহস দিবেন। মনে রাখিবেন তাহারাও মানুষ। আপনাদের আশার বাণী তাহাদের মনে নব-বলের সঞ্চার করিবে।নব উদ্যমে তাহারা শত্রুর উপর ঝাঁপাইয়া পড়িবে এবং কামিয়াব হইবে।
.
রাজশাহী বহুসংখ্যক শত্রুকে ধ্বংস করার সময় আমাদের কয়েকজন সৈনিক জখম হইয়াছেন। তাহারা হাসপাতালে চিকিৎসাধীন রহিয়াছেন। "জয় বাংলা"র পক্ষ হইতে তাহাদের জন্য ৬টি গ্লুকোজ ও এক ডজন বিস্কুট হাসপাতাল কর্তৃপক্ষের কাছে দেওয়া হইয়াছে।
.
মুক্ত এলাকার আভ্যন্তরীণ শান্তি রক্ষার দায়িত্ব আঞ্চলিক সংগ্রাম পরিষদ, আনসার, মুজাহিদ ও স্বেচ্ছাসেবক বাহিনীর উপরে।তাহারা নিজ নিজ দায়িত্ব যথাযথ পালন করিবেন। কেহ কোন অপকর্মকে প্রশ্রয় দিবেনই না বরং কঠোর হস্তে দমন করিবেন। মনে রাখিবেন, যে যাহা করিবেন তাহার ফল পাইবেন। অন্যায় অত্যাচার চোখের সামনে ও জানামতে সংঘটিত হইতে দেখিয়াও যদি কেহ উহাকে কঠোর হস্তে দমন না করেন তবে তাহাদিগকে আল্লাহ যথোপযুক্ত শাস্তি দিবেন। অন্যায় অন্যায়ই। আল্লাহ্‌র বিচার এতো সূক্ষ্ম, কেহই তাঁহার বিচারের আওতার বাহিরে নহে। দুই একদিন আগে পরে প্রতিটি অত্যাচারীকেই কৃতকর্মের শাস্তি ভোগ করিতে হইবে। কবিগুরু বলিয়াছেন : "অন্যায় যে করে আর অন্যায় যে সহে, তব ঘৃণা যেন তারে তৃণসম দহে" - অর্থাৎ অন্যায় করাও পাপ, অন্যায় চোখের সামনে সংঘটিত হইতে দেখিয়া বাধা না দেওয়াও পাপ। কেহ কোন প্রকার পাপ কর্ম নিজেরাও করিবেন না বা অন্যকেও করিতে দিবেন না।
.
'ক' আপনার ভাইকে মারিয়াছে- উহার প্রতিশোধ নিবার জন্য আপনি নিরস্ত্র নিরপরাধ 'খ' কে মারিবেন- তাহা হইতে পারে না। 'ক' অত্যাচারী, উহাকে সমুচিত শাস্তি দিতেই হবে। যদি আপনি 'ক' এর নাগাল না পাইয়া নিরপরাধ 'খ' কে মারেন তবে আপনিও 'ক' এর সমান অত্যাচারী হইলেন। 'খ' এর উপরে আপনার সন্দেহ থাকে অথবা উহার পক্ষ হইতে বিপদের আশঙ্কা থাকে তবে 'খ'-কে নিরস্ত্র করিয়া বন্দি করিতে পারেন-কিন্তু কোন অবস্থাতেই হত্যা করিতে পারিবেন না।
.
"জয় বাংলা"র কণ্ঠ স্তব্ধ না হওয়া পর্যন্ত সত্য কথাই বলিবে।"জয় বাংলা" বিশ্বাস করে "সত্যম শিবম সুন্দরম" অর্থাৎ যাহা সত্য তাহাই মঙ্গলময় এবং সুন্দর। আমাদের দৃঢ় বিশ্বাস সর্বশক্তিমান আল্লাহতায়ালা "জয় বাংলা"র কণ্ঠকে স্থব্ধ হইতে দিবেন না। আপনাদের সকলের দোয়া চাই।
.
কোথায় কি চক্রান্ত হইতেছে না হইতেছে, কে কোথায় কি দুষ্কর্ম করার চেষ্টা চালাইতেছে আল্লাহ্‌র মেহেরবানীতে "জয় বাংলা"র কানে তাহা যথাসময়ে পৌঁছে। শয়তানদিগকে সাবধান করিয়া দেওয়া হইল। "জয় বাংলা"কে কেহ দুর্বল মনে করিবেন না।
.
আল্লাহ্‌র মেহেরবানীতে ত আছেই তদুপরি সংশ্লিষ্ট সকল মহলেরই সমর্থন এবং সহযোগিতা "জয় বাংলা" পাইতেছে।কাজেই হুঁশিয়ার। জানা গিয়াছে সান্তাহারে বেশ কিছুসংখ্যক নিরস্ত্র নিরপরাধ নারী, শিশু এবং পুরুষ কতিপয় হিংস্র দানব এবং লুটেরাদের ভয়ে সর্বক্ষণ আল্লাহ্‌কে ডাকিতেছে এবং সকলের সাহায্য ভিক্ষা করিতেছে। সংশ্লিষ্ট সকল মহলের প্রতি আবেদন অবিলম্বে তাহাদের সকলের নিরাপত্তার উপযুক্ত ব্যবস্থা করিবেন। প্রয়োজনবোধে তাহাদিগকে অতিসত্বর নিরাপদ জায়গায় অপসারণ করুন। বঙ্গবন্ধু একাধিকবার বলিয়াছেন "বাংলাদেশে স্থায়ী বসবাসকারী প্রতিটি নাগরিকই বাঙালী- সে যে ভাষায়ই কথা বলুক না কেন-।" বঙ্গবন্ধুকে যদি আন্তরিকভাবে শ্রদ্ধা করেন এবং তাহার নির্দেশ মানেন তবে আর কাল বিলম্ব না করিয়া উপযুক্ত ব্যবস্থা গ্রহণ করুন।
.
দেশে এখন যুদ্ধাবস্থা বিরাজমান বলিয়া জনস্বার্থের খাতিরে "জয় বাংলা" সব-আরোপিত সেন্সর নীতি ( self censorship ) অবলম্বন করিয়াছে। কেহ ইহাকে অন্য অর্থে নিবেন না। "জয় বাংলা" প্রথমত :আল্লাহ্‌ এবং দ্বিতীয়ত জনস্বার্থ ও দেশের মঙ্গল ছাড়া আর কিছুরই তোয়াক্কা করে না।
"জয় বাংলা" পশ্চিমা বর্বরদের বিরুদ্ধে আরও ব্যাপকভাবে বিশ্বজনমত গড়িয়া তুলবার কথা চিন্তা করিতেছে।...
……………………………….. 
নিয়াজ মেহেদী	

						সম্পাদকীয়
	বগুড়ার তরুণ মুক্তিফৌজের বীর সদস্যদের সাড়ে সাত কোটি বাঙ্গলীর পর হইতে “জয় বাংলা” লাখো ছালাম জানাইতেছে। যে রকম বীরত্ব তাহারা প্রদর্শন করিয়াছেন এবং হানাদারদের যেভাবে উৎখাত করিয়াছেন তাহার তুলনা বিশ্বের ইতিহাসে খুব বেশী একটা পাওয়া যাইবে না। একদিকে কয়েকশত মারাত্মক অস্ত্রে সজ্জিত শত্রুসেনা অপরদিকে মামুলি বন্দুক-রাইফেলে সজ্জিত বগুড়ার বীর তরুনেরা। চার পাঁচ দিন বাহিরের কোনরূপ সাহায্য ছাড়াই অবিরাম লড়াইয়ের পর তাহারা বহিরাগত হানাদারদেরকে পশ্চাৎপসরণ করিতে বাধ্য করিয়াছিলেন। কে জানে ঐ একটি ঘটনাই সমস্ত যুদ্ধের মোড় ফিরাইয়া দিয়াছে কিনা। সেইদিন বগুড়ার তরুনেরা যদি মৃত্যুর ভয় করিয়া শত্রুদের বাঁধা না দিত তবে যুদ্ধের গতি কোন দিকে মোড় নিত তাহা বলা কঠিন। আল্লাহর মেহেরবানীতে তাহারা সফলকাম হইয়াছেন। জয় বগুড়ার বীর তরুণ মুক্তিফৌজ!
	মূল শহরে প্রবেশের মুখে(যাহাকে ১ নং ফ্রন্ট বলিব) মাত্র ২৩ জন তরুণ মুক্তিফৌজ কয়েকটি রাইফেল ও বন্দুকসহ বিভিন্ন দালানের ছাদে উঠিয়া হানাদারদের গতি রোধ করিবার প্রথম প্রচেষ্টা চালাইয়াছিল। এই দলেরই অবসরপ্রাপ্ত শিক্ষক জনাব আসাদুজ্জামানের পুত্র বগুড়া জিলা স্কুলের দশম শ্রেণীর ছাত্র বিংশ শতাব্দীর তীতুমীর বীর তীতু অন্যান্যদের সাথে ঘন্টাখানের লড়াই করিবার পর শাহাদাৎ বরণ করে। তাহার সাথে একটি রাইফেল ছিল। তাহার সাথে আর যে ৪ জন ঐ দালানের ছাদ হইতে রাইফেল বন্দুক হইতে শত্রুদের উপর অবিরাম গুলিবর্ষন করিয়া বেশ কিছুসংখ্যক সৈন্যকে ঘায়েল করিয়াছিল, তাহাদের আর কোন খোঁজ আজ পর্যন্ত পাওয়া যায় নাই। দালানটি আমরা দেখিয়াছি। উহা রাস্তার অন্য মুখে অবস্থিত। এদেশে শান্তি ফিরিলে বাংলার মানুষ যে শহীদদের স্মৃতিবিজড়িত স্থানগুলিতে শ্রদ্ধাঘ্র্য নিবেদন করিবেন, সে বিষয়ে কোন সন্দেহ নাই।  
	শহরের অন্য অঞ্চলে(২ নং ফ্রন্ট) বগুড়া মটর শ্রমিক ইউনিয়নের সভাপতি তরুণ মুক্তিযোদ্ধা আকবর হোসেন ওরফে বকুলের নেতৃত্বে বেশ কিছুসংখ্যক তরুণ ও জনতা হানাদারদের বাঁধা দিবার জন্য প্রস্তুতি গ্রহন করে। এক নং ফ্রন্ট অপেক্ষা এই দলে মুক্তি যোদ্ধাদের বেশী ছিল। কিন্তু বন্দুক ও রাইফেলের সংখ্যা ছিল কম। এই ফ্রন্টেও হানাদারদের সঙ্গে প্রচণ্ড লড়াই চলে। এই ফ্রন্টে বীর বকুল একাই একটি ২-২ বোর রাইফেলের সাহায্যে বেপরোয়া এবং অবিরাম গুলিবর্ষণ করিয়া হানাদারদেরকে দেড় ঘন্টা ঠেকাইয়া রাখিয়াছিলেন। তৎপরে অন্যান্যরা হানাদারদের ঘিরিয়া ফেলিবার প্রচেষ্টা চালাইলে উহারা কাপুরুষের মত পশ্চাৎপসরণ করে। এই ফ্রন্টে সকলেই কিছু কিছুর আড়ালে কভার নিতে সক্ষম হইয়াছিলেন বলিয়া হতাহতের সংখ্যা বেশী নহে।
		
				বিশেষ ঘোষণা
	আল্লাহর মেহেরবানীতে এবং সকলের সম্মিলিত প্রচেষ্টায় বিশেষ করিয়া বাংলা রাইফেল বাহিনীর প্রানপন চেষ্টার ফলস্বরূপ গতকল্য দুপুরের আগে রাজশাহী আমরা পুনরুদ্ধার করিয়াছি। শত্রুদের ধংস করিয়া ফেলা হইয়াছে। দুই একটি ক্যান্টনমেন্ট ছাড়া সমস্ত উত্তরাঞ্চল আমাদের দখলে। এগুলিও ইনশাল্লাহ অনিতিবিলম্বে আমাদের করায়ত্ব হইবে। পূর্বাঞ্চলের বেলায়ও একই কথা প্রযোজ্য। ঐ অঞ্চলেও মাত্র দুই একটি ক্যান্টনমেন্ট শত্রুদের দখলে রহিয়াছে। শত্রুদেরকে স্বাধীন বাংলার মাটি হইতে সম্পূর্ণরূপে উৎখাত না করা পর্যন্ত আমাদের সকল প্রকার আরাম হারাম করা কর্তব্য। স্বাধীন বাংলার উত্তরাঞ্চলের বীর যোদ্ধাদের এবং তাহাদের তরুণ সর্বাধিনায়ককে স্বাধীন বাংলার সাড়ে সাত কোটি বাঙ্গালীর পক্ষ হইতে “জয় বাংলা” সংগ্রামী অভিনন্দন জানাইতেসে.....

	প্রথম হামলায়ই হানাদারেরা যে প্রস্তর-দৃঢ় প্রতিরোধের সম্মুখীন হয় তাহাতে তাহাদের প্রায় বিলুপ্ত মনোবল আরও ভাঙ্গিয়া পড়ে। ইহার পরে আরও তিন চারদিন ধরিয়া বিভিন্ন অঞ্চলে মুক্তিফৌজের সন্দগে হানাদারদের খণ্ড লড়াই চলে এবং পরিশেষে তাহারা বেশ কিছুসংখ্যক হতাহতকে পিছনে ফেলিয়া রাত্রির অন্ধকারে চোরের মত পলায়ন করে। শত্রুদের আগমনের খবর ২৫শে মার্চ সন্ধ্যায় পাওয়া যায়। সঙ্গে সঙ্গেই মুক্তি সেনারা তাহাদেরকে বাধা দিবার জন্য সকল প্রকার ব্যাবস্থা গ্রহন করে। প্রথম লড়াই শুরু হয় ২৬শে মার্চ শুক্রবার। 

	এদিকে শহরের ওপর প্রান্তে শহর হইতে ৭ মাইল দূরে অবস্থিত আড়িয়ার বাজার ক্যাম্পে অবস্থানরত বাঙ্গালী এবং পশ্চিমা সৈন্যদের মধ্যে কনফ্রন্টেশন চলিতেছিল। পশ্চিমারা অবস্থা বেগতিক দেখিয়া বিমান সাহায্য চাওয়ায় ক্যাম্পকে টার্গেট করিয়া দুইদিনে বেশকিছু বোমা ফেলা হয়। শোনা যায় উহাদের অন্য বিশেষ মতলব ছিল। আল্লাহর মেহেরবানীতে শত্রুদের কোন কুমতলবই হাসিল হয়নাই। শহরেও কয়েকটি বোমা ফেলা হয়। উহাদে ৪-৫ টি ঘর বাড়ী মাত্র আংশিক পুড়িয়াছে। কেহ হতাহত হত নাই। অবশেষে মুক্তিসেনারা শহরের অপর অংশ হইতে হানাদারদের বিতারন করিয়া আড়িয়ার বাজার ক্যাম্পের বাঙ্গালী সৈন্যদের সাহায্যার্থে অগ্রসর হয়। এই সময়ে কিছু পুলিশ ও পার্শ্ববর্তী এলাকা হইতে প্রেরিত কিছু নিয়মিত সৈন্যও তাদের সাথে যোগ দেয়। সকলের সম্মিলিত প্রচেষ্টায় অনধিক এক ঘন্টার মধ্যে শত্রুদেরকে ধ্বংস করিয়া দেওয়া হয়। এই ফ্রন্টে বগুড়া শহর আওয়ামী স্বেচ্ছাসেবক বাহিনীর প্রধান তরুণ মুক্তিযোদ্ধা বীর মাসুদ শহীদ হন। 

	প্রথম দিনেই হানাদারদের বাধা দিতে রওয়ানা হইবার পূর্বে বগুড়ার মহকুমা প্রশাসক জনাব আবদুল হাই সাহেব তাহাদের উদ্দেশ্যে প্রদত্ত এক উদ্দীপনাময়ী ভাষণ দিয়া তরুণ মুক্তি সেনাদিগকে উদ্বুদ্ধ করিয়াছিলেন। শ্রদ্ধেয় হাই সাহেব বয়োবৃদ্ধ হইলে কি হইবে-বগুরার বীর তরুণেরা তাহাকেও তরুণ বলিয়া স্বীকার করিয়া নিয়াছে। জেলা প্রশাসকসহ অন্যান্য সরকারী কর্মচারীবৃন্দও তাহাদের সহিত সর্বপ্রকার সহযোগিতা করিয়াছেন। অপর একজনের নাম উল্লেখ না করিয়া পারিতেছি না- তিনি হইলেই মুক্তি সেনাদের “কমন মামা”(সম্পাদকও তাহাকে “মামা” বলিয়া ডাকে) ক্যাপ্টেন(অবসরপ্রাপ্ত) এম, আর, চৌধুরী। মুক্তি সেনাদের ঠিক পথে পরিচালিত করাই তাহার অন্যতম প্রধান কাজ। পুলিশ বাহিনীর বর্তমান অধ্যক্ষও মুক্তি সেনাদের সঙ্গে সর্বপ্রকার সহযোগিতা করিয়াছিলেন এবং করিতেছেন। ইহা ছাড়া দু’একজন রাজনৈতিক নেতৃবৃন্দের পরামর্শও তাহারা পাইয়াছিলেন। 

	গত ৫ তারিখ রাত্রি হইতে ৭ তারিখ সকাল পর্যন্ত বগুড়ায় অবস্থানকালে দেখিতে পাইয়াছি বেশকিছুসংখ্যক গর্ত্তে পলায়নকারী তথাকথিত রাজনৈতিক নেতারা মাঠে নামিয়া তাহাদের নানা প্রকার কুমতলব হাসিলের চেষ্টায় রত রহিয়াছেন। ইহাদের কার্যকলাপ এতই জঘন্য যে উহারা মুক্তি সেনাদের মাঝেও বিভেদ সৃষ্টি করিবার চেষ্টার ত্রুটি করেন নাই। আল্লাহর মেহেরবানীতে তাহাদের প্রচেষ্টা সফল হয়নাই। সংশ্লিষ্ট সকলের প্রতি বিশেষ করিয়া বেসামরিক, সামরিক, এবং মুক্তি সেনাদের প্রতি আমাদের আবেদন অবিলম্বে চোর-ছ্যাচড়াদেরে যে সব গর্ত্তে উহারা পলাইয়াছিল সে সব গর্ত্তে উহাদিগকে ফেরত পাঠান। এখন যুদ্ধাবস্থা। এ ব্যাপারে কোন রকম শৈথিল্য দেখান কাহারও পক্ষে উচিত হবেনা। সকলেই স্মরণ রাখিবেন একতা ছাড়া আমাদের কোন প্রচেষ্টাই সফলতা লাভ করিতে পারিবে না। আর একটি কথা স্মরণ রাখিবেন আমরা বাঙ্গলী। যুদ্ধের সময় প্রধান প্রধান নেতৃবৃন্দের আত্মগোপনের প্রয়োজন অবশ্যই রহিয়াছে। কিন্তু সকলেরই পলায়নের অধিকার বা প্রয়োজন রহিয়াছে, তাহা আমরা মানিয়া নিতে প্রস্তুত নহি। 
	আমরা একটি প্রস্তাব সংশ্লিষ্ট কর্তৃপক্ষের নিকট পেশ করিতেছি অবিলম্বে মুক্ত অঞ্চল সমুহে বেসামরিক কর্তৃপক্ষকে স্ব স্ব অঞ্চলে বিশিষ্ট রাজনৈতিক নেতৃবৃন্দের সহযোগিতায় আভ্যন্তরীণ শান্তিরক্ষা এবং বিশৃঙ্খলা 

	সৃষ্টিকারীদের সমুলে ধ্বংস করিবার পূর্ণ দায়িত্ব দেয়া কর্তব্য। এ ব্যাবস্থা অবিলম্বে গ্রহন করিতে হইবে। নতুবা দেশে অরাজকতা দেখা দিতে পারে। হিংসাও মাত্রাতিরিক্ত বৃদ্ধি পাইতে পারে। যে কোন প্রকার হিংসা এবং অনৈক্যকে প্রশ্রয় দিলে আমাদের ধ্বংস অনিবার্য। কে কি করিয়াছে শুধু তাহাই আমরা দেখিব না বা অনুসরণ করিব ন- আমরা কি করিব তাহাই চিন্তা করিতে হইবে। অরাজকতা এবং হিংসার বৃদ্ধি কোন অবস্থাতেই চলিতে দেওয়া যাইতে পারে না। আমরা মনে করি সময় নষ্ট না করিয়া অবিলম্বে ব্যাবস্থা গ্রহন করিতে হইবে। 
	টেলিফোন বিভাগের কর্মীরা আমাকে জানাইয়াছেন যে মুক্ত অঞ্চলসমূহে অনতিবিলম্বে টেলিযোগাযোগ ব্যাবস্থা চালু করার জন্য তাহারা আপ্রাণ চেষ্টা চালাইবেন। সংশ্লিষ্ট সকলে তাহাদের সহিত পূর্ণ সহযোগিতা করিবেন।
	“জয় বাংলা”র সংখ্যাগুলি শুধুমাত্র বগুড়ায় দশ পয়সা মূল্যে বিক্রয় করিবার অনুমুতি দেওয়া হইল। একমাত্র শর্ত কাহারও নিকট হইতে কোন অবস্থাতেই ঐ বাবদ দশ পয়সার বেশী লওয়া চলিবেনা। তরুণ মুক্তিফৌজের তরুণতম সদস্য বগুড়া জিল স্কুলের অষ্টম শ্রেণীর ছাত্র বাবলুর অনুরোধে এই অনুমতি দেওয়া হইল। সে নিজেই উদ্যোগী হইয়া বগুড়ার মুক্তি ফৌজের বড় ভাইদের বিভিন্ন টূকিটাকি জিনিস যোগান দিবার উদ্দেশ্যে বিক্রয়লব্ধ অর্থ দ্বারা “জয় বাংলা” ফান্ড খুলিয়াছে। ‘মামা’ সহ মুক্তিফৌজের অন্যান্য সকলেই উহা অনুমোদন করিয়াছেন বিধায় আমাদিগকে নতি স্বীকার করিতে হইল। 
	সংশ্লিষ্ট সকলের অবগতির জন্য জানাইতেছি এই ফান্ড হইতে “জয় বাংলা” কর্তৃপক্ষ (কর্তৃপক্ষ বলিতে এ ক্ষেত্রে আমাকেই বোঝাইতেছে) এক পয়সাও গ্রহন করিবে না।
	বগুড়ার মুক্তিফৌজের তরুণ ভাইয়েরা “হাইজ্যাক” বাদ দিন। সিগারেট না পান দাদার আমলের হুক্কা ধরুন!! 
.
.

সম্পাদকীয়
আমরা সত্য প্রতিষ্ঠার জন্য লড়াই করিতেছি। অত্যাচার, অনাচার, অবিচার দূর করিয়া স্বাধীনভাবে শির ও স্বদেশের পতাকাকে সমুন্নত রাখিয়া বিশ্বের বুকে বিচরণ করিবার জন্যই লড়াই করিতেছি। আল্লহার মেহেরবাণীতে জয় আমাদের হইবেই। আমাদিগকে ঠেকাইবার শক্তি(এক আল্লাহ ছাড়া) আর কাহারও নাই।
যে সমস্ত মুক্তিযোদ্ধা এবং অন্যান্য নিরস্ত্র লোক বর্বরদের হাতে নিহত হইয়াছেন তাহাদের সকলের আত্মার শান্তির জন্য আমরা পরম করুণাময়ের কাছে প্রার্থনা জানাইতেছি।
গতকল্যকার বিশেষ সংখ্যায় বগুড়ার মুক্তিযোদ্ধাদের সম্পর্কে বিস্তারিত লেখা হইয়াছে। প্রতি খবরই বিভিন্ন মহল হইতে সংগ্রহ করিয়া নিরপেক্ষ দৃষ্টিতে যাচাইয়ের পরেই পত্রিকায় প্রকাশ করা হইয়াছে। যতগুলি ‘ফ্রন্টের’ উল্লেখ রহিয়াছে প্রতিটি অঞ্চলই ব্যাপকভাবে পরিদর্শন করা হইয়াছে। উহা ছাড়াও সমস্ত শহরও একাধিকবার চষিয়া বেড়ান হইয়াছে। একাজে দ্বিচক্রযানের পিছনে বসাইয়া ঘোরানোর এবং গাইডের কাজ করিবার জন্য জনাব আলমগীর হোসেন সাহেবকে এবং দ্বিচক্রযানের খোরাক এক গ্যালন পেট্রোল যোগাড় করিয়া দিবার জন্য মুক্তিযোদ্ধা দোস্ত পেস্তাকে ধন্যবাদ জানাইতেছি।
চুড়ান্ত বিজয় সমাসন্ন। এখন সকলকেই আরও বেশী হুশিয়ার থাকিতে হইবে। অনৈক্য, অরাজকতা, হিংসা, বিশৃঙ্খলা ইত্যাদি কোন মতেই বৃদ্ধি পাইতে দেওয়া চলে না। পশ্চিমা বর্বরেরা যতখানি ক্ষতি করা সম্ভব করিয়াছে। কিন্তু আমরা যদি উপরি-উল্লিখিত পাপগুলিকে (আমরা ঐগুলিকে পাপ বলিয়া মনে করি) প্রশ্রয় দেই বা নির্মূল না করি তাহা হইলে যাহা অবশিষ্ট রহিয়াছে তাহা হয়ত আমাদের নিজেদের হাতেই ধ্বংস হইবে। ঐক্য, শৃঙ্খলা ও শান্তির গুরুত্ব যুদ্ধবিশারদ, রাষ্ট্রবিজ্ঞানী, অর্থনীতিবিদ, জনপ্রশাসনবিদ যাহাকেই জিজ্ঞাসা করুন না কেন একবাক্যে স্বীকার করিয়া নিবে। বিজয়ের মুহূর্তে এবং বিজয় পরবর্তী সময়ে ঐগুলির গুরুত্ব অপরিসীম।
পশ্চিমা বর্বরদের অত্যাচারে সারা বাংলাদেশে এমন লোক পাওয়া দুষ্কর যে প্রত্যক্ষ বা পরোক্ষভাবে ক্ষতিগ্রস্ত হয় নাই। চুড়ান্ত বিজয়ের পরে পশ্চিমা বর্বরদের চিহ্ন একরকম থাকিবে না। এদিকে যাহারা উহাদের অত্যাচারে ক্ষতিগ্রস্ত হইয়াছে বা হইতেছে তাহাদের একটি অংশ ধীরে ধীরে হিংস্র হইয়া উঠিতেছে। এখনই ইহাকে বাধা না দিলে জয়ের শেষে হিংসাকে বাধা দেওয়া কাহারও পক্ষে সম্ভব হইবে না।
একটু গভীরভাবে চিন্তা করুন- যুদ্ধের শেষে একরকম নিশ্চিহ্ন হইয়া যাইবে। কিন্তু হিংসা শুধু থাকিবেই না-নিত্যনতুন বর্বরতার খবর কানে আসিবার (সমস্ত বর্বরতার খবর এখনও পাওয়া যায় নাই) সঙ্গে সঙ্গে উহা আরও বৃদ্ধি পাইবে। এই পুঞ্জীভূত হিংসা কোন দিকে ধাবিত হইবে? দুষ্ট প্রকৃতির লোকেরা তো ওঁৎ পাতিয়া রহিয়াছে-যেদিকে ইচ্ছা হিংসাকে দিক পরিবর্তন করাইবার ত্রুটি করিবে না। আমাদের তৃতীয় সংখ্যায় (১৮ই চৈত্র,১৩৭৭) আমরা ফরাসী বিপ্লবের উদাহরণ দিয়াছিলাম। ইতিহাস একেবারে অস্বীকার করা চলে না-যদি তাহাই চলিত তবে আর উহা নিয়া মাথা ঘামাইত না-আমেরিকার যুক্তরাষ্ট্রে স্বাধীনতা আন্দোলন ফরাসী বিপ্লব বা সমাজতান্ত্রিক বিপ্লবের কাহিনী পড়িত না।

কাজেই আমরা আশা করি সংশ্লিষ্ট সকলেই দেশের মঙ্গল ও জনস্বার্থের দিকে লক্ষ্য রাখিয়া নিজ নিজ দায়িত্ব পালন করিবেন।
আমরা একাধিকবার বলিয়াছি অত্যাচারীদের বিরুদ্ধে লড়াই করা এবং উহাদিগকে ধ্বংস করা ধর্মীয় এবং নৈতিক কর্তব্য। হিংসার সঙ্গে উহার কোনই সম্পর্ক নাই।
মুক্ত অঞ্চলসমূহে যোগাযোগ ব্যবস্থার উন্নতিকল্পে যাহা করা প্রয়োজন সংশ্লিষ্ট সকলেই সেদিকে নজর দিবেন।
পশ্চিমা বর্বরদের বেতার কেন্দ্র কেহ ধরিবেন না। আমরাও তাহা শোনা অনেক পূর্বেই বাদ দিয়াছি। নিজস্ব একটি বেতার কেন্দ্র যতদিন আমাদের চালু না হইতেছে ততদিন বন্ধু রাষ্ট্রসমূহের বেতার কেন্দ্রের অনুষ্ঠানাদি শুনিতে পারেন। পূর্বের একটি সংখ্যায় আমরা উত্ত্রাঞ্চলে একটি বেতার কেন্দ্রের আবশ্যকীয়তার কথা উল্লেখ করিয়াছিলাম। 
.
.

সম্পাদকীয় 
পশ্চিমা বর্বরদের সীমানা মাত্রা ছাড়াইয়া গিয়াছে। বিভিন্ন দেশী- বিদেশী সূত্র হইতে প্রাপ্ত খবর গুলি যেমনই পৈশাচিক তেমনি হৃদয় বিদারক। খবরগুলি যতই হৃদয়বিদারক হউক না কেন এখন  আর শোক প্রকাশের সময় নাই। বর্বরদের অবিলম্বে পালাইতে হইবে। বাংলার প্রতিটি সবল দেহ লোক বিশেষ করিয়া যুবকদের প্রতি আমাদের আহ্বান, হাতিয়ার তুলিয়া নিন, হানাদারদের বর্বরোচিত হামলার উপযুক্ত জবাব দিন। 
.
বাংলার মা- বোনেরা ছেলে, ভাই, স্বামীদের উৎসাহ দিন, প্রেরণা যোগান। তাহাদিগকে লড়াই করিতে উদ্ধুদ্ধ করুন। কোন প্রকার স্নেহের ডোরে এখন আর বাঁধিয়া রাখিবার চেষ্টা করিবেন না। দেশের স্বার্থে,জনগণের স্বার্থে, এমনকি নিজেদের স্বার্থে তাহাদিগকে অবিলম্বে যুদ্ধে পাঠান। মনে রাখিবেন শত্রুকে নির্মূল না করিতে পারিলে কাহারও কোন প্রকার নিরাপত্তা থাকিবে না।
.
 গতকল্যকার সংখ্যা আমরা সবল দেহ লোকদিগকে যুদ্ধ- ট্রেনিং দানের প্রয়োজনীয়তার কথা উল্লেখ করিয়াছি। এ ব্যাপারে স্বেচ্ছাসেবকদেরকেই অগ্রণী হইতে হইবে। আমাদের দৃঢ বিশ্বাস সংশ্লিষ্ট সকল মহলেরই সহযোগীটা আপনারা পাইবেন। উপযুক্ত কর্তৃপক্ষের সঙ্গেও এ ব্যাপারে যোগাযোগ করিতে পারেন। 
.
এই সংখ্যা হইতে কিছু কিছু খবর ছাপিবার ব্যবস্থা করা হইয়াছে। কিছু বিদেশী সুত্রে প্রাপ্ত, কিছু আমাদের নিজস্ব সংস্থা ‘জবাসসের’- ‘জয় বাংলা’ সংবাদ সংস্থা-মাধ্যমে উপযুক্ত কর্তৃপক্ষ এবং জনসাধারণের সক্রিয় সহযোগিতায় প্রাপ্ত। 
.
খবর ছাপিবার প্রস্তাবটি যিনি দিয়াছেন তাহাকে ‘জয় বাংলার’ পক্ষ হইতে ধন্যবাদ জানাইতেছি। 
.
কলিকাতার ইংরেজি দৈনিক অমৃত বাজার পত্রিকার ৯ই এপ্রিল সংখায় প্রকাশিত এক সংবাদে প্রকাশ ঢাকা The Pakistan Observer, Morning News, দৈনিক পাকিস্তান, পূর্বদেশ এবং আজাদ- এই দৈনিক পত্রিকাগুলি পশ্চিমা সামরিক বাহিনীর তত্তাবধানে প্রকাশিত হইতেছে। পত্রিকাগুলির অধিকাংশ সাংবাদিক ও কর্মচারীদের নির্মমভাবে হত্যা করা হইয়াছে। পশ্চিমা বর্বরেরা বিশ্বকে ধোঁকা দিবার জন্য উক্ত বিখ্যাত পত্রিকাগুলির নাম বা Goodwill ব্যবহার করিতেছে। উক্ত খবরে আরও বলা হইয়াছে দৈনিক ইত্তোফাক, সংবাদ ও The people- এর কার্যালয়গুলি ২৫শে মার্চ দিবাগত রাত্রে অর্থাৎ ২৬শে মার্চ ভোরে ধ্বংস করিয়া ফেলা হইয়াছে। 
.
‘জয় বাংলা’ বাংলার সাংবাদিক, সংবাদপত্র কর্মচারী, তথা সাড়ে সাত কোটি বাঙ্গালির পক্ষ হইতে ইহাতে তীব্র ঘৃণা প্রকাশ করিতেছি এবং বর্বরদের হাতে নিহত সকলের আত্মার শান্তির জন্য বিশ্ব- নিয়ন্তার দরবারে প্রার্থনা জানাইতেছে। ইহার উপযুক্ত বদলা অবশ্যই লওয়া হইবে।
.
হে বিশ্বপ্রভু, আমাদের উপরে তোমার রহমত অবিলম্বে আরও অধিক মাত্রায় বর্ষিত হউক। 
.
জয় আমাদের সুনিশ্চিত। জয় বাংলা! 


সৌ রভ
[bookmark: part_6_9_17]<৬,৯,১৭>
শিরোনামঃ সম্পাদকীয় 
সংবাদপত্রঃ বাংলাদেশ* ( ১ম বর্ষঃ ১ম সংখ্যা) 
তারিখঃ ১৭ এপ্রিল, ১৯৭১
.
সম্পাদকীয় 
.
বাংলাদেশ স্বাধীন হয়েছে। কিন্তু উপনিবেশবাদ ও সাম্রাজ্যবাদের নির্মম নিষ্ঠুর আঘাত আর অত্যাচারে আজও বাংলার মানুষ নিপীড়িত,আজও বাংলার মানুষ দস্যুর সহিত রক্তক্ষয়ী সংগ্রামে লিপ্ত। বর্তমান শতাব্দীর সভ্যতার চরম বিকাশের যুগেও এই সম্পাদকীয় লিখতে হচ্ছে বাংলার লক্ষ লক্ষ মানুষের জমাট বাঁধা রক্তের উপর দাঁড়িয়ে। তাই বিশ্বের মানবতাকামী সকল রাষ্ট্র ও জনসাধারণের মানবতাবোধের কাছে আমরা আবেদন জানাই এই অত্যাচারের বিরুদ্ধে রক্ত শপথে রুখে দাঁড়াবার জন্য। 
[ বাংলাদেশঃ বরিশাল হতে প্রকাশিত একটি অনিয়মিত অর্ধসাপ্তাহিক। সম্পাদনাঃ এস, এম, ইকবাল, মিন্টু বসু, হেলাল উদ্দিন। প্রকাশনায়ঃ হারেচ এ, খান, এনায়েত হোসেন, মুকুল দাস। ] 

.
সৌ রভ
[bookmark: part_6_10_18]<৬,১০,১৮-২০>
শিরোনামঃ সম্পাদকীয় 
সংবাদপত্রঃ জয়বাংলা* ১ম বর্ষঃ ১ম সংখ্যা 
তারিখঃ ১১ মে, ১৯৭১ 
সম্পাদকীয় 
.
বাংলাদেশের মুক্তিপাগল মানুষ আজ ইয়াহিয়া ও তার জঙ্গিচক্রের দখলদার বাহিনীর বিরুদ্ধে মরণপণ করে রুখে দাঁড়িয়েছে। বাংলাদেশের এক প্রান্ত থেকে অপর প্রান্ত পর্যন্ত পাক ফৌজের বিরুদ্ধে চলছে মুক্তিবাহিনীর প্রচণ্ড লড়াই। অস্ত্র বলে বলীয়ান খান-সেনাদের নায়ক টিক্কা খান ভেবেছিল মাত্র কয়েক ঘণ্টার মধ্যে ভেঙ্গে দেয়া যাবে বাঙ্গালির প্রতিরোধ, তাদের পরিণত করা যাবে গোলামের জাতে। কিন্তু তাদের সে আশা সম্পূর্ণরূপে ব্যর্থ হয়েছে। প্রতিদিন বাড়ছে মুক্তিবাহিনীর শক্তি। বাংলাদেশের হাজার হাজার মানুষ প্রতিদিন যোগ দিচ্ছে মুক্তিবাহিনিতে। স্বাধীন, সার্বভৌম বাংলাদেশ সরকারের নেতৃত্বে মুক্তিবাহিনী নিচ্ছে খান সেনাদের খতম করার চূড়ান্ত প্রস্তুতি। শত্রুর কামান চিরতরে স্তব্ধ না করা পর্যন্ত থামবে না এ যুদ্ধ। কিন্তু এছাড়া কি অন্য কোন পথ খোলা ছিল সাড়ে সাত কোটি বাঙালী ও নেতাদের জন্যে ?
.
এ প্রশ্নের জবাব দিতে গেলে পাকিস্তানের জন্মলগ্ন থেকে নানা বিষয়ের উপর আলোকপাত করতে হয়। গনতন্ত্রের পথেই হয়েছিল পাকিস্তানের জন্ম, এবং তা অর্জনের উদ্দেশ্যই ছিল আপামর দেশবাসীর সার্বিক রাজনৈতিক, অর্থনৈতিক ও সাংস্কৃতিক মুক্তি। কিন্তু বাঙালী জাতি কি কোনদিন পেয়েছে মুক্তির স্বাদ ? বারবার বাঙ্গালীর রাজনৈতিক, অর্থনীতিক ও সাংস্কৃতিক অধিকারের উপর হানা হল একটানা হামলা। 
.
গোড়াতেই চলল বাঙ্গালীর মাতৃভাষার উপর গোড়াতেই চলল বাঙ্গালীর মাতৃভাষার উপর আক্রমণ-যদিও পাকিস্তানের মোট জনসংখ্যার মধ্যে বেশিরভাগ ছিল বাঙালী। বাংলাভাষাকে রাষ্ট্রভাষা করার জন্য প্রাণ দিতে হল আমাদের সন্তানদের, কিশোর তরুণের তাজা রক্তে লাল করতে হল ঢাকার রাজপথ। অনেক খুন, অনেক রক্তে ও অনেক সংগ্রামের বিনিময়ে বাংলা রাষ্ট্রভাষার স্বীকৃতি পেলেও কোনদিন তার ন্যায্য মর্যাদা পেল না।
.
বাংলাভাষার বিরুদ্ধে ওদের কত ঘৃণা কত বিদ্ধেষ, বাংলাদেশব্যাপী শহীদ মিনারগুলো কামান দাগিয়ে ধ্বংস করা থেকেই পাওয়া যায় তার প্রমাণ। 
.
শুধু ভাষা নয়, বাংলার সংস্কৃতির প্রতিটি ক্ষেত্রে তারা চালাল হামলা। আমাদের সংস্কৃতিকে গলা টিপে মারার প্রচেষ্টা চলল সুপরিকল্পিতভাবে। 
.
অর্থনৈতিক ক্ষেত্রেও চললো একটানা শোষণ বঞ্চনা। বাংলাদেশকে শোষণ করে গড়ে তোলা হল পশ্চিম পাকিস্তান। ফলে একদিকে সোনার বাংলা পরিণত হল শ্মশানে অন্যদিকে মরুময় পশ্চিম পাকিস্তান হয়ে উঠলো শস্য শ্যামলা। কেন্দ্রীয় সরকারের চাকুরী বাকুরী সশস্ত্রবাহিনী কোথাও হল না বাঙ্গালিদের স্থান। আজাদীর চব্বিশ বছর পরও সশস্ত্রবাহিনীতে বাঙ্গালীদের সংখ্যা শতকরা দশজনও ছিল না। বিদেশী সাহায্য, ঋণ প্রভৃতি ক্ষেত্রেও পেল না বাংলাদেশ তার ন্যায্য হিস্যা। সাড়ে বার কোটি পাকিস্তানীর নামে এসব বিদেশী সাহায্য ঋণ ও মুঞ্জুরী এনে তা ভোগ করলো দেশের মাত্র একটি অংশের মানুষ। বাংলাদেশের পাট বেচা টাকা থেকে আয় হত পাকিস্তানের বৈদেশিক মুদ্রার মোট শতকরা ষাট ভাগ। কিন্তু কোনদিন বাঙালী এর অর্ধেকও নিজের ব্যবহারের জন্য পায়নি। বাংলাদেশের উদ্ধৃত্ত বৈদেশিক মুদ্রা দিয়ে পূরণ করা হয়েছে পশ্চিম পাকিস্তানের ঘাটতি । কেনা হয়েছে দেশের সেই অঞ্চলের জন্য কলকারখানা ও শিল্পের যন্ত্রপাতি, আর আনা হয়েছে সামরিক অস্ত্রশস্ত্র। ভাগ্যের নির্মম পরিহাস বাঙ্গালীর অর্থে কেনা অস্ত্রশস্ত্র দিয়ে আজ নির্বিচারে খুন করা হচ্ছে বাঙ্গালীদের।
.
আওয়ামী লীগ যখনই এসব অন্যায়, অবিচার ও শোষণ বঞ্ছনার প্রতিকার দাবী করেছে তখনই তাদেরকে আখ্যায়িত করা হয়েছে ভারতের দালালরূপে, ইসলাম ও সংহতির দুশমনরূপে। তবু নির্ভেজাল গণতন্ত্রে বিশ্বাসী আওয়ামী লীগ নেতৃত্ব চেয়েছিলেন গণতান্ত্রিক পদ্ধতিতে জাতীয় সমস্যাবলী সমাধান করতে, কেন্দ্র ও প্রদেশের মধ্যকার তথা দেশের দুই অংশের মধ্যকার সম্পর্ক নির্ধারণ করতে।ভাই ভাই হিসেবে একসাথে বাস করতে। কিন্তু বেইমান ইয়াহিয়া ও তার সামরিক চক্র রুদ্ধ করে দেয় গণতন্ত্রের পথ। গণতন্ত্রের সব পথ বন্ধ হয়ে যাবার পরই শুরু হয়েছে আজকের এই যুদ্ধ। এ যুদ্ধের জন্য বাঙ্গালিরা দায়ী হয়। এ যুদ্ধ ইয়াহিয়া ও তার জঙ্গী চক্রের চক্রান্তেরই ফলশ্রুতি। 
.
বাংলাদেশের মানুষ সব সময়ই শান্তিপূর্ণ গণতান্ত্রিক পদ্ধতিতে সমস্যার সমাধান চেয়েছে। তাই যখনই দেশে গণতান্ত্রিক পদ্ধতিতে সমস্যা সমাধানের সামান্যতম সুযোগ এসেছে তাকে তারা গ্রহণ করেছে সযত্নে। ১৯৫৪ সালে বাংলাদেশের মানুষ গণতান্ত্রিক উপায়ে তাদের আশা আকাঙ্ক্ষাকে বাস্তবরূপ দানের জন্যে ঐক্যবদ্ধ হয়। যুক্তফ্রন্ট গঠন করে। যুক্তফ্রন্ট বাংলাদেশে বিপুল ভোটাধিক্যে জয়লাভ করে। পরাজিত হয় পশ্চিম পাকিস্তানের দালাল নূরুল আমিন ও তার মুসলিম লীগ। কিন্তু যুক্তফ্রন্ট সরকারকে ৯২ক ধারা প্রয়োগ করে ১৪ দিনের বেশী মন্ত্রিত্ব করতে দেয়া হয় না। এরপরে চলে নানা চক্রান্ত। শেখ মুজিবের বিরুদ্ধে সাজান হল ডাকাতির মামলাসহ অনেকগুলো মামলা। কথা ছিল ১৯৫৯ সালে সারা পাকিস্তানে সাধারণ নির্বাচন হবে। আওয়ামী লীগ নির্বাচন অনুষ্ঠানের শর্তে সেদিন কেন্দ্রে মন্ত্রী সভায় যোগ না দিয়েও ফিরোজ খান নুন মন্ত্রী সভাকে সমর্থন করছিল। কারণ সেদিন বাঙ্গালীরা ভেবেছিল এই নির্বাচনের মাধ্যমে তাদের আশা- আকাঙ্ক্ষা পূরণের কথা। পশ্চিমা স্বার্থ যখন বুঝতে পারল যে নির্বাচন হলেই হলেই আওয়ামী লীগ ক্ষমতায় আসীন হবে তথা বাঙ্গালীদের হাতে কেন্দ্রের ক্ষমতা চলে যাবে তখন আইয়ুব খান করলেন ক্ষমতা দখল। পাকিস্তানে চালু হল সামরিক রাজ। সামরিক রাজ মানেই পাঞ্জাবী রাজ। বাংলাদেশের গনতন্ত্রকামী সব নেতাদের জেলে পাঠান হল। আওয়ামী লীগের অসংখ্য নেতাকে করা হল বছরের পর বছর কারাবরণ। তাদের অপরাধ ছিল, তারা পাকিস্তানে চাচ্ছিলেন সত্যিকার গণতন্ত্রের প্রতিষ্ঠা। আর চাচ্ছিলেন বাঙ্গালীদের ন্যায্য অধিকার। ১৯৬৬ সালে শেখ মুজিব ঘোষণা করেন তার বিখ্যাত ছয় দফা কর্যসূচী।আওয়ামী লীগের নেতৃত্বে আইয়ুব শাহীর বিরুদ্ধে দানা বাধতে থাকে গণ-আন্দোলন। ঢাকার রাস্তায় নিরস্ত্র মিছিলের উপরে চলে গুলি।  অবশেষে শেখ সাহেবকে গ্রেপ্তার করা হয় ও কুখ্যাত আগরতলা ষড়যন্ত্র মামলা সাজান হায়। এই মামলা চালাকালীন সারা দেশে সৃষ্টি হয় বিরাট গণ-আভ্যুত্থান। আইয়ুব শাহী বাধ্য হয় তথাকথিত আগরতলা ষড়যন্ত্র মামলা তুলে নিতে। 
.
আইয়ুবের জাইগায় আসেন ইয়াহিয়া খান তার নির্বাচন ও গণতন্ত্র প্রতিষ্ঠার বুলি নিয়ে। ইয়াহিয়া নির্বাচন দেন জনসাধারণের চাপে পড়ে। কিন্তু নির্বাচনে আওয়ামী লীগের বিপুল জয় দেখে শংকিত হয়ে উঠেন ইয়াহিয়া সামরিক চক্র, পশ্চিম পাকিস্তানি আমলাতন্ত্র ও কায়েমি স্বার্থবাদীর দল। নতুন করে ষড়যন্ত্র শুরু হয় আওয়ামী লীগের বিরুদ্ধে। আওয়ামী লীগ বাংলাদেশে শতকরা ৭৯টি পপুলার ভোট পেয়ে ৩১৩ সদস্যবিশিষ্ট জাতীয় পরিষদে বাংলাদেশের জন্য নির্ধারিত ১৬৯টি আসনের মধ্যে ১৬৭টি দখল করে। আওয়ামী লীগ নিজেকে প্রমাণ করে পাকিস্তানের সংখ্যাগরিষ্ঠ দলরূপে এবং বাংলাদেশের একমাত্র মুখপাত্ররূপে। গণতন্ত্রের সার্বজনীন নিয়মরীতি আনুসারে আওয়ামী লীগেরই ছিল মন্ত্রী সভা গঠন করার, গঠনতন্ত্র প্রণয়ন করার অধিকার। কিন্তু সে পথে না গিয়ে পশ্চিম পাকিস্তানী সামরিক চক্র, আমলাতন্ত্র ও কায়েমী স্বার্থবাদীর দল নতুন করে চক্রান্ত শুরু করে বাংলার বিরুদ্ধে। অনেক টালবাহানার পর ৩রা মার্চ জাতীয় পরিষদের অধিবেশন আহ্বান করা হয়। আওয়ামী লীগ এগিয়ে চলল তার শাসনতান্ত্রিক বিল নিয়ে।কিন্তু পশ্চিম পাকিস্তানী পুঁজিপতিদের দালাল ভুট্টো সামরিক বাহিনীর ইঙ্গিতে দাবী তুললেন জাতীয় পরিষদের বাইরেই শাসনতান্ত্রিক সমস্যার সমাধান করতে হবে। এটাকে ছুতো হিসেবে ব্যবহার করে ইয়াহিয়া জাতীয় পরিষদের অধিবেশন বন্ধ করে দিলেন অনিদির্ষ্টকালের জন্য। সারা বাংলাদেশ ফেটে পড়ল গণ-বিক্ষোভে । সামরিক চক্র চাইল  ছুড়ে এই বিক্ষোভ দমন করতে। কিন্তু পারল না। শত শত শহীদের রক্তে রাঙা হল বাংলার রাজপথ। শেখ সাহেব ঘোষণা করলেন তার অসহযোগ আন্দোলনের কথা। সারা বাংলাদেশ সাড়া দিল তাতে। ইয়াহিয়া সরকার প্রমোদ গুণলেন। ইয়াহিয়া এলেন ঢাকায়। আলাপ-আলোচনা আরম্ভ করলেন শেখ সাহেবের সাথে। কিন্তু এই আলোচনা ছিল আসলে এক বিরাট ষড়যন্ত্রের অংশ মাত্র।
.
আলোচনার উদ্দেশ্য ছিল কেবল সময় নেওয়া। আলোচনার উছিলায় সেনাবাহিনীকে প্রস্তত করা। ইয়াহিয়া যখন ঢাকার আলোচনায় বসেন তখন বাংলাদেশে যা সৈন্য ছিল তাকেই যথেষ্ট ভাবতে পারেনি ইয়াহিয়া চক্র। আরো বিপুল রণসম্ভার আনা হতে থাকে এই সময়। আনা হল কমপক্ষে আরো বিশ হাজার সৈন্য। বাঙ্গালীরা যা সামান্য কিছুসংখ্যক সেনাবাহিনীতে ছিল তাদের কাছ থেকে নিয়ে নেওয়া হতে থাকল অস্ত্রপাতি। ই, পি, আরকে নিরস্ত্র করার চেষ্টা চলল। এমনকি পুলিশ বাহিনীর কাছ থেকেও অস্ত্র-শস্ত্র সব নিয়ে নেওয়ার চেষ্টা করা হল।  
.
যাতে লোকের সন্দেহ না হয় তাই ইয়াহিয়া বলতে থাকে বিভিন্ন মন ভোলান কথা। কিন্তু আলোচনা শেষ হবার আগেই ২৫শে মার্চ রাত্রিতে ইয়াহিয়ার সেনাবাহিনী ঝাঁপিয়ে পড়ে ঢাকার নিরস্ত্র ঘুমন্ত বাঙ্গালীদের উপর। সাড়া দেশে আরম্ভ হয়ে যায় ফৌজি বিভীষিকা। পৃথিবীর রাজনৈতিক ইতিহাসে এমনি ভয়াবহ জঘন্য বেইমানির নজির আর নেই। হিটলারের নিষ্ঠুরতাও হার মেনেছে এদের কাছে। 
.
আওয়ামী লীগ ছয় দফার ভিত্তিতে নির্বাচনে জয়ী হয়। ছয় দফার গোড়ার কথা ছিলঃ পাকিস্তানকে হতে হবে একটি গণতান্ত্রিক ফেডারেল প্রজাতন্ত্র। এই প্রজাতন্ত্রে কেন্দ্রীয় সরকারের হাতে থাকবে  পররাষ্ট্র ( বৈদেশিক বাণিজ্য বাদে ) ও দেশ রক্ষার ভার। অন্যান্য সমস্ত ক্ষমতা থাকবে প্রাদেশিক সরকারের হাতে। ছয় দফার মধ্যে পাকিস্তানকে ধ্বংস করার কোন পরিকল্পনা ছিল না। ইয়াহিয়া শেখ মুজিবের সাথে আলোচনায় এর সব কিছুই বাহ্যতঃ স্বীকার করেছিলেন। কিন্তু পরে দেখা গেল এ সবই ছিল ভাওতা। তার আসল লক্ষ্য ছিল সময় নেওয়া। আলোচনার নামে আক্রমণের প্রস্তুতি চালান। 
.
ইয়াহিয়া ও পশ্চিম পাকিস্তানী নেতাদের বিশ্বাসঘাতকতা, সেনাবাহিনীর নরঘাতী আক্রমণ বাঙ্গালিকে বাধ্য করেছে অস্ত্র ধারণ করতে। স্বাধীন সরকার গঠন করতে। বাঙালী এর কোন ষড়যন্ত্রে পতিত হইতে চায় না। ওদের সাথে একসাথে বসবাস করা যাবে না – এটা প্রতিটি বাঙালী আজ বুঝতে পেরেছে। অস্ত্রের ভাষার জবাব বাঙালী আজ দিতে প্রস্তুত অস্ত্রের ভাষায়। বাংলাদেশের লক্ষ কোটি ভাই বোন এগিয়ে আস, অস্ত্রধর, বাংলার মাটি থেকে শোষক, অত্যাচারী, নিপীড়ক ও স্বৈরাচারী খান সেনাদের খতম করতে। খুনের উত্তর খুন। রক্ত দিয়েই আমরা রক্তের বদলা নেব। বাংলাদেশের মাটিতে জন্ম নিয়েছে এক নতুন পতাকা। বাংলাদেশের সবুজ প্রান্তরে পড়েছে লাল রক্তের দাগ। এ রক্তের কথা আমরা ভুলব না। বাঙ্গালীর রক্ত বৃথা যেতে দেব না। পূত পবিত্র এ রক্ত আমাদেরকে যুগ যুগ ধরে দেবে অনুপ্রেরণা।আবার বলি এ যুদ্ধ আমরা চাইনি। বাধ্য হয়েই আমরা স্বাধীন, সার্বভৌম বাংলাদেশ ঘোষণা করেছি। নিজেদের সরকার গঠন করেছি আর পশ্চিম পাকিস্তানী জল্লাদদের বিরুদ্ধে অস্ত্র ধারণ করেছি। কারণ তারা আমাদের সামনে আর কোন পথ খোলা রাখেনি। 
জয় বাংলা।
.
[ জয় বাংলাঃ বাংলাদেশ আওয়ামী লীগের সাপ্তাহিক মুখপত্র। সম্পাদকমন্ডলীর সভাপতিঃ আহমেদ রফিক, ভারপ্রাপ্ত সম্পাদকঃ মতিন আহমেদ চৌধুরী। মুজিবনগর, জয়বাংলা প্রেস থেকে বাংলাদেশ আওয়ামী লীগের পক্ষে আহমদ রফিক কর্তৃক মুদ্রিত ও প্রকাশিত। ] 
.
.
পার্থ সুমিত ভট্টাচার্য্য

শিরোনামঃ সম্পাদকীয়।
সংবাদপত্রঃ জয়বাংলা; ১ম বর্ষঃ ১ম সংখ্যা।
তারিখঃ ১১ মে, ১৯৭১।
এ যুদ্ধ আপনার আমার সকলের।
রক্তের অক্ষরে লেখা হচ্ছে আমাদের স্বাধীনতা যুদ্ধের ইতিহাস। যেমন লেখা হয়েছে আরো অনেক দেশের। অন্যান্য দেশের মানুষের দেশপ্রেমের কাছে হার মেনেছে বিদেশী হানাদারেরা। আমাদের কাছেও মানবে। ঘাতকের ক্ষমা নেই। শত্রুকে নির্মুল না করে ক্ষান্ত হবো না আমরা।
.
আমরা এ যুদ্ধ চাইনি। কিন্তু যুদ্ধ আমাদের উপর চাপিয়ে দেয়া হয়েছে। রাতের অন্ধকারে ঝাঁপিয়ে পড়েছে আমাদের উপর জঙ্গীশাহীর সেনাবাহিনী। হাতে তার সর্বাধুনিক মারণাস্ত্র। সমস্ত শক্তি নিয়ে সে আক্রমণ করেছে। কিন্তু লক্ষ্য সিদ্ধ হয়নি। শত্রু আমাদের পরাভূত করতে পারে নি। হিটলারী কায়াদার হঠাত আক্রমণ করে, ভয় পাইয়ে আমাদের নিস্ক্রিয় করে দিতে চেয়েছিল। মৃত্যুর বিভীষিকা দেখিয়ে চেয়েছিল আমাদের স্তব্ধ করে দিতে। কিন্তু তা সে পারে নি। বাংলার একপ্রান্তথেকে অপর প্রান্ত রুখে দাঁড়িয়েছে প্রতিরোধ প্রতিজ্ঞা নিয়ে। জেগে উঠেছে বীর জনতা তার বিপুল উদ্দীপনা নিয়ে। 
.
প্রথমে আমাদের দাবী ছিল স্বায়ত্তশাসনের। কিন্তু ইয়াহিয়া আর তার জঙ্গীচক্রের বিশ্বাসঘাতকতা খুলে দেয় আমাদের দৃষ্টি। জন্ম নিয়েছে আজ গণপ্রজাতান্ত্রিক স্বাধীন বাংলাদেশ। আর এই সরকার ও জনতার সহযোগিতায় বাংলাদেশের প্রতি অঞ্চলে গড়ে উঠেছে মুক্তিফৌজ। তারা প্রতিজ্ঞাবদ্ধ হচ্ছে শত্রু নিধনের। আমাদের এই যুদ্ধ একটি জাতির বাঁচা মরার যুদ্ধ। আসুন, আপনিও শরীক হোন এই যুদ্ধে। শত্রু কে ধ্বংস করে রক্ষা করুন আপনার দেশের হাজার হাজার মানুষকে। আমাদের শত্রু নির্মম। আর নির্মম হাতেই রচনা করতে হবে তার কবর। 
আমাদের রণনীতিঃ
আমরা যে রণনীতি গ্রহণ করেছি তার মূল লক্ষ্য হল যত কম ক্ষতি স্বীকার করে যত অধিক সংখ্যক শত্রু সৈন্য হত্যা করা যায়। আমাদের লক্ষ্য হল শত্রু সৈন্যকে আক্রমণের পর আক্রমণ করে তাকে সদা ব্যস্ত রাখা। তাকে ক্লান্ত করে তোলা। পাকিস্তান সরকার অস্ত্রপাতি তৈরি করে না। গোলাবারুদের জন্য বিশেষভাবে সে অন্যদেশ নির্ভর। তার অর্থনীতিতে দেখা দিয়েছে তীব্র সংকট। তাই দীর্ঘ প্রলম্বিত যুদ্ধ চালিয়ে যেতে গিয়ে তার সমর কৌশল ব্যর্থ হতে বাধ্য।
.
আমাদের কাছে এ যুদ্ধ হল গণযুদ্ধ বা জনগণের যুদ্ধ। আমরা ভাড়াটে পেশাদার সৈনিক নই। অস্ত্রবল আমাদের কম। কিন্তু আমাদের মনে আছে প্রবল দেশপ্রেম। শুধু অস্ত্র দিয়ে যে যুদ্ধ হয় তার থেকে আমাদের যুদ্ধের চেহারা আলাদা। গণ-সমর্থন আমাদের যুদ্ধের মূল ভিত্তি। সমস্ত বাঙালী আজ জাতীয় চেতনায় উদ্বুদ্ধ। এ যুদ্ধ মুষ্টিমেয় পেশাদার সৈনিকের বিরুদ্ধে একটা সমগ্র জাতির স্বাধীনতা যুদ্ধ। এ যুদ্ধের কোন নির্দিষ্ট অঞ্চল নেই। আমাদের লড়াই কোন নির্দিষ্ট যুদ্ধক্ষেত্রের লড়াই নয়। যে কোন সময়, যে কোন স্থানে, সুযোগ পেলেই আমরা ঝাঁপিয়ে পড়ব শত্রুসেনার ওপর। আমরা তাদের হত্যা করব। আমরা তাদের সরবরাহ ব্যবস্থাকে বানচাল করবো। বিদেশী বিশেষজ্ঞদের মতে বাংলাদেশে যে পাকিস্তানি সৈন্য আছে তা একটি যুদ্ধজয়ের জন্য যথেষ্ট নয়। 
.

শিরোনামঃ সম্পাদকীয়। “আমাদের বক্তব্য স্পষ্ট”
সংবাদপত্রঃ জয়বাংলা; ১ম বর্ষঃ ২য় সংখ্যা।
তারিখঃ ১৯ মে, ১৯৭১।
সম্পাদকীয়
আমাদের বক্তব্য স্পষ্ট
রাওয়ালপিন্ডি—ইসলামাবাদ পশ্চিম পাকিস্তানের বিভিন্ন সংবাদপত্রে এই মর্মে এক সংবাদ প্রকাশিত হয়েছে যে, পাকিস্তানের প্রেসিডেন্ট ইয়াহিয়া খান গণপ্রতিনিধিদের হাতে ক্ষমতা হস্তান্তর করতে ইচ্ছুক। তবে দুটি মাত্র শর্তে। তা হলো সামরিক সরকারের হাত থেকে ক্ষমতা নেয়ার আগে সংশ্লিষ্ট সকলকে তারই দেয়া একটি অন্তর্বর্তিকালীন শাসনতন্ত্র মেনে নিতে হবে। তারপর জাতীয় পরিষদ যে শাসনতন্ত্র রচনা করবে তাও হুবহু অন্তর্বর্তীকালীন শাসনতন্ত্রের অনুরূপহতে হবে। স্বাভাবিক পরিস্থিতিতে আমরা পশ্চিম পাকিস্তানি পত্রিকা সমূহে প্রকাশিত সংবাদের উপর আদৌ গুরুত্ব দিতাম না। কিন্তু বর্তমান পরিস্থিতিতে আমরা যথার্থ গুরুত্ব না দিয়ে পারছি না। পশ্চিম পাকিস্তানিরা ইয়াহিয়া বা অন্য কারো দেয়া শাসনতন্ত্র গ্রহণ করবে কি করবে না, তা তাদের নিজস্ব ব্যাপার। তারা যদি রোজ কেয়ামত পর্যন্ত সামরিক আইনে শাসিত হতে চায় তাহলেও আমাদের বলার কিছু নেই। কেন না, ওটা তাদের ঘরোয়া ব্যাপার। তারা একটা আলাদা রাষ্ট্র। 
.
আমাদের বিশ্বাস, সামরিক সরকারের ইঙ্গিতেই পশ্চিম পাকিস্তানের সংবাদপত্রগুলো আলোচ্য সংবাদটি গুরুত্বসহকারে বাজারে ছেড়েছে। কেননা, পাকিস্তানের সংবাদপত্রসমূহের উপর সামরিক আইনের যে খড়গ উদ্যত হয়ে আছে তার প্রেক্ষিতে কোন সংবাদপত্রের পক্ষেই সরকারের ইচ্ছার বিরুদ্ধে এ ধরণের কিছু প্রকাশ করা সম্ভব নয়। কার ঘাড়ে ক’টা মাথা আছে যে উল্টাপাল্টা সংবাদ ছাপিয়ে পাকিস্তানের জঙ্গী শাসকদের ক্ষেপিয়ে তুলবে ? 
.
বিশ্বের ইতিহাসে যখনই কোন বিদেশী শক্তি অস্ত্রের জোরে পরের দেশ দখল করেছে তখনই তারা চেষ্টা করেছে সেদেশে একটি শিখন্ডি সরকার খাড়া করার। ইয়াহিয়া-ভুট্টো-টিক্কা খানও আজ সেই মহাজনী পন্থার আশ্রয় নিয়েছে। এর উদ্দেশ্য হচ্ছে জনগণের মধ্যে বিভেদ সৃষ্টি করা, তাদের মনোবল নষ্ট করা, চূড়ান্ত বিজয় সম্পর্কে তাদের মনে সংশয় ও সন্দেহ সৃষ্টি করা। অতীতে কোন দখলদার শক্তি সাময়িকভাবে সফল হলেও তাদের সফলতা দীর্ঘস্থায়ী হয়নি-ইয়াহিয়া-ভূট্টো চক্রেরও হবে না, হতে পারে না। শোষক, নিপীড়ক, বর্বর এই পশ্চিম পাকিস্তানি চক্র হয়তো ভেবেছে যে, আওয়ামী লীগকে অবৈধ ঘোষণা করে শিখন্ডিদের দ্বারা বাংলাদেশের প্রতিনিধিত্ব করাবে। তাই তারা আজ সওয়ার হয়েছে নূরুল আমীন, হামিদুল হক, সবুর খান, ফকা চৌধুরী, ফরিদ আহমদ, মাহমুদ আলী, সোলায়মান। খয়ের উদ্দীন প্রমুখ কুখ্যাত, গণধিক্কৃত, সুবিধাবাদী ও জনগণবর্জিত লোকের ঘাড়ে। এদেরকে বাঙ্গালীরা ডাস্টবিনের আবর্জনা ছাড়া কিছুই মনে করে না।
.
আমরা দ্ব্যররথহীন ভাষায় বলে দিতে চাই যে, ইয়াহিয়া খানের ক্ষমতা হস্তান্তর বা পাকিস্তানের শসনতন্ত্র রচনার সাথে বাংলাদেশের মানুষের কোন সম্পর্ক নেই। আমরা যখন ক্ষমতা চেয়েছিলাম তখন দেয়া হয়নি। তার বদলে আমরা পেয়েছি গুলী। এতে প্রাণ দিয়েছে আমাদের লাখ লাখ ভাই-বোন, ইজ্জত হারিয়েছে আমাদের মা-বোনেরা, ছিন্ন-বিচ্ছিন্ন হয়েছে লাখ লাখ পরিবার, গ্রিহহারা হয়েছে দেড় কোটির মত বাঙালী সন্তান। লাখো শহীদের লাশের তলায় লাখো মায়ের তপ্ত অশ্রুর অতল তলে কবর হয়ে গেছে পাকিস্তানের। আমরা ঘোষণা করেছি স্বাধীনতা। আমাদের সন্তানরা ধরেছে অস্ত্র, বহাচ্ছে খুনের বন্যা। আমরা লিপ্ত হয়েছি এক মরণপণ সংগ্রামে- হয় স্বাধীন জাতি হিসেবে বাঁচবো না হয় মরবো। আজ আমাদের একটি মাত্র কথা- মন্ত্রের সাধন কিংবা শরীর পতন।
.
তাই আজও যারা ইয়াহিয়ার কাছ থেকে ক্ষমতার উচ্ছিষ্ট গ্রহণের জন্য ঢাকা পিন্ডি- ছুটাছুটি করছে, এক পা কবরে রেখে আরেক পা নিয়ে সংহতির নামে বিবৃতি দানের জন্য রেডিও পাকিস্তানে দৌড়াচ্ছে, তাদেরকে আমরা হুঁশিয়ার করে দিতে চাই- বাঙ্গালীদের স্বার্থ নিয়ে ছিনিমিনি খেলার দিন আর নেই। ১৭ জন সৈন্য নিয়ে বাংলাদেশ দখলের দিন ফুরিয়ে গেছে। এক মীরজাফরকে হাত করে পলাশীর যুদ্ধ জয় করার দিন অতীত হয়ে গেছে। শত মীরজাফরকে মসনদে বসিয়েও বাংলাদেশকে আর পদানত রাখা যাবে না।
.
বাঙালী আজ জেগেছে। শেখ মুজিবের মন্ত্রে দীক্ষিত হয়েছে। পশ্চিমা বর্বর সৈন্যদের ঝরানো রক্তের প্রতি ফোঁটায় জন্ম নিয়েছে হাজার হাজার মুজিব। প্রয়োজনবোধে তারাই দেবে জাতিকে নেতৃত্ব। মীরজাফর বিশ্বাসঘাতকদের বাংলার ব্যাপারে নাক গলানোর প্রয়োজন বা অধিকার নেই। বাঙালী জাতি নিজেকে মুক্ত করবেই করবে। টিক্কা খান ৩০ লাখ বাঙালী কেন তিনশ’ লাখ বাঙালী সন্তানকে হত্যা করেও শান্তিতে ঘুমুতে পারবে না। একটি বাঙালী তরুণ বেঁচে থাকা পর্যন্তও সে অস্ত্র চালিয়ে যাবে বিদশী হানাদারদের বিরুদ্ধে। কেননা, বাঙালী আজ বেঁচে মরতে চায় না, সে মরে বাঁচতে চায়।
.
নূরুল আমীন, হামিদুল হক প্রমুখরা অতীতে বাংলাদেশ ও বাঙ্গালীর অনেক সর্বনাশ করেছে। আর সে সুযোগ তাদেরকে দেয়া হবে না। নূরুল আমীন মাতৃভাষায় কথা বলার দাবী করার অপরাধে আমাদের সন্তানদের গুলি করে মেরেছে। বাংলাদেশ পক্ষে কথা বলার কোন অধিকার বাঙালী তাকে দেয়নি। গত ডিসেম্বর মাসে অনুষ্ঠিত গণভোটে বাঙালী এ অধিকার দিয়েছিল বঙ্গবন্ধু শেখ মুজিব ও তার দলকে। “অতি বুদ্ধিমান” ও ধনকুবের হামিদুল হক চৌধুরীর পরামর্শেই যে পাক ফৌজ বর্বরের মত ঢাকাসহ বাংলাদেশের সমস্ত বস্তি এলাকা ধ্বংস করে দিয়েছে তাও আমাদের জানা হয়ে গেছে। অতীতেও বহুবার হামিদুল হক বাংলা স্বার্থকে জলাঞ্জলী দিয়েছে। ফরিদ আহমদ, মাহমুদ আলী ও সোলায়মানের মত সামাজিক কীটগুলো তো দালালের দালাল তস্য দালাল। উপসংহারে আমরা স্পষ্ট করে বলে দিতে চাই যে, পাকিস্তান ,মরে গেছে। সেজন্য আমরা দায়ী নই-দায়ী ইয়াহিয়া ভূট্টো চক্র। তার কবরও দিয়েছেন ইয়াহিয়া খান যথারীতি সামরিক কায়দায়। কবর থেকে লাশ তুলে আহাজারি করাতে কারো কোনো লাভ হবে না। যারা বাঙালী হয়েও এ লাশ নাড়াচাড়া চেষ্টা করবে তাদেরকে আমরা জাতীদ্রোহী বলেই গণ্য করবো। সাথে সাথে জাতিদ্রোহিতার যে একমাত্র শাস্তি মৃত্যুদন্ড তাও আমরা তাদেরকে স্মরণ করিয়ে দেব।
.

পার্থ সুমিত ভট্টাচার্য্য

শিরোনামঃ অমানিশার অবসানে পূর্ব দিগন্তে ঊষার আলো দেখতে পাচ্ছি ।
সংবাদপত্রঃ জয়বাংলা; ১ম বর্ষঃ ২য় সংখ্যা।
তারিখঃ ১৯ মে, ১৯৭১।
অমানিষার অবসানে পূর্ব দিগন্তে ঊষার আলো দেখতে পাচ্ছি।
জাতির উদ্দেশ্যে অস্থায়ী রাষ্ট্রপ্রধানের বেতার ভাষণ
‘মুক্তির সংগ্রামের অন্ধকার অধ্যায় কাটিয়ে আমরা শুভ প্রভাতের দিকে এগিয়ে চলেছি। ইতিমধ্যে আমি পূর্ব দিগন্তে ঊষার আলো দেখতে পাচ্ছি’।
.
গত ১৮ই মে স্বাধীন বাংলা বেতার কেন্দ্র থেকে জাতির উদ্দেশ্যে প্রদত্ত এক ভাষণে স্বাধীন বাংলাদেশ সরকারের অস্থায়ী রাষ্ট্রপ্রধান সৈয়দ নজরুল ইসলাম উপরোক্ত ঘোষণা করেন।
.
তিনি বলেন, সেদিন বেশি দূরে নয়, যখন স্বাধীন বাংলাদেশ সরকার বহু বিদেশী রাষ্ট্রের স্বীকৃতি লাভ করবে।
.
সৈয়দ নজরুল ইসলাম তাঁর ভাষণে মুক্তিফৌজের ভূমিকার উচ্ছ্বসিত প্রশংসা করেন এবং বলেন, মুক্তিফৌজের কঠোর প্রতিরোধ ও তীব্র পাল্টা আক্রমণে পাকিস্তান বাহিনী হিমশিম খাচ্ছে এবং তাদের মনোবল একেবারে শূণ্যের কোঠায় এসে দাঁড়িয়েছে।
.
বাংলাদেশের সাড়ে সাত কোটি মুক্তি-পাগল মানুষের প্রতি গভীর সহানুভূতি প্রকাশ করে সৈয়দ নজরুল ইসলাম বলেন, বাংলাদেশের মানুষ ইতিমধ্যেই অভাবিত-পূর্ব ত্যাগ স্বীকার করেছে। লাখো লোক ইয়াহিয়ার বর্বর বাহিনীর গুলিতে প্রাণ দিয়েছে, কোটি লোক গৃহহারা হয়ে পথের ভিখারী বনেছে। লাখো লাখো মাতা তাদের সন্তান হারিয়েছেন, তাদের অশ্রুতে বাংলার আকাশ-বাতাস আজ সিক্ত। শহীদদের রক্তে বাংলাদেশের পথ-প্রান্তর আজ নদী। তবু তারা আজও সংগ্রামী মনোবল হারায়নি। আজ তাদের এতসব ত্যাগের প্রতিদানে তিনিও শুধু অশ্রু দিতে পারেন।
.
অস্থায়ী রাষ্ট্রপতি দৃঢ়তার সাথে বলেন যে, সাড়ে সাত কোটি বাঙ্গালীর ত্যাগ বৃথা যেতে পারে না। এবং তা বৃথা যেতে দেওয়া হবে না। তিনি আশ্বাস দিয়ে বলেন যে, বাঙ্গালীর এ অশ্রু একদিন তাদের মুখে হাসি ফোটাবে।
.
বাংলাদেশ কেন স্বাধীনতা ঘোষণা করতে হয়েছে তার কারণ ব্যাখ্যা প্রসঙ্গে সৈয়দ নজরুল ইসলাম বলেন, ইয়াহিয়া ও তার উপদেষ্টাদের সাথে আলাপ আলোচনা শেষে বঙ্গবন্ধু ও তাঁর সহকর্মীরা ২৫ শে মার্চ সামরিক আইন প্রত্যাহার করে গণপ্রতিনিধিদের হাতে ক্ষমতা হস্তান্তর সম্পর্কে প্রেসিডেন্ট ইয়াহিয়ার কাছ থেকে একটি ঘোষণা শোনার জন্য অপেক্ষা করেছিলেন। কিন্তু সে ঘোষণা কোন সময় আর আসল না। তার বদলে ইয়াহিয়ার বর্বর সেনাবাহিনী ঝাঁপিয়ে পড়ল নিরীহ, নিরস্ত্র মানুষের ওপর।
.
তথাকথিত দুই শাসনতন্ত্রের প্রশ্নে আওয়ামী লীগের উপর যে দোষ চাপানোর প্রয়াস চলছে অস্থায়ী রাষ্ট্রপ্রধান ওটাকে একটি মিথ্যার বেসাতি বলে অভিহিত করেন। তিনি বলেন, ইয়াহিয়া উপদেষ্টারাই তাদের খসড়ায় এ প্রস্তাব করেছিলেন। তাতে স্পষ্টভাবে লেখা ছিল যে, পূর্ব ও পশ্চিম পাকিস্তানের জাতীয় পরিষদ সদস্যগণ পৃথক পৃথক বৈঠকে মিলিত হয়ে শাসনতন্ত্র প্রণয়ন করবেন। তারপর যৌথ অধিবেশনে একটি শাসনতন্ত্র প্রণয়ন করা হবে, ভূট্টোকে খুশি করার জন্যই ইয়াহিয়ার পক্ষ থেকে এ প্রস্তাব করা হয়েছিল। সৈয়দ নজরুল ইসলাম এ ব্যাপারে উদোর পিন্ডি বুধোর ঘাড়ে চাপানোর অপচেষ্টায় তীব্র নিন্দা করেন।
.
সশস্ত্র আওয়ামী লীগ কর্মী এবং দুষ্কৃতিকারীদের উপরই সামরিক বাহিনী আক্রমণ চালিয়েছে বলে সামরিক জান্তার পক্ষ থেকে যে দাবী করা হয়েছে তার জবাবে সৈয়দ নজরুল জিজ্ঞেস করেনঃ তাহলে ই পি আর ও পুলিশের সদর দফতরের উপর আক্রমণ চালান হল কেন ? তারা তো আওয়ামী লীগ কর্মী বা দুষ্কৃতীকারীর কোনটাই ছিল না। 
.
বাংলাদেশের ইতিহাসের বৃহত্তম হণহত্যা দেখেও বিশ্বের মুসলিম রাষ্ট্রবর্গ আজ যে নীরবতা অবলম্বন করেছেন তার জন্য সৈয়দ নজরুল গভীর দুঃখ প্রকাশ করেন। তাদের উদ্দেশ্যে তিনি জিজ্ঞেস করেঃ লাখো লাখো নিরীহ, নিরস্ত্র মানুষকে বিনা কারণে হত্যা কি ইসলাম অনুমোদন করে? মসজিদ, মন্দির বা গীর্জা ধ্বংস করার কি কোন বিধান ইসলামে আছে ?
.
বাংলাদেশের মানুষদের আশ্বাস দিয়ে অস্থায়ী রাষ্ট্রপ্রধান বলেন, নির্বাচনের আগে আওয়ামী লীগ জনগণকে যেসব ওয়াদা দিয়েছিল তার প্রতিটি তারা পালন করবে। তিনি জানান যে, তাঁর সরকার ভূমিহীনকে ভূমি দান, ২৫ বিঘা পর্যন্ত জমির খাজনা মওকুফ, বড় বড় শিল্প জাতীয়করণ করে দেশকে সমাজতন্ত্রের পথে নিয়ে যেতে দৃঢ়প্রতিজ্ঞ।
.
যে সমস্ত বিশ্বাসঘাতক পশ্চিমা সামরিক বাহিনীর সাথে সহযোগীতা করছে, তাদের প্রতি কঠোর হুঁশিয়ারি উচ্চারণ করে সৈয়দ নজরুল ইসলাম তাদেরকে অবিলম্বে বাংলার স্বার্থবিরোধী ও মুক্তি সংগ্রাম বিরোধী ঘৃণ্য কাজ করবার থেকে বিরত থাকতে নির্দেশ দেন। অন্যথায় অদুর ভবিষ্যতেই তাদেরকে এসবের জন্য জবাবদিহি করতে হবে। তখন তাদের প্রতি কোনরূপ কৃপা প্রদর্শন করা হবে না।
.
উপসংহারে অস্থায়ী রাষ্ট্রপতি ঘোষণা করেন যে, নিরীহ নিরস্ত্র মানুষকে হত্যা করে সাড়ে সাত কোটি বাঙ্গালীর মুক্তির সংগ্রামকে স্তব্ধ করা যাবে না। বাঙ্গালীরা তাদের দেশকে শত্রুমুক্ত করবেই করবে।
.
তিনি বাংলাদেশের জাতি, ধর্ম, বর্ণ ও মতাদর্শ নির্বিশেষে প্রতিটি মানুষকে আজ স্বাধীন বাংলাদেশের পতাকা তলে ঐক্যবদ্ধ হয়ে লক্ষ্য অর্জনে-মুক্তি সহায়তা করার আবেদন জানান, কেননা, জয় আমাদের সুনিশ্চিত। কোন শক্তিই তা ঠেকাতে পারবে না।
.
.
সৌ রভ

শিরনামঃ বিদেশী সাংবাদিকের জিজ্ঞাসা 
সংবাদপত্রঃ জয়বাংলা ( ১ম বর্ষঃ ২য় সংখ্যা) 
তারিখঃ ১৯ মে, ১৯৭১
.
পশ্চিম পাকিস্তানী জল্লাদ বাংলাদেশের কত লাখ লোক খুন করেছে?   
.
গত ২৫শে মার্চ বাংলাদেশের স্বাধীনতাকামী নিরস্ত্র নাগরিককে সুপরিকল্পিতভাবে হত্যা করার জন্য ইয়াহিয়া-টিক্কা এবং তাদের জল্লাদ বাহিনী যে ঘৃণ্য পথ গ্রহণ করে তার কুকীর্তি বিশ্ববাসীর চোখে ঢাকা দেওয়ার জন্য ঢাকায় অবস্থানরত ৩৫ জন বিদেশী সাংবাদিককে ২৬শে মার্চ জোর করে ধরে তাদের ফিল্ম ক্যামেরা কেড়ে নিয়ে বিমানে করে পশ্চিম পাকিস্তানে ছেড়ে দেওয়া হয়। তারপর থেকে সংবাদপত্র, বেতার-টেলিভিশনের উপর কঠোর সামরিক সেন্সরশিপ আরোপ করে পাক হানাদার বাহিনী সাড়া বাংলাদেশে এক লোমহর্ষক গণহত্যা লুণ্ঠন, অগ্নিসংযোগ ও ধর্ষণ অভিযান চালিয়ে যায়। পৃথিবীর শান্তিকামী মানুষ বাংলাদেশের সত্যকার ঘটনা থেকে বিচ্ছিন্ন হয়ে পড়লো। তবু লৌহ যবনিকার অন্তরালে এবং পাকফৌজের কঠোর দৃষ্টিকে ফাঁকি দিয়ে যে সব সাংবাদিক প্রাণভয়কে তুচ্ছ করে সীমান্ত ডিঙ্গিয়ে যে টুকরো টুকরো খবর সংগ্রহ করলেন তা দিয়ে বিশ্ববাসী জোড়া করলেন  বাংলাদেশের বীভৎস চিত্র। আর তখন সমগ্র বিশ্ব   আজকের বিক্ষুব্ধ ও বিধ্বস্ত বাংলার চিত্র দেখে আতঙ্কিত হয়ে উঠলেন। বিশ্বজনমত মূল তথ্য জানাবার জন্য চাপ শুরু করে দিয়েছে। গুটিকয়েক স্থান ঠিকঠাক করে ইয়াহিয়া খান বাধ্য হয়ে ৬ জন বিদেশী সাংবাদিক যারা এর আগে কোনদিন বাংলাদেশে আসেনি। তাদের আমন্ত্রণ করলেন। এসব নতুন সাংবাদিককে সফরে আনায় ইয়াহিয়া খানের একটি লাভ হলো- এরা রেসকোর্স ময়দানের ঢাকার জনসংখ্যা দেখেনি, দেখেনি সদরঘাটের বাস, নবাবপুরের ভিড় এর দেখেনি ঢাকার পথে সাইকেল, রিকসা, বেবিট্যাক্সি, মোটর গাড়ির প্রচণ্ড ভীড়। 
.
সে যাহোক সামরিক গাড়িতে সামরিক নিয়ন্ত্রণে এ সব সাংবাদিকে ৬ দিনের জন্য বাংলাদেশে সফরের অনুমতি দেওয়া হল। এই সফরের আগে ইয়াহিয়া সাহেব বায়না ধরলেন যে সব সাংবাদিক ২৫শে মার্চ পর্যন্ত ঢাকায় অবস্থান করেছিলেন তাদের এই সফরে আসতে দেয়া হবে না। কারণ তাদেরকে এই নিয়ন্ত্রিত সফরে আসতে দিলে আদিম পৈশাচিকতার মূল তথ্যকে ফাঁকি দেয়া যাবে না। তবু এই নিয়ন্ত্রিত সফরের ব্যবস্থা করেও বাংলাদেশ নবাগত সাংবাদিকের চোখে যথার্থভাবে ফাঁকি দিতে পারলেন না বেঈমান ইয়াহিয়া-টিক্কা চক্র।
.
এসোসিয়েট প্রেসের প্রতিনিধি সাংবাদিক মট রোজেন ব্লম বলেন সামরিক কর্তৃপক্ষ এই সফরের নিয়ন্ত্রিত পথে বিভিন্ন স্থানে ভাড়া করা লোক দাঁড় করে রাখে। পথঘাট মেরামত করে মূল তথ্যকে ঢাকতে চেষ্টা করে। কিন্তু তার মধ্য থেকেও বাংলাদেশের এক ভয়ঙ্কর বীভৎস চিত্র ফুটে উঠেছে। তাঁর সফরের অভিজ্ঞতার বর্ণনা করতে গিয়ে একটা মাত্র দৃষ্টান্তের মধ্যে তিনি সাড়া বাংলাদেশের সামরিক বাহিনীর পৈশাচিক নরহত্যার একটি খণ্ডাংশ তুলে ধরতে চেষ্টা করেছেন। তিনি লিখেছেন, গলিত লাশের মাংসে শকুনি, গৃধিনীদের পেট এত পূর্ণ হয়েছে যে পদ্মার তীর ধরে উঠে যেতেও কষ্ট হচ্ছে।তার মতে মাত্র ৫ সপ্তাহে হানাদার বাহিনীর হত্যালীলায় বাংলাদেশের ৫ লক্ষ লোকের লাশ শুকুনীরা মেজবানির জন্য পেয়ে গেছে।
.
রোজেন ব্লম লিখেছেন, বাংলাদেশে পাকফৌজের কত লাখ হত্যা করেছে তা কারও পক্ষে বলা সম্ভব নয়। কিন্তু নির্ভরযোগ্য ও নিরপেক্ষ হিসাবের ভিত্তিতে এ সংখ্যা কমপক্ষে দশ লক্ষ হবে বলে তাঁর ধারণা।
.
কিন্তু আমাদের কাছে আওয়ামী লীগ ও অন্যান্য সূত্রে যে সমস্ত হিসাব এসেছে তার থেকে বলা যায় যে এ যাবৎ অন্ততঃ ৩০ লক্ষ থেকে ৫০ লক্ষ লোককে তার হত্যা করেছে।

শিরনামঃ বাংলাদেশ প্রশ্নে বিশ্ব-শক্তিবর্গের নিস্ক্রিয়তা
সংবাদপত্রঃ জয়বাংলা ১ম বর্ষ ২য় সংখ্যা 
তারিখঃ ১৯ মে, ১৯৭১
.
মানবতার ক্রন্দনরোলে কাঁপছে আল্লাহ্‌র আরশ 
কিন্তু কুম্ভকর্ণদের ঘুম ভাঙবে কবে?
.
থোক থোক রক্তের উপর প্রতিষ্ঠা লাভ করেছে স্বাধীন গণপ্রজাতন্ত্রী বাংলাদেশ। এই শিশু ও নবগঠিত রাষ্ট্রকে ধ্বংস করে দেওয়ার জন্য, নির্মূল করার জন্য নরঘাতক জঙ্গি ইয়াহিয়া লেলিয়ে দিয়েছে তার হয়নাদের সবুজ বাংলার শ্যামল প্রান্তরে। চলছে নির্বিচারে গণহত্যা, শিশু, নারী, বৃদ্ধ, যুবক-যুবতী কোন ভেদাভেদ নেই। অবলীলায় ধ্বংস করেছে সভ্যতার পীঠস্থান শিক্ষাঙ্গনকে, মাড়িয়ে গুঁড়িয়ে দিচ্ছে মসজিদ-মন্দির জ্বালিয়ে পুড়িয়ে দিচ্ছে অর্থনৈতিক বুনিয়াদ, শিল্প-কারখানা, বিপণীকেন্দ্র আর এই বর্বর নাৎসি হামলার মর্মান্তিক ঘটনাকে চাপা দেওয়ার জন্য বুদ্ধিজীবী এবং সাংবাদিকদের করেছে নিধন, ভস্ম করে দিয়েছে স্বাধীন সংবাদপত্র অফিসগুলো। 
.
সাড়া বাংলাদেশ আজ রণক্ষেত্র। বাংলার মাঠে জ্বলছে আগুন বাতাসে তার রুঢ়তা, আকাশ অন্ধকারাচ্ছন্ন। আর চারদিকে ভীত, বিহ্বল ও আতঙ্কগ্রস্ত অসহায় মানুষের চিৎকারে বাংলাদেশ হয়ে পড়েছে প্রেতপুরী। মানবতার এহেন অবমাননায় আল্লাহর আরশ হয়তো থর-থর করে কাঁপছে কিন্তু বিশ্বমানবতার এবং শান্তির সোল এজেন্ট জাতিসংঘের বৃহৎ রাষ্ট্রবর্গের ঘুম ভাংছে না, বিবেক দংশিত হচ্ছে না।
.
উথানট সাহেব কি জাতিসংঘের মানবাধিকার সনদের কথা ভুলে গিয়েছেন ? না শুধু বৃহৎ শক্তিবর্গের স্বার্থ জড়িত না থাকলে তাঁর কণ্ঠে শান্তির ললিতবাণী বেরোতে বাধে ? শুধু বিনয়ের সাথে উথানট সাহেবের জানাতে চাই বাংলাদেশে যে মানবনিধন যজ্ঞ চলছে তা পাকিস্তানের আভ্যন্তরীণ ব্যাপার নয়। এ যুদ্ধ একটি স্বাধীন জাতির সার্বভৌমত্ব রক্ষার যুদ্ধ- তাই সেই দৃষ্টিকোণ থেকে বিচার করুন, সিদ্ধান্ত নিন। যাতে জাতিসঙ্ঘের প্রতি মানুষ আস্থা হারিয়ে না ফেলে। বিশ্বের অন্যতম বৃহৎ শক্তি আমেরিকা আজ নীরব। নীরব নিক্সনের কণ্ঠ। কিন্তু কেন? তিনিও কি ভাবেন এটা পাকিস্তানের আভ্যন্তরীণ বিষয়, তাই নাক গলানোর প্রয়োজন নেই? কিন্তু ইতিহাস সাক্ষ্য দেয় নাক গলাতে তো তারা কোন পাত্রাপাত্র, স্থান, কাল বিচার করে না- তবে এখানে কেন এত চিন্তা এত ভাবনা। ফুলব্রাইট এবং এডওয়ার্ড কেনেডির মত প্রভাবশালী নেতৃবৃন্দ যখন বাংলাদেশ সরকারকে স্বীকৃতি দানের দাবী জানিয়েছেন, তখনও নিক্সন কোন কোন ব্যবস্থা করেছে না? আমেরিকা পত্র পত্রিকাও মানবতার এই ক্রন্দন বেদনায় ভারাক্রান্ত, বিহ্বল। 
.
কিন্তু নিক্সন সাহেব কি বাংলাদেশে সঙ্ঘটিত গণহত্যার ব্যাপারে নিজের এবং তাঁর সরকারের দায়িত্ব এড়াতে পারেন? তাঁর জানা উচিত বাংলাদেশে আজ যা ঘটছে তাতে তিনি মার্কিন অস্ত্র ব্যবহারের অনুমতি দিতে পারেন না। নিক্সন সরকারের পক্ষ থেকে বলা যেতে পারে যে, ইয়াহিয়া জঙংগচক্র কমিউনিস্ট চীনের সঙ্গে যুদ্ধ করার জন্য প্রদত্ত মার্কিন অস্ত্র-শস্ত্র তাদের অনুমতি ব্যতিরেই বাংলাদেশে নরমেধযজ্ঞে ব্যবহার করেছে। কিন্তু সেক্ষেত্রেও কি তাদের কিছু করনীয় ছিল না বা নেই ? তাঁরা কি চুক্তিভঙ্গের অজুহাতে পাকিস্তানের জঙ্গীশাহীর বিরুদ্ধে ব্যবস্থা গ্রহণ পারতেন না ? আসল কথা হলো ক্ষমতাসীন মার্কিন সরকারের গণতন্ত্র ফাঁকি। দেশে দেশে একনায়কত্ববাদীদের ফাকি। দেশে দেশে একনায়কত্ববাদীদের পোষণের যে নীতি মার্কিন সরকার অনুসরণ করে আসছে পাকিস্তানের ক্ষেত্রেও তার ব্যতিক্রম ঘটেনি। কেন না, মার্কিন সরকারের সামরিক ও অর্থনৈতিক সাহায্য না পেলে পাকিস্থানের সামরিক চক্র বাংলাদেশে একদিনও যুদ্ধ চালাতে পারে তা আমাদের বিশ্বাস হয় না। মার্কিন সরকারের জেনে রাখা উচিত বাংলাদেশের সাড়ে সাত কোটি মানুষ তাদের অস্তিত্ব বজায় রাখার প্রয়োজনেই আজ মরণপণ যুদ্ধে লিপ্ত হয়েছে। এ যুদ্ধে তাদের জয়লাভ করতেই হবে। জয় তাদের অবশ্যম্ভাবী। মাঝখানে মার্কিন সরকার বাংলাদেশের মুক্তিসংগ্রামের পক্ষ অবলম্বন না করে চিরকালের জন্য তাদের বন্ধুত্ব হারালেন- এই আমাদের দুঃখ।
.
ব্রিটেনও একই পথের পথিক। ব্রিটেন বিশ্ববাসীকে শিক্ষা দিলো মানবিক মূল্যে কথা। আজও কমনওয়েলথের অন্যতম সদস্য। ব্রিটেনের কাছ থেকে সে পাচ্ছে নানারকম সাহায্য ও সহযোগিতা। সুতরাং ব্রিটেন সরকার ইচ্ছে করলে এই গণহত্যার বিরুদ্ধে ইয়াহিয়া সরকারের উপর চাপ সৃষ্টি করতে পারতো কিন্তু তারা তা করেনি। কারণ পাকিস্তানের জঙ্গী শাসকচক্রের সাথে রক্ষণশীল ব্রিটিশ সরকারের বাণিজ্যিক ও অন্যবিধ সম্পর্ক জড়িত। ব্রিটিশ শ্রমিক দলের পীড়াপীড়ি স্বত্বেও প্রধানমন্ত্রী হীথ পাকিস্তান সরকারের উপর চাপ সৃষ্টি করতে অস্বীকৃতি জানিয়েছেন এবং ঘোষণা করেছেন যে পাকিস্তানে ব্রিটিশ সাহায্য অব্যাহত থাকবে।
.
পশ্চিমা শক্তিবর্গ ভাবছেন এটা পাকিস্তানের আভ্যন্তরীণ ব্যাপার এবং বাংলাদেশ বিছিন্নবাদী। ইয়াহিয়া, ভুট্টো ও টিক্কা চক্রের বক্তব্যও এই। ভাবখানা এই- বায়াফ্রা, নাগা ও মিজোদের মত বাংলাদেশেও একই পর্যায়ে পড়ে। কিন্তু যুক্তির ধোপে তা কি টিকে ? একটু আলোচনা করে দেখা যাক। বায়াফ্রা নাইজেরিয়ার একটি ক্ষুদে অংশ-সাহিত্য, সংস্কৃতি ও সামাজিক বন্ধনের দিক থেকে নাইজেরিয়ার অন্য এলাকার সাথে কোন পার্থক্য নেই। নাগা ও মিজ্যোল্যান্ড- ভারতের বিরাট অংশের দুইটি ক্ষুদ্র এলাকা। তাদের দাবীর সংগে বাংলাদেশের  বক্তব্যকে এক করে দেখার অর্থ - জেগে ঘুমানোর মত। কারণ, পাকিস্তানের জনসংখ্যার শতকরা ছাপ্পান্ন জনের বাস বাংলাদেশে। ভৌগো্লিক দিক থেকে বাংলাদেশের সঙ্গে পাকিস্তানের দূরত্ব বারোশত মাইল। মধ্যবর্তী স্থানে ভারত অবস্থিত। ভাষা সাহিত্য, সংস্কৃতি ও সামাজিক বন্ধন এবং আচার অনুষ্ঠান সম্পূর্ণ বিপরীতমুখী। এবং তথাকথিত পাকিস্তান সংহতির নামে বিগত তেইশ বছরে পশ্চিম পাকিস্তানীরা বাংলাদেশেকে শোষণ করেছে, গণতন্ত্রের গলা টিপে হত্যা করে রাজনৈতিক অধিকারটুকুও ছিনিয়ে নিয়েছে। ৫৪ হাজার বর্গমাইল ভূমিকে তারা তাদের বাজারে পরিণত করে। অতএব অর্থনৈতিক মুক্তি, রাজনৈতিক স্বাধীনতা, সাংস্কৃতিক মূল্যবোধ ও মানবিক মূল্যায়নের এই সংগ্রামকে বিছিন্নবাদী আন্দোলন বলে অভিহিত করা যায় না।......
.
বাংলাদেশ যখন ইয়াহিয়ার হয়নাদের ছোবলে ক্ষতবিক্ষত তখন রেডক্রস এগিয়ে এসেছিলো আর্তের সেবায়, কিন্তু সামরিক জান্তা যেহেতু বাংলাদেশে প্রবেশের অনুমতি দেননি সেহেতু তারা মানবতার সেবা করতে নিরস্ত রয়েছেন।তা নিরস্ত রয়েছেন বলে জঙ্গীচক্রের মানব নিধনযজ্ঞ বন্ধ হয়নি, বন্ধ হয়নি মানবতার ক্রন্দন। প্রশ্ন রয়ে যায় রেডক্রসের দায়িত্ব কি শেষ হয়ে গিয়েছে ? বিশ্ব জনমতের কাছে তারা এই নগ্নতার বর্বরতা বীভৎস করুণ চিত্র তুলে ধরে বৃহৎ শক্তিবর্গের উপর আশু চাপ সৃষ্টির দাবী করতে পারেন না ? আমরা আশা করবো, তারা আর মুখ ফিরিয়ে থাকবে না। আমরা এতদিনে শুনে এসেছি চীন এশিয়ার গৌরব, নির্যাতিত নিপীড়িত সংগ্রামী জনতার আশা-আকাঙ্ক্ষার মূর্ত প্রতীক। বিশ্ববাসী জানতো, বাংলার সাড়ে সাত কোটি মানুষও জানতো বিশ্বের যেখানেই শোষণ, বঞ্চনা আর অত্যাচার সেখানেই আছে  মহাচীনের  শীতল স্পর্শ। সেখানেই মহাচীন নিপীড়িত মানুষের দুঃখ মোচনের চেষ্টায় সচেষ্ট। কিন্তু পশ্চিম পাকিস্তানের হানাদার দখলদার বাহিনীর বর্বরোচিত আক্রমণে সাড়ে সাত কোটি বাঙ্গালীর জীবন যখন আজ বিপন্ন, অর্থনৈতিক জীবন যখন বিপর্যস্ত, তখন চীন আক্রমণকারী হানাদারদের পক্ষ অবলম্বন করেছে এটা ভাবলে সত্যিই অবাক হতে হয়। 
.
বলা যেতে পারে যে চীনের রাষ্ট্রনায়কগণ বাংলাদেশের গণমানসের সত্যিকার পরিচয় না জেনেই জঙ্গী শাসকের সমর্থন যোগাচ্ছেন। কিন্তু তাও বা আমরা কিভাবে বিশ্বাস করবো ? কারণ চীন বিশ্বের নাড়ী- নক্ষত্রের খবর রাখেন তারা সাড়ে সাত কোটি বাঙ্গালীর মুক্তি-সংগ্রামের প্রকৃতি ও পরিচয় জানবেন না তা কোনমতেই বিশ্বাস করা যায় না।
.
অবাক বিস্ময়ে তাকাতে হয় আরব জাহানের দিকে। ইসলামের শিক্ষা যেখানে অন্যায়, যেখানে জালিমের জুলুম তাকেই প্রতিহত করতে হবে, যেকোনো মূল্যের বিনিময়ে মজলুমকে দিতে হবে ছায়া কিন্তু তারতো কোন নমুনা বিশ্ববাসী দেখছেন না। আরব জাহানের মানবতা ও বিবেক জাগ্রত হোক, ইসলামের মূলমন্ত্র সাম্য স্বাধীনতা সৌভ্রাতৃত্বের পরশে স্নাত হোক বাঙলার সাড়ে সাত কোটি মানুষ এই কথাই বিশ্ববাসীর চোখে-মুখে বিচ্ছুরিত হচ্ছে।
.
আরব জাহানের নিজেদের অভিজ্ঞতা থেকে জানা উচিত যে, কেবলমাত্র ধর্মীয় বন্ধনের জোরেই বিভিন্ন মানবগোষ্ঠী এক রাষ্ট্রে বসবাস করতে পারে না। যদি তাই হতো, তাহলে একই ভাষা। একই ভূগোল একই ধর্ম ও একই সংস্কৃতির অধিকারী আরব জনগণ আজ এতগুলো রাষ্ট্রে বিভক্ত কেন ?
.
মানবতার এই অবমাননা ও বৃহৎ শক্তিবর্গের এই ন্যক্কারজনক পলায়নী মনোভাবের মধ্যেও সাড়ে সাত কোটির নিরস্ত্র নিরন্ন মানুষের যন্ত্রণা চিৎকারে সাহায্যের হস্ত প্রসারিত করে যারা নজির স্থাপন করেছে, তাঁরা হলেন বুদ্ধ, গান্ধী, নেহেরু, রবীন্দ্রনাথ, নজরুলের মানব প্রেমিকতার আশীষে পুষ্ট মহামানবের মিলন ক্ষেত্র ভারতবর্ষ আর মহামতি লেলিনের আদর্শে পরিচালিত সোভিয়েত রাশিয়া। বিশ্ব-মানব-প্রেমিকরা এ দুইটি রাষ্ট্রকে জানাচ্ছে প্রীতিসিক্ত সালাম।
.
.
সৌ রভ

শিরোনামঃ সম্পাদকীয়ঃ রাজনৈতিক সমাধান
সংবাদপত্রঃ জয় বাংলা ( ১ম বর্ষঃ ৬ষ্ঠ সংখ্যা)
তারিখঃ ১৮ জুন, ১৯৭১ 

রাজনৈতিক সমাধান ? 
.
বাংলাদেশ সমস্যার এক রাজনৈতিক সমাধানের প্রয়োজনীয়তা সম্পর্কে বিশ্বের বহু দেশ সোচ্চার হয়ে উঠেছে। কিন্তু এর রূপ পাওয়া যাচ্ছে না বলে ‘রাজনৈতিক সমাধান’ এ অস্পষ্ট কথাটি অনেক কল্পনা-জল্পনার জাল বুনে চলেছে। যে কোন সমাধানের পথে কল্পনা-জল্পনা প্রতিবন্ধকতা সৃষ্টি করে, এবং সমস্যাটিকে জটিলতর করে। এ জন্যে সুস্পষ্ট, সুনির্দিষ্ট পথের একান্ত প্রয়োজন। 
.
যে কোন সমস্যার মত বাংলাদেশের সমস্যাকে বাস্তবতার নিরিখে বিশ্লেষণ না করে কেবল বাহ্যিক দৃষ্টিতে বিচার করা হলে, আমরা মনে করি এর সমাধান পাওয়া যাবে না। কেন আজ বাঙালী মরণপণ করে মুক্তিযুদ্ধে লিপ্ত হয়ে পড়েছে- এ কথাটির জবাব পেতে হবে।
.
পৃথিবীর কাছে অজানা নয় যে আওয়ামী লীগ গণতান্ত্রিক এক রাজনৈতিক দল। আওয়ামী লীগ নিয়মতান্ত্রিক রাজনীতিতে বিশ্বাসী। তাই, আওয়ামী লীগ নির্বাচনে অংশগ্রহণ করেছিল, নির্বাচনে একক সংখ্যাগরিষ্ঠ দল হিসাবে জয়ী হয়েও শান্তিপূর্ণ, সহ-অবস্থানের জন্য আলোচনা বৈঠক মিলিত হয়েছিল। সহিংস বিপ্লবী মত ও পথ আওয়ামী লীগের নয়। তবু কেন আজ আওয়ামী লীগের নেতৃত্বে বাংলাদেশের মানুষকে মুক্তি সংগ্রাম চালাতে হচ্ছে এর সদুত্তর পেতে হবে। এ সংগ্রামের, এবং ইয়াহিয়া সরকারের পৈশাচিক বর্বরতার বহু কথা বলা হয়েছে। দুনিয়ার সকলের কাছে এ সব কথা জানা।
.
মূল সমস্যার মৌলিক কারণগুলোকে এড়িয়ে কোন সমাধানের চেষ্টা করা হলে, সাময়িকভাবে স্বস্তি পাওয়া গেলেও স্থায়ী শান্তি আসতে পারে না। স্থায়ী সমাধানের জন্যে নিরপেক্ষ, প্রভাবমুক্ত মন, গভীর ও সুদূরপ্রসারী অন্তর্দৃষ্টি এবং বাস্তব উপলব্ধির প্রয়োজন। তাই, যারা রাজনৈতিক সমাধানের ধুয়া তুলছেন তাঁদের কাছে সংগ্রামের সার্বিক রূপটি স্পষ্ট থাকতে হবে।
.
বাংলাদেশের মানুষ নির্বাচন শেষে স্বাভাবিক আশা করেছিল, গণতন্ত্রের সাধারণ নিয়মে, একক সংখ্যাগরিষ্ঠ দল হিসেবে, আওয়ামী লীগ পাকিস্তানের সংবিধান রচনা করবে, পাকিস্তানের শাসন, ভার, পরবর্তী নির্বাচন পর্যন্ত চালিয়ে যাবে। কিন্তু জন্মলগ্ন থেকে পাকিস্তানে যে ষড়যন্ত্রের রাজনীতি চলে আসছে তারই পথ ধরে সাধারণ মানুষের বিরুদ্ধে কায়েমি স্বার্থবাদী, অগণতান্ত্রিক শক্তি আবারও চক্রান্ত শুরু করল। মানুষের সমস্ত আশা-আকাঙ্ক্ষাকে নস্যাৎ করে দিয়ে শাসন ও শোষণকে অব্যাহত রাখার উদ্দেশ্যে তারা আকস্মিকভাবে নিরপরাধ, নিরস্ত্র বাঙ্গালীর উপর পশ্চিম পাকিস্তানী সৈন্য লেলিয়ে দিল। তারা বাংলাদেশকে গোরস্থানে পরিণত করেছে, লক্ষ লক্ষ মানুষকে গৃহহারা করেছে, আবাল-বৃদ্ধা-বনিতাকে হত্যা করেছে, লক্ষ লক্ষ মা বোনদের ইজ্জতহানি করেছে, কোটি কোটি টাকার সম্পত্তি লুট করেছে। পশ্চিম পাকিস্তানী সামরিক চক্রের নজিরবিহীন নির্মমতা ও পাশবিকতা, সাড়ে সাত কোটি বাঙ্গালীর মনকে রক্তাক্ত করে দিয়েছি। বাঙ্গালীর চোখে আজ তীব্র ঘৃণা ও প্রতিহিংসার আগুন জ্বলেছে। গণপ্রজাতন্ত্রী বাংলাদেশের অস্থায়ী রাষ্ট্রপ্রধান সৈয়দ নজরুল ইসলামের কণ্ঠে যেদিন ধ্বনিত হল- ‘লক্ষ লক্ষ শহীদের লাশের উপর আলোচনা চলতে পারে না’- সেদিন ক্ষতবিক্ষত বাঙ্গালীর মনের কথাটিই প্রতিধ্বনিত হয়ে উঠেছিল।
.
কিন্তু আওয়ামী লীগ নেতৃবৃন্দ বাস্তব ও যুক্তিবাদী বলে ভাবাবেগকে প্রশ্রয় দেন না। মূলত: তাঁরা নিয়মতান্ত্রিক ও শান্তিপূর্ণ রাজনীতিতে বিশ্বাসী বলে অপ্রয়োজনে রক্তপাতে আগ্রহী নন। বিনা রক্তপাতে যদি লক্ষ্যে পৌঁছান সম্ভব নয়, বাঙালীর আশা-আকাঙ্ক্ষা যদি রূপায়িত হওয়া সম্ভব হয়, সেই পথ অনুসরণে যাতে কোন প্রতিবন্ধকতা না আসে, তারই জন্য অস্থায়ী রাষ্ট্রপ্রধান সৈয়দ নজরুল ইসলাম চারটি পূর্বশর্ত দিয়েছেন। সুস্পষ্ট, দ্ব্যর্থহীন, সুনির্দিষ্ট ইঙ্গিত অস্থায়ী রাষ্ট্রপ্রধানের কেবল দেশপ্রেমেরই পরিচায়ক নয়, এতে তাঁর মানবিকতা আন্তরিকতাকেও প্রতিভাত করেছে। তাঁর চারটি শর্ত বাস্তব অবস্থার প্রেক্ষিতে বাঙালীর মনের কথাটিকে প্রতিধ্বনিত করেছে।
.
সৈয়দ নজরুল ইসলামের চারটি শর্ত হলঃ (১) বঙ্গবন্ধু শেখ মুজিবর রহমান এবং অন্যান্য রাজনৈতিক নেতৃবৃন্দকে বিনাশর্তে মুক্তি (২) বাংলাদেশ থেকে পশ্চিম পাকিস্তানী সমস্ত সৈন্যদের অপসারণ (৩) স্বাধীন বাংলাদেশ সরকারের স্বীকৃতি এবং (৪) বিগত ২৩ বছরের বঞ্চিত অর্থসহ বর্তমান যুদ্ধে ক্ষতিসাধিত সম্পত্তির ক্ষতিপূরণ। বঙ্গবন্ধু শেখ মুজিবুর রহমান বাংলার অবিসংবাদিত নেতা। তিনি গণতান্ত্রিক বাংলাদেশের রাষ্ট্রপ্রধান। তাঁকে কারাগারে রেখে কোন আলোচনা চলতে পারে না। আলোচনা চালাবার জন্য তাঁর ও তাঁর সহকর্মীদের বিনা শর্তে মুক্তি দিতেই হবে। বাংলা ও বাঙালীর পক্ষে অভিমত দেবার একমাত্র অধিকারী বঙ্গবন্ধু শেখ মুজিবুর রহমান। পশ্চিম পাকিস্তানী সৈন্যদের বাঙ্গালীরা বিদেশী হানাদার বলে মনে করে। পশ্চিম পাকিস্তানী সৈন্যদের উপর বাঙ্গালীদের কোন আস্থা নেই। তাদের উপস্থিতিতে বাঙ্গালী নিরাপদ মনে করতে পারে না এবং এ কারণেই ক্ষমা প্রদর্শনের কথা বলা সত্ত্বেও কোন উদ্বাস্তু ফিরে যাননি। ভীতি ও অবিশ্বাসের মধ্যে নিরাপত্তার ভাব জাগতে পারে না। স্বাধীন বাংলাদেশ সরকার বাংলার সর্বস্তরের মানুষের আস্থা ভাজন। বাংলার আশা-আকাঙ্ক্ষা স্বাধীন বাংলাদেশ সরকারের মাধ্যমে প্রতিফলিত। বাংলার নির্বাচিত প্রতিনিধিদের নিয়ে গঠিত এই সরকার প্রকৃত প্রস্তাবে বাংলাদেশের প্রতিনিধিত্ব করার অধিকারী। আর পশ্চিম পাকিস্তানীরা গত ২৩ বছরে বাংলাকে শোষণ করে, বঞ্চিত করে এবং সর্বশেষে গত মার্চ মাসের ২৫ তারিখ থেকে হত্যা, লুণ্ঠন ইত্যাদিতে বাংলাদেশের অর্থনীতিকে যেভাবে ধ্বংস করে দিয়েছে তার ক্ষতিপূরণ দিতে হবে। নৈতিক বা আইনগত যে কোন বিচারে বাঙ্গালী ক্ষতিপূরণ দাবী করতে পারে। বিনা অপরাধে তার সম্পদ নষ্ট করা হয়েছে। তাছাড়া বাস্তব দৃষ্টিভঙ্গিতে বিচার করলে বলতে হয়, অনাহার-অনটনক্লিষ্ট, দারিদ্র-পীড়িত মানুষ কখনো শান্তিতে থাকিতে পারে না। 
.
সৈয়দ নজরুল ইসলামের চার দফার ভিত্তিতে রাজনৈতিক সমাধান হলে স্থায়ী ফল পাওয়া যাবে বলে আমরা বিশ্বাস করি। একটি জাতি নির্দিষ্ট এক লক্ষ্যে পৌছার জন্যে জীবন মরণ সংগ্রাম চালিয়ে যাচ্ছে। রাজনৈতিক সমাধান সেই লক্ষ্যে পৌঁছে দিতে ব্যর্থ হলে স্থায়ী ফল বা শান্তি আসতে পারে না। সত্য সে যতই কঠোর হোক, তাঁকে অস্বীকার করা যায় না এবং করাও উচিত নয়। বাস্তব ও সত্যকে উপেক্ষা করার চেষ্টা করা হলেও পরিস্থিতি তার নিজস্ব গতিতে বয়ে যেতে বাধ্য।
.
বাংলাদেশের ব্যাপারেও সত্যকে অস্বীকার করা উচিত হবে না। আজ নগ্নভাবে এ সত্য ভেসে উঠেছে যে বাংলা, পাঞ্জাব, সিন্ধু, বেলুচিস্তান, উত্তর-পশ্চিম সীমান্ত প্রদেশ এক নয়, বাংলা ও বাঙালীর সাথে পশ্চিম পাকিস্তানের মিলনের কথাই উঠে না, এমনকি সম্প্রীতিও জাগতে পারেনা। বাংলার প্রতি ঘরে যে হাহাকার উঠেছে, প্রতিটি বাঙালীর মন যেভাবে ক্ষতবিক্ষত হয়েছে, আর কোন মধুর বাণী এ হাহাকার, এ আর্তিতে প্রলেপ দিতে পারবে না। আজ স্পষ্ট হয়ে উঠেছে যে, বাংলার স্বাধীনতাই একমাত্র সমাধানের পথ। বাঙালীর সঙ্গে পশ্চিম পাকিস্তানীদের সাহিত্য, সংস্কৃতি, কৃষ্টির কোন মিল নেই এ সর্ববাদী সম্মত বক্তব্যের সাথে গত ২৩ বছরের বঞ্চনা এবং গত কয়েক মাসের হত্যা, লুণ্ঠন, ব্যভিচার, নির্যাতন মিলে বাঙ্গালী- মন যে ভাবে বিষাক্ত হয়ে গেছে, তাতে কোন বন্ধনের কথা প্রলাপ বলেই মনে হবে। তাই আজ স্বীকার করে নিতে হবে পাকিস্তান যে কোন বাস্তব বিচারে তার অস্তিত্ব হারিয়ে ফেলেছে। কেবল আবেগ ও অনুভূতিতে সমস্যার বিচার চলে না। 
.
এই পরিস্থিতিতে পাকিস্তানকে গড়ে তোলার চিন্তাও বাতুলতার সমান। পশ্চিম পাকিস্তানী সামরিক বাহিনীর পৈশাচিকতায় শত শত কোটি টাকার সম্পদ নষ্ট হয়েছে, বাংলাদেশে এমনকি পশ্চিম পাকিস্তানের অর্থনীতি আজ ধ্বংসের পথে। এ ধ্বংসস্তূপ থেকে অর্থনীতিকে গড়ে তুলতে হলে জনসাধারণের সহযোগিতা অপরিহার্য। ভয়-ভীতি, ত্রাস, ঘৃণা, অবিশ্বাসের মধ্যে সহযোগিতা হতে পারে না। চাপে পড়ে যে কাজ তাতে আন্তরিকতা থাকে না আন্তরিকতা না থাকলে কার্যকরী প্রচেষ্টা চলতে পারে না। তাই রাজনৈতিক সমাধানের নামে যদি বাংলাদেশকে পশ্চিম পাকিস্তানের সঙ্গে দেওয়ার চেষ্টা চলে তাতে সংহতি- সে রাজনৈতিক, অর্থনৈতিক বা সামাজিক যে কোন ক্ষেত্রেই হোক, আসতে পারে না। বরং এ কথা বলা চলে, বাস্তব সত্যকে স্বীকার করে বাংলার স্বাধীনতাকে মেনে নিলে, কালের গতিতে বর্তমানের পুঞ্জীভূত হিংসা, বিদ্বেষ,অবিশ্বাস কেটে যেতে পারে এবং এক সময়ে হয়ত প্রীতির বন্ধন গড়ে উঠতে পারে।
.
তাই, আমাদের অভিমত ভবিষ্যতের কল্যাণ কামনায়, বর্তমানে বাস্তবতার প্রেক্ষিতে নির্মম সত্য-বাংলার স্বাধীনতার স্বীকৃতিতে সমাধান হওয়া বাঞ্ছনীয় । এবং দীর্ঘস্থায়ী সুফল পাওয়া সম্ভব হবে।
.
.
পার্থ সুমিত ভট্টাচার্য্য

শিরোনামঃ ঐক্যবদ্ধ বাঙালী আজ সাম্প্রদায়িক মনোভাবের ঊর্ধ্বে।
সংবাদপত্রঃ জয়বাংলা ১ম বর্ষঃ ৬ষ্ঠ সংখ্যা।
তারিখঃ ১৮ জুন, ১৯৭১।
ঐক্যবদ্ধ বাঙালী আজ সাম্প্রদায়িক মনোভাবের ঊর্ধ্বে।
.
পৃথিবীর সভ্য মানুষ মাত্রই রাষ্ট্রে রাষ্ট্রে বা একই রাষ্ট্রের মধ্যকার ধর্ম সম্প্রদায়ের হানাহানিকে ঘৃণা করে। এই সাম্প্রদায়িকতা ক্ষয়িষ্ণু শাসক-চক্রের আত্মরক্ষার কবচস্বরূপ। বর্তমান পাকিস্তান সরকারও নিজের অস্তিত্ব রক্ষার জন্যে বাংলাদেশকে শাসনের হাতিয়ার হিসাবে বেছে নিয়েছে। এখন বাংলাদেশে সাম্প্রদায়িকতার যে বিষ পাকিস্তান সরকার ছড়াচ্ছে তার পশ্চাতে আছে শাসকগোষ্ঠী পাকিস্তান সরকারের অনেক কৌশল, অনেক চক্রান্ত এবং অনেক স্বার্থের দ্বন্দ্ব। 
.
একনায়ক শাসন ব্যবস্থায় শাসক শ্রেণী শাসন ও শোষণ যন্ত্রকে অব্যাহত রাখতে বিভিন্ন সম্প্রদায়ের মধ্যে অবিশ্বাস, দ্বিধা-সন্দেহ সৃষ্টি করে পরিণামে রক্তক্ষয়ী সংঘর্ষ বাঁধিয়ে দেয়। পাকিস্তানে যতবার সাম্প্রদায়িক দাঙ্গা বেঁধেছে ততবারই তার মূলে পশ্চিম পাকিস্তানে শাসক শ্রেণীর চক্রান্ত ক্রিয়াশীল ছিল। উদ্দেশ্য হচ্ছে মূল সমস্যা থেকে বাঙ্গালীদের দৃষ্টি অন্যদিকে সরিয়ে দেয়া ও বাঙালী জাতির আত্মপ্রতিষ্ঠা ব্যাহত করা। দলে পশ্চিম পাকিস্তান কর্তৃক বাংলা শোষণ সহজতর হবে। পশ্চিম পাকিস্তানি শাসক-চক্র বরাবরই চেয়েছে পূর্ববাংলার জনগণ যেন একতাবদ্ধ হয় তবে তাকে কিছুতেই পশ্চিম পাকিস্তান রুখতে পারবে না। এ জন্যেও সাম্প্রদায়িকতার পক্ষে তার এত উৎসাহ। ১৯৫২ সালের ভাষা আন্দোলনের পথ ধরেই পূর্ববাংলার মানুষ ধীরে ধীরে সাম্প্রদায়িকতার বিরুদ্ধে মতামত গড়ে তোলে; এই অভিজ্ঞানের পর থেকে সাধারণ মনোভঙ্গী গড়ে উঠতে থাকে। ১৯৫২ সালের ভাষা আন্দোলনে ও ১৯৫৪ সালে জনাব হোসেন শহীদ সোহরাওয়ার্দীর প্রচেষ্টায় যুক্ত নির্বাচন প্রথা প্রবর্তন ও বাংলাদেশের বৃহত্তম রাজনৈতিক প্রতিষ্ঠান আওয়ামী লীগের ধর্মনিরপেক্ষ রাজনীতির প্রভাবে সাম্প্রদায়িকতার বিরুদ্ধে এবং স্বাধিকার প্রতিষ্ঠার পক্ষে সংগ্রাম শুরু হয়েছিল সেদিনই। আর এই ধর্মনিরপেক্ষ ও অসাম্প্রদায়িক সংগ্রাম চালাতে গিয়ে শেখ মুজিবর রহমানসহ অসংখ্য রাজনৈতিক নেতা ও কর্মীকে দিনের পর দিন, বছরের পর বছর বিভিন্ন নির্যাতনমূলক আইনের মাধ্যমে জেল ও নির্যাতন ভোগ করতে হয়েছে। ১৯৬৪ সালে আইয়ুব খানের প্রধান সহচর পূর্ববাংলার তদানীন্তন গভর্নর মোনায়েম খান পুনরায় এই সাম্প্রদায়িক দাঙ্গা লাগানোর চেষ্টা করেন। শেখ মুজিবর রহমানসহ অন্যান্য নেতৃবর্গ বাংলাদেশের সর্বত্র দাঙ্গা-বিরোধী আন্দোলন গড়ে তোলার আহ্বান জানালেন। এই সময় ঢাকার সকল পত্রিকায় ‘পূর্ব বাংলা রুখিয়া দাঁড়াও’ শিরোনামায় বাঙ্গালীর প্রতি এক আকুল আবেদন করা হয়। সেই আহ্বানে এক অপার মানবতাবোধে উদ্বুদ্ধ হয়ে সমস্ত চক্রান্তের বিরুদ্ধে বাঙালী জাতি সাড়া দিল। দাঙ্গা রোধ করতে গিয়ে সেদিন আমির হোসেন চৌধুরীর মত বহু মুসলমান অকাতরে মৃত্যুবরণ করে নিলো। কথার ফানুস দিয়ে নয়, বুকের তাজা রক্ত দিয়ে বাঙালী এবারও তাঁর মানবতাপ্রীতি প্রমাণ করলো। তারপর থেকে শাসক শ্রেণী চেষ্টা করতে লাগলো বাঙালী অবাঙালী দাঙ্গা বাঁধিয়ে তাদের উদ্দেশ্য সফল করতে। কিন্তু বাংলাদেশের মানুষ সে ঘৃণ্য চেষ্টাও ব্যর্থ করে দিয়ে তাদের নিরাশ করলো। বর্তমান সংগ্রামের এক পর্যায়ে আবার পশ্চিমী শাসক-চক্র সাম্প্রদায়িকতার ধুয়ো তুললো। পাকিস্তানী বেতার যন্ত্র হিন্দুদের বিরুদ্ধে মিথ্যা প্রচারে তৎপর হয়ে উঠলো। এই পর্যায়ে ইয়াহিয়ার জঙ্গীচক্র সুপরিকল্পিত ভাবে বেশ কিছু হিন্দু অধ্যুষিত গ্রাম উড়িয়ে দিয়ে অসহায় জনগণকে ঘর ছেড়ে বেরিয়ে পড়তে বাধ্য করেছে। হিন্দুদের সঙ্গে সঙ্গে মুসলমান গ্রামও পুড়লো, অগুনতি হিন্দু-মুসলমান বাঙালী জঙ্গী মেশিনগানের গুলিতে প্রাণ দিল। তার ফলে সারা বাংলাদেশও আজ শ্মশানভূমি। 
.
এই অত্যাচার চালানোর জন্যে বর্বর সৈন্য ভয় দেখিয়ে কিছু লোককে গ্রামে গ্রামে অগ্নিসংযোগ ও লুঠতরাজ কাজে নিয়োগ করে। এবং সেই অগ্নিসংযোগকারীকে দুষ্কৃতিকারী প্রতিপন্ন করার উদ্দেশ্যে ক্যামেরার সাহায্যে তাদের ছবি তুলে নিয়েছে। আবার পরক্ষনেই গুলি করে তাদেরকে হত্যা করেছে। তবু বাংলাদেশের ঐক্যবদ্ধ স্বাধীনতা প্রিয় মানুষ সাম্প্রদায়িক উস্কানিতে উত্তেজিত হয়নি। ইস্পাতের মত কঠিন একতা নিয়ে অপেক্ষা করছে শত্রুর ধ্বংস দেখার জন্য। 
.
আজ সর্বত্র সামরিক বাহিনী সাধারণ মানুষকে হত্যা করে, ভয় দেখিয়ে নিজেদের এই লুটপাট নিয়োজিত করেছে, এই সমস্ত জঘন্য অত্যাচারে জর্জরিত হয়ে নিরুপায় নিরীহ জনগণ দলে দলে পালিয়ে ভারতবর্ষে যেতে শুরু করে, হিন্দু-মুসলমান-বৌদ্ধ০খৃষ্টান সকলেই পালাচ্ছে- এতেই প্রমাণিত হয় অত্যাচার এসেছে বাঙালী জাতির ওপর। কোন ব্যক্তি-বিশেষে, কোন গোষ্ঠীবিশেষ বা সম্প্রদায় বিশেষের উপর নয়। বহু বৌদ্ধ অধ্যুষিত এলাকা, খৃষ্টান গির্জা আজ ধ্বংসপ্রাপ্ত, হিন্দুদের মন্দির, মুসলমানদের মসজিদ কিছুই রেহাই পায়নি এই বর্বর অত্যাচারীদের হাত থেকে। 
.
বাঙ্গালীদের নিশ্চিহ্ন করতে যেভাবে বুদ্ধিজীবীদের হত্যা করা হয়েছে, সেখানে হিন্দু-মুসলমান সমান হারে মরেছে। এর কারণে বাঙ্গালীকে নেতৃত্বহীন করে দেওয়া। ঢাকা বিশ্ববিদ্যালয়ের দর্শন বিভাগের অধ্যক্ষ ডঃ গোবিন্দ দেব- এর পাশাপাশি পরিসংখ্যান বিভাগের প্রধান জনাব মনিরুজ্জামান এবং অধ্যাপক জ্যোতির্ময় গুহ ঠাকুরতার পাশে অধ্যাপক মোক্তাদিরও একই হাতের শিকার। 
.
তাই দীর্ঘ চব্বিশ বছরের ইতিহাসের দিকে তাকালে বোঝা যায় অত্যাচারী পাকিস্তান সরকারের অতীত ও বর্তমান রাজনীতির প্রধান হাতিয়ার এই সাম্প্রদায়িকতা। আজ বাংলাদেশের মুক্তির প্রচেষ্টায় যে ঐক্যবদ্ধ শক্তির বিকাশ ঘটেছে তা বানচাল করার উদ্দেশ্যে প্রতিক্রিয়াশীল জঙ্গী সরকার বাঙ্গালীদের মধ্যে অনৈক্য সৃষ্টির জন্যে হন্যে হয়ে উঠেছে। তারা অবাঙ্গালীদের হাতে প্রচুর অস্ত্র দিয়ে গ্রামে গ্রামে পাঠিয়ে দিচ্ছে, সেখানে তারা নতুন করে অত্যাচার শুরু করেছে, রাস্তায় রাস্তায় এই সব অবাঙ্গালীরা টহল দিয়ে বেড়াচ্ছে। এদিকে ইয়াহিয়া সরকারের প্রচার যন্ত্র একথা প্রচার করছে যে, বাংলা ও বাঙ্গালীদের স্বাধিকারের জন্য যারা সংগ্রাম করেছে এবং অসাম্প্রদায়িক স্বাধিকার সংগ্রামের সাথে একাত্মতা করেছে, এ অবস্থায় যদি পাকিস্তানের উস্কানির ফলে কোথাও সাম্প্রদায়িক দাঙ্গা বাঁধে তাহলে পাকিস্তান সরকারের উদ্দেশ্য সিদ্ধ হয়। তাই এই মুহূর্তে সব থেকে যা প্রয়োজন তা হচ্ছে বাংলার শত্রু ঘৃণ্য পশ্চিমী কুচক্রীদের ষড়যন্ত্র ব্যর্থ করা, তাদের কোন প্রকার উস্কানিতে কান না দেওয়া বরং দিনের পর দিন মুক্তিযুদ্ধ চালিয়ে যাওয়ার জন্যে নিজেদের তৈরী করা। একথা মনে রাখতে হবে যে কোনো স্বাধীনতা যুদ্ধেই সহজে সাফল্য অর্জন করা যায় না। সুতরাং সংগ্রাম যত কঠিন ও দীর্ঘ হোক না কেন তা চালিয়ে যাওয়ার জন্য তৈরী থাকতে হবে।
.
পার্থ সুমিত ভট্টাচার্য্য

শিরোনামঃ সম্পাদকীয় – এরই নাম কি স্বাভাবিক অবস্থা ? 
সংবাদপত্রঃ জয় বাংলা, ১ম বর্ষঃ ৭ম সংখ্যা। 
তারিখঃ ২৫ জুন, ১৯৭১।
সম্পাদকীয়
এরই নাম কি স্বাভাবিক অবস্থা ?
.
মিথ্যার শত জাল বুনেও সত্যকে কোনদিন ঢেকে রাখা যায় না। স্বাধীন সার্বভৌম গণপ্রজাতন্ত্রী বাংলাদেশ বিশ্ব মানবতার কাছে আজ একটি মহাসত্য। এই সত্যকে প্রতিষ্ঠা করার জন্য সাড়ে সাত কোটি মানুষ ত্যাগ, তিতিক্ষা, শৌর্যবীর্যে ও আত্মদানের যে নজীর স্থাপন করেছে তা মানব ইতিহাসে চিরদিন ভাস্বর থাকবে। অথচ এই মহাসত্যটি মুছে ফেলার জন্য সুপরিকল্পিত ভাবে জল্লাদ ইয়াহিয়া খান প্রথম থেকে একের পর একটি করে মিথ্যার জাল বুনে বুনে তার প্রচার যন্ত্র, ব্যক্তিগত দূত ও পৃথিবীর সর্বত্র প্রতিষ্ঠিত ডিপ্লোম্যাটিক মিশনের মাধ্যমে প্রচার চালিয়ে পৃথিবীর মানুষকে ধোঁকা দেওয়ার কত কোশেশই না করে এসেছে। সত্যের কাছে মিথ্যা পরাজিত হবেই। তাই ইয়াহিয়া খানে ধোঁকাবাজিও বিশ্ব-মানবতার কাছে হার মানতে বাধ্য।
.
সাড়ে ৭ কোটি বাঙালী জাতিকে রাজনৈতিক, অর্থনৈতিক ও সাংস্কৃতিক তথা সর্বতোভাবে নিশ্চিহ্ন করার মানসে নজিরবিহীন নৃশংস গণহত্যা, ব্যভিচার, লুণ্ঠন প্রজ্বলন অনুষ্ঠিত হয়েছে। যার ফলে প্রায় ১০ লক্ষ নিরস্ত্র মানুষ প্রাণ হারিয়েছে, প্রায় ৬০ লক্ষ মানুষ সর্বহারা বাস্তুত্যাগী হয়ে ভারতে আশ্রয় গ্রহণ করেছে। শুধু তাই নয়, গুটিকয়েক শহর ও বন্দর এবং মুষ্টিমেয় এলাকায় হানাদার বাহিনীর আধিপত্য সীমাবদ্ধ থাকলেও বাংলার ৬৪ হাজার গ্রামের প্রায় ৪ কোটি পরিবারের প্রায় প্রত্যেকটি গ্রাম ও পরিবার প্রত্যক্ষ কিংবা পরোক্ষভাবে আজ জল্লাদ ইয়াহিয়ার নৃশংস হত্যাযজ্ঞ ও অত্যাচারের শিকারে পরিণত হয়েছে। অথচ সম্পূর্ণ ব্যাপারটিকে ঢেকে রাখার জন্য পৃথিবীর মানুষকে অপপ্রচারের মাধ্যমে এ কথাই বুঝাতে চেয়েছিলেন যে, বিষয়টি একান্ত ভাবেই পাকিস্তানের ‘ঘরোয়া ব্যাপার’। কিন্তু সাড়ে সাত কোটি মানুষের করুণ ফরিয়াদে বিশ্বের দরবারে এই সত্যটি আজ প্রকাশ্য দিবালোকের মত প্রতিষ্ঠিত হয়েছে যে, ইয়াহিয়া খানের কাছে যা ঘরোয়া ব্যাপার, মানব ইতিহাসে সেটা জঘন্যতম কলঙ্ক। কখনও ইসলামের ব্যবসা করে, কখনও তথাকথিত প্রতিষ্ঠিত রাজ্যে অখণ্ডতার নামে, আবার কখনও সাম্প্রদায়িকতার জঘন্যতম অপপ্রচার করে বাংলার সাড়ে ৭ কোটি মানুষের শাশ্বত সত্য প্রাণের চেয়েও প্রিয় যার জন্য প্রতিটি বাঙালী যে কোন ত্যাগকে হাসিমুখে গ্রহণের জন্য সদা প্রস্তুত সেই স্বাধীনতা সংগ্রামকে ধামাচাপা দেওয়ার জন্য কত কৌশলই না করেছে। কিন্তু সূর্যের আলো থেকে কুয়াশা দূরে সরে যাবেই। যতই দিন যাচ্ছে শত মিথ্যার ধুম্রজালকে ভেদ করে পূর্ব দিগন্তে সূর্যরশ্মি ততই আসন্ন হচ্ছে। 
.
আজ সার্বভৌম বাংলাদেশ যেমন মহাসত্য, তথাকথিত পাকিস্তানের অবলুপ্তিও তেমনি তকটি সত্য। ব্যক্তিবিশেষ কিংবা গোষ্ঠী বিশেষের স্বার্থান্ধতা ও হঠকারিতা এবং ভুলের মাশুল হিসাবেই এই অবলুপ্তি ঘটেছে, একথা আমরা পূর্বেই বলেছি এবং পৃথিবী তা স্বীকার করেছে। কারণ, মৃত পাকিস্তানকে অর্থনৈতিক সাহায্য দিতে পৃথিবী আজ নারাজ। এর কোনো বিশ্লেষণের অপেক্ষা রাখে না। কনসোর্টিয়াম বৈঠক থেকে শুরু করে প্রত্যেকটি সাহায্যকারী দেশ অভিমত প্রকাশ করেছে ইয়াহিয়ার পাকিস্তানের ‘অভ্যন্তরীণ ব্যাপারটি’ আন্তর্জাতিক দৃষ্টিতে এতই গুরুত্বপূর্ণ যে, বাংলাদেশে স্বাভাবিক অবস্থা ফিরে না আসা পর্যন্ত সাহায্য দেওয়ার প্রশ্নটি স্থগিত রাখাই বাঞ্ছনীয়। এ রকম অভিমত প্রকাশের পিছনে অবশ্য একটি গূঢ় রহস্য আছে। সাহায্যকারী দেশ ভালভাবেই জানেন যে, বাংলাদেশও আর ইয়াহিয়া খানের মৃত পাকিস্তান এক নয়। আর বাংলার পাট, চা, তামাক এবং চামড়ার টাকা ছাড়া বৈদেশিক ঋণ শোধ করার কোন সম্ভাবনা নেই। সুদের জন্যই যেখানে কিস্তি ভিক্ষে সেখানে আসল পাওয়ার সম্ভাবনা কোথায় ? কাজেই জনাব ইয়াহিয়া খান ঢাকঢোল পিটিয়ে মুক্তিফৌজ থেকে শুরু রাজনৈতিক নেতৃবৃন্দকে যারা দু’দিন আগে দুষ্কৃতিকারী ও  অনুপ্রবেশকারী বলে আখ্যায়িত করেছে তাদেরকে সাধারণ ক্ষমা প্রদর্শনের নামে রিসেপশন ক্যাম্প খুলে, আগে অস্বীকার করে পরে বিপাকে পড়ে মাত্র ৪০ হাজার বাস্তুত্যাগী স্বীকার করে ‘স্বাভাবিক অবস্থা ফিরে এসেছে’ শিরোনামওয়ালা ১২ পৃষ্ঠার জায়গায় ২ পৃষ্ঠায় সংবাদপত্রগুলোকে প্রকাশ করতে বাধ্য করে, আর মুক্তিফৌজের কাছে পাক সেনাবাহিনীর বেধড়ক মার খাওয়া গোপন করে, গুটিকতক ভাড়াটিয়ে পদলেহী তথাকথিত শিল্পীকন্ঠে ঢাকা বেতার কেন্দ্র থেকে ইসলামের গান গাইয়ে ইয়াহিয়া খান এ কথাই প্রমাণ করেছেন যে সাহায্য পাওয়ার স্বাভাবিক অবস্থা এখন ফিরে এসেছে।
.
বাংলায় স্বাভাবিক অবস্থা বাঙ্গালীরাই ফিরিয়ে আনবে। প্রতিটি বাঙালী আজ দৃঢ়প্রতিজ্ঞা যে, সাড়ে সাত কোটি বাঙালীর নয়নমণি বঙ্গবন্ধু শেখ মুজিবুর রহমান মুক্ত করে, হানাদার ইয়াহিয়া বাহিনীদের বাংলার মাটি থেকে নিশ্চিহ্ন করে, বাংলার স্বাধীনতা স্বীকৃতি আদায় করে, বিগত দিনের অর্থনৈতিক বঞ্চনার প্রতিশোধ ও ক্ষতিপূরণ আদায় করে বাংলার স্বাভাবিক অবস্থা ফিরিয়ে আনবেই। 
.
পার্থ সুমিত ভট্টাচার্য্য

শিরোনামঃ তোমরা তোমরা আমরা আমরা
সংবাদপত্রঃ জয় বাংলা; ১ম বর্ষঃ ৮ম সংখ্যা।
তারিখঃ ২ জুলাই, ১৯৭১। 
.
সম্পাদকীয়
তোমরা তোমরা আমরা আমরা
.
আওয়ামী লীগ ও স্বাধীনতা মন্ত্রে দীক্ষিত তার অসংখ্যা কর্মী ও সদস্য এবং মুক্তিযোদ্ধাদের উদ্দেশ্য করে তথাকথিত পাকিস্তান সরকারের প্রচার যন্ত্রগুলো কতকগুলো বিশেষ বিশেষণ ব্যবহার করে থাকে। সরাসরি প্রকৃত নাম উচ্চারণ করার বাঁধা কোথায় আমরা তা বুঝি না। বিশেষঙুলো হলো- দুষ্কৃতিকারী, বিচ্ছিন্নতাবাদী, দেশদ্রোহী, ভারতীয় অনুপ্রবেশকারী ইত্যাদি।
.
এই বিশেষঙুলোর ব্যবহার পাকিস্তান সরকারের পক্ষে যদি নেহাৎ লজ্জাজনিত হয়ে থাকে আমাদের কিছু বলার নেই। কারণ বৃদ্ধা স্ত্রীলোকটিকে যখন স্বামীর নাম জিজ্ঞেস করা হয়েছিল তখন লজ্জাবনতভাবে সে বলেছিলো-
“বিশেষণে সবিশেষ কহিবার পারি
জান হে স্বামীর নাম নাহি ধরে নারী”। 
সরাসরিভাবে স্বামীর নাম উচ্চারণ করতে ইয়াহিয়া সরকারের যদি বাঁধে তা হলে আমাদের বলার কিইবা থাকতে পারে। এটা হলো তার ব্যক্তিগত ব্যাপার। কিন্তু এই বিশেষণগুলোর ব্যবহার যদি ঘৃণাজনিত হয় অথবা আওয়ামী লীগ, মুক্তিযোদ্ধা এবনবগ অগুনতি স্বাধীনতাকামী মানুষের নাম বিস্মৃতির অন্তরালে নিয়ে যাওয়ার অপচেষ্টা হয়ে থাকে তাহলে আমাদের অবশ্যই কিছু বলার আছে।
.
ইয়াহিয়া খানের জানা দরকার শেখ মুজিবর শুধু মুক্তি-পাগল সাড়ে সাত কোটি বাঙালীর অবিসংবাদিত রাজনৈতিক নেতাই নয়, শেখ মুজিব কৃষক শ্রমিক ছাত্র জনতা ও আবাল বৃদ্ধা বনিতার ‘মুজিব ভাই’। শেখ মুজিব একটি নাম-একটি ইতিহাস এ নামের প্রভাবে একদিকে যেমন সাম্রাজ্যবাদী, সামন্তবাদী আমলাতন্ত্র সামরিক জান্তা ও যাবতীয় কায়েমী স্বার্থবাদীদের প্রাসাদ চক্র খান খান হয়ে ধুলায় লুন্ঠিত হতে চলেছে অন্যদিকে তেমনি বঞ্চিত, লাঞ্ছিত ও নির্যাতিত ও অগ্নিপরীক্ষায় পরীক্ষিত। তার রাজৈনিতক প্রজ্ঞা বহু চড়াই-উতরাই পার হয়ে গিয়ে আজ বিশ্বের দরবারে সুপ্রতিষ্ঠিত। তার অলৌকিক জনপ্রিয়তা আজ কঠিন বাস্তব। তার অপরিসীম সংগঠনী ক্ষমতা আজ সকল সন্দেহের উর্ধ্বে। মুজিবের আরেক নাম সংগ্রাম। আর এই সংগ্রামের জন্ম হয়েছে মানবাধিকার আদায়ের সংগ্রাম ও দুঃস্থ মানবতার সেবায় নিয়োজিত দেশের সর্ববৃহত রাজনৈতিক প্রতিষ্ঠান আওয়ামী লীগের অঙ্গনে। যে প্রতিষ্ঠানের জন্ম, পরিস্ফুটন পরিব্যাপ্তি এবং অসাধারণ বিস্তৃতি ঘটেছে নিরলস নিরবচ্ছিন্ন সংগ্রাম ও সাধনা মধ্য দিয়ে। নির্বাচনের শতকরা সাড়ে আটানব্বই আসন ও শতকরা ৮১ জনের সমর্থন লাভ করা একমাত্র ত্যাগ তিতিক্ষা ও নিষ্কলুষ সংগ্রামের বিনিময়ে অর্জিত জনপ্রিয়তার মাধ্যমেই সম্ভব। অহিংস ও অসহযোগ আন্দোলন সশস্ত্র বিপ্লবে রূপান্তরিত হয়ে সুদীর্ঘ ৪৩ বছর লেগেছিল ভারতের স্বাধীনতা লাভ করতে আর ২৫শে মার্চ পর্যন্ত অহিংস অসহযোগ আন্দোলন করে সশস্ত্র সংগ্রামে রূপান্তরিত হয়ে মাত্র তিন মাস মুক্তিফোজের সাথে অসম যুদ্ধের পর আধুনিক সমরাস্ত্রে সুসজ্জিত ইয়াহিয়া বাহিনীর নাভিশ্বাস উঠেছে। এটা সম্ভব হয়েছে আওয়ামী লীগ প্রতিষথানের সংগঠনী শক্তিমত্তা ও দলীয় ঐক্য সংহতি শৃংখলা এবং নেতৃত্বের প্রতি অটুট আস্থার পরিপ্রেক্ষিতে।
.
আর মুক্তিফৌজ ও আওয়ামীলীগ এরা এঁকে অপরের পরিপূরক। প্রতিটি মুক্তিযোদ্ধা অগ্নিমন্ত্রে দীক্ষিত। হানাদার বাহিনীর হাত থেকে দেশমাতৃকাকে মুক্ত করার কঠিন শপথে তারা আবদ্ধ।.
.
স্নেহাশিস পানু

শিরোনামঃ মুক্তিযুদ্ধে আপনার করনীয় কি? 
সংবাদপত্রঃ জয় বাংলা (১ম বর্ষঃ ৮ম সংখ্যা) 
তারিখঃ ২ জুলাই, ১৯৭১
.
মুক্তিযুদ্ধে আপনার করণীয় কি ?
.
পাঞ্জাবী শোষক গোষ্ঠীর তল্পিবাহক ইয়াহিয়ার সরকার স্বাধীন বাংলাদেশে যে নারকীয় হত্যালীলা চালিয়ে যাচ্ছে তার নজীর ইতিহাসে নেই। মুখে ইসলাম, মুসলিম ভ্রাতৃত্ব, এক জাতীয় বুলি আওড়িয়ে সে তার পশু সৈন্যদের হিংস্র কুকুরের মত লেলিয়ে দিয়েছে বাংলাদেশের সকল মানুষের বিরুদ্ধে। সারা দেশে সৃষ্টি করেছে এক বিভীষিকার  রাজত্ব, ধ্বংসের তাণ্ডবলীলা। স্বাধীন বাংলাদেশ, সোনার বাংলাদেশ, বাঙ্গালী জাতির গৌরব, তাদের পীঠস্থান। বাংলাদেশকে এই দানবীয় পিশাচের হাত থেকে রক্ষা করবার জন্য বাংলাদেশ, বাংলাদেশকে শত্রুসেনা মুক্ত করবার জন্যে আজ বাংলাদেশের মুক্তিকামী সমস্ত জনতা ইস্পাত কঠিন শপথে প্রতিজ্ঞাবদ্ধ। আজ রক্তের শপথ নিয়েছে বাংলার মুক্তিযোদ্ধারা, তারা আঁজলা ভরে বুকের রক্ত ঢেলে দেবে, বিনিময়ে স্বাধীন বাংলার বুক থেকে শত্রু সৈন্যকে নিশ্চিহ্ন করবে । সুতরাং লড়ছে আমাদের মুক্তিযোদ্ধারা, বাংলাদেশের সোনার ছেলেরা। সিংহের মত তারা ওত পেতে বসে থাকে সুযোগ পেলেই ঝাঁপিয়ে পড়ছে পাক সৈন্যের ওপর, নির্মমভাবে হত্যা করছে হানাদার দস্যু পাক সেনাদের। প্রতিদিন শত শত্রুর রক্তে স্নাত হয়ে বাংলার মাটিকে করছে কলুষমুক্ত। মুক্তিযোদ্ধাদের আক্রমণে অপূর্ব বীরত্বে ভীতসন্ত্রস্ত হয়ে পড়েছে পাকসেনা। প্রতিদিন শতশত পাকসেনার মৃত্যুতে পাক সেনাবাহিনীতে হাহাকার উঠেছে। তারা আজ মর্মে মর্মে উপলব্ধি করতে পেরেছে এমনিভাবে আর কিছুদিন যুদ্ধ চললে বাংলাদেশ থেকে আর একটি পাক সৈন্যও জীবিত ফিরে যেতে পারবে না। মুক্তিযোদ্ধাদের অতুলনীয় বীরত্ব সারা বিশ্বের মানুষ আজ বিস্মিত, মুগ্ধ । তাদের অপূর্ব সুন্দর সাফল্যে আজ শত্রুদের অন্তিমদশা উপস্থিত ।
.
বাংলার মুক্তিযোদ্ধারা তাদের কর্তব্য করে যাচ্ছেন, একান্ত নিষ্ঠার সংগে। তাদের অজেয় দেশপ্রেম, তাদের ত্যাগ, তাদের  অপূর্ব নিষ্ঠা সারা বাঙ্গালী জাতিকে এক গৌরবময় মহিমা দান করেছে ।
.
মুক্তিযোদ্ধারা যেমন তাদের কর্তব্য করে যাচ্ছেন অপূর্ব নিষ্ঠার সংগে তেমনি আজ বাংলাদেশের সমস্ত মানুষের একান্ত কর্তব্য হয়ে দাঁড়িয়েছে মুক্তিযোদ্ধাদের প্রতিটি কাজে সর্বতোভাবে সাহায্য করা । কারণ মুক্তিযুদ্ধের চূড়ান্ত সাফল্য নির্ভর করছে দেশের কৃষক, শ্রমিক, ছাত্র, যুবক, মধ্যবিত্ত সমগ্র জনসাধারণের সক্রিয় সমর্থনের উপর।
.
মুক্তিযোদ্ধারা যেমন এ দেশের কৃষক শ্রমিক জনতার শ্রেষ্ঠ সন্তান, তেমনি বাংলাদেশের মানুষকেও মুক্তিযোদ্ধাদের একান্ত আপনজন হিসেবে গ্রহণ করতে হবে। মুক্তিযোদ্ধাদের জীবনের নিরাপত্তা এবং সাফল্য সম্পূর্ণরূপে গ্রামের কৃষক, শ্রমিক, জনতার উপর সম্পূর্ণ নির্ভরশীল। বর্তমান যুদ্ধে অবলম্বিত গেরিলা যুদ্ধের নীতি হল শত্রুর সন্ধান নেয়া, শত্রুকে অতর্কিতে আক্রমণ করা, ধ্বংস করা এবং নিজেকে রক্ষা করা। সুতরাং শত্রুর সন্ধান নিতে হলে শত্রুকে অতর্কিতে আক্রমণ করতে হলে, সর্বশেষে গেরিলাদের আত্মরক্ষা করতে হলে সংঘর্ষের এলাকার এবং তার চারপাশের এলাকার কৃষক শ্রমিক জনতার সক্রিয়  সাহায্য একান্ত প্রয়োজন। কারণ মুক্তিযোদ্ধাদের শত্রুর চোখ এড়িয়ে শত্রুকে আক্রমণ করতে সাহায্যও তারাই করতে পারেন। তাছাড়া  শত্রুকে আক্রমণের আগে এবং দ্রুত পশ্চাৎপসারণ সময়েও আশ্রয় দিয়ে সাহায্য তারাই করবেন। এ কথা অনস্বীকার্য যে আজ মুসলিম লীগ ও জামাতে ইসলামির একদল অনুচর শত্রুকে প্রত্যক্ষ ও পরোক্ষভাবে সাহায্য করছে। এরা সব সময়ে চেষ্টা করছে মুক্তিযোদ্ধাদের ঘাটি এবং মুক্তিযোদ্ধাদের শত্রুকে চিনিয়ে দিতে। এদের ঘৃণ্য প্রচেষ্টায় এরা যদি সাফল্য লাভ করতে পারে তাহলে মুক্তিযুদ্ধে এরা চরম ক্ষতিসাধন করবে ।সুতরাং বাংলাদেশের মানুষের প্রথম কর্তব্য হবে এই সমস্ত শত্রুচরদের দৃষ্টি থেকে মুক্তিযোদ্ধাদের রক্ষা করা। তাহলে বর্তমান মুক্তিযুদ্ধের বাংলাদেশের প্রথম মানুষের আশু করণীয় হচ্ছে, মুক্তিযোদ্ধাদের ঘাটির সাথে যোগাযোগ রাখা, শত্রুর গতিবিধির খবর গোপনে মুক্তিযোদ্ধাদের ঘাটিতে পৌছিয়ে দেয়া, মুক্তিযোদ্ধাদের আশ্রয় দেয়া, পশ্চাৎপসারণ কালে তাদের সাহায্য করা, শত্রুকে এবং শত্রুর চরদের ধ্বংস করতে মুক্তিযোদ্ধাদের সাহায্য করা। এছাড়া তারা নিজেদের প্রচেষ্টা চালিয়ে শত্রুর চরদের খতম করবেন। গ্রামকে শত্রুচর মুক্ত করতে  না পারলে মুক্তিযোদ্ধা ও তাদের সহায়কদের নিরাপত্তা বিঘ্নিত হতে পারে।
.
উপরে উল্লিখিত উপায়ে মুক্তিযুদ্ধে সহায়তা করতে হলে গ্রামগুলোকে সংঘটিত হতে হবে। নিঃসন্দেহে এ কথা বলা চলে যে, মুষ্টিমেয় শত্রুর অনুচর ব্যাতীরেখে সারা বাংলাদেশের মানুষ আজ মুক্তিযোদ্ধাদের অনুকূলে। কিন্তু এই প্রসঙ্গে এ কথাও একান্ত সত্য যে, গ্রামে দু একটি শত্রুচর থাকলেও গেরিলা যোদ্ধা কিংবা মুক্তিযুদ্ধে সহায়তাকারীগণ কেউ নিরাপদ নন। সুতরাং সুযোগ পেলেই শত্রুর চরকে খতম করে দিতে হবে।
.
.
দীপংকর ঘোষ দ্বীপ

শিরোনামঃ জাতিসংঘের মাধ্যমে নয়া চক্রান্ত 
সংবাদপত্রঃ জয় বাংলা ১ম বর্ষঃ ১২শ সংখ্যা 
তারিখঃ ৩০ জুলাই, ১৯৭১ 

					জাতিসংঘের মাধ্যমে নয়া চক্রান্ত
	বাংলাদেশে এবং ভারতের সীমান্তে জাতিসংঘ পর্যবেক্ষক দল মোতায়েন করার প্রস্তাব করা হয়েছে । জাতিসংঘের উদ্ধাস্তু পুনর্বাসন দপ্তরের হাইকমিশনার প্রিন্স সদরুদ্দিন বাংলাদেশের জাতিসংঘের চল্লিশজন পরিদর্শক পাঠাবার প্রস্তাবও করেছেন । উদ্দেশ্য হিসাবে বলা হয়েছে, ভারতে চলে এমন লক্ষ লক্ষ শরণার্থী যাতে নিরাপদে স্বদেশে ফিরে আসতে পারেন এবং তারা পুনর্বাসিত হন তার তদারকি করা । দৃশ্যতঃ প্রস্তাবটি খুবই নির্দোষ ও সাধু । কিন্তু একটু তলিয়ে দেখলেই বোঝা যাবে দৃশ্যতঃ সাধু ও নির্দোষ প্রস্তাবটির আড়ালে রয়েছে জাতিসংঘ ও তার প্রধান মুরুব্বি যুক্তরাষ্ট্রের নিক্সন এডমিনিষ্ট্রেশনের নতুন চক্রান্ত । কেবল একটি প্রস্তাব এসেছে তাদের পাকিস্তান ঘেঁষা এজেন্ট সদরুদ্দিনের মারফৎ । গণপ্রজাতান্ত্রিক বাংলাদেশ সরকার এবং ভারত সরকারও সঙ্গে সঙ্গে জাতিসংঘ পর্যবেক্ষক মোতায়েনের ‘সাধু’ প্রস্তাব প্রত্যাখ্যান করেছেন । 
	কিছুদিন আগে, জাতিসংঘের তরফ থেকে বাংলাদেশের উদ্ধাস্তুদের পরিদর্শনের নামে ভারত, পাকিস্তান ও অধিকৃত বাংলাদেশ সফরে এসেও সদরুদ্দিন নানা উল্টাপাল্টা কথা বলে গেছেন । উদ্দেশ্য ছিল সম্ববতঃ তার দোস্ত ইয়াহিয়ার গণহত্যার পাপ যথাসম্ভব কমিয়ে দেখানো । 
	প্রিন্স সদরুদ্দিনের কথা থাক । বাংলাদেশ ও ভারতে জাতিসংঘের পর্যবেক্ষক মোতায়েন করার প্রস্তাব শুনে অতি দুঃখের মধ্যেও আমাদের একটি পুরনো গল্প মনে পড়েছে । একবার এক সার্জন একজন রোগী দেখে বললেন, এমন কিছু বড় অপারেশন নয় । এখনই তিনি রোগীকে রোগমুক্ত করে দেবেন । ঘটা করে সার্জন রোগীর দেহে অস্ত্রোপ্রচার করলেন । প্রায় ঘণ্টাখানেক পরে কক্ষের বাইরে এসে রোগীর রুদ্ধশ্বাস আত্মীয়দের বললেন, ‘আপনাদের কি বলবো’ অপারেশন অত্যন্ত সাকসেসফুল হয়েছে । তবে দুঃখের কথা এইটুকু যে, রোগী মারা গেছে । 
	বাংলাদেশে ইয়াহিয়ার দস্যুচক্র বেপরোয়া গণহত্যা চালাচ্ছে আজ চার মাস হয়ে গেল । দখলীকৃত বাংলাদেশ এখন ধ্বংসস্তুপে পরিণত । এখনো বাংলার জীবন ও সম্পত্তি ধ্বংসের কোন সঠিক হিসাব হয়নি । বেসরকারী হিসাবে আশঙ্কা করা হয়েছে, মৃতের সংখ্যা দশ লাখ, গুরুতরভাবে আহতের সংখ্যা পঁচিশ হাজার, সাধারণভাবে আহত তিন লাখ, নির্যাতিত নারীর সংখ্যা পনের হাজার থেকে বিশ হাজার । আর বাংলাদেশ থেকে হিন্দু, মুসলমান, বৌদ্ধ, খৃষ্টান নির্বিশেষে শরণার্থী ভারতে ঠেলে দেয়া হয়েছে ৭০ লাখের উপরে । এই পৈশাচিক ধ্বংসযজ্ঞ ও হত্যাকাণ্ড যখন চলছিল, তখন বাংলাদেশের নেতারা বার বার জাতিসংঘ ও বৃহৎ রাষ্ট্রবর্গের কাছে মানবতা ও বিশ্বশান্তির নামে আকুল আবেদন জানিয়েছেন, এই শিশুঘাতী ও নারীঘাতী বর্বরতা বন্ধে সক্রিয় হোন, বাংলাদেশে মানবতার স্বার্থে জাতিসংঘের হস্তক্ষেপ চাই । জাতিসংঘ কোটি কোটি মানুষের এই বিপন্ন আর্তনাদে কান দেননি । আর বৃহৎ  রাষ্ট্রবর্গের মধ্যে আমেরিকা জাহাজ বোঝাই করে অস্ত্র পাঠিয়েছে এই অস্ত্র নিরীহ ও নিরস্ত্র নর-নারী হত্যার কাজে লাগানো হবে এই তথ্য জেনেও । এই দীর্ঘ চার মাস পরে যখন ইয়াহিয়া চক্রের ধ্বংসযজ্ঞ প্রায় সমাপ্ত হয়ে এসেছে, তখন জাতিসংঘ কর্তৃপক্ষ পর্যবেক্ষক পাঠাতে চান কি প্রয়োজনে ? সেখানে স্তুপিকৃত মৃতদেহের সংখ্যা গুনতে ? ধ্বংসস্তুপে পরিণত দখলীকৃত বাংলাদেশে জাতিসংঘের তথাকথিত ত্রাণকার্যের মহড়া দিতে ? হ্যাঁ, তাতে জাতিসংঘের ত্রাণকার্যের অপারেশন অবশ্যই সাকসেসফুল হবে, কিন্তু রোগী বাঁচবে না, অর্থাৎ বাংলাদেশের ধ্বংস চূড়ান্ত বিপর্যয় ঠেকানো যাবে না । এই ধ্বংসস্তুপ ও মৃতদেহের স্তুপের উপর দাঁড়িয়েই জাতিসংঘের পর্যবেক্ষকরা তখন হয়ত দাবী করবেন, বাংলাদেশ ধ্বংস হয়ে গেছে তাতে আমাদের কি ? আমাদের অপারেশন অভিযান সাকসেসফুল । 
	জাতিসংঘ নামক একটি বিশ্ব প্রতিষ্ঠানের যদি যথার্থই কোন অস্তিত্ব থাকতো, তাহলে তারা ভারতে তো দূরের কথা, বাংলাদেশেও পর্যবেক্ষক পাঠাবার নাম এখন মুখে আনতেন না । জাতিসংঘের কর্তা ব্যক্তিদের স্মরণ আছে কিনা আমরা জানি না, এপ্রিল মে মাসের দিকে দখলীকৃত বাংলাদেশে ইয়াহিয়ার গণহত্যাযজ্ঞ যখন পুরোদমে চলেছে, তখন জাতিসংঘ সেখানে ত্রাণসামগ্রী পেরণ এবং নিজেদের তদারকিতে তা বন্টনের জন্য প্রস্তাব দিয়েছিল । ইয়াহিয়া তখন আন্তর্জাতিক রেডক্রসের একটি টিমকেই শুধু পাকিস্তান থেকে বহিষ্কার করে দেয়নি, উ-থান্টের প্রস্তাবেও সাফ না বলে দিয়েছিল তারপর জাতিসংঘের পক্ষ থেকে আবার নরম ভাষায় প্রস্তাব দেয়া হল, জাতিসংঘের ত্রাণসামগ্রী ইয়াহিয়ার সরকারী সংস্থাগুলোই বন্টন করবে, তবে তদারকি করবে জাতিসংঘের লোকেরা । এই প্রস্তাবটি প্রথমে ইয়াহিয়ার মনঃপূত হয়নি । ইয়াহিয়ার কাছে জাতিসংঘের আমল পায়নি । এমনকি তার পৈশাচিক গণহত্যা বন্ধ করতেও জাতিসংঘ পারেননি । আক্রমণকারী ও অত্যাচারীর বর্বরতা বন্ধ করতে সাহসের সঙ্গে না এগিয়ে দীর্ঘ চার মাস পর সক্রিয় হয়েছেন, পর্যবেক্ষক নিয়োগের নামে আক্রান্তু পক্ষের আত্মরক্ষার প্রস্তুতি ও উদ্যোগ আয়োজন নষ্ট করার জন্য । এ না হলে আর জাতিসংঘ! আসলে জাতিসংঘ নামক বিশ্ব সংস্থাটির বহুদিন আগেই অস্তিত্ব লোপ পেয়েছে । নিউ ইয়ার্কে জাতিসংঘ সদর দপ্তর নামে যে ভবনটি আছে, তা প্রকৃতপক্ষে একটি বৃহৎ শবাধার । আর এই শবাধারটি বহনের জন্য সর্বাগ্রে এগিয়েছেন যুক্তরাষ্ট্রের নিক্সন এডমিনিষ্ট্রেশন । এবং সর্বশেষ ব্যক্তি নিমন্ত্রিত হয়েছেন পাকিস্তান নামক একটি অধুনালুপ্ত রাষ্ট্রের বেআইনী প্রেসিডেন্ট ইয়াহিয়া । 
	সব চাইতে মজার ব্যাপার এই যে, জাতিসংঘ ভারত সীমান্তেও পর্যবেক্ষক মোতায়েন করতে চেয়েছেন । এ যেন মামার বাড়ীর আবদার । ভারত সরকার অবশ্য সঙ্গে সঙ্গে এ ব্যাপারে না বলে দিয়েছেন । তথাপি প্রশ্ন থেকে যায়, ভারতে পর্যবেক্ষক পাঠিয়ে কি হবে ? গৃহস্থ বাড়ীতে ডাকাত পড়েছে । ডাকাত না বেঁধে, গৃহস্থ বাঁধার এমন চমৎকার প্রস্তাব আর কখনো শোনা যায়নি । অপরাধ করেছে পাকিস্তান । সত্তর লাখ শরণার্থী সে ভারতের ঘাড়ে চাপিয়েছে । ভারত এই শরণার্থীদের সাময়িকভাবে আশ্রয় দিয়ে বিরাট মানবতাবাদী ভারতকে একাসনে বসিয়ে ভারতের ঘাড়েও পর্যবেক্ষক বসিয়ে দেয়ার প্রস্তাব বাতুলতা না নতুন চক্রান্ত পরিবর্তিত বিশ্ব পরিস্থিতাতেই তা বিচার্য । এখানে আরও একটি কথা বলা দরকার শরণার্থীরা ভারতে গিয়ে বিপন্ন হয়নি । এ জন্যেই পাকিস্তান ঘেঁষা জাতিসংঘ প্রতিনিধি প্রিন্স সদরুদ্দিন ইয়াহিয়ার অনেক দুষ্কর্ম চাপা দিতে চাইলেও বলতে বাধ্য হয়েছেন ‘পাকিস্তানে ফিরে গেলে শরণার্থীদের জীবন বিপন্ন হবে না, এমন গ্যারান্টি আমি দিতে পারি না । যে স্বীকারোক্তির একমাত্র অর্থ, পাকিস্তানে এখনো অত্যাচার চলছে এবং দেশত্যাগীদের প্রত্যাবর্তন সেখানে নিরাপদ নয় । এই অবস্থায় জাতিসংঘের যদি সত্যই কোন দায়িত্ব বোধ থাকে, তাহলে তাদের একমাত্র কর্তব্য হচ্ছে, বাংলাদেশ থেকে অবিলম্বে অত্যাচারী হানাদার বাহিনী অপসারণের ব্যবস্থা করা এবং লক্ষ লক্ষ শরণার্থীর স্বদেশ প্রত্যাবর্তন নিরাপদ ও নিশ্চিত করার জন্য গণপ্রজাতন্ত্রী বাংলাদেশ সরকারকে তাদের বৈধ কর্তৃত্ব সম্প্রসারণে সাহায্য করা । তা না করে শরণার্থীদের জন্য মেকি দরদ দেখিয়ে বাংলাদেশে এবং ভারতে পর্যবেক্ষক প্রেরণের প্রস্তাব আসলে নতুন মোড়কে একটি পুরনো সাম্রাজবাদী চক্রান্ত মাত্র । জাতিসংঘ এই চক্রান্তেরই বহু ব্যবহৃত মাধ্যম । 
	জাতিসংঘ পর্যবেক্ষক ও জাতিসংঘ বাহিনীর মোতায়েনের চমৎকার ফল বিশ্ববাসী একবার মধ্যপ্রাচ্যে এবং আরেকবার কঙ্গোতে প্রত্যক্ষ করেছে । জাতিসংঘের চমৎকার পর্যবেক্ষণ ও খবরদারি প্যালেষ্টাইনেও দেখেছে । কঙ্গোতে বিপুল ভোটধিক্যে নির্বাচিত প্রথম জাতীয় সরকারের প্রধানমন্ত্রী লুমুম্বা দেশের অভ্যন্তরীণ শৃঙ্খলা পুনঃপ্রতিষ্ঠার জন্য জাতিসংঘ বাহিনীকে আমন্ত্রণ জানিয়ে নিজ দেশে নিয়েছিলেন । এ জাতিসংঘ বাহিনীর নাকের ডগায় দাড়িয়ে কঙ্গোর ফ্যাসিষ্ট চক্র মহান দেশনায়ক লুমুম্বাকে পৈশাচিক নির্যাতন চালিয়ে হত্যা করেছে । 
	জাতিসংঘ এই হত্যাকান্ডের নীরব দর্শক ছিলেন মাত্র । সুতরাং বাংলাদেশের শরণার্থীদের সেবার অছিলায় সুঁচ হয়ে ঢুকে জাতিসংঘ কাদের জন্য ফাল হটে চান, তা বুঝতে ‘বোকা বাঙালীরও’ খুব বেশী দেরী হয়নি । 
	জাতিসংঘের মাধ্যমে এই নয়া চক্রান্তের উদ্দেশ্য অতি স্পষ্ট । দখলীকৃত বাংলাদেশে ইয়াহিয়ার হানাদার বাহিনী এখন ক্রমবর্ধিত গেরিলা তৎপরতায় কাবু হয়ে পড়েছে । মুক্ত অঞ্চলে মুক্তিবাহিনীর উপর চূড়ান্ত আঘাত হানার প্রস্তুতি নিচ্ছে । জাতিসংঘ সংগঠিত ও শক্তিশালী হয়ে উঠেছে এবং ইয়াহিয়ার হানাদার চক্রের মাধ্যম হিসাবে ব্যবহার করে তাদের নেপথ্যের মুরুবিবরা চাচ্ছে হানাদারদের এই চরম মার থেকে বাঁচাতে । পর্যবেক্ষক মোতায়েনের নামে যদি বাংলাদেশেও ভারত সীমান্তে জাতিসংঘ বাহিনী মোতায়েন করা যায়, তাহলে মুক্তিবাহিনী ও গেরিলাদের তৎপরতা রোধ করা যাবে এবং তাদের মার থেকে হানাদার বাহিনীকে বাঁচানোও যাবে, এই তাদের দুরাশা । পাকিস্তানকে এখনো অস্ত্র প্রদানের যুক্তি হিসাবে নিক্সন সরকার যে অভিনব তথ্য আবিষ্কার করেছেন, তাহল বাংলাদেশে উগ্রপন্থীদের দমনের জন্য অস্ত্র প্রেরণ দরকার । ভবিষ্যতে এই  উগ্রপন্থীদের দমনের নামে মুক্তিবাহিনীকে দমনেরও এক চমৎকার যুক্তি নিক্সন সাহেবেরা খাড়া করতে পারবেন, বাংলাদেশে যখন জাতীয় মুক্তিযুদ্ধ চলছে, তখন সেখানে যারা ‘উগ্রপন্থীদের অস্তিত্ব বা তাদের প্রভাব আবিষ্কার করতে পারেন, তাদের পক্ষে সবই সম্ভব । মার্কিন যুক্তরাষ্ট্রের বড় ব্যবসায়ীদের এখন প্রধান ব্যবসা অস্ত্র বিক্রয় । ভিয়েতনামের কিছু উদ্ধত্ত মার্কিন সৈন্য জাতিসংঘ পর্যবেক্ষক বাহিনীতে ঢুকিয়ে যদি বাংলাদেশে পাঠানো যায়, তাহলে এখানেও আরেকটি ভিয়েতনাম সৃষ্টিতে দেরী হবে না এবং মার্কিন অস্ত্র ব্যবসায়ীদের অস্ত্র ব্যবসায়ও ভাটা পড়বে না । যুক্তরাষ্ট্রের শান্তিকামী ও গণতন্ত্রকামী মানুষেরও তাই উচিৎ, তাদের দেশের রক্ত ব্যবসায়ীদের এই নতুন চক্রান্ত সম্পর্কে সজাগ হওয়া । 
	বাংলাদেশ সমস্যায় জাতিসংঘ যদি কোন কার্যকর ভূমিকা গ্রহণ করতে চায়, তার পথ এখনো উন্মুক্ত রয়েছে । গণপ্রজাতন্ত্রী বাংলাদেশের উপরাষ্ট্রপতি সৈয়দ নজরুল ইসলাম তার সাম্প্রতিক এক ভাষণে এই পথের কথাই সুস্পষ্ট ভাষাই বলে দিয়েছেন । এই পথ হল, বাংলাদেশ থেকে পাক হানাদার বাহিনী অবিলম্বে সরিয়ে ফেলার ব্যবস্থা করা, স্বাধীন বাংলাদেশকে স্বীকার ও জাতিসংঘে স্থান দেয়া, গত তেইশ বছর ধরে বাংলাদেশে যে শোষণ চালানো হয়েছে বিশেষ করে গত ২৫শে মার্চের পর ধ্বংস সাধন করা হয়েছে, ইসলামাবাদ সরকারের কাছ থেকে তার ক্ষতিপূরণ আদায় করা ও শরণার্থীদের স্বদেশ প্রত্যাবর্তন ও পুনর্বাসনে সাহায্য করা । একমাত্র এ পথেই বাংলাদেশ সমস্যার শান্তিপূর্ণ ও ন্যায়সঙ্গত সমাধান সম্ভব । জাতিসংঘের তাই উচিৎ কোন নেপথ্য চক্রীদলের চক্রান্তের মাধ্যম না হওয়া এবং ভাওতাবাজির আশ্রয় না নেয়া । বাংলাদেশের মানুষ এখন অপরের কৃপাপ্রার্থী নয় । তারা নিজেরাই নিজেদের সমস্যার সমাধান ও হানাদার উৎপাদনে কৃতসংকল্প । 
.
.
হিমু নিয়েল 

শিরোনামঃ বাংলাদেশের মানুষ বরদাশত করবে না ( শেখ মুজিবের বিচার প্রসঙ্গে) 
সংবাদপত্রঃ জয় বাংলা ১ম বর্ষ ১২শ সংখ্যা 
তারিখঃ ৩০ জুলাই, ১৯৭১ 
.
বাংলাদেশের মানুষ বরদাশত করবে না 
(নিজস্ব প্রতিনিধি) 
.
বঙ্গবন্ধুর বিচার করবে, একথা প্রচার করেছে ইসলামাবাদের খুনী চক্র। কিন্তু এ অধিকার তাকে কে দিয়েছে? ইতিহাসের পথ রোধ করে যারা ক্ষমতার দাপটে উন্মাদ হয়ে উঠে, বাংলার সরলপ্রাণ মানুষ তাদের শায়েস্তা করেছে। আর তাদেরই অবিসম্বাদিত চেতনা বঙ্গবন্ধু আজ বন্দীদশায় কাল কাটাচ্ছেন জঙ্গীশাহীর কারান্তারালে। কিন্তু তাঁকে বিচার করবার অধিকার তাদের নেই । জবরদস্তি করে এ প্রহসন করলে বাংলাদেশের মানুষ তাকে বরদাশত করবে না। এ উদ্ধৃত আচরণের সমুচিত জবাব দেবেই বাংলার মানুষ। 
.
স্বাধীন বাংলাদেশ একটি সত্য। পৃথিবীর মানচিত্রে এ এক সার্বভৌম নবরাষ্ট্রের নাম। ইতিহাসে এ নাম সাড়ে সাত কোটি রক্তের অক্ষরে লেখা চিরভাষ্কর। এই দেশেরই প্রতিটি মানুষের প্রাণ প্রিয় সুহৃদ বঙ্গবন্ধু শেখ মুজিবুর রহমান তাঁকে দেশদ্রোহীর অপরাধে কাঠগড়ায় দাঁড় করাতে চায়, এমন ধৃষ্টতা কার? 'পাকিস্তান' নামের যে দেশটি আজ মৃত, তারই নরপতি ইয়াহিয়া যদি এই দুঃসাহস নিয়ে বিশ্বের মানবগোষ্ঠীকে বোকা বানাতে চায় আর বাংলার সার্বিক মুক্তির অপ্রতিরোধ্য সংগ্রামকে করতে চায় দুর্বল তবে জেনে রাখো ইয়াহিয়া তোমাদের জবাবের দিন সমাগত। এবারেতে প্রতিশোধ কসম নিয়েছি, পালাবার পথ দেবো না তোমাদের।
.
জঙ্গী পাক সরকারের হাতে মাতৃভূমি বাংলাদেশ থেকে দেড় হাজার মাইল দুরে পশ্চিম পাকিস্তানে বন্দী বাংলাদেশের সাড়ে সাত কোটি মানুষের নয়নমণি বঙ্গবন্ধু শেখ মুজিবুর রহমানকে জল্লাদ অধিপতি ইয়াহিয়া খান কতৃক সামরিক আদালতে বিচারের হুমকি সম্পর্কে প্রকাশিত খবরে গণপ্রজাতন্ত্রী বাংলাদেশ সরকার গভীর উদ্বেগ প্রকাশ করেছেন। স্বাধীন সার্বভৌম বাংলাদেশের অস্থায়ী রাষ্ট্রপ্রধান সৈয়দ নজরুল ইসলাম বাংলাদেশের রাষ্ট্রপ্রধান বঙ্গবন্ধু শেখ মুজিবুর রহমান ও তার পরিবারবর্গের আশু মুক্তির জন্য জাতিসংঘের সেক্রেটারী জেনারেল উথান্ট, মার্কিন যুক্তরাষ্ট্র, সোভিয়েত রাশিয়া, গ্রেট বৃটেন, গণচীন, ভারত, কানাডা, অষ্ট্রোলিয়া প্রভৃতি দেশের রাষ্ট্রপ্রধানদের নিকট পৃথক পৃথক তারবার্তা প্রেরণ করে তাঁদের হস্তক্ষেপ কামনা করেছেন।
.
এ ছাড়া গণপ্রজাতন্ত্রী বাংলাদেশের প্রধানমন্ত্রী জনাব তাজউদ্দিন আহমদ ও পররাষ্ট্রমন্ত্রী খোন্দকার মোশতাক আহমদ স্বাধীন সার্বভৌম বাংলাদেশের রাষ্ট্রপ্রধান ও অবিসম্বাদিত নেতা বঙ্গবন্ধু শেখ মুজিবুর রহমানের মুক্তির জন্য বিশ্বের বিভিন্ন ও জাতিসংঘের হস্তক্ষেপ কামনা করেছেন। বাংলাদেশ ছাত্র লীগের সভাপতি নূরে আলম সিদ্দিকী ও সাধারণ সম্পাদক শাহজাহান সিরাজ যুবশক্তির অদম্য প্রেরণার অফুরন্ত উত্‍স বঙ্গবন্ধু শেখ মুজিবুর রহমানের মুক্তির ব্যপারে বিশ্বের যুব সমাজের দৃষ্টি আকর্ষণ করেছেন। নেতৃবৃন্দ তাঁদের বিবৃতিতে বলেন যে, স্বাধীন সার্বভৌম বাংলাদেশের রাষ্ট্রপ্রধান বঙ্গবন্ধু শেখ মুজিবুর রহমানের বিচার করার ন্যায় ও আইনসঙ্কত অধিকার আজ জঙ্গী সরকারের নেই।
.
.

কম্পাইলারঃ হিমু নিয়েল

শিরোনামঃ ঐতিহাসিক গণপ্রতিনিধি সমাবেশ
সংবাদপত্রঃ জয় বাংলা (১ম বর্ষঃ ১২শ সংখ্যা) 
তারিখঃ ৩০ জুলাই, ১৯৭১ 

ঐতিহাসিক গণপ্রতিনিধি সমাবেশ
আহমেদ রফিক 
.
অসহযোগ আন্দোলন থেকে স্বাধীনতায় উত্তরণ করে স্বাধীন সার্বভৌম গণপ্রজাতন্ত্রী বাংলাদেশ সরকার গঠন করার পর, বাংলাদেশ আওয়ামী লীগ ওয়ার্কিং কমিটি এবং নির্বাচিত প্রতিনিধিদের প্রথম বৈঠক এ মাসেই ৫ই ও ৬ই তারিখে মুজিবনগরে অনুষ্ঠিত হয়েছে।
.
দেশমাতৃকার স্বাধীনতা রক্ষার জন্যে যখন সাড়ে সাত কোটি মানুষ মৃত্যুঞ্জয়ী সংগ্রামে লিপ্ত হয়ে বুকের তাজা রক্ত বইয়ে দিয়েছে বাংলার শ্যামল প্রান্তরে, জাতীয়তাবাদের নব চেতনায় উদ্বুদ্ধ ও স্বাধীনতা মন্ত্রে দীক্ষিত সংগ্রামী বাংলার মহানায়ক বঙ্গবন্ধু শেখ মুজিবুর রহমান যখন কারারুদ্ধ, বিশ্বমানবতা যখন বিবেকের দংশনে কিংকর্তব্য বিমূঢ়, সারা বিশ্ব যখন বাংলার নেতৃত্ব বিশেষ করে আওয়ামী লীগের নেতৃত্বের দিকে এক বিরাট উৎকণ্ঠা নিয়ে তাকিয়ে আছে, তেমনি এক মুহুর্তে এই সম্মেলন অনুষ্ঠিত হল। কার্যকরী সংসদের ৩৯ জন সদস্য এবং উভয় পরিষদের নির্বাচিত প্রতিনিধিদের যুক্ত বৈঠকে মোট ৩৭৪ জন সদস্য উপস্থিত ছিলেন। এর মধ্যে ১৩৫ জন জাতীয় পরিষদ সদস্য ২৩৯ জন প্রাদেশিক পরিষদ সদস্য। আওয়ামী লীগ দলীয় জাতীয় ও প্রাদেশিক পরিষদের সদস্যদের মধ্যে যাঁরা সম্মেলনে উপস্থিত হতে পারেননি, তাদের মধ্যে বেশ কয়েকজন ইয়াহিয়া খানের সেনাবাহিনীর হাতে নিহত অথবা গ্রেফতার হয়েছেন এবং কয়েকজন আত্মসমর্পণও করেছেন। আর কেউ কেউ নিজ নিজ এলাকায় থেকে মুক্তিযুদ্ধ পরিচালনার কাজে ব্যস্ত থাকায় সম্মেলনে হাজির হতে পারেননি। অবশ্য আরও বেশ কয়েকজন সদস্য পার্শ্ববর্তী রাষ্ট্রসমুহে আশ্রয় নিয়েছেন।
.
এই বৈঠক কয়েকটি দিক থেকে বিশেষ গুরুত্বপূর্ণ। ইয়াহিয়া সরকার আওয়ামী লীগ তথা বাংলাদেশের মুক্তি সংগ্রামকে নস্যাত্‍ করার উদ্দেশ্যে ত্রিমুখী আক্রমণ চালিয়েছিল। ইয়াহিয়া সরকার আওয়ামী লীগকে বেআইনী ঘোষণা করে, আওয়ামী লীগের নেতা, কর্মী ও নির্বাচিত পরিষদ সদস্যদের উপর সকল রকম অত্যাচার চালিয়ে তাদেরকে সর্বস্বান্ত করেছে। আর সর্বশেষে আওয়ামী লীগকে বেআইনী ঘোষণা করা হলেও নির্বাচিত প্রতিনিধিদের নির্বাচন বাতিল হবে না বলে একটি মস্ত বড় প্রলোভনের টোপ ছেড়েছিল। কিন্তু এই বৈঠক প্রমাণ করে দিয়েছে যে, ইয়াহিয়ার প্রলোভনের টোপ ব্যর্থ হয়েছে। 
.
সম্মেলনে উপস্থিত প্রতিটি মানুষই যে সংগ্রামী বাংলাদেশের প্রতিনিধি তার চিহ্ন আঁকা রয়েছে তাদের চোখে মুখে। তাঁরা এসেছেন রণক্ষেত্রের মুক্তিযোদ্ধাদের এবং সারা বাংলাদেশের সংগ্রামী মানুষের দুর্জয় সংকল্পের প্রতিনিধি হিসেবে। তাদের চোখ মুখে চূড়ান্ত বিজয়ের অলোয় উদ্ভাসিত। 
.
এই বৈঠকের রাজনৈতিক তাৎপর্য, ঐতিহাসিক গুরুত্বও অনেক। ভাবী কালের ঐতিহাসিকেরা যেদিন বাংলাদেশের মুক্তি সংগ্রামের গৌরবোজ্জ্বল ইতিহাস লিখবেন, সেদিন এই মুজিবনগর বৈঠকের গুরুত্ব তার যথার্থ প্রেক্ষিত নিয়ে ইতিহাসে লিপিবদ্ধ হবে, এতে কোন সন্দেহ নেই। কেউ কেউ হয়ত বলতে পারেন, বাংলাদেশ আওয়ামী লীগের সংসদ সদস্যরা একটি যুক্ত বৈঠক করেছেন এবং দেশের রাজনৈতিক ও সামরিক পরিস্থিতি পর্যালোচনা করে কয়েকটি সিদ্ধান্ত নিয়েছেন, তার রাজনৈতিক গুরুত্ব থাকতে পারে, ঐতিহাসিক তাৎপর্য কি?
.
এই তাৎপর্য বুঝতে হলে আমাদের ফিরে যেতে হবে, আজ থেকে দু'মাস আগে জানুয়ারীর এক শীত বিকেলে রমনার সবুজ ঘাসে ঢাকা রেসকোর্সের ময়দানে। তখন বাংলাদেশে আওয়ামী লীগের সদ্য নির্বাচন বিজয়ের মহা উল্লাস। গণতান্ত্রিক ও রাজনৈতিক অধিকার ফিরে পাওয়ার আকুল প্রত্যাশায় বাংলার আবাল বৃদ্ধা বনিতা প্রতীক্ষারত। সেই মহা বিজয়ের মহা উল্লাসের দিনে বঙ্গবন্ধু শেখ মুজিব প্রস্তাব দিলেন রমনার মাঠের প্রায় বিশ লাখ মানুষের সামনে দাড়িয়ে অর্থাৎ গণ-আদালতে দাড়িয়ে আওয়ামী লীগের সকল সংসদ সদস্যকে শপথ গ্রহণ করতে হবে, জনগণের রায় বানচাল হতে পারে, জনগণকে দেয়া প্রতিশ্রুতি ভঙ্গ হতে পারে এমন কাজ কেউ করবেন না। জনগণের সঙ্গে গণস্বার্থের সঙ্গে কেউ যদি বিশ্বাসঘাতকতা করে, তাহলে জনগণের অধিকার রইল তাকে চরম শাস্তি দেয়ার। সেদিনও বাইরের রাজনৈতিক পর্যবেক্ষকেরা প্রশ্ন তোলেননি তা নয়, নতুন করে আবার শপথ গ্রহণের দরকার কি ? বাংলাদেশের জাতীয় নেতা বঙ্গবন্ধু তার ময়দানের ভাষণে এর জবাব দিয়েছেন অল্প কয়েকটি কথায়, "এই নির্বাচনী বিজয়ই চূড়ান্ত বিজয় নয়। আমাদের আবার সংগ্রামে নামতে হতে পারে।" 
.
মাত্র তিন মাসের মধ্যে বঙ্গবন্ধুর ভবিষ্যদ্বাণী অক্ষরে অক্ষরে ফলে গেল। ইয়াহিয়া চক্র বিশ্বাসঘাতকতা করলো । নিরস্ত্র এবং অহিংস গণ অসহযোগ আন্দোলনের মোকাবিলায় আধুনিক অস্ত্রে সজ্জিত কয়েক ডিভিশন সৈন্য তারা লেলিয়ে দিল বাঙ্গালী নিধনে। মার্চ মাসের সাত তারিখে আবার লাখো লাখো মানুষ জমায়েত হল রমনার মাঠে তাদের মুক্তি সংগ্রামে নেতার নির্দেশ লাভের জন্য। তাদের সকলের মনেই সেদিন একটি নীরব প্রশ্ন এর পর কি হবে ? বঙ্গবন্ধু যদি তাদের মধ্যে না থাকেন, তাকে যদি গ্রেফতার হতে হয় বর্বর জঙ্গীচক্রের হাতে তাহলে কি হবে ? কে নির্দেশ দেবে সংগ্রামী জাতিকে ? এই প্রশ্নেরও জবাব দিলেন বঙ্গবন্ধু নিজেই। আবেগমণ্ডিত বজ্রকন্ঠে বললেন, "আমি যদি নির্দেশ দেয়ার জন্য না থাকি তাহলে আমার এই নির্দেশ রইল, এই সংগ্রাম চলবে। এই সংগ্রাম আমাদের মুক্তির সংগ্রাম, এই সংগ্রাম স্বাধীনতার সংগ্রাম" 
.
বঙ্গবন্ধু আজ আমাদের মধ্যে হাজির নেই। হানাদার বর্বর ইয়াহিয়া চক্রের হাতে আজ তিনি বন্দী কিন্তু বাংলাদের মুক্তির সংগ্রাম থামে নি, স্বাধীনতার সংগ্রাম পথভ্রষ্ট হয়নি, আওয়ামী লীগের একজন কর্মী অথবা নেতা নীতি ভ্রষ্ট হয়নি, বাংলাদেশের মানুষের সঙ্গে তারা বিশ্বাসঘাতকতা করেননি। বরং তারা আরো ঐক্যবদ্ধ হয়েছেন। মুক্তি সংগ্রাম আরও জোরদার ও সংগঠিত হয়েছে। সংগ্রামে চূড়ান্ত জয়লাভের দিনও ক্রমশঃ আমাদের নিকটবর্তী হচ্ছে। আর এই সংগ্রাম ও সাফল্যের নিরিখেই এ মাসে অনুষ্ঠিত মুজিবনগর বৈঠকের রাজনৈতিক তাৎপর্য ও ঐতিহাসিক গুরুত্ব বিচার করতে হবে। 
.
ইয়াহিয়া ভুট্টো টিক্কা চক্র আশা করেছিল, বঙ্গবন্ধুকে আটক করা হলে নেতাহীন মুক্তি আন্দোলন বানচাল হবে, চরম অত্যাচারের মুখে আওয়ামী লীগ দল ভেঙ্গে যাবে, আওয়ামী লীগের পরিষদ সদস্যেরা ইয়াহিয়ার নির্দেশ মেনে নিয়ে সাড়ে সাত কোটি মানুষের নির্বাচনী রায়কে ব্যর্থ করে দেবে। এই দুরাশায় ইয়াহিয়া তথাকথিত রাজনৈতিক সমাধানের কথা বলে বিশ্ববাসীকে ধোঁকা দিতে চেয়েছিলেন। কিন্তু তাতে ভাবী ভোলানি। আওয়ামী লীগ দলীয় কয়েকজন পরিষদ সদস্যকে বন্দীকরা ছাড়া আর দু একজনের বেশী ইয়াহিয়া খান দলে ভেড়াতে পারেননি। আওয়ামী লীগ গোটা জাতির সমর্থন পেয়ে মুক্ত অঞ্চলে বাংলাদেশের গণপ্রজাতন্ত্রী সরকার গড়ে তুলেছেন, মুক্তি বাহিনীর সঙ্গে কাঁধে কাঁধ মিলিয়ে মুক্তি সংগ্রামে শরিক হয়েছেন। নগরে এই মাসের গোঁড়ার দিকে তারা সকলে একত্র হয়ে ইয়াহিয়ার মিথ্যা প্রচারণা ফাঁস করে দিয়েছেন এবং বিশ্ববাসীকে দেখিয়ে দিয়েছেন, শেখ মুজিব বন্দী হলেও আদর্শ রয়ে গেছে পিছনে, আর রয়ে গেছে তার সুযোগ্য সহকর্মীরা যাদের নেতৃত্বের প্রভাবেই ইয়াহিয়ার তথাকথিত রাজনৈতিক সমাধানের ফাঁদে তাদের কেউ ধরা দেননি। তারা সকলেই মক্তাঞ্চলে রয়েছেন এবং মুক্তি সংগ্রামে শরিক হয়ে তাদের উপর অর্পিত দায়িত্ব পালন রত। বিশ্বের কোন কোন প্রখ্যাত রাজনৈতিক ভাষ্যকার তাই বিস্মিত হয়ে মন্তব্য করেছেন বিশ্ব ইতিহাসে এমনটি আর কখনো ঘটেনি। আওয়ামী লীগের মত একটি নিয়মতান্ত্রিক রাজনৈতিক দল রাতারাতি বিপ্লবী চরিত্র গ্রহণ করবে, এটা বিস্ময়কর বিশ্বের ইতিহাসে এটা তুলনাহীন, উপমাহীন ঘটনা।
.
এই বৈঠক প্রমাণ করেছে, ইয়াহিয়া-চক্রের চরম বর্বরতার মুখেও বাংলাদেশের গণঐক্য অটুট গণপ্রতিনিধিরা ঐক্যবদ্ধ এবং স্বাধীনতার চূড়ান্ত লক্ষ অর্জনে দৃঢ়-সংকল্প। এই বৈঠক আমাদের মুক্তিবাহিনীর মনে নতুন প্রেরণা এনেছে, সাড়ে সাত কোটি মানুষের মনে এনেছে নতুন প্রত্যয়, দৃপ্ত সাহস। বহির্বিশ্বের বন্ধু রাষ্ট্রগুলোও উপলব্ধি করেছেন, বাংলাদেশের একমাত্র বৈধ ও প্রতিনিধিত্ত্বশীল সরকার গণপ্রজাতন্ত্রী বাংলাদেশ সরকার। 
.
বঙ্গবন্ধুর কণ্ঠে কণ্ঠ মিলিয়ে আমরাও বলি, এবারের সংগ্রাম আমাদের মুক্তির সংগ্রাম, এবারের সংগ্রাম আমাদের স্বাধীনতার সংগ্রাম। এবং সংগ্রামে জয়লাভ অবশ্যম্ভাবী । উদয়াচলে মুক্তি সূর্যের আলোর রেখা উদ্ভাসিত। রক্ত পিছল সূর্যতোরণে আজ প্রতীক্ষারত বাংলাদেশের সংগ্রামী মানুষ। লক্ষ লক্ষ শরণার্থীর হাহাকার ব্যর্থ হবে না। বীরের রক্তস্রোত, মায়ের অশ্রুধারা বিফলে যাবে না। জয় আমাদের সন্নিকট এবং সুনিশ্চিত। জয় বাংলা । 

(স্বাধীন বাংলা বেতার থেকে প্রচারিত)
.

কম্পাইলারঃ হিমু নিয়েল

শিরোনামঃ তাঁকে হত্যা করে বাঙালী জাতিকে স্তব্ধ করা যাবে না
সংবাদপত্রঃ জয় বাংলা ১ম বর্ষঃ ১৬শ সংখ্যা 
তারিখঃ ২৭ আগস্ট, ১৯৭১
.
তাঁকে হত্যা করে বাঙালী জাতিকে স্তব্ধ করা যাবে না
মুজিব আজ আর কোন ব্যক্তি নয়
সাড়ে সাত কেটি বাঙালীর নাম শেখ মুজিব
(জয় বাংলা প্রতিনিধি)
.
মানব ইতিহাসের নৃশংসতা হত্যাকারী ইয়াহিয়া লাখো লাখো নিরপরাধ বাঙালীর শোণিতে দেহ রঞ্জিত করেও তার রক্ত পিপাসা নিবৃত্ত করতে পারেনি । খেঁকি কুত্তা ক্ষিপ্ত হয়ে উঠলে যেমন দিকবিদিক জ্ঞান শূন্য হয়ে যা তা কিছু করে বসে তেমনি মদ্যপ দুশ্চরিত্র ইয়াহিয়াও ঝাঁকালো ডিম্পল হুইস্কির নেশায় গোলাপি হয়ে গিয়ে তার মনিব বঙ্গবন্ধু শেখ মুজিবের বিচারের প্রহসন চালাবার জন্য উদ্ধত ঔদ্ধত্য ঔদ্ধত্যে খেউ খেউ রব ছাড়তে শুরু করেছে ।
.
মানব সভ্যতা ও মানবিক মূল্যবোধের প্রতি হুমকিস্বরূপ এই ঘৃণ্য নরপশুকে তার বিপদজনক কাজ থেকে নিবৃত্ত করার জন্য বিশ্বের মানবতাবাদী বিবেক তাদের কণ্ঠস্বরকে উচ্চগ্রামে তুলেছেন। কিন্তু তাতেও কোন লাভ হচ্ছে না। উন্মুক্ত খেঁকি কুত্তাকে যেমন মুগুরের আঘাতে মাথার মগজ বের করে দিয়ে মানুষের স্বাভাবিক জীবন যাত্রা পরিচালনার পথকে কন্টকহীন করতে হয় ইয়াহিয়া এবং তার ইতিহাসের শিক্ষা বিস্মৃত জান্তাকেও তেমনি প্রচণ্ডতার সাথে আঘাত করতে না পারলে আগুন নিয়ে খেলা থেকে নিবৃত্ত করা যাবে না। ইতিহাসের আস্তাকুড়ের গলিজ পচা চরিত্র হিটলার, আইখম্যান মুসোলিনীদেরও মিষ্টি কথায় নিবৃত্ত করা যায় নি। যেমন কুকুর তার জন্য তেমন মুগুরের প্রয়োজন। আমাদের মুক্তি বাহিনী স্বয়ংক্রিয় মুগুর হাতে সে কাজ সমাধা করার জন্য আজ বিদ্যুতের গতিতে কাজ শুরু করে দিয়েছেন। তারা পথের কোন বাধা মানবে না বাঙ্গালী জাতির পিতা শেখ মুজিবুর রহমানের জীবন রক্ষার জন্য কোন ত্যাগকেই বড় করে দেখবে না। মুজিব ভাই না বাঁচলে তাদের আলো বাতাস নিঃশ্বাস নিয়ে বেচে থাকারও কোন আগ্রহ নেই । প্রতিটি অস্ত্রাঘাতে জল্লাদদের বাচার ক্ষীণ সম্ভাবনাকেও তরুণ মুক্তি সেনারা অসম্ভব করে তুলবে ।
.
ইয়াহিয়া ঘোষণা করেছে, সে ৭৫ মিলিয়ন বাঙালীর আশা আকাঙ্ক্ষা ও আবেগ অনুভূতির প্রতীক শেখ মুজিবের বিচার করবেই। বিচারের কয়েক মাস আগেই সে ২৬শে মার্চের বেতার ভাষণে রায়ও দিয়ে ফেলেছে । মদ্যপ ইয়াহিয়ার মাতাল কণ্ঠ থেকে সেদিন ঝরে পড়েছিলঃ শেখ মুজিবকে রেহাই দেওয়া হবে না । পরবর্তীকালে একই কণ্ঠ ঘোষণা করেছে, বিচারে শেখ মুজিবের প্রাণদণ্ড হতে পারে । তার পাঞ্জাবী সেনাদের বুটের আঘাতে প্রকম্পিত বেতার থেকে প্রতিদিন শেখ সাহেবকে হত্যার হুমকি দেওয়া হচ্ছে । খেঁকি কুকুরের দুগ্ধক্তময় নখ চাটা বাঙালী কণ্ঠ তাকে মীরজাফর বলার ঔদ্ধত্য দেখাচ্ছে ।
.
এই পরিবেশে স্থানের নামহীন, বিচারকের নামহীন, খাকী ইউনিফর্ম ধারীর গ্যাস চেম্বারে বাংলার নয়নমণি শেখ মুজিবের বিচার শুরু হয়েছে বলে ঘোষণা করা হয়েছে ।
.
আরও একটি চমকপ্রদ ঘোষণাও একই সাথে সাথে করা হয়েছে তাতে বলা হয়েছে সিন্ধুর আল্লাবক্স খোদাবক্স দ্রোহী শেখ সাহেবের পরে মামলা পরিচালনা করতে স্বীকৃত হয়েছেন । এবং তাকে শেখ সাহেবের পক্ষ অবলম্বনের জন্য অনেক চেষ্টা তদ্বির করা হয়েছে । চেষ্টা করেছেন স্বয়ং ঘাতক বিচারক ইয়াহিয়া । অনেক চেষ্টা তদ্বিরের পর জনাব ব্রোহী মামলা পরিচালনায় স্বীকৃত হয়েছেন । আহা কি নাটক কি উপাদেয় নাটক !
.
শেখ মুজিব দ্ব্যর্থহীন কণ্ঠে ঘোষণা করেছিলেন, আমার বিচার করার কোন এখতিয়ার ইয়াহিয়ার নেই । কিসের অভিযোগ আমার বিরুদ্ধে ? আমার বিরুদ্ধে অভিযোগ করার কি অধিকার ইয়াহিয়ার আছে, তাকে এ অধিকার কে দিয়েছে ?
.
এর পরও জনাব এ কে দ্রোহীকে নাকি শেখ সাহেবের পক্ষে মামলা পরিচালনায় নিযুক্ত করা হয়েছে এবং তিনি তার মক্কেলের সাথে আলোচনার জন্য এক অঘোষিত স্থানে রওয়ানা হয়ে গেছেন । সে স্থানের নাম তিনি প্রকাশ করবেন না কারণ তিনি গোপনতার শপথ পাঠ করেছেন ইয়াহিয়ার কাছে । ঘাতক যে শেখ সাহেবকে অপরাধী বলে পূর্বেই রায় দিয়ে ফেলেছে । যার প্রচারযন্ত্র অহরহ শেখ বিরোধী বিষ ছড়িয়ে ঝালিয়ে যাচ্ছে সেই আইনের আর ইতিহাসের জ্ঞান বর্জিত ইয়াহিয়া আবার অনেক চেষ্টার পর বিবাদী পক্ষের আইনজীবীও ঠিক করে নিয়েছেন । ইয়াহিয়া তোমাদের হাজারো গ্রামের গুহায় এ জাতীয় বিচারের প্রহসন হতে পারে কিন্তু সভ্যতার আলো বাতাসে উদ্ভাসিত আজকের বিশ্বে এ জাতীয় মধ্যযুগীয় বিচারের প্রহসন অকেজো । ইয়াহিয়া তোমাকে খেয়াল রাখতে হবে পরকীয়া প্রেম করে তোমার সাদ্দামী বেহেস্ত প্রেসিডেন্ট ভবনে প্রত্যাবর্তনের পর তোমার স্ত্রীকে চোখ রাঙ্গিয়ে ঠান্ডা করার ক্ষমতা তোমার আছে কিন্তু দুর্জয় শপথের দীপ্তিতে মাথা উঁচু বাঙালীরা তোমার হুমকির কাছে যে মাথা নোয়াবার শিক্ষা পায়নি তা তুমি এবং তোমার জেনারেলরা ইতিমধ্যেই নিশ্চয়ই টের পেয়ে গেছে ।
.
মিঃ ব্রোহী মামলায় কার পথ অবলম্বন করবেন ? শেখ সাহেবের বিরুদ্ধে কি অভিযোগের জবাব তিনি দেবেন এবং কার কোর্টে ? বিশ্ব জনমতের আদালতে শেখ মুজিব একটি মাত্র অপরাধ করেছেন এবং তা হলো জনগণের আশা আকাঙ্ক্ষা অনুভূতির সাথে তিনি বিশ্বাস ঘাতকতা করেননি-ছয় দফার সাথে বেঈমানী করে প্রধানমন্ত্রীর পদকে বড় করে দেখেননি । জনতার রক্ত নদী আর অশ্রু গঙ্গার সাথে নিজেকে একাত্ম করে নিতে সূক্ষ্মতর বিলম্ব করেননি । এই অপরাধে যদি শেখ সাহেবের বিচার হয় তাহলে সাড়ে সাত কোটি বাঙালীকেও বিচারের কাঠগড়ায় উঠাতে হবে । কারণ শেখ মুজিব আজ ব্যক্তি নয়, সাড়ে সাত কোটি বাঙ্গালীর নাম শেখ মুজিব । মুজিব মানে সাড়ে সাত কোটি বাঙালী-কণ্ঠ, বাঙালী-প্রাণ, বাঙালী আবেগ । ইয়াহিয়া তোমার ক্ষমতাদর্পী সেনারা একটি জাতিকে কি নিশ্চিহ্ন করতে পারবে ? পারবে না । হিটলার পারেনি । আইখম্যানদের গ্যাস চেম্বারও একদিন 'টায়ার্ড' হয়ে পড়েছিল।
.
.
কম্পাইলারঃ আহসান উল্লাহ 

শিরোনামঃ সম্পাদকীয়, বন্যা ও মুক্তিযুদ্ধ।
সংবাদপত্রঃ জয় বাংলা, ১ম বর্ষঃ ১৬শ সংখ্যা ।
তারিখঃ ২৭ আগস্ট, ১৯৭১।
.
সম্পাদকীয়ঃ বন্যা ও মুক্তিযুদ্ধ 
.
বাংলাদেশের বিস্তীর্ণ অঞ্চল বন্যায় প্লাবিত হয়েছে। হানাদার বাহিনীর দখলীকৃত এক বিস্তীর্ণ এলাকা এখন পানির নিচে। বাংলাদেশের এটা সাম্বৎসরিক বন্যা। ১৯৫৫ সালে প্রথম প্রথম এই সর্বগ্রাসী বন্যার প্লাবন দেখা দেয় বাংলাদেশে। এখন এটা নিয়মিত মৌসুমি ব্যাপার। প্রথম প্রথম এক বছর বা দু বছর অন্তর এই বন্যা দেখা দিত। তারপর প্রতি বছর এমনকি বছরে একাধিকবার এই প্লাবনে বাংলাদেশের মানুষ সর্বস্বান্ত হচ্ছে। বন্যায় প্রতিবছর বাংলাদেশের ফসলের যে ক্ষতি হয় তার পরিমাণ দুশো কোটি টাকা। গবাদিপশু ও ঘরবাড়ির ক্ষয়ক্ষতির হিসাব এর মাঝে ধরা হয়নি। অবশ্য এই দুশো কোটি টাকাও ইসলামাবাদের মিথ্যাবাদী রাখাল বালকদের হিসাব। বন্যায় প্রকৃত ক্ষয়ক্ষতির হিসাব এখন পর্যন্ত জানা যায়নি বা জানানোর চেষ্টা হয়নি। ইসলামাবাদের উপনিবেশিক শাসকেরা সবসময় এই খতির হিসাব চেপে রাখার চেষ্টা করেছেন। 
.
বন্যায় বাংলাদেশের ক্ষয়ক্ষতি শুধু ফসল, গবাদিপশু বা ঘরবাড়ি সম্পত্তি ধ্বংস হওয়ার মধ্যেই সীমাবদ্ধ নয়। এই ক্ষতির ধাক্কা যেমন পৌনঃপুনিক তেমন সুদূরপ্রসারী । এক বছরে একাধিকবার সর্বপ্লাবি বন্যা হওয়ার ফলে বাংলাদেশে খাদ্যঘাটতি একটা সংক্রামক ব্যাধিতে পরিণত হয়েছে।দুর্ভিক্ষাবস্থা বাংলাদেশে নিত্য নৈমিত্তিক ব্যাপার। বন্যার দরুন কৃষি সংস্কার ও অধিক খাদ্য ফলাও আন্দোলন কিছু মাত্র সফল হয়নি। ইসলামাবাদের শোষকচক্র বাংলাদেশকে হরিলুটের বাতাসার মত কেবল চোষণ করেছে, কিন্তু বন্যার প্রতিকার বা খাদ্য ঘাটতি দূর করার জন্য সবুজ বিপ্লব অনুষ্ঠানের কোন ব্যবস্থা করেননি। জাতিসংঘের পিয়ারসন কমিটির রিপোর্টেও অত্যন্ত স্পষ্ট ভাষায় এই ব্যাপারে বলা হয়েছে যে বাংলাদেশে ভূমির উপর অত্যধিক চাপ হ্রাসের জন্য শক্তি চালিত পাম্প ও গভীর নলকূপের সাহায্যে সেচ ব্যবস্থা প্রবর্তন দ্বারা বহু আগেই বাংলাদেশে সবুজ বিপ্লব বা কৃষি উন্নয়নের ব্যবস্থা ত্বরান্বিত করা উচিৎ ছিল। কিন্তু বাংলাদেশে যা করা হয়নি তা করা হয়েছে পাকিস্তানের মরুভূমিতে। সেখানে গভীর নলকূপের সাহায্যে সেচ ব্যবস্থা প্রবর্তন করে গত চব্বিশ বছরে একটি খাদ্য ঘাটতি এলাকাকে খাদ্য উদ্বৃত্ত এলাকায় পরিণত করা হয়েছে। অন্যদিকে সেখানকার শিল্পোন্নতি তো রয়েছেই। বাংলাদেশে না হয়েছে শিল্পোন্নতি না হয়েছে সবুজ বিপ্লব। ফলে খাদ্যঘাটতি দুর্ভিক্ষ ও দারিদ্র্যের করালগ্রাসে বাংলাদেশ আজ সর্বনাশের শেষ প্রান্তে উপনীত। তারপর গোদের উপর বিষ ফোঁড়ার মত জুটেছে প্রতি বছরের বন্যা। 
.
পিয়ারসন কমিটির এই রিপোর্টের বিবরণ প্রকাশিত হলে বাংলাদেশে রীতিমত চাঞ্চল্য সৃষ্টি হয়। আজ ঢাকা শহরের যে দুটি বা তিনটি পত্রিকা হানাদার বাহিনীর পা চাটা দালালের ভূমিকা গ্রহণ করেছে মাত্র এক বছর আগে অর্থাৎ গত বছরের এই সময়ই তারাই পিয়ারসন কমিটির রিপোর্টের উদ্ধৃতি দিয়ে বাংলাদেশকে বঞ্চনা ও বাঙ্গালিদের সঙ্গে পশ্চিম পাকিস্তানি শাসকদের বিশ্বাসঘাতকতার বিবরণ ধারাবাহিকভাবে প্রকাশ করেছে এবং ইসলামাবাদ বাংলাদেশে উপনিবেশিক শাসন ও শোষণ চালাচ্ছে বলে অভিমত ও প্রকাশ করেছে। 
.
বন্যা বাংলাদেশ ও বাঙ্গালির জীবন মরণ সমস্যা । বন্যা সমস্যার সমাধান না হলে বাংলাদেশের অর্থনৈতিক বিপর্যয় ও সামাজিক ধ্বংস রোধ করার দ্বিতীয় কোন উপায় নেই। কিন্তু গত ষোল বছর যাবৎ প্রতি বছর কোটি কোটি টাকার শস্য নষ্ট, জীবন ও সম্পত্তির ক্ষতি হওয়ার পরও এই সমস্যার যে সমাধান হয়নি তার কারণ বাংলাদেশের উপর পশ্চিম পাকিস্তানি জঙ্গি চক্রের উপনিবেশিক শাসন । বাংলাদেশ ছিল পশ্চিম পাকিস্তানি শকুনি চরিত্রের একদল মানবতাদ্রোহি শাসকের ও শোষণের লীলাক্ষেত্র । পাকিস্তানের পরিকল্পনা কমিশনের প্রাক্তন কর্তা এবং এখন যিনি জেনারেল ইয়াহিয়ার অর্থনৈতিক উপদেষ্টা সেই পাঞ্জাবি আমলা এম এম আহমদ এ যুগের শ্রেষ্ঠ প্রতারক ও জালিয়াত আখ্যালাভের যোগ্য। বাংলাদেশের উপার্জিত বৈদেশিক মুদ্রায় পশ্চিম পাকিস্তানের তারবেলা, মংলা বাধ পরিকল্পনা কার্যকরী হয়েছে পরিকল্পনা বহির্ভূত টাকায় জমির লবনাক্ততার সমস্যা মোচন করা সম্ভব হয়েছে, এমনকি বিনা প্রয়োজনে কয়েক হাজার কোটি টাকা ব্যয়ে পাঞ্জাবের মরুভূমিতে ইসলামাবাদ নাম দিয়ে একটি নতুন রাজধানী তৈরি করা সম্ভব হয়েছে। কেবল সম্ভব হয়নি ১৯৫৫ সালের পর বাংলাদেশের বন্যা নিয়ন্ত্রণের জন্য পাঁচশো কোটি টাকার একটি প্রাথমিক পরিকল্পনা অর্থসংস্থান করা, বাংলাদেশের প্রস্তাবিত একমাত্র আণবিক চুল্লি রুপপুর কেন্দ্রের জন্য বৈদেশিক সাহায্য সংগ্রহ করা।
.
বছরের পর বছর যে মর্মজ্বালা বাঙ্গালিরা হাড়ে হাড়ে অনুভব করেছে তারই বহিঃপ্রকাশ আজকের মুক্তি সংগ্রাম। এবারেও বাংলাদেশেও দখলীকৃত বিস্তীর্ণ এলাকায় বন্যার ঢল নেমেছে এবং বিভিন্ন নদীতে পানির উচ্চতা বিপদসীমার দিকে দ্রুত এগিয়ে গেছে। কিন্তু এবারের বন্যা বাঙ্গালিদের জন্য যতই দুঃখ কষ্টের হোক, তারমধ্যে আশীর্বাদের অংশও কম নয়। বন্যার ফলে হানাদার বাহিনীর চলাচল এখন রুদ্ধ। তাদের ট্যাঙ্ক ও বিমান অকেজো হয়ে পরেছে । দখলীকৃত এলাকায় বাঙালি মুক্তিবাহিনী এই সুযোগে আগের চাইতেও তৎপর হয়েছেন। এই তৎপরতা আরও বাড়ানো হবে। শত্রুর উপর চূড়ান্ত আঘাত হানার সন্ধিক্ষণ দ্রুত এগিয়ে আসছে। আমাদের মনে রাখতে হবে, বাংলাদেশের বন্যা সমস্যার সমাধান বাংলাদেশের মানুষের সকল দুঃখকষ্টের অবসানের একমাত্র উপায় হল তার স্বাধীনতা। এই স্বাধীনতাকে ত্বরান্বিত করাই আমাদের আজিকার একমাত্র কর্তব্য।
.

শিরোনাম: ভিয়েতনাম পদ্ধতিতে গণহত্যার জন্য ইয়াহিয়া খান বিশেষ জল্লাদ বাহিনী গড়ে তুলেছে।                
সংবাদপত্রঃ জয়বাংলা (১ম বর্ষঃ ১৬শ সংখ্যা) 
তারিখঃ ২৭ আগস্ট,১৯৭১।
সভ্য জগত থেকে বিচ্ছিন্ন  বেলুচিস্তানের কাকুনে বাংলাদেশে হত্যার জন্য বিশেষ জল্লাদ বাহিনী ট্রেনিং লাভ করেছে। এক ডজন আমেরিকান বিশেষজ্ঞ ইয়াহিয়ার স্পেশাল ফোর্স তৈরির কাজে ট্রেনিং দিচ্ছেন। দক্ষ হত্যাকারী গড়ে তোলার জন্য এই বিদেশী হত্যা বিশেষজ্ঞদের আমদানি করা হয়েছে উত্তর ক্যারোলিনা থেকে । 
.
যুগে যুগে যেসব জল্লাদ সম্রাট ও রাষ্ট্রনায়ক বিশ্বের বুকে তাণ্ডব সৃষ্টি করেছে, নৃশংস হত্যার স্বীকার সাধারণ মানুষের রক্ত দিয়ে বর্বর শাসনের ইমারত গাঁথুনি দিয়েছে পিণ্ডির ইয়াহিয়া তাদের সমগোত্রীয় ।অতীতের নির্যাতনকারী হত্যার নায়কদের ব্যতিক্রম তিনি নন। ২৫ মার্চের বহু পূর্বে থেকেই এই মানব সভ্যতা বিরোধী হত্যাবাজ জেনারেল অত্যাধুনিক পদ্ধতিতে গণহত্যার প্রস্তুতি নিচ্ছিলেন। ক্রমে ক্রমে রুদ্ধদ্বার ভেদ করে অবিশ্বাস্য হত্যাকাণ্ডের পরিকল্পনার সংবাদ প্রকাশ পাচ্ছে। 
.
সব জানোয়ারকে যেমন পোষ মানানো যায় না,  তেমনি সব মানুষকে দিয়ে নিরীহ মানুষকে হত্যার জন্য ঝুঁকি নেওয়া সম্ভব না। সে জন্যই রক্ত পিপাসু ও পশু প্রকৃতির সেনাদের বাছাই করে হত্যাকাণ্ডের উদ্দেশ্যে বাছাই করা হয়। বৈজ্ঞানিক পদ্ধতিতে এদের বিশেষ ট্রেনিং এর ব্যবস্থা করা হয়েছিল ।
.
মার্কিন যুক্তরাষ্ট্র মুক্তিকামী ভিয়েতনামী নাগরিকদের বেছে বেছে হত্যা ও ধ্বংসের উদ্দেশ্যে যেমন করে গুপ্ত ট্রেনিং প্রাপ্ত একটি বাহিনী প্রেরণ করেছিল । যার নাম সরকারী ভাবে “গ্রিন ব্যারেট” । ইয়াহিয়া সরকারও ঠিক তেমনি করে গোপন ট্রেনিং দিয়ে একটি বিশেষ হত্যাকারী বাহিনী গড়ে তুলেছে। ব্যাপক গণহত্যা , বেছে বেছে জীবন নাশ, হিটলারের এস এস অফিসারদের পদ্ধতিতে নির্যাতন, ধ্বংস ও অগ্নিকান্ড সম্পর্কে এদের বিশেষজ্ঞ করে তোলা হয়েছে। জেনারেলদের ফাইলে একে “বিশেষ বাহিনী” বা স্পেশাল ফোর্স বলে উল্লেখ করা হয়েছে। 
.
বেলুচিস্তানের রাজধানী কোয়েটার কাছাকাছি অঞ্চলে যে স্থানটিতে ব্রিটিশ আমল থেকেই সামরিক ছাউনি রয়েছে তার নাম কাকুন। সাধারণ প্রশাসনিক কাজে কাকুন নামটির উল্লেখ থাকে না। এই বিশেষ ছাউনিতে সভ্য জগত থেকে বিচ্ছিন্ন এই নিচ্ছিদ্র কাকুনে বাংলাদেশে হত্যার জন্য বিশেষ জল্লাদ বাহিনী ট্রেনিং লাভ করে। 
.
বিদেশী তথ্য অনুযায়ী, কাকুনে প্রায় এক ডজন আমেরিকান বিশেষজ্ঞ ইয়াহিয়ার স্পেশাল ফোর্স তৈরির কাজে ট্রেনিং দিচ্ছেন। দক্ষ হত্যাকারী গড়ে তোলাই এই বিদেশী বিশেষজ্ঞদের কাজ । বেতনভুক্ত এই হত্যা বিশেষজ্ঞদের আমদানি করা হয়েছে উত্তর ক্যারোলিনা থেকে। 
.
আইয়ুব খাঁর আমলে ১৯৬৪ সাল থেকেই এই ধরনের একটা বিশেষ বাহিনী গঠনের চেষ্টা চলছিল। আর সে সময় জেনারেল মুসা আর বর্তমানে জেনারেল ইয়াহিয়া উক্ত বাহিনীর উপর বিশেষ গুরুত্ব আরোপ করেন। প্রধানত পাঞ্জাবী ও আরও কয়েকটি রেজিমেন্ট থেকে বাছাই করা পাঁচ শত অস্বাভাবিক চরিত্রের সেনাকে পাঠানো হয় আমেরিকায় হত্যা বিশেষজ্ঞদের ট্রেনিং লাভ করতে। এই ব্যবস্থাকে এতই গোপন করা হয়েছিল যে , ইস্ট বেঙ্গল রেজিমেন্ট দুরের কথা অধিকাংশ পশ্চিম পাকিস্তানী সেনাপ্রধানও তা জানতেন না। এই সমস্ত হত্যা ও ধ্বংসের সেনাদের সমন্বয়ে যে হত্যাকারী নরপিশাচের দল গঠন করা হয় তার নাম “স্পেশাল ফোর্স” । দশজনের এক একটি দল করে তাদের পঞ্চাশটি গ্রুপে বিভক্ত করা হয়। 
.
আমেরিকার উত্তর ক্যারলিনাস্থ “ফোট ব্র্যাগ” এ মার্কিন স্পেশাল ফোর্স ট্রেনিং ক্যাম্পটিতে এই ধরনের বিশেষ ট্রেনিং প্রাপ্ত হত্যা বাহিনী তৈরি করা হয়ে থেকে। ইয়াহিয়ার স্পেশাল ফোর্স প্রথমে “ফোট ব্র্যাগ” ক্যাম্পেই লালিত হয়েছে। বর্তমানে কোয়েটাস্থ “কাকুন” পশ্চিম পাকিস্তানী উন্মাদ জেনারেলদের “ ফোট ব্র্যাগ” আর কাকুন থেকে বিশেষভাবে শিক্ষা প্রাপ্ত হত্যাকারী বাহিনীই হচ্ছে তাদের “ গ্রিন ব্যারেট”। 
.
জনৈক বিদেশী সাংবাদিকের তথ্য অনুযায়ী , অতিতে ও বর্তমানে ট্রেনিং-প্রাপ্ত হত্যা বিশেষজ্ঞগণ বাংলাদেশে নরহত্যা ও ধ্বংসের অবিশ্বাস্য অভিযানে যুক্ত রয়েছে। কাকুন গুপ্ত শিবিরে এদের তিন সপ্তাহ ট্রেনিং দেয়া হয়ে থাকে। ট্রেনিং-প্রাপ্ত জল্লাদদের সংখ্যা দিন দিন এতো বৃদ্ধি পাচ্ছে যে , ভবিষ্যতের দুর্যোগের কথা বিবেচনা করে পশ্চিম পাকিস্তানের কোন বিদ্রোহ স্থানে এদের পোস্ট করার ব্যবস্থা হয়েছে। 
.
২৫ শের রাত্র থেকে মেজর জেনারেল মিঠার উপর দায়িত্ব পরেছিল ইয়াহিয়ার গেরিলা বাহিনীর। আর রক্ত পিপাসু স্পেশাল বাহিনী তারই সামগ্রিক নেতৃত্বের আওতায় আসে। এ রাত্র থেকে এবং পরবর্তী কালে এই বাহিনীই ইয়াহিয়ার গণহত্যার পরিকল্পনা কার্যকরী করেছে। 
.
কিন্তু সেই স্পেশাল বাহিনীর রক্ত লালসা শেষ হবার পূর্বেই তারা নিজেদের রক্ত প্রবাহ দেখে আঁতকে উঠে । আর নিজের সঙ্গীর মৃত দেহের পাশে দাঁড়িয়ে শিউরে উঠেছে পরবর্তী ভয়াবহ মুহূর্তের কথা ভেবে। 
.
ভিয়েতনামে যেমন গ্রিন ব্যারেট দের পালিয়ে যেতে হয়েছে , বাংলাদেশের মাটিতে ঠিক তেমনিভাবে ইয়াহিয়ার স্পেশাল বাহিনীকে বিলীন হয়ে যেতে হচ্ছে। নৃশংস হত্যা আর ধ্বংসের স্বীকার দেশপ্রেমিক সাধারণ নাগরিকদের প্রত্যেকটি রক্ত কণিকা থেকে আজ জন্ম নিচ্ছে মুক্তি সেনা। তাদের দুর্জয় অভিযানের মুখে , তাদের প্রতি আক্রমণের তীব্রতার ঝলকে হত্যাকারী হায়েনাদের জীবনে বিভীষিকার হাতছানি। মৃত্যু , উচ্ছেদ আর পরাজয়ের কালিমা তাদের আজ কলঙ্কিত ইতিহাসের ধিক্কৃত জীব বলে চিহ্নিত করেছে।
.
.
কম্পাইলারঃ জেসিকা গুলশান তোড়া
[bookmark: page_54]<৬,২৭,৫৪-৫৭>
শিরোনাম: বাংলাদেশের জনগণের ইচ্ছাই রাজনৈতিক সমাধানের বাস্তব ভিত্তি
সংবাদপত্রঃ জয় বাংলা ১ম বর্ষঃ ১৬শ সংখ্যা
তারিখঃ ২৭ আগস্ট, ১৯৭১
.
বাংলাদেশ ও বিশ্ববিবেক
বাংলাদেশের জনগণের ইচ্ছাই রাজনৈতিক সমাধানের বাস্তব ভিত্তি
হানাদারদের সামরিক সাহায্যদান অব্যাহত রেখে রাজনৈতিক সমাধান সম্ভব নয়
(রাজনৈতিক ভাষ্যকার)
.
পশ্চিম পাকিস্তানী ঘাতক ইয়াহিয়া ও তার জল্লাদ বাহিনীর বিরুদ্ধে বিশ্ববিবেক জাগ্রত ও সোচ্চার হয়ে উঠেছে। রাজনৈতিক আলোচনা চালানোর নামে ইয়াহিয়া খান ষোলই মার্চ থেকে পঁচিশে মার্চ পর্যন্ত টালবাহানা করে নিজের ঘাতক বাহিনীর শক্তিকে সংহত করেছে এবং নিঃসন্ধিগ্ধু ও নিরস্ত্র বাঙালী জনতার উপর আধুনিক মারণাস্ত্র নিয়ে ঝাঁপিয়ে পড়ার ব্লুপ্রিন্ট প্রস্তুত করেছে। তারপর ২৫শে মার্চের রাতে ভুট্টো আর ইয়াহিয়া খান গোপনে পালিয়ে যাবার পর মধ্য রাতে পূর্ণ সামরিক প্রস্তুতি নিয়ে ঝাঁপিয়ে পড়েছে নিরস্ত্র ঘুমন্ত নারী, পুরুষ, শিশু, বৃদ্ধ নির্বিশেষে বাঙালী জনসাধারণের ওপর।
.
বাংলাদেশের জাতীয় নেতৃত্ব গণতন্ত্র সম্মত নিয়মতান্ত্রিক পদ্ধতিতে বাঙালীর স্বাধিকার তথা দেশের রাজনৈতিক সমস্যার সমাধান করতে চেয়েছিল। কিন্তু ইয়াহিয়ার ঘাতক বাহিনী সমস্যার রাজনৈতিক সমাধানের পথ পরিত্যাগ করে সামরিক পশু শক্তির আশ্রয় গ্রহণ করেছিল।
.
বিশ্ববিবেক, বিশ্বের গণতন্ত্রীকামী মানুষ ইয়াহিয়ার পশুশক্তির বিরুদ্ধে তীব্র ঘৃণা প্রকাশ করেছে। বিশ্বের বিভিন্ন দেশের রজনৈতিক নেতৃবৃন্দ একথা সুষ্পষ্টরুপে বুঝতে পারছে, ইসলামাবাদের শাসকচক্রের পক্ষে সামরিক পশুশক্তির সাহায্যে বাংলাদেশ সমস্যার কোন সমাধান সম্ভব নয়।
.
আর সেই জন্যেই জনৈক সাংবাদিক ও সাহিত্যিক সক্ষোভে প্রশ্ন করেছেনঃ সাম্রাজ্যবাদকে 'মানবতাবোধ সম্পন্ন' করতে সমর্থ হবার পূর্বে আরও কত নিখুঁত মানুষকে 'শান্তিপূর্ণ' এবং 'অহিংসভাবে' মৃত্যুবরণ করতে হবে? 'অহিংস' মৃত্যু কি সম্ভব? এই ক্ষোভ এ ক্ষণে সারা পৃথিবীতেই ধ্বনিত হচ্ছে।
.
রাজনৈতিক সমাধান
সম্প্রতি বিশ্বের বিভিন্ন রাষ্ট্রের নেতৃবৃন্দ বাংলাদেশ ও পাকিস্তান সমস্যার রাজনৈতিক সমাধানের ওপরে  জোর দিচ্ছেন। তাঁরা মনে করছেন যে, অবিলম্বে বাংলাদেশ সমস্যার রাজনৈতিক সমাধান না হলে পরিস্থিতির গুরুতর অবনতি ঘটবে এবং তার প্রতিক্রিয়া পড়বে সারা বিশ্বের ওপরে।
.
এডওয়ার্ড কেনেডির মন্তব্য
সম্প্রতি মার্কিন সিনেটের উদবাস্তু বিষয়ক সাব-কমিটির প্রেসিডেন্ট সিনেটর এডওয়ার্ড কেনেডি পশ্চিমবঙ্গ ও ত্রিপুরার শরণার্থী শিবির পরিদর্শন করে স্বদেশে ফিরে গিয়েছেন। স্বদেশ প্রত্যাবর্তনের পূর্বে নয়াদিল্লীতে তিনি মন্তব্য করেন যে প্রকৃত অবস্থা দেখার পর তাঁর ধারণা হয়েছে যে, একমাত্র রাজনৈতিক পথেই বাংলাদেশ সংকটের সমাধান হতে পারে এবং রাজনৈতিক আলোচনা শেখ মুজিবুর রহমানের সঙ্গেই হতে হবে। তিনি পূর্বাহ্নে এমন একটি ধারণাও দিয়েছিলেন যে, বাংলাদেশ সমস্যার রাজনৈতিক সমাধান সম্পর্কে তাঁর মনে একটি প্রস্তাব রয়েছে। কিন্তু সেই প্রস্তাব সম্পর্কে তিনি সেই মুহূর্তে কিছু জানাতে অস্বীকার করেন।
.
পূর্ব জার্মানীর অভিমত
পূর্ব জার্মানীর তিন সদস্য বিশিষ্ট সংসদীয় প্রতিনিধিদল পশ্চিমবঙ্গের শরণার্থী শিবিরগুলো দেখার পর নয়াদিল্লীতে গত ২১শে আগস্ট এক সাংবাদিক সম্মেলনে মন্তব্য করেছেন, "এশিয়া তথা বিশ্বের শান্তি ও নিরাপত্তা অক্ষুন্ন রাখতে হলে বাংলাদেশ সমস্যার রাজনৈতিক সমাধান একান্ত প্রয়োজন বলে আমরা মনে করি। "
.
পশ্চিম জার্মানী
অপরদিকে নয়াদিল্লীর দূতাবাসে পশ্চিম জার্মানীর নবনিযুক্ত মন্ত্রী মিঃ ডবল্যু বেহরেম্ভস পশ্চিমবঙ্গের সীমান্তে বাংলাদেশ থেকে আগত শরণার্থীদের শিবির পরিদর্শন করার পর সাংবাদিকদের কাছে মন্তব্য করেছেন যে, শরণার্থীরা যাতে স্বদেশে ফিরে যেতে পারেন সেজন্যে সেখানে উপযুক্ত পরিবেশ সৃষ্টি হোক, এটাই তাঁর দেশের কাম্য এবং সে জন্যে একটা রাজনৈতিক সমাধান প্রয়োজন।
.
সমাধান কোন পথে?
সকলেই বাংলাদেশ সংকটের রাজনৈতিক সমাধানের কথা বলেছেন। রক্তক্ষয়ী যুদ্ধের পরিবর্তে রাজনৈতিক পথে এই প্রশ্নের যদি মীমাংসা করা সম্ভব হয় তাহলে আপত্তির কি থাকতে পারে। কিন্তু এই রাজনৈতিক সমাধানের রুপ কি হবে এবং কোন পথে এই সমাধানকে ফলপ্রসূ করা সম্ভব হবে তা কেউই খোলাখুলি বলছেন না।
.
হানাদার বাহিনীর প্রত্যাহার চাই
সিনেটর কেনেডি গণতান্ত্রিক ও মানবতাবাদী ভূমিকার জন্য বিশ্বের গণতন্ত্রবাদী ও শান্তিকামী মানুষের অকুন্ঠ শ্রদ্ধা ও অভিনন্দন লাভ করেছেন। তিনি নিজেই একটা কথা স্বীকার করেছেন যে পাকিস্তানের হানাদার বাহিনী বাংলার মাটিতে থাকা পর্যন্ত একজন শরণার্থীও স্বদেশে ফিরে যাবে না বরং আগামী কয়েক মাসের মধ্যে শরণার্থীর সংখ্যা এক কোটি বিশ লক্ষে দাঁড়াবে। আমাদের ব্যক্তিগত ধারণা সিনেটর কেনেডি সংখ্যাটা অনেক কমিয়ে বলেছেন। তবে তাঁর কথা অনুযায়ী বলা যায় যে, পাকিস্তানের হানাদার বাহিনী বাংলাদেশে এমন একটা পরিস্থিতির সৃষ্টি করেছে যে, সেখানে মানুষের পক্ষে নিশ্চিন্তে নিরাপদে বাস করা সম্ভব নয়। তারা দেশে সামান্যতম স্বাভাবিক অবস্থাও ফিরিয়ে আনতে ব্যর্থ হয়েছে। অর্থাৎ বৈদেশিক হানাদার বাহিনীর চরিত্র তারা কোন ক্রমেই চাপা দিতে পারছে না। সেখানকার অবস্থাটা যে খুবই অবনত তার প্রমাণ পাওয়া যায়, পশ্চিম পাকিস্তানী সরকার কর্তৃক শেষ মুহূর্তে আকস্মিকভাবে বাংলাদেশের অধিকৃত এলাকায় সিনেটর কেনেডির সফরের অনুমতি বাতিল করার ভেতর দিয়ে।
.
'অপারেশন ওমেগার' লাঞ্চনা
বৃটিশ ও মার্কিন নাগরিক সমবায়ে গঠিত 'অপারেশন ওমেগার' নামে একটি সেবা প্রতিষ্ঠান বাংলাদেশের দখলীকৃত এলাকায় দুস্থ মানুষের জন্য প্রয়োজনীয় রিলিফ সামগ্রী বিতরণের উদ্দেশ্যে বেনাপোলের পথে বাংলাদেশের দখলীকৃত এলাকায় প্রবেশ করেছিল। কিন্তু পাকিস্তানের হানাদার বাহিনী তাদের বাধা দেয় এবং ত্রাণ সামগ্রীসহ পুনরায় মুক্ত এলাকায় ফিরে আসতে বাধ্য করে। এই প্রতিষ্ঠানের সদস্য ও সদস্যগণ  মানবতার নামে এবং মানবাধিকারের দাবীতে ত্রাণ সামগ্রী বিতরণ অধিকার দাবী করেছিল। কিন্তু জল্লাদ হানাদার বাহিনীর কাছে মানবতা বা মানবাধিকারের বানী অর্থহীন শব্দ মাত্র। অথচ এই হানাদার সামরিক জান্তাই বিশ্বের কাছে দখলীকৃত এলাকার দুর্গত মানুষের ত্রাণ কার্যের জন্য সাহায্য চেয়ে পাঠাচ্ছে।
.
আসলে তা বাঙালীদের ত্রাণ কার্যের জন্যে নয়, তাদের ভেঙ্গে পড়া অর্থনীতিকে কোন রকমে টিকিয়ে রাখার এবং ঘাতক সৈন্যদের জন্যে রসদের সরবরাহ অব্যাহত রাখার উদ্দেশ্যেই এই সাহায্যের আবেদন জানানো হচ্ছে। তা নইলে 'অপারেশন ওমেগার' সদস্যদের সাহায্য সম্ভার দুস্থ মানুষদের মধ্যে বিতরণ করতে না দেয়ার কোন কারণ থাকতে পারেনা।
.
যারা সত্য-সত্যই বাংলাদেশের রাজনৈতিক সমাধান কামনা করেন, তাঁরা এটাও জানেন যে, একমাত্র বাংলাদেশের জাতীয় নেতৃত্বের সঙ্গেই রাজনৈতিক সমাধান সম্ভব। তাঁরা এও জানেন যে, পঁচিশে মার্চের রাতেই ইয়াহিয়ার সামরিক চক্র সেই সমাধানের সকল পথ রুদ্ধ করে দিয়েছে।
.
শুধু মুখের কথায় একটা সামরিক জান্তাকে রাজনৈতিক সমাধানের পথে আনা সম্ভব নয়, তাদের রাজনৈতিক সমাধানের পথে আনতে বাধ্য করতে হবে। ভাল কথায় তাদের মনে শুভ বুদ্ধির উদয় হবেনা।  সিনেটর কেনেডি নিজেই বলেছেন যে, পাকিস্তানের সঙ্গে সম্পর্কযুক্ত অবস্থায় প্রতিবেশী বন্ধুরাষ্ট্রে আশ্রয় গ্রহণকারী শরণার্থীরা কিছুতেই স্বদেশে ফিরতে প্রস্তুত নয়, এ কথাটা তিনি উপলব্ধি করতে সমর্থ হয়েছেন। তাহলে এই সমস্যার সমাধান যে কি তাও তিনি নিজে উপলব্ধি করতে পেরেছেন।
.
তিনি নিজেই স্বীকার করেছেন যে, এই সমাধান বঙ্গবন্ধু শেখ মুজিবুর রহমান ও তাঁর রাজনৈতিক দলের সঙ্গে করতে হবে।
.
পূর্ব জার্মানীর প্রতিনিধি দলও বলেছেন যে, রাজনৈতিক সমাধান সেখানকার জনগণের ইচ্ছা অনুযায়ী হতে হবে। বাংলাদেশের নির্বাচন, আশি লক্ষ শরণার্থীর প্রতিবেশী রাষ্ট্রে আশ্রয় গ্রহণ ও আরও  সমপরিমাণ শরণার্থীর আগমন সম্ভাবনা এবং গণ প্রতিনিধিদের অভিমত থেকে জনগণের ইচ্ছা যে কি তা বুঝতে কারও অসুবিধা হবার কথা নয়। আরও অস্ত্রশস্ত্র ও রসদ দিয়ে পাকিস্তানী হানাদার বাহিনীকে তাদের ঘাতক বৃত্তিতে উৎসাহ দান করলে কোন ক্রমেই বাংলাদেশের জনগণের ইচ্ছা অনুযায়ী রাজনৈতিক সমাধান করা যাবে না। সত্য সত্যই রাজনৈতিক সমাধান করতে হলে পাকিস্তানী হানাদার বাহিনীকে সামরিক ও অর্থনৈতিক সাহায্যদান বন্ধ করতে হবে। অথচ মার্কিন যুক্তরাষ্ট্র এই হানাদার বাহিনীকে সামরিক ও অর্থনৈতিক সাহায্যদান করে রাজনৈতিক সমাধানের পথে অন্তরায় সৃষ্টি করছে।
.
দায়িত্বজ্ঞানহীন ও নৈতিকতা বিরোধী
এককালে মার্কিন যুক্তরাষ্ট্রের আন্ডার সেক্রেটারী অব স্টেট ও ভারতে নিযুক্ত প্রাক্তন মার্কিন রাষ্ট্রদূত মিঃ চেস্টার বোনস মন্তব্য করতে বাধ্য হয়েছেন যে, পাকিস্তানে অব্যাহত মার্কিন সাহায্য 'দাবিত্বজ্ঞানহীন' ও নীতিবিগর্হিত। ভ্রান্ত মার্কিন নীতি সংশোধন করে তিনি সামরিক সাহায্যদানের পরিবর্তে শেখ মুজিবুর রহমানের সাথে আলোচনায় প্রবৃত্ত হবার জন্যে ইয়াহিয়ার উপর চাপ সৃষ্টির পরামর্শ দিয়েছেন।
.
সিনেটর কেনেডির রাজনৈতিক সমাধানের রুপরেখা আমাদের জানা নেই। কিন্তু প্রকৃত পরিস্থিতি তিনি নিজেই উপলব্ধি করতে পেরেছেন। এরই পরিপ্রেক্ষিতে তাঁর রাজনৈতিক সমাধানের ফর্মুলা উদ্ভাবন করতে হবে।
.
পাকিস্তানের রাজনৈতিক কাঠামোর মধ্যে এই সমাধানের যে সম্ভাবনা ২৫শে মার্চের পূর্বে ছিল, ২৫শে মার্চের মধ্য রাতেই সে সম্ভাবনাকে পাকিস্তানের হানাদার বাহিনী সম্পূর্ণ নস্যাৎ করে দিয়েছে। পশ্চিম পাকিস্তানের ন্যাপ নেতা ওয়ালী খানও সম্প্রতি কাবুলে এক সাংবাদিক সাক্ষাৎকারে এই সত্য স্বীকার করেছেন।
.
বিশ্বের বৃহৎ শক্তিপুঞ্জে তাদের প্রভাব বলয়ের ক্ষেত্র সম্প্রসারিত করার উদ্দেশ্যে এই সত্যটির প্রতি যদি উদাসীন থাকেন তা হলে বিশ্বের একটা মৌলিক ও শাশ্বত সত্যের প্রতিই মুখ ফিরিয়ে থাকা হবে। সেই সত্যটি হচ্ছেঃ পৃথিবী কোথাও কখনও জাতীয় মুক্তি সংগ্রামকে শেষ পর্যন্ত কেউই ব্যর্থ করতে পারেনি। জাতীয় মুক্তি সংগ্রাম চিরকাল জয়লাভ করেছে।
.
যারা আজ বাংলাদেশ সংকটের রাজনৈতিক সমাধানের কথা বলেছেন তাদের এই সত্যটি সম্পর্কে পুরোপুরি অবহিত থাকতে হবে। হানাদার বাহিনীকে অস্ত্র, রসদ ও অর্থনৈতিক সাহায্যদান অব্যাহত রেখে রাজনৈতিক সমাধান সম্ভব নয়। সিনেটর কেনেডির এ ব্যাপারে বিশেষ দায়িত্ব রয়েছে। মার্কিন জনগণের মধ্যে তাঁর প্রভাব অনস্বীকার্য। পাকিস্তানী হানাদার বাহিনীকে সামরিক ও অর্থনৈতিক সাহায্যদান যে বাংলাদেশের সংকটকে দীর্ঘস্থায়ী করা এবং রাজনৈতিক সমাধানের পথে পর্বত প্রমাণ অন্তরায় সৃষ্টি করা, মার্কিন জনগণের কাছে এই সত্যটাকেই তুলে ধরতে হবে।
.
'আমরাও একা নই' বলে ইয়াহিয়া খান যে সামরিক দম্ভোক্তি করেছে জাতীয় মুক্তি সংগ্রামের প্রেক্ষিতে এই দম্ভোক্তি যাদের সমর্থনের কথা ভেবে করা হয়েছে, তাদের জন্যে মোটেও শ্লাঘার বিষয় নয়, মার্কিন জনগণ ও মার্কিন সরকারের কাছে এ কথাও সিনেটর কেনেডিকেই পৌঁছে দিতে হবে। শরণার্থী শিবিরগুলো পরিদর্শনের এবং পাকিস্তানী সামরিক জান্তা কর্তৃক দখলীকৃত বাংলাদেশে তার সফরের অনুমতি বাতিলের পর, এই দায়িত্ব তাঁর ওপর বিশেষভাবে বর্তেছে।
.
চারটি প্রশ্ন
বাংলাদেশ সমস্যা সম্পর্কে সম্প্রতি ভারতের প্রধানমন্ত্রী শ্রীমতি ইন্দিরা গান্ধী চারটি মৌলিক প্রশ্নের প্রতি বিশ্ববাসীর দৃষ্টি আকর্ষণ করেছেন। তিনি প্রশ্ন করেছেনঃ সাড়ে সাত কোটি মানুষের বাঁচার অধিকার আছে কি না? সংখ্যাগরিষ্ঠরা কি সংখ্যালঘুদের দ্বারা নিপীড়িত হতে থাকবেন? এই সংখ্যালঘুরাই কি সংখ্যাগরিষ্ঠদের দাবিয়ে রাখার জন্যে অন্যান্য দেশ থেকে অস্ত্র আমদানী করে চলবেন?
.
তিনি চান যে, প্রতিটি রাষ্ট্র উপরোক্ত প্রশ্নগুলো নিয়ে চিন্তা করুন এবং উত্তর দিন।
.
যারা আজ রাজনৈতিক সমাধানের কথা বলেছেন, তাদের আন্তরিকতা কতটুকু তার বিচার হবে ভারতীয় প্রধানমন্ত্রীর উপরোক্ত প্রশ্নের কার্যকরী উত্তরের ওপর।
.
.
জেসিকা গুলশান তোড়া

সম্পাদকীয়ঃ সর্বদলীয় উপদেষ্টা কমিটি
সংবাদপত্রঃ জয় বাংলা ১ম বর্ষঃ ১৯শ সংখ্যা, 
তারিখঃ ১৭ সেপ্টেম্বর, ১৯৭১
.
সর্বদলীয় উপদেষ্টা কমিটি
.
বর্তমান মুক্তিযুদ্ধকে সফল সমাপ্তির পথে এগিয়ে নিয়ে যাওয়ার কাজে গণপ্রজাতন্ত্রী সরকারকে উপদেশ দানের জন্য বাংলাদেশের চারটি প্রগতিশীল রাজনৈতিক দলের সমন্বয়ে যে উপদেষ্টা কমিটি গঠন করা হয়েছে, তার খবর দেশ-বিদেশের সংবাদপত্রে ইতিমধ্যেই প্রকাশিত হয়েছে এবং এ সম্পর্কে অনেক উৎসাহী আলোচনাও মুদ্রিত হয়েছে। বস্তুতঃ এই সর্বদলীয় কমিটি গঠিত হওয়ায় জাতীয় মুক্তি সংগ্রামে জাতির যে নিবিড় ও অটুট ঐক্য আরেকবার প্রমাণিত হল, তাতে বাংলাদেশের ভিতরে মুক্তিসংগ্রামীরা যেমন অনুপ্রাণিত হবেন, তেমনি বাইরে বাংলাদেশের শুভাকাঙ্ক্ষী ও বন্ধু দেশগুলোও উৎসাহী হবেন। বস্তুতঃ এই উপদেষ্টা কমিটি গঠনের গুরুত্ব এইখানেই যে, বাংলাদেশের স্বাধীনতা সংগ্রামে অনৈক্য সৃষ্টির জন্য সাম্রাজ্যবাদী চক্রান্ত এবং উগ্র তত্ত্বসর্বস্বদের সুবিধাবাদী ভেদনীতি অঙ্কুরেই বিনষ্ট হল এবং জাতীয় স্বাধীনতা ও গণতন্ত্রের লক্ষে অবিচল চারটি প্রগতিশীল দল বাংলাদেশের জনগণের নির্বাচিত প্রতিনিধিত্বশীল সরকারের প্রতি তাদের ঘোষিত সমর্থন আরো কার্যকর ও সক্রিয় করে তুলবেন। এই ব্যাপারে এই দলগুলোর ভূমিকার যেমন প্রশংসা করতে হয়, তেমনি প্রশংসা করতে হয় আওয়ামী লীগেরও। আওয়ামী লীগ সাধারণ নির্বাচনে বাংলাদেশের প্রায় শতকরা নিরানব্বইটি আসনে জয়লাভ করে জাতিকে নেতৃত্ব দানের অবিসম্বাদিত অধিকার লাভ করা সত্ত্বেও মুক্তিসংগ্রাম পরিচালনার অন্যান্য প্রগতিশীল দলের সমর্থন ও উপদেশ গ্রহণের সিদ্ধান্ত দ্বারা দলীয় স্বার্থের ঊর্ধ্বে জাতীয় স্বার্থের প্রতি তাদের আনুগত্য বলিষ্ঠভাবে প্রমাণ করছেন।
.
সর্বদলীয় উপদেষ্টা কমিটিতে যারা রয়েছেন, তাদের রাজনৈতিক মত ও পথে পার্থক্য থাকলেও সকলেই পরীক্ষিত দেশপ্রেমিক। কমিটিতে ভাসানী ন্যাপের প্রতিনিধিত্ব করছেন মাওলানা ভাসানী, বাংলাদেশ কম্যুনিস্ট পার্টির প্রতিনিধিত্ব করছেন মণি সিং, বাংলাদেশ জাতীয় কংগ্রেসের শ্রী মনোরঞ্জন ধর এবং মোজাফফর ন্যাপের অধ্যাপক মোজাফফর আহমদ। এ ছাড়া এই কমিটিতে আওয়ামী লীগের দুজন সদস্যকে অন্তর্ভুক্ত করা হবে। বর্তমানে বাংলাদেশ সরকারের প্রধানমন্ত্রী ও পররাষ্ট্রমন্ত্রী এই কমিটিতে রয়েছে। প্রধানমন্ত্রী কমিটির বৈঠক আহবান ও পরিচালনা করবেন।
.
মুজিব নগরে অনুষ্ঠিত এই উপদেষ্টা কমিটির প্রথম কমিটির প্রথম বৈঠকে গণপ্রজাতন্ত্রী বাংলাদেশ সরকারই যে বাংলাদেশের একমাত্র বৈধ সরকার এবং বঙ্গবন্ধু শেখ মুজিব বাংলাদেশের অবিসম্বাদিত জাতীয় নেতা এ সত্যটির অকুণ্ঠ অভিব্যক্তি দেখা গেছে। জাতীয় মুক্তি সংগ্রামে জাতীয় দৃষ্টিভঙ্গি এই সমঝোতা ও অভিন্নতা একটি গুরুত্বপূর্ণ ঘটনা।
.
বাংলাদেশের গণপ্রজাতন্ত্রী সরকার এবং এই সর্বদলীয় উপদেষ্টা কমিটির মধ্যে স্বাভাবিক চরিত্রগত পার্থক্য রয়েছে, কিন্তু রয়েছে উদ্দেশ্য ও লক্ষগত ঐক্য। এই লক্ষ হল বাংলাদেশের পূর্ণ জাতীয় স্বাধীনতা। চরিত্রগত পার্থক্যের ক্ষেত্রে বলা চলে, গণপ্রজাতন্ত্রী সরকার জনগণের ভোটে নির্বাচিত একমাত্র সংস্থা। জনগণের পক্ষ থেকে সিদ্ধান্ত গ্রহণের ও তা কার্যকর করার সম্পূর্ণ এখতিয়ার তার। অন্যদিকে জনগণের পক্ষ থেকে এই সিদ্ধান্ত গ্রহণ ও তা কার্যকর করার ব্যাপারে সাহায্য ও সুপরামর্শ দান হবে উপদেষ্টা কমিটির কাজ। তাই এই উপদেষ্টা কমিটি গঠনের উদ্যোগ গ্রহণ দ্বারা গণপ্রজাতন্ত্রী সরকার মুক্তিযুদ্ধকে জোরদার করার কাজে একটি বলিষ্ঠ ও সময়োপযোগী পদক্ষেপ নিয়েছেন বলা চলে। এই ব্যবস্থার ফলে বাংলাদেশের সকল এলাকার স্বাধীনতা এবং হানাদার দস্যুদের চূড়ান্ত পরাজয়ের দিনটি অবশ্যই ত্বরান্বিত হবে।
.
.

সেই পুরাতন খেলা
বাংলাদেশের দখলীকৃত এলাকায় একটি নতুন নাটকের অভিনয় চলছে। নাটকটি যদিও নতুন কিন্তু তার বিষয়বস্তু অত্যন্ত পুরনো। এই বিষয়বস্তু হল, একজন অসামরিক তাঁবেদার বাঙ্গালীকে গভর্নরের পদে বসিয়ে বিশ্ববাসীকে বোঝানো, বাংলাদেশে আর সামরিক শাসন নেই। এমন চেষ্টা আইয়ুব খাঁও করেছিলেন। তার দশ বছরের স্বৈরাচারী শাসনে মোনেম খাঁ নামক এক বটতলার উকিলকে গভর্নরের পদে বসিয়ে দুনিয়ার মানুষকে বোঝাতে চেয়েছিলেন, বাংলাদেশ বাঙ্গালীদের দ্বারা শাসিত হচ্ছে। মোনেম খার বদলে এবার ভাড়া পাওয়া গেছে আবদুল মোতালিব নামক এক দাঁতের ডাক্তারকে।
*
ঢাকার লাটভবনে শুধু তাঁবেদার গভর্নর বসিয়ে নয়, পিণ্ডির জঙ্গীচক্র বাংলাদেশের দখলীকৃত এলাকার আসল অবস্থা সম্পর্কে বিশ্ববাসীকে বিভ্রান্ত করার জন্য আরো ছল চাতুরীর আশ্রয় নিচ্ছে। হঠাৎ খুনি ইয়াহিয়া একেবারে “মহানুভব” ব্যক্তি সেজেছেন এবং তাদের কথিত এক শ্রেণীর “রাষ্ট্রবিরোধী” বাঙ্গালীর প্রতি সাধারণ অনুকম্পা ও ঘোষণা করেছেন। দখলীকৃত ঢাকা বেতার থেকে বলা হয়েছে, কিছুসংখ্যক আটক লোককে নাকি জেল থেকে মুক্তি দেয়া হয়েছে। কিন্তু এই কিছুসংখ্যক লোক কারা, তাদের নাম ধাম কি, তা কিছু বেতার ঘোষণায় বলা হয়নি। সুতরাং আশঙ্কা হয় শিয়ালের কুমীর ছানা প্রদর্শনের মত এই ‘ক্ষমা প্রদর্শনের’ মহড়াটিও জঙ্গীচক্রের কোন নতুন শয়তানি অভিসন্ধির বহিঃপ্রকাশ কিনা।
*
এইদিকে এইসব লোক দেখানো ভড়ং, অন্যদিকে দখলীকৃত বাংলাদেশে পাকিস্তানী হানাদার সৈন্যদের বর্বরতা অব্যাহত রাখা হয়েছে। এখনো বাঙ্গালী মেয়েদের ইজ্জত নাশ করা হচ্ছে এবং এক একজন অশিক্ষিত সেপাইকে বাঙ্গালী মেয়েদের বলপূর্বক পত্নী (উপপত্নী) হিসাবে গ্রহণে উৎসাহ জোগানো হচ্ছে। দখলীকৃত এলাকায় এখনো চলছে গ্রামের পর গ্রাম লুণ্ঠন, হত্যা ও অগ্ন্যুৎসব। দখলীকৃত এলাকায় বাঙ্গালীদের এই অবস্থা। বিদেশেও তাদের সঙ্গে একই আচরণ করা হচ্ছে। ইয়াহিয়া চক্র বুঝতে পেরেছে, তাদের বিদেশী দূতাবাসে যেসব বাঙ্গালী কর্মচারী রয়েছে, তাদের কেউ আর পিণ্ডির খুনীচক্রের প্রতি অনুগত নয়। তারা স্বাভাবিকভাবেই স্বাধীন বাংলাদেশের সরকারের প্রতি আনুগত্য পোষণ করেন এবং সুযোগ পেলেই তা ঘোষণা করবেন। গত পাঁচ মাসে বহু বাঙ্গালী কূটনীতিবিদ ও দূতাবাস কর্মচারী বাংলাদেশ সরকারের প্রতি তাদের আনুগত্য ঘোষণা করে বহির্বিশ্বে ইয়াহিয়া চক্রের মিথ্যা প্রচারণার বেলুন ফুটো করে দিয়েছেন। শঙ্কিত ইয়াহিয়া চক্র তাই অবশিষ্ট বাঙ্গালী কর্মচারীদের আটকানোর জন্য তাদের পাসপোর্ট আটকের আদেশ দিয়েছেন। যদিও নির্দেশে বলা হয়েছে, এই আদেশ সকল দূতাবাস কর্মচারীদের বেলাতেই প্রযোজ্য, কিন্তু কাজের বেলায় বেছে বেছে যে কেবল বাঙ্গালী কর্মচারীদের পাসপোর্টই আটক করা হচ্ছে, বিশ্ববাসীর সে খবর জানতেও আর দেরী হয়নি। 
*
দেশ-বিদেশে এই বাঙ্গালী নিধন ও বাঙ্গালী-বিতাড়ন নীতি অব্যাহত রেখেও ইয়াহিয়া চক্র ঢাকায় কেন এক বিশ্বাসঘাতক বাঙ্গালীকে তাঁবেদার হিসাবে লাটের গদিতে বসিয়ে এই অসামরিক শাসনের ভড়ং দেখাচ্ছে? এই প্রশ্নটির জবাব বাংলাদেশের প্রধানমন্ত্রী জনাব তাজউদ্দীন আহমেদ গত ৫ই সেপ্টেম্বর রাত্রে স্বাধীন বাংলা বেতার কেন্দ্র থেকে প্রচারিত তার ভাষণে দিয়েছেন। প্রধানমন্ত্রী বলেছেন, “জাতিসংঘের সাধারণ পরিষদের অধিবেশন আসন্ন হওয়ায় পশ্চিম পাকিস্তানের সামরিক শাসকগোষ্ঠী বাংলাদেশে অসামরিক শাসন পুনঃপ্রবর্তনের ভাব সৃষ্টির একটা কৌশল অবলম্বন করেছে। প্রধানমন্ত্রী আরো বলেছেন, ইয়াহিয়া ঘৃণ্য টিক্কা খার স্থলে একজন অসামরিক সাক্ষী গোপালকে বসিয়েছেন এবং জনগণ থেকে বিচ্ছিন্ন মুষ্টিমেয় হতাশ বাঙ্গালীকে পাকিস্তানের প্রতিনিধি করে জাতিসংঘে পাঠাবার চেষ্টা করছেন এ সবই ওই একই কৌশলের অঙ্গ। অর্থাৎ বাংলাদেশে যে সামরিক আইন, গণহত্যা ও দমননীতি অব্যাহত রয়েছে, এই নগ্নসত্য গোপন করার চেষ্টা। 
*
কিন্তু পিণ্ডির খুনি চক্রের এই সত্য গোপন করার চেষ্টা সফল হয়নি। তাই বাংলাদেশে একজন তাঁবেদার গভর্নর নিয়োগ সম্পর্কে যুক্তরাষ্ট্রের ‘নিউইয়র্ক পোষ্ট’ পত্রিকা স্পষ্ট ভাষায় বলেছেন, ‘বাংলাদেশে গভর্নর হওয়ার কোন যোগ্যতা এই লোকটির নেই। বাংলাদেশ সম্পর্কে ব্যবস্থা গ্রহণের একমাত্র অধিকার রয়েছে জনগণের নির্বাচিত নেতা শেখ মুজিবের।‘ নেদারল্যান্ডের একজন প্রভাবশালী পার্লামেন্ট সদস্য ডাঃ মালিককে বাংলার দখলীকৃত এলাকার গভর্নর নিয়োগ করা সম্পর্কে বলেছে ‘এটা ঔপনিবেশিক ধরনের নিয়োগ।‘ বস্তুত ইয়াহিয়া চক্র যতই চেষ্টা করুন, বিশ্ববাসীকে বিভ্রান্ত করা তাদের চোখে ধুলা নিক্ষেপের কোন চেষ্টাই সফল হবে না। বাংলাদেশের মানুষ আর ইয়াহিয়া চক্রের দাসত্ব স্বীকার করবে না। বরং মুক্তিবাহিনী অস্ত্রের মুখেই ইয়াহিয়ার এই নব-নাট্যাভিনয়ে সকল ভাঁড়ামির অবসান ঘটাবে।
.
রবিউল হাসান সিফাত

শিরোনামঃ জল্লাদরা ত্রাণ সামগ্রী যুদ্ধের কাজে লাগাচ্ছে
সংবাদপত্রঃ জয় বাংলা(১ম বর্ষঃ ১৯শ সংখ্যা	)
তারিখঃ ১৭ সেপ্টেম্বর, ১৯৭১
.
পশ্চিম পাকিস্তানী সামরিক শাসক গোষ্ঠী ইউনিসেফ এবং জাতিসংঘের অপরাপর ত্রাণ প্রতিষ্ঠানসমূহের যাবতীয় গাড়ি ও যানবাহন যুদ্ধের কাজে ব্যাবহার করছে। সম্প্রতি বাংলাদেশ সরকার লন্ডনস্থ মিশনের মাধ্যমে জাতিসংঘকে একথা জানিয়ে দিয়েছে।
*
জাতিসংঘের সাহায্য সংস্থা ইউনিসেফ এর একটি জীপে টিক্কা খানকে দেখা গেছে।
*
১৯৭০ সালের ভয়াবহ বন্যা ও ঘূর্ণিঝড়ে ক্ষতিগ্রস্ত লোকদের সাহায্যের জন্য বিশ্বের বিভিন্ন রাষ্ট্র বিপন্ন মানবতার সেবায় যেসব ত্রাণ সামগ্রী পাঠিয়েছিল, সেগুলোও সামরিক শাসকেরা যুদ্ধের কাজে ব্যবহার করছে। দ্রুত রিলিফ প্রেরণের জন্য যাতায়াতের সুবিধার্থে নরওয়ে এবং স্ক্যান্ডিনেভিয়ার অন্যান্য রাষ্ট্র যে সব রবারের নৌকা, দ্রুতগামী লঞ্চ পাঠিয়েছিল, সেগুলোও ঐ একই কাজে ব্যবহৃত হচ্ছে বলে প্রমাণ পাওয়া গেছে।
*
সম্প্রতি খুলনার নিকটে একটি সংঘর্ষে মুক্তিবাহিনী পাক সেনাবাহিনীর কাছ একটি গানবোট দখল করেন। পরে মুক্তিবাহিনী দেখে আশ্চর্য হন যে ওটা ঘুর্ণিদুর্গতদের সাহায্যে বিতরণের কাজে ব্যবহারের জন্য নরওয়ে প্রেরিত নৌ যানগুলোর অন্যতম। শুধু যানবাহনই নয়, ঘূর্ণিঝড়ে ক্ষতিগ্রস্ত বাঙ্গালীর জন্য প্রেরিত খাদ্যদ্রব্য এবং কাপড়-চোপড় পাক সেনাবাহিনী নিজেরাই ব্যবহার করছে। সম্প্রতি পশ্চিম রণাঙ্গনে নিহত শত্রুসেনাদের কাছে টিনে ভর্তি খাবার পাওয়া গেছে। টিনের উপরের ছাপ এবং লেখা থেকে দেখা যায় যে, এগুলোও বন্যা ও ঘূর্ণিঝড় দুর্গতদের রিলিফের জন্য প্রেরিত জিনিস। এমনকি, শরণার্থীদের জন্য প্রেরিত খাদ্যদ্রব্যও হানাদার বাহিনীর ‘রেশন’ দ্রব্যে পরিণত হয়েছে।
*
জানা গেছে, ভারতসহ ইউরোপের তিনটি রাষ্ট্র জাতিসংঘের সেক্রেটারি জেনারেল উথাল্টকে পাকিস্তানে জাতিসংঘের সাহায্য বন্ধ করে দেয়ার জন্য অনুরোধ করেছে।
.
রবিউল হাসান সিফাত

শিরোনামঃ সম্পাদকীয়: ইয়াহিয়ার ইরান সফর
সংবাদপত্রঃ জয় বাংলা ১ম বর্ষঃ ২০শ সংখ্যা
তারিখঃ ২৪ সেপ্টেম্বর, ১৯৭১

ইয়াহিয়ার ইরান সফর 
একদিনের জন্য ইয়াহিয়া খানের আকস্মিক ইরান সফর সম্পর্কে পর্যবেক্ষক মহলের মধ্যে জল্পনা শুরু হয়েছে। ভারত ও পাকিস্তানের সঙ্গে ইরানের সম্পর্ক সৌহার্দ্যমূলক। পশ্চিম পাকিস্তানের সামরিক জান্তা বাংলাদেশের সাড়ে সাত কোটি মানুষের বিরুদ্ধে যুদ্ধ করে অর্থনৈতিক, রাজনৈতিক ও সামরিক সংকটের বেড়াজালে আটকা পড়েছে। বাংলাদেশের মানুষ পশ্চিম পাকিস্তানী সামরিক জান্তার বিরুদ্ধে মরণপণ সংগ্রামে লিপ্ত হয়েছে। মুক্তিবাহিনীর হাতে প্রচন্ড মার খাচ্ছে পশ্চিম পাকিস্তানের জল্লাদ বাহিনী অপরদিকে যুদ্ধপরিস্থিতির দরুন এবং ঘাতক বাহিনীর নৃশংস অত্যাচারের ফলে দখলীকৃত বাংলাদেশে অস্বাভাবিক অবস্থা বিরাজ করছে। মুক্তিবাহিনীর তৎপরতায় বিব্রত সামরিক কলকারখানা, ব্যবসা বাণিজ্য প্রভৃতি অর্থনৈতিক কাজকর্ম চালু করতে ব্যর্থ হয়েছে। এর ফলে পাকিস্তানের অর্থনীতি সম্পূর্ণভাবে বিপর্যস্ত হয়ে পড়েছে। অপরদিকে জনগণের প্রতিনিধিদের হাতে সত্যিকারের রাজনৈতিক ক্ষমতা ফিরিয়ে দেয়ার সম্ভাবনা সুদূর পরাহত হওয়ায় খাস পশ্চিম পাকিস্তানেও রাজনৈতিক সংকট ঘনীভূত হয়ে উঠেছে। পশ্চিম পাকিস্তানের সামরিক বাহিনীর বর্বর অত্যাচারের সাক্ষী ভারতে আশ্রয় গ্রহণকারী বাংলাদেশের ৮৫ লক্ষ শরণার্থী। এই বিপুলসংখ্যক শরণার্থীর জন্যে বিশ্বের কাছে পাকিস্তানের মুখ রক্ষা করা সম্ভব হচ্ছে না, তাদের কৈফিয়তও খাটছে না। এইভাবেই তৈরী হয়েছে তাদের সংকটের বেড়াজাল।
*
এই সংকটের জাল এড়াবার জন্য পাকিস্তান ভারতের সঙ্গে ইরানের হৃদ্যতামূলক সম্পর্কের সুযোগে পাকিস্তান ও ভারতের মধ্যে ইরানকে মধ্যস্থতার ভূমিকায় অবতীর্ণ করাতে যায়। বাংলাদেশ সমস্যাকে পাক-ভারতের মধ্যে ইরানকে মধ্যস্থতার ভূমিকায় অবতীর্ণ করাতে চায়। বাংলাদেশ সমস্যাকে এড়িয়ে বর্তমান সমস্যাকে পাক-ভারত বিরোধের রুপ দেয়ার এই পাকিস্তানী আগ্রহ নতুন নয়। বাংলাদেশে সামরিক এডভেঞ্চার শুরু করার কয়েক সপ্তাহের মধ্যেই তারা নিজেদের সৃষ্ট সংকটের গুরুত্ব অনুধাবন করতে পেরেছিল। তারপর থেকেই ইয়াহিয়ার সরকার বিশ্বের বিভিন্ন দেশে একজন মধ্যস্থ খুঁজে বেড়াচ্ছে । ইতিপূর্বে আমরা মধ্যস্থ হিসেবে কানাডা, অস্ট্রেলিয়া, মালয়েশিয়ার টেংকু আব্দুর রহমান প্রভৃতির নাম শুনেছি। আবার বাংলাদেশ ও ভারত সীমান্তে পর্যবেক্ষক বাহিনী মোতায়েন করে বাংলাদেশ ও পাকিস্তানের বিরোধকে পাক-ভারত বিরোধ রূপান্তরিত করার প্রয়াসও আমরা লক্ষ করেছি। কিন্তু শেষ পর্যন্ত কোনটাই সফল হয়নি। এক্ষণে পাকিস্তানের হইয়ে এই কাজটি করে দেয়ার জন্যে ইয়াহিয়া খান ইরানের শাহের দ্বারস্থ হয়েছে।
*
কিন্তু পশ্চিম পাকিস্তানী সামরিক জান্তার বর্তমান সংকটটি বাংলাদেশ সমস্যা থেকে উদ্ভূত। এই সমস্যার কেন্দ্রবিন্দু হচ্ছে বাংলাদেশ সমস্যা। একে এড়িয়ে গিয়ে সমস্যার প্রকৃত কারণ হতে পারে না। ইরানের শাহ সত্যিই যদি পাকিস্তানের সামরিক জান্তা কর্তৃক সৃষ্ট সমস্যা সমাধানের আন্তরিক ইচ্ছা পোষণ করেন তাহলে প্রকৃত বিবদমান পক্ষকেই বেছে নিতে হবে। এই বিরোধের বিবদমান পক্ষ পাকিস্তান ও ভারত নয়, আসল বিরোধ বাংলাদেশ ও পাকিস্তানের মধ্যে । এটাকে এড়িয়ে গিয়ে বাংলাদেশ সমস্যার সমাধান হওয়া সম্ভব নয়। ভারতের বিভিন্ন অঙ্গরাজ্যে যে ৮৫ লক্ষ শরণার্থী আশ্রয় গ্রহণ করেছেন, তাঁরা সরাসরিভাবে বাংলাদেশে পশ্চিম পাকিস্তানী সামরিক জান্তা কর্তৃক সৃষ্ট সংকটের শিকার। কাজেই এই সংকটের সমাধানো নির্ভর করছে বাংলাদেশ সরকারকে স্বীকার করে নেয়ার মধ্যে, পাক-ভারত বিরোধে রূপান্তরিত করার মধ্যে নয়। 
*
কিন্তু এই বাস্তব সত্য কি ইরানের শাহ স্বীকার করে নেবেন? ইয়াহিয়া-শাহ আলোচনার পর যে সংক্ষিপ্ত ঘোষণা প্রকাশিত হয়েছে তাতে বাংলাদেশ সমস্যার ক্ষীণতম ইঙ্গিতও নেই। বরং যা আছে তা প্রকারান্তরে পাকিস্তানের জঙ্গীশাহীর প্রতি পরোক্ষ সমর্থন বলা চলে। উক্ত যুক্ত ঘোষণায় পাকিস্তানের প্রতি ইরানের সমর্থনের প্রতি জোর দেয়া হয়েছে। কাজেই এই কথিত মধ্যস্থতার চরিত্র ও পরিণতি সম্পর্কে এর পরে আর কারো মনেই মোহ থাকবার কথা নয়। অবশ্য ইরানের কাছ থেকে সত্যিকারের কোন গণতান্ত্রিক ভূমিকা আশা করা চলেনা। ইরানের পূর্বাপর ভূমিকা আলোচনা করলে দেখা যাবে যে, ইরানের রাজতন্ত্র এ পর্যন্ত কোন গণতান্ত্রিক প্রগতিশীল ও গণমুখী ভূমিকা গ্রহণ করেনি। মধ্যপ্রাচ্যে আরব জাতীয়তাবাদের প্রতি ইরান কোনদিন সক্রিয় সমর্থন তো দূরের কথা, নৈতিক সমর্থনও জানাইনি। বরং আরব জাতীয়তাবাদের জোয়ারে পাছে ইরানের রাজতন্ত্র বিপন্ন হয় সেই ভয়ে ইরানের রাজতন্ত্র বারবার পরোক্ষভাবে জাতীয়তাবাদী শক্তির বিরোধিতাই করেছেন। এমন কি ইরানের মহান জাতীয়তাবাদী নেতা ডঃ মোসাদ্দেককে পর্যন্ত ইরানী রাজতন্ত্রের পক্ষে সহ্য করা সম্ভব হয়নি। অথচ এই ডঃ মোসাদ্দেকই ইরানের বর্তমান অর্থনৈতিক প্রাচুর্যের দ্বার উন্মুক্ত করে দিয়েছিলেন। ইরান আধুনিক গণতান্ত্রিক শাসন ব্যবস্থার পরিবর্তে এখনও একটি মধ্যযুগীয় রাজতন্ত্র বহাল রাখা হয়েছে। 
*
মধ্যপ্রাচ্য তথা পশ্চিম এশিয়ায় নবজাগ্রত জাতীয় চেতনার ফলে আন্তর্জাতিক সাম্রাজ্যবাদের স্বার্থ ও শক্তির ভারসাম্য বিপন্ন হতে বসেছিল, ইরানের রাজতন্ত্র পেছন দুয়োর দিয়ে সেই সাম্রাজ্যবাদী স্বার্থের বিশ্বস্ত প্রহরী হিসেবে কাজ করে আসছে। 
*
বাংলাদেশের নির্বাচিত গণপ্রতিনিধিদের প্রতি পশ্চিম পাকিস্তানের সামরিক জান্তার চরম বিশ্বাসঘাতকতা ও বাংলাদেশের বিরুদ্ধে যুদ্ধে অবতীর্ণ হবার পরও ইরান গোপনে পশ্চিম পাকিস্তানী জান্তাকে অর্থ ও সমর সম্ভার যুগিয়েছে বলে অভিযোগ শোনা গিয়েছে। 
*
বাংলাদেশের জাতীয় প্রতিনিধিদেরকে সাম্রাজ্যবাদের লেজুড়ে পরিণত করার উদ্দেশ্যে ইরানের শাহ নির্বাচনের পূর্বেও একবার চেষ্টা চালিয়েছিলেন। সেসময় ইসলামাবাদ হয়ে ইরানের শাহ আকস্মিকভাবে ঢাকা সফরে এসে বঙ্গবন্ধু শেখ মুজিবের সঙ্গে এক সাক্ষাতে মিলিত হন। কিন্তু শেখ সাহেব যে জাতীয় স্বার্থকে জলাঞ্জলি দিয়ে সাম্রাজ্যবাদের লেজুড়ে পরিণত হননি, পশ্চিম পাকিস্তানী সামরিক জান্তা কর্তৃক বাংলাদেশের জনগণ ও জাতীয় নেতৃত্বের বিরুদ্ধে অভিযান ও ঘৃণ্যতম গণহত্যার ইতিহাস থেকেই তার প্রমাণ পাওয়া যায়। বাংলাদেশের ঘটনা সম্পর্কে বিশ্ববিবেক জাগ্রত হলেও সাম্রাজ্যবাদী সরকারসমূহের নিষ্ক্রিয়তা এবং পশ্চিম পাকিস্তানী সামরিক জান্তাকে পরোক্ষ সমর্থন ও উৎসাহ দানের ঘটনা থেকে বুঝতে অসুবিধা হয় না যে, ইরানের শাহ বা করিম আগা খানের মাধ্যমে বাংলাদেশে সাম্রাজ্যবাদীরা কোন স্বার্থ হাসিল করতে গিয়ে ব্যর্থ হয়েছে। 
*
আমরা অবশ্য জানি যে, ঠিক তেমনিভাবে বাংলাদেশ সমস্যাকে পাক-ভারত বিরোধে রূপান্তরিত করার প্রয়াসও তাদের ব্যর্থ হবে। বাংলাদেশ সমস্যার সমাধান নির্ভর করে কেবলমাত্র বঙ্গবন্ধুর মুক্তিদান, বাংলাদেশ সরকারের হাতে শাসন ক্ষমতা অর্পণ এবং হানাদার বাহিনীর অপসারণের ওপরে। অন্যথায় নয়। ইরানের শাহের সত্যই যদি এই সমস্যা সমাধানের কোন সদিচ্ছা থাকে তাহলে ইয়াহিয়া সরকারের ওপরেই তিনি প্রভাব বিস্তার করুন। 

•	এই সংখ্যা হতে ‘জয় বাংলা’ সম্পাদকমন্ডলীর সভাপতি আবদুল মান্নান কর্তৃক মুদ্রিত ও প্রকাশিত হয়।

.
.

কমনওয়েলথ পার্লামেন্টারী সম্মেলনে বাংলাদেশ

কুয়ালালামপুর, ১৪ই সেপ্টেম্বর-আজ কমনওয়েলথ পার্লামেন্টারী সম্মেলনের দ্বিতীয় দিবসে একজন বৃটিশ এম,পি, ভারতে বাংলাদেশ শরণার্থীদের ৯৫০টি শিবিরকে ৯৫০টি গাজা ব-দ্বীপ বলে অভিহিত করেন। এবং বলেন ‘এই ৯৫০টি শরণার্থী শিবির পাক-ভারত যুদ্ধের ৯৫০টি সম্ভাব্য কারণ’ হিসাবে বিরাজ করছে।

উক্ত বৃটিশ এম,পি, হচ্ছেন বৃটিশ চাকরী-বিনিয়োগ দফতরের উপমন্ত্রী মিঃ কে বেকার। তিনি বলেন, প্রতিটি শরণার্থী শিবিরে দেড় লাখ লোককে রেশনের জন্য সীমাহীন লাইন দিয়ে দাঁড়াতে দেখার চেয়ে মানুষের চোখের পক্ষে বিরক্তিকর দৃশ্য আর কিছু হতে পারে না।

নিউজিল্যান্ডের প্রতিনিধি মিঃ এইচ, সি, টেম্পেল্টন সতর্কবানী উচ্চারণ করে বলেন যে, কমনওয়েলথভুক্ত রাষ্ট্রগুলো যদি অবিলম্বে প্রত্যক্ষ ব্যবস্থা গ্রহণ না করে তাহলে ভারত ও পাকিস্তানের মধ্যে যুদ্ধ অনিবার্য হয়ে পড়বে, যার ফলে উভয় দেশের অর্থনীতি সম্পূর্ণরূপে ভেঙ্গে পড়বে।

তিনি আরও বলেন যে, নিউজিল্যান্ডের প্রধানমন্ত্রী মিঃ কিথ হলিওক ইতিমধ্যেই ইয়াহিয়া খানকে পূর্ব পাকিস্তানের জনগণ যা চায় তা মেনে নিতে অনুরোধ জানিয়েছেন।

সম্মেলনে একাধিক বক্তা বাংলাদেশের শরণার্থীদের জন্য সাহায‍্য প্রেরণের কাজ ত্বরান্তিত করার আহবান জানান।

কুয়ালালামপুরের বিপন্ন মানবতা ও মরণোন্মুখ গণতন্ত্রের সপক্ষে যে সামান্য কয়েক পঙক্তি বিবেকবাণী উচ্চারিত হয়েছে, পাকিস্তানের জঙ্গী সরকার তা প্রসন্ন চিত্তে গ্রহন করতে পারেনি। কেন না, মালয়েশিয়ায় নিযুক্ত পাকিস্তানী হাইকমিশনার উক্ত সম্মেলনে বাংলাদেশের সমস্যা আলোচিত হয়েছে বলে ক্ষোভ প্রকাশ করেছেন।

বাংলাদেশে পাকিস্তানী জল্লাদ বাহিনীর নৃশংস অত্যাচারের কঠোর সমালোচনার মধ্যে দিয়ে পূর্বদিন সপ্তদশ কমনওয়েলথ পার্লামেন্টারী সমতির সপ্তাহব্যাপী সম্মেলন শুরু হয়।

সাবেক কমনওয়েলথ সচিব মিঃ আর্থার বটমলী ইয়াহিয়া খান কে এই সত্যটি উপলব্ধি করতে বলেছেন যে, একমাত্র শেখ মুজিবুর রহমানই পূর্ব বাংলার জনগণের পক্ষে কথা বলতে পারেন। তিনি শেখ মুজিবুর রহমানের মুক্তি দাবী করে বলেন যে, জন নেতাদের কারাগারে রেখে দুনিয়ার কোন সমস্যার যে সমাধান করা যায় না বৃটিশ সাম্রাজ্যের ইতিহাস থেকে ইয়াহিয়ার শিক্ষা গ্রহণ করা উচিত। মিঃ বটমলী তার ভাষণে বাংলাদেশ সমস্যা অধিকৃত বাংলাদেশ এবং ভারত সরকারের অভিজ্ঞতার উপর আলোকপাত করেন। ইয়াহিয়া খান সম্পর্কে তিনি মন্তব্য করেন যে, ইয়াহিয়া খান রাজনৈতিক নেতা নন। অথচ তাকে মোকাবেলা করতে হচ্ছে নির্ভেজাল রাজনৈতিক সমস্যার।

উক্ত আধিবেশনে ভারতীয় প্রতিনিধিদলের নেতা শ্রী জি, এস ধীলন বাংলাদেশের প্রশ্নে বলেন যে, বর্তমান সংকট ভারত পাকিস্তানের মধ্যে বিরোধের ফল নয়, সংস্কৃতি ও ভাষার দিক দিয়ে পাকিস্তানের দুইটি ভিন্ন জাতির মধ্যকার বিরোধ।

ঘানার প্রতিনিধি মিঃ সাকিস্তেক কমনওয়েলথের পক্ষ থেকে পূর্ব বাংলার শরণার্থীদের সাহায্য করার জন্য আবেদন জানান।

বৃটেনের স্যার রোনাল্ড রাসেল বলেন যে, পূর্ব বাংলার মানুষের নিরাপত্তা সুনিশ্চিত না হওয়া পর্যন্ত ভারত উদ্বাস্তুদের ফেরত পাঠাতে পারবে না। তিনি পূর্ব বাংলার সমস্যার একটি রাজনৈতিক সমাধানের প্রয়োজনীয়তার উপর জোর দেন।

গায়ানার প্রতিনিধি মিঃ নেভিল জেমস বলেন যে, পাকিস্তানকে নিন্দা করার অধিকার কমনওয়েলথভুক্ত দেশগুলোর আছে, কারণ পাকিস্তান পূর্ব বাংলাকে অবদমিত করে এবং শেখ মুজিবুর রহমানকে আটক রেখে নীতি ও ন্যায় ধর্মের সকল বিধি লঙ্ঘন করেছে।

কমনওয়েলথ পার্লামেন্টারী সভার এই অধিবেশনে পাকিস্তানের প্রতিনিধি প্রেরণের অধিকার নেই। কেননা পাকিস্তানের কোন পার্লামেন্ট নেই। ঐ একই কারণে নাইজেরিয়া ও উগান্ডা প্রতিনিধি প্রেরণ করতে পারেনি।
.
.

নয়াদিল্লীতে আয়োজিত বাংলাদেশে সম্মেলনে বিশ্ব নেতৃবৃন্দের আবেদন
আর আবেদন নয়
এবার সক্রিয় সাহায্য দিতে হবে
(বিশেষ প্রতিনিধি প্রেরিত)
নয়াদিল্লীঃ- পৃথিবীর ছয়টি মহাদেশের ২৫টি রাষ্ট্রের ৬৫ জন প্রতিনিধি নয়াদিল্লীতে আয়োজিত বাংলাদেশ সম্পর্কিত এক আন্তর্জাতিক সম্মেলনে (১৮-২০শে সেপ্টেম্বর) বাংলাদেশে শতাব্দীর নিষ্ঠুরতম ও মর্মন্তদ গণহত্যার বিরুদ্ধে তীব্র ধিক্কার ও ঘৃণা প্রকাশ করেন। সম্মেলনে বাংলাদেশের মুক্তিবাহিনীর সাথে কাঁধে কাঁধ মিলিয়ে জল্লাদ ইয়াহিয়া বাহিনীর বিরুদ্ধে সম্মুখসমরে অবতীর্ণ হওয়ার ব্যাপারে একটি আন্তর্জাতিক ব্রিগেড গঠনের আহবান জানান হয়।
.
সম্মেলনে বাংলাদেশের মুক্তিসংগ্রামের প্রতি সর্বাত্মক সমর্থন প্রকাশ করে বলা হয় যে, সমসাময়িক মানব ইতিহাসে এর চেয়ে জঘন্যতম হত্যাকান্ড আর সংঘটিত হয়নি।
.
সম্মেলনে সর্বসম্মতিক্রমে গৃহীত এক প্রস্তাবে বাংলাদেশের গণজাগৃতির উদ্যোক্তা ও বাঙ্গালী জাতীয়তাবাদের জনক বঙ্গবন্ধু শেখ মুজিবুর রহমানের অবিলম্বে বিনা শর্তে মুক্তি দাবী করা হয়েছে।
.
আন্তর্জাতিক সম্মেলনে যোগদানকারী বিভিন্ন রাষ্ট্রের বিশিষ্ট প্রতিনিধিরা বলেন যে, বর্তমানে বাংলাদেশ প্রশ্নে সরাসরি সাহায্য দান করতে হবে-শুধুমাত্র সুন্দর প্রস্তাব গ্রহণের মধ্যে সম্মেলনের কার্যক্রম সীমাবদ্ধ রাখা উচিত হবেনা।
.
নেপালের সাবেক প্রধানমন্ত্রী মিঃ বি, পি, কৈরালা, সিংহলের স্যার গুনাওয়ারধানা এবং ফ্রান্সের মিঃ ডানিয়েল মায়ার উল্লেখিত অভিমত প্রকাশ করেন।
.
নয়াদিল্লীতে আয়োজিত এই আন্তর্জাতিক সম্মেলনের উদ্ধোধন করেন সবর্বাদয় নেতা শ্রী জয়প্রকাশ নারায়ন। সম্মেলনে বাংলাদেশের স্বাধীনতা সংগ্রামে শহীদ লাখো লাখো নারী, পুরুষ ও শিশুর প্রতি সংগ্রামী অভিনন্দন জানিয়ে তাঁদের স্মৃতির প্রতি শ্রদ্ধা প্রদর্শনের জন্য দু’মিনিট নীরবতা পালন করা হয়।
.
জনৈক মার্কিন প্রতিনিধিসহ সম্মেলনে যোগদানকারী বেশ কয়েকজন প্রতিনিধি বাংলাদেশে মানবিক মূল্যবোধ অক্ষুন্ন রাখার ব্যাপারে ইয়াহিয়ার সরকারের ওপর বিশ্ব চাপ সৃষ্টি এবং সমস্যার সমাধান না হওয়া পর্যন্ত পাকিস্তান যাতে অস্ত্র সাহায্য না পায় তার নিশ্চয়তা বিধানের দাবী জানান।
.
ইন্দোনেশিয়ার জনৈক সাবেক পররাষ্ট্রমন্ত্রী জঃ মোহাম্মদ রোয়েম আন্তর্জাতিক আইনের উদ্ধৃতি দিয়ে বলেন, বাংলাদেশ সমস্যা পাকিস্তানের অভ্যন্তরীণ ব্যাপার হতে পারেনা। এ ব্যাপারে হস্তক্ষেপ করার অধিকার জাতিসংঘের রয়েছে।
.
সম্মেলনের সাফল্য কামনা করে অন্যান্যদের মধ্যে বিশ্ব নন্দিত ব্যক্তিত্ব ইহুদি মেনুহিন, মিঃ আঁদ্রে মালরো, সিনেটর কেনেডি, ফুলব্রাইট, কানাডার প্রাক্তন প্রধানমন্ত্রী লেষ্টার পিয়ারসন বাণী পাঠিয়েছেন।
.
ভারতের প্রেসিডেন্ট গিরি এক বাণীতে সম্মেলন বাংলাদেশ প্রশ্নে আন্তর্জাতিক বিবেক জাগ্রত করতে সহায়ক হবে বলে আশা প্রকাশ করেন। 
.
শ্রী নারায়ণ সম্মেলনে বক্তৃতা প্রসঙ্গে বলেন যে, বিশ্ব আজ অবহিত যে, লাখো শহীদের লাশের নিচে পাকিস্তান আজ চাপা পড়ে গেছে।
.
তিনি বলেন একমাত্র মুক্তিবাহিনীর সফলতার ওপরই বাংলাদেশের জনগণের নিকট গ্রহনযোগ্য রাজনৈতিক সমাধান সম্ভব। অন্য দিকে মুক্তিবাহিনীর সফলতা বিশ্বের সকল দেশের জনগণ ও সরকারের সার্বিক সহায়তা অ সাহায্যের ওপর নির্ভরশীল।
.
সম্মেলনে বেসরকারীভাবে বাংলাদেশ সরকারের প্রতিনিধিত্ব করেন চট্টগ্রাম বিশ্ববিদ্যালয়ের উপাচার্য ডঃ এ, আর মল্লিক।
.
তুমূল করতালির মধ্যে কায়রোর ‘আল-আহরাম’ পত্রিকার সম্পাদক ডঃ মকসুদ বলেন, বাংলাদেশে পাকিস্তানী সমরিক জান্তার নজিরবিহীন নিষ্ঠুর কার্যক্রমে বিশ্ববিবেক স্তম্ভিত হয়ে পড়েছে।
.
বৃটিশ এম, পি, এবং ওয়েলসে সর্বদলীয় বাংলাদেশ কমিটির চেয়ারম্যান মিঃ ফ্রেড ইভান্স বলেন যে, বাংলাদেশে গণহত্যা বিনা বাধায় চালিয়ে যেতে দেয়া হলে আমরা অচিরেই উপলব্ধি করতে পারবো যে আমাদের নিজেদের স্বাধীনতাও বিপন্ন হয়ে পড়েছে।
.
সিংহলে বাংলাদেশ মানবিক অধিকার কমিটির চেয়ারম্যান স্যার সেনারেট গুনাওয়ার্ধন বলেন যে, বাংলাদেশের গণহত্যার ব্যাপারটি জাতিসংঘে যথার্থভাবে আলোচিত হোয়ার যোগ্যতা রাখে।
.
মার্কিন যুক্তরাষ্ট্রের মিঃ স্টেনলি প্লাষ্ট্রিক বলেন, বাংলাদেশে গনহত্যা এবং অকল্পনীয় নিষ্ঠুরতার নিন্দা জ্ঞাপন নিক্সন সরকারের কাছ থেকে আশা করা ভূল হবে।
.
তিনি বলেন, তবে আশার কথা হচ্ছে আমেরিকার যুব সমাজ, ছাত্র সমাজ, বুদ্ধিজীবী সমাজ বাংলাদেশের জনগণের পক্ষে রয়েছেন। ফ্রান্সের মিঃ ডানিয়েল মেয়র বলেন, বাংলাদেশে সমস্যা ভারত ও পাকিস্তানের মধ্যকার ব্যাপার নয়। বাংলাদেশ সমস্যা হচ্ছে পাকিস্তানের সাথে বিশ্ববিবেকের। বাংলাদেশে গনহত্যার জন্য দায়ী জল্লাদ ইয়াহিয়া জান্তাকে সকল প্রকার সামরিক সাহায্য প্রদান বন্ধের দাবী জানান।
.
যুগোশ্লাভ শান্তি লীগের মিঃ জোভরেমেভিক বলেন সমসাময়িক ইতিহাসে বাংলাদেশ ট্রাজেডির কোন নজির নেই।
.
বৃটেনের বিশ্ব কলা ও বিজ্ঞান একাডেমির ডিরেক্টর স্যার বলেন, বাংলাদেশে মানবিক মূল্যবোধ এবং গণতন্ত্রের আকাঙ্ক্ষার যাতে সমাধি না ঘটে তা দেখার দায়িত্ব বিশ্বের প্রতিটি মানুষের।
.
‘আফগান-মিল্লাত’ - এর সম্পাদক জনাব কিউ, হাদাদ, আফ্রো-এশীয় সংহতি কাউন্সিলের নাইজেরীয় শাখার সদস্য মিঃ গনি ফাওয়াহিনমি, টোকিওর অধ্যাপক নারা, সালভাদর বিশ্ববিদ্যালয়ের উপাচার্য ফাদার ইসমাইল কুলেইম, অটোয়ার বিশ্ব কাউন্সিলের চেয়ারম্যান মিঃ নিয়েলমল, অসলোর মিসেস মিগরিড এবং বিশ্ব ধর্মীয় শান্তি সম্মেলনের সেক্রেটারীর জেনারেল ডঃ হোমার জগক সম্মেলনে বক্তৃতা প্রসঙ্গে পাকিস্তানী জল্লাদ বাহিনির নাদিরশাহী বর্বতার নিন্দা করে পাকিস্তানের বিরুদ্ধে বিশ্ব জনমত সংগঠিত করার ব্যাপারে গুরুত্ব আরোপ করেন।
.
অন্যান্যদের মধ্যে ভারতের বিশিষ্ট জননেতা মেসার্স সাদিক আলী, আচার্য্য কৃপালনী, সুচেতা কৃপালনী, বিজয় লক্ষী পন্ডিত, অধ্যাপক রাঙ্গা এবং শায় নওয়াজ সম্মেলনে যোগদান করেন।
.

বিশ্ব মানবতা জল্লাদ ইয়াহিয়ার বিচার চায়
জাতিসংঘ কি করতে পারবে?
(রাজনৈতিক ভাষ্যকার)

গত ২১শে সেপ্টেম্বর থেকে বহু বিঘোষিত জাতিসংঘ সাধারণ পরিষদের অধিবেশন শুরু হয়েছে। বিশ্বের সদস্য রাষ্ট্রগুলোর প্রতিনিধিগণ প্রতিবারের মতই এবারও বিশ্ব সম্মেলনে যোগদান করেছেন। কিন্তু এবারে জাতিসংঘ সম্মেলনে আরো একটি নতুন স্বাধীন দেশের প্রতিনিধিরা যোগ দিতে গিয়েছেন। এ দেশটি হল স্বাধীন সার্বভৌম গণপ্রজাতন্ত্রী বাংলাদেশ। যদিও জাতিসংঘের সদস্যপদ তার অর্জিত হয়নি পৃথিবীর কোন দেশের কাছ থেকে এখনো রাজনৈতিক স্বীকৃতি পায়নি, তবুও বিশ্বপ্রতিষ্ঠানের কাছে বাংলাদেশ তার নিজস্ব গণতান্ত্রিক অধিকারেই হাজির হয়েছে।
.
জাতিসংঘের অধিবেশনে পৃথিবীর প্রতিটি অঞ্চলের অধিবাসীদের আত্মনিয়ন্ত্রন, ব্যাক্তিস্বাধীনতা ও মানবিক অধিকারগত সমস্যার প্রশ্ন উত্থাপিত হয়। গনহত্যা, মানবাধিকার লঙ্ঘন, বর্ণ বৈষম্য, ধর্মান্ধ সাম্প্রদায়িকতা, নারী নির্যাতন, কোন অঞ্চলে উত্তেজনা ও যুদ্ধের আশংকা প্রভৃতি বিষয়ে বহু জটিল প্রশ্ন নিয়ে প্রায় বৃহত্তর বিতর্কের সুত্রপাত ঘটে থাকে। কিন্তু দুর্ভাগ্যজনক ও নিষ্ঠুর সত্য এই যে, এই সব সমস্যা সমাধানে প্রায় অধিকাংশ ক্ষেত্রেই জাতিসংঘের ভূমিকা খুব উজ্জল নয়। বরং বিশ্বরাজনীতির দাবা খেলায় বহু মানবিক প্রশ্নই নানাভাবে উপেক্ষিত হতে দেখা গেছে। একদা লীগ অব নেশন্সের ব্যার্থতা মানব জাতির ভাগ্যে যে মর্মান্তিক পরিণতি নিয়ে এসেছিল, আজকের জাতিসংঘের কর্মকর্তাদের সে ব্যর্থতার নজির থেকেই শিক্ষা গ্রহন করতে হবে; সম্ভবত তাহলেই কেবল জাতিসংঘ ইতিহাসের সেই নিষ্ঠুরতম পুনরাবৃত্তিকে ঠেকাতে সক্ষম হবে।
.
বাংলাদেশে গত ছয় মাসে পৃথিবীর বৃহত্তর গণহত্যা সংঘটিত হয়েছে। এ শতাব্দীর সবচেয়ে নিষ্ঠুরতম হত্যাকান্ড, নারী নির্যাতন, লুন্ঠন ও বর্বরোচিত ধ্বংসলীলায় যে নারকীয় ইতিহাস রচিত হয়েছে, যার কাছে চেঙ্গিস হালাকু কিংবা হিটলারের নৃশংসতাও ম্লান হয়ে যায়, মানব ইতিহাসের এমন নারকীয় এমন বীভৎস দৃশ্য দেখেও জাতিসংঘের মতো বিশ্ব প্রতিষ্ঠানের কন্ঠ তীব্রতর প্রতিরোধের ভাষায় সোচ্চার হয়ে উঠেনি, সক্রিয় হস্তক্ষেপ মানবতার এই অপমান রোধে অগ্রসর হয়নি এবং প্রিন্স সদরুদ্দিন আগা খানের মতো পশ্চিম পাকিস্তান ঘেষা পুঁজিপতিকে মামুলি সফরে পাঠিয়ে জাতিসংঘ মোটামুটিভাবে তার দায়িত্ব শেষ করেছেন এমন বললে বোধ করি বাড়িয়ে বলা হবেনা।
.
বাংলাদেশের এই মর্মান্তিক ঘটনাকে জাতিসংঘের সেক্রেটারী মিঃ উথান্ট কেবল ‘মানব সভ্যতার দূরপনেয় কলঙ্ক’ বলেই খালাস হলে চলবেনা; মানব সভ্যতার এই দূরপনেয় কলঙ্কের যে হোতা, যে স্বনির্বাচিত প্রেসিডেন্টের ষড়যন্ত্র ও ক্রুর ইচ্ছায় এ শতাব্দীর এতো বড় একটা ধ্বংসযজ্ঞ সংঘটিত হচ্ছে, দশ লক্ষ নর-নারী পশুর মত প্রাণ দিয়েছেন, পঁচিশ লক্ষ লোক ঘরবড়ী স্বর্বস্ব হারিয়ে অন্যপদেশে আশ্রয় নিয়েছেন, আরো লক্ষ লক্ষ মানুষ যেখানে প্রতিনিয়ত মৃত্যুর মুখোমুখি বসবাস করছে, যার উম্মাদ খোলায় মানব সভ্যতার এমন দূরপনেয় কলঙ্ক সূচিত হতে পারলো, বিশ্বমানের প্রতিষ্ঠান জাতিসংঘেরই দায়িত্ব সেই একরোখা ক্রুর দানবের শাস্তি বিধান করা।
.
কেননা ১৯৪৮ সালে জাতিসংঘের সাধারণ পরিষদেই গণহত্যা বন্ধ ও তার শাস্তি বিধানের সনদ গৃহীত হয়েছে।
.
জাতিসংঘের এই সনদ অনুযায়ী গণহত্যা কিংবা অনুরূপ কোন অপরাধের জন্যে দায়ী ব্যক্তি অবশ্যই শাস্তি পাবে, সে শাসনতান্ত্রিকভাবে কোন দেশের শাসনকর্তাই হোক, কোন সরকারী কর্মচারীই হোক কিংবা বেসরকারী লোকই হোক। এ সঙ্গে আরো বলা হয়েছে যে, গণহত্যা কিংবা অনুরূপ কোন অপরাধে দায়ী ব্যক্তির বিচার সে দেশেরই ক্ষমতা সম্পন্ন আদালতে নিস্পন্ন হবে কিংবা আন্তর্জাতিক ট্রাইব্যুনালে তার বিচার করতে হবে।
.
.
প্রতীক খান 

সংবাদপত্রঃ জয় বাংলা
তারিখঃ ২৪ সেপ্টেম্বর, ১৯৭১
.
বহু মুক্তিযুদ্ধের অভিজ্ঞতার আলোকে আদ্রেঁ মালরো বলছেন ...
.
যে কজন ফরাসী সাহিত্যিকের নাম আজ বিশ্বজোড়া, আদ্রেঁ মালরো তার অন্যতম।মালরোর জীবন খুবই ঘটনাবহুল।মালরো তাঁর যৌবনে স্পেনের গৃহযুদ্ধে যান।লড়াই করেন সাহসিকতার সঙ্গে ফ্রাঙ্কোর সেনাবাহিনীর সাথে। স্পেনের গৃহযুদ্ধ শেষ হবার পর,মালরো যান চীনে।সেখানে চীনের পক্ষ নিয়ে লড়াই করেন বিদেশী শক্তির বিরুদ্ধে।তারপর চীন থেকে নিজের দেশে ফিরে অংশ নেন নাৎসীবাহিনির বিপক্ষে। তাঁর দেশবাসীর প্রতিরোধ সংগ্রামের সময় তাঁর পরিচয় হয় জেনারেল চার্লস দ্য গল এর কর্মধারার সাথে।মালরো এর আগে ছিলেন বামপন্থী।কিন্তু এখন থেকে হয়ে উঠেন দ্য গল এর মত স্বদেশপন্থী যার গোড়ার কথা হল, দেশের স্বাধীনতা ও ক্ষমতাকে বিলুপ্ত করে আন্তর্জাতিকতা অর্থহীন। জাতীয় রাষ্ট্র আজকের পৃথিবীতে এক বিরাট রাজনৈতিক সত্তা।তাকে বাদ দিয়ে বিশ্বের রাজনীতির কথা, মানুষের মুক্তির কথা ভাবতে যাওয়া অবান্তর। দ্য গল এর আমলে মালরো মন্ত্রী হন।তাঁর উপর ভার পড়ে সাংস্কৃতিক দপ্তরের।মালরোর নেতৃত্ত্বে ফরাসীদের দেশের বিভিন্ন চিত্রশালা ও মিউজিয়ামগুলি নবজীবন লাভ করে।তাঁর পৃষ্ঠপোষকতায় পৃথিবীর বিভিন্ন দেশের বিভিন্ন শিল্পকলা সম্পর্কে আধুনিকতম জ্ঞানের উপর ভিত্তি করে লিখিত হয় বহু খণ্ডের  একাধিক গ্রন্থ।মালরোর মতে, “মানুষের ইতিহাস বুঝবার ক্ষেত্রে শিল্পের ইতিহাস অপরিহার্য। কারণ শিল্পের মধ্যে ধরা পড়ে মানুষের চেতনা।শিল্পের মধ্যে সেই মানুষ গভীরভাবে জানতে পারে,অনুভব করতে পারে নিজেকে।একটা সভ্যতাকে”। 
.
মালরো সাহিত্যিক।তাঁর উপন্যাসের খ্যাতি জগৎজোড়া।মালরো শিল্পরসিক।মালরো যোদ্ধা।মালরো আবার রাজনীতির সাথে থেকেছেন ওতপ্রোতভাবে জড়িত।আর সেই রাজনীতি কেবল তাঁর নিজের দেশের নয়- স্পেন থেকে চীন তার ব্যাপ্তি।সাহিত্যিক মালরো তাই ব্যাক্তি হিসেবেও স্থান করে নিতে পেরেছেন পৃথিবীর নানা দেশের মানুষের মনে। মালরো এ যুগের একজন বিশিষ্ট শক্তিমান ব্যাক্তি।
.
বর্তমানে এই প্রবীণ ফরাসী সাহিত্যিক বাংলাদেশের স্বাধীনতা সম্পর্কে কতগুলো মূল্যবান মন্তব্য  করেছেন।মালরো বলেছেন, “বাংলাদেশের ঘটনা বিশ্বের করুণতম ঘটনাবলীর অন্যতম।কিন্তু বাঙ্গালীদের বুঝতে হবে,বর্তমান যুদ্ধ তাদের অস্তিত্বের লড়াই।হয় তারা জাতি হিসেবে জিতবে,নয়ত চিরতরে বিলীন হয়ে যাবে।আবেদন নিবেদনে কোন ফল হবে বলে মনে হয়না।বাঙ্গালীকে তার অধিকার প্রতিষ্ঠা করতে হবে যুদ্ধ করেই।এখন বাঙ্গালীরা কেবল নির্ভর করতে পারে আত্মসাহস ও রণশক্তির উপর।অবশ্য মুক্ত রণাঙ্গনে, সম্মুখসমরে পাক বাহিনির সাথে যুদ্ধে লিপ্ত হওয়া উচিৎ হবেনা বাঙ্গালীদের।বর্তমানে তা সম্ভব নয়।তাদের উচিৎ হবে গেরিলা যুদ্ধই ভালভাবে চালিয়ে যাওয়া।বিদেশের কাছে গনতন্ত্র ও মানবতার নামে দরখাস্ত দাখিলের চাইতে বাঙ্গালীদের আজ বেশী প্রয়োজন,সামরিক সংগঠন।বছর চল্লিশেক আগের অ্যাংগলো-সেক্সন উদারনৈতিক বিবেক এখন আর বাস্তব নয়।আপনভোলা আমেরিকানদের শুভেচ্ছার উপর নির্ভর করতে যাওয়া হবে ভুল...”
.
মালরো উপরের কথাগুলো লিখেছেন একটি চিঠিতে ভারতের বিখ্যাত নেতা জয়প্রকাশ নারায়ণের কাছে।কিছুদিন আগে মালরো আমেরিকার বিখ্যাত সাপ্তাহিক ‘টাইমস’ এর একজন সাংবাদিককে  বলেন, “মার্কিন যুক্তরাষ্ট্রকে অচিরে এশিয়া ভূখণ্ডে একটি নতুন সমস্যার সম্মুখীন হতে হবে।সমস্যাটি হল বাংলাদেশ।‘ভিয়েতনামের অনুরূপ’ রূপ নিয়ে দেখা দেবে এই সমস্যা।কিন্তু ভিয়েতনামের সাথে ব্যাতিক্রম বাংলাদেশের।বাংলাদেশের জনসংখ্যা ৭৮ মিলিয়ন।আর এই জনসংখ্যা মাওবাদ দ্বারা নয়,অনুপ্রাণিত জাতীয়তাবাদ দ্বারা।আমেরিকানদের বাংলাদেশ সম্পর্কে বর্তমান শান্ত অঞ্চল ভঙ্গির পরিবর্তন করতে হবে (টাইমস,আগস্ট,২)
.
মালরোর এই উক্তির কোন ফল হয়নি বলেই সম্ভবত জয় প্রকাশের কাছে লিখিত চিঠিতে তিনি উল্লেখ করেছেন, সভা করে আবেদন নিবেদন করবার নিষ্ফলতার কথা। 
.
বাঙ্গালীরা আজ এক জিবন-মরণ যুদ্ধে জড়িয়ে পড়েছে।দূর বিদেশে বসে সংবেদনশীল সাহিত্যিক মালরোর পক্ষে বুঝতে অসুবিধে হচ্ছেনা সেকথা।যুদ্ধ ও যুদ্ধজয় ছাড়া বাঙ্গালীর সম্মুখে আজ আড় কোন পথ খোলা নেই। 
.
.
প্রতীক খান

সংবাদপত্রঃ জয় বাংলা ১ম বর্ষ, ২৩শ সংখ্যা 
তারিখঃ ১৫ অক্টোবর, ১৯৭১
.
বাংলাদেশের স্বাধীনতা সংগ্রাম ও অর্থনৈতিক প্রতিশ্রুতি (অর্থনৈতিক ভাষ্যকার)
.
    বাংলাদেশের বীর মুক্তিযোদ্ধারা জীবন বাজি রেখে মরণপণ সংগ্রামে লিপ্ত।তাদের সঙ্গে দেশপ্রেমিক,কৃষক,মজুর ছাত্র,বুদ্ধিজীবী,শিল্পী,সাহিত্যিক-এক কথায় ধর্ম ও বর্ণ নির্বিশেষে বাংলাদেশের সর্বস্তরের মানুষ যার যার নিজের কর্মক্ষেত্রে এই মুক্তি সংগ্রামের অংশভাগী হয়ে দেশ মাতৃকার শৃঙ্খল মোচনের জন্য সর্বস্ব পণ করেছে।অসহ্য দুঃখ-কষ্ট লাঞ্ছনা ও প্রতি মুহূর্তে নিশ্চিত মৃত্যু সম্ভাবনার মুখেও তারা জাতীয় মুক্তির প্রশ্নে আপোষহীন মুক্তির প্রভাতসূর্যের সম্ভাবনা প্রত্যয়শীল।
.
     মাত্র চব্বিশ বছর আগে সাম্প্রদায়িক জাতিতত্ত্বের ভিত্তিতে যে রাষ্ট্রের পত্তন হয়েছিল,সেই রাষ্ট্রের সংখ্যাগরিষ্ঠ অংশ সাম্প্রদায়িকতা পরিহার করে ভাষা,সাহিত্যে,সংস্কৃতি ও ভৌগলিক জাতীয়তার ভিত্তিতে জাতি-ধর্ম-বর্ণ নির্বিশেষে ঐক্যবদ্ধভাবে স্বাধীনতার জাতীয় মুক্তির লক্ষ্য অর্জনের জন্যে সশস্ত্র সংগ্রামে কাতারবন্দী হয়েছে।শুধু ময়দানে স্লোগান দেয়া নয়,এক সঙ্গে  কাঁধে কাঁধ মিলিয়ে হাতিয়ার হাতে পাকিস্তানের হানাদার বাহিনীকে হত্যা করছে,প্রাণ দিচ্ছে।বাংলাদেশের সকল ধর্মীয় বিশ্বাসের মানুষ,বাঙালী জাতি হিসেবে প্রাণ নেয়া ও দেয়ার মিলিত রক্তধারায় যে জাতীয় ঐক্য তুলেছে,এদেশের রাজনৈতিক ইতিহাসে তা অনন্য।সাম্প্রদায়িকতাবাদের কবর রচনায় ইতিহাসের এই অনন্য অধ্যায়ের ভূমিকা অপরিসীম এবং সুদূরপ্রসারী।বাংলাদেশের মুক্তি সংগ্রামের এটি প্রাথমিক সাফল্য।শুধু যারা ঔপনিবেশিক শোষণের হাতিয়ার হিসেবে ধর্মীয় জিগির তুলে সাম্প্রদায়িক ভেদবুদ্ধিকে বাঁচিয়ে রাখতে চায়,পশ্চিম পাকিস্তানের ঔপনিবেশিক শক্তির সেইসব দালালরা এই জাতীয়তাবাদের অভ্যুদয়কে ভয় করে।শুধু তারাই এই মুক্তিসংগ্রামের বিরুদ্ধে  সামরিক জান্তার সাথে হাত মিলিয়েছে।এই দুটি বিপরীত ধারার কথা যদি আমরা বিচার করি তা হলে অন্যান্য বিষয় বাদ দিলেও শুধু বাঙালী জাতীয়তাবাদের এই অভ্যুদয়কে নিঃসন্দেহে তাৎপর্যপূর্ণ মৌলিক অগ্রগতি হিসেবে স্বাগত জানাতে হয় বাংলাদেশের জাতীয় এবং রাজনৈতিক জীবনে এই জাতীয়তাবাদী ধারার দুর্জয় শক্তি পশ্চিম পাকিস্তানী সামরিক জান্তা ভালভাবেই উপলব্ধি করতে পেরেছে বলে ইয়াহিয়া খানের খসড়া শাসনতন্ত্রে দখলীকৃত বাংলাদেশে হিন্দু সম্প্রদায়ের ভোটাধিকার হরণের ব্যাবস্থা করা হয়েছে।এর একমাত্র উদ্দেশ্য হচ্ছে সাম্প্রদায়িক বিভেদ জিইয়ে রেখে সাংস্কৃতিক ও ভৌগলিক জাতীয়তাবাদকে প্রতিহত করা।এটাই সাম্প্রদায়িকতাবাদী ঔপনিবেশিক শক্তির লক্ষ্য।জামায়াতে ইসলামী,মুসলিম লীগ প্রভৃতি দালাল দলগুলো পশ্চিম পাকিস্তানি ঔপনিবেশিক শক্তির লক্ষ্য পূরণের কাজে আত্মনিয়োগ করেছে। 
.
      কিন্তু এই দালালরা চিহ্নিত ও ধিকৃত।তাদের শক্তি পুরোপুরিভাবে সামরিক জান্তার পশুশক্তির পৃষ্ঠপোষকতার উপর নির্ভরশীল।এরা মুক্তিবাহিনীর গেরিলা যোদ্ধাদের আক্রমণে এখন নিজেরাই সন্ত্রস্ত।তবে সংখ্যায় একেবারে নগণ্য হলেও স্বদেশে ও বিদেশে প্রগতিবাদী এবং বামপন্থী বলে কিছু লোক আছেন যারা এই মুক্তিসংগ্রামকে পশ্চিম পাকিস্তানী বুর্জোয়াদের জায়গায় বাঙালী বুর্জোয়াদের প্রতিষ্ঠিত করার যুদ্ধ বলে অভিহিত করে এই মুক্তিযুদ্ধের যৌক্তিকতা ও সার্থকতার প্রশ্ন উত্থাপন করে থাকেন।অবশ্য এ কথা ঠিক যে, জাতীয় মুক্তি সংগ্রামে প্রতিটি মানুষই কাতারবন্দী হবে এমন আশা সবসময় করা যায় না।কিন্তু তা সত্ত্বেও  বলতে হয় যে প্রগতিবাদীদের নাম করে যারা বাংলাদেশের মুক্তি সংগ্রামের ভূমিকা ও তাৎপর্য সম্পর্কে সংশয়বাদী প্রশ্ন তুলে নিজেদের এই সংগ্রাম থেকে দূরে রাখেন তারা প্রকৃতপক্ষে বাংলাদেশের মুক্তি ও সংগ্রামেরই বিরোধিতা করেছেন।সেদিন থেকে পরিণামে জামায়াত বা মুসলিম লীগের ভূমিকা থেকে এদের ভূমিকার আসলে খুব বেশি পার্থক্য নেই।একদল ধর্মের নামে বিরোধিতা করে,অপরদল প্রগতির নামে বিরোধিতা করে। 
.
       রাজনৈতিক,অর্থনৈতিক,সাংস্কৃতিক ও সামাজিক সকল অর্থেই বাংলাদেশকে পশ্চিম পাকিস্তানের কলোনি করে রাখা হয়েছিল।এখন প্রশ্ন হচ্ছে অন্যান্য প্রগতিশীল ও সমাজবাদী অঙ্গীকার যদি অনুপস্থিতও থাকত তা হলে শুধু ঔপনিবেশিক শৃঙ্খল থেকে বেরিয়ে আসার জন্যে যে মুক্তি সংগ্রাম কি ওই একটি কারণেই উপনিবেশবাদ ও সাম্রাজ্যবাদবিরোধী মহলের সমর্থন লাভের দাবীদার হত না? তা না হলে বলতে হয় যে,তাদের নির্দেশিত রাষ্ট্র কাঠামোর অঙ্গীকার যদি না থাকে তাহলে দেশ পরাধীনই থাক।এই নেতিবাচক ভূমিকা আত্মহননেরই সামিল। 
.
         কিন্তু এই ধরণের মনোভাব যদি কেউ পোষণ করেন তা হলে বলতে হবে যে তারা নিঃসন্দেহে ভ্রান্ত।বিশেষ করে বাংলাদেশের মুক্তি সংগ্রামের ব্যাপারে।কারণ তা হলে বুঝতে হবে যে, জিন্না সাহেবের দ্বি-জাতিতত্ত্বের মাথায় পদাঘাত করে বাংলাদেশে যে সাম্প্রদায়িক ক্লেদমুক্ত সাংস্কৃতিক ও ভৌগলিক জাতীয়তার ভিত্তিতে সংগ্রাম চলছে তার সুদূরপ্রসারী গুরুত্ব ও প্রভাব তারা হয় অনুধাবন করতে পারেননি নয়ত হিসেবের মধ্যে আনেননি।তাছাড়া ঔপনিবেশিক শোষণ ও শাসনের বিরুদ্ধে জাতীয় মুক্তির লক্ষ্য অর্জনের জন্যে সশস্ত্র সংগ্রাম যে চরিত্রগতভাবে প্রগতিশীল সংগ্রাম হতে বাধ্য বিশেষ করে বিশ শতকের শেষ পর্যায়ে বিশ্বের সমাজ চেতনার পরিমণ্ডলে অবস্থান করে তাও হয়তো হিসেবের বাইরে রয়ে গিয়েছে।বিশ শতকের শেষ ভাগে বর্তমান যুগের সমাজ চেতনার পরিচিত পরিমণ্ডলের মধ্যে বাংলাদেশের সর্বশ্রেণীর সমর্থনে ও সক্রিয় সহযোগিতায় যে মুক্তি সংগ্রাম চলছে সেই যুদ্ধের সফল পরিণতি কোন দিনই দেশী বাইশ পরিবার গড়ে উঠতে দেবে না।বাংলাদেশের সর্বশ্রেণীর সমন্বয়ে গঠিত মুক্তিযোদ্ধাদের রক্তক্ষরণের ভেতর দিয়ে যে সমাজ শক্তি ও সমাজ চেতনা দৃঢ়মূল হচ্ছে,সেই শক্তি ও চেতনাই সে ধরণের সম্ভাবনার পথ রুদ্ধ করবে।
.
           এ কথাও বুঝতে হবে যে,মুক্তিযোদ্ধারা ভাড়াটিয়া সৈন্য নয়।দেশের সাড়ে সাত কোটি মানুষও শুধু শুধু জাতীয় মুক্তিসংগ্রামে উদ্বুদ্ধ হয়নি।এর পেছনে অবশ্যই সামাজিক,সাংস্কৃতিক,  রাজনৈতিক ও অর্থনৈতিক মুক্তির সুনিশ্চিত আশ্বাস রয়েছে।বঙ্গবন্ধু শেখ মুজিবুর রহমান দ্যার্থহীন ভাষায় ঘোষণা করেছেন যে,পশ্চিম পাকিস্তানী ২২ পরিবারের জায়গায় বাঙালী ২২ পরিবার সৃষ্টি করার জন্য তিনি এই মুক্তি সংগ্রাম শুরু করেননি।শোষণমুক্ত সমাজ প্রতিষ্ঠাই ছিল তার মুক্তির সংগ্রামের লক্ষ্য। 
.
             শুধু বঙ্গবন্ধুর মৌখিক ঘোষণাই নয়, আওয়ামী লীগের ম্যানিফেস্টোতেও সামাজিক ন্যায়বিচার ও অর্থনৈতিক শোষণের হাত থেকে মুক্তির প্রতিশ্রুতি দেয়া হয়েছে।এই ঘোষণাপত্রের প্রথম দিকেই সংক্ষিপ্ত কয়েকটি কথায় জীবনের মৌলিক চাহিদা পূরণের নিশ্চয়তা দেয়া হয়েছে।তাতে বলা হয়েছে যে অন্ন,বস্ত্র,আশ্রয়,শিক্ষা,চিকিৎসা এবং উপযুক্ত পারিশ্রমিক কর্মসংস্থানের সুযোগসহ প্রতিটি নাগরিকের প্রাথমিক চাহিদা পূরণের মৌলিক দায়িত্ব রাষ্ট্রের এ কথার স্বীকৃতি শাসনতন্ত্রে থাকবে। 
.
       রাষ্ট্রকর্তৃক জনগণের প্রাথমিক চাহিদা পূরণের মৌলিক দায়িত্ব রাষ্ট্রের বলে ঘোষণা করার সঙ্গে সঙ্গে উক্ত ঘোষণাকে বাস্তবে রূপায়িত করার জন্যে আওয়ামীলীগ ম্যানিফেস্টোতে অর্থনৈতিক কর্মসূচীর ভিত্তিও ব্যাখ্যা করা হয়েছে।তাতে বলা হয়েছে যে, “শোষণমুক্ত একটি ন্যায় ও সাম্যবাদী সমাজ গঠন করাই এই অর্থনৈতিক কর্মসূচীর মূল লক্ষ্য।এটা একটা সমাজতান্ত্রিক অর্থনৈতিক ব্যাবস্থার রূপকল্প-যাতে  অর্থনৈতিক অবিচার দূরীকরণ ও দ্রুত অর্থনৈতিক উন্নতি সাধন করা হবে এবং দেশের বিভিন্ন অঞ্চলের ও সকল স্তরের মানুষের মধ্যে এই সমৃদ্ধির ফল যথাযথভাবে বণ্টনের বিধান থাকবে।
.
         “শোষণমুক্ত ন্যায় ও সাম্যবাদী সমাজ গঠন ও সমাজতান্ত্রিক অর্থনৈতিক রূপকল্প” বাস্তবায়িত করার জন্য আওয়ামীলীগের ম্যানিফেস্টোতে ভাবী শাসনতন্ত্রের যে ব্যাবস্থা সংবিধানে সন্নিবদ্ধ করার প্রতিশ্রুতি দেয়া হয়েছে  সেই সংবিধানটি জনগণের হাতে উপরোক্ত শোষণমুক্ত ন্যায় ও সাম্যবাদী সমাজ গঠন নির্ভর করবে প্রশাসনিক ব্যাবস্থা গ্রহণের মাধ্যমে।আওয়ামী লীগের ম্যানিফেস্টোতে উপরোক্ত  প্রশাসনিক পদক্ষেপ সম্পর্কেও সুস্পষ্টভাবে পথ নির্দেশ করা হয়েছে। 
.
                  বাক্তিগত মালিকানাধীন শিল্পের জায়গায় সরকারী খাতের সম্প্রসারণ এবং গুরুত্ব অনুযায়ী অগ্রাধিকারের ভিত্তিতে বিভিন্ন শিল্প,ব্যাংক,বীমা,বিভিন্ন গুরুত্বপূর্ণ  ব্যাবসা ও আমদানী রফতানী বাণিজ্য জাতীয়করণ,যে পরোক্ষ কর সাধারণ মানুষের কাঁধে চেপে বসে,কর ব্যাবস্থার আমূল পরিবর্তন করে উপরোক্ত পরোক্ষ করের জায়গায় প্রত্যক্ষ কর ব্যাবস্থার মাধ্যমে অধিক পরিমাণ অর্থ আদায়ের ব্যাবস্থা করা প্রভৃতি প্রশাসনিক পদক্ষেপের অঙ্গ। 
.
                                  মূলধন ও ব্যাবস্থাপনায় শ্রমিক অংশীদারিত্ব 
মূলধনে শ্রমিক শ্রেণীর অংশীদারিত্ব সম্পর্কে ম্যানিফেস্টোতে বলা  হয়েছে যে,সমস্ত শিল্প কারখানা সত্বর জনগণের মালিকানাধীনে আনা হবে না,সরকার ক্রমবর্ধমানহারে তাদের ইকুইটি মূলধন দখল করবে।সরকার  যেটুকু ইকুইটি মূলধন আয়ত্ত করবে,সংশ্লিষ্ট শিল্পে নিযুক্ত শ্রমিকগণ যৌথভাবে সেই পরিমাণ অংশের মালিকানা লাভ করবে এবং সেই পরিমাণ অংশের মুনাফার ভাগ পাবে।শ্রমিকরা কেবল ইকুইটি মূলধনের নয়,শিল্প কারখানার ব্যাবস্থাপনায়ও অংশগ্রহণ করবে।এইভাবে শ্রমিক সমাজ যেমন ক্রমান্বয়ে অধিক হারে শিল্পে মালিকানা লাভ করবে তেমনি শিল্প পরিচালনা ও ব্যাবস্থাপনাতেও দক্ষতা অর্জন করতে পারবে। 
.
কৃষি ও গ্রামের জনগণ  
 বাংলাদেশের জনসংখ্যার ৯০ শতাংশ পল্লী অঞ্চলের অধিবাসী।এদের মধ্যে ৮০ শতাংশ প্রত্যক্ষভাবে কৃষিকর্মের ওপর নির্ভরশীল।কাজেই শোষণমুক্ত এবং  ন্যায় ও সাম্যবাদী সমাজ গঠন বা সমাজতান্ত্রিক অর্থনীতির সফল রূপায়ণ কৃষি ও ভূমি ব্যাবস্থার আমূল সংস্কার ছাড়া সম্ভব নয়।তাই আওয়ামী লীগের ম্যানিফেস্টোতে এ সম্পর্কে বিশেষ গুরুত্ব আরোপ করা হয়েছে।তাতে বলা হয়েছে যে , “কৃষি ও গ্রামের মানুষের অবস্থার উন্নয়নের উপর সর্বোচ্চ অগ্রাধিকার দেয়া না হলে আমাদের জাতীয় অর্থনীতির বৈপ্লবিক পরিবর্তন সাধনের সমস্ত পরিকল্পনাই অর্থহীন হয়ে পড়বে।এটা এক দিকে আমাদের গোটা সমাজের সর্বত্র দারিদ্র্য ছড়িয়ে পড়েছে,অন্যদিকে গ্রামে ও শহরের জীবনযাত্রার মানের মধ্যে গুরুতর বৈষম্য রয়েছে।“ 

.
  এ প্রসঙ্গে ম্যানিফেস্টোতে আরো বলা হয়েছে যে এর পিছনে ঐতিহাসিক কারণ থাকলেও নিকট অতীতে সরকারের বৈষম্যমূলক নীতির জন্য এই বৈষম্য আরো বেড়ে গিয়েছে,ফলে গরীব চাষীর  হাত থেকে সম্পদ ধনী পুঁজিপতিদের হাতে ব্যাপকভাবে পাচার হয়ে গেছে।আওয়ামী লীগ অবিলম্বে গ্রামাঞ্চলের জনগণকে এইরূপ শোষণের হাত থেকে বাঁচাবার অঙ্গীকার করেছে।আর এটা করতে গেলে কৃষিখাতে সুদূরপ্রসারী বিপ্লবের প্রয়োজন।এই ধরণের বিপ্লবের পূর্বশর্ত হল ভূমি ব্যাবহারের বর্তমান পদ্ধতির আমূল পরিবর্তন এবং বহুমুখী সমবায়ের মত নয়া প্রতিষ্ঠান স্থাপন। 
.
    কাজেই ঔপনিবেশিক শোষণের নাগপাশ থেকে নিজেদের মুক্ত  করার ঐকান্তিক কামনার সঙ্গে সঙ্গে সামাজিক ন্যায় নীতি ও অর্থনৈতিক সাম্যের প্রতিশ্রুতি বাংলাদেশের সর্বশ্রেণীর মানুষকে একটি শোষণহীন সমাজ গঠনের জন্য ঐক্যবদ্ধ সংগ্রামে উদ্বুদ্ধ করেছে।বাংলাদেশের সর্বশ্রেণীর মানুষের বর্তমান রক্তমোক্ষণ নিছক ভাববিলাশের ফলশ্রুতি নয়। 
.
.
দীপংকর ঘোষ দ্বীপ

শিরোনামঃ (১) যুদ্ধক্ষেত্রেই সমাধান নিহিত 
	 (২) জঙ্গীশাহীর সামরিক পাঁয়তারা 
সংবাদপত্রঃ জয় বাংলা ১ম বর্ষ, ২৩শ সংখ্যা 
তারিখঃ ১৫ অক্টোবর, ১৯৭১ 

					যুদ্ধক্ষেত্রেই সমাধান নিহিত
	বাংলাদেশ সমস্যার রাজনৈতিক সমাধানের কথা বিশ্বের বিভিন্ন রাষ্ট্রনায়কদের মুখে প্রায়ই শোনা যায় । মুক্তি সংগ্রামের আশু লক্ষ্যও হচ্ছে রাষ্ট্রের রাজনৈতিক কর্তৃত্ব অর্থাৎ জনগণের জাতীয় সরকার প্রতিষ্ঠা করা । কিন্তু সেই রাজনৈতিক সমাধানের লক্ষ্যে পৌছানো যাবে কোন পথে? সশস্ত্র সংগ্রামের দ্বারা চূড়ান্ত বিজয়ের পথে, না আলাপ আলোচনার পথে ? 
	স্বভাবতই যাঁরা রাজনৈতিক সমাধানের কথা বলেন, তাঁরা শান্তিপূর্ণ উপায়ে অর্থাৎ আলাপ আলোচনার পথে সমাধানের কথাই বোঝাতে চান । কিন্তু বাংলাদেশের জাতীয় নেতৃবৃন্দ ১৯৬৯ সালের গোল টেবিল বৈঠক থেকে শুরু করে ১৯৭১ সালের ২৫শে মার্চ পর্যন্ত এই শান্তিপূর্ণ উপায়ও আলাপ আলোচনার পথই অনুসরণ করেছিলেন । পাকিস্তানী জঙ্গীশাহীই পথ বন্ধ করে বাংলাদেশের নিরস্ত্র মানুষের বিরুদ্ধে যুদ্ধ শুরু করে । ফলে অস্ত্রের ভাষায় জবাব দেয়া ছাড়া বাংলাদেশের জনগণ ও নির্বাচিত জাতীয় নেতৃত্বের কাছে আর কোন বিকল্প পথ খোলা থাকেনি । এরই ফলে জন্ম নিয়েছে বাংলাদেশের মুক্তিবাহিনী । 
	সামরিক জান্তা একটা ভাষাই বোঝে । সে ভাষা অস্ত্রের ভাষা । তাই সেই ভাষাতেই তাদের জবাব দেয়া হচ্ছে । সামরিক জান্তা তখনই রাজনৈতিক সমাধানের জন্যে পথে আসতে বাধ্য হবে, যখন তাদের অস্ত্রের ভাষা ফুরিয়ে যাবে । যদি রাজনৈতিক ও সামরিক উদ্যোগ তাদের আয়ত্তে থাকে তাহলে কেন তারা নিজেদের বাড়া ভাতে ছাই দেবে ? শক্তের ভক্ত নরমের যম বলে এদেশে যে প্রবাদটি চালু আছে, অনেকের বেলায় যদি নাও খাটে, সামরিক জান্তার বেলায় তা অবশ্যই খাটে । কাজেই সামরিক জান্তাকে রাজনৈতিক সমাধানের পথে আসতে বাধ্য করার জন্যেও আমাদেরকে পাক হানাদার বাহিনীর ওপর আঘাতের পর আঘাত হানতেই হবে । এটা আমরা ভাল করেই বুঝি । তাই রাজনৈতিক সমাধানের শিখণ্ডী দাড় করিয়ে বাংলাদেশের মুক্তিকামী মানুষকে নিবৃত্ত বা বিভ্রান্ত করা যাবে না । 
	আমাদের নিজস্ব প্রতিনিধির সঙ্গে এক সাক্ষাৎকারে গণপ্রজাতন্ত্রী বাংলাদেশ সরকারের প্রধানমন্ত্রী জনাব তাজউদ্দীন আহমদও তাই মন্তব্য করেছেন। “ যুদ্ধক্ষেত্রেই বাংলাদেশ প্রশ্নের সমাধান নিহিত । ” বিশ্বের প্রতিটি গণতন্ত্রকামী ও মানবতাবাদী শক্তি এবং রাজনৈতিক সমাধানে বিশ্বাসী নেতৃবৃন্দ এই সত্যটি যত শীঘ্র উপলব্ধি করেন, সমস্যার সমাধানও তত ত্বরান্বিত হবে । 


					জঙ্গীশাহীর সামরিক পাঁয়তারা
	পাকিস্তানের জঙ্গীশাহীর বাংলাদেশ-পাকিস্তান বিরোধকে সশস্ত্র পাক-ভারত বিরোধ রূপান্তরিত করার জন্য মরিয়া হয়ে উঠেছে । অবশ্য তাদের এই প্রচেষ্টা শুরু হয়েছে বেশ কিছুদিন পূর্বেই । তবে এতদিন তা প্রধানত সীমাবদ্ধ ছিল কূটনৈতিক ব্যর্থতা, জঙ্গীশাহীর বিরুদ্ধে বিশ্বব্যাপী তীব্র ধিক্কার, অর্থনৈতিক বিপর্যয় ও মুক্তিবাহিনীর গেরিলা যোদ্ধাদের তীব্র আক্রমণের মুখে দিশেহারা ও পাগলা কুকুরের মতই ক্ষিপ্ত এবং হিতাহিত জ্ঞানশূন্য পিণ্ডি ইসলামাবাদের জঙ্গীশাহী এখন ভারতের সঙ্গে একটি যুদ্ধ বাধিয়ে তোলার চেষ্টা করছে । 
	বাংলাদেশের দখলীকৃত এলাকা এবং পাকিস্তান থেকে মুক্ত অঞ্চলে পাকিস্তানী জঙ্গীশাহীর ব্যাপক সমর প্রস্তুতির খবর পাওয়া যাচ্ছে । শতদ্রু নদীর দক্ষিণ তীর বরাবর পাকিস্তানের ব্যাপক সামরিক সমাবেশ লক্ষ্য করা গেছে । চাম্ব সীমান্তের কয়েকটি পাকিস্তানী গ্রাম থেকে অসামরিক অধিবাসীরা চলে গিয়েছে । মুক্ত অঞ্চল ও ভারতের সীমান্ত বরাবর দখলীকৃত বাংলাদেশে ব্যাপক সামরিক সমাবেশ, ভারী কামান ও অন্যান্য সমরাস্ত্র স্থাপনের খবর পাওয়া গিয়াছে । তাছাড়া ভারতের নদীয়া জেলার সীমান্তে বিনা প্ররোচনায় পাকিস্তানী সেনারা গোলাগুলীবর্ষণ করেছে । এর একমাত্র উদ্দেশ্য হচ্ছে, কোন রকমে ভারতের সঙ্গে একটা যুদ্ধ বাধিয়ে পাক-ভারতের বিরোধের আবরণে বাংলাদেশ সমস্যাকে চাপা দেয়া এবং এই উপমহাদেশে শান্তি স্থাপনের অজুহাতে আন্তর্জাতিক পর্যবেক্ষকদের তদারকির ছত্রছায়ায় বাংলাদেশের মুক্তিবাহিনীর তৎপরতা বন্ধ করে পাক জঙ্গীশাহীর আত্মরক্ষার চেষ্টা । 
	বাংলাদেশের মুক্তি সংগ্রাম যে জয়যুক্ত হবেই এবং বাংলাদেশ থেকে পাকিস্তানী হানাদার বাহিনীকে পাততাড়ি ঘটি-বাটি গুটোতে হবেই এটা জঙ্গীশাহী হাড়ে হাড়ে উপলব্ধি করতে পেরেছে । অথচ তাদের দেশবাসীকে কিম্বা মুক্তিবাহিনীর হাতে নিহত সৈনিকদের পরিবার পরিজনকে বাংলাদেশে সামরিক এ্যাডভেঞ্চারের ব্যর্থতার কৈফিয়ত দেয়া সহজ হয় । তাই একান্তপক্ষে তাদের নিজ দেশের অর্থাৎ পশ্চিম পাকিস্তানী জনগণের কাছে মুখ রক্ষার জন্যে পাক ভারত বিরোধের মতো আর একটি সামরিক এ্যাডভেঞ্চারের ঝুকি নেবার প্রয়োজন দেখা দিয়েছে । 
	বাংলাদেশের ঘটনায় পাকিস্তানী জঙ্গীশাহী বিশ্বের কাছে মুখ পায়নি । এখন তাকে পাক ভারত বিরোধে রূপান্তরিত করলে বিশ্বে কিম্বা নিজ দেশের জনগণের কাছে মুখ থাকবে কিনা তা আমাদের গবেষণার বিষয় নয় । তবে সূত্র ধরে যদি এদেশের মাটিতে আন্তর্জাতিক পর্যবেক্ষক দলের আগমন ঘটে এবং তারা যদি জঙ্গীশাহীকে ভরাডুবির হাত থেকে রক্ষা করার জন্য মুক্তিবাহিনীর জাতীয় কর্তব্যে অন্তরায় হতে চান তাহলে বাংলাদেশের জনগণ, গণপ্রজাতন্ত্রী সরকার ও দেশপ্রেমিক বীর মুক্তিযোদ্ধারা তা সহ্য করবে না । পাকিস্তানের জঙ্গীশাহী যখন বাংলাদেশে নির্মম গণহত্যা চালিয়েছে, মা বোনদের ইজ্জত নষ্ট করেছে, ধন সম্পদ লুন্ঠন করেছে ও ঘরবাড়ী জ্বালিয়ে দিয়েছে, নব্বই লক্ষাধিক মানুষকে দেশছাড়া এবং নির্বাচিত গণপ্রতিনিধিদের অধিকার হরণ করেছে তখন জাতিপুঞ্জ কোন মানবিক ও নৈতিক দায়িত্ব পালন করেনি । এখন এই উপমহাদেশে শান্তির নামে বাংলাদেশের মুক্তিকামী মানুষের আশা আকাঙ্কা ও জাতীয় লক্ষ্য অর্জনের পথে কোন অন্তরায় সৃষ্টির চেষ্টাকেই তারা মানবে না । তবে তারা সত্যই যদি এই উপমহাদেশে স্থায়ী শান্তি চান, তাহলে বাংলাদেশে গণহত্যা বন্ধ করতে এবং বাংলাদেশের মাটি থেকে পাকিস্তানী হানাদার বাহিনীকে চলে যেতে বাধ্য করুন । বাধ্য করুন বঙ্গবন্ধু শেখ মুজিবকে মুক্তি দিতে এবং স্বাধীন গণপ্রজাতন্ত্রী বাংলাদেশকে মেনে নিতে । এই উপমহাদেশে স্থায়ী শান্তির এটাই পথ, পাক জঙ্গীশাহীর সামরিক এ্যাডভেঞ্চারিজম নয় । 
.
.

শিরোনামঃ বাংলাদেশের পূর্ণ স্বাধীনতাই সমস্যার একমাত্র সমাধানঃ আওয়ামী লীগের ওয়ার্কিং কমিটির দ্ব্যর্থহীন ঘোষণা 
সংবাদপত্রঃ জয় বাংলা অতিরিক্ত সংখ্যা 
তারিখঃ ২৫ অক্টোবর, ১৯৭১
বাংলাদেশের পূর্ণ স্বাধীনতাই সমস্যার একমাত্র সমাধান
আওয়ামী লীগের ওয়ার্কিং কমিটির দ্ব্যর্থহীন ঘোষণাঃ
বঙ্গবন্ধুর আশু মুক্তির ব্যবস্থা ও বাংলাদেশ সরকারকে অবিলম্বে স্বীকৃতি দানের জন্য বিশ্বের রাষ্ট্রবর্গের প্রতি আবেদন
গত বৃহস্পতিবার মূলতবী হয়ে যাওয়ার পূর্বে পূর্বনীতির পুনরুল্লেখ করে বাংলাদেশ আওয়ামী লীগের পক্ষ থেকে দ্ব্যর্থহীন ও স্পষ্টভাবে ঘোষণা করা হয় যে, পূর্ণ স্বাধীনতাই বাংলাদেশ সমস্যার একমাত্র সমাধান। ওয়ার্কিং কমিটি এই সংগ্রাম ত্বরান্বিত করার জন্য বলিষ্ঠ শপথ গ্রহণ করে। 
*
ওয়ার্কিং কমিটির অপর এক প্রস্তাবে বাঙ্গালী জাতির অবিসম্বাদিত নেতা বঙ্গবন্ধু শেখ মুজিবুর রহমানের আশু মুক্তির জন্য প্রতোক্ষ কার্যকরী ব্যবস্থা গ্রহণের জন্য বিশ্বের প্রতিটি রাষ্ট্র ও জাতিসংঘের প্রতি আহবান জানান হয়।
*
ওয়ার্কিং কমিটি জনগনের বিপুল ভোটে নির্বাচিত আওয়ামী কীগ দলীয় সদস্যদের সদস্য পদ খারিজ করে তদস্থলে ইয়াহিয়ার উপ নির্বাচন অনুষ্ঠান প্রচেষ্টাকে ‘ধৃষ্ঠতার পরিচায়ক এবং বিশ্ব জনমতকে বিভ্রান্ত করার অপচেষ্টা’ বলে অভিহিত করে এবং এ প্রসঙ্গে স্পষ্ঠভাবে ঘোষণা করে যে বাঙ্গালী জাতি ও আওয়ামী লীগ স্বাধীন বাংলার জাতীয় জীবনে তথাকথিত পাকিস্তানীদের কোন হস্তক্ষেপই সহ্য করবে না। 
* 
ভারতসহ বিশ্বের যে সমস্ত রাষ্ট্র বাংলাদেশের সাড়ে সাত কোটি মানুষের মুক্তি ও স্বাধীনতা যুদ্ধের প্রতি অকুন্ঠ সমর্থন জ্ঞাপন করেছে আওয়ামী লীগ ওয়ার্কিং কমিটি তাদের প্রতি আন্তরিক কৃতজ্ঞতা প্রকাশ করেন। 
*
আওয়ামী লীগ ওয়ার্কিং কমিটির প্রস্তাবে বিশ্বের প্রতিটি মানুষ ও যে সমস্ত সংবাদপত্র প্রচার মাধ্যমে বাংলাদেশের স্বাধীনতা সংগ্রামকে সমর্থন দান করেছেন তাদের প্রতি সংগ্রামী অভিনন্দন জানান হয়। সাথে সাথে ওয়ার্কিং কমিটি বাংলাদেশের ইয়াহিয়া চক্রের নজীরবিহীন গণহত্যা, নারী নির্যাতন ) ধ্বংসযজ্ঞের বিরুদ্ধে মানবতার স্বার্থে সক্রিয় জনমত গঠনের জন্য বিশ্ববাসীর প্রতি আকুল আবেদন জানান।
*
ভারত সরকার ৯০ লক্ষাধিক শরনার্থীকে আশ্রয় দিয়ে ও তাদের ভরণ পোষণের দায়িত্ব নিয়ে মানবতার ইতিহাসে যে নজীর সৃষ্ঠি করেছেন তজ্জন্য আওয়ামী লীগ ওয়ার্কিং কমিটি গভীর কৃতজ্ঞতা প্রকাশ করেন। সাথে সাথে ওয়ার্কিং কমিটী দ্ব্যর্থহীনভাবে ঘোষণা করেন যে, জাতিধর্ম নির্বিশেষে ভারতে আশ্রিত প্রতিটি শরণার্থীকে সসম্মানে বাংলাদেশে ফিরিয়ে আনার ব্যপারে আওয়ামী লীগ বদ্ধপরিকর। 
.

শিরোনামঃ বাংলাদেশের অর্থনৈতিক সম্ভাবনা ও জাতীয় পুনর্গঠন
সংবাদপত্রঃ জয় বাংলা ১ম বর্ষঃ ১৬শ সংখ্যা 
তারিখঃ ১২ নভেম্বর, ১৯৭১
বাংলাদেশের অর্থনৈতিক সম্ভাবনা ও জাতীয় পুনর্গঠন
!! অর্থনৈতিক ভাষ্যকার !!
পাক হানাদার বাহিনীর কবল থেকে বাংলাদেশের অবশিষ্ঠ দখলীকৃত এলাকার মুক্তির কাল আসন্ন বাংলাদেশের বিভিন্ন রণাঙ্গনের খবর থেকে এমন একটি প্রত্যাশা সকলের মনেই জেগেছে।
*
দেশপ্রেম, আত্নবিশ্বাস, ও উন্নততর রণকৌশল এবং দেশের মাটির সঙ্গে নাড়ীর সংযোগই মুক্তিবাহিনীকে চূড়ান্ত বিজয়ের তোরণদ্বারে পৌছে দিতে পেরেছে।
*
তবে রণাঙ্গনের খবর নয়, বর্তমান নিবন্ধে আমাদের আলোচ্য বিষয় স্বতন্ত্র। মাতৃভুমির আসন্ন মুক্তি সম্ভাবনাকে সামনে রেখে যে প্রশ্নটি ইতিমধ্যেই অনেকের মনে জাগছে তা হচ্ছে হানাদার বাহিনীর ধ্বংসযজ্ঞ ও যুদ্ধ্ববিধ্বস্ত বাংলাদেশকে কত দ্রুত পুনর্গঠন করা যাবে এবং পুনর্গঠনের জন্য আমাদের কোন বস্তুটির প্রয়োজন সবচেয়ে বেশী। একটি মাত্র বাক্যে এই প্রশ্নের উত্তর দেয়া যায়। জনগণের দেশপ্রেম ও সর্বস্তরে পূর্ণ ঐক্যই দ্রুত পুনর্গঠনের প্রাথমিক শর্ত।
*
মুক্তি সংগ্রামকে চূড়ান্ত বিজয়ের পথে নিয়ে যাবার জন্যে উপরোক্ত দুটি উপাদানের যেমন প্রয়োজন হয়েছিল, জাতীয় পুনর্গঠন ও দেশকে দ্রুত সুদৃঢ় অর্থনৈতিক ভিত্তির ওপর প্রতিষ্ঠিত করার জন্যো ওই দুটি উপাদানের প্রয়োজন তার চেয়ে কিছু কম নয়। ওট মুক্তি সংগ্রামের সফল পরিসমাপ্তিরই যুক্তিসঙ্গত পরবর্তী ধাপ।
*
জাতীয় মুক্তিসংগ্রাম দেশের মানুষকে যেমন উদ্ধুদ্ধ ও ঐক্যবদ্ধ করতে পেরেছে তেমনি অর্থনৈতিক ন্যায়নীতি ও সম্পদের সুষম বন্টন দেশের মানুষের জাতীয় পুনর্গঠনের ক্ষেত্রে বৈপ্লবিক প্রেরণায় উদ্ধুদ্ধ করতে সমর্থ হবে। আওয়ামী লীগের ম্যানিফেস্টো ও খসড়া কর্মসূচীতে তার সুস্পষ্ট প্রতিশ্রুতি রয়েছে। কাজেই জাতীয় পূর্ণগঠনের জন্যে যে মানবিক উপাদানগুলোর প্রয়োজন সেই উপাদানের কোন অভাব যে হবেনা সে সম্পর্কে আমরা স্থির নিশ্চিত। কিন্তু মানবিক উপাদান ছাড়াও যে অর্থনৈতিক সম্পদ ও সংঙ্গতির প্রশ্ন এর সঙ্গে জড়িত রয়েছে স্বাধীনতা পরবর্তী অধ্যায়ে জাতীয় পুণর্গঠনের ব্যাপারে সে সম্পর্কেও বিশদ্ভাবে আলোচনা করার প্রয়োজন রয়েছে।
*
এ প্রসঙ্গটির সার্থক আলোচনার পূর্বে বাংলাদেশের অর্থনৈতিক সম্ভাব্যতা ও সম্ভাবনা সম্পর্কে প্রথমে আলোচনা করে নেবার প্রয়োজন রয়েছে। এ সম্পর্কে ইতিপূর্বেও বিচ্ছিন্নভাবে কিছু কিছু আলোচনা যে হয়েছে তা নয়, তবু জাতীয় পুণর্গঠনের প্রশ্নকে সামনে রেখে বাংলাদেশের অর্থনৈতিক সম্ভাব্যতা ও সম্ভাবনা সম্পর্কে আরও কিছু আলোচনার অবকাশ আছে।
*
কিছু কিছু মানুষ এখনও আছেন যারা অনেক সময় প্রশ্ন করেন যে, আমাদের এই রাষ্ট্রের ছোট্ট পরিসরে অগুন্তি মুখের খাদ্যের জোগান দিতে হবে। কাজেই এই দেশের পক্ষে অর্থনৈতিক দিক থেকে টিকে থাকা ও এগিয়ে যাওয়া কি সম্ভব হবে? এ প্রশ্ন যারা করেন তারা হয় অধুনালুপ্ত পাকিস্তানের অর্থনৈতিক ইতিহাস জানেন না, নয়তো মানসিক দিক থেকে পুরোপুরি সংশয়বাদী। তাঁরা পাকিস্তানের বিলুপ্তির পূর্বেকার অর্থনৈতিক বিন্যাসকে সাধারণ দৃষ্টিতে দেখেছেন কিন্তু তার কার্যকারণ এবং তাৎপর্য অনুধাবন করার চেষ্টা করেননি। তা করলে বুঝতে পারতেন যে, বাংলাদেশের স্বাধীনতা সংগ্রামের গোড়াতে এই কার্যকারণই প্রচন্ডভাবে কাজ করেছে, নিছক ভাবাবেগ দ্বারা তাঁরা পরিচালিত হয়নি।
*
বিলুপ্তির পূর্বেকার পাকিস্তানের যে পশ্চিম পাকিস্তানী অর্থনৈতিক অক্টোপাসের শুঁড় দেখেয়ামাদের অনেকের মনে উপরোক্ত সংশয় জাগে সেই অক্টোপাসটি আসলে বেড়ে উঠেছে বাংলাদেশের সম্পদ গ্রাস করে। এক কথায় বলতে গেলে পশ্চিম পকিস্তান বাংলাদেশের অর্থনীতিকে বাঁচিয়ে রাখতে সাহায্য করেনি। বরং বাংলাদেশই নিজেকে রিক্ত করে পশ্চিম পকিস্তানেরে এই বিপুল অর্থ ও শিল্প সম্পদকে গড়ে তুলেছে। বাংলাদেশ দীর্ঘ তেইশ বছর ধরে নিজের রক্ত দিয়ে পশ্চিম পাকিস্তানকে গড়ে তুলতে বাধ্য হয়েছে রাজনৈতিক পরাধীনতার শেকলে আবদ্ধ থাকায়। কাজেই পশ্চিম পাকিস্তানের বোঝা বহনের দায় থেকে মুক্ত, দেশপ্রেম উদ্ধুদ্ধ স্বাধীন ও সার্বভৌম বাংলাদেশ অনেক সহজে এবং আরও ভালভাবে নিজেকে সমৃদ্ধির পথে এগিয়ে নিয়ে যেতে পারবে।
*
যারা বাংলাদেশের অর্থনৈতিক সম্ভাবনা কিছুটা দ্বিধাগ্রস্থ আপাতদৃষ্টিতে তাঁরা প্রধানত দুটো লক্ষণ দেখে দ্বিধাগ্রস্থ হয়ে পড়েছেন। সেই কারণের একটা হল বাংলাদেশের ঘনবসতি। মাত্র ৫৫ হাজার ১২৬ বর্গমাইল এলাকায় সাড়ে সাত কোটি লোকের বাস। সম্ভবতঃ বাংলাদেশই পৃথিবীর সবচেয়ে ঘনবসতি এলাকা। এই ছোট্ট পরিসরে অগুনতি মানুষ যেন ক্রমে হামাগুড়ি দিয়ে চলছে। তার ওপর প্রাকৃতিক দুর্যোগের পৌনঃপৌনিক আঘাত। দ্বিতীয় কারণ হলো বাংলাদেশের অর্থনৈতিক পশ্চাদপদতা। এই অর্থনৈতিক পশ্চাদপদতাকেই তাঁরা পশ্চিম পাকিস্তানের ওপর বাংলাদেশের অর্থনৈতিক নির্ভরশীলতা বলে ভুল করছেন। কিন্তু এ কথাটা মনে রাখার প্রয়োজন রয়েছে যে গত ২৩ বছরে বাংলাদেশ পশ্চিম পাকিস্তানের সমৃদ্ধির জন্য বিভিন্ন ভাবে কমপক্ষে ছয় হাজার কোটি টাকার যোগান দিতে বাধ্য হয়েছে।
.

শিরোনামঃ মোনেমের ভাগ্য সব দালালকেই বরণ করতে হবে
সংবাদপত্রঃ জয় বাংলা ১ম বর্ষঃ ২৭শ সংখ্যা
তারিখঃ ১২ নভেম্বর, ১৯৭১
মোনেমের ভাগ্য সব দালালকেই বরণ করতে হবে
মসনদের লোভে পড়ে যে মীর জাফর আলী খান পলাশীর আম্রকাননে বাংলা-বিহার-উড়িষ্যার স্বাধীনতা বিকিয়ে দিয়েছিল ইতিহাসে কুখ্যাত হয়ে থাকলেও মৃত্যুর পর সে বাংলারই মাটিতে শায়িত থাকার সুযোগ পেয়েছিল। কিন্তু বাংলার লাটগিরির আশায় যে কুখ্যাত মোনেম খান বাংলাদেশের সাড়ে সাত কোটী মানুশের সাথে বেঈমানী করেছে এমনকি লাথি মেরে গদি হারাবার পরও জীবনের শেষ মুহূর্তে পর্যন্ত সাত কোটি বাঙ্গালীকে পরাধীনতার জিঞ্জিরে আবদ্ধ রাখার প্রয়াস পেয়েছে, আজিকার বাঙ্গালী সমাজ তাকে কোনদিনও পারে না। বাঙ্গালী বীর মুক্তিযোদ্ধারা ইয়াকে স্টেনগানের গুলিতে কুকুরের মত হত্যা করেছে। মোনেমের আত্নীয়রা ভেবেছিল ওখানেই সব কিছুর শেষ। মৃত্যুর পরে অন্তত মোনেম খান বাংলার মাটিতে শান্তিতে ঘুমিয়ে থাকতে পারবে। তাই তারা জায়গা কিনে আজিমপুরায় নয়া গোরস্থানে তার লাশ সমাহিত করেছিল। কিন্তু তারা ভুলে গিয়েছিল যে বাঙ্গালী তরুণরা মৃত্যুর পরও মোনেম খানকে ক্ষমা করতে পারেনা, তাকে বাংলার মাটি অপবিত্র করতে দিতে পারেনা। মোনেমের আত্নীয়রা আরো ভুলে গিয়েছিল যে, এই আজিম্পুরা গোরস্থানেই শায়িত রয়েছেন ভাষা আন্দোলনের অমর শহীদান বরকত, সালাম, ও রফিক। আরো রয়েছেন বংবন্ধুর দক্ষিণ হস্ত সৈনিক ইত্তেফাকের প্রতিষ্ঠাতা সম্পাদক জনাব তফাজ্জল হোসেন (মানিক মিয়া) এবং আজীবন সংগ্রামী জনাব আবু হাসেন সরকার প্রমুখ। তাই, আমাদের বীর মুক্তিযোদ্ধ্বারা হাজার হাজার পশ্চিমা সৈন্য ও তাদের দালালদের চোখকে ফাঁকি দিয়ে রাতের বেলায় মোনেম খানের লাশটি গোরস্থান থেকে তুলে নিয়ে নদীতে ফেলে দিয়েছেন।
*
প্রকাশ, মোনেম খানের অপবিত্র লাশ তুলে নেওয়ার সময় মুক্তিযোদ্ধ্বারা সেখানে একখানা কাগজে কতিপয় কথা লিখে গেছেন। তাতে লেখা হয়েছে, অন্যান্য দালালদেরও মোনেমেরই দশা হবে। তাদেরকে কুকুরের মত হত্যা করা হবে। তারপর তাদের লাশ নদীতে ফেলে দেয়া হবে বা শিয়াল-কুকুরের উদারপূর্তির কাজে লাগান হবে যাতে মৃত্যুর পর তারা বাংলার মাটিকে অপবিত্র করতে না পারে। 
.

শিরোনামঃ ভেঙ্গেছে দুয়ার এসেছে জ্যোতির্ময়
সংবাদপত্রঃ জয় বাংলা ১ম বর্ষঃ ৩৩শ সংখ্যা
তারিখঃ ১৬ ডিসেম্বর, ১৯৭১

সম্পাদকীয়ঃ 
ভেঙ্গেছে দুয়ার এসেছে জ্যোতির্ময়
ঢাকা মুক্ত। ঢাকা এখন আমাদের। জয় বাংলা। স্বাধীনতার এই পবিত্র ঊষালগ্নে, সাড়ে সাত কোটি মানুষের পরম প্রত্যাশা পূরণের এই পবিত্র মুহূর্তে আমরা ভাবাবেগে অধীর হয়ে নয়, শান্ত, সমাহিত ও সৌম্য হৃদয়ে স্মরণ করি অসংখ্য বীরের রক্তস্রোত ও মাতার অশ্রুধারাকে। স্মরণ করি বঙ্গবন্ধু শেখ মুজিবুর রহমানকে। ‘রাত্রির তমসা শেষে আসিবে না দিন?’ এই প্রশ্নের জবাব এসেছে মহানগরী ঢাকায় স্বাধীনতার রক্তরাঙ্গা পতাকা উত্তোলনের মধ্য দিয়ে। আমরা আজ গভীর কৃতজ্ঞতার সঙ্গে স্মরণ করছি পঞ্চান্ন কোটি ভারতবাসীর অকুতোভয় মৈত্রী এবং তাদের জগৎবরেণ্য নেত্রী শ্রী মতি ইন্দিরা গান্ধীর ঐতিহাসিক ভূমিকাকে। আমাদের স্বাধীনতা অর্জনের সংগ্রামে ভারতের বীর সৈনিকরাও রক্ত দিয়েছেন, আত্নদান করেছেন এবং রক্তঋণের অচ্ছেদ্য রাখীতে সারা বাংলাদেশকে বেঁধে ফেলেছেন। বাংলাদেশ ও ভারতের এই মৈত্রী সুদৃঢ় হোক। স্বাধীন বাংলাদেশ চিরস্থায়ী হোক। 
.
.
সৌ রভ

শিরোনাম:ঢাকা আমাদের
সংবাদপত্র": জয় বাংলা(১ম বর্ষঃ ৩৩শ সংখ্যা)
তারিখ:১৬ ডিসেম্বর, ১৯৭১
.                      
[মহানগরীর সরকারী বেসরকারি ভবনে স্বাধীন বাংলার পতাকা বঙ্গবন্ধু দীর্ঘজীবী হোন ধ্বনিতে আকাশ বাতাস প্রকম্পিত]
.
আজ (বৃহস্পতিবার) বিকেলে ঢাকায় পাকিস্তান সেনাবাহিনী আত্মসমর্পণ করেছে। অগ্রসরমান মুক্তিবাহিনী ও ভারতীয় জোয়ানদের সম্মিলিত অভিযানে বাংলাদেশের রাজধানী ঢাকা নগরী মুক্ত হয়েছে এবং সকল সরকারী বেসরকারি ভবনে স্বাধীন বাংলাদেশের পতাকা উড্ডীন হয়েছে। মুজিব নগর থেকে শীঘ্রই স্বাধীন বাংলার প্রশাসনিক সদর দপ্তর স্থানান্তরিত হচ্ছে বলে জানা গেছে। তাবেদার গভর্নর মালেকের পদত্যাগের পর সেনারা নিজেরাই যুদ্ধ বিরতির আর্জি জানায়।
.
আজ বাংলাদেশের বীর মুক্তিবাহিনীর ও ভারতীয় জোয়ানগণ পাকিস্তানী ও হানাদারদের পশ্চাৎধাবন করে মহানগরী ঢাকায় প্রবেশ করলে বিরান ও ধ্বংসস্তূপ নগরী আবার সজীব হয়ে ওঠে এবং জয় বাংলা ও বঙ্গবন্ধু দীর্ঘজীবী হোক, বাংলাদেশ-ভারত মৈত্রী স্থায়ী হোক ধ্বনিতে ঢাকার আকাশ বাতাস প্রকম্পিত হয়ে ওঠে। খান সেনারা এবং তাদের তাবেদারেরা সদলে আত্মসমর্পণ করেছে। আত্মসমর্পণের পর তাঁরা জেনারেল মানেক শ’র কাছে যুদ্ধ বিরতির প্রস্তাব জানালে ভারতের সেনাপতি তাদের আত্মসমর্পণের নির্দেশ দেন।
.
ঢাকা শহর মুক্ত হওয়ার খবরে অশ্রুজল কণ্ঠে আমাদের অস্থায়ী প্রেসিডেন্ট এক বানীতে বলেছে, আমাদের বিজয় লাভ সম্পূর্ণ হল। এখন আমাদের সামনে আরো কঠিন কাজ বাকী। তা হল ধ্বংসস্তূপের মধ্যে একটা জাতির পুনর্বাসন এবং সামাজিক ও অর্থনৈতিক পূর্ণগঠন।
.
প্রধানমন্ত্রী জনাব তাজউদ্দীন আহমদ বলেছেন, স্বাধীন বাংলাদেশ বিশ্ব নিপীড়িত ও লাঞ্ছিত মানবতার একটি অকৃত্রিম  বন্ধু জাতি হিসেবে গড়ে উঠবে। আমরা দেশ ও জাতিকে মুক্ত করার সংগ্রামে জয়ী হয়েছি। কিন্তু এখন জাতির পিতাকে মুক্ত করার সংগ্রামে অবতীর্ণ হতে হবে।
.
সৌ রভ

বিচারের বাণী...... কাঁদে
.
বিশ্ববাসীর নিকট আমাদের আকুল প্রার্থনা- তাঁর ইয়াহিয়া চক্রের বিচার করুন। অন্যায়ের যদি বিচার না হয়, তাহলে সত্যতা, মানবতা, ন্যায়বিচার- এসব বলে আর বিভ্রান্তির সৃষ্টি করা যেন না হয়। কারণ এই শব্দগুলি যদি শুধু মুখেই বলা হয়- কিন্তু সেগুলিকে যদি কর্মে ব্যবহার তা বাস্তবে প্রয়োগ না করা হয়, তাহলে সেই বলা কথাগুলি শুধু বিভ্রান্তির সৃষ্টি করে না- প্রহসনে রূপান্তরিত হয়। তখন সেই ভাল ভাল কথাগুলির উপর মানুষ ক্রমে আস্থা হারিয়ে ফেলে। অপরদিকে এই ভাল কথাগুলির বিরুদ্ধে প্রতিক্রিয়াশীল চক্র নির্মম হয়ে উঠে। ফলে তাদের অত্যাচারের মাত্রাও যায় বেড়ে। এ পর্যন্ত পৃথিবীর বৃহৎ শক্তিগুলি মানুষের মঙ্গলের জন্য প্রতিষ্ঠান করেছেন- বিশ্বশান্তি প্রতিষ্ঠার জন্য বহু মানবতার বাণী প্রচার করেছেন। মানুষের বেঁচে থাকার অধিকারের কথা বলেছেন। গণতন্ত্র ও সমাজতন্ত্রের বড় বড় বুলি আওড়িয়েছেন। বিশ্ববাসীকে আশার কথ শুনিয়েছেন।এখন দেখা যাচ্ছে তা শুধু কথায় রয়ে গেছে- বাস্তব রূপায়িত হয়নি। বাংলাদেশের স্বাধীনতা, এখানকার মানুষের উপর বর্বরোচিত নির্যাতনের জন্য ( একমাত্র ভারত ছাড়া ) কেউ কিছু করলেন না বললেই হয়। যেটুকু ও বা কেউ কেউ করলেন তা বাংলাদেশের শত্রুকে তারিয়ে দেওয়ার পক্ষে উপযুক্ত নয়। বরং এই মৃদু প্রতিবাদে ইয়াহিয়া চক্রের অত্যাচার আরও বেড়ে গেল। নির্বিচারে নির্যাতন ও গণহত্যায় বাংলার আকাশ বাতাস বিষাক্ত করে তুলল।
.
গত দুই মাসের যুদ্ধে বাংলা প্রায় ১০ লক্ষ সাধারণ মানুষ মৃত্যুর কোলে ঢলে পড়েছে। প্রায় ৪০/৫০ লক্ষ জনগণ ছিন্নমূল লতার মত ভারতে আশ্রয় নিয়েছেন। আশ্চর্য  হতে হয় এ বিষয় নিয়ে বিশ্বের বৃহৎ শক্তি মাথা ঘামাচ্ছে না। লক্ষ লক্ষ সাধারণ মানুষকে নির্বিচারে নির্লজ্জ হত্যার নজির এক ইয়াহিয়া ছাড়া অন্য কোন ইতিহাসে পাওয়া যায় না। লক্ষ লক্ষ নারীর সতীত্বকে বিনষ্ট করা, তাদের উলঙ্গ করে মাঠে ছেড়ে দেওয়া ও ঘরে আবদ্ধ করে রাখা, একই মেয়ের উপর পর পর কয়েকজন নরপশুর আত্মীয়ের সামনে অত্যাচার, স্তন কেটে ফেলে পিতাকে উপহার দেওয়া, স্ত্রী-লিঙ্গে বেয়োনেট দিয়ে খোঁচান, শিশুকে ধরে পা চিরে বা গাছে আছাড় দিয়ে নির্মমভাবে হত্যা, হাজার হাজার নিরীহ মানুষকে দাঁড় করিয়ে রেখে গুলি করে হত্যা, শহর ও গ্রামের বাড়িঘর নির্বিচারে ধ্বংস করা ও জ্বালিয়ে দেওয়া, মানুষের ধান-চাল, সোনা অর্থাৎ যা কিছু সম্পদ, সবই লুণ্ঠন করা। এসবেও যদি বিশ্ব বিবেক কাতর হয়ে না ওঠে এবং প্রতিকারের জন্য কার্যকারী ভূমিকা গ্রহণ না করে- তা হলে মানবতা, বিশ্বশান্তি, বিশ্বপ্রেম প্রভৃতি শব্দের মূল্য কোথায় ? আজ মানবতা পৃথিবীর দ্বারে কেঁদে মরছে। এরপরও কেউ যদি action না দিয়ে শুধু শান্তির কথা বলে- তা প্রহসন ছাড়া আর কি হতে পারে?
.
তাই আমি বিশ্বকে আহ্বান করে বলতে চাই- মানবতা ও বিশ্বশান্তিই যদি সকলের নিকট শ্রেয় ও আদর্শ হয়- তাহলে অত্যাচারী ইয়াহিয়া বিচার করুন। মানবতার আহ্বানকে যদি আপনারা মর্যাদা দেন তাহলে শয়তান-রুপী ইয়াহিয়ার অত্যাচারে বাস্তব চেহারা বাংলায় এসে দেখে শুনে যান এবং সেই বাস্তব অভিজ্ঞতার ভিত্তিতে আপনারা ন্যায় বিচার করুন। এবং এই জঘন্য নির্যাতন ও গণহত্যা বন্ধ করুন।তা না হলে পৃথিবীতে মানবতার মৃত্যু ঘটবে এবং ‘বিশ্বশান্তি’ ‘বিশ্বপ্রেম’ শব্দগুলির ভাবার্থের কোন মর্যাদাই থাকবে না। যে ন্যায় বিচার স্বর্গীয়- তা কেঁদে মরবে। বিশ্বের বিবেক সম্পন্ন ব্যক্তির আকুল আবেদনে বৃহৎ শক্তিগুলির কোন মর্যাদা দেবেন না ? আমার সোনার বাংলার এ দশা দেখে শুধু মনে পড়ে- “আমি যে দেখেছি প্রতিকার শক্তি অপরাধে- বিচারের বাণী নীরবে নিভৃতে কাঁদে।
.
সৌ রভ

আড়াই ডিভিশন পাঞ্জাবী ফৌজ বাংলার স্বাধীনতা রুখতে পারবে না 
অচিরেই বাংলাদেশ স্বাধীন হয়ে যাচ্ছে। পৃথিবীর মানচিত্রে সংযোজিত হচ্ছে নদীমাতৃক বাংলাদেশ, একটি স্বাধীন ও সার্বভৌম গণতান্ত্রিক রাষ্ট্র হিসাবে।
.
ইদানীং ইয়াহিয়া জঙ্গী সরকারের বেতার বার্তায় প্রচারিত হয়েছে যে বাংলার বিদ্রোহ দমন করতে আরও আড়াই ডিভিশন (৩৫ হাজার) খান সেনা বাংলায় পাঠান হচ্ছে। এখন স্বভাবতই প্রশ্ন জাগে তবে আগের ৩ ডিভিশন পাঞ্জাবী গেল কোথায় ? তারা কি বাড়ী যেয়ে ছুটি যাপন করছে ? না, বাঙ্গালী বীরেরা তাদেরকে পাতালপুরীতে নিমন্ত্রণ খাওয়াতে নিয়ে গেছেন ? স্বাধীন বাংলার বেতার কেন্দ্রের ঘোষণা ও বিভিন্ন সূত্র থেকে পাওয়া খবর হতে স্পষ্টই বুঝা যাচ্ছে যে, বাংলার স্বাধীনতা সংগ্রাম শুরু হওয়া থেকে আজ পর্যন্ত কমপক্ষে ২৫০০০ (পঁচিশ হাজার) পাক সেনা নিহত ও বহু আহত হয়েছে।
.
যুদ্ধবাজ টিক্কা খাঁ যে বাংলাদেশের ৪৮ ঘণ্টার মধ্যে আয়ত্তে আনবেন- আজ ৪৮ ঘণ্টার স্থলে ৮০ দিন অর্থাৎ ১৯২০ ঘণ্টা বিলীন হয়ে গেল, এর মদ্যে না পারলেন বাংলাদেশকে দমন করতে না পারলেন ২৫০০০ খান সৈন্যের জীবন রক্ষা করতে। বর্তমান হালে আর পানি পাচ্ছে না পাঞ্জাবীদের। অবস্থা বেগতিক দেখে সামরিক কর্তৃপক্ষ সাধারণ ক্ষমা প্রদর্শন করেছেন দেশবাসীকে এবং তারাও দেশবাসীর নিকট হতে ক্ষমা চেয়েছেন। কথাটি ঠিক মানানসই হল না কার কাছে। বাংলা বাসীকে প্রশ্ন করি তারা কি কার করুণার পাত্র হতে চান অথবা ক্ষমা করতে চান জালেম, অগ্নিসংযোগকারী, লুণ্ঠনকারী, লক্ষ লক্ষ নিরস্ত্র নরনারী, বৃদ্ধ, শিশু হত্যাকারী মা-ভগিনীর ইজ্জত বিনষ্টকারী ইয়াহিয়ার পশু পাঞ্জাবী সেনাদেরকে? কিন্তু এর উত্তর বাংলা বাসী বহু পূর্বেই দিয়েছেন কোন “আপোষ নেই” নেই কোন রাজনৈতিক সমাধান।
.
এর একমাত্র সমাধান “অস্ত্র” অথবা বাংলার “স্বাধীনতা”। ওয়াদা খেলাপ কারীদের আজ আর কোনও কথায় বিশ্বাস নেই। দেশকে স্বাধীন আমরা করবোই। লক্ষ লক্ষ রক্তস্রোত বৃথায় যেতে দিবো না। আজ পূর্বের আকাশে রাঙা প্রভাতের বিজয় কেতন নিয়ে ধীরে জেগে উঠেছে সোনার সূর্য। ওই শোনা যায় জয়ভেরির নিনাদ “স্বাধীন বাংলা’
.
সৌ রভ

.
আমাদের লক্ষ্য মৃত্যু অথবা জয়লাভ
.
দশ লক্ষ শহীদের তাজা রক্তের বন্যায় ভেসে গেছে “পাকিস্তান”- এর শবদেহ। বীর প্রসবিনী। বাংলার লক্ষ লক্ষ দামাল ছেলেরা এখন সুদূর চট্টল থেকে দিনাজপুরের রোদ্র-ক্ষরা মালভূমি পর্যন্ত পঁয়ষট্টি হাজার গ্রাম গড়ে তুলেছে এক একটি দুর্জয় দুর্গ।
.
পদ্মা-মেঘনা-যমুনা আর তিস্তার কূলে কূলে গড়ে ওঠা জনপদে আজ শুধুমাত্র একটি শপথই  প্রতিধ্বনিত হচ্ছে- ‘এবার আর শহীদ নয় গাজী হবো।” পাক জঙ্গী চক্র সোনার বাংলাকে শ্মশানে পরিণত করার পর, বাংলাদেশে আবার পাকিস্তানের পতাকা ওড়াতে চায়। তারা ইসলাম ও সংহতি রক্ষা করতে গিয়ে হত্যা করেছে লক্ষ লক্ষ নিরপরাধ অসহায় নর-নারী আর শিশুদের, ধ্বংস করেছে মসজিদ, মন্দির স্কুল কলেজ, কলকারখানা। ক্ষেত- খামার, জমা-জমি আর গ্রামের পর গ্রাম জ্বালিয়ে দিয়ে রচনা করেছে পাকিস্তানের সমাধিস্থল- সে সমাধির পড়ে একমাত্র স্বাধীন বাংলার পতাকাই উড়বে।
.
দশ লক্ষ শহীদের রক্তে সিক্ত পাকিস্তানের পতাকার সাথে আমাদের কোন মিত্রতা নেই- কোন সম্পর্ক নেই- নেই কোন আপোষ। যে কোন মূল্যেই হোক না কেন বাংলাদেশের স্বাধীনতা রক্ষা আমরাই করবই। আমাদের লক্ষ্য মৃত্যু অথবা জয়লাভ।
.
.

.
পাকিস্তানের বিধ্বস্ত অর্থনীতি
স্বদেশ
১ম বর্ষঃ ১ম সংখ্যা
১৬ জুন, ১৯৭১
.
পাকিস্তানের বিধ্বস্ত অর্থনীতি
.
যুদ্ধ শুরু হবার পর থেকেই করাচীর কাগজগুলি বিদ্রোহীদের খবরাখবর পুরো চেপে যায় এবং তার ফল এতো পরিষ্কার হয়েছিল যে রাজনীতির বিশেষজ্ঞরা পর্যন্ত দ্বিধাগ্রস্ত হয়ে পড়েছিলেন। কিন্তু পরবর্তীকালে রাওয়ালপিন্ডি সরকার যবনিকার সামান্য অংশ তুলে যখন দেখালেন তখন পশ্চিম পাকিস্তানীরা তার অংশটুকু মাত্র দেখে স্তম্ভিত এবং বিষণ্ণ হয়ে পড়লেন।
.
তাঁরা প্রথম এই খবর জানলেন যখন মুহম্মদ ইয়াহিয়া খানের সামরিক সরকার বিদেশী চারশো কোটি পাউন্ড ঋণ ছ'মাসের জন্যে বিদেশী শক্তিগুলির কাছে আপতকালীন স্থগিতের জন্য আবেদন জানালেন এবং জ্বালানী তেলের দাম শতকরা ৮ থেকে ১০ ভাগের ওপর বাড়িয়ে দিলেন; তাছাড়া ৪৬টি জিনিষের ওপর দুই থেকে তিন গুণ কর স্থাপনও ছিল এর মধ্যে। ফলে জনগণের কাছে এই ঘটনাগুলি এলো এক ভয়াবহ মুদ্রাস্ফীতির পূর্বাভাস হিসাবে। পাকিস্তানী অর্থনীতিবিদরা বললেন, পূর্বদিকে সামরিক সরকারের যুদ্ধক্ষেত্রের জয়লাভ যদিও সম্ভব, জাতীয় উন্নতির ক্ষেত্রে তা ভয়াবহ দুর্গতির সূচনা।
.
এই তত্ত্বের সমর্থনে বলা যায় যে, পশ্চিম পাকিস্তানী ব্যবসায়ীরা তাঁদের ব্যবসাপত্র গোটাতে শুরু করেছেন, কারণ তাদের তৈরী জিনিষপত্রের দুই-তৃতীয়াংশের বাজার ছিল পূর্বাঞ্চল। কিন্তু সে বাজার আপাতত বন্ধ। দ্বিতীয়তঃ পূর্ব পাকিস্তানী বাঙালী ব্যাপকহারে ভারতে শরণ নেওয়ার ফলে চা শিল্পের পক্ষে তা এক চরম বিপদের ব্যাপার হয়ে দাঁড়িয়েছে- পাকিস্তানকে তারও বিকল্প রপ্তানির কথা চিন্তা করতে হবে। অবশ্য সবচেয়ে বেশী ক্ষতি হয়েছে পাট রপ্তানির ক্রমবর্ধমান হার কমে যাওয়ায়। পাকিস্তানের কাছে এই পাট ছিল বিদেশী মুদ্রা অর্জনের সবচেয়ে বড় সূত্র। কেবলমাত্র গত সপ্তাহের গোড়ার দিকেই কিছু রপ্তানি করা গেছে। সব মিলে যুদ্ধের দরুন দৈনিক মূল্য দিতে হচ্ছে ২০ লক্ষ পাউন্ড করে যে জাতির যুদ্ধের আগে জমা মোট টাকা ছিল ৮ কোটি২০ লাখ পাউন্ড তার পক্ষে এটা একটা বেশ ভারী ধরণের বোঝাই বলতে হবে।
.
নিকট ভবিষ্যতে এই অবস্থার খুব একটা উন্নতির আশা নেই। অফিসার মহল থেকে বলা হচ্ছে, পূর্বাঞ্চলে দ্রুত স্বাভাবিক অবস্থা ফিরে আসছে, কিন্তু অন্যেরা বলছেন যে, অবস্থা এখনও অনেকখানিই বিপ্লবীদের পক্ষে রয়ে গেছে। সেখানে জাতীয় করের ৪০ ভাগ কর দেওয়া বন্ধ রয়েছে। রাজনৈতিক স্থৈর্যও ফিরে আসেনি। গেরিলাদের প্রতি ক্ষমা প্রদর্শনের প্রতিশ্রুতি এবং সরকারী কর্মচারীদের প্রতি কাজে যোগদানের আদেশ প্রদান- সামরিক জান্তার এই বড়শির টোপে অল্প বাঙালিই ধরা দিয়েছেন। প্রকৃতপক্ষে, পূর্বাঞ্চলের অবিসংবাদিত রাজনৈতিক দল আওয়ামী লীগের ১৬৭ জন নির্বাচিত প্রতিনিধির মধ্যে মাত্র দুইজন তাঁদের স্বাধীনতার আন্দোলন আঞ্চলিকভাবে পরিত্যাগ করেছেন।
.
ক্রমবর্ধমান অর্থনৈতিক সংকট এবং পূর্বের নিরবিচ্ছিন্ন প্রতিরোধ পশ্চিমেও রাজনৈতিক ধাক্কা বয়ে এনেছে। প্রাদেশিক বিচ্ছিন্নতার আন্দোলনের অপরাধে উত্তর পশ্চিম সিন্ধু প্রদেশের ১২ জন নেতাকে সাম্প্রতিককালে গ্রেপ্তার করা হয়েছে।
.
তাছাড়া পশ্চিমের উচ্চাকাঙ্ক্ষী নেতা জুলফিকার আলি ভুট্টো তাঁর অনুগামীদের কাছে সামরিক শাসন অবসানের যে প্রতিশ্রুতি দিয়েছিলেন তা ব্যর্থ হওয়ায় মর্যাদাহীন হয়ে পড়েছেন। সর্বোপরি মুদ্রাস্ফীতি এবং বাঙালীদের প্রতিরোধ সংগ্রামই ইয়াহিয়ার কাছে ব্যক্তিগতভাবেই পতনের পূর্বাভাস হয়ে দেখা দিয়েছে। করাচীর একজন বিশিষ্ট রাজনীতিবিদ আমায় বলেছেন, ইয়াহিয়া খানকে ছ'মাসের মধ্যে এই সমস্যা মিটিয়ে ফেলতে হবে। অতঃপর সৈন্যবাহিনী বুঝবে যে, রাষ্ট্রপতি যতটুকু না চিবোতে পারেন তার চেয়ে বেশী মুখে পোরেন। ফলে তারা নতুন নেতা খুঁজতে চাইবে। ইয়াহিয়াকে বাতাসের অনুকূলে আসতেই হবে- অবশ্য সময়ও দ্রুতগতিতে বয়ে যাচ্ছে।
.

শিরোনামঃ সম্পাদকীয়

জানি রক্তের পিছে ডাকবে সুখের বান
.
সমগ্র বাংলাদেশ আজ যুদ্ধে লিপ্ত। পাকিস্তানের উপনিবেশবাদী জঙ্গী নাৎসীচক্রের ভাড়াটিয়া সৈন্যদের প্রতিহত ও সম্পূর্ণরুপে উৎখাত করার ইস্পাত কঠিন শপথ নিয়ে বাংলার আপামর কৃষক-শ্রমিক-ছাত্র-জনতা আজ মরণপণ সংগ্রামে লিপ্ত। যে কোন মূল্যেই হোক না কেন বাংলার পবিত্র মাটি থেকে হানাদার বাহিনীকে বিতাড়িত না করা পর্যন্ত বাংলাদেশের গণ-মানুষের এই যুদ্ধ অব্যাহত থাকবে।
.
বাংলার মানুষের রক্তদান কখনও বৃথা যায়নি। তাই দশ লক্ষ শহীদের রক্তের সাথে আমরা বিশ্বাসঘাতকতা করতে পারিনা। শহীদের এ রক্তদান আমরা বৃথা যেতে দিতে পারিনা।
.
বাংলাদেশের মানুষের অসীম ত্যাগ-তিতিক্ষা ও শৌর্য-বীর্য ইতিমধ্যেই বিশ্বের অন্যান্য  দেশের মানুষের শ্রদ্ধা অর্জনে সক্ষম হয়েছে। কোন বিদেশী শক্তির উপর নির্ভর না করে নিজেদের শক্তিতে বলীয়ান হয়ে বাংলার মানুষ যে একটি সুশিক্ষিত ও আধুনিক সমরাস্ত্রে সজ্জিত সেনাবাহিনীর সাথে যুদ্ধে লিপ্ত, এটা বিশ্বের মানুষের কাছে একটা চরম বিস্ময় হিসাবে দেখা দিয়েছে।
.
রক্ত আমরা দিয়েছি, আরো রক্ত দিতে আমরা প্রস্তুত। কিন্তু বাংলার স্বাধীনতা আমরা রক্ষা করবই। জয় আমাদের অবশ্যম্ভাবী। আমরা এই মর্মে বিশ্বের সকল স্বাধীনতাপ্রিয় জনগণ এবং গণতান্ত্রিক এবং সমাজতান্ত্রিক রাষ্ট্রের নিকট বাংলাদেশের এই মুক্তিযুদ্ধকে সর্বতোভাবে সাহায্য করার জন্য আবেদন জানাচ্ছি। জনবল আমাদের আছে, অস্ত্র, অর্থ, ঔষধপত্র এবং নৈতিক সমর্থন আমাদের একান্ত প্রয়োজন।
.

বিচ্ছিন্নতার পথে বাংলাদেশ

[আমেরিকার নিউজউইক সংবাদ সাপ্তাহিকের (১৫ই মার্চ সংখ্যায়) পাকিস্তানের তদানীন্তন রাজনৈতিক সংকট সম্পর্কে পাকিস্তান বিচ্ছিন্নতার পথে শীর্ষক এক রিপোর্ট প্রকাশিত হয়েছিল। ভাষান্তরিত নিবন্ধনটি প্রকাশ করা হল। ]

চূড়ান্ত হতাশা বাঙালীদের আজ বিচ্ছিন্নতার পথে পরিচালিত করেছে অধিকাংশ লোক তাতে বিচলিত হয়ে পড়েছেন। পশ্চিম পাকিস্তানী অফিসাররা স্বীকার করেন যে, পশ্চিমাঞ্চলে পাঁচ কোটি মানুষের তুলনায় পূর্বাঞ্চলের সাত কোটি জনসাধারণের রাজনৈতিক ও অর্থনৈতিক উন্নয়ন নিতান্ত সামান্য ই হয়েছে। যেমন বিগত তেইশ বছর ধরে কেন্দ্রীয় বাজেটের পাঁচ ভাগের চার ভাগ পশ্চিম পাকিস্তানে ব্যয় করা হয়েছে। পাকিস্তানের উচ্চপদস্থ সরকারী কর্মচারীদের প্রায় ৮৫ ভাগ এবং সেনাবাহিনীর অফিসারদের প্রায় ৯০ ভাগ পশ্চিম পাকিস্তানী এবং বিগত কয়েক বছরে পশ্চিমাঞ্চলে মাথা পিছু আয় বেড়েছে শতকরা ৪২ ভাগ, আর পূর্বাঞ্চলে মাত্র শতকরা ১৭ ভাগ। পূর্ব পাকিস্তানীরা দীর্ঘ বার বছর সামরিক একনায়কত্বের পর গত বছরের শেষভাগে দেশের প্রথম স্বাধীন সাধারণ নির্বাচনের মাধ্যমে (নিউজউইক ডিসেম্বর ২১) তাদের পুঞ্জীভূত রোষের চূড়ান্ত বহিঃপ্রকাশ ঘটেছে। পূর্ব পাকিস্তানে বাঙালী জাতীয়তাবাদী অগ্নিপুরুষ শেখ মুজিবুর রহমানের নেতৃত্বে পরিচালিত আওয়ামী লীগ দল আশ্চর্যজনকভাবে শতকরা ৯৮ ভাগ ভোট লাভ করেন। শেখ মুজিবুর তাঁর অনুরক্তদের মধ্যে 'মুজিব' নামে পরিচিত। মুজিব তাঁর ছয় দফা কর্মসূচীর জোরেই নির্বাচনে জয়লাভ করেন। এই ছয় দফা কর্মসূচী মূলত পাকিস্তান রাষ্ট্রকে একটি শিথিল কনফেডারেশনে পরিণত করবে। এতে প্রদেশগুলোকে সত্যিকারের স্বায়ত্তশাসন দিয়ে কেন্দ্রের জন্যে নিতান্ত সামান্য ক্ষমতাই অবশিষ্ট রাখা হয়েছে। কেন্দ্রের হাতে শুধু বৈদেশিক নীতি এবং জাতীয় প্রতিরক্ষার বিষয় ছাড়া আর কিছুই দেয়া হয়নি। আর নতুন জাতীয় পরিষদে নিশ্চিত সংখ্যাগরিষ্ঠতা লাভ করে মুজিব তথা পূর্ব পাকিস্তান তাদের রাষ্ট্রের ইতিহাসে, সর্বপ্রথম মুক্তির পথ করে নেয়ার মত রাজনৈতিক শক্তি অর্জন করেছে। এই সমস্ত ঘটনা পশ্চিম পাকিস্তানে বেশ আলোড়ন সৃষ্টি করেছে। এখানে উল্লেখ্য যে, গত ডিসেম্বরের নির্বাচনে প্রভাবশালী বামপন্থী নেতা জুলফিকার আলী ভুট্টোর নেতৃত্বে পাকিস্তান পিপলস পার্টি পশ্চিম পাকিস্তানে শীর্ষস্থান অধিকার করেছেন। কিন্তু তিনি আওয়ামী লীগের হাতে সংসদীয় পরাজয় মেনে নিতে রাজি হলেন না। নির্বাচনে আওয়ামী লীগ পেয়েছে ১৬৭টি ও পাকিস্তান পিপলস পার্টি পেয়েছে ৮২টি আসন। জুলফিকার আলী ভুট্টো কেবল যে সংসদীয় পরাজয় পরাজয় মেনে নিতে রাজি হলেন না তা নয় তাঁর দলের পরিষদ সদস্যদের বলে দিলেন কেউ যেন জাতীয় পরিষদের অধিবেশনে যোগদান না করে। এর ফলে বৃটেনে ট্রেনিংপ্রাপ্ত অন্তঃসারশূন্য সৈনিক প্রেসিডেন্ট ইয়াহিয়া খান পড়লেন দুজন আপোষ বিমুখ রাজনীতিবিদের পাল্লায়। শেখ মুজিবর রহমান ও জুলফিকার আলী ভুট্টো দুজনেই রাজনৈতিক মঞ্চের কুশলী নট। 
.
অবশেষে ইয়াহিয়া খান ভাবলেন যে, তাঁকে সময়ের সাথে তাল মিলিয়ে যেতে হবে। এ উদ্দেশ্যে জাতীয় পরিষদের উদ্বোধনী অধিবেশন বাতিল করে তিনি চলতি সপ্তাহের মধ্যে পাকিস্তানের শীর্ষস্থানীয় রাজনীতিবিদদের একটি সম্মেলন আহবান করেছেন। এই সম্মেলন ই হয়তো অচলাবস্থার নিরসন ঘটানোর একটি শেষ ও দুঃসাহসিক প্রচেষ্টা। কিন্তু ইয়াহিয়ার এই আমন্ত্রণ শেখ মুজিব প্রত্যাখ্যান করেছেন এবং সপ্তাহ শেষের ঘটনাবলী দেখে মনে হয় তিনি অবিলম্বে পূর্ব পাকিস্তানের স্বাধীনতা ঘোষণা করবেন। এই ঘটনার পর ইয়াহিয়া এক ঘোষণার মারফত এ মাসের শেষের দিকে জাতীয় পরিষদ অধিবেশন উদ্বোধনের ব্যাপারে তাঁর মতামত দেশবাসীকে জানিয়ে দিলেন এবং সেই সাথে এক হুশিয়ারি উচ্চারণ করে বললেন যে, 'পাকিস্তানের সংহতি ও নিরাপত্তার নিশ্চয়তা বিধানের জন্যে সেনাবাহিনী এগিয়ে আসতে পারে। দেশকে রাজনৈতিক ভরাডুবির হাত থেকে রক্ষার জন্যে ইয়াহিয়ার চেষ্টা সত্ত্বেও পর্যবেক্ষক মহল মনে করেন যে, অবস্থা এখন পাকিস্তানী রাজনৈতিক নেতৃবৃন্দের আয়ত্তের বাইরে। হয়তো সীমাবদ্ধ অনুভূতিই ভবিষ্যৎ ঘটনাবলী নিয়ন্ত্রিত করবে। নিউজউইকের ঢাকায় অবস্থানরত লোরেন জেন কিনসকে পাশ্চাত্যের জনৈক কূটনীতিক বলেছেন, "পাকিস্তানের দুই অংশ বিচ্ছিন্ন হয়ে পড়বে কি পড়বে না এটা এমন কোন প্রশ্ন নয়। এখন প্রশ্ন দাঁড়িয়েছে স্বাধীনতা কবে হবে। কি আগামী সপ্তাহে, না কি আগামী মাসে অথবা এর জন্যে আরো বছর খানেক কি বছর দুয়েক সময় লাগবে। দুর্ভাগ্যবশত মনে হয় পশ্চিম পাকিস্তান ও পূর্ব পাকিস্তান খুব তাড়াতাড়িই বিচ্ছিন্ন হবে; খুব বেশী দেরী হবে না।"
.
.

আমাদের প্রধান সেনাপতিঃ জেনারেল ওসমানী

বাংলাদেশ বাহিনীর প্রধান সেনাপতি জেনারেল মুহম্মদ আতাউল গণী ওসমানীর নাম আজ বাংলার ঘরে ঘরে গর্বের সঙ্গে উচ্চারিত হচ্ছে। আত্মত্যাগ ও নিষ্ঠা এবং সর্বোপরি দৃপ্ত ও বিচক্ষণ নেতৃত্বের জন্য বাংলার এই চিরকুমার প্রধান সেনাপতি সকলের কাছে সুপরিচিত। আজ তিনি দেশের স্বাধীনতা সংগ্রামের পুরোভাগে এসে দাঁড়িয়েছেন। তাঁর সবল নেতৃত্বে হাজার হাজার বাঙ্গালী এগিয়ে চলেছে জয়যাত্রার পথে, নব জনগণ বাংলার নতুন ঊষার পথে।

জাতিগত অধিকার এবং গণস্বার্থ আদায়ের জন্য যে সজাগ দৃষ্টি এবং সংগ্রামী মানসিকতার প্রয়োজন, বাঙ্গালীদের মধ্যে সেই উপলব্ধিকে জোরদার করার জন্য জেনারেল ওসমানী অক্লান্ত পরিশ্রম করে যান তাঁর কর্মজীবনের প্রথম থেকেই।

১৯৫১ সালের শেষের দিকে জেনারেল ওসমানী কর্তৃক ইস্ট বেঙ্গল রেজিমেন্টের অধিনায়কত্ব গ্রহণ করার পর থেকে রেজিমেন্টের ইতিহাসে এক গৌরবোজ্জ্বল অধ্যায়ের সূচনা হয়। বাঙ্গালীদের সামরিক বাহিনীতে না নেয়ার জন্য বাঙ্গালীবিদ্বেষ স্বার্থ সংশ্লিষ্ট মহল 'বাঙ্গালীরা সামরিক জাতি নয়' এই মর্মে যে মিথ্যা প্রচারণা চালিয়ে যাচ্ছিল সেটাকে প্রতিরোধ করার জন্য তিনি প্রাণপন ঢেলে দেন ইস্ট বেঙ্গল রেজিমেন্টের সর্বাত্মক উন্নতি সাধন ও মান উন্নয়নের জন্য। কতৃপক্ষ কর্তৃক সকল রকমের বিঘ্ন সৃষ্টি করা সত্ত্বেও তিনি অক্লান্ত পরিশ্রম করে এই রেজিমেন্টকে একটি সংগ্রামী যোদ্ধাদল হিসেবে সুপ্রতিষ্ঠিত করেন যার ফলে যুদ্ধকৌশল এবং বীরত্বের দিক থেকে ইস্ট বেঙ্গল রেজিমেন্ট পাকিস্তানের বেলুচ এবং পাঞ্জাব ইত্যাদি সকল দলের মধ্যে নিজেদেরকে শ্রেষ্ঠ প্রতীয়মান করে। এই ইস্ট বেঙ্গল রেজিমেন্ট পাকিস্তানে শ্রেষ্ঠত্ব অর্জন করে। তারই প্রতিফল আমরা দেখি ১৯৬৫ সালের ভারত পাকিস্তান যুদ্ধের লাহোর রণাঙ্গনে। সেই যুদ্ধে বীর বিক্রমে লড়াই করে লাহোরকে রক্ষা করে এই বাঙ্গালীরাই।

বাঙ্গালীদের সম্পর্কে পাঞ্জাবী চক্রের মিথ্যা প্রচারণার অবসান ঘটানো এবং সেনাবাহিনীতে বাঙ্গালীদের অধিকার প্রতিষ্ঠার সংগ্রামে জেনারেল ওসমানী থাকতেন সকলের পুরোভাগে। এই জন্য তিনি পাকিস্তান সামরিক চক্রের বিরাগভাজন হন। সামরিক শিক্ষা ও কর্মদক্ষতার দিক থেকে তাঁর সমকক্ষ সেনাপতি কেউ নেই, তবু তাঁর পদোন্নতি বন্ধ করে দেয়া হয়।

এখানে উল্লেখযোগ্য যে তদানীন্তন ভারতীয় সেনাবাহিনীর মধ্যে জেনারেল ওসমানীই সর্বকনিষ্ঠ মেজর হিসাবে নিযুক্ত হন। বাঙ্গালী অফিসারদের সবসময়ই পাকিস্তানে দাবিয়ে রাখা হয়। তিনি নিজের ভবিষ্যৎ এবং কর্তৃপক্ষ থেকে সম্ভাব্য সকল রকম বিপদ উপেক্ষা করে এইসব বাঙ্গালীদের উন্নতির জন্য লড়াই করে গেছেন। আর বাংলাদেশ এবং বাংলাদেশের মানুষের প্রতি ভালবাসা এবং তাদের হয়ে সংগ্রাম করার কারণে তাঁকে সামরিক কর্তৃপক্ষের তরফ থেকে বিভিন্নভাবে পর্যুদস্ত হতে হয়।

সাধারণ সৈনিকদের প্রতি তাঁর অকৃত্র স্নেহ এবং বাংলার মানুষ তথা বাংলার ভাষার প্রতি তাঁর ভালবাসার প্রমাণ নিম্নোক্ত দুটি ঘটনা থেকেই মেলে। সামরিক বাহিনীতে উর্ধ্বতন অফিসারদের কাছে সুবেদার মেজরদের দৈনন্দিন একটা রিপোর্ট দেয়ার রেওয়াজ আছে। পাকিস্তান বাহিনীর নির্দেশ হচ্ছে, এই রিপোর্ট একমাত্র উর্দুতেই দেয়া চলবে। জেনারেল ওসমানী এই সর্বপ্রথন তাঁর সুবেদার মেজরকে বাংলায় রিপোর্ট দেয়ার অনুমতি দেন। এই জন্য পাকিস্তান সামরিক চক্র তাঁর কাছ থেকে কৈফিয়ৎ দাবী করে এবং তিনিও তার যথাযোগ্য জবাব দেন। আর একটি ঘটনা হয়ত অনেকেরই জানা নেই। জেনারেল ওসমানী এক দানপত্রে তাঁর সকল সম্পত্তি ইস্ট বেঙ্গল রেজিমেন্টকে দিয়েছেন। বাংলাদেশের প্রতি এবং বাঙ্গালী বাহিনীর প্রতি তাঁর আন্তরিক প্রীতির পরিচয় এখানেই পাওয়া যায়।

জেনারেল ওসমানী ১৯১৮ সালের ১লা সেপ্টেম্বর পূর্ব-বাংলার সিলেট জেলার সুনামগঞ্জে জন্মগ্রহণ করেন। তাঁর পূর্বপুরুষ শাহ নিজাম উদ্দিন ওসমানী হজরত শাহজালালসহ গৌরগোবিন্দ সিংহের রাজত্বকালে এদেশে আসেন। তাঁর পিতা মরহুম খান বাহাদুর মফিজুর রহমান, বি. এ. কে. এইচ. এম সততা, মানবপ্রীতি ও নিঃস্বার্থ দেশ প্রেমের জন্য খ্যাত ছিলেন।

জেনারেল ওসমানী কলিকাতা বিশ্ববিদ্যালয়ের অধীন সিলেট গভর্নমেন্ট হাইস্কুল থেকে প্রথম বিভাগে ম্যাট্রিকুলেশন পরীক্ষায় উত্তীর্ণ হন এবং ইংরেজীতে বিশেষ দখলের জন্য প্রিটোরিয়া প্রাইজ লাভ করেন। ১৯৩৪ সালে তিনি উচ্চ শিক্ষার্থে আলিগড় মুসলিম বিশ্ববিদ্যালয়ে গমন করেন। ১৯৩৮ সালে তিনি কলা বিভাগে ডিগ্রী লাভ করেন এবং ১৯৩৯ সালে মাস্টার ডিগ্রীর চূড়ান্ত পরীক্ষার পূর্বেই ভারতীয় সেনাবাহিনীতে ক্যাডেট হিসাবে যোগদান করেন। ১৯৪০ সালের ৫ই অক্টোবর তিনি ইন্ডিয়ান মিলিটারী একাডেমী, দেরাদুন থেকে সামরিক শিক্ষা শেষ করে বৃটিশ ইন্ডিয়ান কমিশন প্রাপ্ত হন। এরপর থেকে তাঁর দ্রুত পদোন্নতি হয়। ১৯৪১ এর ফেব্রুয়ারীতে ক্যাপ্টেন এবং ১৯৪২ এর ফেব্রুয়ারীতে তৎকালীন বৃটিশ সাম্রাজ্যের সর্বকনিষ্ঠ মেজর হন ও মাত্র ২৩ বছর বয়সে একটি যান্ত্রিক পরিবহন ব্যাটালিয়নের অধিনায়ক হয়ে এক রেকর্ড সৃষ্টি করেন।

দ্বিতীয় মহাযুদ্ধে বর্মা রণাঙ্গনে যে অল্প কয়েকজন অশ্বেতাঙ্গ অধিনায়ক যুদ্ধ পরিচালনায় নিযুক্ত হয়েছিলেন তিনি তাঁদের মধ্যে অন্যতম। ১৯৪৬ সালের বৃটিশ সেনাবাহিনীতে ইস্টার্ন কমান্ড সিলেকশন কমিটি কর্তৃক তিনি উচ্চ শিক্ষার জন্য মনোনীত হন এবং ১৯৪৭ সালের ফেব্রুয়ারীতে অনুষ্ঠিত ফাস্ট পোস্টওয়ার স্টাফ কলেজ এন্ট্রেস পরীক্ষায় বৃটিশ ও ভারতীয় সেনাবাহিনীর অফিসারদের সঙ্গে প্রতিযোগিতায় উচ্চস্থান লাভ করেন এবং স্টাফ কলেজে ১৯৪৮ সনের কোর্সে স্থান অর্জন করেন।

এখানে উল্লেখযোগ্য যে তিনি আই. সি.এস. এ কোয়ালিফাইড হওয়ায় ইন্ডিয়ান পলিটিক্যাল সার্ভিসের জন্যও ১৯৪৬ সালেই মনোনীত হন। কিন্তু সৈনিক জীবন পরিত্যাগ করতে অস্বীকার করেন। পরে ১৯৪৭ সনের শুরুতে তৎকালীন ভারতীয় অন্তবর্তী সরকারের পররাষ্ট্র সচিব জওহরলাল নেহেরু তাঁকে একটি কুটনৈতিক পদ গ্রহণের জন্য আহবান জানান। জেনারেল ওসমানী সে প্রস্তাবও প্রত্যাখান করেন। একই সালে তিনি লেফটেন্যান্ট কর্ণেল পদের জন্য মনোনীত হন এবং বৃটিশ ভারতের সিমলাস্থ জেনারেল হেডকোয়ার্টার্স এ কোয়ার্টার মাষ্টার জেনারেলের শাখায় সেকেন্ড গ্রেড স্টাফ অফিসার পদে নিযুক্ত হন।

ভারত বিভাগের পরপরই তিনি পাকিস্তানের জন্য অংশ নির্ধারণের দায়িত্ব গ্রহণ করেন। এই বছর সাতই অক্টোবর পাকিস্তানে তাঁকে লেফটেন্যান্ট কর্ণেল পদে উন্নীত করা হয়। তারপর ১৯৪৮ সালে তিনি কোয়েটা স্টাফ কলেজের কোর্সে যোগদান করেন। ১৯৪৯ সনে স্টাফ কলেজ থেকে ডিগ্রী লাভ করার পর তাঁকে তদানীন্তন চীফ অফ দি জেনারেল স্টাফ মেজর জেনারেল রেজিনাল্ড হাটন এর সহকারী স্টাফ অফিসার পদে নিয়োগ করা হয়।
এরপর বিভিন্ন পদে সৈন্যবাহিনীতে অধিনায়কত্ব এবং বিশেষ খ্যাতি অর্জনের পর ১৯৫২ সনের দিকে তাঁকে ইস্ট বেঙ্গল রেজিমেন্টের প্রথম ব্যাটেলিয়নের ভার দেয়া হয়। ১৯৫৫ সনে তাঁকে ই,পি রাইফেলস এর অতিরিক্ত কমান্ডান্ট পদে বহাল করা হয়।

১৯৫৬ সনে তিনি কর্ণেল পদে উন্নতি হন এবং জেনারেল হেড কোয়াটার্স এর জেনারেল স্টাফ এ মিলিটারী অপারেশনের ডেপুটি ডাইরেক্টর পদ গ্রহণ করেন। এই সময় থেকে তিনি বহু আন্তর্জাতিক সামরিক ও পরিকল্পনার বৈঠকে পাকিস্তানের প্রতিনিধিত্ব করেন এবং বিদেশী রাষ্ট্রের সর্বাধিনায়কদের শ্রদ্ধা ও প্রশংসা অর্জন করেন।

১৯৬৪ সনে তিনি যুক্তরাষ্ট্রে যান এবং সেখানকার সাঁজোয়া, গোলন্দাজ, পদাতিক এবং বিমানবাহী শত্রু ও অস্ত্রের বিরুদ্ধে নিরাপত্তা ব্যবস্থা সম্পর্কে অবহিত হন।

১৯৬৭ সনে জেনারেল ওসমানী সেনাবাহিনী থেকে অবসর গ্রহণ করেন।

অবশেষে ১৯৭১ সনের এপ্রিল মাসে বাঙ্গালীরা তাঁকে তাঁর উপযুক্ত মর্যাদা দেয় এবং বাঙ্গালী সেনাবাহিনীর সর্বাধিনায়ক পদে তাঁকে বরণ করে নেয়। একই সঙ্গে গণপ্রজাতান্ত্রিক বাংলাদেশ সরকার তাঁকে জেনারেল পদে উন্নীত করেন। আজ তাঁরই অধিনায়কত্বে বাংলার সংগ্রামী সেনারা এগিয়ে চলেছে এক নবতর ভবিষ্যতের পানে।
.
.
জেসিকা গুলশান তোড়া

সংবাদপত্রঃ স্বদেশ
তারিখঃ ১ জুলাই, ১৯৭১

লন্ডনের চিঠি
বাংলাদেশকে স্বীকৃতি না দিয়ে রাজনৈতিক সমাধান জলের উপর আল্পনা কাটার নামান্তর
(মাহমুদ হোসেন প্রদত্ত)

পাকিস্তান সরকারের পৃষ্ঠপোষকতায় বিশিষ্ট ইংরেজী 'দৈনিক মর্নিং নিউজের' করাচী সংস্করণের অন্যতম সহকারী সম্পাদক মিঃ এন্টনী মাসকারেনহাস সম্প্রতি পাকিস্তান থেকে সপরিবারে এখানে চলে এসে সানডে টাইমস পত্রিকায় বাংলাদেশের হত্যাযজ্ঞ সম্পর্কে যে বিস্তারিত বিবরণী দিয়েছেন তাতে থলের বিড়াল বেরিয়ে পড়েছে। ত্যাগী পাকিস্তানী সাংবাদিক মিঃ মাসকারেনহাস- তোমাকে জানাই অভিনন্দন।

কালজয়ী নির্ভীক সাংবাদিক বন্ধু মিঃ মাসকারেনহাস প্রদত্ত 'সানডে টাইমসের' সেই স্টোরি পাকিস্তানী কাগজে ছাপবে না এ জানি। কিন্তু সকল দেশের স্বাধীন পত্র-পত্রিকা তা ছাপিয়েছে; ভারতীয় পত্র-পত্রিকাও তা ছাপাতে কুন্ঠিত হয়নি। এখানে বন্ধু মিঃ মাসকারেনহাসের সাথে আমার আলাপ হয়েছে। তিনি তার দেশের (পাকিস্তান) অন্যান্য প্রত্যক্ষ করেছেন ধ্বংসলীলা। বিরাট জনপদগুলো দেখে কান্না পেয়েছে তাঁর। এই কিছুদিন আগেও বাংলাদেশের যে সব জনপদ ছিল প্রাচুর্যে ভরা, হাসি গানে মুখরিত; সে সব জনপদে এখন কবরের নিস্তব্ধতা বিরাজ করছে। অধিকাংশ ঘরবাড়ীতে মানুষ নেই এমন কি নেই জানালা-দরজা। দোকানপাট খা খা করছে। সরকারী অফিসগুলো দরজা খোলা থাকলেও কোন কর্মচারী দেখেননি তিনি। যে সব উর্দুভাষী মানুষ তাঁর চোখে পড়েছে তাদের দেহ অনশন ক্লিষ্ট বা রোগাজীর্ণ। আর দেখেছেন অগণিত মানুষের ফসিল। কলকারখানার চাকা বন্ধ, মাঠে মাঠে ফসল নেই, আছে ঘাস ও অন্যান্য তৃণের সমাহার। আর দেখেছেন জলে স্থলে অন্তরীক্ষে শুধু সেনাবাহিনীর অশুভ পদচারণা, যাদের চোখ বাজপাখীর মত সর্বত্র শিকার খুঁজছে। সে শিকারটি কি তা আর বলে দিতে হয় না। যদিও পাকিস্তানের সামরিক জান্তা সরকার সফরকারী সাংবাদিককে পশ্চিম পাকিস্তানের নাগরিক এবং বাংলাদেশে বসবাসকারী উর্দুভাষী বাসিন্দাদের দ্বারা সৃষ্ট কৃত্রিম স্বাভাবিক পরিবেশ দেখানোর চেষ্টা করেছিল কিন্তু তা দিয়ে বিভীষিকাকে ঢাকা যায়নি, যায় না। তবে মাসকারেনহাস আপ্রাণ প্রচেষ্টায় খুব গোপনে এবং সতর্কতার সাথে স্বাধীনতা সংগ্রামীদের সাক্ষাৎ লাভে সমর্থ হয়েছিলেন।

তাদের সাথে আলাপ করে তিনি জানতে পেরেছেন কোন আপোষ নয়, বাংলাদেশকে শত্রুমুক্ত না করা পর্যন্ত সংগ্রাম চলবে। মাসকারেনহাসের মন্তব্যঃ এই তো কথার মত কথা। তেতো বলে অপবাদ থাকলেও বাঙ্গালীরা সত্যিই বীরের জাত। অধিকার সচেতন বাঙ্গালীরা নিজেদের মৌলিক দাবী প্রতিষ্ঠার প্রশ্নের এ ব্যাপারে কাউকে তোয়াক্কা রাখে না।

মাসকারেনহাসের রিপোর্ট বিশ্বে যে আলোড়ন সৃষ্টি করেছে, এই বিংশ শতাব্দীর সাংবাদিকতার ইতিহাসে এখানে তা অনুভব করা যায়। এখন আর কিছুই লুক্কায়িত নেই। বাংলাদেশের চলমান ঘটনাবলীর কাছে মাইলাইর হত্যাযজ্ঞ তুচ্ছ বলে এখানে অনেকে অভিমত প্রকাশ করেছেন। অবশ্যি ঘটনার শুরুতে ভারতের বার্তা সরবরাহ প্রতিষ্ঠান পি,টিআই বাংলাদেশের জনৈক হাই পারসোনালিটির বরাত দিয়ে এ ধরনের একটি খবর ক্রিড করেছিলেন। তা আজ সত্য বলে প্রমাণিত হয়েছে। প্রমাণিত হয়েছে যে এটা কখনই পাকিস্তানের ঘরোয়া ব্যাপার হতে পারেনা। এমনি বাংলাদেশের প্রিয় নেতা বঙ্গবন্ধু শেখ মুজিব বিঘোষিত স্বাধীনতা মেনে নিয়ে কোন রাজনৈতিক মীমাংসা হওয়াও অসম্ভব ব্যাপার। এটা বিশ্বের জনমত। কারণ পাকিস্তান আর বাংলাদেশ প্রকৃতপক্ষে ভৌগলিকভাবে এবং অনেক দিক থেকে সম্পূর্ণ সামনজ্যহীন। সুতরাং এ দুটোকে এক সুতোয় বেঁধে রাষ্ট্র হিসেবে দাঁড় করান যায় না। আর যেহেতু বাংলাদেশের জনসংখ্যা পশ্চিম পাকিস্তানের তুলনায় বেশী সে ক্ষেত্রে নীতিগতভাবে বাংলাদেশের অধিবাসীরা প্রশাসনিক ব্যাপারে পশ্চিম পাকিস্তানের নেতৃত্ব মেনে নিতে পারে না। এবং তা চাপিয়ে দেয়ার চেষ্টা হবে জলের উপর আল্পনা কাটার নামান্তর।
.
.
আহসান উল্লাহ 

শিরোনামঃ বাংলাদেশের স্বীকৃতি এখন কেবল সময়ের প্রশ্ন মাত্র
সংবাদপত্রঃ স্বদেশ ১ম বর্ষঃ ৩য় সংখ্যা
তারিখঃ ১৪ জুলাই, ১৯৭১ 
.
বিষয়ঃ বাংলাদেশের স্বীকৃতি এখন কেবল সময়ের প্রশ্ন মাত্র 
.
প্রখ্যাত মার্কিন সাপ্তাহিক পত্রিকা নিউজউইক এ বাংলাদেশের গণহত্যার করুণ চিত্র তুলে ধরা হয়েছে।বলা হয়েছে এই হত্যাযজ্ঞের সাথে ইতিহাসে অন্য কোন ধ্বংসলীলার তুলনা হতে পারে না। উক্ত পত্রিকায় আরও বলা হয়েছে যে এই হত্যালীলা ও নরমেধযজ্ঞের ফল একটিই হচ্ছে পূর্ব পাকিস্তান আজ নামমাত্র পাকিস্তানের অংশ। যে পাশবিকতা চালানো হয়েছে পূর্ব পাকিস্তানের মানুষের উপর তাতে আর কোন দিন পূর্ব ও পশ্চিমের একত্রে জোড়া লাগানো যাবে না। পাকিস্তানের দুই অংশ চিরদিনের মত বিচ্ছিন্ন হয়ে গেল। রক্তস্নাত বাংলাদেশের স্বীকৃতি এখন কেবল মাত্র সময়ের ব্যাপার। 
.
অপরদিকে ভিয়েনার পত্রিকার সাংবাদিক বাংলাদেশ সম্পর্কে দীর্ঘ প্রবন্ধ প্রকাশ করেছেন। উক্ত প্রবন্ধটিতে বলা হয়েছে শাসক জাতির গর্বে উন্মত্ত পাঞ্জাবীরা বাংলাদেশকে গণতান্ত্রিক অধিকার থেকে বঞ্চিত করেছে, ফলে বাঙালিরা বাধ্য হয়ে ঘোষণা করেছে তাদের স্বাধীনতা। পৃথিবীর বিভিন্ন দেশ পাকিস্তানকে অস্ত্র সরবরাহ করছে। আর এসব অস্ত্র এখন ব্যবহার হচ্ছে নির্বিকার গণহত্যায়। কিন্তু এই হত্যাকাণ্ডের ফলে পাকিস্তানের ঐক্য চিরতরে বিনষ্ট হয়েছে। স্বাধীন বাংলাদেশের স্বীকৃতি এখন কেবল সময়ের প্রশ্ন মাত্র।
.
আহসান উল্লাহ 

সংবাদপত্রঃ স্বদেশ ১ম বর্ষঃ ৩য় সংখ্যা
তারিখঃ ১৪ জুলাই,১৯৭১।
.
স্বাধীনতার দাবি করে মুজিব অন্যায় করেনি।
বাংলাদেশের স্বাধীনতার দাবি করে শেখ মুজিবুর রহমান কোন অন্যায় করেননি। জনগণের নির্বাচিত প্রতিনিধি যদি দেশের স্বাধীনতা চেয়ে থাকেন তাহলে তিনি রাজনৈতিক অপরাধী হতে পারেন না। পাকিস্তানের প্রেসিডেন্ট ইয়াহিয়া খানের কাছে তাই আমাদের একমাত্র দাবী, মুজিবুর রহমানের মুক্তি চাই। 
.
কলাসীম, গাইঘাটা, বনগাঁ ও বাগদার শরণার্থী শিবিরগুলো পরিদর্শনের পর কানাডার সরকারী দলের নেতা শ্রী জর্জ ল্যাচেন্স সাংবাদিকদের কাছে তার এ অভিমত ব্যক্ত করেন ।
.
বুধবার নয়াদিল্লী থেকে দমদম বিমানঘাঁটিতে নেমে তাঁরা সোজা সীমান্ত শিবিরগুলি পরিদর্শনে যান। পথের দুপাশে অগণিত জনতার মিছিল তাদের বারবার জিজ্ঞাসার কারণ হয়ে দাঁড়ায়। দোভাষীকে দিয়ে জিজ্ঞাসা করান , কোথায় তাদের ঘর, কত দূর থেকে তাঁরা এসেছে। সেই একই বেদনাময় কাহিনী। মায়ের বুক থেকে ছিনিয়ে নিয়েছে সন্তানকে, সদ্য বিবাহিত স্ত্রীর চোখের সামনে স্বামীকে হত্যা করেছে, ইয়াহিয়ার রক্তলোলুপ বাহিনীর রক্তের তৃষ্ণা তাতেও মেটেনি। প্রাণ নিয়ে পালিয়ে আসার পথেও হিংস্র কুকুরের মত তারা ঝাপিয়ে পড়েছে যুবতী কন্যাদের লুণ্ঠন আর কিশোরীদের হত্যা- ওপার বাংলা থেকে পালিয়ে আসা মানুষদের সবারই একই কাহিনী। কানাডিয়ান পার্লামেন্টের প্রতিনিধিরা তাদের জিজ্ঞাসা করলেন, তোমরা কি আর দেশে ফিরে যাবে না ? হ্যাঁ, যাবো, যদি মুজিব আমাদের ডাক দেয়। সবার মুখে একই উত্তর। 
.
আবেগআপ্লুত কানাডার নিউ ডেমোক্রেটিক পার্টির নেতা মিঃ এন্ড্রু ব্রেউইন, কনজারভেটিভ দলের নেতা মিঃ হিথ ম্যাকোয়ারি ও লিবারেল পার্টির নেতা মিঃ জর্জ ল্যাচেন্স বলে উঠেনঃ পাকিস্তানে গিয়ে আমাদের প্রধান কাজ হবে শেখ মুজিবুর রহমানের মুক্তির দাবী তোলা।
.
গণতান্ত্রিক কাঠামোয় কেউ যদি স্বাধীনতার দাবী করে তাহলে সে অন্যায় কিছু করবে না। কানাডায় এমন গণতান্ত্রিক দল আছে যারা কুইবেকের স্বাধীনতার দাবী তুলেছে। তাদের বিচ্ছিন্নতাকামি বলে তো জেলে তোলা হয়নি। কিংবা তাদের দেশদ্রোহী বানিয়ে পৃথিবীর সামনে হেয় করবার কোন চেষ্টা হয়নি। নিউ ডেমোক্র্যাটিক পার্টির নেতা শ্রী এন্ড্রু ব্রেইউন তাদের সফরের উদ্দেশ্য ঘোষণা করে বলেন, দুটি উদ্দেশ্য নিয়ে তারা ভারতে এসেছেন। একটি মানবিক কর্তব্য সম্পাদনের দায়িত্ব। অপরটি বাংলাদেশের রাজনৈতিক সমাধানের সম্ভাবনা পরীক্ষা করা। মানবিকতার দিক থেকে ভারতের কাঁধে সবচেয়ে বেশি বোঝা এসে পড়েছে। কানাডা তার কতটুকু সহজ করে দিতে পারে সেদিকে তাদের প্রধান লক্ষ্য। বাংলাদেশের রাজনৈতিক সমাধান না হলে বিশ্বশান্তি বিঘ্নিত হবে বলে তাদের বিশ্বাস। কারণ আমেরিকা, চীন ও রাশিয়া বাংলাদেশের উপর লোলুপ দৃষ্টিতে তাকিয়ে আছে। তাই ভয় হয়,রাজনৈতিক সমাধানের সম্ভাবনা সুদূর পরাহত না হয়ে পড়ে। 
.
তিনি আরও বলেন, মাত্র ছ’মাস শরণার্থীদের থাকা খাওয়ার জন্য প্রায় চল্লিশ কোটি ডলার খরচ হবে। কানাডা ইতিমধ্যেই কিছু অর্থ ও অন্যান্য সামগ্রী পাঠিয়েছে। শরণার্থীদের দেখে যাবার পর তারাও সরকারের কাছে দাবী তুলবেন, কত বেশি সাহায্য শরণার্থীদের দেওয়া সম্ভব সেদিকে নজর দিতে। 
.
লিবারেল পার্টির নেতা শ্রী জর্জ ল্যাচেন্স বলেন, অর্থনৈতিক সাহায্যের জন্য পাকিস্তানকে বিশ্বের অন্যান্য রাষ্ট্রের উপর নির্ভর করতে হয়। তাই এমন পরিকল্পিত গণহত্যা করার আগে তারা যদি বিশ্বের অন্যান্য দেশের পরামর্শ গ্রহণ করত তবে তা অনেক বেশি বাস্তব ও বুদ্ধিমানের কাজ হত।
.
আহসান উল্লাহ 
[bookmark: page_100]<৬,৫৩,১০০>
সংবাদপত্রঃ স্বদেশ ১ম বর্ষঃ ৩য় সংখ্যা
তারিখঃ ১৪ জুলাই,১৯৭১
.
রক্তে মোদের জ্বলছে আজ প্রতিশোধের আগুন। 
.
বাংলাদেশের মুক্তিপাগল সাড়ে সাত কোটি মানুষ আজ পাকিস্তানের উপনিবেশবাদী জঙ্গি নাৎসী চক্রের ভাড়াটিয়া সৈন্যবাহিনীর বিরুদ্ধে মরণপণ যুদ্ধে লিপ্ত। পাঞ্জাবী সামরিক আমলাতন্ত্রের পোষ্য ইয়াহিয়া-টিক্কা চক্র ভেবেছিল মাত্র কয়েক ঘণ্টার মধ্যেই বাংলাদেশের প্রতিরোধ চূর্ণ করে দেওয়া যাবে। কিন্তু বিগত ১১০ দিনের যুদ্ধে বাংলার মুক্তিপাগল স্বাধীনতাকামী মানুষের হাতে ২৩ হাজার ভাড়াটিয়া সৈন্য নিহত হয়েছে। এছাড়া পাকিস্তানের অর্থনীতি সম্পূর্ণরূপে বিধ্বস্ত। রপ্তানি বাণিজ্য শুন্যের কোঠায় এসে পৌঁছেছে। অপরদিকে পাক সামরিক চক্রের দিবা স্বপ্নকে ধূলিসাৎ করে দিয়ে পৃথিবীর বুকে প্রতিষ্ঠিত হয়েছে বাংলাদেশ স্বাধীন সার্বভৌম রাষ্ট্র হিসেবে। 
.
বিশ্বের বিভিন্ন দেশে বাংলাদেশকে স্বীকৃতি দেবার দাবি সোচ্চার হয়ে উঠেছে। স্বাধীনতাকামী বাংলার গনমানুষ আজ প্রমাণ করেছে যে , ভিয়েতনাম, লাউস, কম্বোডিয়ার মানুষের রক্তের মতই বাংলার মানুষের রক্ত লাল। পদ্মা মেঘনা যমুনার কুলে কুলে আজ প্রতিশোধের আগুন জ্বলছে। ভাড়াটিয়া সৈন্যের কামান স্তব্ধ না হওয়া পর্যন্ত বাংলাদেশের মানুষের এ যুদ্ধ চলবে। রূপসী বাংলার দু চোখে জ্বলছে ভয়াল বহ্নিশিখা। সোনার বাংলায় আজ দাবানলের মত প্রতিশোধের আগুন ছড়িয়ে। ভাড়াটিয়া সৈন্যের কামান স্তব্ধ না হওয়া পর্যন্ত বাংলাদেশের মানুষের এ যুদ্ধ চলবে। সোনার বাংলায় আজ দাবানলের মত প্রতিশোধের আগুন ছড়িয়ে পড়েছে দিকে দিকে।
.
.
সৌ রভ 

শিরোনাম: আমেরিকা তোমার পতাকার তারাগুলো যেন বুলেটের গর্ত
সংবাদপত্র:  স্বদেশ ১ম বর্ষ: ৩য় সংখ্যা 
তারিখ: ১৪ই জুলাই, ১৯৭১
.
আমেরিকা তোমার পতাকার তারাগুলো  যেন বুলেটের গর্ত  
আমেরিকা বার বার বলেছিল, পাকিস্তানকে আর নতুন করে অস্ত্রশস্ত্র দেয়া হচ্ছে না এবং পুরানো শর্তানুযায়ীও অস্ত্রশস্ত্র যাচ্ছেনা। এই কথা দেয়া হয়েছিল ২৫শে মার্চ থেকে ২১শে জুন পর্যন্ত। কিন্তু দেখা গেল সবই নির্ভেজাল মিথ্যা। তারপর যখন নিউইয়র্ক টাইমস অস্ত্র পাঠাবার কথা ফাঁস করে দিল তখন মার্কিন সরকার নাকে কেঁদে বললেন ওটা আমলাতান্ত্রিক ‘মারপ্যাঁচ’। কিন্তু সম্প্রতি ‘থলের বিড়াল’ বেড়িয়ে পড়েছে। আমলাতন্ত্র নন প্রেসিডেন্ট নিক্সন নিজের দায়িত্বে অস্ত্র যোগাচ্ছেন পাকিস্তানকে তিনি নিজেই আমলাতন্ত্রের পরামর্শ খারিজ করেছেন। সেই অতি পুরাতন যুক্তি পাকিস্তানকে অস্ত্র না দিলে দেশটা চলে যাবে চীনের খপ্পরে ইত্যাদি।
.
সমগ্র পৃথিবী বাংলাদেশের ইয়াহিয়ার সামরিক আমলাতন্ত্রের মধ্যযুগীয় বর্বরতা নিন্দায় মুখর ঠিক তখনই পেন্টাগনের কর্তৃপক্ষ ইয়াহিয়ার রক্তাত্ত হাতকে সবল করার জন্য অস্ত্র পাঠাচ্ছে। আমরা জানি মার্কিন সরকার তার শিল্পপতি ব্যবসায়ীদের স্বার্থে কাজ করে। সম্প্রতি মার্কিন পত্রিকা ‘ বিজনেস উইক’ বলেছে যদি ভিয়েতনামের যুদ্ধ বাবদ সরকারী খরচ বন্ধ হয়ে যায় তাহলে আমেরিকার বৃহত্তম কোম্পানির মধ্যে একশ পঁচাত্তরটাই ব্যবসা গুটিয়ে নিতে বাধ্য হবে অর্থাৎ এতেই বুঝা যায় যে, পেন্টাগন কর্তৃপক্ষ তাদের অস্ত্রের বাজার সৃষ্টির জন্য উদ্বিগ্ন। আমেরিকার সমরনায়কেরা ও সমরশিল্পের সম্রাটেরা নতুন নতুন যুদ্ধের এলাকা খুঁজে বেড়াচ্ছে কারণ তাদের তৈরী সমর সম্ভার বিক্রির ব্যবস্থা করতে হলে যুদ্ধ বাধানো চাই।
.
পাকিস্তানকে আমেরিকা যতই অস্ত্র পাঠাক না কেন বাংলাদেশের মুক্তিযুদ্ধকে বানচাল করার ক্ষমতা পৃথিবীর কারোর নেই। ভিয়েতনামের মানুষ যেমন মার্কিন ঔদ্ধত্যের জবাব দিয়েছে, বীর প্রসবিনী বাংলার মানুষ আজ সেইভাবে জবাব দিতে প্রস্তুত।
.
সৌ রভ

শিরোনাম: বিচিত্র নয়- অবাস্তব নয়
সংবাদপত্র: স্বদেশ (১ম বর্ষ: ৪র্থ সংখ্যা)
তারিখ: ২১ অক্টবর,১৯৭১
.
সম্পাদকীয় 
.
বিচিত্র নয়- অবাস্তব নয়
ফ্রান্সের দৈনিক লামদ পত্রিকার প্রতিনিধির সাথে এক সাক্ষাৎকারে পাক প্রেসিডেন্ট ইয়াহিয়া বলেছেন যে, “জনগণ চাইলে আমি শেখ মুজিবকে ক্ষমা করতে পারি।” এবং ভারত ও পাকিস্তান বিরোধ আলাপ- আলোচনার মাধ্যমে হওয়া উচিত যুদ্ধের মাধ্যমে নয়। তিনি আরো বলেছেন যে, এই বিরোধ মীমাংসায় তিনি যে কোন লোকের সাথে যে কোন স্থানে বসতে রাজী আছেন। ইয়াহিয়ার ‘জনগণ’ কারা তা আমরা জানি না। তবে আমরা জানি বিগত গণঅভ্যুত্থানের সময় বাংলার গণমানুষ ব্যারিকেড বেয়নেট-বেড়াজাল ভেদ করে বঙ্গবন্ধুর মুক্তির দাবীতে প্রাণ বিসর্জন দিয়েছে। আজ সারা বিশ্ব জানে যে, বিগত সাধারণ নির্বাচনে বঙ্গবন্ধুর আহ্বানে বাংলার সাড়ে সাত কোটি মুক্তিপাগল জনতা ছয় এবং এগারো দফার সপক্ষে রায় দিয়েছে। এবং সে রায় ঐতিহাসিক রায়। পৃথিবীর নির্বাচনের ইতিহাসে সে রায় অনন্য সে রায় ভাস্বর।
.
আজ যখন সুদূর চট্টল থেকে দিনাজপুরের রৌদ্রক্ষরা মালভূমি পর্যন্ত বাংলাদেশের মুক্তিবাহিনীর বীর সেনানীরা দাবানলের মত ছড়িয়ে পড়েছে,আঘাতে আঘাতে যখন পর্যুদস্ত করছে হানাদার পাক-দস্যুদের, তখন পাক সামরিকচক্র বাংলাদেশে তাদের নিশ্চিত পরাজয় জেনে, আজ  ভুল করতে শুরু করেছে। এটা বিচিত্র নয়- এটা অবাস্তব নয়, এটাই স্বাভাবিক। এ ছাড়া ইয়াহিয়া ‘ভারত পাকিস্তান বিরোধের মত একটা কল্পিত ভূত আবিষ্কার করেছেন- বিশ্ব জনমতকে ধোঁকা দেয়ার জন্য। তিনি আবদার করেছেন যে, ‘যে কোন লোক’ এর সাথে ‘যে কোন স্থানে’ তিনি বিরোধ মীমাংসায় বসতে রাজী আছেন। কারা সেই যে কোন লোক কোন সে স্থান ? কারা সেই লোক যারা একটি বর্বর পশুর সাথে আলোচনায় বসতে যাবে ? মানব ইতিহাসে দুরপনেয় কলঙ্ক সৃষ্টিকারী নায়কের সাথে কারা আলোচনায় বসবে আমরা জানি না।কি সে বিরোধ আমরা তাও জানি না। তবে আমরা জানি বাংলাদেশের মাটি আজ দুর্জয় ঘাটিতে পরিণত হয়েছে। এক লক্ষ মুক্তিবাহিনী সুন্দরবনের বাঘেরমত ক্ষিপ্রতা নিয়ে যে কোন মুহূর্তে সম্পূর্ণভাবে পরাজিত করবে হানাদার পাক-বাহিনীকে। মুক্ত করবে বাংলার মাটি আর মানুষকে।
.
সৌ রভ 

শিরোনামঃ মৃতনগরী ঢাকা 
সংবাদপত্রঃ স্বদেশ ১ম বর্ষঃ ৪র্থ সংখ্যা
তারিখঃ ২১ অক্টোবর, ১৯৭১
.
মৃত নগরী ঢাকা ( কলকাতা প্রতিনিধি )
রেডিও সুইডেন প্রতিনিধি মিঃ এরল্যান্ডসন তিনি দিনব্যাপী বাংলাদেশে সফর সমাপ্ত করে সম্প্রতি দিল্লিতে সাংবাদিকদের জানান যে, ঢাকা সন্ত্রাসকবলিত শহরে পরিণত হয়েছে। সূর্যাস্তের পূর্বেই দোকানপাট বন্ধ করে দেয়া হয় এবং সেই সময়ে যুবকদের রাস্তায় দেখা যায় না। এ ছাড়া সর্বত্রই পাক বাহিনী মোতায়েন রয়েছে। সমস্ত সুবিধাজনক স্থানে, এমনকি ডাকঘরেও হোটেল ইন্টারকনটিনেনটালে সামরিক প্রহরা রয়েছে। হোটেল প্রবেশ করার ও বাইরে আসার সময় তল্লাশি চালানো হচ্ছে।
.
মিঃ এরল্যান্ডসন বলেছেন যে, যদিও ঢাকা বিশ্ববিদ্যালয়ে পাঁচ হাজার ছাত্রের তালিকা রয়েছে, কিন্তু তিন থেকে চারশো ছাত্র ক্লাসে যোগ দেয়। সংবাদপত্রগুলির ওপর সেন্সরের কড়াকড়ি ব্যবস্থা রয়েছে। বাংলাদেশ শব্দটির সংবাদপত্রে মধ্যে কোন স্থান নেই এবং বঙ্গবন্ধু সম্পর্কিত যে কোন সংবাদের ঐ একই অবস্থা। তিনি আরো বলেছেন যে, সফররত বিদেশী সাংবাদিকদের পক্ষে পরিস্থিতির সঠিক চিত্র সংগ্রহ করা অসম্ভব। ঢাকার বাইরে সফর সম্পূর্ণ নিষিদ্ধ। মুক্তিবাহিনীর কার্যকলাপের বিভিন্ন সূত্রে শহরে এস পৌঁছায়। গেরীলাদের মাইন আক্রমণে চট্টগ্রাম বন্দরে জাহাজ ডুবানোর সংবাদ ঢাকায় পৌঁছেছিল।
.
মিঃ এরল্যান্ডসন ক্ষোভের সঙ্গে জানান যে, যেহেতু ত্রাণ সামগ্রী বিলি বণ্টনের দায়িত্ব পাক কর্তৃপক্ষের হাতে সেহেতু বণ্টন মোটেই আশাপ্রদ নয়। তিনি এই মর্মে অভিমত প্রকাশ করেছে যে, ত্রাণ সামগ্রীর সিংহভাগই পাক সেনারা ভোগ করেছে।
.
সৌ রভ 

সংবাদপত্রঃ স্বদেশ ১ম বর্ষঃ ৪র্থ সংখ্যা
তারিখঃ ২১ অক্টোবর, ১৯৭১
.
ধর্মনিরপেক্ষ গণতান্ত্রিক ও সমাজতান্ত্রিক রাষ্ট্র 
বাংলাদেশ সরকারের লক্ষ্য সম্পর্কে প্রধানমন্ত্রী ( ভ্রাম্যমান প্রতিনিধি )
“ এ লড়াই বেঁচে থাকার লড়াই, এ লড়াই মৌলিক ও মানবিক অধিকার সুরক্ষিত করার আন্দোলন-এ লড়াই স্বাধীনতার লড়াই। বিজয় আমাদের সুনিশ্চিত।” সম্প্রতি বাংলাদেশের প্রধানমন্ত্রী জনাব তাজউদ্দীন আহমদ বাংলাদেশের বিভিন্ন মুক্তাঞ্চলে বক্তৃতা প্রসঙ্গে উপরোক্ত মন্তব্য করেন।
.
আমাদের সরকার এমন এক রাষ্ট্র গঠনে ইচ্ছুক যে রাষ্ট্র হবে সার্বিকভাবে ধর্মনিরপেক্ষ গণতান্ত্রিক ও সমাজতান্ত্রিক এবং যার বৈদেশিক নীতি হবে গোষ্ঠীনিরপেক্ষ”- মুক্তি বাহিনীর দুর্জয়-ঘাটি রৌদ্রক্ষরা মালভূমি দিনাজপুরে প্রায় তিন হাজার সুশিক্ষিত গেরিলাদের উদ্দেশ্যে ব্যক্ততা প্রসঙ্গে প্রধানমন্ত্রী দৃপ্তকণ্ঠে উপরোক্ত ঘোষণা করেন। প্রধানমন্ত্রী তার ভাষণে সকল প্রকার মতপার্থক্য পরিহার করার জন্য আকুল আহ্বান জানিয়ে বলেন যে, এই সংকটকালে হানাদার বাহিনীর বিরুদ্ধে আমাদের স্বাধীনতা সংগ্রামের মুখ রাজনৈতিক, মতপার্থক্য কোন প্রকার বাধা হয়ে দাড়াতে পারে না।” এ ছাড়া প্রধানমন্ত্রী বিভিন্ন হাসপাতালে ৫০ জন আহত মুক্তিযোদ্ধাদের সাথে ব্যক্তিগতভাবে সাক্ষাৎ করেন সাক্ষাৎকারে আহত মুক্তিযোদ্ধাদের মধ্যে অসীম সাহস ও মনোবল প্রত্যক্ষ করেছে বলে প্রধানমন্ত্রী আমাদের প্রতিনিধিকে জানান। আমাদের ভ্রাম্যমান প্রতিনিধি জানান যে, মুক্তাঞ্চল সফরকালে প্রধানমন্ত্রী মুক্তাঞ্চলের জনসাধারণের মধ্যে অসীম সাহস ও মনোবলের ভূয়সী প্রশংসা করেন।
.
সৌ রভ 

সংবাদপত্রঃ স্বদেশ ১ম বর্ষঃ ৪র্থ সংখ্যা 
তারিখঃ ২১ অক্টোবর, ১৯৭১
.
রাষ্ট্রসংঘে ‘ পাক অপপ্রচার’ ব্যর্থ হয়েছে ( নিজস্ব প্রতিনিধি )
মুজিব নগরঃ রাষ্ট্রসংঘ সাধারণ বাংলাদেশে সম্পর্কে পাক অপপ্রচার এবং ব্যাপারে ভারতের হস্তক্ষেপের অভিযোগ রাষ্ট্রসংঘের অধিকাংশ প্রতিনিধিকেই প্রভাবিত করতে ব্যর্থ হয়েছে। নিউইয়র্ক থেকে এখানে প্রত্যাবর্তন করে বাংলাদেশ প্রতিনিধিদলের সদস্য অধ্যাপক মুজাফফর আহমেদ এই কথা জানান।
.
অধ্যাপক আহমেদ জাতীয় আওয়ামী দলের (ওয়ালি মুজাফফর গোষ্ঠী) সভাপতি। তিনি বলেন, সাধারণ সভায় যারা কোন পক্ষের সমর্থনে ভাষণ দেননি, এমন কি সে সব প্রতিনিধিদের মধ্যেও বাংলাদেশ প্রশ্নে বিপুল সহানুভূতি লক্ষ্য করা গেছে।
.
তিনি বলেন, গণতান্ত্রিক ও সমাজতান্ত্রিক দেশগুলির বহু সদস্যের সঙ্গে কথা বলার পর তারা আমাদের বাংলাদেশ প্রশ্নে নৈতিক সমর্থন দানের প্রতিশ্রুতি দিয়েছেন। এই সব প্রতিনিধি এবং বহু মার্কিন সিনেটর মনে করেন যে, গত ছয় মাসের ঘটনাবলীর পর বাংলাদেশ আর পাকিস্তানের অংশ হিসাবে থাকতে পারে না। বাংলাদেশ স্বাধীন হবেই। প্রশ্ন যেটা তা হল সময়ের।
.
বাংলাদেশকে স্বীকৃতি দান সম্পর্কে আরব দেশগুলির মনোভাবের কথায় অধ্যাপক আহমেদ বলেন, কিছু আরব দেশসহ বিদেশী প্রতিনিধিরা আমাদের জানিয়েছেন যে, ঠিক সময় এলেই তারা আমাদের স্বীকৃতি দেয়ার জন্য তৈরী।
.
প্রত্যাবর্তনের সময় তিনি লন্ডনে দলের নেতা পশ্চিম পাকিস্তানের শ্রী ওয়ালী খান সমেত কয়েকজনের সঙ্গে মিলিত হন তারাও বাংলাদেশের সংগ্রামের প্রতি পূর্ণ সহানুভূতি জ্ঞাপন করেন। অধ্যাপক আহমেদ জেনেছেন যে পশ্চিম, পাকিস্তানিরাও আত্মনিয়ন্ত্রনাধিকার লাভের জন্য সংগ্রামে অবতীর্ণ হতে দৃঢ় সংকল্পবদ্ধ।
.
সৌ রভ 

সংবাদপত্রঃ স্বদেশ ১ম বর্ষঃ ৫ম সংখ্যা
তারিখঃ ১৪ ডিসেম্বর, ১৯৭১
.
আসন্ন যুদ্ধের জন্য ঘরে ঘরে প্রস্তুত হউন
সমগ্র বাঙ্গালী আজ আসন্ন যুদ্ধের জন্য প্রস্তুত। এ যুদ্ধ মহান যুদ্ধ- এ যুদ্ধ পবিত্র যুদ্ধ। বাংলাদেশের সাড়ে সাত কোটি কৃষক-শ্রমিক-ছাত্র-জনতা এ যুদ্ধের সৈনিক। যে কোন মূল্যেই হোক এ যুদ্ধে আমরা জয়লাভ করবই। পৃথিবীর কোন শক্তিই আমাদের এই জয়লাভকে নস্যাৎ করতে পারবে না। কেননা আমরা আজ সংকল্পবদ্ধ। চট্টল থেকে সাতক্ষীরা পর্যন্ত বিস্তৃত এর রণাঙ্গন। খেত-খামার-স্কুল-কলেজ আর কলে কারখানায় এ যুদ্ধ চলবে আমাদের আজকের যুদ্ধ ধর্মনিরপেক্ষ-গণতন্ত্র ও সমাজতন্ত্রের সুমহান আদর্শ বাস্তবায়নের যুদ্ধ। আমাদের আজকের যুদ্ধ সাম্রাজ্যবাদ উপনিবেশবাদ পুঁজিবাদের বিরুদ্ধে। আমাদের আজকের যুদ্ধ সুখী সমৃদ্ধশালী কৃষক-শ্রমিক-ছাত্র-জনতার বাংলাদেশ গড়ার। বাংলাদেশের মাটিতে কবরস্থ হয়েছে পাকিস্তান। পাকিস্তান আত্মহত্যা করেছে। গড়ে উঠেছে নতুন দেশ নতুন জাতি বাংলাদেশ আর বাঙ্গালী জাতির সুজলা-সুফলা বাংলা, বীর প্রসবিনী বাংলা। লক্ষ লক্ষ শহীদের তাজা রক্তে বিধৌত বাংলা- কোটি কোটি গাজীর বাংলা। যে দেশ যে জাতি মাতৃভাষার জন্যে রক্ত দিয়েছে স্বাধিকারের জন্য রক্ত দিয়েছে রক্তের মূল্যে স্বাধীনতা কিনেছে, সে জাতি পৃথিবীতে অমর,সে জাতির কথা পৃথিবীর মানুষ শ্রদ্ধার সাথে স্মরণ করে। সে জাতি আজ আসন্ন যুদ্ধের জন্য প্রস্তুত। সে জাতি আজ আসন্ন যুদ্ধের জন্য ঘরে ঘরে প্রস্তুত।
.
.
হিমু নিয়েল

সংবাদপত্রঃ স্বদেশ ১ম বর্ষঃ ৫ম সংখ্যা
তারিখঃ ২২জুন, ১৯৭১
.
সম্পাদকীয়
বাংলাদেশের মুক্তি সংগ্রামে লিপ্ত জনগন আজ পশ্চিমা বর্বর জঙ্গীশাহীর পশু-জনোচিত হামলার হাত থেকে স্বীয় মাতৃভুমির ও লাখো লাখো নর-নারীর মান ইজ্জত রক্ষার জন্য মরণপণ করে রুখে দাড়িয়েছে । বাংলাদেশের এক প্রান্ত থেকে অপর প্রান্ত পর্যন্ত পাক হানাদার বাহীনীকে নির্মুল করার জন্য চলছে মুক্তিবাহিনীর প্রচণ্ড লড়াই । আধুনিক অস্ত্র-শস্ত্রে সুসজ্জিত খান সেনাদের নায়ক নাদির শাহীর উত্তরসুরী টিক্কা খান ভেবেছিল মাত্র কয়েক ঘন্টার মধ্যেই ভেঙ্গে দিয়ে যাবে বাঙ্গালীর প্রতিরোধ, তাদের আবদ্ধ করা যাবে চিরদিনের মত গোলামীর শৃঙ্খলে। কিন্তু তাদের সে দুরাশা সম্পূর্নরূপে নস্যাৎ করে দিয়ে বাংলার মহানায়ক বঙ্গবন্ধু শেখ মুজিবুর রহমানের আদর্শকে সামনে রেখে ঘোষণা হল 'স্বাধীনতা' গঠিত হল বাংলাদেশ সরকার ।
.
স্বাধীন, সার্বভৌম বাংলাদেশ সরকারের নেতৃত্বে লাখো লাখো মুক্তি সংগ্রামীরা নিচ্ছে হানাদার বাহিনীদেরও খতম করার চুড়ান্ত প্রস্ততি । দিন দিন বাড়ছে মুক্তি বাহিনীর শক্তি । শত্রুর কামান চিরতরে স্তব্দ না করা পর্যন্ত থামবে না এ যুদ্ধ । বিশ্বের ইতিহাসে যখনই কোন বিদেশী শক্তি অস্ত্রের জোরে পরের দেশ দখল করেছে তখনই তারা চেষ্টা করেছে সে দেশে শিখন্ডী সরকার খাড়া করার । ইয়াহিয়া-ভুট্টো-টিক্কা খানও সেই মহাজনী পন্থার আশ্রয় নিয়েছে । এর উদ্দেশ্য হচ্ছে জনগণের মধ্যে বিবেধ সৃষ্টি করা, তাদের মনোবল নষ্ট করা, চুড়ান্ত বিজয় সম্পর্কে তাদের সফলতা দীর্ঘস্থায়ী হয়নি ইয়াহিয়া ভুট্টো চক্রেরও হবে না, হতে পারে না । শোষক নিপীড়িত বর্বর এই পশ্চিম পাকিস্তানী চক্র হয়ত ভেবেছে যে, আওয়ামী লীগকে অবৈধ ঘোষণা করেও শিখন্ডীদের তারা বাংলাদেশের প্রতিনিধিত্ব করাবে । তাই তারা আজ দলে ভিড়িয়ে নিয়েছে বাংলার কুলাঙ্গার বিশ্বাস ঘাতক ক্ষমতালিপ্সু মীরজাফরদেরকে ।
.
তাই আমরা স্পষ্ট ভাষায় বলে দিতে চাই যে সেনারা অধিনায়ক ইয়াহিয়া খানের ক্ষমতা হস্তান্তর বা পাকিস্তানের শাসনতন্ত্র রচনার সাথে বাংলাদেশের মানুষের কোন সম্পর্ক নেই । বাঙ্গালীরা যখনই ক্ষমতায় অধিষ্ঠিত হওয়ার পর্যায়ে উপনীত হয়েছে তখনই পেয়েছে বুলেট ও বেয়নেট, রক্তে রঞ্জিত হয়েছে বাংলার জনপদ ।
.
১৯৫০ সালে যে প্রবঞ্চনা পেয়েছিলাম তারই পুনরাবৃত্তি দেখতে পাই ১৯৭১ সালে । ব্যবধান মাত্র ১৬ বত্‍সরেরঃ তারিমধ্যে বাঙ্গালী জাতি আত্মত্যাগের মহিমায় মহান নেতার আদেশে একতাবদ্ধ । ধোকাবাজি আর প্রবঞ্চনা ধরা পড়েছে আমাদের চোখে । তাই আজ আমরা আমাদের ভাগ্য নিয়ন্ত্রণের উদ্দেশ্যে অস্ত্র হাতে নিয়েছি সে প্রবঞ্চনা আর ধোকাবাজির চির অবসান ঘটাতে ।
.
"কাল মৃত্যুঞ্জয়ী কাউকে কোনদিন ক্ষমা করে না, করতে পারে না ।"
-আমরাও ঠিক সে কালকে সামনে রেখে আমাদের রক্তের প্রতিশোধ রক্তের মাধ্যমেই নেব । স্বাধীনতা আমাদের আক্ষুন্ন থাকবেই । পৃথিবীর মানচিত্রে অন্যতম আদর্শ রাষ্ট্র হিসাবে প্রতিষ্ঠিত হবেই । 
স্বাধীন সার্বভৌম বাংলাদেশ ও আদর্শ বাঙ্গালী জাতির জয় সুনিশ্চিত ।
"জয় বাংলা"
.
[বাংলাদেশঃ সাপ্তাহিক সংবাদপত্র। বাংলাদেশ সম্পাদনা পরিষদের পক্ষে আবুল হাসান চৌধুরী কর্তৃক সম্পাদিত এবং আব্দুল মমিন কর্তৃক বাংলাদেশ প্রেস, রমনা, ঢাকা থেকে মুদ্রিত ও প্রকাশিত।] 
.
.
রিফাত বিন শরীফ

বাংলাদেশের স্বাধীনতা যুদ্ধ দলিলপত্রঃ ষষ্ঠ খণ্ড
শিরোনামঃ সম্পাদকীয়
সংবাদপত্রঃ স্বদেশ (১ম বর্ষঃ ৯ম সংখ্যা)
তারিখঃ ১৯ জুলাই, ১৯৭১
.
সম্পাদকীয়
.
বর্তমানে আমরা অসম যুদ্ধে লিপ্ত, আমাদের এই সংগ্রাম অন্যায়ের বিরুদ্ধে ন্যায় প্রতিষ্ঠার, অত্যাচার অবিচারের বিরুদ্ধে সুবিচার প্রতিষ্ঠার, অসুন্দরের বিরুদ্ধে সুন্দর সুখী জীবন প্রতিষ্ঠার, পরাধীন হতে স্বাধীন হবার যে স্বাধীনতা পেলে নির্বিচার গণহত্যার পুনরাভিনয় হবে না, শোষণের অবসান হবে, প্রতিষ্ঠিত হবে সুন্দর গণতান্ত্রিক সমাজ যেখানে থাকবে মানবের মানবাধিকার, ধর্ষিতা মা বোনের বুক ফাটানো কান্নার পরিসমাপ্তি হবে সেখানে। 
.
আমাদের শত্রুরা পাশবিক উত্তেজনায় মত্ত; রক্তের লালসায় এদের কামনা আকাশ প্রমাণ। ধর্মের নাম করে এরা গত ২৪ বৎসর যাবৎ আমাদেরকে করেছে প্রাণান্ত শোষণ। এই ধর্মের দোহাই মুখে উচ্চারণ করে এরা ধ্বংস করেছে মসজিদ, মক্তব, গুলি করেছে ধর্মপ্রাণ মুসলমানকে, হত্যা করেছে নামাজে দণ্ডায়মান মোক্তাদিকে। গ্রামকে গ্রাম উজার করেছে। পরিত্যক্ত মসজিদগুলো আল্লাহুর আহজারি করছে; এরা মুসলমান রমনীদের উপর করেছে বলাৎকার অন্তহীন পাশবিক অন্যাচার কাণ্ড দেখে মনে হয় এরা হাদীস বর্নিত খানে দজ্জাল। এ কথা অজানা নয় যে এরা শুধুমাত্র নিজেদের বাজার এবং শোষণ পাকা পোক্ত রাখতে আমাদের ধর্মপ্রাণ নির্বোধ মানুষকে ধর্মের দোহাই দিয়ে এতসব অপকর্ম ঢাকতে চেষ্টা করছে।
.
এদের আছে আধুনিক যুদ্ধের সরঞ্জাম, উন্নত শিক্ষাপ্রাপ্ত সেনাবাহিনী। আমরা নিরস্ত্র সাধারণ মানুষ। এই দলে রয়েছে ছাত্র, শ্রমিক, কৃষক, জনতা, উকিল, মোক্তার, ডাক্তার, শিক্ষক বুদ্ধিজীবী পুরো সম্প্রদায়। এরা আমাদের শেষ করে দিতে চায়। তাই বাংলাদেশের যারা চিন্তা করতে শিখেছে, তাদেরকেই নির্বিচারে হত্যা করেছে। এই জন্যেই বেঁচে থাকার দুর্জয় ইচ্ছা নিয়ে আমরা গণপ্রতিরোধ গড়ে তুলছি।
.
আমাদের মুক্তিবাহিনীর সৈনিক ও গেরিলারা মাতৃভূমির স্বাধীনতার জন্য অস্ত্র নিয়ে সংগ্রাম করছে। গণপ্রতিনিধিরা পরিকল্পনা দিচ্ছেন। আমরা কলম ধরে দেশবাসী ও বিশ্ববাসীকে আমাদের সংগ্রাম সম্বন্ধে অবহিত করছি। মোট কথা সকলেই আমরা সংগ্রামে লিপ্ত। যারা একান্তভাবে অক্ষম, কর্মশক্তিহীন, তারাও গণমত অক্ষুণ্ণ রাখার ব্যাপারে নিয়োজিত মনে রাখতে হবে কোন কাজকর্ম না করে শুধুমাত্র ধ্বংসাত্মক কথাবার্তায় লিপ্ত থাকা যে কথা, পাক বাহিনীর প্রত্যক্ষ বা পরোক্ষ সহযোগীতা এক কথা। বিবেক কাওকে রেহাই দেবে না। 
.
রিফাত বিন শরীফ

বাংলাদেশের স্বাধীনতা যুদ্ধ দলিলপত্রঃ ষষ্ঠ খণ্ড
শিরোনামঃ সম্পাদকীয় (এই প্রহসন নতুন নয়)
সংবাদপত্রঃ স্বদেশ (১ম বর্ষঃ ১১শ সংখ্যা)
তারিখঃ ১৬ আগস্ট, ১৯৭১
.
সম্পাদকীয়
.
এই প্রহসন নতুন নয়
বঙ্গবন্ধুর বিচারের প্রহসন আরম্ভ হয়েছে। অবশ্য এই জাতীয় ষড়যন্ত্র ও বিচারের নামে প্রহসনের অবতারণা এই নতুন নয়। পাকিস্তান প্রতিষ্ঠিত হয়েছে এই ষড়যন্ত্রের উপর ভিত্তি করে। তাই তো পাকিস্তান সংগ্রামে যাদের দান সর্বাপেক্ষা অধিক, প্রতিষ্ঠিত পাকিস্তানে তারা পেয়েছে নির্বিচার জেল,জুলুম, লাঞ্ছনা, বঞ্চনা। ইতিহাসের পাতা থেকে তাদের নাম কৌশলে মুছে দেয়া হয়েছে। বাংলার অগ্নিপুরুষ শেরে বাংলাকে পেতে হয়েছে দেশদ্রোহী আখ্যা; সম্মুখীন হতে হয়েছে বিচার প্রহসনের। মহান নেতা হোসেন শহীদ সোহরাওয়ার্দীকে পেতে হয়েছে ভারতের লেলিয়ে দেয়া কুকুর খেতাব; আমৃত্যু অশেষ লাঞ্ছনা,নিপীড়ন জেল জুলুম। বাংলার মহান নেতা বাঙ্গালী জাতির পিতা বঙ্গবন্ধু শেখ মুজিবর রহমান আজ ইয়াহিয়ার তথাকথিত আদালতে বিচারের নামে প্রহসনের সম্মুখীন। মূলত এই প্রহসন নতুন কিছু নয়। বাঙালীর সামগ্রিক মানবাধিকার সংরক্ষণের জন্য যে কণ্ঠ সর্বদাউচ্চকিত হয়েছে সে কণ্ঠ হয় ইসলাম বা জাতীয় সংহতির শত্রু; ভারতের চর নতুবা দেশদ্রোহী আখ্যায় ভূষিত হয়েছে। জানা কথা বঙ্গবন্ধু পাকিস্তান প্রতিষ্ঠার লগ্ন থেকে পশ্চিমা প্রভুদের বিরাগভাজন হয়েছিলেন। তাই তো জেল জুলুম হয়রানি তার নিত্যসঙ্গী। ১৯৫৮ সালে সামরিক শাসন আমলে তাকে ৬টি মিথ্যা মামলার জের টানতে আসামীর কাঠগড়ায় দাঁড়াতে হয়েছিল। বিনা বিচারে দীর্ঘ কারাবাসের পর সসম্মানে মুক্তি পেয়ে ১৯৬২ সালে তিনি পুনরায় কারান্তরালে যেতে বাধ্য হলেন। ১৯৬৪ সালেও তিনি আয়ুব খার বিরুদ্ধে বিরোধী দলের সপক্ষে নির্বাচনী অভিযানে নেমে বহু মিথ্যা মামলাজনিত হয়রানীর সম্মুখীন হয়েছিলেন। ১৯৬৬ সালের এপ্রিল মাস হতে আরাম্ভ করে মে মাসের প্রথমার্ধ পর্যন্ত গড়ে দৈনিক তার বিরুদ্ধে একটি করে মামলা আনীত হয়। এই সময় অস্ত্র সংগ্রহ ও গৃহযুদ্ধের প্রস্তুতির অভিযোগও নেতার বিরুদ্ধে আনা হয়। তারপর দীর্ঘ ১১ মাস কারাবাসের পর তার বিরুদ্ধে আনীত হয় কুখ্যাত আগরতলা ষড়যন্ত্র মামলা। অভিযোগ আনা হয় যে ভারতের যোগসাজশে ও অর্থানুকূল্যে নেতা বাংলাদেশকে কেন্দ্র করে বিচ্ছিন্ন করে স্বাধীন রাষ্ট্রে পরিণত করতে চেয়েছিলেন। আইয়ুব খার আদালতে নয় পূর্বের ন্যায় গণআদালতের রায়ে তিনি মুক্তি পান। দৃশ্যপটের পরিবর্তন ঘটেছে। এবারে মঞ্চে ইয়াহিয়া। এবারেও নেতার বিরুদ্ধে হাজারো অভিযোগ।  বহু বিচিত্র সেই সব অভিযোগ। একটা জিনিস লক্ষণীয়, আজকে যিনি মদ্যপ, নরখাদক ও ব্যাভিচারীদের আদালতে বিচার প্রহসনের সম্মুখীন তিনি অতীতেও এই জাতীয় ব্যক্তি বিশেষের কাছে দেশদ্রোহিতার আখ্যা পেয়েছিলেন। আকার আকৃতিতে না হউক চরিত্রগত দিক থেকে গোলাম মহম্মদ মীর্জা বা আয়ুব ইয়াহিয়া সমগোত্রীয়। আজ যারা বিচারক, আমাদের দৃষ্টিতে তো বটেই সারা দুনিয়ার সভ্য মানুষের মানদণ্ডে তারাই প্রকৃত অপরাধী। বঙ্গবন্ধু তার বিচারের বৈধতা এই দৃষ্টিকোণ থেকেই চ্যালেঞ্জ করেছেন। বহু ষড়যন্ত্র ও বহু বিচার প্রহসন থেকে বঙ্গবন্ধু অপার করুণাময়ের কৃপায় নিষ্কৃতি পেয়েছেন। অতীতে নিয়মতান্ত্রিক আন্দোলনের ফলে আমরা নেতাকে ফিরিয়ে এনেছি। এবারে অনিয়মতান্ত্রিক উপায়ে অস্ত্রের হুংকারে নেতাকে ছিনিয়ে আনতে হবে। আমাদের চোখের জলকে করতে হবে বারুদ, চিত্তকে করতে হবে সুদৃঢ, বাংলার মাটি থেকে দুবৃত্তদের উৎখাত ও বন্দী করে আমরা ছিনিয়ে আনব পরমপ্রিয় নেতাকে।

.
একথা সত্য যে নেতার সামান্যতম ক্ষতি সাধিত হলে তৃতীয় বিশ্বযুদ্ধকে ঠেকিয়ে রাখা দুষ্কর হবে। 
.
রিফাত বিন শরীফ

শিরোনামঃ বঙ্গবন্ধুর জীবন রক্ষায় ২৪টি রাষ্ট্রের প্রধানদের কাছে ইন্দিরা গান্ধীর আবেদন
সংবাদপত্রঃ বাংলাদেশ (১ম বর্ষঃ ১১শ সংখ্যা)
তারিখঃ ১৬ আগস্ট, ১৯৭১
.
বঙ্গবন্ধুর জীবন রক্ষায় ২৪টি রাষ্ট্রের প্রধানদের কাছে ইন্দিরা গান্ধীর আবেদন
মুজিবনগর ১১ ই আগস্ট - গতকাল ভারতের প্রধানমন্ত্রী শ্রীমতি ইন্দিরা গান্ধী বিশ্বের ২৪টি রাষ্ট্রের প্রধানদের কাছে আবেদন জানিয়ে বানী পাঠিয়েছেন, যেন তারা শেখ মুজিবের জীবন রক্ষার জন্য পাক প্রেসিডেন্ট ইয়াহিয়া খার উপর প্রভাব বিস্তার করেন।
.
শেখ মুজিবুর রহমানের গোপনে সামরিক আদালতে বিচার ব্যবস্থা এবং তাকে কোন রকম বিদেশী আইন বিশেষজ্ঞদের সাহায্য নিষিদ্ধ করার যে ঘোষণা প্রেসিডেন্ট ইয়াহিয়া খা করেছেন তাতে ভারত সরকার, ভারতের জনগণ, প্রেস এবং সংসদ গভীরভাবে উদ্বিগ্ন।
.
"আমাদের আশঙ্কা হচ্ছে যে, এই তথাকথিত বিচার প্রহসনের আড়ালে শেখ মুজিবকে হত্যার চক্রান্ত করা হয়েছে। এই হত্যা সংঘটিত হলে পূর্ব বাংলার পরিস্থিতি আরও ভয়াবহ হয়ে দাঁড়াবে এবং ভারতের সমস্ত রাজনৈতিক দল ও জনগণের মনোভাব কঠোর হওয়ার ফলে এদেশেও জটিলতর পরিস্থিতির উদ্ভব হবে। সেই কারণেই আমাদের উদ্বেগ এত গভীর। তাই আপনার কাছে আমরা আবেদন জানাচ্ছি যে, এই অঞ্চলের শান্তি বজায় রাখার স্বার্থে প্রেসিডেন্ট ইয়াহিয়া যাতে এ ব্যাপারেও বাস্তব দৃষ্টিগোচর পরিচয় দেন, তার জন্য আপনি তার উপর আপনার প্রভাব কাজে লাগান।
.
শেখ মুজিব তার দেশের জনগণের কাছে এক অবিসম্বাদিত নেতা, বিপুলভাবে জনপ্রিয় এবং শ্রদ্ধেয়। ১৯৭০ সালের নির্বাচনে তার সাফল্য সাম্প্রতিক কালে বিশ্বে বিভিন্ন রাষ্ট্রে অনুষ্ঠিত নির্বাচনগুলির মধ্যে হয়ত সবচেয়ে বেশি চমকপ্রদ। আমাদের দেশে জনমত, প্রেস সংবাদ এবং সরকার সবাই দৃঢ় বিশ্বাস পূর্ব বাংলায় পাকিস্থানী কার্যকলাপের ফলে আমাদের দেশ জটিল সমস্যার সম্মুখীন হয়েছে; পাক সরকার শেখ মুজিবের প্রাণনাশ করলে বা তার কোন ক্ষতি করলে যে চরম অবস্থার সৃষ্টি হবে, তাতে এই সমস্যা দশগুণ বৃদ্ধি পাবে।
.
আমরা আপনার কাছে আবেদন জানাচ্ছি যে, আপনি পাকিস্তান সরকারকে অনুরোধ জানান, যেন তাঁরা তাদের এবং আমাদের দেশকে বিপদজনক পরিস্থিতিতে ফেলার মত কোন কাজ না করেন। পাক সরকার শেখ মুজিবের কোন ক্ষতি করলে তার ফল মারাত্মক হবে।
.
গতকাল শ্রীমতি গান্ধী এই আবেদনটি পাঠিয়েছেন নিম্নোক্ত দেশগুলোর রাষ্ট্র প্রধানদের কাছেঃ আরব সাধারণতন্ত্র, সিংহল, ইন্দোনেশিয়া, আফগানিস্তান, নেপাল, মালয়েশিয়া, সিঙ্গাপুর, সোভিয়েত ইউনিয়ন, কানাডা, ফ্রান্স, ইতালী, সুইডেন, জাপান, যুক্তরাষ্ট্র, বৃটেন, পশ্চিম জার্মানী, যুগোস্লাভিয়া, হল্যাণ্ড এবং আরো কয়েকটি দেশ।
.

হিমু নিয়েল

সংবাদপত্রঃ বাংলাদেশ ১ম বর্ষঃ ১২শ সংখ্যা
তারিখঃ ২৩ আগস্ট, ১৯৭১
.
সম্পাদকিয়ঃ ৬ দফা না মুজিববাদ? 
.
বাংলাদেশে বহু বিচিত্র দেয়ালের লিখন দেখেছি । কোথাও দেখেছি পাঞ্জাবী কুকুর বাংলা ছাড়; আবার কোথাও দেখেছি পশ্চিম পাকিস্তানী পশুরা মানুষ হত্যা করেছে, আসুন আমরা পশু হত্যা করি । স্থানে স্থানে প্রত্যক্ষ করেছি, বঙ্গবন্ধু দীর্ঘজীবি হউক । এক জায়গায় দেখেছি লেখা রয়েছে মুজিববাদ দীর্ঘজীবি হউক । এই পোষ্টারটি আমার চিন্তাস্রোতকে বিঘ্নিত করেছে, তাড়িত করেছে নতুন ভাবনার পথে । সত্যি কি মুজিববাদ বলে বিশ্বে কিছু প্রতিষ্ঠিত হতে যাচ্ছে ?
.
আজকে শেখ মুজিব কোন ব্যক্তির নাম বা কোন দলীয় প্রধান নয়, শেখ মুজিব এক কালজয়ী আদর্শ, এক জলন্ত শিখা । এই অগ্নিশিখার আলোকে অনাগত ভবিষ্যতের অগনিত নিপীড়িত জনতা পথ দেখে নেবে । বিশ্বের যেখানে অত্যাচার, অনাচার, সাম্রাজ্যবাদী শোষণ-শাসন, ফ্যাসিবাদী নির্যাতন, নির্মম আঞ্চলিক বৈষম্য বিরাজমান, সে সব এলাকার মানুষের জন্য মুজিব এক বলিষ্ট সোচ্চার প্রতিবাদ, স্বৈরতন্ত্র ও সামরিক জান্তার বিরুদ্ধে অনড় চ্যালেঞ্জ; বাস্তব, প্রাণবন্ত ও নির্ভেজাল গণতন্ত্রের প্রতীক এবং শোষণহীন সমাজ প্রতিষ্ঠার বিমূর্ত প্রকাশ । অন্যান্য বহু প্রসঙ্গকে না টেনেও শুধু মাত্র নেতা প্রণীত ৬ দফা কর্মসুচির আলোকেই উপরিউক্ত সত্যকে নির্দ্ধিধায় প্রতিষ্ঠিত করা যায় । বঙ্গবন্ধুর ৬ দফা যদিও পাকিস্তানের দুটি বিচ্ছিন্ন অংশের আঞ্চলিক বৈষম্য দুরীকরনের একটা রাজনৈতিক অর্থনৈতিক কর্মসূচী ছিল, আজকের দিনে সেটা বাংলাদেশের জন্য এক দফায় রূপান্তরিত হলেও অদুরভবিষ্যতে এর আবেদন চিরন্তন বলেই আমাদের বিশ্বাস । ৬ দফা কালজয়ী, ৬ দফা এখন মুজিববাদ এ রূপান্তরিত । তদানীন্তন পাকিস্তানের সংশ্লিষ্ট এলাকা বাংলাদেশ এখন স্বাধীন সত্তা নিয়ে বিরাজমান । পশ্চিম পাকিস্তানের অবস্থা ভঙ্গপ্রায়, টলটলায়মান । বিলুচিস্তানের মানুষের বিক্ষোভ ধুমায়িত । ৮ই মার্চ বঙ্গবন্ধুর কাছে লিখিত একটি পত্রে সেখানকার ছাত্র-শ্রমিক, রাজনীতিবিদ তথা সাধারণ মানুষের পাঞ্জাব বিদ্বেষী মনোভাব স্ফোটিকের ন্যায় স্বচ্ছ । পাকিস্তানে যে জাতিগত বৈশিষ্ট চূড়ান্তভাবে লাঞ্ছিত, আঞ্চলিক শোষণের শিকার হিসাবে অবহেলিত এলাকার চেতনা মুমূর্ষ প্রায়, পাঞ্জাবী শোষক ও শাসকের জগদ্দল পাষাণ বেদী হাতে মুক্তির চিরন্তর আকাঙ্কা আকাশ প্রমাণ, তারই মুর্ত প্রকাশ উক্ত পত্র । অপর দিকে সীমান্তের মানুষেরা আত্মনিয়ন্ত্রণাধিকারের দাবীতে সোচ্চার সীমান্ত গান্ধী আব্দুল গাফ্ফার খানের অতীতের বক্তব্য ও সাম্প্রতিক কার্যকলাপ, তদীয় সন্তান ওয়ালী খানের সাম্প্রতিক বিবৃতি একটি সত্যকে প্রতিষ্ঠিত করেছে যে জাতিগত সত্তার বিলুপ্তি বা অবলুপ্তি অসম্ভব, সাম্রাজ্যবাদী শোষণ অকল্পণীয় । এই চেতনাবোধের গভীরতা আর ব্যাপ্তির পেছনে রয়েছে বঙ্গবন্ধুর বলিষ্ঠ কর্মপ্রচেষ্টা এবং সুনির্দিষ্ট রাজনৈতিক অর্থনৈতিক প্রোগ্রাম । বাংলাদেশ আজ স্বাধীন সার্বভৌম রাষ্ট্রে পরিনত হয়েছে । সারা পশ্চিম পাকিস্তান ভগ্নোন্মুখ । বিদ্রোহ ও বিক্ষোভ ঘনায়িত । এমনি পরিস্থিতিতে পশ্চিম পাকিস্তানের অস্তিত্ব প্রায় বিলীয়মান । এমতাবস্থায় কোন যাদুমন্ত্র, রক্তচক্ষু, সামরিক জান্তার নির্বিচার গণহত্যা, ধ্বংসযজ্ঞ বা নারী ধর্ষণ পশ্চিম পাকিস্তানকে একত্রিত রাখতে অক্ষম । এই মুহুর্তে ভগ্নোম্মুখ পশ্চিম পাকিস্তানের আশু বিচ্ছিন্নতা রোধের জন্য প্রয়োজন বঙ্গবন্ধু প্রণীত ৬ দফা কর্মসূচির অনুরূপ কোন বাস্তব ও বিজ্ঞানভিত্তিক পদক্ষেপ গ্রহণ । এ কথা সত্য যে ৬দফার আক্ষরিক প্রয়োগ হয়ত সেখানে সম্ভব নয় কিন্তু তার গভীরতম প্রদেশে নিহিত চুড়ান্ত বক্তব্যটিকে গ্রহণ করতেই হবে । মার্কসবাদ লেনিনবাদও প্রনেতাদের ধ্যান ধারনাকে অতিক্রম করে অবস্থা ও অবস্থানের পরিপ্রেক্ষিতে রূপান্তরিত হয়েছে । বাস্তব প্রয়োগ ক্ষেত্রে লক্ষিত হয়েছে বিভিন্নতা । এটা নিতান্ত স্বাভাবিক এবং স্বাভাবিক বলেই পৃথিবীর বিভিন্ন দেশে প্রতিষ্ঠিত সমাজতন্ত্রে কতকগুলো মৌলিক পার্থক্য রয়েছে । এই দৃষ্টিকোণ থেকে বিচার করলে ৬ দফা বা মুজিববাদও পরিবেশের প্রভাবহেতু রূপান্তরিত হবে সত্য কিন্তু তার অন্তর্নিহিত মৌলিক সত্যটি কোনক্রমে ম্লান হবে না । বিশ্বের দেশে দেশে আঞ্চলিক বৈষম্য রয়েছে, রয়েছে সাম্রাজ্যবাদী শাসন-শোষণ; অত্যাচার, অনাচার নিপীড়নের অবসান আজও ঘটেনি, আজও স্বৈরাচারী সামরিক জান্তা গণতন্ত্রের টুটি চেপে ধরেছে । অন্যগত বিশ্বে এই জাতীয় বৈষম্য, শোষণ-শাসন বা নিপীড়নের রূপান্তর ঘটবে বটে, তবে একেবারে তিরোহিত হবে না । এই জাতীয় রাজনৈতিক অর্থনৈতিক ব্যধি নিরসনের জন্য সুনির্দিষ্ট কর্মপন্থা প্রয়োজন এর নাম ৬ দফা না হলেও কিছু একটা হবে কিন্তু এর প্রতিষ্ঠাতার আবেদন চির ভাস্বর । মুজিববাদ তাই স্থান-কাল-জয়ী ।
.
আহসান উল্লাহ 
[bookmark: page_113]<৬,৬৫,১১৩>

.
শত্রুর বিরুদ্ধে অর্থনৈতিক প্রতিরোধ গড়ে তুলুন,দেশবাসীর প্রতি বাংলাদেশ সরকারের আবেদন।
মুজিবনগর,২০ আগস্টঃ পাকিস্তানের বিরুদ্ধে আমাদের যে সংগ্রাম তাহা হইল সর্বাত্মক মুক্তির সংগ্রাম। এই সংগ্রামে জয়ী হইতে হইলে বাংলাদেশের সংগ্রামী জনতার নয়নমণি বঙ্গবন্ধু শেখ মুজিবুর রহমান সাহেবের নির্দেশনানুসারে শত্রুর মোকাবেলা করিতে হইবে। তজ্জন্য প্রয়োজন বাংলাদেশের ঘরে ঘরে দুর্গ গড়িয়া তোলা এবং শত্রুর অর্থনৈতিক অবরোধ কায়েম করা। অর্থনৈতিক কাঠামো ধ্বংস করিয়া দিতে পারিলে শত্রু দুর্বল হইবে। বাংলাদেশবাসির উদ্দেশ্যে এই নির্দেশ প্রচার করিয়াছেন বাংলাদেশ সরকার। 
.
উক্ত নির্দেশনামায় বলা হইয়াছে বৈদেশিক মুদ্রা অর্জনকারী বিভিন্ন ফসল যথা পাঁট,চা,তামাক প্রভৃতির উৎপাদন বন্ধ রাখুন, আলু, ডাল ও কৃষি দ্রব্য উৎপাদন বৃদ্ধি করুন। খাদ্যশস্য ব্যাপকভাবে উৎপাদনের মাধ্যমে দুর্ভিক্ষ প্রতিরোধ করুন। শ্রমিকদের নির্দেশ দেওয়া হইতেছে তাহারা যেন কলকারখানায় যোগদান হইতে বিরত থাকেন। 
.
জনসাধারণকে আহ্বান জানাইয়া বলা হইতেছে, আপনারা সামরিক সরকারকে কোন প্রকার ট্যাক্স দিবেন না। আপনাদের ভোটে নির্বাচিত বাংলাদেশ সরকারই একমাত্র বৈধ সরকার। নির্দেশনামায় বলা হয়েছে, খেলাধুলা, আমোদ প্রমোদ বর্জন করুন। বাস্তুত্যাগীদের সম্পত্তি নিলাম ডাক বা বন্ধক লওয়া পরিহার করুন। কোন সরকারী প্রতিষ্ঠানে অর্থলগ্নি করিবেন না। কোথাও টাকা জমা থাকলে তাহা উঠাইয়া লউন। সরকার পরিচালিত বিমানপথ, রেলওয়ে,স্টিমার বয়কট করুন। সমস্ত পশ্চিম পাকিস্তানী ও অবাঙালি মালিকানাধীন প্রস্তুত দ্রব্য দৃঢ়তার সাথে বর্জন করুন। আপনিও একজন মুক্তিযোদ্ধা , মনে রাখিবেন আপনার সক্রিয় সহযোগিতা আমাদের বিজয়কে আরও নিকটবর্তী করিয়া তুলিবে। 
.

.
খাদ্যের ব্যবস্থা হলে মুক্তাঞ্চলে উদ্বাস্তুদের ফিরিয়ে নেয়া যায়।
বোম্বাই,২৪ সেপ্টেম্বরঃ ভারত সরকার যদি মাত্র তিন চার মাসের জন্য বাংলাদেশের মুক্তাঞ্চলে খাদ্য সরবরাহ প্রতিশ্রুতি দেন তাহলে ভারত থেকে উদ্বাস্তু ফিরিয়ে নেওয়ার কাজ শুরু করা যেতে পারে এবং এখনই অন্তত ১৫ হাজার উদ্বাস্তুকে ফিরিয়ে নেয়া যায় বলে ভারতস্থ বাংলাদেশ প্রতিনিধিবৃন্দ ভারত সরকারকে যে প্রস্তাব দিয়েছেন আজ এখানে এক সাংবাদিক সম্মেলনে শেখ মুজিবুর রহমানের অনুজ শেখ আবু নাসের তা প্রকাশ করেন। 
.
শেখ নাসের বলেন খাদ্যই বাংলাদেশের বর্তমান প্রধান সমস্যা তবে, সমগ্র মুক্তাঞ্চল জুড়ে ব্যাপক চাষাবাদ হচ্ছে এবং তিন চার মাসের মধ্যে নতুন ফসল উঠবে। তখন কোন সমস্যা থাকবে না। 
.
শেখ নাসের আরও বলেন মুক্তাঞ্চলে ইতিমধ্যেই কোর্ট কাচারী ও স্কুল কলেজ বসান হয়েছে এবং আশা করা যায় তিন চার মাসের মধ্যেই পরিস্থিতির সামগ্রিক উন্নতি হবে। 
.
মাত্র দুদিন আগেও শেখ নাসের বাংলাদেশে ছিলেন এবং স্বল্পকাল সফরের জন্য তিনি বোম্বাইতে এসেছেন। তার সঙ্গে এসেছেন ১৫ সদস্য বিশিষ্ট এক সাংস্কৃতিক প্রতিনিধি দল।
.
[ সাপ্তাহিক বাংলাদেশ এর ১৫ ও ১৬ শ সংস্করণ ধারাবাহিক সংখ্যা, প্রকাশের তারিখ এবং প্রকাশিত সংবাদের তারিখে গরমিল পরিলক্ষিত হওয়ায় প্রকাশিত সংবাদের তারিখের ভিত্তিতে ধারাবাহিকতা রক্ষার চেষ্টা করা হয়েছে। ]
.

সংবাদপত্রঃ বাংলাদেশ ১ম বর্ষঃ ১৫শ সংখ্যা 
তারিখঃ ৪ অক্টোবর, ১৯৭১।
.
বাংলাদেশ নারীদের উপর পাক ফৌজের অত্যাচার তদন্ত কমিটি গঠন করার জন্য রাষ্ট্রসংঘের প্রতি আবেদন। 
মুজিবনগর, ২৭ সেপ্টেম্বরঃ বাংলাদেশ মহিলা পরিষদের কেন্দ্রীয় কার্যনির্বাহক সমিতি আজ রাষ্ট্রসংঘের প্রতি আকুল আবেদন জানান যে, বাংলাদেশে নারীদের উপর পাকিস্তানী সৈন্যবাহিনী যে অত্যাচার করেছে তা তন্ন তন্ন করে তদন্ত করার জন্য একটি বিশেষ তদন্ত কমিটি গঠন করা হোক। 
.
পরিষদের সাধারণ সম্পাদিকা মালেকা বেগম এখানে বিবৃতি প্রচার করে বাংলাদেশের নির্যাতিত নারী সমাজের পক্ষ থেকে বিশ্বের সমস্ত গণতান্ত্রিক নারী সংস্থার উদ্দেশ্যে আবেদন করেন যে পাকিস্তানী সৈন্যদের হাতে বাংলাদেশের নারীরা যে করুণ নির্যাতন ভোগ করছে তার প্রতি সহানুভূতিসূচক মনোযোগ দিন ও তা অবিলম্বে বন্ধের জন্য সমস্ত প্রকার ব্যবস্থা নিন। 
.
মিসেস বেগম অভিযোগ করেন যে প্রত্যেক জেলা, শহর ও গ্রামে যেখানে পাকিস্তানী ফৌজ তাদের ক্যাম্প পেতেছে সেখানে তারা কিছু দূরে পৃথক পৃথক ক্যাম্পে তাদের লালসা তৃপ্তির জন্য হাজার হাজার বাঙালি নারীকে আটক করে রেখেছে। 
.
তিনি বলেন, ঢাকা ক্যান্টনমেন্টের কাছে একটি হারেমে পনের শতের বেশি নারীকে নির্যাতন করে তিলে তিলে মেরে ফেলা হচ্ছে। তাদের অনেকে দুরারোগ্য ব্যাধিতে আক্রান্ত হয়েছে। যারা গর্ভবতী হয়েছে তাদের ফিরিয়ে দেওয়া হচ্ছে যাতে তাদের আত্মীয় স্বজনগণ তাদের হাতে বিয়ের পাত্র তুলে দেয়। তিনি বলেন, ফলে বাংলাদেশের হাজার হাজার নারী হয় আত্মহত্যা করছে অথবা পাগল হয়ে যাচ্ছে। 
.
পার্থ সুমিত ভট্টাচার্য্য
[bookmark: page_116]<৬,৬৮,১১৬>
শিরোনামঃ পশ্চিম পাকিস্তানে রাজনৈতিক অস্থিরতার ঢেউঃ বাংলাদেশে মুক্তিযুদ্ধের তীব্রতা বৃদ্ধি
সংবাদপত্রঃ বাংলাদেশ, ১ম বর্ষঃ ১৬শ সংখ্যা।
তারিখঃ ১৫ অক্টোবর, ১৯৭১
.
পশ্চিম পাকিস্তানে রাজনৈতিক অস্থিরতার ঢেউঃ
বাংলাদেশে মুক্তিযুদ্ধে তীব্রতা বৃদ্ধি
ঢাকা, ১৩ অক্টোবর- বাংলাদেশ পরিস্থিতি নিয়ে পশ্চিম পাকিস্তানে যে রাজনৈতিক অস্থিরতা দেখা দিয়েছে বিভিন্ন রাজনৈতিক নেতৃবৃন্দের সাম্প্রতিক বক্তব্যে সব স্পষ্ট হয়ে পড়েছে।
.
বর্তমানে ঘটনার চাপে জঙ্গী সরকারের বহু তাবেদার স্বীকার করেছেন যে অসন্তোষ ক্রমশ ছড়িয়ে পড়েছে। মাত্র কয়েকদিন পুর্বে পশ্চিম পাকিস্তান ডেমোক্রেটিক পার্টির সভাপতি নবাব নসরুল্লাহ খান মন্তব্য করেছেন যে, জাতীয় বিরোধীদের প্রভাবে বুদ্ধিজীবি মহল, ছাত্র মহল ও অনান্য শ্রেণীর মধ্যে চাপা সহানুভূতির লক্ষণ দেখতে পাওয়া যাচ্ছে। পশ্চিম পাকিস্তান এটাই দুঃখজনক বাস্তব অবস্থা। এমন কি পাঞ্জাবের এক শক্তিশালী মহল চাইছেন উদ্ভট একলা চলার নীতি অনুসরন করতে। উত্তর পশ্চিম সীমান্ত প্রদেশ এবং সিন্ধুতে জাতীয় বিরোধী শক্তি দ্বিজাতি নীতির বিরুদ্ধে জনমত উত্তেজিত করছে এবং আলাপ আলোচনা আরম্ভ করছেন পাকতুনিস্থান জয় সিন্ধু এবং স্বাধীন বালুচিস্থান বলে। 
.
পাকিস্তানী সংবাদপত্র নবাবজাদা নসরুল্লা খানের উদ্ধৃতি দিয়ে প্রকাশ করেছে যে, শেখ মুজিবর রহমানের প্রতি এই ধরণের সহানুভূতি ও সমর্থনই পূর্ব বাংলা অসন্তোষ বজায় রাখতে সাহায্য করছে। আর এক বাঙালী দালাল মউলোভী ফরিদ আহমদ আর এক ধাপ এগিয়ে গেছেন। তিনি অভিযোগ করেছেন যে, পশ্চিম পাকিস্তানের এক শক্তিশালী মহল পূর্ব বাংলায় আওয়ামী লীগের বিদ্রহকে সাহায্য করছে। পাকিস্তানি জঙ্গী সরকার মউলোভী ফরিদ আহমদকে পাকিস্তান কাউন্সিল ফর পিস এন্ড ওয়েলফেয়ারের সভাপতি পদে নিযুক্ত করেছে। জঙ্গি সরকার সমর্থক লাহোরের ইমরোজ এবং করাচীর জং পত্রিকা ফরিদ আহমদের বক্তন্য উল্লেখ করে লিখেছে যে, পূর্ব পাকিস্তানে যে রকম ঘটেছে তাঁর পুনরাবৃত্তি হবার সমূহ সম্ভবনা আছে পশ্চিম পাকিস্তানে। পূর্ব বাংলার এমন সব গুরুত্বপূর্ণ দলিলপত্র আছে যার দ্বারা প্রমাণ করা যায় যে পশ্চিম পাকিস্তানের এক শক্তিশালী মহল আওয়ামী লীগকে আর্থিক, নৈতিক ও মালপত্র দিয়ে সাহায্য করছে। তিনি আরও বলেছেন যে, সরকার ঐ মহলের বিরুদ্ধে কোন শাস্তিমূলক ব্যবস্থা গ্রহণ করেনি এই আশংকায় যে ব্যবস্থা নিলেই পরিস্থিতি আরও জটিল হয়ে যাবে। 
.
বাংলাদেশের বর্তমান অবস্থা সম্বন্ধে বলতে গিয়ে মৌলভী ফরিদ আহমদ মন্তব্য করেছেন যে, অবস্থা কোন মতেই স্বাভাবিক নয়। আওয়ামী লীগ প্রভাবাম্বিত পাক বিরোধী শক্তিদের আক্রমণ বেশ বেড়ে গেছে। সৈন্যবাহিনীর বীরত্ব সূচক কাজকর্ম হওয়া সত্ত্বেও পাকিস্তান সমর্থকদের জীবন ও স্পম্পত্তি প্রতি পদে বিপদের সম্মুখীন। মৌলভী ফরিদ আহমদ আরও বলেছেন যে শত শত পাকিস্তানী প্রাণ হারিয়েছেন আওয়ামী লীগ গেরিলাদের হাতে। 
.
ফরিদ আহমদ ভাষণ দু’কারণে বিশেষ গুরুত্বপূর্ণ। প্রথমত বেশ স্পষ্ট বুঝতে পারা যায় যে পশ্চিম পাকিস্তানের বাংলাদেশের প্রতি সহানুভূতি সম্পন্ন। এর ফলে জঙ্গী গোষ্ঠীর মিথ্যা অপবাদ যে ভারতবর্ষ থেকে সাহায্য পেয়ে একজন দুর্বৃত্ত বাংলাদেশে গোলযোগ চালাচ্ছে, সম্পুর্ন মিথ্যা প্রমাণিত হল, দ্বিতীয়ত, ফরিদ আহমদ স্পষ্ট স্বীকার করেছেন যে, প্রতিরোধ আন্দোলনে বাংলাদেশ ক্রমশ শক্তিশালী হয়ে উঠেছে এবং শত শত পাক জঙ্গীশাহী তাবেদার বিনষ্ট করতে সমর্থ হয়েছেন মুক্তিযোদ্ধারা।
.
.
পার্থ সুমিত ভট্টাচার্য্য

শিরোনামঃ মন্ত্রীদের মধ্যে আতংকঃ পদত্যাগের অভিপ্রায় প্রকাশ।
সংবাদপত্রঃ বাংলাদেশ, ১ম বর্ষঃ ১৮শ সংখ্যা।
তারিখঃ ২৫ অক্টোবর, ১৯৭১।
.
মন্ত্রীদের মধ্যে আতংকঃ
পদত্যাগের অভিপ্রায় প্রকাশ।
ঢাকা, ১৫ অক্টোবর- গেরিলাদের হাতে পূর্ববঙ্গের প্রাক্তন গভর্নর মুসলিম লীগ নেতা মিঃ আব্দুল মোমেন খানের মৃত্যুতে মুসলিম লীগ ও জামাতে ইসলামী নেতৃবৃন্দের ও ডাঃ এ এম মালিকের পুতুল মন্ত্রিসভার মন্ত্রীদের মধ্যে মনোবল ভেঙে পড়েছে।
.
এইসব সংবাদে বলা হয় যে, মিঃ খানের মৃত্যুর অব্যবহিত পরে ডাঃ মালিক মন্ত্রিসভার মন্ত্রীরা এবং কয়েকজন বিশিষ্ট মুসলিম লীগ ও জামাত-ই-ইসলামী নেতারা পরিস্থিতি পর্যালোচনার জন্য একটি গোপন বৈঠক করে। এই বৈঠকে নাকি তারা মন্ত্রিসভা থেকে পদত্যাগের অভিপ্রায় প্রকাশ করেছে। তারা পদত্যাগ করলে প্রেসিডেন্ট ইয়াহিয়া তাদের বিরুদ্ধে ব্যবস্থা অবলম্বন করতে পারে, এই ভয়ে তারা নাকি ডাঃ মালিককে এ সিদ্ধান্ত জানাতে সাহসী হচ্ছে না।
.
গোপন বৈঠকে উপস্থিত ব্যক্তিদের মধ্যে ছিলেন, জামাত-ই-ইসলামের অধ্যাপক গোলাম আযম, মুসলিম লীগের খাজা খয়ের উদ্দিন ও শফিউল ইসলাম পি ডি পি’র নুরুল আমিন ও ফরিদ আহমদ।
.
আরও জানা গিয়াছে যে, এইসব নেতাদের অধিকাংশের পূর্ববঙ্গের প্রাক্তন গভর্নরের শেষকৃত্যে উপস্থিত থাকতে পারেন নি। তাদের ভয় মুক্তিবাহিনীর হাতে তাদেরও অনুরূপ অবস্থা ঘটতে পারে।
.
সংবাদে প্রকাশ যে, এমনকি সরকারের উর্দ্ধতন বেসামরিক অফিসাররা ও মিঃ খানের মৃত্যুর পর তাদের নিজ নিজ অফিসে যেতে সাহস পাচ্ছে না। 
.
.
পার্থ সুমিত ভট্টাচার্য্য

শিরোনামঃ সেই অতীতে যেন আর ফিরে আনা যাই।
সংবাদপত্রঃ বাংলাদেশ, ১ম বর্ষঃ ১৯শ সংখ্যা।
তারিখঃ ১ নভেম্বর, ১৯৭১।
.
সম্পাদকীয়ঃ 
৭ই মার্চ থেকে ২৫শে মার্চ আর ২৫ শে মার্চের রাতের আঁধার থেকে ফেলে আসা আজকের ১ লা নভেম্বর। সাড়ে সাত কোটি বাঙালী জাতির অতুলনীয় ত্যাগ, তিতিক্ষা ও সংগ্রামের এক অভূতপূর্ব ইতিহাস। এই ইতিহাস সমগ্র মানবজাতির ইতিহাসের এক নতুনতর সৃষ্টি। এই সৃষ্টি আগামী দিনের পৃথিবীকে দেখাবে নতুন পদ ও মত।
.
২৪ বছরের শাসন-শোষণের জিঞ্জির ভেঙে বাঙালী জাতি চেয়েছিল সম অধিকারের ভিত্তিতে একত্রে বাস করতে এক পাকিস্তানে কিন্তু সাম্রাজ্যবাদী শক্তির প্ররোচনায় এদেশের শাসক আর শাসকগোষ্ঠীর ভেঙে খান খান করে দিল সেই সদিচ্ছাকে। পদদলিত করে দিল তাদেরই দেওয়া নির্বাচনের রায়কে। বাঙালীর ন্যায্য অধিকার থেকে বাঙ্গালীকে করল বঞ্চিত। 
.
ক্ষমতা হস্তান্তর আর আলোচনার সুযোগ নিয়ে বাঙালী নিধনের যে ষড়যন্ত্র ইয়াহিয়া গোষ্ঠী করে চললো বাঙালী ভাবতে পারে নি তাঁর হিংস্রতা হতে এতো পৈশাচিক ও নগ্নতায় ভরপুর। লক্ষ লক্ষ নিরস্ত্র জনতাকে গুলি করে হত্যা করে আর প্রায় এক কোটি বাঙ্গালীকে গৃহত্যাগে বাধ্য করে নয় পিশাচ ইয়াহিয়া ও তাঁর সাঙ্গপাঙ্গরা কি আশা করেছিল সেটা প্রকাশ হয়ে পড়েছে সাংবাদিক মিঃ এন্থনী মাসকারেনহাসের লিখিত গ্রন্থ দি রেপ অব বাংলাদেশ নামের পুস্তিকায়।
.
অপ্রস্তুত বাঙালী জাতি ক্ষণিকের তরে মুষড়ে পড়েছিল এই নারকীয় হত্যালীলা আর হত্যা যজ্ঞের রূপ দেখে কিন্তু দুর্ভাগ্য ইয়াহিয়া খানের তিনি চিনতে পারেননি এই বাঙ্গালী জাতিকে। বাঙালী মচকাবে তবু ভাঙ্গবে না।
.
অচিরেই শুরু হয়ে গেল পাল্টা আঘাত হানার পালা। হাজার হাজার তরুনেরা যোগ দিতে লাগল মুক্তিফৌজের-শিক্ষা নিতে লাগলো আধুনিকতম গেরিলা যুদ্ধের কায়দা। এক একজন মুক্তিফৌজ এগিয়ে এলো হানাদার দস্যুদের নিধনে। মুক্তিফৌজের আক্রমণ ধারা যতই তীব্র হতে তীব্রতর হতে লাগল পশু ইয়াহিয়ার সামরিক শক্তি ততই অত্যাচারের মাত্রা বাড়িয়ে দিল। নিরীহ গ্রামবাসীদের ধন সম্পদ লুট করে বাড়ী ঘরদোর জ্বালিয়ে দিয়ে বাঙালী মা বোনদের মান-ইজ্জত নষ্ট করে তারা প্রতিশোধের তান্ডবলীলায় মেতে উঠলো মেতে উঠলো কিন্তু তবু আজকে কিদেখতে পাচ্ছি। এক একজন মুক্তিযোদ্ধা চার-পাঁচগুন শক্তিশালী হানাদার দস্যুকে খতম করে চলেছে। দুর্জয় সাহস আর মাতৃভূমিকে হানাদার মুক্ত করার বলিষ্ঠ শপথে আমাদের মুক্তিবাহিনী আজ দৃঢ় সংকল্পচিত্ত। দেশ-বিদেশী বন্ধুরা দিচ্ছেন আধুনিকতম সমরাস্ত্র। শত্রুর বুকে শেষ আঘাত হানার জন্য আজ আমরা কৃত সংকল্প।
আমরা জানি অমানিষার অন্ধকার কেটে গিয়ে পূর্বাকাশে নবতর সূর্যোদয় ঘনিয়ে আসছে। বাংলার আকাশে নতুন সূর্য উঠবে এবং সেই আলোকে প্রদীপ্ত হয়ে উঠবে প্রতিটি বাঙালীর মনপ্রাণ, আর সঙ্গে সঙ্গে জাতি-ধর্ম নির্বিশেষে বাঙালী কুলবধুদের উপাসনার সুমধুর কন্ঠস্বর বেজে উঠবে বাংলা মায়ের বুকে। আর সেই দৃঢ়প্রত্যয় নিয়েই বলতে চাই-যে অতীতকে আমরা পদদলিত করে স্বাধীনতার দ্বারপ্রান্তে এসে দাঁড়িয়েছি, সেই অতীতে যেন আর আমরা ফিরে না যাই।
.
.
পার্থ সুমিত ভট্টাচার্য্য

শিরোনামঃ ভন্ড নায়ক ইয়াহিয়া।
সংবাদপত্রঃ বাংলাদেশও ১ম বর্ষঃ ১৯শ সংখ্যা।
তারিখঃ ২৫ অক্টোবর, ১৯৭১।
.
ভন্ড নায়ক ইয়াহিয়া।
ইয়াহিয়া খান যুদ্ধ চান না। আলোচনার মাধ্যমে তিনি পাক-ভারত মীমাংসার পক্ষপাতী। তাঁর মতে যুদ্ধ বাধলে উভয় রাষ্ট্রের জনগণের দুঃখ দুর্দশা বাড়বে শরনার্থী সমস্যার ও হবে না কোন সামাধান। পাক-ভারত বিরোধের কতটা ফয়সালার জন্য যে কোন সময়, যে কোন স্থানে এবং যে কোন নেতার সঙ্গে তিনি শান্তি বৈঠকে বসতে রাজি। পাক প্রেসিডেন্ট এ কথাগুলা বলছেন ফরাসী পত্রিকা লা মদের প্রতিনিধির সঙ্গে। এত সুবোধ বালক ইয়াহিয়া খান তা হয়ত ফরাসীরা আগে জানতেন না। এখন হয়ত তারা হাফ ছেড়ে বাচবেন। পাক-ভারত যুদ্ধটা আর হল না, হবেই বা কি করে ? ইয়াহিয়া নিজেই বলছেন, পাকিস্তানের চেয়ে পাচগুন ভারত। তাঁর সমর শক্তিও পাচগুন বেশি। এ অবস্থায় কি করে ভারতের উপর ধাপিয়ে পড়তে পারে পাকিস্তান? এখন যে উত্তেজনা চলছে তা প্রশমনের জন্য যে কোনো সালিশীতে তিনি সম্মত। ইয়াহিয়ার অভিযোগ-পাক-ভারত উত্তেজনার জন্য দায়ী নয়াদিল্লী। আট ডিভিশন সৈন্য দিয়ে তারা ঘিরে রেখেছেন পূর্ব বাংলা। দলে দলে পাঠাচ্ছেন অনুপ্রবেশকারী। ওরা ধ্বংস করছে যোগাযোগ ব্যবস্থা, অসার করে ফেলছে পাক অর্থনীতি। পাকিস্তানের অভ্যন্তরীন সমস্যায় ভারতীয় হস্তক্ষেপ সহ্য করা চলে না। বর্তমান সংকটের পরিণতি কি হবে তা নির্ভর করছে নয়াদিল্লীর মতি গতির উপর।
.
চমৎকার অভিনেতা ইয়াহিয়া খান। কয়েক সপ্তাহ আগে তিনি দিয়েছিলেন ভারতের বিরুদ্ধে সর্বাত্মক সংগ্রামের হুমকি। সীমান্ত বরাবর তিনি আগে করেছেন সৈন্য সমাবেশ।
.
ইয়াহিয়ার আসল মতলব প্রায় সবারই জানা। তিনি চান বাংলাদেশ সমস্যাকে পাক-ভারত বিরোধে পরিণত করতে। তাই ইন্দিরা গান্ধীর সঙ্গে সাক্ষাতকারেও তাঁর এত আগ্রহ-সালিশীর জন্য এতো আকুতি। এক সময় তিনি বলতেন ভারতে যাওয়া শরনার্থীরা আসলে পাক-শরনার্থী নয়। ওরা কলকাতা এবং অন্যান্য শহরের ফুটপাতের বাসিন্দা। পাকিস্তানকে জব্দ করার জন্য তাদের ঝেটিয়ে পাঠানো হয়েছে সীমান্তের শিবিরগুলোতে। পরে মতটা একটু পাল্টে বললেন দু’রকমের শরনার্থী আছে। আসল এবং নকল। আসলদের ফিরিয়ে নেবো। নকলরা যথাস্থানে থাকবে। এখন বলছেন সব শরনার্থীকেই তিনি গ্রহণ করবেন তার জন্য দরকার পাক-ভারত আলোচনা। আর মুক্তিবাহিনী ? ওরা পূর্ব বাংলায় ভারতীয় অনুপ্রবেশকারী। এদের আস্কারা দিচ্ছেন নয়াদিল্লী। তাঁর জন্যই পাক-ভারত সামরিক উত্তেজনা। বাংলাদেশের শতকরা তেরজন নাগরিক এখন দিন কাটাচ্ছেন ভারতের আশ্রয় শিবিরগুলোতে। এরা কেন গেলেন তা খতিয়ে দেখলে ইয়াহিয়া ধরতে পারতেন নিজের নারকীয় কীর্তি। যে বীভৎসতার কাহিনী জানে বিশ্ববাসী তা জানেন না এই স্বৈরাচারী মানবদ্রোহী। মুক্তি বাহিনী বাংলাদেশের জনগণের মুক্তি সাধনার বলিষ্ঠ প্রকাশ। তাদের সংগ্রাম স্বাধীনতার সংগ্রাম। স্বেচ্ছাচারী এবং মানবদ্রোহীর পূর্ণ উচ্ছেদ ছাড়া হবে না এ সংগ্রামের বিরতি। রক্ততিলকে শপথ নিয়েছেন বাংলার সন্তানরা। মারার চোটে একটু একটু করে নির্মম সত্য বুঝতে পারছেন ইয়াহিয়া খান। আগে তিনি বলতেন মুজিবুর রহমান রাষ্ট্রদ্রোহী। এখন বলছেন জনগণ চাইলেই তাঁকে মুক্তি দেয়া হবে। এত রক্তপাতের পর স্বাধীনতার দ্বারপ্রান্তে এসে বাঙালী জনতা মহানুভব পাক সম্রাট ইয়াহিয়ার কাছে দাসখত লিখে মুজিবের মুক্তি চাইবে ? 
.
বাংলাদেশের হৃদয়ের কতখানি জায়গা জুড়ে বসে আছেন বঙ্গবন্ধু তা কি তিনি জানেন না? ১৯৭০ সালের নির্বাচনের ফলাফল কি তিনি ভুলে গেছেন ? শুধুমাত্র বাংলাদেশ কেন, গোটা দুনিয়া আজ দাবী করছে বঙ্গবন্ধুর মুক্তি । ইয়াহিয়া খান বলদর্পিত বধির। তার কানে পৌঁছায় না মানুষের ভাষা। তিনি বুঝেন অস্ত্রের ভাষা। তাই মুক্তিবাহিনী ধরেছে অস্ত্র। খতম করছে পাক সৈন্য। এ ভাষা যত জোরালো হবে ইয়াহিয়া বধিরত্ব তত ঘুচবে। চালাকি দিয়ে ঢাকা যাবে না আহম্মকী। দেয়ালের লিখন পড়তে চেষ্টা করুন ইয়াহিয়া খান।
.
.
পার্থ সুমিত ভট্টাচার্য্য

শিরোনামঃ রাজাকাররাও আর বিশ্বাসী নয়।
সংবাদপত্রঃ বাংলাদেশ, ১ম বর্ষঃ ১৯শ সংখ্যা।
তারিখঃ ১ নভেম্বর, ১৯৭১।
.
রাজকাররাও আর বিশ্বাসী নয়।
ঢাকা ২৮শে অক্টোবর- এক জেলার রাজাকারদেরও অন্য জেলায় ব্যাপকভাবে বদলি করে মুক্তিবাহিনীর মোকাবিলা করবার কাজে নিয়োগ করতে পাক হানাদাররা উঠে পরে লেগেছে। পাকবাহিনী শহর, গ্রাম, গঞ্জ থেকে সক্ষম লোকদের এক বিশেষ আদেশ বলে সামরিক ছাউনীতে নিয়ে গিয়ে মোটামুটি গোছের একটা প্রশিক্ষণ দিয়ে রাজাকার বাহিনীতে শামিল হতে বাধ্য করছে। 
.
জানা গেছে, ঢাকা, চট্টগ্রাম, ফরিদপুর, ময়মনসিংহ প্রভৃতি জেলা থেকে প্রশিক্ষণপ্রাপ্ত রাজাকারদের রংপুর দিনাজপুর প্রভৃতি এলাকায় প্রেরণ করা হচ্ছে। বাংলাদেশের জনৈক নেতৃস্থানীয় ব্যক্তির ধারণা দলে দলে মুক্তিবাহিনীর হাতে রাজাকারদের আত্মসমর্পনের ব্যাপারে সাবধানতা অবলম্বনের জন্যই এক জেলার লোকদের অন্য জেলায় ঠেলে দেওয়া হয়েছে। মুক্তিবাহিনীর হাতে ধৃত বেশ কিছু সংখ্যক রাজাকারদের মধ্যে বিভিন্ন জেলার লোকও দেখা গেছে। ধৃত রাজাকারদের কাছ থেকে জানা গেছে যে, পাকবাহিনী এক ফতোয়া জারী করে তাদের রাজাকার বাহিনীতে প্রবেশ করতে বাধ্য করছে।
.
জনৈক রাজাকার বলেন যে, অনেকে মুক্তিবাহিনীর বিরুদ্ধাচরনের ভূমিকা প্রদর্শন করেও রাজাকার বাহিনীতে যোগ দিচ্ছে কারণ এর ফলে অতি সহজে যদি প্রাণে বেঁচে থাকা যায় তাহলে অস্ত্র শস্ত্রসহ মুক্তিবাহিনীর কাছে আত্মসমর্পনের নামে মুক্ত জীবনের অধিকারী হওয়া সম্ভব হচ্ছে।
.
.
উল্লেখযোগ্য, এত সাবধানতা স্বত্বেও খানসেনারা রাজাকারদের আত্মসমর্পন আটকাতে পারছে না। কারণ জেলাব্যাপী ব্যাপকভাবে বদলী করেও রাজাকারদের মানসিক গতিকে অর্থাৎ বাঙালীদের বাংলাদেশ প্রীতিকে ঠেকিয়ে রাখতে পারছে না যদিও ব্যতিক্রম কিছু বিশ্বাসঘাতক ক্ষমতালোভী ইয়াহিয়ার তাবেদার।
.
.
পার্থ সুমিত ভট্টাচার্য্য

শিরোনামঃ বাঙালী রাজাকররা সাবধান।
সংবাদপত্রঃ বাংলাদেশ ১ম বর্ষঃ ২১শ সংখ্যা।
তারিখঃ ১৫ নভেম্বর, ১৯৭১।
.
বাঙালী রাজাকাররা সাবধান।
নরপিশাচ ইয়াহিয়া খান তাঁর বর্বর সামরিক বাহিনীকে সাহায্য করার জন্য বাঙালী যুবকদের জোর করিয়া রাজাকার বাহিনীতে যোগদান করিতে বাধ্য করিয়াছেন। সমাজবিরোধী এক শ্রেণীর গুন্ডা বদমায়েশ লম্পটরাও এই সুযোগে রাজাকার বাহিনীতে ঢুকিয়া পড়িয়াছিল। ইহারা জনসাধারণের জান মালের যথেষ্ট ক্ষতিসাধন ও ধনসম্পত্তি লুন্ঠন করিয়া অরাজকতা সৃষ্টি করিয়াছিল। কিন্ত ইদানিং মুক্তিফৌজের ক্রমাগত সাফল্যের ফলে এক শ্রেণীর রাজাকার যারা নিজের ইচ্ছার বিরুদ্ধে রাজাকার বাহিনীতে যোগদান করিতে বাধ্য হইয়াছিল তাহারা মুক্তিফৌজের গেরিলাদের হাতে প্রত্যহ আত্মসমর্পন করিয়া চলিয়াছে। রাজাকারদের মনে আরও ভীতির সঞ্চার করিয়াছে যখন তাহারা দেখিতে পায় পাঞ্জাবী হানাদার বাহিনী মুক্তিফৌজের ভয়ে তাহাদিগকেই প্রথমে সম্মুখে ঠেলিয়া দেয়। রাজাকাররা ইদানিং তাদের ভবিষ্যত সম্বন্ধে অত্যন্ত চিন্তিত হইয়া পড়িতেছে। তাদের মানসিক অবস্থার দিকে লক্ষ্য রাখিয়া এই কথাই বলিব অবিলম্বে যেন তারা তাদের অস্ত্র শস্ত্রসহ মুক্তিফৌজের হাতে আত্মসমর্পন করেন। তাদের অপকীর্তি দেশ দ্রোহিতার শামিল এবং দেশদ্রোহিতার একমাত্র শাস্তি মৃত্যুদন্ড। এই মৃত্যুদন্ড এড়াইবার পথ হইল নিকটস্থ মুক্তিফৌজ শিবিরে অবিলম্বে আত্মসমর্পন। 
.
.
সৌ রভ

শিরোনাম ( ঢাকায় চাপা আনন্দের সঞ্চার ) 
সংবাদপত্রঃ বাংলাদেশ ( ১ম বর্ষঃ ২১শ সংখ্যা)   
তারিখঃ ১৫ নভেম্বর, ১৯৭১
.
ঢাকায় চাপা আনন্দের সঞ্চার 
ঢাকা ১৫ নভেম্বরঃ গত কয়েকদিন থেকে ঢাকা শহরের সর্বত্র একটা চাপা আনন্দের ভাব পরিলক্ষিত হচ্ছে। আমাদের প্রতিনিধি ঢাকা শহরের বিভিন্ন অঞ্চলে সফর করে এই সম্বন্ধে তার ব্যক্তিগত অভিজ্ঞতা বর্ণনা প্রসঙ্গে বলেন যে, ইদানিং খোদ ঢাকা শহরে মুক্তিবাহিনীর দুঃসাহসিক অভিযান এবং বিভিন্ন স্থানে হানাদার বাহিনীর সাথে প্রকাশ্য সংঘর্ষে মুক্তিবাহিনী যে বীরত্ব প্রদর্শন করেছেন তাতে ঢাকার বাসিন্দারা ভবিষ্যৎ সম্বন্ধে অত্যন্ত আশান্বিত হয়ে উঠেছেন। সম্প্রতি বাংলাদেশের মুক্তাঞ্চলে গণপ্রজাতন্ত্রী বাংলাদেশ সরকারের অস্থায়ী রাষ্ট্রপতি জনাব সৈয়দ নজরুল ইসলাম ক্যাডেটদের কুচকাওয়াজ অনুষ্ঠানে ভাষণ দান কালে বলেন সেই দিন আর দূরে নয় যেদিন ঢাকায় স্বাধীন বাংলাদেশ সরকারের পক্ষ থেকে বঙ্গবন্ধুকে গার্ড অব অনার দেয়া হবে। ঢাকা ও বাংলাদেশের হানাদার অধিকৃত এলাকায় অধিবাসীদের মনে এটা গভীর আনন্দের সঞ্চার করেছে।তদুপরি হানাদার কবলিত এলাকাগুলি ক্রমশই মুক্তিবাহিনী দখল করে নিচ্ছে এসব খবরও আর ঢাকা বাসীদের নিকট গোপন থাকছে না। রাজধানী ঢাকার বিভিন্ন গুরুত্বপূর্ণ স্থানে প্রকাশ্য  দিবালোকে বোমা বিস্ফোরনের ফলে হানাদার পাক সেনাদের মনোবল একেবারেই ভেঙ্গে পড়েছে। রাতের বেলায় ঢাকা নগরীতে হানাদারের কোন অস্তিত্ব খুজে পাওয়া যায় না।তাই বিবিসি থেকে এই বলে মন্তব্য করা হয়েছে যে রাতের বেলা ঢাকা নগরী মুক্তিবাহিনীর দখলে থাকে। এমনকি দিনের বেলায়ও হানাদার বাহিনী দলবদ্ধ না হয়ে আজকাল শহর ঘুরাফেরা করতে সাহস পাচ্ছে না। তাছাড়া পশ্চিম পাকিস্তান থেকে, যে সকল পুলিশ আমদানী করা হয়েছিল তারা দেশে ফিরে যাবার জন্য একদিনের ধর্মঘট করেছে। এই সকল অবস্থা আজ ঢাকাবাসীর মনে বন্ধমূল ধারনার সৃষ্টি করেছে যে, সে দিন আর বেশী দূরে নয় যেদিন ঢাকা নগরী তথা সারা বাংলাদেশ ইয়াহিয়ার দানবদের কবল মুক্ত হবে।
.

সৌ রভ

শিরোনাম সম্পাদকীয়ঃ শান্তি কমিটি?
সংবাদপত্র বাংলাদেশ ১ম বর্ষঃ ২২শ সংখ্যা
তারিখঃ ২২ নভেম্বর, ১৯৭১
.
শান্তি কমিটি ?
বঙ্গবন্ধু প্রায়ই বলতেন বাংলার সজীব মাটিতে সোনার যেমন ফসল ফলে, তেমনি উর্বরতার সুযোগে আগাছাও গজিয়ে উঠে। বাংলার মাটি সিরাজ, মোহন লালকে জন্ম দিয়েছে, আবার মীরজাফর, ঊর্মিচাদ জগৎশেঠকেও জন্ম দিয়েছে। বঙ্গবন্ধুর এ কথা অক্ষরে অক্ষরে সত্য। শান্তি কমিটি নামে বাংলার বুকে যা গড়ে উঠেছে তা কি মীরজাফর আর ঊর্মিচাদের প্রেতাত্মার বৃথা আস্ফালন নয় ?
.
বাঙ্গালী হয়ে বাঙ্গালীর ক্ষতি, পাক হানাদার দুস্যদের তাবেদারী করে স্বদেশদ্রোহিতার নজিরবিহীন দৃষ্টান্ত স্থাপন করেছেন আমাদের শান্তি কমিটির (?) বন্ধুরা। ২৫শে মার্চের হোলিখেলায় গ্রামবাংলায় এমনিতেই মৃত্যুর হিমশিতলতায় ঢলে পড়েছিল।
.
সামরিক চক্রের নিধনযজ্ঞের পর আবার নতুন করে অশান্তির আগুন জ্বালায় এই শান্তি কমিটির অশান্তি ওয়ালারা। এদের আচরনে ও কার্যকলাপে লক্ষ লক্ষ বাঙ্গালী দেশত্যাগ করতে বাধ্য হয়েছে। বহু পরিবারকে এরা সর্বহারা করে ছেড়েছে, হানাদার দুস্যদের হাতে ধরিয়ে দিয়েছে,মা বোনদের সতীত্ব নষ্ট করার সুযোগ করে দিয়েছে আর নিজেরা সুযোগ সুবিধামত দলবলসহ বাড়ী বাড়ী হানা দিয়ে সর্বস্ব লুট করে নিয়েছে। এরাই আবার পাক জল্লাদদের সাহায্যের জন্য পাড়ায় পাড়ায় গ্রামে গ্রামে রাজাকার বাহিনী সৃষ্টি করতে সাহায্য করেছে।
.
সেদিনের ছবি আমাদের মন থেকে এখনও মুছে যায়নি। আমরা দেখেছি কত অগনিত পরিবার একান্ত নিরুপায় হয়ে চোখের জলে বুক ভাসিয়ে দেশত্যাগ করতে বাধ্য হয়েছে। আমরা আরও দেখেছি পাক দুস্যদের সাথে সহযোগিতা করে এরা কত শত ব্যাক্তিকে নিজেদের পারিবারিক বা আর্থিক কলহের শিকারে পরিণত করে ছেড়েছে। লক্ষ লক্ষ নিরপরাধ মানুষ পুত্র, কন্যা, মা, বাপ, ভাই বোনকে ফেলে রেখে প্রাণের ভয়ে রিক্তহস্তে ভারতের মাটির দিকে ছুটে চলে গেছে।
.
মুক্তিযোদ্ধাদের ক্রমাগত সাফল্যে হাওয়া বিপরীত বইতে শুরু করেছে, এদের কার্যকলাপও স্তিমিত হয়ে আসছে। সুর অনেকের পাল্টাতে শুরু করছে। এখন অনেকেই ভবিষ্যৎ চিন্তা করে হানাদার কবলিত দেশে এবং মুক্তাঞ্চলে নিজ নিজ পথে প্রাণ বাঁচানোর তাগিদে দূত পাঠিয়ে যোগাযোগ করবার চেষ্টায় আছেন। আবার অনেকে নাকি এখন মুক্তিবাহিনীর সহযোগিতায় এগিয়ে আসতে অসম্ভব আগ্রহের ভাবও দেখাচ্ছেন।
.
ইতিহাস বলে, যুগে যুগে সুবিধাবাদীরা এবং দেশদ্রোহী লম্পটেরা এমন করেই তাদের অস্তিত্বকে বজায় রাখতে চেষ্টা হয়। তাই এবার আমরা জাতির অতি ঘৃণিত এই শত্রুদের দিকে সজাগ ও তীক্ষ্ণ দৃষ্টি রাখার জন্য আমাদের একান্ত প্রিয়, সংগ্রামী চেতনায় উদ্ধুদ্ধ, বাঙ্গালী জাতীয়বোধে অনুপ্রাণিত বাংলার ঐতিহ্যবাহী, ত্যাগ তিতিক্ষার মূর্ত প্রতীক আমাদের যুবসমাজের প্রতি আবেদন জানাই। আমরা জানি শান্তি কমিটির দালাদের নিকট আত্মীয়স্বজনদের অনেকেই এবারের মুক্তিসংগ্রামে আমাদের সাথে অংশগ্রহণ করেছেন। তাই প্রতি পদে মুক্তি সংগ্রামীর মানসিক দুর্বলতা দেখা দেওয়া স্বাভাবিক কিন্ত বহু ত্যাগ, বহু প্রাণ ও বহু রক্তের বিনিময়ে আমরা যে স্বাধীনতা প্রায় আমাদের হাতে কব্জায় নিয়ে এসেছি তা যেন বিন্দুমাত্র দুর্বলতার সুযোগে ফসকে না যায়।
.
শান্তি কমিটির অশান্তি সৃষ্টিকারীরা যেন আমাদের ব্যক্তিগত বা পারিবারিক সম্পর্কের সুযোগ নিয়ে আত্মত্যাগী মুক্তিযোদ্ধাদের কিছু মাত্র দুর্বল বা বিপথগামী করতে না পেরে, সেটাই হবে আজকের দিনে আমাদের মুক্তিযোদ্ধাদের প্রতি একান্ত আবেদন।
.
.
দীপংকর ঘোষ দ্বীপ

শিরোনামঃ বাংলাদেশ সরকার রাষ্ট্রীয় ও সাংবিধানিক বিষয়ে কর্মসূচী নিচ্ছেন 
সংবাদপত্রঃ বাংলাদেশ ১ম বর্ষঃ ২২শ সংখ্যা 
তারিখঃ ২২ নভেম্বর, ১৯৭১ 

					বাংলাদেশ সরকার রাষ্ট্রীয় ও 
				    সাংবিধানিক বিষয়ে কর্মসূচী নিচ্ছেন
	ঢাকা, ২২শে নভেম্বরঃ মুজিবনগর থেকে আমাদের বাংলাদেশ প্রতিনিধি জানিয়েছেন যে, মুক্তিবাহিনীর ক্রমবর্ধমান আক্রমণ ও সাফল্যের সঙ্গে সঙ্গে বাংলাদেশ সরকার রাষ্ট্রীয় ও সাংবিধানিক কাঠামো সম্পর্কে এখন থেকেই সুনির্দিষ্টভাবে চিন্তা করছেন এবং এই বিষয়ে তারা ইতিমধ্যে বেশ কিছু আলোচনাও সেরে ফেলেছেন । মুক্ত বাংলাদেশে যাতে যথাশীঘ্র আইনশৃঙ্খলা প্রতিষ্ঠা করা যায় তার জন্য পার্লামেন্টারি, আইন ও পররাষ্ট্র বিষয়ক মন্ত্রী জনাব খোন্দকার মোশতাক আহম্মদ সাহেব তার সহকর্মীদের সহযোগিতায় যথাযোগ্য ব্যবস্থা গ্রহণ করে চলেছেন । 
.

শিরোনামঃ বাস্তুত্যাগীদের নিয়ে ঢাকা বেতারের অপপ্রচার 
সংবাদপত্রঃ বাংলাদেশ ১ম বর্ষঃ ২২শ সংখ্যা
তারিখঃ ২২ নভেম্বর, ১৯৭১ 

				     বাস্তুত্যাগীদের নিয়ে ঢাকা বেতারের অপপ্রচার
						(রাজনৈতিক ভাষ্যকার)
	হানাদার শত্রু কবলিত ঢাকা বেতার কেন্দ্র থেকে বাংলাদেশের বাস্তুত্যাগীদের স্বদেশে আশা নিয়ে প্রতিদিনই বিভিন্ন ধরনের মিথ্যা প্রচার চালানো হচ্ছে । এর মধ্যে প্রথম দিকে বিশেষ একটি প্রচারনা ছিল ভারতে চলে যাওয়া লক্ষ লক্ষ বাস্তুত্যাগীদের স্বদেশ প্রত্যাগমনের জন্য আবেদন নিবেদন, অনেক দিন যাবৎ একটানা প্রচার করা হয়েছিল পাকিস্তানী সামরিক কর্তারা বাস্তুত্যাগীদের জন্য বিভিন্ন স্থানে অভ্যর্থনা শিবির (Reception Camp) খুলছেন এবং সেই সাথে প্রচার-মহাত্মা দিয়ে প্রতিদিনই যে হাজারে হাজারে বাস্তুত্যাগী স্বদেশ ফেরার পথে ঐ সকল অভ্যর্থনা শিবিরে আগমন করছেন, সেই খবরও জৌলুস সহকারে প্রচার করা হয়েছিল কিন্তু বিদেশী সাংবাদিকরা এবং পরবর্তী পর্যায়ে রাষ্ট্রসংঘের ত্রান কমিটির কর্ণধার প্রিন্স সদরুদ্দীন আগাখানের সফরের পর পাক বেতারের মিথ্যা প্রচারনার খোলস খুলে পড়েছে । বিদেশী সাংবাদিকদের জবানীতেই জানা যায় বাংলাদেশের যেখানে প্রতিদিন অব্যাহতভাবে মানব ধিনযজ্ঞ ও বাড়ী ঘর, গ্রামকে গ্রাম পাইকারী হারে লুটপাট ও পোড়ানো চলছিল এবং সর্বত্র তল্লাশী চালিয়ে ধরপাকড় আর বিভীষিকার রাজত্ব কায়েম করা হয়েছিল এবং সর্বোপরি হাজারে হাজারে বাঙালীরা প্রাণভয়ে ভারতে চলে যেতে বাধ্য হয়েছিল, সেখানে হানাদারকবলিত অভ্যর্থনা শিবির তথা নিশ্চিত মৃত্যুর শিবিরে ফিরে যাবার কোন প্রশ্নই আসে না ফলে শেষ পর্যন্ত ঐ ধরনের অভ্যর্থনা শিবিরগুলি স্বাভাবিকভাবে বন্ধ হয়ে যায় । 
	এবার ঢাকা বেতারের কর্তা ব্যক্তিরা প্রচারের ঢং বদলিয়ে অন্য সুর ধরেছেন । এখন বলা হচ্ছে বাস্তুত্যাগীরা দেশে ফেরার জন্য খুবই উদগ্রীব শুধু ভারত সরকার তাদের স্বদেশে ফিরতে দিতেছেন না । সঙ্গে সঙ্গে এই খবরও ফলাও করে প্রচার করা হচ্ছে ভারতে অবস্থিত শরণার্থী শিবিরগুলিতে মহামারী লেগেছে এবং প্রতিদিন সেখানে হাজার হাজার শরণার্থী প্রাণ হারাচ্ছেন । 
	কিন্তু আমরা শুধু ঢাকা বেতার কর্তৃপক্ষের নিকট একটি মাত্র প্রশ্নের জবাব চাইব যে, বাস্তুত্যাগীদের জন্য যেমন মার চেয়ে মাসীর দরদের মত দেখানো হচ্ছে, স্বগৃহে প্রত্যাবর্তনের জন্য বিভিন্ন লাভজনক টোপ ফেলা হচ্ছে- তার আগে কি ঢাকা বেতার কর্তৃপক্ষ জবাব দেবেন- বাংলাদেশের প্রায় এক কোটি অধিবাসীকে কোন অপরাধে আত্মীয়হারা, স্বজনহারা আর সহায় সম্বলহীন অবস্থায় বাড়ীঘর ছেড়ে শুধুমাত্র প্রাণভয়ে ভারতের মাটির দিকে ছুটে চলে যেতে হয়েছিল? ২৫শে মার্চের রাতের আধারে যে হত্যাযজ্ঞ শুরু হয়েছিল এবং এখনও কেন সেটা বন্ধ হয়নি ? বেতার কর্তৃপক্ষ অথবা তাদের পরিচালক সামরিক চক্র কি এতই অবোধ শিশু যে, তারা বুঝতে পারছে না যত রং ঢং দিয়েই প্রচার চালানো হউক না কেন সাড়ে সাত কোটি বাঙালীর প্রাণপ্রিয় নেতা বঙ্গবন্ধু শেখ মুজিবুর রহমানকে মুক্তি না দিয়ে এবং বাংলাদেশের নির্বাচিত প্রতিনিধিদের স্বদেশ প্রত্যাবর্তনের পূর্বে ভারতে চলে যাওয়া  বাস্তুত্যাগীরা আর দেশে ফিরে আসবেন না । আমরা এটাও জেনেছি বাস্তুত্যাগীদের একমাত্র বক্তব্যই হলো আমাদের নেতা বঙ্গবন্ধু যে দিন আমাদেরকে স্বদেশ ফেরার আহবান জানাবেন ঠিক তখনই আমরা স্বদেশ পানে ছুটে যাব এবং আমরাত বঙ্গবন্ধু ও সেই স্বকণ্ঠ আহবানের প্রত্যাশাতেই আছি এবং থাকবো । 
.

শিরোনামঃ নির্বাচিত প্রতিনিধিদের মুক্তাঞ্চল পরিদর্শন 
সংবাদপত্রঃ বাংলাদেশ ১ম বর্ষঃ ২২শ সংখ্যা 
তারিখঃ ২২ নভেম্বর, ১৯৭১ 
				     নির্বাচিত প্রতিনিধিদের মুক্তাঞ্চল পরিদর্শন
	ঢাকা, ২২শে নভেম্বরঃ- হানাদার মুক্ত এলাকা সফর শেষে জাতীয় ও প্রাদেশিক পরিষদের একদল সদস্য তাদের সফর অভিজ্ঞতা বর্ণনা করতে গিয়ে আমাদের বাংলাদেশ প্রতিনিধিকে বলেন যে, গত এক সপ্তাহ যাবৎ আমরা বাংলাদেশের অভ্যন্তরে শত্রু বিতাড়িত এলাকাগুলি সফর করে চলেছি । গ্রামবাসীদের সাথে আমরা ঘরোয়া পরিবেশে আলাপ-আলোচনা করেছি এবং স্থানে স্থানে জনসভাতেও বক্তৃতা দিয়েছি । আমরা সর্বত্রই দেখতে পেয়েছি এত দুঃখ কষ্ট ও অত্যাচার সহ্য করার পরও গ্রামবাসীদের মনোবল একটুও নষ্ট হয়নি বরং এখন গ্রামবাসীরা নিজেরাই সক্রিয় হয়ে উঠেছেন । মুক্তিযোদ্ধাদের সহযোগিতায় দলবদ্ধভাবে হানাদার দস্যুদের বিরুদ্ধে সাক্ষাৎ সংঘর্ষে লিপ্ত হয়ে চলেছেন । 
	প্রতিনিধিবৃন্দ আরও জানান, পাক দস্যুরা অতর্কিত হামলা দিয়ে গ্রামবাসীদের হত্যা বাড়ীঘর জ্বালিয়ে পুড়িয়ে শেষ করে দিয়েছে । আশ্রয়হীন অবস্থায় আর শীতে তাদের দুরবস্থা অবর্ণনীয় । তবুও তাদের একমাত্র কথা আপনারা মুক্তি ফৌজ নিয়ে শত্রুর উপর প্রবলভাবে ঝাপিয়ে পড়ুন এবং অনতিবিলম্বে সমগ্র দেশকে হানাদার শত্রুমুক্ত করে রাজধানী ঢাকার বুকে স্বাধীন বাংলার পতাকা উড্ডীন করুন । 
	আমরা এটাও লক্ষ্য করেছি গ্রামবাসীরা অধীর আগ্রহে স্বাধীন বাংলা রেডিওর সংবাদ শোনার জন্য রেডিও নিয়ে বসে থাকেন । তারা আমাদের একথাও জানান আমরা ঢাকা বেতার কেন্দ্রের কোন অনুষ্ঠান শুনিনা । প্রত্যেক গ্রামেই দেখলাম যুবক শ্রেণীর সংখ্যা খুবই কম খোজ নিয়ে জানতে পারলাম যুবসম্প্রদায় মুক্তিফৌজে ট্রেনিং নেবার জন্য বিভিন্ন যুবশিবিরে চলে গেছেন। অনেক অভিভাবক সে কথা গর্বভরে আমাদের জানাতে এগিয়ে এলেন । পিছু হটে যাওয়া হানাদার শত্রুদের ব্যাঙ্কারগুলিও আমরা পরিদর্শন করালাম ভিন্ন স্থানে আমাদের জওয়ানদের সাথে মিলে তাদের কর্মপদ্ধতিও লক্ষ্য করলাম । তাদের মুখে চোখে দেখতে পেলাম এক অভূতপূর্ব বীরত্বব্যঞ্জক চিহ্ন, যা থেকে সহজে অনুমান করা যায় শত্রুকে আমরা নির্মুল করেই ছাড়বো প্রতিদিনই তারা শত্রুনিধন করে এগিয়ে যাচ্ছে আর হানাদার বাহিনী পিছু হটে চলছে । বিদায়ের প্রাক্কালে তাদের প্রত্যেকের সাথেই হলো আমাদের গভীর মমতাভরা আলিঙ্গন আর তাদের হাতে তুলে দিলাম আমাদের সাথে নিয়ে যাওয়া তাদেরই সংগ্রামের ইতিহাসের জ্বলন্ত প্রতিচ্ছবি সাপ্তাহিক বাংলাদেশ পত্রিকার কয়েকটি সংখ্যা । 
.
.

.
শিরোনামঃ রাজাকারদের জন্য শেষ সুযোগ
সংবাদপত্রঃ বাংলাদেশ ১ম বর্ষঃ ২২শ সংখ্যা
তারিখঃ ২২ নভেম্বর, ১৯৭১
.
রাজাকারদের জন্য শেষ সুযোগ ( নিজস্ব ভাষ্যকার )
বাংলার মুক্তিযুদ্ধের ব্যাপকতা ও প্রচণ্ডতা সাথে সাথে পশ্চিম পাকিস্তানী হানাদার পশুদের মনে এক বিভীষিকাময় আতঙ্কের কালো ছায়া রেখাপাত করেছে। স্বাধীনতা মন্ত্রে দীক্ষিত মুক্তিযোদ্ধা ও গেরিলাদের অতর্কিত আক্রমণে পাক বাহিনী দিশেহারা, সদা শঙ্কিত। নিতান্ত প্রাণের দায়ে বা মুখ রক্ষার খাতিরে এরা আজ ভগ্নমনে লড়ে যাচ্ছে। এরা এতই শঙ্কিত যে, যে কোন অভিযানে তাবেদার রাজাকার ছাড়া এক পাও এগোতে সাহস পাচ্ছে না। রাজাকার নামক এইসব বকরীগুলো এতদিন খুঁটির জোরে বহু কুদেছে। আজ খুঁটি ভেঙ্গে পড়ার উপক্রম দেখে বহু রাজাকার দলে দলে মুক্তিবাহিনীর কাছে অস্ত্রশস্ত্র সমেত আত্মসমর্পণ করে চলছে।
.
পায়ের তলা থেকে যখন মাটি সরে যাচ্ছে, পালে যখন উল্টো হাওয়া বাইতে শুরু করেছে তখন এদিন যারা ধর্মীয় বিভ্রান্তি, প্রলোভন বা সামরিক মোহের বশবর্তী হয়ে অথবা লুটপাটের দরাজ সুযোগ লাভের জন্য সেনাবাহিনীর তল্পীবাহক হয়ে স্বাতি নিধনযজ্ঞে, অগ্নিসংযোগ ও লুণ্ঠনে লিপ্ত ছিল তারা আজ স্বনিত ফিরে পাচ্ছে ক্রম। তাই দলে দলে এরা আত্মসমর্পণ করে চলেছে। রাজাকারদের কাছে শেষ সুযোগ এসেছে। এদের ভেবে দেখা উচিত কার জন্য কিসের জন্য এত আত্মবলিদান করে চলেছে। একবারও কি এরা ভাবছে না যে স্বাধীন বাংলায় এদের কি অবস্থা হবে। বাঙ্গালী হয়ে বাঙ্গালীর প্রতি এই ক্ষমাহীন আচরনের জন্য তাদের শাস্তি পেতেই হবে। আর স্বদেশ দ্রোহিতার বা স্বাধীনতা সংগ্রামের বিরোধীদের একমাত্র শাস্তিই হলে মৃত্যুদণ্ড।
.
এখনও কিছু সময় বাকী আছে। আজও যদি এরা মুক্তাঞ্চলে চলে আসে, কৃতকর্মের অনুশোচনা করে, তবে আমরা তাদেরকে পথভোলা মানুষ বলে পরিপূর্ণ নাগরিকের মর্যাদা দেব। যার যা অস্ত্রশস্ত্র আছে তাই সমেত আত্মসমর্পণ করে আত্মপক্ষ সমর্থনের শেষ সুযোগ এসেছে রাজাকারদের কাছে।
.
সৌ রভ

শিরোনামঃ সম্পাদকীয়
সংবাদপত্রঃ রণাঙ্গন ১ম সংখ্যা
তারিখঃ ১১ জুলাই, ১৯৭১
.
সম্পাদকীয়                  
আমরা শান্তি চেয়েছিলাম, গনতন্ত্র চেয়েছিলাম আমরা, তাই অংশ নিয়েছিলাম নির্বাচনে। কিন্ত বর্বর ইয়াহিয়ার বিশ্বাসঘাতকায় আমরা শান্তি হারিয়েছি, গণতন্ত্রের হয়েছে মৃত্যু। লক্ষ লক্ষ নারী, পুরুষ, শিশু জালিম হানাদারদের বেয়োনেট, গুলির আঘাতে প্রাণ দিয়েছে ইজ্জত দিয়েছে কিন্ত স্বাধীনতা ছাড়ে নাই। বাংলাদেশ আর বাঙ্গালী জাতি আজ স্বাধীন। মীরজাফরের বিশ্বাসঘাতকতায় আমরা যে স্বাধীনতা হারিয়েছিলাম বঙ্গবন্ধু শেখ মুজিবুর রহমানের নেতৃত্বে সেই স্বাধীনতা আমরা আবার ফিরে পেয়েছি। মুক্তিফৌজের বীর জোয়ানরা আমাদের স্বাধীনতা রক্ষায়, দীর্ঘ সাড়ে তিন মাস ধরে জীবনপন লড়াই করে চলেছেন। ইতিহাসের শিক্ষা, বঙ্গবন্ধুর দীক্ষা আমাদের স্বাধীনতার লড়াই ব্যর্থ হবে না ব্যর্থ হতে পারে না।
.
আমরা শান্তি চাই। কিন্ত কবরের শান্তি চাই না। এবার আমরা শান্তি প্রতিষ্ঠা করব-আঘাতের পর আঘাত হেনে, দস্যূ হানাদারদের খতম করে। জয় বাংলা।
.
[* রণাঙ্গনঃ মুক্তিফৌজের সাপ্তাহিক মুখপত্র। সম্পাদক রণদূত। টাঙ্গাইল জেলা মুক্তিফৌজের বেসামরিক দফতর থেকে প্রকাশিত। রণদূত সম্পাদকের ছদ্মনাম। পত্রিকাটি শত্রুসেনা পরিবেষ্টিত বাংলাদেশ হতে সাইক্লোস্টাইলে প্রকাশিত।]
.
সৌ রভ

শিরোনাম সম্পাদকীয়ঃ (শেখ মুজিবের বিচার প্রসঙ্গে)
সংবাদপত্রঃ রণাঙ্গন ২য় সংখ্যা
তারিখঃ ১৫ জুলাই, ১৯৭১
.
সম্পাদকীয়
বর্বর ইয়াহিয়ার সাম্প্রতিকতম ষ্টান্ট হল মুজিববের বিচার প্রসঙ্গে। গত চার মাস ধরে বঙ্গবন্ধু এক হিংস্র বর্বর পশুর শিকার। বাংলাদেশের সাধারণ জনগন এক নারকীয় পরিস্থিতিতে দিন কাটাচ্ছেন, প্রাণ দিয়েছেন দশ লাখ লোক। গত চার মাস ধরে বিশ্বের কাছে এই বর্বরতা এবং দস্যুতার কাহিনী উদঘাটিত  হয়েছে, ধীরে ধীরে পাকিস্তান সরকারের নামে দস্যু সরকার বিশ্বে তার বন্ধু হারিয়েছে। ব্রিটেন, কানাডা, রাশিয়া, অস্ট্রেলিয়া, পশ্চিম জার্মানী, জাপান, ফ্রান্স, বন্ধ করেছে সকল প্রকার সাহায্য।
.
অর্থনীতিক দিক দিয়ে পাকিস্তান এখন পুরোপুরি দেউলিয়া। বাংলাদেশের কলখারখানা পুরোপুরি বন্ধ, প্রধান অর্থকরি ফসল পাচ্ছে না সে। পাকিস্তানের উৎপাদনের সমস্তই তাদের সমকালীন কলোনী বাংলাদেশে রফতানী করত। সেটাও বন্ধ। সুতরাং ইয়াহিয়া সরকারের অর্থনৈতিক অবস্থা দেউলিয়া। তাছাড়া ২১ মার্চের পরে যুদ্ধে প্রথম দিকে যে আবেগ আশ্রিত আন্দোলন বাংলাদেশে জন্ম নিয়েছিল, আজ আর তা নেই আবেগ আর অস্ত্র হীন আন্দোলন দিয়ে যে এখন দেশ স্বাধীন করা সম্ভব নয়, মুক্তিফৌজ তা তার বাস্তব অভিজ্ঞতা দিয়ে অচিরেই বুঝতে পেরেছিল। সুতরাং অস্ত্রের বিরুদ্ধে অস্ত্র ধরা শিখতে হয়েছে তাকে। এভাবেই শক্তিশালী হয়েছে মুক্তিফৌজ। এই শক্তি সম্পর্কে ইয়াহিয়ার সামরিক জান্তা যেমন তেমনি সমস্ত বিশ্বও সচেতন। বঙ্গবন্ধু শেখ মুজিবুর রহমানকে বিশ্বের কারো সঙ্গে আজ পর্যন্ত দেখা করতে দেয়নি। পশ্চিম পাকিস্তানের গণমনে ধুইয়ে উঠছে রক্তস্রোত। বাংলাদেশের সাধারণ জনগণের মনে জ্বলছে রুদ্র বহ্নি শিখা। আর এসবেরই বিরুদ্ধে ইয়াহিয়ার সামরিক জান্তা এক ঘৃণ্য ষড়যন্ত্রে মেতে উঠছে। বঙ্গবন্ধুর বিচার করে মুক্তিফৌজের শক্তিকে আবেগ আপ্লুত করে দিয়ে সমস্ত বিশ্বের দৃষ্টিতে বিভ্রান্ত করতে চাইছে সে। আমেরিকান প্রেসিডেন্টের  সঙ্গে গণচীনের বৈঠক প্রস্তাব এবং পাকিস্তানের ভারতের বিরুদ্ধে যুদ্ধের হুমকিও এই ষড়যন্ত্রের অংশ। কিন্ত ইয়াহিয়ার সামরিক জান্তাকে আমরা সুস্পষ্ট ভাষায় জানিয়ে দিতে চাই মুক্তিফৌজের শক্তিকে বিভ্রান্ত করা সমস্ত বিশ্বের পক্ষেও সম্ভব নয়। ইয়াহিয়ার ঔধত্যের জবাব আমরা বুলেটেই দিব। বিশ্ব জনমতকেও আমরা জানিয়ে দিচ্ছি যদি ইয়াহিয়া বঙ্গবন্ধুর বিচার করতে চায় তাহলে বাংলা মুক্তিফৌজ এমন জবাব দেবে যাতে বিশ্ব শান্তি বিঘ্নিত হতে পারে।

সম্পাদকীয়
আমাদের মুক্তি সংগ্রামের বয়স মাত্র সাড়ে চার মাস । বিশ্বের বিভিন্ন দেশের স্বাধীনতা এবং সার্বভৌমত্ব অর্জনের ইতিহাসে খুব একটা বেশী সময় নয়। তবে আমাদের শ্যামল আর পলি মাটির দেশ সোনার বাংলার চূড়ান্ত মুক্তিযুদ্ধের প্রাথমিক পর্যায়েই যে অসম সাহস এবং অপূর্ব রণ-কৌশল প্রদর্শন করেছেন বিশ্বের সর্বকালের সর্ব দেশের সর্বযুগের স্বাধীনতার ইতিহাসে তা সত্যই বিরল। সামান্যতম ক্ষতি স্বীকার না করেই আমাদের পরম গৌরব ও আশার তরী মুক্তিযোদ্ধা ভাইয়েরা নাৎসী ইয়াহিয়ার বর্বর হানাদার বাহিনীর রসদ চলাচল বাধাগ্রস্ত করার জন্য শত শত সড়ক, রেল লাইন, কালভার্ট মুক্তিবাহিনীর বীর যোদ্ধারা বিধ্বস্ত করে ফেলেছেন । শত্রুর বিমান ভূ-পাতিত করেছেন, বহু গানবোট ও স্পীডবোট পানিতে ডুবিয়ে দিয়েছেন । প্রচুর রসদ গোলাবারুদ , অস্ত্রশস্ত্র ও দলিলপত্র মুক্তিযোদ্ধাদের হস্তগত হয়েছে । অফিসারসহ হাজার হাজার বর্বরতার পাকসেনা বন্দী হয়েছে, আত্মসমর্পণ করেছে অনেকে । হাজার হাজার দস্যুসেনা গুরুতররূপে আহত অবস্থায় হাসপাতালে মৃত্যুর প্রতীক্ষা করছে । প্রতি দিন প্রতি মুহুর্তেই মুক্তিবাহিনীর কাছে নতুন সাফল্যের দ্বার উদঘাটিত হচ্ছে । সংগ্রামী বাংলাদেশের সাড়ে সাত কোটি মুক্তিপাগল মানুষ বীর মুক্তিসংগ্রামীদের সাথে একাত্ম হয়ে লড়ে চলেছেন । মুক্তিবাহিনীর এই অভূতপূর্ব সাফল্যে তাদের প্রতি আমরা জানাই হৃদয় নিংড়ানো শ্রদ্ধা এবং সংগ্রামী অভিনন্দন । জয় বাংলা ।

সম্পাদকীয়
বাংলাদেশে আজ যুদ্ধ যুদ্ধ খেলা চলছে । এ খেলা মৃত্যুর মুখোমুখি দাঁড়িয়ে শত্রুহননের খেলা । এ খেলা পাকিস্তানী বর্বর হানাদার সেনাদের খতম করে বাংলাদেশকে মুক্ত করার খেলা । এ খেলায় জয় আমাদের অনিবার্য, কেননা আমরা সত্য ন্যায় এবং স্বাধীনতার পক্ষে রয়েছি বাংলার সাড়ে সাত কোটি মানুষ এবং বিশ্বের বিবেকশালী অগণিত জনতা আমাদের পক্ষে রয়েছেন বিশ্ব মানবের প্রতিপালক মহাশক্তিশালী আল্লাহ । অপরপক্ষে আছে পাকিস্তানী বর্বর দস্যু বাহিনী এবং সম্রাজ্যবাদী পশুশক্তি । ওদের জয় হতে পারে না। ওদের যদি জয় হয় তাহলে সাম্রাজ্যবাদ উপনিবেশবাদের করাল গ্রাসে পৃথিবী  ধ্বংস হয়ে যাবে, বিশ্ব ইতিহাস মিথ্যা হয়ে যাবে । সভ্যতার হবে চরম অপমান ।
না তা হচ্ছে না জয় ওদের হচ্ছে না । জয় আমাদের । প্রতিটি আগামীকাল আমাদের রণক্ষেত্রের বিজয়ের সংবাদ নিয়ে আসছে। আমাদের আগে উদ্দীপনা নিয়ে যুদ্ধ করে যেতে হবে, বিজয়কে আরো তরান্বিত করতে হবে। আঘাতের পর আঘাত হেনে দস্যু পশু শক্তির বিষদাত ভেঙ্গে দিতে হবে, চূর্ণ-বিচূর্ণ করে দিতে হবে । বাংলার বীর যোদ্ধারা, বাংলা মুক্তিকামী সৈনিকেরা তোমরা আরও শক্তি নিয়ে এগিয়ে চলো । দুর্বার গতিতে এগিয়ে চলো । নিঃশেষ করে দাও তোমাদের শেষ শত্রুকে । বাংলার মানুষ তোমাদের সাথে, বিশ্ববিবেক তোমাদের সাথে , পরম শক্তিশালী আল্লাহ তোমাদের সাথে । গুলির আওয়াজ , আঘাতের প্রচন্ডতায় ছিনিয়ে নাও তোমাদের স্বাধীনতা । জয় বাংলা ।

--------------------------

[** ঢাকা, টাঙ্গাইল, ময়মনসিংহ ও পাবনা জেলা মুক্তি বাহিনীর বেসামরিক দপ্তর থেকে প্রকাশিত, পত্রিকাটির মূল সংখ্যায় এই উল্লেখ্য রয়েছে।] 

বঙ্গবন্ধুকে মুক্ত করেই হাতিয়ার ছাড়বো 
টাঙ্গাইলের মুক্ত এলাকার জনসভায় বীর কাদেরের ভাষণ

মুজিবনগর থেকে ফেরার পর মুক্ত এলাকার কোন এক অঞ্চলে প্রথম জনসভায় জনাব কাদেরের ভাষণ দিচ্ছিলেন । ২২ অক্টোবার মাহে রমজানের প্রথম দিনে বেলা ৩-১০ মিনিটে মাওলানা জয়নুল আবেদীন হাদীর কোরআন তেলয়াতের মাধ্যমে এই জনসভার  শুভ সূচনা হয় । 
যুদ্ধ এখনও শুরু হয়নিঃ
জনাব সিদ্দিকী তার ভাষণে বলেন – বাংলাদেশ মুক্তি সংগ্রামের প্রায় সাত মাস অতিবাহিত হতে চলছে । এ যুদ্ধ নয়-প্রস্তুতি মাত্র। ২৩ বৎসর প্রস্তুতি  নিয়ে ২৫ মার্চের রাত্রে ওরা আমাদের উপর ঝাপিয়ে পড়েছে । আমরা ৭ মাসের প্রস্তুতিতে এখন যুদ্ধ করবো।
জনসাধারন করিয়ে দেয়ঃ 
মুজিব নগরে বিভিন্ন সময় আমাকে জিজ্ঞাসা করা হয়েছে – যোগাযোগ এবং খাদ্য কে দেয়? আমি বলেছি যখন দুরালপনী ছিল না, তখন জনসাধারন যেভাবে যোগাযোগ করিয়ে দিত, আমাদের বেলায় তাই-ই হইতেছে । সাধারন মানুষের খাবার আমার খাবার।
আপোষ হতে পারে নাঃ
বাংলার সাড়ে সাত কোটি মানুষ যাকে নেতা বলে স্বীকার  করেছেন, তাকে কারাগারে রেখে জালিমের হাতে কামান রেখে কোন আপোষ হতে পারে না ।
বঙ্গবন্ধুকে মুক্ত করেই হাতিয়ার ছাড়বোঃ 
জনাব সিদ্দিকী বলেন- ৫২র ভাষা আন্দোলন, ৬২র শিক্ষা কমিশন আন্দোলনের ৬৯র গণজোয়ারে ‘ ৭০-র নির্বাচনে আমরা জয়ী হয়েছি। ৭১-র এ যুদ্ধেও আমরা জয়ী হব । বঙ্গবন্ধু কে যে কোন কারাগারেই রাখা হোক না কেন , তাকে মুক্ত করেই ছাড়বো ।
এখনো সময় আছেঃ
সাধারন ক্ষমা ঘোষণা করে তিনি বলেন- আত্মসমর্পণ করা হলে দালাল এবং রাজাকারদের এখনও ক্ষমা করা হবে ।
ধৈর্যশীল হতে হবেঃ
জনগণকে আশ্বাস দিয়ে তিনি বলেন – আপনারা ধৈর্য ধরেন । দেশ স্বাধীন হতে আর বেশী বিলম্ব নেই । আপনারা পাট বিক্রি করতে পারবেন । তবে পাট ক্রেতাকে মণপ্রতি এক টাকা করে মুক্তিবাহিনীকে চাঁদা দিতে হবে ।
ঢাকা টাঙ্গাইল-ময়মনসিংহ ও পাবনার বেসামরিক প্রধান তার জ্ঞান গম্ভীর ভাষণে বলেন- বাংলাদেশের বুক থেকে হানাদারদের খতম করা পর্যন্ত এ যুদ্ধ চলবে । ত্যাগ-তিতিক্ষা স্বীকার করেই আমরা যুদ্ধে লিপ্ত হয়েছি । কারো ধার করা স্বাধীনতা আমরা চাই না । আমরা গাজী হয়ে যুদ্ধ শুরু করেছি গাজী হয়েই যুদ্ধ শেষ করবো । বঙ্গবন্ধুকে হানাদার গোষ্ঠীর কারাগার থেকে ছিনিয়ে আনবই আনব ।
.
.
জেসিকা গুলশান তোড়া

শিরোনামঃ সম্পাদকীয়
সংবাদপত্রঃ স্বাধীন বাংলা ১ম বর্ষঃ ৭ম সংখ্যা
তারিখঃ ১২ জুলাই, ১৯৭১
সম্পাদকীয়
.
[স্বাধীন বাংলা (সোনারদেশ): স্বাধীন বাংলার সাপ্তাহিক মুখপত্র। প্রতিষ্ঠাত্রী সম্পাদিকাঃ মিসেস জাহানারা কামারুজ্জামান। সম্পাদকঃ এস, এম এ, আলমাহমুদ চৌধুরী কতৃক সম্পাদিত ও প্রকাশিত এবং বলাকা প্রেস জামানগঞ্জ, রাজশাহী, বাংলাদেশ হতে এম, এ, মজিদ কর্তৃক মুদ্রিত।]
বাংলাদেশের স্বাধীনতার যুদ্ধ আজ ১০০টি দিন অতিবাহিত হয়ে গেল। বীর মুক্তিবাহিনীর ব্যাপক আক্রমনে হানাদার পাক সেনারা ভূত দেখার মত আঁতকে উঠছে। এদের অবস্থা এখন ছেড়ে দে মা কেঁদে বাঁচি। ভীত সন্ত্রস্ত পাক জঙ্গীরা ক্যান্টনমেন্ট এর বাইরে বেরুতে সাহস পাচ্ছে না। শুধু কি তাই? নিজেদের মধ্যে শুরু হয়েছে কোন্দল। সাধারন একজন সৈনিক, একজন মেজরের আদেশ ঘৃনাচ্ছলে অমান্য করেছে। এক মাস যুদ্ধ করার নামে জঙ্গী শাসক ইয়াহিয়া যে তান্ডবলীলা শুরু করেছেন, তাতে অনেক সৈনিকই বিরক্ত বোধ করছে। তারা চঞ্চল হয়ে পড়েছে দীর্ঘদিন ছেড়ে আসা মা-ভাই-স্ত্রী-পুত্রদের অদর্শনে। ওদিকে বেলুচ সৈন্যরা নরহত্যা করতে অস্বীকার করায় ঢাকা ক্যান্টনমেন্টে প্রায় ৫ পাঁচ হাজার বেলুচ ও পাঞ্জাবী সেনাদের মধ্যে মাঝে মাঝেই যে যাকে পারছে সুযোগ অনুযায়ী হত্যা করছে।
.
নদীমাতৃক বাংলাদেশ বর্ষার আগমনে ঝলমল করছে। চারিদিকে জলে জলাকার। রাস্তাঘাট কর্দমাক্ত, গাড়ী-ঘোড়া আর চলছে না। প্রকৃতি দেবী বর্বর পাক-জঙ্গীর অমানুষিক অত্যাচারিত সাড়ে সাত কোটি বাঙ্গালীর দুরবস্থায় ম্রিয়মান বাংলার পশু-পাখিও ভুলে গেছে তাদের কুজন। বনে জঙ্গলে আর শোনা যায়না কোকিলের কুহুতান। বাংলার পূর্বাবস্থা ফিরিয়ে আনতে বাংলার যুবক আজ বদ্ধপরিকর, তাই দিকে দিকে তাদের আক্রমণে পাক সেনারা যথেষ্ট নাজেহাল হচ্ছে। বিভিন্ন এলাকায় সেতু ধ্বংস করে দিয়ে তাদের চলাচলে যে ব্যাঘাত ঘটিয়েছে তাতে পাক সৈন্যরা কোন কূল কিনারা পাচ্ছে না। বিভিন্ন অবস্থার পরিপ্রেক্ষিতে দেখা যায় যে, পাক সেনারা আজ এমনই এক অবস্থার সম্মুখীন হয়েছে যে তারা আজ 'চাচা আপন পরান বাঁচা' মানে কোন প্রকারে পৈতৃক প্রাণটা বাঁচানোর তাগিদেই অস্থির হয়ে পড়েছে।
.
এদিকে বর্ষার অপেক্ষায় অপেক্ষমাণ মুক্তিবাহিনী এই সুযোগের অপেক্ষাই করেছিল। তারা আজ দেশমাতৃকাকে শত্রুকবল থেকে মুক্ত করবার জন্য প্রতিজ্ঞাবদ্ধ এবং ইতিমধ্যে প্রায় ৩০ হাজার পাক সেনাকে খতমও করেছে। চট্টগ্রাম, টাঙ্গাইল, ময়মনসিংহ, কুমিল্লা, যশোর, রাজশাহী, বগুড়া, দিনাজপুরসহ বহু অঞ্চল আজ মুক্তিবাহিনীর নিয়ন্ত্রনে। হিসাব মোতাবেক দেখা যায় বাংলাদেশের প্রায় তিন অংশ আজ মুক্তিবাহিনীর দখলে। অল্পদিনের মধ্যে হয়তো বাকী অংশ দখল হয়ে যাবে।
.
তাই পরিশেষে সেই সব পাকিস্তানের শক্ত কেন্দ্রের দাবীদারদের বলতে হয়- হে বাংলার দরদী বন্ধুরা তোমরা তোমাদের শক্ত কেন্দ্র নিয়ে থাক। তোমাদের সৃষ্ট ঐ সখের পাকিস্তানকে বাংলার জনগণ অনেক আগেই কবর দিয়ে তার মৃত আত্মার সদগতির জন্য তামদারী ও দোয়া দরুদ পড়ে সবই শেষ করে দিয়েছে।  চিন্তা কর না, যেটুকু বাকী আছে তাও অতি শীঘ্রই শেষ করে দেবে।
.
.
জেসিকা গুলশান তোড়া

সংবাদপত্রঃ স্বাধীন বাংলা ১ম বর্ষঃ ৭ম সংখ্যা
তারিখঃ ১২ জুলাই, ১৯৭১
.
[ছবি। ক্যাপশনে লিখা রয়েছে- ৯ জন পাক পশু সেনার ধর্ষনে মৃত রমণী। তার হাতের চুড়িগুলো এখনো বলছে ‘আমি ঘরের বৌ ছিলাম’। ] 
বিশ্বের নারী সমাজের প্রতি অন্তিম আবেদন
বাংলার নারীদের বাঁচান
[এম.এ জলিল (বার্তা সম্পাদক) পরিবেশিত]
.
যশোহর ১০ই জুলাইঃ-
বাংলাদেশে পাক সেনার অধিকৃত অঞ্চলসমূহে প্রতিদিন কামান্ধ তথাকথিত ইসলামভক্ত পাকিস্তানী হানাদাররা অবলা নিস্কলঙ্কিনী মা-বোনদের উপর সীমাহীন পাশবিক আচরণ ও অকথ্য নির্যাতন চালিয়ে যাচ্ছে। তারই একটি উজ্জ্বল স্বাক্ষর বহন করছে এই বধুটি। একমাত্র সন্তানের জননী এই বধু। (নগ্নাবস্থার জন্য তার পরিচয় দেয়া হল না। ) ঘর-বাড়ী তাদের বহু পূর্বেই পাক সদস্যরা ধ্বংস করে দেয়ায় গ্রামের অন্যান্যদের সাথে তার পরিবারও আশ্রয় নিয়েছিলেন একটি স্কুলগৃহে। খাবার সংস্থানও নেই। সারাদিন অনাহারে থেকে বহু কষ্টে ৬ মাসের শিশুর জন্য একটু দুধ সংগ্রহ করে খড়কুটো দিয়ে গরম করেছিলেন তিনি। ক্ষিধেয় কাতর তার একমাত্র নয়নমনি আকাশফাটা চিৎকার করছিল। তাড়াতাড়ি দুধটুকু গরম করতে তিনি ব্যস্ত। হঠাৎ কান্না-কাটির শোরগোলে তার সংগৃহীত দুধটুকু ছলকে পড়ে যায়। দু'গাড়ী পাক পশু ঢুকে পড়ে ঘরে। যুবতী মেয়েদের রেখে বাকীগুলোকে ঘর থেকে বের করে দেয় তারা। তারপর শুরু করে অকথ্য অত্যাচার। বর্বরেরা বলপূর্বক টেনে হিচড়ে তার দুগ্ধপোষ্য শিশুকে ছুড়ে ফেলে দেয় ঘরের বাইরে। চীৎকার করে কেঁদে উঠতেই বেয়নেটের এক খোচায় চির নিদ্রায় ঘুম পাড়িয়ে দিল অবোধ শিশুকে। উন্মাদিনী মাতা সন্তানের কাছে ছুটে যেতে বাধা পেলেন। তিনি তখন এক পশুর বাহুবন্ধনে আবদ্ধ। ইজ্জত বাঁচানোর তাগিদে অস্ত্র হিসেবে ব্যবহার করলেন তিনি তার সুতীক্ষন দন্তরাশি। কামড়ে ধরলেন পশুটির একটি হাত। যন্ত্রণায় কাতর হয়ে হাত সরিয়ে নিল বর্বরটি। এই সুযোগে দৌড়ে বেড়িয়ে গেলেন তিনি। শিকার পালিয়ে যাওয়ায় যন্ত্রণার কথা ভুলে গিয়ে  কামোন্মাদ পশু ঝাপিয়ে পড়ল শিকার ধরতে। সহকর্মীর শিকার ধরতে এগিয়ে এল আরও ৮ জন পাক দস্যু। ব্যর্থ হল নিষ্পাপ রমনীর ইজ্জত বাঁচানো। পশু শক্তির কাছে হেরে গেলেন তিনি। শুরু হল অকথ্য অত্যাচার ও ধর্ষণ। ৯ জন পশুর অত্যাচারে শোণিত ধারা বয়ে চললো-জ্ঞান হারালেন তিনি।
.
ঘন্টা দুয়েক পর বর্বরেরা চলে গেলে লুক্কায়িত দুজন ব্যক্তি ছুটে এল সেখানে। একজন ডাক্তারের আপ্রাণ চেষ্টাতে তার জ্ঞান ফিরে এলো ক্ষণিকের জন্য। নির্দোষ খোকনের কথা স্মরণ করে হত্যাকারীদের বিচার প্রার্থনা করে আই. এ. পাশ এই বধু তথা নারীকল্যান সমিতির সম্পাদিকা বিশ্বের নারী সমাজের কাছে রেখে গেলেন তার জীবনের শেষ আকুল আবেদন- 'হে বাংলার নারী তোমরা বিশ্ব বিবেক জাগ্রত কর, বর্বর পাক-দস্যুদের হাত থেকে লক্ষ লক্ষ মা-বোনদের প্রাণ ও ইজ্জত রক্ষা কর আমার-তোমার দেশমাতৃকাকে। চোখ মুদে এল তার। নিমিষে সব কিছু শেষ হয়ে গেল। সমস্ত গ্রাম জুড়ে নেমে এল শোকের ছায়া। বর্বরদের ভয়ে জনশূন্য হয়ে গেল গ্রামটি। সৎকারের অভাবে তার দেহ হয়তো এখন শৃগাল কুকুরের উদর পূর্তিতে পরিণত হয়েছে।

.
নাম প্রকাশে অনিচ্ছুক

সম্পাদকীয়
ইয়াহিয়া চক্রের ষড়যন্ত্র ব্যর্থ করুন
.
বাংলাদেশের জনগণ যখনই কোন অধিকারের জন্য সংগ্রাম করিয়াছেন, তখনিই পাকিস্তানের গণদুশমন শাসকবৃন্দ জনগণের উপর তীব্র দমননীতির সঙ্গে সঙ্গে কতকগুলি সাম্প্রদায়িক জিগির তুলিয়া গনমনে নানা বিভ্রান্তি সৃষ্টি করিতে চেষ্টা কনিয়াছে।১৯৫২ সালে গৌরবময় গণ সংগ্রামের সময়ে গণ-বিরোধী সরকার একদিকে যেমন ঢাকার রাজপথ বরকত সালাম প্রমুখদের রক্তে রঞ্জিত করিয়াছিল তেমনি অন্যদিকে ঐ সংগ্রাম পাকিস্তান ভাঙ্গার জন্য হিন্দুদের কারসাজি, সীমানার অপর পার হতে উসকানির ফল প্রভৃতির জিগির তুলিয় গণমনে নানা সংশয় ও সন্দেহ সৃষ্টি করিতেও প্রয়াশ পাইয়াছিল।
.
১৯৫৪ সালে যখন বাংলাদেশের নির্বাচনে যুক্তফ্রন্টের হাতে শাসক মুসলিম লীগের শোচনীয় পরাজয় ঘটিয়াছিল, ১৯৬২ সনে যখন ছাত্র সমাজের মৃত্যু-ভয়হীন সংগ্রামে শৈরাচারী আয়ুবশাহীর ভিত কাঁপিয়া উঠিয়াছিল, ১৯৬৬ সনে যখন আওআমিলীগের ৬ দফা সংগ্রামে ঢাকা নারায়নগঞ্জের হাজার হাজার শ্রমিক ও শহরের গরীব বুক ফুলাইয়া সশস্ত্র পুলিশের বিরুদ্ধে রুখিয়া দাড়াইয়াছিল, ১৯৬৮-১৯৬৯ সনে যখন বাংলাদেশ ও পশ্চিম পাকিস্তানে সম্মিলিত গণ-অভ্যুথানে লৌহমানব আয়ুবখান ধরাশায়ী হইয়াছিল এবং শ্রমিক কৃষকদের অনেক সংগ্রামের সময়েও গণবিরোধী শাসকগোষ্ঠী জনগণের উপর বিভেদ সৃষ্টির জন্য শাসকগোষ্ঠী সময়ে সময়ে হিন্দু মুসলমান সাম্প্রদায়িক দাঙ্গাও বাধাইয়াছিল।
.
বস্তুতঃ বাংলাদেশের জনগণকে পায়ের তলায় রাখার জন্য শাসকগোষ্ঠী গত ২ বছর ধরিয়াই জনগণের বিরুদ্ধে প্রচন্ড দমননীতি ও ভারত বিরোধী জিগির তথা সাম্প্রদায়িক বিভেদনীতি- এই দুটি মোক্ষম অস্ত্র প্রয়োগ করিয়া আসিয়াছে।
.
মাতৃভূমির স্বাধীনতার জন্য আমাদের বর্তমান ‍মুক্তিযুদ্ধের বিরুদ্ধেও শয়তানের দোসর ইয়াহিয়া চক্র ঐ অস্ত্রগুলি প্রয়োগ করিতেছে। ২৫ মার্চ মধ্যরাত হতে ঐ হিংস্র পশুর দল বাংলাদেশে নজিরবিহীন গণহত্যা, ব্যাপক নারী ধর্ষন প্রভৃতি নারকীয় কার্যক্রম অনুষ্ঠানের সঙ্গে সঙ্গে চিৎকার করিতে শুরু করিয়াছে যে, ভারত হইতে অনুপ্রবেশকারী দুস্কৃতিকারীরাই নাকি বাংলাদেশে গোলমাল বাধাইয়াছে।
.
বাংলাদেশের জনগণ প্রত্যক্ষভাবে দখিতেছেন ও বুঝিতেঝছন যে, বিদ্রোহী ইষ্ট বেঙ্গল রেজিমেন্ট, ই,পি,আর প্রভৃতির লোকজন এবং এইদেশের বহু তরুনদের নিয়াই গঠিত হইয়াছে আজিকার ‍মুক্তিফৌজ। বাংলাদেশের মাটি হইতেই জন্ম নিয়াছে মুক্তিফৌজ।এই ‍মুক্তিফৌজই আজ গণ-সমর্থন নিয়া ইহাহিয়া-চক্রের দস্যু বাহিনীর বিরুদ্ধে দেশের স্বাধীনতার অসম সাহসিক সংগ্রাম চালাইতেছেন।বাংলাদেশের স্বাধীনতার এই সংগ্রাম হইল এই দেশের জনগণের সংগ্রাম।

													
[মুক্তিযুদ্ধঃ সাপ্তাহিক। পূর্ব পাকিস্তানের (বাংলাদেশের) কমিউনিষ্ট পার্টির মুখপাত্র পূর্ব পাকিস্তানের (বাংলাদেশের) কমিউনিষ্ট পার্টি কর্তৃক প্রকাশিত ও মুক্তিযুদ্ধ প্রেশ বাংলাদেশ হইতে মুদ্রিত।]
.
কিন্তু দুনিয়ার চোখে আমাদের এই মহান ও ন্যায্য সংগ্রামকে কলঙ্কিত করার জন্য ইহাহিয়া-চক্র আজ মুক্তিফৌজকে ভারত হইতে অনুপ্রবেশকারী এবং স্বাধীনতার গণ-সংগ্রামকে ‘ভারতের হস্তক্ষেপ’ বলে চিত্রিত করার চেষ্টা করিতেছে।
.
ইহা ছাড়াও ঐ পশুর দল, যাহারা হিন্দু মুসলমান নির্বিশেষে জনগণকে হত্যা করিয়াছে, ধর্ম নির্বিশেষে অগনিত নারীর ইজ্জত হানি করিয়াছে, তাহারা জনগণের মুক্তির সংগ্রামের ভিতর সাম্প্রদায়িক বিষ সৃষ্টির জন্য গুন্ডা বদমায়েশদের জমায়েত করিয়া উহাদের দ্বারা কতকগুলি স্থান বাছিয়া বাছিয়া নিরীহ হিন্দুদের ঘরবাড়ি লুট করাইতেছে ও তাহাদের দেশ ছাড়া করিতেছে।ঐ দস্যুর দল তাহাদের পোষা গুন্ডাশ্রেনীর অবাঙ্গালীদের-বাঙ্গালীদের বিরুদ্ধেও লেলাইয়া দিতেছ, যাহাতে আমাদের মুক্তিযুদ্ধ অবাঙ্গালী সংঘর্ষের খাতে চলিয়া যায়।
.
আগামী দিনে মুক্তিযুদ্ধ যখন আরো দুর্বার হইয়া উঠিবে, মুক্তিফৌজের মারের চোটে হানাদার বাহিনী যখন পরাজয়ের পর পরাজয় বরণ করিবে তখন ইহাহিয়া-চক্রের ঐসব ষড়যন্ত্র আরো বৃদ্ধি পাইবে।তাহারা আরো তারস্বরে ভারতের হস্তক্ষেপ বলিয়া চিৎকার করিতে থাকিবে এবং সাম্প্রদায়িক ও জাতিগত উত্তেজনা সৃষ্টিতে আরো বেশি করিয়া তৎপর হইবে। এমনও হতে পারে যে, মুক্তিফৌজের ও জনগণের হাতে ভরাডুবি আসন্ন দেখিয়া দস্যু ইহাহিয়া-চক্র ভারতের সশস্ত্র আক্রমনের এক মিথ্যা কাহিনী বানাইয়া পাক ভারত সংঘর্ষ বাধাইয়া গণ-মনে প্রবল বিভ্রান্তি সৃষ্টি করার প্রয়াসী হইতে পারে।
.
বাংলাদেশের জনগণকে আজ  বিদেশী ও দেশি প্রতিক্রিয়াশীলদের এসব চক্রান্ত সম্পর্কে হুশিয়ার হইতে হইবে।অতীতে গণবিরোধী শাসকগোষ্ঠী সাম্প্রদায়িক ও জাতিগত বিরোধে এবং পাক ভারত ‍উত্তেজনা সৃষ্টি ও উসকানি সত্তেও বাংলাদেশের জনগণ ঐক্যবদ্ধভাবে নিজেদের অধিকার আদায়ের সংগ্রাম চালাইয়া গিয়াছেন। মুক্তিযুদ্ধের জনগণ অপূর্ব একতার পরিচয় দিয়াছেন।তাই আমরা দৃড়ভাবে বিশ্বাস করি যে, ইহাহিয়া-চক্র মার্কিন  সাম্রাজ্যবাদীরা আমাদের মুক্তিযুদ্ধ বিনষ্ট করার জন্য যে সাম্প্রদায়িক ও জাতিগত হানাহানি এবং পাক ভারত সংঘর্ষ বাধাইবার জুয়াখেলায় মাতিয়াছে বাংলাদেশের জনগণ তাহাতে বিভ্রান্ত হইবেনা। আমরা বিশ্বাস করি যে, সাম্রাজ্যবাদীদের সহযোগী ইয়াহিয়া চক্র যত শয়তানীই করুক, জাতি, ধর্ম, বর্ণ নির্বিশেষে বাংলাদেশের শ্রমিক কৃষক ছাত্র জনতা মুক্তিযুদ্ধে তাহাদের অটুট একতা রক্ষা করিবেন এবং দস্যুদলের সমস্ত চক্রান্ত ব্যর্থ করিয়া মুক্তিযুদ্ধকে জয়ী করিবেন।

----------------
.
নাম প্রকাশে অনিচ্ছুক

সম্পাদকীয়
মুক্তিসংগ্রামের বিজয়ের স্বার্থে

বাংলাদেশের মুক্তিসংগ্রামের চার মাস পূর্ণ হইল।চব্বিশ ঘন্টা, আটচল্লিশ ঘন্টা বা এক সপ্তাহের মধ্যে বাংলাদেশকে পদানত করা সম্ভব হইবে,  এই হিসাব নিয়া যাহারা বাংলাদেশের সামরিক অভিযান শুরু করিয়াছিল ইসলামাবাদের সেই জঙ্গী শাসকদের মুখে ছাই দিয়া গণপ্রজাতন্ত্রী বালাদেশ দৃঢপণ লড়াই চালাইয়া যাইতেছে এবং শত্রুর বিরুদ্ধে একের পর এক গৌরবময় বিজয় অর্জন করিয়া চলিয়াছে।বাংলাদেশের জনগণ স্বাধীনতার দাবীতে ঐক্যবদ্ধ ও আপোষহীন এবং লক্ষ্য অর্জনের জন্য যে কোন ত্যাগ স্বীকার করার জন্য প্রস্তুত।ইহাহিয়ার দস্যুবাহিনীর অবর্নণীয় অত্যাচার ও নৃশংস গণহত্যা স্বত্বেও দেশবাসীর মনোবল অটুট রহিয়াছে- অত্যাচার উৎপীড়ন শত্রুর বিরুদ্ধে ঘৃনা ও প্রতিরোধের সংকল্পকে আরো সুদৃঢ় করিতেছে মাত্র। পক্ষান্তরে ইহাহিয়া দস্যুদলের সামনে খুন ও লুন্ঠন ছাড়া কোন উদ্দেশ্য নাই- ইহাদের শৃঙ্খলা ও মনোবল একেবারে ভাঙ্গিয়া পড়িয়াছে এবং শোচনীয় পরাজয় অবধারিত হইয়া উঠিয়াছে।প্রতিটি রণাঙ্গনে মুক্তিফৌজের হাতে মার খাইয়া ইহারা দিশাহারা হইয়া পালাইবার পথ পাইতেছেনা।আন্তর্জাতিক ক্ষেত্রেও সমাজতান্ত্রিক রাষ্ট্রবর্গ, বিশ্ব কমিউনিষ্ট আন্দোলন এবং দুনিয়ার অন্যান্য গনতান্ত্রিক ও প্রগতিশীল শক্তি বাংলাদেশের সমর্থনে ক্রমেই অধিক হইতে অধিকতর সোচ্চার ও সক্রিয় হিইয়া উঠিতেছে।
.
কিন্তু ইহা সত্তেও বাংলাদেশের মুক্তিসংগ্রামের সামনে কোন সমস্যা নাই একথা বলা আত্মসন্তুষ্টি ও আত্মপ্রবঞ্চনার নামান্তর হইবে।এই সমস্যাগুলিকে গভীরভাবে উপলব্ধি করা এবং উহাদের সমাধানের জন্য বাস্তব পদক্ষেপ নেওয়া একান্ত জরুরী। সমস্যাগুলিকে উপেক্ষা করিয়া নয়, উহাদের যথাযধ সমাধানের মাধ্যমেই মুক্তিসংগ্রামকে দ্রুত চুড়ান্ত ও নিশ্চিত সাফল্যের পথে অগ্রসর করিয়া লওয়া সম্ভব।
.
বাংলাদেশের সংগ্রামী শক্তিগুলির  সমবায়ে জাতীয় মুক্তিফ্রন্ট গঠিত না হওয়ার দরুন যুদ্ধপ্রয়াসে যেসব বিঘ্ন সৃষ্টি হইতেছে, সে সম্পর্কে ইতিপূর্বে মুক্তিযুদ্ধে সংক্ষিপ্তভাবে আলোচনা করা হইয়াছে।
.
মুক্তিফ্রন্ট গঠিত না হওয়া পর্যন্ত সাময়িক ব্যবস্থা হিসেবে আওআমিলীগ দলীয় পরিষদ সদস্যবর্গ ছাড়াও যাহাতে অন্যান্য সংগ্রামী দলের দায়িত্যশীল কর্মকর্তাদের সুপারিশ পত্র লইয়া মুক্তিফৌজে যোগ দেওয়া যায় উহার ব্যবস্থা অবিলম্বে করা দরকার। দ্বিতীয়তঃ বাংলাদেশের অভ্যন্তরে গোপন সংগ্রাম কমিটিগুলো যাহাতে সকল সংগ্রামীদলের প্রতিনিধিদের লইয়া ঐক্যবদ্ধ সংগঠন হিসেবে গড়িয়া উঠিতে পারে সেজন্য প্রয়োজনীয় ব্যবস্থা অবলম্বন করা দরকার।
.
বাংলাদেশের যে হাজার হাজার ছাত্র যুবক মুক্তিবাহিণীতে যোগদানের উদ্দেশ্যে আগাইয়া আসিতেছে তাহাদের ট্রেনিংয়ের সুযোগ সুবিধা আরও উন্নত ও সম্প্রসারিত করিতে হইবে এবং রাজনৈতিক ও মতাদর্শগত কারণে কাহারো বিরুদ্ধে বৈষম্যমূলক আচরন করা চলিবেনা।
.
মার্কিন সাম্রাজ্যবাদীরা ইহাহিয়া চক্রকে অস্ত্র ও অর্থ দিয়ে সাহায্য করার যে নির্লজ্জ নীতি অনুসরন করিয়া চলিয়াছে উহার পরিপ্রেক্ষিতে বাংলাদেশ সরকারের বৈদেশিক নীতির পূর্ণমূল্যায়ন আবশ্যক। মানবতার নামে আবেদন জানাইয়া মার্কিন সাম্রাজ্যবাদীদের হৃদয় পরিবর্তন করা যাইবে এইরুপ চিন্তা বাংলাদেশ সরকার কিংবা গণতান্ত্রিক শিবিরের কোন অংশে এখনও থাকিয়া থাকিলে অভিলম্বে উহা দুর করা দরকার।মার্কিন যুক্তরাষ্ট্র শুধু অস্ত্র সরবরাহই নয়, প্রযয়াজন হইলে ভিয়েতনামের এই খুনি যে বাংলাদেশে গণহত্যাকারীদের স্বপক্ষে অস্ত্র ধারন করিতেও দ্বিধা করিবেনা উহার ইঙ্গিত ইহাহিয়া খানের সাম্প্রতিক হুমকিতেও স্পষ্ট।পক্ষান্তরে বিশ্বের সাম্রাজ্যবাদ বিরোধী শক্তিবর্গ বাংলাদেশের সমর্থনে উত্তর উত্তর আগাইয়া আসিতেছেন এই পটভূমিকায় বাংলাদেশ সরকারের বৈদেশিক ণীতিকেও ঢালিয়া সাজাইতে হইবে এবং মার্কিন সাম্রাজ্যবাদীদের হৃদয় পরিবর্তনের চেষ্টার পরিবর্তে সাম্রাজ্যবাদ বিরোধী শক্তিগুলিকে বাংলাদেশের স্বপক্ষে আরো সক্রিয়ভাবে টানিয়া আনার জন্য সচেষ্ট হইতে হইবে।

সামরিক আদালতে মুজিবের ’বিচার’
অভিযোগ প্রমাণিত হইলে মৃত্যুদন্ড পর্যন্ত দেওয়া যাইতে পারে- ইহাহিয়া (বিশেষ প্রতিনিধি)

.
ইসলামাবাদের সামরিক চক্র কর্তৃক গণপ্রজাতনন্ত্রী সরকারের প্রধান শেখ মুজিবুর রহমানের সামরিক আদালতে বিচারের চক্রান্ত দেশবাসি ও রাজনৈতিক মহলে তীব্র ক্ষোভ ও প্রতিক্রিয়া সৃষ্টি করিয়াছে। সকল মহল ইহাকে বে-আইনি ইসলামাবাদ গোষ্ঠীর অধিকার বহির্ভুত এবং বাংলাদেশের বিরুদ্ধে আরেকটি ষড়যন্ত্রমূলক কার্য বলিয়া অভিহিত করিয়াছেন।উল্লেখযোগ্য যে, শেখ মুজিব বর্তমানে ইহাহিয়ার হাতে বন্দী।
.
বিবিসি প্রচারিত এক খবরে ফাইনান্সিয়াল টাইম পত্রিকার সংবাদের বরাত দিয়া বলা হয় যে, ইহাহিয়া উক্ত পত্রিকার প্রতিনিধিদের জানাইয়াছে যে, শীঘ্রই শেখ মুজিবুর রহমানকে বিচারের জন্য সোপর্দ করা হইবে। এই বিচার সামরিক আদালতে গোপনে অনুষ্ঠিত হবে।ইহাহিয়া নাকি আরো বলে যে, শেখ সাহেবের বিরুদ্ধে যে অভিযোগ আনয়ন করা হইয়াছে উহা প্রমাণিত হইলে মৃত্যুদন্ড পর্যন্ত দেওয়া যাইতে পারে।

.
সৈয়দ নজরুল ইসলাম 
বাংলাদেশ সরকারের অস্থায়ী সভাপতি সৈয়দ নজরুল ইসলাম সোভিয়েত ইউনিয়ন ও মার্কিন যুক্তরাষ্ট্রের রাষ্ট্রপ্রধান এবং ভারত, চীন, বৃটেন, কানাডা, অষ্ট্রেলিয়া প্রভৃতি প্রধানমন্ত্রীদের কাছে শেখ মুজিবের নিরাপত্তা ও মুক্তির ব্যাপারে হস্তক্ষেপের জন্য আবেদন জানাইয়া তারবার্তা প্রেরণ করিয়াছেন।
.
কমিউনিষ্ট পার্টি ও ন্যাপের নেতৃবৃন্দ ইহাহিয়া গোষ্ঠীর এই সিদ্ধান্তের নিন্দা করিয়া বলেন যে, ইহা তো বিচার নয়, বিচারের প্রহসন করিয়া শেখ মুজিবকে হত্যার ষড়যন্ত্র মাত্র।তাহারা বলেন ইয়াহিয়ার এই চক্রান্তও তথাকথিত আগরতলা ষড়যন্ত্র মামলার ন্যায় একই পরিনতি লাভ করিবে।
.
কমিউনিষ্ট পার্টির জনৈক মুখপাত্র বলেন শেখ মুজিবুর রহমানের বিচার করার কোন অধিকার ইহাহিয়ার চক্রের নাই।
.
উল্লেখ্য যে, কমিউনিষ্ট পার্টির কেন্দ্রীয় কমিটির এক সভায় শেখ মুজিবুর রহমানের বিনাশর্তে মুক্তি দাবি করা হয়।
.
আমাদের নিজস্ব বার্তা প্রতিবেদক জানানঃ
শেখ মুজিবের বিরুদ্ধে সাক্ষ্যদানের জন্য সামরিক বাহিনীর গোয়েন্দারা ঢাকার সাংবাদিকদিগকে পীড়ন করিতেছেন। বিভিন্ন পত্রিকার বার্তা সম্পাদক, বার্তা পরিবেশক, আলোকচিত্র শিল্পী প্রভৃতিকে ক্যান্টনমেন্টে নিয়া গিয়া শেখ মুজিবের বিরুদ্ধে রাষ্ট্রদ্রোহিতার অভিযোগের বিবৃতিতে স্বাক্ষর আদায় করা হইতেছে। কতকগুলি দালাল সংবাদপত্র এ ব্যাপারে সোৎসাহে সহযোগিতাও করিতেছে।

.
সম্পাদকীয়
.
সংগ্রামী দেশবাসির প্রতি
.
বালাদেশের বীর জনগণকে মুক্তিসংগ্রামের একনিষ্ট হিসেবে কমিউনিষ্ট পার্টি জানায় বিপ্লবী অভিনন্দন। দেশপ্রেমের অগ্নিপরিক্ষায় সগৌরবে উত্তির্ণ জনগণের ঐক্য, সাহস ও সংগ্রামী মনোবল বাংলাদেশের স্বাধীনতা সংগামের সবচেয়ে বড় শক্তি।জনগনের বিজয় অবসস্ভাবী, জনগনের ঐক্যবদ্ধ শক্তি অপরাজেয়- এই দৃঢ় প্রত্যয় লইয়াই কমিউনিষ্ট পার্টি অন্যান্য গনতান্ত্রিক শক্তির সহিত কাধে কাধ মিলাইয়া  বাংলাদেশের মুক্তিসংগ্রামে অংশগ্রহন করিতেছে।
.
দস্যু সর্দার ইয়াহিয়া খানের জল্লাদ বাহিনী গত চারমাস ধরিয়া বাংলাদেশে যে গণহত্যা ও পৈশাচিক বর্বরতা চালাইয়া আসিতেছে ইতিহাসে উহার নজির সত্যিই বিরল।ইতিহাসে আমরা বহু অত্যাচার উৎপীড়নের কাহিণী পড়িয়াছি কিন্তু একটা নিরস্ত্র জাতিকে পৃথিবীর বুক হইতে নিশ্চিহ্ন করিয়া দেবার এই দানবীয় প্রচেষ্টার দৃষ্টান্ত কদাচিৎ দেখা যায়। কিন্তু ইহাহিয়া বাহিনীর অত্যাচারের যেমন তুলনা নাই, তেমনি বাংলাদেশের গণ-জাগরণও অতুলনীয়।স্বাধীনতার দাবিতে এরূপ একতার দৃষ্টান্ত ইতিহাসে বিরল।মুক্তিসংগ্রামের শুরু হইতেই শতকরা একশজনই স্বাধিনতা সংগ্রামের সপক্ষে- প্রতিটি দেশবাসিই স্বাধীনতার সৈনিক। ১৯৪৭ সালে বৃটিশ সরকার এদেশের জনগণের মধ্য হইতে যতটা বিচ্ছিন্ন ছিল, ইহাহিয়া শাহী আজ বাংলাদেশের সকল শ্রেণী, সকল স্তর হইতে ততোধিক বিচ্ছিন্ন।
.
স্বাধীনতার দাবীতে জনগনের সুদৃঢ় ঐক্যর দরুনই ইহাহিয়া শাহী বিপুল নৈ-সামন্ত ও আধুনিক অস্ত্রশস্ত্র সত্ত্বেও বাংলাদেশের মুক্তিসংগ্রামকে দমন করিতে পারিতেছেনা।ইহাহিয়া বাহিনীর শত অত্যাচারও জনগণের মনোবলকে ভাঙ্গিতে পারেনাই।বরং দস্যুবাহিনীর অত্যাচার ও উৎপীড়ন ইসলামাবাদের জঙ্গী শাসকগোষ্ঠীর প্রতি বাংলাদেশের জনগণের ঘৃনাকে তীব্রতর করিতেছে, তাহাদের সংকল্পকে আরো দৃঢ় করিতেছে। জাতীয় মুক্তির এই সংগামের বিজয়ের মধ্য দিয়ে বাংলাদেশে সমাজতন্ত্র প্রতিষ্ঠার পথ উন্মুক্ত হইবে এই আশা নিয়াই দেশবাসী এই মরণপণ যুদ্ধে ঝাপাইয়া পড়িয়াছেন। ইয়াহিয়া চক্র নৈতিক ও রাজনৈতিকভাবে আগেই পরাজিত হইয়াছে, সামরিক ক্ষেত্রেও উহাদের পরাজয় অবধারিত হইয়া উঠিয়াছে।
.
বাংলাদেশের মুক্তিযুদ্ধের অবস্যম্ভাবী বিজয়ের দৃঢ় আস্থা লইয়া সেই বিজয়কে ত্বরান্বিত করার উদ্দেশ্যে কমিউনিষ্ট পার্টি দেশবাসীর কাছে কয়েকটি আবেদন রাখিতেছেঃ
	
১।বাংলাদেশের প্রতিটি শহর-বন্দর, গ্রাম-গঞ্জ, প্রতিটি গৃহকে শত্রুর বিরুদ্ধে প্রতিরোধের দুর্ভেদ্য দূর্গ হিসেবে গড়িয়া তুলুন।
	
২।জনগনের শক্তিকে সংগঠিত করুন। মনে রাখিবেন পূর্বে আমাদের আন্দোলন ছিল নিয়মতান্ত্রিক ধরনের- উহাতে স্বতঃস্ফুর্ততার উপাদান ছিল অধিক। বর্তমান সশস্ত্র শত্রুর বিরুদ্ধে সংগামে জয়লাভের জন্য স্বতঃস্ফুর্ততাকে পরিহার করিয়া জনশক্তিকে সংঘবদ্ধরূপে গড়িয়া তুলিতে হইবে।
	
৩।ছাত্র যুবক ও শ্রমিকদের পাশাপাশি কৃষক ভাইয়েরাও আরো বেশি সংখ্যায় স্বাধীনতা সংগ্রামে অংশগ্রহন করুন।মনে রাখিবেন আমাদের দেশের শতকরা ৮০ জন কৃষিজীবি, কাজে কৃষক সমাজ কত অধিক সংখ্যায় ও কতটা সংগঠিতভাবে অংসগ্রহন করেন উহার উপর অনেকাংশে নির্ভর করে কত শীঘ্র স্বাধীনতার সংগ্রাম সাফল্যজনক পরিসমাপ্তিতে পৌছিবে।

৪।বাংলাদেশের মুক্তিবাহিনীতে হাজারে হাজারে, লাখে লাখে যোগ দিন। নানা অসুবিধা ও কষ্ট সত্ত্বেও মুক্তিবাহিনীতে যোগ দিয়ে শত্রুর নৃশংস অত্যাচারের প্রতিশোধ দিন, আমাদের সকলের প্রানের চেয়ে প্রিয় মাতৃভূমিকে শত্রুর কবল হইতে মুক্ত করুন।
	৫। বাংলাদেশের মুক্তিসংগ্রামকে বানচাল করার জন্য ইহাহিয়া চক্র ও উহার অনুচরেরা হিন্দু –মুসলিম, বাঙ্গালী- অবাঙ্গালী প্রভৃতির মধ্যে বিরোধ ও বিভেদ উসকাইয়া সাম্প্রদায়িক হাঙ্গামা বাধাইতেছে। ইহার বিরুদ্ধে প্রতিরোধ গড়িয়া তুলুন ও সাম্প্রদায়িক শান্তি বজায় রাখুন।

	৬।স্থানীয়ভাবে মুক্তি দংগ্রাম পরিচালনা ও মুক্তিযোদ্ধাদের সহিত সহযোগিতার উদ্দেশ্য দলমত নির্বিশেষে সংগ্রামী কর্মীদের নিয়া গোপন মুক্তি সংগ্রাম কমিটি গড়িয়া তুলুন।দুস্কৃতিকারী ও সমাজবিরোধীদের দমন করুন ও মুক্তিসংগ্রাম কমিটির নেতৃত্বে গ্রামরক্ষা বাহিনী গড়িয়া তুলুন। চোরাকারবার ও মুনাফাখোরী দমন করুন।

	৭। শত্রুবাহিনীর সহিত সর্বপ্রকার অসহযোগিতা করুন এবং উহাদের অবস্থান ও চলাচলের খবর মুক্তিবাহিনীর নিকট পৌছাইয়া দিন। মুক্তিবাহিনীর খবর গোপন রাখুন।মুক্তিযোদ্ধাদিগকে আশ্রয়, রশদ প্রভৃতি দিয়া সহায়তা করুন। মনে রাখিবেন মুক্তিযোদ্ধারা আপনাদেরই সন্তান, দেশমাতৃকাকে শত্রুর কবল হইতে মুক্ত করার জন্য তাহারা প্রাণের মায়া তুচ্ছ করি লড়াই করিতেছে।
.
বিজয় আমদের অবশ্যম্ভাবী। স্বাধীনতার অগ্নিমন্ত্রে উদ্ধুদ্ধ বাংলাদেশের বীর জনগণের সংগ্রামকে চূর্ন করিয়া দিতে পারে পৃথিবীতে এমন কোন শক্তি নাই।
.
স্বাধীন গণপ্রজাতন্ত্রী বাংলাদেশ জিন্দাবাদ।
.

নাম প্রকাশে অনিচ্ছুক

ইয়াহিয়া চক্রকে মদত দেয়ার জন্য জাতিসংঘের পর্যবেক্ষক দল ও মার্কিন ”বিশেষঞ্জ”
(বিশেষ প্রতিনিধি)

.
মার্কিন সাম্রাজ্যবাদীরা কি বাংলাদেশকে ভিয়েতনামে রূপান্তরিত করার ষড়যন্ত্র আঁটিয়াছেন? এই অত্যন্ত প্রাসঙ্গিক প্রশ্নটি আজ সকলের মনকে আলোড়িত করিতেছে। নির্ভরযোগ্য সুত্রে জানা গিয়াছে, মার্কিন সাম্রাজ্যবাদীরা “জননিরাপত্তামূলক” কর্মসূচির নামে ঢাকায় পুলিশ বিশেষজ্ঞ পাঠাইবার সিদ্ধান্ত নিয়াছে। জননিরাপত্তার নামে এই বিশেষজ্ঞ ও তার শিকারী কুকুরের দলের কাজ হইবে, মুক্তিযুদ্ধ দমনের কাজে ইহাহিয়ার জল্লাদ বাহিনীকে মদত দেওয়া। এই দায়িত্ব দিয়া যে কুটনীতিকে  ঢাকায় পাঠানো হইতেছে, এই ধরনের কাজে তাহার নাকি বিশেষ পারদর্শিতা ও পূর্ব অভিজ্ঞতা রহিয়াছে। খবরে প্রকাশ, ইতিপূর্বে এই ব্যাক্তি ভিয়েতনামে নিযুক্ত ছিল এবং সেখানেই সে হাত পাকায়।পাকিস্তানে নিযুক্ত মার্কিন রাষ্ট্রদূত ফারল্যান্ড একজন কুখ্যাত সিআইএ এজেন্ট। একসময় তিনিও কূটনৈতিক কাজে ভিয়েতনামে ছিলেন। কাজেই পুলিশ বিশেষজ্ঞ হিসাবে রবার্ট জ্যাকসন রাষ্ট্রদুত ফারল্যান্ড এর সহিত যোগদান করিলে একেবারে সোনায় সোহাগা হইবে, তবে মার্কিন সাম্রাজ্যবাদীদের খেলার এইখানেই শেষ নয়, মাত্র শুরু। ভিয়েতনামেও তারা এইভাবে সৈন্যদল পাঠানোর আগে নগো-দিন-দিয়েম চক্রকে মদত দেবার জন্য পুলিশ বিশেষজ্ঞ পাঠাইয়াছিল। বাংলাদেশে ভিয়েতনামের সেই খেলার পুনরাবৃত্তি হইতে চলিয়াছে মাত্র।
.
বাংলাদেশ সিমান্তে জাতিসংঘ বিশেষজ্ঞ বসাইবার যে পরিকল্পনা কার্যকর হইতে যাইতেছে উহার পিছনেও রহিয়াছে মার্কিন সাম্রাজ্যবাদীদের নোংরা হাত।বাংলাদেশে ইহাহিয়ার জল্লাদ বাহিনীর হাতে দশ লক্ষ নারী প্রাণ দিল, মানবাধীকারের পবিত্র সনদ রক্তের বন্যায় ভাসিয়া গেল, জাতিসংঘ টু শব্ধটি পর্যন্ত করিল না।হিন্দু মুসলমান নির্বিশেষে পৈানে এক কোটি শরণার্থী ভারতে আশ্রয় গ্রহন করিয়াছে- জাতিসংঘ তাহাদের রিলিফের দায়িত্ব গ্রহন না করিয়া বিশ্ববাসীর উদ্দেশ্যে একটি আবেদন জানাইয়া বিবেক পরিষ্কার করিয়াছে, অবশেষে মার্কিন সাম্রাজ্যবাদীদের “গুড বয়” সদরুদ্দিন আগা খান দাওয়াই আবিষ্কার করিয়াছে, ভারত বাংলাদেশ সিমান্তে জাতিসংঘ পর্যবেক্ষক বসাইতে রাজি না হওয়ায় এখন বাংলাদেশের এলাকায় পর্যবেক্ষক বসাইবার পায়তারা চলিতেছে। কিন্তু বাংলাদেশের সরকারও দ্ব্যার্থহীন ভাষায় এই উদ্দ্যোগের বিরোধীতা করিয়াছে।
.
জাতিসংঘ কর্মকর্তাদের জানিয়া রাখা দরকার যে, বাংলাদেশ সরকারের বিনা অনুমতিতে বাংলাদেশের এলাকায় পর্যবেক্ষক নিয়োগের কোন অধীকার তাহাদের নাই এবং ইহা দ্বারা জটিলতা বৃদ্ধি ছাড়া সমস্যা সমাধানের কোনই সম্ভাবনা নাই। এই মূহুর্তে জাতিসংঘের যা করনীয় তাহা হইল, বাংলাদেশ হইতে দখলকারী বাহিনী সম্পূর্ণরূপে প্রত্যাহার করার জন্য ইয়াহিয়া সরকারকে চাপ দেওয়া। উহা না করিয়া জাতিসংঘ পর্যবেক্ষক বসাইলে বাংলাদেশে স্বাভাবিক অবস্থা বা আস্থা ফিরিয়া আসিবে, করিয়া জাতিসংঘ জাতিসংঘ পর্যবেক্ষক বসাইলেই বাংলাদেশে স্বাভাবিক অবস্থা বা জনমনে আস্থা ফিরিয়া আসিবে, বাস্তুত্যাগ বন্ধ হইবে এবং ভারতে আশ্রয়-প্রার্থীরা প্রত্যাবর্তন করিবে ইহা আশা করা মূর্খতা ছাড়া কিছুই নয়। দুঃখের বিষয়, জাতিসংঘ জানিয়া শুনিয়া বোকা সাজিতেছে এবং বাংলাদেশের গণমানুষের স্বাধীনতার আকাঙ্খা ও ইয়াহিয়া বাহিনীর গণহত্যা ও নৃশংস অত্যাচারকে পাশ কাটাইয়া গিয়া বাংলাদেশ প্রশ্নকে পাক- ভারত বিরোধ হিসাবে চিহ্নিত করার প্রয়াস পাইতেছে। 
.
বাংলাদেশের সংগ্রামী মানুষ বাংলাদেশকে দ্বিতীয় ভিয়েতনামে পরিণত করা কিংবা বাংলাদেশের মুক্তি-সংগ্রামকে পাক- ভারত বিরোধ হিসাবে চিহ্নিত করার ন্যাক্কার জনক ষড়যন্ত্রকে দৃঢ়ভাবে প্রতিহত করিবেন। একথা সকলের পরিষ্কারভাবে জানিয়া রাখা দরকার যে, বাংলাদেশের মুক্তিযুদ্ধকে কিছুতেই পাক- ভারত বিরোধের পর্যায়ে ফেলা চলেনা এবং যেকোন মহলের যেকোন অযুহাতেই ইয়াহিয়া চক্রকে মদত দেওয়া বাংলাদেশের জনগণ বরদাস্ত করিবেনা। এই প্রসঙ্গে মার্কিন সাম্রাজ্যবাদীদের উদ্দ্যেশ্যে আমরা হুশিয়ারী উচ্চারন করিতে চাই যে, বাংলাদেশের জননিরাপত্তার নামে শিকারী কুকুরের দল পাঠানো হইলে উহাদিগকে কুকুরের মতই বিতাড়িত করা হইবে। বাংলাদেশে দ্বিতীয় ভিয়েতনাম সৃষ্টির ষড়যন্ত্র ভিয়েতনামের মত বাংলার মাটিতেও মার্কিন সাম্রাজ্যবাদের কবর রচনা করিব- ইতিহাসের ইহাই আমোঘ বিধান।

------------------------
.
.
দীপংকর ঘোষ দ্বীপ

সম্পাদকীয়
					   সামরিক দিক হইতেও
				       ঐক্যজোটের অনিবার্য তাগিদ
	আমাদের স্বাধীনতা সংগ্রামের সঠিক পরিচালনা ও সাফল্যের জন্য জাতীয় মুক্তিফ্রণ্ট গঠনের জরুরী আবশ্যিকতার কথা আমরা ইতিপূর্বে একাধিকবার আলোচনা করিয়াছি । আমরা বার বার এ কথাটাই বলিয়াছি যে, বিগত নির্বাচনে কোন দল কত ভোট পাইয়াছিল, কোন দল নিরঙ্কুশ সংখ্যাগরিষ্ঠতা লাভ করিয়াছিল প্রভৃতি কথা দুর্ধর্ষ শত্রুর বিরুদ্ধে সশস্ত্র সংগ্রামের পরিস্থিতে অবাস্তব । আজিকার পরিস্থিতিতেই সবচেয়ে বড় কথা হইল হানাদার পাক সেনাদলকে পরাজিত করা, অধিকৃত বাংলাদেশকে মুক্ত করা, বাস্তুত্যাগীদের পুনবার্সন করা এবং ধর্ম-জাতি-ভাষা নির্বিশেষে বাংলাদেশের জনগণের সামনে নতুন জীবনের পথ খুলিয়া দেওয়া এই মহান কর্তব্য সাধনের জন্যই শত্রুর বিরুদ্ধে বাংলাদেশের স্বাধীনতা ও মুক্তিসংগ্রামে অংশগ্রহণকারী ছোট বড় সমস্ত দলও গ্রুপের একতা জরুরী প্রয়োজন । এই সোজা, সরল কথাটা আমরা ইতিপূর্বে বাংলাদেশের সমস্ত জনগণ ও আওয়ামীলীগসহ সমস্ত গণতন্তিক শক্তির নিকট একাধিকবার পেশ করিয়াছি এবং একতার জন্য আবেদনও জানাইয়াছি । এই প্রসঙ্গে আমরা ভিয়েতনামের উজ্জ্বল দৃষ্টান্ত তুলিয়া ধরিয়া দেখাইয়াছি যে, সেখানে মুক্তিযুদ্ধে অংশগ্রহণকারী কোন দলই “আমরা বড় দল” বা আমরা “বেশী বিপ্লবী” বলিয়া বড়াই করিয়া জাতীয় মুক্তিফ্রন্ট গঠনে অস্বীকার করে নাই । বরং সমস্ত দেশপ্রেমিক দল ও সংস্থা অহমিকা, সংকীর্তনা, প্রভৃতি পরিহার করিয়া শত্রুর বিরুদ্ধে এক ব্যাপক একতা গড়িয়া তুলিয়াছেন । ইহাই হইল মূল রাজনৈতিক কারণ যার জন্য ভিয়েতনামের মুক্তিযুদ্ধ এত দুর্বার, এত সাফল্যমণ্ডিত । 
.
ভিয়েতনামের এই  উজ্জ্বল দৃষ্টান্ত দেখাইয়া আমরা বলিয়াছি যে, বাংলাদেশে সমস্ত গণতান্তিক ও সংগ্রামী শক্তির সমবায়ে জাতীয় মুক্তিফ্রন্ট গঠন দেশের জনগণের মনে সৃষ্টি করিবে নতুন প্রেরনা, সংগ্রাম হইবে অধিকতর সংঘটিত, দুনিয়ার প্রগতিশীল শক্তির সাহায্য ও সমর্থন পাইতে অধিকতর সুবিধা হইবে এবং এগুলির ফলে আমাদের স্বাধীনতা ও মুক্তির সংগ্রাম এমন দুর্বার শক্তি সমর্থন করিবে যে, মার্কিন সাম্রাজ্যবাদীদের অস্ত্রেশস্ত্রে সজ্জিত হইয়া চক্রের পশু সেনাদলের পরাজয় নিশ্চিত ও ত্বরান্বিত হইবে । 
.
দুঃখের বিষয়, কোন কোন দলের নেতৃত্বের অহমিকা ও বুর্জোয়াসুলভ সংকীর্নতার জন্য জাতীয় মুক্তিফ্রন্ট গঠিত হয় নাই । কিন্তু ফ্রন্ট আজও গঠিত হয় নাই বলিয়া উহার প্রয়োজনীয়তা ফুরাইয়া যায় নাই । 
.
বরং আজ আমাদের স্বাধীনতা ও মুক্তিসংগ্রাম এমন একটি পর্যায়ে আসিয়া পৌঁছিয়াছে যে, জাতীয় মুক্তিফ্রন্ট গঠন আরও অপরিহার্য হইয়া উঠিয়াছে । গত পাঁচ মাসে আমাদের মুক্তিবাহিনী সংখ্যায় বাড়িয়াছে, তাহারা অধিকতর সংগটিত হইয়াছেন এবং সামরিক দিক হইতে তাহারা আজ অধিকতর দক্ষ । এসবের বাস্তব প্রমাণ আমরা প্রতিদিন পাইতেছি রণক্ষেত্রে- যেখানে শত্রুসৈন্য ক্রমাগত মার খাইতেছে । 
.
ইহা ছাড়া, বাংলাদেশের বিভিন্ন স্থানে আজ গড়িয়া উঠিয়াছে বহু গেরিলা দল । তাহারাও শত্রুপক্ষকে অবিরত নাজেহাল করিতেছেন । 
.
কিন্তু এই ক্ষেত্রে একটা সমস্যাও দেখা যাইতেছে । অধিকাংশ গেরিলা দলই স্বাধীনতার আদর্শে উদ্ধুদ্ধ এবং অনেক অসম সাহসিক কাজ তাহারা দক্ষতার সহিত করিতেছেন । কিন্তু অনেক ক্ষেত্রে এই গেরিলা দলগুলির ভিতর পারস্পরিক কোনও যোগাযোগ, কোন সমন্বয় প্রভৃতি নাই । অনেক ক্ষেত্রে মুক্তিবাহিনীর সহিতও গেরিলা দলের কাজের সমন্বয়ের অভাব আছে । তাছাড়া, গেরিলা দলগুলি শুধু কোন একটি রাজনৈতিক পার্টির অনুগামী নহে । আওয়ামীলীগ, কমিউনিষ্ট পার্টি, ন্যাপ ও অন্যান্য গণতান্ত্রিক দলের স্থানীয় নেতৃত্বে পরিচালিত গেরিলা দলসমূহ বাংলাদেশের বিভিন্ন স্থানে রহিয়াছে । 
.
কিন্তু যেহেতু ঐ সব দল ও গ্রুপ নিয়া কেন্দ্রীয়ভাবে কোন জাতীয় মুক্তিফ্রন্ট গড়িয়া উঠে নাই এবং বহু স্থানে গেরিলা দলগুলির ভিতর এলাকা ভিত্তিতেও যোগাযোগ, সমন্বয় প্রভৃতি নাই, সেই হেতু এরূপ বিপদের আশঙ্কা আছে যে, রাজনৈতিক মতভেদ হেতু কোন কোন স্থানে বিভিন্ন গেরিলা দলের ভিতর পারস্পরিক গোলমাল বাধিতে পারে । ইহা ছাড়া, উপরোক্ত কারণগুলির জন্যই বিভিন্ন স্থানে গেরিলা দলগুলির কাজের ক্ষেত্রে বিভিন্নতা ঘটিয়া শক্তির অপচয়ও ঘটিতে পারে । 
.
এইসব অবাঞ্জিত ঘটনা ঘটিলে, উহার ফলশ্রুতিতে জনগণের মনে সমস্ত গেরিলা দল তথা বিভিন্ন রাজনৈতিক দলের প্রতি বিরূপ মনোভাব দেখা যাবে, ক্ষতিগ্রস্ত হইবে আমাদের স্বাধীনতা ও মুক্তির সংগ্রাম এবং লাভ হইবে নরঘাতক ইয়াহিয়া চক্রের । 
.
বাংলাদেশ সরকার ও আওয়ামী লীগ নেতৃত্ব এই বিপদের আশঙ্কা সম্পর্কে অবহিত কিনা এবং অবহিত হইলে সেগুলি দূর করার জন্য কোনও ব্যবস্থা অবলম্বন করিতেছেন কিনা, তা আমরা জানি না । কিন্তু ঐ বিপদের আশঙ্কা আজ বাস্তব । 
.
আমরা মনে করি যে, স্বাধীনতা ও মুক্তি সংগ্রামের বর্তমান পর্যায়ে উপরে উল্লেখিত যে সমস্যা দেখা দিয়াছে, তার সমাধানের প্রশস্ত পথ হইল সমস্ত গণতান্ত্রিক ও সংগ্রামী শক্তির সমবায়ে কেন্দ্রীয়ভাবে একটি জাতীয় মুক্তিফ্রন্ট গঠন করা এবং সমস্ত পর্যায়ে সেরূপ ফ্রন্ট গঠনের নির্দেশ দেওয়া এই কাজ করা হইলে বিভিন্ন স্থানে বিভিন্ন গেরিলা দলের ভিতর গড়িয়া উঠিবে সমন্বয়, ঐক্যবোধ প্রভৃতি এবং রণদক্ষতা বৃদ্ধি পাইয়া তাহারা শত্রুকে আরও বেশী আঘাত করিতে পারিবেন । 
.
তাই, শুধু রাজনৈতিক প্রয়োজনেই নয়, বাস্তব সামরিক প্রয়োজনে ও জাতীয় মুক্তিফ্রন্ট গঠন আজ অপরিহার্য । ইহা গঠনের বিলম্বে সমূহ ক্ষতি হইবে ।
.
দীপংকর ঘোষ দ্বীপ

সম্পাদকীয়
						শুভ সূচনা
গত সপ্তাহে পাঁচটি সংগ্রামী রাজনৈতিক দলের প্রতিনিধি সমবায়ে মন্ত্রিসভার পরামর্শদাতা কমিটি গঠন বাংলাদেশের মুক্তি সংগ্রামে নব অধ্যায়ের সূচনা করিয়াছে । পরামর্শদাতা কমিটিতে বাংলাদেশ সরকার ও আওয়ামীলীগের দুই জন করিয়া এবং কমিউনিস্ট পার্টি, ন্যাশনাল আওয়ামী পার্টি ( সভাপতি অধ্যাপক মোজফফর আহমদ) জাতীয় কংগ্রেস ও ভাসানী ন্যাপের একজন করিয়া প্রতিনিধি অন্তর্ভুক্ত হইয়াছেন । এই কমিটি গঠনের ফলে বাংলাদেশের জাতীয় মুক্তির সংগ্রামে নিয়োজিত সকল সংগ্রামী দল ও শক্তির সমান অংশীদারিত্বেও মনোভাব নিশ্চিত হইবে এবং বিভিন্ন দল ও শক্তির কার্যকলাপের মধ্যে সমন্বয় বিধানের মাধ্যমে মুক্তিসংগ্রামের আরও সুষ্ঠু পরিচালনা সম্ভব হইবে । সর্বোপরি, সংযুক্ত কমিটি হইল জাতীয় মুক্তি সংগ্রামে বাংলাদেশের সমগ্র জনগণের জঙ্গী একতার প্রতীক । আমরা এই কমিটি গঠনকে মুক্তি সংগ্রামের দ্রুত ও নিশ্চিত বিজয়ের পথে একটি সঠিক পদক্ষেপ বলিয়া মনে করি এবং ইহাকে আন্তরিক অভিনন্দন জানাইতেছি । 
.
বাংলাদেশের মুক্তি সংগ্রামে সকল সংগ্রামী দল ও শক্তির মধ্যে একতা গড়িয়া তোলার প্রয়োজনীয়তা অধিক বলার অপেক্ষা রাখে না । কমিউনিস্ট পার্টি ও ন্যাশনাল আওয়ামী পার্টি প্রথমাবধি সকল সংগ্রামী দল ও শক্তির সমবায় ঐক্যবদ্ধ জাতীয় মুক্তিফ্রন্ট গঠনের আহবান জানাইয়া আসিয়াছে । কমিউনিস্ট পার্টি বর্তমান অবস্থার পরিপেক্ষিতে প্রস্তাবিত মুক্তিফ্রন্টের উপযোগী একটি খসড়া নিম্নতম কর্মসূচীও হাজির করিয়াছে । কিন্তু কোন কোন দলের সঙ্কীর্ণতাবাদী মনোভাবে ও বৃহৎ দলসুলভ অহমিকার দরুন মুক্তিসংগ্রামের বিজয়ের অত্যাবশ্যকীয় শর্তস্বরূপ এই একতা গড়িয়া তোলার কাজ এতদিন অগ্রসর হইতে পারে নাই । এখন জনমতের চাপ ও মুক্তি সংগ্রামের বাস্তব অভিজ্ঞতা হইতে সংশ্লিষ্ট পক্ষগুলি ঐক্যের প্রয়োজনীয়তা উপলব্ধি করিয়াছেন । আলোচ্য পরামর্শদাতা কমিটি জাতীয় মুক্তিফ্রন্টের সমর্থক বা সমপর্যায়ের না হইলেও ইহা নিঃসন্দেহে সঠিক পথে এক ধাপ অগ্রগতি এই কমিটি গঠনের ফলে একতার প্রয়োজনীয়তা স্বীকৃত হওয়ার সাথে সাথে উহার একটা প্রাথমিক ভিত্তিও স্থাপিত হইয়াছে । ইহাকে দিন দিন আরও প্রসারিত ও আরও উন্নত করিয়া নিতে হইবে এবং উহার সম্ভাবনাও রহিয়াছে । 
.
সর্বদলীয় ভিত্তিতে মন্ত্রিসভার পরামর্শদাতা কমিটি গঠিত হওয়ার ফলে দেশবাসীর সংগ্রামী উদ্দীপনা আরও বৃদ্ধি পাইবে এবং মুক্তিবাহিনী ও অন্যান্য মুক্তিযোদ্ধাদের মনোবল ও বাহুবল বহুগুণে বাড়িয়া যাইবে । বাংলাদেশের অধিকৃত এলাকার বেসামরিক গভর্নর নিয়োগ সাধারণ “ক্ষমা” ঘোষণা প্রভৃতি দ্বারা দেশের ও বিদেশের জনগণকে দুর্বল ও বিভ্রান্ত করার যে সুচতুর কৌশল জল্লাদ ইয়াহিয়া- চক্র অবলম্বন করিয়াছে, উহাকে নস্যাৎ করার ব্যাপারে সংযুক্ত কমিটি বিশেষ কার্যকর হইব । আন্তর্জাতিক ক্ষেত্রে বাংলাদেশের মিত্রবর্গ বিশেষ সমাজতান্ত্রিক শিবির এবং সম্রাজ্যবাদ বিরোধী প্রগতিশীল রাষ্ট্রবর্গ ও গণতান্ত্রিক শক্তিসমূহের অধিকতর সাহায্য সমর্থন লাভেও ইহা খুবই সহায়ক হইবে । এ সব দিক দিয়া এই সংযুক্ত কমিটি গঠনে তাৎপর্য সুদুর প্রসারী বলিয়া আমরা মনে করি । 
.
দেশবাসী একান্তভাবে আশা করেন যে, এই কমিটি নিছক কাগজে-পত্রে সীমাবদ্ধ না থাকিয়া সংগ্রামী শক্তিগুলির ঐক্য ও সমন্বয়ের কার্যকর হাতিয়ারে পরিণত হউক । এতদিন সংগ্রামের ক্ষেত্রে যে সকল অসুবিধা বিরাজ করিতেছিল ( যা মুক্তিবাহিনীকে লোক সংগ্রহের ব্যাপারে দলীয় বাছবিচার, সামরিক অপারেশনের ক্ষেত্রে বিভিন্ন শক্তির কার্যক্রমের ব্যাপারে সমন্বয়ের অভাব প্রভৃতি ) সংযুক্ত কমিটি গঠনের ফলে এখন সেগুলি দূরীভুত হইবে বলিয়া দেশবাসী প্রত্যাশা করেন । উচ্চ পর্যায়ের মত স্থানীয় কার্যকলাপের সমন্বয় সাধনের উদ্দেশ্যে নিচের স্তরের সর্বদলীয় কমিটি গঠন করা দরকার । এবং সর্বোপরী যাহা দরকার তাহা হইল, প্রত্যেকেরই দলীয় সঙ্কীর্ণতা ত্যাগ করিয়া স্বাধীনতা সংগ্রামের সার্থকে সর্বাগ্রে স্থান দেওয়া এবং সংগ্রামী শক্তিগুলির পরস্পরের মধ্যে সমঝোতা ও সহযোগিতার মনোভাব গড়িয়া তোলা এখানে আমরা দেশবাসী সংগ্রামী শক্তিগুলির উদ্দেশ্য একটি সতর্কবাণী উচ্চারিত করিতে চাই । সংযুক্ত কমিটি গঠনের ফলেই সংগ্রামী ঐক্যের সমস্যা দূরীভুত হইয়া গিয়াছে কিম্বা দলীয় সঙ্কীর্ণতা বা বিভেদ পন্থার শক্তি সম্পূর্ণরূপে পরাস্ত হইয়াছে একথা মনে করা ভুল হইবে । বিভেদে ও শক্তি সম্পর্কে দেশবাসী ও সকল সংগ্রামী শক্তিকে সজাগ থাকিতে হইবে এবং ইহার বিরুদ্ধে লড়াই করিয়া ঐক্যের ভিত্তিকে মজবুত করিতে হইবে । 
.
গত ৮ই সেপ্টেম্বর সরবদলীয় বৈঠকে যেসব প্রস্তাব গ্রহণ করা হইয়াছে সেগুলি অত্যন্ত গুরুত্বপূর্ণ এবং উহাদের তাৎপর্যও সুদরপ্রসারী । এই বৈঠকে বাংলাদেশ সরকারের প্রতি দলমত নির্বিশেষে সমগ্র জনগণের পূর্ণ আস্থার কথা পুনরায় ঘোষনা করা হইয়াছে । ইহাহিয়া-চক্রের রুট চক্রান্ত ও বিভেদমূলক নীতির পরিপেক্ষিতে বাংলাদেশের সকল দলের এই সম্মিলিত ঘোষণা দেশে ও বিদেশে অনুকূল পরিবেশ সৃষ্টি করিবে । অন্যদিকে বাংলাদেশের প্রিয় নেতা শেখ মুজিবুর রহমানকে জিম্মি রাখিয়া মার্কিন সাম্রাজ্যবাদীরা যেভাবে স্বাধীনতার দাবি ছাড়িয়া দিয়া আপোষ মীমাংসার জন্য চাপ সৃষ্টি করিতেছে উহার পটভূমিতে সর্বদলীয় বৈঠকের স্বাধীনতার স্বীকৃতি ব্যতীত অন্য কোন ভিত্তিতে রাজনৈতিক মীমাংসা গ্রহণযোগ্য নয়” বলিয়া সুস্পষ্ট প্রস্তাবও তাৎপর্যপূর্ণ । শেখ মুজিবকে আটক রাখিয়া ব্লাকমেলিং এর কোন প্রচেষ্টা বাংলাদেশের জনগণ বরদাস্ত করিবেন না, এই প্রস্তাবের উহাই দ্ব্যর্থহীনভাবে প্রকাশ পাইয়াছে শেখ মুজিবের গ্রেফতার ও বিচার প্রহসনের বিরুদ্ধে তীব্র ধিক্কার ধ্বনিত হইয়াছে সর্বদলীয় বৈঠকে । বাংলাদেশের সংগ্রাম যে “পশ্চিম পাকিস্তানীদের” বিরুদ্ধে নয়, সেখানকার একচেটিয়া ধনিক ও বৃহৎ সামন্ত ভূস্বামী-শ্রেণী এবং ইহাদের স্বার্থরক্ষক ইয়াহিয়ার নেতৃত্বাধীন সামরিক চক্রের বিরুদ্ধে এই সঠিক উপলব্ধির অভিব্যক্তিও দেখা গিয়াছে  সর্বদলীয় বৈঠকের প্রস্তাবে ।
.

		                 সাম্রাজ্যবাদীদের ষড়যন্ত্র রুখিয়া দাঁড়ান
				     স্বাধীনতার প্রশ্নে আপোষ নাই
				           (বিশেষ প্রতিনিধি)  

	বাংলাদেশের স্বাধীনতা বিভ্রান্তি সৃষ্টির উদ্দেশ্য সাম্রাজ্যবাদী গোষ্ঠী ও উহাদের তাবেদার কোন মহল সম্প্রতি অতি তৎপর হইয়া উঠিয়াছে । বীর মুক্তিবাহিনী ও গেরিলাবাহিনীর অকুতোভয় তরুন যোদ্ধারা স্বাধীনতার লাল সূর্যকে ছিনাইয়া আনার জন্য যখন অকাতরে বুকের রক্ত ঢালিতেছেন, তখন ইহাদের কণ্ঠে আপোষের সুর । যে স্বাধীনতার স্বপ্নকে সামনে রাখিয়া দেশবাসী গত ছয় মাস যাবৎ কঠোরতর দুঃখ কষ্ট ও চরম লাঞ্চনা সহ্য করিয়াছেন কিন্তু কখনও হতাশ হন নাই বা ভাঙ্গিয়া পড়েন নাই সেই স্বাধীনতার স্বপ্নকে নস্যাৎ করিয়া দিতে উদ্যত হইয়াছে ইহারা । ইহাদের সম্পর্কে সজাগ থাকা এবং অবিলম্বে উহাদের অশুভ তৎপরতা বন্ধ করা দরকার । 
.
গলব্রেথের মিশন 
ভারতে প্রাক্তন মার্কিন রাষ্ট্রদুত গলব্রেথ খোলাখুলিই বলিয়াছেন স্বায়ত্বশাসন দেওয়া হইলেই পূর্ব বাংলা সমস্যার সমাধান হইয়া যাইবে । অর্থ্যাৎ তাহার মতে স্বায়ত্বশাসনের অধিক কোন কিছুর জন্য জেদ ধরা বাংলাদেশের নেতৃবৃন্দের পক্ষে ঠিক হইবে না । তিনি নাকি সর্বদলীয় উপদেষ্টা কমিটি গঠনের ব্যাপারে উদ্বেগ গোপন না করিয়া বাংলাদেশ সরকারের প্রতিনিধিগণকে শাসাইয়াছেন যে, এভাবে চলিলে বাংলাদেশ ভারত ও সোভিয়েত ইউনিয়নের লেজুড়ে পরিণত হইবে । তাহার মত স্বাধীনতার দাবী ছাড়িয়া দিয়া বাংলাদেশের উচিত মার্কিনের মধ্যস্থতায় ইয়াহিয়া-চক্রের সহিত আপোষ মীমাংসার পথে আসা । 
.
হাফটনের ‘ফর্মুলা’ 
অন্যদিকে বৃটেনের সংসদীয় শ্রমিক দলের চেয়ারম্যান ডগলাস হাপফটন সম্প্রতি বলেন, ইয়াহিয়া খান ও আওয়ামীলীগ প্রতিনিধিগণকে আলোচনা বৈঠকে মিলিত করার ব্যাপারে বৃটেন মধ্যস্থের ভূমিকা গ্রহণ করিতে পারে । তাহার মতে পাকিস্তানের জন্য একটি নয় শাসনতন্ত্র প্রণয়ন কিংবা ইয়াহিয়া খানের শাসনতন্ত্রে সংশোধনের ব্যবস্থা সন্নিবেশিত করিয়াই সমস্যার সমাধান হওয়া সম্ভব । এ সম্পর্কে মন্তব্য নিস্প্রয়োজন । 
.
কিছু দিন আগে ইরানের মারফত মার্কিন সাম্রাজ্যবাদীরা আর এক দফা আপোষের টোপ ফেলিয়াছিল কিন্তু বাংলাদেশ উহাকে ঘৃণাভরে প্রত্যাখান করিয়াছে । 
.
হিজ মাষ্টারস ভয়েস
জল্লাদ ইয়াহিয়াচক্র ও দোসর মার্কিন যুক্তরাষ্ট্র ও বৃটেনের কোন মুখপাত্র কি বলিল উহা সমস্যা নয় । কারণ বাংলাদেশের জনগণ রক্তমূল্যে সাম্রাজ্যবাদীদের স্বরূপ চিনিয়াছে কিন্তু সমস্যা হইতেছে বাংলাদেশের কিছু কিছু মার্কিন-প্রেমীর কার্যকলাপ । ইহারা ইহাদের মার্কিন প্রভুদের সুরে সুর মিলাইয়া আপোষের ধুয়া তুলিয়াছে, প্রকাশ্যে আপোষের কথা বলার সাহস না থাকায় গুজবের আশ্রয় লইয়াছ । গুজবে গুজবে দেশ ছাইয়া ফেলিতেছে। সর্বদলীয় উপদেষ্টা কমিটি সম্পর্কেও ইহাদের বিরুপতা সুবিদিত ইয়াহিয়াচক্র ছয় ডিভিশন সৈন্য আমদানী করিয়া বাংলাদেশের স্বাধীনতা সংগ্রামকে দমন করিতে পারে নাই, ইহারা ভিতর হইতে এই সংগ্রামকে দুর্বল করিয়া ফেলিতে উদ্যত হইয়াছে । 
.
বেতারযোগে প্রাপ্ত এক খবরে প্রকাশ, রাজশাহী বিশ্ববিদ্যালয়ের শিক্ষক ডঃ মজহারুল ইসলাম ভারতের কোন এক স্থানে এক বক্তৃতায় নাকি বলিয়াছেন যে, শেখ মুজিবর রহমান কে মুক্তিদান ও পূর্ববাংলা হইতে পশ্চিম পাকিস্তানী সৈন্য বাহিনী প্রত্যাহার করা হইলে বাংলাদেশের জনগণ পশ্চিম পাকিস্তানের সহিত একটা শিথিল ধরনের ফেডারেশন গঠন করিতে রাজী হইতে পারে । এই সংবাদ সঠিক হইলে ইহাকে বাংলাদেশের জনগণ ও তাহাদের প্রতিনিধিরা যখন দ্যর্থহীন ভাষায় ও সর্বসম্মতিক্রমে ঘোষণা করিয়াছেন যে, স্বাধীনতা ছাড়া অন্য কোন কিছুই দেশবাসীর কাছে গ্রহণযোগ্য নয় তখন এই মার্কিনপ্রেমী পণ্ডিত ব্যক্তিটি জনগণের পক্ষ হইতে ভিন্নরূপ কথা বলার অধিকার পাইলেন কোথায় ? প্রসঙ্গক্রমে উল্লেখযোগ্য, ভারতে বাংলাদেশের হাই কমিশনার জনাব হোসেন আলীর একটি সাম্প্রতিক বিবৃতির জনমনে নানা প্রশ্ন জাগাইয়াছে । 
.
স্বাধীনতার প্রশ্নে আপোষ নাই 
আমরা দ্যর্থহীন কন্ঠে সকল মহলকে একথা জানাইয়া দিতে চাই যে, বাংলাদেশের স্বাধীনতার স্বীকৃতি ব্যতীত অন্য কোন প্রকার সমাধান দেশবাসীর কাছে গ্রহণযোগ্য নয় । গত ৮ই সেপ্টেম্বর ও সর্বদলীয় উপদেষ্টা কমিটি এ ব্যাপারেও সর্বসম্মতিক্রমে যে প্রস্তাব গ্রহণ করিয়াছেন দেশবাসী দৃঢ়ভাবে উহার পিছনে রহিয়াছেন উহা হইতে কোন প্রকার পশ্চাদাপসরণ দেশবাসী বরদাস্ত করিবেন না । 
.
.
এফ.এম. খান 

সংবাদপত্রঃ স্বাধীন বাংলা 
তারিখঃ ১০ অক্টোবর, ১৯৭১ 

সোভিয়েত-ভারত যুক্ত বিবৃতি
ভারতের প্রধানমন্ত্রী শ্রীমতী ইন্দিরা গান্ধীর সাম্প্রতিক মস্কো সফর শেষে প্রকাশিত সোভিয়েত -ভারত যুক্ত বিবৃতিটি বাংলাদেশের সংগ্রামী জনগণের প্রতি সোভিয়েত ইউনিয়ন ও ভারতের গভীর ভ্রাতৃত্ববোধ ও দৃঢ় সমর্থনের পরিচায়ক। দলমত নির্বিশেষে বাংলাদেশের জনগন ইহাকে সঠিকভাবেই আন্তর্জাতিক ক্ষেত্রে বাংলাদেশের স্বপক্ষে একটি মস্তবড় ঘটনা হিসাবে গন্য করিয়াছেন এবং যুক্ত বিবৃতির প্রতি দ্ব্যার্থহীন অভিনন্দন জানাইয়াছেন। গণপ্রজাতন্ত্রী বাংলাদেশ সরকারের মাননীয় মন্ত্রী পরিষদ ও সোভিয়েত ভারত যুক্ত বিবৃতিতে সন্তোষ প্রকাশ করিয়া বলিয়াছেন যে,ইহার মধ্য দিয়া বাংলাদেশের সমস্যা সম্পর্কে সোভিয়েত সরকারের গভীর উপলদ্বির পরিচয় ফুটিয়া উঠিয়াছে।বাংলাদেশ সরকারের ঘনিষ্ঠ মহলের বরাত দিয়ে কোন কোন স্বার্থসন্ধানী মহল সোভিয়েত - ভারত বিবৃতিতে বাংলাদেশ সরকার হতাশ হইয়াছেন-এই মর্মে ইতিপূর্বে যে প্রচারণা চালাইয়াছিল বাংলাদেশ সরকারের মুখপাত্র প্রকাশ্য বিবৃতি দ্বারা উহাকে দ্ব্যার্থহীন ভাষায় খণ্ডন করিয়াছেন।
অবশ্য এই কথা ঠিক যে,সোভিয়েত -ভারত যুক্ত বিবৃতিতে  প্রজাতন্ত্রী বাংলাদেশ সরকার কে কূটনৈতিক স্বীকৃতি  দেওয়ার কথা এবং স্বাধীনতা ছাড়া বাংলাদেশ সমস্যার আর কোন গ্রহণযোগ্য সমাধান যে নাই তাহা স্পষ্ট করে বলা হয় নাই। কিন্তু ইহা হইতে একথা প্রমাণিত হয় না যে সোভিয়েত ইউনিয়ন বাংলাদেশের পূর্ণ স্বাধীনতার দাবির বিপক্ষে কিম্বা বাংলাদেশের উপর সোভিয়েত সরকার যেমন-তেমন ধরনের একটা রাজনৈতিক সমাধান চাপাইয়া দিতে চায়।
বাস্তব অবস্থা তাহা নয়।প্রথমত, সোভিয়েত -ভারত যুক্ত বিবৃতিতে প্রস্তাবিত রাজনৈতিক সমাধানের চরিত্র সুনির্দিষ্টভাবে ব্যাখ্যা করা হইয়াছে।এই রাজনৈতিক সমাধানকে অবস্যই বাংলাদেশের জনগণের ইচ্ছা অনপহরনীয় অধিকার ও আইনসঙ্গত স্বার্থের সহীত সামঞ্জস্যপূর্ণ হইতে হইবে।ভাষ্যকারদের মতে অনপহরনীয় অধিকার বলতে জাতীয় আত্মনিয়ন্ত্রণ এর অধিকারও  বুঝায়। বিশেষত বাংলাদেশের জনগণ তথা নির্বাচিত জনপ্রতিনিধিগণ এবং বাংলাদেশ সরকার ও সর্বদলীয়  উপদেষ্টা পরিষদ যখন অপরিবর্তনীয়রূপে ঘোষণা করিয়াছেন যে,পূর্ণ স্বাধীনতা ছাড়া অন্য কোন ভিত্তিতে রাজনৈতিক সমাধান তাহাদের নিকট গ্রহণযোগ্য নয় সেক্ষেত্রে জনগণের ইচ্ছার ভিত্তিতে মিমাংসা করিতে হইলে বাংলাদেশের স্বাধীনতাকে স্বীকৃতি দিয়াই উহা পদক্ষেপ নিয়াছে সোভিয়েত কর্তৃপক্ষ পরিষ্কারভাবে সেগুলিকে উপেক্ষা করিয়াছেন।
দ্বিতীয়, বাংলাদেশ সমস্যা ও ভারতে প্রায় এক কোটি উদ্বাস্তর আশ্রয়গ্রহণ ও প্রভৃতির জন্য সোভিয়েত কর্তৃপক্ষ দ্ব্যর্থহীন ভাষায় ইসলামাবাদের জঙ্গীশাহীকে দায়ী করিয়াছেন এবং শ্রীমতী ইন্দিরা গান্ধীর সম্মানার্থে আয়োজিত ভোজসভায় সোভিয়েত প্রধানমন্ত্রী কমরেড কোসিগিন ইয়াহিয়া-চক্রকেই এই অবস্থার প্রতিকারের উদেশ্যে অবলিম্বে প্রয়োজনীয় ব্যাবস্থা গ্রহণ করিতে বলিয়াছেন।ইয়াহিয়া-চক্র বিশ্ববাসীকে ধোকা উদেশ্যে বাংলাদেশের অধিকৃত এলাকায় বেসামরিক " গভর্নর " নিয়োগ, "সাধারণ ক্ষমা"  ঘোষণা প্রভৃতি যেসব পদক্ষেপ নিয়াছে সোভিয়েত কর্তৃপক্ষ পরিষ্কারভাবে সেগুলিকে উপেক্ষা করিয়াছেন।
তৃতীয়ত,সোভিয়েত ইউনিয়নের বাংলাদেশ সংক্রান্ত বক্তব্য বা দৃষ্টিভঙ্গী যে অনড়-অচল নয়,গত কয়েক মাসে উহার পরিচয় পাওয়া গিয়াছে।এপ্রিল মাসে সোভিয়েত রাষ্ট্রপ্রধান কমরেড পদগর্নি ইয়াহিয়া সরকারকে শক্তি প্রয়োগের পরিবর্তে রাজনৈতিক সমস্যার রাজনৈতিক সমাধান করার জন্য আবেদন জানাইয়া ছিলেন।উহার মধ্যদিয়া বাংলাদেশের জনগণের জন্য গভীর সহানুভূতি প্রকাশ পাইলেও তখনকার তুলনায় সোভিয়েত ইউনিয়নের সাম্প্রতিক বক্তব্য অনেক বেশী সুনির্দিষ্ট ও বাংলাদেশের পক্ষে আরো অনুকূল।এমনকি সোভিয়েত-ভারত মৈত্রী চুক্তি সম্পাদনের পর নয়া দিল্লীতে স্বাক্ষরিত গ্রোমিকোশরন সিং যুক্ত ইশতেহারের সহিত যুক্ত বিবৃতিকে মিলাইয়া দেখিলেও সোভিয়েত দৃষ্টিভঙ্গীর গতিশীলতার পরিচয় পাওয়া যাইবে।গ্রোমিকো-শরন সিং যুক্ত ইশতিহারেও বাংলাদেশে "পূর্ব পাকিস্তান " বলিয়া উল্লেখ করা হইয়াছিলো।আলোচ্য যুক্ত বিবৃতিতে তদস্থলে পূর্ব বাঙলা "ব্যাবহৃত হইয়াছে।যুক্ত ইশতেহারে" সারা পাকিস্তানের জনগণের স্বার্থে রাজনৈতিক সমাধানের কথা বলা হইয়াছে।সেখানে যুক্ত বিবৃতিতে পূর্ব বাংলার জনগণের ইচ্ছা,অনপহরনীয় অধিকার ও আইনসঙ্গত স্বার্থের" ভিত্তিতে সমাধানের কথা বলা হইয়াছে।কাজেই সোভিয়েত-ভারত যুক্ত বিবৃতির রাজনৈতিক সমাধানের প্রস্তাবকে যাহারা বাংলাদেশের স্বার্থ জলাঞ্জলি দেওয়া বলিয়া প্রচারণা চালাইয়া সোভিয়েত ইউনিয়ন ও ভারত বিরোধী জিগির তুলিতেছেন তাহার হয় অন্ধ না হয় মতলববাজ।
সোভিয়েত ভারত যুক্ত বিবৃতি নিছক কথার কথা কিম্বা বাংলাদেশের প্রতি লোক দেখানো সহানুভূতি নয়।জাতিসংঘে ভারত ও সোভিয়েত ইউনিয়ন ইয়াহিয়া-চক্রের প্রতি ধিক্কার জানাইয়া বাংলাদেশের পক্ষে বিশ্বজনমতকে সংগঠিত করিতেছে।সোভিয়েত প্রধানমন্ত্রী মস্কোতে সাংবাদিকদের নিকট খোলাখুলিভাবে যাহা বলিয়াছেন (" আমাদের সহানুভূতি পূর্ব বাংলার নিপীড়িত  জনগণের প্রতি,উৎপীড়কের প্রতি নয়") জাতিসংঘ ও অন্যান্য আন্তর্জাতিক মঞ্চে উহার সহিত সঙ্গতিপূর্ণ বাস্তব কার্যক্রম দেখা যাইতেছে।বাংলাদেশের রাষ্ট্রপ্রধান শেখ মুজিবর রহমান ও অন্যান্য নির্বাচিত জনপ্রতিনিধিদের মুক্তির যে দাবী যুক্ত বিবৃতিতে গুরুত্বপূর্ণ স্থান লাভ করিয়াছে,সোভিয়েত ইউনিয়ন সে দাবীতে বিশ্বজনমত গড়িয়া তুলিতেছে।সোভিয়েতের বিভিন্ন সংগঠন যথা শান্তি পরিষদ, ট্রেড ইউনিয়ন, আফ্রো-এশিয় সংহতি পরিষদ, সাংবাদিক ইউনিয়ন, মহিলা সংস্থা প্রভৃতি গত কয়েক দিনে বাংলাদেশের প্রতি সংহতি জানাইয়া যে সব বিবৃতি প্রকাশ করিয়াছে উহা তাৎপর্যহীন নয়।সোভিয়েত ইউনিয়ন আজ নয়,একেবারে প্রথম হইতে দৃঢ়চিত্তভাবে বাংলাদেশের জনগণের প্রতি সহানুভূতি ও সৌভ্রাতৃত্ব প্রকাশ করিয়া আসিয়াছে।এপ্রিল মাসের প্রথম সাপ্তাহে যখন একমাত্র ভারত ছাড়া অন্য কোন দেশ বাংলাদেশ সম্পর্কে মাথা ঘামাইবার প্রয়োজনীয়তা উপলব্ধি করে নাই- তখনি সোভিয়েত ইউনিয়ন রাষ্টপ্রধানের আবেদন জ্ঞাপনের ন্যায় সর্বোচ্চ কূটনৈতিক পদক্ষেপ গ্রহণ করিয়াছে।কাজেই সোভিয়েত ইউনিয়ন এর ভূমিকাকে যাহারা জল্লাদ ইয়াহিয়া চক্রের দোসর মার্কিন সম্রাজ্যবাদীদের সহিত এক করিয়া প্রচার করে তাহাদের উদেশ্য সম্পর্কে প্রশ্ন না তুলিয়া পারা যায় না।
পাক-ভারত যুদ্ধের আশঙ্কা প্রতিহত করিয়া বিশ্বের এই এলাকায় শান্তি অব্যাহত রাখার প্রশ্নটি বাংলাদেশের মুক্তি সংগ্রামের পক্ষে বিশেষ তাৎপর্যপূর্ণ। শান্তি অক্ষুন রাখার ব্যাপারে শুধু যে সোভিয়েত ইউনিয়ন ও ভারত আগ্রহী তা নয়,বাংলাদেশের মুক্তিযুদ্ধের স্বার্থের প্রয়োজন। পাক-ভারত যুদ্ধ বাধাইয়া জাতিসংঘ মারফত মার্কিন সম্রাজ্যবাদীদিগকে হস্তক্ষেপের সুযোগ দেওয়া এবং বাংলাদেশের প্রশ্ন হইতে বিশ্ববাসীর দৃষ্টি পাক-ভারত বিরোধের প্রতি সরাইয়া নেওয়ার উদেশ্যে ইয়াহিয়া চক্রই কেবল পাক-ভারত যুদ্ধ বাধাইতে আগ্রহী হইতে পারে।বস্তুত পাকিস্তানী শাসকচক্র মুক্তিবাহিনীর হাতে ক্রমাগত মার খাইয়া পাক-ভারত যুদ্ধ বাধাইবার ফিকিরই খুঁজিতেছে। কাজেই যুক্ত বিবৃতিতে যুদ্ধ প্রতিহত করিয়া শান্তি রক্ষার যে কথা বলা হইয়াছে উহা বাংলাদেশের স্বার্থের সহিত সম্পূর্ণ সঙ্গতিপূর্ণ। 
বাংলাদেশের দুই অকৃত্রিম সুহৃদ ভারত সোভিয়েত ইউনিয়ন এর মধ্যে আন্তর্জাতিক ক্ষেত্রে পারস্পরিক সহযোগীতে বাংলাদেশের মুক্তি সংগ্রামের অনুকূলে গুরুত্বপূর্ণ অবদান সৃষ্টি করিতেছে।ভারত-সোভিয়েত যুক্ত বিবৃতি এই ফলপ্রসু সহযোগীতারই একটি অমূল্য দলিল। আমরা ইহাকে মুক্তকণ্ঠে অভিনন্দন জানাইতেছি।
.
.
সাহুল আহমেদ মুন্না

বাংলাদেশ স্বাধীনতা যুদ্ধ দলিলপত্রঃ ষষ্ঠ খন্ড

শিরোনামঃ বাংলাদেশের সংগ্রামী জনগনের সহিত আন্তর্জাতিক কমিউনিস্ট আন্দোলনের দৃঢ় সংহতি জ্ঞাপন।

সংবাদপত্রঃ “মুক্তিযুদ্ধ”, ১ম বর্ষ, ১৪শ সংখ্যা।

তারিখঃ ১০ অক্টোবর ১৯৭১

[বাংলাদেশের সংগ্রামী জনগনের সহিত আন্তর্জাতিক কমিউনিস্ট আন্দোলনের দৃঢ় সংহতি জ্ঞাপন।] 

বাংলাদেশের মুক্তি সংগ্রামের প্রতি আন্তর্জাতিক কমিউনিস্ট আন্দোলনের দৃঢ় সমর্থন ও সংহতি ভারতের কমিউনিস্ট পার্টির নবম কংগ্রেসের মধ্যে দিয়া পরিষ্কাররূপে ফুটিয়া উঠিয়াছে। কংগ্রেসে গৃহীতব্য সি পি আই জাতীয় কাউন্সিলের রাজনৈতিক রিপোর্ট ও খসড়া প্রস্তাবে বাংলাদেশের সংগ্রামের প্রতি ভারতের কমিউনিস্ট পার্টির সর্বাত্নক সমর্থন পুনরায় ঘোষনা করা হয়। ইহা ছাড়া কংগ্রেসে যোগদানকারী সোভিয়েতে ইউনিয়ন, গ্রেট ব্রিটেন, ফ্রান্স, বুলগেরিয়া, গনতান্ত্রিক জার্মানী, হাঙ্গেরী প্রভৃতি বহু দেশের কমিউনিস্ট পার্টির প্রতিনিধিদল তাহাদের ভাষনে বাংলাদেশের কমিউনিস্ট পার্টি ও সংগ্রামী জনগনের সহিত সংহতি জ্ঞাপন করেন। বাংলাদেশের কমিউনিস্ট পার্টির প্রতিনিধিদলকে যেরূপ বীরোচিত সম্মান দেয়া হয় উহার মধ্যে দিয়া বাংলাদেশের সংগ্রামের উচ্চ মূল্যায়নের আন্তরিক অভিব্যাক্তিই প্রকাশ পাইয়াছে। 
.
ভারতের কেরালা রাজ্যের ঘাটে নগরে (কোচিন) গত ৩রা অক্টোবর ভারতের কমিউনিস্ট পার্টির এই গুরুত্বপূর্ণ কংগ্রেস শুরু হয়। ১০ ই অক্টোবর কংগ্রেস সমাপ্ত হইবে। বাংলাদেশের কমিউনিস্ট পার্টির সাধারণ সম্পাদক কমরেড আব্দুস সালামের নেতৃত্বে একটি প্রতিনিধিদল এই কংগ্রেসে যোগ দিয়াছেন। ইহা ছাড়াও আরও বিশটি বিদেশী ভ্রাতৃসুলভ পার্টির প্রতিনিধিবর্গ এই কংগ্রেসে অংশগ্রহণ করিতেছেন। 
.
					কমরেড সালাম
বাংলাদেশের কমিউনিস্ট পার্টির প্রতিনিধিদলের নেতা কমরেড আব্দুস সালাম কংগ্রেসের প্রতিনিধি, দর্শক ও অতিথিদের তুমুল হর্ষধ্বনির মধ্যে বাংলাদেশের মু আন্দোলনের পটভূমি ও প্রগতিশীল চিত্র ব্যাখ্যা করেন। তিনি এই সংগ্রামকে জাতীয় আত্ননিয়ন্ত্রনাধিকার আদায়ের ন্যায্য লড়াই বলিয়া অভিহিত করেন এবং আন্তর্জাতিক কমিউনিস্ট ও শ্রমিক আন্দোলন এবং পৃথিবীর সকল প্রগতিশীল ও গণতান্ত্রিক শক্তিকে ইহার সমর্থনে দৃঢ়ভাবে দাড়াইবার জন্য উদাত্ত আহ্বান জানান। 

কমরেড সালাম বাংলাদেশের শ্রমিক কৃষক মেহনতি মানুষের আন্দোলনে কমিউনিস্ট পার্টির অগ্রণী ভূমিকার কথা উল্লেখ করিয়া বলেন, সাম্প্রদায়িকতা, স্বৈরাচারী শাসন ও সাম্রাজ্যবাদের বিরুদ্ধে গণতন্ত্র ও জাতীয় অধিকারের সংগ্রামে কমিউনিস্ট পার্টি সর্বদা সর্ব-অবস্থায় সক্রিয়ভাবে অংশগ্রহণ করিয়াছে। বর্তমান স্বাধীনতার লাড়াইয়েও কমিউনিস্ট পার্টি অন্যান্য সংগ্রামী শক্তির সহিত কাঁধে কাধ মিলাইয়া অস্ত্র হাতে লড়াই করিতেছে।
.
কমরেড সালাম বাংলাদেশের কমিউনিস্ট পার্টির কেন্দ্রীয় কমিটির একটি অভিনন্দন বানী ভারতের কমিউনিস্ট পার্টির হাতে সমর্পণ করেন। অভিনন্দন বানীতে বাংলাদেশের পার্শ্বে সর্বশক্তি লইয়া দাড়াইবার  জন্য ভারতের কমিউনিস্ট পার্টি, সকল গণতান্ত্রিক শক্তি ও ভারতের জনগনের প্রতি গভীর কৃতজ্ঞতা জানানো হয়। 
.
উহাতে বলা হয় ভারতের কমিউনিস্ট পার্টি সর্বহারার আন্তর্জাতিকতাবাদের প্রতি অনুগত্যের উজ্জ্বল ও অনুকরণীয় দৃষ্টান্ত স্থাপন করিয়াছে। (অভিনন্দন বানীর পূর্ণ বিবরণ আগামী সংখ্যায় প্রকাশিত হইবে)
.
কমরেড সালাম তাহার ভাষণের উপসংহারে বলেন, আমরা জানি বাংলাদেশের সংগ্রাম কঠিন ও কঠোর। বাংলাদেশের জনগন এই কঠোর সংগ্রামের মধ্য দিয়াই জাতীয় আত্ননিয়ন্ত্রনের অধিকার ও স্বাধীনতা কায়েম করিবেন। বিজয় আমাদের অনিবার্য। 
.
					সোভিয়েত প্রতিনিধি
সোভিয়েত কমিউনিস্ট পার্টির প্রতিনিধিদলের নেতা কমরেড দীন মোহাম্মদ কুনায়েত বাংলাদেশের নিপীড়িত জনগনের প্রতি সহানুভূতি জ্ঞাপন করিয়া বলেন, সোভিয়েত ইউনিয়ন প্রথমাবধি ইয়াহিয়ার সামরিক সরকারের নির্যাতন ও দমননীতির বিরুদ্ধে দৃঢ়তার সহিত প্রতিবাদ জানাইয়াছে এবং পূর্ব বাংলার জনগনের ইচ্ছা ও অলঙ্ঘনীয় অধিকারের ভিত্তিতে সমস্যাটির রাজনৈতিক সমাধান দাবি করিয়াছে। 
.
					ফরাসি পার্টির সমর্থন
ফ্রান্সের কমিউনিস্ট পার্টির প্রতিনিধি দলের নেতা কমরেড গাই বেসসি তুমুল হর্ষধ্বনির মধ্যে ঘোষণা করেন যে, বাংলাদেশের ‘জাতীয় মুক্তি সংগ্রামের’ বিজয় সম্পর্কে তাহাদের পার্টির বিন্দুমাত্র সন্দেহ নাই। তিনি বলেন, ফ্রান্সের কমিউনিস্ট পার্টি পুরাপুরিভাবে বাংলাদেশের সংগ্রামের পক্ষে। ফরাসী পার্টি ফ্রান্সের এক - চতুর্থাংশ ভোটদাতাদের আস্থাভাজন বিধায় তাহাদের পার্টির মাধ্যমে ফ্রান্সের অন্ততঃ  এক - চতুর্থাংশ  জনসংখ্যা বাংলাদেশের সংগ্রামের সমর্থনে ঐক্যবদ্ধ। তিনি দৃঢ়তার সহিত ঘোষণা করেন যেন, জনগনের আত্ননিয়ন্ত্রনের অধিকারের স্বীকৃতির ভিত্তিতেই এই সমস্যার সমাধান করিতে হইবে। 
.
						হাঙ্গেরী
 হাঙ্গেরী প্রতিনিধিদলের নেতা কমরেড আন্দ্রে গাইনেস ইসলামাবাদের জঙ্গী শাসকদের বর্বর নির্যাতনের নিন্দা করিয়া বলেন যে, কেবল মাত্র জাতীয় গণতান্ত্রিক বিধি ও মানবিক অধিকার মানিয়া নেওয়ার মধ্য দিয়া বাংলাদেশের সমস্যার সমাধান সম্ভব। 
.
					গণতান্ত্রিক জার্মানী 
গণতান্ত্রিক জার্মানীর প্রতিনিধি দলের নেতা কমরেড অ্যালবার্ট নর্ডস বাংলাদেশের জনগনের “গণতান্ত্রিক স্বাধীনতা ও রাজনৈতিক অধিকার”  প্রতিষ্টা ও শেখ মুজিবের মুক্তি দাবি করেন। 
.
					ভ্রাতৃত্বমূলক সংহতি 
পশ্চিম জার্মানীর কমিউনিস্ট পার্টির প্রতিনিধি দলের নেতা কমরেড কুর্ট অর্লরেকন বাংলাদেশের সংগ্রামী জনগনের সহিত “ভ্রাতৃত্বমূলক সংহতি” জ্ঞাপন করেন।
.
					ন্যায্য সংগ্রাম
ব্রিটিশ কমিউনিস্ট পার্টির প্রতিনিধি দলের নেতা কমরেড উইলিয়াম ওয়েনরাইট বাংলাদেশের আন্দোলনকে ‘ন্যায় সংগ্রাম’ বলিয়া অভিহিত করেন।
.
এই রিপোর্ট লেখার সময় পর্যন্ত দেশের ভ্রাতৃপ্রতিম পার্টিগুলির প্রতিনিধিদলের বক্তব্য জানা  যায় নাই।  
.
.

সাহুল আহমেদ মুন্না

শিরোনামঃ সম্পাদকীয় উপদেষ্টা পরিষদকে সংগ্রামী ঐক্যের প্রাণবন্ত প্রতীকে পরিনত করা হউক।

সংবাদপত্রঃ স্বাধীন বাংলা, ১ম বর্ষঃ ১৮শ সংখ্যা

তারিখঃ ৭ নভেম্বর, ১৯৭১

সম্পাদকীয়

[উপদেষ্টা পরিষদকে সংগ্রামী ঐক্যের প্রাণবন্ত প্রতীকে পরিনত করা হউক]

৬ নভেম্বর সর্বদলীয় উপদেষ্টা পরিষদের বৈঠক আহ্বান করা হইয়াছে। উপদেষ্টা পরিষদকে আতুড়েই গলা টিপিয়া মারার জন্য ঐক্যবিরোধী কোন কোন মহল ও দেশী-বিদেশী প্রতিক্রিয়াশীলরা বিশেষতঃ মার্কিন লবী যেভাবে আদা-জল খাইয়া লাগিয়াছিল উহার পরিপ্রেক্ষিতে এই বৈঠকের তাৎপর্য রহিয়াছে।
.
প্রায় দুই মাস পূর্বে সর্বদলীয় বৈঠকে মন্ত্রিসভার উপদেষ্টা পরিষদ গঠিত হইলে দেশব্যাপীপ্রবল উৎসাহ-উদ্দীপনা সৃষ্টি হইয়াছিল। বাংলাদেশের মুক্তি সংগ্রামে সংগ্রামী শক্তিগুলির মধ্যে ঐক্য ও সমন্বয় বিধানের যে সমস্যাটি প্রথমাবধি রহিয়া গিয়াছে, দেশবাসী আশা করিয়া ছিলেন উপদেষ্টা পরিষদ গঠনের ফলে উহার বহুলাংশে সমাধান হইবে এবং উপদেষ্টা পরিষদ ধীরে ধীরে পূর্ণাঙ্গ জাতীয় মুক্তিফ্রন্টের স্তরে উন্নত হইবে। কিন্তু দুঃখের বিষয় জনগনের এই আশা পূরণ হয় নাই। ঐক্যের ভিত্তি আরো প্রসারিত কিম্বা গভীরতর হওয়া দূরের কথা উপদেষ্টা পরিষদ গঠনের মধ্য দিয়া যে সূচনাটি হইয়াছে এহাকেই অঙ্কুরে নির্দিষ্ট করার জন্য পূর্বোক্ত মহলগুলি উঠিয়া পড়িয়া লাগে। ইহার ফলে গত দুই মাসের মধ্যে উপদেষ্টা পরিষদের একটিও বৈঠক অনুষ্টিত হইতে পারেনাই। 
.
ঐক্যের পথে এই সকল বাধা থাকা সত্ত্বেও ঐক্যের প্রয়োজনীয়তা ফুরাইয়া যায় নাই। বরং বাংলাদেশের মুক্তিসংগ্রামের সাথে সাথে ঐক্যের প্রয়োজনীয়তা আরও তীক্ষ্ণভাবে অনুভুত হইতেছে শত্রুর বিরুদ্ধে লড়াইয়ে ঐক্য প্রয়োজন- ঐক্যবদ্ধ প্রচেষ্টা প্রয়োজন মুক্তাঞ্চলগুলো পুনর্গঠনের ক্ষেত্রেও। কাজেই উপদেষ্টা পরিষদকে একেবারে ঘুম পাড়াইয়া রাখার পরিবর্তে মাঝে মাঝে উহার বৈঠক ডাকিয়া নিয়মরক্ষা করিলেও সমস্যার সমাধান হইবে না। উপদেষ্টা পরিষদকে বাংলাদেশের সংগ্রামী শক্তিগুলির প্রাণবন্ত ঐক্যের প্রতীক হিসাবে দেশবাসীর সম্মুখে তুলিয়া ধরিতে হইবে, মুক্তিসংগ্রামকে সুসংগঠিত ও বিভিন্ন সংগ্রামী শক্তির তৎপরতার মধ্যে সমন্বয় সাধনের ক্ষেত্রে ইহাকে যোগ্য ভূমিকা গ্রহণ করিতে দিতে হইবে। তাছাড়া উপদেষ্টা পরিষদকে শুধু উপরের তলায় সীমাবদ্ধ না রাখিয়া নীচের স্তরগুলিতেও ঐক্যবদ্ধ কমিটি গঠন করিতে হইবে।
.
দেশবাসীর জঙ্গি উদ্দিপনা বৃদ্ধির জন্য সরকারের তরফ হইতে স্বাধীন বাংলাদেশের ভবিষ্যতের একটি রূপরেখা তুলিয়া ধরা এবং বক্তৃতায় বিবৃতিতে, বেতারে, সংবাদপত্রে উহা ব্যাপকভাবে প্রচার করা দরকার। বিভিন্ন সময়ে প্রধানমন্ত্রীসহ বিভিন্ন সরকারি মুখপাত্র বলিয়াছেন, সরকারের লক্ষ্য বাংলাদেশে একটি সত্যিকারের গণতান্ত্রিক,ধর্মনিরপেক্ষ ও সামজতান্ত্রিক ব্যবস্থা কায়েম করা। কখনও বা বলা হয়, আওয়ামীলীগ উহার নির্বাচনী প্রতিশ্রুতি বাস্তবায়িত করিবে। সম্প্রতি একজন সরকার মুখপাত্র বলিয়াছেন, বাংলাদেশের মুক্তাঞ্চলে আওয়ামীলীগের নির্বাচনী ওয়াদা অনুযায়ী ২৫ বিঘা পর্যন্ত জমির মালিকদিগকে খাজনা হইতে অব্যাহতি দেওয়া হইয়াছে। এই সমস্ত কথাবার্তার মধ্যে দিয়া স্বাধীন বাংলাদেশের রূপরেখা টুকরা টুকরা ভাবে তুলিয়া ধরার চেষ্টা দেখা গেলেও ইহা যথেষ্ট নয়। প্রয়োজন যা তাহা হইল, স্বাধীন বাংলাদেশে যে আবার সাম্রাজ্যবাদ বিশেষতঃ মার্কিন সাম্রাজ্যবাদ ও দেশীয় পুজিপতি শ্রেণীর অবাধ শোষণের মৃগয়া ক্ষেত্র হইয়া উঠিবেনা, স্বাধীন বাংলাদেশে যে সত্যিই সুখী সমৃদ্ধিশালী সমাজ গড়িয়া তোলা হইবে- এই আশ্বাস ও নিশ্চয়তা দেশবাসীকে দিতে হইবে। আওয়ামীলীগের কর্মসূচিতে পাকিস্তানের তৎকালীন পঠভুমিতে অনেক ইতিবাচক বিষয় সন্নিবেশিত হইলেও বাংলাদেশের স্বাধীনতার পঠভূমিতে ইহার রদবদল অত্যাবশ্যক। বিশেষভাবে উল্লেখযোগ্য যে, আওয়ামী লীগের কর্মসূচীতে সাম্রাজ্যবাদী শোষণ বন্ধ করা ও কৃষকের স্বার্থে ভূমি ব্যবস্থার সংস্কার সম্পর্কে কোন উল্লেখ নাই। অথচ স্বাধীন বাংলাদেশের পুনর্গঠনের ক্ষেত্রে এই দুই বিষয়ই হইবে মুখ্য। কাজেই পরিবর্তিত অবস্থার চাহিদার সহিত সঙ্গতি রাখিয়া সর্বদলীয়ভাবে স্বীকৃত একটি গণমুখী কর্মসূচী বাংলাদেশ সরকারের তরফ হইতে ঘোষণা করা একান্ত আবশ্যক হইয়া পড়িয়াছে। 
.
ইয়াহিয়া চক্রের পাক-ভারত যুদ্ধের হুমকির দরুন বাংলাদেশের মুক্তি সংগ্রামের ক্ষেত্রে নয়া পরিস্থিতির উদ্ভব হইয়াছে এই পরিস্থিতিতে মুক্তিযুদ্ধকে অগ্রসর করিয়া নেওয়ার জন্য উপদেষ্টা পরিষদের সামগ্রিক ও ঐক্যবদ্ধ পরিকল্পনা গ্রহণ করা দরকার। ইয়াহিয়া-চক্র যদি মরিয়া হইয়া যুদ্ধ বাধায় তাহা হইলেও শত্রু যেন পাক-ভারত যুদ্ধের মধ্য দিয়া বাংলাদেশের স্বাধীনতার প্রশ্নটিকে চাপা দেওয়ার কুমতলব হাসিল করতে না পারে বরং বাংলাদেশে উহার পরাজয় ত্বরান্তিত হয় সে জন্য বাংলাদেশের সকল সংগ্রামী শক্তিকে প্রস্তুত থাকিতে হইবে। বাংলাদেশের মুক্তিবাহিনী এবং সাড়ে সাত কোটি নর-নারী যেন একটি মানুষের ন্যায় ঐক্যবদ্ধ ও ক্ষিপ্রতার সহিত শ্ত্রুর উপর ঝাপিয়া পড়িতে পারে সে জন্য একটি সামগ্রিক অভ্যূত্থানের পরিকল্পনা তৈরী করা দরকার। উপদেষ্টা পরিষদের সামনে ইহাও আজ একটি মুখ্য করণীয় হিসাবে হাজির হইয়াছে। এ ব্যাপারে কাল বিলম্ব করা চলেনা ।
.
.
শফিকুল ইসলাম

ঐক্যবদ্ধভাবে চূড়ান্ত আঘাত হানিয়া শত্রুকে পর্যুদস্ত কর
যে-স্বাধীনতার বেদীমূলে অগনিত দেশবাসী অকাতরে আত্মবলি দিয়াছেন
উহার প্রতি বেইমানী বরদাশত করা হইবে না।
(নিজস্ব বার্তা পরিবেশক)
বাংলাদেশ সরকারের সর্বদলীয় উপদেষ্টা পরিষদ ঐক্যবদ্ধভাবে চরম আঘাত হানিয়া পাক জঙ্গীশাহীর ধ্বংসকে ত্বরান্বিত করার জন্য সমগ্র জনগণ ও সকল মুক্তি সংগ্রামীর প্রতি আহ্বান জানাইয়াছেন। উপদেষ্টা পরিষদ বাংলাদেশের পূর্ণ স্বাধীনতার জন্য আপোষহীন লড়াইয়ের সঙ্কল্প পুনরায় ঘোষনা করেন এবং যে স্বাধীনতার জন্য অগনিত দেশবাসী অকাতরে আত্মদান করিয়াছেন উহার সহিত কোন অবস্থাতেই বেঈমানী হইবে না বলিয়া ওয়াদা করেন।
.
উপদেষ্টা পরিষদ বাংলাদেশের স্বাধীনতা সংগ্রামের প্রতি সহায়তার জন্য ভারতের প্রতি কৃতজ্ঞতা জ্ঞাপন ও সোভিয়েত ইউনিয়নের ভুমিকায় প্রশংসা করেন।
.
গত ৬-৭ নভেম্বর মুজিব নগরে অনুষ্ঠিত বাংলাদেশ সরকারের উপদেষ্টা পরিষদের সভায় উপরোক্ত সিদ্ধান্ত গ্রহন ও অভিমত প্রকাশ করা হয়। এই সভায় সভাপতিত্ব করেন বাংলাদেশ সরকারের প্রধানমন্ত্রী জনাব তাজউদ্দীন আহমেদ এবং অংশ গ্রহন করেন বাংলাদেশ কমিউনিস্ট পার্টির শ্রী মনি সিং, আওয়ামী লীগের জনাব আবদুস সামাদ আজাদ ও শ্রী ফণী ভূষণ মজুমদার, ন্যাশনাল আওয়ামী লীগ পার্টির অধ্যাপক মোজাফফর আহমদ ও কংগ্রেস নেতা শ্রী মনোরঞ্জন ধর। ইহা ছাড়া মন্ত্রিসভার সদস্যবর্গও সভায় যোগদান করেন।
.
বৈঠকে জাতীয় ও আন্তর্জাতিক পরিস্থিতি এবং মুক্তি সংগ্রামের অগ্রগতি পর্যালোচনা করিয়া সর্বসম্মতিক্রমে নিম্নলিখিত প্রস্তাবসমূহ গ্রহণ করা হয়ঃ
(১) কমিটি মনে করে যে, ইহাহিয়ার যুদ্ধবৎ প্রস্তুতি ভারত-পাকিস্থান যুদ্ধ বাধানোর প্রকাশ্যে পায়তারা বাংলাদেশ স্বাধীনতার প্রশ্নও দখলদার বাহিনীর বিরুদ্ধে গণপ্রতিরোধের বাহিনীর বিরুদ্ধে গণপ্রতিরোধের ক্রমবর্তমান সাফল্য হইতে বিশ্বের দৃষ্টি অন্যত্র সরানোরই একটি কুমতলব। কমিটি শত্রুর স্পষ্টতঃ দৃশ্যমান দূর্বলতাসমূহের পূর্ণ সুযোগ গ্রহণ এবং শত্রুর পতন দ্রুততর করার উদ্দেশ্য তাহার উপর ঐক্যবদ্ধ ও চরম আঘাত হানার জন্য সকল শ্রেনীর সম্প্রদায়ের মানুষ এবং সকল স্তরের মুক্তি সেনানীদের প্রতি আহ্বান জানাইতেছে।
(২) কমিটি সভ্যতার সকল নিয়ম কানুন ভঙ্গ করিয়া শেখ মুজিবর রহমাঙ্কে আব্যাহতভাবে আটক রাখার বিরুদ্ধে নিন্দা প্রকাশ করিতেছে এবং বাস্তবকে স্বীকার করিয়া লইয়া অবিলম্বে বঙ্গবন্ধুকে মুক্তিদানের জন্য পাকিস্তান সরকারের প্রতি আহ্বান জানাইতেছে।
(৩) কমিটি জালিয়াতিমূলক নির্বাচনের মাধ্যমে ইয়াহিয়ার প্রস্তাবিত বে-সামরিক শাসনে প্রত্যাবর্তনকে শঠতা বলিয়া মনে করে। ইহা শুধু তাহাদেরকেই মুগ্ধ করিবে যাহারা ইহাকে বিশ্বাস করার ভাব বা বিশ্বাস করিতে ইচ্ছুক।
(৪) কমিটি ভারতের জনগণ ও সরকারকে বাংলাদেশের প্রশ্নে তাহাদের ঐক্যবদ্ধ সমর্থনের জন্য কৃতজ্ঞতা জানাইতেছে এবং বাংলাদেশ প্রশ্নে সোভিয়েত ইউনিয়নের নীতির প্রশংসা করিতেছে।
(৫) কমিটি সাড়ে ৭ কোটি মানুষের আশা আকাঙ্ক্ষার ন্যাষ্যতার প্রতিনিধিত্বকারী গণপ্রজাতন্ত্রী বাংলাদেশকে স্বীকৃতি প্রদানের জন্য বিশ্বের সরকারসমুহের প্রতি আবেদন জানাইতেছে।
(৬) কমিটি লক্ষ করিতেছে যে, কতিপয় দেশ বাংলাদেশের ব্যাপারে সহানুভূতিশীল হইলেও তাহাদের মনোভাব প্রকাশ্যে দ্বিধাগ্রস্ত। কমিটি ন্যায়, গণতন্ত্র ও মুক্তির পক্ষে তাহাদেরকে আরও সোচ্চার হইহা আগাইয়া আসার আহ্বান জানাইতেছে।
(৭) যে সব দেশের সরকার ইয়াহিয়া খানকে অস্ত্রশস্ত্র ও অন্যান্য উপকরন দিয়া বাংলাদেশে গণহত্যার সাহায্য করিতেছে, কমিটি সে সব দেশের জনগণের প্রতি আবেদন জানাইতেছে, তাহারা যেন বাংলাদেশের ব্যাপারে তাহাদের সরকারের এই নিষ্ঠুর হস্তক্ষেপ বন্ধ করেন।
(৮) কমিটি পূর্ণ স্বাধীনতার লক্ষ্যকে দ্রুত বাস্তবায়িত করার সঙ্কল্প পুনরায় ব্যক্ত করিতেছে এবং স্বাধীনতার কমে সমাধানের নিমিত্ত প্রদত্ত সকল বক্তব্য ও ফর্মূলা প্রত্যাখান করিতেছে।
(৯) স্বাধীনতার জন্য যাহারা জীবন দিয়াছেন, তাহাদের ত্যাগ স্মরণ করার সঙ্গে সঙ্গে কমিটি ঐসব নিহত বীরদের সহিত সংহতি ঘোষনা করিতেছে এবং শপথ গ্রহণ করিতেছে যে, যে কারনে তাহারা সর্বোচ্চ ত্যাগ স্বীকার করিয়াছেন, উহার সহিত কখনও বিশ্বাস ভঙ্গ করা হইবে না।
.
শেষ দুইটি প্রস্তাবে কমিটি নয়াদিল্লীস্থ পাকিস্তানী হাইকমিশনে আটক জনাব হোসেন আলী ও তাহার স্ত্রী-কন্যাদের মুক্তি দাবী করে উরিষ্যার প্রলয়ঙ্কারী ঘুর্নিঝড়ে ক্ষতিগ্রস্থদের প্রতি গভীর সহানুভূতি জ্ঞাপন করে।
.
শফিকুল ইসলাম

আয় নাই, ঘরে খাদ্য নাই, ভয়াবহ সঙ্কট
গ্রাম বাংলায় জঙ্গীশাহীর কর্তৃত্ব অচল
(নিজস্ব বার্তা পরিবেশক)
.
বাংলাদেশের গ্রামাঞ্চলে পাক জঙ্গী শাহীর কর্তৃত্ব সম্পূর্ণ ভাঙ্গিয়া পড়িয়াছে। অধিকৃত এলাকার বিভিন্ন অঞ্চল হইতে আমাদের নিজস্ব সংবাদদাতাগণ যে প্রত্যক্ষদর্শীর রিপোর্ট পাঠাইয়াছেন তাহাতে বলা হয়, সৈন্যহাহিনী শহরগুলি হইতে সচারচর বাহির হয় না। তদুপরি পাক জঙ্গীশাহী ভারতের সহিত যুদ্ধ প্রস্তুতির অঙ্গ হিহাবে সেনাবাহিনীর প্রধান অংশকে সীমান্ত অঞ্চলে মোতায়েন করায় অধিকৃত বাংলাদেশের গ্রামাঞ্চলে জঙ্গীশাহীর শাসন কার্যত রাজাকার ও অবাঙ্গালী পুলিশ বাহিনীর লুটপাট ও জবরদস্তির মধ্যেই সীমাবদ্ধ কিন্তু অধিকৃত এলাকায় পাক সরকারের প্রশাশন সম্পূর্ণ অচল এবং মুক্তিবাহিনী ও স্থানীয় ভিত্তিতে গড়িয়া ওঠা ঐক্যবদ্ধ সংগ্রামে পরিষদগুলির কর্তৃত্ব প্রতিষ্ঠিত হইহাছে। এইসব এলাকায় বাংলাদেশ সরকারের বেসামরিক প্রশাসন চালু করা সম্ভব এবং অত্যান্ত দরকার।
.
পাক হানাদার বাহিনী কর্তৃক অধিকৃত শহরগুলিতে স্কুল-কলেজ কিছু কিছু খোলা হইলেও গ্রামাঞ্চলে সকল শিক্ষা প্রতিষ্ঠান সম্পূর্ণ বন্ধ।
.
পাক দস্যু বাহিনী সামরিক অভিযান চালাইবার পর স্থানীয় সমাজ বিরোধী প্রতিক্রিয়াশীল শক্তি তথা পাক দালালেরা জনসাধারনের উপর নির্যাতন, লুটতরাজ প্রভৃতি দুষ্কর্ম করে। কিন্তু পরবর্তীকালে মুক্তিহাহিনী ও স্থানীয় গেরিলা বাহিনীগুলি সংঘবদ্ধ হইয়া ইহাদিগকে শায়েস্তা করে। বর্তমানে এই মহলটি একেবারে কোনঠাসা এবং মুখচেনা পাক দালালেরা সকলেই গিয়া শহরে আশ্রয় লইয়াছে। গ্রামে যারা আছে তাহারা মৌখিকভাবে হইলেও মুক্তিসংগ্রামের প্রতি সহানুভূতি জানাইয়াছে। কিছু কিছু ভুয়া মুক্তিফৌজ জনসাধারনের উপর অত্যাচার করিত। মুক্তিবাহিনী ও গেরিরা বাহিনীগুলো ইহাদিগকে ঠাণ্ডা করিয়াছে।
.
অর্থনৈতিক সংকট
হানাদার বাহিনীর লুটপাট, অগ্নিসংযোগ, ধ্বংসাত্মক কার্যকলাপের ফলে জনজীবনে দারুন অর্থনৈতিক সঙ্কট সৃষ্টি হইয়াছে। গত আউশের মওশুমে ধান হয় নাই-পাক সেনাদের অত্যাচারে কৃষকরা ধান বুনিতে ও কাটিতে পারে নাই। আমন ধানের আবাদ হইয়াছে কম শ্রমিক, ব্যবসায়ী, দোকানদার, কর্মচারী, ক্ষেতমজুর প্রভৃতির আয়ের কোন পথ নাই। ধান- চাউলের দর কোন কোন জায়গায় খুবই বেশী- বরিশালের একটি এলাকা হইতে আমাদের প্রতিনিধি জানাইতাছেন, সেখানে নতুন আউশের চাল প্রতিমন ৬০ টাকা দরে ক্রয়-বিক্রয় হইতেছে। আবার যোগাযোগের ব্যাবস্থার ওভাবে পার্শ্ববর্তী উদ্ধৃত্ত এলাকা হইতে ধান চাউল আমদানী করা যাইতেছে না।
.
বরিশাল প্রতিনিধি জানান, কোন কোন এলাকায় শতকরা ৯০ জন অধিবাসী উপবাসে দিন কাটাইতেছে। পাক জঙ্গীশাহী খাদ্যশস্য সরবরাহের ব্যবস্থা করিবে না ইহা জানা কথাই। তাই বাংলাদেশ সরকারের উচিত এই সব গ্রামাঞ্চলে খাদ্যশস্য সরবরাহের উদ্যোগ নেওয়া। বস্তুত খাদ্যসঙ্কট এরূপ তীব্র যে, আমাদের সংবাদদাতা লিখিয়াছেন, এই সমস্যা সমাধানের উপর মুক্তি সংগ্রামের ভবিষ্যত বহুল পরিমাণে নির্ভরশীল।
.
.
শফিকুল ইসলাম 

বাংলাদেশের অধিকৃত এলাকার অর্থনীতি 
একেবারেই ভাঙ্গিয়া পড়িয়াছে
(নিজস্ব বার্তা পরিবেশক)
বাংলাদেশের অধিকৃত এলাকার অর্থনীতিতে চরম অচলাবস্থা বিরাজমান। গত পহেলা মার্চ অসহযোগ আন্দোলনের সূচনা হইতেই অর্থনৈতিক ক্ষেত্রে কর্মচাঞ্চল্য ভাটা পড়ে, গত কয়েক মাসের লড়াই উহাকে একেবারে অচল করিয়া দিয়াছে।
কলকারখানা আজো পুরোপরি চালু করা সম্ভব হয় নাই। ব্যবসা-বানিজ্য বন্ধ বললেই চলে। কৃষিক্ষেত্রে কিছুটা তৎপরতা থাকিলেও ব্যবসাকেন্দ্রগুলি ধ্বংস হওয়ায় কৃষি পন্যের বাজারজাতকরণের সুবিধা খুবই সীমাবদ্ধ।বাংলাদেশের দুটি সামুদ্রিক বন্দর চট্টগ্রাম ও চালনা শ্রমিকদের অসহযোগিতা ও মুক্তিফৌজের আঘাতে আঘাতে প্রায় অচল আমদানী রপ্তানী প্রায় সম্পূর্ণ বন্ধ। যোগাযোগ ও পরিবহন ব্যবস্থা ভাঙ্গিয়া পড়ায় অধিকৃত এলাকার অভ্যান্তরেও পন্য চলাচল খুবই সামন্য। ফলে স্থানীয় চাহিদা ও সরবরাহের ভিত্তিতেই জিনিসপত্রের দাম নির্ধারিত হইতেছে।
আমাদের সংবাদদাতাদের প্রেরিত রিপোর্ট হইতে জানা জায়, কৃষকরা যাহা উৎপাদন করে উহা পানির দরে বিক্রি হইতেছে আর শিল্পজাত পন্য বা যাহার সরবরাহ বাহির হইতে আসে সেগুলি রীতিমত অগ্নিমূল্য। ধান-চাউলের দর বেশী না হওয়া সত্তেও লোকের ক্রয়ক্ষমতা একেবারেই লোপ পাওয়ার ফলে দুর্ভিক্ষাবস্থা বিরাজ করিতেছে।
ময়মনসিংহ জিলার একটি এলাকা হইতে আমাদের একজন সংবাদদাতা জানাইয়াছেনঃ
ভৈরববাজার, নরসিংদী ও নারায়ণগঞ্জ এই তিনটি মূল ব্যবসা কেন্দ্রের সহিত প্রত্যক্ষ যোগাযোগের অভাবে নিত্য প্রয়োজনীয় দ্রব্যের আমদানী ব্যহত হওয়ায় দ্রব্যমূল্য ভীষনভাবে বৃদ্ধি পাইয়াছে। কাপড়-চোপড়, ঔষধ, লবন, কেরোসিন তৈল, সরিষার তৈল, চা, সিগারেট, চিনি প্রভৃতি মূল্য দ্বিগুন হইতে তিনগুন বৃদ্ধি পাইয়াছে। চাউলের দর প্রতিমণ ৫০ টাকা, আটা ৪২ টাকা।
পাট
কৃষকের প্রধান অর্থকরী ফসল পাটের উৎপাদন এবার খুবই কম। স্থানীয়ভাবে অনুমিত হয়, অন্যান্য বৎসরের তুলনায় অর্ধেক পাট উৎপাদন হইয়াছে।
পাট বোনার মওশুমে পাক বাহিনীর নির্মম অত্যাচার শুরু হওয়ায় কৃষকের পাট বুনিতে পারে নাই। অনেক কৃষক জঙ্গীশাহীর সহিত অসহযোগিতার উদ্দেশ্যে পাটক্ষেত ভাঙ্গিয়া ধান বুনিয়াছিল তাছাড়া পাক সৈন্য ও রাজাকার বাহিনীর অত্যাচারে বহু কৃষক বাড়ীঘর ছাড়িয়া চলিয়া যাওয়ায় ক্ষেতের পাট ক্ষেতে শুকাইয়াছে। ফলে পাট উৎপাদন বিরাজ গুরুতররূপে হ্রাস পাইয়াছে।
নারায়নগঞ্জে পাটের দর চড়া থাকা সত্ত্বেও কৃষকেরা উহার সুবিধা পাইতেছেনা অনেক ভাল ভাল পাটের বাজার পাক হানাদার সৈন্যরা পুড়াইয়া দেওয়ায় পাট বিক্রয়ের দারুন অসুবিধা সৃষ্টি হইয়াছে। আবার আর্থিক সঙ্কট এবং পাক বাহিনী বা রাজাকারদের লুটতরাজ, অগ্নিসংযোগ প্রভৃতির আশঙ্কায় কৃষক ঘরে ঘরে পাট মজুত রাখা নিরাপদ মনে করিতে পারে নাই। কৃষকের এই অসহায় অবস্থার সুযোগ ফড়িয়া ব্যাপারীরা গ্রাম হইতে পানির দরে পাট কিনিয়া নিয়াছে। পাটের দর সূতী মনপ্রতি ২০ হইতে ৩০ এবং বগী ৩৫ হইতে ৪০ টাকা। নিরপত্তার অভাব হেতু ব্যবসায়ীরা সরাসরি নারায়নগঞ্জে পাট চালান না দিয়া নরসিংদীতে বিক্রি করিয়া দেয়। লুটেরা রাজাকার বাহিনী পাটের নৌকা আটক করিয়া হয়রানির একশেষ করে। ফলে নারায়নগঞ্জ বন্দরে পাটের দর ও গ্রামের বাজারে কৃষক যে দাম পায়, উহার মধ্যে বিস্তর ব্যবধান সৃষ্টি হইয়াছে।
অন্যান্য অর্থকরী ফসল
এই মওশুমে কলা, লিচু, মূলা, হলুদ, মরিচ, পেয়াজ, রসুন, আদা, তরিতরকারী প্রভৃতি বিক্রি করিয়া কৃষকের হাতে কিছু পয়সা আসিত। কিন্তু বাজারজাতকরণের অসুবিধা এবং ক্রয়ক্ষমতা লোপ পাওয়ার দরুন স্থানীয় চাহিদা হ্রাসের ফলে এই সবের মূল্য শতকরা ৪০ হইতে ৫০ ভাগ কমিয়া গিয়াছে।
খাদ্য-শস্য
এই এলাকায় চাউলের দর বর্তমান মণপ্রতি ৪৫ টাকা হইতে ৫০ টাকা নিরাপত্তার অভাবে ধান চাউলের মজুত ব্যবসা নাই। পার্শ্ববর্তী ভাটি অঞ্চলের বিচ্ছিন্নতার দরুন সেখানে ধান প্রতিমণ ৮ হইতে ১০ টাকা এবং চাউল ১৫ হইতে ২০ টাকা দরে বিক্রি হইতেছ। যোগাযোগ ও পরিবহন ব্যবস্থার অভাবে মাল চলাচল নাই।
ভাটি অঞ্চলের ধানই সাম্বৎসরের একমাত্র ফসল। কৃষক উহা পানির দরে বিক্রি করিয়া দিতে বাধ্য হইতেছে কারন লুটেরা রাজাকার বাহিনীর দৌরাত্ম্যে কৃষক ঘরে ধান চাউল মজুত রাখিতে ভরসা পাইতেছে না। অবিশ্বাস্য হইলেও সত্যি যে, একদিকে ধান চাউলের নিম্ন মূল্য ও অন্যদিকে দূর্ভিক্ষের করাল ছায়া পাশাপাশি বিরাজ করিতেছে। রুটি রোজগারের অভাবে গ্রামের গরীব মানুষ ক্ষেতমজুর ভূমিহীন প্রভৃতি উপবাসে দিন কাটাইতেছে। তাছাড়া আমন ফসলের ফলন বিক্রি ভাল হয় নাই। সার ও কীটনাশকের অভাবে অধিক উৎপাদনশীল ইরি ধানের চাষ ক্ষতিগ্রস্থ হইয়াছে। যুদ্ধাবস্থার দরুন আউশ ধান সময় মত বোনা ও কাটা সম্ভব হয় নাই ফলে কৃষকের সামনে অন্ধকার ভবিষ্যত।
তাঁত শিল্প
সুতার অভাবে গ্রামীন তাত শিল্প ধ্বংসের মুখে। পশ্চিম পাকিস্তানী মিলের কাপড় চালু করার উদ্দেশ্য হানাদার পাক সৈন্যরা অনেক গ্রামে তাত পুড়াইয়া দিয়াছে। যথাঃ বাজিতপুর, বসন্তপুর, নিতাইকান্দি, কাপাসটিয়া পার্শ্ববর্তী ঢাকা জেলার নরসিংদী এলাকার তাঁত শিল্পও পাক বাহিনী ধ্বংস করিয়া দিয়াছে।
বেকার সমস্যা
এই অর্থনৈতিক অবস্থার পটভুমিতে গ্রামাঞ্চলে বেকার সমস্যার তীব্রতা বৃদ্ধি পাইয়াছে। শিক্ষক সরকারী কর্মচারী বেসরকারী চাকুরীজিবী বেকার হইয়া গ্রামে আশ্রয় লইয়াছে। এবং ভরনপোষনের জন্য নিজেদের যৎসামান্য জমির উপর নির্ভর করিতেছে। অধিকাংশ কলকারখানা বন্ধ থাকায় শ্রমিকেরা দলে দলে গ্রামে আসিয়া ভিড় জমাইয়াছে। সরকারী ও বেসরকারী অফিসের চতুর্থ শ্রেণীর কর্মচারীরাও বেকার হইয়া ক্ষেতমজুরের কর্মপ্রার্থী হইয়া একদিকে বেকার সমস্যা বৃদ্ধি করিয়াছে অন্যদিকে ক্ষেত মজুরের চাহিদা ও মজুরী হ্রাস পাওয়ার কারন ঘটাইয়াছে।

জনজীবনের বহুমুখী সমস্যা সমাধানের তাগিদে 
দিনাজপুরের মুক্তাঞ্চলে সর্বদলীয় কমিটি গঠিত
(নিজস্ব প্রতিনিধি)
বাংলাদেশের উত্তরতম প্রান্তে দিনাজপুরের মুক্ত এলাকা তেতুলিয়ার বাংলাদেশ সরকারের প্রশাসন, আইন, শৃংখলা পুনঃপ্রতিষ্ঠা ও গণজীবনের সুষ্ঠু পুনর্বাসন সঙ্ক্রান্ত সকল বিষয়াদি দেখা শোনার জন্য উক্ত এলাকা হইতে নির্বাচিত জাতীয় পরিষদ সদস্য জনাব মোশারফ হোসেনের আহবানে কমিউনিস্ট পার্টি, আওয়ামীলীগ ন্যাপসহ একটি সর্বদলীয় উপদেষ্টা কমিটি গঠিত হইয়াছে। কমিটিতে জনাব হোসেন ছাড়া অন্যান্যরা হইতেছেন জনাব তফিল হোসেন, জনাব খোরশেদ আলী, জনাব নজির হোসেন, জনাব জমীর আলী, জনাব আব্দুস সাত্তার মোল্লা, জনাব নুরুল হক, জনাব ওয়াহেদ হোসেন, জনাব মোহাম্মদ আলী, জনাব নিজামুদ্দিন আহমদ, জনাব খাদেম আলী, জনাব নাফিসউদ্দিন, জনাব করিমউদ্দিন, জনাব গফুর উদ্দিন আহমদ প্রধান, জনাব লুৎফর রহমান, জনাব তবিবুর রহমান ও জনাব মঈনুল হক। উপদেষ্টা কমিটি গঠনের ফলে স্থানীয় জনসাধারনের মধ্যে বিপুল উৎসাহ উদ্দীপনার সৃষ্টি হইয়াছে।
গত ৯ই নভেম্বর কালান্দিগঞ্জে জনাব মোশাররফ হোসেন চৌধুরীর আহ্বানে অনুষ্ঠিত এক সর্বদলীয় সভায় এই উপদেষ্টা কমিটি গঠন করা হয়। এই সভায় তেতুলিয়া থানার আওয়ামীলীগ, কমিউনিষ্ট পার্টি, ন্যাপ, ছাত্র ইউনিওন, ছাত্রলীগ, কৃষক সমিতি, শিক্ষক সমিতি প্রভৃতি রাজনৈতিক ও গণসংগঠনের প্রতিনিধি ছাড়াও সকল স্তরের জনগণের প্রতিনিধি স্থানীয় ব্যাক্তিবর্গ উপস্থিত ছিলেন। সভায় সভাপতিত্ব করেন জনাব জমির আলী।
সভায় জনাব নুরুল হক উপদেষ্টা কমিটি গঠনের প্রস্তাবটি উত্থাপন করেন এবং উহা সর্বসম্মতিক্রমে গৃহীত হয়।
সভায় সংশ্লিষ্ট মুক্তাঞ্চলে সমস্যাদি সম্পর্কে বিস্তারিত আলোচনা হয় এবং সর্বসম্মতিক্রমে তিনটি প্রস্তাব গৃহীত হয়।
প্রথম প্রস্তাবে মুক্তাঞ্চলে আসন্ন মরসুমে মালিকবিহীন পরিত্যাক্ত জমির ফসলাদি কাটা এবং বিলি ব্যবস্থা সম্পর্কে সরকারের নীতি কি তাহা অবগত হওয়ার জন্য কমিটি জনাব মোশাররফ হোসেন এম. এন এ কে অনুরোধ করে।
দ্বিতীয় প্রস্তাবে উক্ত এলাকার যে সব সরকারী ও পরিত্যাক্ত মালিকবিহীন সম্পত্তি বা উহার আয় যাহাতে বাংলাদেশ সরকারের হাতে আসে তাহার জন্য জনাব মোশাররফ হোসেন এম এন একে উপদেষ্টা কমিটির পক্ষ হইতে অবিলম্বে সংশ্লিষ্ট বিষয় সম্পত্তির একটি হিসাব গ্রহন করিতে অনুরোধ জানানো হয়।
অপর প্রস্তাবে উক্ত এলাকায় সরকার অনুমোদিত যে ইয়ুথ ক্যাম্পটি কার্যতঃ নিস্ক্রীয় রহিয়াছে, উহাকে সক্রিয় করা ও যুবকদের ট্রেনিং দানের ব্যবস্থা করার জন্য জনাব মোশাররফ হোসেন এম. এন. এ-কে সরকারের সহিত আলাপ আলোচনা করার অনুরোধ জানানো হয়।

রাজনৈতিক হালচাল
(ভাষ্যকার)
বাংলাদেশের মুক্তিসংগ্রাম সাফল্যের দ্বারপ্রান্তে। ছোট ছোট মুক্তাঞ্চল গড়িয়া উঠিয়াছে বিভিন্ন এলাকায়। এছাড়া গ্রাম এলাকায় পাক হানাদার বাহিনীর তৎপরতা খুবই সীমাবদ্ধ রাজাকার ও পশ্চিম পাকিস্তান হইতে আমদানী করা পুলিশও মুক্তি বাহিনী ও গেরিলাদের অতর্কিত আক্রমনের ভায়ে থানার সদর কার্যালয় ছড়িয়া দূরে যাইতে সাহস পায় না। ফলে বাংলাদেশের অধিকৃত এলাকার বিস্তীর্ণ গ্রামাঞ্চল কার্যত মুক্ত। সেখানে ইয়াহিয়া খান কিনবা তাহার পা-চাটা মালেকের তথাকথিত সরকার শাসন নাই বলিলেও চলে। বাংলাদেশ সরকারের মুক্তিবাহিনী, স্থানীয়ভাবে সংগঠিত আওয়ামীলীগ, ন্যাপ বা কমিউনিস্ট সমর্থক গেরিলা বাহিনী এবং স্থানীয় মুক্তিসংগ্রাম কমিটি (যা বহুক্ষেত্রে উপদেষ্টা কমিটির ধরনে সর্বদলীয় গড়িয়া উঠিয়াছে) প্রভৃতির হাতেই এই সব এলাকার কর্তৃত্ব কার্যত ন্যাস্ত। এই সব মুক্তাঞ্চলে অসামরিক প্রশাসন ব্যবস্থা চালু ও অর্থনৈতিক পুনর্গঠনের প্রশ্নকে কেন্দ্র করিয়া একটি বড় ও মৌলিক প্রশ্ন সামনে চলিয়া আসিয়াছে। প্রশ্নটি হইল বাংলাদেশ সরকার অর্থনৈতিক ও সামাজিক পুনর্গঠনের ক্ষেত্রে কোন নীতি, কোন পথ অনুসরন করিবে? মুক্ত এলাকার সমস্যা সমাধান আলাদাভাবে হইতে পারে না। গোটা বাংলাদেশের পুনর্গঠনের প্রশ্নের সহিত ইহা ওতপ্রোতভাবে জড়িত। আজিকার ছোট ছোট মুক্তাঞ্চলগুলিকে গড়িয়া তুলিতে হইবে আগামী দিনের বাংলাদেশের মডেল হিসাবে তাই মুক্তাঞ্চলের পূর্ণগঠনের প্রশ্নকে সামনে রাখিয়া আজ বাংলাদেশ সরকার ও অন্যান্য সকল সংগ্রামী শক্তিকে দেশের ভবিষ্যত সামাজিক অর্থনৈতিক রূপরেখা সম্বন্ধে চিন্তা করিতে হইবে। ইহা এখন আর নিছক তত্ত্বগত বিষয় নয়, ভবিষ্যতের জন্য ইহাকে ফেলিয়া রাখাও চলে না।
স্বাধীন বাংলাদেশের সম্পর্কে অস্পষ্টভাবে হইলেও একটা ধারণা বা ছবি সকলের মনেই আছে ইহার প্রকাশও নানাভাবেই দেখা যাইতেছে। স্বাধীনতার দাবিতে বাংলাদেশের সব মানুষ এক। পশ্চিম পাকিস্তানের কুখ্যাত বাইশটি একচেটিয়া পুজিপতি পরিবার, বড় জমিদার গোষ্ঠী ও উহাদের মুরব্বী সাম্রাজ্যবাদীরা বাংলাদেশের উপর যা এক ধরনের ঐপনিবেশিক শাসন শোষনের জোয়াল চাপাইয়া দিয়াছিল, উহা হইতে মুক্তি চায় প্রতিটি নরনারী এই একচেটিয়া শোষন বজায় রাখার উদ্দেশ্যে উহার যে নিষ্ঠুর সামরিক স্বৈরতন্ত্র কায়েম করিয়াছিল উহাকে ধ্বংস করিয়া জাতীয় আত্মনিয়ন্ত্রন ও গনতন্ত্র প্রতিষ্ঠার সংগ্রামে বাংলাদেশের সকল শ্রেনীর সকল স্তরের মানুষ ঐক্যবদ্ধভাবে লড়াই করিতেছে।
কিন্তু ইহার অর্থ অবশ্য এই নয় যে, বাংলাদেশে সকল শ্রেণি ভেদাভেদ লুপ্ত হইয়া গিয়াছে কিম্বা শ্রেণী স্বার্থের বৈপরীত্য লোপ পাইয়াছে। স্বাধীন বাংলাদেশের ছবিও সকল শ্রেনীর মানুষের মনে এক রকম নয় কৃষক ভাবিতেছে স্বাধীন বাংলাদেশে সে জমি পাইবে, সামন্তবাদী শোষনের নাগপাশ হইতে পাইবে মুক্তি। শ্রমিক ভাবিতেছে সে পাইবে বাঁচার মত মজুরী, কাজের নিরাপত্তা রাজনৈতিক ও ট্রেড ইউনিয়ন অধিকার। যুগ যুগ ধরিয়া সে সভ্যতার পিলসুজ হইয়া কাটাইয়াছে, বাংলাদেশের স্বাধীনতার মধ্য দিয়া এমন এক উজ্জ্বল সম্ভাবনাময় ভবিষ্যতের দুয়ার খুলিয়া যাইবে যেখানে সে সভ্যতার নির্মাতা হিসাবে উহার ফল ভোগেরও অধিকারী হইবে।
এখন প্রশ্ন হইল, স্বাধীন বাংলাদেশে কোন শ্রেণীর মানুষের স্বপ্ন সফল হইবে? শোষক শ্রেণীর না শোষিত শ্রেণীর? যে শ্রমিক কৃষক-ছাত্র জনতা স্বাধীনতার জন্য বুকের রক্ত ঢালিতেছে তাহাদের শোষন মুক্তির পথ উম্মোচিত করা হইবে, না মুষ্টিমেয় ধনিকের শোষনের অধিকার কায়েম করা হইবে। বাঙালী উদীয়মান ধনিকশ্রেনীর স্বাধীনতা সংগ্রামের স্বপক্ষে-পশ্চিম পাকিস্তানের একচেটিয়া পুজির বিরুদ্ধে ইহারা অতীতেও লড়াই করিয়াছে। স্বাধীনতা সংগ্রামে ইহারা মিত্র শ্রেণীভুক্ত। তাহা সত্ত্বেও একথা মনে রাখিতে হইবে যে, ইহাদের শ্রেনী চরিত্র শোষকের। কাজেই স্বাধীন বাংলাদেশে ইহাদিগকে যদি অবাধ বিকাশের সুযোগ দেওয়া হয় শ্রেণীগুলি অর্থাৎ শ্রমিক কৃষক বুদ্ধিজিবী তথা সকল মেহনতী মানুষ শোষনের জোয়ালে আবদ্ধই থাকিয়া যাইবে। শোষকের পরিবর্তন হইলেও শোষনের অবসান ঘটিবেনা। তাছাড়া পুজিবাদী ব্যবস্থা কায়েম করা হইলে যে মার্কিন সাম্রাজ্যবাদ আজ ইহাহিয়া চক্রকে অস্ত্র অর্থ উপদেষ্টা দিয়া বাংলার নরমেধাযজ্ঞে সহায়তা করিতেছে, সাহায্য ঋণ ও বিশেষজ্ঞের জন্য উহাদিগকেই স্বাধীন বাংলাদেশে ডাকিয়া আনিতে হইবে। সাম্রাজ্যবাদী শোষনের শৃংখলে বাঁধা পড়িবে বাংলাদেশ। সোনার বাংলা আরও রিক্ত, আরও কঙ্কালসার হইয়া পড়িবে।
ইহার বিকল্প কি? ইহার বিকল্প রাস্তা হইল পুঁজিবাদী পথ পরিহার করা শুধু শোষক পরিবর্তন নয়, শোষনমূলক ব্যবস্থারই চির অবসানের দিকে পদক্ষেপ নেওয়া। শোষিত নিপীড়িতের রাজ কায়েম করা। ইহার অর্থ এই নয় যে, পুঁজিপতিদের গলা কাটিয়া ফেলা হউক কিম্বা যে লোক আন্ডা বেচিয়া খায় তাহার মুরগীটিকে জাতীয়করন করিয়া লওয়া হউক। বাংলাদেশের সামাজিক বিকাশের বর্তমান স্তরে বেসরকারী উদ্যোগের ইতিবাচক ভূমিকা শেষ হইয়া যায় নাই। কাজেই বেসরকারী পুঁজি বা উদ্যোগকে সম্পূর্নরূপে নাকচ করার প্রশ্ন আসে না। কিন্তু এই পুঁজিকে জনসাধারনের উপর অবাধ শোষন চালাইয়া একচেটিয়া পুঁজিতে পরিনত হইতে দেয়া চলিবে না। রাষ্ট্রায়ত্ব খাতকে জাতীয় অর্থনীতির নিয়ামক শক্তিরূপে গড়িয়া তুলিতে হবে। ব্যাংক, বীমা বৃহৎ শিল্প, পাট শিল্প ও পাট ব্যবসা, আমদানী রপ্তানী ব্যবসা প্রভৃতি জাতীয়করন করিয়া রাষ্ট্রায়ত্ত বা সরকারী খাতকে শক্তিশালী করিতে হইবে। সরকারী খাতের পরিচালনা ব্যবস্থার গণতান্ত্রিকরন, পরিচালনার ক্ষেত্রে শ্রমিকদের অংশ গ্রহনের নিশ্চয়তা বিধান এবং সরকারী খাতের দক্ষতা বৃদ্ধির ও ব্যবস্থা নিতে হইবে। জাতীয় অর্থনীতির বিকাশকে পরিচালিত করিতে হইবে অপুঁজিবাদী পথ-যাহা পরিনতি লাভ করিবে সমাজতান্ত্রিক অর্থনীতি ও সমাজ ব্যবস্থার প্রতিষ্ঠায়।
অর্থনৈতিক র্পুনগঠনেও একটি প্রধান কাজ হইল, ভুমি ব্যবস্থার সংস্কার তথা কৃষির পুর্নগঠন বাংলাদেশে ভুমি সংস্কারের প্রশ্নটিকে দীর্ঘদিন যাবৎ ফেলিয়া রাখা হইয়াছে। ১৯৫০ সালে জমিদারী প্রথার উচ্ছেদ হইলেও জমিদারী উচ্ছেদ হয় নাই।

আইয়ুব খানের আমলে ভূমি ব্যবস্থার ‘সংস্কার’ করা হয় উলটা দিকে। এর আগে বাংলাদেশে মাথাপিছু জমির মালিকানার সর্বোচ্চ সীমা বা সিলিং ছিল ৩৩ একর বা ১০০ বিঘা। আইয়ুবী শাসনে তথাকথিত ‘ভূমি সংস্কার’ আইনে বাড়াইয়া ৩৭৫ বিঘায় নির্ধারিত করা হয়। অথচ বাংলাদেশে জমির উপর জনসংখ্যার অতিরিক্ত চাপের পরিপ্রেক্ষিতে সিলিং নামাইয়া ৫০ বিঘা নির্ধারিত করা ছিল খুবই জরুরী।
১৯৫০ সালের জমিদারী দখল আইন এবং সিলিং সংক্রান্ত বিধি কিংবা পরবর্তীকালের আইয়ুব আমলের তথাকথিত ‘ভুমি সংস্কার’ আইন যে কোন গরীব বা অর্থহীন কৃষক এক বিঘা জমিও পায় নাই। বাংলাদেশের শতকরা ৩৫ জন কৃষক ভূমিহীন এবং যাহাদের জমি আছে তাহাদের মধ্যেও শতকরা ৭৮ জনের জমির পরিমাণ পাঁচ এর বা ১৫ বিঘার নিচে (বাংলাদেশে অন্যুন ১৫ বিঘা পরিমাণ জমিকে ইকনমিক হোল্ডিং ধরা হয়)। কাজেই ভুমি সংস্কারের প্রয়োজনীয়তা জরুরী তা বলার অপেক্ষা রাখে না।
কিন্তু এই জরুরী কাজটিই হয় নাই এবং না হওয়ার ফলে কৃষিতে সৃষ্টি হইয়াছে বন্ধ্যাত্ব। অধিকাংশ জমির মালিক জমি চাষ করেন না আর যারা জমি চাষ করেন তাহারা জমির মালিক নন। ফলে কৃষির অগ্রগতির পথে এক দুরন্ত বাধা সৃষ্টি হইয়াছে। আবার কৃষি ব্যবস্থার আধুনিকীকরন তথা কৃষি উৎপাদন বৃদ্ধির মারফত কৃষকের হাতে পয়সা না আসার ফলে শিল্পজাত পণ্যের বাজারও রহিয়া গিয়াছে সঙ্কুচিত অবস্থায় এবং শিল্প বিকাশের সম্ভাবনা হইয়াছে খর্ব। এই অবস্থায় অর্থনৈতিক উন্নতির আশা ছিল সুদূর পরাহত।
আজ যখন বাংলাদেশের সংগ্রাম সাফল্যের দ্বারপ্রান্তে তখন দেশের অর্থনৈতিক রূপরেখায় ভূমি সংস্কার তথা কৃষি পুর্ণগঠনের কর্মসূচীকে আর ফেলিয়া রাখা যায় না। ইহার স্থান হওয়া উচিত অর্থনৈতিক পুনর্গঠন কর্মসূচীর একেবারে পয়লা নম্বরে। পারিবারিক মালিকানাধীন জমির সিলিং কমাইয়া উর্ধ্বপক্ষে ১০০ বিঘা নির্ধারিত করা, উদ্বৃত্ত জমি গরীব কৃষক ও ভূমিহীন্দের মধ্যে বিনামূল্যে বিলি করা, ২৫ বিঘা পর্যন্ত জমির মালিকদিগকে খাজনা হইতে অব্যাহতি দেওয়া, খাজনা প্রথা ধীরে ধীরে উঠাইয়া দিয়া কৃষি আয়কর চালু করা, সমবায় কৃষি খামার গড়িয়া তোলা প্রভৃতি কৃষি পুনর্গঠনের ক্ষেত্রে আশু করণীয়।
শুধু অর্থনৈতিক পুনর্গঠনের তাগিদে নয়, স্বাধীনতার লড়াইয়ে কৃষকদিগকে অধিকতর সংখ্যায় উদ্বুদ্ধ করার জন্যো মুক্তি সংগ্রামের একটি প্রধান রণধ্বনি হওয়া উচিতঃ কৃষকের হাতে জমি দাও। বিভিন্ন দেশের অভিজ্ঞতা হইতেও আমরা এই শিক্ষাই পাইতে পারি। কৃষকের হাতে জমি দেওয়ার ভিত্তিতে মুক্তাঞ্চল গুলিতে ভূমি সংস্কারের কাজে এখনই হাত দেওয়া উচিত। মুক্তাঞ্চলে এই দৃষ্টান্ত স্থাপন করিতে পারিলে অধিকৃত এলাকার কৃষকগণও মুক্তি সংগ্রামে অনুপ্রানিত হইবেন।
সাম্রাজ্যবাদী শোষনের অবসান ঘটান রাজনৈতিক পুনর্গঠনের ক্ষেত্রে আর একটি জরুরী কাজ। সোনার বাংলা যে শ্মশান, তার পিছনে করাচী-লাহোরের একচেটিয়া পুঁজিপতিদের সাথে সাথে সাম্রাজ্যবাদী বিশেষতঃ মার্কিন সাম্রাজ্যবাদী শোষনের অবসান কম নয়। মার্কিন যুক্তরাষ্ট্র ঋণের সুদ বাবদই প্রতি বৎসর ৭০-৮০ কোটি টাকা পাকিস্থান হইতে লুটিয়া নিত, উহার সিংহভাগ যাইত পূর্ব বাংলা হইতে। অতীতে দেশবাসীর দৃষ্টি এদিকে যথেষ্ট পরিমাণে সজাগ ছিল না। পূর্ব বাংলারূপী চৌবাচ্চাতে দুইটি ছিদ্র ছিল একটি করাচী-লাহোরের একচেটিয়া পুঁজির শোষনের আর অন্যটি সাম্রাজ্যবাদী তথা মার্কিন সাম্রাজ্যবাদী শোষনের। বাংলাদেশের সম্পদ পাঁচার বন্ধ করিতে হইলে এই দুইটি ফূটোই বন্ধ করা দরকার। এ ব্যাপারে সরকারের কর্মসূচী হওয়া উচিতঃ (১) অতীতে পাকিস্তানকে দেওয়া ঋণের সমুদয় দায়িত্ব অস্বীকার করা; (২) বাংলাদেশে সাম্রাজ্যবাদী পুঁজি বিনা ক্ষতি পূরণের জাতীয়করণ করা (চা-শিল্প ব্যাংক, বীমা ও রপ্তানী বাণিজ্যে সাম্রাজ্যবাদী পুঁজি রহিয়াছে); এবং (৩) ভবিষ্যতে সাম্রাজ্যবাদী পুঁজির অনুপ্রবেশের পথ বন্ধ করা।
কোন কোন মহল মনে করেন এবং অনেক সময় প্রকাশ্যে বলিয়াও থাকেন, আগে তো দেশ স্বাধীন হউক, তারপর কর্মসূচীর কথা ভাবিয়া দেখা যাইবে। আবার কোন কোন মহল মনে করেন, বাংলাদেশের স্বাধীনতা আসুক, তা হইলেই সব সমস্যার সমাধান হইয়া যাইবে। কিন্তু এগুলি হইল শোষকশ্রেণীর যুক্তি। ১৯৪৬ সালে বলা হইয়াছিল, পাকিস্তান হাসিল হইলেই সব শোষনের অবসান হইবে। কারণ সব মুসলমান ভাই ভাই। আবার কেহ কেহ বলিতেন, মুসলমানদের মধ্যে জমিদার বা বড় পুঁজিপতি বিশেষ কেন নাই, কাজেই পাকিস্তান কায়েম হইলে উহা ‘গরীবের পাকিস্তান’। এইসব ‘যুক্তি’ যে ধোঁকাবাজি ছাড়া কিছু নয়, তা আজ আর কাহাকেও বলিয়া বুঝাইতে হয় না। কাজেই ‘সব বাঙালী ভাই ভাই’ শ্লোগানও কোন কাজের কথা নয়। স্বাধীনতার দাবিতে সকল বাঙালী এক হইলেও বিভিন্ন শ্রেণীর মধ্যে স্বার্থের দ্বন্দ্ব রহিয়াই গিয়াছে। কাজেই বাংলাদেশে যাহাতে প্রকৃতই শ্রমিক কৃষক বুদ্ধিজীবি তথা মেহনতি জনতার ন্যায্য স্বার্থ রক্ষা পায় উহার নিশ্চয়তা সংবলিত একটি সামাজিক অর্থনৈতিক পুনর্গঠনের কর্মসূচী অবিলম্বে ঘোষনা করা দরকার। এবং এই কর্মসূচীর রূপরেখার ভিত্তিতেই আদর্শ হিসাবে গড়িয়া তুলিতে হইবে মুক্তাঞ্চলগুলিকে। শুধু সামাজিক ন্যায়নীতির খাতিরেই নয়, শ্রমিক কৃষক জনতাকে অধিকতর অনুপ্রানিত করিয়া বাংলাদেশের মুক্তিযুদ্ধকে আরও দুর্বার করিয়া তোলার জন্য ইহা অত্যাবশক।
.
.

মুক্তাঞ্চলে নতুন জীবন গড়িতে হইবে
(নিজস্ব বার্তা পরিবেশক)
আমাদের প্রিয় মাতৃভূমির অনেক অঞ্চল মুক্ত হইয়াছে। নতুন নতুন এলাকা মুক্ত হইতেছে। মুক্তাঞ্চলের মানুষ দখলদার শত্রুসেনাদের কবলমুক্ত হইয়া নিঃশ্বাস ফেলিতেছেন এবং মাতৃভূমির বাকি অংশ মুক্ত করার জন্য মুক্তিবাহিনীর সহিত পূর্ণ সহযোগিতা করিতেছেন। কিন্তু এই সঙ্গে মুক্তাঞ্চলে দেখা দিয়াছে অনেক জটিল সমস্যা। যুদ্ধ বিধবস্ত এলাকাগুলির পুনর্গঠন, জনজীবনে শান্তি ও নিরাপত্তা এবং সুষ্ঠু   প্রশাসন গড়িয়া তোলার জন্য বিশেষ উদ্যোগ গ্রহণের তাগিদ জরুরী হইয়া দেখা দিয়াছে।
.
আমাদের প্রতিনিধি সম্প্রতি রংপুর জেলার ভূরুঙ্গামারী, নাগেশ্বরী, পাটগ্রাম ইত্যাদি মুক্তাঞ্চল পরিভ্রমণ করিয়া এই সকল ( এখানে লিখা সলক) সমস্যার কথা জানাইয়াছেন।
.
পাক বাহিনীর পোড়ামাটি নীতি
সর্বত্রই পিছু হটার সময় পাক বাহিনী পোড়ামাটি নীতি গ্রহণ করিয়া সব কিছু জ্বালাইয়া পোড়াইয়া ধবংস করিয়া দিতেছে। মুক্তি বাহিনীর অগ্রগতির মুখে ভূরুঙ্গামারী ও নাগেশ্বরী থানা ত্যাগ করার সময় হানাদার শয়তানরা গ্রামবাসীদের উপর এলোপাতাড়ি গুলি চালাইয়া তিন শতাধিক লোককে হত্যা করে, বহু বাড়িঘর জ্বালাইয়া দেয়, এমন কি পেট্রোল দিয়া জমির পাকা ধানে আগুন ধরাইয়া দেয়। কয়েকটি সড়ক সেতুও পাক সেনারা যাইবার সময় ধবংস করিয়া দিয়াছে। নিজদলীয় রাজাকারদেরও পাক সেনারা গুলি করিয়া হত্যা করিয়াছে।
.
এইভাবে শত্রুসেনারা পূর্ব দখলকৃত গ্রামগুলিকে যাইবার সময় শ্মশানে পরিণত করিয়াছে। মুক্তাঞ্চলে নিজ বাড়িঘরে যাহারা ফিরিয়া আসিতেছেন, তাহাদের আশ্রয় নাই, বস্ত্র নাই, ক্ষেতের ধান বিনষ্ট হওয়ায় খাদ্যও নাই।
.
মুক্তাঞ্চলের জনগণকে বাঁচাইবার জন্য এখনই জরুরী ভিত্তিতে রিলিফের ব্যবস্থা করা প্রয়োজন। যাহাদের ঘরবাড়ি নাই তাহাদের পুনর্বাসনের জন্য ঘর তুলিয়া দেওয়ার ব্যবস্থা করা প্রয়োজন। খাদ্য, ঔষধপত্র ও চিকিৎসকের তীব্র অভাব রহিয়াছে।
.
অর্থনীতি
মুক্তাঞ্চলগুলি অর্থনৈতিক দিক (দিকে) হইতে কার্যত বন্ধ এলাকাতে পরিণত হইয়াছে। স্বাভাবিক ব্যবসা-বানিজ্য নাই। এই সকল অঞ্চলের ব্যবসা বানিজ্য পূর্বে দখলকৃত এলাকার সহিত মুক্ত থাকায় এখন সরবরাহের ক্ষেত্রে দারুণ উচ্চমূল্য। লবণ, কেরোসিন, দেশলাই, আটা, চিনি ইত্যাদি প্রায় পাওয়াই যায় না। লবণ প্রতি সের কোথাও কোথাও ৫ টাকা ও কেরোসিন ৮ টাকায় বিক্রয় হইতেছে। গরীব, ক্ষেত মজুর দিনমজুর ও সাধারণ কৃষকের এইগুলি ক্রয়ক্ষমতার বাইরে। এই শ্রেণীর জনগণের হাতে এখন কোন কাজও নাই। এই সকল এলাকায় প্রধান অর্থকরী ফসল পাট ও তামাক যাহাদের কিছু আছে তাহারাও দাম পাইতেছে না।
অভিজ্ঞ মহলের মতে, মুক্তাঞ্চলে সরবরাহ ও কিছুটা স্বাভাবিক ব্যবসা বাণিজ্য চালু করার জন্য বাংলাদেশ সরকারের উচিত প্রতিবেশী ও মিত্র ভারতের সহিত আলাপ আলোচনা করিয়া ভারত ও মুক্তাঞ্চলের মধ্যে ব্যবসা- বাণিজ্য চালুর করা। তবে, সেরূপ ক্ষেত্রে যাহাতে বিশৃঙ্খলা ও অবাধ মুনাফার প্রবণতা দেখা না দেয় তাহার জন্য বর্তমান পরিস্থিতিতে জনগণের প্রয়োজনের প্রতি লক্ষ্য রাখিয়া ব্যবসা বানিজ্য সরকারী নিয়ন্ত্রণে ও কো-অপারেটিভ ভিত্তিতে পরিচালিত হওয়া উচিত তাহারা মনে করেন।
.
প্রশাসন
মুক্ত অঞ্চলসমূহে বাংলাদেশ সরকারের বেসামরিক প্রশাসন চালু হইতেছে। আমাদের প্রতিনিধি জানাইতেছেন, রংপুরের মুক্তাঞ্চলগুলিতে থানা প্রশাসন চালু হইয়াছে, অসামরিক প্রশাসনের জন্য অনেক এলাকার আঞ্চলিক কাউন্সিল গঠন করা হইতেছে। বাংলাদেশ সরকারের রাজস্ব আদায় শুরু হইয়াছে এবং শিক্ষা প্রতিষ্ঠানও কিছু কিছু খোলা হইতেছে।
.
ভূরুঙ্গামারী ও নাগেশ্বরী এলাকায় সরকারী হাট-বাজার হইতে তোলা আদায় করিতেছেন। প্রতিরক্ষা ও প্রশাসনের নাম করিয়া কোন কোন স্থানে উচ্চহারে তোলা হইতেছে বলিয়া কৃষকরা অভিযোগ করিতেছেন। এই বিষয়ে সরকারের সতর্ক দৃষ্টি ( এখানে সৃষ্টি) দেওয়া প্রয়োজন। বর্তমান অবস্থায় শুধু সচ্ছল ব্যবসায়ীর নিকট হইতেই তোলা আদায় করা উচিত বলিয়া মুক্তাঞ্চলের মানুষ মনে করেন। 
.
প্রয়োজন  ঐক্যবদ্ধ প্রচেষ্টা
মুক্তাঞ্চলের বহুমুখী জটিল সমস্যা সমাধানের জন্য প্রয়োজন দক্ষ দুর্নীতিমুক্ত ও সুষ্ঠু প্রশাসন গড়িয়া তোলা। ইহার জন্য বাংলাদেশ সরকার ও মুক্তিযুদ্ধ শরিক সকল দলের ঐক্যবদ্ধ প্রচেষ্টা প্রয়োজন। হানাদার পাকিস্তানীরা বিতাড়িত ( এখানে বিতারিত) হওয়ার পর কোন এলাকায় যাহাতে প্রশাসনিক শূন্যতা দেখা না দেয় তাহার জন্য প্রশাসনকে জনগণ ও সকল গণতান্ত্রিক দলের সক্রিয় অংশগ্রহণ সমভব করিয়া তুলিতে হইবে।
.
পুনর্গঠনের কঠিন কাজকে সমভব করিয়া তোলার জন্য সর্বদলীয় ভিত্তিতে প্রশাসনিক কাঠামো দাঁড় করান প্রয়োজন।
.
কিন্তু এ যাবৎ যে সকল জোনাল, সাব- জোনাল, থানা ও ইউনিয়ন কাউন্সিল গঠন করা হইয়াছে, সেগুলি কোনটি সর্বদলীয় ভিত্তিতে গঠিত হয় নাই। শুধু অফিসারদের বড়জোর অফিসার ও আওয়ামী লীগের লোকজন লইয়া গঠিত হইয়াছে। অথচ সব জায়গাতেই স্থানীয় জনসাধারণ দলমত নির্বিশেষে তাহাদের বিশ্বাসভাজন নেতৃবৃন্দকে এই প্রশাসনের সঙ্গে যুক্ত দেখিতে চান।
.
মুক্তাঞ্চলের থানাগুলিতে পুলিশ ও কর্মচারীর সংখ্যা প্রায়শই নগণ্য। এ ক্ষেত্রে সকল সংগ্রামী দল ও গণসংগঠন হইতে যুবকদের নিয়া স্বেচ্ছাসেবক বাহিনী গড়িয়া তোলার প্রয়োজনীয়তা মুক্তাঞ্চলের মানুষ অনুভব করিতেছেন। পুনর্বাসন, খাদ্য ও চিকিৎসার ক্ষেত্রে যে তীব্র অভাব রহিয়াছে, সর্বদলীয় রিলিফ কমিটি গঠন করিয়া উহার কাজের সহিত সরকারী প্রশাসনের সমন্বয় সাধন করিয়া তাহা মোকাবিলা করিতে হইবে। ইতিপূর্বে ফুলবাড়ীর মুক্তাঞ্চল সর্বদলীয় রিলিফ কমিটি গঠনের সংবাদ “মুক্তিযুদ্ধে” প্রকাশিত হইয়াছে। এইরূপ রিলিফ কমিটি সকল মুক্তাঞ্চলে গড়িয়া তোলা দরকার।
.
জনগণের মনোবল অটুট আছে
আমাদের প্রতিনিধি জানাইতেছেন, মুক্তাঞ্চলের সর্বত্রই বীর মুক্তিযোদ্ধাদের জনগণ বিপুলভাবে অভিনন্দিত করিতেছেন। মুক্তাঞ্চলের যুবকরাও মাত্রিভূমিকে সম্পূর্ণ শত্রুকবল করার সংকল্প লইয়া ট্রেনিং গ্রহণ করিতেছেন এবং জনগণ মুক্তিবাহিনীর সহিত পূর্ণ সহযোগিতা করিতেছেন। 
.
রংপুর রয়াঙ্গনে পলায়নপর জনৈক পাকিস্তানী অফিসার তাহাকে নদী পার করিয়া দেওয়ার বিনিময়ে কয়েকজন গ্রামবাসীকে ১৩শত টাকা দিতে চায়। গ্রামবাসীরা পাক অফিসারকে সাহায্য করার ভান করে এবং তাহাকে পোশাক বদলাইয়া লুঙ্গি পরিতে বলে। অফিসারটি হাতের অস্ত্র মাটিতে রাখিয়া গ্রামবাসীদের দেওয়া লুঙ্গি পরিতে শুরু করিলে এই সুযোগে তাহারা অফিসারটিকে পাকড়াও করিয়া মুক্তি বাহিনীর হাতে সমর্পণ করে।
.
অপরিসীম দুঃখ, কষ্ট ও চূড়ান্ত ত্যাগের মধ্য দিয়া সাড়ে সাত কোটি মানুষ বাংলাদেশে নবজীবনের স্বপ্ন দেখিতেছেন। তাহাদের স্বপ্ন কতটা বাস্তবায়িত হইবে তাহা বোঝা যাইবে মুক্তাঞ্চলগুলি দেখিয়া। তাই সকলের সমবেত প্রচেষ্টায় মুক্তাঞ্চলগুলিকে ভবিষ্যৎ বাংলাদেশের আদর্শ হিসাবে গড়িয়া তুলিতে হইবে। ইহা হইতে শত্রুকবলিত অঞ্চলসমূহের জনগণও মুক্তিযুদ্ধকে তীব্রতর করিতে অনুপ্রাণিত হইবেন। মুক্তাঞ্চলের জনগণের আশা কি জন প্রশাসন কি অর্থনৈতিক কি সামাজিক কাঠামো কোন ক্ষেত্রেই যেন পূর্বতন পাকিস্তান দুর্ণীতি অসাম্য আর শোষণের পুনরাবৃত্তি না ঘটে।
.
শাহজালাল 

সম্পাদকীয়
জাতীয় জীবনের এই পরম লগ্নে
আট মাসের এবং বলিতে গেলে ২৪ বৎসরের অমনিশার পরে বাংলাদেশের আকাশে আজ নব-অরুণোদয় ঘটিতেছে।
.
পাকিস্তানের মুষ্টিমেয় একচেটিয়া পুঁজিপতি ও বৃহৎ সামন্তবাদী ভূস্বামীদের জাতিগত নিপীড়ন ও শোষণ এবং তাঁর সাথে মার্কিনী পুঁজির নয়া ঔপনিবেশিক  জাঁতাকলে নিষ্পেষিত বাংলাদেশের শ্রমিক, কৃষক, ছাত্র, মধ্যবিত্ত তথা গোটা বাঙালী জাতি নিজেদের ন্যায্য জাতীয় ও গণতান্ত্রিক অধিকারের জন্য গত ২৪ বৎসর বহু গৌরবময় সংগ্রাম করিয়াছেন। গত ২৫শে মার্চের পর জনগণের এই ন্যায্য সংগ্রামই ইয়াহিয়া চক্রের বর্বর বাহিনীর বিরুদ্ধে বাংলাদেশের স্বাধীনতা ও গণতন্ত্রের জন্য সশস্ত্র সংগ্রামের রূপ পরিগ্রহণ করিয়াছে। মাতৃভূমির স্বাধীনতা এবং জাতীয় মুক্তির জন্য জনগণের এই বীরত্বপূর্ণ সংগ্রাম আজ সাফল্যের দ্বারে আসিয়া উপনীত হইয়াছে। ঘৃণ্য দ্বিজাতিতত্ত্বের ভিত্তিতে কৃত্রিমভাবে রচিত প্রতিক্রিয়াশীল পাকিস্তান রাষ্ট্র আমাদের মুক্তিযোদ্ধাদের আঘাতে আজ ভাঙ্গিয়া পড়িতেছে। দুনিয়ার বুকে জন্ম নিয়াছে এক নবীন রাষ্ট্র- গণপ্রজাতন্ত্রী বাংলাদেশ। প্রতিক্রিয়াশীল সাম্প্রদায়িক রাষ্ট্র পাকিস্তানের অভিশাপ হইতে বাঙালী জাতি আজ মুক্ত হইতেছে। 
.
আমাদের এই স্বাধীনতা সংগ্রামকে স্তব্ধ করার জন্য নরঘাতক ইয়াহিয়া চক্র গণহত্যা, পাইকারী নারী ধর্ষণ, গৃহদাহ, লুণ্ঠন প্রভৃতি কোন অপরাধমূলক কাজই বাকি রাখে নাই। কিন্তু, আমাদের মুক্তিযুদ্ধ তাহাতে দমিত হওয়ার বদলে আরো দুর্বার হইয়াছে। দুর্ধর্ষ মুক্তিবাহিনী ও গেরিলা বাহিনীর প্রচণ্ড- মারের চোটে দিশাহারা হইয়া ইয়াহিয়া চক্র অবশেষে আমাদের দেশে মার্কিনী হস্তক্ষেপ ডাকিয়া আনার জন্য পাক-ভারত যুদ্ধ বাধাইয়াছে। ইয়াহিয়া চক্রকে বাঁচাইবার জন্য মার্কিনী সাম্রাজ্যবাদীরাও এই যুদ্ধের সুযোগে নিরাপত্তা পরিষদের মাধ্যমে আমাদের দেশে হস্তক্ষেপের চেষ্টা করিয়াছিল। সমাজতন্ত্রের দাবীদার চীনও সমাজতন্ত্রের নীতি হইতে বিচ্যুত হইয়া নরঘাতক ইয়াহিয়া চক্রের পক্ষ নিয়া মার্কিনী সাম্রাজ্যবাদের ঐ চক্রান্ত সমর্থন করিয়াছিল। কিন্তু, দুনিয়ার নিপীড়িত জাতিসমূহ ও জনগণের অকৃত্রিম বন্ধু মহান সোভিয়েত ইউনিয়ন মার্কিন সাম্রাজ্যবাদ ও চীনের সে চক্রান্ত জাল ছিন্নভিন্ন করিয়া দিয়া আমাদের মুক্তিযুদ্ধের সাফল্যে এক বিরাট অবদান রাখিয়াছে।
.
পক্ষান্তরে ইয়াহিয়া চক্রের আগ্রাসী আক্রমণের বিরুদ্ধ ভারত সরকার প্রতিরক্ষার জন্য যে পাল্টা ব্যবস্থা গ্রহণ করিয়াছেন , তাতে বাংলাদেশে ঐ খুনীর দলের অন্তিম দশা উপস্থিত হইয়াছে। ভারত সরকার বাংলাদেশ সরকারকে স্বীকৃতি দিয়া নিজের সেনাবাহিনীকে আমাদের মুক্তিবাহিনীর সহিত একযোগে কাজ করার নির্দেশ দিয়াছেন। আমাদের মুক্তিবাহিনী ও মিত্র ভারতীয় বাহিনীর যৌথ আক্রমণে বাংলাদেশে শত্রুর ঘাটিগুলির একটার পর একটা দ্রুত পতন ঘটিতেছে। নিরস্ত্র মানুষকে পাইকারী হত্যা, অসহায়া নারীকে ধর্ষণ ও এক কোটি নরনারীকে দেশছাড়া করিয়া যে নরপিশাচরা একদা বীরত্ব দেখাইয়াছিল, আজ মুক্তিবাহিনী ও মিত্র বাহিনীর দুর্বার অগ্রগতির সামনে তারা প্রাণভয়ে পলায়ন করিতেছে। বাংলাদেশের বিস্তীর্ণ এলাকা ইতিমধ্যেই শত্রুর কবল হইতে মুক্ত হইয়াছে। সে শুভদিনও আজ আর বেশী দূরে নয়, যেদিন ঢাকার সরকারী দপ্তরেও স্বাধীন বাংলাদেশের পতাকা উড্ডীন হইবে। বাঙালী জাতির জীবনে আজ নতুন দিন আগত।
.
জাতীয় জীবনের এই শুভলগ্নে নুতন দায়িত্বের কথাও আমরা সমস্ত মুক্তিযোদ্ধা ও দেশবাসীকে স্মরণ করাইয়া দিতে চাই। মার্কিনী সাম্রাজ্যবাদীদের চক্রান্ত এখনো থামে নাই। কাজেই আত্মসন্তুষ্টিরও অবকাশ নাই।
.
তাই, দেশবাসীর কাছে আমাদের আবেদনঃ (১) মুক্তি সংগ্রামের ত্বরিত ও চূড়ান্ত বিজয়ের জন্য সকলে মিলিয়া আরও প্রবল বেগে শত্রুর বিরুদ্ধে আঘাত হানুন, শত্রুর পলায়নের পথ রুদ্ধ করুন। (২) বাংলাদেশ সরকারের প্রতি অটুট আনুগত্য রাখুন ও নির্দেশ মানিয়া চলুন। (৩) মুক্তিবাহিনী ও মিত্র ভারতীয় বাহিনীর  সহিত সকল প্রকারের সহযোগিতা করুন (৪) সর্বত্র মুক্ত এলাকা গড়িয়া তুলুন। মুক্ত এলাকার স্বাধীনতা সংগ্রামী সকল  দলমতের লোক নিয়া গণ- কমিটি গঠন করিয়া তার উপর অসামরিক প্রশাসনের দায়িত্ব ন্যস্ত করুন। (৫) মুক্ত এলাকায় শান্তি শৃঙ্খলা রক্ষা করুন। জাতি ধর্ম ভাষা নির্বেশেষে সকলের নিরাপত্তা বিধান করুন। আইনশৃঙ্খলা নিজের হাতে নিবেন না। অবাঙালী বিরোধী বা অন্য কোন প্রকার দাঙ্গা না ঘটিতে পারে  সে দিকে লক্ষ্য রাখুন। (৬) খাদ্য ও নিত্যপ্রয়োজনীয় জিনিসপত্রের সুষ্ঠু বিতরণের ব্যবস্থা করুন। স্কুল কলেজ খোলার ব্যবস্থা করুন। স্বাভাবিক জীবন গড়িয়া তুলিতে উদ্যোগী হউন। (৭) শ্রমিক কৃষক মেহনতি জনতার দুঃখ দুর্দশা লাঘব করার চেষ্টা করুন।
.
সকল দলমতের সংগ্রামী দেশবাসীর প্রতি আমাদের আহবানঃ আসুন, সকল প্রকার দলীয়  সঙ্কীর্ণতা ভুলিয়া সকলে মিলিয়া রক্তমূল্যে অর্জিত স্বাধীনতার নবীন সূর্যোদয়কে স্বাগত জানাই। বাংলাদেশে সুষ্ঠু গণতান্ত্রিক ব্যবস্থা কায়েম করি এবং সত্যকারের সুখী সুন্দর প্রগতিশীল নুতন বাংলা গড়িয়া তুলি।
.
.
রাশেদুজ্জামান রণ 

শিরোনামঃ সম্পাদকীয়ঃ মুক্তির শুভ দিনে 
সংবাদপত্রঃ মুক্তিযুদ্ধ ১ম বর্ষঃ ২৪শ সংখ্যা
তারিখঃ ১৯ ডিসেম্বর, ১৯৭১
.
সম্পাদকীয়

                                মুক্তির শুভ দিনে

বাঙালী জাতির জীবনে আজ মহা উৎসবের দিন। নয় মাসের রক্তক্ষয়ী সংগ্রামের পরে গত ১৬ই ডিসেম্বর বাংলাদেশে দখলদার বর্বর পাক বাহিনী আত্মসমর্পণ করিয়াছে। ২৪ বৎসর জাতীয় নিপীড়ন ও সীমাহীন দুঃখভোগের পরে বাংলাদেশের জনগণ প্রতিক্রিয়াশীল সাম্প্রদায়িক পাকিস্তান রাষ্ট্রের নিগড়=(নিগূঢ় হবে।) হইতে মুক্ত হইয়া বহু আকাঙ্খিত স্বাধীনতা লাভ করিয়াছেন। বহু সংগ্রাম, বহু ত্যাগের পর বাঙালী জাতি আজ স্বাধীন দেশের স্বাধীন নাগরিক হিসাবে বাস করার অধিকার লাভ করিয়াছেন। দুনিয়ার বুকে সগৌরবে উদয় হইয়াছে হাজার হাজার শহীদের রক্তোত স্বাধীন, সার্বভৌম গণপ্রজাতন্ত্রী বাংলাদেশ। 
.
বাঙালী জাতীয় জীবনের এই শুভ দিনে আমরা অন্তরের শ্রদ্ধাঞ্জলী অর্পণ করি সেই বীর শহীদদের স্মৃতির প্রতি যাঁরা গত ২৩ বৎসরে জাতীয় অধিকার ও গণতন্ত্রের সংগ্রামে এবং মুক্তিযুদ্ধে প্রাণ বিসর্জন দিয়েছেন। আমরা সালাম জানাই সেই অগণিত প্রগতিশীল ও গণতান্ত্রিক কর্মীদের জাতীয় অধিকার, গণতন্ত্র এবং শ্রমিক কৃষক ও মেহনতি জনগণের মুক্তির জন্য যাঁরা দিনের পর দিন পাকিস্তানের প্রতিক্রিয়াশীল শাসকবর্গের বিরুদ্ধে সংগ্রাম করিয়াছেন এবং সেজন্য বহু অত্যাচার ও নির্যাতন সহ্য করিয়াছেন। সঙ্গে সঙ্গে আজ এই শুভ দিনে আমরা বাংলাদেশের জনগণের প্রিয় নেতা শেখ মুজিবুর রহমানের অবিলম্বে নিঃশর্ত মুক্তির দাবি আবার ধ্বনিত করিতেছি।
.
মুক্তিযুদ্ধের চূড়ান্ত সাফল্যে বাংলাদেশের শ্রমিক, কৃষক, ছাত্র, জনতা যে অবদান রাখিয়াছেন, পাক সামরিক জান্তার বহু পাশবিক অত্যাচার সত্ত্বেও জনগণ যে ভাবে দৃঢ়তার সহিত স্বাধীনতা সংগ্রামকে অকুন্ঠ সমর্থন জানিয়া গিয়াছেন, সেজন্য আমরা বাংলাদেশের জনগণকে আজ আন্তরিক অভিনন্দন জানাইতেছি। আমরা অভিনন্দন জানাইতেছি আমাদের দুর্ধর্ষ মুক্তিবাহিনী ও গেরিলা যোদ্ধাদের যারা(যাঁরা হবে।) মুক্তিসংগ্রামে এক বীরত্বপূর্ণ ভূমিকা পালন করিয়াছেন এবং মাতৃভূমির স্বাধীনতা সংগ্রামে আত্মত্যাগের এক গৌরবোজ্জ্বল দৃষ্টান্ত স্থাপন করিয়াছেন।
.
প্রতিবেশী ভারতের জনগণ, গণতান্ত্রিক শক্তিসমূহ, সরকার এবং সেনাবাহিনী আমাদের মুক্তি সংগ্রামে যে অকুন্ঠ সমর্থন ও সাহায্য দিয়াছেন, তা বাঙালী জাতি কোনোদিন ভুলিবেনা। আমাদের মুক্তিযুদ্ধে সেই সাহায্য ও সমর্থনের জন্য আমরা তাদের নিকট জানাই আমাদের আন্তরিক কৃতজ্ঞতা ও অভিনন্দন।
.
সর্বোপরি, আমরা অভিনন্দন ও কৃতজ্ঞতা জানাই সোভিয়েত ইউনিয়ন ও সমাজতান্ত্রিক দেশসমূহের নিকট, যাঁদের সাহায্য ও সমর্থন আমাদের মুক্তিযুদ্ধের বিজয়ে অবিস্মরণীয় অবদান রাখিয়াছে।
.
বস্তুত, স্বাধীনতা সংগ্রামে বাংলাদেশের জনগণের ঐক্যবদ্ধ ও দৃঢ় সমর্থন, শত্রুর বিরুদ্ধে আমাদের মুক্তিবাহিনী ও গেরিলা যোদ্ধাদের অসম সাহসিক সংগ্রাম এবং ভারত, সোভিয়েত ইউনিয়ন ও সমাজতান্ত্রিক দেশসমূহের সাহায্য এবং সমর্থন আমাদের মুক্তিসংগ্রামের এই ঐতিহাসিক বিজয় সম্ভব করিয়াছে।
.
কিন্তু বিজয়ের আনন্দে আত্মহারা হইয়া স্বাধীনতা লাভের পরবর্তী অধ্যায়ের দায়িত্বের কথা আমরা যেন বিস্মৃত না হই। পাক সেনাদল কর্তৃক ধ্বংস্কৃত বাংলাদেশের পুনর্গঠন, প্রায় এক কোটি দেশত্যাগী নর-নারীকে দেশে ফিরাইয়া আনিয়া তাঁদের পুনর্বাসন, দেশের শান্তি ও শৃংখলা রক্ষা এবং অত্যাচার ও শোষণহীন,(এখানে কমা ছিলনা!) সুখী ও শান্তিময় সমাজ ব্যবস্থা গড়িয়া তোলার কঠিন কর্তব্য আজ আমাদের সম্মুখে উপস্থিত হইয়াছে। মুক্তিযুদ্ধে জয়ের চেয়ে এক(এখানে এ হবে।) কাজ কম কঠিন নহে। কোন একটি দল, সে দল যত বড়ই হোকনা কেন, তার একার পক্ষে এই কাজ সম্পন্ন করা সম্ভব নয়। তাই, আজ জরুরী প্রয়োজন হইল উচু হইতে নিচু পর্যন্ত সমস্ত স্তরে মুক্তিযুদ্ধে অংশগ্রহণকারী সমস্ত দেশপ্রেমিক ও গণতান্ত্রিক শক্তির একতা। এই একতার আবেদন আমরা আজ আবার সকলের নিকট জানাইতেছি। 
.
তাছাড়া, দেশীয় ও বিদেশী প্রতিক্রিয়াশীলদের চক্রান্ত সম্পর্কে সমস্ত জনগণ ও গণতান্ত্রিক শক্তিকে আমরা হুঁশিয়ার করিয়া দিতেছি। মার্কিনী সাম্রাজ্যবাদ আমাদের দেশে তার নয়া ঔপনিবেশিক শোষণ রক্ষা করার জন্য সব সময়ই আমাদের সকল গণতান্ত্রিক আন্দোলনের বিরোধিতা করিয়াছে। মুক্তিযুদ্ধের সময়ে পাক সামরিক জান্তাকে অশেষ সাহায্য দিয়াছে। মুক্তিযুদ্ধের বিজয়ের মুখে তারা জাতিসংঘের মারফত আমাদের দেশে হস্তক্ষেপ করিতে চেষ্টা করিয়াছে। পরিশেষে সপ্তম নৌবহর পাঠাইয়া ভীতিপ্রদর্শনপূর্বক মুক্তিযুদ্ধের বিজয়কে পর্যুদস্ত করিতে সচেষ্ট হইয়াছিল।
.
চীনের মাওবাদী নেতৃত্বও মার্কসবাদী লেলিনবাদী(এখানে হবে লেনিনবাদী।) নীতি বিসর্জন দিয়া আমাদের ন্যায়সঙ্গত মুক্তি সংগ্রামের বিরুদ্ধে প্রতিক্রিয়াশীল ইয়াহিয়া চক্রকে সমর্থন দিয়া চলিয়াছে।
.
যদিও আমাদের বিরুদ্ধবাদী ঐ সকল শক্তির চক্রান্ত এ পর্যন্ত ব্যর্থ হইয়াছে, কিন্তু তাদের সে চক্রান্ত থামে নাই। এখনও তারা আমাদের দেশ পুনর্গঠনের কাজে নানাবিধ বিগ্ন(এখানে বিঘ্ন হবে) সৃষ্টি করিতে এবং বহু রক্তের বিনিময়ে অর্জিত স্বাধীনতাকে বিপর্যস্ত করিতে সচেষ্ট থাকিবে। তাই, জাতির মুক্তির এই শুভদিনে সকল গণতান্ত্রিক ও দেশপ্রেমিক শক্তিকে আমরা আহবান করি যে, ঐক্যবদ্ধভাবে এই চক্রান্তের মোকাবিলা করিয়া উহাকে পরাস্ত করুন। স্বাধীন গণপ্রজাতন্ত্রী বাংলাদেশের জয়যাত্রা অব্যাহত রাখুন। 

                                 ……………………..
.
রাশেদুজ্জামান রণ 

শিরোনামঃ টেকনাফ থেকে তেঁতুলিয়া মুক্তিবাহিনী জয়মাল্য নিয়ে এগিয়ে চলেছে
সংবাদপত্রঃ সোনার বাংলা ১ম বর্ষঃ ৪র্থ সংখ্যা
তারিখঃ জুলাই(?), ১৯৭১ 
.
[*সোনার বাংলাঃ সাপ্তাহিক। মুক্তিবাহিনীর মুখপত্র। সরকার কবীর খান কর্তৃক সম্পাদিত এবং কে জি মুস্তফা কর্তৃক সোনার বাংলা প্রেস হতে মুদ্রিত ও প্রাচারিত।]
.
[বাংলার সবুজ-শ্যামল প্রান্তর
টেকনাফ থেকে তেঁতুলিয়া মুক্তিবাহিনী জয়মাল্য নিয়ে এগিয়ে চলেছে (ভ্রাম্যমান প্রতিনিধি)]
.
স্বধীন সার্বভৌম গণপ্রজাতান্ত্রিক বাংলাদেশের অদম্য মনোবলের অধিকারী ও দুর্জয় শপথে মুক্তিযোদ্ধাদের প্রচণ্ড আক্রমণে হানাদার খান সেনারা যতই পর্যুদস্ত হয়ে পালিয়ে যাচ্ছে, ততই দিনের পর দিন মুক্ত অঞ্চলের সীমানা বৃদ্ধি পাচ্ছে। স্বাধীনতার যুদ্ধ প্রায় চারমাস অতিক্রম করতে চলেছে আর সঙ্গে সঙ্গে মুক্তিবাহিনীর শক্তি দিনের পর দিন বৃদ্ধি পেয়ে খান সেনাদের ভীত ও সন্ত্রস্ত করে তুলেছে।
.
আমাদের ভ্রাম্যমান প্রতিনিধি বিভিন্ন রণাঙ্গন পরিদর্শন করে খবর পাঠিয়েছেন মুক্তিবাহিনী বাংলাদেশের সীমান্তবর্তী এলাকা টেকনাফ থেকে শুরু করে তেঁতুলিয়া পর্যন্ত বিস্তীর্ণ এলাকা খান সেনাদের কবল মুক্ত করতে সক্ষম হয়েছে। চট্রগ্রামের বিভিন্ন এলাকায় এখন বাংলাদেশের সবুজ-লাল রঙ্গে রঞ্জিত, সোনালী বংলাদেশের মানচিত্র অঙ্কিত পতাকা শস্য শ্যামল মাটির বুকে দাঁড়িয়ে আছে। ঠাকুরগাঁও মহকুমা, মেহেরপুর মহকুমাও একই গর্বে গর্বিত। এমনকি বাংলাদেশের প্রাণকেন্দ্র ঢাকা নগরীর রেল স্টেশনেও মুক্তিবাহিনী আক্রমণ চালিয়ে একটি সামরিক অস্ত্র বোঝাই ট্রেন ধ্বংস করে দিয়েছে এবং তিনটি বিদ্যুৎ কেন্দ্রে মুক্তিবাহিনীর আক্রমণে ঢাকা শহর গত কয়েক দিন অন্ধকারাচ্ছন্ন হয়ে পড়েছিল। আমাদের কমাণ্ডো(এখানে কমান্ডো হবে) বাহিনী ঢাকা হোটেল ইন্টারকন্টিনেন্টাল সুইমিং পুলের নিকটে, হাবিব ব্যাংক, নবাবপুর রোড,(এখানে কমা হবেনা।) এবং গভর্ণর ভবনে হ্যাণ্ড(এখানে হ্যান্ড হবে।) গ্রেনেড দিয়ে আক্রমণ করে। ফলে ঢাকা শহরে প্রবেশর সকল পথ সন্ধ্যা ৬টা পর্যন্ত বন্ধ করে দেওয়া হয়েছে। পাক সেনারা কমাণ্ডো(এখানে কমান্ডো হবে)দের ভয়ে ঢাকার প্রধান সামরিক দপ্তরটি গভর্ণর ভবন থেকে অধিকতর সুরক্ষিত তেজগাঁও এলাকায় প্রাদেশিক পরিষদ ভবনে স্থানান্তরিত করেছেন।
.
রংপুর জেলার বিভিন্ন রণাঙ্গনে আক্রমন চালিয়ে মুক্তিবাহিনীর কমাণ্ডো(এখানে কমান্ডো হবে)রা হাতীবান্দা(এখানে হাতিবান্ধা হবে।) সেক্টর দখল করে খান সেনাদের তাড়িয়ে দিয়েছে। দিনাজপুরের রণাঙ্গন মুক্ত হয়েছে তিন দিনের প্রতিরোধের পর। যশোর অঞ্চলের পঁয়ত্রিশজন খান(এখানে মনে হয় খানসেনা শব্দটি হবে) মুক্তিযোদ্ধাদের হাতে নিহত হয়েছে। বিদ্যুৎ সরবরাহের প্রাণকেন্দ্র জলঢাকা বিদ্যুৎ কেন্দ্র সাত দিন অবরোধের পর মুক্তিযোদ্ধাদের দখলে এসেছে। উত্তরবঙ্গের বৃহত্তম চিনির কল দর্শনাও এখন মুক্তিবাহিনীর নিয়ন্ত্রণে। পূর্ব রণাঙ্গনে কুমিল্লা জেলার মুরাদনগরে একটি সামরিক দল কয়েকটি নৌকা করে যখন তাদের মনের কুপ্রবৃত্তিকে চরিতার্থ করার জন্য নদী পাড়ি দিচ্ছিল, ঠিক সেই সময় মুক্তিবাহিনীর আক্রমণে একজন মেজর সহ ১৭জন খান সেনা নদীর জল পেট পুরে খেয়ে মৃত্যু বরণ করেছে। আখাউড়া ও ফেনী মহকুমার বিভিন্ন স্থানে আক্রমণ চালিয়ে ১ জন উর্ধ্বতন সামরিক কর্মকর্তাসহ বেশকিছু সংখ্যক খান সেনাদের খতম করে মুক্তিবাহিনীর বিজয় অভিযান অব্যাহত রাখছে।
.
কুষ্টিয়ার নয়নপুরে আক্রমণ চালিয়ে মুক্তিবাহিনীর কমাণ্ডো(এখানে কমান্ডো হবে)রা ২০ জন খান সেনার প্রাণনাশ করেছে। পরে সামরিক হেলিকপ্টারযোগে মৃত খান সেনাদের অন্যত্র সরিয়ে নিতে দেখা গেছে। আক্রমণের ফলে বাজিতপুরে ৫ জন দালাল, ফকিরহাটে ৭ জন ও কুষ্টিয়ায় বেশ কয়েক জন দালাল নিহত হয়েছে।
.
কুষ্টিয়ায় প্রচণ্ড লড়াইয়ের পর মুক্তিবাহিনীর কমাণ্ডো(এখানে কমান্ডো হবে)রা পাকিস্তানি খান সেনাদের একটি অস্থায়ী সামরিক ব্যারাক দখল করে নিয়েছে এবং বেশ কিছুসংখ্যক অস্ত্রশস্ত্রও দখল করেছে।



                                  ……………….




রাশেদুজ্জামান রণ 

শিরোনামঃ হানাদার বাহিনীর শাস্তিদানের জন্য ট্রাইব্যুনাল গঠন করুন
সংবাদপত্রঃ সোনার বাংলা ১ম বর্ষঃ ৪র্থ সংখ্যা
তারিখঃ জুলাই(?), ১৯৭১
.
                           হানাদার বাহিনীর শাস্তিদানের জন্য
                               ট্রাইব্যুনাল গঠন করুন 
                                কে, জি মুস্তফা প্রদত্ত

সাড়ে সাত কোটি মানুষের আবাসভূমি “স্বাধীন সার্বভৌম গণপ্রজাতান্ত্রিক বাংলাদেশ” বিশ্বের মানচিত্রে একটা নতুন রাষ্ট্র হিসাবে চিহ্নিত হয়েছে। বিশ্বের বিবেকসম্পন্ন জাতিসমূহের নিকট বাংলাদেশ স্বীকৃতি লাভ করেছে। শুধুমাত্র সাম্যবাদ, সমাজবাদের ধারক, চীনের মানুষের নিকটই বাংলাদেশের ঘটনাসমূহ কোনো আলোড়ন সৃষ্টি করতে পারে নাই।
.
গণপ্রজাতন্ত্রের ধ্বজা ধরে বিশ্ব মানবতার চিরশত্রু সাম্রাজ্যবাদের এক নম্বর পাণ্ডা মার্কিন সাম্রাজ্যবাদ এবং তিব্বত গ্রাসকারী পররাজ্যলোভী গণতন্ত্রের দুশমন চীন একাধারে বাঙালী নিধন যজ্ঞে সাহায্য সহযোগিতা করে সাধ্যমত নিজের দেশের ধনসম্পদ ও অস্ত্রশস্ত্র দিয়ে কুখ্যাত পাকিস্তান সরকারকে শক্তিশালী করে তুলেছে। বাংলাদেশের স্বাধীনতা যুদ্ধ চারমাস অতিক্রম করে সাফল্যের দ্বারপ্রান্তে এসে হাজির হয়েছে। আর সঙ্গে সঙ্গে এই সাফল্যের সংবাদে টনক নড়েছে আমেরিকা, চীন ও রাশিয়ার। বন্ধ করে দিয়েছে পাকিস্তান সরকারকে সর্বপ্রকার সাহায্য ও সহানুভূতি, জিকির তুলেছে বাংলাদেশের একটি রাজনৈতিক সমাধান চাই। কিন্তু এই জিকিরে কি বাংলাদেশের স্বাধীনতা যুদ্ধ স্তিমিত হবে? হতে পারেনা। যাদের অদৃশ্য হাতের কারসাজিতে বাংলাদেশের স্বাধীনতা পাগল ১০ লক্ষ নিরীহ, নিরস্ত্র মানুষ পশ্চিমা বেনিয়া গোষ্ঠীর প্রতিভূ খান সেনাদের হাতে প্রাণ দিয়ে বাংলার শস্য-শ্যামল প্রান্তরকে রক্তে রঞ্জিত করে তুলেছে এবং তাদেরই প্রাণপ্রিয় নেতা বঙ্গবন্ধু শেখ মুজিবুর রহমান ও বাংলা জাতীয় লীগ প্রধান জনাব আতাউর রহমান খান এখনও খান সেনাদের অন্ধকার কারাগারে নিক্ষিপ্ত। আর ষাট লক্ষাধিক মানুষ প্রাণের ভয়ে পালিয়ে আশ্রয় নিয়েছে বন্ধুরাষ্ট্র ভারতে। বাংলাদেশের স্বাধীনতাকামী মানুষের অনুপস্থিতিতেই তাদের নামে ট্রাইব্যুনাল গঠন করে চরম শাস্তিদানের ব্যবস্থা করে বিশ্বের কলঙ্কজনক ইতিহাসে এক নতুন অধ্যায়ের সূচনা করেছে খান প্রতিভূ গোষ্ঠী। এমনকি বাঙালীদের নয়নমনি বঙ্গবন্ধু শেখ মুজিবুর রহমান ও জনাব আতাউর রহমান খানের জন্যও বিচারের ট্রাইব্যুনাল গঠন করার খবর আমরা পেয়েছি। তাই প্রতিটি বাঙালী মানুষই আতঙ্কে শিউরে উঠেন এই ট্রাইব্যুনাল গঠনের সংবাদ শুনে। বিশ্বের বিবেকসম্পন্ন রাষ্ট্রসমূহ নির্বাক দৃষ্টিতে ইয়াহিয়া খানের এই নাটকীয় ঘটনার দিকে তাকিয়ে আছে। কখন কি ঘটবে, তা বলা মুশকিল।
.
তাই এই সমস্ত হানাদার বাহিনীর কুখ্যাত সামরিক কর্মকর্তাদের শাস্তি বিধানের জন্য বাংলাদেশ সরকারকে একটি বাস্তব পদক্ষেপ গ্রহণ একান্ত প্রয়োজন। স্বাধীন সার্বভৌম গণপ্রজাতান্ত্রিক বাংলাদেশের মুক্তাঞ্চলে একটি বিশেষ ট্রাইব্যুনাল গঠন করে হানাদার বাহিনীর কর্মকর্তাদের বিচার করে, উপযুক্ত প্রতিশোধ গ্রহণ করার জন্য আমরা স্বাধীন সার্বভৌম গণপ্রজাতান্ত্রিক বাংলাদেশ সরকারের প্রতি আবেদন জানাই।


                                  …………………….
.
.
আল নোমান

শিরোনামঃ সম্পাদকীয় (মুক্তিযোদ্ধা লহ সালাম) 
সংবাদপত্রঃ সোনার বাংলা (১ম বর্ষঃ ৬ষ্ট সংখ্যা)
তারিখঃ আগষ্ট, ১৯৭১
সম্পাদকীয়
.
মুক্তিযোদ্ধা লহ সালাম 
ক্ষুধিরাম, তিতুমীর, সূর্যসেনের জন্মভূমি পদ্মা, মেঘনা, তিস্তা, যমুনা প্রন্তরে এগিয়ে চলছে দুর্বার গতিতে ওরা কারা? পশু হানাদার বাহিনীকে সমুচিত শিক্ষা দেওয়ার জন্য কেন ওরা দৃঢ় প্রতিজ্ঞ? মুক্তির নেশায় কেন ওরা পাগল? রক্ত পিচ্ছিল পথে কেন ওরা চলছে। স্বাধীনতা না হয় মৃত্যু কেন ওদের কাম্য? 
.
২৫শে মার্চ ১৯৭১ সাল। অবহেলিত বাংলা তথা সমগ্র পৃথিবীর ইতিহাসে সংযোজিত হলো একটি চরম বিশ্বাসঘাতকতার নির্মম ইতিহাস। বিশ্বাসঘাতক ইয়াহিয়ার হানাদার পশুরা স্তব্ধ করতে চাইলো সাড়ে সাত কোটি মেহনতি, কৃষক, শ্রমিক, ছাত্র, জনতার কন্ঠস্বর। শহর বন্দর গ্রাম গঞ্জে ওরা চালালো রাইফেল, স্টেনগান, ব্রেনগান, মর্টার, কামান, ট্যাংক লুটিয়ে পড়ল লক্ষ লক্ষ নির্যাতিত নিপীড়িত মানুষের শব। রক্ত আর রক্ত। রক্তের বন্যায় ভেসে গেল সোনার বাংলা। ওরা আগুন জ্বালালো গ্রাম হতে গ্রামান্তরে বাংলার আকাশে বাতাসে গুমরিয়ে উঠলো নারীর আর্তনাদ, সন্তানহারা জননীর বুক ফাটা আকুল ক্রন্দন। অত্যাচার ব্যাভিচার নির্যাতনে নিষ্পেষিত জনতার সঞ্চিত ব্যাথা পুঞ্জীভূত হয়ে আগ্নেয়গিরির মতো ফেটে পড়ল তারই ফলশ্রুতিতে।
.
বাংলার বুকে ২৫শে মার্চের ভয়াবহ কালো রাত্রিতে জন্ম নিল বাংলা মুক্তিবাহিনী। ওরা দূর্বার, বিক্ষুব্ধ বাংলার সংক্ষুব্ধ কৃষক, শ্রমিক ছাত্রজনতা। যেকোন তিতিক্ষার মাধ্যমে গ্রহণ করবে মা বোন ভাইয়ের রক্তের প্রতিশোধ। বাংলার শ্যমল প্রান্তরে তাইতো আজ জেগে উঠেছে বীর বাংলার সংগ্রামী মুক্তিযোদ্ধা। লক্ষ লক্ষ শহীদের রক্তে সিক্ত পাকিস্তান আজ মৃত। জন্ম নিয়েছে সেই শহীদী রক্তে পৃথিবীর মানচিত্রে একটি নতুন দেশ বাংলা। সৃষ্টি হয়েছে নতুন ইতিহাস। সেই রক্তাত পিচ্ছিল পথে এগিয়ে চলছে বীর বাংলার সংগ্রামী মুক্তি বাহিনী। লক্ষ কোটি মায়ের অশ্রু আজ আশীর্বাদ ওদের, শহীদী রক্তে লাল পতাকা হাতে নিয়ে বিজয়ের জয়মাল্যে ওরা চলছে ওরা চলবে।
.
আল নোমান

শিরোনামঃ মুজিবের প্রাণনাশের ষড়যন্ত্রের বিরুদ্ধে সারা বিশ্বে আলোড়ন সৃষ্টি 
সংবাদপত্রঃ সোনার বাংলা (১ম বর্ষ ৬ষ্ঠ সংখ্যা) 
তারিখঃ আগষ্ট, ১৯৭১
মুজিবের প্রাণনাশের ষড়যন্ত্রের বিরুদ্ধে সারা বিশ্বে আলোড়ন সৃষ্টি
.
রাশিয়া
সোভিয়েত সরকারের পক্ষ থেকে স্পষ্ট করে পাকিস্তানের জঙ্গী শাসক ইয়াহিয়া খাঁকে জানিয়ে দেওয়া হয়েছে যে, বাংলাদেশের সাড়ে সাত কোটি মানুষের প্রাণপ্রিয় নেতা শেখ মুজিবকে হত্যা করার ষড়যন্ত্র করলে তার পরিণাম মারাত্নক হবে। তাই অবিলম্বে শেখ মুজিবকে মুক্তি দিয়ে আলাপ আলোচনার মধ্যমে বাংলাদেশ সমস্যার একটি রাজনৈতিক সমাধান করার জন্য সোভিয়েত সরকারের পক্ষে থেকে আহবান জানান হয়েছে।
.
অষ্ট্রেলিয়া
পাকিস্তানের জঙ্গী শাসকগোষ্ঠী রাষ্ট্রদ্রোহিতার অভিযোগ এনে বঙ্গবন্ধু শেখ মুজিবের যে বিচার প্রহসনের ব্যবস্থা করেছেন তার প্রতি ঘৃণা প্রকাশ করে অষ্ট্রেলিয়ার সরকার পাকিস্তানকে একটি নোট দিয়েছেন। অষ্ট্রেলিয়ার প্রধানমন্ত্রী মিঃ উইলিয়াম ম্যাকমোহন প্রেসিডেন্টে ইয়াহিয়ার নিকট একটি ব্যক্তিগত বার্তা পাঠিয়ে দুঃখ প্রকাশ করেছেন। 
.
মার্কিন
মার্কিন যুক্তরাষ্ট্র প্রগতিশীল রাজনীতির অন্যতম প্রবক্তা সিনেটর এডওয়ার্ড কেনেডী ও সিনেটর চার্লস পার্সি বলেন- শেখ মুজিবের বিচারের ব্যাপারে মার্কিন সরকার পাকিস্তান সরকারের উপর প্রবল প্রভাব বিস্তার করবে। বঙ্গবন্ধুর প্রাণনাশ হলে পরিস্থিতির বিষ্ফোরণ ঘটবে বলেও তারা মন্তব্য করেন। 
.
বৃটিশ সংবাদপত্র
বৃটিশ সংবাদপত্র ইয়র্কশায়ার পোষ্ট মন্তব্য করেছে, শেখ মুজিবের গোপন বিচার সম্পর্কে সারা বিশ্বে যে আলোড়ন সৃষ্টি করে পাকিস্তান সামরিক জান্তার বিরুদ্ধে যে ধিক্কার তুলেছে তার প্রতি জঙ্গীশাহী কর্ণপাত করলে সুবিবেচনারই পরিচয় দিতেন। পত্রিকাটিতে তীব্র প্রশ্ন তুলে বলা হয়েছে শেখ যদি মানুষ হিসেবে এতই ভয়ংকর ও খারাপ হয় তবে প্রকাশ্য আদালতে বিচার করতে সামরিক কর্তৃপক্ষ কুণ্ঠিত কেন?
.
ভারত
ভারতের প্রধানমন্ত্রী শ্রীমতী ইন্দিরা গান্ধী পাকিস্তান সামরিক জান্তার প্রতি এই মর্মে হুঁশিয়ারি উচ্চারণ করেন যে, পাকিস্তান সামরিক কর্তৃপক্ষ যদি শেখ মুজিবুর রহমানের প্রতি কঠোর ব্যবস্থা গ্রহণ  করে তবে ‘শুধু বাংলাদেশ নয়, তার প্রতিক্রিয়া সারা বিশ্বে গিয়ে পড়বে।‘
.



আল নোমান

শিরোনামঃ সম্পাদকীয় বিশ্ব বিবেক নীরবতা প্রেক্ষিতে
সংবাদপত্রঃ সোনার বাংলা (১ম বর্ষঃ ৬ষ্ঠ সংখ্যা)
তারিখঃ আগষ্ট, ১৯৭১
সম্পাদকীয়ঃ 
.
বিশ্ববিবেক নীরবতার প্রেক্ষিতে
বিশ্বপলিটব্যুরোর বুড়োদের কি ভিমরতী ধরেছে? বাংলার মুক্তিযুদ্ধ সাত মাস অতিক্রান্ত। শরণার্থীদের সংখ্যা ভারতে দিন দিন বাড়ছেই,  তেমনি বাড়ছে আমাদের মুক্তিযোদ্ধাদের গেরিলা তৎপরতা।
.
অনেকেই বাংলার লাল রঙ দেখে গেলেন। শরণার্থীদের বুক ফাটা কান্না শুনে গেলেন। ভালো ভালো কান্নাজড়ানো,  জ্ঞানিকথা কপচানো বিবৃতিও দিয়ে গেলেন। কিন্তু তাদেরকে প্রশ্নঃ এগুলো রসগোল্লা ফিরিস্তি কি সেই জলে পড়া, সাঁতার না জানা সেই হতভাগ্য বালকের প্রতি সেই বুড়োর “জলে নেমেছো ক্যানো বাবা” বলে উপদেশ ঝাড়া নয়? যখন জল থেকে বালককে উদ্ধার করাটা সবচেয়ে প্রথম কর্তব্য তখন এহেন উপদেশ প্রহসন নিশ্চয় নিষ্প্রয়োজন। 
.
কিন্তু তাদের কাছে, না কোন আবেদন বা আজ্ঞে হুজুরের নিবেদন নয়। 
.
বাঙ্গালী জেগেছে-এ কথাটা এখন পুরনো। বাঙ্গালী কোনদিন ঘুমিয়েছিল এবং নির্যাতিত, শোষিত, লাঞ্চিত বন্দি কি কখনো ঘুমায়- তা তাদের অবশ্যই জানা উচিত। আর যদি ঘুমায় কখনো, তাদের জানা উচিত এ তাদের চির জাগ্রত নিদ্রা। বাঙ্গালী জাতির ইতিহাস চিরকালই ঘুম ভাঙ্গানোর ইতিহাস একটা বিশেষ লাল ঐতিহ্য।

.
অতএব তাদেরকে অনুরোধ, তারা আর মিছিমিছি বড় বড় আলোচনা বৈঠক না করে, আশা দিয়েও আর হতাশ করবেন না। এত রক্ত, এত শহীদানের পর পাকিস্তানের ক্রমেই বাংলাকে বেঁধে রাখার অপচেষ্টা করে আমাদের স্বাধীনতা অর্জনকে বিলম্বিত করবেন না।
.
আমাদের এ যুদ্ধ আমাদের প্রিয়তম নেতার সুরে সুর মিলিয়ে বলি- এ সংগ্রাম মুক্তি রসংগ্রাম, এ সংগ্রাম স্বাধীনতার সংগ্রাম। চলছে, চলবে।
.
তবে হ্যাঁ বিশ্ববিবেকের ধুয়া তুলে, শুধু কথা এবং আশা দিয়ে নয় আসুন আমরা সবাই মিলে, কি হিন্দু কি মুসলিম, কি খৃস্টান সব সাম্প্রদায়িকতার উর্ধ্বে উঠে নির্বিশেষ আমাদের এই মহৎ সংগ্রাম যাতে আরো এগিয়ে যায় তার পথকে সুগম করার চেষ্টা করি।
.
আল নোমান

শিরোনামঃ বাংলাদেশ সমস্যার রাজনৈতিক সমাধান প্রসঙ্গে (রাজনৈতিক ভাষ্যকার)
সংবাদপত্রঃ সোনারবাংলা (১ম বর্ষঃ ৮ম ও ৯ম সংখ্যা)
তারিখঃ৩১ অক্টোবর, ১৯৭১
.
বাংলাদেশে আজ রক্তক্ষয়ী স্বাধীনতা সংগ্রাম চলছে। হানাদার পশ্চিম পাকিস্তানী বাহিনীকে বাংলাদেশের মাটি থেকে চিরতরে উৎখাত করে স্বাধীন সার্বভৌম বাংলাদেশ কায়েম করার জন্য স্বর্ণ প্রসবিনী বাংলার বীর সন্তানগণ শত্রুর বিরুদ্ধে লড়ছে। গত ৬ মাসের যুদ্ধে আমাদের বীর মুক্তিযোদ্ধাগণ বাংলাদেশের বিস্তীর্ণ এলাকা মুক্ত করতে সক্ষম হয়েছেন এবং দখলীকৃত এলাকা উদ্ধারের জন্য পালটা আক্রমণ চালিয়ে যাচ্ছেন। এবং সেদিন হয়তো আর বেশি দূরে নয়, যেদিন আমরা স্বাধীন সার্বভৌম বাংলাদেশ ফিরে পাব। ঠিক এই মুহুর্তে বিশ্বের বিভিন্ন মহল বিশেষ করে বৃহৎ শক্তিবর্গসহ কয়েকটি প্রভাবশালী রাষ্ট্র বাংলাদেশ সমস্যার একটি রাজনৈতিক সমাধানের জন্য আহবান জানিয়েছেন। কিন্তু এই রাজনোইতিক সমাধানের কাঠামোটা কি তা কেউ স্পষ্ট ভাষায় বলেননি। বাংলার মানুষের বক্তব্যের প্রতিধ্বনি করে নবগঠিত বাংলাদেশ মুক্তিযুদ্ধ উপদেষ্টা কাউন্সিল ঘোষণা করেছেন, বাংলাদেশ সমস্যার একমাত্র সমাধান পূর্ণ স্বাধীনতা। আমরা সেই রাজনৈতিক সমাধান মেনে নিতে পারি, যাতে বাংলাদেশকে স্বাধীন সার্বভৌম রাষ্ট্র বলে স্বীকার করে নেওয়া হয়। 
.
কারন যারা রাজনৈতিক সমাধানের কথা বলেন, তাদের একটা উপলব্ধি করতে হবে যে কি অবস্থার পরিপ্রেক্ষিতে বাংলাদেশের ৮০ লক্ষ মানুষ দেশ ত্যাগ করে ভারতে আশ্রয়গ্রহণ করেছে এবং কেন স্বাধীনতা ঘোষণা করতে বাধ্য হয়েছে। বাঙ্গালীরা চিরদিন শান্তিপ্রিয় জাতি এবং আওয়ামী লীগও একটি গনতান্ত্রিক রাজনৈতিক দল। তাই তারা ২৫শে মার্চের পূর্বে নিয়মতান্ত্রিক উপায়ে সমস্যার শান্তিপূর্ণ সমাধান করতে চেয়েছিল; কিন্তু খুনি ইয়াহিয়া তা হতে না দিয়ে বাংলার মানুষের উপর শোষণ আর শাসন অব্যাহত রাখার জন্য কুত্তা বাহিনীকে লেলিয়ে দিয়ে পাকিস্তানকে খুন করেছে। তাই নিরীহ নিরস্ত্র নিরাপরাধ ১০ লাখ বাঙ্গালীকে হত্যা করে, দেশত্যাগ করতে বাধ্য কর, লাখো মা বোনের ইজ্জত লোটার পর আর পাকিস্তান নামক রাষ্ট্রের সংগে বাঙ্গালীদের বসবাস সম্ভব নয়। ন্যায্য অধিকারের পরিবর্তে শোষণ অপমান আর অন্যায়ের বিরুদ্ধে বাঙ্গালীরা ন্যায়ের জন্য সংগ্রাম করেছে। অহিংস রাজনীতির অনুসারী দল আওয়ামী লীগ বাধ্য হয়েছে  সশস্ত্র সংগ্রামের পথে নামতে। তাই স্বাধীনতা ঘোষণা করতে হয়েছে। স্বাধীনতার অগ্নিমন্ত্রের শপথ নিয়ে মা বোনের ইজ্জত লুণ্ঠনকারী মানুষের নামধারী বর্বর জানোয়ারদের খতম করার জন্য বাঙ্গালীরা প্রস্তুত। মৃত পাকিস্তানের উপর উঠবে বাঙ্গালীর বাংলাদেশ যেখানে হিন্দু, মুসলমান, বৌদ্ধ, খৃষ্টান, ধনী-দরিদ্রের মধ্যে কোন ভেদাভেদ থাকবে না। গড়ে উঠবে এক শোষণমুক্ত সোনার বাংলা।
.
এত রক্ত, জীবনহানি, সম্পত্তি লুট, ইজ্জতহানির পরও যদি কেউ ভাবেন যে, বাঙ্গালীরা ঐ বেঈমানদের সংগে বসবাস করবে-তারা মস্ত বড় ভুল করবেন। ইয়াহিয়ার রক্ত কলঙ্কিত হাতে খন্ডিত পাকিস্তান বাঙ্গালীরা জোড়া লাগাবে না। আমরা শহীদদের সহিত বেঈমানী করতে পারি না। তাই বাংলাদেশের প্রধানমন্ত্রী জনাব তাজউদ্দিন আহমেদ যথার্থই বলেছেন “লাখো” শহীদের লাশের তলায় পাকিস্তানের কবর হয়েছে। তাই যারা রাজনৈতিক সমাধানের কথা বলেন, তাদের আমরা একথা স্পষ্ট ভাষায় জানিয়ে দিতে চায় যে, বাংলার মানুষ পূর্ণ স্বাধীনতা ছাড়া কোন সমাধান মেনে নিতে রাজি নয়। 
.

আল নোমান

শিরোনামঃ বাংলাদেশ ও জাতিসংঘ 
সংবাদপত্রঃ বাংলার মুখ (১ম বর্ষঃ ৩য় সংখ্যা)
তারিখঃ ২৭ আগষ্ট, ১৯৭১
.
জাতিসংঘ নামে বিশ্বের বুকে একটা আন্তর্জাতিক বিশ্ব সংগঠনের অস্তিত্ব আছে-একথা সংগ্রামী বাংলার মানুষ আজ আর বিশ্বাস করতে চায় না। একদিন তারা জানতো বিশ্ব মানবতার জন্য এ নামে একটা প্রতিষ্ঠান রয়েছে। লীগ অব ন্যাশনস এর পরিবর্তে, সংশোধিত রূপ এই জাতিসংঘ মানব কল্যাণের জন্য অত্যচার নির্যাতন ও মানবীয় শোষণের অবসাণের জন্য কিছু করা অন্তত করার দায়িত্ব নিয়ে প্রতিষ্ঠানের অস্তিত্ব হয়েছে এ বিশ্বাস বাংলাদেশের জনগণের ছিল। কিন্তু আজ আর তারা এ কথা বিশ্বাস করতে চায় না আর চাইবে কিনা তাতেও যথেষ্ট সন্দেহ রয়েছে। 
.
কেননা জাতিসংঘের সফলতার দিকটার চাইতে দূর্বলতার দিকটা, ব্যর্থতার দিকটা অত্যাচারিত, শোষিত, বঞ্চিত, সংগ্রামী বিশ্বের জনতার কাছে বেশি প্রকট হয়েছে। যে আশা নিয়ে , আকাংখা নিয়ে, সাহায্যের তীব্র ইচ্ছা নিয়ে সর্বোপরি মানবতার সেবা পাবার আগ্রহ নিয়ে যখনই তারা হাত বাড়িয়েছে, তখনি জাতিসংঘের সদর মহলের প্রবেশপথে কারো পর্দা ঝুলে পড়েছে। তাহা রিক্তহস্তে করুণভাবে ফিরে এসেছে। বিশ্বের এই সংগ্রামী মানুষেগুলোর সাথে বাংলার সংগ্রামী নরনারীও আজ পর্যন্ত জাতিসংঘের সদর দরজার কাছ থেকে তেমনি ফিরে এসেছে আসছে। হয়তো এমনি আঘাত পেয়ে আরও বহুবার ফিরে আসতে হবে। 
.
মূলতঃ কার্যদৃষ্টে এ কথা স্পষ্ট হয়ে উঠেছে যে, জাতিসংঘ নামে আন্তর্জাতিক এই প্রতিষ্ঠানটি বিশ্বের গুটিকয়েক বড় শক্তির বৈঠিকখানা বিশেষ। চা খাওয়, আড্ডা দেয়া, প্রোয়জনবোধে তাস পাশা খেলার সুন্দর ব্যবস্থা বিশেষ এই জাতিসংঘের সদর দফতরটি। তার কর্মকর্তারা বৃহৎ শক্তিগুলোর হর্তা-কর্তা আড্ডাবাজদের হুকুমের কর্মচারী বিশেষ।
.
এই পরিপ্রেক্ষিতে জাতিসংঘের কাছ থেকে সংগ্রামী বাংলাদেশ কি আশা করতে পারে। পক্ষান্তরে বিশ্বের দুটি ক্ষমতার রাজনীতির নেশায় এমনভাবে মজেছে যে, মানবদরদি, শোষণ-নির্যাতনের বিরোধী বলে পরিচিত এ দুই রাষ্ট্রের বিবেকের সকল অনুভুতির যেন বিলুপ্তি ঘটেছে। অন্যরা আজ মেরুদন্ডহীন প্রাণীবিশেষ। আত্নবিশ্বাস, আত্নশক্তি, ন্যায়বোধ বলতে যে তাদের কিছুই নাই।
.
এদিকে আজকের বিশ্বের বাস্তব অবস্থার পরিপ্রেক্ষিতে বলা যায় যে, যার শক্তি নাই, সম্পদ নাই, আত্নবিশ্বাস নাই, সম্মান ও মর্যাদাবোধ নাই তার কদর নিজের কাছে তো নাই, পরের কাছে তো মোটেও নাই। সম্পদ ও ক্ষমতা এ দুটোই আমোঘ অস্ত্র। এ দুটোর নির্দেশেই সবাই উঠানামা-বসা-শোয়া করছে। জাতিংঘও তাই বৃহৎ শক্তিগুলোর ক্রীড়নক হয়ে কাজ করুক, তাতে তাদের মেরুদন্ড বিবেকহীন অস্থিমজ্জায় বাধে না। বাধবে না। 
.
জাতিসংঘ ও বৃহৎ শক্তিগুলোর বাংলাদেশ নিয়ে খেলার অবস্থাদৃষ্টে এ কথা স্পষ্টভাবে বলা যায় যে, নিজেদের ক্ষমতা ছাড়া তাদের মুক্তি সম্ভব নয়-স্বাধীনতা কখনো আসবে না। স্বাধীনতা সার্বভৌম বাংলাদেশ সরকারের নেতৃবৃন্দের অভিমতও তাই। ইতিপূর্বেই তারা এ কথা স্পষ্টভাবে জানিয়ে দিয়েছেন। 
.
অবশ্য এই ঘৃণ্য, মানবতাবিরোধী মানসিকতার বিরুদ্ধে যে শক্তিশালী রাষ্ট্র ও বিবেকবান মানুষ নাই, তা নয়। তারাও কাজ করছেন। করবেন। তারাই একমাত্র বাংলাদেশের জনগণের বাইরের সম্পদ।
.
মুক্তিযোদ্ধারা মাতৃভূমি থেকে পাক হানাদারদের একে একে খতম করেছে। করবে। তাদের শেষ অপচেষ্টা শীঘ্রই তাদের মৃত্যুমুখী আঘাতে সম্পূর্ণ নির্মূল হবে-এ দৃঢ় বিশ্বাস ও আত্মনিষ্ঠা তাদের রয়েছে। 
.
সাড়ে সাত কোটি মানুষ বিশ্বের বুকে কণিষ্ঠতম জাতি হবে, শোষক গোষ্ঠীকে সাম্রজবাদ ক্রীড়নক শক্তিগুলো উৎখাত করবে বিশ্বের বুক থেকে এ কামনা বাঙংলার প্রতিটি মানুষই করেছে। আর এই জন্য সার্বিক সাফল্য তাদের জন্য সুনিশ্চিত। 
.
.
সৌ রভ

শিরোনামঃ সম্পাদকীয় ( সংগ্রামী নেতৃবৃন্দের প্রতি) 
সংবাদপত্রঃ বাংলার মুখ (১ম বর্ষঃ ৬ষ্ঠ সংখ্যা) 
তারিখঃ ১৭ সেপ্টেম্বর, ১৯৭১
.
                                                সংগ্রামী নেতৃবৃন্দের প্রতি
বাংলার সংগ্রামী সাড়ে সাত কোটি মানুষ আজ এক গুরুত্বপূর্ণ  ঐতিহাসিক সন্ধিক্ষণে উপনীত হয়েছে। সাম্প্রতিক সর্বদলীয় ঐক্যফ্রন্ট স্বাধীনতার সংগ্রামে এক নতুন মোড় দিয়েছে। নতুন রূপ পেয়েছে সংগ্রামী আন্দোলন। এর সাথে সাথে আন্তর্জাতিক রাজনৈতিক বিশ্বেও বাংলাদেশ এক নতুনতর, উজ্জ্বলতর রূপ পেল। বিশ্বের বুকে একটি বলিষ্ঠতম জাতি হিসাবে, ঐক্যবদ্ধ সংগ্রামের প্রতীক হিসাবে বাংলাদেশ শীর্ষ সম্মানের, উপযুক্ত মর্যাদার দাবীদার। সাম্রাজ্যবাদ, মানবতাবিরোধী চক্রকে নস্যাৎ করার ব্যাপারে, উপযুক্ত ব্যবস্থা গ্রহণের প্রস্তুতি নেয়ার জন্য এ সূচনা নতুন দিগন্ত উন্মোচিত করলো।
.
পক্ষান্তরে বাংলার সংগ্রামী জনগন অতি গভীর আগ্রহভরে লক্ষ্য করেছে যে, তাদের নিয়ে তাদের জীবন নিয়ে, মান-ইজ্জত নিয়ে লোলুপ সাম্রাজ্যবাদী গোষ্ঠী, মানবতা বিধ্বংসী চক্র নতুনভাবে ষড়যন্ত্র শুরু করেছে। তাদের এই ষড়যন্ত্র দিনের পর দিন অতি সূক্ষ্মতর পদ্ধতিতে জাল বিস্তার করে চলেছে। আগামী দিনের বাঙ্গালী জাতিকে পঙ্গু করার জন্য, বিধ্বস্ত করার জন্য, পদানত করে রাখার জন্য এই ষড়যন্ত্র সক্রিয়ভাবে কাজ শুরু করেছে। অতি দুঃখের সাথে সাড়ে সাত কোটি মানুষ এও লক্ষ্য করেছে যে, এই ষড়যন্ত্রকারী গোষ্ঠীর সাথে বাংলার মীরজাফরের দল তলে তলে কাজ করে যাচ্ছে। নিজেদের স্বার্থসিদ্ধির জন্যে ও একটি জাতিকে সমূলে নষ্ট করার জন্য তাদের এই হীনতম কাজ অতি জঘন্য ও ঘৃণ্য।
.
এদিকে জাতীয় নেতৃবৃন্দ এই চক্রান্তকারী গোষ্ঠী সম্পর্কে সচেতন থাকলেও এই হীন, জঘন্যতম প্রচেষ্টাকে প্রতিহত করার ব্যাপারে কোন বিশেষ কর্মসূচির মাধ্যমে এগিয়ে আসছেন কিনা তা বাংলার জনগণের জানা নেই।
কুখ্যাত জামাতে ইসলামী, মুসলিম লীগ এবং তাদের লেজুড় রাজাকার বাহিনীকে বাংলার সোনার মাটি থেকে আগাছার মত উপড়ে ফেলার কর্মসূচী বাস্তবায়িত হচ্ছে, এ বড় আনন্দের কথা। কিন্ত স্বাধীনতা সংগ্রামের নামে তলে তলে একশ্রেণীর ছদ্মবেশী কাজ করে যাচ্ছে এবং সমাজের শীর্ষস্থান থেকে তাদের কাজের গতিধারা প্রতিটি সচেতন ও স্বাধীন বিবেকসম্পন্ন নাগরিককেই ব্যথিত করে তুলেছে।
.
স্বাধীনতা সংগ্রামের প্রাথমিক পর্যায় থেকে আজ পর্যন্ত কিছুসংখ্যক বিশ্ববিদ্যালয় ও কলেজ শিক্ষক বাংলাদেশ থেকে বাইরের বিশ্বে ছড়িয়ে পড়েছে। অতি সাম্প্রতিক কালের একটি খবরে জানা যায় যে, আমেরিকার একটি বিশেষ ফাউণ্ডেশন তাদের “ সাময়িক আর্থিক” সাহায্যদানে সাড়ে সাত লক্ষ টাকা দান করেছে। এই দানের কারণ হিসাবে জেনারেল ইয়াহিয়ার অত্যাচার, নির্যাতনের কথা স্পষ্টভাবে উল্লেখ করা হয়েছে। অতিসাধারণ সচেতন নাগরিকও জানেন যে, আমেরিকা এই প্রশাসনে তথাকার কুখ্যাত গোয়েন্দা বিভাগের পরেই প্রভাব বিস্তার করেছে। যে আমেরিকান সাম্রাজ্যবাদী প্রশাসন বাংলার বুকে হত্যালীলার, বাংলাকে বিধ্বস্ত করার কাজে জেনারেল ইয়াহিয়াকে সরাসরি সমর্থন এবং প্রয়োজনীয় আর্থিক ও অস্ত্র সাহায্য দিয়ে আসছে তারই অঙ্গ হিসাবে এই ফাউণ্ডেশন বাংলার শিক্ষাবিদ, পণ্ডিতদের গবেষণায় আর্থিক সাহায্য দিচ্ছে। আর এইসব হতভাগ্য গবেষণাবিশারদরা, পণ্ডিতরা ইতিপূর্বেই সাম্রাজ্যবাদ গোষ্ঠীর দালালী করেছে, ক্রীড়নক হিসাবে কাজ করছে, এ কথা সর্বজনবিদিত। আজ তারা বাংলার স্বাধীনতা সংগ্রামে অংশগ্রহণ দূরে থাকুক, যারা স্বাধীনতাকে নস্যাতকরার জন্য, হত্যাযজ্ঞকে ব্যাপকতর করার জন্য সক্রিয়ভাবে কাজ করেছে তাদেরই অর্থানুকূল্যে বিলাসপূর্ণ জীবনযাপন করার কাজে উঠেপড়ে লেগেছে। তাদের এই জীবন- ঐতিহ্য, বহু পুরনো। বাংলার সংগ্রামী জনতা, জননেতা তাদেরকে ভালো করেই জনেন। কিন্ত আজ পর্যন্তও এইসব জাতি বিধ্বংসীদের ব্যাপারে কোন ব্যবস্থাই গ্রহণ করা হয়নি। আজো যদি করা না হয় তা হলে বাংলার আগামী দিনের স্বাধীনতা কোন পথে মোড় নেবে তা প্রত্যেকের জানা আছে।
.
সৌ রভ

শিরোনাম ( মুক্তি সংগ্রামের নতুন দিক )
সংবাদপত্রঃ বাংলার মুখ ১ম বর্ষঃ ৬ষ্ঠ সংখ্যা 
তারিখঃ ১৭ সেপ্টেম্বর, ১৯৭১
.
                                মুক্তি সংগ্রামের নতুন দিক
অধিকৃত বাংলাদেশ থেকে পাকিস্তানী ইসলামবাহিনী বিতাড়নের জন্য মুক্তিবাহিনী যেমন তৎপর হয়ে উঠেছে,তেমনি তৎপর হয়ে উঠেছেন বাংলাদেশের বিশিষ্ট কূটনীতিবিদরা। বিভিন্ন রাষ্ট্রে নিযুক্ত কূটনীতিবিদরা পাকিস্তানীদের সাথে সম্পর্কছেদ করে বাংলাদেশ সরকার ও জনগণের সংগ্রামের সাথে একাত্মতা প্রকাশ করেছেন এবং একই সাথে তারা কূটনৈতিক সংগ্রামে অবতীর্ণ হয়েছেন।
.
আধুনিক সশস্ত্র সংগ্রামের কূটনৈতিক চালের যে মূল্য নেই এ কথা বলা মুশকিল। বিশেষতঃ বিরোধী শক্তি যদি কোন বিশেষ রাষ্ট্রগোষ্ঠীর কূটনৈতিক আশ্রয়ে থাকে সেক্ষেত্রে সংগ্রামী পক্ষও গ্রহণ করতে হয় অনুরুপ কূটনৈতিক পদ্ধতি। সংগ্রামে প্রচারের ভূমিকার পাশেই কূটনৈতিক মারপ্যাঁচের স্থান নির্ধারিত করা যেতে পারে।
.
অনস্বীকার্য যে বিশ্বের প্রতিটি সংগ্রামী জনসাধারণ আত্মপক্ষ সমর্থন জন্য খুঁজেছে কোন না কোন কূটনৈতিক দিকে ক্ষমতাবান দেশকে। এর অন্যমত কারণ, যে দেশগুলোর স্বাধিকার অর্জনের জন্য সংগ্রাম শুরু করেছে এমন কতকগুলি শক্তির বিরুদ্ধে যে শক্তিগুলোর পেছনে ছিল উপনিবেশবাদী সাম্রাজ্যবাদী পুঁজিবাদী ক্ষমতা। তাই তাদের সংগ্রামে প্রয়োজন হয়েছে অনুরুপ ক্ষমতাবান শক্তির সমর্থন।
.
আমাদের মুক্তি সংগ্রামের প্রথম দিকে আমরা শুধু শত্রুর মোকাবিলা করেছি অস্ত্রে, অন্যদিকে শত্রু শুধু অস্ত্রেই নয়, তার প্রচার মাধ্যমে ও কূটনৈতিক মাধ্যমে বিশ্ববাসীকে প্রকৃত ঘটনা থেকে সম্পূর্ণ দূরে সরিয়ে রাখতে সমর্থ হয়েছে। সমাজতান্ত্রিক বিশ্ব এবং জোটবহির্ভূত তৃতীয় বিশ্ব নামে কথিত শান্তিকামী দেশগুলো শুধু অবাক বিস্ময়ে চেয়ে থেকেছে। কারণ বাংলাদেশের সামগ্রিক ঘটনা তাদের কাছে পৌঁছায়নি। যেটুকু পৌঁছেছিল তা হল জবরদখলকারীর বিকৃতি। আমরা যে গনতন্ত্রে বিশ্বাসী একটি জনগোষ্ঠী ছিলাম এবং আমাদের গণতান্ত্রিক অধিকার খর্ব করে স্বৈরাচারী সরকার যে শোষণকে কায়েম রাখতে চেয়েছে এবং আমাদের ওপর সশস্ত্র সংগ্রাম চাপিয়ে দেওয়া হয়েছে এ কথা জানতে পারেনি বিশ্বের কেউই বরঞ্চ বিশ্ব জনমতের এই ভ্রান্তির সুযোগে সাম্রাজ্যবাদী গোষ্ঠী আমাদের দেশটাকে ও সংগ্রামটাকে তাদের স্বার্থে স্ট্রাটেজিক প্রয়োজনে ব্যবহার করতে চেয়েছে। কূটনৈতিক চালে ফেলে আমাদের বিভ্রান্ত করতে চেয়েছে।
.
কমনওয়েলথে বাংলাদেশের যোগদান করার কথা ঘোষণা করেছে বাংলাদেশ সরকারের বিশেষ প্রতিনিধি জনাব কে, এম, সাহাবুদ্দিন এবং এ জন্যেই জনাব হোসেন আলীকে ভারতে নিযুক্ত বাংলাদেশ হাইকমিশনার হিসাবে গ্রহণ করা হয়েছে। নয়াদিল্লীতে হাইকমিশনারের অফিসও স্থাপিত হচ্ছে।
.
আবার অন্যদিকে বাংলাদেশ সরকার জাতিসংঘের সাধারণ পরিষদ আসন্ন অধিবেশন তাদের প্রতিনিধি পাঠাবার কথাও ঘোষণা করেছেন। সাধারণ অধিবেশনে যোগদানের অন্যতম উদ্দেশ্য জাতিসংঘের সমর্থন অর্জন। 
.
অন্যদিকে এও জানা গেছে যে আসন্ন সাধারণ পরিষদের অধিবেশনে ভারত সরকার বাংলাদেশ প্রশ্ন উত্থাপন করবে। এ ব্যাপারে ভারত সরকার হয়ত সোভিয়েত রাশিয়ার সাহায্য অথবা অনুমোদনও নিতে পারে। রাজনৈতিক মহল এ নিয়ে বেশ সরগম হয়ে উঠেছে।
.
সম্প্রতি কুয়ালালামপুরে অনুষ্ঠিত সপ্তদশ কমনওয়েলথ শারদীয় অধিবেশনে বাংলাদেশের সেনাবাহিনীর বর্বর অত্যাচারের তীব্র সমালোচনা করা হয় তাছাড়াও সিংহল, ফিলিপিন, নেপাল, ইংল্যান্ড প্রভৃতি দেশে বাংলাদেশের মিশন স্থাপিত হতে যাচ্ছে।
.
সমগ্র পরিস্থিতি দৃষ্টে এটুকু আশা করা যায় যে বাংলাদেশের মুক্তি সংগ্রাম তার সর্বাঙ্গিন রুপ পরিগ্রহ করেছে এবং তার আপন অধিকার শুধু দেশের মাঝেই সীমিত রাখবে না বিশ্বের মাঝেই সে তার স্থান করে নেবে। বিশ্বের গণতন্ত্রে বিশ্বাসী শান্তিকামী মানুষের যেমন সমর্থন সে কামনা করছে তেমনি বিশ্বের শোষণ মুক্তির প্রতিটি সংগ্রাম সে করবে সমর্থন।
.
সংগ্রামের যথার্থ মুহূর্তেই সূচিত হয়েছে আমাদের এই কূটনৈতিক তৎপরতা। বাংলাদেশের বিস্তীর্ণ এলাকা আজ হানাদারমুক্ত। বাংলাদেশ সরকার সেখানে তাদের কর্তৃত্ব সম্পূর্ণ বজায় রেখে চালিয়ে যাচ্ছেন প্রশাসন ব্যবস্থা। ঠিক এই পরিস্তিতিতে তার স্বীকৃতির প্রয়োজনে কূটনৈতিক কার্যপদ্ধতি অত্যন্ত প্রয়োজন।
.
তবে এটা ঠিক যে আমাদের এই কূটনৈতিক তৎপরতায় চিনে নিতে হবে আমাদের হিতাকাঙ্ক্ষীদের। কারণ ইতিহাস আমাদের দেখিয়ে দিয়েছে যে মিত্ররুপী শত্রু একটা দেশকে ধ্বংস করে দেয়ার জন্য কিনা করেছে। কূটনৈতিক ফাঁদে পড়ে বাংলাদেশ সমস্যার যে অপঘাত হতে যাচ্ছিল ওই তৎপরতায় প্রমানিত হল যে বাংলাদেশের সংগ্রাম একমুখী নয়। শত্রুর প্রতিটি আস্তানায় হানা দেবে বাঙ্গালার বীর সন্তানরা এবং তারা হবে জয়ী।
.
শুধু দু’চারটি  দেশে নয় এশিয়া, আফ্রিকা, ইউরোপ ও লাতিন আমেরিকার যে দেশগুলো আমাদের সংগ্রামের প্রতি সহানুভূতিশীল সে সব দেশেও আমাদের মিশন স্থাপন করতে হবে এবং কূটনৈতিক বোঝাপড়ার মাধ্যমেই গড়ে তুলতে হবে আমাদের পররাষ্ট্র নীতি।
.
বেসামাল জঙ্গীশাহী আপ্রান চেষ্টা করেছে বাংলাদেশে দালালশাহী প্রবর্তনের। প্রতিক্রিয়াশীল ও ধর্মান্ধ রাজনৈতিক দলগুলোকে এক করে চেষ্টা করেছে দালাল গনতন্ত্র সৃষ্টির। এর পেছনে যুক্তি একটি সেটা হল বিশ্ব জনমতকে বিভ্রান্ত করা। অতএব আমাদের প্রতিটি পদক্ষেপ হবে সংগ্রামী পদক্ষেপ। আমাদের ধরে নিতে হবে যে আমরা প্রতিটি পদক্ষেপ সংগ্রামের সম্মুখীন হচ্ছি এবং যে সংগ্রাম আমাদের ভবিষ্যৎ নির্ধারণ করবে। শত্রুর প্রতিটি গতিবিধি লক্ষ্য রেখে পরিচালিত করতে হবে আমাদের সংগ্রাম কৌশল।
.
সৌ রভ

শিরোনামঃ বাংলাদেশ ও বিশ্ব বিবেক
সংবাদপত্রঃ বাংলার মুখ ( ১ম বর্ষঃ ৬ষ্ঠ সংখ্যা )
তারিখঃ ১৭ সেপ্টেম্বর, ১৯৭১
.
                                 আজকের সংগ্রামী বাংলাদেশ ও বিশ্ব বিবেক
দি ইকনমিষ্ট পত্রিকার চলতি সংখ্যায় বলা হয়েছে যে, অবশেষে প্রেসিডেন্ট ইয়াহিয়া কিছু একটা করলেন। গত সপ্তাহে পূর্ব পাকিস্তানে ফেরত পাঠিয়েছেন এবং তার দায়িত্ব বাঙ্গালী বেসামরিক ব্যক্তি ডাঃ আব্দুল মালিক গভর্নর হিসাবে ও জেনারেল আমীর নিয়াজী সামরিক প্রশাসক হিসাবে ভাগ করে নেবে। একজন সরকারী মুখপাত্র বলেছেন যে, “সেনাবাহিনী এখন বেসামরিক প্রশাসন ব্যবস্থাকে কেবল সাহায্য করেছে।” এবং রোববার ১লা মার্চ হতে ৫ই সেপ্টেম্বরের মধ্যে যারা অপরাধ করেছিল তাদের ব্যাপক ক্ষমা প্রদর্শন করেছেন। অপ্রকাশিত সংখ্যক আটক বাঙ্গালী পুলিশ ও সেনাবাহিনীসহ বহু ব্যক্তিকে মুক্তিও দেওয়া হয়েছে।
.
পশ্চিম পাকিস্তান পিপলস পার্টির নেতা মিঃ ভূট্টো যিনি সামরিক শাসনের বিরুদ্ধে আপন সজাতিতে আক্রমণ রচনা করেছে, বলেছেন যে, একজন অসামরিক গভর্নর নিয়োগ লোক দেখানো মাত্র। অবশ্য এ মন্তব্য কতখানী সত্য এখন বলা কঠিন। ডাঃ মালিকের  মন্ত্রিপরিষদে মুজিবের আওয়ামী লীগের সদস্য গ্রহণ এবং সামরিক কর্তৃপক্ষ তাকে কতখানি ক্ষমতা ব্যবহারের সুযোগ দেবে তার ওপরই নির্ভর করবে অনেকখানি। ডাঃ মালিক মনেপ্রানে বাঙ্গালী নন, ১৯৬৯ সালে ইয়াহিয়ার মন্ত্রিপরিষদে কাজ করার ফলে অধিকাংশ বাঙ্গালী তাকে সন্দেহের চোখে দেখতো।
.
পত্রিকাটিতে আরও বলা হয় যে, নতুন বেসামরিক শাসনকর্তা যদি সাচ্চা হন তাহলে তার এ ভয় দূর করা উচিত যে সাহায্য সামগ্রী মুক্তিফৌজের প্রতি বাঙ্গালীদের সমর্থন নষ্ট করা জন্য ব্যবহার করা হচ্ছে। কোন কোন প্রতিষ্ঠান অবশ্য ঝুঁকি নিয়ে কাজ করেছেন। কিন্ত একটা দাতব্য প্রতিষ্ঠান, অপারেশন ওমেগা, সরকারকে তাদের সামগ্রী দিতে সাহস পাচ্ছে না। এবং তাই তারা পূর্ব পাকিস্তান সীমান্তে নিজেরাই গিয়ে কাজ করতে সচেষ্ট হয়েছে। গত মাসে এদের ফেরত পাঠানো হয়েছিল। এবং রোববার চারজন সদস্য প্রোটিনযুক্ত খাদ্যাদি নিয়ে আবার পূর্ব পাকিস্তানে ঢোকার চেষ্টা করতে তাদের গ্রেফতার করা হয়।
.
পত্রিকাটি মন্তব্য করে যে, প্রেসিডেন্ট ইয়াহিয়া এই পন্থা গ্রহণ করেছেন বিভিন্ন কারণে। মার্কিন অস্ত্র সরবরাহে দ্বিধা দূর করতে হবে তবে পাশ্চাত্য সাহায্য কোনসর্টিয়ামের সাহায্য পাওয়ার জন্য তাকে তাদের অনুরোধ করতে হবে এবং শেখ মুজিবুর রহমানের বিচারের থেকেও সবার দৃষ্টি অন্যদিকে সরানোর চেষ্টা করছেন। কিন্ত আসল ব্যাপার রয়ে যাবে ভারতে আগত ৮৫ লক্ষ শরণার্থীর প্রত্যাবর্তন ও মুক্তিফৌজের সংগ্রাম থামার পর।
.
বৃটিশ গিয়ানার বিরোধীদল পিপলস প্রোগ্রেসিভ পার্টির নেতা ডঃ চেণ্ডি জগলের স্ত্রী ও উক্ত দলের আন্তর্জাতিক সংক্রান্ত বিষয়ের সেক্রেটারী মিসেস জালে জগল বলেন যে, ভারত উপমহাদেশে মানবিক দুর্দশার যে কাহিনী প্রকাশিত হচ্ছে তার গুরুত্ব পশ্চিম দেশগুলো উপলব্ধি করতে পারেনি।
.
তিনি ফোরবেস বানটাহম সরকারকে এ ব্যাপারে ব্যর্থতার জন্য তীব্র সমালোচনা করেন।
.
এক সাংবাদিক সাক্ষাতকারে তিনি বলেন যে, এ মুহূর্তে গিয়ানার উচিত ভারতে আগত ৮০ লক্ষ শরণার্থী প্রত্যাবর্তনের জন্য পূর্ব পাকিস্তানের অবস্থা স্বাভাবিক করার নিমিত্তে পাকিস্তান সরকারের উপর চাপ সৃষ্টি করা ও বিশ্বজনমত সৃষ্টিতে সাহায্য করা।
.
মিসেস জগল বলেন যে অনুষ্ঠিতব্য জতিসংঘের সাধারণ অধিবেশন গিয়ানার উচিত শান্তিকামী দেশগুলোর সাথে এক হয়ে রাজনৈতিক সমাধান ও গণতান্ত্রিক পদ্ধতিতে নির্বাচিত পাকিস্তানী নেতাদের হাতে শাসনক্ষমতা ফিরিয়ে দেওয়ার জন্য চাপ সৃষ্টি করা।
.
বিশ্ব শান্তি পরিষদ রাষ্ট্রসংঘের সাধারণ সম্পাদক উ থানটের কাছে এক স্মারকলিপিতে এই অভিমত প্রকাশ করেছেন যে, বাংলাদেশ সমস্যার একটা রাজনৈতিক সমাধান সম্ভব, যদি তা নিয়ে জনগণের সত্তিকারের প্রতিনিধিদের সঙ্গে এবং বাংলাদেশের জনগণের ভাগ্য নির্ধারণে তাদের অবিচ্ছেদ্য অধিকারের ভিত্তিতে আলোচনা করা হয়।
.
৯ই সেপ্টেম্বর নিউয়র্ক পরিষদের মহাসচিব শ্রী রমেশচন্দ্রের নেতৃত্বাধীন পরিষদের এক প্রতিনিধি দল এবং সমস্ত মহাদেশের অন্যান্য প্রতিনিধিরা উ থানটের হাতে স্মারকলিপিটি অর্পণ করেন।
.
স্মারকলিপিতে বাংলাদেশের নিরস্ত্র অসামরিক নাগরিকদের ব্যাপক হারে হত্যা করার তীব্র নিন্দা করা হয়েছে। স্মারকলিপিতে  বাংলাদেশের জনগণের ক্রমবর্ধমান প্রতিরোধ এবং মুক্তিযুদ্ধের প্রতি পরিষদের সমর্থন জ্ঞাপন করা হয়েছে। 
.
নেপালস্থ পূর্ববঙ্গ শরণার্থী সহায়ক কমিটি এক প্রস্তাবে অবিলম্বে বঙ্গবন্ধু শেখ মুজিবের মুক্তি এবং নির্বাচিত প্রতিনিধিদের হাতে বাংলাদেশের শাসনভার তুলে দেবার দাবী জানিয়েছে। কারণ এই ব্যবস্থার দ্বারাই শরণার্থীদের আবার স্বদেশে ফিরিয়ে নিয়ে যাওয়া সম্ভব হবে।
.
 আর এক প্রস্তাবে বাংলাদেশে পাকিস্তানের জঙ্গীশাহীর বর্বরতা তীব্র নিন্দা করা হয়েছে। নেপালের খ্যাতনামা নেতারা এই সভায় যোগ দেন এবং বাংলাদেশের জনগণের প্রতি অকুণ্ঠ সমর্থন জানান।
.
প্রাত্তন পররাষ্ট্রমন্ত্রী শ্রী ঋষিকেশ সাহা এই সভায় সভাপতিত্ব করেন। বাংলাদেশ সহায়ক তহবিলে ডাঃ কামার্জি একশত টাকা দিয়ে অর্থ সংগ্রহ শুরু করান।
.
যে ঘটনায় কোন দেশের ৮০ লক্ষ মানুষকে পররাষ্ট্রে আশ্রয়ের জন্য চলে যেতে হয় আর সে দেশের আভ্যন্তরীণ সমস্যা বলা যায় না। ভারতে মার্কিন যুক্তরাষ্ট্রের প্রাত্তন রাষ্ট্রদূত অধ্যাপক জন কেনেথ গলব্রেথ এক সংবাদিক বৈঠকে বলেন, পূর্ববঙ্গের বর্তমান পরিস্তিতি আর ভারতে শরণার্থী আসার ঘটনাকে ভিন্ন করে দেখা যায় না।
.
অধ্যাপক গলব্রেথ বলেন, তাঁর ভারত সফর পুরোপুরি বেসরকারী। এর সঙ্গে কূটনৈতিক গুরুত্ব আরোপ করা ঠিক নয়। নিজের সফর সম্পর্কে তিনি বলেছেন, একজন প্রাক্তন রাষ্ট্রদূত এসেছেন ভালোভাবে শরণার্থী সমস্যা অনুধাবন করতে। বাংলাদেশে পাকিস্তানের ভূমিকা সম্পর্কে পর পর কয়েকটি প্রশ্নের উত্তরে তিনি বলেছেন, পাকিস্তানের বিরুদ্ধে নতুন কোন ‘ফ্রন্ট’ খোলার উদ্দেশ্যে তিনি ভারতে আসেন নি তবে তিনি বলেছেন, জনগণের ইচ্ছার বিরুদ্ধে পূর্ববঙ্গে শাসন চালাবার চেষ্টা করলে পাকিস্তানের অর্থনীতির শোচনীয় পরিস্তিতি হবে। শেখ মুজিব সম্পর্কে এক প্রশ্নের উত্তরে তিনি বলেন, শেখ মুজিব গণতান্ত্রিক পদ্ধতিতে নির্বাচিত হয়েছেন তাঁর বিচারকে গণতান্ত্রিক বলে চালানো হলে গণতন্ত্রের ওপর মানুষের আস্থা হারিয়ে যাবে।
.
অধ্যাপক গলব্রেথ বলেন, তাঁর ধারণা, নিরাপত্তা বোধ করলে শরণার্থীরা দেশে ফিরে যাবেন। তাঁর মতে নিরাপত্তার ভাব তখনই ফিরে আসবে যখন তাঁরা নিজেদের শাসনের অধিকার হাতে পাবে এবং নিজেদের ভাগ্য নিজেরাই নিয়ন্ত্রন করতে পারবে। তিনি জানান, তিনি এ ব্যাপারে বাংলাদেশের বুদ্ধিজীবী, হাইকমিশনার ও সরকারের প্রতিনিধিদের সঙ্গে আলোচনা করে এ সিদ্ধান্তে এসেছেন।
.
.
তাসমিয়া তাসিন

সংবাদপত্রঃ বাংলার মুখ ১ম বর্ষঃ ৭ম ও ৮ম সংখ্যা
তারিখঃ ১ অক্টোবর, ১৯৭১
সম্পাদকীয়
.
স্বাধীন বাংলাদেশের বাস্তব সত্য 
বিশ্বের বুকে আজ স্বাধীন ও সার্বভৌম রাষ্ট্র হিসাবে বাংলাদেশ বাস্তব সত্য। বাংলাদেশের যুদ্ধরত সিংহশাবকরা একথা চরমভাবে প্রমাণিত করছেন । বাংলার সশস্ত্র মুক্তিবাহিনী বিশ্বের সাম্রাজ্যবাদ গোষ্ঠীকে হাড়ে হাড়ে উপলব্ধি করাতে পেরেছেন যে, বাংলার বুকে তাদের পাঁয়তারার দিন শেষ হয়ে গেছে । বর্বর পশু সেনাবাহিনীর নেতা জেনারেল ইয়াহিয়াও বুঝতে পেরেছে তার ঘৃণ্য মানসিকতাও বিধ্বস্ত । মানবীয় ও সচেতন বিশ্ব তার সমালোচনায় মুখর । বিশ্ব-ব্রিগেড গড়ে তোলার প্রস্তাব নেওয়া হয়েছে । দিল্লীতে বিশ্ব-সম্মেলনে । বাংলাদেশ সম্পর্কে অন্ধকারে রাখা পশ্চিম পাকিস্তান ও আর অন্ধকারে নয় । বিশ্ব- সম্মেলনে অংশগ্রহণকারী ২৫ টি রাষ্ট্রের নেতৃবৃন্দের পশ্চিম পাকিস্তান প্রতিবাদ পরিক্রম তাদের নতুন চোখ খুলে দিবে । 
.
রাষ্ট্রসংঘের সেক্রেটারী উ থান্টের মুখ খুলেছে । অবশ্য তার মুখ সাম্রাজ্যবাদ গোষ্ঠীরই মুখ একথা স্পষ্ট । চীনেরও মনোভাবের পরিবর্তন (?) ঘটেছে ।  
.
এসবের সাথে বাংলাদেশ সম্পর্কে বিশ্বের রাজনৈতিক চিন্তাধারাও পরিবর্তন হচ্ছে অভূতপূর্বভাবে। এই পরিস্থিতির মধ্যে বসেছে রাষ্ট্রসঙ্ঘের সাধারণ অধিবেশন । বিচারপতি আবু সাঈদ চৌধুরীর নেতৃত্বে সেখানে যোগদান করছেন স্বাধীন ও সার্বভৌম বাংলাদেশ সরকারের একটি প্রতিনিধি দল। উদ্দেশ্য বাংলাদেশের সাড়ে সাত কোটি মানবাত্মার আত্মবিশ্বাস, দৃঢ়তা ও সঙ্কল্পকে জানিয়ে দেয়া । বিশ্ব বিবেককে বুঝানো বাংলাদেশ কি চায় , সেখানে কি ঘটছে । কি ঘটবে । বাংলাদেশের স্বাধীন সার্বভৌম সরকারের স্বীকৃতি বিনাশর্তে বঙ্গবন্ধুর মুক্তি, পশু পাক-সৈন্যদের বাংলার মাটি থেকে সরিয়ে নেয়ার দাবী জানাবেন তারা । পাকিস্তানের বর্বর আক্রমণের বিরুদ্ধে যুগোশ্লাভিয়া, চেকোশ্লাভিয়া, ইরাক, রাশিয়া ও আরো ক’টি দেশ ধিক্কার জানাবেন। বাংলাদেশকে রাষ্ট্রপুঞ্জে গ্রহনের দাবীও তোলা হবে । প্রতিনিধিদল বিশ্বের ক’টি দেশও ঘুরে আসবেন । স্বীকৃতি সাপেক্ষে অস্ত্রের কথাও তুলবেন তারা । 
.
বাংলাদেশ সম্পর্কে পার্শ্ববর্তী রাষ্ট্র ভারত যে মানবীয় দায়িত্বের তাগিদে কাজ করেছেন একথা স্পষ্ট । প্রতিনিধিদল একথাও বুঝবেন । ভারত শরণার্থীদের জন্যে যা করেছেন তা মানবীয় , রাজনৈতিক নয় । এ ব্যাপারে জঙ্গী পশু পাক সরকার যা বলেছেন যা করেছেন তা ভিত্তিহীন, উদ্দেশ্যপ্রণোদিত , সঙ্কীর্ণ মানসিকতা সম্পন্ন বই আর কিছু নয় । একথা বিবেকবান বিশ্ব আজ ভালো করেই জানেন । 
.
একদিকে এই হলো আন্তর্জাতিক বিশ্ব । পক্ষান্তরে বাংলার সিংহশাবকরা অবিরাম সংগ্রাম করে চলেছেন । মুক্ত করছেন মাতৃভুমিকে পাক হানাদারদের কাছ থেকে । দিন দিন তাদের হামলা দুর্বার হচ্ছে । 
.
আজ সংগ্রামী বাংলার যে কন্ঠস্বর তা হচ্ছে পূর্ণ স্বাধীনতা রাজনৈতিক সমাধান নয় । স্বাধীনতা অর্জনের জন্য , বিশ্বের বুকে সাম্রাজ্যবাদ গোষ্ঠীর বিরুদ্ধে দুর্বার গণ-রাষ্ট্রীয় প্রতিরোধ গড়ে তোলার জন্যে চাই অস্ত্র । এ হলো তাদের প্রথম ও সবচাইতে গুরুত্বপূর্ণ দাবী । সাম্রাজ্যবাদ গোষ্ঠী ইয়াহিয়াকে নিয়ে বাংলাদেশের উপর যেভাবে দাবা খেলতে বসেছেন তা নিপাত করতে অস্ত্রের প্রয়োজন। অস্ত্র ব্যাতীত তাদের মরণ কামড়কে প্রতিরোধ করার মতো ক্ষমতা অন্যকিছু আছে কিনা তাদের জানা নেই । মনেপ্রাণে তারা প্রয়োজন বোধে বাংলার সংগ্রামী জনগণের অধিক দান করতেও সম্পূর্ণ প্রস্তুত রয়েছে । 
.
এর বাইরে যদি কেউ কিছু চিন্তা করে থাকেন তা হলে তারা বাংলার সংগ্রামী স্বাধীনতাপ্রিয় জনগণের বাইরের বলেই বিবেচিত হবেন । জনগণের পরম শত্রু বলে বিবেচিত হবেন তারা । এ ব্যাপারে বাংলার সংগ্রামী নেতৃবৃন্দের বলিষ্ঠ ভূমিকারও বিশেষ গুরুত্ব রয়েছে । আজ তাদের নেতৃত্বে বাংলার বুকে যা জাতি গড়ে উঠছে তা শুধু বাংলার নয়, বিশ্বের নিপীড়িত , নির্যাতিত, মানব গোষ্ঠীরও আশা ভরসা । তারা আজ সংগ্রামী বাংলার দিকে তাকিয়ে রয়েছেন । 
.
জাতিসংঘে  প্রতিনিধিদল সংগ্রামী বাংলার সত্যিকার রূপ, মানসিকতা বলিষ্ঠতার সাথে স্পষ্টভাবে তুলে ধরতে পারবেন এ দৃঢ় বিশ্বাস জনগণ পোষণ করছেন ।
.
.
তাসমিয়া তাসিন

এবারের ঈদ
বাংলার আকাশে এবারেও শাওয়ালের চাঁদ দেখা দিয়েছে । আত্মবিশ্বাসের বলিষ্ঠতা, সংগ্রামের দৃঢ়তায় সাড়ে সাত কোটি নাগরিক অধ্যুষিত বাঙ্গালী জাতি তাদের ভাগ্যের ইতিহাসের এক করুণ ও সঙ্কটময় মূহুর্তে সেই শাওয়ালের চাঁদকে স্বাগতম জানিয়েছেন।রমজানেরপূর্ণ কৃচ্ছ সাধনার পর গত শনিবার বাংলাদেশে পবিত্র ঈদ-উল-ফিতর উদযাপন করলেন। বাংলার ঘরে ঘরে এবারের শারদোৎসব যেভাবে পালিত হয়েছে, ঈদ-উল-ফিতরও সেইভাবেই পালিত হয়েছে।ঈদ আনন্দের হলেও, বছরের একটি পুন্যোৎসব হলেও, এবার হয়েছে ত্যাগের, উৎসবের নয়। শারদোৎসবে যেমন এবার বুড়িগঙ্গা-পদ্মা-মেঘনা-যমুনার বুকে বাজনা বাজেনি, বিচিত্র বেশে নারী-পুরুষ, আবাল-বৃদ্ধ-বণিতা নামেনি মিছিল করে তেমনি এই ঈদে ঘরে ঘরে আনন্দের ঢেউ খেলেনি, নতুন পোশাকে নামেনি রাস্তায়, আত্মীয়-স্বাজনের বাড়ীতে যায়নি উন্মুক্ত খুশির মন নিয়ে।বাংলার বুকে বর্বর ইয়াহিয়ার ফ্যাসিবাদী চক্র যে অত্যাচার, যে নির্যাতন, যে করুণ মর্মবিদারক পরাকাষ্ঠা দেখিয়েছে তা সব আনন্দকে সব আশা আকাঙ্খাকে ধূলিসাৎ করে দিয়েছে। বাংলার বুকে আজ এমন কোন ঘর নাই যার স্বজন হারানোর শোক নাই। কি পরোক্ষ, কি প্রত্যক্ষ শোকে শোকে আজ তারা এমন হয়েছেন যে, অত্যাচার, নির্মম নগ্ন পাশবিকতার শিকার পরিণত হয়ে বাংলার প্রতিটি নারী-পুরুষ দুর্জয় শপথে স্বাধীনতা সংগ্রামের অগ্নিমন্ত্রে উজ্জীবিত। প্রতিটি মুহুর্ত, প্রতিটি ক্ষণ, প্রতিটি রক্তের ফোঁটা, মাতৃভূমির মান রক্ষায়, সার্বিক অস্তিত্ব রক্ষায় উৎসর্গীকৃত। অতএব ঈদের উৎসবের জন্যে তাদের স্বাভাবিক অনুভুতিও এর সাথে বিলীন। তারা ইতিহাসের এমন চরম মূহুর্তে বিশ্বের বুকে নিজেদের প্রতিষ্ঠার প্রয়াসে আত্মবলিদানরত।
.
শুধু এবারের ঈদ নয়। বিগত সালের ১২ ই নভেম্বর বাংলার বুকে যে ভয়ঙ্করী দুর্যোগ নেমে এসেছিল যার ফলে ২০ লাখেরও বেশী নর-নারী বাংলার বুক থেকে নিশ্চিহ্ন হয়েছেন, এক বিস্তীর্ণ জনপদ ধূলিসাৎ হয়েছে তার ফলে সেবারও বাংলার মানুষ রমজানের ঈদের পবিত্র সুখ আনন্দ উপভোগ করতে পারেনি। স্বজন হারানোর শোকে তখনো তারা ছিলেন মুহ্যমান।  
.
বাংলার মানুষ আজ যে ত্যাগ ব্রতে উদ্ধুদ্ধ, দেশকে হানাদার জল্লাদ বাহিনীর কবলমুক্ত করার কাজে হাসিমুখে কোরবান দিচ্ছেন তারই মধ্যে তারা এবারের ঈদের স্বরূপ খোঁজার চেষ্টা করেছেন।
.
আকাশে অশ্রুর কুয়াশামুক্ত খুশীর রোশনাই ছড়িয়ে শাওয়ালের চাঁদের অপেক্ষায় বাংলার বীর সিংহ শাবকরা কাজ করছেন, দেশকে মুক্ত করে সে চাঁদের অপেক্ষায় প্রহর গুনছেন আর এক আনন্দ পুলকে দোলায়িত হচ্ছেন এই ভেবে যে, লৌহ শপথ বাস্তবায়িত হলেই তাঁরা ঈদ করবেন। নিজেদের মধ্যে নয়, দুনিয়ার স্বাধীনতাপ্রিয় সংগ্রামী প্রতিটি মানুষের সাথেই তারা ঈদের সত্যিকার আনন্দ আর শুভেচ্ছা বিনিময় করবেন।নিঃস্বার্থভাবে সেই কাজে নিজেদের নিয়োগ করার শক্তি দেয়ার জন্যে বাংলার সাড়ে সাত কোটি মানুষ পরম করুনাময়ের কাছে, সর্বশক্তিমান আল্লাহর কাছে হাত উঠিয়ে প্রার্থনা জানিয়েছেন। এই প্রার্থনা, এই মোনাজাত হয়েছে ভাঙ্গা মসজিদে, উন্মুক্ত ময়দানে, শরণার্থী ক্যাম্পে, হাসপাতালে, গীর্জায়, মন্দিরে সর্বত্র। ছিন্ন বস্ত্রে, কঙ্কালসার দেহে উন্মুক্ত হৃদয়ের এই মোনাজাত বিশ্ববিধাতার কাছে, মানবতার কাছে, স্বাধীনতাপ্রিয় প্রতিটি বিশ্ববাসীর কাছে। 
.
তাই ঈদের সাথে সাথে লক্ষণীয় বিষয় এই যে, স্বাধীনতার অগ্নিমন্ত্রে উজ্জীবিত বঙ্গশার্দুলরা হানাদার পাকদস্যুদের অধ্যুষিত এলাকায় দ্রুতগতিতে নিধন করে চলেছেন একের পর এক। 
.
বিভিন্ন রণাঙ্গন হানাদার বাহিনী মুক্ত হচ্ছে। বাংলার এক প্রান্ত থেকে অপর প্রান্ত পর্যন্ত আত্মবিশ্বাসে ভরপুর মুক্তিবাহিনীর গেরিলারা খুব শীঘ্রই জলে, স্থলে , আকাশে হানাদার দস্যুদের নিশ্চিহ্ন করে দিবেন। এই হলো বাংলাদেশ সরকারের দুর্জয় বলিষ্ঠ শপথ। ঢাকার পতন আসন্ন। চূড়ান্ত বিজয় একান্ত নিকটতর । বাংলার প্রতিটি নারী-পুরুষ জল্লাদমুক্ত, অবাঞ্ছিত অবস্থা থেকে মুক্ত এক স্বাধীন, সার্বভৌম দেশে সুখে শান্তিতে বসবাস করবেন এই হোক তাদের চরমতম ও দুর্জয় বলিষ্ঠ শপথ।
.
.
হিমু নিয়েল

সংবাদপত্রঃ বাংলার মুখ ১ম বর্ষঃ ১০ম সংখ্যা
তারিখঃ ২৬ নভেম্বর, ১৯৭১
.
বাংলার স্বাধীনতা
অশ্রু আর রক্তে
তাজউদ্দীন
.
অশ্রু আর রক্ত । এরই বিনিময়ে দুর্বার গতিতে এগিয়ে চলেছে বাংলার সাড়ে সাত কোটি নর-নারী স্বাধীনতা সংগ্রামে । কালের গতির সাথে সাথে স্বাধীনতার সোনালী সূর্যের ক্ষণটি নিকটতর হচ্ছে। কিন্তু এর জন্য চাই আরো রক্ত, আরো অশ্রু, আরো আত্মত্যাগ, আরো জীবন ও কষ্ট ।
.
গণপ্রজাতন্ত্রী বাংলাদেশ সরকারের প্রধানমন্ত্রী জনাব তাজউদ্দীন আহমদ গত বুধবার জাতির উদ্দেশ্যে এক বেতার ভাষণে এই অভিমত ব্যক্ত করেন । আত্মত্যাগের মহিমায় উজ্জ্বল সংগ্রামী প্রতিটি নারী-পুরুষের কথা উল্লেখ করেছেন তিনি । এই পর্যায়ে শত্রুসংহারের প্রতিজ্ঞা গ্রহণের সঙ্গে সঙ্গে চাই শহীদদের রক্তের উপযুক্ত মর্যাদার বিনিময়ে সমাজ গঠনের দৃঢ় প্রতিজ্ঞা, আত্মপণ। তিনি বলেন, বাংলাদেশের শহরে ও গ্রামে তরুণেরা যে যুদ্ধে লিপ্ত, তা বিদেশী দখলদারদের উত্‍খাত এবং অসাম্য ও সুবিধা ভোগের অবসান ঘটানোর সংগ্রাম । আমাদের আজকের সংগ্রাম সেদিনই সার্থক হবে যেদিন আমরা বঙ্গবন্ধু প্রতিশ্রুত ধর্মনিরপেক্ষ, গণতান্ত্রিক ও সমাজতান্ত্রিক রাষ্ট্র ব্যবস্থা প্রতিষ্ঠা করতে সক্ষম হবো । সমাজের যে ভবিষ্যত্‍ রূপ আজ বাংলাদেশের জনসাধারণ প্রত্যক্ষ করছেন সেখানে সকলে সমাধিকারের ভিত্তিতে রাষ্ট্রীয়, অর্থনৈতিক ও সাংস্কৃতিক জীবন গঠিত হবে এবং উন্নয়ন ও পরিপূর্ণতার সাধারণ লক্ষে উপনীত হবার প্রয়াসে সকলে অংশগ্রহণ করবে ।
.
প্রধানমন্ত্রী বঙ্গবন্ধুকে পাকিস্তানের সামরিক চক্রের হাত থেকে উদ্ধার করার একমাত্র উপায় হিসাবে বাংলাদেশ থেকে হানাদার সৈন্যদের নিষ্ক্রমণের সকল পথ রুদ্ধ করে দেয়ার কথা বলেন । জলে স্থলে অন্তরীক্ষে শত্রুকে আমরা চরম আঘাত হানবো আর তখনই জেনারেল ইয়াহিয়া খান ক্রুর সত্যের মুখোমুখি হবেন ।
.
জনাব তাজউদ্দীন বক্তৃতায় এশিয়ায় গণতন্ত্রের প্রয়োজনীয়তা সম্পর্কে কোন কোন পাশ্চাত্য দেশের নিরাসক্তির কথা উল্লেখ করেন । তিনি বলেন, মনে হয় মানুষ হিসাবে মানুষের মর্যাদার চাইতে এখনো তাঁরা সরকারের স্থিতিশীলতার গুরুত্ব দেন বেশী, এটা শোচনীয় । কিন্তু ভারতকে অর্থ সাহায্যের বিনিময়ে বাংলাদেশের শরণার্থীদের সেখানে স্থায়ীভাবে বসবাসের প্রস্তাব যখন কোন রাষ্ট্র উথ্থাপন করেন তখন আমরা শিউরে না উঠে পারি না । এই প্রস্তাবে গণহত্যা ও তার ফলাফলকে নীরবে মেনে নেয়া হয়েছে । পর্বত প্রমাণ অবিচার ও অন্যায়কে বিনাবাক্যে স্বীকার করে নেয়া হয়েছে এবং ভবিষ্যতে গণহত্যা ও তার ব্যপক বাস্ত্তুত্যাগের পথ প্রশস্ত করা হয়েছে । পাকিস্তানী সন্ত্রাসের ফলে যারা ছিন্নমূল হয়েছেন, তারা অস্থাবর সম্পত্তি নন যে, অর্থের বিনিময়ে তাঁদেরকে হাতবদল করা হবে । সম্মান ও মর্যাদার সঙ্গে নিজ বাসভূমে ফেরার জন্মগত অধিকার তাদের আছে এবং তারা সেখানে সেভাবেই ফিরে আসবেন । আর আমি বলছি যে, তার খুব বেশী দেরী নাই ।
.
প্রসঙ্গত জনাব তাজউদ্দীন আমেরিকার কথা উল্লেখ করেন । বাংলাদেশের এই চরমতম ক্ষণে প্রেসিডেন্ট নিক্সন উপমহাদেশের তথ্য সংগ্রহের জন্যে একটি বিশেষ দল পাঠিয়ে কি উদ্দেশ্য  সাধন করতে চান, এই হলো তাঁর জিজ্ঞাসা । তিনি বলেন, তাঁর দেশের কূটনীতিবিদ ও আইনসভার সদস্যরা অবগত নন এমনকি নতুন তথ্য তিনি জানতে ইচ্ছুক ? লক্ষ লক্ষ বাঙ্গালীকে সুপরিকল্পিতভাবে হত্যা এবং প্রায় এক কোটি মানুষকে বাস্তুত্যাগে বাধ্য করা সত্ত্বেও পাকিস্তান সরকারকে তাঁর প্রশাসন নিন্দা করেনি । এমন তথ্য সংগ্রাহক পাঠিয়ে কি ফল তাঁরা লাভ করতে চান, জানি না । তবে এতে আমাদের সঙ্কল্পের কোন ব্যত্যয় হবে না । সে সঙ্কল্প হল দেশকে শত্রুমুক্ত করে নিজেদের অভিপ্রেত সমাজ ব্যবস্থা প্রতিষ্ঠা করা ।
.
জনাব তাজউদ্দীন মুক্তিসংগ্রামের সাফল্যের কথা উল্লেখ করেন এবং বলেন, দখলদার বাহিনীর বিরুদ্ধে মুক্তিবাহিনীর আক্রমণ যে সর্বক্ষেত্রে তীব্রতর হয়েছে, সেকথা শত্রু মিত্র নির্বিশেষে সকলেই স্বীকার করেছেন । মুক্তিবাহিনী এখন যে কোন সময়ে যে কোন জায়গায় শত্রুকে আঘাত করতে পারে, এমনকি শত্রুর নিরাপদ অবস্থানের কেন্দ্রে অতর্কিতে আক্রমণ চালিয়ে তাকে বিমূঢ় করে দিতে পারে । জলে স্থলে চমকপ্রদ অগ্রগতি ঘটেছে মুক্তিবাহিনীর । নদী পথে হানাদাররা বিপর্যস্ত, মংলা ও চট্টগ্রাম বন্দর প্রায় অকেজো, বাংলাদেশের বিস্তৃত অঞ্চল শত্রুমুক্ত । ক্রমেই অধিকতর এলাকায় গণপ্রজাতন্ত্রী বাংলাদেশ সরকারের কার্যকর প্রশাসন চালু হচ্ছে । আর সৈন্য, সামগ্রী ও মনোবল হারিয়ে শত্রুপক্ষ হতাশায় উন্মাদ হয়ে উঠেছে ।
.
তিনি আন্তর্জাতিক ক্ষেত্রে পাক সামরিক হুঙ্কার দিশাহারা ও কোণঠাসা হয়ে পড়ার কথা উল্লেখ করেন । তিনি বলেন ইসলামাবাদের দুষ্কৃতিকারীরা নিজেদের ভবিষ্যত্‍ সম্পর্কেই সংশয় ও ভীতিগ্রস্ত । বাংলাদেশের জনগণের অপরিমেয় দুর্দশা ঘটাবার সঙ্গে সঙ্গে তারা পশ্চিম পাকিস্তানকেও টেনে নিয়ে গেছেন অর্থনৈতিক ও রাজনৈতিক ভাঙ্গনের দিকে । এখন তারা চায় ভারতের সঙ্গে যুদ্ধ বাধিয়ে একটা আন্তর্জাতিক সঙ্কট সৃষ্টি করতে । তারা আশা করে যে, এমন একটি যুদ্ধ হলে বাংলাদেশের রক্তক্ষয়ী স্বাধীনতা সংগ্রাম থেকে পৃথিবীর দৃষ্টি অন্যদিকে নিবন্ধ হবে । মুক্তিবাহিনীর হাতে তাদের পরাজয়ের গ্লানি গোপন করা যাবে এবং এমন একটা পরিস্থিতির উদ্ভব হবে যাতে তাদের পৃষ্ঠপোষকেরা হস্তক্ষেপ করার সুযোগ পাবে । কিন্তু আমি প্রত্যয়ের সঙ্গে বলছি যে, এর একটি উদ্দেশ্যও সিদ্ধ হবে না । এবং এতে তাদের ভ্রান্তি, অপরাধ ও আত্মঘাতের মাত্রা বৃদ্ধি পাবে মাত্র এবং পাকিস্তানের আত্মবিনাশ সুনিশ্চিত হবে ।
.
সর্বশেষে জনাব তাজউদ্দীন জনগণকে মুক্তি সংগ্রামের বর্তমান পর্যায়কে চুড়ান্ত স্তরে নিয়ে চলার আহবান জানান । যেসব সরকারী কর্মচারী, রাজাকার, পুলিশ বা অন্যান্য ব্যক্তি বিবেকের নির্দেশের বিরুদ্ধে হানাদারদের কাজ করতে বাধ্য হচ্ছেন তাদেরকে সামরিক চক্রের বিরুদ্ধে বিদ্রোহ করার সুযোগ নেয়ার আহবান জানান । শত্রুপক্ষের সঙ্গে যারা স্বেচ্ছায় হাত মিলিয়েছে তাদের শেষবারের মত তিনি জানিয়ে দেন যে, বিশ্বাসঘাতকতার পথ পরিহার করুন । অনুতাপহীন বিশ্বাসঘাতকদের আর তাদের বিদেশী প্রভুদের পরিণতি এক হবে আর তা হল গ্লানিকর মৃত্যু ।
.
.
হিমু নিয়েল

সংবাদপত্রঃ বাংলার মুখ ১ম বর্ষঃ ১০ম সংখ্যা
তারিখঃ ২৬ নভেম্বর, ১৯৭১
.
বাংলাদেশ সরকার ও তার ব্যপক সাফল্য
.
আমাদের স্বাধীন সরকার গঠন করার পর মাত্র কয়েকটি মাস অতিক্রান্ত হয়েছে । দেশের মাটি থেকে একটি বিদেশী শোষকগোষ্ঠির পোষা পেশাদারী সৈন্যদের নিশ্চিহ্ন করার কর্তব্যই আমাদের প্রাথমিক এবং মৌলিক কর্তব্য । এই কর্তব্য সম্পাদনের প্রাথমিক পর্বে আমাদের শক্তি ছিল সীমিত এবং শত্রুপক্ষের তুলনায় একেবারে নগণ্য । বেঙ্গল রেজিমেন্টের সৈন্য, ইষ্ট পাকিস্তান রাইফেলস্ সহ পুলিশ এবং আনসারের সামান্য শক্তিই ছিল আমাদের মুলধন । এই সামান্য শক্তি নিয়ে যে যুদ্ধের সূচনা হয়েছিলো তাকে আজকের বিশ্লেষনে এক অভাবনীয় সাফল্যের সূচনার দারপ্রান্তে পৌছেছে বলে বলতে হয় । কারণ আমাদের সমস্যা ছিলো অস্ত্রের এবং অস্ত্র বিদ্যায় পারদর্শী সুসংহত বাহিনীর । বাহিনী বলতে যে তাৎপর্যময় একটি সামরিক শক্তিকে বোঝায় তা যেমনি ছিলো না, তেমনি ছিলো না প্রয়োজনীয় অস্ত্র ছাড়াও সামরিক যানবাহন এবং সামরিক প্রয়োজনে যোগাযোগের ব্যবস্থা । অপর পক্ষে শত্রু সেনাদের ছিল আধুনিক যুদ্ধোপযোগী সবকিছুই এবং কয়েকটি রাষ্ট্রের অস্ত্র সরবরাহ ও তাদের নিশ্চিত রেখেছে ভবিষ্যত্‍ সম্পর্কে ।
.
বস্তুতঃ এই যুদ্ধের প্রাথমিক পর্যায়ে আমাদের অতি সামান্য সামরিক শক্তি ছাড়া ছিলো সাড়ে সাত কোটি মুক্তিকামী মানুষের নৈতিকসহ সার্বিক সমর্থন । 
.
এই কয়েকটি মাসের ব্যবধানে বহুমুখী সমস্যার মধ্য দিয়ে এগুতে হয়েছে বাংলাদেশ সরকার তথা বাংলাদেশের জনগণকে । একদিকে যেমন সক্ষম যুবকদের এক বিরাট অংশকে যুদ্ধবিদ্যায় ট্রেনিং দিতে হয়েছে অন্যদিকে তেমনি অর্থনৈতিক সমস্যার মোকাবেলা করতে হয়েছে । এছাড়া দ্রুত প্রশাসন ব্যবস্থার প্রবর্তনের সঙ্গে সঙ্গে অস্ত্র সমস্যার সমাধানও করতে হয়েছে । সর্বোপরি বিপর্যস্ত যোগাযোগ ব্যবস্থার মধ্যেও সাড়ে সাত কোটি মানুষের মনে জেগে ওঠা স্বাধীনতার দুর্বার বাসনাকে রক্ষা করতে হয়েছে অতি সন্তর্পণে । সবচেয়ে গুরুত্বপূর্ণ সমস্যা দেখা দিয়েছিলো আন্তর্জাতিক বিশ্বের কাছে আমাদের সংগ্রামের সত্যিকার রূপ তুলে ধরা এবং সমর্থন লাভ ।
.
এই সমস্ত বহুমুখী সমস্যা সত্ত্বেও আমাদের যুদ্ধ সাফল্য আজ বিশ্বের কাছে এক দৃষ্টান্ত হয়ে দাড়িয়েছে ।
.
আন্তর্জাতিক বিশ্ব আমাদের সংগ্রামের সত্যিকার রূপটি যেমন চিনতে পেরেছে তেমনি সর্বক্ষেত্রে নৈতিক সমর্থন লাভ করতে শুরু করেছি আমরা, অন্যদিকে ইয়াহিয়া সামরিক চক্রের সমর্থনকারী দেশগুলো আমাদের বক্তব্যের মৌলিকত্ব অনুধাবনের সঙ্গে ইয়াহিয়া সামরিক চক্রের প্রতি সমর্থন প্রত্যাহার করে আমাদের স্বার্থের অনুকূলে মনোভাবও প্রকাশ করেছে । আমাদের সংগ্রামের এই দিকটিতে বিশেষ সাফল্য ইয়াহিয়া চক্রকে এক বিপর্যস্ত অবস্থায় ফেলে দিয়েছে । প্রশাসন ব্যবস্থায় প্রচলনের সঙ্গে সঙ্গে বহু দেশই আমাদের দূতাবাসের কার্যোপযোগী অফিসগুলো স্থাপিত হয়েছে । এগুলোর মাধ্যমে দেশের অভ্যন্তরীণ অবস্থার সাথে বিশ্বকে পরিচিত করে তোলা সহজ হয়েছে । সামরিক ক্ষেত্রে আমাদের দ্রুত সাফল্যের তথ্য এবং ইয়াহিয়ার বর্বরোচিত অত্যাচারের রূপটি বিশ্বের জনগণের কাছে তুলে ধরা সম্ভব হচ্ছে । এক কথায় আন্তর্জাতিক জনমত গঠনে সর্বতোভাবেই আমাদেরই সাফল্য লাভ সম্ভব হয়েছে ।
.
বর্তমান অবস্থায় সবচেয়ে গুরুত্বপূর্ণ বিষয়ই হচ্ছে আমাদের শত্রুনিধন অভিযান । একটি সামরিক বিষয় এবং সামরিক ক্ষেত্রে আমাদের সাফল্য আজ তর্কাতীতভাবে পাকিস্তানী সামরিক চক্রের ভীতির কারণ হয়ে দাঁড়িয়েছে । পাকিস্তানী সেনাদের নিহতের সংখ্যা উত্তরোত্তর বৃদ্ধি পেয়ে গত এক মাসেই তা হয়ে দাঁড়িয়েছে পাঁচ হাজারেরও বেশী । চলতি মাসের হিসাবে এখন দৈনিক গড়ে দু'শোর মত পাকিস্তানী সেনা মুক্তিবাহিনীর হাতে নিহত হচ্ছে । সার্থক ভাবে গেরিলা যুদ্ধ কায়দা রপ্তের পর আমাদের গেরিলাদের ব্যাপক তত্‍পরতা শুরু হয়েছে এবং তা এখন তীব্রতর হয়ে শত্রুবাহিনীকে একেবারে কোণঠাসা করে ফেলেছে । শত্রুবাহিনী নিজেদের নিয়মিত সৈন্যদের জীবনের ওপর ঝুঁকি না নেয়ার জন্যে যে রাজাকার বাহিনীর সৃষ্টি করেছিলো তাও ভেঙ্গে পড়ছে । দলে দলে রাজাকাররা অস্ত্রসহ আত্মসমর্পণ করছে । অগত্যা পাক সেনাদের রাজাকারদের ওপর নির্ভরশীলতা ছেড়ে দলে নিজেদের পত্যক্ষ সংঘর্ষে এসে লড়তে হচ্ছে এটাই পাক সেনাদের বেশী হারে নিহত হবার কারণ । আমাদের সংগ্রামের সবচেয়ে গুরুত্বপূর্ণ অংশটিতেই আমাদের সাফল্য সবচেয়ে বেশী । গেরিলা তৎপরতার এতো বড় রকমের সাফল্য এর আগে অন্য কোথাও দেখা যায়নি । আমাদের বাহিনীতে সদ্য সামরিক শিক্ষা সমাপ্তকারী অফিসাররা যোগদান করেছেন এরই পত্যক্ষ ফল হিসাবে মুক্তিবাহিনী এই সাফল্য লাভ করছে ।
.
.
নাম প্রকাশে অনিচ্ছুক

সম্পাদকীয়
তোমার স্বপ্ন সফর 
তোমার বাংলা স্বাধীন
জয় নব অভ্যুত্থান

	জয় বাংলাদেশ, জয়বাংলার সাড়ে সাতকোটি সংগ্রামী নরনারীর ত্যাগ, তিতিক্ষা, অশ্রু আর রক্তের। জয় বিম্বের স্বাধীনতা সংগ্রামী জনগণের। বঙ্গবন্ধু বাংলার যে স্বপ্ন দেখেছেন, যে স্বাধীনতা সংগ্রামের জন্য আত্মত্যাগ করেছেন তা আজ সফল

	ভারত আর ভুটানকে বাংলাদেশের স্বীকৃতির জন্যে, গণতন্ত্র, সমাজতন্ত্র এবং সর্বোপরি মানবতার জন্যে আত্মত্যাগ এবং চরম বলিস্টতার জন্যে বাংলার সাড়ে সাত কোটি মানুষ জানাচ্ছেন অন্তরের গভীর শ্রদ্ধা ও কৃতজ্ঞতা। সাম্রাজ্যবাদ গোষ্ঠী, মানবতা বিরোধীদের শেষ গোরস্তান আজ বাংলাদেশ।

	সাড়ে সাত কোটি বাঙ্গালীর আশা আকাঙ্খার স্বাধীন দেশ পৃথিবীর বৃহত্তম গণতান্ত্রিক রাষ্ট্রের স্বীকৃতি পাওয়ার সঙ্গে সঙ্গে মুক্তিবাহিণীর হানাদার সেনা নিধনের অভিযান সাফল্যের দারপ্রান্তে এসে দাঁড়িয়েছে।মুক্তিবাহিণীর সাথে ভারতীয় বাহিনীর যোগদানে যুদ্ধ পরিস্থিতির বৈপ্লবিক পরিবর্তন ঘটেছে। মুক্তিবাহিনী ও ভারতীয় বাহিনীর যুক্ত আক্রমনে হানাদার পাকসেনাদের ঘাঁটিগুলোর পতন ঘটেছে এবং হানাদার সেনারা পিছু হটে যাচ্ছে।

	মুক্তিবাহিনী ও ভারতীয় বাহিনীর মিলিত আক্রমনের মুখে বহু হানাদার পাকসেনা আহত ও নিহত হয়েছে এবং বিভিন্ন অংশে অনেক হানাদার পাকসেনা আত্মসমর্পণ করেছে। 

	পাকিস্তান বিশ্ব সভ্যতার সব রকম ণীতিমালাকে অস্বীকার করে ভাতের বিভিন্ন অংমে বিমান আক্রমন চালিয়ে উপমহাদেশের শ্বান্তিপূর্ণ অবস্থার মধ্যে সংকটের সৃষ্টি করেছে। 

	পাকিস্তানের সামরিকচক্র আমাদের স্বাধীনতার স্বপ্নকে ধুলিস্যাত করবার জন্যে ভারত আক্রমন করেছে। আন্তর্জাতিক হস্তক্ষেপ তথা ঈঙ্গ – মিার্কিন সাম্রাজ্যবাদী শক্তি হস্তক্ষেপের মাধ্যমে অামাদের স্বাধীনতা সংগ্রামকে বানচাল করবার জন্যে এক আন্তর্জাতিক সমস্যা সৃষ্টিতে লিপ্ত হয়েছে পাকিস্তান। বাংলাদেশের সাড়ে সাত কোটি মানুষ যে স্বাধীনতার মন্ত্রে উদ্দিপ্ত তা আন্তর্জাতিক চক্রান্তের জাল ছিন্ন করে বিশ্বের দরবারে যে মর্যাদা অর্জন করেছে তা রক্ষা করতে বদ্ধ পরিকর। জনগণ মুক্তিবাহিনী ও ভবারতীয় বাহিনীকে সর্বাত্মক সাহায্য দিয়ে চলেছে।

	মুক্তিবাহিনী ও ভারতীয় বাহিনীর আক্রমনে পূর্ব রণাঙ্গনে ফেনি, লাকসাম, সিলেট শত্রুকবলমুকাত হয়েছে। উত্তর এবং উত্তর পশ্চিম রণাঙ্গনেও ব্যাপক সাফল্য লাভের খবর পাওয়া গিয়েছে। যশোর ক্যানটনমেন্ট এবং বিমানবন্দরে পাকিস্তান সেনাবাহিনীর পতন ঘটেছে। 

	এছাড়া চট্টগ্রাম জেলার রামগড়, কক্সবাজার, বান্দরবনও শত্রুকবলমুক্ত হয়েছে।
-------------

[বিপ্লবি বাংলাদেশঃ বরিশাল হতে প্রকাশিত একটি সাপ্তাহিক। রফিক হায়দার কর্তৃক চাঁপা প্রেশ হতে মুদ্রিত ও সম্পাদক নুরুল আলম কর্তৃক প্রকাশিত।] 

সম্পাদকীয়
জনযুদ্ধের জনশিক্ষা


	জনযুদ্ধের দুটি দিক আছে। একটি হলো যারা সরাসরি লড়াই করবে, অর্থাৎ ’কম্ব্যাট ফোর্স বা কমান্ডো’। সংখ্যায় তারা জনগনের সামান্য অংশ।আর জনগনের বৃহদাংশ হলো ‘মেটিভেশনাল আর্মি’। তারা জনগণকে বিপ্লব সম্পর্কে সচেতন রাখে, জনগেণের মনোভাব অবিচল রাখতে সাহায্য করে, শত্রুপক্ষকে ভুল বোঝায়, শত্রুপক্ষ সম্পর্কে তথ্য জোগাড় করে, এবং সর্বোপরি কমান্ডোরা যাতে সবরকম সাহায্য পায় তার চেষ্টা করে। এইসব কাজকর্মের মধ্য দিয়ে ‘মেটিভেশনাল আর্মি’ জনগণের বিপ্লবি মনোভাব গড়ে তোলে। ফলে বিপ্লবের কাজ আরো দ্রুততর হয়। আর মেটিভেশনাল আর্মির কার্যকলাপের উপর নির্ভর করে এগোতে থাকে কমান্ডোদের যুদ্ধ ও অন্তর্ঘাতমুলক ব্যবস্থা। 

	বালাদেশের জনযুদ্ধ তথা মুক্তিযুদ্ধেরও এই দুটি দিক রয়েছে। একটি হচ্ছে কমান্ডো তথা মুক্তিযেদ্ধারা, অপরটি হচ্ছে জনগণের বাকি অংশ অর্থ্যাৎ মোটিভেশনাল আর্মি। মুক্তিযোদ্ধারা বাংলাদেশের স্বাধীনতার জন্য হাসিমুখে প্রাণ দিচ্ছে। কিন্তু এসবই বিপল হবে, যদি জনগণ প্রস্তুত না হয়।আর এই প্রস্তুতির জন্য চাই মোটিভেশনাল আর্মি। 

	মোটিভেশনাল আর্মি কারা এবং তাদের ঠিক কি কি করতে হবে। মোটিভেশনাল আর্মিকে বলা যায় প্রস্তুতি বাহিনী। তাদের মোটামুটি কাজ হলো জনগণকে প্রস্তুত করা। এই প্রস্তুতি বাহিনী গঠন করতে হবে আমাদের মধ্য থেকেই। এতে আপনিও আছেন, আমিও আছি, সমগ্র বাংলাদেশ আছে।মোটিভেশনাল আর্মি তৈরি করা ও তাদের কার্যপদ্ধতির কিছু কিছু অংশ এখানে দেওয়া হলো। এগুলির মধ্যে আপনি যা যা করতে পারেন সেগুলি করতে আরম্ভ করুন।

	মোটিভেশনাল আর্মি বা প্রস্তুতি বাহিনীর গোড়াপত্তন হবে তাদের দ্বারাই যারা ব্যক্তিগত জীবনে সৎ ও আদর্শবাদী হবে এবং হাজার বিপদে ভেঙ্গে পড়বেনা। প্রস্তুতি বাহিনীর মনোবল খবই বেশি হওয়া আবশ্যক, কারন তারাই সাধারন লোকদের সাহস যোগাবে। প্রস্তুতি বাহিনীর প্রশাসন সম্বন্ধেও জ্ঞান থাকা প্রয়োজন, যেহেতু অনেক সময়েই তাদের উপর প্রশাসনের দ্বায়িত্ব পড়বে। তাদের হতে হবে কষ্ট সহিষ্ঞু এবং জনগণের সথে মিলে যাবার গুণ থাকা দরকার। সর্বোপরি তাদের থাকবে চারিত্রিক দৃড়তা, সেবাপরায়ণতা এবং সাবধানতা ও গোপনীয়তা অবলম্বন করার ক্ষমতা। 

	এই প্রস্তুতি বাহিনীর সামনে তিনটি দ্বায়িত্ব রয়েছে। প্রথমতঃ প্রস্তুতি, দ্বিতীয়তঃ মুক্তিযোদ্ধাদের সহায়তা করা এবং তৃতীয়ত সংবাদ সরবরাহ করা। প্রথমে জনপ্রস্তুতি সম্পর্কে আলোচনা করা যাক। 

 জনপ্রস্তুতি বলতে আর কিছুই নয়, মুক্তিযুদ্ধের গুরুত্ত্ব ও দ্বায়িত্ব সম্পর্কে জনগণকে ওয়াকিপহাল করে তোলা। তাদের বোঝানো যে এ লড়াই তাদের মুক্তির লড়াই। মুক্তিযোদ্ধাদের সাফল্য হবে জনগণেরই সাফল্য। তাই বাংলাদেশের একমাত্র উপায় হলো মুক্তিসংগ্রামীদের সর্বপ্রকারের সহায়তা করা। তাছাড়া জনগণের দেশপ্রেম জাগিয়ে তুলতে হবে। তাদের জানাতে হবে যে তারা শুধু স্বাধীন বাংয়লাদেশের আশা করবে তাই নয়, তারা সোনার বাংলা তৈরি করবে। বিগত ২৪ বছরের ইতিহাস পর্যালোচনা করে তাদের বোঝাতে হবে কিভাবে পশ্চিম পাকিস্তানী প্রভুরা বাংরাদেশে একটানা অত্যাচার চালিয়েছে। এবং বিশ্বের অন্যান্য মুক্তিযুদ্ধের ফলে কিভাবে অত্যাচারী শাসকদের পতন হয়েছে তা জনসাধারনকে জানাতে হবে, বোঝাতে হবে যে বাংলাদেশে সেইভাবে অত্যাচারী শাসকদের পতন ঘটতে চলেছে।

	এসব কাজ করার জন্য গ্রামে ও শহরে প্রস্তুতি বাহিনী তৈরী করা আবশ্যক। এ দ্বায়িত্ব প্রতিটি বাড্গালীর। আপনিও এগিয়ে আসুন। প্রথমে আপনার প্রতিবেশিকে মুক্তিযুদ্ধে জয়লাভ সম্পর্কে বোঝান। পরে আস্তে আস্তে অঞ্চলবাসীকেই বুঝিয়ে দলে আনুন। দেসাত্ববোধক সঙ্গিত, বিগত শোষণের ইতিহাস, পাক সৈন্যের সাম্প্রতিক বর্বরতার কাহিনী এবং তার বিরুদ্ধে মুক্তিযোদ্ধাদের জয়যাত্রা ইত্যাদি বলে জনগণের দেশপ্রেম জাগ্রত করুন, পাক জঙ্গীশাহীর উৎখাত আরো দ্রুততর করুন। আর লক্ষ্য রাখুন যে আপনার অঞ্চলের প্রতিটি লোক যেন মুক্তিযোদ্ধাদের যথাসাধ্য সাহায্য করে।

	প্রস্তুতি বাহিনীর দ্বিতীয় কাজ হলো মুক্তিযোদ্ধাদের সাহায্য করা। তার জন্য প্রস্তুতি বাহিনীকে জানতে হবে কোথায় মুক্তিযোদ্ধাদের আশ্রয় দেওয়া যেতে পারে, রসদই বা কোথায় পাওয়া যাবে এবং কোন পথে নিরাপদে চলাফেরা করা যায়, ইত্যাদি।

	এ প্রসঙ্গে অনিবার্যভাবেই এসে পড়ে মুক্তিযোদ্ধাদের তৃতীয় দ্বায়িত্ব, অর্থাৎ সংযোগ ও সংবাদ সরবরাহের কথা। এটি অত্যন্ত গুরুত্বপূর্ণ কাজ এবং এর উপরেই মুক্তিফৌজের জয় নির্ভর করবে। এই কাজটি হলো নানা জায়গায় যুদ্ধরত মুক্তিযোদ্ধাদের মধ্যে যোগাযোগ স্থাপন করা, শত্রুসৈন্য সম্পর্কে তথ্য সংগ্রহ করে মুক্তিযোদ্ধাদের তা দেওয়া, এবং মুক্তিফৌজের গুরুত্বপূর্ণ বিজয় বার্তাগুলো জনগণের কাছে পৌছে দেওয়া। 

	এসব ছাড়াও প্রশাসন চালানো, আহতদের সেবা শুশ্রুষা, অন্তর্ঘাতমূলক কার্যকলাপ ইত্যাদি সম্বন্ধে প্রস্তুতি বাহিনীর সুস্পষ্ট ধারনা থাকা আবশ্যক, এবং প্রয়োজন হলেই প্রস্তুতি বাহিনীকে এসব করতে হবে।

	আবার জানাচ্ছি, প্রস্তুতি বাহিনীর মনোবল হওয়া উচিত অত্যন্ত দৃড়। যুদ্ধে ক্ষয়-ক্ষতি থাকেই। কাজেই তাৎক্ষণিক জয়-পরাজয়ে প্রস্তুতি বাহিনী বিচলিত হবেনা। দিনের পর দিন, রাতের পর রাত,তারা জনগণকে বোঝাবে যে, সথ্যের জয়, ণ্যায়ের জয়, মুক্তিযুদেধর জয় অবশ্যম্ভাবী । 

	মনে রাখবেন, আপনার স্বাধীনতা আনবার জন্য মুক্তিযোদ্ধারা যুদ্ধ করছে, হাশিমুখে জীবন দান করছে। তাদের সাহায্যের জন্য আপনার কর্ত্যব্য হলো প্রস্তুতি বাহিনী তৈরি করা। সোনার বাংলার সোনার বাঙ্গালী হতে গেলে আপনার এই কর্ত্যব্যের কথা বুলবেন না।

-------------

সম্পাদকীয়
বাংলাদেশের মুক্তিযুদ্ধ

	বাংলাদেশের মুক্তিযুদ্ধে প্রস্তুতি বাহিণীর কর্তব্য ও ভূমিকা সম্বন্ধে আগেই বলা হয়েছে।েএবার তাদের কর্তব্যগুলি কিভাবে পালন করবে তা জানা দরকার। কিন্তু এটা জানবার আগে বুঝতে হবে যে বাংলাদেশে গেরিলা পদ্ধতির গুরুত্ব ও প্রয়োজনন কতখানি। 

	গেরিলা যুদ্ধের সবচেয়ে দরকারী তিনটি বিষয় হলো সমগ্র জনগণের যুদ্ধে সাহায্য করা, লড়াইয়ের সঠিক স্থান ও কৌশল নির্বাচন করা এবং দীর্ঘদিন ধরে সর্বদাই একটু একটু করে শত্রু নিধন করা। এই তিনটি বিষয় একটু আলোচনা করে দেখা যাক।

	প্রথমে দেখা যাক সমগ্র জনগণকে যুদ্ধে সাহায্য করানোর ব্যাপারটা। এটা জানা দনকার যে গেরিলা লড়াইয়ের মত জনসমর্থনের প্রয়োজন আর কোন যুদ্ধে হয়না। সাধারনতঃ যুদ্ধে সৈন্যবাহিনী লড়াই করে চলে, এবং জনসাধারন তাদের জীবনযাত্রা প্রায় স্বাভাবিকভাবে চালাতে থাকে। কিন্তু গেরিলা যুদ্ধে প্রায় প্রত্যেককেই অংশগ্রন করতে হয়। ভিয়েতনামে দেখাগেছে যে হয়তো কখনো মা বাচ্ছাকে খাওয়াচ্ছে, কখনো বা সে ক্ষেতে চাষ করছে, আবার কখনোবা শত্রুপক্ষের গতিবিধি ক্ষমতা মনোভাব ইত্যাদি সম্বন্ধে তথ্য সংগ্রহ করছে, এমনকি প্রয়োজনে বন্দুকও ঘাড়ে নিচ্ছে।বাংলাদেশের গেরিলা যুদ্ধে এই অবস্থানই ঘটেছে। বর্বর পাক সৈন্য ভেবেছিল যে পাশবিক অত্যাচারের দ্বারা বাঙ্গালীর মুখ বন্ধ করে রাখবে। কিন্তু বিগত ২৪ বছর একটানা পশ্চিমী শোষণের মুখোশ আজ খসে পড়েছে। তাই প্রত্যহ দলে দরে জনসাধারণ মুক্তিফৌজে যোগদান করছে। এই রকম অসাধারণ জনসমর্থনই গেরিলা যুদ্ধে প্রয়োজন।

	দ্বিতীয় বিষয়টি হচ্ছে লড়াইয়ের স্থান এবং কৌশল স্থির করা আবশ্যক। গেরিলা লড়াইয়ে যে ধরনের স্থানের প্রয়োজন তা বাংলাদেশে যথেষ্ট রয়েছে। এইসব স্থান হলো জঙ্গল, পাহাড়, খাল-বিলওয়ালা অঞ্চল ইত্যাদি। এগুলোর সঠিক ব্যবহারের ফলে মুক্তিফৌজ ক্রমাগত জয়ের পথে এগিয়ে চলছে। সেই সঙ্গে যখন যেরকম কৌশল কাজে লাগানো যায়, সেরকম কৌশল নেওয়া হচ্ছে।

	আর তৃতীয় বিষয় হলো দীর্ঘদিন ধ েসর্বদাই একটু একটু করে শত্রুর ক্ষতি ঘটিয়ে যাওয়া। এ ব্যাপারটা অত্যন্ত জটিল। কারণ, সাধারণত যুদ্ধে দেখা যায়যে, যত তাড়াতাড়ি সম্ভব যুদ্ধের মিমাংশা করার চেষ্টা করা হয়। যেহেতু দিনের পর দিন সৈন্যবাহিনীর রসদ অস্ত্র-শস্ত্র যোগান দিয়ে ওঠা অত্যন্ত কষ্টকর। কিন্তু গেরিলারা জনগণেরই অংশ তাই তাদের রসদের অভাব হয়না। সমস্ত জনহণ মুক্তিফৌজের প্রয়োজনীয় রসদ জোগাড় করে দেয়। বাংলাদেশের জনগণও আজ তাই দৃড় প্র্রতিজ্ঞ হয়ে মুক্তিফৌজের পিছনে এসে দাঁড়িয়েছে। সবারই একমাত্র প্রতিজ্ঞা – ‘বাংলা মা’ কে পাক হানাদার বাহিনীর হাত থেকে মুক্ত করবো। 
.
.
মোঃ আহসান উল্লাহ

সংবাদপত্রঃ বিপ্লবী বাংলাদেশ ১ম বর্ষঃ ৫ম সংখ্যা
তারিখঃ ১২ সেপ্টেম্বর, ১৯৭১।
.
বাংলাদেশের মুক্তিযুদ্ধ কি এবং কেন 
মোহাম্মদ আলী খান 
পাকিস্তান প্রতিষ্ঠার পর হতে বাংলাদেশের মানুষ চরম অত্যাচার, শোষণ, উৎপীড়নের বিরুদ্ধে প্রকৃত স্বায়ত্ত্বসাশনের লক্ষ্য অর্জনের মানসে গণতান্ত্রিক অধিকার,অর্থনৈতিক এবং সামাজিক অগ্রগতি সাধনের জন্য অবিচল প্রচেষ্টা চালিয়ে গেছেন। দীর্ঘদিন এই স্বাধিকার আন্দোলন পরিচালনা করতে কৃষক, শ্রমিক, ছাত্র, জনতা অত্যাচার, নিপীড়ন, লাঞ্ছনা, নিষেধাজ্ঞা, গ্রেপ্তার এবং সামরিক আইনের বহু বাধাকে উপেক্ষা করেছে। বাংলার জনগণের ইস্পাত কঠিন দৃঢ়তাকে ধ্বংস করার জন্য প্রতিক্রিয়াশীল জালেমরা বারবার ট্যাঙ্ক, কামান ও বোমারো বিমান ব্যবহার করে ব্যাপক নরহত্যা ও ধ্বংসের প্লাবন বইয়ে দিয়েছে। অত্যাচারী নরখাদক বর্বর পশুর দল নির্মমভাবে হত্যা করেছে লক্ষ লক্ষ নিরীহ নারী পুরুষ শিশুকে, লক্ষ লক্ষ বাড়ি ঘর ছাই করে দিয়েছে। ওরা লুট করে নিয়েছে আমাদের সুখের সংসার। শ্মশান করেছে সোনার বাংলা , ধ্বংস করেছে আমাদের সাংস্কৃতিক ঐতিহ্য , ভেঙ্গে দিয়েছে অর্থনৈতিক কাঠামো। 
.
গনপ্রতিনিধিগন কখনো পাকিস্তান হতে বাংলাদেশেকে বিচ্ছিন্ন করতে চাননি। কিন্তু গণতান্ত্রিক পদ্ধতিতে স্বায়ত্ত্বশাসনের দাবীকে অস্বীকার এবং নির্মমভাবে প্রতিহত করার উদ্দেশ্যে বর্বর সামরিক আক্রমণ শুরু করার পরেই তাঁরা গণপ্রজাতান্ত্রিক বাংলাদেশের প্রতিষ্ঠা ঘোষণা করেন। 
.
তাই বাংলাদেশের সাড়ে সাত কোটি বাঙালি আজ পাকিস্তানী হানাদারদের বিরুদ্ধে স্বাধীনতার দুর্জয় বিপ্লবী সংগ্রামে লিপ্ত। এই বিপ্লবী যুদ্ধের মাধ্যমে বাঙালিরা তাদের রাজনৈতিক ও অর্থনৈতিক স্বাধীনতার চূড়ান্ত রূপ দেবে। 
.
যুগে যুগে বিভিন্ন দেশের আপামর জনসাধারণ অত্যাচার, অন্যায়, জালেম, শোষকের বিরুদ্ধে নিরুপায় হয়ে মুক্তিযুদ্ধ ঘোষণা করেছে । আজও কয়েকটি দেশে সাম্রাজ্যবাদী, শোষণের বিরুদ্ধে প্রচণ্ড মুক্তিযুদ্ধ ঘোষণা চলছে। আমরা বাঙ্গালীরাও বিশ্বের ইতিহাসে এই চরম শিক্ষাকে গ্রহণ ক্করতে বাধ্য হয়েছি, ভবিষ্যতেও অত্যাচারী শোষিত মুক্তিকামী মানুষ তার রাজনৈতিক, অর্থনৈতিক মুক্তির জন্য এই চরম ও পরম পথকে বেছে নিতে বাধ্য হবে। 
.
মুক্তিযুদ্ধ কি ? মুক্তিযুদ্ধ কেন ? কীভাবে মুক্তিযুদ্ধে জয়যুক্ত হতে হয় একথা বুঝতে পারলে, শিখতে পারলে যতদিনই মুক্তি চলুক না কেন, যত বাধাই আসুক না কেন, তা দেখে হতাশ হয়ে পরার কারণ নেই। মানুষ তখনই হতাশ হইয়ে পড়ে যখন সে এমন কিছুর সম্মুখীন হয় যা তার কাছে অপ্রত্যাশিত। যদি মুক্তিযুদ্ধ সম্পর্কে মুক্তিযোদ্ধার মনে একটা সুস্পষ্ট ধারনা থাকে তবে মুক্তির পথে চলতে কোনদিনই তাঁরা নিরাশ হয়ে পড়বে না। যতই তাদের ধারনা সুস্পষ্ট হবে ততই তাদের প্রেরনা বাড়বে । ভাবাবেগের দ্বারা মুক্তিযুদ্ধ হয় না। রাইফেল চালাতে জানলেই মুক্তিযোদ্ধা হওয়া যায় না। মুক্তিযোদ্ধাকে মনে প্রানে অবশ্যই বিপ্লবী হতে হবে। কেন আজ তাকে এই চরম পরম পথকে বেছে নিতে হয়েছে তা ভালভাবে হৃদয়ংগম করতে হবে। বিপ্লবী যোদ্ধার বড় অস্র হচ্ছে তার বিপ্লবী প্রেরনা, বৈপ্লবিক কর্মতৎপরতা। বিপ্লবী যোদ্ধাকে অস্ত্র হাতে তুলে দিতে হয় না। শত্রুর কাছ থেকে বিপ্লবী অস্ত্র কেড়ে নেয়। 
.
ইংরেজি ভাষায় revolution মানে পরিবর্তন। কিন্তু প্রশ্ন হচ্ছে যেকোনো পরিবর্তনকেই কি বিপ্লব বলা চলে? একটি গভর্নমেন্টের পরিবর্তন বা মন্ত্রিদলের পরিবর্তনকে কি বিপ্লব বলবো ? না এসব বিপ্লব নয়, কারণ এতে জাতীয় জীবনধারার পরিবর্তন ঘটে না। জাতীয়, রাজনৈতিক, অর্থনৈতিক, সাংস্কৃতিক জীবনের গণমুখী পরিবর্তন ঘটে না। আইয়ুব খা জনগণের দেওয়া চাকুরী, অস্ত্রশস্ত্র, জনগণের কষ্টার্জিত অর্থে গড়া সৈন্যবাহিনীকে অপব্যবহার করেছে নিজের এবং শোষক দুর্নীতিপরায়ণ ব্যবসায়ী ও সরকারী কর্মচারীদের স্বার্থে। জাতীয় জীবনে গণমুখী মূলগত পরিবর্তন ঘটেনি। 
.
বিপ্লবের ফলে যে পরিবর্তন আসে তা মূলগত পরিবর্তন। জনগণের রাজনৈতিক, অর্থনৈতিক, চারিত্রিক জীবনের মূলগত পরিবর্তনে নিয়মতান্ত্রিক, স্বাভাবিক পথ যখন বন্ধ হয়ে যায়, তখন নির্যাতিত, বঞ্চিত মানুষকে অস্ত্র ধারন করে বিপ্লবের পথে সমস্ত বাধাকে ধ্বংস করে এগিয়ে যেতে হবে। শোষণের সমস্ত উৎস মুখ ধ্বংস করতে হবে। জাতীয় শ্ত্রুদের নির্মূল করতে হবে। সেই জন্যই রক্তপাত বিপ্লবের একটা অঙ্গ হয়ে দাঁড়ায়। সামান্য ২/৪ টি নগণ্য পরিবর্তনকে বিপ্লব বলা চলে না। 
.
বাংলার মানুষ স্বাভাবিক পথে বাঁচতে চেয়েছিল। চেয়েছিল নিয়মতান্ত্রিক সংগ্রামের মাধ্যমে শোষণ, অত্যাচার, অবিচার, জুলুমের হাত থেকে রেহাই পেতে। কিন্তু প্রতিক্রিয়াশীল পাকিস্তান সরকার এবং তাদের তল্পিবাহক দালালেরা বারবার সে নিয়মতান্ত্রিক সংগ্রামের পথে বিভিন্ন কায়দায় বাধার সৃষ্টি করেছে এবং নির্মম অত্যাচারের মাধ্যমে সংগ্রাম বন্ধ করার চেষ্টা করেছে। তাই বাংলার জনগণের রাজনৈতিক মুক্তি এবং শোষণহীন সমাজব্যবস্থা গঠনের জন্য অস্ত্র হাতে গর্জে উঠতে বাঙালিরা বাধ্য হয়েছে। দেশীয় শাসকবর্গের বিরুদ্ধে বিপ্লব সৃষ্টি করে নতুন সমাজ ব্যবস্থার জন্য বিপ্লব করা অপেক্ষাকৃত সহজ কাজ। কিন্তু প্রথমে বিদেশী শক্তিকে অপসারিত করা এবং তারপর নতুনতর সমাজ ব্যবস্থা সৃষ্টি করা সত্যিই আরও কঠিন কাজ। বাংলাদেশের মুক্তিযোদ্ধাদের সম্মুখে তাই আজ কঠিন অগ্নিপরীক্ষা। প্রথমতঃ বিদেশী পাকিস্তানী হানাদার বাহিনীকে বিতাড়িত করা, দ্বিতীয়তঃ বাংলাদেশের বঞ্চিত অবহেলিত মানুষের জন্য শোষণহীন সমাজব্যবস্থার সৃষ্টি করা। 
.
মোঃ আহসান উল্লাহ

সংবাদপত্রঃ বিপ্লবী বাংলাদেশ ১ম বর্ষঃ ৮ম সংখ্যা
তারিখঃ ১০ অক্টোবর,১৯৭১। 
সম্পাদকীয়ঃঅবরোধ 
.
মুক্তিযুদ্ধের জন্য প্রস্তুতি যেমন বিশাল হওয়া দরকার, তেমনি দরকার জনগণকে বিপ্লবের মূল তথ্যটা বোঝানো। সব দেশের মুক্তিযুদ্ধ একইভাবে পরিচালিত হয় না। স্থান কাল পাত্র ভেদে মুক্তিযুদ্ধের চেহারা পাল্টায়। বাংলাদেশের মুক্তিযুদ্ধও তার নিজস্ব কায়দায় চলছে। 
.
বাংলাদেশের মুক্তিযুদ্ধের ইতিহাস সম্পূর্ণ ভিন্ন ধরনের। এটার গোড়াপত্তন হয়েছিল গণতান্ত্রিক বিপ্লবের মধ্য দিয়ে। সম্পূর্ণ গণতান্ত্রিক পদ্ধতিতে যারা নির্বাচনে জয়ী হলেন, তাঁদের সরকার তৈরির সুযোগ দেওয়া হল না। উপরন্তু, সামরিক শাসনকর্তারা সৈন্য দিয়ে গণতান্ত্রিক বিপ্লবকে দমাতে গেলেন। ফলে রাতারাতি গণতান্ত্রিক বিপ্লব পরিবর্তিত হয়ে গেল মুক্তিযুদ্ধে। কাজেই বাংলাদেশের মুক্তিযুদ্ধকে অন্যান্য দেশের মুক্তিযুদ্ধের সাথে তুলনা করা যায় না। 
.
যখন গণতান্ত্রিক বিপ্লব রূপান্তরিত হয়ে গেল সশস্ত্র বিপ্লবে, তখন প্রয়োজন ছিল আত্মরক্ষা করার। কারণ মুক্তিবাহিনী গড়ে তুলবার জন্য লোক, অস্ত্র, রসদ, আশ্রয় ইত্যাদি প্রয়োজন। এখন মুক্তিবাহিনী এক সুসংগঠিত বাহিনী হয়ে উঠেছে । তাই এবার চলছে প্রত্যাঘাতের পালা। 
.
এই প্রত্যাঘাত করবার দুটি পথ আছে। প্রথমতঃ সরাসরি যুদ্ধ ও অন্তর্ঘাত, দ্বিতীয়তঃ অবরোধ ও অসহযোগ। যুদ্ধ, অন্তর্ঘাত ও অসহযোগ সম্পর্কে প্রায় সবারই কিছু ধারণা আছে। কিন্তু অবরোধই হবে বাংলাদেশের বিপ্লবের প্রধানতম অস্ত্র এবং অবরোধের পর্ব ও বিভিন্ন কৌশল সবাইকে জানতে হবে। শেখ মুজিব একবার বলেছিলেন, আমরা ওদের ভাতে মারবো, আমরা ওদের পানিতে মারবো। সম্ভবতঃ কেউ ধারনাই করতে পারেনি যে কয়েক মাস পরেই এই কথাটি এক চরম সত্য হয়ে দাঁড়াবে। 
.
সাধারণ যুদ্ধে যে অবরোধ সৃষ্টি করা হয় তার সাথে মুক্তিযুদ্ধের অবরোধ সৃষ্টির এক মূলগত অভ্যাস আছে। তা হলো সাধারণ যুদ্ধে একটি বিশেষ গুরুত্বপূর্ণ স্থানে অবরোধ সৃষ্টি করা হয়। কিন্তু মুক্তিযুদ্ধ যেহেতু দখলকারী সৈন্যের বিরুদ্ধে চালানো হয়, সেহেতু মুক্তিযোদ্ধারা সমগ্র দেশ জুড়ে অবরোধ সৃষ্টি করে। এ অবরোধের মূল লক্ষ্য হল শত্রুকে রসদ যোগাড়ের পথ সম্পূর্ণ বন্ধ করে দেওয়া। 
.
এই অবরোধে শত্রুকে শুধু ঘিরে রাখাই যথেষ্ট নয়। প্রয়োজন হয় রাস্তা উড়ানোর, ব্রিজ ভাঙ্গার, বন্দর আক্রমণ করার এবং সর্বোপরি বিমান চলাচল ব্যাহত করার। বাংলাদেশের মুক্তিসংগ্রামে এই সব পদ্ধতি সফলভাবে অনুসৃত হচ্ছে। 
.
তাছাড়া অবরোধের সাথে অসহযোগ চালানো দরকার। বাংলাদেশের ধান, পাট, ইত্যাদি কৃষিজ দ্রব্য যার উপর পশ্চিম পাকিস্তানের অর্থনৈতিক কাঠামো গড়ে উঠেছে। সেগুলো যাতে পাক হানাদারদের হাতে কিছুতেই না পড়ে তার জন্য সতর্ক থাকা দরকার। চাষী ভাইদের চেষ্টা করতে হবে যাতে তাঁরা ধান পাট ইত্যাদি কৃষিজ দ্রব্য মুক্তাঞ্চলে মুক্তি ফৌজের কাছে পৌঁছে দিতে পারেন। এ কাজে তাঁরা মুক্তিফৌজের সহায়তা পাবেন। 
.
একইসঙ্গে অসহযোগ ও অন্তর্ঘাতমূলক কার্যকলাপ চালাতে পারলে অবরোধ সম্পূর্ণতর হবে। তখন দখলকারী সৈন্যরা বাইরের থেকেও কোন সাহায্য পাবে না, ভেতর থেকেও কিছু সংগ্রহ করতে পারবে না। 
.
অন্তর্ঘাতমূলক কার্যকলাপ যথা ট্রেন ওড়ানো, রাস্তা ভাঙ্গা, ব্রিজ ওড়ানো ইত্যাদি করতে গেলে প্রথমে প্রয়োজন বিভিন্নধরনের বিস্ফোরক ও তাদের ব্যবহার সম্পর্কে জ্ঞান লাভ করা। পরে সে সম্বন্ধে বিস্তারিত আলোচনা করা হবে। 
.
মুক্তিযুদ্ধের অবরোধের প্রকৃতি বিচার করলে দেখা যায় যে, তা অত্যন্ত দীর্ঘস্থায়ী। পৃথিবীতে এমন দেশও আছে যারা বিগত বিশ বছর ধরে মুক্তিযুদ্ধ চালাচ্ছে। প্রয়োজন হলে বাংলাদেশেও সেরকম করা হবে। এ এক সুদীর্ঘ সুকঠিন সংগ্রাম। এ সংগ্রামে আমাদের জিততেই হবে। 
.
মোঃ আহসান উল্লাহ

সংবাদপত্রঃ বিপ্লবী বাংলাদেশ ১ম বর্ষঃ ৮ম সংখ্যা
তারিখঃ১০ অক্টোবর,১৯৭১।
.
রাজনৈতিক সমাধান
মেহেরুন আমিন 
দ্বিতীয় বিশ্বযুদ্ধে অক্ষশক্তি হিটলারের নেতৃত্বে রুশ-জার্মান অনাক্রমন চুক্তি লঙ্ঘন করে সোভিয়েত রাশিয়া আক্রমণ করে। ইয়াহিয়ার পূর্বসূরি হিটলারের দৃঢ় বিশ্বাস ছিল যে মাত্র দুসপ্তাহের মধ্যে মস্কোর ক্রেমলিন প্রাসাদে বিজয়োৎসব পালন করবে। রাশিয়া অভিযানই ত্বরান্বিত করল নরপশু হিটলারের বিপর্যয়। ঘটনা প্রবাহ তাকে ও তার মিস্ট্রেস এফা ব্রাউনকে বার্লিন শহরের আন্ডারগ্রাউন্ডেই আত্মহত্যা করতে বাধ্য করে। ইতিহাসের এক নির্মম ধ্বংসলীলা ও হত্যাকাণ্ডের নাটকের যবনিকাপাত দ্রুততর হল। 
.
১৯৭০ সালের নির্বাচনে পাকিস্তান নামক এক রাষ্ট্রের অবিসম্বাদিত নেতা নির্বাচিত হলেন বাংলার প্রানপ্রিয় নেতা বঙ্গবন্ধু শেখ মুজিবুর রহমান। সারা পৃথিবী শ্রদ্ধাবনত হৃদয়ে মেনে নিল নির্বাচনের রায়। ক্ষমতা লোলুপ পিণ্ডির জঙ্গিশাহী, মুষ্টিমেয় পুঁজিপতি ও কতিপয় পা চাঁটা রাজনৈতিক দালাল সহ্য করতে রাজি হল না জনতার নির্বাচনী রায়। শুরু হল আদি ও অকৃত্রিম পাকিস্তানী মার্কা ষড়যন্ত্র। নেতৃত্বে নেমে এল সেনাপতি ইয়াহিয়া ও তার জঙ্গি দোসর হামিদ, টিক্কা, নিয়াজি, ওমর, পিরজাদা। এদের সঙ্গে দালালির হাত বাড়াল ভুট্টো, কাইয়ুম ও অন্যান্য। ইয়াহিয়া রেডিও মারফত ১ মার্চ জাতীয় পরিষদের প্রথম অধিবেশনের তারিখ অনির্দিষ্টকালের জন্য স্থগিত ঘোষণা করল। উত্তরে জাতির পিতা শেখ মুজিব বাংলাদেশব্যাপী অহিংস অসহযোগ আন্দোলন শুরু করলেন। আন্দলনের স্বতঃস্ফূর্ত গতি ও ব্যাপকতা ঘাবড়ে দিল জংগিশাহিকে এবং তাই “মুজিব-ইয়াহিয়া” দীর্ঘ আলোচনার ভণ্ডামির মাধ্যমে সমর প্রস্তুতি সম্পূর্ণ করে ২৫শে মার্চ রাতে নরঘাতক টিক্কা কে লেলিয়ে দেয়া হল তেইশ বৎসরাধিক নির্যাতিত, নিপীড়িত, শোষিত সাড়ে সাত কোটির এক মানবগোষ্ঠীকে নিশ্চিহ্ন করে দিতে। লাখো লাখো নিরীহ, নিরস্ত্র মানুষ পৃথিবী থেকে চিরবিদায় নিল। ভস্মীভূত হয়ে গেল বাংলার জনপদ ও গ্রামগুলো। নব্বই লক্ষ লোক নিজ দেশের ভিটে মাটি ছেড়ে প্রতিবেশি রাষ্ট্র ভারতে আশ্রয় নিল। হাজারো হাজারো মা-বোনের ইজ্জত লুটে নিল ইয়াহিয়ার পশ্চিমা সেনাবাহিনী। ইয়াহিয়া গ্যাং ঠিক হিটলারের মতই ভেবেছিল যে আটচল্লিশ ঘণ্টায় সোনার বাংলাকে চিরদাসত্বের শৃঙ্খলে আবদ্ধ করবে। ছ’মাস চলে গেছে, বাংলার শহরে গ্রামে প্রতিরোধ সংগ্রাম আজ ব্যাপকতায় ভীষণতর হয়ে প্রতিশোধের শেষ পর্যায়ের দ্বারে উপস্থিত। বাংলার স্থল, নৌ ও বিমান বাহিনী প্রস্তুতি নিচ্ছে হানাদার বাহিনীকে চরম আঘাত হানতে। অবাক বিস্ময়ে বিশ্ব চেয়ে দেখছে অত্যাধুনিক অস্ত্রশস্ত্রে সুসজ্জিত পশ্চিম পাকিস্তানী ডালকুত্তা বাহিনীর নিশ্চিহ্ন হয়ে যাওয়ার নাটকীয় ঘটনাবলী। রুখতে পারছেনা ডালকুত্তার দল মুক্তিবাহিনীর স্থল ও নৌ আক্রমণের দুর্বার গতি। ইয়াহিয়া দিকে দিকে দালাল পাঠাচ্ছে। নিজেও দোস্ত ইরানের শাহের দরজায় মাথা কুটছে একটি রাজনৈতিক মীমাংসার জন্য। 
.
রাজনৈতিক সমাধান কি সম্ভব? রাজনৈতিক দাবার গুটি যে আজ ইয়াহিয়ার হাতের বাইরে। ইয়াহিয়া ও তার গ্যাং ধ্বংস করে দিয়েছে দ্বিজাতিতত্ত্বের ভিত্তিতে তৈরি জিন্নার সাধের পাকিস্তান। ঐ ধ্বংসস্তূপের মধ্যে জন্ম নিয়েছে এক নতুন জাতি এবং তাঁদের প্রানপ্রিয় স্বাধীন, সার্বভৌম গনপ্রজাতান্ত্রিক বাংলাদেশ। পশ্চিম পাকিস্তানের পুঁজিপতি দলের এক বিরাট অংশ আজ ইয়াহিয়ার ঘোর বিরোধী। কলকারখানার হাজার হাজার শ্রমিক আজ চাকুরী থেকে বরখাস্ত। মুষ্টিমেয় কয়েকজন জেনারেল ভিন্ন অন্য সেনানীমণ্ডলী ইয়াহিয়ার অবিমৃষ্যকারিতায় তার প্রতি বিরুপ। ইয়াহিয়ার বাংলাদেশকে স্বাধীন রাষ্ট্র বলে স্বীকৃতি দেওয়ার অর্থ দাঁড়াবে পশ্চিম পাকিস্তানের এতদিনকার জৌলুসে গড়া শিল্প, বাণিজ্য, চাকরি-বাকরি ও সেনাবাহিনীর চরম বিপর্যয়। তারা হারাবে বাংলাদেশে সাজান ঔপনিবেশিক বাজার। ইয়াহিয়ার সাধ্য নেই যে সে বাংলাদেশেকে স্বাধীন বলে স্বীকার করে নেয়। তাই বাংলাদেশ আজ ইয়াহিয়ার গলার কাটা এক গেলাও যাচ্ছে না বা ফেলতেও পারা যাচ্ছে না। সাধু সজ্জন ব্যাক্তিরা বলেন যে ইংল্যান্ড যেভাবে পাক-ভারত সমস্যার সমাধান করেছে সেভাবেই বাংলাদেশ ও পাকিস্তানের সমস্যার সমাধান হতে পারে। তারা ভুলে যান যে ব্রিটিশ জাতির পাক-ভারত নীতি নির্ধারিত হয়েছিল ইংল্যান্ডের পার্লামেন্টে এবং তার সম্পূর্ণ দায়িত্ব বর্তেছিল ইংল্যান্ডের আপামর জনসাধারনের উপর। পাকিস্তানের বর্তমান চণ্ড নীতি নির্ধারণ করেছে ইয়াহিয়া গ্যাং। বারো কোটি অধ্যুষিত অধুনালুপ্ত পাকিস্তানের জনগণের কোন সম্পর্ক ছিল না এই বর্বর জংগিনিতির সঙ্গে। এক্ষেত্রে বাংলাদেশ স্বাধীন হওয়ার পূর্ণ দায়িত্ব বর্তাবে বলদর্পী জংগিশাহি ও তার মুষ্টিমেয় অনুচরদের উপর। সেই ভীষণ দিনে রুদ্ধ আক্রশে ফেটে পড়বে পশ্চিম পাকিস্তানের সৈন্যবাহিনী, পুঁজিপতি গোষ্ঠী ও জনসাধারণ। তা থেকে ইয়াহিয়া ও তার মন্ত্রদাতাদের বাঁচবার কোন উপায় থাকবে না। তাই আজ ইয়াহিয়াকে জীবনের শেষ মুহূর্ত পর্যন্ত এই আত্মঘাতী যুদ্ধ চালিয়ে যেতেই হবে। ইয়াহিয়া অবশ্যই বুঝতে পেরেছে যে অনির্দিষ্টকাল এ যুদ্ধ চালাবার ক্ষমতা তার নেই। চীন মার্কিন সাহায্যও তাকে টিকিয়ে রাখতে পারবে না পিণ্ডির সিংহাসন। অথচ ইয়াহিয়া এও জানে যে বাঙ্গালি জাতিকেও এই যুদ্ধ চালাতেই হবে জীবনের শেষ রক্তবিন্দু দিয়ে। কোন মীমাংসা পাকিস্তানী কাঠামোর মধ্যে হবে না ও হতে পারে না। ইয়াহিয়ার এখন একমাত্র উপায় পাক-ভারত যুদ্ধ বাধিয়ে নিরাপত্তা পরিষদের হস্তক্ষেপে বাংলাদেশ সমস্যার সমাধান বের করার চেষ্টা করা। সেক্ষেত্রে হয়তো সে ও তার বশম্বদরা পশ্চিম পাকিস্তানী জনসাধারনের আক্রোশ থেকে জীবনে বেঁচে যেতে পারে। অন্যথায় হার্মাদ ইয়াহিয়া ও তার স্তাবকদের হিটলারের মতই আত্মঘাতী হয়ে নরকের বংশ বৃদ্ধি করতে হবে। 
.
কিন্তু এতসবের পরেও একটা মোদ্দাকথা এই যে রণক্ষেত্রে আমাদের জাতীয় সম্মিলিত সেনাবাহিনীর ক্রমাগত দাঁতভাঙ্গা জবাবই শুধু লম্পট ইয়াহিয়া হানাদার বাহিনীকে বাধ্য করবে বাংলার পবিত্র মাটি ছেড়ে যেতে এবং সেখানেই নিহিত রয়েছে বাংলাদেশ সমস্যার একমাত্র সমাধান। 
.
মোঃ আহসান উল্লাহ

সংবাদপত্রঃ বিপ্লবী বাংলাদেশ ১ম বর্ষঃ ৮ম সংখ্যা
তারিখঃ ১০ অক্টোবর,১৯৭১। 
বিশ্বের মুক্তিকামী সরকার বাংলার মুক্তিবাহিনীকে অস্ত্র দিন। (রাজনৈতিক ভাষ্যকার) 
বাংলাদেশের মুক্তিযোদ্ধারা আজ দুর্বার দুর্জয়। প্রতিটি মুক্তিযোদ্ধা আজ একটি অগ্নিস্ফুলিঙ্গ। পাক জঙ্গিশাহীর লেলিয়ে দেওয়া হানাদার বর্বর নরপশুগুলোকে তাড়িয়ে দেওয়ার প্রতিজ্ঞায় দৃঢ় প্রতিজ্ঞ বাংলার অসম সাহসী মুক্তিযোদ্ধারা। তাঁদের জীবনের একমাত্র পণ হয় মুক্তি নয় মৃত্যু। মৃত্যুকে আজ আর ভয় পায় না বাংলার তরুণ শক্তি। মৃত্যুকে জয় করেছে বাংলার মানুষ এক করুণ বাস্তবতার মধ্য দিয়ে। বাংলার মানুষ আজ মুক্তিপাগল। বাংলার মানুষ দেখেছে ইয়াহিয়ার নাৎসিবাহিনীর পৈশাচিক উল্লাস। তাইতো বাংলাদেশ আজ নাপাম বোমার মত জ্বলছে। জ্বলছে তাদের পুড়িয়ে মারবার জন্য যারা সোনার বাংলাকে শ্মশান করেছে, যারা বাংলার ছায়াসুনিবিড় নীড় ভেঙ্গেছে, যারা বাংলার বুকে হিংস্র হায়েনার মত থাবা বিস্তার করেছে। বাংলাদেশের প্রতিটি ঘর এক একটি দুর্জয় ঘাটি। প্রতিটি ঘাটিতে আজ এক দারুন উৎকণ্ঠা। প্রতিটি ঘাঁটির প্রতিটি মানুষ প্রতীক্ষায় উন্মুখ। বিশ্ব এগিয়ে আসবে তাদের পাশে, তাদের হাতে তুলে দেবে মারণাস্ত্র। আর তা নিয়ে ঝাপিয়ে পরবে অসুর শক্তির করবে বাংলার শক্তি। বাংলার মানুষ অন্ন চায় না, বস্ত্র চায় না, চায় শুধু অস্ত্র। অস্ত্র পেলে বাংলার মানুষ দেখিয়ে দেবে কেমন করে স্বীকৃতি পাওয়া যায়। তাই বাংলার প্রতিটি মানুষের একমাত্র আবেদন বিশ্বের মুক্তিকামী জনতা ও সরকারের কাছে, যেন সর্বরকমের অস্ত্র দিয়ে সাহায্য করে বাংলার মুক্তিকামী মানুষকে।
.
.
দীপংকর ঘোষ দ্বীপ

শিরোনামঃ তথ্য সংগ্রহ ও অন্য কাজ 
সংবাদপত্রঃ বিপ্লবী বাংলাদেশ ১ম বর্ষঃ ৯ সংখ্যা 
তারিখঃ ১৭ অক্টোবর, ১৯৭১ 

					তথ্য সংগ্রহ ও অন্য কাজ
গেরিলা যুদ্ধের মূল নীতিই হলো ‘হিট এন্ড রান’ অর্থাৎ আঘাত করো এবং করেই সরে পড়ো । কিন্তু সাধারণ বুদ্ধিতেই বোঝা যায় যে, শত্রু জোরালো হোলে তাকে আঘাত করা সহজ নয় । তখন শত্রুকে প্রথমে দুর্বল করে নিতে হয়, অথবা তার দুর্বলতম স্থান খুঁজে বার করতে হয় । শত্রুকে দুর্বল করে তুলতে হলে তার সংযোগগুলো ছিন্ন করা প্রয়োজন । এ কাজটা অবরোধের পর্যায়ে পড়ে, যা আগেই আলোচনা করা হয়েছে । আর শত্রুর দুর্বলতম স্থান খুঁজে বের করতে হলে চাই শত্রু সম্বন্ধে তথ্য সংগ্রহ করা, অর্থাৎ জনসংযোগ । এ সম্বন্ধেও আগে লেখা হয়েছে । এবার আলোচ্য বিষয় হলো ঠিক কোন উপায়ে বাংলাদেশে মুক্তিবাহিনী এই ধরনের কার্যকলাপ চালাতে পারে । 
	প্রথমে তথ্য সংগ্রহের কথাই আলোচনা করা যাক । গ্রামাঞ্চলে তথ্য সংগ্রহ করবে গ্রামবাসীরাই । তাদের সামান্য শিক্ষা দিলেই তারা হানাদার পাক সৈন্যদের সম্বন্ধে খবর জোগাড় করতে পারে । যথাঃ- 
	১। ছাউনীর আয়তন ও তার পাহারার ব্যবস্থা, যা থেকে অনুমান করা যেতে পারে যে মোটামুটি কতজন সৈন্য সেখানে আছে । 
	২। গাড়ীর সংখ্যা ও সেগুলির সৈন্য বহন ক্ষমতা । 
	৩। সাধারণতঃ কি ধরনের ও কতো অস্ত্র নিয়ে সৈন্যরা চলাফেরা করে । 
	৪। পেট্রলের প্রাপ্তিস্থান ও পরিমাণ, যার থেকে আন্দাজ করা যেতে পারে গাড়ী নিয়ে পাক সৈন্য কতদুর অবধি হানা দিতে পারে । 
	৫। গাড়ীগুলোতে কি কি অস্ত্র বহন/চালনার ব্যবস্থা আছে । 
	৬। গাড়ী চলবার মত রাস্তা কোথায় কোথায় আছে । 
	৭। জলযান আছে কি না, এবং থাকলে গাড়ীর মতোই সেগুলো সম্বন্ধেও তথ্য সংগ্রহ । 
	৮। রসদ আসে কোন পথ দিয়ে, কবে কবে, কখন কখন, এবং তার সাথে কি ধরনের/পরিমানের প্রহরা থাকে । 
	৯। ছাউনীর কাছে ধারে আড়াল রেখে মুক্তিবাহিনীর লড়াই চালাবার মতো কোন ঝোপ-জঙ্গল, টিলা-পাহাড়, নদ-নদী আছে কিনা, এবং থাকলে কতো আছো । 
	১০। মুক্তিবাহিনী কোন পথে যাতায়াত করতে পারে, কিভাবে এবং কখন । 
	১১। পাক সৈন্য কখন বিশ্রাম করে বা অসতর্ক থাকে । 

	এসব তথ্য সংগ্রহ করা একটা অসম্ভব কিছু ব্যাপার নয় । সামান্য নজর রাখলেই দুয়েকজন গ্রামবাসী দশ পনেরো দিনে এইসব খবর যোগাড় করে দিতে পারে । 
	আপাতদৃষ্টিতে মনে হতে পারে যে এসব খবর তেমন গুরুত্বপূর্ণ কিছু নয় । কিন্তু একটু ভেবে দেখলেই বোঝা যাবে যে এই “সামান্য” খবরগুলো পেলেই মুক্তিবাহিনী পাকসৈন্যর একটা ছাউনী আক্রমণ করতে পারে । 
	শহরের বাসিন্দাদের পক্ষে তথ্য সংগ্রহের কাজটা এতো সহজ নয় । তাদের জানতে হবে প্রতিটি অস্ত্রের পরিচয় ও ক্ষমতা । এর কারণটা খুবই সহজ । গেরিলাদের বারবার আক্রমণে পাকসৈন্য উত্ত্যক্ত হয়ে উঠলে হয়তো তারা ভারী অস্ত্র এনে গেরিলাদের গোপন-ঘাঁটিসহ একটা বসতি অঞ্চল ধ্বংস করে দিতে পারে । কাজেই শহর অঞ্চলের তথ্য সংগ্রহকারীকে জানতে হবে, ঠিক কোন অস্ত্রের সাহায্যে বাড়িগুলো ধ্বংস করে দেয়া যায় । এবং তাদের লক্ষ্য রাখতে হবে হানাদার সৈন্যরা ঐ ধরণের কোন অস্ত্র সমবেশ করছে কিনা । আর যদি তা না করে, তাহলে শুধু পাকসৈন্যর গতিবিধির ও ক্ষমতা সম্বন্ধে খবর সংগ্রহই যথেষ্ট । 
	এ পর্যন্ত যা বলা হলো তা হচ্ছে শত্রুর দুর্বলতম স্থান খুঁজে বের করা অর্থাৎ তথ্য সংগ্রহের মাধ্যমে শত্রুর কোথায় জোর কম তা জানা, এবং সেই জায়গাতে শত্রুকে আঘাত করা । প্রথম দিকে আঘাত মানে আত্মরক্ষা, কৌশলশিক্ষা ও অবরোধ । পরে অবরোধের ফলে শত্রুর যোগাযোগ বিচ্ছিন্ন হয়ে গেলে, শত্রুর রসদ কমে গেলে, এক কথায় শত্রুদুর্বল হয়ে পড়লে, শত্রুকে আঘাত করা সহজ হয় । 
	“ বাংলাদেশে পাক দখলদার সৈন্যদের আরোধ কিভাবে হবে ?- এ প্রশ্নের উত্তর দেওয়া কঠিন নয় । পাকসৈন্য পুরোপুরি বাইরে থেকে, অর্থাৎ পশ্চিম পাকিস্তান থেকে আনা রসদ এবং শত্রুসম্ভারের সাহায্যে লড়াই চালাচ্ছে । সুতরাং তাদের রসদ আনার পথ বন্ধ করতে পারলেই লড়াই জেতার অর্ধেকটাই হয়ে যাবে । মুক্তিবাহিনীও সঠিক পথেই চলেছে । তারা ইতিমধ্যেই বন্দরগুলো প্রায় অকেজো করে দিয়েছে । ফলে পাকসৈন্য জলপথের সুযোগ আর বিশেষ নিতে পারছে না । বাকি আছে বিমান যোগাযোগ, এবার সেটা নষ্ট করার ব্যবস্থা দেখতে হবে । 
	এই ধরণের অবরোধের সাথে সাথে নানা জায়গা জুড়ে ছোটখাটো আক্রমণ করে পাকসৈন্যকে পর্যুদস্ত করে তুলতে হবে তাতে গ্রামবাসীগণও নিজস্ব ক্ষমতা অনুসারে অংশগ্রহণ করতে পারেন । কিভাবে তা সম্ভব হতে পারে, সে সম্বন্ধে পরে আলোচনা করা হবে । 
	মোদ্দা কথা এই, লড়াই যে পর্যায়ে এগিয়ে এসেছে তাতে প্রতিটি সাধারণ মানুষকে হয় তথ্য সংগ্রহ, নয় অন্য পথে মুক্তিবাহিনীকে সাহায্য করতে হবে । কারণ সেটাই সাধীনতা লাভের একমাত্র পথ । 
.

শিরোনামঃ আমাদের সাধীনতা সংগ্রাম 
সংবাদপত্রঃ বিপ্লবী বাংলাদেশ ১ম বর্ষঃ ১০ম সংখ্যা 
তারিখঃ ২৪ অক্টোবর, ১৯৭১ 

					আমাদের সাধীনতা সংগ্রাম
	রক্তের একটা নদী পেরিয়ে বাংলাদেশ স্বাধীনতা অর্জন করেছে- এ সত্য আজ বিশ্বের প্রতিটি মানুষের কাছে দিবালোকের মত সুস্পষ্ট হয়ে গেছে । কিন্তু বাংলাদেশ স্বাধীনতা অর্জন করলেও হানাদারমুক্ত হতে পারেনি আজও । সাম্রাজ্যবাদপুষ্ট পশ্চিম পাকিস্তানের বর্বর সৈন্যরা রাহুগ্রাসের মত বাংলাদেশ আঁকড়ে আছে । 
	এই পশ্চিমা নাগপাশ থেকে জননী জন্মভূমিকে মুক্ত করতে হবে সর্বাগ্রে চাই একতা । মুক্তিযোদ্ধারা যেমন আজ বাংলার স্বাধীনতা সংগ্রামে একতাবদ্ধ হতে পেরেছে তেমনি জনগণকেও একতাবদ্ধ হতে হবে । প্রতি মুহূর্তে স্মরণ রাখতে হবে একটা দেশের মুক্ত আন্দোলন তখনই সার্থক হয় যখন সে দেশের জনগণ সমস্ত সংকীর্ণতার উর্ধ্বে উঠতে পারে । তার চেয়েও বড় কথা, আমরা একটা দেশের বিরুদ্ধে যুদ্ধে লিপ্ত হয়েছি । যে দেশের সৈন্যরা আমাদের ঘর পুড়িয়েছে, মা-বোনের ইজ্জত ছিনিয়েছে, বাবা-ভাইকে নির্মমভাবে হত্যা করেছে । এক কথায় বলতে গেলে সোনার বাংলাকে ওরা শ্মশান করেছে । কাজেই সে কথা মনে রেখেই স্বাধীনতা আন্দোলনে সবাইকে অংশগ্রহণ করতে হবে । স্বাধীনতা সংগ্রামে অংশগ্রহণ করা বাংলাদেশের প্রতিটি মানুষের জাতীয় কর্তব্য । 
	বাংলাদেশের স্বাধীনতা আন্দোলনে আজ যে সমস্যা বড় হয়ে দেখা দিয়েছে তা হল রাজনৈতিক মতানৈক্য । অনেক ক্ষেত্রেই দেখা যাচ্ছে রাজনৈতিক কোন্দল মাথাচাড়া দিয়ে উঠেছে । এতে আন্দোলন বিঘ্নিতই হবে । আজকে জাতির যুগসন্ধিক্ষণে দেশমাতৃকার মুক্তিই প্রতিটি দলের সমর্থকদের মুখ্য লক্ষ্য হওয়া উচিত । রাজনৈতিক মতামতের সময় অনেক পাওয়া যাবে কিন্তু আজকের এই পরম মুহূর্তকে যদি কোন্দলের দ্বারা অবহেলা করা হয় তাহলে আগামী দিনের বংশদররা কিছুতেই আমাদের ক্ষমা করবে না । 
	কে কতটুকু ক্ষমতা আকড়ে আছে এই সংকীর্ণতার বেড়াজাল ভেঙ্গে জাতির দুর্দিনে সবাইকে এগিয়ে আসতে হবে এক কাতারে । মানুষের চেয়ে মানুষের কর্ম বড় । তাই ক্ষমতা চিরস্থায়ী নয় । ক্ষমতায় অধিষ্ঠিত হয়ে ক্ষমতার অপব্যবহার করলে তাকে ছুঁড়ে ফেলা হয় জাতির অঙ্গন থেকে ডাস্টবিনে, তা এই পৃথিবীর শুরু থেকে হয়ে আসছে । 
	জনতাই দেশের মালিক । দেশ স্বাধীন হলে কোন দল কিংবা কোন ব্যক্তি দেশের প্রকৃত বন্ধু তার বিচার করবে দেশের জনতা, তাই আমাদের উচিত জনতার সামনে সেই দিনটি উপস্থিত করা । সেই শুভদিনটির জন্য দলমত নির্বিশেষে মুক্তিযোদ্ধাদের সাহায্যার্থে কিংবা মুক্তিযোদ্ধা হতে প্রতিটি দলের প্রতিটি সমর্থককে এগিয়ে আসতে হবে । এ সংগ্রামে যদি আমরা উত্তীর্ণ হতে পারি তবে বিশ্বে বাংলাদেশেকে নিয়ে সমস্ত ষড়যন্ত্র ছিন্ন করে অচিরেই বাংলাদেশকে হানাদারমুক্ত করা যাবে । 
	বাংলাদেশের অনেক হিন্দু যুবকের মুখে শোনা যায়, “আমাদের হিন্দু সম্প্রদায়ের উপর অত্যাচার হয়েছে সবচেয়ে বেশী অতএব আমরা স্বাধীনতার জন্য প্রাণ দেব কেন?” অত্যাচার হয়েছে একথা সত্য । কিন্তু এমন ধারণা পোষণ করে এখানে যারা মুক্তিসংগ্রাম থেকে দূরে সরে আছে তাদের উদ্দেশ্যে আমরা একথাই বলব যে তারা ভুল ধারণা পোষণ করে এখনো তুচ্ছ সংকীর্ণতার আবর্তে হাবুডুবু খাচ্ছে । পাকিস্তান স্বাধীনতা লাভের পর স্বার্থবাদী শাসক চক্র হিন্দুদেরকে সংখালঘু বলে চিরদিন দাবিয়ে রেখেছে । ক্ষমতার রাজনীতিতে পাক স্বার্থবাদী গোষ্ঠী বার বার সংখ্যালঘু সম্প্রদায়কে হাতিয়ার হিসেবে ব্যবহার করেছে । অথচ তাঁর প্রথম থেকেই যদি শাসক চক্রের বিরুদ্ধে রুখে দাঁড়াতেন তাহলে হয়তো স্বার্থবাদী গোষ্ঠীর চক্রান্ত তাসের ঘরের মত ভেঙ্গে গুড়িয়ে যেত । আজো তেমনি ভুলের বশবর্তী হয়ে কিছু সংখ্যক যুবক নিরপেক্ষকের ভূমিকা অবলম্বন করেছে, এ সত্যি দুঃখজনক ঘটনা । 
	বাংলাদেশে যখনি ন্যায়ের দাবিতে জনতার কন্ঠে সোচ্চার হয়ে উঠেছে তখনি স্বার্থবাদী শাসক সম্প্রদায় ভারতের সঙ্গে বিরোধ নয় তো ধর্মের নামে ঘৃণ্য সাম্প্রদায়িকতা সৃষ্টি করে জনতার কন্ঠকে স্তব্ধ করেছে । এর জন্য বার বার বলি হয়েছে নিরীহ মানুষ । বার বার রক্তে রঞ্জিত হয়েছে বাংলার মাটি । কিন্তু স্বার্থবাদী গোষ্ঠীর মুখোশ খুলে গেছে এবার । তাই বাংলাদেশের কোটি কোটি মানুষ লক্ষ লক্ষ শহীদের বেদীমূলে দাঁড়িয়ে ঘৃণ্য সাম্প্রদায়িকতা বিসর্জন দিতে সক্ষম হয়েছে । পাক সাম্প্রদায়িক সরকারের সর্ব প্রকারের উস্কানি ব্যর্থ করে দিয়েছে বাংলার সংগ্রামী জনতা । 
	বাংলার মানুষ আজ বাঙ্গালী । হিন্দু-মুসলমান-বৌদ্ধ-খৃষ্টান নয়, তারা বাংলার মানুষ । জাতি ধর্মের উপরে যে মানব ধর্ম সেই মহান ধর্মে উদ্ধুদ্ধ আজ বাঙ্গালী জাতি । লক্ষ লক্ষ প্রাণের বিনিময়ে যে বাংলাদেশ আজ পৃথিবীর মানচিত্রে স্থান করে নিয়েছে সে দেশ শুধু মুসলমানের নয় । হিন্দু-মুসলমান-বৌদ্ধ-খৃষ্টান সবার দেশ বাংলাদেশ ।
 তাই আসুন আমাদের সবার সম্মিলিত প্রচেষ্টায় দেশমাতৃকার শৃঙ্খল ছিন্ন করে হানাদার শেষ করে পূত পবিত্র করে গড়ে তুলি জননী জন্মভূমী বাংলাদেশকে । 
.
.
শাহজালাল

বাংলাদেশে অনুপ্রবেশকারী কে? 
দুস্কৃতকারী কে? 
চল্লিশ বৎসর পূর্বে হিটলারের রাক্ষস চিৎকারে ইউরোপের আকাশে মুহুর্মুহু বিদীর্ণ হত। চিৎকার আর্তনাদের। তার বিলাপের বিষয়বস্তু ছিলঃ অন্যান্য দেশের আক্রমণাত্মক কার্যে জার্মানী ও জার্মান জাতি বিপন্ন। 
অথচ বিশ্বের লোকের চোখে এর বিপরীতটাই সত্য বলে মনে হত। কারণ তারা দেখত যে জার্মানীই আজ অস্ট্রিয়াকে কাল চেকোস্লোভাকিয়াকে পদাতিক, ট্যাঙ্ক এবং বিমান বাহিনিযোগে আক্রমণ করছে। কারণ প্রকৃতই ঐ বিপরীতটাই সত্য। 
আজ চল্লিশ বৎসর বাদে হিটলারের পদাঙ্ক অনুসরণ করে ইয়াহিয়াও রাক্ষস চিৎকারে পাক-ভারত-বাংলাদেশের আকাশ আচ্ছন্ন করছে। বুলি, পাকিস্তান বিপন্ন। ভারতের প্ররোচনায় ভারতের অনুচরবর্গ পাকিস্তানের পুণ্যভূমি আক্রমণ করেছে। তাদের দুষ্কৃত কার্যে ঐক্যবদ্ধ পাকিস্তান ছিন্ন- বিচ্ছিন্ন হয়ে পড়বার উপক্রম হয়েছে। এই বিপদ থেকে পরিত্রাণ পাবার একমাত্র উপায় ভারত আক্রমণ। 
কিন্তু আজও বিশ্বের লোকের চোখে প্রতিপন্ন হয়েছে এবং এখনও হচ্ছে যে ইয়াহিয়ার অভিযোগের বিপরীতটাই সত্য। বিশ্বের লোকের সমক্ষে বাংলাদেশের শতকরা ৯৯ জন লোক প্রকাশ্যে নির্বাচনে বাংলাদেশের স্বাতন্ত্রের দাবী ঘোষণা করেছে। তার কারণ বাংলাদেশের বুকের উপর বসে গত চব্বিশ বছর যাবৎ পশ্চিম পাকিস্তানের মুষ্টিমেয় ধনপতি এবং ভূস্বামী বাঙালীর রক্ত শোষণ করেছে। 
বাংলাদেশের শতকরা ৯৯ জন লোক-যাদের বাংলার মাটিতে জন্ম, যারা বাংলার মাটিতে বসে পুষ্ট- তারা কি ‘অনুপ্রবেশকারী’? সেই শতকরা ৯৯জন বাঙালির আকাঙ্ক্ষা, শোষ্ণাবসানের কামনা যারা রক্ত দিয়ে পূর্ণ করতে যাচ্ছে, সেই বাঙালী মুক্তিযোদ্ধারাই কি ‘অনুপ্রবেশকারী’? 
না কি, সেই সব পশ্চিম পাকিস্তানী ধনিক-ভূস্বামী-রক্তপিপাসু যুদ্ধলিপ্সু সেনাধ্যক্ষরাই অনুপ্রবেশকারী? অবশ্যই তারা অনুপ্রবেশকারী। প্রথমতঃ তারা পাকিস্তানের শাসনযন্ত্রে অনুপ্রবেশ করেছে। কোন নির্বাচনে কে সিকান্দার মির্জা-আইয়ুব-ইয়াহিয়া খানকে পাকিস্তানের প্রেসিডেন্ট নির্বাচিত করেছে? কেউ নয়। পশ্চিম ধনীক ভূস্বামী বর্গ এবং তাদেরই বেরাদর সেনাধ্যক্ষরা পদাতিক, ট্যাঙ্ক এবং বিমানবাহিনীর শক্তির বলে পাকিস্তানের ভাগ্যনিয়ন্তা সেজে বসেছে। 
হাজার মাইল দূরের পশ্চিম পাকিস্তানী পদাতিক, ট্যাঙ্ক, বিমানবাহিনীর প্রয়োগ দ্বারা বাংলাদেশের শতকরা ৯৯ জনের রায় পদদলিত করে, তাদের প্রাণাধিক প্রিয় নেতা মুজিবকে বন্দী করে বাংলাদেশে অনুপ্রবেশ করেছে। এবং তাদের দুষ্কৃতী চরমে উঠেছে বাংলার গ্রাম জ্বালিয়ে, লক্ষ লক্ষ বাঙালীকে হত্যা করে, লক্ষ লক্ষ বাঙালীকে মাতৃভূমি থেকে বিতাড়িত করে, বাঙালী নারীকে ধর্ষণ ও লাঞ্ছনা করে, বহু বাঙালী বীর সন্তানকে নিরস্ত্র করে নৃশংসভাবে হত্যা করে। দুষ্কৃতকারী পশ্চিম পাকিস্তানী পশুশক্তিই- আর কেউ নয়। 
এবং এর হাত থেকে পরিত্রাণ পাবার একমাত্র উপায় মুক্তিবাহিনীর অবিরাম, নিরবচ্ছিন্ন প্রতি- আক্রমণ। তার অবসান পূর্ণ স্বাধীনতায়। 
.
.
নোবেল

.
বিশ্বের চোখে বাংলাদেশ
(বিশেষ প্রতিনিধি)
পশ্চিম পাকিস্তানের নেতারা উন্মাদ হয়ে উঠেছে। বাংলার মানুষের স্বাধিকারের দাবী সমস্ত অত্যাচারেও একবিন্দু টলেনি বরং দিন দিন জোরদার হয়ে উঠেছে। এদিকে বিশ্বের সমস্ত দেশ একযোগে পশ্চিমের নেতাদের বিকৃত মস্তিষ্কের চিকিৎসা করতে পরামর্শ দিচ্ছে। পাগলকে পাগল বললে সে আরও ক্ষেপে যায়। সেই রকম ক্ষেপে অক্টোবর মাসে পাঞ্জাবী খানসেনারা তিনবার ভারত আক্রমণের চেষ্টা করে। এর মধ্যে একবার আগরতলায় তারা কিছু কামান প্লেনসহ বোমা ও গোলা বর্ষণ করে। আর দুবার শিয়ালকোটের কাছে ট্যাংক বাহীনিসহ তারা ভারতের মাটিতে ঢুকে পড়ে। পাকিস্তানের আশা ছিল ভারত এরপর যুদ্ধ ঘোষণা করবে। কিন্তু ভারত তিনবারই আক্রমণ প্রতিরোধ করে বিশ্বের দরবারে তুলে ধরে এই কূপ্রচেষ্টা। পাকিস্তান হয়তো ভেবেছিল ভারতীয় প্রধানমন্ত্রী শ্রীমতী ইন্দিরা গান্ধী তাঁর বেলজিয়াম-ইংল্যান্ড-অস্ট্রিয়া ও আমেরিকা সফর স্থগিত রাখবেন। সে আশাও পূর্ণ হয়নি। শ্রীমতী গান্ধী যাবার পূর্বে জাতির উদ্ধেশ্যে ভাষণে বলেন যে ভারত যে কোন আক্রমণের মোকাবিলা করতে প্রস্তুত কিন্তু যুদ্ধ ভারত চায় না। যে ক’টি দেশে তিনি গেছেন একই কথা তিনি জানিয়েছেন এবং ইংল্যান্ডের জনমত তাঁকে স্বাগত জানিয়েছে নিপুন ভাবে। ইংল্যান্ড সরকার পাকিস্তানের জঙ্গীশাহীর ওপর শীঘ্রই চাপ দেবেন আরো নমনীয় হবার জন্য। ইতিমধ্যে ভারতের প্রতিটি মানুষ আশা রাখে মুক্তিবাহিনীর ওপর। মুক্তিবাহিনী একাই শত্রুর মোকাবিলা করে বাংলাকে মুক্ত করবে। 
.
পাকিস্তানী জঙ্গীশাহী উন্মাদ হয়ে উঠেছে। তার দ্বীতিয় প্রমাণ দেখা গেল সোভিয়েত এয়ার মার্শালকে পাক আকাশে চলার অনুমতি বা দেবার মধ্যে। যদিবা সোভিয়েত এয়ার মার্শালের মনে পাকিস্তানের দুরভিসন্ধি সম্বন্ধে কোন সন্দেহ থেকেও থাকে, তাদের এই ব্যাবহারে সেটুকু সম্পূর্ণ কেটে যাবে। 
.
মার্কিন যুক্তরাষ্ট্রের আজ বড় দুর্দিন। চীনকে রাষ্ট্রসংঘে নেওয়ায় আজ বাংলাদেশের নেতারাও উল্লসিত। ভারত ও অন্যান্য দেশে তো বহু বৎসর এই দাবী জানিয়েছে যে মহাচীনের রাষ্ট্রসংঘে বসার অধিকার আছে। মার্কিন প্রস্তাবঃ ‘দুই চীনেই রাষ্ট্রসংঘে থাক,’-ভোটে টেকেনি। আমেরিকা সব দেশকেই সাহায্য বন্ধ করে দিচ্ছে। তারা পাকিস্তানের অখন্ডতা চায় বলে দাবী করেছে। শ্রীমতী ইন্দিরা গান্ধী আমেরিকা যাচ্ছেন স্পষ্টকন্ঠে জানাতে- ধ্বংসস্তূপ পাকিস্তানকে ছেড়ে আমেরিকা বরং চলে আসুক বাংলাদেশ ও ভারতের মিত্রতার আহ্বানে। কারণ ইতিহাসের বাণী অমোঘ। ভিয়েতনামের মুক্তির মতো, চীনের রাষ্ট্রসঙ্ঘে প্রবেশের মত ধ্রুব আগামী দিন বাংলাদেশের সম্পূর্ণ স্বাধীনতা। 
.
পাকিস্তানের নেতাদের মস্তিস্ক বিকৃতির এক দুঃখজনক উদাহরণ দেখা গেছে দিল্লীতে ২রা নভেম্বর। পাক দুতাবাস থেকে ১১জন বাঙালী অফিসার বাংলাদেশের প্রতি আনুগত্য স্বীকার করে বেরিয়ে আসার সময় এই উন্মাদ জঙ্গীশাহীর চররা তাদের প্রচণ্ড প্রহার করে। শ্রী হুসেন আলী, জঙ্গীশাহীর সংবাদ সংগ্রহের ফার্ষ্ট সেক্রেটারীকে মেরে অজ্ঞান করে ফেলা হয়। এই খবর বেরনও অবধি তাঁর স্ত্রী পুত্র কন্যা তাঁর পরীর দূতাবাস থেকে বার করে আনতে পারেনি। বাংলাদেশ দূতাবাদ (দিল্লী) থেকে তাঁর অধ্যক্ষ আমজাদুল চৌধুরী পাক দূতাবাদের শ্রী মাসুদ হাইদারকে সময় দিয়েছেন শ্রী আলী ও তাঁর পরিবারকে সসম্মানে ছেড়ে দিতে। 
.
.
নোবেল

সংবাদপত্রঃ বিপ্লবী বাংলাদেশ 
তারিখঃ ২১ নভেম্বর, ১৯৭১ 
.
রক্তমত্ত বাংলাদেশ- ঈদের চাঁদ রক্তের সমুদ্রে 
এবারের ঈদ রক্ততিলক শপথের দিন
অনেক স্মৃতির স্বাক্ষর নিয়ে ঘুরতে ঘুরতে হারিয়ে গেল একটা বছর। এল আবার ঈদ। এল খুশীর ঈদ। আনন্দের ঈদ। মিলনের ঈদ। একটা মাসের সংযমের অগ্নিপরীক্ষার পর আসে আমাদের জীবনে এই পবিত্র দিনটি; তাই পবিত্র দিনোটিকে আমরা স্বাগত জানাই পবিত্র মনে। 
.
প্রতি বছরের মত এবারও বাংলাদেশে ঈদ এসেছে। কিন্তু আসেনি আনন্দ! ওঠেনি খুশীর ঢেউ। বাজেনি মিলনের বাঁশি। বাংলাদেশে যে বিদ্রোহের আগুন জ্বলছে শতশিখা বিস্তার করে। বাংলার তরুণ শক্তি যে আজ দুর্বার দুর্জয় স্বৈরাচার আর শোষণের বিরুদ্ধে। 
.
বাংলার দামাল ছেলেগুলো আজ ঘরছাড়া। আত্মীয়-স্বজন থেকে দূরে বন থেকে বনান্তরে অস্ত্র হাতে ঘুরছে শত্রু হননের প্রতিজ্ঞা নিয়ে। তাইতো বাংলাদেশে এবার খুশীর বান ডাকেনি। এবার বাংলার তরুণ শক্তির প্রতিজ্ঞা, যে চাঁদ রক্তের সমুদ্রে হারিয়ে গেছে সে চাঁদকে মুক্ত করে তবেই তারা ঈদের উৎসব পালন করবে। তাই আজকের এই দিন শপথের দিন। আজ বংলাদেশের মায়ের চোখে অশ্রু। বোনের চোখে অশ্রু বাবার চোখে অশ্রু। এবারের ঈদে বাংলাদেশে মায়ের পাশে ছেলে নেই। পিতার পাশে সন্তান নেই। বোনের পাশে ভাই নেই। আজকে মা-বাবার আদরের সন্তান, বোনের স্নেহের ভাই প্রতিবাদের রণাঙ্গনে। তাই বাংলার মা-বাবা আর বোনের ঈদের জামাতে খোদার কাছে প্রার্থনা হবে হে খোদা, যারা ১৫ লক্ষ মানুষকে নিষ্ঠুরভাবে হত্যা করেছে তাদের বিচার করো। বাংলাকে মুক্ত করো আর যারা বাংলার স্বাধীনতার জন্য লড়াই করে যাচ্ছে তাদের আশীর্বাদ করো। সেই হবে এবারের ঈদের ‘প্রার্থনা’। 
.
.
নোবেল

সংবাদপত্রঃ বিপ্লবী বাংলাদেশ ১ম বর্ষঃ ১৪শ সংখ্যা 
তারিখঃ ২১ নভেম্বর, ১৯৭১ 
.
বাংলাদেশের স্বাধীনতার প্রশ্নে বিরূপ রাজনৈতিক সমাধান মেনে নেয়া হবে না
সম্প্রতি স্বাধীন বাংলাদেশের প্রশ্নে বিশ্বের সরকার গুলি বড় বেশী সোচ্চার হয়ে উঠছে। এ জন্য বিশ্বের সরকারদের ধন্যবাদ। বাংলাদেশের নির্যাতিত মানুষেরা আশা রাখে বাংলাদেশের প্রকৃত অবস্থা উপলব্ধি করতে বিশ্বের সমস্ত সরকার দ্বিধাবোধ করবে না। 
.
কিন্তু বাংলাদেশের প্রশ্নে রাজনৈতিক সমাধানের নামে কোন রকম বিরূপ সমাধান চাপিয়ে দেওয়ার চেষ্টা করলে বাংলার মিক্তিযোদ্ধারা তথা জনগণ তা সহ্য করবে না। তাই বাংলার মুক্তিযোদ্ধা এবং জঙ্গণের বিশ্বের সরকারের কাছে প্রশ্ন, কিভাবে রাজনৈতিক সমাধান করা হবে? স্বাধীন বাংলার স্বকৃতির মাধ্যমে না পাকিস্তান কাঠামোর মধ্যে? 
.
যারা পাক কাঠামোর মধ্যে মীমাংসার কথা ভাবছেন তাঁদের জেনে রাখা উচিৎ, পাক জঙ্গীশাহী বাংলাদেশের পনের লক্ষ মানুষকে নিষ্ঠুরভাবে হত্যা করেছে, নারী নির্যাতন করেছে, ঘরবাড়ী পুড়িয়ে ছারখার করেছে- এরপরও কি পাক কাঠামোর মধ্যে বাংলাদেশ সমস্যা সমাধান হতে পারে? তাদের দেশে যদি এমন অবস্থা হত তাহলে তারা কি এমন সমাধান মেনে নিতে পারতেন? 
.
অনেক রক্তের বিনিময়ে পৃথিবীর মানচিত্রে স্বাধীন বাংলাদেশের মানুষের গ্রহণযোগ্য সমাধান করতে পারেন তবেই যেন তারা এগিয়ে আসেন নচেৎ তারা যেন নিরপেক্ষ থাকেন। বাংলাদেশের মানুষেরাই তাদের ভাগ্য নির্ধারণ করতে সক্ষম কেননা বাংলার মানুষ অস্ত্র ধরতে শিখেছে। 
.
.
জেসিকা গুলশান তোড়া

তারিখঃ ২৮ নভেম্বর, ১৯৭১

সম্পাদকীয়
শোষণ অবসানের অভিযান
একদিকে সারা বাংলাদেশ ভারমুক্ত হবে, বাংলাদেশের সূচাগ্র ভূমিতেও পাকিস্তানী শোষকের অবৈধ অধিকার থাকবে না, সর্বত্র উড়বে স্বাধীন বাংলাদেশের পতাকা। সর্বত্র প্রতিষ্ঠিত হবে সার্বভৌম, গণতান্ত্রিক, সমাজতান্ত্রিক বাংলাদেশ সরকারের শাসন।
কবে আসবে সেদিন?
কয়েক মাস আগেও মনে হয়েছিল, সেদিন বুঝি বহুদূর। কিন্তু আজ শুধু বাংলাদেশের বাঙ্গালী নয়, বিদেশীরাও, শুধু বন্ধুরা নয়, শত্রুও ভাবছে এ ঘটবে অদূর ভবিষ্যতেই।

কী করে ঘটল এই পরিবর্তন? কোন গোপন অস্ত্র এল বাঙ্গালীর হাতে? কে যোগাল সেই অস্ত্র?
বিদেশী কোন মহাশক্তি কি? দুনিয়া জানে পাকিস্তানী জল্লাদেরা কার অস্ত্রের বলে বাংলার রক্ত বইয়ে দিয়েছে। যারা দিয়েছে সেই অস্ত্র তাদের না সবাই জানে। তারা মহাশক্তি, সাম্রাজ্যবাদী শক্তি যান্ত্রিক উন্নতিতে যারা জগতের শীর্ষস্থানে অধিকার করেছে। তেমন কোন শক্তি মহাপরাক্রমাশালী মারণাস্ত্র বাঙ্গালীর হাতে তুলে দেয়নি, যার বলে আজ পাক পশুশক্তি সন্ত্রস্ত, আতঙ্কগ্রস্ত।
যে শক্তির প্রয়োগে এই সামান্য সময়ে বাঙ্গালী জাতি পাক রক্তপায়ীদের রাক্ষস উল্লাসকে ত্রাসে পরিণত করেছে সে হল সাড়ে সাত কোটি বাঙ্গালীর শোষণ মুক্তির আকাংখা, মুষ্টিমেয় বাঙ্গালীর ক্ষমতা লোলুপতা নয়। সেই আকাংখা অনুপ্রাণিত করেছে সামান্য অস্ত্রে সজ্জিত, সুশিক্ষিত, অর্ধশিক্ষিত, বৃদ্ধ, যুবক, শিশু, নারী-পুরুষ মুক্তিসেনাকে। শোষণ মুক্তির উন্মাদনায় মুক্তিযোদ্ধারা রক্তবীজের মত এক থেকে অনেক স্বল্প থেকে বহু হয়ে উঠেছে। সেই উন্মাদনায় ছড়িয়ে পড়েছে দিকে দিকে অঞ্চলে অঞ্চলে, সীমান্তে ও কেন্দ্রে যেখানেই শোষিত বাঙ্গালী সেখানেই মুক্তিসংগ্রামের বীজ অঙ্কুরিত হয়েছে-মুক্তির তীব্র আকুতি তার দ্রুত বৃদ্ধি অব্যাহত রেখেছে।

অপপ্রচারে বাংলাদেশের জনসাধারণ বিভ্রান্ত হয়নি। কেন? কারণ তারা মুক্তিবাহিনীর কার্যকলাপ প্রত্যক্ষ করেছে। তারা দেখেছে, মুক্তিযোদ্ধারা শুধু অস্ত্রবলে বলীয়ান নয়। তাদের মনোবল অটুট আর তাদের মনোবলের উৎস জনসাধারণের প্রতি তাদের সহানুভূতি, সৌহারদ্য, আত্মবোধ। তারা দেখেছে যে তারা জনসাধারণের জন্য, তাদের শোষণ মুক্তির জন্য দিতে পারে সব কিছুই, দিতে পারে প্রাণ- অথচ চায় না কিছুই। তাদের মুক্ত চিত্তে ক্ষমতালোভের কলুষ নেই, বিলাস বসনে আগ্রহ নেই, নেই ক্ষুদ্র স্বার্থবুদ্ধি। একটা মহৎ আদর্শ-সাধারণ মানুষের শোষণের অবসান-তাদের অন্তরকেও মহৎ করেছে। তাদের শৌর্যের মূলে আছে অগ্নিশুদ্ধ, স্বার্থলেশহীন স্বাধীনতা, শোষণমুক্তির যজ্ঞে নিবেদিত নিষ্কলুষ মন।
এ যদি না হতো, তবে সমগ্র দেশে এত শীঘ্র মুক্তিযুদ্ধ এত তীব্ররুপ ধারণ করত না। জনসাধারনের স্বচ্ছ দৃষ্টিতে স্বাধীনতা যুদ্ধের ত্রুটি, তার অন্ধকার রুপ অনাবৃত হয়ে পড়ত। এ যুদ্ধ হয়ে পড়ত শীর্ণ, সংকীর্ণ হত শুধুই অস্ত্র ঝঞ্জনা।
জনসাধারণের শোষণমুক্তি বাংলাদেশের স্বাধীনতা যুদ্ধের হৃৎপিন্ডস্বরুপ। স্বাধীনতার সংকল্পের প্রথম মুহূর্তেই শুধু বাঙ্গালী নয়, দুনিয়ার লোক শুনেছে সেই বজ্রকন্ঠঃ আমাদের সংগ্রাম, শোষিতজনের সংগ্রাম, দুনিয়ার শোষিতজনের মুক্তির সংগ্রাম। শোষণের স্পর্শমাত্র ও যদি এই সংগ্রামে থাকত তবে সারা দুনিয়ার লোক বাংলাদেশের স্বাধীনতা সংগ্রামে তাদের একান্ত আন্তরিক সহায়তা জ্ঞাপন করত না। তারা ভাবত, এ লড়াই বুঝি ক্ষমতার লড়াই, পশ্চিম পাকিস্তানী ধনিক-ভূস্বামীর সঙ্গে বাঙ্গালী ধনিক-ভূস্বামীর লড়াই।

কিন্তু মুক্তি সংগ্রামের এ কয়েকমাসের সংগ্রামে যুদ্ধক্ষেত্রে কোথাও স্বার্থবৃদ্ধির, লোভের, ক্ষমতার আকাংখার প্রকাশ ঘটেনি। তাই দেশে বাঙ্গালী এবং বিদেশে জনসাধারণ এবং শ্রেষ্ঠ বুদ্ধিজীবীরা বাংলার স্বাদীনতা সংগ্রামকে প্রকৃতই শোষণমুক্তির সংগ্রাম বলে গ্রহণ করেছে এবং অকুন্ঠ সমর্থন করেছে।

আজ সারাদেশে জোড় এই সংগ্রাম দৃঢ় পদক্ষেপে অগ্রসর হচ্ছে। এই পদক্ষেপ আরও বলিষ্ঠ, আরও দ্রুত হবে- কিন্তু পদে পদেই আমাদের সাধারণ সৈনিক যারা তাঁদেরও, নেতৃস্থানীয় যারা তাঁদেরও প্রমাণ দিতে হবে বাংলাদেশের ও দুনিয়ার জনসাধারণের কাছে যে এ যুদ্ধ শোষণ শেষের, এ যুদ্ধের তরবার শোষণমুক্তির পবিত্র আদর্শ শাণিত এবং তাই দুর্বার। এ সংগ্রাম ক্ষমতার লড়াই নয়, নতুন আরেক শোষণের প্রতিষ্ঠার প্রয়াস নয়। সহস্রের আত্মদানের আহুতি উজ্জ্বল এই আগুনে স্বার্থবুদ্ধি বিসর্জন দিয়ে বাংলাদেশ হবে মুক্ত। তাই লক্ষ মানুষের এই আমৃত্যু পণ, অপূর্ব আত্মদান।
.
.
জেসিকা গুলশান তোড়া

শিরোনামঃ সম্পাদকীয় মালিক সাবধান
সংবাদপত্রঃ জন্মভূমি ১ম বর্ষঃ ৭ম সংখ্যা
তারিখঃ ৬ সেমটেম্বর, ১৯৭১
সম্পাদকীয়
[জন্মভুমিঃ সাপ্তাহিক। বাংলাদেশের সংগ্রামী জনগণের বিপ্লবী মুখপত্র। সম্পাদকঃ মোস্তাফা আল্লামা। জন্মভূমি প্রেস এন্ড পাবলিকেশনের পক্ষে সম্পাদক কর্তৃক রবীন্দ্র এভিনিউ, মজিবনগর, বাংলাদেশ থেকে প্রকাশিত বিদেশস্থ প্রধান যোগাযোগ অফিসঃ ৩৩/২ শশীভূষন দে ষ্ট্রীট, কলিকাতা-১২।] 
.
মালিক সাবধান!
.
বঙ্গবন্ধু প্রায়শই একটা কথা বলতেন, "পাকিস্তানের ২৪ বছরের রাজনীতি-ষড়যন্ত্রের রাজনীতি। " কথাটা এতই সত্য যে, তা আর বিশ্লেষণ করে দেখানোর প্রয়োজন হয় না। বাঙ্গালীদের শাসন আর শোষণ করার জন্য সাম্রাজ্যবাদ ও পুঁজিবাদেও পা-চাটা পশ্চিম পাকিস্তানী কুকুরেরা না করেছে হেন কুকর্ম এবং হেন ষড়যন্ত্র নেই।
.
খান সেনাদের মধ্যে অত্যন্ত নরমপন্থী বলে ধিকৃত ভাইস এডমিরাল এম. এস. আহসান পূর্ব পাকিস্তানকে দমন করতে পারছেন না বলে চট করে রাজ্যপালের গদি থেকে তাঁকে সরিয়ে দেওয়া হলো।
.
অপরদিকে নৃশংস হত্যাকারী নামে পরিচিত কুখ্যাত টেক্কা খাঁকে পূর্বাঞ্চলে পাঠানো হলো প্রধান সামরিক প্রশাসক করে।
.
কিন্তু লক্ষ লক্ষ লোক হত্যা করেও টেক্কা খাঁ যখন বাংলাদেশের স্বাধীনতা সংগ্রামকে স্তব্ধ করে দিতে ব্যর্থ হলো, পক্ষান্তরে মুক্তিযোদ্ধাদেরও আক্রমণ প্রচন্ডতর হতে শুরু করল, তখন শুরু হলো আর এক ষড়যন্ত্র।
.
ভোল পাল্টালো জঙ্গীশাহী। বাঙ্গালীদের সঙ্গে ভালো ব্যবহার, সঙ্গত আচরণ এবং তাদের মঙ্গল বিধানের জন্য টেক্কার পরিবর্তে দেবদূতের মত আবির্ভূত হবেন ডঃ এ, এম, মালিক।
.
ডাক্তার সাহেব, আপনি আর যেখানকার মালিক হোন না কেন, বাংলাদেশের মালিক আপনি নন।  নুরুল আমীনের মত ধুরন্ধর রাজনীতিক, মোনেম খাঁর মত পশ্চিমা প্রভুর জুতোবাহী গর্দভ পর্যন্ত এই গদিতে বসার ভয়াবহ পরিণতি সম্পর্কে সচেতন। অতএব যদি ভালো চান তো গদির মোহে পড়বেন না। কেন না, মুক্তিবাহিনীর কালো খাতায় আপনার নামটি বহু আগে থেকেই বড় হরফে স্পষ্ট করে লেখা রয়েছে। সুতরাং ডঃ মালিক সাবধান!
.
এহেন অবস্থায়, আপনি যদি অকালে আপনার পৈত্রিক প্রাণটা হারাতে না চান তাহলে কালক্ষেপণ না করে বাংলাদেশ ছাড়ুন। অন্যথায় বাংলাদেশে অবস্থানকারী প্রতিটি পশ্চিম পাকিস্তানীর মত আপনার ভাগ্যেও নিশ্চিত মৃত্যু।
.
.
জেসিকা গুলশান তোড়া

শিরোনামঃ (বিদেশী দূতাবাস সমূহে) যাঁরা বাংলাদেশের আনুগত্য স্বীকার করেছেন
সংবাদপত্রঃ জন্মভূমি
তারিখঃ ৬ সেপ্টেম্বর, ১৯৭১
.
যাঁরা বাংলাদেশের আনুগত্য স্বীকার করেছেন
নয়াদিল্লী- ৬ই এপ্রিল'৭১
১| জনাব কে. এম. শাহবুদ্দিন
সেকেন্ড সেক্রেটারী
২| জনাব আমজাদুল হক
এসিস্টেন্ট প্রেস এটাসি
৩| জনাব আবদুল মজিদ (স্টাফ) ১২ই আগস্ট'৭১
.
কলকাতা-১৮ইং এপ্রিল
১| জনাব এম. হোসেন আলী
ডেপুটি হাইকমিশনার
২| জনাব আর. আই. চৌধুরী
ফাস্ট সেক্রেটারী
৩| জনাব আনোয়ার করিম চৌধুরী
থার্ড সেক্রেটারী
৪| জনাব কাজী নজরুল ইসলাম
থার্ড সেক্রেটারী
৫| জনাব এম. মকসুদ আলী
এসিস্টান্ট প্রেস এটর্নি
৬| জনাব সাইদুর রহমান
নন-ডিপ্লমেট অফিসার
.
নিউইয়র্ক-২৬শে এপ্রিল'৭১
১| জনাব এ. এইচ. মাহমুদ আলি
ভাইস কন্সাল
.
প্যারিস-৫ই জুলাই'৭১
১| জনাব মোশারফ হোসেন
সুপার এসিস্টেন্ট
২| জনাব শওকত আলি
এডিশন্যাল এসিস্টেন্ট
.
লন্ডন-আগস্ট'৭১
১| জনাব মহিউদ্দিন আহমেদ
সেকেন্ড সেক্রেটারী
৮ই আগস্ট'৭১
২| জনাব মোঃ আকবর লুৎফুল মতিন
ডাইরেক্টর-অডিট এন্ড একাউন্টস
১১ইং আগস্ট'৭১
৩| জনাব আবদুর রউফ
এন্ড পাব্লিকেশনস
৪| জনাব ফজলুল হক চৌধুরী
লেবার এটার্নি
.
ইউ. এন-নিউইয়র্ক
৪ আগস্ট'৭১
জনাব এস. এ. করিম
সহযোগী স্থায়ী প্রতিনিধি
.
ওয়াশিংটন
৪ আগস্ট'৭১
১| জনাব এনায়েত করিম
মিনিস্টার
২| জনাব এস. এ. এম. এস. কিবরিয়া
পলিটিক্যাল কাউনসিলার
৩| জনাব এ. এম. এ. মুহিত
ইকনমিক কাউনসিলার
৪| জনাব এ. আর. মতিন উদ্দিন
শিক্ষা ও সাংস্কৃতিক কাউনসিলার
৫| জনাব সৈয়দ মোয়াজ্জেম আলি
থার্ড সেক্রেটারী
৬| জনাব এ. আর. চৌধুরী
ফাইনেনস ও একাউন্টস অফিসার
৭| শেখ রুস্তম আলি
এসিস্টেন্ট ইনফরমেশন অফিসার
৮| জনাব হাবিবুর রহমান
একাউন্টেন্ট
৯| জনাব সোলেমান
পি এ- পলিটিক্যাল কাউনসিলার
১০| জনাব এম. হক
পি এ-ইকনামিক কাউনসিলার
১১| জনাব নুরুল ইসলাম
এসিস্টেন্ট ডিফেনস উইং
১২| জনাব মোস্তাক আহম্মদ
এসিস্টেন্ট এডমিনিস্ট্রেটিভ উইং
.
বার্ণ
১| গোলাম মোস্তফা
.
হংকং
১৮ আগস্ট'৭১
১| জনাব মহিউদ্দিন আহম্মদ
একটিং ট্রেড কমিশনার
বাগদাদ
২১ আগস্ট'৭১
১| জনাব এ. এফ. এম. আবদুল ফাতেহ
এমবেসেডর
.
স্টকহোম
২৬ আগস্ট'৭১
১| জনাব শফিউল্লা
স্টাফ অফিসার
.
.
জেসিকা গুলশান তোড়া
[bookmark: page_224]<৬,১৩৬,২২৪>
.
শিরোনামঃ বাংলাদেশের ডাকটিকিট
সংবাদপত্রঃ জন্মভূমি ১ম বর্ষঃ ৭ম সংখ্যা
তারিখঃ ৬ সেপ্টেম্বর, ১৯৭১
.
বাংলাদেশের ডাকটিকিট
কলিকাতার কূটনৈতিক মিশন-প্রধান জনাব হোসেন আলী বাংলাদেশের নতুন ডাকটিকিটের প্রদর্শন  সম্প্রতি আরম্ভ করেছেন। এই ডাকটিকিটগুলির পরিকল্পনা করেছেন লন্ডন প্রবাসী বিশ্ববিখ্যাত বাঙ্গালী শিল্পী বিমান মল্লিক।
.
মোট আট রকমের ডাকটিকিটের মধ্যে দশ পয়সার টিকিটে আছে বাংলাদেশের মানচিত্র, বিশ পয়সার টিকিটে ঢাকা বিশ্ববিদ্যালয়ে হত্যাকান্ডের প্রতীক, পঞ্চাশ পয়সার টিকিটে সাড়ে সাত কোটি বাঙ্গালীর প্রতীক। এক টাকার টিকিটে বাংলাদেশের পতাকা, দুই টাকার টিকিটে আওয়ামী লীগের ৯৮% ভোটে বিজয়ের প্রতীক, তিন টাকার টিকিটে স্বাধীন সরকারের ঘোষণার প্রতীক, পাঁচ টাকার টিকিটে শেখ মুজিবের ছবি, দশ টাকার টিকিট বাংলাদেশের সমর্থনের জন্য আবেদনের প্রতীকবাহী।
.
.
জেসিকা গুলশান তোড়া

শিরোনামঃ সম্পাদকীয় ১| দূর্ভিক্ষ ও ত্রাণ সংস্থা ২| একটি শুভ পদক্ষেপ
সংবাদপত্রঃ জন্মভূমি ১ম বর্ষঃ ৮ম সংখ্যা
তারিখঃ ১৩ সেপ্টেম্বর, ১৯৭১
সম্পাদকীয়
.
(১) দূর্ভিক্ষ ও ত্রাণ সংস্থা
অন্নপূর্ণার সোনার বাংলা আজ অন্নরিক্তা। সেখানকার মানুষ আজ একমুঠো অন্নের অভাবে ধুঁকে ধুঁকে মরছে। অথচ কোন দেশ বা কোন আন্তর্জাতিক ত্রাণ সংস্থা পর্যন্ত এগিয়ে আসছে না বাংলাদেশের দূর্ভিক্ষগ্রস্থ মানুষের সাহায্যের জন্য। কিন্তু কেন? পৃথিবীর অভিধান থেকে কি তবে সেবা, সহানুভূতি, মানবিকতা প্রভৃতি শব্দ নির্বাসিত হয়েছে? অন্ততঃ বাংলাদেশের ব্যাপারে যেন তাই।
.
কিন্তু কেন? তাহলে, বাংলাদেশের অপরাধ সে গণতন্ত্র দাবী করেছে, শোষণের অবসান চেয়েছে, হানাদারদের প্রতিহত করেছে, ন্যায়ের সংগ্রামে, স্বাধীনতা সংগ্রামে লিপ্ত হয়েছে।
.
এই অপরাধে বাঙ্গালী আর তাদের বাংলাদেশ যদি আজ বিশ্বের নিকট থেকে কোনরুপ সাহায্য পাওয়ার অযোগ্য হয়ে দূর্ভিক্ষ আর মহামারীতে প্রাণ হারায় তাহলে ভবিষ্যতে যুগ যুগ ধরে বর্তমান বিশ্ববাসীকে অপরাধীর কাঠগড়ায় দাঁড়িয়ে প্রায়শ্চিত্ত করতে হবে।
.
(২) একটি শুভ পদক্ষেপ
বাংলার ভাগ্যাকাশে নতুন আলোর রেখা দেখা দিয়েছে। বাংলার মুক্তিকামী মানুষেরা আবার একত্র হয়েছে। সাড়ে সাত কোটি মানুষের পূণ্যভূমি আজকে আবার নব শয্যায় সজ্জিত। পঞ্চদল বিশিষ্ট উপদেষ্টা কমিটি গঠনের ফলেই বাংলার মানুষের মনে আনন্দ জেগেছে। উপদেষ্টা কমিটি প্রথমেই বাংলাদেশ সরকারকে বাংলাদেশের জনগণের সরকার বলে স্বীকৃতি দিয়েছে এবং শেখ মুজিবের বিনা বিচারে মুক্তি দাবি করেছে। আমরা উপদেষ্টা দলটিকে জানাই আমাদের আন্তরিক অভিনন্দন। আমরা মনে করি বাংলার স্বাধীনতাপ্রিয় মানুষের সব রকম অসুবিধা এই কমিটি দূর করতে পারবে। যুদ্ধরত বাঙ্গালীদের ঠিক পথে চালিয়ে নিয়ে যাবে। এই আশাই আমরা করি।
.
.
নোবেল

নিশ্চিহ্ন পাকিস্তানঃ এ লড়াই শেষ লড়াই 
পাকিস্তানের জঙ্গী ইয়াহিয়া ভারতের বিরুদ্ধে যুদ্ধে নেমেছে। ভারতের স্থলে, জলে ও অন্তরিক্ষে পাকিস্তানী আক্রমণের পাল্টা আঘাতে পশ্চিম পাকিস্তান আর অধিকৃত বাংলাদেশে ইয়াহিয়ার সামরিক বাহিনী কোণঠাসা ও কাবু। ভারতীয় বিমানবাহিনী প্রচন্ড আঘাত করেছে পাকিস্তানের বিভিন্ন নৌ, বিমান ও সামরিক ঘাঁটির উপর। ভারতের সাথে পাকিস্তানের এ যুদ্ধে বাংলাদেশ সরকার ভারতকে পূর্ণ সমর্থন জানিয়েছেন। বাংলাদেশের মুক্তিবাহিনীর পাশে এসে এবার দাঁড়িয়েছে ভারতীয় বাহিনী। দুই বাহিনীর মিলিত আক্রমণে পশ্চিম পাকিস্তান ও দখলীকৃত বাংলাদেশের চট্টগ্রাম, করাচী ও কক্সবাজারের নৌবন্দর দাউ দাউ করে জ্বলছে। ঢাকা, শিয়ালকোট, যশোর, সারগেদা, রিসালপুর, পেশোয়ার, নারায়ণগঞ্জ প্রভৃতি শহরগুলি ভারতীয় বিমানের বোমাঘাতে জর্জরিত। মুক্তিযোদ্ধা ও ভারতীয় বাহিনীর অগ্রগতি অপ্রতিহত। বাংলাদেশের সর্বত্রই মুক্তি আসন্ন। যুদ্ধবাজ উন্মাদ ইয়াহিয়ার কণ্ঠস্বর চিরতরে স্তব্ধ করে দেবে বাংলাদেশ ও ভারতের মিলিত শক্তি। 
.
নরঘাতী যুদ্ধবাজ উন্মাদ ইয়াহিয়া ও তার সামরিক জান্তারা বাংলাদেশের লক্ষ লক্ষ নিরীহ নিরস্ত্র নরনারী শিশুসন্তানদের নির্বিচারে হত্যা করেছে। মা-বোনদের ইজ্জত নিয়েছে, সোনার বাংলার গ্রামের পর গ্রাম, শহরের পর শহর জ্বালিয়ে দিয়েছে, ধবংস আর লুট করেছে, ধর্মের নাম নিয়ে এক কোটি অসহায় নরনারীকে ভারতে ঠেলে দিয়েছে, পৃথিবীর শান্তিকামী মানুষের পথ প্রদর্শক, এশিয়া ভূখণ্ডের মহান নেতা, বাংলাদেশের জাতির পিতা বাঙালীর নয়নমণি বঙ্গবন্ধু শেখ মুজিবুর রহমানকে বন্দী করে রেখেছে জঙ্গীশাহী অন্ধকার কারাগারে। এই জঙ্গী সরকারকেই অস্ত্র যোগাচ্ছে সাম্রাজ্যবাদী আমেরিকা, মদত যোগাচ্ছে ঔপনিবেশিক বৃটেন। সর্ভারাদের দেশ নামধারী বিপ্লবী চীন স্বৈরাচারী সরকারকে নিয়ে মাতামাতি করছে। আর রাষ্ট্রসংঘ এদের তল্পিবাহক হিসেবে কাজ করে যাচ্ছে। বাংলাদেশে যে গণহত্যা অনুষ্ঠিত হয়েছে তার পরিপ্রেক্ষিতে এতদিন কি রাষ্ট্রসংঘের কিছু করণীয় ছিল না? রাষ্ট্রসংঘের সাধারণ পরিষদে বাংলাদেশের ব্যাপারে কোন কথা তোলার মত ঘটনা কি বাংলাদেশে ঘটেনি? বাংলাদেশের নেতৃবৃন্দ আর ভারতের নেতৃবৃন্দ বাংলাদেশের হয়ে পৃথিবীর বৃহৎ রাষ্ট্রগুলির দ্বারে দ্বারে বাংলাদেশের সমস্যা নিয়ে ঘুরেছে, কেহই নির্যাতিত বাঙ্গালীদের আর্তনাদে কর্ণপাত করেনি। 
.
আজকে আর কাহারও কথা নয়। সাম্রাজ্যবাদের দালাল পাকিস্তানকে নিষচিহ্ন না করা পর্যন্ত ভারতের দেশপ্রিয় জওয়ান ও জননী বাংলার সংগ্রামী মুক্তিবাহিনী থামবে না। এবার জঙ্গীশাহীর সাম্রাজ্য দখলের উপযুক্ত শাস্তির সময়। পশ্চিম পাকিস্তানের বেলুচিস্তান ও পেশোয়ারে বিদ্রোহ দেখা দিয়েছে। সাবাস বেলুচি পাঠানরা সাম্রাজ্যলোভী পশ্চিম পাকিস্তানের সাম্রাজ্য দখলে রাখার চির সাধ চিরতরে মিটিয়ে দাও। এবার যুদ্ধে পাকিস্তান নিশ্চিহ্ন হবেই। বাংলাদেশের মুক্তিবাহিনী আর ভারতীয় বাহিনী এবার শেষ লড়াই করেছে। বাংলাদেশ থেকে পশ্চিম পাকিস্তানী ভাড়াটিয়া সৈন্যদের সম্পূর্ণভাবে নিশ্চিহ্ন না করা পর্যন্ত এ লড়াই চলবে। দু’দেশের মিলিত শক্তি কারও মধ্যস্ততা এখন আর বরদাশত করবে না। 
.
.
নোবেল 

সম্পাদকীয় 
.
মার্কিন ষড়যন্ত্র ব্যর্থ 
পাকিস্তানী জঙ্গীশাহীর নির্বিচারে গণহত্যায় যখন বাংলাদেশের মানুষ দিশেহারা, তখন বিশ্বের মানবিকতা বিমথিত আমেরিকা, চীন ও বৃটেন কোথায় ছিল। পাকিস্তানের একতরফা যুদ্ধ ঘোষণার পরে ভারত যখন আত্মরক্ষার্থে, শরনার্থী ও বাংলাদেশের স্বাধীনতাপ্রিয় মুক্তিবাহিনীর স্বাধীনতার জন্য যুদ্ধবাজ উন্মাদ পাকিস্তানী জঙ্গীশাহীকে নিশ্চিহ্ন করার মত তখন চীন, বৃটেন বিশেষ করে সাম্রাজ্যবাদী মার্কিন যুক্তরাষ্ট্রের স্বস্তি পরিষদে যুদ্ধ বিরতি ও সইন্যাপসারণের প্রস্তাবের উপর ভেটো দিয়েছে রাশিয়া। বলেছে ভারত-পাক যুদ্ধের উৎস কোথায়? বাংলাদেশে গণহত্যা কে চালিয়েছে, কে শরনার্থী সমস্যার সৃষ্টি করেছে। বাংলাদেশে সত্যিকারের প্রতিনিধিদের হাতে ক্ষমতা ছেড়ে দিলেই সব সমস্যার সমাধান হয়ে যাবে। চক্রান্তকারী মার্কিন যুক্তরাষ্ট্রের হৃৎপিণ্ডে আঘাত লেগেছে। যে মার্কিন সরকার পাকিস্তানকে গোপনে স্বাধীনতাপ্রিয় জননী বাংলার বীর সন্তানদের নিশ্চিহ্ন করার জন্য অস্ত্র দিয়েছে আজকে সেই শান্তির দূত সাজতে চায়।  
.
আজকের এই লড়াই বাংলাদেশ ও ভারতের শান্তির লড়াই, মানবতার লড়াই, গণতন্ত্রের লড়াই, বাঁচার লড়াই। এ লড়াই বৃহৎ শক্তিগুলির তল্পিবাহক রাষ্ট্রসংঘের কলমের খোঁচায় বন্ধ হয়ে যাবে না। যে পর্যন্ত না স্বৈরাচারী ঔপনিবেশিক, সাম্রাজ্যবাদী পাকিস্তানের কবর হবে সে পর্যন্ত এ যুদ্ধ চলবে। চালিয়ে যাবে বাংলাদেশের মুক্তিবাহিনী ও সহযোগী ভারতীয় জওয়ানরা তাদের ভবিষ্যৎ বংশধরদের জন্য। 
.
.
নোবেল

ভারতের তুলনায় 
জঙ্গীশাহীর সামরিক শক্তি কতটুকু 
ভারতের বিরুদ্ধে ইয়াহিয়া খাঁ যুদ্ধ বাধিয়ে দিয়েছে। ভারতের বিরুদ্ধে ১৯৬৫ সালে পাকিস্তান সরকার যুদ্ধ করে মজা বুঝেছিল। শুধুমাত্র ক্ষেমকারণ ও শিয়ালকোটের অদূরেই অল্পসংখ্যক ট্যাঙ্ক নিয়েই ভারত পাকিস্তান ট্যাঙ্কের গোরস্থান করেছিল। 
.

পরিসংখ্যান গুলো ষোল আনা সত্য বললে ভুল করা হবে। এর বাইরে অনেক কিছু থাকতে পারে। সেগুলো অবশ্যই গোপনীয়। তাছাড়া চীন থেকে পাকিস্তান কি পরিমাণ অস্ত্রশস্ত্র পেয়েছে তা সঠিকভাবে জানাবার উপায় নেই। চোরাগোপ্তাভাবে অন্যান্য দেশ থেকে ইয়াহিয়া খান কি সংগ্রহ করেছেন তাও অজ্ঞাত। ১৯৬৫ সালে পাক- ভারত লড়াই এর আগে পাক অস্ত্রাগারে মজুত ট্যাঙ্কের হিসাব ছিল ভুল। বাইরে প্রকাশিত সংখ্যার চেয়ে তা ছিল অনেক বেশী। 

সংবাদপত্রঃ বাংলার বাণী মুজিব নগরঃ ৩য় সংখ্যা 
তারিখঃ ১৪ সেপ্টেম্বর, ১৯৭১ 
সম্পাদকীয়

[বাংলার বাণীঃ সাপ্তাহিক। সম্পাদকঃ আমির হোসেন। মুজিবনগর হতে আমির হোসেন কর্তৃক বাংলার বাণী প্রেসে মুদ্রিত এবং প্রকাশিত।] 
দূর্ভিক্ষের করাল গ্রাসে বাংলাদেশ 
দুর্ভাগা বাংলার শত্রুকবলিত এলাকাসমূহে ভয়াবহ দুর্ভিক্ষ শুরু হইয়াছে। বাংলাদেশের ১২টি জেলার বিস্তির্ণ এলাকা জুড়িয়া ভয়াল দূর্ভিক্ষের মরণ- ছোবলে ইতিমধ্যেই ১৯১টি মানব জীবন মৃত্যুর অতলান্তে হারাইয়া গিয়াছে। ঘরে ঘরে উঠিয়াছে অন্নহীন উপায়হীন বুভুক্ষ মানুষের মরণার্তি। পদ্মা, মেঘনা, যমুনা আড়িয়ালখার তীরে তীরে বাতাসে বাতাসে ভাসিয়া বেড়াইতেছে দুঃসহ ক্ষুধার জ্বালায় জর্জরিত অগণিত নরনারী শিশুর সকরুণ আর্তনাদঃ বাঁচাও। 

বিভিন্ন সূত্রে প্রাপ্ত খবর অনুসারে, যে ১২টি জেলায় সর্বনাশা দুর্ভিক্ষ সমস্ত হিংস্রতা লইয়া মারণনৃত্যে মাতিয়া উঠিয়াছে সেই জেলাগুলি হইতেছে ঢাকা, কুমিল্লা, সিলেট, দিনাজপুর, রংপুর, পাবনা, বরিশাল, নোয়াখালী, ময়মনসিংহ, ফরিদপুর, যশোর ও খুলনা। দুর্ভিক্ষ পীড়িত এলাকাসমূহে প্রতিদিন অবস্থার অবনতি ঘটিতেছে। প্রতিদিন অগণিত মানুষ অনাহারে তিলে তিলে ধুঁকিয়া ধুঁকিয়া মরিতেছে। অধিকৃত এলাকা সফর শেষে হার্ভার্ড মেডিক্যাল স্কুলের ডাঃ জন রোড বলিয়াছেন, ‘বাংলাদেশে ১৯৪৩ সালের ভয়াবহ দুর্ভিক্ষের পর বর্তমানে যে ধরনের খাদ্যাভাব দেখা দিয়াছে এরূপ সাংঘাতিক অবস্থা আর কখনো দেখা যায় নাই। কম করিয়া ধরিলেও প্রায় ৩০ লক্ষ মানুষ আসন্ন দুর্ভিক্ষের সময়ে অনাহারে মৃত্যুবরণ করিতে বাধ্য হইবে। 

ইহার চাইতে উদ্দেগজনক খবর, ইহার চাইতে ভয়াবহ অবস্থা আর কি হইতে পারে? জাতিসংঘ বিশেষজ্ঞদের রিপোর্ট অনুসারে পৃথিবীতে যত রকমের দুঃখ আছে তারমধ্যে সব চাইতে মর্মান্তিক, সব চাইতে দুঃসহ হইতেছে অনাহারে থাকার দুঃখ, অফুরন্ত ঐশর্যে ভরা এই পৃথিবীতে ক্ষুধার যন্ত্রণায় পুড়িয়া তিলে তিলে ছাই হওয়ার দুঃখ। আর এই দুঃখ আজ যুদ্ধবিক্ষত বাংলার মানুষকে আষ্টেপৃষ্টে গ্রাস করিয়া লইয়াছে। বাংগালী জঙ্গীশাহীর গুলি খাইয়া মরিতেছে,রোগে ব্যাধিতে মরিতেছে অনাহারে- বুভুক্ষার সুতীব্র দংশনের দুঃসহ যন্ত্রণায়। 

কিন্তু কেন? এই বাংলা ছিল সোনার বাংলা। একদিন বাংলাদেশ ছিল অফুরন্ত ঐশ্বর্যের ভাণ্ডার। সেদিন বাংলার মাটি ছিল স্বর্ণপ্রসবিনী। বাংলার সেই স্বর্ণযুগে বাঙ্গালীর ঘরে ঘরে গোলাভরা ধান ছিল, গোয়ালভরা গরু ছিল, পুকুরভরা মাছ ছিল, দিগন্ত বিস্তৃত প্রান্তর ভরিয়া ছিল সোনালী ফসলের সোনার সম্পদ। সেদিন বাংলার দশদিগন্তে ছড়াইয়া ছিল সুখ আর তৃপ্তির মুঠো মুঠো সোনা। বাংলার মানুষ সেদিন নদীর বাঁকে, চাষের ক্ষেত্রে। খালে বিলে গলা ছাড়িয়া গান গাহিত, প্রাণ খুলিয়া হাসিত, জীবনকে অভিনন্দন জানাইতে পারিত আত্মার অন্ত্রঙ্গতম অনুভূতির ঐশ্বর্যে। 

কিন্তু সোনার বাংলার সেই সোনার দিনগুলি কবে কোথায় হারাইয়া গিয়াছে। বাংলার সোনার সম্পদই তার কাল হইয়াছে। এই সম্পদের লোভেই বার বার বাংলার শ্যামল উপকূলে হানা দিয়াছে সম্পদলোভী ঠগ, বর্গী, পর্তুগীজ ওলন্দাজ, ইংরেজ দস্যু দল। জননী জন্মভূমির বুক চিরিয়া চিরিয়া কাড়িয়া নিয়াছে সোনালী সম্পদ। সর্ব শেষ আসিয়াছে পাঞ্জাবী লুটেরা দস্যুর দল। তুলনাহীন নিষ্ঠুরতায় তারা কামড়াইয়া ছিড়িয়া খাইয়াছে বাংগালীর হাড় মাংস কলিজা, দুই হাতে লুটিয়া নিয়াছে বাংলার সর্বস্ব। এই সম্পদলোভী দস্যুদানবের দল বাংলাকে ব্যাবহার করেছে কলোনী হিসেবে, পণ্য বিক্রয়ের অবাধ মুনাফা লুটিবার খোলা বাজার হিসেবে। আর এভাবেই তারা একদিনের সোনার বাংলাকে পরিণত করিয়াছে এক অন্তহীন দুঃখের ভাগাড়ে। লুটেরা দস্যুদের সাথে যোগ দিয়েছে ঝড় বন্যা প্লাবন। প্রকৃতি দানব সর্বাত্মক হিংস্রতা লইয়া বার বার ছোবল হানিয়াছে বাংলার বুকে, ছিড়িয়া ফাড়িয়া তছনছ করিয়াছে বাংলার মাটি, মানুষ আর অর্থনীতি। দিনে দিনে বাঙ্গালীদের অবস্থার ক্রমশঃ অবনতি ঘটিয়াছে। ক্ষুধা, দারিদ্র, অনটন আর দুর্ভোগ তাদের ললাটে জাঁকিয়া বসিয়াছে দুরপনেয় কলঙ্ক চিহ্ন হইয়া। 

বাংলাদেশকে একদিন বলা হইত প্রাচ্যের শস্য ভাণ্ডার। কিন্তু এই শস্যভান্ডার একদিন পরিণত হইয়াছে ক্রমাবনতিশীল শস্য ঘাটতির দেশে। ১৯৭০ সাল পর্যন্ত বাংলাদেশে খাদ্য ঘাটতির পরিমাণ ছিল মুটামুটিভাবে বার্ষিক ১২ লক্ষ টন। বিশেষজ্ঞদের মতে, অত্যন্ত জরুরী ভিত্তিতে কমপক্ষে ২৯ লক্ষ টন খাদ্যশস্য আমদানী এবং সঙ্গে সঙ্গে জনগণের মধ্যে বিতরণের ব্যাবস্থা করিতে না পারিলে বাংলাদেশের দুর্ভিক্ষ প্রতিরোধের কোন আশা নাই। বলা বাহুল্য, ইহা এক অসম্ভব ব্যাপার। কারণ জঙ্গীশাহী বাংলার মানুষকে মারিতে চায়, তাদের বাঁচাইয়া রাখার জন্য কসাইদের কোন গরজ নাই। এই পরিস্থিতিতে মার্কিন যুক্তরাষ্ট্র বাংলাদেশের দুর্ভিক্ষ প্রতিরোধকল্পে ১৫ টি বা তারও বেশি সি ৩০ পরিবহণ বিমানযোগে সেখানে খাদ্যশস্য নিক্ষেপের জন্য প্রস্তুত রহিয়াছে বলিয়া জানাইয়াছে। 
দুর্গত মানবতার সেবাই যদি এই প্রস্তাবের লক্ষ্য হয়, তবে ইয়া একটি মহান প্রস্তাব একথা স্বীকার করিতে আমাদের দ্বিধা নাই। কিন্তু একটা প্রশ্ন আছে। কাহার হাতে এই খাদ্যশস্য দেওয়া হইবে, কাহার মাধ্যমে ইহা বিতরণ করা হইবে? মার্কিন যুক্তরাষ্ট্রসহ সমগ্র পৃথিবীকে আমরা বলিয়া দিতে চাই, ইয়াহিয়ার জঙ্গীশাহীর হাতে খাদ্যশস্য তুলিয়া দেওয়ার অর্থ হইবে বাঙ্গালীদের খুন করার জন্য আর কিছু বুলেট সরবরাহ করা। কারণ, এই খাদ্য সাহায্য সে নিশ্চিতভাবে বাঙ্গালীদের দাবাইয়া রাখার সামরিক উদ্দেশ্যে ব্যাবহার করিবে। অতীত অভিজ্ঞতা নির্ভুল ভাবে এই কথাই প্রমাণ করিয়াছে। তাই বিশ্ববাসীর কাছে আমাদের আবেদন, বাংলাদেশের দুর্ভিক্ষ পীড়িত মানুষকে বাঁচাইবার জন্য সাহায্য সামগ্রী লইয়া আগাইয়া আসুন। মানবতার নামেই আমরা আবেদন করিতেছি ক্ষুধার্থ বাঙ্গালীদের মুখে অন্ন তুলিয়া দিন। কিন্তু এ সাহায্য সামগ্রী যেন কোনমতেই ইয়াহিয়ার হাতে না যায়। যে কোন সাহায্য দ্রব্য পৌঁছাইতে হইবে স্বাধীন বাংলা সরকারের হাতে। কারণ, বঙ্গবন্ধু শেখ মুজিবের সরকারই বাংলাদেশের একমাত্র বৈধ সরকার। আর এই সরকারই বাংলার এই ভয়াবহ দুর্ভিক্ষের মোকাবিলা করিতে আন্তরিকভাবে সচেষ্ট হইবেন বলিয়া আশা করা যায়। যদি কেহ পাকিস্তান সরকারের হাতে খাদ্যসামগ্রী তুলিয়া দেন, আমরা ধরিয়া নিব বুভুক্ষ মানুষকে খাদ্য সরবরাহের না ভাঙ্গাইয়া তাহারা ধনীদের হাতে বাঙালী নিধনের হাতিয়ারই তুলিয়া দিতেছেন। সংশ্লিষ্ট সকলকে এই স্পষ্টভাবে মনে রাখিতে হইবে। 
.

জাতিসংঘের সাহায্য সামগ্রী নিয়ে ছিনিমিনি খেলা
(বিশেষ প্রতিনিধি)

	বাংলাদেশের দখলীকৃত এলাকায় পশ্চিম পাকিস্তানী হানাদার সেনাবাহিনী জাতিসংঘের সাহায্য কেন্দ্রের গাড়ীগুলি যথেচ্ছভাবে ব্যবহার করিতেছে।

	লুটতরাজ, অগ্নিসংযোগ, নারী নির্যাতন এবং গণহত্যায় লিপ্ত পাকফৌজের পক্ষে সামরিক বাহিনীর গাড়ীর পরিবর্তে জাতিসংঘের গাড়ী ব্যবহার অধিকতর সুবিধাজনক।

	বিশ্বস্ত সুত্রে জানা গিয়াছে, নভেম্বর মাসে বাংলাদেশে যে প্রলয়ঙ্করী ঘূর্ণিবার্তার ফলে লক্ষ লক্ষ মানুষ প্রাণ হারায় ঐসময় ত্রানকার্জে সুবিধার জন্য এইসব গাড়ী বাংলাদেশে আনা হইয়াছিল। জাতিসংঘ আন্তর্জাতিক জরুরী শিল্প- কল্যাণ তহবিল পরেও সাহায্য কার্যের জন্য কিছু গাড়ী প্রেরণ করিয়াছে।এইসব গাড়ী ছাড়াও তখন নরওয়ে এবং অন্যান্য স্কান্ডিনেভিয়ান দেশ বহু যন্ত্রচালিত ও রাবারের নৌকা ত্রান কার্যের জন্য দান করিয়াছিল।দখলদার পাকিস্তানী জঙ্গীশাহী দুস্থ মানুষের সাহায্যের জন্য প্রদত্ত সেইসমস্ত জলযানসমূহও সামরিক কার্যে ব্যবহার করিতেছে।

	সম্প্রতি মুক্তিযোদ্ধারা খুলনায় একটি পাকিস্তানী গানবোট দখল করিয়াছেন। তাঁহারা দেখিয়াছেন, এই গানবোটে জাতিসংঘের প্রদত্ত জলযানসমূহেরই একটি। পাকিস্তানী সৈন্যরা এইগুলির কিঞ্চিত সংস্কার করিয়া সামরিক কাজে ব্যবহার উপযোগী করিয়া লইয়াছে।

	পাকিস্তানী সৈন্যরা যে শুধু জাতিসংঘের গাড়ীই ব্যবহার করিতেছে তাহা নহে। তাহারা বাত্যাবিধ্বস্ত মানুষের জন্য প্রদত্ত কাপড়-চোপড়, খাদ্-ঔষধপত্র নিজেদের প্রয়োজনে ব্যবহার করিয়াছে। 

	সর্বশেষ খবরে জানা গিয়াছে, ইউরোপের তিনটি দেশ জাতিসংঘের ত্রাণসামগ্রীর এইরূপ অপব্যবহার সম্পর্কে জাতিসংঘের সেক্রেটারী জেনারেলের সাথে ঘনিষ্ঠ যোগাযোগ রক্ষা করিয়া চলিতেছে।দেশত্রয় মনে করে – অবিলম্ভে পাকিস্তানকে জাতিসংঘের সকল প্রকার সাহায্য প্রদান বন্ধ করা উচিত।

	এদিকে বাংলাদেশ সরকার জাতিসংঘকে জানাইয়া দিয়াছে যে, পাকিস্তান জঙ্গীচক্র ইউনিসেফ (Unicef)প্রদত্ত গাড়ীগুলি সামরিক কাজে ব্যবহার করিতেছে।

	লন্ডনস্থ বাংলাদেশ মিশন বাংলাদেশ সরকারে পক্ষ হইতে জাতিসংঘের কাছে এই অভিযোগ পেশ করিয়াছে।


---------------------------
নাম প্রকাশে অনিচ্ছুক
[bookmark: page_233]<৬,১৪৩,২৩৩>
বাংলাদেশের স্বাধীনতাযুদ্ধের দলিলপত্রঃ ষষ্ঠ খন্ড
	শিরোনাম
	সংবাদ পত্র
	তারিখ

	অধিকৃত অঞ্চলে স্বাভাবিক অবস্থার নমুনা
	বাংলার বাণী
মুজিবনগরঃ তৃতীয় সংখ্যা
	১৪ সেপ্টেম্বর ১৯৭১




অধিকৃত অঞ্চলে স্বাভাবিক অবস্থার নমুনা
শিক্ষকদের হয়রানি অব্যাহত
স্কুল কলেজে ছাত্রসংখ্যা হাস্যকরভাবে নগন্য
(বিশেষ প্রতিনিধি)


	বাংলাদেশের অধিকৃত এলাকায় হানাদার বাহিনীর চন্ডণীতি অব্যাহত রহিয়াছে। বাঙ্গালী জাতিকে অজ্ঞানতার অন্ধকারে নিক্ষেপ করিয়া চিরতরে পঙ্গু করিয়া রাখার দূরভিসন্ধি হাসিলের উদ্দেশ্যে হনাদার বাহিনী বাংলাদেশের ছাত্র-শিক্ষকদের বিরুদ্ধে যে বর্বর নিধনযজ্ঞ পরিচালনা করে, উহার বিভীষিকাময় স্মৃতি বাঙ্গালীর মন মানষ হইতে এখনো মুছিয়া যায়নাই। আজও ছাত্র – শিক্ষক বুদ্ধিজীবীদের বুলেটবিদ্ধ মৃতদেহের আতংকময় দৃশ্য আর ঢাকা বিশ্ববিদ্যালয়, বিভিন্ন আবাশিক হল ও অন্যান্য শিক্ষাপ্রতিষ্ঠানের ধ্বসস্তুপ বাংলাদেশের ছাত্র-শিক্ষকদের নিরন্তর চাবুক মারিয়া বলিয়া দিতেছে হানাদার পান্জাবী ডালকুত্তার দল বাংলাদেশের শিক্ষাজীবনকে পঙ্গু করিয়া দিতে, ছাত্র শিক্ষকসহ বুদ্ধিজীবীসহ গোটা জাতিকে নিশ্চিহ্ন করিয়া দিতে, চায় বাংলাকে চিরদিন পদানত করিয়া রাখিতে। তাছড়া বঙ্গবন্ধু শেখ ‍মুজিবুর রহমান রেসকোর্স ময়দানে ৭ই মার্চের ভাষণে নির্দেশ দিয়াছেন, যতদিন বাংলার মানুষের মুক্তি না আসে, ততদিন স্কুল কলেজ-বিশ্ববিদ্যালয় বন্ধ। তাই আজ আর বাংলাদেশের শিক্ষা প্রতিষ্ঠানে ছাত্র শিক্ষকদের ভীড় নাই। শিক্ষাঙ্গণ ছাড়িয়া ছাত্র তরুনেরা সমরাস্ত্র হাতে রণাঙ্গনের প্রান্তে খুজিয়া বেড়াইতেছেন শত্রু বাহিনী। আর শিক্ষকরা পালন করিতেছেন স্বাধীনতা সংগ্রামের সুবিস্তৃত প্রাঙ্গনে আপন আপন দ্বায়িত্ব। 

	সেই কারনেই অধিকৃত এলাকায় স্বাভাবিক অবস্থা ফিরিয়া আসিয়াছে বলিয়া জঙ্গীশাহীর অবিরাম প্রচারনা স্বত্তেও স্কুল কলেজ-বিশ্ববিদ্যালয়গুলি এখনো গড়ের মাঠ।	আর ইহাতে ক্ষেপিয়া উঠিয়াছে জল্লাদশাহী। প্রতিহিংসা চরিতার্থের জন্য পাকফৌজ এখন ঝাপাইয়া পড়িয়াছে অধিকৃত এলাকায় এখনো যে অল্পসংখ্যক শিক্ষক শিক্ষাবীদ রহিয়াছে তাহাদের উপর।

	তথ্যাভিঞ্জ মহলের খবরে প্রকাশ যে, দখলদার জঙ্গীবাহিনী সম্প্রতি ঢাকা বিশ্ববিদ্যালয়ের অন্ততঃ ১৫ জন বিশিষ্ট অধ্যাপককে গ্রেফতার করিয়াছে কিংবা সামরিক কর্তৃপক্ষের নিকট হাজির হইবার নির্দেশ দিয়াছে।

	হানাদার বাহিনী যাঁহাদের উপর নির্দেশ জারী করিয়াছে তাঁহাদের মধ্যে রহিয়াছেন ঢাকা বিশ্ববিদ্যালয়ের বাংলা বিভাগের রীডার ও বিশিষ্ট সাহিত্যিক ডঃ আহমদ শরীফ, ইংরাজী বিভাগের রীডার ডঃ এহসানুল হক এবং বিঞ্জান বিভাগের ৪ বিশিষ্ট অধ্যাপক। এই গ্রেফতারের ব্যাপারে অবশ্য পাকিস্তান সরকার নীরব।

	শিক্ষা বিভাগের সহিত সংশ্লিষ্ট মহলের সংবাদে প্রকাশ যে, ঢাকা বিশ্ববিদ্যালয়ের সাড়ে সাত হাজার ছাত্র ছাত্রীর মধ্যে গড়ে ৪৭/৪৮ জন ছাত্র ক্লাসে আসে। ইঞ্জিনিয়ারিং বিশ্ববিদ্যালয়ে ‍তিন হাজারের অধিক ছাত্রের মধ্যে উপস্থিতির সংখ্যা মাত্র ১৬ জন এবং ঢাকা কলেজের প্রায় এক হাজার ছাত্রের মধ্যে ৬০ জন, ল’ কলেজ ও নটরডেম কলেজে কেহই ক্লাসে যোগদান করিতেছেনা। চট্রগ্রাম বিশ্ববিদ্যালয়ের দুই হাজার ছাত্র ছাতীর মধ্যে উপস্থিতির সংখ্যা মাত্র ১৬ জন, রাজশাহী বিশ্ববিদ্যালয়ের উপস্থিতির সংখ্যাও প্রায় অনুরুপ।

বাংলাদেশের অধিকৃতিএলাকায় কি দেখিলাম
(নিজস্ব প্রতিবেদক)

	অতিসম্প্রতি ”বাংলার বাণী”র একজন প্রতিনিধি বাংলাদেশের অধিকৃত অঞ্চলের বিস্তীর্ন এলাকা সফর করিয়া ফিরিয়া আসিয়াছেন। সেখানকার পরিস্থিতি সম্পর্কে অঅমাদের প্রতিনিধি যে বিবরন লিপিব্দ্ধ করিয়াছেন তারই অংশবিশেষ এখানে ছাপা হইল।

	তরুন গেরিলাদের আক্রমন তীব্রতর হওয়ার সাথে সাথে বাংলাদেশের অধিকৃত অঞ্চলে শত্রু সেনাদের অত্যাচার ও উৎপীড়ন আরো তীব্র হইয়া উঠিয়াছে। ‘বিশ্বের সেরা সৈনিকরা’ মুক্তিযোদ্ধাদের সহিত সম্মুখ সমরে অবতীর্ন হইবার পরিবর্তে সাধারন গ্রামবাসীর উপর চরমতম নিগ্রহ চালাইয়া তাহাদের দুর্বলতা ঢাকিবার চেষ্টা করিতেছে। ভীতসন্ত্রস্ত গ্রামবাসীদের তাহারা নিষ্ঠুরভাবে হত্যা করিতেছে। বিশেষ করিয়া মুক্তিযোদ্ধারা  যে জায়গায় একবার খানসেনাদের উপর হামলা করিয়া গিয়াছে তাহার আশেপাশে সাধারন মানুষের উপর হানাদাররা বর্বর নির্যাতন চালাইতেছে। অতি সম্প্রতি গাইবান্ধার রসুলপুরের সুইসগেটের নিকটবর্তী ফুলছড়ি বাঁধের উপর মানাশ নামক জায়গায় একটি পুল গেরিলা যোদ্ধারা রাত্রিকালে আক্রমন করিয়া রাজাকার ও পাকসেনাদের  একটি ছোট পাহারা ঘাঁটি বিদ্ধস্ত করিয়াছেন  এবং পুলটির ব্যাপক ক্ষতিসাধন করেন। মানাশের নিকটবর্তী কামারজানী ও গাইবান্ধাতে পাকসেনাদের দুই বিরাট শক্ত ঘাঁটি থাকা সত্ত্বেও যুদ্ধ চলাকালে তাহারা অক্রমনস্থলে আসার সাহস পায়নাই। পরদিন সকালে একজন ক্যাপ্টেনের নেতৃত্বে একদল বর্বর সৈন্য ঘটনাস্থলে আসিয়া ৩/৪ মাইল এলাকা জুড়িয়া ধ্বংশযঞ্জ চালাইয়া প্রায় ১০০ লোক হত্যা করে। রাজাকার ও স্থানীয় অবাঙ্গালীরা পরে তাহাদের সাথে মিলিত হইয়া মানাশ ও রসুলপুর এলাকা তছনছ করিয়া ফেলে।

	অনুরুপভাবে গেরিলা রেডিও পাকিস্তান রংপুরের উপর আক্রমন চালাইলে পাহারারত পঞ্চাশজনেরও অধিক পাকসেনা আত্বগোপন করে এবং তাহাদের অনেকে আহত হয়। রেডিও শ্টেশন হইতে মাত্র হাফ কিলোমিটার দুরে পাক সরকারের সিভিল আর্ম ফোর্সের সেক্টর অফিস এবং মাত্র এক কিলোমিটার দুরে রংপুর ক্যান্টনমেন্ট থাকা সত্ত্বেও তাহারা মুক্তিযোদ্ধাদের প্রতি পাল্টা আক্রমন করিবার জন্য কেহই বাহির হয়নাই। এখানে অর্ধঘন্টাব্যাপী যুদ্ধের পর মুক্তিযোদ্ধারা রেডিও শ্টেশনের বেশ ক্ষতিসাধন করে। পরদিন সকালে যথারীতি “বিশ্বের সেরা সৈনিকরা” রেডিও সংলগ্ন এলাকা ছাড়াও প্রায় পাঁচ মাইল দুর পর্যন্ত অভিযান চালাইয়া বহু ঘরবাড়ী জালাইয়া দেয় ও নিরপরাধ গ্রামবাসী ও তরুনীকে ধরিয়া নিয়া যায়। তাহাদের ভাগ্যে কি হইয়াছে তাহা জানা যায় নাই।

	একইদিনে তাহারা উক্ত রেডিও শ্টেশনের প্রোগ্রাম অরগানাইজার জনাব মহিউদ্দিন হায়দার, ড্রাইভার তারামিয়া ও কয়েকজন টেকনিশয়ানকে রংপুরের দ্বিতীয় সামরিক শিবির মডেল স্কুলের নিকট দমদম পুলের নিকট অতি নৃশংসভাবে হত্যা করে। 

	পাকবাহিনীর হিংস্রতা যেভাবে দিনদিন বৃদ্ধি পাইতেছে তাহাতে তাদের দুর্বলতাই প্রকাশ পাইতেছে। দেশবাসীকে আতঙ্ক ও ভীতগ্রস্ত করিয়া তাহারা “স্বাভাবিক অবস্থা” ফিরাইয়া আনিতে চাহিতেছে। কারন তাহারা বুঝিতে পারিয়াছে এইদেশে তাহাদের আয়ু ফুরাইয়াছে।

সম্পাদকীয়
 জাতিসংঘের অগ্নিপরীক্ষা


আজ ২১ সেপ্টেম্বর নিউইয়র্কে জাতিসংঘ সাধারন পরিষদের অধিবেশন শুরু হইতেছে।

	জাতিসংঘ সাধারন পরিষদ আজ বৈঠকে মিলিত হইয়াই সর্ব্রাগ্রে যে জটিল রাজনৈতিক ইস্যুটির জ্বলন্ত সূর্যের মখোমুখি হইবে উহা হইতেছে স্বাধীন বাংলাদেশ প্রসঙ্গ। মানবাধিকার সংরক্ষনের সুমহান ওয়াদাবদ্ধ জাতিসংঘের আঙ্গিনায় পাশাপাশি উপবিষ্ট হইয়া দলমত নির্বিশেষে সুশভ্য পৃথিবীর সকল জাতি চোখ মেলিলেই দেখিতে পাইবে বিশ্বের একান্তে এই বাংলাদেশে কিভাবে এক পররাজ্যলোভী হানাদার দস্যুর হিংশ্র বর্বরতায় দশ লক্ষ মানুষের রক্তের গঙ্গা প্রবাহিত হইতেছে, কিভাবে সাড়ে সাত কোটি মানুষের আত্মার আমোঘ বাণীকে, মৌলিক মানবিক অধিকারকে, শাশ্বত স্বাধীনতার দুরন্ত স্পৃহাকে শক্তির জোরে পিষিয়া মারার উন্মত্ত প্রচেষ্টা চলিতেছে, কিভাবে কারারুদ্ধ করিয়া রাখা হইয়াছে বাংলার মুকুটহীন সম্রাট স্বাধীন বাংলার জনক বঙ্গবন্ধু শেখ মুজিবুর রহমানকে, কিভাবে তাকে পৃথিবী হইতে সরাইয়া দেওয়ার ঘৃণ্য প্রয়াশে উদ্যত হইয়া আছে জল্লাদের হাতিয়ার।

	গত ছয় মাসে বাংলাদেশে যা ঘটিয়া গিয়াছে, বাংলাদেশে আজও যা ঘটিতেছে হানাদার পশ্চিম পাকিস্তানী কসাই বাহিনী বাংলাদেশের স্বাধীনতা যুদ্ধকে ভন্ডুল করিয়া দেওয়ার জন্য যে হিংশ্র বর্বরতা, যে জঘন্য পোড়া মাটি নীতির আশ্রয় গ্রহন করিয়াছে, যেভাবে বাংলাদেশে বলদর্পী অক্রমনকারীর ঔদদ্ধত্যপূর্ণ পদচারনায় মানবাধিকার ভুলুন্ঠিত হইতেছে, ধর্ষিত নিগৃহিত হইতেছে মৌলিক মানবিক মূল্যবোধ, অসহায় মানবতা, সভ্য মানুষের ইতিহাসে ইহার কোন নজির নাই। তাই জাতিসংঘের ইতিহাসেও বাংলাদেশের ইস্যুটি এক নজিরবিহীন তাৎপর্যপূর্ণ অদ্বিতীয় ইস্যু। বাংলাদেশে মানব ইতিহাসের ঘৃণ্যতম বর্বরতা এবং ভয়াভহতম গণহত্যার রক্তাক্ত পটভূমিতে আজ জাতিসংঘ সাধারন পরিষদের অধিবেশন শুরু হইতেছে। সুতরাং বলিলে এতটুকু অত্যুক্তি হইবেনা যে, জাতিসংঘের চলতি অধিবেশন হইবে বিশ্ব সংস্থার ইতিহাসের সব চাইতে সংকটজনক অধিবেশন। এই অধিবেশনে বাংলাদেশ ইস্যুটি জাতিসংঘের জন্য ডাকিয়া আনিয়াছে এক অগ্নিপরীক্ষা। বাংরাদেশ ইস্যু কেন্দ্রিক এই অগ্নিপরীক্ষায় উত্তীর্ন হওয়া না হওয়ার উপর নির্ভর করে জাতিসংঘের ভবিষ্যৎ।
.
বলাবাহুল্য, একটি আন্তর্জাতিক রাজনৈতিক আড্ডাখানা হিসেবে বা সাম্রাজ্যবাদী, উপনিবেশবাদী শক্তির খেয়াল খুশীমত কেতুর নাচ নাচিবার জন্য ও জাতিসংঘের জন্ম হয় নাই। মানব জাতির স্বাধীনতা সার্বভৌমত্ব ও মৌলিক অধিকার সংরক্ষণ, বিশ্ব শান্তির নিশ্চয়তা এবং মানবিক মূল্যবোধের নিরাপত্তা বিধানের পবিত্র প্রতিশ্রুতিতেই সৃষ্টি হইয়াছে এই বিশ্ব সংস্থার। জাতিসংঘ সনদে সুস্পষ্ট ভাবেই গণহত্যা প্রতিরোধ এবং এক দেশ কর্তৃক অন্য দেশে সশস্ত্র হামলা বন্ধের ব্যাপারে কার্যকরী ব্যাবস্থা গ্রহণের দ্ব্যর্থহীন ওয়াদা লিপিবদ্ধ রহিয়াছে।

	কিন্তু গভীর দুঃখের সঙ্গে এ কথাও না বলিয়া পারা যায় না যে বাংলাদেশে হানাদার পশ্চিম পাকিস্তানী সেনাবাহিণীর সশস্ত্র আক্রমন এবং গণহত্যা প্রতিরোধের ব্যাপারে জাতিসংঘ উহার বিঘোষিত দ্বায়িত্ব পালনে চুড়ান্ত ব্যর্থতার পরিচয় দিয়াছে। জাতিসংঘের এই ব্যর্থতা জাতিসংঘের সুমহান ভূমিকা সম্পর্কে আস্থাবান স্বান্তিকামী মানবজাতির প্রতি চরম বিশ্বাসঘাতকতারই শমিল। 

	বিগত মার্চ মাসে বঙ্গবন্ধু শেখ মুজিবুর রহমানের ডাকে বাংলাদেশে অতুলনীয় অহিংস অসহযোগ আন্দোলন শুরু হইলে জল্লাদ ইহাহিয়া বাংলাদেশে ব্যাপকহারে সৈন্য সমাবেশ করিতে শুরু করে। ২৫শে মার্চ রাত্রে কসাই বাহিনী যে গণহত্যাযজ্ঞ শুরু করে সম্ভবত উহারই অগ্রিম আভাস পাইয়া উথান্ট তৎপূর্বে ঢাকায় কর্মরত জাতিসংঘের কর্মচারীদের ঢাকা ত্যাগের অনুমতি প্রদান করেন। এই সময় বঙ্গবন্ধু উথান্টকে উদ্দ্যেশ্য করিয়া বলিয়াছেন, জাতিসংঘের কর্মচারীদের ঢাকা ত্যাগের অনুমতি দানের মধ্যে জাতিসংঘ সেক্রেটারী জেনারেলের কর্তব্য শেষ হইয়া যায়না। শক্তিমত্ত জঙ্গী শাষকের বিরুদ্ধে সংগ্রামরত বাংলাদেশের কোটি কোটি মানুষের প্রতি জাতিসংঘের যে দায়িত্ব রহিয়াছে উহা বিস্মৃত হইলে চলিবেনা। 

	কিন্তু ইহাতেও জাতিসংঘের চৈতন্যদয় হয়নাই। যদি হইত বাংলাদেশে মানব সভ্যতার ভয়াভহতম ট্রাজেডির বিভীষিকা সম্ভবতঃ অপেক্ষাকৃত কম হিংশ্রতা লইয়া দেখা দিতে পারিত। তারপর বহু দিন কাটিয়া গিয়াছে। বাংলাদেশে জল্লাদ ইহাহিয়ার নিধনধযঞ্জ চলিয়াছে অব্যাহত গতিতে, বিপন্ন মানবতা অসহায় আর্তনাদে বার বার মুখ থুবড়াইয়া পড়িয়াছে বাংলার রক্তপিচ্ছিল মাটিতে। ইহাহিয়া খান বাঙ্গালী জাতিকে নিশ্চিহ্ন করার উদ্দ্যেশ্যে ভয়াভহতম গণহত্যা অভিযান চালাইয়াই ক্ষান্ত হয়নাই, মাতিয়া উঠিয়াছে বঙ্গবন্ধু শেখ মুজিবের জীবননাশের ঘৃন্যতম ষড়যন্ত্রে। বিশ্ব বিবেক জঙ্গী বর্বরতার বিরুদ্ধে ঘৃনা আর ধিক্কারে প্রমত্ত সাগরের ভয়াল গর্জন হইয়া ফাটিয়া পড়িয়াছে বারবার। কিন্তু তবু জাতিসংঘ নামক কুম্ভকর্ণের নিদ্রাভঙ্গ হয়নাই। স্বাধীনতা সংগ্রামে লীপ্ত বাংলার নেতা ও জনতার প্রতি স্বীয় দ্বায়িত্ব পালনে জাতিসংঘ অগ্রণী হইয়া আসে নাই। বরং উল্টা হানাদার জঙ্গীশাহীর সুবিধাজনক অনুরোধে বিগলিত হইয়া বাঙ্গালী জাতির মুক্তি সংগ্রাম বিঘ্নিত ও বানচাল করার জঘন্য উদ্দ্যেশ্য সাধনের নিমিত্তে ভারত বাংলাদেশ সীমান্তে জাতিসংঘ পর্যবেক্ষক নিয়োগের অবাঞ্চিত উদ্যেগ গ্রহন করিয়া বিশ্ব সংস্থা হিসেবে নিজের গৌরবমন্ডিত ছবিটাকেই তস্করবৃত্তির কলঙ্কে কালিমালিপ্ত করিয়া তুলিয়াছে। বুঝিতে কষ্ট হইবার কথা নয় যে, কঙ্গোর লুমুম্বা ট্রাজেডির নেপথ্য নায়ক ভিয়েতনামে অন্যায় যুদ্ধের ঘৃনিত দস্যু মার্কিন যুক্তরাষ্ট্র সরকারের ইঙ্গিতেই জাতিসংঘ বাংলাদেশের প্রশ্নে স্বীয় দায়িত্ব পালনে ইচ্ছাকৃত ব্যর্থতার পরিচয় দিয়াছে। অর এই ব্যর্থতা বাংলাদেশের মানুষের সামনে, বিশ্বের শ্বান্তিকামী মানুষের সামনে জাতিসংঘকে লক্ষচ্যুত কার্যকারিতাবিহীন রাজনৈতিক আড্ডাখানা হিসাবেই উপস্থিত করিয়াছে।
.
এই পরিস্থিতির পটভূমিতেই আজ জাতিসংঘ সাধারন পরিষদের অধিবেশন বসিতেছে। জাতিসংঘের সকল ব্যর্থতা, উহার সকল শক্তির সীমাবদ্ধতা সম্পর্কে সম্যক অবহিত থাকিয়াও আমরা শেষবারের মত মানবতার নামে এই বিশ্ব সংস্থার প্রতি আকুল আবেদন জানাইতেছি, মানুষের স্বাধীনতা, স্বার্বভৌমত্ব মানবিক মুল্যবোধ আর মানবজাতির প্রতি যদি উহার বিন্দুমাত্রও আস্থা এবং দ্বায়িত্ব থাকিয়া থাকে তবে এখনো সময় আছে। সমস্ত শক্তি লইয়া জাতিসংঘকে বাংলাদেশের পার্শ্বে আসিয়া দাড়াইতে হইবে সমস্ত শক্তি লইয়া রুখিয়া দাঁড়াইতে হইবে হানাদার পশ্চিম পাকিস্তানী উপনিবেশবাদের বিরুদ্ধে।

	পৃথিবীর দিক-দিগন্ত হইতে যেসব দেশ ও জাতি আজ নিউইয়র্কে আসিয়া জাতিসংঘ সদর দপ্তরে বৈঠকে মিলিত হইতেছেন, তাহাদের কাছে মাতৃভূমির স্বাধীনতা রক্ষার জীবনপণ সংগ্রামে লিপ্ত, সাড়ে সাত কোটি বাঙ্গালীর পক্ষ হইতে আমাদের একটি মাত্র বক্তব্য আছে। বাংলাদেশে কি ঘটিয়াছে আপনারা জানেন। তাই যদি সভ্য জাতি বলিয়া দাবি করিতে চান, যদি গণতন্ত্র স্বাধীনতা ও মানবতায় বিশ্বাসী বলিয়া নিজেদের পরিচয় অক্ষুন্ন রাখিতে চান, তবে জাতিসংঘের এই অধিবেশনকালে একটিমাত্র পথই আপনাদের সামনে খোলা আছে। আর তাহা হইতেছে সকলের ঐক্যবদ্ধ চাপের দ্বারা ইহাহিয়ার জিন্দানখানা হইতে বঙ্গবন্ধু শেখ মুজিবুর রহমানকে ছিনাইয়া আনা এবং স্বাধীন বাংলাদেশকে স্বীকৃতি দিয়া জাতিসংঘে বাংলাদেশকে পৃথিবীর নবীনতম রাষ্ট্র হিসাবে আসন প্রদান করা। এইবারও যদি আপনারা বাঙ্গালী জাতির প্রতি দ্বায়িত্ব পালনে ব্যর্থ হন, ইতিহাস আপনাদের চিহ্নিত করিবে মানবতা ও স্বাধীনতার দুশমন হিসাবে আর জাতিসংঘ পরিণত হইবে ব্যর্থ লীগ অব নেশনসের প্রেতাত্মায়।
.
.
দীপংকর ঘোষ দ্বীপ

সংবাদপত্রঃ বাংলার বাণী মুজিব নগর-৪র্থ সংখ্যা
তারিখঃ ২১ সেপ্টেম্বর, ১৯৭১
					আজ জাতিসংঘ সাধারণ পরিষদের বৈঠক
					মাতৃভূমির বক্তব্য পেশের জন্য বাংলাদেশ 
					      প্রতিনিধিদলের নিউইয়র্ক যাত্রা
					        ( কুটনৈতিক সংবাদদাতা )
	বিংশ শতাব্দীর অপরাজেয় জাতীয়তাবাদী গণশক্তির আত্মপ্রতিষ্ঠার দুর্জয় সংগ্রামের নির্ভীক সিপাহশালার বঙ্গবন্ধু শেখ মুজিবুর রহমানের নির্দেশে জাতীয় মুক্তিযুদ্ধ লিপ্ত বাংলাদেশের দশ দিগন্তে হানাদার পশ্চিম পাকিস্তানী সেনাদস্যুদের হিংস্র বর্বর গণহত্যাযজ্ঞের কালিমালিপ্ত পটভূমিতে আজ ( মঙ্গলবার )  নিউইয়র্কে জাতিসংঘ সাধারণ পরিষদের অধিবেশন শুরু হইয়াছে । এই অধিবেশনকালে বঙ্গবন্ধুর পক্ষ হইতে, স্বাধীন বাংলার পক্ষ হইতে ১৬ সদস্যবিশিষ্ট একটি প্রতিনিধিদল বিশ্বের দরবারে জননী বাংলার দুঃখ ও বেদনার বাহিনী, সংগ্রাম ও বিক্রমের কাহিনী পেশ করিবেন ।
	এই প্রতিনিধিদলের নেতৃত্ব করিবেন লণ্ডনস্থ বাংলাদেশ মিশনের প্রধান, ঢাকা বিশ্ববিদ্যালয়ের সর্বজনশ্রদ্ধেয় ভাইস চ্যান্সেলর বিচারপতি জনাব আবু সাঈদ চৌধুরী । ইতিপূর্বে শোনা গিয়াছিল যে, বাংলাদেশের পররাষ্ট্রমন্ত্রী খোন্দকার মোশতাক আহমদ এই প্রতিনিধিদলের নেতৃত্ব করিবেন । কিন্তু অনিবার্য কারণে তিনি নিউইয়র্ক সফরসূচী বাতিল করিয়াছেন বলিয়া জানা গেছে । 
	প্রতিনিধিদলের ১১ জন সদস্য আজ মুজিবনগর হইতে নিউইয়র্ক পথে নয়াদিল্লী রওয়ানা হইয়া গিয়াছেন । ইহারা হইতেছেন আওয়ামী লীগ ওয়ার্কিং কমিটির সদস্য সর্বজনশ্রদ্ধেয় জননেতা শ্রী ফণীভূষণ মজুমদার এম,পি,এ, সৈয়দ আবদুস সুলতান এম,এন,এ, জনাব জিরাজুল হক এম,এস,এ, ডাঃ মফিজ এম, এন,এ, ডাঃ আজহারুল হক এম, পি, এ, জনাব সাহাবুদ্দিন আহমদ এম, পি, এ, জনাব এম, এ, সামাদ এম, এন, এ, চট্টগ্রাম বিশ্ববিদ্যালয়ের ভাইস চ্যান্সেলর ডঃ এ, আর, মল্লিক, ন্যাপের সভাপতি অধ্যাপক মোজাফফর আহমদ, বাংলাদেশের প্রতি আনুগত্য ঘোষণাকারী সাবেক পাকিস্তানী কূটনীতিক জনাব এ, এফ, এম, আবুল ফতেহ ও জনাব খুররম খান পন্নী । প্রতিনিধিদলের অপর ৫ জন সদস্য হইতেছেন বর্তমানে বিদেশে অবস্থানরত বিচারপতি জনাব আবু সাঈদ চৌধুরী,জনাব এম, আর, সিদ্দিকী এম, এন, এ, অধ্যাপক রেহমান সোবহান, জনাব এস, এ, করিম ও জনাব এ, এম, এ, মহিত । তাঁহারাও ইতিমধ্যেই নিউইয়র্ক পৌছিয়াছেন বা পথে রহিয়াছেন বলিয়া জানা গিয়াছে । 
	বাংলাদেশ সীমান্তে জাতিসংঘ পর্যবেক্ষক নিযুক্তির প্রস্তাব, জল্লাদ ইয়াহিয়া কর্তৃক সুকৌশলে বাংলাদেশ প্রশ্নে বিশ্বজনমত বিভ্রান্ত করার প্রয়াস এবং আপোষের জন্য বিভিন্ন দেশের দুয়ারে দুয়ারে মধ্যস্থতার ধর্নার জবাবদানের জন্যই বাংলাদেশ প্রতিনিধিদল নিউইয়র্কে যাইতেছেন । এই প্রতিনিধিদল জাতিসংঘকে দ্ব্যর্থহীন ভাষায় এই কথাই জানাইয়া দিবেন যে বাংলার জনগণ ও সরকারের দৃষ্টিতে বাংলাদেশে জাতিসংঘ পর্যবেক্ষক বাহিনী প্রেরণের চেষ্টার উদ্দেশ্য হইতেছে হানাদার দুশমনদের সাহায্য করা । তাই এমন অবস্থার উদ্ভব হইলে মুক্তিযোদ্ধারা জাতিসংঘ পর্যবেক্ষকদের বিরুদ্ধেও চরম ব্যবস্থা গ্রহণে বাধ্য হইতে পারেন । প্রতিনিধিদল বিশ্বসংস্থাকে সুস্পষ্টভাবে আরও জানাইয়া দিবেন যে, একমাত্র বঙ্গবন্ধু শেখ মুজিবুর রহমানকে বিনাশর্তে মুক্তিদান, বাংলাদেশকে স্বাধীন সার্বভৌম রাষ্ট্র হিসাবে স্বীকৃতিদান, হানাদার পশ্চিম পাকিস্তানী সেনাবাহিনী প্রত্যাহার এবং জঙ্গী বর্বরতায় ক্ষতিগ্রস্তদের পর্যাপ্ত ক্ষতিপূরণ দানের পরই বিবেচনা হইতে পারে জঙ্গীশাহীর সঙ্গে কোন আপোষ-মীমাংসার প্রশ্ন আলোচনা করা যায় কিনা । 
.

সংবাদপত্রঃ বাংলার বাণী মুজিব নগরঃ ৪র্থ সংখ্যা
তারিখঃ ২১ সেপ্টেম্বর, ১৯৭১
.
			বাংলাদেশের অধিকৃত এলাকায় 
					কি দেখিলাম-
	অতি সম্প্রতি ‘বাংলার বাণী’র একজন প্রতিনিধি বাংলাদেশের অধিকৃত অঞ্চলের বিস্তীর্ণ এলাকা সফর করিয়া ফিরিয়া আসিয়াছেন । সেখানকার পরিস্থিতি সম্পর্কে আমাদের প্রতিনিধি যে বিবরণ লিপিবদ্ধ করিয়াছেন তাহারই শেষ অংশ এখানে ছাপা হইল । 
	অধিকৃত এলাকায় পাক সেনার যথেচ্ছভাবে স্থানীয় অবাঙ্গালী কুলি-কামিন এবং চোর-ডাকাত গুণ্ডা-বদমায়েশদের লইয়া বদর, রাজাকার ও মুজাহিদ বাহিনী গঠন করিয়া চলিয়াছে । তাহাদের সহিত কিছু মুসলিম লীগ ও জামাতের গুণ্ডা-পাণ্ডাও জুটিয়াছে । তাহারা পাক বাহিনীর ছত্রছায়ায় থাকিয়া যে ঘৃণ্য কেলেঙ্কারীর ইতিহাস সৃষ্টি করিয়া চলিয়াছে তাহা বর্ণনার অপেক্ষা রাখে না । পাক বাহিনী নিজেরা যে কোন সম্মুখসমরে গা বাঁচাইয়া চলিয়া প্রাঃয়শই ইহাদিগকে মুক্তিযোদ্ধাদের সামনে নিশ্চিত মৃত্যুর মুখে ঠেলিয়া দেয় । রাত্রিকালে পাক বাহিনী যেখানে শিবিরের বাহিরে আসিবার কল্পনাও করিতে পারে না সেখানে রাজাকার বা মুজাহিদ বাহিনীর লোকদের দিয়া শিবিরসমূহে নৈশকালীন পাহারা দিবার ব্যবস্থা করা হইয়াছে । সামান্য কয়েকদিন অনুশীলনীর পরই তাহাদিগকে ফ্রন্টে পাঠাইয়া দিয়া খান সেনারা নিজেদের নিরাপদ দূরত্বে গা বাঁচাইয়া অবস্থান করে । সে জন্য প্রতি ক্ষেত্রেই স্বল্প ট্রেইংপ্রাপ্ত এইসব বালখিলারা হয় পালাইয়া প্রাণ বাঁচায়, না হয় মুক্তিযোদ্ধাদের নিশ্চিত নিশানায় পরিণত হয় । 
						হাট-বাজার 
	অধিকৃত এলাকার হাট-বাজার প্রায় সবই কোনমতে চলিতেছে । এবং জিনিসপত্রের দাম আগুন হইয়া উঠিয়াছে । অতি সম্প্রতি সেখানে লবণ প্রতি সের দুই টাকা হিসাবে এবং কিছুদিন আগে কেরোসিন তেল প্রতি টিন ৪৫ টাকা হইতে ৫২ টাকা পর্যন্ত বিক্রি হইয়াছে, ইদানিং তাহা কমিয়া ২৮ টাকা হইতে ৩২ টাকা পর্যন্ত বিক্রি হইতেছে । চাউল আটা প্রায়ই হঠাৎ করিয়া বাজার হইতে উধাও হইয়া যায় । সাধারণ চাউলের দর এ সময় সাধারনতঃ মণপ্রতি ৪২ টাকা হইতে ৪৮ টাকা পর্যন্ত হইয়া থাকে, বর্তমানে উহা ৬০ টাকার উপরে । গ্রামাঞ্চলে তাহাও পাওয়া দুষ্কর । এইসব নিত্যপ্রয়োজনীয় দ্রব্য এবং  খাদ্যশস্যের এরূপ ঊর্ধ্বগতির কারণ কি এই সম্পর্কে জনৈক ব্যবসায়ীকে প্রশ্ন করা হইলে তিনি জানান যে, প্রতিটি নিত্যব্যবহার্য দ্রব্য শহর হইতে খরিদ করিয়া অবাঙ্গালী ব্যবসায়ীদের নিকট বিক্রয় করিয়া দিতেছে । এবং সেইগুলি সৈয়দপুর, পার্বতীপুর, শন্তাহার, ঈশ্বরদী, খালিশপুর ইত্যাদি বিশেষ এলাকায় জমা করা হইয়াছে । তাহাদের উদ্দেশ্য কি জানা ভার । ব্যবসায়ীটি আরো জানান, স্থানীয় হাট-বাজারগুলির আড়তগুলিতে প্রথমদিকে যে লুটের তাণ্ডব চলিয়াছিল সে তাণ্ডবে কোন বাঙ্গালী আড়তই রক্ষা পায় নাই ।
	বর্বরা হয় লুটপাট করিয়া মালামাল লইয়া গিয়াছে, না হয় আড়ত অগ্নিদগ্ধ করিয়াছে । কাজেই ব্যবসায়ীরা রাতারাতি পথের ভিখারী হইয়া ব্যবসা গুটাইতে বাধ্য হইয়াছেন । 

জনৈক গ্রামবাসীকে স্থানীয় হাটের ভয়াবহ অবস্থার কথা প্রশ্ন করিলে তিনি জানান, প্রায়ই কিছু না কিছু রাজাকার ও পাকবাহিনী আসিয়া জোরপূর্বক দোকানদারের নিকট হইতে সাধ্যাতিরিক্ত অর্থ চাহিয়া বসে এবং অর্থদানে বিলম্ব ঘটিলে মারধর, খুন-জখম করিতেও দ্বিধাবোধ করে না । তাহারা সবকিছু লুটপাট করিয়া লইয়া যায় । ইহার ফলে কোন ব্যবসায়ীই আর নতুন জিনিস না কিনিয়া দোকান আপাততঃ বন্ধ করিয়া দিতে বাধ্য হইয়াছেন । 
						স্কুল-কলেজ
	অধিকৃত এলাকায় স্কুল-কলেজগুলির অবস্থা চরম নৈরাশ্যজনক । স্কুলগুলিতে ৫০০-৬০০ ছাত্রের মধ্যে ২-১ জন ছাত্র মাঝেমধ্যে বেড়াইতে আসে । পড়াশোনার প্রশ্নই উঠে না । বোর্ডের ফাইনাল পরীক্ষায় হলগুলিতে ছাত্রদের অনেক ভয়ভীতি প্রদর্শন করাইয়াও মুষ্টিমেয় সংখ্যক ছাড়া কাহাকেও উপস্থিত করাইতে পাকবাহিনী ব্যর্থ হইয়াছে । যাহারা পরীক্ষায় উপস্থিত হয় নাই, তাহাদের পিতামাতার নিকট কারণ দর্শাইবার নোটিশ যাইতেছে বলিয়া প্রকাশ । কলেজগুলিতে কিছু কিছু অবাঙ্গালী ছাত্র হাজিরা দেয় এবং এইসব অবাঙ্গালী ছাত্ররা প্রায়ই ক্লাসের দিকে না যাইয়া ক্যান্টিন ও কমনরুমের আশেপাশে ঘোরাঘুরি করিয়া কালক্ষেপণ করে । 
						শহরের পথ-ঘাট 
	শহরের পথচারী প্রতিটি মানুষের মুখে আতঙ্কের ভাব পরিস্ফুট । পথচারী সকলেই প্রায় নিরাপত্তার ভয়ে সর্বদা সন্ত্রস্ত ও আতঙ্কিত । শহরবাসীরা একান্ত বাধ্য না হইলে ঘর হইতে বাহির হইবার চেষ্টা করেন না । 
	শহরের প্রায় বড় বড় দোকানগুলি তালাবন্ধ হইয়াছে । দোকানগুলির সাইনবোর্ড ও বিজ্ঞাপনে নতুন উর্দু অক্ষর বসিয়াছে । বাঙ্গালী পথচারীকে ব্যঙ্গ করিতেছে । রাতারাতি শহরের সকল সাইনবোর্ড ও মোটর গাড়ি, রিকশার নম্বর-প্লেট বাংলা হইতে উর্দুতে লিখিতে নির্দেশ দেওয়া হইয়াছে । আওয়ামী লীগ সমর্থকদের বাড়ীঘর, ব্যবসায় প্রতিষ্ঠান ও দোকানগুলি ইতিমধ্যে অবাঙ্গালী ও জামাত মুসলিম লীগ সমর্থকদের মধ্যে নামমাত্র মূল্যে বিক্রি করা হইয়াছে ।  

সংবাদপত্রঃ বাংলার বাণী মুজিব নগরঃ ৪র্থ সংখ্যা
তারিখঃ ২১ সেপ্টেম্বর, ১৯৭১ 
					ইয়াহিয়ার মুখে লাথি মারিয়া
				বাঙ্গালী কূটনীতিবিদদের আনুগত্য বদল অব্যাহত 
					( কূটনৈতিক সংবাদদাতা ) 
	বাংলাদেশে জঙ্গীশাহীর বর্বরতম গণহত্যার প্রতিবাদে ইসলামাবাদের বিদেশস্থ দূতাবাসের আরও একজন বাঙ্গালী কূটনীতিবিদ গত ১৩ই সেপ্টেম্বর জঙ্গীশাহীর চাকুরীতে ইস্তফা দিয়া লন্ডনস্থ বাংলাদেশ মিশনে যোগদান করেন । তিনি হইতেছেন জনাব মহিউদ্দিন জোয়ারদার । 
	জনাব মহিউদ্দিন লাগোস এবং নাইজেরিয়াস্থ ইসলামাবাদ মিশনের চেন্সারী প্রধান ছিলেন এবং কখনও কখনও অস্থায়ী হাইকমিশনার হিসাবে কাজ করিতেন । 
	একই দিনে ম্যানিলাস্থ ইসলামাবাদ দূতাবাসের প্রধান জনাব খুররম খান পন্নী ইসলামাবাদ জঙ্গীশাহীর সহিত তাঁহার সম্পর্ক ছিন্ন করিয়া বাংলাদেশ সরকারের প্রতি আনুগত্য প্রকাশ করেন । 
	গত বৎসর মার্চ মাসে তিনি রাষ্ট্রদূত হিসাবে ম্যানিলা গমন করেন । তাঁহার পদত্যাগের পূর্বে হংকংস্থ ইসলামাবাদ মিশনের প্রধান জনাব মহসীন আলী বাংলাদেশ সরকারের প্রতি আনুগত্য প্রকাশ করেন । 
	বাংলাদেশের সমর্থনে এ পর্যন্ত বিদেশস্থ ইসলামাবাদ কূটনৈতিক মিশনসমূহের ৪০ জন কূটনীতিবিদ ইসলামাবাদের সহিত তাঁহাদের সম্পর্ক ছিন্ন করিলেন ।
	জনাব পন্নীর পদত্যাগের কারণ সম্পর্কে  আনু্ষ্ঠানিকভাবে তিনি এখনও কিছু বলেন নাই । অপর একটি সূত্র হইতে জানা যায়, সম্প্রতি ইসলামাবাদ কর্তৃপক্ষ তাঁহাকে ইসলামাবাদে ফিরিয়া যাওয়ার জন্য বার্তা পাঠাইয়াছিল । 
	জনাব পন্নীর পদত্যাগের পর এখন কেবল পিকিংযেই ইসলামাবাদ জঙ্গীশাহীর বাঙ্গালী কূটনীতিবিদ অবশিষ্ট রইল । পিকিংস্থ ইসলামাবাদ দূতাবাসের এই বাঙ্গালী কূটনীতিবিদ হইতেছেন জনাব কায়সার । জানা যায়, তিনিও ইসলামাবাদ জঙ্গীশাহীর কোপদৃষ্টিতে আছেন । কারণ, ইয়াহিয়ার বাংলাদেশ নীতির প্রতি পিকিং সরকারের সমর্থনের ফলে বাঙ্গালী কূটনীতিবিদ জনাব কায়সার খুবই অসুবিধায় পড়িয়াছেন । তিনি আর নিজেকে পিকিংয়ের সহিত খাপ খাওয়াইতে পারিতেছেন না । 
	প্রকাশ, ইতিমধ্যেই তাঁহার গতিবিধির উপর বিধিনিষেধ আরোপ করা হইয়াছে । জনাব কায়সারকে হংকং যাওয়ার অনুমতি দেওয়া হইতেছে না । 
	জনাব পন্নীর পদত্যাগের আভাস পূর্বেই পাওয়া যায় । সম্প্রতি ম্যানিলায় প্রেসিডেন্ট ফার্ডিন্যাণ্ড মারকোসের নিকট হইতে একটি পদক গ্রহণ অনুষ্ঠানে ভাষণদানকালে জনাব পন্নী ইচ্ছাকৃতভাবেই পাকিস্তান সরকার কথাটি একবারও উচ্চারণ করেন নাই । 
	জনাব পন্নী ম্যানিলায় বাংলাদেশ মিশন স্থাপন করিয়া তথায় বাংলাদেশের স্বীকৃতির জন্য কাজ চালাইয়া যাইবেন । 

	১৪ই সেপ্টেম্বর বিবিসি-এর এক খবরে বলা হয়, ওয়াশিংটনস্থ ইসলামাবাদ মিশনের আরও কয়েকজন বাঙ্গালী কূটনীতিবিদ বাংলাদেশ সরকারের প্রতি আনুগত্য প্রকাশের সিদ্ধান্ত গ্রহণ করিয়াছেন । অবশ্য বিবিসি এইসব বাঙ্গালী কূটনীতিবিদদের নাম বা পদবী ঘোষণা করেন নাই । 
	এদিকে বাংলাদেশ সরকার ইসলামাবাদের যে সমস্ত বিদেশী দূতাবাসে এখনও বাঙ্গালী কূটনীতিবিদ রহিয়াছেন, তাহাদের প্রতি আগামী এক পক্ষকালের মধ্যে গণপ্রজাতন্ত্রী বাংলাদেশের প্রতি আনুগত্য প্রকাশের জন্য নির্দেশ দান করিয়াছেন । উক্ত নির্দেশে আরও বলা হইয়াছে যে, যে সকল বাঙ্গালী কূটনীতিবিদ আগামী এক পক্ষকালের মধ্যে বিদেশী হানাদার ইসলামাবাদ সরকারের সহিত সম্পর্ক ছিন্ন করিয়া বাংলাদেশ সরকারের প্রতি আনুগত্য প্রকাশে ব্যর্থ হইবেন, তাঁহারা দেশদ্রোহী বলিয়া পরিগনিত হইবেন । 
	গণপ্রজাতন্ত্রী বাংলাদেশ সরকারের এই গোপন নির্দেশ ইতিমধ্যেই ইসলামাবাদের বিদেশস্থ কূটনৈতিক মিশনের বাঙ্গালী কূটনীতিবিদদের নিকট পৌঁছিয়াছে । এই নির্দেশের পরিপ্রেক্ষিতে লণ্ডন, ওয়াশিংটন এবং ম্যানিলাস্থ ইসলামাবাদ দূতাবাসের বাঙ্গালী কূটনীতিবিদগণ জঙ্গীশাহীর চাকুরী ইস্তফা দিয়া বাংলাদেশ সরকারের প্রতি আনুগত্য প্রকাশ করেন । 
	জনাব কায়সার এবং সিরিয়ার ইসলামাবাদের বাঙ্গালী দূত জনাব হুমায়ুন পন্নী ইয়ালামাবাদ চক্রের সহিত সম্পর্ক ছিন্নের সুযোগের অপেক্ষায় রহিয়াছেন । 
	এদিকে ইরানে নিযুক্ত ইসলামাবাদের সাবেক বাঙ্গালী রাষ্ট্রদূত জনাব ফতেহ ইসলামাবাদের অর্থ আত্মসাৎ করিয়াছেন বলিয়া যে মিথ্যা অভিযোগ উত্থাপন করা হইয়াছে, বাংলাদেশের পররাষ্ট্রমন্ত্রী খোন্দকার মুশতাক ইহার তীব্র নিন্দা করিয়াছেন । তিনি ইসলামাবাদ চক্রের এই জঘন্য মিথ্যা অভিযোগে বিস্ময় প্রকাশ করেন । 
	পররাষ্ট্রমন্ত্রী বলেন, জনাব ফতেহ ইসলামাবাদের অর্থ লইয়া আসিয়া বাংলাদেশ সরকারের নির্দেশই কেবল পালন করিয়াছেন এবং বাংলাদেশের ন্যায্য প্রাপ্য যথাসময়ে বাংলাদেশের পক্ষ হইতে আদায় করিয়া লইয়াছেন । 
	তিনি আরও বলেন, উক্ত অর্থ এখন স্বাধীন সার্বভৌম গণপ্রজাতন্ত্রী বাংলাদেশ সরকারের তহবিলে জমা হইয়াছে এবং উহা বাংলাদেশের মুক্তিযুদ্ধে ব্যয়িত হইবে । 

সংবাদপত্রঃ বাংলার বাণী মুজিব নগরঃ ৫ম সংখ্যা
তারিখঃ ২৮ সেপ্টেম্বর, ১৯৭১ 
ইতিহাস আমাদেরই অনুকূলে 
	স্বাধীন বাংলার জনক বঙ্গবন্ধু শেখ মুজিবুর রহমানের নির্দেশে পরিচালিত বাংলাদেশের মুক্তিযুদ্ধের ছয় মাস অতিক্রম হইয়াছেন । গত ২৫শে সেপ্টেম্বর ছিল বীর প্রসবিনী বাংলার স্বাধীনতা রক্ষার সুমহান সংগ্রামের অর্ধবর্ষ পূর্তির দিন । এই ছয় মাস বাঙ্গালী জাতি অতুলনীয় সাফল্যের সঙ্গে লড়াই করিয়াছে হানাদার পাঞ্জাবী উপনিবেশবাদী সমর শক্তির বিরুদ্ধে । এই ছয় মাসে দুর্ধর্ষ বাঙ্গালী জাতির কামান-বন্দুক-মেশিনগান দুশমনের মৃত্যুঘন্টা বাজাইয়া সঘন গর্জনে বিস্মিত বিশ্ববাসীকে জানাইয়া দিয়াছে চিরদিন কাহারও কলোনী হইয়া, বাজার হইয়া, গোলাম হইয়া থাকার জন্য বাঙ্গালীর জন্ম হয় নাই । দুর্বিনীত বাঙ্গালী জাতি ছয় মাসের বীরত্বপূর্ণ যুদ্ধে অকল্পনীয় সাফল্যের সগর্ব ঘোষণার সমগ্র পৃথিবীকে বুঝাইয়া দিয়াছে, জননী বাংলার স্বাধীনতার সোনালী স্বপ্নকে নস্যাৎ করিতে পারে এমন শক্তি পৃথিবীতে কাহারও নাই । টিকিয়া থাকার জন্যই স্বাধীন বাংলার জন্ম হইয়াছে । 
	বিগত ২৫শে মার্চ বাংলাদেশের মুক্তিযুদ্ধ শুরু হইলে জল্লাদ ইয়াহিয়া আর কসাই টিক্কা খান ৭২ ঘণ্টার মধ্যে বাঙ্গালী জাতির এই অভ্যুত্থান, এই মুক্তিসংগ্রাম ধূলিসাৎ করিয়া দেওয়ার হাস্যকর খোয়াবে মাতিয়া উঠিয়াছিল । আর এজন্য হানাদার বাহিনী ‘ক্রাস বেঙ্গলী প্রোগ্রাম’ তৈরী করিয়া বাংলার দশদিগন্তে শহর নগর বন্দর জনপদে নিহত মানুষের উপর মারণাস্ত্র লইয়া ঝাঁপাইয়া পড়িয়াছিল নররক্ত লোভী হিংস্র হায়েনার আদিম বর্বরতায় । মানব ইতিহাসের ঘৃণ্যতম জল্লাদ ইয়াহিয়ার লেলাইয়া দেওঘর ভাড়াটিয়া বাহিনীর সেই নজিরবিহীন নরমেধযজ্ঞ চলিয়াছে দিনের পর দিন । মুক্তিপাগল লক্ষ লক্ষ বাঙ্গালীর বুকের তাজা রক্তে বাংলার কাজল মাটি লালে লাল হইয়া গিয়াছে, অসংখ্য জনপদ বিধ্বস্ত হইয়াছে । অগণিত ঘর-বাড়ী সোনার সংসার পুড়িয়া ছাই হইয়াছে । চিরতরে নিভিয়া গিয়াছে অনেক ঘরের প্রদীপ । কিন্তু তবু বঙ্গবন্ধুর মুক্তিমন্ত্রে উজ্জীবিত দুর্ধর্ষ বাঙ্গালী জাতি এই প্রাগৈতিহাসিক বর্বরতার কাছে, এই হিংস্র শক্তি প্রয়োগের কাছে মাথা নত করে নাই । বলদর্পী জালেমের পদতলে বিকাইয়া দেয় নাই আত্মার অন্তরঙ্গতম বাসনাকে, স্বাধীনতার অমোঘ স্পৃহাকে । শুধু তাই নয়, অমিত বিক্রমশালী বাঙ্গালী জাতির প্রচণ্ড পাল্টা আক্রমণে ক্রমাগত নাস্তানাবুদ, পর্যুদস্ত হইতে হইতে হানাদার বাহিনীর এখন মরণদশা সমুপস্থিত । বাংলার অসম সাহসী মুক্তিযোদ্ধাদের গোলার আঘাতে ইয়াহিয়া-টিক্কার ‘ক্রাস বেঙ্গলী প্রোগ্রাম’ নিশ্চিহ্ন হইয়া কোথায় মিলাইয়া গিয়াছে । টিক্কা নিজেই ক্রাশ হইয়াছে । ইয়াহিয়ার অবস্থাও না যায় প্রাণ কাকুতিসার কুপোকাৎ হওয়াটা শুধু সময়ের প্রশ্ন । 
	ছয় মাসে বাংলাদেশের মুক্তিযুদ্ধ বহুদুর আগাইয়া আসিয়াছে । মুক্তিযোদ্ধাদের হাতে ২৫ হাজার খান সেনা খতম হইয়াছে, অগণিত রাজাকার কচুকাটা হইয়াছে । হানাদার বাহিনীর বহু জাহাজ ধ্বংস হইয়াছে, পথ-ঘাট, রেল-সেতু বোমার আঘাতে উড়িয়া গিয়াছে । শক্তি হাতে কৃষ্ণদণ্ড ধরিয়া যুদ্ধবিক্ষত বাংলাদেশে ‘স্বাভাবিক অবস্থা’ ফিরাইয়া আনার সদম্ভ জল্লাদী ঘোষণাও চূড়ান্তভাবে ব্যর্থতায় পর্যবসিত হইয়াছে । 
	অবস্থা বেগতিক দেখিয়া পররাজ্যলোভী হানাদার জঙ্গীশাহী বাংলাদেশের মুক্তিযোদ্ধাদের মনোবল বিনষ্ট এবং মুক্তিযুদ্ধকে বানচাল করার উদ্দেশ্যে বগ্লাহীন অত্যাচার, অবিরাম মিথ্যা প্রচারণা, এমনকি বঙ্গবন্ধুর বিচার প্রহসনের আয়োজন করিয়া তাঁহার জীবন লইয়া ছিনিমিনি খেলার ঘৃণ্য তৎপরতায় লিপ্ত হইয়াছে । কিন্তু কিছুতেই ফল হয় নাই । বাঙ্গালী জাতির স্বাধীনতা রক্ষার সংগ্রাম আগাইয়া চলিয়াছে দ্রুত বেগে । প্রতিদিন নতুন নতুন এলাকা শত্রুমুক্ত হইতেছে । প্রতিদিন অধিকতর বিপর্যয় নামিয়া আসিতেছে হানাদার কসাই বাহিনীর ভাগ্যে । আজ প্রত্যাসন্ন পরাজয়ের মুখে দাঁড়াইয়া একদিনের দাম্ভিক জেনারেল ইয়াহিয়া তাহার নিজের ভাষায় ‘দেশদ্রোহী’ এবং ‘পাকিস্তানের বিরুদ্ধে যুদ্ধ ঘোষণার দায়ে অভিযুক্ত’ বঙ্গবন্ধু শেখ মুজিবকে মুক্তি দিয়া হইলেও পাকিস্তানকে টিকাইয়া রাখার উদ্দেশ্যে আপোষের আরজি লইয়া  দেশ-দেশান্তরের দুয়ারে দুয়ারে ধর্ণা দিয়া বেড়াইতেছে । সুনিশ্চিত পরাজয়ের বিভীষিকা তাকে এমনই বেসামাল-দিশেহারা করিয়া তুলিয়াছে যে, সে এই বাস্তব অবস্থাটাকেও উপলদ্ধি করিতে পারিতেছি না যে, পাকিস্তান আর কোন দিন এক হইবে না । বিনাশর্তে বঙ্গবন্ধু শেখ মুজিবুর রহমানের মুক্তি, স্বাধীন সার্বভৌম বাংলাদেশের স্বীকৃতি, হানাদার সেনাবাহিনী প্রত্যাহার এবং জঙ্গী বর্বরতায় ক্ষতিগ্রস্তদের পর্যাপ্ত ক্ষতিপূরণ প্রদান না করা পর্যন্ত একটি মুহূর্তের জন্যও বাংলার আপোষহীন মুক্তিযোদ্ধাদের সমরাস্ত্রের ধ্বনি স্তব্ধ হইবে না । 
	বাংলাদেশের মুক্তিযুদ্ধের সাফল্যজনক অর্থ বর্ষপূর্তির এই শুভলগ্নে আমরা আমাদের বীর মুক্তিযোদ্ধাদের অভিনন্দন জানাই । তাদের বীরত্ব, তাদের বিক্রম, তাদের মহান সংগ্রামী চেতনা গর্বে আমাদের বুক ভরিয়া দেয় । আমাদের ইতিপূর্বেকার বক্তব্যেরই পুনরাবৃত্তি করিয়া আমরা নির্দ্বিধায় বলতে চাই, বাংলার মাটি ও মানুষকে ভালোবাসিয়া, স্বাধীন বাংলার রাষ্ট্রপতি বঙ্গবন্ধুকে ভালোবাসিয়া তাঁহারই নির্দেশে যারা শত্রুর সঙ্গে জীবনপণ যুদ্ধে লিপ্ত, যারা জীবনকে বাজি রাখিয়া বাংলার স্বাধীনতা রক্ষা এবং জল্লাদের কারাগার হইতে শেখ সাহেবকে ছিনাইয়া আনার গৌরবময় সংগ্রামের নির্ভীক সেনানী, তাদের জানাই হাজার সালাম । তাদের হাতের রাইফেল, মেশিনগানের মধ্য দিয়াই হানাদার দুশমনের বিরুদ্ধে অস্ত্রের ভাষায় কথা বলিয়া উঠিয়াছেন লক্ষ লক্ষ শেখ মুজিব । মুক্তিযোদ্ধারা তাই বাংলার অগ্নিসন্তান- বাংলার শৌর্য, বাংলার সম্ভ্রম, বাঙ্গালীর স্বাধীনতা স্পৃহার নির্ভুল প্রতীক- শেখ মুজিবের বিশ্বস্ততম প্রতিনিধি । আমরা আবার তাদের অভিবাদন জানাই বীর হিসাবে । 
	হানাদার দুশমনের বিরুদ্ধে সফল মুক্তিযুদ্ধের অর্থ বর্ষপূর্তির এই শুভলগ্নে বাঙ্গালীর চিত্তে চিত্তে আজ নতুন করিয়া আবাহনী চলুক সেই শাশ্বত বিশ্বাস ও প্রত্যাশার, সংকল্প আর প্রতিজ্ঞারঃ 
	হানাদার দস্যুবাহিনী আর তার মুরব্বিদের সমরাস্ত্রনিসৃত গোলাবারুদের ধুম্রজালের আড়াল হইতে বঙ্গবন্ধু আর স্বাধীনতার রক্তসূর্যটাকে বাঙ্গালী জাতি ছিনাইয়া আনিবেই । আমরা- সংগ্রামী গণশক্তির সূর্য সম্ভাবনায় বিশ্বাসী । তাই আমরা বিশ্বাস করি, স্বাধীন বাংলা শত্রুমুক্ত হইবেই- শেখ মুজিব ফিরিয়া আসিবেনই । কারণ, ইতিহাস আমাদের অনুকূলে । 
.

সংবাদপত্রঃ বাংলার বাণী
তারিখঃ ২৮ সেপ্টেম্বর, ১৯৭১
.
বঙ্গবন্ধুকে মুক্তি দেওয়া না হইলে ইয়াহিয়ার
সকল উমেদারী ব্যার্থ হইতে বাধ্য
(নিজস্ব ভাষ্যকার)
মুক্তি সংগ্রামের ছয় মাস পূর্ণ হইয়াছে।পঁচিশে মার্চের সেই ঘন-কালো অন্ধকার রাত্রি হইতে বাংলাদেশ আজ উত্তীর্ণ হইয়াছে নতুন উজ্জ্বল ভবিষ্যতের রক্তোজ্জ্বল  সুপ্রভাতে।নবপ্রভাতের আর বিলম্ব নাই।আক্রমণকারী উপনিবেশবাদী জঙ্গীশাহীর নৃশংস হীন আক্রমণের বিরুদ্ধে পাল্টা আক্রমণ শুরু করিয়াছেন আমাদের দুর্জয় মুক্তিযোদ্ধারা।মুক্তিসংগ্রামে আত্মহুতি দিয়াছেন লক্ষ লক্ষ বাঙ্গালী,রক্তস্রোতে প্লাবিত হইয়াছে বাংলার পবিত্র মাটি।বাংলার সাড়ে সাত কোটি মানুষের বজ্রকঠিন শপথে আজ একটি মাত্র আকাঙ্ক্ষাই সোচ্চার।এই আকাঙ্ক্ষা স্বাধীনতার চিরন্তন মন্ত্র,এই আকাঙ্ক্ষা বঙ্গবন্ধুর মুক্তি।জঙ্গীচক্র বাংলাদেশে জঘন্যতম আক্রমণ চালাইয়া ক্ষান্ত হয় নাই,লক্ষ লক্ষ নিরীহ আসহায় নর-নারীকে হত্যা করিয়াও তাহার নিবৃত্ত হয় নাই।জঙ্গী চক্রের সীমাহীন ঔদ্ধত্য সকল সম্ভাবনার সীমারেখা ছাড়াইয়া গিয়াছে। তাহারা বাংলার মানস সন্তান অগ্নিপুরুষ বঙ্গবন্ধু শেখ মুজিবুর রহমানের বিচার প্রহসন অনুষ্ঠান করিবার দুঃসাহস প্রদর্শন করিয়াছে।কাণ্ডজ্ঞানহীন বাস্তব নীতিবিবর্জিত বিংশ শতাব্দীর জঘন্যতম নরপশু ইয়াহিয়া বিশ্ব জনমতকে উপেক্ষা করিয়া বঙ্গবন্ধুর গোপন বিচার প্রহসন চালাইয়াছেন।
.
সাম্প্রতি পশ্চিম পাকিস্তানের 'হিজ মষ্টোরস ভয়েস' সংবাদপত্র সমূহ একটি খবর প্রকাশ করিয়াছে।এই খবরে বলা হইয়াছে,বঙ্গবন্ধুর তথাকথিত গোপন বিচার শেষ হইয়াছে।ইতিমধ্যে জেনারেল ইয়াহিয়ার পশুসুলভ আচরণের বিরুদ্ধে সারা বিশ্বে ধিক্কার ধ্বনি উচ্চকিত হইয়া উঠিয়াছে।সাম্প্রতি কুয়ালালামপুরে অনুষ্ঠিত কমনওয়েলথ সংসদীয় সম্মেলনে অংশগ্রহণকারী প্রতিনিধিরা এক বাক্যে পাকিস্তানি জঙ্গীশাহী নৃশংস গনহত্যার তীব্র নিন্দা করিয়াছেন। তাহারা বঙ্গবন্ধু শেখ মুজিবুর রহমানেকে বিনা শর্তে মুক্তিদানের জন্য ইয়াহিয়ার প্রতি তীব্র নিন্দা জানাইয়াছেন। বঙ্গবন্ধুর মুক্তির দাবী করিয়াছেন বিশ্বের বিবেকবান মানুষেরা।সাম্প্রতি নয়াদিল্লীতে বাংলাদেশ সম্পর্কে যে আন্তর্জাতিক সম্মেলন অনুষ্ঠিত হইয়াছে,সে সম্মেলনে অংশগ্রহণকারী আন্তর্জাতিক প্রতিনিধিরা দ্ব্যার্থহীন কন্ঠে বঙ্গবন্ধুর মুক্তি দাবী করিয়াছেন।
.
রাষ্ট্রসংঘের সেক্রেটারী জেনারেল উথান্ট বাংলাদেশ সমস্যা সম্পর্কে গভীর উদ্বেগ  প্রকাশ করিয়া বলিয়াছেন, বাঙালীদের সাহায্য করা বিশ্ববাসীর নৈতিক দায়ীত্ব।
.
মৃত পাকিস্তানের হত্যাকারী ইয়াহিয়া এখন মারাত্মক সংকটের সম্মুখীন হইয়াছে।৭২ ঘন্টার মধ্য বাঙালীদের প্রতিরোধ ভাঙ্গিয়া দিয়া বাংলার প্রাণশক্তিকে ধ্বংস করিয়া দিয়া দম্ভোক্তি ইয়াহিয়ার সেনাধ্যক্ষ টিক্কা খান করিয়াছিলেন সেই টিক্কা খান পরাজয়ের কালিমা মুখে লইয়া চোরের মত পশ্চিম পাকিস্তানে প্রত্যাবর্তন করিয়াছেন।
.
ইয়াহিয়ার বাদশাহী খোয়াব চিরতরে মিলাইয়া গিয়াছে শুন্যে।এই অবস্থার পরিপ্রেক্ষিতে জেনারেল ইয়াহিয়ার ভবিষ্যৎ কর্মপন্থা কি হইবে ইতিমধ্যে  জল্পনা-কল্পনা শুরু হইয়া গিয়াছে।ইসলামাবাদের সংশ্লিষ্ট কূটনৈতিক মহলের ধারণা,শীঘ্রই বঙ্গবন্ধুর বিচার প্রহসনের রায় ঘোষণা করা হইবে এবং জেনারেল  ইয়াহিয়া এই রায় ঘোষণার পর নাটকীয় কোন ঘোষণা করিতেও পারে।ইতিমধ্যে বাংলাদেশের সংগ্রামী মানুষেরা  স্পষ্ট ভাষায় জানাইয়া দিয়াছেন,বিনাশর্তে বঙ্গবন্ধুর মুক্তি দেওয়া না হইলে এবং বাংলাদেশের মাটি হইতে হানাদার পাকিস্তানী সেনাদের প্রত্যাহার করা না হইলে বাংলাদেশে স্বাভাবিক অবস্থা ফিরিয়া আসার কোন সম্ভাবনা নাই।আর ইয়াহিয়ার সাধের পশ্চিম পাকিস্তানও সর্বনাশের এই লেলিহান অগ্নিশিখা হইতে পরিত্রাণ পাইবে না।
.
দখলকৃত এলাকার পাকিস্তানী সৈন্যদের ঘাঁটির উপর মারাত্মক পাল্টা আক্রমণ শুরু করিয়াছেন বাংলার তরুন যোদ্ধারা।গেরিলা আক্রমণের হাত হইতে রাজধানী ঢাকা শহরও আজ আর নিষ্কৃতি পায় না।প্রতিদিন হানাদার যোদ্ধারা তাহাদের কৃতকর্মের প্রায়শ্চিত্ত করিতেছে।মুক্তিযোদ্ধাদের অব্যর্থ বুলেট  স্থির লক্ষ্যে ছুটিয়া যাইয়া নরপশুদের বক্ষভেদ করিয়া চলিয়াছে প্রতি মুহূর্তে।
.
ইয়াহিয়ার সংকট আজ সীমাহীন। এই মারাত্মক সংকট হইতে পরিত্রাণ পাইবার জন্য ইয়াহিয়া ও তাহার সহচরেরা মস্কো, ওয়াশিংটন, তেহরানসহ বহু রাজধানী পরিক্রমা করিয়াছে।কিন্তু আসার আলো কোথাও নাই।
.
এক্ষণে আপোষমূলক আলোচনা চালাইবার জন্য ইয়াহিয়া ধর্না দিয়াছে ইরানের শাহের দরবারে। সাম্প্রতি তেহরানে গিয়া ইয়াহিয়া খান নিজে এই আপোষের অভিমত ব্যক্ত করিয়াছে।কিন্তু ইরানের শাহ ইয়াহিয়াকে  কোন আশার বাণী শোনাইতে পারেন নাই।
.
বাংলাদেশের নেতারা সুস্পষ্ট ভাষায় জানাইয়া দিয়াছেন, বঙ্গবন্ধুর মুক্তিদান না করিলে আলোচনার কোন প্রশ্নই উঠে না।
.
কূটনৈতিক মহলের ধারণা,ইয়াহিয়ার সকল উমেদারী ব্যর্থ হইতে বাধ্য,যদি না বঙ্গবন্ধুকে বিনা শর্তে মুক্তি দেওয়া হয়।
.
জানা গিয়াছে,ভারত ইরানের শাহকে জানাইয়া দিয়াছে বাংলাদেশ সমস্যা সমাধানের ব্যাপারে বাংলাদেশের নির্বাচিত গননেতারাই চূড়ান্ত সিদ্ধান্ত গ্রহণের অধিকারী। ভারত এই ব্যাপারে কিছুই করিতে পারেনা।অতএব, ইয়াহিয়া যদি সত্যই আপোষ চায় তবে তাহাকে বাংলাদেশ সরকারের সহিত আলোচনায় বসিতে হইবে।বাংলাদেশ সরকার ঘোষণা করিয়াছেন, স্বাধীন সার্বভৌম  গণপ্রজাতন্ত্রী বাংলাদেশ আজ ইতিহাসের বাস্তব সত্য।এই সত্যকে স্বীকার না করিয়া কোন আলোচনা হইতে পারে না।
.
পাকিস্তানের মারাত্মক আর্থিক সংকট, ধ্বংসোন্মুখ অর্থনীতি, বেলুচিস্তান,উত্তর-পশ্চিম সীমান্ত প্রদেশ ও সিন্ধুর ব্যাপক গন অসন্তোষ এবং সম্ভাব্য সশস্ত্র গন অভ্যুত্থান আজ অক্টোপাসের মত ঘিরিয়া ধরিয়াছে ইসলামাবাদের সাধের সিংহাসনকে।
.
ইরান অথবা পাকিস্তানের অন্যান্য তথাকথিত বন্ধুরাষ্ট্র  এই দুর্দিনে জঙ্গীশাহীকে বাস্তব সাহায্য দিতে সক্ষম নয়।চীনের ভূমিকা আরো অস্পষ্ট। 
.
জানা গিয়াছে,ইরান জানাইয়া দিয়াছে ইয়াহিয়ার পক্ষে এখন নতি স্বীকার করা ছাড়া অন্য কোন উপায় নাই।ভারতের বিরুদ্ধে যুদ্ধের হুমকি দিয়া কোন ফল হইবে না।
.
জাতিসংঘের চলিত অধিবেশনে বাংলাদেশ সমস্যা প্রধান আলোচ্য বিষয় বলিয়া কূটনৈতিক মহল আশা প্রকাশ করিয়াছেন। এবং বলাবাহুল্য ইসলামাবাদের জঙ্গীচক্র জাতিসংঘ সাধারণ পরিষদের অধিবেশনে মারাত্মক আক্রমণের সম্মুখীন হইবে।
.
এই অবস্থায় 'ছেড়ে দে মা কেঁদে বাঁচি' বলিয়া জেনারেল ইয়াহিয়া ছটফট করিয়া মরিতেছেন। কিন্তু ইতিহাসের রায় ইয়াহিয়ার পাঠ করা উচিত। দেওয়ালের লিখন আজ সুস্পষ্ট-স্বাধীন সর্বভৌম বাংলাদেশ এই শতাব্দীর ঘটনাবহুল ইতিহাসের আর একটি বাস্তব সত্য।
              --------------------------------
.
.
এফ এম খান

সংবাদপত্রঃ বাংলার বাণী
তারিখঃ ২৮ সেপ্টেম্বর, ১৯৭১
.
অধিকৃত এলাকায় বুদ্ধিজীবীদের উপর
          দমননীতি অব্যাহত
            (নিজস্ব প্রতিনিধি) 
দখলকৃত এলাকার অসামরিক গভর্ণর ডাঃ মালেকের সরকারকে শিখণ্ডী খাড়া করিয়া বর্বর জঙ্গীশাহী সরকার বাঙালী শিক্ষাবিদ, সাংবাদিক ও বুদ্ধিজীদের উপর অব্যাহতভাবে দমননীতি চালাইয়া যাইতেছে।
.
সাম্প্রতি জল্লাধী বর্বরতার শিকার হইয়াছেন ঢাকা বিশ্ববিদ্যালয় শিক্ষক সমিতির সভাপতি ও ইসলামের ইতিহাসের অধ্যক্ষ ডঃ হাবিবুল্লা,বাংলা বিভাগের অধ্যাপক ডঃ মনিরুজ্জামান ও ইমিরিটাস অধ্যাপক ডঃ মুহাম্মদ এনামুল হক।তাহাদিগকে চাকুরী হইতে বরখাস্ত করা হইয়াছে।ডঃ মনিরুজ্জামান আগামী ছয় মাস কোন সরকারী বা বেসরকারি চাকুরী করিতে পারিবেন না বলিয়া হুকুম জারী হইয়াছে।
.
ইহা ছাড়া রাষ্ট্রবিরোধী কার্যকালাপে লিপ্ত থাকিবার অভিযোগে প্রখ্যাত বৈজ্ঞানিক ডঃ কুদরত-ই-খুদা,ডঃ নীলিমা ইব্রাহিম ও ডঃ সিরাজুল ইসলাম চৌধুরীকে হুঁশিয়ার করিয়া দেওয়া হইয়াছে।
.
ইতিপূর্বে ডঃ আবুল খায়ের,জনাব রফিকুল ইসলাম, জনাব শহীদুল্লাহ প্রমুখ বিশিষ্ট অধ্যাপক ও কয়েকজন বুদ্ধিজীবীকে গ্রেফতার করা হইয়াছে।
.
                    অন্য এক সংবাদে প্রকাশ, বেশ কিছুদিন পূর্বে জঙ্গীশাহীর বর্বর সৈন্যরা মর্নিং নিউজের চীফ রিপোর্টার জনাব শহীদুল হক,ঢাকা বেতারের সাইফুল বারী,এ,পি পি'র জানাব মোজাম্মেল হক ও পি,পি,আই-এর নাজমুল হকসহ বেশ কয়েকজন সাংবাদিকে ধরিয়া লইয়া যায়।পরে তাঁহাদের কোন সংবাদ পাওয়া যায় নাই।
.
              সামরিক সরকার বাঙালী উচ্চপদস্থ কর্মচারীদের বিশ্বাস করিতে না পারিয়া পশ্চিম পাকিস্তান হইতে অবাঙ্গালী চীফ সুপারিনটেন্ডেন্ট অব পুলিশ ও চীফ সেক্রেটারি আমদানী করিয়াছে।
             --------------------------------------
.
এফ এম খান

সংবাদপত্রঃ বাংলার বাণী মুজিব নগরঃ ৫ম সংখ্যা
তারিখঃ ২৮ সেপ্টেম্বর, ১৯৭১ 
.
পর্যবেক্ষকের দৃষ্টিতে
বাংলাদেশের মুক্তিসংগ্রাম ও বিশ্বরাজনীতি
বাংলাদেশের দখলীভূত এলাকা থেকে জবর খবর এসেছে। তাঁবেদার লাট মল্লিকের একজন পেয়ারা মন্ত্রীকে মুক্তিযোদ্ধাদের গেরিলা ইউনিট হাতবোমা মেরে পঙ্গু করে দিয়েছে।অধিকৃত ঢাকা বেতার কেন্দ্রের খবরে স্বীকার করা হয়েছে,মন্ত্রীবর্গের অবস্থা আশঙ্কাজনক। এই খবর লেখার সময় পর্যন্ত জানা গেছে দালাল মন্ত্রী সংজ্ঞাহীন অবস্থায় হাসপাতালে রয়েছে।
.
               ডাঃ মালিক ওরফে মল্লিকের রসজ্ঞান খুব টনটনে। সম্ভবতঃ শৈশবে এই দাতের ডাক্তার হারাধনের দশটি ছেলের ছড়া পাঠ করেছিলেন। তাই বেছে বেছে তার দালাল মন্ত্রীসভার দশটি দালাল গ্রহণ করেছে।এই দশ দালালের অবস্থা যে কার্যক্রমে হারাধনের দশ ছেলের মত হবে,এ বিষয়ে বাংলাদেশের একজন বালকের মনেও আজ কোন সন্দেহ নেই।হারাধনের দশ ছেলের ছড়ায় আছে।
               'হারাধনের দশটি ছেলে
                        ঘোরে বনময়
            একটি গেল বাঘের পেটে
                  রইলো বাকি নয়'।
মুক্তিযোদ্ধারা এই ছড়াটিকেই একটু ঘুরিয়ে এখন বলতে পারেন,
                    মালিক মিয়ার দশটি দালাল
                           ঘোরে ঢাকাময়
                 একটি গেল গ্রেনেড খেয়ে 
                     রইলো বাকি নয়।
বাকি নয়টি আস্তে আস্তে যাবে।মীরজাফরের নিমক  হারামের দেউরির মত তাদের বংশে বাতি দিতে কেউ থাকবেনা। এটা ইতিহাসের আমোঘ বিধান। 
.
            এবার মুক্তিযুদ্ধের খবর কিছু বলি।একটি বিদেশী সংবাদ সংস্থা খবর দিয়াছেন, যশোরে দত্ত কবি মাইকেলের স্মৃতিপূত সাগরদাঁড়ি এখন মুক্ত এলাকা।সেখানে মুক্তিযোদ্ধারা স্বাধীন বাংলাদেশের  প্রশাসন ব্যাবস্থা গড়ে তুলেছেন। খুলনার সুন্দরবন এলাকায় একটি হানাদার ঘাঁটিতে আক্রমণ চালিয়ে মুক্তি সংগ্রামীরা একশোর মত হানাদার দস্যু খতম করেছেন। রংপুরের চাষারহাট ও পাটগ্রামে  উড়ছে স্বাধীন বাংলার পাতাকা।বিদেশী সংবাদপত্রের খবর প্রকাশ, বঙ্গবন্ধুর কনিষ্ঠ ভ্রাতা শেখ আবু নাসের সাংবাদিকদের কাছে বলেছেন,সাম্প্রতি খুলনা বন্দরে ১২ হাজার টনের একটি জাহাজ ডুবিয়ে দেয়া হয়েছে।মুক্তি সংগ্রামীরা চট্রগ্রাম বন্দরে আরো ১৮ টি জাহাজ ডুবিয়েছে।
.
অসামরিক প্রশাসন ও পুনর্বাসন
একদিকে দেশকে হানাদার বাহিনীর কব্জা মুক্ত করার জন্য মরণপণ সংগ্রাম,সেই সঙ্গে অন্যদিকে চলছে মুক্ত এলাকার স্বাধীন বাংলাদেশের অসামরিক প্রশাসন ব্যবস্থা গড়ে তোলা এবং ভারত থেকে শরণার্থী দের ফিরিয়ে নিয়ে তাদের পুনর্বাসনের ব্যবস্থা। বঙ্গবন্ধুর ভ্রাতা প্রকাশ করেছেন, মিত্ররাষ্ট্র হিসাবে ভারত সরকার যদি চার মাসের খাদ্যের ব্যবস্থা করেন,তাহলে বাংলাদেশ সরকার এখনিই অন্ততঃ১৫ হাজার শরণার্থীকে মুক্ত এলাকায় ফিরিয়ে নিয়ে পুনর্বাসনের ব্যবস্থা করবেন।সাম্প্রতি জনৈক বিদেশী সাংবাদিক ভারতের মেঘালয় রাজ্যে অবস্থিত একটি শরণার্থী শিবির পরিদর্শনের সময় শরণার্থিদের জিজ্ঞাসা করেন,তারা দেশে ফিরতে প্রস্তুত কি না? শরণার্থিরা একবাক্যে জবাব দেন,একমাত্র বঙ্গবন্ধু আহবান জানালে তারা দেশে ফিরতে পারেন।নইলে ইয়াহিয়া কিম্বা তার কোন তাবেদারকে তারা বিশ্বাস করতে রাজী নন।
.
               ঢাকা এখন মুক্ত এলাকা হতে পারে
পূর্ব রণাঙ্গনে যুদ্ধরত মুক্তিযোদ্ধাদের জনৈক কমান্ডার এক ঘরোয়া সাংবাদিক সাক্ষাৎকারে প্রকাশ করেছেন,বর্তমান মুক্তি সংগ্রামীদের শক্তি দক্ষতা এতটা বেড়েছে যে,তারা ইচ্ছা করলে আকস্মিক আক্রমণ চালিয়ে কুমিল্লা থেকে শুরু করে ঢাকা পর্যন্ত সাত দিনে মুক্ত করতে পারেন।কিন্তু তারা আশঙ্কা করেন,তাদের এই আকস্মিক হামলায় দখলীকৃত এলাকায় বহু বাঙালী ভাইবোনও ধ্বংস হতে পারেন।তাই তারা ভ্রাতৃরক্তপাত পরিহারের উপায় উদ্ভাবনে ব্যস্ত রয়েছেন। অন্যদিকে হানাদার বাহিনীর শক্তিশালী বিমান বহর থাকায় তাদের পক্ষে কুমিল্লা বা ঢাকা হাতছাড়া হওয়ার পরও সেখানে ধ্বংসযজ্ঞ শুরু করা সম্ভব হবে।যেমন সম্ভব হয়েছে মার্কিনীদের পক্ষে ভিয়েতকংদের হাতে পরাজিত হওয়ার পরও ভিয়েতনামে বিমান হামলা চালিয়ে বিপুলভাবে জীবন ও সম্পদত্তির ক্ষয়ক্ষতি করা।মুক্তিযোদ্ধারা তাই বিশ্বের অন্ততঃ কয়েকটি বন্ধুরাষ্টের কাছ থেকে স্বাধীন বাংলার স্বীকৃতির অপেক্ষা করছেন।এই স্বীকৃতি লাভের সঙ্গে সঙ্গে বিমানসহ আধুনিক সমরাস্ত্র সংগ্রহ যেমন সহজ হবে, তেমনি বাংলাদেশে মুক্তিযুদ্ধের সাফল্যও অবশ্যম্ভাবী হয়ে উঠবে।
.
         আরব বিশ্বের হাওয়া বদল
বিশ্বের ছয়টি মহাদেশের ২৫টি দেশের ৬৫ জন প্রতিনিধি নয়াদিল্লীতে আয়োজিত বাংলাদেশ সম্প্রর্কিত বিশ্ব সম্মেলনে যোগদান করেছিলেন, এ খবর 'বাংলার বাণী'পাঠকদের আগেই জানানো হয়েছে।এই সম্মেলনে যোগদানকারী কায়রোর 'আল আহরাম' পত্রিকার সম্পাদকীয় বোর্ডের একজন বিশিষ্ট সদস্য বলেছেন,বাংলাদেশ সম্পর্কে ইয়াহিয়া সরকার আরব দেশগুলোতে সম্পূর্ণ বিভ্রান্তিকর প্রচারণা চালিয়েছে এবং আরবদের মনে বাঙালীদের বিরুদ্ধে জাতিবিদ্বেষ সৃষ্টির চেষ্টা করেছে।কিন্তু যতই দিন যাচ্ছে, ততই আরব জনগণ বুঝতে পারছেন, বাংলাদেশ সমস্যার একমাত্র সমাধান ১৯৭০ সালের ডিসেম্বর মাসের নির্বাচনে বিজয়ী দল আওয়ামীলীগ ও তার অবিসংবাদিত নেতা শেখ মুজিবুর রহমানের হাতে ক্ষমতা হস্তান্তরের মধ্যে নিহিত রয়েছে।
.
        সিরিয়ার এক সাংবাদিক স্পষ্ট ভাষাতেই বলেছেন,আমরা সিরিয়বাসীরা আঞ্চলিক দাবী-দাওয়ার ভিত্তিতে এক সময় যুক্ত আরব প্রজাতন্ত্রের অঙ্গদেশ মিশর থেকে বিচ্ছিন্ন হয়ে গিয়েছি।সিরিয়া ও মিশরের জনগণ একই ভাষাভাষী এবং একই ধর্মের বন্ধনে আবদ্ধ।এ সত্ত্বেও মিশর থেকে সিরিয়ার বিচ্ছিন্নতায়  যদি ইসলাম ধর্ম বিপন্ন না হয়ে থাকে তাহলে পাকিস্তান থেকে দুই হাজার মাইল দূরে অবস্থিত ভিন্ন ভাষাভাষী বাংলাদেশ স্বাধীন হয়ে গেলে ইসলাম বিপন্ন হয় কি করে?
.
              আরব দেশীয় সাংবাদিক ও সংবাদপত্রের এসব মন্তব্যের পরিপ্রেক্ষিতে  কায়রো,বৈরুত, দামাস্কাস প্রভৃতি প্রধান আরব রাজধানীর রাজনৈতিক পর্যবেক্ষক মহল মনে করেছেন,বাংলাদেশের সমস্যা সম্পর্কে আরব জনগণ ক্রমশঃই সজাগ হয়ে উঠেছেন, এবং ইয়াহিয়া চক্রের স্বরূপ তাদের কাছে ধরা পড়ে যাচ্ছে।
.
 জাতিসংঘ কি করবে?
.
গত ২১শে সেপ্টেম্বর জাতিসংঘ সাধারণ পরিষদের যে ২৬ তম অধিবেশন শুরু হয়েছে, তাতে বাংলাদেশ প্রসঙ্গ উঠবে,অথবা বাংলার বাণীর এ সংখ্যা প্রকাশের আগেই উঠে গেছে এমন সম্ভাবনা রয়েছে।সম্মেলনের সভাপতি ইন্দোনেশিয়ার সামরিক জান্তার পররাষ্ট্রমন্ত্রী ডাঃ আদম মালিক-যতই অনীহার ভাব দেখান সোভিয়েত ইউনিয়ন, কানাডা,যুগোশ্লাভিয়া প্রভৃতি দেশ দৃঢ়ভাবে বাংলাদেশে সমস্যার কথা পরিষদের অধিবেশনে বলবেন এমন একটা আস্থার ভাব পরিষদীয় লবীতেও নাকি দেখা যাচ্ছে। জাতিসংঘের সামাজিক ও অর্থনৈতিক পরিষদের বৈঠকেও বাংলাদেশে মানবাধিকার লঙ্ঘনের বিষয়টি উঠবে।বিশ্বময় এই ধিক্কার ধ্বনির মধ্যে ইয়াহিয়া চক্র এখন কানকাটা কুকুরের ভূমিকা গ্রহণ করেছে।জাতিসংঘের সমর্থন লাভের আশায় তারা ধর্ণা দিয়েছে রাজতন্ত্রী মরক্কো সরকারের দরবারে।
.
           জাতিসংঘ বাংলাদেশ সমস্যায় উল্লেখযোগ্য কিছু করবেন অথবা করতে পারবেন,এমন আশা বাংলাদেশের মানুষ করে না।ভিয়েতনাম, এঙ্গোলা, মোজাম্বিক, বায়াফ্রা সমস্যায় নিষ্ক্রীয় ও নৈরাশ্যজনক ভূমিকা বিশ্বের মানুষ প্রত্যক্ষ করেছে।সাড়ে সাত কোটি বাঙ্গালী নর-নারী তাই মনে করে,তাদের সমস্যার ফলপ্রসূ সমাধান হবে রণাঙ্গনে জাতিসংঘের বিতর্ক সভায় নয়।
.
.
সহুল আহমেদ মুন্না

শিরোনামঃ সশস্ত্র যুদ্ধে বাঙ্গালীদের পাশে আসিয়া দাড়াইতে হইবে - আঁদ্রে মালরো

			রাসেলের শূণ্য স্থানে আঁদ্রে মালরো
সশস্ত্র যুদ্ধে বাঙ্গালীদের পাশে আসিয়া দাড়াইতে হইবে
		   (নিজস্ব নিবন্ধকার) 

বিশ্ব বিবেকের কণ্ঠস্বর বার্ট্রান্ড রাসেল আজ আর নাই। কিউবা সঙ্কট, ভিয়েতনাম যুদ্ধ প্রভৃতি ঘটনার সময় এই মহামনীষী বিশ্ববিবেকের পক্ষ হইতে প্রতিবাদ জানাইয়াছিলেন। তিনি সেদিন নামিয়াছিলেন পথে। উচ্চকন্ঠে ঘোষণা করিয়া বলিয়াছিলেন, মানুষের ভবিষৎ বলিয়া যদি কিছু থাকে, তবে বিশ্বের দেশে দেশে মানবতার বিরুদ্ধে যে জঘন্য অপরাধ অনুষ্টিত হইতেছে তাহা বন্ধ করিতে হইবে, অপরাধীকে সমুচিত শাস্তি প্রদান করিতে হইবে। 
.
কিন্তু আজিও পৃথিবীতে শান্তি স্থাপিত হয় নাই। অত্যাচারী হানাদার হিংস্র হায়েনারা আজো পৃথিবীর দেশে দেশে মানবতার বিরুদ্ধে নৃশংসতম ষড়যন্ত্র ও চক্রান্তে লিপ্ত রহিয়াছে। প্রতি মুহুর্তে, প্রতি ঘটনায় মানবতার চরম অপমান ঘটিতেছে। আজিকার দিনে আবার বিশ্ববাসীর সামনে একটি প্রশ্ন সবচেয়ে বড় হইয়া দেখা দিয়াছে। এই প্রশ্ন, মানবজাতির ভবিষ্যৎ কি? পৃথিবীতে কি চিরকাল সাম্রাজ্যবাদী জুলুমবাজরাই রাজত্ব করিয়া যাইবে?
.
ইহার একটি উত্তর হইল, না। বিশ্বের স্বাধীনতাকামী শান্তিকামী জনতা বজ্রকঠোর স্বরে ঘোষনা করিতেছে, না, ইহা হইতে পারে না। 
.
আজ তাই বাংলাদেশের সংগ্রামী জনগণের পাশে অস্ত্র হাতে যুদ্ধ করিবার ইচ্ছা প্রকাশ করিয়াছেন ফ্রান্সের বিখ্যাত লেখক মিঃ আঁদ্রে মালরো। ফ্রান্সের পৃথিবী বিখ্যাত ঔপন্যাসিক জাঁ পল সার্ত্রে মানবতার এই দুঃসহ অপমানের দিনে আগাইয়া আসেন নাই, আগাইয়া আসিয়াছেন ফরাসী প্রতিরোধ আন্দোলনের নেতা মঁশিয়ে আঁদ্রে মালরো। আগাইয়া আসিয়াছেন বিশ্বের বহু দেশের অসংখ্য সচেতন মানুষ।
.
বাংলাদেশের জনগনের সশস্ত্র মুক্তিসংগ্রাম আজ চরম অবস্থায় আসিয়া দাঁড়াইয়াছে, বাংলার মানুষের অপূর্ব আত্নদান আজ সমগ্র পৃথিবীতে তুলিয়াছে অভূতপূর্ব সাড়া। ফ্রান্সের প্রাক্তন সংস্কৃতিবিষয়ক মন্ত্রী মিঃ আঁদ্রে মালরো বাংলাদেশের জনগনের পাশে দাড়াইয়া যুদ্ধ করিবার সংকল্প প্রকাশ করিয়াছেন। আঁদ্রে মালরো এই ঐতিহাসিক ঘোষণা পৃথিবীর মানুষকে অবাক করিয়া দিয়াছে। আঁদ্রে মালরো দ্বিতীয় মহাযুদ্ধোত্তর ফ্রান্সের অবিসংবাদিত গণনায়ক জেনারেল দ্য গলের মন্ত্রী পরিষদের সদস্য ছিলেন। 
.
মঁশিয়ে মালরো ফ্রান্সের একজন বিখ্যাত লেখক। আর সম্ভবতঃ ফ্রান্সই একমাত্র দেশ যেখানে এখনো বুদ্ধিজীবী, শিল্পী, সাহিত্যিক ও কবিরা চিত্রতারকাদের চাইতে অনেক অনেক বেশী জনপ্রিয়। ৬৯ বৎসর বয়স্ক ফরাসী লেখক মালরোর ঘোষনা তাই সমগ্র ফরাসী দেশে তুমুল আলোড়ন সৃষ্টি করিয়াছে। কূটনৈতিক মহল এই ঘটনার উপর গুরুত্ব আরোপ করিয়াছেন। আঁদ্রে মালরো জীবনের বিভিন্ন সময়ে বিভিন্ন দেশে যুদ্ধে সক্রিয় অংশগ্রহন করিয়াছেন। স্পেনে স্বৈরাচারী জেনারেল ফ্রাঙ্কোর বিরুদ্ধে তিনি আন্তর্জাতিক বাহিনীতে যোগদান করিয়াছিলেন , চীনের গৃহযুদ্ধেও তিনি যুদ্ধ করিয়াছিলেন। কিন্তু আঁদ্রে মালরোর কৃতিত্ব তিনি দ্বিতীয় মহাযুদ্ধের সময় ফ্যাসিস্ট জার্মান বাহিনীর বিরুদ্ধে ফরাসী প্রতিরোধ বাহিনীর অন্যতম সংগঠক। মালরো তাঁহার জীবনের এই সব সংগ্রামী ঘটনার পটভূমিতে রচনা করিয়াছেন অসাধারণ উপন্যাস। তিনি ১৯৬৯ সালে জেনারেল দ্য গলের পরাজয়ের পর সক্রিয় রাজনীতি হইতে অবসর গ্রহণ করিয়াছিলেন। কিন্তু দ্য গল পন্থীদের মাঝে তাঁহার প্রভাব অত্যন্ত বেশী। মাঁশিয়ে মালরো ফ্রান্সের রাজনৈতিক ও সামাজিক জগতের অন্যতম প্রতিভাবান প্রভাবশালী ব্যাক্তিত্ব। সম্প্রতি নয়া দিল্লীতে অনুষ্টিত বাংলাদেশ সম্পর্কে আন্তর্জাতিক সম্মেলনের প্রধান উদ্যোক্তা সর্বোদয় নেতা শ্রী জয় প্রকাশ নারায়নের কাছে এক চিঠিতে তিনি লিখিয়াছেন-  –“ পাকিস্তানী জঙ্গীচক্র যে সময়ে ট্যাঙ্ক ও সৈন্যবাহিনীর সাহায্যে বাংলাদেশের জনগনের উপর পশুসুলভ বর্বর আচরণ অব্যাহত রাখিয়াছে - তখন আবেদন - নিবেদন কিংবা সম্মেলন করিয়া কোন ফল হইবে না”।
.
‘লা ফিগারো’ পত্রিকায় প্রকাশিত এক নিবন্ধে সশস্ত্র সংগ্রামের উপর জোর দিয়া মঁশিয়ে মালরো লিখিয়াছেন- আবেদন-  নিবেদনের দিন শেষ হইয়াছে। আজ ইসলামাবাদের জঙ্গীশাহীর বর্বরতার একমাত্র জবাব সশস্ত্র সংগ্রাম। বাংলার জনগণকে যদি কেউ সত্যিই সাহায্য করিতে চান – তবে তাঁহাকে সশস্ত্র যুদ্ধে বাঙ্গালীর পাশে আসিয়া দাঁড়াইতে হবে”।   
 .
আঁদ্রে মালরোর এই প্রত্যয় ঘোষণা ফ্রান্সের রাজনৈতিক মহল বিশেষ গুরুত্ব লাভ করিয়াছে। আন্তর্জাতিক দুনিয়ায়  একই সাথে ইহা দারুণ প্রতিক্রিয়ার সৃষ্টি করিয়াছেন। 
.
আঁদ্রে মালরো ইতিমধ্যে জানাইয়াছেন – তিনি তাঁহার ঘোষণা সম্পর্কে একটি বিবৃতি প্রদান করিবেন। বাংলাদেশের মুক্তিসংগ্রামী জনগণের সাহায্যে তাঁহার ভবিষ্যৎ কর্মপন্থা তিনি এই বিবৃতিতে উল্লেখ করিবেন বলিয়া আশা করা যাইতাছে। 
.
সম্প্রতি মঁশিয়ে মালরো সহিত যাঁহার সাক্ষাৎ করিয়াছেন তাঁহারে বলেন, প্যারিসের বাইরে তাঁর নিজের বাড়িতে তিনি এখন অবসর জীবন যাপন করিতেছেন। কিন্তু বাংলাদেশ সম্পর্কে সর্বশেষ সংবাদটিও তাঁহার জানা এবং মঁশিয়ে মালরোর দৃঢ় ধারণা, বিশ শতকের সত্তর দশকে বাংলাদেশের সাড়ে সাত কোটি নির্যাতিত, নিপীড়িত জনতার এই নব-  উত্থান পৃথিবীর ইতিহাসের এক যুগান্তকারী ঘটনা। 
.
সত্তর বছরের বৃদ্ধ এই মানুষটি তাই বলিয়াছেন- আমি বাংলাদেশের যুদ্ধ অংশগ্রহণ করিতে চাই। মানবতার সপক্ষে নিপীড়িত জনতার এই সংগ্রাম একটি মহান সংগ্রাম। তিনি বলেন, “আমি বৃদ্ধ, হয়তো পদাতিক হিসাবে যুদ্ধ করার সামর্থ্য আমার হইবে না। তবে ট্যাঙ্ক চড়িয়া আমি পশ্চিম পাকিস্তানী হানাদার পশুদের মোকাবিলা করিবার শক্তি রাখি”। 
.
ভারতের স্বাধীনতা আন্দোলনের উল্লেখ করিয়া তিনি বলেন, “দ্বিতীয় বিশ্বযুদ্ধের পর আন্তর্জাতিক দুনিয়ার ঘটনাবলীর পটভূমিতে বিচার করিলে বুঝা যায় – তৎকালীন সময়ে অহিংস অসহযোগ আন্দোলনের মাধ্যমে স্বাধীনতা লাভ সম্ভব পর হইয়াছিল। কিন্তু আজ সেই সম্ভাবনা সম্পূর্ণরূপে তিরোহিত”। আমাদের চোখের সামনে রহিয়াছে ভিয়েতনামের দৃষ্টান্ত। 
.
বাংলাদেশের মানুষকে আজ উপলধ্বি করিতে হইবে- যে জঘন্য পশু শক্তির বিরুদ্ধে বাঙ্গালীরা রুখিয়া দাড়াইয়াছেন, সেই পশু শক্তি ইতিহাসের ঘৃণ্যতম নরপশু। বাঙ্গালীকে আজ সশস্ত্র সংগ্রামের মাধ্যমেই মুক্তি সংগ্রামকে চূড়ান্ত সফলতার দিকে নিয়া যাইতে হইবে।
.
বাংলার সাড়ে সাত কোটি মানুষের সামনে আজ আর অন্য কোন পথ নাই। 
.
.

ইতিহাসের কি বিচিত্র পুনরাবৃত্তি!

দুই শত বছর আগে বৃটিশ সাম্রাজ্যবাদীরা ভারতবর্ষে ঔপনিবেশিক শাসন ও শোষণ অব্যাহত রাখার জন্য ‘ডিভাইড এন্ড রুল পলিসি’ উদ্ভাবন করিয়াছিল। এই পলিসি অনুসারেই তারা সুচতুর কৌশলে হিন্দু – মুসলমানের মধ্যে বিভেদ সৃষ্টি করিয়া, ‘বঙ্গভঙ্গ’ করিয়া নিজেদের উদ্দেশ্য চরিতার্থ করিতে বহুলাংশে সক্ষমও হইয়াছিল। তারপর দীর্ঘদিন কাটিয়াছে। ভারতবর্ষ হইতে বৃটিশরা বিদায় নিয়াছে। কিন্তু সাম্রাজ্যবাদী ব্রিটিশের সেদিনের ঔপনিবেশিক স্বার্থরক্ষার তাগিদে অনুসৃত বিভেদ নীতির বিষাক্ত ছোবলের ক্ষতচিহ্ন এই উপমহাদেশের বুক হইতে আজিও নিঃশেষে মুছিয়া যায় নাই। সেই যে বৃটিশ আমলে বাংলা  বিভক্ত  হইয়াছে, ঘুরিয়া ফিরিয়া উহা দ্বিখন্ডিতই রহিয়া গিয়াছে – জোড়া লাগে নাই, লাগিবেও না।
.
আর আশ্চর্য! দুই শত বৎসর পরে বাংলাদেশে পাঞ্জাবী উপনিবেশবাদী শাসন অব্যাহত রাখার জন্য জঙ্গীশাহী আজ সেই একই সনাতন বৃটিশ বিভেদ নীতিকেই তুরুপের তাস হিসাবে ব্যবহার করিতে উদ্যত হইয়াছে।  
.
পররাজ্যলোভী পশ্চিম পাকিস্তানী শাসককুলের এই জঘন্য দুরভিসন্ধিটির প্রতিফলন ঘটিয়াছে জল্লাদ ইয়াহিয়ার প্রস্তাবিত শাসনতন্ত্রের খসড়ায়। এই খসড়ায় বৃটিশ বিভেদ নীতিরই অনুসরণে বাঙ্গালী জাতির মধ্যে বিভেদ, বিদ্বেষ এবং শত্রুতার মনোভাব সৃষ্টির জন্য একদিকে হিন্দুদের ভোটাধিকার হরণ এবং অপরদিকে বাংলাদেশের অধিকৃত অঞ্চলকে তিনটি প্রদেশে ভাগ করার দূরভিসন্ধিমূলক সুপারিশ সন্নিবেশিত হইয়াছে। 
.
পশ্চিম পাকিস্তানী জঙ্গী সরকারের বেসরকারী মুখপাত্র পাকিস্তান টাইমসে ইয়াহিয়া খানের প্রস্তাবিত শাসনতন্ত্রের একটি খসড়া প্রকাশিত হইয়াছে। জঙ্গী শাসনের অধীনস্থ জনগণের উপর চাপাইয়া দিবার উদ্দেশ্যে একটি শাসনতন্ত্র রচনার জন্য ইয়াহিয়া খান কিছুদিন আগে যে কমিটি নিয়োগ করিয়াছিল সেই কমিটি খসড়া শাসনতন্ত্র রচনার অপকর্মটি সম্পন্ন করিয়াছে। পাকিস্তান টাইমসের রিপোর্ট অনুযায়ী, খসড়াটিতে হিন্দুদের ভোটাধিকার হরন করা হইয়াছে। কারণ স্বরূপ বলা হইয়াছ যে, হিন্দুদের ভোটের জোরেই আওয়ামীলীগ নির্বাচনে জিতিয়া পাকিস্তানকে ধ্বংস করিবার চেষ্টা করিয়াছে। সুতরাং হিন্দুদের ভোটাধিকার থাকা উচিত নয়।  খসড়া শাসনতন্ত্রে বলা হইয়াছে, আওয়ামী লীগের কোন লোক দলের নামে বা বেনামে কোনদিন পাকিস্তানের কোন নির্বাচনে অংশগ্রহণ করিতে পারিবে না। সব চাইতে উল্লেখযোগ্য বিষয়, জল্লাদী শাসনতন্ত্রে বাংলাদেশের অধিকৃত এলাকাকে তিনটি পৃথক প্রদেশে বিভক্ত করার পরিকল্পনা সংযোজিত হইয়াছে। এই পরিকল্পনা অনুযায়ী ঢাকা, চট্টগ্রাম ও রাজশাহী প্রদেশে গঠিত হইবে এবং প্রত্যেক প্রদেশের পৃথক আইন পরিষদ থাকিবে। 
.
প্রত্যেক প্রদেশে গভর্নর থাকিবে এবং গভর্নরই মন্ত্রীদের নিয়োগ করিবেন। 
.
জঙ্গীশাহীর রাজত্বে এখন কড়া প্রেস সেন্সরশীপ। তাছাড়া পাকিস্তান টাইমস সরকার সমর্থক পত্রিকা। আর ইয়াহিয়ার নিজের নিয়োগ করা কমিটি তার হুকুম মতই শাসনতন্ত্রের খসড়া তৈরী করিয়াছে ইহাতে সন্দেহের অবকাশ নাই। সুতরাং ধরিয়া নেওয়া যায়, পাকিস্তান টাইমসে সে খসড়া শাসনতন্ত্রের বিবরণী ছাপা হইয়াছে, উহাই প্রকৃত জল্লাদী শাসনতন্ত্র। বাংলাদেশ এখন ইয়াহিয়া খানদের খাস তালুক নয়। বাংলাদেশ এখন একটি স্বাধীন সার্বভৌম রাষ্ট্র। তাই বাংলাদেশের ব্যাপারে জঙ্গীশাহী কোন কথা বলিলে তা একটি স্বাধীন রাষ্ট্রের অভ্যন্তরীণ ব্যাপারে নির্লজ্জ হস্তক্ষেপেরই সামিল হইবে। সে কারণেই ইয়াহিয়ার শাসনতান্ত্রিক ফর্মুলা নিয়া আমাদের কোন মাথাব্যাথা নাই। কিন্তু তবু, এ ব্যাপারে মন্তব্য করিতেছি আমরা শুধু এই কারণে যে, জল্লাদের এই সর্বশেষ তৎপরতার অন্তরালে রহিয়াছে এক সুগভীর চক্রান্ত। এ চক্রান্ত ভয়াবহ মারাত্নক, জঘন্য ইহার লক্ষ্য। 
.
আমরা আগেই বলিয়াছি, উপনেশবাদী পশ্চিম পাকিস্তানী শাসক – শোষকদের উদ্দেশ্য হইতেছে যে কোন প্রকারে হোক বিভেদ বিদ্বেষ তিক্ততা সৃষ্টির মাধ্যমে বাঙ্গালী জাতির মধ্যে অনৈক্য সৃষ্টি করিয়া তাদের দাসত্বের শৃঙ্খলে আবদ্ধ রাখিয়া বাংলাদেশকে পন্য সামগ্রী বিক্রয়ের খোলা বাজার হিসাবে ব্যবহার করা এবং বাংলার মাটির সোনার সম্পদ ও বাঙ্গালীর হাড় – মাংস –কলিজা হরিলুটের বাতাসার মত কামড়াইয়া ছিড়িয়া খাওয়া। আর এই বদমতলব হাছিলের জন্য গণবিরোধী পশ্চিমা শাসককুল ছল বল কন কৌশল কম প্রয়োগ করে নাই। ন্যায্য দাবী – দাওয়া প্রতিষ্ঠার জন্য বাংলাদেশে যখনই কোন গণ আন্দোলন দানা বাধিয়া উঠিয়াছে, নির্যাতন, নিপীড়নের স্টীম রোলার চালাইবার পাশাপাশি তখনই পশ্চিমা শাসকরা হিন্দু – মুসলমান, বাঙ্গালী – অবাঙ্গালী, স্থানীয় –অস্থানীয় প্রশ্ন উস্কাইয়া দিয়া বিভিন্ন শ্রেণীর জনগণের মধ্যে বিভেদ – বিদ্বেষ, সংঘাত সৃষ্টির মাধ্যমে উহা বানচাল করিয়া দেওয়ার চেষ্টা করিয়াছে। সাম্প্রতিক অতীতকালেও দেখা গিয়াছে, ১৯৬৯ সালের গণআন্দোলন বানচালের জন্য ভাড়াটিয়া দুষ্কৃতিকারীদের উস্কাইয়া দিয়া প্রথমে তোলা হয় মোহাজিরস্তান প্রদেশ গঠনের দাবী। তারপর ওঠে পৃথক উত্তরবঙ্গ প্রদেশ গঠনের দাবী। কিন্তু শুভবুদ্ধিসম্পন্ন সচেতন জনতার ঐক্যবদ্ধ প্রতিরোধের মুখে স্বার্থবাদীদের এই অপপ্রয়াস ব্যার্থ হইয়া যায়। তারপর আসে বিগত নির্বাচন। এই নির্বাচনকে কেন্দ্র করিয়া বঙ্গবন্ধু শেখ মুজিবুর রহমানের নেতৃত্বে বাঙ্গালী জাতি অতুলনীয় ঐক্যবদ্ধনে আবদ্ধ হয়। পাকিস্তানে বাঙ্গালীরা শতকরা ৫৬ ভাগ। এক লোক এক ভোটের ভিত্তিতে অনুষ্টিত নির্বাচনে জনগণ আওয়ামীলীগের হাতে সমগ্র পাকিস্তানের ভাগ্য নিয়ন্ত্রণের বৈধ অধিকার তুলিয়া দেয়ায় বঙ্গবন্ধু নির্বাচিত হন সমগ্র পাকিস্তানের ভাগ্য বিধাতা হিসাবে। কিন্তু পাশ্চিম পাকিস্তানী শাসক ও শোসককুল জনগণের এই রায়কে সহজভাবে গ্রহণ করিতে পারে নাই। আর তার ফলে পরবর্তীকালে কি ঘটিয়াছে, কিভাবে জঙ্গীশাহী হিংস্র বর্বরতায় বাংলার মানুষের উপর পশুর মত ঝাঁপাইয়া পড়িয়াছে, কিভেব শ্যমল বাংলার বুকে দশ লক্ষ মানুষকে ঘরছাড়া নিঃস্ব কাঙ্গালে পরিণত করিয়াছে এবং সর্বোপরি ইয়াহিয়ার নিজের ভাষায় ‘পাকিস্তানের ভবিষ্যৎ প্রধানমন্ত্রী’ শেখ মুজিবুর রহমান কে কারারুদ্ধ করিয়া তাহার জীবননাশের উদ্দেশ্যে বিচার প্রহসনের ষড়যন্ত্রে মাতিয়া উঠিয়াছে, সে কাহিনী সকলেরই জানা। আর ইহাও সকলেরই জানা যে, বর্বরতার দ্বারা বাঙ্গালী স্বাধীনতার স্বপ্নকে ধূলিসাৎ করিয়া দেওয়া সম্ভব হই নাই – সম্ভব হবেও না।
.
নির্মম বাস্তবের এই প্রতিকূল সূর্যরশ্মির সামনে দাড়াইয়া জল্লাদশাহী তাই নতুন কৌশলের আশ্রয় লইয়াছে। জনগণের নির্বাচিত প্রতিনিধিদের দ্বারাই শাসনতন্ত্র রচনার পূর্বপ্রতিশ্রুতি বিস্মৃত হইয়া ইয়াহিয়া খান এখন মাতিয়া উঠিয়াছে স্বকপোল কল্পিত এক শাহী ফরমানের উপর শাসনতন্ত্রের লেবেল লাগাইয়া উহাই জনগণের উপর চাপাইয়া দেওয়ার তোঘলকি খেয়ালে।
.
জঙ্গীশাহী জানে, স্বাধীনতার যুদ্ধ বাঙ্গালী জাতির ঐক্যকে যেভাবে সুদৃঢ় ও সুসংহত করিয়াছে উহার কোন দ্বিতীয় নজির নাই। তারা জানে যে, এই ঐক্য ফাটল ধরাইতে না পারিলে নিজেদের দূরভিসন্ধি হাসিলের কোন আশা নাই। তাই এই ঐক্য ফাটল ধরাইবার সুচতুর কৌশল সংযোজিত হইয়াছে জল্লাদী শাসনতন্ত্রের খসড়ায়। 
.
ইয়াহিয়া চক্রের ধারনা, বাংলাদেশের অধিকৃত এলাকায় তিনটি প্রদেশ গঠিত হইলে বাঙ্গালীরা আর এক কন্ঠে এক জাতি হিসাবে কথা বলিবার সুযোগ পাইবে না। বরং উল্টো, ক্ষমতা, দাবী – দাওয়া এবং স্বার্থের প্রশ্নে বিভিন্ন প্রদেশের জনগনের মধ্যে বিভেদ – বিদ্বেষ ও শত্রুতার মনোভাব সৃষ্টি হইবে। সেই অবস্থায় সহজেই বাংলাদেশেরই এক অঞ্চলের জনগণকে অরেক অঞ্চলের জনগণের বিরুদ্ধে ব্যবহার করা যাইবে। ফলে বাংলাদেশের মুক্তিযুদ্ধ দীর্ঘসূত্রতার চোরাবালিতে আটকাইয়া যাইবে এবং অনৈক্যের ফাটল উহাকে দুর্বল করিয়া দিবে। ইহা ছাড়া হিন্দুদের ভোটাধিকার হরণ করা হইলে হিন্দু-মুসলিম সম্প্রীতি এবং ঐক্যের ক্ষেত্রেই ফাটল ধরিবে। জঙ্গীশাহীর ধারণা, তারা যখন বাংলাদেশ ছাড়িয়া চাইতে বাধ্য হইবে, তারপরেও এই বিভেদনীতির বিষময় প্রতিক্রিয়া বাংলাদেশের এক অঞ্চলের জনগনকে আরেক অঞ্চলের জনগনের বিরুদ্ধে শত্রুমনোভাবাপন্ন করিয়া রাখিবে। একইরকম অসদ্ভাব বিরাজ করিবে হিন্দু – মুসলিম সম্পর্কের ক্ষেত্রে। 
.
কিন্তু এখানেও ভুল করিয়াছে ইয়াহিয়া খান। তার এই দূরভিসন্ধি বাস্তবায়িত হইবার নয়। শেখ মুজিবের মুক্তিমন্ত্রে দীক্ষিত ঐক্যবদ্ধ বাঙ্গালী জাতি এই সর্বশেষ জল্লাদী ষড়যন্ত্রও চূড়ান্তভাবে ব্যার্থ করিয়া দিবে। 
.
.

সহুল আহমেদ মুন্না

      			কাহার সঙ্গে আপোষ, কিসের আপোষ?
					  রাজনৈতিক ভাষ্যকার 

স্বাধীন বাংলার জনক বঙ্গবন্ধু শেখ মুজিবুর রহমানের নির্দেশে পরিচালিত বাংলাদেশের মুক্তিযুদ্ধের তীব্রতা যতই বৃদ্ধি পাইতেছে, ক্ষয়িষ্ণু পাঞ্জাবী উপনিবেশবাদের শেষ প্রতিভূ জল্লাদ ইয়াহিয়ার লেলাইয়া দেওয়া ভাড়াটিয়া হানাদার বাহিনীর চূড়ান্ত পরাজয় যতই প্রত্যাসন্ন হইয়া উঠিতেছে, বিশ্বের দশ দিগন্তে স্বাধীন বাংলাদেশের সমর্থনে জনমত যতই বলিষ্টতর ভাষায় সোচ্চার হইতেহে, ইহারই পাশাপাশি ততই ঘণীভুত হইয়া উঠিতেছে বাংলাদেশ সমস্যার রাজনৈতিক সমাধানকে কেন্দ্র করিয়া বিভিন্ন মহলে সৃষ্ট আপোষ নামক বিভ্রান্তির ধূম্রজাল। এই বিভ্রান্তির কালো মেঘের গর্জনের জবাবে প্রলয় রাত্রির বিক্ষুদ্ধ বঙ্গোপসাগরের উত্তাল তরঙ্গমালার সংক্ষুদ্ধ হুঙ্কারের মতই উদ্ধত প্রশ্নের ভাষায় দিকে দিকে গর্জিয়া ফিরিতেছে দশ লক্ষ শহীদের আত্না আর মুক্তি যুদ্ধে নিয়োজিত কোটি কোটি বাঙ্গালীর কন্ঠস্বর, “কিসের আপোষ, কাহার সঙ্গে আপোষ?” আর সেই সঙ্গে যেন বাতাসে বাতাসে উদ্দামবেগে ভাসিয়া বেড়াইতেছে বঙ্গবন্ধুর বজ্রকন্ঠঃ ‘লক্ষ লক্ষ বাঙ্গালীর নরমুন্ড লইয়া গেন্ডুয়া খেলায় লিপ্ত জল্লাদের সঙ্গে আপোষের কোন প্রশ্নই ওঠে না। প্রশ্ন ওঠে না বাংলার মানুষের রক্ত আর স্বাধীনতার সঙ্গে বেইমানী করিয়া আমার কারামুক্তি লাভের”। 
.
স্বাধীন বাংলার নেতা ও জনতার এই প্রত্যয়দৃপ্ত দ্ব্যর্থহীন কণ্ঠস্বরকে দুর্বিনীত নিয়তির কণ্ঠস্বর বলিয়া ধরিয়া নিয়া বিশ্ববাসী জানিয়া রাখুক, বঙ্গবন্ধুর নির্দেশে স্বাধীনতা, সার্বভৌমত্ব, গণতান্ত্রিক রাষ্ট্রকাঠামো, ধর্মনিরপেক্ষ সমাজ ও সমাজতান্ত্রিক অর্থনৈতিক ব্যবস্থা প্রতিষ্টার সুমহান উদ্দেশ্যে পরিচালিত বাংলাদেশের মুক্তিযুদ্ধ লক্ষ্য অর্জিত না হওয়া পর্যন্ত থামিবে না।  মহান নেতা শেখ মুজিবের মুক্তি, স্বাধীনতার স্বীকৃতি এবং জন্মভূমির বুক হইতে হানাদার শত্রু সৈন্য বাহিনী প্রত্যহারের আগে এক মুহুর্তের জন্যও স্তধ্ব হবেনা বীর বাঙ্গালীর সমরাস্ত্রের ধ্বনি। দুশমনের সঙ্গে আপোষের কোন প্রশ্নই ওঠে না। বাঙ্গালী জাতির এই জীবনপণ সংগ্রামের লক্ষ্যকে সম্পূর্ণভাবে স্বীকার করিয়া নিলেই অধিকতর রক্তপাত এড়াইবার জন্য যুদ্ধ বিরতি ঘটিতে পারে, হইতে পারে রাজনৈতিক সমাধানের মাধ্যমে এক রক্তাক্ত যুদ্ধের অবসান।  
.
এখানে উল্লেখযোগ্য যে, ৭২ ঘন্টা ‘ক্র্যাস বেঙ্গলী’ প্রোগ্রাম অনুযায়ী মানবেতিহাসের নজিরবিহীন ভয়াবহ বর্বর গণহত্যাযজ্ঞের মাধ্যমে ইয়াহিয়া খান শেখ মুজিবের বাংলাদেশের মুক্তিযুদ্ধ দাবাইয়া দিতে চাহিয়াছিল। কিন্তু শক্তি প্রয়োগ আর হিংস্র বর্বরতার কাছে বাঙ্গালী জাতি মাথা নত করে নাই। বরং যতই দিন গিয়াছে, ততই জোরদার হইয়াছে বাংলাদেশের মুক্তি – শত্রুমুক্ত হইয়াছে নয়া নয়া এলাকা। ফলে বেসামাল ইয়াহিয়া দশ লক্ষ বাঙ্গালীর লাশের ওপর বঙ্গবন্ধুর বিচার প্রহসনের মঞ্চ সাজাইয়া লিপ্ত হইয়াছে তাহার জীবনকে বাজি রাখিয়া রাজনৈতিক স্বার্থোদ্ধারের তস্করসুলভ জুয়া খেলায়।  কিন্তু তাতেও হতোদ্যম হয় নাই বাংলার বীর মুক্তিযোদ্ধারা। 
.
বরং অধিকতর শক্তি ও উদ্যম লইয়া ঝাঁপাইয়া পড়িয়াছে হানাদার দুশমনের উপর। ক্রমাগত পর্যুদস্ত হইতে হইতে নিশ্চিত পরাজয়ের ভয়াল বিভীষিকায় আতঙ্কগ্রস্ত-জল্লাদ ইয়াহিয়া আপোষের চোরাবালিতে পথ হাতড়াইয়া হাতড়াইয়া খুঁজিয়া ফিরিতেছে পরিত্রাণের উপায়। মৃত পাকিস্তানে প্রাণসঞ্চার, পাঞ্জাবী উপনিবেশবাদের বিলীয়মান সৌধটিকে কোন মতে টিকাইয়া রাখা এবং নিজের জঙ্গি মসনদ খাড়া রাখার জন্য সে আপোষের আর্জি লইয়া ইরান তুরানের দুয়ারে দুয়ারে ধর্না দিয়াছে, দূত পাঠাইয়াছে তারই ভাষায় “দেশদ্রোহী এবং পাকিস্তানের বিরুদ্ধে যুদ্ধ ঘোষণার দায়ে বিচারাধীন” বঙ্গবন্ধু শেখ মুজিবের কাছে। কিন্তু পূর্ববর্তী খবরেই বলা হইয়াছে, বাংলার মুকুটহীন সম্রাট বঙ্গবন্ধু এই আপোষ প্রস্তাব ঘৃণাভরে প্রত্যাখান করিয়া দিয়া বলিয়াছেন, লক্ষ লক্ষ বাঙ্গালীর নরমুন্ডু লইয়া গেণ্ডুয়া খেলায় লিপ্ত জল্লাদের সঙ্গে আপোষের কোন প্রশ্নই ওঠেনা। এ,কে ব্রোহীর মাধ্যমে ইয়াহিয়া খান বঙ্গবন্ধুর কাছে প্রস্তাব পাঠাইয়াছিলেন যে স্বাধীনতা যুদ্ধের বিরতি ঘোষনা করিয়া পাকিস্তান এক রাখিতে সম্মত হইলে শেখ সাহেবেকে মুক্তি দেওয়া হইবে। কিন্তু কূটনৈতিক সূত্রের উদ্ধৃতি দিয়া একটি বিদেশী বার্তা জানাইয়াছে, “বঙ্গবন্ধু জল্লাদী দূতের মাধ্যমে ইয়াহিয়া খানকে দ্ব্যর্থহীন ভাষায় জানাইয়া দিয়াছেন যে, “বাঙ্গালীর রক্ত আর স্বাধীনতার সঙ্গে বেইমানী করিয়া আমার কারা-মুক্তিলাভের কোন প্রশ্নই ওঠেনা।”
.
এখানে উল্লেখযোগ্য যে, বিগত মার্চ মাসের ১ তারিখ হইতে জাতীয় পরিষদের অধিবেশন স্থগিত ঘোষনার প্রতিবাদে আন্দোলন শুরু হইলে বাংলাদেশের বিভিন্ন স্থানে কিছু সংখ্যক ছাত্র জনতা পশ্চিম পাকিস্তানী সেনাবাহিনীর গুলিতে নিহত হন। বঙ্গবন্ধু সেই সময় সর্বাত্নক অসহযোগ আন্দোলনের ডাক দেন। সমগ্র বাংলাদেশের মানুষ বঙ্গবন্ধুকেই ন্যায়তঃ আইনতঃ বাংলাদেশের রাষ্ট্রীয় ক্ষমতায় সমাসীন বলিয়া মানিয়া নিয়া প্রতিটি ব্যাপারে অক্ষরে অক্ষরে তাঁহার নির্দেশ পালন করিতে থাকে। ৬ ই মার্চ ইয়াহিয়া খান এক বেতার ভাষণে ১০ ই মার্চ ঢাকায় নেতৃত্ব সম্মেলন আহ্বান করেন। ৭ ই মার্চ রেসকোর্স ময়দানে ঐতিহাসিক ভাষনে উহার জবাবে বঙ্গবন্ধু  বলনে, ‘কার সঙ্গে বৈঠক, কিসের বৈঠকে বসিব? যে আমার মানুষের বুকে গুলি চালাইয়াছে তার সাথে?’ সেই ভাষণেই বঙ্গবন্ধু বলেন, ‘রক্ত যখন দিয়াছি রক্ত আরও দিব, কিন্তু বাংলার মানুষকে এবার মুক্ত করিয়া ছাড়িব ইনশাল্লাহ। এবারের সংগ্রাম মুক্তির সংগ্রাম – এবারে সংগ্রাম স্বাধীনতার সংগ্রাম’। 
.
তারপর বহুদিন গত হইয়াছে, পরস্থিতি, প্রেক্ষিত সবকিছুই আমূল পাল্টাইয়া গিয়াছে। বঙ্গবন্ধুর নির্দেশে বাঙ্গালী জাতি লিপ্ত হইয়াছে মুক্তিযুদ্ধে। বাঙ্গালীর আত্নপ্রতিষ্টার আন্দোলন বানচালের জন্য ইয়াহিয়া খান হিংস্র বর্বরতায় হত্যা করিয়াছে দশ লক্ষ মানুষ, নিরাশ্রয় গৃহহারা দেশান্তরী করিয়াছে লক্ষ লক্ষ নর নারী – শিশুকে। এই হত্যাকান্ড ও রক্তপাতের তুলনায় ৭ ই মার্চের পূর্ব পর্যন্ত পশ্চিমা সেনাবাহিনীর গুলিতে নিহতের সংখ্যা ছিল অতি নগন্য। তবু সেদিনের সেই বীর শহীদের চাপ চাপ রক্তের উপর দিয়া হাটিয়া গিয়া বঙ্গবন্ধু জল্লাদের সঙ্গে বৈঠকে বসিতে রাজী হন নাই। সামরিক শাসন প্রত্যাহার, ক্ষমতা হস্তান্তর, সেনাবাহিনী প্রত্যাহার এবং ক্ষতিপূরণ দানের আগে জাতীয় পরিষদের অধিবেশনে যোগ দিতে সম্মত হন নাই। আজ দশ লক্ষ বাঙ্গালীর রক্তের নদী সাতরাইয়া  বঙ্গবন্ধুরই মুক্তিমন্ত্রে দীক্ষিত বাঙ্গালী জাতি এবং তাঁহার অনুসারীরা জল্লাদ ইয়াহিয়ার সঙ্গে আপোষ করিতে যাইবে এমন কথা যারা চিন্তা করেন, বা এমন বিভ্রান্তিকর ধারণাকে যারা ক্ষনিকের তরেও মনে ঠাই দেন, তারা আহম্মকের স্বর্গেই বাস করিতেছেন। ইয়াহিয়া খানের সঙ্গে যে কোন মতেই আপোষ হইতে পারে না, বাংলাদেশ সরকার দ্ব্যর্থহীন ভাষায় ইহা জানাইয়া দিয়াছেন। বিগত ৬ই সেপ্টেম্বর সাপ্তাহিক বাংলার বাণীর সঙ্গে এক সাক্ষাৎকারে স্বাধীন বাংলার অস্থায়ী রাষ্ট্রপতি সৈয়দ নজরুল ইসলাম তাঁহার পূর্ব ঘোষনার পুনরাবৃত্তি করিয়া বলেন – ইয়াহিয়া খানকে ‘সর্বপ্রথম শেখ মুজিবের মুক্তি দিতে হইবে, স্বাধীন বাংলাদেশকে স্বীকৃতি দিতে হইবে, হানাদার সেনাবাহিনী প্রত্যাহার করিয়া নিতে হইবে এবং জঙ্গী বর্বরতায় ক্ষতিগ্রস্তদের পর্যাপ্ত ক্ষতিপূরণ দিতে হইবে’। এই সব দাবী পূরণের পরই বিবেচনা করা হইবে রাজনৈতিক সমাধানের জন্য আমরা আলোচনায় বসিব কি না! গত ২৫ শে সেপ্টেম্বর মুক্তিযুদ্ধের অর্ধ বর্ষপূর্তি উপলক্ষে জাতির উদ্দেশ্যে প্রদত্ত এক বেতার ভাষনেও অস্থায়ী রাষ্ট্রপতি উল্লিখিত বক্তব্যেরই পুনরাবৃত্তি করেন। একই দিনে প্রদত্ত এক বিবৃতিতে বাংলাদেশ সরকারের পররাষ্ট্র মন্ত্রী খোন্দকার মোস্তাক আহমদ বলেন, ‘আমাদের কথা অতি সুস্পষ্ট। বৃহৎ শক্তিবর্গের গোষ্টীগত স্বার্থরক্ষা এবং রাজনৈতিক ভারসাম্য বজায় রাখার স্বার্থে বাংলাদেশের মানুষের রক্ত স্রোতকে ব্যবহার করিতে দেওয়া হইবে না। পূর্ণ স্বাধীনতাই আমাদের লক্ষ্য”। বাংলাদেশের স্বার্থবিরোধী মহল বিশেষের উদ্দেশ্যে তিনি বলেন, ‘আমাদিগকে যদি বাঁচিয়া থাকিতে কিছু দিতে না পারেন, তবে স্বাধীনতার জন্য আমাদিগকে মরিতে দিন”। 
.
নিউইয়র্কে জাতিসঙ্ঘের চার্চ সেন্টারে এক সাংবাদিক সম্মেলনে বক্তৃতাকালে গত শুক্রবার জাতিসঙ্ঘে বাংলাদেশ প্রতিনিধিদলের নেতা বিচারপতি জনাব আবু সাইদ চৌধুরী বাংলাদেশের পক্ষ হইতে সমগ্র বিশ্বকে জানাইয়া দিয়াছেন বঙ্গবন্ধুর মুক্তি, বাংলাদেশের স্বীকৃতি  এবং দখলদার বাহিনীর অপসারণ ছাড়া কোন রাজনৈতিক সমাধানই বাংলাদেশের জনগনের কাছে গ্রহনযোগ্য হইবে না। 
.
এ দিকে গত শনিবার সৈয়দ নজরুলের সভাপতিত্বে অনুষ্টিত বাংলাদেশ মন্ত্রী সভার এক বৈঠকের পর ঘোষণা করা হইয়াছে যে, ‘পূর্ণ স্বাধীনতা আমাদের লক্ষ্য। এই লক্ষ্য অর্জনের জন্য আমরা বিশ্ব বাসীর সাহায্য ও সহযোগীতা চাই’। 
.
সুতরাং এ ব্যাপারে কোন জল্পনা কল্পনা বা সন্দেহের অবকাশ নাই যে মৃত পাকিস্তানকে জীবিত করিয়া বাঙ্গালী জাতি কোন অবস্থাতেই ইয়াহিয়ার সঙ্গে কোনও আপোষে রাজী হইবে না। ইহার পরে আসে রাজনৈতিক সমাধানের প্রশ্ন। এ ব্যাপারেও বাঙ্গালী জাতির বক্তব্য অতি সুস্পষ্ট। 
.
রাজনৈতিক সমাধান বলিতে তারা বোঝে অধিকতর রক্তপাত এড়াইয়া আলোচনার টেবিলে বসিয়ে মুক্তিযুদ্ধের লক্ষ্য অর্জন। ইয়াহিয়া যদি রক্তপাত এড়াইতে চাহে, সৈয়দ নজরুল ইসলামের চারটি পূর্ব শর্ত পূরণের মাধ্যমে রাজনৈতিক সমাধানের দারোদঘাটিত হইতে পারে না। ইহা ছাড়া রাজনৈতিক সমাধানের নামে অন্য কোন গোজামিল বাংলার মানুষের কাছে গ্রহনযোগ্য হইবে না।

		.
		ইহা কিসের আলামত
আর হইবে না জানিয়াই, মৃত পাকিস্তানকে কবর খুড়িয়া উঠাইয়া আনিয়া আবার উহাতে প্রাণসঞ্চারে বাঙ্গালী জাতি রাজী হইবে না বলিয়া স্পষ্টভাবে উপলদ্ধি করিয়াই ইয়াহিয়া খান আবার বঙ্গবন্ধুর বিরুদ্ধে অস্ত্র শাণাইতে শুরু করিয়াছে।  একটি বিদেশী বার্তা প্রতিষ্টান  জানাইয়াছেন, বঙ্গবন্ধুকে বিচার প্রহসনের মাধ্যমে যে শাস্তি দেওয়া হইবে উহা যাতে বিশ্বজনমতকে বিক্ষুদ্ধ করিতে না পারে তজ্জন্য প্রবল প্রচারণা চালাইবার জন্য পশ্চিম পাকিস্তানী জঙ্গীশাহী বিদেশস্থ উহার কূটনৈতিক মিশনগুলিকে নির্দেশ প্রদান করিয়াছে। এক সার্কুলারে জঙ্গীশাহী সংবাদপত্র জগতকে এ ব্যাপারে প্রভাবান্বিত করার জন্য মিশনগুলির প্রতি নির্দেশ দিয়াছে। সামরিক জান্তা বঙ্গবন্ধুর বিরুদ্ধে সাক্ষ্য দানে ঢাকা হইতে ৪ জন সাংবাদিক, বিশ্ববিদ্যালয়ের ৪ জন শিক্ষক, ২ জন ব্যাংক কর্মকর্তা এবং বিপুল সংখ্যক বাঙ্গালী সামরিক ও বেসামরিক কর্মচারীকে পশ্চিম পাকিস্তানে চালান দিয়াছে। খবরে প্রকাশ, ঢাকা ত্যাগের আগে এই সব “সাক্ষীকে” তালিম দেওয়া হইয়াছে। সাক্ষ্যদানকালে তাদের বলিতে হইবে যে শেখ মুজিব নিজেই অবাঙ্গালীদের হত্যা করার হুকুম দিয়াছিলেন। ‘সাক্ষীদের’ কেহ কেহ ইতিমধ্যেই ঢাকা ফিরিয়া আসিয়াছে, অন্যরা এখনও পশ্চিম পাকিস্তানে সুরক্ষিত বন্দিশালায় আটক রহিয়াছে। ইহারা কোথায় আছে, সে কথা তাদের পরিবার পরিজনকেও জানিতে দেওয়া হয় না।

.
				২০ জনের সাক্ষ্য গ্রহণ
গত মঙ্গলবার জঙ্গীশাহীর এক ঘোষণায় বলা হয় যে, শেখ মুজিবের বিচার প্রহসনে এ পর্যন্ত মোট ২০ জনের সাক্ষ্য গ্রহণ করা হইয়াছে এই ঘোষনার উদ্ধৃতি দিয়া রাওয়ালপিন্ডি হইতে এ,পি, এ, জানান যে, বঙ্গবন্ধুর বিচার প্রহসন চলিতেছে। ঘোষণায় বলা হয় যে, পাকিস্তানের বিরুদ্ধে যুদ্ধ ঘোষনার অভিযোগে বিগত ৭ ই সেপ্টেম্বর বঙ্গবন্ধু গোপন বিচার পুনরায় শুরু হইয়াছে। জঙ্গীশাহী জানায় যে, জনাব এ, কে, ব্রোহী, তিনজন সহকারী মেসার্স গোলাম আলি, আকবর মির্জা এবং গোলাম হোসেনের সহায়তায় শেখ সাহেবের পক্ষ সমর্থন করিতেছেন। পশ্চিম পাকিস্তানি সংবাদপত্রে শেখ মুজিবের মুক্তির সম্ভাবনা সমপর্কে জল্পনা কল্পনা চলার পরিপ্রেক্ষিতেই এই সরকারী ঘোষণা প্রচারিত হয়। শেখ সাহেবের সঙ্গে দেখা করিয়া জনাব ব্রোহী পিণ্ডি ফিরিয়া ইয়াহিয়ার সঙ্গে দেখা করার সাতদিন পরে ৭ই সেপ্টেম্বর বিচার প্রহসন পুনরাম্ভ হয়। ঘোষণানুসারে দেখা যায় ১১ই আগস্ট হইতে ৭ই সেপ্টেম্বর পর্যন্ত বঙ্গবন্ধুর বিচার প্রহসন মুলতবী ছিল। কিন্তু উক্ত সময়ে জাতিসঙ্ঘে জঙ্গি শাহীর প্রতিনিধি আগাশাহীসহ সরকারী কর্মকর্তারা বলিয়াছিল যে, “বিচার চলিতেছে”। শেখ সাহেব কোথায় আছেন ঘোষণায় সে সম্পর্কে কিছু বলা হয় নাই। তবে সর্বশেষ খবর অনুযায়ী তিনি লায়লাপুর জেলে আটক আছেন।
.
                                      গুজব
এদিকে লন্ডন হইতে প্রাপ্ত খবরে জানা যায়, সেখানে এই মর্মে জোর গুজব চালু হইয়াছে যে, শেখ সাহেবকে শিগগিরই মুক্তি দেওয়া হইবে। এমন কি জাতিসংঘের সাধারণ পরিষদে বাংলাদেশ প্রশ্নে আলোচনার আগেই তাহাকে মুক্তি দেওয়া হইতে পারে। অপর এক খবরে বলা হয়, ঢাকায় হাসপাতালে চিকিৎসাধীন অশীতিপর পিতামাতাকে দেখার জন্য বঙ্গবন্ধুকে প্যারোলে মুক্তি দেওয়া হইতে পারে।
.
                          		  বিচার বন্ধ করো 
সোভিয়েত সাংবাদিক ইউনিয়ন বঙ্গবন্ধুর বিচার প্রহসন বন্ধ করার জন্য ইয়াহিয়ার প্রতি আহ্বান জানাইয়াছে। সাংবাদিক ইউনিয়ন বাংলাদেশ ইস্যুর রাজনৈতিক সমাধানেরও আহ্বান জানান। সোভিয়েত শান্তি কমিটি এবং কেন্দ্রীয় ট্রেড ইউনিয়নগুলির পক্ষ হইতেও অনুরূপ আহ্বান জানানো হইয়াছ।
.
                        		 সিংহলী এম,পি,র উদ্যোগ
কলম্বো হইতে ডি,পি,এ জানান, সিংহলের ক্ষমতাসীন বামপন্থী যুক্তফ্রন্টভুক্ত পার্লামেন্ট সদস্য মিঃ ভি, গুনবর্ধন জানাইয়াছেন যে, তিনি শেখ মুজিবের দাবীতে পার্লামেন্ট সদস্যদের স্বাক্ষর সংগ্রহ করিতেছেন। 
.
                                	  বিচার প্রহসন 
“প্রাভদায়” প্রকাশিত সোভিয়েত আফ্রো-এশিয়ান সংহতি কমিটির এক বিবৃতিতে বঙ্গবন্ধু শেখ মুজিবুর রাহমানের বিচারকে বিচারের নামে প্রহসন বলিয়া আখ্যায়িত করা হয়। প্রাভদায় বাংলাদেশ ইস্যুর রাজনৈতিক সমাধানও দাবী করা হয়। 
.
.
শফিকুল ইসলাম

সম্পাদকীয়
বিশ্ববাসী রুখিয়া দাঁড়াও
মস্তিস্ক বিকৃতি রোগীর বয়স বৃদ্ধির সঙ্গে সঙ্গে যেমন পাগ্লামীর তীব্ররতাও বৃদ্ধি পাইতে থাকে তেমনি যতই দিন যাইতেছে মানবেতিহাসের জঘন্যতম নরঘাতক দস্যু উন্মাদ ইহাহিয়ার বণোন্মাদনাও ততই বৃদ্ধি পাইতেছে। অগ্নিকুন্ডে ঝাঁপাইয়া পড়ার পরিণতি আত্মঘাতি অপমৃত্যু জানিয়াও ইহাহিয়া খান নিজের হাতে এই উপমহাদেশের একটা ভয়াল যুদ্ধের দাবানল ছড়াইয়া দিয়া একটা সর্বনাশের সূচনা না করিয়া ছাড়িবে বলিয়া মনে হইতেছে না। অবস্থাদৃষ্টে এক ধারণা পোষন না করিয়া পারা যায় না যা, ইয়াহিয়া খান আজ যুদ্ধই চায়- ‘তোটাল ওয়ার’, সে চায় সর্বাত্মক যুদ্ধ। বাংলাদেশের মুক্তিযুদ্ধে ক্রমাগত মার খাইতে খাইতে দিশাহারা বেসামাল ইয়াহিয়া খান আজ চাহিতেছে আরও বড় যুদ্ধ- সর্ববিদ্বংসী পাক-ভারত যুদ্ধ।
ইসলামাবাদের জঙ্গীশাসক কুল চুড়ামণি ইয়াহিয়ার এই রণোন্মাদনা নতুন কিছু নয়। বাংলাদেশের মুক্তিযুদ্ধ শুরু হইবার পর উহাকে ভারতের কারসাজি বলিয়া আখ্যায়িত করিয়া সে বার বার ভারতের মুন্ডুপাত করিয়াছে, বার বার ভারতের বিরুদ্ধে রণহুঙ্কার ছাড়িয়াছে। পশ্চিম পাকিস্তানী, জঙ্গীশাহীর এই উন্মত্ত রণপাঁইয়তারারই দাঁতভাঙ্গা জবাব হিসাবে মাসাধিক কাল আগে স্বাক্ষরিত হয় ভারত সোভিয়েত শান্তি মৈত্রী ও সহযোগিতার চুক্তি। রাজনৈতিক পর্যবেক্ষকেরা সেদিন সংগত কারণেই প্রত্যাশা করিয়াছিলেন যে এই চুক্তি রণোন্মাদ ইয়াহিয়ার যুদ্ধের খায়েশ চিরতরে মিটাইয়া দিতে সক্ষম হইবে। কিন্তু সাগরে যে ঘর বাঁধিয়াছে শিশিরে আর তার ভয় কি? যে ডুবিতেছে, অতলান্ত সমুদ্রের গভীরে কি ভয়াবহ পরিণতি অপেক্ষা করিতেছে উহা বিবেচনার অবকাশ তাহার কোথায়। তাই প্রত্যাসন্ন ভরাডুবির মুখে হিংস্র হায়েনার শেষ মরণ কামড়ের মতই নরদস্যু ইয়াহিয়া আজ পরিত্রানের সর্বশেষ খবর অনুযায়ী, ইয়াহিয়ার রণপ্রস্তুতি চরমে উঠিয়াছে। বাংলার বাণীর বিশেষ প্রতিনিধি জানাইয়াছেন, জঙ্গীশাহী ঢাকা, চট্টগ্রাম, খুলনা, যশোহর, রাজশাহী প্রভৃতি অধিকৃত শহরে ব্যপক যুদ্ধ প্রস্তুতি গ্রহন করিয়াছে। বাংলাদেশের অধিকৃত এলাকার শহরসমূহ এবং বিভিন্ন গুরুত্বপূর্ণ স্থানে ইতিমধ্যেই বিমানবিধ্বংসী কামান বসানো হইয়াছে, স্থাপিত হইয়াছে দূরপাল্লার কামান, খনন করা হইয়াছে সুগভীর পরিখা। ইহারাই পাশাপাশি করোগেটেড টিন সহযোগে নির্মিত হইতেছে বাঙ্কার। চট্টগ্রাম হইতে শুরু করিয়া ফেনী, চৌদ্দগ্রাম কুমিল্লা সব খানেই পশ্চিম পাকিস্তানী সৈন্যরা নিজেরদের অবস্থা সুরক্ষিত করিতেছে। সীমান্তবর্তী এলাকায় কারফিউ জারি হইয়াছে। সীমান্তের দশ মেইল অভ্যান্তর পর্যন্ত জনপ্রাণীশুন্য করার কাজ পুরাদমে চলিতেছে। ক্যান্টনমেন্টগুলিতে বিপুল পরিমাণ সামরিক সরঞ্জাম ও অস্ত্রশস্ত্র মজুদ করা হইয়াছে।
এদিকে বিদেশী বার্তা সংস্থার খবরে জানা যায় পশ্চিম পাকিস্তানে পুরাদমে রণপাঁইয়তারা চলিতেছে। শহরে বন্দরে সর্বত্র ব্লাক আউটের মহড়া চলিতেছে। বিপুল সেনা সমাবেশ ঘটানো হইয়াছে ভারত সীমান্তে। 
শতদ্রু নদীর তীরে ভারী সামরিক যানের চাকা আর পাক সেনাদের পসঞ্চারে বাতাসে বাতাসে উঠিয়াছে ধুলা বালির ঘুর্ণাবর্ত। চম্ব সীমানে সমস্ত বেসামরিক নাগরিকদের দূরে সরাইয়া নেওয়া হইয়াছে।
কিন্তু কেন? ইহা কিসের আলামত? নিঃসন্দেহে যুদ্ধের। সন্দেহতাতীতভাবেই পাকিস্তানী জঙ্গীশাহীর এই রণ পাঁয়তারার লক্ষ্য হইল ভারত। আর এখানেই আসিতেছে আসল কথা। এখানেই নিহিত জঙ্গীশাহীর জঘন্যতম দূরভিসন্ধি।
সারা দুনিয়ার মানুষ জানে, বাংলাদেশের মানুষ পাঞ্জাবী উপনিবেশবাদের শেষ প্রতিভূ ইহাহিয়ার ভাড়াটিয়া সেনাবাহিনীর সঙ্গে জীবনপণ যুদ্ধে লিপ্ত। এই যুদ্ধে একদিকে মাতৃভূমিকে শত্রুমুক্ত করার সুমহান সংকল্পে উজ্জীবিত বাঙ্গালী জাতি, অপরদিকে রহিয়াছে হানাদার পশ্চিম পাকিস্তানী বাহিনী। কিন্তু এই বাস্তব সত্যটিকে অস্বীকার করিয়া ইয়াহিয়া খান আগা গোড়াই চেষ্টা চালাইয়াছে ইহার মধ্যে ভারতকে টানিয়া আনিতে। ভারত বার বার সুস্পষ্ট ভাষায় জানাইয়া দিয়াছে বাংলাদেশের যুদ্ধে, বাংলার মানুষেরই মুক্তিযুদ্ধ। পশ্চিম পাকিস্তান ও বাংলাদেশের মধ্যকার এক যুদ্ধে ভারতের কোন ভূমিকা নাই। বাংলাদেশের মানুষের সংগ্রাম ন্যায়ের সংগ্রাম, সত্যের সংগ্রাম, স্বাধীনতার সংগ্রাম বলিয়াই বিশ্বের বৃহত্তর  গণতন্ত্রী রাষ্ট্র ভারত সৈরতন্ত্রী উপনিবেশবাদী শক্তির বিরুদ্ধে পরিচালিত এই সংগ্রামে বাঙ্গালী জাতির প্রতি নৈতিক সমর্থন জানাইয়াছে। ইহাতে দোষের কি আছে? চীন যদি সর্বহারা নিপীড়িত মানুষের আত্মপ্রতিষ্ঠার আন্দোলনের প্রতি বিশ্বাঙ্ঘাতকতা করিয়া উপনিবেশবাদী পশ্চিম পাকিস্তানী জঙ্গীশাহীকে অস্ত্র যোগাইতে পারে, মার্কিন যুক্তরাষ্ট্র যদি ইয়াহিয়ার হাতে অঢেল মারনাস্ত্র তুলিয়া দিতে পারে, তবে ভারতই বা বাংলাদেশের মুক্তি সংগ্রামকে সমর্থন করিতে পারিবেনা কেন?
কিন্তু বর্বর পশুশক্তির কাছে যুক্তির কোন মূল্য নাই। তার আজ প্রয়োজন যে কোনভাবেই হউক বাংলাদেশের মুক্তিযুদ্ধকে বাঞ্চাল করিয়া দিয়া সারে সাত কোটি বাঙালীকে দাসত্বের শৃংখলে আবদ্ধ রাখা। আর এই জঘন্য উদ্দেশ্য হাছিলের জন্যি ইয়াহিয়া আজ ভারতের বিরুদ্ধে রণপাঁয়তারা চালাইতেছে। একথা একটা বালকেরও বুঝিতে কষ্ট হইবার কথা নয় যে যুদ্ধে ভারতের বিরুদ্ধে জয়লাভ করার সাধ্য পাকিস্তানের নাই। কিন্তু তবু ইয়াহিয়া খান লাফাইতেছে কেন? কাহার ইঙ্গিতে, কিসের জোরে সে নর্তন-কুর্দন করিতেছে?
উত্তরঃ মার্কিন যুক্তরাষ্ট্র। উদ্দেশ্যঃ বাঙ্গালী জাতির স্বাধীনতার স্বপ্ন নস্যাৎ করিয়া দেওয়া। এই উদ্দেশ্যেই মার্কিন যুক্তরাষ্ট্র অস্ত্র সরবরাহের উপর নিষেধাজ্ঞা থাকা সত্ত্বেও মার্চ মাসের পরে ইয়াহিয়ার হাতে পৌনে সাত কোটি টাকার মার্কিন অস্ত্র তুলিয়া দিয়াছে। আর এই চৌর্যবৃত্তির পাপকে ঢাকা দেওয়ার জন্য মার্কিন পররাষ্ট্র সচিব উইলিয়াম রজার্সের কন্ঠে উচ্চারিত হইতেছে দুরভিসন্ধিমূলক ‘সংযমের’ ললিত বাণী।
ইয়াহিয়া খান জানে, তার ভাড়াটিয়া বাহিনী ভারত আক্রমন করিলে উহার সমুচিত জবাব দিতে এতটুকু দ্বিরুক্তি করিবে না। এক যুদ্ধ হইবে সত্য সত্যি এক সর্বাত্মক যুদ্ধ। দাবানলের মত এই যুদ্ধ দ্রুত ছড়াইয়া পড়িলেও আশ্চর্য হওয়ার কিছু নাই। আর সে ক্ষেত্রে এই যুদ্ধবন্ধ করার জন্য সম্ভবতঃ সবার আগে মার্কিন যুক্তরাষ্ট্রই জাতিসংঘকে পাঠাইবে শান্তি ও সন্ধির প্রস্তাব লইয়া। হয়তো বা যুদ্ধ বিরতি ঘটিবে। আলোচনা বৈঠকে সামনা-সামনি বসিবে ভারত ও পাকিস্তান। দুর্ভাগা বাংলা তার স্বাধীনতার দুর্বার স্বপ্ন বুকে লইয়া অবহেলায় পড়িয়া থাকিবে একান্তে। বাংলাদেশের উপর হইতে বিশ্ববাসীর দৃষ্টি সরিয়া থাকিবে পাক-ভারত সংঘর্ষের উপর। আর এই ভাবেই চাপা পড়িবে বাংলাদেশের মুক্তি সংগ্রাম। ইয়াহিয়া খান জানে তার ভাড়াটিয়া সেনাবাহিনী যুদ্ধ করিয়া বাংলাদেশ দখলে রাখিতে পাইবে না। তাই সে আজ উপরোক্ত কৌশলের মাধ্যমে বাংলাদেশকে পদানত রাখিতে চায়। আর সে জন্যই চলিতেছে ভারতে বিরুদ্ধে তার চুরান্ত রণসজ্জা।
কিন্তু শান্তিকামী বিবেকবান বিশ্ববাসী কি রণোন্মাদ ইয়াহিয়ার এই মানবতা-বিরোধী রণপাঁয়তারার নীরব দর্শক হইয়া থাকিবে? পাক ভারত যুদ্ধ প্রতিরোধের জন্য, বাংলাদেশের সাড়ে সাত কোটি মানুষের নেতা বঙ্গবন্ধু শেখ মুজিবর রহমানের মুক্তির জন্য, বাঙ্গালী জাতির স্বাধীনতার নিশ্চিত করার জন্য তাদের কি কিছু করণীয় নাই?
এখনও সময় আছে। বিশ্বের শান্তিকামী বিবেকবান সমস্ত মানুষকে আজ এক যোহে বর্বর ইয়াহিয়ার বিরুদ্ধে রুখিয়া দাঁড়াইতে হইবে। ভারতের উপর আঘাত হানিবার আগেই সজোরে তার রক্তাক্ত হাত চাপিয়া ধরিতে হইবে- প্রচন্ড চাপে বন্ধ করিয়া দিতে হইবে মার্কিন অস্ত্র সরবরাহ। আর শান্তি, প্রগতি, সমাজতন্ত্র স্বাধীনতা ও গণতান্ত্রিক চেতনায় বিশ্বাসী মানবসমষ্টিকে আজ সর্বশক্তি লইয়া মুক্তিযুদ্ধে নিয়োজিত বাঙ্গালী জাতির পার্শ্বে আসিয়া দাঁড়াইতে হইবে। কারণ, ইয়াহিয়ার এই সর্বশেষ দুরভিসন্ধির বিজয়ের একমাত্র অর্থ হইবে সুসভ্য মানব জাতির চূড়ান্ত পরাজয়।
.
.

মৃত পাকিস্তানের কাঠামোর মধ্যে নয়
স্বাধীন বাংলাই একমাত্র সমাধান
(রাজনৈতিক ভাষ্যকার)
পাকিস্তানের কাঠামোর মধ্যেও বাংলাদেশের সমস্যার সমাধানের সূত্র মিলিতে পারে বলিয়া ভারতের পররাষ্ট্র মন্ত্রী শ্রী শরণ সিং মন্তব্য করিয়াছেন উহা বাংলাদেশের জনগণের মধ্যে যুগপৎ বিস্ময় ও ক্ষোভের সঞ্চার করিয়াছে।
তাহাদের মতে শ্রী শরণ সিংহ-এর এই বক্তব্য ভারত সরকারের পূর্ববর্তী বক্তব্যের সঙ্গে সংগতিদিবিহীন। এই প্রসঙ্গে তাহারা ভারতের মহান নেত্রী প্রধান্মন্ত্রী শ্রীমতি গান্ধীর কিছুদিন আগেকার মন্তব্যের কথা উল্লেখ করেন। গত মাসে কলিকাতায় শ্রীমতি গান্ধী সাংবাদিকদের কাছে বলিয়াছেন, “আমাকে বারবার স্বাধীন বাংলাদেশ সরকারের স্বীকৃতি দানের ব্যাপারে প্রশ্ন করা হয়। আমি ভারতে বাংলাদেশ মিশনকে কাজ করিতে দিতেছি। ইহা কি এক অর্থে স্বীকৃতি দেওয়া নয়? শ্রীমতি গান্ধীর এই বক্তব্যের এই কথাই সন্দেহাতীতভাবে স্পষ্ট করিয়া তুলিয়াছিল যে ভারত সরকার পাকিস্তানের কাঠামোর মধ্যে বাংলাদেশের অস্তিত্ব বিশ্বাস করেন না বরং তারা স্বীকৃতি দিতে বিলম্ব করিলেও স্বাধীন বাংলাদেশেই বিশ্বাস করেন। প্রতিরক্ষা মন্ত্রী শ্রী জগজীবন রাম বলিয়াছেন, স্বাধীন বাংলাদেশই একমাত্র সমাধান। কিন্তু শ্রী শরণ সিং- এর মন্তব্যকে কোন মতেই শ্রীমতি গান্ধী ও শ্রী জগজীবন রামের বক্তব্যের সঙ্গে সঙ্গতিপূর্ণ বলিয়া মনে করা হয় না। তাই ভারতীয় পররাষ্ট্রমন্ত্রীর মন্তব্য বাংলাদেশের জনগণের মধ্যে বিস্ময় ও ক্ষোভের সঞ্চার করিয়াছে। এ ব্যাপারে বাংলার জনগণের বক্তব্য সুস্পষ্ট। ভারত মুক্তিযুদ্ধে নিয়োজিত বাঙ্গালী জাতির জন্য যা করিয়াছে, তার কোন তুলনা নাই, এবং এজন্য বাংলার মানুষ চিরদিন ভারতের জনগণের কাছে গভীর কৃতজ্ঞতার ঋণে আবদ্ধ হইয়া থাকিবে। কিন্তু একমাত্র সত্য যে ভাতের কোন মহল যদি মনে করিয়া থাকেন যে পাকিস্তানের কাঠামোর মধ্যেই বাংলাদেশের সমাধান সম্ভবপর, তবে মস্তবড় ভুল হইবে। দশ লক্ষ বাঙ্গালীর লাশের উপর দিয়া হাঁটিয়া হাঁটিয়া আবার পাকিস্তানের কাঠামো নামক উপনিবেশবাদী শাসনের নারকীয় গর্তের মধ্যে প্রবেশের কোন প্রশ্নই ওঠে না। বাংলার মানুষ চায় পূর্ণ স্বাধীনতা।
এদিকে শ্রী শরণ সিং-এর মন্তব্য প্রসঙ্গে সরাসরি কোন মন্তব্য পেশে বিরত থাকিলেও বাংলাদেশ সরকারের পক্ষ হইতে অস্থায়ী রাষ্ট্রপ্রধান সৈয়দ নররুল ইসলাম পাকিস্তানের কাঠামোর মধ্যে জঙ্গীশাহীর সঙ্গে যে কোন প্রকার আপোষের সম্ভাবনার উপর চুড়ান্ত যবনিকা টানিয়া দিয়া পুনরায় দ্যার্থহীন কন্ঠে ঘোষনা করেন বঙ্গবন্ধু শেখ মুজিবর রহমানের মুক্তি এবং বাংলাদেশের পূর্ণ স্বাধীনতার স্বীকৃতিসহ চারি দফা পূর্বশর্ত পূরণের আগে কোন আপোষের প্রশ্নই ওঠে না। আমরা স্বাধীনতার জন্য জীবনপণ যুদ্ধে অবতীর্ণ হইয়াছি। পূর্ণ স্বাধীনতা অর্জিত হইবার আগে আমরা ক্ষান্ত হইব না।
বাংলাদেশ সরকারের স্বরাষ্ট্র ও পূর্ণবাসন মন্ত্রী জনাব কামরুজ্জামান ঘোষনা করিয়াছেন পাকিস্তান আজ মৃত।
যাহারা পাকিস্তানের কাঠামোর মধ্যে বাংলাদেশের সমস্যার সমাধানের কথা চিন্তা করিতেছে তাহারা প্রকারান্তরে উপনিবেশবাদ এবং শোষনের বিরুদ্ধে বাংলাদেশের জাগ্রত জনগণের স্বার্থকেই ক্ষুন্ন করিতেছেন। এই অঞ্চলে যদি স্থায়ী শান্তি প্রতিষ্ঠীত হয় তবে অবশ্যই বাংলাদেশের সার্বভৌমত্বকে স্বীকার করিয়া লইতে হইবে।
আমরা মনে করি স্বাধীনতার কোন বিকল্প ব্যবস্থা থাকিতে পারে না এবং যে কোন মূল্যেই তাহা আমরা অর্জন করিব।

বঙ্গবন্ধুর সঙ্গে আলোচনার মাধ্যমেই রাজনৈতিক সমাধান হতে পারে
বন্ডনে শ্রমিকদলের সম্মেলনে শেখ মুজিবরের মুক্তি দাবী
জল্লাদী বর্বরতার বিরুদ্ধে বিশ্ব বিবেকের সুতীব্র ধিক্কার
(বৈদেশিক বার্তা পরিবেশক)
বৃটেনের শ্রমিক দলীয় জাতীয় কর্ম পরিষদ বাংলাদেশের জনগণের অবর্ণনীয় দুঃখ-দুর্দশার জন্য পাকিস্তানকে দায়ী করিয়াছে এবং জাতিসংঘকে এই ব্যাপারে হস্তক্ষেপ করিবার জন্য আহ্বান জানাইয়াছে। বাংলাদেশের নিরস্ত্র জনসাধারণের উপর সামরিক হামলা চালাইবার জন্য পাকিস্তানকে নিন্দা করিবার জন্য শ্রমিক দল আহ্বান জানাইয়াছে।
জাতীয় কর্মপরিষদের নামে প্রচারিত বিবৃতিতে বাংলাদেশের জনগণের ইচ্ছা এবং গ্রহনযোগ্য রাজনৈতিক সমাধানের জন্য জাতিসংঘকে সরাসরি হস্তক্ষেপ করিবার অনুরোধ করা হইয়াছে।
বিবৃতিতে আরও বলা হইয়াছে যে এই রাজনৈতিক সমাধান আসিতে পারে বাংলাদেশের নেতা শেখ মুজিবর রহমানের মুক্তি ও তাঁহার সহিত আলাপ-আলোচনার মাধ্যমে।
ইংল্যান্ডের ব্রাইটনে অনুষ্ঠিত শ্রমিক দলের বার্ষিক সম্মেলন পাকিস্তানী জঙ্গীশাহীর বিরুদ্ধে তীব্র ধিক্কারে সোচ্চার হইয়া উঠিয়াছে। সম্মেলনের প্রতিনিধিরা বাংলাদেশের মানুষের মর্মান্তিক বিপর্যয়ে গভীর উদ্বেগ প্রকাশ করিয়াছেন।
এই সম্মেলনে শ্রমিক দলের প্রাক্তন মন্ত্রী মিসেস জুডিথ হার্ট দলের জাতীয় কার্যনির্বাহক কমিটির পক্ষ হইতে যে বিবৃতি পেশ করিয়াছেন তাহাতে বাংলাদেশের জনসাধারণের দ্বারা গণতন্ত্রসম্মত ভাবে নির্বাচিত নেতাদের বিরুদ্ধে সামরিক শক্তি ব্যবহারের তীব্র নিন্দা করা হইয়াছে।
এই বিবৃতিতে বাংলাদেশ সমস্যার সমাধান না হওয়া পর্যন্ত বিশ্বের সকল সাহায্যকারী রাষ্ট্রকে মানবিক জরুরী সাহায্য দান ছাড়া অন্য সকল প্রকার সাহায্য পাঠানো বন্ধ করিতে আহ্বান জানানো হইয়াছে।
বিবৃতিতে বাংলাদেশে অবিলম্বে পাক-সামরিক উৎপীড়নের অবসান এবং রাজনৈতিক নেতাদের বিশেষ করিয়া শেখ মুজিবের মুক্তির দাবী জানানো হইয়াছে।
বিবৃতিটি পেশ কালে মিসেস হার্ট বলিয়াছেন যে বাংলাদেশের এই ঘটনায় সারা এশিয়া মহাদেশে ভয়ঙ্কর বিপদের সূচনা করিয়াছে।
এই সম্মেলনে সভাপতিত্ব করেন প্রাক্তন মন্ত্রী মিঃ পিটার শোর। লন্ডনের বাংলাদেশ মিশনের প্রধান বিচারপতি জনাব আবু সাঈদ চৌধুরী সম্মেলনে বক্তৃতা করেন। সম্মেলনে মিঃ জন স্টোনহাউজ, মিঃ ব্রিস ডগলাসম্যান সহ অনেকে উপস্থিত ছিলেন।
জন হপকিন্স বিশ্ববিদ্যালয়ের আন্তর্জাতিক স্বাস্থ বিভাগের চেয়ারম্যান ডঃ কার্ল টেলর বলিয়াছেন মার্কিন সরকার পাকিস্তানকে অব্যাহত ভাবে অস্ত্রশস্ত্র দান করিয়া বাংলাদেশ সঙ্কটকে ঘোলাটে করিয়া তুলিয়াছে।
ওয়াশিংটন সিনেটের বৈদেশিক সাবকমিটির বৈঠকে ডঃ টেলর বলিয়াছেন ‘পাকিস্তানে অস্ত্র বোঝাই জাহাজ পাঠানোর উপর নিষেধাজ্ঞা জারী হইবার পর তুরস্কের মাধ্যমে পাকিস্তানে মার্কিন অস্ত্র সাহায্য অব্যাহত রাখিয়া মার্কিন সরকার একটি খুবই গর্হিত অপরাধ করিতেছে।
ডঃ টেলর আশঙ্কা প্রকাশ করিয়াছেন আগামী মাসে বাংলাদেশের প্রায় আড়াই কোটি মানুষ অনাহারের কবলে পড়িবেন। এবং নতুন করিয়া শরণার্থী স্রোত আসিতে থাকিবে। তিনি বলেন শেষ পর্যন্ত শরণার্থীর সংখ্যা হয়তো দেড় কোটিতে পৌঁছাইবে। এই সংখ্যা দক্ষিন ভিয়েত্নামের মোট জনসংখ্যার প্রায় সমান।
গত বৃহস্পতিবার রাষ্ট্রসংঘে সাধারণ পরিষদের নেপালের স্থায়ী প্রতিনিধি মিঃ পদ্মবাহাদুর ক্ষেত্রী বলিয়াছেন যে নেপাল সরকার ও নেপালের অধিবাসীরা বাংলাদেশের বেদনায়ক ঘটনায় মর্মাহত হইয়াছেন। তিনি এই মর্মান্তিক ঘটনাকে তুলনাহীন বলিয়া আখ্যায়িত করিয়াছেন।
আন্তর্জাতিক ছাত্র ইউনিয়ন বাংলাদেশের ব্যাপারে গণহত্যা ও অবাধ নিপীড়নের তীব্র নিন্দা জ্ঞাপন করিয়াছেন। বাংলাদেশের স্বাধীনতা সংগ্রামের প্রতি সমর্থন ও সৌভ্রাতৃত্ব জ্ঞাপন করিয়া আন্তর্জাতিক ছাত্র ইউনিয়ন ঘোষনা করিয়াছেন যে ‘বাংলাদেশের মানুষের এই সংগ্রাম শান্তি, প্রগতি ও গণতন্ত্রের জন্য বিশ্বব্যাপী সাম্রাজ্যবাদী বিরোধী সংগ্রামের অংশ’।
বোম্বাইয়ের রান্দ্রা সেন্ট জোসেফ কনভেন্টের ছাত্রী এবং ক্রিশ্চিয়ান স্টুডেন্টস গ্রুপের সভানেত্রী কুমারী নোয়ালো গত বৃহস্পতিবার সাংবাদিকদের বলেন আগামী ৪ঠা নভেম্বর রান্দ্রা হইতে প্রায় ২ হাজার স্কুল ছাত্রী বাংলাদেশের সমর্থনে এক পদযাত্রা শুরু করিয়া দক্ষিন বোম্বাইয়ের কুপারেজ পর্যন্ত যাইবে।
গত ৫ই অক্টোবর ব্রাইটনের এক সমাবেশে বাংলাদেশের ব্যাপারে উদাসীন থাকায় জাতিসংঘ এবং বিশ্ব সমাজকে ধিক্কার দেওয়া হয়।
গ্রেটবৃটেনের শ্রমিক দলের সম্মেলন উপলক্ষে এ্যাকশন বাংলাদেশ কর্তৃত্ব আয়োজিত এই সমাবেশে যুক্তরাজ্যের পার্লামেন্ট সদস্য মিঃ ষ্টোন হাউজ বলেন উহা ভাবিতে আশ্চর্য লাগে যে জাতিসংঘ এই বৃহত্তম মানবিক দুর্যোগের প্রতি দৃষ্টি দিতে ব্যর্থ হইয়াছে। লর্ড ব্রকওয়ে, বৃটেনস্থ বাংলাদেশ সরকারের প্রতিনিধি বিচারপতি আবু সাঈদ চৌধুরী, যুক্তরাজ্য পার্লামেন্টের সদস্য ব্রস ডগ্রাস এবং জুলিয়াস সিলভারম্যান এই সমাবেশে বক্তৃতা দান করেন। সমাবেশে সভাপতিত্ব করেন বৃটিশ পার্লামেন্টের প্রভাবশালী সদস্য মিঃ পিটার শোর। বিপুল করতালির মধ্যে শ্রমিক দলীয় নেতা মিঃ ফ্রেড ইভান্স ঘোষনা করেন বাংলাদেশকে তাহার স্বাধীনতা সংগ্রামে অস্ত্র এবং অন্যান্য জিনিস দিয়া সাহায্য করা উচিৎ।
তাঞ্জানিয়া এবং জাম্বিয়ার প্রেসিডেন্টের সঙ্গে তাহার সাম্প্রতিক সাক্ষাতের কথা উল্লেখ করিয়া জন ষ্টোন হাউজ বলেন, এই দুই দেশের প্রেসিডেন্ট বাংলাদেশের ব্যাপারে সহানুভূতিশীল। তাহারা জন ষ্টোন হাউজকে বলিয়াছেন যে কোন একটি দেশ বাংলাদেশ সরকারকে স্বীকৃতি দান করিতে আগাইয়া আসিলেই তাহারাও বাংলাদেশ সরকারকে স্বীকৃতি দিবেন। প্রেসিডেন্ট কাউন্ডা বাংলাদেশে নির্যাতন বন্ধ করিবার জন্য ইয়াহিয়া খানের নিকট বেশ কয়েকটি চিঠি লিখিয়াছেন।
জন ষ্টোন হাউজ জাতিসংঘকে ক্লান্ত, জরাজীর্ণ এবং বৃহৎ শক্তিবর্গের প্রমোদশালা বলিয়া অভিহিত করেন। তিনি অভিযোগ করেন বৃহৎ শক্তিবর্গের স্বার্থ যেখানে নাই এমন কোন বিষয় জাতিসংঘে উত্থাপিত হয় না।

নিশ্চিত পরাজয়ের সম্মুখীন
জঙ্গীশাহীর ব্যর্থতা চাপা দেওয়ার নয়া কৌশল
(রাজনৈতিক ভাষ্যকার)
ইসলামাবাদের হানাদার জঙ্গীশাহী বাংলাদেশের দখলকৃত এলাকা লইয়াই শুধু ফ্যাসাদে পড়ে নাই-ইসলামাবাদ সাম্রাজ্য লইয়াও মহা ফ্যাসাদে পড়িয়াছে বলিয়া নির্ভরযোগ্যসূত্রে খবর পাওয়া গিয়াছে। জঙ্গীচক্র ইসলামাবাদ সাম্রাজ্যের বিক্ষুব্ধ বেলুচিস্তান এবং মুক্তিকামী পাখতুন্দের এখন আর বিশ্বাস করিতেছে না। কিংকর্তব্যবিমূঢ় জল্লাদশাহী এখন “আন্ধার ঘরে সবই সাপ” দেখিতে শুরু করিয়াছে।
বাংলাদেশের মুক্তিযোদ্ধাদের হাতে নিহত খান সেনাদের পরিবার পরিজন এবং আত্মীয় স্বজনগণও এখন জঙ্গীশাহীর উপর তীব্র ক্ষুদ্ধ হইয়া উঠিয়াছে বলিয়া জানা গিয়াছে।
সম্প্রতি বাংলাদেশ হইতে যে এক ডিভিশন সৈন্য প্রত্যাহার করিয়া ইসলামাবাদ সাম্রাজ্যে লইয়া যাওয়া হইয়াছে ইহাদের অধিকাংশই পশ্চিম-পাঞ্জাবী এবং অবশিষ্টদের মধ্যে কিছু সিন্ধি সৈন্য রহিয়াছে। কিন্তু বালুচ এবং পাঠান সৈন্য নাই। ভারতের সহিত সম্ভাব্য যুদ্ধের সুযোগ বিক্ষুদ্ধ বালুচ-পাঠানগন বিদ্রোহ ঘোষনা করিতে পারেন এই ভয়েই ইহাদিগকে বদলী করিয়া ইসলামাবাদ সাম্রাজ্যে নেওয়া হয় নাই। উক্ত এক ডিভিশন সৈন্যের মধ্যে পাঠান বালুচ সৈন্য না থাকায় পাঠান ও বালুচ মুল্লুকে জঙ্গীচক্রের বিরুদ্ধে ক্ষোভ ধূমায়িত হইয়া উঠিয়াছে।
বাংলাদেশে যাহারা মুক্তিযোদ্ধাদের হাতে খতম হইতেছে ইসলামাবাদ সাম্রাজ্য নিবাসী তাহাদের আত্মীয়-স্বজনদের নিকট উহাদের মৃত্যুর খবর সম্পূর্ণ গোপন করিয়া রাখা হইতেছে। বাংলাদেশে ইহাদের অবস্থা সম্পর্কে যাহাতে তাহাদের আত্মীয়স্বজন কিছু জানিতে না পারে তজ্জন্য বাংলাদেশের দখলীকৃত এলাকা হইতে হানাদার সৈন্যগণকে অবাধে চিঠিপত্র লিখিতেও অনুমতি দেওয়া হয়না। চিঠিপত্র কড়া সেন্সর করার পর ইসলামাবাদ সাম্রাজ্যে প্রেরণ করা হইয়া থাকে।
প্রসঙ্গক্রমে উলেখযোগ্য যে, বাংলাদেশের মুক্তিযুদ্ধের প্রারম্ভে হানাদার নিহত সৈনিকদের লাশ ইসলামাবাদ সাম্রাজ্যে তাহাদের নিকট প্রেরণ করা হইত। তাহাতে বিক্ষুব্ধ হইয়া লাহোর রাওয়ালপিণ্ডির রাজপথে জঙ্গীচক্রের বিরুদ্ধে পুত্রহারা, স্বামীহারা, ভ্রাতৃহারা আর পিতৃহীন নর-নারীর সরোষ বিক্ষোভ মিছিলের পর হইতে জঙ্গীশাহী বাংলাদেশ হইতে ইসলামাবাদ সাম্রাজ্যে আর সৈনিকদের লাশ প্ররণ করে না। বাংলাদেশের নদীতে ভাসাইয়া দেয় কিংবা মাটিতে গাঁথিয়া রাখে। অবশ্য ইসলামাবাদ সাম্রাজ্যে নিহত সৈনিকদের লাশ প্ররণ না করার আরও একটি কারণ আছে। তাহা হইতেছে-জঙ্গীশাহী এত লাশ আর বিমানে পাঠাইয়া কুলাইতে পারে না।
বাংলাদেশে নিহত সৈনিকদের মৃত্যু সংবাদ তাহাদের আত্মীয়-স্বজনদের নিকট গোপন রাখার উদ্দেশ্যে ইদানীং জঙ্গীচক্র নিহত সৈনিকদের আত্মীয়-স্বজনদের সহিত এক নিদারুন প্রতারণা করিয়া চলিয়াছে।
জানা যায় জঙ্গীচক্র বাংলাদেশের দখলীকৃত এলাকা হইতে নিহত সৈনিকদের নামে তাহাদের আত্মীয়-স্বজনদের নিকট চিঠিপত্র লিখাইয়া থাকে। শুধু তাহাই নহে, নিহত সৈনিকদের আত্মীয়-স্বজনের ঠিকানায় নিয়মিত কিছু টাকাও প্রেরণ করা হইয়া থাকে।
টাকা এবং চিঠি প্রেরণের মাধ্যমে জঙ্গীচক্র নিহত সৈনিকদের আত্মীয়-স্বজনকে বুঝাইতে প্রয়াস পাইতেছে যে, তাহারা বাঁচিয়া আছে।
নিহত সৈনিকদের বেনামীতে লিখিত এসব পত্রে লেখা হয় যে, তাহারা (সৈনিকরা) ভাল আছে এবং ‘হিন্দুস্তানের দুশমনদের’ সহিত রীতিমত লড়াই করিয়া ‘আল্লাহর ধর্মকে বাঁচাইতেছে’।
অপরদিকে ইসলামাবাদের হতাশাগ্রস্থ জঙ্গীচক্র বাংলাদেশের হানাদার সৈন্যদের প্রানহানীর আসল সংবাদ ইসলামাবাদ সাম্রাজ্যে চাপা দেওয়ার উদ্দেশ্যে এখন দিন রাত জোর প্রচার করিতেছে যে, ইসলামাবাদের সৈনিকেরা বাংলাদেশের অমুক স্থানে অমুক দিন একজন ভারতীয় ‘অনুপ্রবেশকারী’কে হত্যা কিংবা গ্রেফতার করিয়াছে।
এইসব কাল্পনিক খবর প্রচার করিয়া জঙ্গীচক্র ইসলামাবাদ সাম্রাজ্যের জনসাধারণের মনোবলকে জোরদার এবং বাংলাদেশে নিহত সৈনিকদের আত্মীয়স্বজনকে প্রতারণা প্রয়াস পাইতেছে। তদুপরি ভারতের সহিত যুদ্ধের জিগির তুলিয়া বাংলাদেশে নিহত সৈনিকদের আত্মীয়-স্বজন তথা ইসলামাবাদ সাম্রাজ্যের স্বজনহারা জনসাধারণের মনকে চাঙ্গা করার চেষ্টা চালাইতেছে। প্রচারের গোলক ধাঁ ধাঁ ধুম্রজাল সৃষ্টি করিয়া জঙ্গীচক্র বাংলাদেশে খান সেনাদের কচুকাটা হইয়া যাওয়ার খবরটি চাপা দিয়া চলিতেছে।
ওয়াকেবহাল মহলের মতে ভারতের সহিত যুদ্ধ বাধাঁইবার ফন্দিফিকিরের অন্তরালেও ইসলামাবাদের অসহায় জঙ্গীচক্রের বাংলাদেশে নিহত সৈনিকদের ব্যাপারাটি চাপা দেওয়ার এক সুক্ষ্ম অপচেষ্টা নিহিত রহিয়াছে। বাংলাদেশে সুনিশ্চিত পরাজয়ের মুখে বৈদেশিক সাহায্য ঋণ ব্যবসা বানিজ্য বন্ধের মাধ্যমে ইসলামাবাদ সাম্রাজ্যের কায়েমী স্বার্থ ২৩ পরিবারের তথা গোটা ইসলামাবাদ সাম্রাজ্যের অর্থনীতিতে ঠুটো জগন্নাথ দাড়ঁ করানোর এবং বহু বৎসরের অধ্যবসায় ও মোটা অর্থ ব্যয়ে সুশিক্ষিতি সৈনিকদের ক্ষয়ের কোন কৈফিয়তক্ষমতা উন্মাদ জঙ্গীচক্র ইসলামাবাদ সাম্রাজ্যের জনসাধারণের নিকট দিতে পারিবে না। তাই তাহারা যেনতেন প্রকারে ভারতের সহিত একটি যুদ্ধ বাধাইয়া এক ঢিলে দুই পাখী মারিবার ফন্দী আঁটিয়াছে। একটি হইতেছে তথাকথিত পাক ভারত বিরোধের ডামাডোলের মধ্যে বাংলাদেশ ইসলামাবাদ বিরোধকে চাপা দেওয়া এবং অপরটি হইতেছে ইসলামাবাদ সাম্রাজ্যের জনসাধারণকে বুঝানো যে, ভারতের সহিত যুদ্ধ করিতে গিয়া অর্থাৎ ‘পাকিস্তান জিন্দা’ রাখিতে গিয়া সৈন্য ক্ষয় হইয়াছে এবং অর্থনীতি পঙ্গু হইয়া পড়িয়াছে। কিন্তু শেষ পর্যন্ত জঙ্গীচক্রের কোন ভাঁওতাবাজীই চলিবে না। ইসলামাবাদ সাম্রাজ্যের জনসাধারণ গভীর আগ্রহ সহকারে জঙ্গীচক্রের সকল কারসাজী নীরবে পর্যবেক্ষন করিয়া চলিয়াছে। যেদিন আকাশ ভাঙ্গিয়া তাহাদের মাথায় পতিত হইবে সেইদিন ইসলামাবাদ সাম্রাজ্যেও এক চরম হানাহাহি শুরু হইতে বাধ্য এবং তাহা ইরাকে নূরী আস সাইদের ইতিহাসের পুনরাবৃত্তি হইলেও কেহ বিস্মিত হইবে না।
.

সম্পাদকীয়
সাম্রাজ্যবাদী খেলা
মানবতা ও মানবসভ্যতার চরমতম দুশ্মন মার্কিন সাম্রাজ্যবাদের গদীনশীন কর্ণধার প্রেসিডেন্ট নিক্সন খেলাটা ভালই জমাইয়া তুলিয়াছেন। দক্ষিন-পূর্ব এশিয়ায় ভারত-পাক উপমহাদেশে নিক্সন যে সাম্রাজ্যবাদী চক্রান্তের খেলায় মাতিয়া উঠিয়াছে, উহা আগুন লইয়া খেলার সামিল। আর বলা বাহুল্য, বাংলাদেশের মুক্তিযুদ্ধ বাঞ্চালের উদ্দেশ্যে পাক-ভারত বিরোধ সৃষ্টির অনভিপ্রেত প্রচ্ছন্ন কারসাজি চালাইয়া, মানব ইতিহাসের ঘৃণ্যতম জল্লাদ ইয়াহিয়ার হাতে অঢেল মারনাস্ত্র তুলিয়াছেন। অথচ কি আশ্চর্য! সেই নিক্সনের মুখেই আজ সংযমের ললিত বাণী, শান্তির বাণী- সীমান্ত হইতে ভারতীয় সৈন্য প্রত্যাহারের উদ্দেশ্যমূলক প্রস্তাব। জগতের সব কিছুরই সীমা আছে। সীমা নাই সম্ভবতঃ সাম্রাজ্যবাদী দস্যুদের হঠকারিতায়।
প্রেসিডেন্ট নিক্সনের সাম্রাজ্যবাদী তস্করসুলভ চরিত্রের বীভৎস চেহারাটি আরেকবার নগ্নভাবে আত্মপ্রকাশ করিয়াছে ভারতীয় প্রধানমন্ত্রী শ্রীমতি ইন্দিরা গান্ধীর আমেরিকা সফরকালে। শ্রীমতি গান্ধীর সঙ্গে প্রেসিডেন্ট নিক্সনের বিস্তর আলাপ আলোচনা হইয়াছে। নিক্সনের মুখ দিয়া অনেক ভারী ভারী কথাও বাহির হইয়াছে। শুধু একটিবারের জন্য কোনও মন্তব্য তিনি করেন নাই বাংলাদেশ প্রশ্নে। প্রকাশিত সংবাদে জানা যায়, শ্রীমতি ইন্দিরা গান্ধী বাংলাদেশের মুক্তিযুদ্ধের প্রতি প্রেসিডেন্ট নিক্সনের দৃষ্টি আকর্ষন করিয়াছেন। ইহার গুরুত্ব সম্পর্কে, পাক-ভারত উপমহাদেশে শান্তি প্রতিষ্ঠার পূর্বশর্ত হিসাবে বাংলাদেশ ইস্যুকে সুরাহার প্রয়োজনীয়তা সম্পর্কে নিক্সনকে সচেতন করিতে চেষ্টা করিয়াছেন। কিন্তু নিক্সন ইস্যুকে পাত্তা না দিয়া, এ সম্পর্কে কোন উচ্চবাচ্যও না করিয়া বারবার বলিয়াছেন, তিনি চান যাতে পাকিস্তান ও ভারতে মধ্যে কোন সশস্ত্র সংঘর্ষ না বাধে। এই লক্ষ্য হাসিলের উদ্দেশ্যে নিক্সন ভারন পাকিস্তান সীমান্ত হইতে ভারতী সৈন্য প্রত্যাহারের সুপারিশ করিয়াছেন। সুতরাং বুঝিতে কষ্ট হইবার কথা নয়, নিক্সনের চোখে যা পড়িয়াছে উহা হইতেছে পাক-ভারত যুদ্ধের আশংকা। কারণ, এই যুদ্ধ বাঁধিবার একমাত্র অর্থ হইতেছে তার যেটু নরপিশাচ ইয়াহিয়ার বিনাশ।
আর এই স্বার্থের ঠুলি চোখে লাগানো রহিয়াছে বলিয়াই বাংলাদেশের বীরত্বপূর্ণ মুক্তিযুদ্ধ এবং বাঙালী জাতির মহান নেতা বঙ্গবন্ধু শেখ মুজিবর রহমানের কারাবাস কোন গুরুত্বপূর্ণ ঘটনা হইয়া তাহার চোখে ধরা পড়ে নাই। আর সে কারণেই ইন্দিরা গান্ধীর সঙ্গে আলোচনায় বা তার পরে নিক্সনের কন্ঠে একটিবারের জন্যও বাংলাদেশ প্রসঙ্গটি উচ্চারিত হয় নাই। এই কারণেই শ্রীমতি ইন্ধিরা গান্ধী যে ক্ষেত্রে বাংলাদেশ ইস্যুর অপরিহার্য সমাধানের গুরুত্ব সম্পর্কে মার্কিন প্রেসিডেন্টকে সম্যক অবহিত করিতে চাহিয়াছেন, নিক্সন তখন দক্ষিন ও দক্ষিনপূর্ব এশিয়ার শান্তি প্রতিষ্ঠার ফাঁকা বুলির আবরণে নিজের সাম্রাজ্যবাদী দুরভিসন্ধি চাপা দিতে চাহিয়াছেন।
আসলে নিক্সনের এই শয়তানী চেহারাটা নতুন কিছু নয়। মার্চ মাসে বাংলাদেশের মুক্তিযুদ্ধ শুরু হওয়ার পর হইতে বিশ্বের বিবেকবান মানুষ মাত্রই জল্লাদ ইয়াহিয়ার নারকীয় বর্বরতার বিরুদ্ধে ধিক্কার ও প্রতিবাদ জানাইয়াছেন, পশ্চিম পাকিস্তানী উপনিবেশবাদী জঙ্গীশাহীকে সামরিক ও অর্থনৈতিক সাহায্য প্রদান বন্ধ করিয়া দেওয়ার দাবী জানাইয়াছেন।
এখন কি খোদ মার্কিন যুক্তরাষ্ট্রের শান্তি স্বাধীনতা ও মানবিক মূল্যবোধ বিশ্বাসী নেতা ও জনতাও জল্লাদী বর্বরতার প্রতিবাদে বিশ্ববিবেকের কন্ঠে কন্ঠ মিলাইয়াছেন। বাংলাদেশের মুক্তিযুদ্ধ শুরু হওয়ার পরপরই মার্কিন কংগরেস পশ্চিম পাকিস্তানকে অস্ত্র সরবরাহের উপর নিষেধাজ্ঞা আরোপ করিয়াছে। কিছুদিন আগে মার্কিন সিনেটও অনুরূপ বিল পাশ করিয়াছে। উহার পাশাপাশি সিনেটর এডওয়ার্ড কেনেডী, সাবেক রাষ্ট্রদূত চেস্টার বোলস, অধ্যাপক গলব্রেথ প্রমুখ বিশিষ্ট মার্কিন নাগরিকের নেতৃত্বে মার্কিন জনমত ইয়াহিয়ার জঙ্গী বর্বরতার বিরুদ্ধে অধিকতর সুসংহত হইয়া উঠিয়াছে। কিন্তু বাংলাদেশ প্রশ্নে ইচ্ছা- অন্ধ নিক্সনের জল্লাদ প্রীতির কোন হেরফের হয় নাই। বাংলাদেশ প্রশ্ন সমগ্র বিশ্ববাসীর সামনে একটি জলন্ত মানবিক ও রাজনৈতিক ইস্যু হিসাবে দেখা দিলেও এই সাত মাসের মধ্যে একটিবারের জন্যও নিক্সনের কন্ঠে বাংলাদেশ প্রসঙ্গে কোন মন্তব্য উচ্চারিত হয় নাই। বরং বিশ্ব জনমতকে উপেক্ষা করিয়া, নিজ দেশবাসীর মতামতকে পদদলিত করিয়া কংগ্রেস ও সিনেটের সুস্পষ্ট নির্দেশকে অমান্য করিয়া ভিয়েতনামে মার্কিন নরখাদক নিক্সন, বাংলাদেশের মাটিতে পশ্চিম পাকিস্তানী জল্লাদ ইয়াহিয়ার হাতে অঢেল অস্ত্র তুলিয়া দিয়া চলিয়াছেন। আর বলা বাহুল্য সেই অস্ত্রের জোরেই সে ভারতের বিরুদ্ধে উন্মাদসুলভ রণহুঙ্কার ছাড়িতেছে। আর প্রেসিডেন্ট নিক্সন এলাকা হইতে ভারতীয় সৈন্য প্রত্যাহারের প্রস্তাব দিয়া ইয়াহিয়া খানের মতই বাংলাদেশের মুক্তিযুদ্ধকে পাক-ভারত বিরোধের খোলস পরাইয়া উহা নস্যাৎ করিয়া দেওয়ার জঘন্য দুরভিসন্ধি চালাইতেছে।
আজ তাই সময় আসিয়াছে। আব্রাহাম লিংকনের আমেরিকার যদি মৃত্যু না হইয়া থাকে, মার্কিন জাতিকে আরও বলিষ্ঠ পদক্ষেপে নিক্সন ষড়যন্ত্রের মোকাবেলায় আগাইয়া আসিতে হইবে, আগাইয়া আসিতে হইবে শান্তি স্বাধীনতা, গণতান্ত্রিক চেতনা, মানবিক মূল্যবোধ এবং সমাজতান্ত্রিক আদর্শে বিশ্বাসী সমগ্র বিশ্ববিবেক। বাংলাদেশের স্বাধীনতার স্বপ্নকে নির্মূল করিয়া দেওয়ার জন্য নিক্সন যে সাম্রাজ্যবাদী খেলায় লিপ্ত হইয়াছে, উহা ব্যর্থ করিয়া দেওয়ার জন্য সমগ্র পৃথিবীর মানুষকে একযোগে আগাইয়া আসিতে হইবে। কারণ, সাম্রাজ্যবাদী আর জল্লাদী ষড়যন্ত্রের চালে বাঙ্গালী জাতির মুক্তিযুদ্ধের পরাজয়ের অর্থ হইবে সমগ্র মানব জাতিরই চূরান্ত পরাজয়।
.

বাংলাদেশের মুক্তিযুদ্ধঃ প্রতিক্রিয়া
যতই দিন যাইতেছে ইসলামাবাদের জঙ্গীশাহীর বিরুদ্ধে বিশ্ববিবেক ক্রমে ততই সোচ্চার হইয়া উঠিয়াছে।  মুক্তিযোদ্ধাদের প্রচণ্ড আক্রমণের মুখে ইয়াহিয়ার লেলাইয়া দেওয়া পশুদের দিশাহারা হইয়া পড়ার খবর আর গোপন নাই। অর্থনৈতিক অবস্থা অচল হইয়া পড়িয়াছে। বাংলাদেশের সকল বন্দর অকেজো। পশ্চিম পাকিস্তানের চরম বেকার সমস্যা, ছাঁটাই বরখাস্ত ও দেদার লক আউটের খবর শুধু পশ্চিম পাকিস্তানের লৌহ যবনিকার অন্তরালেই আবদ্ধ নাই। বিভিন্ন দেশের দায়িত্বশীল পত্র পত্রিকায় প্রকাশিত হইতেছে মানব সভ্যতার ঘৃণ্যতম শত্রু খুনী ইয়াহিয়ার সকল চক্রান্তের খবর। আমরা এমনি কিছু পত্রপত্রিকার উদ্ধৃতি এখানে বাংলার বাণীর পাঠক পাঠিকাদের সামনে তুলিয়া ধরিতেছি।

ডেইলী টেলিগ্রাফ
বৃটিশ জাহাজ কোম্পানীর জনৈক মুখপাত্র বলিয়াছেন প্রায় তিন মাস যাবত আমরা বাংলাদেশের কোন নৌবন্দরে জাহাজ পাঠাই নাই। গত অক্টোবরে প্রথম সপ্তাহে ডেইলী টেলিগ্রাফের সংবাদদাতার নিকট উক্ত মুখপাত্র এই তথ্য প্রকাশ করেন।
এই জাহাজ কোম্পানী পৃথিবীর প্রায় সকল দেশে মালপত্র পরিবহন করে। বাংলাদেশ হইতে অধিকাংশ পাট এবং পাটজাত দ্রব্য এই জাহাজ কোম্পানীর মারফতই রপ্তানী করা হইত।
মুখপাত্রটি বলেন, আমাদের এই সিদ্ধান্তের ফলে বাংলাদেশের অধিকৃত অঞ্চল তথা ইসলামাবাদের জঙ্গী সরকারের অর্থনীতির উপর ভীষণ চাপ পড়িবে।
আশাহি সিম্বুন
জাপান হইতে প্রকাশিত “আশাহি সিম্বুন” পত্রিকা এক সম্পাদকীয় নিবন্ধে বলিয়াছে ভারত উপমহাদেশে উত্তেজনা হ্রাসের প্রথম পদক্ষেপ হিসাবে মার্কিন যুক্তরাষ্ট্রকে অবশ্যই অনতিবিলম্বে পাকিস্তানকে সকল সামরিক সাহায্যদান বন্ধ করিতে হইবে।
ইহার কারণ ব্যাখ্যা প্রসঙ্গে উক্ত পত্রিকা বলে মার্কিন যুক্তরাষ্ট্রের দেওয়া সামরিক সাহায্য পশ্চিম পাকিস্তানী সামরিক জান্তাদেরই শক্তিশালী করিয়া তুলিতেছে এবং তাহা বাংলাদেশে তাহাদের বর্বর কার্যক্রম চালাইয়া যাওয়ার সহায়তা করিতেছে। ইহার ফলে প্রতিদিন চল্লিশ হাজার শরণার্থী বাংলাদেশ হইতে পালাইয়া ভারতে আশ্রয় গ্রহণ করিতে বাধ্য হইতেছে।

সম্পাদকীয় প্রবন্ধে এই অভিমত ব্যক্ত করা হয় যে বাংলাদেশে পশ্চিম পাকিস্তানী জঙ্গীচক্রের সামরিক কার্যক্রম সমর্থনে যে সকল সামরিক সাহায্য বিদেশে হইতে প্রদান করা হইতেছে অনতিবিলম্বে তাহা বন্ধ করা উচিত।

ইয়োমিউরি
জাপানের আর একটি পত্রিকা “ইয়োমিউরি” তাহার ২৪ শে অক্টোবরের সম্পাদকীয় নিবন্ধে এই বলিয়া অভিযোগ করিয়াছে যে তিনটি বৃহৎ শক্তি বাংলাদেশে গণহত্যা বন্ধ করিতে ব্যর্থ হওয়ায় আজ ভারত উপমহাদেশে বিপজ্জনক পরিস্থিতির উদ্ভব হইয়াছে।
পত্রিকাটি বলে পশ্চিম পাকিস্তানের সামরিক অধিনায়কের অনুধাবন করা উচিৎ ছিল যে শক্তির জোরে বাঙ্গালীদের দমন করিবার চেষ্টা ব্যর্থতায় পর্যবসিত হইয়াছে। কিন্তু তাহা না করিয়া তাহারা “ভারতের সহযোগিতায় বিদ্রোহীরা তৎপরতা চালাইতেছে”- এই অজুহাতে  সীমান্ত বরাবর সৈন্য সমাবেশ করিয়াছেন।

গার্ডিয়ান
গেরিলা মুক্তিযোদ্ধাদের নতুন ইউনিটসমূহ গত অক্টোবর মাসে ঢাকা বিমান বন্দরে আক্রমণ পরিচালনা করিবার প্রচেষ্টা চালায়। ঢাকার শহরতলীতে অবস্থিত বন্দরে তাহারা বহু গ্যাস পাইপ উড়াইয়া দেন এবং রপ্তানীর জন্য প্রস্তুত বহু পরিমাণ পাট জ্বালাইয়া দেন।
মুক্তিযোদ্ধা কর্তৃক বিমান বন্দর আক্রমণের প্রচেষ্টা সামরিক বাহিনীর লোকদের উদ্বিগ্ন করিয়া তুলিয়াছে। বস্তুতঃ গেরিলাদের ছুড়িয়া দেওয়া তিন ইঞ্চি বোমা কলেরা ল্যাবরেটরীতে পড়ে। বিমান বন্দরের সঙ্গে ল্যাবরেটরীর সরাসরি যোগাযোগ রহিয়াছে এবং উক্ত বোমাটি বিমানবন্দর হইতে ছয়শত ফুট দূরে নিক্ষিপ্ত হয়।
লন্ডন হইতে প্রকাশিত গার্ডিয়ান পত্রিকায় উপরোক্ত রিপোর্ট ছাপা হইয়াছে। রিপোর্টে আরো বলা হয় পশ্চিম পাকিস্তানে বেকার সমস্যা প্রকট হইয়া উঠিয়াছে। ট্রেড ইউনিয়ন সূত্রে জানা যায় পশ্চিম পাকিস্তানের সর্ববৃহৎ শিল্প এলাকা করাচীতে যেখানে চারি লক্ষ শ্রমিক কাজ রিত বর্তমানে শতকরা পয়ত্রিশ জন শ্রমিককে ছাঁটাই করা হইয়াছে।
শ্রমিক নেতৃবৃন্দের মতে করাচী এবং হায়দ্রাবাদে পঁচাত্তরটি সরকারী ও বেসরকারী শিল্প সংস্থা প্রায় দশ হাজার শ্রমিককে চাকুরী হইতে বরখাস্ত করিয়াছে।
.

বঙ্গবন্ধুর মুক্তি চাই
পশ্চিম পাকিস্তানের ৪২ জন বিশিষ্ট নাগরিকের যুক্ত বিবৃতি -
বঙ্গবন্ধু শেখ মুজিবুর রহমানকে অবিলম্বে মুক্তি দেওয়ার জন্য পশ্চিম পাকিস্তানের ৪২ জন বিশিষ্ট ব্যক্তি জেনারেল ইয়াহিয়ার কাছে আবেদন জানাইয়াছেন। তাহারা গত ডিসেম্বর পাকিস্তানে প্রথম সাধারণ নির্বাচনে নির্বাচিত জনপ্রতিনিধিদের লইয়া একটি গণতান্ত্রিক সরকার গঠনের অনুরোধ করিয়াছেন।
যাহারা ঐ আবেদনে  স্বাক্ষর দান করিয়াছেন, তাহাদের মধ্যে রহিয়াছেন রাজনৈতিক নেতা, আইনজীবী, সাংবাদিক, ট্রেড ইউনিয়ন নেতা, বিশ্ববিদ্যালয়ের  অধ্যাপক , লেখক, ছাত্রনেতা ও সমাজসেবী।
গত ৪ঠা নভেম্বর লাহোরে ঐ যুক্ত বিবৃতি প্রচার করা হয়। জেনারেল ইয়াহিয়া তিনদিনের সফরে ঐ দিনই রাওয়ালপিণ্ডি হইতে লাহোর গিয়াছিলেন।
বিবৃতিতে স্বাক্ষরকারীরা বলিয়াছেন, পাকিস্তানের রাজনৈতিক স্থায়িত্ব বিপন্ন হইবার মত সঙ্কট দেখা দিয়াছে। গণতান্ত্রিক সরকার গঠনই এই সঙ্কট দূর করিবার সবচাইতে ভাল উপায়।
তাহারা বলেন যে, শেখ মুজিবকে মুক্তি দেওয়া হইলে তাহা ন্যায় বিচারের প্রাথমিক অনুশাসনের সঙ্গে সামঞ্জস্যপূর্ণ হইবে।
যুক্ত আবেদনে স্বাক্ষরকারীদের তালিকায় উল্লেখযোগ্য নামগুলি হইল- ইশেতেকলাল পার্টির প্রধান এবং পাকিস্তান বিমান বাহিনীর প্রাক্তন এয়ার মার্শাল আসগর খাঁ, লেনিন শান্তি পুরস্কার বিজয়ী কবি ফয়েজ আহমদ, পাকিস্তান ট্রেড ইউনিয়ন ফেডারেশনের সভাপতি মির্জা মোহাম্মদ ইব্রাহিম, পাকিস্তান সোসালিষ্ট পার্টির নেতা চৌধুরী আসলাম এবং দৈনিক পাকিস্তান টাইমস এর প্রাক্তন সম্পাদক মাজহার আলী খান।
স্বাক্ষরকারীদের অধিকাংশই বামপন্থী বলিয়া পরিচিত। লাহোরে পাক প্রেসিডেন্টের কাছে এই ধরণের আবেদন এই প্রথম। লাহোরকে পাকিস্তানের মুজিববিরোধী সবচেয়ে বড় কেন্দ্র বলিয়া মনে করা হয়।
রায়টারের খবরে প্রকাশ, সুইডেনে বিপুল সংখ্যক পরিষদ সদস্য বাংলাদেশ সমস্যা সমাধানে নিজেদের প্রভাব কার্যকরী করার জন্য মার্কিন যুক্তরাষ্ট্রের নিক্ট আবেদন জানাইয়াছেন। ২৮০ জন সদস্যের স্বাক্ষরযুক্ত এই আবেদন পত্রটি গত ৫ই নভেম্বর সুইডেনস্থ মার্কিন দূতাবাসে অর্পণ করা হয়।
.

অবিলম্বে বঙ্গবন্ধুর মুক্তি চাই
জননী বাংলার পূর্ব স্বাধীনতার প্রশ্নে কোন আপোষ নাই
বাংলাদেশ কনসালটেটিভ কমিটির সুস্পষ্ট অভিমত

রাজনৈতিক সংবাদদাতা
বাংলাদেশের মুক্তিযুদ্ধ পরিস্থিতি সম্পর্কে সময়ে সময়ে আলোচনা করার উদ্দেশ্যে বাংলাদেশের বিভিন্ন রাজনৈতিক দলের প্রতিনিধিদের লইয়া গঠিত কনসালটেটিভ কমিটির দ্বিতীয় সভায় ন্যায়নীতির প্রতি নতি স্বীকার করিয়া বঙ্গবন্ধু শেখ মুজিবুর রহমানকে মুক্তি দানের জন্য পাকিস্তান সরকারের প্রতি পুনরায় আহবান জানান হয়। সভায় ইসলামাবাদের জঙ্গীশাহী কর্তিক সভ্যতার মাথায় পদাঘাত তথা সকল ন্যায়নীতির প্রতি বৃদ্ধাঙ্গুলী প্রদর্শন করিয়া এখনও বঙ্গবন্ধুকে আটক রাখার তীব্র নিন্দা করা হয়।

বাংলাদেশের প্রধানমন্ত্রী জনাব তাজউদ্দীন আহমদের সভাপতিত্বে গত শনিবার মুজিবনগরে অনুষ্ঠিত কনসালটেটিভ কমিটির এই সভায় পররাষ্ট্রমন্ত্রী খোন্দকার মোশতাক আহমদ, অর্থমন্ত্রী জনাব মনসুর আলী, স্বরাষ্ট্রমন্ত্রী জনাব এ, এইচ, এম কামরুজ্জামান, আওয়ামী লীগের শ্রী ফণিভূষণ মজুমদার ও জনাব আবদুস সামাদ, ন্যাপের অধ্যাপক মোজাফফর আহমদ, বাংলাদেশ কংগ্রেস পার্টির শ্রী মনোরঞ্জন ধর এবং বাংলাদেশ কম্যুনিষ্ট পার্টির শ্রী মণি সিংহ উপস্থিত ছিলেন । ন্যাপের মওলানা ভাসানী অসুস্থতার দরুণ সভায় উপস্থিত থাকিতে পারেন নাই।
সভায় দ্যার্থহীন ভাষায় পূর্ণ স্বাধীনতার লক্ষ্য অর্জনের ব্যাপারে বাংলাদেশের সাড়ে ৭ কোটি মানুষের অটুত সংকল্পের কথা পুনরায় ঘোষণা করা হয় এবং স্বাধীনতাবিহীন অন্য যে কোন প্রকার আপোষ ফর্মুলার প্রস্তাব প্রত্যাখ্যান করা হয়।
সভায় গৃহীত এক প্রস্তাবে ইসলামাবাদের জঙ্গীশাহীর সমর প্রস্তুতি এবং ভারতের উপর নগ্ন হামলা চালাইবার সংকল্পের নিন্দা করিয়া বলা হয় যে বাংলাদেশ সমস্যা হইতে বিশ্বের দৃষ্টি অন্যদিক ফিরাইয়া নেওয়ার জন্যই জঙ্গীশাহী পাক ভারত বিরোধের ধুম্রজাল সৃষ্টির চেষ্টা করিতেছে। প্রস্তাবে আরো বলা হয় যে, বাংলাদেশের মুক্তিযোদ্ধাদের প্রচণ্ড আক্রমণ এবং সাফল্যের বিশেষ করিয়া সকল স্তরের মুক্তিযোদ্ধাদের প্রতি জঙ্গীশাহীর এই দুর্বলতার সুযোগ গ্রহণ করিয়া এবং ঐক্যবদ্ধভাবে হানাদারদের উপরে চূড়ান্ত আঘাত হানিয়া এই জঘন্য চক্রান্ত প্রতিহত করার আহবান জানান হয়। সভায় গৃহীত অপর এক প্রস্তাবে বলা হয়, ইয়াহিয়া খান তথাকথিত বেসামরিক শাসন ব্যবস্থা প্রবর্তনের নামে অবৈধ নির্বাচনের মাধ্যমে বিশ্ববাসীকে প্রতারিত করার প্রয়াস পাইতেছে। অবিলম্বে বঙ্গবন্ধু শেখ মুজিবুর রহমানের নেতৃত্বে গঠিত বাংলাদেশ সরকারকে স্বীকৃতি দানের জন্য বিশ্বের সরকারের প্রতি আহবান জানাইয়া সভাইয় আরো একটি প্রস্তাব গ্রহণ করা হয়। একটি প্রস্তাবে বাংলাদেশের ব্যাপারে সর্বপ্রকার সাহায্যে সহযোগিতা করার জন্য ভারত সরকারের প্রতি কৃতজ্ঞতা প্রকাশ করা হয়।

বিশ্বের যে সকল রাষ্ট্র বাংলাদেশে গণহত্যার ব্যাপারে ইয়াহিয়া খানকে অস্ত্রশস্ত্র দিয়া সাহায্য করিতেছে, সেইসব দেশের জনগণকে তাহাদের সরকারকে বাংলাদেশের ব্যাপারে হস্তক্ষেপ করা হইতে নিবৃত্ত করার ব্যাপারে কার্যকর ভূমিকা গ্রহণের জন্য অনুরোধ জানান হয়।
স্বাধীনতার সংগ্রামে যাহারা জীবন উৎসর্গ করিয়া চলিয়াছেন তাহাঁদের প্রতি গভীর শ্রদ্ধা নিবেদন করিয়া গৃহীত এক প্রস্তাবে বীর মুক্তিযোদ্ধাদের এই চরম আত্মোৎসর্গের মূল উদ্দেশ্য বাস্তবায়িত করার দৃঢ়সংকল্প প্রকাশ করা হয়।
আলোচন কমিটির সভায় গৃহীত এক প্রস্তাবে দিল্লীর পাকিস্তান হাইকমিশন অফিসে জনাব হোসেন আলী তাহাঁর স্ত্রী ও দুই কন্যাকে বলপূর্বক আটক করিয়া রাখাকে জঙ্গীশাহীর বর্বরতার আরও একটি নিদর্শন বলিয়া অভিহিত করিয়া অবিলম্বে তাহাঁদিগকে মুক্তিদানের দাবী জানানো হয়।
.

শেখ মুজিবের বাংলাদেশ
ইন্দিরার ভারত একযোগে রুখিয়া দাঁড়াও
দুশমনকে খতম করো
(রাজনৈতিক সংবাদদাতা)
গান্ধী – নেহেরু – নেতাজী- ইন্দিরার মহান ভারত শেখ মুজিবের স্বাধীন বাংলাদেশকে স্বীকৃতি প্রদান করিয়াছে। ভারত আর বাংলাদেশ আজ দুইটি স্বাধীন সার্বভৌম প্রতিবেশী বন্ধু রাষ্ট্র একই গণতান্ত্রিক রাষ্ট্র ব্যবস্থা, ধর্মনিরপেক্ষ সমাজ আর সমাজতান্ত্রিক আদর্শের যুগল পূজারী আদর্শ আর আত্মার নিবিড় ঐক্যসূত্রে গাঁথা শেখ মুজিবের বাংলাদেশ আর ইন্দিরার ভারত আজ একই পররাজ্যলোভী জল্লাদ ইয়াহিয়ার হিংস্র আক্রমণের সম্মুখীন। এই আক্রমণ বাংলাদেশ আর ভারতের ৬২ কোটি মানুষের উপর। তাই বঙ্গবন্ধুর বাংলাদেশ আর ইন্দিরার ভারতকে আজ একযোগে রুখিয়া দাড়াইতে হইবে। ঐক্যবদ্ধ আঘাতের নির্মম প্রচণ্ডতায় দুশমনকে চিরতরে নির্মূল করিয়া দিতে  হইবে। শত্রুকে এমন শিক্ষা দিতে হইবে যেন কোনদিন আর কোন উন্মাদ  জঙ্গীবাজ বাংলাদেশ বা ভারতের মাটিতে হামলা করিতে সাহস না পায়।
এতদিন যুদ্ধ চলিতেছিল বাংলাদেশ ও পশ্চিম পাকিস্তানের মধ্যে। কিন্তু বীর প্রসবিনী বাংলার দুঃসাহসী মুক্তিযোদ্ধাদের প্রচণ্ড আক্রমণে পিছু হটিতে হটিতে সুনিশ্চিত পরাজয়ের আতঙ্কগ্রস্ত বেসামাল জঙ্গীশাহী বিশ্ব জনমতকে বিভ্রান্ত করার জন্য ভারতীয় আক্রমণের ধুয়া তুলিয়া ভারতের উপর সশস্ত্র হামলা চালায়। ভারতীয় সেনাবাহিনী পিণ্ডচক্রের এই নগ্ন হামলার জবাবে প্রচণ্ড প্রত্যাঘাত হানিয়াছেন। বাংলাদেশেও মুক্তিযোদ্ধাদের সমর্থনে ভারতীয় বিমান বাহিনীর সম্মিলিত আক্রমণে বাংলাদেশের শত্রু অধিকৃত অঞ্চলে শত্রুর বিমান বহর বিধবস্ত হইয়া গিয়াছে। মুক্তিযোদ্ধারা মিত্র সেনাবাহিনীর সাথে কাঁধে কাঁধ মিলাইয়া ঝড়ের মত অগ্রসর হইয়া চলিয়াছেন।
পিণ্ডির জঙ্গীচক্রের যুদ্ধের খায়েশ ইতিমধ্যেই চরিতার্থ হইয়াছে কিনা জানা যায় নাই, কিন্তু দীর্ঘ আট মাস পূর্বে নিহত পাকিস্তানের লাশ বুকে জড়াইয়া জঙ্গীচক্র এখন সাম্রাজ্যবাদী দেশসমূহের দ্বারে দ্বারে পদলেহী কুকুরের মত ঘুরিয়া বেড়াইতেছে।
বিশ্বের হীনতম সাম্রাজ্যবাদ, মানবতার ঘৃণ্য শত্রু মার্কিন সাম্রাজ্যবাদ এইবার তাহার মুখোশ খুলিয়া ধরিয়া আপন মূর্তিতে নামিয়াছে।  নিপীড়িত নির্যাতিত মানবতার তথাকথিত বন্ধু গণচীনও সাম্রাজ্যবাদী মার্কিনীদের এই সাপ নাচানো বাঁশীর সুরে মোহিনী সাপিনীর মত নাচিতেছে।
জাতিসংঘে মার্কিন সাম্রাজ্যবাদ ও চীন একযোগে ভারত উপমহাদেশে যুদ্ধিবিরতি ঘোষণার জন্য প্রস্তাব আনিয়াছিল।
সোভিয়েত  ইউনিয়ন সাম্রাজ্যবাদী প্রতিক্রিয়াশীল গোষ্ঠীর এই চক্রান্ত ব্যর্থ করিয়া দিয়াছে।
অপর দুই স্থায়ী সদস্য বিচক্ষণতার পরিচয় দিয়া নিরপেক্ষতা অবলম্বন করিয়াছেন। এই দুটি দেশ অর্থাৎ ফ্রান্স ও বৃটেন বর্তমান মুহূর্তে সম্ভবতঃ অত্যন্ত সাবধানতার সহিত পরিস্থিতি পর্যালোচনা করিয়া চলিয়াছে। 

আমরা জানি, বিশ্বের সরকারসমূহ যতই পরিস্থিতি বিশ্লেষণ করুন না কেন, সমগ্র বিশ্বের শান্তিপ্রিয় ও গণতন্ত্রকামী জনগণ  বাংলাদেশের জনগণের এই ন্যায় সংগ্রামকে অকুণ্ঠ সমর্থন জানাইয়াছেন। এই সমর্থন লাভ করিবার অধিকার বাংলার জনগণ অর্জন করিয়াছেন। বাংলাদেশের মরণজয়ী মানুষেরা চরম আত্মত্যাগ ও রক্তাক্ত সংগ্রামের মাধ্যমেই এই সমর্থন লাভ করিয়াছেন। বিশ্বের স্বীকৃতিও বাংলার জনগণ এই উপায়ে অর্জন করিবেন। আর সেই দিনটিও খুব বেশী দূরেও নয়।

কিন্তু আজ শুভদিনেও যে কোন বাঙ্গালীর চিত্ত বেদনায় বিপন্ন। বাংলার প্রতিষ্ঠাতা রাষ্ট্রপতি বঙ্গবন্ধু শেখ মুজিবুর রহমান আজও শত্রুর কারাগারে। তার কারামুক্তি আর শত্রু স্বাধীন বাংলার জয়জয়ন্তী ত্বরান্বিত করার জন্যই আজ প্রচণ্ডতম শক্তিতে দুশমনের উপর ঝাঁপাইয়া পড়িতে হইবে- রুদ্ধ করিয়া দিতে হইবে শত্রুর পলায়নের সকল পথ।
.
.

সম্পাদকীয়
                         ১
                         আমরা কৃতজ্ঞ

আমরা কৃতজ্ঞ। আমরা গভীর কৃতজ্ঞ মহান জনগণ এবং মহান নেত্রী শ্রীমতি ইন্দিরা গান্ধীর কাছে। যেভাবে সামরিক ও বৈষয়িক সাহায্য দিয়ে, স্বাধীন বাংলাদেশকে স্বীকৃতি দিয়া ভারত অকৃত্রিম আন্তরিকতায় বঙ্গবন্ধু শেখ মুজিবুর রহমানের কারামুক্তি এবং জননী বাংলার শৃঙ্খল মোচনের এই জীবনপণ যুদ্ধে বাঙ্গালী জাতির পার্শ্বে আসিয়া দাঁড়াইয়াছে উহার তুলনা নেই। শেখ মুজিবের বাংলাদেশ ইন্দিরার ভারতের কাছে চিরকাল সুগভীর কৃতজ্ঞতার ঋণের বন্ধনে আবদ্ধ থাকিবে। আমরা কৃতজ্ঞ সোভিয়েট ইউনিয়নের জনগণ ও সরকারের কাছে। যেভাবে রাশিয়া নিরাপত্তা পরিষদে ভেটো প্রয়োগ করিয়া বাংলাদেশের বিরুদ্ধে পরিচালিত মার্কিন সাম্রাজ্যবাদী চক্রান্ত বানচাল করিয়া দিয়াছে, আমাদের সমর্থনে আগাইয়া আসিয়াছে উহা চিরদিন স্মরণ থাকিবে।

 আমরা কৃতজ্ঞতা জানাই ভারতের সেই সব মহান বন্ধুদের যাঁরা নেপথ্যে থাকিয়া আমাদের এই সংগ্রামে অংশ নিয়াছেন।

 স্মরণ থাকিবে পোল্যাণ্ডের প্রশংসনীয় ভূমিকা। আর সেই সঙ্গে আমাদের শত্রু হিসাবে চিহ্নিত হইয়া থাকিবে মার্কিন যুক্তরাষ্ট্র ও চীনসহ বাংলাদেশ বিরোধী রাষ্ট্রসমূহ। তাদের এই মানবতাবিরোধী, স্বাধীনতাবিরোধী ভূমিকার বিচারের ভার আমরা ইতিহাসের উপরই ছাড়িয়া দিতেছি।

                            ২
                       আর কোন পথ নেই

  অবশেষে সেই ভয়াবহ আশঙ্কাই সত্যে পরিণত হইয়াছে। সমগ্র বিশ্বের বিবেকবান মানুষের শান্তির লালিত বাণীকে নিদারুণ হটকারিতায় ব্যর্থ পরিহাসে পর্যবসিত করিয়া ইসলামাবাদের জঙ্গীশাসক চক্রের কূলচূড়ামনি জল্লাদ ইয়াহিয়া ভারতের উপর যুদ্ধ চাপাইয়া দিয়াছে। বাংলার মাটিতে বীর মুক্তি যোদ্ধাদের হাতে নাস্তানাবুদ জল্লাদবাহিনী এবার পরাজয়ের সুতীব্র গ্লানির জ্বালায় দিশেহারা হইয়া হিংস্র ছোবল হানিয়াছে ভারতের মাটিতে। আর স্বাভাবিকভাবেই শত্রুর মোকাবিলায় প্রচণ্ড শক্তিতে রুখিয়া দাঁড়াইয়াছে ভারত- আক্রমণের জবাবে সজোরে পাল্টা আঘাত হানিয়া চলিয়াছে। রণদামামা বাজিয়া উঠিয়াছে- শুরু হইয়াছে ভারত-পাকিস্তান যুদ্ধ। যে যুদ্ধ ছিল এতদিন বাংলাদেশ ও পশ্চিম পাকিস্তানের যুদ্ধ আজ সেই যুদ্ধেই ইয়াহিয়া খান জড়াইয়াছে ভারতকে। শনিবার সকালে পশ্চিম পাকিস্তানি জঙ্গীশাহী ভারতের বিরুদ্ধে যুদ্ধ ঘোষণা করে। আর আশ্চর্য! ভারত-পাকিস্তানের মধ্যে রণদামামা বাজিয়া উঠিতে না উঠিতেই ভিয়েতনামে গণহত্যাযজ্ঞের নায়ক মানবতার জঘণ্যতম দুশমন মার্কিন যুক্তরাষ্ট্রের নিক্সন চক্র এই উপমহাদেশে ‘শান্তি ভঙ্গের আশঙ্কায়, বিশ্বশান্তির স্লীলতাহানির দুশ্চিন্তায়’ নিরাপত্তা পরিষদের বৈঠক ডাকিয়া ভারত-পাকিস্তান যুদ্ধে বিরতি এবং সেনা প্রত্যাহারের জন্য মরিয়া হইয়া ওঠে। নিরাপত্তা পরিষদের বৈঠক বসিতেও বিলম্ব হয় নাই। তবে সূখের বিষয় বাংলাদেশ এবং ভারতের মহান বন্ধু রাষ্ট্র সোভিয়েত রাশিয়ার ভেটো প্রয়োগের ফলে বাংলাদেশ, ভারত বনাম পাকিস্তানের এই যুদ্ধকে আন্তর্জাতিকীকরণের মার্কিনী দূরভিসন্ধির প্রথম প্রয়াস ব্যর্থতায় পর্যবসিত হইয়াছে। কিন্তু অবস্থাদৃষ্টে মনে করার সঙ্গত কারণ আছে যে ভারতের উপর জঙ্গীশাহীর হামলা এবং নিরাপত্তা পরিষদের বৈঠক অনুষ্ঠানের মার্কিনী প্রয়াসের মধ্যে একটি নিবিড় ঐক্যসূত্র রহিয়াছে। যোগ সূত্র রহিয়াছে প্রায় একই সঙ্গে পিণ্ডি ও পিকিং হইতে ভারতকে আক্রমণকারী আখ্যাদানের মধ্যে। আজ এই উপমহাদেশে কিছু ঘটিতে না ঘটিতেই একই সঙ্গে পিকিং-ওয়াশিংটনে মরণার্তি ধ্বনিত হয়, বৈঠক বসে নিরাপত্তা পরিষদের। কারণ, বিশ্বশান্তি বিপন্নের ধুয়া। কারণ, বিশ্বশান্তি রক্ষার পবিত্র দায়িত্ব জাতিসংঘের।

 কিন্তু কন্ঠ যদি আকাশ স্পর্শ করিতে পারিত, আজ চিৎকার করিয়া জিজ্ঞাসা করিতাম, মানবাধিকার লঙ্ঘন আর গণহত্যা প্রতিরোধও কি জাতিসংঘের সুমহান প্রতিশ্রুতির অন্তর্ভুক্ত নয়? বিশ্বের মানুষ জানে ইঙ্গ-মার্কিন সাম্রাজ্যবাদের লেজুড়বৃত্তি করার জন্য বা আন্তর্জাতিক রাজনৈতিক আড্ডাখানা হিসাবে জাতিসংঘের জন্ম হয় নাই। জাতিসংঘের জন্ম হইয়াছিল মানবাধিকার ও বিশ্বশান্তি রক্ষা-গণহত্যা রোধ আর মানবজাতির কল্যাণ প্রচেষ্টার সুমহান প্রতিশ্রুতিতে। কিন্তু যেদিন মানবইতিহাসের ঘৃণ্যতম জল্লাদ ইয়াহিয়ার লেলাইয়া দেওয়া ভাড়াটিয়া ডালকুত্তা বাহিনী- দশ লক্ষ বাঙ্গালীকে হত্যা করিয়াছে, বাংলার শ্যামল মাটিতে রক্তের গঙ্গা বহাইয়াছে, নির্বিচারে মা-বোনের ইজ্জত লুটিয়াছে, ঘর-বাড়ী জনপদ জ্বালাইয়া পোড়াইয়া ছাই করিয়াছে, লক্ষ লক্ষ নর-নারী শিশুকে গৃহহারা সর্বহারা দেশান্তরী করিয়াছে আর- কারান্তরালে নিক্ষেপ করিয়াছে স্বাধীন বাংলার জনক বঙ্গবন্ধু শেখ মুজিবুর রহমানকে সেদিন জাতিসংঘ টুঁ শব্দটি করে নাই কেন? কেন সেদিন আজিকার এই যুদ্ধের উৎস জল্লাদী বর্বরতার বিরুদ্ধে একটি শব্দও উচ্চারিত হয় নাই নিরাপত্তা পরিষদ বা খুনী নিক্সনের কন্ঠে? আজো জল্লাদ ইয়াহিয়া তারই ভাষায় ‘পাকিস্তানের ভবিষ্যত প্রধানমন্ত্রী’ বাংলার মুকুটহীন সম্রাট বঙ্গবন্ধু শেখ মুজিবুর রহমানের বিচার প্রহসনের মঞ্চ সাজাইয়া তাহার জীবন লইয়া তস্কর সুলভ রাজনৈতিক জুয়াখেলায় লিপ্ত, কিন্তু তবু কেন নিক্সন নীরব, কেন নিরব জাতিসংঘ আর নিরাপত্তা পরিষদ? বরং উল্টা আজ যখন বাঙ্গালী জাতির মুক্তিযুদ্ধ সাফল্যের স্বর্ণতোরণের দ্বারপ্রান্তে, যখন মুক্তিযোদ্ধাদের প্রচণ্ড আক্রমণে জল্লাদ ইয়াহিয়ার ভাড়াটিয়া বাহিনীর মরণদশা, তখন টনক নড়িয়া উঠিয়াছে সাম্রাজ্যবাদী দস্যুদের। ইসলামাবাদের খুনি দোসরদের পরিত্রাণের জন্য শুরু হইয়াছে প্রাণপণ প্রচেষ্টা। বাংলাদেশে ইয়াহিয়া যা করিয়াছে, তার সেই হিংস্র বর্বরতা কারা ধৃষ্টতাপূর্ণ প্রচেষ্টারই শামিল। কারণ, বাংলাদেশের জনগণের কাছে শেখ মুজিব আর বাংলাদেশের স্বাধীনতা ও গণতন্ত্রের পার্থক্য নাই। তবু কেন আজ বৃহৎ শক্তিবর্গ ‘স্বাধীন দুনিয়ার নায়ক’ আর সুসভ্য গণতন্ত্রী বলিয়া পরিচিত পাশ্চাত্য দেশীয় শাসককুল একটিবারও ইয়াহিয়ার এই উন্মত্ত হিংস্রতার বিরুদ্ধে রুখিয়া দাঁড়াইতে পারিল না? অথচ বলা হইয়া থাকে, হিটলারের বিরুদ্ধে মিত্র পক্ষের দ্বিতীয় বিশ্বযুদ্ধে অবতীর্ণ হওয়ার উদ্দেশ্য গণতন্ত্র রক্ষা।

 সুতরাং এত দিন যে কথা বলিয়া আসিয়াছি উহাই আজ দিবালোকের মত সত্য হইয়া উঠিয়াছে। জঙ্গী ইয়াহিয়ার ক্ষয়িষ্ণু উপনিবেশবাদী দুঃশাসনের পতনোন্মুখ সৌধটি খাড়া রাখার উদ্দেশ্যেই মার্কিন যুক্তরাষ্ট্রসহ দেশ-দেশান্তরের গণবিরোধী শাসকচক্র চায় উপমহাদেশের এই যুদ্ধকে আন্তর্জাতিকীকরণের মাধ্যমে বাংলাদেশের মুক্তিযুদ্ধকে বানচাল করিয়া দিতে। জল্লাদ ইয়াহিয়া আর তার মুরুব্বীদের ধারণা জাতিসংঘ নিরাপত্তা পরিষদের আহবান অনুসারে ভারত ও পশ্চিম পাকিস্তানের যুদ্ধ বিরতি ঘটিলে শান্তি আলোচন টেবিলের দুই পার্শে বসিবে ভারত ও পশ্চিম পাকিস্তান। আর শৃংখলিতা দুঃখিনী বাংলা তার স্বাধীনতার স্বপ্ন, মুক্তির দুর্মর আকাঙ্ক্ষা বুকে লইয়া এক পার্শে পড়িয়া থাকিবে অনাদৃত-অবহেলিত, শেখ মুজিব থাকিবেন জল্লাদের জিন্দাখানায়। আর এই ভাবেই নির্মূল হইয়া যাইবে বঙ্গবন্ধুর কারামুক্ত আর জননী বাংলার শৃঙ্খল মোচন করিয়া গণতান্ত্রিক চেতনা সমৃদ্ধ রাষ্ট্র ব্যবস্থা, ধর্মনিরপেক্ষ শোষণবিহীন সমাজ আর সমাজতান্ত্রিক অর্থনীতি কায়েমের উদ্দেশ্যে পরিচালিত বঙ্গবন্ধুর আদর্শের পতাকাধারী বাঙ্গালী জাতির জীবনপণ মুক্তি সংগ্রাম।

 কিন্তু সাম্রাজ্যবাদী দস্যু আর ষড়যন্ত্রকারীর দল জানিয়া রাখুক, এ চক্রান্ত আমরা ব্যর্থ করিয়া দিবই। তারা জানিয়া রাখুক, আমরা একা নই- বাংলাদেশের সাড়ে ৭ কোটি মানুষ পার্শ্বে আছেন মহান ভারতের ৫৬ কোটি মানুষ- আর বিবেকবান বিশ্ববাসী। শেখ মুজিবের বাংলাদেশ আর গান্ধী-নেহেরু-নেতাজি-ইন্দিরার ভারত একযোগে হানাদার জল্লাদ বাহিনীর মোকাবেলা করিয়া যাইবে, দুশমনের মারণার্তির শেষ রেশটুকু নিঃশেষে বাতাসে মিলাইয়া যাওয়ার আগে আমাদের সমরাষ্ট্রর ধ্বনি এক মুহুর্তের জন্যও স্তব্ধ হইবেনা। বঙ্গবন্ধু শেখ মুজিবুর রহমানের কারামুক্তি, স্বাধীন বাংলার স্বীকৃতি আদায় আর সেই সঙ্গে মাতৃভূমির বুক হইতে শত্রুবাহিনীকে চিরতরে উৎখাতের আগে আমরা ক্ষান্ত হইবোনা।

 যারা আজ ভারত ও পশ্চিম পাকিস্তানের কাছে যুদ্ধবিরতির আহাজারি করিয়া ছাতি ফাটাইতেছে তারা জানিয়া রাখুক, উপমহাদশে জল্লাদ ইয়াহিয়া যে যুদ্ধের দাবানল ছড়াইয়াছে উহা যদি নির্ধারিত করিতে হয় সর্বাগ্রে বঙ্গবন্ধু শেখ মুজিবুর রহমানকে মুক্তি দিতে হইবে, স্বাধীন সার্বভৌম বাংলাদেশকে স্বীকৃতি দিতে হইবে, বাংলাদেশ হইতে সকল পশ্চিম পাকিস্তানি সৈন্য প্রত্যাহার করিতে হইবে এবং তারপর একযোগে বাংলাদেশ-ভারত ও পশ্চিম পাকিস্তানের কাছে যুদ্ধ বিরতির আহবান জানাইয়া প্রয়োজনবোধে শেখ মুজিব-ইন্দিরা গান্ধী-ইয়াহিয়া খানকে আলোচনা বৈঠকে মিলিত করার উদ্যোগ নিতে হইবে। ইহা ছাড়া আর কোন পথ নাই। 

সংবাদপত্রঃ বাংলার বাণী
তারিখঃ ৭ ডিসেম্বর,১৯৭১

                      রাজনৈতিক দিগন্তে 
                         যাত্রিক

 আজ মৃত্যুঞ্জয়ী ৭ই ডিসেম্বর। এক বৎসর আগে ঠিক এই দিনটিতেই অনুষ্ঠিত হইয়াছিল সেদিনের পাকিস্তানের ২৩ বছরের প্রথম সাধারণ নির্বাচন। আর রাষ্ট্রীয় ভাগ্য নির্ধারণের প্রশ্নে নিজেদের অবাধ মতামত পেশের সেই প্রথম সুযোগেই শেখ মুজিবের বাংলার মানুষ দ্ব্যর্থহীন কন্ঠে জানাইয়া দিয়াছিল চিরদিন কাহারো গোলাম হইয়া কলোনী হইয়া থাকার জন্য বাঙ্গালীর জন্ম হয় নাই। সেদিন বিশ্বের পার্লামেন্টারী রাজনীতির ইতিহাসে নজীর বিহীন নিঃশব্দ ব্যালটের বিপ্লবের মাধ্যমে শেখ মুজিবের বাংলাদেশ জানাইয়া দিয়াছিল বিদ্রোহী বঙ্গোপসাগরের প্রমত্ত হুঙ্কারে আমরাই আমাদের শাসন করিতে চাই- বাংলাকেই করিতে চাই বাংলার ভাগ্যবিধাতা। দ্ব্যর্থহীন ভাষায়, নিঃসঙ্কোচ আন্তরিকতায়, আর অন্তহীন ভালবাসা ও বিশ্বাসের সঙ্গে বাংলার মানুষ সেদিন নিজেদের ভাগ্য নিয়ন্ত্রণের ভার তুলিয়া দিয়াছিল বাংলার মুকুটহীন সম্রাট বঙ্গবন্ধু শেখ মুজিবুর রহমানের হাতে। এ রায় শুধুমাত্র একটি বিক্ষুব্ধ বিচ্ছিন্ন জনগোষ্ঠীর রায় ছিলনা- এ রায় ছিল সাড়ে ৭ কোটি বাঙ্গালীর বলিষ্ঠ রায়- সেদিনের পাকিস্তানের জাতীয় পরিষদের ৩১০টি আসনের মধ্যে আওয়ামী লীগ ১৬৭টি আসনে জয়লাভ করিয়া সমগ্র পাকিস্তানের সংখ্যাগরিষ্ঠ পার্লামেন্টারী দলের মর্যাদা এবং সমগ্র পাকিস্তান শাসনের অধিকার লাভ করে। এই নির্বাচনের মাধ্যমে সমগ্র বিশ্ববাসীর সামনে দুইটি সত্য দিবালোকের মত স্পষ্ট হইয়া যায়। প্রথমতঃ বাংলার মানুষ স্বাধিকার চায়- পশ্চিম পাকিস্তানী ঔপনিবেশিক দুঃশাসনের শৃঙ্খল চূর্ণ-বিচূর্ণ করিয়া নিজেরাই নিজেদের ভাগ্য-নিয়ন্ত্রণ করিতে চায়। আর ৭ডিসেম্বর এই সত্যকেই সগৌরব মহিমায় প্রতিষ্ঠিত করিয়া দেয় যে, একমাত্র শেখ মুজিবর রহমানেরই বাংলাদেশের এমনকি সমগ্র পাকিস্তানের পক্ষ হইয়া কথা বলার অধিকার রহিয়াছে।

 ২৪ বৎসর আগে পাকিস্তান নামক রাজনৈতিক জারজ সন্তানের সৃষ্টি হইবার পর একটি দিনের জন্যও সে দেশের মানুষ স্বাধীনতার আস্বাদ লাভ করিতে পারে নাই। দুই যুগ ধরিয়া পশ্চিম পাঞ্জাবী পুঁজিপতি, শিল্পপতি, কায়েমী স্বার্থবাদী ও শোষক ষড়যন্ত্রকারীদের অদৃশ্য সুতার টানে যারাই ক্ষমতার আসনে সমাসীন হইয়াছে আবার চিৎপটাং হইয়া পড়িয়াছে, তারা সকলেই ছিল এই উপনিবেশবাদী দুঃশাসনেরই নাট-বল্টু মাত্র। জনগণের সঙ্গে তাদের কোন যোগাযোগ ছিলনা- জনগণকে তারা না পারিয়াছে আপন করিতে, না পারিয়াছে জনমতের কাছে মাথা নত করিয়া তাদেরকেই সকল শক্তির উৎস ধরিয়া তাদের ইচ্ছানুসারে রাষ্ট্র শাসন করিতে। দুইযুগের ইতিহাস প্রমাণ করিয়াছে ১৯৪৭ সালের ১৪ই আগস্ট আমরা যা পাইয়াছিলাম তার নাম আর যাই হউক স্বাধীনতা নয়। বরং এই দিন স্বাধীনতার নামে শুধু গোলামীর জিঞ্জির বদল হইয়াছিল- ইংরেজদের বদলে আমরা আবদ্ধ হইয়াছিলাম পাঞ্জাবী উপনিবেশবাদের নির্মম শাসন ও শোষনের নিষ্ঠুর শৃঙ্খলে। এই শৃঙ্খলে বিশেষতঃ বাঙ্গালী জাতির জন্য ছিল বৃটিশ পরাধীনতার চাইতে ভয়াবহ। শেখ মুজিবুর রহমানই একদিন বলিয়াছিলেন, বৃটিশ সাম্রাজ্যবাদীরা ২০০ বৎসরে বাংলাদেশকে যতটা শোষন করিয়াছে, পশ্চিম পাকিস্তানীরা ২৩ বৎসরে তার চাইতে অনেক বেশি শোষণ করিয়াছে। ২৩ বৎসর ধরিয়া পশ্চিম পাকিস্তানী শাসক ও শোষকের দল শাসনের নামে, ব্যবসায়ের নামে, বাণিজ্যের নামে বাংলার শ্যামল মাটিকে ক্ষত-বিক্ষত করিয়াছে, কামড়াইয়া ছিঁড়িয়া খাবলাইয়া খাইয়াছে বাঙ্গালীর হাড়, মাংস, কলিজা। ২৩ বৎসরে নির্মম দস্যুর মত বল্গাহীন শোষন ও লুন্ঠনে সোনার বাংলাকে পরিণত করিয়াছে শ্মশানে, অন্তহীন দুঃখের ভাগাড়ে। বাঙ্গালী জাতির দুঃখ, বঞ্চনা ও দুর্ভোগ 


যত বাড়িয়াছে ততই তীব্রতর হইয়াছে তার দূর্জয় জাতীয়তাবাদী চেতনা। বাঙ্গালী জাতির এই জাতীয়তাবাদী চেতনা এবং নিজেই নিজের ভাগ্য নিয়ন্তা হওয়ার দূর্জয় বাসনা চরম রুপ লাভ করিয়াছে বিংশ শতাব্দীর অপরাজেয় জাতীয়তাবাদী গণশক্তির আত্মপ্রতিষ্ঠার দুর্বার সংগ্রামের নির্ভীক সিপাহসালার বঙ্গবন্ধু শেখ মুজিবুর রহমানের নেতৃত্বে। ছয় দফা কর্মসূচীর মাধ্যমে তিনি বাংলাদেশের স্বাধিকার চাহিয়াছিলেন। কিন্তু এই আপাতঃ লক্ষ্য স্বাধিকারের দাবীর অন্তরালে যে চূড়ান্ত লক্ষ্য নিহিত ছিল সে সম্পর্কেও তিনি জনগণের কাছে আভাস দিতে ভুল করেন নাই। ১৯৭০ সালের ৪ঠা জানুয়ারি তারই প্রতিষ্ঠিত ছাত্রলীগের প্রতিষ্ঠা বার্ষিকীতে বাংলার ছাত্র, যুবক, শ্রমিক জনতার উদ্দেশ্যে তিনি বলিয়াছেন, “ছয় দফা যদি মানিয়া না নেওয়া হয় তবে কয় দফা দিতে হইবে আমার জানা আছে। যখন দরকার হইবে আমিই বিপ্লবের ডাক দিব, তোমরা প্রস্তুত থাকিও।” ষড়যন্ত্রকারী এবং শাসককুল যে সহজে জনগণকেই রাষ্ট্রীয় ব্যবস্থার সকল শক্তির উৎস বলিয়া মানিয়া নিয়া তাদের ইচ্ছার কাছে নতি স্বীকার করিবেনা বঙ্গবন্ধু ইহা জানিতেন। আর জানিতেন বলিয়াই ভোট চাইতে গিয়াও তিনি জনগণের প্রতি সর্বাত্মক সংগ্রামের প্রস্তুতি গ্রহণের নির্দেশ দিয়াছেন। বাংলার মানুষের উদ্দেশ্যে তিনি বলিয়াছেন, “আমি তোমাদের কাছে দুইটি জিনিস চাইঃ একটি তোমাদের ভোট, আর একটি যখন আন্দোলনের ডাক দিব তখন সর্বশক্তি লইয়া দুশমনের মোকাবিলা করিবার ওয়াদা।” প্রলয়-বিধ্বস্ত দুর্ভাগা বাংলার উপকুলীয় এলাকা পরিদর্শন শেষে ঢাকা ফিরিয়া বঙ্গবন্ধু শেখ মুজিবুর রহমান ২৩শে নভেম্বর হোটেল শাহবাগে এক সাংবাদিক সম্মেলনে বক্তৃতা করেন। এই সম্মেলনে দেশ-বিদেশের দুইশোরও বেশী সাংবাদিক যোগদান করেন। এই সাংবাদিক সম্মেলনে বঙ্গবন্ধু বলেন, “আমরা নিয়মতান্ত্রিক পথেই লক্ষ্যে পৌঁছিতে চাই। নির্বাচন যদি হয় ভাল। আর যদি নির্বাচন না হয় সংগ্রামের মাধ্যমেই আমরা অধিকার আদায় করিব। প্রচণ্ড ঘূর্ণিঝড়ে উপকূলের যে দশ লক্ষ ভাইবোন প্রাণ হারাইয়াছে তাদের কাছে আমরা ঋণী। তাদের কাছে এই আমাদের দৃঢ় অঙ্গীকারঃ প্রয়োজনবোধে আরো দশ লক্ষ বাঙ্গালী শহীদ হইব। তবু আমরাই আমাদের দেশ শাসন করিব-বাংলাকেই করিয়া তুলিব বাংলার ভাগ্যবিধাতা!”

 এই পটভূমিতে গত বছর ৭ই ডিসেম্বর বাংলাদেশের মানুষ ভোটকেন্দ্রে গমণ করে। তাদের এই দিনের রায়- নিজেরাই নিজেদের শাসক হইবার রায়- বাংলাকেই বাংলার ভাগ্য নিয়ন্তা করার রায়। আর এই রায় নিঃসন্দেহে দেশের রাজনীতির ইতিহাসে এক নব দিগন্তের সূচনা করিয়াছে। আজিকার মুক্তিযুদ্ধের যৌক্তিকতা এবং বৈধতা সপ্রমাণেও তাই ৭ই ডিসেম্বরের রায়ের ভূমিকা অপরিসীম, অনস্বীকার্য। ৭ই ডিসেম্বরের সেই রায় পশ্চিম পাকিস্তানের শাসক-শোষকের দল মানিয়া নেয় নাই। কিন্তু বাংলার মানুষও শক্তির দাপটের কাছে মাথা নত করে নাই-নীরবে বরদাস্ত করে নাই বাঙ্গালী জাতির আশা-আকাঙ্খার উপর জল্লাদের হামলা।

 স্বাধীন সার্বভৌম বাংলাদেশের জন্ম ২৬শে মার্চ। মাত্র আট মাস আগে বাঙ্গালী জাতি বঙ্গবন্ধুর ডাকে স্বাধীনতার পতাকা আর সমরাস্ত্র হাতে পশ্চিম পাকিস্তানী শাসকচক্রের বিরুদ্ধে রুখিয়া দাঁড়াইয়াছে। এই আট মাসে ২৫শে মার্চের কালো রাত্রির হিংস্র জল্লাদী ছোবল, মানবেতিহাসের নজিরবিহীন বিভৎস নারকীয় গণহত্যাযজ্ঞ, হানাদার বর্বর ডালকুত্তা বাহিনীর পাশবিক নারী ধর্ষণ, লুটতরাজ, অগ্নিসংযোগ আর নির্যাতনের নীল সমুদ্র পাড়ি দিয়া, আকস্মিক আঘাতের প্রাথমিক বিপর্যয় কাটাইয়া, স্বাধীনতার দুর্গম বিসর্পিল পথের প্রান্তে প্রান্তে শাঠ্য ষড়যন্ত্র বাধাবিপত্তির মরণ ফাঁদ এড়াইয়া আপোষহীন সংকল্পে সামনে আগাইয়া পাল্টা আঘাত হানিতে অনেকটা সময় কাতিয়া গিয়াছে বাঙ্গালী জাতির। কিন্তু কর্তব্যে অবহেলা আর এতটুকু কালক্ষেপণও তারা করে নাই। হাজার প্রতিকূলতার মধ্যেও স্বাধীনতার স্বর্গতোরণের নির্দিষ্ট পথে আগাইয়া চলিয়াছে বাংলার মানুষ অপ্রতিহত বেগে। বুকে বুকে হানাদার দুশমনের উপর নির্মম প্রতিশোধ গ্রহণের লেলিহান চিতাগ্নি, অন্তরে অন্তরে স্বাধীনতার দুর্মর স্বপ্নের বন্যা, আর বাংলার মুক্তি সেনাদের চোখের সামনে উজ্জ্বল শিখায় জ্বলিয়াছে মহান নেতা বঙ্গবন্ধুর আদর্শের প্রদীপ্ত আলোকমালা। সেই আলোতেই পথ দেখিয়া তারা অবিচল দৃঢ়তায় শত্রুবাহিনীকে কচুকাটা করিতে করিতে আজ আসিয়া দাঁড়াইয়াছে সুনিশ্চিত সোনালী সূর্যের আলোর রাজত্বে। এবার চরম আঘাত হানিবার পালা। বাংলাদেশের দিকে দিকে দুঃসাহসী মুক্তিযোদ্ধারা এক যোগে দুশমনের উপর


 প্রচণ্ড আঘাত হানিয়া চলিয়াছে- সর্বত্রই তাদের জয় জয় কার। বাংলার দশ-দিগন্তে আজ স্বাধীন বাংলার জয় জয়ন্তীর তূর্যনাদ। এই সাফল্যের তুলনা নাই। পৃথিবীর কোন দেশেই কোন কালে মাত্র আট মাসের মধ্যে একটি জাতির মুক্তিযুদ্ধের এমন উল্লেখযোগ্য সাফল্যের আর কোন নজির নাই।

 শুধু তাই নয়, নতুন ইতিহাস সৃষ্টি করিয়া চলিয়াছে বাঙ্গালী জাতি। গত বছর ডিসেম্বর মাসের নির্বাচনে নিঃশব্দ ব্যালটের বিপ্লবের মাধ্যমে বাঙ্গালী জাতি সৃষ্টি করিয়াছিল বিশ্বের পার্লামেন্টারী রাজনীতির ইতিহাসে এক নজিরবিহীন রেকর্ড। কিন্তু সেদিনের পাকিস্তানের গণবিরোধী স্বৈরাচারী রাজশক্তি বাংলার মানুষের সেই নিরস্ত্র বিপ্লবের রায়কে সহজ ভাবে মানিয়া নেয় নাই। জঙ্গীচক্র যে বাঙ্গালীর আশা-আকাঙ্খার কাছে নতি স্বীকার করিবেনা, একথা অজানা ছিল না বাংলার নেতা ও জনতার কাছে, তাই নীরবে-নিভৃতে চলিয়াছে শক্তি দিয়া শক্তির মোকাবিলা করার প্রস্তুতি। যখন সময় আসিয়াছে সাড়ে ৭ কোটি বাঙ্গালীর বিক্ষুব্ধ কন্ঠস্বরকে নিজের কন্ঠে তুলিয়া নিয়া প্রমত্ত হুঙ্কারে গর্জিয়া উঠিয়াছেন বাংলার মুকুটহীন সম্রাট বঙ্গবন্ধু শেখ মুজিবুর রহমানঃ ‘বাংলাদেশ স্বাধীন। শত্রু আমাদের আক্রমণ করিয়াছে। সজোরে পাল্টা আঘাত হানো।’ বঙ্গবন্ধুর বজ্রকন্ঠ নির্দেশ বাতাসে মিলাইয়া যাওয়ার আগেই হাতে অস্ত্র তুলিয়া নিয়াছে বাংলার মানুষ। প্রচণ্ড পাল্টা আক্রমণের প্রবল তরঙ্গাঘাতে ৭২ ঘন্টায় বাঙ্গালী জাতি নির্মূল করার জল্লাদী খোয়াব ভাঙ্গিয়া খান খান করিয়া দিয়া শেখ মুজিবের অনুসারীরা মুগ্ধবিস্মিত বিশ্ববাসীকে দেখাইয়া দিয়াছে শুধু ব্যালটেরই নয়-বাঙ্গালীর বুলেটেরও জোর কত বেশী। গত বছরের সাতই ডিসেম্বর আর এবারের সাতই ডিসেম্বর একই সগর্ব সগর্বে পতাকা উর্ধ্ব তুলিয়া ধরিয়াছে। একটি ঐক্যবদ্ধ জাতির ইচ্ছাকে, আশা-আকাঙ্খাকে দাবাইয়া দেওয়ার শক্তি কাহারও নাই-কেহই পারেনা একটি জাতির স্বাধীনতার স্বপ্ন বানচাল করিয়া দিতে। ৭ই ডিসেম্বর তাই মৃত্যুঞ্জয়ী।

সংবাদপত্রঃ বাংলার বাণী মুজিবনগরঃ ১৫শ সংখ্যা
তারিখঃ ৭ ডিসেম্বর, ১৯৭১ 
                              চিঠিপত্রের জবাবে
                                 আজাদ
আনোয়ারা বেগম
বনগাঁ।
প্রঃ-  সাত মাস হইল দেশান্তরী হইয়াছি। কবে আবার দেশে ফিরিতে পারিব?
উঃ-  উতলা হইবেন না বোন। আপনাদের অগণিত সন্তান, অগণিত ভাই মাতৃভূমিকে শত্রু মুক্ত করিয়া আপনাদের ঘরে ফিরাইয়া আনার জন্য জীবনপণ যুদ্ধে নিয়োজিত। এই যুদ্ধের চূড়ান্ত বিজয় ত্বরান্বিত করার জন্য চেষ্টা ও সাধনার শেষ নাই। সুদিন যখন আসিবে, নিশ্চয়ই আপনারা ঘরে ফিরিতে পারিবেন- দুইদিন আগেই হউক আর পরেই হউক।

মাসুদ হোসেন
টাঙ্গাইল।
প্রঃ- বলিতে পারেন এই যুদ্ধ কবে থামিবে?
উঃ- যেদিন স্বাধীন বাংলার জনক বঙ্গবন্ধু শেখ মুজিবুর রহমান আমাদের মধ্যে ফিরিয়া আসিবেন, যেদিন বাংলাদেশ হানাদার দুশমনের কবল মুক্ত হইবে।

অনিরুদ্ধ
বর্ধমান।
প্রঃ-  বঙ্গবন্ধু শেখ মুজিবুর রহমানের রাজনৈতিক মূলমন্ত্র এবং আদর্শ কি? 
উঃ-  স্বাধীনতা, গণতন্ত্র, সমাজতন্ত্র, ধর্মনিরপেক্ষ শোষণবিহীন সমাজ এবং জাতীয়তাবাদী চেতনা।

সাহাদত হোসেন 
কালিগঞ্জ।
প্রঃ-  বঙ্গবন্ধুর ডাকে আমরা স্বধীনতার যুদ্ধ করিতেছি। স্বাধীনতা অর্জনের পর আমাদের কি কর্তব্য?
উঃ- সে দায়িত্ব আরও কঠিন। মাতৃভূমি শত্রুমুক্ত হইবার পর মুহুর্তেই অধিকতর নিষ্ঠা ও আন্তরিকতা লইয়া শান্তি শৃঙ্খলা পুনরুদ্ধার, সামাজিক পুনর্গঠন এবং বঙ্গবন্ধুর রাজনৈতিক ও অর্থনৈতিক আদর্শ বাস্তবায়নের কাজে আত্মনিয়োগ করিতে হইবে।

সালামতউল্লা
ফরিদপুর।
প্রঃ-  যে স্বাধীনতার জন্য আমরা যুদ্ধ করিতেছি, এই স্বাধীনতা হইবে কাহার জন্য?




উঃ- সকলের জন্য। স্বাধীনতার সুবর্ণ ফসল সকলের দ্বারে পৌঁছাইয়া দেওয়ার সংগ্রামই অধিকতর কঠিন স্বাধীনতার সংগ্রাম।

আব্দুল করিম
বনগাঁ।
প্রঃ-  মার্কিন যুক্তরাষ্ট্র ভারতে অস্ত্র সরবরাহ বন্ধ করিয়া দিল কেন?
উঃ-  নিক্সনের ল্যাঙ্গট জল্লাদ ইয়াহিয়াকে মদদ দেওয়ার উদ্দেশ্যে। যুক্তরাষ্ট্রের বিশ্বাস, ভারতের অস্ত্র সরবরাহ বন্ধ হইলে ভারত পাকিস্তানের কাছে কাবু হইয়া পড়িবে। আর এইভাবেই ভারতকে নাজেহাল করা যাইবে। ভারতের ‘অপরাধ’ সম্ভবতঃ এই যে, ভারত বাংলাদেশের মুক্তিযুদ্ধকে সমর্থন করে। 

অঞ্জনা রায়
কলিকাতা।
প্রঃ-  বঙ্গবন্ধু শেখ মুজিবুর রহমান মার্চ মাসে বাংলাদেশের স্বাধীনতা ঘোষণা করিয়াছেন। কিন্তু এই ব্যাপারে তিনি কি আগে কোন আভাস দিয়াছিলেন?
উঃ- বাঙ্গালী জাতির দাবী আদায়ের জন্য যে সংগ্রাম করার প্রয়োজনীয়তা দেখা দিতে পারে, সে আভাস তিনি জাতিকে সব সময়েই দিয়াছেন। নির্বাচনী প্রচার সভাগুলিতেও তিনি জনগণের কাছে সমস্ত পরিস্থিতি ব্যাখ্যা করিয়া দুইটি জিনিস চাহিয়াছেন; একটি ভোট আরেকটি আপোষহীন সংগ্রামের ওয়াদা। তিনি বলিয়াছেন নির্বাচনী রায়ের মাধ্যমে বিশ্ববাসীকে দেখাইতে হইবে আমরা কি চাই। আর আমাদের আশা-আকাঙ্খা এবং আত্মপ্রতিষ্ঠার প্রচেষ্টা যদি বানচাল করিয়া দেওয়ার চেষ্টা চলে একযোগে শত্রুর বিরুদ্ধে রুখিয়া দাঁড়াইতে হইবে। সুতরাং আমাকে শুধু ভোট দিলেই চলিবে না। যখন সংগ্রামের ডাক দিব, তখন সর্বাত্মক সংগ্রামের জন্য প্রস্তুত থাকিতে হইবে।

১৯৭০ সালের ৪ঠা জানুয়ারি ছাত্রলীগের প্রতিষ্ঠা বার্ষিকী অনুষ্ঠানে প্রধান অতিথির ভাষণ দান কালে ছাত্রলীগের প্রতিষ্ঠাতা বঙ্গবন্ধু শেখ মুজিব বলিয়াছিলেন, ‘ছয়দফা’ যদি মানিয়া লওয়া না হয় তখন কয় দফা দিতে হইবে সে আমি জানি। সময় যখন আসিবে, আমি বিপ্লবের ডাক দিব। প্রস্তুত থাকিও। উপকূলীয় প্রলয় বিধ্বস্ত এলাকা সফর শেষে ২৩শে নভেম্বর ঢাকার হোটেল শাহবাগে ২ শতাধিক দেশী-বিদেশী সাংবাদিকের এক সমাবেশে বঙ্গবন্ধু দ্ব্যর্থহীন কন্ঠে ঘোষণা করেন নিয়মতান্ত্রিক পথে আমাদের অধিকার আদায়ের প্রয়াস যদি বানচাল করিয়া দেওয়া হয় বিশ্ববাসী আর ষড়যন্ত্রকারী শাসক-শোষকেরা জানিয়া রাখুক সংগ্রামের মাধ্যমেই আমরা উহা আদায় করিব। যে দশ লক্ষ মানুষ দূর্ভাগা বাংলার উপকূলে প্রলয় রাত্রির হিংস্র ছোবলে প্রাণ হারাইয়াছে, তাদের আত্মার প্রতি আমাদের ইহাই দৃঢ় অঙ্গীকার। প্রয়োজনবোধে আরও দশ লক্ষ লোক শহীদ হইব। কিন্তু তবু আমরাই আমাদের শাসন করিব, বাংলাকেই করিয়া তুলিব বাংলার ভাগ্যবিধাতা।

তরিকুল আলম
বসিরহাট।
প্রঃ-  বাংলাদেশ সম্পূর্ণভাবে শত্রুমুক্ত হইবার পর কারা স্বাধীন বাংলার শাসনতন্ত্র প্রণয়ণ করিবেন?
উঃ- বঙ্গবন্ধু শেখ মুজিবুর রহমান এবং তাহার যে সব অনুসারী নির্বাচিত গণপ্রতিনিধিরা মহান মর্যাদা রক্ষা করিয়া বাংলাদেশের মুক্তিযুদ্ধ চালাইয়া যাইতেছে। 



শফিকুল আলম 
বসিরহাট।
প্রঃ- যে সামান্য কয়েকজন আওয়ামী লীগ দলীয় পরিষদ সদস্য বিশ্বাসঘাতকতা করিয়া শত্রুর সঙ্গে হাত মিলাইয়াছে স্বাধীন বাংলায় তাদের স্থান হইবে কোথায়?
উঃ- কবরে। ৩রা জানুয়ারী ঢাকার রেসকোর্স ময়দানে নির্বাচিত গণপ্রতিনিধিদের শপথ গ্রহণ অনুষ্ঠানে বঙ্গবন্ধু শেখ মুজিবুর রহমানই জনগণের প্রতি সুস্পষ্ট নির্দেশ প্রদান করিয়াছেন। নির্বাচিত সদস্যদের যদি কেউ দেশ ও দেশবাসীর সঙ্গে বেঈমানী করে তাকে জ্যান্ত কবর দিয়া দিও।

সেলিনা আখতার
সিলেট।
প্রঃ- বিদেশে শাসন ক্ষমতায় অধিষ্ঠিত ব্যক্তিদের মধ্যে বাংলাদেশের জনগণের সব চাইতে বড় বন্ধু এবং সব চাইতে বড় দুশমন কে?
উঃ- সব চাইতে বড় বন্ধু ভারতের প্রধানমন্ত্রী শ্রীমতি ইন্দিরা গান্ধী আর সব চাইতে বড় দুশমন মার্কিন যুক্তরাষ্ট্রের প্রেসিডেন্ট নিক্সন।

আতাহার আলী
কুষ্টিয়া।
প্রঃ- আমি একজন ছোট দোকানদার। বাংলাদেশ স্বাধীন হইলে কি আমার ভাগ্য পরিবর্তিত হইবে?
উঃ- বাঙ্গালী জাতির ভাগ্য তো সুখে দুঃখে একই সূত্রে গাঁথা। সুতরাং আপনার একার ভাগ্য পরিবর্তনের প্রশ্ন তো অবান্তর। সামগ্রিকভাবে জাতির ভাগ্য পরিবর্তনের জন্যই তো এত রক্তপাত, এত ত্যাগ তিতিক্ষা- এই স্বাধীনতার সংগ্রাম। 

জনৈক মুক্তিযোদ্ধা
ফরিদপুর।
প্রঃ- হাজার হাজার বাঙ্গালী যখন অস্ত্র লইয়া শত্রুর সঙ্গে যুদ্ধ করিতেছে, তখন আপনারা রণাঙ্গন হইতে দূরে নিরাপদ আশ্রয়ে বসিয়া কাপুরুষের মত কলমবাজি করিতেছেন। লজ্জা করেনা আপনাদের?
উঃ- না। আপনাদের মত আমাদের যে সব বীর ভাই বন্ধু জীবনের ঝুঁকি লইয়া রণাঙ্গনে শত্রুর মোকাবিলা করিতেছেন তাদের অবদানের কোন তুলনা নাই। তবে একটা কথা, কলমবাজি করিতেছি ব্যবসায়ীক স্বার্থে নয়- দেশ ও নেতার আদর্শের বাণী প্রচারের প্রয়োজনে। মহান নেতা বঙ্গবন্ধু শেখ মুজিবুর রহমানের কারামুক্তি এবং জননী বাংলার শৃঙ্খল মোচনের সাধারণ লক্ষ্য অর্জনের উদ্দেশ্যেই আপনারা যেমন সমরাস্ত্রের সাহায্যে যুদ্ধ করিতেছেন, আমরা কলমের সাহায্যে লড়াই করিতেছি। আপনারা এবং আমরা একই যুদ্ধের দুই পৃথক ফ্রন্টের সৈনিক। একই ‘হাইকমান্ডের’ নির্দেশ অনুযায়ী যুদ্ধের প্রয়োজনেই আপনারা রণাঙ্গনে, আমরা পত্রিকা অফিসে। একই সংগঠনের আমরা সদস্য। আমাদের মধ্যে এ ধরণের ভুল বুঝাবুঝির অবকাশ না থাকাই কি সমীচীন নয়?

শ্রীকৃষ্ণ
বাগদা।
প্রঃ- ভুট্টো এখন কি করিতেছে?
উঃ- পাকিস্তানের প্রধানমন্ত্রী হওয়ার খায়েশ তার চুরমার হইয়া গিয়াছে। তাই বাংলাদেশের আশা ছাড়িয়া ‘নতুন পাকিস্তান’ গঠনের চেষ্টা-তদ্বিরে ব্যস্ত। আরেকটা ডিউটি আছে তার। ইয়াহিয়ার জুতা পালিশ করা।
.
.


রাশেদুজ্জামান রণ 

সংবাদপত্রঃ নতুন বাংলা ১ম বর্ষঃ ৫ম সংখ্যা
তারিখঃ ১৬ সেপ্টেম্বর, ১৯৭১
[* নতুন বাংলা। বাংলাদেশ ন্যাশনাল আওয়ামী পার্টির সাপ্তাহিক মুখপাত্র। বাংলাদেশ ন্যাশনাল আওয়ামী পার্টি(সভাপতিঃ অধ্যাপক মোজাফফর আহমদ) কর্তৃক বাংলাদেশ হতে মুদ্রিত ও প্রকাশিত।] 
সম্পাদকীয়


                           এই যুক্ত কর্মদ্যোগকে 
                      সংগ্রামের সকল স্তরে ছড়াইয়া দিন 

 যুদ্ধকালীন অবস্থায় বাংলাদেশ সরকারকে প্রয়োজনীয় পরামর্শ দানের জন্য বাংলাদেশের স্বাধীনতা সংগ্রামে অংশ গ্রহণকারী দলগুলির এক বৈঠকে একটি সর্বদলীয় উপদেষ্টা কমিটি গঠন করা হইয়াছে। আওয়ামী লীগ, ন্যাপ, কমিউনিস্ট পার্টি, মওলানা ভাসানি পরিচালিত ন্যাপ, জাতীয় কংগ্রেসের এই যৌথ উদ্যোগকে বাংলাদেশের সংগ্রামী জনগণ অভিনন্দন জানাইবে। সাধারণ শত্রুর বিরুদ্ধে সংগ্রামের ঐক্যবদ্ধ ফ্রন্ট গঠন ব্যতীত সাফল্য অর্জন দুরূহ। বিশেষতঃ যেখানে আমাদের একটি সুশিক্ষিত ও আধুনিক অস্ত্র-সজ্জিত নিয়মিত সেনাবাহিনীর মোকাবেলা করিতে হইতেছে। যেখানে লক্ষ্য এক সেখানে পৃথক পৃথকভাবে শত্রুর বিরুদ্ধে লড়াই পরিচালনা সময় ও শক্তির অপচয়। শত্রুকে বিভিন্ন ফ্রন্টে পর্যুদস্ত করার জন্য সমস্ত জাতির সহযোগিতা সকল দলের ঐক্যবদ্ধ কর্মদ্যোগের মধ্যে প্রতিফলিত হইবে, স্বাভাবিকভাবেই দেশবাসী ইহা আশা করিয়াছে। বিভিন্ন দলের নেতৃবৃন্দ সমন্বয়ে গঠিত ৮ সদস্য বিশিষ্ট উপদেষ্টা কমিটি তাহাদের সেই আশা পুরা করিতে সক্ষম হইবে বলিয়া আমরা ধরিয়া লইতে পারি।  

 সংগ্রামী দেশবাসী ও বিভিন্ন দলের সাধারণ কর্মীগণ এইভাবে ঐক্যবদ্ধ সংগ্রামে শামিল হইলেও প্রায় ছয় মাস যাবৎ শত্রুর বিরুদ্ধে সশস্ত্র সংগ্রামে লিপ্ত দলগুলি যার যার নিজস্ব পরিকল্পনা লইয়া শত্রুর বিরুদ্ধে সাধ্যমত লড়াই করিতেছিল। সুনিশ্চিতভাবে বলা চলে সাধারন শত্রুর বিরুদ্ধে চূড়ান্ত সংগ্রামে আপন আপন পথে চলার নজীর দেশবাসী খুব ভাল চোখে দেখিতে পারেনা। কারণ, সংগ্রামে জয়ের পথ ইহাতে অহেতুক জটিল ও দীর্ঘ হয়। পারস্পরিক সহযোগিতার স্থলে দেখা দেয় ভুল বুঝাবুঝি।

 শত্রুর বিরুদ্ধে ঐক্যবদ্ধ ফ্রন্ট গঠনের কতিপয় পন্থা রহিয়াছে। দ্বিতীয় মহাযুদ্ধের সময় দেখা গিয়াছে যে, বৃটেনের রক্ষণশীল মন্ত্রীসভায় শ্রমিকদলীয় সদস্যদের গ্রহণ করা হইয়াছে। এইভাবে সরকার গঠনের ক্ষেত্রে সকল মতের প্রতিনিধিস্থানীয় দলকে গ্রহণ করিয়া সাধারণভাবে নাজীবাদের বিরুদ্ধে তাহারা ঐক্যবদ্ধ সংগ্রাম চালাইয়াছে। মন্ত্রীসভায় বিভিন্ন দলকে গ্রহণ করিয়া মুক্তফ্রন্ট গঠন করা যাইতে পারে। দ্বিতীয় পন্থা হইল ঐক্যবদ্ধ জাতীয় মুক্তফ্রন্ট গঠন। ভিয়েতনাম, প্যালেস্টাইন প্রভৃতি কোন সাম্রাজ্যবাদের সমর্থনপুষ্ট ও সাহায্যপ্রাপ্ত চরম প্রতিক্রিয়াশীল সরকারের বিরুদ্ধে সংগ্রামরত বিভিন্ন দলের নেতৃবৃন্দ সমন্বয়ে এই রকম যুক্তফ্রন্ট গঠন করা হয়। এই ধরণের যুক্তফ্রন্ট শত্রুর বিরুদ্ধে যুদ্ধ পরিচালনা হইতে মুক্ত এলাকায় শাসন ব্যবস্থা প্রভৃতি সংগ্রামের সকল স্তরে একটি সর্বোচ্চ পরিষদ হিসাবে কাজ করে। ইহার অধীনে যুদ্ধ পরিচালনার জন্য থাকে সমর পরিষদ এবং মন্ত্রী পরিষদ। 

 ইহা ছাড়া তৃতীয় একটি পন্থা রহিয়াছে। বিভিন্ন দলের কর্ম পন্থার মধ্যে সমন্বয় সাধন এবং কিভাবে শত্রুর বিরুদ্ধে অগ্রসর হইতে হইবে সে সম্পর্কে পরামর্শ দানের জন্য উপদেষ্টা কমিটি বা পরিষদ গঠন। উপদেষ্টা কমিটি গঠনের প্রকৃতি ও উদ্দেশ্য হইতে স্থির করা হয় যে উহা মন্ত্রীসভার অধীনে শুধুমাত্র সময়ে সময়ে পরামর্শ দিবে, না ইহা মন্ত্রীসভার সিদ্ধান্ত গ্রহণের ক্ষেত্রে উল্লেখযোগ্য ভূমিকা পালন করিবে। কখনও কখনও এই ধরণের উপদেষ্টা কমিটি মন্ত্রীসভার অধীন হইয়া পড়ে আবার কখনও ইহা মন্ত্রীসভার সমান্তরাল ক্ষমতার অধিকারী হইয়া মন্ত্রীসভার সিদ্ধান্তকে গুরত্বপূর্ণভাবে প্রভাবিত করে। উপরন্ত অনেক ক্ষেত্রে উপদেষ্টা কমিটি গঠন করিয়া সরকার জনসাধারণের দাবী দাওয়া বিবেচনার নামে একটি রক্ষাবর্ম সৃষ্টি করে। অতীতে আমাদের দেশে প্রশাসনের ক্ষেত্রে এ ধরণের বহু অধ্যায় সংযোজিত হইয়াছে। কিন্তু কার্যকালে এই সব কমিটির তৎপরতা কাগজপত্রে সীমাবদ্ধ ছিল। 

 যুদ্ধকালীন অবস্থায় বাংলাদেশ সরকারকে পরামর্শ দানের জন্য এই সর্বদলীয় উপদেষ্টা কমিটির গুরুত্ব অনেক। প্রথমতঃ শত্রুকে আঘাত হানার ক্ষেত্রে কার্যকরভাবে সকল দলের মধ্যে সহযোগিতার পথ উন্মুক্ত হইয়াছে। দ্বিতীয়তঃ বিভিন্ন দলের কর্মপ্রচেষ্টা ক্ষুদ্র অথবা বৃহৎ যাই হউক না কেন- ভিন্ন ভিন্ন খাতে প্রবাহিত হইয়াছে। লক্ষ্য এক হওয়া সত্ত্বেও এই প্রবাহগুলিকে তুলনা করা চলে নদীর সাথে। ছোট বড় সকল নদীই সমুদ্রে মিলায়। কিন্তু প্রবাহগুলিকে একটি প্রকাণ্ড খাতে পরিচালিত করিলে উহাতে সর্বপেক্ষা বেশী বেগের সঞ্চার হয়। বিভিন্ন দলের আওতায় মুক্তিযোদ্ধাদের বিভিন্ন সংগ্রামকে একটি সুষ্ঠু পরিকল্পনামাফিক ঐক্যবদ্ধ পথে পরিচালনা করিলে উহা হইতে সর্বাধিক ফল পাওয়া যায়। তৃতীয়তঃ এই উপদেষ্টা কমিটিতে যে নেতৃবৃন্দ রহিয়াছেন তাহাদের পশ্চাতে রহিয়াছে দীর্ঘদিনের সংগ্রামী ঐতিহ্য। পরাধীন আমলে বৃটিশ সাম্রাজ্যবাদীবিরোধী সংগ্রামে এবং পাকিস্তান প্রতিষ্ঠার পর স্বৈরাচারী সরকারের বিরোধী সংগ্রামের অগ্নিপরীক্ষায় ইহারা সকলেই উত্তীর্ণ সৈনিক। সুতরাং অতীতের প্রথম সারির সৈনিকগণ আমাদের এই মুক্তিযুদ্ধকে ঐক্যবদ্ধভাবে পরিচালনা করিলে জনগণের মনে অভূতপূর্ব উৎসাহ উদ্দীপনার সঞ্চার হইবে ইহা বলাই বাহুল্য।

 এই উপদেষ্টা কমিটির নিকট হইতে আমরা এমন কর্মপন্থা আশা করিব যে, যুদ্ধ প্রচেষ্টার সমস্ত ক্ষেত্র হইতে রণক্ষেত্র পর্যন্ত এই ঐক্যের বিশাল বলিষ্ঠ কার্যক্রম সক্রিয় থাকে।

 রণক্ষেত্রে ও প্রচারণা যুদ্ধে শত্রুর মোকাবেলার জন্য এই শক্তি পদক্ষেপের ফল ইতিমধ্যেই ফলিতেছে। অধিকৃত বাংলাদেশের পুতুল গভর্ণর ডাঃ মালিক কর্তার ইচ্ছায় প্রতিধ্বনি করিয়া আওয়ামী লীগ নেতাদের সহিত আলোচনার ইচ্ছা প্রকাশ করিয়াছেন। শত্রু এই ঐক্যবদ্ধ শক্তির ভয়ে এমনই বেসামাল হইয়া পড়িয়াছে তাহারা এখন প্রলাপ বকিতেছে। শেখ মুজিবুর রহমানকে মুক্তিদানের জন্য বিশ্বব্যাপী দাবী সম্পর্কে নিশ্চুপ থাকিয়া আওয়ামী লীগের সহিত আলোচনার ইচ্ছা প্রকাশের মত নির্বোধ পুনরুক্তি করিতেছে।

  শত্রুর বিরুদ্ধে আমরা সাড়ে সাত কোটি বাঙ্গালী এক সার্বিক যুদ্ধে রত। এই সার্বিক যুদ্ধে সর্বক্ষেত্রে সমন্বয় সাধনের জন্য সংগ্রামী সকল দল মতকে আরো ঘনিষ্ঠ সহযোগিতার পথে অগ্রসর হইতে হইবে। এই উপদেষ্টা কমিটি আমাদের সংগ্রামী ঐক্যের প্রতীক। ইহাকে সংগ্রামের সকল স্তরে যুক্ত কর্মদ্যোগের মধ্যে ছড়াইয়া দিতে হইবে। সংগ্রাম পরিচালনার সকল স্তরে কীভাবে সুষ্টু সমন্বয় সাধন করা যায় তাহা ছাড়াও ঐক্যবদ্ধ নেতৃত্বের অধীনে সকল সংগ্রামী এই শরিক দলগুলিকে আরও তৎপর করিতে হইবে, ইহাদের মধ্যেকার সম্পর্ককে আরও ঘনিষ্ঠ করিতে হইবে।

                        ........................

সংবাদপত্রঃ নতুন বাংলা 
তারিখঃ ১৬ সেপ্টেম্বর, ১৯৭১
      
                        আপোষ নয়, পূর্ণ স্বাধীনতা
                 পাঁচ পার্টির যুক্ত কমিটি গঠন ও যুক্ত ঘোষণা
                         (বিশেষ প্রতিনিধি)

 বাংলাদেশের স্বাধীনতা সংগ্রাম পরিচালনার ব্যাপারে বাংলাদেশ সরকারকে উপদেশ প্রদানের জন্য বাংলাদেশের পাঁচটি রাজনৈতিক দলকে লইয়া একটি উপদেষ্টা (কনসালটেটিভ) পরিষদ গঠিত হইয়াছে। এই রাজনৈতিক দলগুলি হইতেছে আওয়ামী লীগ, বাংলাদেশ ন্যাশনাল আওয়ামী পার্টি, ভাসানী পন্থি ন্যাপ, বাংলাদেশ কমিউনিস্ট পার্টি ও বাংলাদেশ ন্যাশনাল কংগ্রেস।

 গত বুধবার মুজিবনগরে অনুষ্ঠিত ঐ পাঁচটি রাজনৈতিক দলের শীর্ষ স্থানীয় নেতৃবৃন্দের এক যুক্ত বৈঠকে উপরোক্ত উপদেষ্টা পরিষদ গঠিত হয়। বৈঠকে গৃহীত এক প্রস্তাবে ঘোষণা করা হয় যে, বাংলাদেশের স্বাধীনতার প্রশ্নে কোন আপোষ হইবেনা- পূর্ণ স্বাধীনতা অর্জন না হওয়া পর্যন্ত সংগ্রাম অব্যাহত থাকিবে। বৈঠকে উপস্থিত ছিলেন আওয়ামী লীগের পক্ষে প্রধানমন্ত্রী জনাব তাজউদ্দীন আহমদ, পররাষ্ট্রমন্ত্রী জনাব খোন্দকার মোশতাক আহমদ, জনাব মনসুর আলী, জনাব কামরুজ্জামান, জনাব আব্দুস সামাদ, বাংলাদেশ ন্যাশনাল আওয়ামী পার্টির পক্ষে অধ্যাপক মোজাফফর আহমদ, ভাসানী পন্থী ন্যাপের পক্ষে মওলানা আব্দুল হামিদ খান ভাসানী, বাংলাদেশ কমিউনিস্ট পার্টির পক্ষে শ্রী মণি সিং এবং বাংলাদেশ ন্যাশনাল কংগ্রেসের পক্ষে শ্রী মনোরঞ্জন ধর।

  যেই উপদেষ্টা পরিষদটি গঠিত হইয়াছে, উহার সদস্যসংখ্যা ৮জন। এই সদস্যবৃন্দ হইতেছেনঃ মওলানা আব্দুল হামিদ খান ভাসানী(ভাসানী পন্থী ন্যাপ), শ্রী মণি সিং(বাংলাদেশ কমিউনিস্ট পার্টি), শ্রী মনোরঞ্জন ধর(বাংলাদেশ ন্যাশনাল কংগ্রেস), অধ্যাপক মোজাফফর আহমদ(বাংলাদেশ ন্যাশনাল আওয়ামী পার্টি), বাংলাদেশ সরকারের পক্ষে প্রধানমন্ত্রী জনাব তাজউদ্দীন আহমদ, পররাষ্ট্রমন্ত্রী জনাব খোন্দকার মোশতাক আহমদ। পরিষদে আওয়ামী লীগের পক্ষে দুইজন সদস্য থাকিবেন। তাঁহাদের নাম পরে জানান হইবে।

  পরিষদের বৈঠক পরিচালনা করিবেন প্রধানমন্ত্রী জনাব তাজউদ্দীন আহমদ। পরবর্তী বৈঠক খুব শ্রীঘ্রই অনুষ্ঠিত হইবে বলিয়া জানা যায়।

                              প্রস্তাবাবলীঃ

গত বুধবারের পাঁচ পার্টির ঐ যুক্ত বৈঠকে মোট ৭টি প্রস্তাব গ্রহণ করা হয়। প্রস্তাবাবলীর সংক্ষিপ্ত বিবরণ নিম্নে প্রদত্ত হইলঃ
সভায় শেখ মুজিবের বিচার প্রহসনের গভীর ক্ষোভ প্রকাশ করা হয়। এই বিচার প্রহসন বন্ধ করার জন্য জাতিসংঘ ও বিশ্বের সকল শক্তির প্রতি আহবান জানান হয়।

সভায় বাংলাদেশ সরকারের প্রতি আন্তরিক আস্থা ও পূর্ণ সমর্থন প্রকাশ করা হয়।

এক প্রস্তাবে বাংলাদেশ সরকারকে স্বীকৃতি প্রাদান ও বাংলাদেশের মুক্তিযুদ্ধের বাস্তবতা স্বীকার করিয়া লওয়ার জন্য ভারত ও বিশ্বের দেশগুলির প্রতি আহবান জানান হয়।

  সভায় মুক্তি সেনানীদের প্রতি অভিনন্দন জানান হয়

  সভায় গৃহীত এক প্রস্তাবে ভারতে আশ্রয় গ্রহণকারী শরণার্থীদের সেবা ও যত্নের জন্য ভারত সয়ারকার ও জনগণের প্রতি আন্তরিক অভিনন্দন জানান হয়।

  এক প্রস্তাবে শোষণের শৃঙ্খল হইতে মুক্ত হইবার সংগ্রামে লিপ্ত পশ্চিম পাকিস্তানের জনগণের সংগ্রামের প্রতি সমর্থন জানান হয় এবং তাদেরকে বাংলাদেশের সংগ্রাম সমর্থন করার আহবান জানান হয়। 

অপর এক প্রস্তাবে ঘোষণা করা হয় যে, রাজনৈতিক সমাধান বলিতে পূর্ণ স্বাধীনতা ছাড়া বাংলাদেশের জনগণের নিকট অন্য কিছু গ্রহণযোগ্য নহে। স্বাধীনতার মূল্য যদি রক্ত দিয়াই দিতে হয়, তাহা হইলে বাংলাদেশের জনগণ প্রতি ঘন্টায় উহা দিয়া যাইতেছে।

                         বিভিন্ন মহলের অভিনন্দন

 বিভিন্ন মহল বাংলাদেশের মুক্তি সংগ্রাম পরিচালনার ক্ষেত্রে বাংলাদেশ সরকারকে পরামর্শ দানের জন্য এই উপদেষ্টা পরিষদ গঠনকে অভিনন্দিত করিয়াছেন। তন্মধ্যে ভারতের সরকারী মহল ও বাংলাদেশের মুক্তি সংগ্রামের ক্ষেত্রে একটি গুরুত্বপূর্ণ পদক্ষেপ বলিয়া বর্ণনা করেন। 

                               .........

সংবাদপত্রঃ নতুন বাংলা ১ম বর্ষঃ ৫ম সংখ্যা
তারিখঃ ১৬ সেপ্টেম্বর, ১৯৭১
  
                       ঢাকা শহর বন্দী শিবিরে পরিণত
                         (নিজস্ব বার্তা পরিবেশক) 

ইয়াহিয়ার দস্যু বাহিনী ঢাকা শহরকে এখন কার্যতঃ বন্দী শিবিরে পরিণত করিয়াছে। উপর্যুপরি কমান্ডো ও গেরিলা আক্রমণে ভীত হইয়াই এই ব্যবস্থা লওয়া হইয়াছে। কিন্তু এতদসত্ত্বেও মুক্তিবাহিনীর তৎপরতা বন্ধ হয় নাই। 

পাকিস্তানী বাহিনী শহরের নিরাপত্তা ব্যবস্থা আরও কঠোর করিতেছে। বুড়িগঙ্গা নদীতে সশস্ত্র টহলদার বাহিনী গানবোট ও লঞ্চ যোগে দিবারাত্র ঘোরাফেরা করিতেছে। শহরের সহিত অন্যান্য এলাকার যোগাযোগ একেবারে নাই বলিলেই চলে। শহর হইতে বাহিরগামী সড়কসমূহের প্রবেশ পথে সশস্ত্র বাহিনী ও কড়া চেক পোস্ট ব্যবস্থা মোতায়েন করিয়াছে

সেনাবাহিনীর কঠোর নিয়ন্ত্রণে ঢাকা ও বরিশালের মধ্যে লঞ্চ চলাচল করিতেছে। ইহাও আবার অনিয়মিত। সন্ধ্যা হইলেই স্থল ও জলপথে যানবাহন চলাচল বন্ধ হইয়া যায়। পানির ট্যাঙ্কসমূহ ও বিদ্যুৎ কেন্দ্রগুলিতে সেনাবাহিনীর ২৪ ঘন্টা প্রহরা মোতায়েন রহিয়াছে।

সেনাবাহিনীর লোকেরা জামাতে ইসলামী ও মুসলিম লীগের রাজাকার গুণ্ডাদেরকে লইয়া বিভিন্ন রাত্রে বিভিন্ন মহল্লা ঘেরাও করে ও তল্লাশী চালায়। সাধারণত যেসব এলাকায় বোমা বিস্ফোরণ ঘটিয়া থাকে, সেই সব এলাকাতেই এই ধরণের অভিযান চালান হয়। কিন্তু ইহাতেও শহরবাসীর মন দমিয়া যায় নাই। মুখ ফুটিয়া প্রকাশ্যে হয়ত তাহারা কিছু করিতে পারিতেছে না; কিন্তু শত্রুকে চরম আঘাত হানার সংকল্প তাহাদের দৃঢ়তর হইতেছে। 

                                ............ 

                            রাজনৈতিক পরিক্রমা
                               (ভাষ্যকার)

নিক্সন সরকার জঙ্গী-ইয়াহিয়া সরকারকে অস্ত্র দিতেছে ও অর্থ সাহায্য করিতেছে। বাংলাদেশের গণহত্যার নায়ককে মার্কিন সরকারের এই খোলাখুলি সক্রিয় সমর্থনে বিশ্বের শান্তি ও স্বাধীনতাকামী জনগণ ‘স্বাধীন দুনিয়া ও গণতন্ত্রের পূজারী’ ও একচেটিয়া স্বত্বাধিকারী আমেরিকার নিন্দায় মুখর হইয়া উঠিয়াছে। খোদ আমেরিকায় জনসাধারণ নিক্সন সরকারের এই ভূমিকায় ক্ষুব্ধ। বাংলাদেশে যাহারা মুক্তি সংগ্রামের প্রথম দিন গুলিতে মার্কিন সমর্থনের মোহ মনে পোষণ করিয়াছিলেন, তাহাদের মোহভঙ্গ হইয়াছে। বাংলাদেশের সাড়ে সাত কোটি মানুষ হত্যা, নির্যাতন, লুন্ঠনের মুখে মার্কিন যুক্তরাষ্ট্রের ভূমিকা হইতে সাম্রাজ্যবাদের আসল চেহারাটা চিনিয়াছে।

  কিন্তু মার্কিন মূলুকে গলব্রেথ সাহেবরা নিক্সন সরকারের খোলাখুলি সমর্থনে বিব্রত বোধ করিতেছেন। সুতরাং বাংলাদেশের ব্যাপারে তাহাকে কিছু বলিতে হয়। হার্ভার্ড বিশ্ববিদ্যালয়ের অধ্যাপক গলব্রেথ সাহেব তাই ভারতে ছুটিয়া গিয়াছেন। এক সময় তিনি ভারতে মার্কিন রাষ্ট্রদূত ছিলেন। সেই সুবাদে তিনি কলিকাতায় আসিয়া বাংলাদেশ সমস্যার একটা সমাধান বাতলাইয়াছেন। স্বায়ত্তশাসন নাকি বাংলাদেশ সমস্যার একমাত্র সমাধান। গলব্রেথ সাহেব হয়তো না জানার ভা্ন করিয়াছেন। তাহাকে আমরা সবিনয়ে স্মরণ করাইয়া দিতেছি যে স্বায়ত্তশাসন চাহিবার অপরাধেই ইয়াহিয়া খান বাংলাদেশে নরমেধযজ্ঞ শুরু করিয়াছে। ১০ লক্ষ লোককে হত্যা করার পর, ইজ্জত নষ্ট করার পর, ৮০ লক্ষ শরণার্থীকে নিঃস্ব করিয়া ভারতে ঠেলিয়া দিবার পর পাকিস্তানের কাঠামোর মধ্যে বাংলাদেশের সমস্যার সমাধান আর সম্ভব নয়। লক্ষ লক্ষ প্রাণের বিনিময়ে রক্তের দাম দিয়া বাঙ্গালীরা পরিপূর্ণ মুক্তি কিনিয়া লইবে। সুতরাং গলব্রেথের মতে ‘সকল সভ্য মানুষ ও পাকিস্তানের অধিকাংশ লোক কামনা করিলে কী হইবে।’ জানিনা গলব্রেথ সভ্য মানুষ বলিতে খুনি ইয়াহিয়ার বন্ধুদের কথা বুঝাইয়াছেন কিনা এবং পাকিস্তানের অধিকাংশ লোক বলিতে কি তাহাদের প্রাণের ভুট্টো সাহেবদের কথা বুঝাইতে চাহেন কিনা। কিন্তু ‘ন্যাড়া ক’বার বেলতলায় যায়?’ গত ২৪ বছর বাঙ্গালীরা ঠকিয়া শিখিয়াছে, মুহুর্মুহু  রক্ত ঢালিয়া বুঝিয়াছে যে, স্বাধীনতা ছাড়া কোন পথ খোলা নাই। স্বাধীন বাংলাদেশ সরকারের অস্তিত্ব অস্বীকার করিয়া পাশ কাটাইয়া সমস্যা সমাধানের প্রস্তাব যে কোন মহল হইতেই আসুক না কেন বাঙ্গালীরা তাহা ঘৃণা ভরিয়া প্রত্যাখ্যান করিবে এবং করিয়াছেও।

আপোষের পথে টানিবার জন্য বন্দী শেখ মুজিবুর রহমানকে নাকি পরোক্ষভাবে মার্কিন সরকার টোপ ফেলিয়াছে। তাহার পাশাপাশি গলব্রেথ সাহেবদের এধরণের উক্তি উদ্দেশ্যমূলক। শেখ মুজিবুরকে একদিকে মুক্তিপণ হিসাবে ব্যবহারের চেষ্টা এবং অপরদিকে মার্কিন সরকারের সমালোচকের ভূমিকায় নামিয়া পাকিস্তানের পক্ষে ক্যানভাস করার কৌশল খাটাইয়া কোন লাভ নাই। মার্কিন ক্ষমতাশীল দল ও বিরোধীদলের এই ধরণের আপাতঃ পরস্পর বিরোধী ভূমিকাটা স্বচ্ছ একটা অভিনয়। বাংলাদেশের লোক আর সাম্রাজ্যবাদের ধোঁকায় ভুলিবে না।



                     ঠাকুর ঘরে কে- আমি কলা খাই নাই

  অধিকৃত বাংলাদেশের পুতুল গভর্ণর ডাঃ মালিক, আওয়ামী লীগ নেতাদের সহিত আলোচনা বৈঠকে বসিবার ইচ্ছা প্রকাশ করিয়া একটা ঘোষণা দিয়াছেন। পাকিস্তান সরকারের বিশ্বাসভাজন এই বনেদী মোসাহেবটি প্রভুর অনুগ্রহলাভে ধন্য মনে করিয়া মাথা ঠিক রাখিতে পারিতেছেন না। পাছে লোকে তাহাকে বলে যে, তিনি ইসলামাবাদের হিজ মাস্টার ভয়েস। তাই সাত তাড়াতাড়ি বলিয়াছেন ‘আসলে তাকে প্রেসিডেন্ট ইয়াহিয়া খানের অথবা অন্য কাহারও হাতের পুতুল বলিয়া মনে করার প্রশ্ন উঠে না। এ যেন ঠাকুর ঘরে কে? ‘আমি কলা খাইনি’ গোছের জবাব। দশ লক্ষ বাঙ্গালীর লাশের উপর দিয়া যিনি গদীতে আরোহন করিয়াছেন, শত সহস্র মা-বোনের ইজ্জত নষ্ট করার পরও যিনি নির্বিকার থাকিতে পারেন ও নরঘাতকদের সহিত সহযোগিতা করিতে পারে তাঁহাকে বাঙ্গালী মাত্রই মীরজাফর বলিয়া মনে করে। 

  ইহার পরও তিনি বলিয়াছেন, “আমি ইয়াহিয়ার হাতের পুতুল নই।” আমাদের জিজ্ঞাসা- কুকুরে লেজ নাড়ে নাই, তবে কি লেজটি কুকুরটাকে নাড়িতেছে?  


.
.

সংবাদপত্রঃ নতুন বাংলা ১ম বর্ষঃ ৫ম সংখ্যা 
তারিখঃ ১৬ সেপ্টেম্বর, ১৯৭১

                       সাম্রাজ্যবাদের ট্রয়ের ঘোড়া পাকিস্তান
                              আলী ইমাম  

  পাকিস্তান একটি অস্বাভাবিক রাষ্ট্র। আর এই অবাস্তব রাষ্ট্র টিকাইয়া রাখার জন্য চাই ফ্যাসিস্ট সরকার। গত ২৪ বছরের ইতিহাস ইহার সাক্ষ্য। পাকিস্তান কায়েম হওয়ার পর আজ পর্যন্ত ইহার কোন শাসনতন্ত্র রচনা করা হয় নাই। কারণ পাকিস্তানের শাসকবর্গের নিকট ইহা কাম্য ছিলনা। সীমাহীন অত্যাচার নিপীড়ন, জেল-জুলুম আর গুলি চালাইয়া পাকিস্তানী শাসকবর্গ ইহার দ্বিজাতিতত্ত্বের মিথ(myth) কোন মতে ঠেকা দিয়া দাঁড় করাইয়া রাখিয়াছিল। আজ বাংলাদেশের মুক্তি সংগ্রামে সেই দ্বিজাতিতত্ত্বকে উপড়াইয়া ফেলিয়াছে। 

  ফ্যাসিস্ট ইয়াহিয়া চক্রটি গত ২৪ বছর যাবৎ সযত্ন লালিত বিষবৃক্ষের ফল। দ্বিতীয় মহাযুদ্ধোত্তর কালে সারা পৃথিবীতে উপনিবেশ ও আধা উপনিবেশ দেশগুলিতে জাতীয় মুক্তি সংগ্রাম শুরু হয়। এই মুক্তি সংগ্রামের মুখে সাম্রাজ্যবাদ পিছু হটিতে থাকে। কিন্তু উপনিবেশ হইতে চলিয়া যাবার সময় বিভিন্নভাবে তাহাদের স্বার্থেরও খুঁটাটা শক্ত করিয়া রাখিয়া যায়। 

  বৃটিশ সাম্রাজ্যবাদের সুচতুর চালে এবং মুক্তি সংগ্রামের দূর্বলতার জন্য এশীয় ভূখণ্ডে পাকিস্তান রাষ্ট্রকে ট্রয়ের ঘোড়া হিসাবে ব্যবহারের পরিকল্পনা করে। ধর্ম ও ভারতদ্বেষিতাকে মূলধন করিয়াই পাকিস্তান তাহার ঐক্য অর্থাৎ পাকিস্তানী পুঁজিপতি ও ভূ-স্বামীদের শোষণের স্বর্গ অটুট রাখিতে চাহিয়াছে। ইহাই পাকিস্তানীদের অভ্যন্তরীণ নীতি। বৈদেশিক ক্ষেত্রে সাম্রাজ্যবাদের সৃষ্ট এই ট্রয়ের ঘোড়া সকল দেশের মুক্তি সংগ্রামের ক্ষতি সাধনে তৎপর রহিয়াছে। মিত্রের ছদ্মবেশে এবং ধর্মীয় ভ্রাতৃত্বের ঐক্যের বুলির আড়ালে সাম্রাজ্যবাদের এই বাহনটি ব্যবহার করা হইতেছে।

১৯৫৬ সালে বৃটেন, ফ্রান্স ও ইসরাইল যখন একযোগে মিশর আক্রমন করে তখন পাকিস্তান সরকার বৃটেনের প্রতি সমর্থন জানাইয়াছিল। ক্ষুব্ধ নাসের তৎকালীন পাকিস্তানী জনৈক মন্ত্রীকে মিসরে ঢুকিতে বারণ করিয়াছিলেন। বান্দুং সম্মেলনও পাকিস্তান ব্যর্থ করিতে চাহিয়াছিল। কিন্তু সাধ্যে কুলায় নাই। পঞ্চশীলার স্থলে পাকিস্তানের ‘সপ্ত-স্তম্ভের’ নীতি পাল্টা দাঁড় করাইবার প্রয়াস হইতে ইহা বোঝা যায়। হাভানায় ত্রিমহাদেশীয় সম্মেলনেও কাশ্মীর সমস্যাকে চাল হিসাবে ব্যবহার করিতে চাহিয়াছিল।

কিন্তু সাম্রাজ্যবাদের এই ট্রয়ের ঘোড়াটি মধ্যপ্রাচ্যের বিভিন্ন মুক্তি সংগ্রামে ও জাতীয় স্বাধিকার সংগ্রামের সর্বাপেক্ষা ক্ষতি করিয়াছে ও ক্ষতি সাধন করিতেছে। মুখে ইসলামী ভ্রাতৃত্বের বুলি আওড়াইয়া সাম্রাজ্যবাদের এই সেবাদাসী ইঙ্গ-মার্কিন প্রভুর মনস্তুষ্টি সাধনে ব্যগ্র।

মধ্যপ্রাচ্যে বাগদাদ প্যাক্ট ও দক্ষিণ পূর্ব এশিয়ার সিয়েটো চুক্তি করিয়া পাকিস্তান সাম্রাজ্যবাদের বিশ্বস্ত সহচরদের মধ্যে স্থান করিয়া লইয়াছে। ইরাকে রাজতন্র বিরোধী সফল অভ্যুত্থান বাগদাদ চুক্তির ভিত্তি কাঁপাইয়া তোলে। ইরাক বাগদাদ চুক্তি হইতে বাহির হইয়া যায়। পরবর্তী সময়ে এই প্যাক্ট সেন্টো নামে অভিহিত হয়।

সেন্টোর সদস্য হিসাবে পাকিস্তান মধ্যপ্রাচ্যে আরব জাতীয়তাবাদী আন্দোলনের পৃষ্ঠে ছুরিকাঘাত করিয়া চলিয়াছে। মধ্য প্রাচ্যের প্রতিক্রিয়াশীল রাষ্ট্রগুলিকে সর্বতোভাবে পাকিস্তান সাহায্য করিতেছে। 

  গত ১৯৭০ সালে আগস্ট-সেপ্টেম্বরে জর্ডানে প্যালেস্টাইন গেরিলা বাহিনী ও জর্ডানের রাজকীয় বাহিনীর মধ্যে যুদ্ধে পাকিস্তান সক্রিয় অংশগ্রহণ করিয়াছে। মুখে ইসরাইলের বিরোধীতা করিলেও পাকিস্তান সেন্টোর অংশীদার তুরস্কের মারফৎ ইসরাইলের সহিত যোগাযোগ রাখিয়া চলিয়াছে। 

প্যালেস্টাইন গেরিলা বাহিনীর নেতা ইয়াসির আরাফাত অভিযোগ করিয়াছেন যে, জর্ডানের ভক্ত(?) আমার মনে হয় ‘শক্ত’ হবে??? রক্তক্ষয়ী সংঘর্ষের সময় বাদশাহ হোসেনের রাজকীয় বাহিনীর অভিযান পরিকল্পনার রচয়িতা একজন পাকিস্তানী জেনারেল। পাকিস্তানী সামরিক অফিসারগণ উক্ত অভিযানে সরাসরি অংশগ্রহণ করিয়াছিল।

  গত আগস্ট মাসের মাঝামাঝি জর্ডানের এশীয় সীমান্তে প্রচণ্ড ট্যাঙ্ক যুদ্ধ হয়। গেরিলা বাহিনীর পশ্চান্ধাবন(?) পশ্চাদগমন করিয়া জর্ডানের রাজকীয় বাহিনী সিরিয়ায় প্রবেশ করে। বিমানের ছত্রছায়ায় জর্ডানী একটি ট্যাঙ্ক বাহিনী সিরিয়া সীমান্তে আক্রমণ চালায়। পাকিস্তানী বিমান বহর জর্ডানকে এই সংঘর্ষে সহায়তা করিয়াছে। 

  মধ্যপ্রাচ্যে সাম্রাজ্যবাদের ট্র্য়ের ঘোড়া পাকিস্তানের এই কীর্তিকলাপ নতুন কিছু নয়। ইহাই পাকিস্তান মার্কা ‘ইসলামী আদর্শের’ স্বরুপ। যাহারা সময়ে সময়ে মার্কিন সাম্রাজ্যবাদের বিরুদ্ধে কথার তুবড়ি ছুটায় তাহারা মার্কিন সাম্রাজ্যাবাদের এই পদলেহী পাকিস্তান সরকারের প্রশংসায় পঞ্চমুখ হয়। পাকিস্তানের সংহতি ও অখণ্ডতা রক্ষার জন্য অস্ত্র ও সাহায্য পাঠাইতে কসুর করেনা। 

  বাংলাদেশই শুধু পাকিস্তানী বর্বর বাহিনীর নারকীয়তার শিকার নহে। ১৯৫৮-৫৯ সালে বেলুচদের স্বাধিকার আন্দোলন ও স্বায়ত্বশাসনের দাবীকে ইহারা রক্তের বন্যায় ডুবাইয়া দিয়াছে। ঈদের নামাজ আদায়রত হাজার হাজার মুসল্লীর উপর বিমান হইতে বোমাবর্ষণ করিয়া “বিপন্ন ইসলাম" কে রক্ষা করিয়াছে। সেদিন ৪ শতেরও অধিক বেলুচ প্রাণ হারায়। সেদিন রক্তগঙ্গা বহাইয়া যে টিক্কা খান হাত পাকাইয়াছে তাহাকে বাংলাদেশে গণহত্যা করিতে পাঠান হইয়াছে। কিন্তু গণহত্যা চালাইয়া পাকিস্তানের ফ্যাসিস্ট সরকার বাংলাদেশের মুক্তি আন্দোলন দমন করিতে পারে নাই। পাকিস্তানের মিত্ররা মদদ দিয়াও শেষ রক্ষা করিতে পারিবে না। সাম্রাজ্যবাদের সাধের ট্রয়ের ঘোড়াটির খেলা শেষ হইয়া আসিয়াছে। বাংলাদেশের মুক্তিফৌজের হাতে মার খাইয়া ইহার সমস্ত জারিজুরি ফাঁস হইয়া গিয়াছে।


                           .................. 
.

সংবাদপত্রঃ নতুন বাংলা ১ম বর্ষঃ ৫ম সংখ্যা 
তারিখঃ ১৬ সেপ্টেম্বর, ১৯৭১

                       মুক্তাঞ্চলের চিঠি
                      (নিজস্ব প্রতিনিধি)

  ময়মনসিংহ জেলার অষ্টগ্রাম থানা, রংপুর জেলার ফুলবাড়ী থানা এবং দিনাজপুর জেলার তেঁতুলিয়া থানা সম্পূর্ণরুপে মুক্ত অঞ্চল। আওয়ামী লীগ, ন্যাপ, কমিউনিস্ট পার্টি, ছাত্র ইউনিয়ন, ছাত্রলীগ, কৃষক সমিতি প্রভৃতি সংগঠনগুলির সমন্বয়ে গঠিত সংগ্রাম কমিটি, গণবাহিনী ও মুক্তিফৌজের সুদৃঢ় প্রতিরোধের মুখে টিকিতে না পারিয়া ইয়াহিয়ার জোয়ানরা এইসব এলাকা হইতে চিরদিনের জন্য পাততাড়ি গুটাইতে বাধ্য হইয়াছে। এই মুক্ত অঞ্চলে এখন ধ্বনিত-প্রতিধ্বনিত হইতেছে নবজীবনের জয়গান।

                            অষ্টগ্রাম

  উত্তর-পূর্ব রণাঙ্গন হইতে ময়মনসিংহ জেলা ন্যাপের জনৈক নেতা জানান যে, উক্ত জেলার অষ্টগ্রাম থানায় পাক হানাদাররা আজ পর্যন্ত প্রবেশ করিতে পারে নাই। ন্যাপ, আওয়ামী লীগ, কমিউনিস্ট পার্টি, ছাত্র ইউনিয়ন, ছাত্রলীগ প্রভৃতি সংগঠনের ঐক্য দুষ্কৃতিকারীদের সকল ষড়যন্ত্র ব্যর্থ করিয়া দিয়া অষ্টগ্রাম থানাকে আজ পর্যন্ত মুক্ত রাখিয়াছে। এখানে এইসব সংগঠনের সমন্বয়ে একটি সংগ্রাম পরিষদ গঠিত হইয়াছে। এই সংগ্রাম কমিটি বিভিন্নভাবে কিছু অস্ত্র সংগ্রহ করিয়াছে। সংগ্রাম পরিষদ থানার দুষ্কৃতিকারীদের ডাণ্ডা মারিয়া ঠাণ্ডা করিয়াছে। পাক হানাদারেরা যাহাতে থানার কোন অংশে প্রবেশ করিতে না পারে সেজন্য সকল যাতায়াত পথ নষ্ট করিয়া দেওয়া হইয়াছে। একদিন পার্শ্ববর্তী জেলা কুমিল্লা হইতে কয়েকজন রাজাকার এই থানা এলাকায় প্রবেশ করিলে তাহাদের গ্রেফতার করা হয়। 

                             মুক্তিবাহিনী

  সংগ্রাম কমিটির উদ্যোগে এই থানায় যুবকদের লইয়া একটি মুক্তিবাহিনী গড়িয়া উঠিয়াছে। এই বাহিনীতে যোগদানের জন্য প্রতিদিন বিভিন্ন স্থান হইতে দলে দলে ছাত্র ও যুবকেরা ভীড় জমাইতেছে। এই মুক্তিবাহিনী ঢাকা জেলার সঙ্গেও যোগাযোগ রক্ষা করিয়া পাকিস্তানী সৈন্যদের বিরুদ্ধে যুক্তভাবে কয়েকটি ‘অপারেশন’ চালাইয়াছে। এই বাহিনীর প্রতি আশে পাশের থানা সমূহের বিভিন্ন গ্রামের আস্থা দিন দিন বৃদ্ধি পাইতেছে এবং ইহার সঙ্গে মুক্তাঞ্চলের পরিধিও বিস্তার লাভ করিতেছে।

                           গণআদালত

  সংগ্রাম কমিটি গত ২৫শে মার্চের পরেই উক্ত থানায় একটি গণআদালত গঠন করে এই গণআদালতের মাধ্যমে মুক্তাঞ্চলের অভ্যন্তরীণ শান্তি ও শৃঙ্খলা বজায় রাখা হইয়াছে। ফলে, যাতায়াত ব্যবস্থা ভাঙ্গিয়া পড়ায় জিনিস পত্রের দাম পূর্বাপেক্ষা বৃদ্ধি পাইলেও জনসাধারণের মনোবল ভাঙ্গিয়া যায় নাই- বরং মুক্তাঞ্চলের পরিধি ও মুক্তিবাহিনীর শক্তিবৃদ্ধির সঙ্গে সঙ্গে মনোবলও বৃদ্ধি পাইয়া চলিয়াছে।

                         পার্শ্ববর্তী থানাসমূহে নির্যাতন

  অষ্টগ্রাম থানা অঞ্চলে প্রবেশ করিতে না পারায় পাক হানাদার বাহিনী ইহার পার্শ্ববর্তী থানার গ্রামসমূহে হত্যা, লুটতরাজ, নারী ধর্ষণ, অগ্নিসংযোগ প্রভৃতি নিপীড়ন চালাইতেছে। কিন্তু অষ্টগ্রামের মুক্তি বাহিনী ও সংগ্রাম কমিটি ঐসব অঞ্চলের সহিত যোগাযোগ রক্ষা এবং সময় বুঝিয়া আকস্মিক হামলা চালাইয়া পাক হানাদের


বাংলাদেশের স্বাধীনতা যুদ্ধ দলিলপত্রঃ ষষ্ঠ খণ্ড, ২৯৭ পৃষ্ঠা   

বিভিন্ন সময়ে নাজেহাল করায় জনগণের মনোবল ঠিক রহিয়াছে। অষ্টগ্রাম হইতে মুক্তিবাহিনী ইতিমধ্যে গৌরিপুর, পূর্বধলা দূর্গাপুর, দল মাকান্দা, বারহাট্টা, নেত্রকোনা, কিশোরগঞ্জ, বাজিতপুর, ভৈরব ভালুকা, ত্রিশাল, ফুলবাড়িয়া প্রভৃতি অঞ্চলে উল্লেখযোগ্যসংখ্যক হানাদার সৈন্যকে হত্যা করে ও যথেষ্ট অস্ত্রশস্ত্র দখল করে।  

                           ফুলবাড়ী

 রংপুর জেলার কুড়িগ্রাম মহকুমার ফুলবাড়ী থানা মুক্তিবাহিনীর দখলে, এই থানায় বাংলাদেশ সরকারের প্রশাসনিক ব্যবস্থা চালু রহিয়াছে। উল্লেখযোগ্য যে, স্বাধীনতা যুদ্ধ শুরু হওয়ার পর হইতেই এই থানায় আওয়ামী কমিটির উদ্যোগে গঠিত হয় গণবাহিনী। এই গণবাহিনী ও মুক্তিবাহিনী বর্তমানে ধরলা নদী বরাবর প্রতিরক্ষা লাইন(ডিফেন্স লাইন) স্থাপন করিয়া লালমনিরহাট হইতে পরিচালিত পাকিস্তানী সৈন্যদের আক্রমণ স্বার্থকভাবে প্রতিহত করিয়া আসিতেছে।

                         বিভিন্ন সমস্যা

  এই এলাকার বাণিজ্যিক সম্পর্ক এখনও অধিকৃত এলাকার সহিত, সংশ্লিষ্ট থানায় জনসাধারণ অর্থনৈতিক সমস্যার সম্মুখীন হইয়াছে। বর্তমানে এখানে বাংলাদেশ সরকারের পক্ষ হইতে দুস্থ জনসাধারণের মধ্যে খাদ্য, বস্ত্র ও চিকিৎসা সাহায্য প্রদানের ব্যবস্থা করা বিশেষ প্রয়োজন। বিশেষতঃ মুক্তিযুদ্ধে অংশগ্রণকারী লোকজনের পরিবারবর্গকে সাহায্য দেওয়া প্রয়োজন। 

                      আঞ্চলিক প্রশাসন সমীপে

  সম্প্রতি অবিলম্বে সাহায্যাদি প্রদান এবং বেসামরিক প্রশাসন ও মুক্তিবাহিনীর কাজের সুষ্ঠু সমন্বয় সাধনপূর্বক আদর্শ প্রশাসন ব্যবস্থা কায়েমের দাবীতে বাংলাদেশ ন্যাশনাল আওয়ামী পার্টির পক্ষে একটি প্রতিনিধিদল উত্তরাঞ্চলের আঞ্চলিক প্রশাসনিক কর্মকর্তার সহিত সাক্ষাত করেন। তিনি অবিলম্বে মুক্তাঞ্চলে সাহায্য, পুনর্বাসন ও বেসামরিক প্রশাসন প্রতিষ্ঠার সর্বপ্রকার ব্যবস্থা গ্রহণের আশ্বাস প্রাদান করিয়াছেন।    

                           মনোবল অটুট

  যাহা হউক, শত সমস্যা ও অসুবিধা সত্ত্বেও জনগণের মনোবল অটুট রহিয়াছে। প্রত্যেক রবিবার হইতে গড়ে ২/১ জন করিয়া সবলদেহী সুস্থ যুবকেরা মুক্তিবাহিনীতে যোগদান করিয়াছে। মুক্তিবাহিনীর শক্তি দিন দিন বৃদ্ধি পাইতেছে।

                           তেঁতুলিয়া

  দিনাজপুর জেলার তেঁতুলিয়া থানাও আগাগোড়াই মুক্ত। পাকিস্তানী হানাদার বাহিনী এই থানার কোন গ্রামে আজ পর্যন্ত প্রবেশ করিতে পারে নাই। প্রত্যেক গ্রামের ঘর হইতেই সুস্থ-সক্ষম যুবকেরা মুক্তিবাহিনীতে যোগদান করিয়াছে।

  এই থানাটি বাংলাদেশ সরকারের সম্পূর্ণ নিয়ন্ত্রণে। মুক্তিবাহিনী এখান হইতে বোদা, পঁচাগড়, দেবীগঞ্জ, রুহিয়া, ঠাকুরগাঁও প্রভৃতি অঞ্চলে বহু অভিযান চালাইয়াছে। এই সব অভিযানে বহু পাক সৈন্য নিহত, বহু ব্রীজ ধ্বংস, ঠাকুরগাঁও (মহকুমা শহর) বিজলী সরবরাহ কেন্দ্র বিধ্বস্ত ও বহু রাজাকার খতম হইয়াছে।


                         .....................  
.

সংবাদপত্রঃ নতুন বাংলা ১ম বর্ষঃ ১০ম সংখ্যা
তারিখঃ ২১ অক্টোবর, ১৯৭১

সম্পাদকীয়

                        জঙ্গীশাহীর চক্রান্ত ব্যর্থ করুন 

  দস্যুসর্দার ইয়াহিয়া আবার যুদ্ধের হুঙ্কার ছাড়িয়াছে। বাংলাদেশে গণহত্যা শুরু করিবার পরদিনই অর্থাৎ ২৬শে মার্চ ইয়াহিয়া বিশ্ববাসীকে ধোঁকা দেওয়ার জন্য বলিয়াছে অবস্থা “স্বাভাবিক” হইলেই সে তাহার প্রতিশ্রুতি মত কাজ করিবে। জনপ্রতিনিধিদের হাতে ক্ষমতা হস্তান্তর করিবে। ইহার পর ২৮শে জুন আর একটি বেতার ভাষণে কীভাবে ক্ষমতা হস্তান্তর করা হইবে এবং “দুষ্কৃতিকারী” অর্থাৎ আওয়ামী লীগ ও স্বাধীনতাকামী বাঙ্গালীদের দমন করার জন্য কী কী ব্যবস্থা নেওয়া হইয়াছে তাহারও একটি বয়ান দেয়। বলা বাহুল্যা এই দুইটি বেতার ভাষণেই পাকিস্তানের জঙ্গীশাহী বাংলাদেশের মুক্তিযুদ্ধটা যে ভারতীয় “অনুপ্রবেশকারী” ও কিছু “দুষ্কৃতিকারী”র কারসাজি উহা বলিতে বিস্মৃত হয় নাই। গত ২৩ বছরে পাকিস্তানী পররাষ্ট্রনীতির একটি স্তম্ভ ছিল ভারত বিরোধী প্রচারণা করা। বাংলাদেশের মুক্তিযুদ্ধের সময় সেই চিরাচরিত সুরটি ইয়াহিয়া চক্র বর্জন করিবে ইহা আমরা কখনও আশা করি নাই।

  কিন্তু গত ১২ই অক্টোবর বেতার ভাষণে ভারতের বিরুদ্ধে আর একবার যুদ্ধের হুমকী বিশেষ তাৎপর্য বহন করে বৈকি। অবশ্য পাকিস্তানের শাসনতন্ত্র, জনপ্রতিনিধিদের হাতে ক্ষমতা হস্তান্তর প্রভৃতি পুরাতন প্রতিশ্রুতির বুলির ভাঙ্গা রেকর্ড ঘাতক ইয়াহিয়া বাজাইতে ভুলে নাই। দেখা গিয়াছে যে, ইয়াহিয়ার ঘাতকবাহিনীর বর্বরতা, নারকীয় অত্যাচার ও গণহত্যার বিরুদ্ধে সাড়ে সাত কোটি বাঙ্গালী এক মন এক প্রাণ হইয়া রুখিয়া দাঁড়াইয়াছে। ইয়াহিয়া টিক্কা চক্র সেদিন ইহা স্বপ্নেও আশা করিতে পারে নাই যে, তাহাদের নজিরবিহীন হত্যাকাণ্ড ও পাশবিক অত্যাচারের বিরুদ্ধে বাঙ্গালী জাতি প্রতিরোধ গড়িয়া তুলিবে, পাল্টা আঘাত হানিবে। গ্রামেগঞ্জে শহরে বন্দরে শত্রুকে পদে পদে বাধা দিবে তাই পরবর্তী সময়ে বাংলাদেশের ঘটনাবলী সম্পর্কে ইসলামাবাদের জঙ্গী শাসকরা নতুনভাবে প্রচারণা শুরু করিবে। বিশ্ববাসীকে তাহারা বুঝাইবার চেষ্টা করিয়াছে যে, ভারতই বাংলাদেশের সমস্যা জিয়াইয়া রাখিয়াছে। ভারতে অব্যাহত শরণার্থী স্রোতের মুখেও প্রথম দিকে ইয়াহিয়া গলাবাজি করিয়াছে সর্বক্ষণ। তারপর এখন সুর পাল্টাইয়া বলিতেছে যে, ভারত শরনার্থীদের স্বদেশ প্রত্যাবর্তনে বাধা দিতেছে। বাংলাদেশে মুক্তিযুদ্ধ এখন তীব্র হইতে তীব্রতর হইতেছে দস্যুবাহিনীর অধিকৃত এলাকার উপর মুক্তিবাহিনীর প্রচণ্ড আঘাতে আঘাতে তাই বেসামাল ইয়াহিয়া বারবার ভারতের বিরুদ্ধে যুদ্ধের হুমকী দিতেছে। যে মিত্রদের উৎসাহে মন্ত্রণায় ইয়াহিয়া বাংলাদেশে গণহত্যা অব্যাহত রাখিয়াছে সেই মুরুব্বীদের পরামর্শেই সে ভারতের বিরুদ্ধে যুদ্ধের হুঙ্কার দিতেছে। এবারের হুঙ্কারের আগেভাগেই সে ভারতের সীমান্তে সৈন্য সমাবেশ করিয়াছে।

  একথা আজ দিবালোকের মত স্পষ্ট যে, মার্কিন সাম্রাজ্যবাদ ইয়াহিয়ার গদি রক্ষা, ততোধিক একটি অবাস্তব ও চরম প্রতিক্রিয়াশীল রাষ্ট্র-পাকিস্তান রাষ্ট্রকে বিপর্যয়ের হাত হইতে রক্ষা করার জন্য ইসলামাবাদের জঙ্গী চক্রকে ভারত আক্রমণে উৎসাহিত করিতেছে। গত মার্চ মাস হইতে জুন মাস পর্যন্ত মার্কিন যুক্তরাষ্ট্র ইয়াহিয়া সরকারকে জঙ্গী জেট বিমানের খুচরা অংশ এবং অন্যান্য অস্ত্রশস্ত্র তথা ট্যাঙ্ক ইত্যাদির খুচরা অংশ সরবরাহ করিয়াছে। বাংলাদেশে অভিযান চালাইয়া পাকিস্তানী বাহিনীর ক্ষয়ক্ষতি সত্ত্বেও উহার বিমান বহর কিংবা ট্যাঙ্ক বহর ও ভারী অস্ত্রশস্ত্র এমন কিছু ক্ষতিগ্রস্থ হয় নাই যে, তন্মূহুর্তেই এই সব খুচরা অংশ ও অস্ত্রশস্ত্রের প্রয়োজন পড়িয়াছিল। প্রয়োজনবোধে পাকিস্তানকে টিকাইয়া রাখার জন্য ভারতের বিরুদ্ধে যুদ্ধের প্রস্তুতি হিসাবেই ইহা মার্কিন সাহায্যের আগাম অংশ। এইভাবে বাংলাদেশের মুক্তিযুদ্ধকে পাক ভারত সমস্যা হিসাবে মোড় ঘুরাইতে পারিলে 

  সাম্রাজ্যবাদী শক্তি বিশেষভাবে মার্কিন সাম্রাজ্যবাদ এক ঢিলে দুই পাখি মারিতে পারিবে। বাংলাদেশের মুক্তিযুদ্ধ পাক-ভারত সমস্যার অঙ্গ হিসাবে উহার পৃথক সত্ত্বা হারাইয়া পাক-ভারত সমস্যার লেজুড় হইয়া পড়িবে এবং সাবেক পাকিস্তানকে বহাল তবিয়তে সাম্রাজ্যবাদের আলালের ঘরের দুলাল হিসাবে প্রতিবেশী রাষ্ট্রের দুষ্ট গ্রহ হিসাবে টিকাইয়া রাখা হইবে। বাংলাদেশের মুক্তি সংগ্রাম ব্যর্থ হওয়ার একটি মাত্র অর্থ এই মহাদেশের গণতান্ত্রিক শক্তি দূর্বল হওয়া। বাংলাদেশের এই জাতীয় মুক্তি সংগ্রাম প্রথমাবধি সাম্রাজ্যবাদবিরোধী একটি গণতান্ত্রিক আদর্শ ও জাতীয় মুক্তির জন্য বাঙ্গালীরা আজ অস্ত্র ধরিয়াছে। অপরদিকে পাক-ভারত যুদ্ধ বাঁধিলে সাম্রাজ্যবাদী মার্কিন যুক্তরাষ্ট্র এশিয়ার এই খণ্ডে শান্তি স্থাপনের নামে এবার মুরুব্বী সাজিয়া ভারতের প্রতিক্রিয়াশীল শক্তির সহায়তায়-নয়াদিল্লীরই বর্তমান নিরপেক্ষ নীতিকে বর্জন করিতে বাধ্য করিতে পারিবে। এভাবে ভিয়েতনামে পরাজয়ের গ্লানি ও ক্ষয়ক্ষতি পোষাইয়া লওয়া যাইবে। প্রথমাবধি বাংলাদেশ সমস্যা “পাকিস্তানের অভ্যন্তরীণ ব্যাপার” বলিয়া একদিকে সাম্রাজ্যবাদীদের বকধার্মিক সাজার চেষ্টা এবং অপরদিকে বাংলাদেশ সমস্যা অব্যাহত থাকিলে পাক-ভারত উত্তেজনা বৃদ্ধি পাইবে বলিয়া উহারা দিনরাত চিৎকার করিতেছে। তাহাদের এই সব বাকচাতুর্য ও প্রচারণা তাৎপর্যহীন নহে। এবারের ইয়াহিয়ার বেতার ভাষণ সেই ইঙ্গিতই বহন করে।

  মূলতঃ সাম্রাজ্যবাদের এই চক্রান্ত ব্যর্থ করার দায়িত্ব আমাদের। ইয়াহিয়ার দস্যুবাহিনীর উপর আমাদের আক্রমণের প্রচণ্ডতা বৃদ্ধি করিতে হইবে এবং এই সময়ে যে সমস্ত বন্ধু রাষ্ট্র বিশেষ করে ভারত ও সোভিয়েত ইউনিয়ন বিভিন্নভাবে সাহায্য করিতেছে উহা পরিপূর্ণভাবে অনুধাবন করিতে হইবে। আমাদের মধ্যে তথাকথিত বহু দেশপ্রেমিক হঠাৎ গজাইয়া উঠিয়াছেন-তাহারা আমাদের পাঁচ পার্টির এই ঐক্যবদ্ধ সংগ্রামের বিরুদ্ধে কটাক্ষ করিয়া থাকেন এবং ঘটনার বাস্তব বিশ্লেষণের নামে এই কথা বুঝাইতে চাহেন যে, বাংলাদেশ সরকারকে সোভিয়েত বক্ষে ঠেলিয়া দেওয়ার জন্য কারসাজি চলিতেছে। একদিকে সোভিয়েতের ভূমিকা আশানুরূপ নহে বলিয়া তীব্র ক্ষোভ প্রকাশ করা এবং অপরদিকে পাকিস্তানে মার্কিন অস্ত্র সাহায্যের বিরুদ্ধে মামূলী ধরণের নিন্দা করিয়া উহারা চলিয়াছেন। অথচ প্রতিদিনই সোভিয়েত ইউনিয়ন কোথায় বাংলাদেশ সম্পর্কে কী বলিয়াছে অণুবীক্ষণ যন্ত্র চোখে লাগাইয়া উহার মধ্যে ত্রুটি খোঁজেন, উল্লাসিত হইয়া উঠেন। যেন ভাবখানা এই যে, ‘বলি নাই রাশিয়া নিজের স্বার্থ ছাড়িয়া এক পাও বেশী বাড়িবে না। এই দেখো সোভিয়েত আলজেরিয়া যুক্ত ইস্তেহার, এই দেখ পদগর্নি ইরানে কী বলিয়াছেন।’ পাকিস্তানী বেতারের মিথ্যা প্রচারণাও এই ক্ষেত্রে কাজে লাগাইতে ইহারা পিছপা নহেন।

  বাংলাদেশে ইয়াহিয়ার দস্যুবাহিনী অভিযান চালাইয়া যেখানে হিমশিম খাইতেছে সেখানে কিসের জোরে ইসলামাবাদের সামরিক জান্তা ভারতের বিরুদ্ধে যুদ্ধের হুমকি দেয় ইহা একটি বালকও বলিতে পারে। মার্কিন সাম্রাজ্যবাদের চক্রান্ত ছাড়া ইয়াহিয়ার সাধ্য নাই বাংলাদেশ সমস্যা সামনে রাখিয়া ভারতের সহিত যুদ্ধ বাঁধাইতে সে সাহসী হয়।
.

শিরোনামঃ অবিলম্বে সংগ্রামের সকল স্তরে ঐক্য চাই 
সংবাদপত্রঃ নতুন বাংলা
তারিখঃ ২১ আগষ্ট, ১৯৭১

শত্রু চরম খেলায় মাতিয়াছে অবিলম্বে সংগ্রামের সকল স্তরে ঐক্য চাই (নিজস্ব ভাষ্যকার)

২০শে অক্টোবর। ৬ মাসেরও অধিককাল অতিবাহিত হইল। সংগ্রামের সকল স্তরে এখনও ঐক্য প্রতিষ্ঠিত হইল না। মুক্তি সংগ্রামে ঐক্যের গুরুত্ব ব্যাখ্যা করার বিশেষ প্রয়োজন পড়ে না। বিশেষতঃ বাংলাদেশের মুক্তিসংগ্রাম আজকের এই মুহূর্তে যে পর্যায়ে আসিয়া উপনীত হইয়াছে, সেখানে সংগ্রামের সকল স্তরে ঐক্য ও সংহতি স্থাপন একেবারে অপরিহার্য হইয়া উঠিয়াছে। 
মার্কিন সাম্রাজ্যবাদী  খুঁটির জোরে পাকিস্তান বাংলাদেশের মুক্তিসংগ্রামকে ভারতের কাজ বলিয়া প্রমাণের চক্রান্ত হিসাবে ভারতের বিরুদ্ধে বাঁধানোর সকল আয়জন প্রায় সম্পন্ন করিয়া ফেলিয়াছে। আমরা পূর্বেই বলিয়াছি মুক্তি সংগ্রামকে তীব্রতর করার মধ্য দিয়া এবং শত্রুকে চরম আঘাত হানিয়াই এই চক্রান্তের জবাব দিতে হইবে। অন্যথায় এই চক্রান্ত সফল হইলে বাংলাদেশের মুক্তি সংগ্রামের ক্ষেত্রে সাময়িকভাবে হইলেও বিঘ্ন হইবে। 
বাংলাদেশ ন্যাশনাল  আওয়ামী লীগ এই ঐক্য ও সংহতির জন্য বারবার প্রচেষ্টা চালাইয়া আসিতেছে। বাংলাদেশের কমিউনিস্ট পার্টির এই প্রচেষ্টা চালাইয়া আসিতেছে। সম্প্রতি বাংলাদেশের প্রধানমন্ত্রী জনাব তাজউদ্দিন আহমেদও মুক্তিফৌজের সদ্য ট্রেইনিংপ্রাপ্ত জোয়ানদের এক সমাবেশে ভাষণ দানকালে এই ঐক্যের প্রতি গুরুত্ব আরোপ করিয়াছেন। 
আজ (বুধবার) ২০শে অক্টোবর আওয়ামী লীগের ওয়ার্কিং কমিটির বৈঠক অনুষ্ঠিত হইতেছে, সময়ের দিক হইতে এই বৈঠক খুবই তাৎপর্যপূর্ণ। রাজনৈতিক পর্যবেক্ষক মহল আশা করেন যে, ইতিপূর্বে উপদেষ্টা পরিষদ গঠনের ব্যাপারে যে প্রজ্ঞা প্রদর্শন করা হইয়াছে, আওয়ামী লীগের এই বৈঠকে সংগ্রামের স্তরে ঐক্য স্থাপনের ব্যাপারে ততোধিক প্রজ্ঞা প্রদর্শিত হইবে। 
আমাদের মনে রাখিতে হইবে যে, মুক্তিযুদ্ধে নিয়োজিত সংগ্রামী রাজনৈতিক দল ও শক্তিসমূহের সার্বিক ওইক্যই আমাদের শক্তি। অনৈক্যের ফলে শত্রুরই লাভ হইতে পারে। তাহা ছাড়া দেশমাতৃকার প্রশ্নে ভেদ বুদ্ধি সংকীর্ণতার কোন অবকাশ থাকিতে পারে না আর যদি থাকে তাহা হইলে তা শত্রুকেই সাহায্য করে শত্রু এখন চরম খেলায় মাতিয়া উঠিয়াছে। আসা করা হইতেছে, সংগ্রামী শক্তিসমূহের সুদৃঢ় সঙ্ঘতি স্থাপনের করিয়া শত্রুর খেলাকে বানচাল করা হইবে এবং বাংলাদেশের মুক্তি সংগ্রামকে ত্বরান্বিত করা হইবে। 
.

শিরোনামঃ সম্পাদকীয় (স্বাধীনতার প্রশ্নে আপোষ নাই) 
সংবাদপত্রঃ নতুন বাংলা (১ম বর্ষঃ ১৩শ সংখ্যা)
তারিখঃ ১১ নভেম্ভর, ১৯৭১

সম্পাদকীয়ঃ 
স্বাধীনতার প্রশ্নে আপোষ নাই 
আট মাস যাবৎ আমাদের মুক্তিযুদ্ধ চলিতেছে। একদিকে ইসলামবাদের জঙ্গী সরকারকে মার্কিন সাম্রাজ্যবাদ অস্ত্র অস্ত্র সাহায্য করিতেছে, গণচীন তাহাকে অভয়বাণী শুনাইতেছে অন্যদিনে তাহারা বিশ্বশান্তির জিম্মাদার সাজিয়া বাংলাদেশের একটা শান্তিপুর্ণ মীমাংসার জন্য আগ্রহ প্রকাশ করিতেছে। 
ইয়াহিয়ার গনহত্যার মুখে ইহারা নীরব ছিল। আমেরিকা ও বৃটেন ইহাকে এখনও পাকিস্তানের আভ্যন্ত্রীণ ব্যাপার বলিয়া চালাইতেছে। ইন্দোনেশিয়ার ব্যাপক গণহত্যার সময় আমরা গণচীনকে ধিক্কার বাণী উচ্চারণ করিতে শুনিয়াছি। এমন কি কূটনৈতিক সম্পর্ক পর্যন্ত ছিন্ন করিয়াছে। কিন্তু বাংলাদেশের গণহত্যায় আজ মহাচীন নীরব। যুদ্ধের প্রশান্তি তার চোখেমুখে, এপ্রিল মাসে ব্যাপক গণহত্যার মুখে ঢাকায় বাক্স বাক্স গুড়া দুধ পাঠায়াছে সাহায্য বাবদ। কাদের জন্য সে সাহায্য ছিল, কেন দেওয়া হইয়াছিল আমরা জানি না। 
ভারত ৯০ লক্ষ শরণার্থীকে আশ্রয় দিয়েছে। তাহাদের দায়দায়িত্ব কার্যতঃ একাই বহন করিতেছে। পাকিস্তানের উস্কানীর মুখে এখনও সংযমের পরিচয় দিতেছে। বাংলাদেশ সমস্যাকে এখন পাক ভারত সমস্যা রূপে দাঁড় করাইবার জন্য সাম্রাজ্যবাদীদের চোখের ঘুম গিয়াছে। তাহাদের চোখের ঘুম আরও একটি কারণে গিয়াছে। পাকিস্তানের অখন্ডতা রক্ষার জন্য তাহাদের আশার গুড়ে বালি। বাংলাদেশ পূর্ণ স্বাধীনতার জন্য লড়িতেছে। লক্ষ লক্ষ প্রাণের বিনিময়ে, হাজার হাজার মা বোনের ইজ্জতের বিনিময়ে তাহারা ঘাতক ইয়াহিয়ার  পাকিস্তানের ছত্রছায়ায় নামকাওয়াস্তে থাকিতে নারাজ। সাম্রাজ্যবাদীদের সাধের ঘাঁটি পাকিস্তানের এই হালে বিচলিত হইয়া তাহারা শরণার্থীদের মধ্যে টাকা ঢালিতেছে। মুক্তি সংগ্রামে শরিক অঙ্গদলগুলির মধ্যে বিভ্রান্তি সৃষ্টির জন্য টাকা ঢালিতেছে। কোন কোন রাজনৈতিক দলের নাম দিয়া সুকৌশলে ছয় দফার পক্ষে গণভোট নেওয়ার জন্য গোপনে শরনার্থীদের মধ্যে প্রশ্নাবলী ছাপাইয়া বিলাইতেছে। ইহাদের উদ্দেশ্য যেন মুক্তিযুদ্ধে শরিক আঙ্গদলগুলি পরস্পরকে সন্দহ করে। তারপর কাদা ছোড়াছুড়ি। নিজেদের মধ্যে সংঘর্ষ। কিন্তু তাহাদের এইসব চালে দেশপ্রেমিক বাঙ্গালীদের আর ভোলানো যাইবে না। 
একথা আজ পরিষ্কার করিয়া বলার সময় আসিয়াছে যে, ইঙ্গ-মার্কিন সাম্রাজ্যবাদ আমাদের মুক্তি সংগ্রামের চিরশত্রু। ইয়াহিয়ার জঙ্গীচক্রের হত্যাকান্ডে যে সব বড় বড় আদর্শের বুলি সত্ত্বেও নীরব থাকিয়াছে, সামান্য নিন্দা ভাষণে যাহাদের আপত্তি, পাকিস্তানের অখন্ডতার জন্য যাহারা মাথাব্যাথার পরিচয় দেন তাহারাও আমাদের মুক্তি সংগ্রামের পক্ষ নহে। আমাদের মুক্তি সংগ্রামের শত্রু তথাকথিত শরনার্থী বুদ্ধিজীবী যাহারা বাংলাদেশের এই দুঃসময়ের মিত্রদের উপর কটাক্ষ করিয়া টু পাইস কামাইতেছেন আর মুখে বলিতেছেন যে স্বাধীন বাংলাদেশ তাহাদের কাম্য। এই সব ভন্ড দেশপ্রেমিক সাম্রাজ্যবাদীদের দালালরা শ্মশানের প্রান্তচর বাসী জীবদের মতই ঘৃণ্য। দেশবাসীর উচিত ইহাদের চিনিয়া রাখা। 
আমাদের মুক্তিযুদ্ধে যাহারা নৈতিক সমর্থন যোগাইতেছে তাহাদের বিরুদ্ধে প্রচারণা চালানোর অর্থ মুক্তিসংগ্রামের ক্ষতি করা, ইহা একটি বালকেও বুঝে কিন্তু আমাদের তথাকথিত স্বাধীন বুদ্ধিজীবীরা উহা বুঝেননা এমন নহে। আজ সোভিয়েত ইউনিয়ন, বিশ্ব শান্তি পরিষদ, বিশ্ব ইউনিয়ন ফেডারেশন বিশ্ব জনমত বাংলাদেশের মুক্তি সংগ্রামের পক্ষে সংগঠন করিতেছে। এইসব বুদ্ধিজীবীদের লেখায় তাহার স্বিকৃতি নাই। 
কোথায় বাংলাদেশের বুদ্ধিজীবীরা বিশ্ব জনমত গঠনের জন্য কলম ধরিবেন তাহা না করিয়া, অন্ধ সোভিয়েত বিদ্বেষের বস্তাপচা খেউড় যত্রতত্র আওড়াইয়া মার্কিন প্রভুর মনোরঞ্জন করেন। আর তাদের মোসাহেবদের বাহবা কুড়াইয়া থাকেন। 
বাংলাদেশ শত্রু কবলমুক্ত না হওয়া পর্যন্ত যোদ্ধারা অস্ত্র সংবরণ করিবে না। পাকিস্তানের মধ্যে বাংলাদেশ সমস্যার সমাধানের কোন প্রস্তাব কখনই কোন অবস্থাতেই গ্রহণযোগ্য নহে। কোন মহলের এই ধরণের প্রচেষ্টার অর্থ মুক্তিযোদ্ধের পৃষ্ঠদেশে ছুরিকাঘাতের সামিল। দেশপ্রেমিক বাঙ্গালীরা এই ধরণের মীরজাফরী চক্রান্ত ঐক্যবদ্ধভাবে ব্যর্থ করিতে দৃঢ়প্রতিজ্ঞ। বাংলাদেশের স্বাধীনতা সুর্যোদয়ের মতই অনিবার্য। 
.

ইয়াহিয়ার যুদ্ধ চক্রান্ত ও তাহার দোসররা
(নিজস্ব ভাষ্যকার)
বাংলাদেশের মুক্তি সংগ্রাম দমনে ব্যর্থ মনোরথ ইয়াহিয়া ভারতের বিরুদ্ধে যুদ্ধের হুংকার দিয়াছে। গত আগষ্ট মাসে ইয়াহিয়া সদম্ভে ঘোষনা করিয়াছিল প্রয়োজন হইলে ভাততের বিরুদ্ধে যুদ্ধ ঘোষণা করিব। প্রথম হইতেই ইয়াহিয়া সাহেব বাঙ্গালী মুক্তিযোদ্ধাদের ‘ভারতীয় অনুপ্রবেশকারী’ বলিয়া বিশ্ববাসীর চোখে ধোঁকা দিতে চাহিয়াছিল। ভারতে তাহার অত্যাচারে মুখে আশ্রয়গ্রহণকারী শরণার্থীদের ভারত কর্তৃক সীমান্তে প্রেরিত ভারতীয় বেকার বলিয়া মিথ্যা অপপ্রচার চালাইয়াছে।
ইয়াহিয়ার উদ্দেশ্য ছিল তথাকথিত ইসলামী রাষ্ট্র হইতে অবাঞ্চিত ব্যক্তিদের ভারতে তাড়াইয়া দেওয়া, বাঙ্গালী জাতীয়তাবাদ ধ্বংস সাধন, বাংলাদেশের মুক্তিযুদ্ধকে রক্তের বন্যায় ডুবাইয়া দিয়া স্বীয় অপকর্মের বোঝা ভারতের ঘাড়ে চাপানো, সেখানে সাম্প্রদায়িক সংঘর্ষ বাধাইয়া ভারতীয় মুসলিমদের জন্য মায়াকান্না এবং বিশ্বের দরবারে নিজেদের ২৪ বছরের সাম্প্রদায়িক শাসন-শোষণের পক্ষে সাফাই গাওয়া। কিন্তু জাগ্রত বাঙ্গালী হিন্দু মুসল্মান বৌদ্ধ খৃষ্টান নির্বিশেষে ইয়াহিয়ার এই শয়তানীর বিরুদ্ধে রুখিয়া দাঁড়াইয়াছে। সাড়ে সাত কোটি বাঙ্গালী জাতীয়তাবাদের দুই যুগব্যাপী মুখোশ ছিঁড়িয়া ফেলিয়াছে। ভারত উপমহাদেশে সাম্প্রদায়িক রাজনীতির কবর রচনা করিতেছে।
স্বাভাবিক ভাবেই সাম্রাজ্যবাদী মহল বিশেষ ভাবে মার্কিন সাম্রাজ্যবাদ ইহাতে প্রমাদ গুনিয়াছে, তাহারা ইয়াহিয়ার মুখের বুলি লুফিয়া লইয়াছে। পাক-ভারত উত্তেজনার অজুহাত তুলিয়া বাংলাদেশের স্বাধীনতা সংগ্রামকে বানচাল করিতে চাহিতেছে। 
সাম্রাজ্যবাদীদের প্রত্যক্ষ উৎসাহে ইয়াহিয়া ভারত সীমান্তে সৈন্য সমাবেশ করিয়াছে। অন্ততঃ দুইবার সে স্পষ্টভাবেই ভারত আক্রমণ করিবে বলিয়া বড়াই করিয়াছে। সাম্রাজ্যবাদী সরকার উহার নিন্দা করা দূরে থাকুক একটু বিচলিত ভাব পর্যন্ত দেখায় নাই। এখন ভারত আত্মরক্ষার জন্য যেইমাত্র সীমান্তে সৈন্য মোতায়েন করিয়াছে অমনি তাহারা ভারতকে সংযম ধরিবার উপদেশ খয়রাতি শুরু করিয়াছে।
জাতিসংঘের পর্যবেক্ষক পাঠাবার তাল মাঠে মারা যাওয়ার পর এবার সাম্রাজ্যবাদী মহল ভারত আক্রমনের জন্য পাকিস্তানকে উস্কানী দিতেছে। মার্কিন সাম্রাজ্যবাদী সরকার ইয়াহিয়াকে অস্ত্র সরবরাহ করিতেছে। ফ্রান্স ও পশ্চিম জার্মানীও অস্ত্র দিতেছে বলিয়া খবর পাওয়া গিয়াছে। অন্ততঃ ইয়াহিয়ার উক্তি হইতে এ রকম একটা আভাস পাওয়া যায়। চীনে একটি সামরিক প্রতিনিধি দল পাঠাইয়াছে, উদ্দেশ্য ভারত আক্রমন করিলে চীনের কাছ হইতে কী ধরণের সাহায্য ও সমর্থন পাইবে উহা যাচাই করা। পিকিং কর্তৃপক্ষের সুর হইতে মনে হয় তাহারা সরাসরি এ ব্যাপারে এখনে হয়ত আগাইয়া আসিবে না। তবে মার্কিন সরকারের সহিত একটা অন্ততঃ মিল পাওয়া যায় চীনা অস্থায়ী পররাষ্ট্রমন্ত্রী পেং ফেইর মন্তব্যে। তিনি বাংলাদেশ প্রশ্নে ইহাহিয়ার কথিত সমাধানে বিশ্বাসী। তিনি পাকিস্তান ও ভারতকে বিরোধ মীমাংসার জন্য আহ্বান জানাইয়াছেন। এক কোটি শরণার্থী সম্পর্কে তিনি নীরব। কিন্তু পাকিস্তানের অখন্ডতা রক্ষায় তাহার আগ্রহ হইতে বুঝা যায় তিনি বাংলাদেশে কী ধরণের সমাধান কামনা করেন। বলা বাহুল্য তাহার ধ্যান ধারনার সহিত বাস্তবতার কোন যোগ নাই।
সামরিক জোটের গাঁটছড়ায় আবদ্ধ পাকিস্তানের যুদ্ধদেহী মনোভাব চীনের চোখে পড়ে না। বারংবার পাকিস্তানকে আশ্বাস দিতেছে যে, বহিরাক্রমণের বিরুদ্ধে চীন তাহাকে সাহায্য করিবে ও সমর্থন জানাইবে। সাম্রাজ্যবাদীদের পান্ডা আমেরিকা পর্যন্ত এ কথা বিশ্বাস করে না যে, ভারত পাকিস্তান আক্রমন করিবে। অঠচ চীনের মত একটি সমাজতান্ত্রিক রাষ্ট্রপাকিস্তানের ফ্যাসিস্ট সরকারের আস্ফালনকে প্রশ্রয় দেয় ইহা দুঃখের বিষয়। চীনের সংগ্রামী ঐতিহ্যের ইহা বিরোধী।
পাক-ভারত সীমান্তে আজ যুদ্ধের ঘনঘটা। পাকিস্তান সমস্ত সীমান্ত রীতি লঙ্ঘন করিয়া সৈন্য সমাবেশ করিয়াছে। ভারতের আকাশসীমা লঙ্ঘন এবং ভারতীয় এলাকায় গোলাবর্ষন করিয়া যুদ্ধের উস্কানী দিতেছে এবং এখনও মুক্তিসংগ্রামীদের “ভারতীয় অনুপ্রবেশকারী” বলিয়া ভারতকে আক্রমণকারী হিসাবে চিহ্নিত করিয়া যুদ্ধ বাধাইবার ফিকির খুঁজিতেছে।
একথা স্পষ্ট বাংলাদেশের মুক্তিযুদ্ধকে পাক-ভারত যুদ্ধে রূপ দিয়া আমাদের স্বাধীনতার প্রশ্নটি ধামাচাপা দেওয়া ও সংগ্রাম বাঞ্চাল করাই মার্কিন সাম্রাজ্যবাদদের আশু লক্ষ্য। ইসলামাবাদের জঙ্গীশাহী উহা কার্যকরি করিতে ব্যগ্র।
ভারতের প্রধানমন্ত্রী শ্রীমতি ইন্দিরা গান্ধী বিশ্বের বিভিন্ন রাষ্ট্র সফরে গিয়াছেন। তাঁহার উদ্দেশ্য শরণার্থী সমস্যার মূলে বাংলাদেশের স্বাধীনতা সংগ্রাম দমন করার জন্য ইয়াহিয়ার বর্বরতা কাজ করিতেছে তৎসম্পর্কে রাষ্ট্রপ্রধানদের দৃষ্টি আকর্ষণ। ব্রিটিশ ও মার্কিন যুক্তরাষ্ট্র তাহার কথায় কর্ণপাত করে নাই। তাহার ইতাকে পাকিস্তানে আভ্যন্তরীণ ব্যাপার এবং পাক-ভারন উত্তেজনা হ্রাসের জন্য সীমান্ত হইতে উভয় পক্ষের সৈন্যাপসারণের ‘সদুপদেশ’ দিয়াছে। ইসলামী জাতীয়তাবাদের পক্ষে অবাঞ্চিত বাঙ্গালীদের নিধন ও বিতাড়নে ইয়াহিয়ার কলঙ্কিত হাতের সহিত বাঙ্গালীদের হাত মিলাইবার জন্য ইহারা উঠিয়া পড়িয়া লাগিয়াছে। আর এই মহৎ কাজের জন্য পাক-ভারত যুদ্ধকে অনিবার্য করিয়া তোলাই ইহাদের লক্ষ্য। নিক্সন সরকার ইন্দিরা গান্ধীকে তাহাদের এই পরিকল্পনায় সামিল করার জন্য চেষ্টা করিয়াছে। কিন্তু ইন্দিরাজীর দৃঢ়তার কাছে নিক্সনের চাল ব্যর্থ হইয়াছে। বৃটেনের প্রধানমন্ত্রী হীথ সাহেবও সুবিধা করতে পারেন নাই। এই দুই দেশে সাংবাদিক সম্মেলনে ইন্দিরাজীর চোখা চোখা জবাবে ঝানু সাংবাদিকগণও সুবিধা করিতে পারে নাই। এই পর্যায়ে ইন্দিরা তাহাদের প্রশ্নের জবাবে পাল্টা প্রশ্ন করেন উথান্ট অথবা অন্য কেহ কি শরণার্থীদের ভারতের ঘাড়ে চাপাইয়া দিয়া এখন ইয়াহিয়া সাহেব বলিতেছেন ভারত শরণার্থীদের ফিরিতে দিতেছে না, শরণার্থী সমস্যা সৃষ্টির দায়িত্ব স্মরণ করাইয়া দিয়াছেন ভারতের প্রধানমন্ত্রী তাহার সফরের ফলে বাংলাদেশের প্রকৃত সমস্যার চেহারাটা বিশ্বের চোখে আরও স্পষ্ট হইয়াছে। 
কিন্তু সাম্রাজ্যবাদীরা হাল ছাড়িবার পাত্র নয়। তাহারা ভারত উপমহাদেশে যুদ্ধ বাধাইবার চক্রান্ত হইতে সরিয়া দাঁড়ায় নাই। বিশেষভাবে মার্কিন যুক্তরাষ্ট্র ৩৬ লক্ষ ডলার মূল্যের অস্ত্র সরবরাহের লাইসেন্স বাতিল করিয়া সম্প্রতি সাধু সাজার চেষ্টা করিতেছে। কিন্তু সিয়াটো এবং সেন্টোভুক্ত পাকিস্তানের দোস্ত রাষ্ট্রদের মাধ্যমে অস্ত্রশস্ত্র এমনকি বিমান সরবরাহ পুরাদমে চলিয়াছে।

সম্পাদকীয়
নিক্সনের হুমকি ও সপ্তম নৌবহর
বাংলাদেশ মুক্তির দ্বারপ্রান্তে। ঢাকা শহরকে শত্রুকবলমুক্ত করার জন্য তুমুল যুদ্ধ চলিতেছে। বাংলাদেশের মাটি হইতে হানাদারী শত্রুকে নিশ্চিহ্ন করার এই চূড়ান্ত সংগ্রামের মূহূর্তে নিক্সন হুমকি দিয়াছে। আক্রমণকারী ইসলামাবাদের জঙ্গীচক্রকে যুদ্ধ বন্ধ করিতেবলার পরিবর্তে ভারতের বিরুদ্ধে হুঙ্কার দিতেছে। জঙ্গী ইয়াহিয়ার বুট চুম্বনকারী মাও সেতুঙ-এর চীন তার দোসর।
বাংলাদেশে সরাসরি হস্তক্ষেপের জন্য নিক্সন সরকার বঙ্গোপসাগরে সপ্তম নৌবহর পাঠাইয়া দিয়াছে। এইভাবে ঊনবিংশ শতাব্দীর গানবোট পলিসি আজ নিক্সন সরকার গ্রহন করিয়াছে। ভারতকে ভয় দেখাইয়া ও হুমকি দিয়া বাংলাদেশে শত্রুর বিরুদ্ধে মিত্রশক্তির অভিযানকে বানচাল করাই ইহার লক্ষ্য। ইহা নিক্সন সাহেবদের পুরান খেলা। দ্বিতীয় মহাযুদ্ধের পর ১৯৪৮ সালে ইতালীর সাধারণ নির্বাচনের সময় আতলান্তিক সাগরে ও ভূমধ্যসাগরে আমেরিকা নৌবহর পাঠাইয়াছিল। লেবানন প্রেসিডেন্ট নির্বাচনের সময় ১৯৫৩ সালে ৬ষ্ঠ নৌবহর হইতে বৈরুতে সৈন্য নামাইয়াছিল। দক্ষিন আমেরিকার বিভিন্ন দেশে গণতান্ত্রিক সরকারের পতন ঘটানোর জন্য সেখানকার সমুদ্রে বার বার নৌবহর পাঠাইয়াছে আজ স্বাধীন বাংলাদেশকে আঁতুরঘরে গলাটিপিয়া মারার জন্য সপ্তম নৌবহর পাঠাইয়াছে। বাংলাদেশের দরিয়া বঙ্গোপসাগরে। কিন্তু স্বাধীন বাংলাদেশকে গলা টিপিয়া মারা তাহার অসাধ্য। তবুও সপ্তম নৌবহর পাঠাইবার পিছনে তাহার আরও একটি উদ্দেশ্য রহিয়াছে তাহা হইল স্বাধীন বাংলাদেশের সরকারকে ভয় দেখানো। এজন্যই বাংলাদেশের মার্কিন নাগরিকদের নিরাপত্তা বিধান ও উদ্ধারের জন্য নৌবহর পাঠান হইয়াছে বলিয়া সাফাই গাহিতেছে। যেখানে পাকিস্তানের করাচী প্রভৃতি শহরের মার্কিন নাগরিকদের বিমান অপসারন করা হইয়াছে সেখানে বাংলাদেশে নৌবহর পাঠানো কেন? বাংলাদেশের ঢাকা শহর হইতে অন্যান্য বিদেশী যাত্রীদের যেভাবে বিমানে অপসারন করা হইয়াছে তাহারা সে পথে কেন গেল না? তাহাদের উদ্দেশ্য দ্বিবিধ, আত্মসমর্পণে ইয়াহিয়া প্রথমে অনুমতি দিয়াছিল কিন্তু পরে মত পাল্টাইয়াছে। সপ্তম নৌবহরের গতিবিধি পাকিস্তান সরকার উল্লাসের সহিত বারবার ঘোষনায় উল্লেখ করিতেছে।
প্রথম উদ্দেশ্যের কথা আগেই বলিয়াছি। অপরদিকে ‘কাগজের বাঘে’র নয়া দোস্ত চীন ইয়াহিয়ার পক্ষ লইয়া জাতিসংঘের নিরাপত্তা পরিষদে আর পিকিং-এর বেতারে ভারতবিরোধী কুৎসা চালাইতেছে। বাংলাদেশের মুক্তি সংগ্রামের পদে পদে বিরুদ্ধচারণ করিতেছে।
কোথায় গেল তাহার বড় বড় সাম্রাজ্যবাদবিরোধী বুলি। সপ্তম নৌবহরের এই গতিবিধিতে চীন নীরব কেন? আমরা চীনকে তার নিজের চরকায় তেল দিতে বলি। দেশের অবিচ্ছেদ্য অংশ তাইওয়ানে মার্কিন ঘঁটি তাহার চোখে পড়ে না, চোখে পড়ে বাংলাদেশে ভারতীয় সৈন্যের অভিযান। মার্কিন সাম্রাজ্যবাদ তাইওয়ান দখন করিয়া রাখিয়াছে। তাই নিয়া জাতিসংঘ ও নিরাপত্তা পরিষদে তাহার গলাবাজী শুনি না। শুনি ভারত নাকি পাকিস্তানের একটা অংশ দখল করিয়া নিতেছে। মহান চীনকে তাহার বর্তমান নেতারা মার্কিন সাম্রাজ্যবাদের গাটাবোধে পরিনত করিয়াছে।
তাই মার্কিন সপ্তম নৌবহরের গতিবিধির সহিত তাল মিলিইয়া চীন ভারতের উত্তর সীমান্তে তিব্বতে সৈন্য মোতায়েন করার উদ্যোগ নিয়াছে। তিব্বতে চীনা সৈন্য চালাচলের পিছনে ভারতকে ব্লাকমেইল করার দুরভিসন্ধি রহিয়াছে।

স্বাধীন বাংলাদেশে সরকার সমীপেষু
আজ একথা বলিবার প্রয়োজন রাখে না যে-গণতন্ত্র ও সমাজতন্ত্রের আদর্শকে সামনে রাখিয়াই এ দেশের কৃষক, শ্রমিক, ছাত্র ও যুবক স্বাধীনতার লড়াইয়ে জীবন দিয়াছে। জীবন ছাড়া যেমন জীব হয় না তেমনি গণতন্ত্র ও সমাজতন্ত্র ছাড়া স্বাধীনতার কোন অর্থ হয় না। কৃষকরা বলাবলি করিতেছে এবারে তারা জমি পাইবে, পাটের ন্যায্য মূল্য পাইবে, প্রতিদিনের প্রয়োজনীয় জিনিষপত্রের দাম কমিবে, ঘুষ রিশওয়াত ও অন্যান্য দুর্নীতির হাত হইতে মুক্তি পাইবে। শ্রমিক মনে করে সে তার বাঁচার মত ন্যায্য মজুরী পাইবে। ছাত্র ভাবে এবার তার লেখাপড়ার সুযোগ হইবে। যুবক মনে করে এবার তাঁর চাকুরীর সংস্থান হইবে। এক কথায়- আজ এ দেশের কৃষক, শ্রমিক, ছাত্র, শিক্ষক, বৃদ্ধ, নর-নারী, ডাক্তার, কবিরাজ, দোকানদার-ব্যবসায়ী রিক্সাওয়ালা ক্ষেতমজুর আপামর জনসাধারণ ভাবিতেছে-পারিব এবারে মানুষের মত বাঁচিতে কথা বলিবার অধিকার পাইব। মানুষকে মানুষের মত বাঁচিতে দেওয়া ও তাঁকে কথা বলিবার অধিকার দেওয়া এবং তার কথা মত কাজ করা এই-ই হইতেছে গণতন্ত্র ও সমাজতন্ত্রের সারমর্ম। এই লক্ষ্যকে সামনে রাখিয়াই আজ আমাদের আগাইয়া যাইতে হইবে। গণতন্ত্র ও সমাজতন্ত্রে বিশেষ করিয়া সমাজতন্ত্রে এক লাফে পৌঁছান যায় না তাই, আমাদের তিন পর্যায়ে কাজ করিয়া যাইতে হইবে।
প্রথম পর্যায়ঃ
১। অন্তর্বর্তীকালীন জাতীয় সরকারের স্বরূপ
ক) বাংলাদেশের মুক্তি সংগ্রামে সক্রিয়ভাবে অংশগ্রহণকারী দলসমূহের প্রতিনিধিদের লইয়া সরকার গঠন করিতে হইবে।
খ) রাষ্ট্রের প্রশাসন ব্যবস্থা প্রেসিডেন্ট, প্রধানমন্ত্রী এবং তাহার মন্ত্রীসভার সদস্যগণ পরিচালনা করিবেন। স্বাধীনতা সংগ্রামে অংশগ্রহণকারী দলগুলি কর্তৃক ইহারা মনোনীত হইবেন।
গ) ক ধারায় সুস্পষ্টভাবে ঘোষিত নীতি সরকারের সকল স্তরে অনুসরন করিতে হইবে।
ঘ) সরকারী পদস্থ কর্মচারী এবং স্বায়াত্তশাসিত, আধা-স্বায়াত্তশাসিত সরকারী সংস্থার পদস্থ কর্মচারী ও সাধারণ কর্মচারী এবং নির্বাচিত প্রতিনিধিদের মধ্য হইতে দালালদের বহিস্কারের জন্য উপযুক্ত স্ক্রীনিং পদ্ধতি স্থির করিতে হইবে।
ঙ) সকল স্তরে যেমন থানা, মহকুমা, জিলা, বিভাগ এবং জাতীয় স্তরে অন্তবর্তীকালীন সময়ে প্রশাসন পূর্বের মত চলিতে থাকিবে। বাংলাদেশের জনগণের স্বার্থে পদস্থ কর্মচারী ও সাধারণ কর্মচারীদের কার্যনির্বাহ করিতে হইবে।
চ) পাকিস্তান সরকারের সর্বপ্রকার দমনমূলক ও গণবিরোধী আইন, অর্ডিন্যান্স এবং সার্কুলার (ঘোষনা) প্রত্যাহার করিতে হইবে।
ছ) যুদ্ধাপরাধী এবং দালালদের বিচারের জন্য বিশেষ আদালত স্থাপন করিতে হইবে এবং বিধিবিধান প্রণয়ন করিতে হইবে।
জ) মুক্তিযোদ্ধাদের বীরত্বপূর্ণ কাজ, সাহস ও ত্যাগের স্বীকৃতিদান এবং তজ্জন্য পুরস্কৃত করার ব্যবস্থা করিতে হইবে।
২। শরণার্থীদের পুর্নবাসন
ক) শরনার্থীদের ফিরাইয়া লইবার জন্য ভারত ও বার্মা সরকারের সহযোগিতায় উপযুক্ত লিয়াজোঁ (যোগাযোগ) ব্যবস্থা সংগঠিত করিতে হইবে।
খ) শরণার্থীদের আশ্বাস প্রদান ও নিরাপদ প্রত্যাবর্তনের নিমিত্ত সকল শরনার্থী শিবির ও শরণার্থীদের আস্তানাগুলিতে সর্বদলীয় কমিটিগুলিকে সফরে যাইতে হইবে।
গ) স্ব স্ব এলাকায় শরনার্থীদের গ্রহনের নিমিত্তে উপযুক্তভাবে সংগঠিত অভ্যর্থনা ব্যবস্থা গড়িয়া তুলিতে হইবে। এইসব অভ্যর্থনা কমিটি সর্বদলীয় ভিত্তিতে হইতে হইবে।
ঘ) শরনার্থীদের স্থাবর অস্থাবর সম্পত্তি ফেরৎ পাওয়ার ব্যবস্থা করা।
ঙ) শরনার্থীদের পুর্নবাসনের জন্য সাহায্য সংগঠিত করা।
চ) সমাজসেবামূলক ত্রানকার্য সংগঠিত করা-অনাথ, বিধবা, বৃদ্ধ, এবং পঙ্গু ব্যক্তিদের রক্ষনাবেক্ষণ।
ছ) জমি বেদখল, জোরপূর্বক বাড়ী দখল এবং এক এলাকার লোক অন্য এলাকায় জোরপূর্বক অপসারণ কঠোরভাবে নিষিদ্ধ করা।
৩। খাদ্য সরবরাহ
ক) দেশের অভ্যন্তর ও বাহির হইতে খাদ্য সংগ্রহের নিমিত্তে এবং বিভিন্ন এলাকার প্রয়োজন অনুসারে ইহার সমবন্টনের জন্য সরকারের সরকারী সংস্থা ও সংগঠিত করিতে হইবে।
খ)মজুতকরণ, চোরাকারবারি, মুনাফাবাজীর ক্ষেত্রে কঠোর শাস্তিদানের ব্যবস্থা করিতে হইবে।
গ) খাদ্য ও জীবনধারণের পক্ষে অপরিহার্য দ্রব্যাদির উপযুক্ত মূল্য বাঁধিয়া দিতে হইবে যেন উৎপাদকগণ তাহাদের পণ্যের ন্যায্য মূল্য পাইতে পারে।
ঘ) যথারীতি ফসলকাটা ও বীজ বপনের নিশ্চয়তার সপক্ষে ব্যবস্থা গ্রহন করিতে হইবে।
ঙ) সার, কীটনাশক ঔষধ ও শস্যেরর রোগ নিবারক ঔষধের ব্যবস্থা করিতে হইবে।
৪। যোগাযোগ ব্যবস্থা পুনঃপ্রতিষ্ঠা
ক) সকল ক্ষতিগ্রস্থ বিমান বন্দর, সড়ক, সেতু, আভ্যন্তরীণ নৌ চলাচল, টার্মিনাল, খেয়াতরী রেল লাইন, অবিলম্বে মেরামত করিতে হইবে।
খ) যাত্রীসাধারণ বহন ও মালবহনের জন্য সকল বে-সরকারী সরকারী যানবাহন সরকারের কর্তৃত্বে লইতে হইবে। এবং অবিলম্বে মেরামত করিতে হইবে।
গ) টেলিগ্রাফ, টেলিফোন, টেলিকমিউনিকেশন (টেলিযোগাযোগ) এবং ডাক ব্যবস্থা অবিলম্বে পুনঃপ্রতিষ্ঠা করিতে হইবে।
ঘ) যাত্রীসাধারণ ও মাল বহনের জন্য সরকারী পরিবহনের ভাড়া শতকরা ২৫ ভাগ হ্রাস করিতে হইবে।
ঙ) রেডিও ও টেলিভিশন কেন্দ্র চালু করিতে হইবে। সর্বদলীয় উপদেষ্টা কমিটির নির্দেশ মোতাবেক রেডিও টেলিভিশনে প্রচার কার্য চালাইতে হইবে।
৫।সংবাদপত্র ও সংবাদ প্রচার মাধ্যম
ক) পাক জঙ্গীচক্র সমর্থনকারী ও সহযোগী সংবাদপত্র ও সংবাদ সরবরাহ প্রতিষ্ঠান এবং অন্যান্য সংবাদ ও মতামত প্রচারমাধ্যম বাজেয়াপ্ত করিতে হইবে। বাংলাদেশের স্বার্থবিরোধী বাংলাদেশে যে সকল সংবাদপত্র বর্তমানে চালু রহিয়াছে সেগুলি নিষিদ্ধকরিতে হইবে। ১৯৭১ সালের ২৫শে মার্চ সামরিক জান্তার আক্রমনের পর সংবাদপত্রগুলি যে নামে প্রকাশিত হইত সে নামে সেগুলিকে প্রকাশের অনুমতি দেওয়া চলিবে না।
৬।বিদ্যুত সরবরাহ
ক) সকল ক্ষতিগ্রস্থ  বিদ্যুৎ কেন্দ্র মেরামত করিতে হইবে। এবং বিদ্যুৎ সরবরাহ পুনরায় স্থাপন করিতে হইবে।
খ) বিদ্যুৎ কেন্দ্র চালু রাখার জন্য ব্যবস্থা অবলম্বন করিতে হইবে।
গ) গ্যাস সরবরাহ পুনরায় করিতে হইবে।
৭। শিক্ষাব্যবস্থা
ক) প্রাথমিক এবং উচ্চ বিদ্যালয়, কলেজ বিশ্ববিদ্যালয় এবং অন্যান্য শিক্ষা প্রতিষ্ঠানে অবিলম্বে শিক্ষাদান কার্য শুরু করিতে হইবে।
খ) জাতীয় প্রয়োজনের উপযোগী এবং স্বাধীন বাংলাদেশের আশা-আকাঙ্ক্ষার উপযোগী পাঠ্যসূচীর আশু সংশোধন করিতে হইবে এবং অবিলম্বে উহা চালু করিতে হইবে।
গ) ১৯৬৯ সাল হইতে জাতীয় মুক্তি আন্দোলনে অংশগ্রহনের জন্য যে সকল ছাত্রের শিক্ষাজীবনের ক্ষতিগ্রস্থ হইয়াছে তাহাদের ক্ষেত্রে বিশেষ বিবেচনা করিতে হইবে।
ঘ)মাতৃভূমির মুক্তির সংগ্রামে অংশগ্রহণকারী যুবকদের ক্ষেত্রে তাহাদের অধ্যয়ন চালাইবার জন্য আর্থিক সাহায্যসহ বিশেষ বিবেচনা বাঞ্চনীয়।
চ) বাংলাদেশের জনগণের স্বার্থের বিরুদ্ধে যে সকল শিক্ষক, অধ্যাপক এবং শিক্ষাবিভাগ ও শিক্ষাপ্রতিষ্ঠানের অন্যান্য পদস্থ কর্মচারী আয়ুব ও ইয়াহিয়া সরকারকে সহযোগিতা করিয়াছেন বলিয়া প্রমাণ পাওয়া যাইবে তাহাদের কঠোর দন্ড এবং শাস্তিদানের ব্যবস্থা করিতে হইবে।
৮। ধর্মীয় ও ভাষাগত সংখ্যালঘু
ধর্মীয় ও ভাষাগত ইত্যাদি সর্বপ্রকার সাম্প্রদায়িকতার বিরুদ্ধে রুখিয়া দাড়াতে হইবে। ধর্মীয় ও ভাষাগত সঙ্খ্যালঘুদের রক্ষার জন্য ব্যবস্থা অবলম্বন করিতে হইবে।
৯। যুদ্ধাপরাধ এবং দালাল
ক) যুদ্ধাপরাধী ও দালালদের স্ক্রীনিং এর জন্য সংস্থা স্থাপন করিতে হইবে।
খ) যুদ্ধাপরাধী ও দালালদের শাস্তিদানের জন্য বিশেষ আদালত স্থাপন করিতে হইবে।
গ) যুদ্ধাপরাধী ও দালালদের সম্পত্তি বাজেয়াপ্ত করিয়া উহা রাষ্ট্রের নিকট গচ্ছিত রাখিতে হইবে।
এইভাবে দখলকৃত গ্রাম্য কৃষিজমি ভূমিহীন কৃষকদের মধ্যে বিলিবন্টন করিতে হইবে।
১০। মুক্তিবাহিনী
ক) জাতীয় মুক্তি সংগ্রামে অংশগ্রহণকে জাতীয় সম্মান বলিয়া স্বীকৃতি দিতে হইবে এবং মুক্তিবাহিনীর প্রতিটি সদস্য যেন তাহার এই দেশ সেবার উপযুক্ত স্বীকৃতি পান।
খ) শিক্ষালাভের জন্য মুক্তিবাহিনী তরুন্দের বিশেষ সুবিধা দিতে হইবে।
গ) সাহসিকতার জন্য পুরষ্কার দানের রীতি প্রচলন করিতে হইবে।
ঘ) বর্তমানে মুক্তিবাহিনীতে যুদ্ধরত তরুন্দের বাংলাদেশের সশস্ত্র বাহিনী ও মিলীশিয়াতে যোগদানের ইচ্ছা প্রকাশ করিলে তাহাদের গ্রহন করিতে হইবে।
১১। জনস্বাস্থ্য
ক) সকল হাসপাতাল, মেডিক্যাল কলেজ প্রসুতিসদন, গ্রাম ও শহরের শিশু স্বাস্থ্যকেন্দ্রে অবিলম্বে দিন রাত কাজ শুরু করিতে হইবে।
খ) ঔষধ সরবরাহের প্রয়োজন মিটাইবার জন্য সকল ঔষধ প্রস্তুত শিল্পকারখানা কর্মক্ষম করিতে হইবে এবং উৎপাদন চালু করিতে হইবে।
গ) জীবন রক্ষাকারী ঔষধ আমদানীর জন্য অবিলম্বে ব্যবস্থা অবলম্বন করিতে হইবে।
১২। শাসন্তান্ত্রিক সমস্যা
ক) একটি অর্ন্তবর্তীকালীন শাসনতন্ত্র গ্রহন করিতে হইবে।
১৩। সর্বদলীয় কমিটি
ক) জেলা হইতে শুরু করিয়া ইউনিয়ন স্তরে সকল পর্যায়ে সর্বদলীয় কমিটি স্থাপন করিতে হইবে। উপরে বর্ণিত লক্ষ্য অর্জনের নিমিত্ত সরকারের প্রশাসনিক সংস্থাকে স্থানীয় সর্বদলীয় কমিটিগুলির সর্বাধিক সহযোগিতা ও পরামর্ষ গ্রহন করা উচিত হইবে।
দ্বিতীয় পর্যায়ে
স্বাধীন বাংলার রূপ্রেখা
(১) যে এক কোটি দেশবাসী পাক সৈন্যের বর্বর অত্যাচারে তাহাদের প্রানপ্রিয় মাতৃভূমি ফেলিয়া প্রতিবেশী বন্ধুরাষ্ট্র ভারত ও বার্মায় আশ্রয় গ্রহন করিতে বাধ্য হইয়াছেন, তাহাদিগকে পূর্ণ মর্যাদার সহিত দেশে ফিরাইয়া আনিতে হইবে।
(২) বাংলাদেশের স্বাধীনতার লড়াইয়ে সকলেই স্পষ্টভাবে দেখিয়াছেন-আমেরিকা, চীন অন্যান্য কয়েকটি রাষ্ট্র আমাদের প্রতি দুষ্মনি করিয়া আসিতেছে। তাহাদের ও তাহাদের এজেন্ট মুস্লীম লীগ, জামাতে ইসলাম, নেজামে ইসলাম, পি-ডি-পি এবং চরম বামপন্থীদের বিরুদ্ধে দেশবাসীকে সর্বদাই হুঁশিয়ার থাকিতে হইবে।
(৩) এই চরম বিপদের দিনে যে সব বন্ধুরাষ্ট্র (ভারত, রাশিয়া, পোলান্ড ও অন্যান্য সমাজতান্ত্রিক রাষ্ট্র) আমাদের বিভিন্নভাবে সাহায্য করিয়াছেন, তাহাদের প্রতি কৃতজ্ঞ থাকিতে হইবে।
(৪) স্বাধীন বাংলাদেশকে গড়িয়া তুলিতে হইবে স্বাধীন প্রজাতান্ত্রিক রাষ্ট্র হিসেবে। বলাবাহুল্য ইহা হইবে একটি সত্যিকারের ধর্মনিরপেক্ষ রাষ্ট্র অর্থাৎ সকল ধর্মের সমান অধিকার থাকিবে।
(৫) পার্লামেন্ট হইবে সার্বভৌম-জনগণের নির্বাচিত প্রতিনিধিরাই দেশ শাসন করিবেন। প্রাপ্তবয়স্করাই ভোট দিতে পারিবেন। নির্বাচন হইবে মুক্ত।
(৬) বিচার বিভাগ শাসন বিভাগ হইতে পৃথক হইবে।
(৭) নর-নারী জাতি-ধর্ম নির্বিশেষে সকলের সমান অধিকার থাকিবে।
(৮) নিরপেক্ষ ও স্বাধীন বৈদেশিক নীতি গ্রহন করিবে। ভারত ও সোভিয়েত ইউনিয়ন প্রভৃতি গণতান্ত্রিক ও সামাজতান্ত্রিক রাষ্ট্র এবং স্বাধীনতাপ্রাপ্ত দেশগুলির সহিত সখ্যের সম্পর্ক গড়িয়া তুলিবে। বিশ্বের বিভিন্ন দেশের স্বাধীনতা সগ্রামীদের স্বপক্ষে দাঁড়াইবে। সিন্ধি, বালুচ, পাঠান প্রভৃতি নিপীড়িত জাতির সহিত মৈত্রি সম্পর্ক গড়িয়া তুলিবে।
(৯) সাম্রাজ্যবাদী শক্তিসমূহের সহিত কোনরূপ অসম চুক্তি করিবে না।
(১০) দেশের একচেটিয়া বৃহৎ পুঁজিপতিদের অধিকার খর্ব করা হইবে। ভারী ও মূল শিল্প জাতীয়করণ করিবে একচেটিয়া পুজিবাদ গড়িয়া উঠিতে দিবে না। ছোট ও মাঝারী জাতীও অর্থনৈতিক কর্মকান্ড উৎসাহিত করিবে। ব্যাঙ্ক, ইনসিওরেন্স, বৈদেশিক বাণিজ্য রাষ্ট্রায়াত্ত করা হইবে।
(১১) ভূমির সর্বোচ্চ সীমা নির্ধারণ করিবে। অতিরিক্ত মালিকদের যথাযথ ক্ষতিপূরণ দিবে। বাড়তি জমি গরীব ও ভূমিহীন কৃষকদের মধ্যে বিতরণ করিবে।
(১২) শ্রমিক কর্মচারীদের ট্রেড ইউনিয়নের অধিকার ও ন্যায্য মজুরির নিশ্চয়তা বিধান করিবে। ক্ষেত মজুররা যাহাতে কাজ পায় ও ন্যায্য মজুরী পায় মূল্য কৃষককে দিবার সুব্যবস্থা করিবে।
(১৩) পাট শিল্প ও চা শিল্প জাতীয়করণ করা হইবে এবং কৃষক যাহাতে পাটের ন্যায্য মূল্য পায় তাহার বাস্তব ব্যবস্থা করিবে। অন্যান্য কৃষিপণ্যের ন্যায্য মূল্য কৃষককে দিবার সুব্যবস্থা করিবে।
(১৪) দালালদের সম্পত্তি বাজেয়াপ্ত করিবে।
(১৫) বাক ও ব্যক্তি স্বাধীনতা, সভাসমতি ও সংগঠন করার নিশ্চয়তা থাকিবে।
(১৬) জনগণের মিলিশিয়া থাকিবে।
(১৭) শিক্ষা ব্যবস্থাকে বৈজ্ঞানিক মতে আধুনিকীকরন করিবে। মাতৃভাষাই হইবে শিক্ষার মাধ্যম।
(১৮) সার্বজনীন অবৈতনিক শিক্ষার মাধ্যমিক স্তর পর্যন্ত চালু করিতে হইবে।
(১৯) কারিগরী শিক্ষার প্রসারের উপর গুরুত্ব দিতে হইবে।
(২০) জাতী মুক্তিযুদ্ধে অংশগ্রহঙ্কারীদের যথাযোগ্য মর্যাদা ও স্বীকৃতি প্রদান করিবে। ক্ষতিগ্রস্থ পরিবারবর্গকে সাহায্য দিবে।
(২১) শোষন্মুক্ত স্বাধীন বাংলা গঠনের চেষ্টা করিতে হইবে।
তৃতীয় পর্যায়ে
সমাজতন্ত্র

এ যুগ সমাজ তন্ত্র উত্তরণের যুগ। দুনিয়ার বিভিন্ন দেশ বিভিন্ন পথে সমাজতন্ত্রের দিকে আগাইয়া চলিতেছে। বাংলাদেশ ও তার নিজস্ব পথেই সমাজতন্ত্রের দিকে আগাইয়া চলিয়াছে। তবে আমাদের কাজ মেকি ও বাচনিক সমাজতন্ত্র সম্পর্কে হুঁশিয়ার থাকিতে হইবে। সোনার যেমন পিতলা কলসী হয় না, কানা ছেলের নাম ‘পদ্মলোচন’ হয় না তেমনি বৈজ্ঞানিক সমাজতন্ত্র ছাড়া অন্য কোন সমাজতন্ত্র ও সত্যিকারের সমাজতন্ত্র নয়।
এ পর্যায়ে আমাদের সমাজতন্ত্রে উত্তরণ কর্মসূচী নিতে হইবে।
.

সম্পাদকীয়
অভ্যুদ্য়

মুক্তবাংলার প্রথম সম্পাদকীয় নিবন্ধনটা লিকতে বসে সহসাই মনে পড়ে গেল একদা একটি কিশোর বালকের জিজ্ঞাশাঃ বাঙ্গালী জাতির কি কোন ইতিহাস নেই? এই যেমন গ্রীকদের রয়েছে, মীশরিয়দের রয়েছে, ফরাশিদের, এমনকি ইংরেজদেরও..

	সময়টা ছিল নির্বাচন প্রস্তুতিকাল। জনৈক রাজতিক বন্ধুর বৈঠকখানায় বসেছিলাম। আমাদের আলোচ্য বিষয়ের কেন্দ্রবিন্দু ছিল বাঙ্গালী জাতি। কিন্তু তবুও কিশোরটির জিজ্ঞাশার সঠিকমিমাংশায় নিস্পত্তি করতে পারিনি কেউ। কারণ বাংলার ইতিহাস ও  বাঙ্গালী জাতি খুব স্পষ্ট ছিলোনা তখনো। 

	অথচ ভাবতেও পারিনি বাঙ্গালী জাতির সত্যিকার ইতিহাস রচনার মালমশলা তৈরি হতে যাচ্ছে- শীঘ্রই তার সূচনা হবে। ইহাহিয়া খাঁ তার পান্জাবী দস্যুবাহিনীর দ্বারা বাংলার বুকে নজিরবিহীন গণহত্যা ও পৈশাচিক কার্যক্রম চালিয়ে পৃথিবীর বুক থেকে নিশ্চিহ্ন করে দিতে চাইবে বাংলাদেশের স্বত্ত্বাকে। কিন্তু রক্তাক্ত হয়ে জেগে উঠবে বাংলাদেশের জনগণ। দেশপ্রেমের অগ্নিপরীক্ষায় সগৌরবে হবে উত্তীর্ন। অভ্যুদ্যয় হবে এক নতুন জাতির যার একমাত্র পরিচয়ঃ বাঙ্গালী।

	আজ সেই জাতির জন্ম হয়েছে। ঐক্য, সাহস ও সংগ্রামী মনোবলে তারা অপরাজেয়। তারা রচনা করে চলেছেন নিজেদের সত্যিকার ইতিহাস। 

	সাপ্তাহিক মুক্তবাংলা – স্বাধীন বাঙ্গালী জাতিরই এক কন্ঠস্বর। তাই তার চলার পথে দেশপ্রেমে দীক্ষিত বাঙ্গালী জাতিকে সশ্রদ্ধ অভিবাদন জানিয়ে তার যাত্র শুরু করলো

-জয়বাংলা


														
· মুক্ত বাংলাঃ সাপ্তাহিক। বাংলাদেশ মুক্তিসংগ্রাম সিলেট জেলার স্বাধীন নির্ভীক মুখপাত্র। সম্পাদক পরিষদের সভাপতিঃ আবুল হাসনাত সাআদত খান। ভারপ্রাপ্ত সম্পাদক আকাদ্দস সিরাজুল ইসলাম। আবুল হাসনাত কর্তৃক মুক্তবাংলা প্রেশ থেকে মুদ্রিত ও প্রকাশিত। ভারতীয় ঠিকানাঃ প্রযত্নে- এ এম চৌধুরী, করিমগন্জ, আসাম।

দখলীয় এলাকায় পাকিস্তানী শাসন অচল


মুজিবনগর হতে বিশ্বস্ত সুত্রে জানা গেল যে- সদ্য আগত শরনার্থীরা বলেন – বেশ কিছুদিন আগে থেকেই পাকিস্তান সরকার বাংলাদেশে প্রচার করছিলেন যে খুব শীঘ্রই সামরিক শাসনের অবসান ঘটবে। কিন্তু মুশকিল হচ্ছে ঢাকা, ময়মনসিংহ, ফরিদপুর, সিলেট, কুমিল্লা, চট্রগ্রাম, রাজশাহী এবং রংপুর থেকে যে খবর পাওয়া গেছে, তাতে দেখা যায় যে, ঐ সকল জেলার সরকারী অফিস, কাছারী এবং আদালতে শতকরা ২৫ জনের বেশী কর্মচারী কাজে যোগদান করেনি। জনৈক শরনার্থী বলেন যে ফারদপুর শহরে আদালতে একজন বিচারকও নেই – শুধুমাত্র দুইজন সামরিক অফিসার আদালতের কাজ চালিয়ে যাচ্ছেন। এদের কাছে বিচারের জন্য এখনো কোন মামলা আসেনি। এ অবস্থায় টিক্কা খাঁনের স্থলে ডাঃ মালিককে গভর্নর করায় কোন পরিবর্তন পরিলক্ষিত হচ্ছেনা। রংপুরের সংবাদে জানা যায় যে, এখানকার জজ ও মুন্সেফ পালিয়ে গেছেন। কয়েকজন অবাঙ্গালী অফিসার নিয়োগ করা হচ্ছে। কিন্তু লোকের আস্থা ফিরে অসছে না।

	ঢাকায় প্রত্যক্ষ্যদর্শীর বিবরনে প্রকাশ যে – সেখানকার অবাঙ্গালী ব্যবসায়ীরা ব্যবসা গুটানোর তালে আছেন ।  

	মেয়ে ছেলেদের তারা পূর্বেই করাচিতে স্থানান্তর করেছেন।বাঙ্গালীরা কোন অবাঙ্গালী দোকানে যান না।




----------

(একটি খোলা চিঠি)
রাজাকার ও শান্তি কামটি সমীপেষু
সীরাজ উদ্দিন

	জালেম পান্জাবী টিক্কার গড়া রাজাকার ও শান্তি কামটির সদস্যদের বলছি- আপনাদেরকে ভুললে চলবেনা যে অপনারা  ও আমরা একই বাংলাদেশের অধিবাসী। বাংলাদেশের মানুষ আজ একটি চরম যুদ্ধে লিপ্ত। পৃথিবীর ইতিহা এমন অসম যুদ্ধের নজির খুব অল্পই আছে। নিরপেক্ষ বিদেশী পর্যক্ষেকদের মতে, হিটলার ইহুদিদের উপর যে অত্যাচার করেছিল বাংলাদেশের জনগনের উপর পান্জাবদের অত্যাচার তাকে ছাড়িয়ে গেছে অনেক আগে। মাত্র কয়েকমাস পূর্বেও যাদেরকে কিছুসংখ্যক মানুষ এক ধর্মের বন্ধনে আবদ্ধ ভাই বলে মনে করতো আজ ওরাও পান্জাবীদের আসল চেহারা দেখে বুঝতে পেরেছেতারা ভাই নয়- চরম শত্রু। ওদেকে ভালবাসা যায়না শুধু ঘৃনাই করা যায়। তবে ওই বেঈমানদের দিন শেষ হয়ে আসছে। কারণ পাঁচ মাস পূর্বে বাংলার মানুষ নিরস্ত্র ও অসহায় ছিল, এবং সেজন্যই মেশিনগান, ট্যান্ক ইত্যাদি মারনাস্ত্র দিয়ে সারা বাংলাদেশটি জুড়ে রক্তের হলিখেলা খেলছে পান্জাবী দস্যুরা। একতরফাভাবে করেছে খুন, ধর্ষন ও লুন্ঠন।

	আজকের বাংলাদেশ কিন্তু সেই মার্চের অসহায় বাংলাদেশ নহে। অগনিত বাঙ্গালী যুবক যুদ্ধবিদ্যা শিক্ষা করে যোগ দিচ্ছে মুক্তিফৌজে। মুক্তিফৌজকে করে তুলেছে দুর্জয়। তাদের অগ্রগতি আজ দুর্বার। হানাদার পান্জাবী অমন শক্তিশালী নহে যে আমেরিকার ভিয়েতনাম কিংবা ফরাসীদের আলজিরীয়া যুদ্ধের ন্যায় বাংলাদেশে বছরের পর বছর যুদ্ধ চালিয়ে যেতে পারবে।
.
 ভয়ে পান্জাবী আর সামনাসামনি যুদ্ধে আসছে না। কেন আপনারা আমাদের ভাই হয়েও ওদের চালাকী বুঝতে পারছেন না? ওরা মুক্তিফৗজের রাজাকার ও শান্তি কমিটির লোকজনকেই ছুড়ে দিচ্ছে।মুক্তিফৌজ অস্ত্রবলে বলিয়ান বলেই আজ কাপুরুষ পান্জাবীদের বীরত্বের দাপাদাপি কমে গেছে। বিনা যুদ্ধে বিজয়ী খেতাবধারী ফিল্ড মার্শাল আইয়ুবের স্বজাতি যে ওরা। 

	সিপাহী যুদ্ধের পর থেকে আজকের পান্জাবীদের যুগ পর্যন্ত প্রায় দুইশ বছর – আমাদের কেহ বন্দুক হাতে নেবার সুযোগ পায়নি। তাই ওরা ভেবেছিল আমরা বাঙ্গালীরা ওদের বন্দুকের ভয়েই দ্বাসত্ব স্বীকার করে নেবে। কিন্তু আজ ওরা বুঝতে পেরেছে, স্টেনগান, মর্টার, এল এম জি- ইত্যাদি আগ্নেয়াস্ত্র আমাদের খেলার পুতুল। ওদের বুজ চিনে চিনেই গুলি মারছি।

	মওদুদী, মুফতি মাহমুদ প্রভৃতি ধর্ম ব্যবসায়ী ও তাদের সর্দার ইহাহিয়া খাঁ ও টিক্কা খাঁ – এর ফতোয়া অনুযায়ী বাংলার মুসলমান আমরা নাকি হাবশি -গোলামদের মত।যথা ইচ্ছা ওরা আমাদের ধ্বংশ করতে পারে। বাংলার মা বোনদের উপর বলাৎকার করতে পারে। ওদেরকে নাকি সেই পশুবর দান করেছে ওদের আল্লাহ। কিন্তু আমরা দেখেছি আমাদের আল্লাহ এই অত্যাচারীদেরকে খতম করে আমাদের দেশ ন্যায়-নীতি প্রতিষ্ঠার তৌফিক আমাদেরকে দিচ্ছেন। এবং সেইজন্যই হালকা পাতলা বাঙ্গালী যুবকরা তাগড়া মোষের মত পান্জাবীদের যে আগ্নেয়াস্ত্র দিয়েই হত্যা করে চলেছে তা নয়, ওদেরকে জ্যান্ত পাকড়াও করেও নিয়ে আসছে।
	পাকিস্তানের সর্বমোট সৈন্যসংখ্যা প্রায় ৩ লক্ষ। এর মধ্যে ওদের শাদ্দাদী বেহেশতখানা ইসলামাবাদ, লাহোর ইত্যাদি শহরগুলো এবং পশ্চিম পাকিস্তানের সীমান্ত এলাকা রক্ষা ও পাঠান বালুচ সিন্ধিদের বিদ্রোহ দমনের জন্য ২ লক্ষ ৫৫ হাজার সৈন্য ওখানে মোতায়েন রাখতে হয়েছে। বাংলাদেশে এনেছিল ৭৫ হাজার। কিন্তু ইতিমধ্যে ২৭ হাজার হয়ে গেছে খতম। অবশিষ্ট ৪৮ হাজার বাছাধনেরা বিগত ৫ মাসের অনবরত যুদ্ধের মধ্যে বারশত মাইল দুরে মা বোনদের বাংলার লুন্ঠিত টাকা, অলঙ্কার ও অন্যাণ্য দ্রব্যাদি সমজায়ে দিয়ে আসাতো দুরের কথা লুন্ঠিত সামগী পেটে ও কোমরে বেঁধে রেখে মুহুর্তের জন্যও একবার বিশ্রামের সুযোগ পাচ্ছেনা।দেশে যাওয়ার রাস্তাটাও বিপদসঙ্কুল। মুক্তিফৌজের চতুর্দিকে আক্রমন তাদেরকে বঙ্গোপসাগরের অতল গহ্বরের দিকে ঠেলে দিচ্ছে। পালাবার সুযোগের জন্য বড় অফিসারেরা বিমান ঘাঁটিগুলো কড়া পাহারায় রেখেছে। পালিয়ে যাওয়ার সময় ওরা কিন্তু বাংলাদেশের সকল দালাল ও বিহারী গুন্ডাদেরকে মুক্তিফৌজের গুলির নিশানায় তাদের সকল পাপের কাফ্ফারাস্বরুপই ফেলে যাবে।
.
 ভারত থেকে মার খাওয়া কালো চামড়ার যে বিহারীগণ পশ্চিম পাকিস্তানে মাথা গুজবার ঠাঁইও পায়নি পৃথিবীর সবচাইতে ঘনবসতি অঞ্চল এই পূর্ব বাংলায় আমরাই ওদেরকে ভাই বলে স্থান দিয়েছিলাম। চাকুরী, ভ্যবসা এমনকি ক্ষেত খামারে পর্যন্ত অংশীদার করেছিলাম। কিন্তু সেই চরম বিশ্বাসঘাতকেরাই বাংলার মাটির সাথে করেছে বেঈমানী, নিমকহারামী এবং বাংলার মানুষের উপর করেছে অকথ্য অত্যাচার।

	বাংলাদেশের ব্যাপারে দুনিয়ার জনমত আজ পাকিস্তানের নিন্দায় মুখর। নিরস্ত্র জনসাধারন এবং বিশেষ করে নারী শিশুদের প্রতি পাক সামরিক বাহিনী যে চরম অত্যাচার করেছে দুনিয়ার ইতিহাসে তার কোন নজির নেই। এসব কুকির্তী আজ পৃথিবীর মানুষের অজানা নয়। তাই বিশ্বের সকল  জায়গা থেকেই ওদেরকে ধিক্কার দেওয়া হচ্ছে এবং সেইজন্যই জল্লাদ টিক্কা খাঁকে বাংলার মাটি থেকে সরিয়ে নিয়ে পাঠান, বালুচ ও সিন্ধিদেরকে শায়েস্তা করার ভার ওর উপর দিয়েছে ইহাহিয়া খাঁ। কারন ওখানকার জনমতও আজ বিক্ষুদ্ধ। ভুট্টো সাহেব কল্কে পাচ্ছেন্না। আর্থিক দিক দিয়েও পশ্চিম পাকিস্তানের অবস্থা কাহিল পাকিস্তানের আয়ের মোট তিন টাকার দুই টাকা ছিল বাংলাদেশের পাট, চা তামাক ও বিলাত প্রবাসী বাঙ্গালীদের অর্জিত বৈদেশিক মুদ্রা। মুক্তিযুদ্ধের ঠেলায় দুই টাকার স্থলে আট অনাও এখন তাদের কপালে জুটছেনা। বাংলোর সাড়ে সাত কোটি মানুসের বাজারে পশ্চিম পাকিস্তানের কাপড়ের মিলগুলো ততের তৈরি কাপড় করতে না পারায় মিলগুলোতে তালা চাবি লাগাতে বাধ্য হচ্ছে। বেতন দিতে না পারায় পান্জাবী মিল শ্রমিকদেরকে পাইকারীভাবে চাকরী হতে বরখাস্ত করা হচ্ছে।করাচীর বাজারের আমদানীকারক ও বড় বড় ব্যবসায়ীদের তেলতেলীভাব আজ আর নেই। মোগলাই মেজাজ ভোতা হয়ে যাচ্ছে। চব্বিশ বছরে গঠিত বাইশ পরিবারের শোশণের ভিত ভেঙ্গে আজ চুরমার হয়ে যাচ্ছে। সিপাহীদের যুদ্ধকালীন অতিরিক্ত ভাতা হয়ে গিয়েছে বন্ধ। বাংলাদেশে নিয়োজিত সিপাইদেরকে আপাতত ঘুষের টাকা, লুন্ঠিত ঘড়ি, অলঙ্কার ইত্যাদি ও বদমায়েশীর অবাধ লাইসেন্স দিয়েই খুশি রাখার চেষ্টা চলছে। বেতন ও ভাতা দেবে কোন টাকশাল?

	আল্লাহর মেহেরবানীতে করাচি ও ঢাকার দুরত্ব দিন দিনই বৃদ্ধি পাচ্ছে। ভারতের উপর দিয়ে আগে ছিল ১২০০ মাইল আর এখন ভারত ঘুরে ও হাজার মাইল পাক –ভারত যুদ্ধ বাঁধলে এই দুরত্বের মাত্রা দাঁড়াবে ৭ হাজার মাইলেরওে বেশি। আপনারা তখন যাবেন বঙ্গোপসাগরে- আর ঐ পশ্চিমা দস্যুরা ডুবে মরবে আরব সাগরে।

---------------

সম্পাদকীয় 
প্রধানমন্ত্রীর আহবান

	গনপ্রজাতান্ত্রিক বাংলাদেশ সরকারের প্রধানমন্ত্রী জনাব তাজউদ্দীন আহমদ বিশ্ব জনমত এবং পশ্চিম পাকিস্তানী মজলুম জনতার বিবেকের কাছে একখানা আবেদনপত্র পেশ করেছেন। আবেদন পত্রে ইয়াহিয়া খানের সৈন্যবাহিনী কর্তৃক বাংলাদেশে অবাধ গণহত্যা, নারীনির্যাতন, লুটতরাজ ও গৃহদাহের করুণ বর্ণনা দিয়ে প্রধানমন্ত্রী বিশ্বের গণবিবেককে আহবান জানিয়েছেন মানবতার এ জঘন্য অপমানকে বন্ধ করতে রক্ত পিয়াসী ইয়াহিয়া খানের বিরুদ্ধে রুখে দাঁড়ানোর জন্য। 

	বিশ্বের গণবিবেক ইতিমধ্যেই জেগেছে। ৫ টি মহাদেশের গণকন্ঠেই বজ্রস্বরে আজ আওয়াজ তুলছে স্বৈরাচারী ইয়াহিয়া খানের তান্ডবের বিরুদ্ধে। কিন্তু পশ্চিম পাকিস্তানীরা এখনো চুপ কেন? স্বাভাবিক ভবাবেই প্রশ্ন জাগেঃ বাংলাদেশে ইয়াহিয়া খানের অবাধ নরহত্যা তথা ব্যাপক অরাজকতা সম্পর্কে ওরা কি ওয়কিবহাল নয়? অথবা জেনে শুনেই তাদের এই উদাসীনতা?

	কিন্তু আমরা জানি তারা উদাসীন কিংবা বাংলাদেশ সমপর্কে সম্পুর্ন অজ্ঞ নয়। তাঁরা বাকশক্তিহীন। স্বাধীনতা তথা পাকিস্তান রাষ্ট্রসৃষ্টি হওয়ার পরেও তারা যে তিমিরে ছিলেন সেই তিমিরেই রয়ে গেছেন। সামন্তচক্র, তাদের দোসর পুঁজিবাদী –মহল ও সৈরাচরী শাসকগোষ্ঠির স্বার্থে মোল্লাদের মাধ্যমে ধর্মের দোহাই দিয়ে জ্ঞান ও বিজ্ঞানের আলো থেকে নিরাপদ দুরত্বে সরিয়ে রাখা হয়েছে তাদেরকে। স্বাধীনতার ২৪ বছরে বাংলাদেশে লুটপাট করে যা ধনসম্পদ ওখানে নিয়ে যাওয়া হয়েছে তার সবকিছুই ব্যয়িত হয়েছে সর্দার, পীর, মীর, সাহেবজাদা প্রভৃতি বিভিন্ন খেতাবে পরিচিত মসাজচক্র ও তাদের দুস্কার্যের দোশর পুঁজিপতি মহল এবং সৈরাচারী শাসকগোষ্ঠির আরাম আয়েশের দিকে লক্ষ্য রেখেই, গরীব জনসাধারন তাতে একটুও উপকৃত হয়নি। তারা দিন আনে দিন-খায়।

	পাকিস্তানী গণতন্ত্রের শেষ ভরসা ছিল বাংলাদেশ। তাই পশ্চিম পাকিস্তানী সামন্ত গোষ্ঠী, পুঁজিপতি, সৈরাচারী শাসকচক্রের বাংলাদেশকে এত ভয়। আর সেই হেতু পাকিস্তানে জন্মলগ্ন থেকেই ওরা ডিভাইড এন্ড রূল এর আশ্রয় নিয়ে সুকৌশলে পশ্চিম পাকিস্তানী সরলমনা জনগণের কানে কানে বাঙ্গালী মুসলমানেরা খাঁটি মুসলমান নয়, নিম্নমানের হিন্দু সম্প্রদায় থেকে ধর্মান্তরিত হয়েছে তাই ইসলাম ধর্মের বিধিবিধানগুলো পালন করেনা। ধর্মের জন্য সত্যিকারের মহব্বত বাঙ্গালী মুসলমানদের নেই, ইত্যাদি ইত্যাদি। এই সেদিন ও জাতীয় পরিষদের নির্বাচন পূর্বমুহুর্তে ইসলামের ধ্বজাধারী ‘মাওলানা’ নামে পরিচিত ফ্যসিস্ট রাজনৈতিক দলের ডিরেক্টর মওদুদি সাহেব  (পান্জাবে দশ হাজার কাদিয়ানী হত্যা করানোর নায়ক) বাংলাদেশ সফর করে লাহোরে পৌছেই বলেছিলেন, বাঙ্গালী মুসলমানেরা কালিপুজা করে থাকে।

	কিন্তু মওদুদী সাহেবের ঐ নতুন আবিষ্কারে বাঙ্গালী মুসলমানেরা মনে কোন আঘাত পায়নি। শুধু কৌতুক অনুভবই করেছে। কারন তাদের জানা আছে ইসলাম ধর্মের মূলগ্রন্থ করআন শরীফে মহানবী মুহাম্মদ (দঃ) কে ‘খাতেমুন-নবী’ বা সর্বশেষ নবী বলে উল্লেখ করে নবীদের আবির্ভাবের সমাপ্তি ঘোষণা করলেও পান্জাবে নতুন নবী আবির্ভুত হয়েছিলেন। এমনকি ‘পারভেজ’ নামক জনৈক ব্যাক্তি খোদায়ী দাবি পর্যন্ত করেছিলো। এবং ওদের উত্তরাধীকারীরাই তো পশ্চিম পাকিস্তানী জনগণকে জ্ঞান ও বিজ্ঞানের আলো থেকে সযত্নে দুরে সরিয়ে রাখা তাদের রাজনৈতিক চেতনাবোধকে জেগে উঠতে বাধার সৃষ্টি করেছে। জনশক্তিকে ওদের বড় ভয়। কিন্তু আর কতদিন ঐ বিরাট শক্তিকে ঘুম পাড়িয়ে রাখা সম্ভবপর হবে? কারণ ওরা এখন জাগতে শুরু করেছে যে। বাংলাদেশের মুক্তিসংগ্রাম ওঁদেরকে আলো দেখাবে। গনপ্রজাতান্ত্রিক বাংলাদেশ সরকারের প্রধানমন্ত্রীর আকুল আহবানও তাদের কানে যেয়ে পৌছেছে। সাড়া দেবার জন্য ছটফট করছে তাদের বিবেক। কারণ দুনিয়ার মজলুম জনগণ একাত্ববোধেরই প্রতীক। 

	পশ্চিম পাকিস্তানী সামন্তগোষ্ঠী, পুঁজিবাদী মহল ও সৈরাচারী শাসকচক্র আত্মস্বার্থ বজায় রাখার কুমতলবে এখন উন্মাদপ্রায়। তাদের উন্মত্ততার ঘোর যখন কাটবে তখন দেখতে পাবে দেশের রাজনৈতিক মঞ্চে নতুন নাটক অভিনীত হচ্ছে। কুশীলবগণ তাদের অপরিচিত অথচ সুদক্ষ এবং তাহারা নিজেরা পড়ে রয়েছে বহু নিচে। নিচে থেকেই করুন নয়নে ফ্যাল ফ্যাল দৃষ্টিতে উপরের দিকে তারা তাকাবে। কিন্তু কেউই টেনে তোলার জন্য এগিয়ে আসবেনা, বলবেনা উঠে এসো। 

	তাই আমাদের বিশ্বাস পশ্চিম পাকিস্তানী জনগণের প্রতি বাংলাদেশ সরকারের প্রধানমন্ত্রীর আহবান নিস্ফল হবে না।

কেন বাংলাদেশের এই স্বাধীনতা সংগাম

	১। পশ্চিম পাকিস্তান বাংলাদেশের রাজনৈতিক অধিকার হরন করেছে। 
	২। জনগণের মধ্যে সৃষ্টি করেছে অর্থনৈতিক দুঃসহ যাতন।
	৩। বাংলার মানুষকে ওরা ক্রীতদাস করেই রাখতে চায়। 

খুনী ইহাহিয়ার বিরুদ্ধে বিশ্বজনগণের রায়ঃ

	১। ইহাহিয়া খান হিটলারকেও লজ্জা দিয়েছে।
	২। বাংলাদেশে এই বিভৎস নিধনযজ্ঞ, এই নৃশংস হত্যাকান্ডের সামনে অন্য সব হত্যাকান্ডই ম্লান হয়ে গেছে।
	৩।গণহত্যা ও ধ্বংশলীলা কলংকময় ইতিহাস খুজলে হিটলারের নিধন শিবির অথবা চেঙ্গিস খান বা তৈমুরলঙ্গের নৃশংসতার কাহিনীতে এরূপ হত্যাকান্ডের মিল পাওয়া দুষ্কর হবে। 

  
ভেবে দেখুন কর্ত্যব্য পালন করুন

	১। বাংলাদেশের লোকসংখা সাড়ে সাত কোটি।
	২। বাংলাদেশে পাকিস্তানী সৈন্য রয়েছে ৫০ হাজার। কাজেই প্রত্যেকটা পাকিস্তানী সৈন্যকে একা ১৫ হাজার বাঙ্গালীর সাথে যুদ্ধ করতে হবে। 
	তা কি সম্ভব?
	৩।সিলেট জেলার লোকসংখ্যা ৫০ লক্ষ। 
	৪। সিলেট জোয় পাকিস্তানী সৈন্য সংখ্যা প্রায় ৫ হাজার। সুতরাং প্রত্যেকটি পাকিস্তানী সৈন্যকে ১০ হাজার লোকের সঙ্গে লড়তে হবে। 
	সেটা সম্ভব নয় কি?
	৫। বাংলাদেশে গ্রামের সংখ্যা ৬৮ হাজার। অতএব একটি গ্রামের ভাগে পড়ে ১ জন সৈন্য। 
	৬। বাংলাদেশের মুক্ত অঞ্চলে প্রায় ৪০ লক্ষ যুবক ঘোরাফেরা করছে। 
	৭।পাকিস্তানী সৈন্যদেরকে প্রায় ৩ হাজার মাইল দূরত্ব ভিন্ন দেশের মধ্য দিয়ে অতিক্রম করে আসতে হয় বাংলাদেশে। 
	ওদের নির্মুল করতে হলে চাই –
	ঐক্য শৃঙ্খলা ও দেশাত্মবোধ সুষ্ঠু সংগঠনের মাধ্যমে মুক্তিযোদ্ধাদের এগিয়ে দেয়া। এ পর্যন্ত আমরা ৩০০ অফিসার সহ ২৫ হাজার পাকিস্তানী সৈন্য খতম করেছি। তাদের তুলনায় আমাদের নিহতদের খুবই সামান্য, ১.৪০ ভাগ মাত্র।
	অঅপনি নিজের কর্তব্য পালন করছেন কি?
.

বাংলাদেশের সমর্থনে মহামান্য পোপ,
মাওলানা মাদানী, মাওলানা মোহাম্মদ তাহের

	বিাংলাদেশের সাড়ে সাতকোটি মানুষের মুক্তিসংগ্রামে সমর্থন জানিয়েছেন ক্রীশ্চান জগতের ক্যাথলিক শাখার ধর্মগুরু মহামান্য পোপ পল। জমিয়তে উলামায়ে হিন্দের নেতা জনাব মাওলানা আসাদ মাদানী ও জনাব মাওলানা মোহাম্মদ তাহের। সম্প্রতি পশ্চিমম বঙ্গ জমিয়তে উলামায়ে হিন্দের কনভেনসনে অভ্যর্থনা সমিতির সভাপতির ভাষণে করিমগন্জের সুসন্তান মাওলানা মোহাম্মদ তাহের বলেছেন, ইহাহিয়া খান ও তার মীরজাফর গোষ্ঠী বাংলাদেশের যে ব্যাপক গণহত্যা, নারী ধর্ষন, শোষন ও লুন্ঠন চালাচ্ছেন ইসলাম ধর্মে তার কোন স্থান নেই। আমাদের মহানবী (দঃ) স্পষ্ট ভাষায় ঘোষণা করেছেন ‘যে রাষ্ট্রনায়ক বা সরকার প্রজা সাধারনের কল্যানের চেষ্টা করেনা, তার ন্যায্য অধিকার হরন করে, তাদের সঙ্গে বিশ্বাসঘাতকতা করে, নিশ্চয় তার স্থান হাবিয়া দোযখ ‘। সপ্ত দোযখের মধ্যে সবচেয়ে ভয়াবহ দোযখটার নামই হচ্ছে হাবিয়া। মাওলানা সাহেব আরো বলেন ‘ জালেম রাষ্ট্র নায়কের সামনে সত্যকথা ঘোষণা করা শ্রেষ্টতম জিহাদ এবং নিজেদের প্রাণ, ধন, মান রক্ষার জন্য যে নিহত হয় তাঁর মৃত্যু শহীদের মৃত্যু। 


-------------

সম্পাদকীয়
দেশদ্রোহী

	বাংলাদেশ আজকের দুনিয়ায় এক চরম যুদ্ধে লিপ্ত। বাঙ্গালী জাতির লক্ষ্য দেশের স্বাধীনতা অর্জন ও গণতন্ত্র প্রতিষ্ঠা। ডিক্টেটর ইহাহিয়া খান গণতন্ত্রের শত্রু পশ্চিম পাকিস্তানী পুঁজিপতি ও সামন্তগোষ্ঠীর প্রতিনিধিরুপে তার সৈন্যবাহিনী নিয়ে বাঙ্গালী জাতিকে সম্পূর্ণরুপে ধ্বংস করে গণতন্ত্রকে পৃথিবীর এ অংশ থেকে চিরদিনের মত মুছে দেওয়ার জন্য বদ্ধপরিকর।বাঁচা মরার এ লড়াইয়ে বাংলার সকল মানুষ কিন্তু ঐক্যবদ্ধ। কৃষক মজদুর থেকে আরম্ভ করে উচ্চপদস্থ সরকারী কর্মচারী যিনি যখনই সুযোগ পাচ্ছেন জালেম পাকিস্তান সরকারের সহিত সকল সম্পর্ক ত্যাগ করে বাংলাদেশ সরকারের অধীন কর্মরত কূটনীতিকগণও সুযোগ পাওয়ামাত্র খুনী পাকিস্তান সরকারকে ধিক্কার দিয়ে বাংলাদেশের এই গৌরবজনক সংগ্রামে কাতারবন্দী হচ্ছেন। বাংরাদেশের অধিকৃত এলাকায় সনাতন মুসলিম লীগ পন্থী বা গোঁড়াপন্থী বলে এতকাল যাদেরকে পশ্চিম পাকিস্তানীদের অন্ধ সমর্থক বলে ধরে নেওয়া হতো তাদেরও এখন চৈতন্যদয় হয়েছে এবং মুক্তিফৌজের বিজয় ও পান্জাবীদের কবল থেকে বাংলাদেশকে মুক্তি দেওয়ার জন্য গোপনে আল্লাহর দরবারে দোয়া-দুরদ পাঠেরও সংবাদ আমাদের কাছে এসে পৌছেছে।

	কিন্তু আজও কিছু সংখক বিপথগামী সুবিধাবাদী, উচ্চাভিলাষী বাঙ্গালীদের কার্যকলাপ আমাদেরকে লজ্জাজনক পরিস্থিতির সম্মুক্ষীন করছে। জাতিসংঘের বর্তমান অধিবেশনে বাংলাদেশের পক্ষে সত্যিকার পরিস্থিতিটা পৃথিবীর ১৩০ রাষ্ট্রের প্রতিনিধিগণের সম্মুখে তুলে ধরার জন্য বাংলাদেশ থেকে একদল সুযোগ্য প্রতিনিধি জাতিসংঘে গিয়েছেন। এবং ইতিমধ্যে পৃথিবীর বিভিন্ন দেশ থেকে বাংলাদেশের পক্ষে আওয়াজ তুলেছেন বিভিন্ন দ্বায়িত্বশীল ব্যক্তি। তাই জাতিসংঘে সমবেত দুনিয়ার ১৩০ রাষ্ট্রের প্রতিনিধিগণেরসামনে দাঁড়িয়ে পাকিস্তানের পক্ষে কথা বলার সাহস পাননি খুনী ইয়াহিয়ার স্থায়ী প্রতিনিধি আগাশাহী।ওদের দরকার হল একজন বাঙ্গালী শিখন্ডীর। খুঁজে বের করলো মাহমুদ আলীকে ।

	জনাব মাহমুদ আলীর বর্তমান অবস্থাকে বিশ্লেষণ করতে হলে তার  জীবনের গোড়া থেকেই শুরু করতে হয়। মাহমুদ আলীর রাজনৈতিক জীবনের প্রথম ও প্রধান গুরু মাওলানা ভাষানী। পাকিস্তানের গণতান্ত্রিক আন্দোলনে মাহমুদ আলীর ভূমিকায় বিভিন্ন রুপ বহুবার আমরা দেখেছি। মাহমুদ আলীর ‘নও বেলাল’ পত্রিকা এককালে পূর্ব বাংলার অন্যতম প্রগতিশীল পত্রিকা ছিল। পূর্ব বাংলা (পূর্ব পাকিস্তান) যুবলীগের সভাপতি ছিলেন মাহমুদ আলী। পাকিস্তানের সর্বপ্রথম অসাম্প্রদায়িক রাজনৈতিক প্রতিষ্ঠান ‘গণতন্ত্রীদলের’ প্রতিষ্ঠাতা সেক্রেটারী এবং সাবেক ন্যাশনাল আওয়ামী পার্টির সেক্রেটারী  মাহমুদ আলীকেও আমরা দেখেছি। আমাদের স্পষ্ট স্মরন আছে ১৯৫৩ সালে পশ্চিম পাকিস্তানী স্বৈরাচারী শাসকগোষ্ঠী পাকিস্তানের গণতন্ত্রকে যখন গলা টিপে হত্যা করার অপচেষ্টায় রত এবং ছাত্র জনতা তাদের বিরুদ্ধে সংগামে লিপ্ত, তখনই ঢাকার তৎকালীন অন্যতম ‘ও-ক’ রেস্তোরায় অনুষ্ঠিত এক সাংবাদিক কনফারেন্সে যুবলীগ  সভাপতি মাহমুদ আলী বলেছিলেন, ধর্মের বন্ধনই যদি রাষ্ট্র গঠণের প্রধান ভিত্তি হয় পূর্ব বাংলা তার নিকটতম মুসলিম রাষ্ট্র ইন্দোনেশিয়া অথবা মালয়েশিয়ার সংগে ফেডারেশনে থাকতে পারে। আর অফগানিস্তান ইরানকে নিয়ে পাকিস্তান আরেকটি ফেডারেশন গড়ে তুলুক। ওতে আপত্তি কোথায়? এবং এখানেই ট্রাজেডী যে, মাহমুদ আলীকে আমরা এতকাল গণতন্ত্রী, পগতিশীল ও আত্মানিয়ন্ত্রণাধিকারের প্রবক্তা বলেই বিশ্বাস করে এসেছি সেই মাহমুদ আলীর আসল রুপটাও অমন ও পুঁজিবাদের তিনি এক নিকৃষ্টতম দালাল সেটা আদৌ আমরা জানতামনা। বাঙ্গালী জাতির জীবন মরন সংগ্রাম তাঁর প্রকৃত চেহারাটাকে  বাংলাদেশের জনগণ তথা বিশ্বমানবের কাছে সহসাই তুলে ধরলো।

	পাকিস্তানের জন্মের দীর্ঘ ২৪ বছরের মধ্যে কোন বাঙ্গালীকে জাতিসংঘে পাকিস্তানী প্রতিনিধিদলের নেতা রুপে পাঠানো হয়েছে বলে আমাদের জানা নেই- মাহমুদ আলীতো দুরের কথা। এবারে বড় ফ্যাসাদে পড়ে পৃথিবীকে ধোকা দেবার জন্যই একটা পুতুলের প্রয়োজন হলো ইসলামাবাদের জল্লাদদের। আর সেই পুতুল নেতার ভূমিকায়ই ধরা দিয়েছেন মাহমুদ আলী। জাতির মুক্তিলাভের মহান সংগ্রামে যখন বৃদ্ধ জননেতা জনাব ভাষানী থেকে শুরু করে দলমত নির্বিশেষে সকল রাজনৈতিক কর্মী ও সমাজকর্মী মাত্রই জীবনপণ করে কাজ করে যাচ্ছেন, তখনই মাহমুদ আলী গিয়েছেন জাতিসংঘে স্বজাতি ও নিজ দেশের বিরুদ্ধে স্বৈরাচারী সাম্রাজ্যবাদী পাকিস্তানীদের দালাল হয়ে ওদের পক্ষে সাফাই গাইতে এবং স্বজাতির কুৎসারটনা করার জন্য বিশ্বরাষ্ট্র সভায়।মাহমুদ আলী জাতিসংঘে নিজেকে পূর্ব বাংলার অধীকারী বলে জাহির করেছেন এবং সেটাইতো বর্তমান পরিস্থিতিতে তার আসল যোগ্যতা। তার দালালী সুলভ বক্তৃতায় বাংলাদেশের ঘটনাবলীর জন্য আওয়ামিলীগ, মুক্তিফৌজ ও ভারতকে দোষারপ করে ধীকৃত খুনী ইহাহিয়া ও টিক্কাদের পক্ষে যুক্তি খাড়া করতে প্রানপণ চেষ্টা করেছেন তিনি। জাতিসংঘে ভারতের স্থায়ী প্রতিনিধি শ্রী সমর সেনও নিজেকে পূর্ব বাংলার সাবেক অধিবাসী বলে উল্লেখ করে জাতিসংঘের সাধারণ পরিষদে তার বক্তৃতায় বাংলাদেশে ইহাহিয়া খানের নরপশু সৈন্যবাহিনী কর্তৃক যে অকথ্য ভয়াবহ পরিস্থিতি সৃষ্টি করা হয়েছে তার করুণ বর্ণনা দিয়েছেন। শ্রী সেন বর্তমানে শুধু ভারতের নাগরিক নন – বিশ্বসভায় ভারতের স্থায়ী প্রতিনিধিও। কিন্তু মাহমুদ আলী বাংলাদেশেরই বাসিন্দা। বাংলাদেশ সম্পুর্ন মুক্ত হলে মাহমুদ আলীর মত পথভ্রষ্ট দালালদেরকে পান্জাবিরা সংগে নিয়ে যাবেনা। ছেঁড়া জুতোর মত প্রয়োজন শেষে বাংলাদেশেই ফেলে যাবে – সে কথাটা আমাদের অজানা নেই। তবে ইতিহাস যে মাহমুদ আলীদের ক্ষমা করবেনা, একথাটা আমরা দৃঢ়চিত্তেই বলতে পারি। মীরজাফর বাংলা, বিহার ও উড়িষ্যার নবাবীর লোভে সিরাজউদ্দৌলার সাথে বিশ্বাসঘাতকতা করেছিল, কিন্তু মাহমুদ আলী জীবনে মাত্র একটিবারই তুচ্ছ সাময়িকভাবে ’নেতা’ বনার লোভে স্বজাতি ও নিজের অতীত জীবনের প্রতি বিশ্বাসঘাতকতা করলেন। ‘ভারতের দালাল’ ‘কমিউনিষ্ট’, ও রাষ্ট্রবিরোধী বলে এই মাহমুদ আলীই কয়েকবার পাকিস্তানী কারাগারে নিক্ষিপ্ত হয়েছিলেন। কিন্তু আজ বাংলাদেশের মুক্তি সংগ্রামের চরম মূহুর্তে তার ভূমিকা সত্যিই অত্যন্ত বেদনাদায়ক। এখন তিনি দেশদ্রোহীর ভূমিকা পালন করছেন। তার অপমৃত্যু ঘটেছে। তাই আমাদের পরিচিত মাহমুদ আলীর অমন অপমৃত্যুর জন্য আমরা গভীর শোক প্রকাশ করছি এবং ফ্যাসিস্ট ডিক্টেটর ইয়াহিয়া খানের দালাল মাহমুদ আলীকে জানিয়ে রাখছি

’তোমাদের বিচার করবে যারা
আজ জেগেছে এই জনতা’

---------------
.

সম্পাদকীয় 
পাকিস্তানি সেনা
নারী নির্যাতন ও আলেম সমাজ
বাংলাদেশটি পশ্চিম পাকিস্তানের সাথে জুড়ে দেয়া হয়েছিল একমাত্র ধর্মীয় প্রবণতাকে গুরুত্ব দিয়েই। নইলে দ্বিতীয় কোন যুক্তি ছিল না যদিও বাঙ্গালী মুসলমান সমাজ হানাফী মতালম্বী এবং পাকিস্তান কাদিয়ানি, শিয়া, হানাফী, শাফেয়ী ও মালিকীদের আবাসভূমি। 
ইসলাম ধর্মের কট্টর শত্রুও স্বীকার করেছেন যে, নারীজাতিকে সর্বোচ্চ মর্যাদা দিয়েছে ইসলাম ধর্ম। সাধারণ গৃহকোণ থেকে সিংহাসন পর্যন্ত নারীর মর্যাদা স্বীকৃত। মহাপুরুষ হযরত মুহম্মদ (সঃ) এর বাণী সন্তানের বেহেস্ত জননীর পদতলে। ইসলাম ধর্মের বুনিয়াদ মহাগ্রন্থ কুরআন মাজিদে পুরুষ জাতির প্রতি কড়া নির্দেশ রয়েছে নারী জাতিকে যথোপযুক্ত সম্মান দেওয়ার জন্য। নিজের বিবাহিতা স্ত্রী ব্যতীত অন্য নারী নিষিদ্ধ করা হয়েছে পুরুষের জন্য। পৈতৃক সম্পত্তিতে পুত্রসন্তানের মতো কন্যাসন্তানেরও ওয়ারিসী স্বত্ব স্বীকৃত। একদা দিল্লীর সিংহাসনে সম্রাজ্ঞী সুলতানা রাজিয়া ও দক্ষিণাত্যের বিজাপুরে বীরাঙ্গনা চাঁদ সুলতানা তারই ফলশ্রুতি। হাল জমানায় অবশ্য সভ্য জগতের সর্বত্রই নারী জাতির সমঅধিকার স্বীকৃত। 
কিন্তু বাংলাদেশ ধ্বংস করার জন্য প্রেরিত স্বৈরশাসক ইয়াহিয়া খানের সৈন্যবাহিনী ইসলাম ধর্মের অবশ্য পালনীয় নির্দেশকে অগ্রাহ্য করে বিভিন্ন শিবিরে অন্যূন ২০ হাজার নারী আটক করে রেখেছে নিজেদের পাশবিক বাসনা চরিতার্থ করার উদ্দ্যেশ্যে। কলেজ ও বিশ্ববিদ্যালয়ের ছাত্রী, চাকুরীজীবী মহিলা, কুলবধূ কেউই ওদের হিংস্র থাবা থেকে রেহাই পাননি। 
ইসলাম ধর্মের অনুশাসন বেপরোয়াভাবে অগ্রাহ্যকারী মুসলমান ধর্মীয় পরিভাষায় ‘কাফের’। এবং নারীজাতির সতীত্বের প্রতি সম্মান দেখানো ইসলাম ধর্মের একটি কড়া অনুশাসন। সুতরাং বাংলাদেশে আগত ইয়াহিয়া খানের সৈন্যবাহিনী মুসলমান নয়, কাফের। 
এই কাফেরদের বিরুদ্ধে কিন্তু আমাদের আলেম সমাজ আজ পর্যন্ত একটা টুঁ-শব্দও উচ্চারণ করেননি। সম্প্রতি যে ভাগ্যহীন মেয়েগণ খান সেনাদের শিবির থেকে পরিত্যাক্তা হয়েছেন ওরা মৈথুনকার্যে অনুপযুক্ত, রোগে ভুগে জীর্ণশীর্ণ এবং গর্ভবতী। এবং সেই হেতু পরিত্যাক্তা। ইহার পরিপ্রেক্ষিতে আলেম সমাজের প্রতি আমাদের জিজ্ঞাসাঃ ঐ ভাগ্যহীনরা যদি আপনাদেরই স্ত্রী, কন্যা, পুত্রবধূ হতেন তাহলে আপনারা কি করতেন? 
অবশ্য আমরা জানি আপনারা বসে নাই। ইয়াহিয়া খানের ঔপনিবেশিক শাসনকে বাংলাদেশে কায়েম রাখার জন্য দিনরাত কঠোর পরিশ্রম করে যাচ্ছেন আপনাদের অনেকে। বর্তমান জগতের অন্যতম অশ্চর্য বস্তু বাংলাদেশের উপ-নির্বাচনী প্রহসনকে বাস্তবে পরিণত করার অপচেষ্টায় আপনারা গলদ্ঘর্ম। কিন্তু আমরা ভুলিনি মুয়াবিয়ার পুত্র ইয়াজিদ ইসলাম ধর্মের শ্রেষ্ঠ অবদান গনতন্ত্রকে ধ্বংস করেছিল আপনাদেরই পূর্বসূরীদের সহায়তায় প্রতিষ্ঠিত করেছিলো উমাইয়া রাজবংশ। ওদের সমর্থনে আপনাদের পূর্বসূরী আলেমগণ আবিষ্কার করেছিলেনঃ ‘আসসুলতানু জিল্লুল্লাহ’ (শাসক আল্লাহর ছায়া)-এর মতন একটা স্তোকবাক্য ইসলামের নামে। এবং এখন আপনারা প্রতিষ্ঠা করতে চাচ্ছেন ‘আগা রাজবংশ’। এখনও ভাবছেন আমরা বিশ্বাস করি ‘আসসুলতানু জিল্লুল্লাহ’? 
	সতর্ক হউন! ঐ পশ্চিম কাফেরদের সঙ্গে আমাদের কোন সম্পর্ক নেই। যে ধর্মের গ্রন্থি আমাদেরকে জুড়ে দিয়েছিল ওদের সঙ্গে, ওদের আচরিত ধর্ম থেকে আমাদের সেই ধর্মের রূপ ভিন্ন, আলাদা। কাজেই বিবেকের চাবুকের তীব্র আঘাতে আপনারা সোচ্চার হয়ে উঠুন ওদের বিরুদ্ধে। ওরা আপনাদের ২০ হাজার নিষ্পাপ মেয়ের ধর্ম নষ্ট করেছে, জীবন নষ্ট করেছে এবং ওদের গর্ভে রেখেছে অপসৃষ্টি। 
.

[**সাপ্তাহিক বাংলাঃ গণপ্রজাতন্ত্রী বাংলাদেশের কণ্ঠস্বর। সম্পাদক- মাইকেল দত্ত। রূপসী বাংলা প্রেস এন্ড পাবলিকেশন্স এর পক্ষে বিজয় কুমার দত্ত কর্তৃক মুদ্রিত এবং মুজিবনগর ও সিলেট থেকে একযোগে প্রকাশিত।]
সাঙ্গ হোক এই কীর্তনের পালা
ইতিহাসের এই ঘৃণ্যতম সামরিক বর্বরতার শিকার সাড়ে সাত কোটি মুক্তি পাগল বাঙালীর প্রাণ-ফসলের জ্বলন্ত প্রতীক স্বাধীন ও সার্বভৌম বাংলাদেশ জাতিসংঘের দ্বারস্থ হয়েছে। নিউয়র্কের জাতিসংঘ ভবনে সমবেত বিশ্বের ১৩০ রাষ্ট্রের প্রতিনিধিদের সামনে স্বাধীন ও সার্বভৌম রাষ্ট্র হিসেবে বাংলাদেশের স্বীকৃতির দাবি জানাতে গেছেন বাংলাদেশের জনগণের নির্বাচিত প্রতিনিধিরা। মানবাধিকারের নিশানবরদার, শোষিত-নিপীড়িত জাতিসমূহের স্বাধিকার প্রতিষ্ঠার বিঘোষিত আদালত জাতিসংঘের আজ চরম পরীক্ষা। বাংলাদেশ প্রশ্নে জাতিসংঘের সদস্য রাষ্ট্রগুলি কোন পথ অবলম্বন করেন, তাঁরা শোষিত-নির্যাতিত মানবতার শৃঙ্খলমুক্তিতে এগিয়ে আসবেন নাকি রক্তপিপাসু দানবের সাম্রাজ্যবাদী রনলিপ্সার কাছে মাথা নত করবেন বিশ্বের সাড়ে তিনশ কোটি মানুষ তা দেখার জন্য আজ অধীর আগ্রহে অপেক্ষা করছে। জাতিসংঘ একটা কর্মক্ষম জীবিত প্রতিষ্ঠান নাকি ক্ষুদ্র ও মাঝারী রাষ্ট্র এবং জাতিসমূহের ভাগ্য নিয়ে পরিহাসে রত বৃহৎ শক্তিবর্গের দাবা খেলার ছক মাত্র, বাংলাদেশ প্রশ্নে এবারকার জাতিসংঘ অধিবেশনের কার্যকলাপে তারও চূড়ান্ত পরীক্ষা হবে। 
	দেশের মাটিতে বাংলাদেশের বীর মুক্তিযোদ্ধাদের হামলা যতই তীব্র হয়ে উঠেছে, আকস্মিক আঘাতে হতভম্ব বাঙ্গালী জোয়ানরা ততই সুসংবদ্ধ ও সুদক্ষ হয়ে উঠেছে। ইয়াহিয়া জঙ্গি সরকারের মুরব্বি বিশ্ব সাম্রাজ্যবাদ ততই বেসামাল হয়ে আন্তর্জাতিক আসরে বাংলাদেশ সমস্যাটিকে ধামাচাপা দেবার চেষ্টা করেছে। বাংলাদেশের বিজয় অত্যাচার, অনাচার এবং জাতিগত শোষণের বিরুদ্ধে সাধারণ মানুষের ইচ্ছার বিজয়- এই বাস্তব সত্যটি কোন সাম্রাজ্যবাদী, উপনিবেশবাদী, নয়া উপনিবেশবাদী কিংবা নয়া সাম্রাজ্যবাদী চক্রের নিকট সুখকর হতে পারে না- তা বলাই বাহুল্য। বিশ্বময় জাতিগত নিপীড়ন, বর্ণবৈষম্য এবং ক্ষুদ্রের উপর বৃহতের পীড়নমূলক কর্তৃত্ব যেভাবে ক্রমেই সীমা ছাড়িয়ে চলেছে- এবং সে ব্যাপারে জাতিসংঘ এতকাল যে নেতিবাচক ভূমিকা গ্রহণ করে এসেছে, বাংলাদেশ প্রশ্নে হঠাৎ করে বদলে যাবে, নির্জীব বিতর্কসভা হঠাৎ করে দৃঢ়সংকল্পে, কর্মমুখরতায় ভরে উঠবে, তেমন আশা সম্ভবত কেউই করেন না। কিন্তু তবু বাংলাদেশের ঘটনা দুনিয়ার ইতিহাসে একটি অনন্য ঘটনা একথা সবাই একবাক্যে স্বীকার করেছেন। একদিকে নজিরবিহীন বর্বরতা, রক্তের প্লাবন, বাস্তুত্যাগী মানুষের স্রোত এবং নিজদেশে পরবাসী কোটি কোটি মানুষের মৃত্যুযন্ত্রণা, আরেকদিকে স্বাধীন-সার্বভৌম রাষ্ট্র হিসাবে বাংলাদেশের অভ্যুদয় বাস্তব কঠিন সত্য। পৃথিবীর প্রায় সব জাতিকেই রক্তের মূল্যে স্বাধীনতা অর্জন করতে হয়েছে, এমনকি আজকের বিশ্বের শক্তির আধার যুক্তরাষ্ট্র, রাশিয়া এবং চীনকে সম্ভবত তুলনামূলক অনেক বেশী কঠোর ও কঠিন সংগ্রামের মধ্য দিয়ে যেতে হয়েছে। কিন্তু বাংলাদেশের মানুষের রক্তের মুল্য দিতে আজ বিশ্ববিবেকের অনীহা বিস্ময়কর বইকি। 
        সাড়ে সাত কোটি বাঙ্গালী এবং বাংলাদেশের অকৃত্রিম মিত্র বিশ্বের বিভিন্ন গণতন্ত্রমনা দেশ ও জনসমষ্টির সুতীব্র ঘৃণা এই ষড়যন্ত্রের নায়কদের পাপ অন্তঃকরণে সাড়া জাগাতে পারছে না। জাতিসংঘ তাই আজও মূক, বধির। কেবল লোক দেখানো তৎপরতা আসল সমস্যাকে পাশ কাটিয়ে- কর্তার ইচ্ছায় কির্তন। মানবতার দুশমনদের বিরুদ্ধে দাঁড়াবার কোন শক্তিই যদি না থাকে এই ‘বিশ্বসরকারের’ ভিয়েতনাম, কঙ্গো, বিয়াফ্রা, ফিলিস্তিন, লাতিন আমেরিকাসহ সারা বিশ্বের সর্বত্র পশুশক্তির বর্বর হামলায় ক্ষতবিক্ষত স্বাধীনতাকামী জাতিসমূহের মত বাংলাদেশের ক্ষেত্রেও যদি জাতিসংঘ কেবল নির্লিপ্ত দর্শকের ভূমিকাই গ্রহণ করে চলে তবে আজ নিশ্চিতরূপে বিশ্বমানবতার কণ্ঠে উচ্চারিত হবে চূড়ান্ত ঘোষণা- এমন কাঠের পুতুল জাতিসংঘের কোন প্রয়োজন নেই। অতএব সাঙ্গ হোক এই কীর্তনের পালা। 
.

ইয়াহিয়ার শক্তির উৎসে আঘাত কর
ফেরদৌস আহমদ কোরেশী
মুক্তিবাহিনীর দুঃসাহসিক বীর যোদ্ধাদের অবিশ্বাস্য রণনৈপুণ্যে প্রতিটি রণাঙ্গনে আজ ইয়াহিয়ার হানাদার বাহিনী মৃত্যুর বিভীষিকায় আতঙ্কের দিন গুনছে। একদিকে বিশ্বময় সাধারণ মানুষের হৃদয় নিংড়ানো সমর্থন ও সহানুভূতিধন্য সংগ্রাম, আরেকদিকে সভ্যতার ও মানবতার তীব্রতম ঘৃণায় কলঙ্কিত পেশাদার দস্যু বাহিনীর লোমহর্ষক বর্বরতা! সত্যের বিরুদ্ধে অসত্যের, ন্যায়ের বিরুদ্ধে অন্যায়ের শক্তি মদমত্ততার নগ্ন আস্ফালন ইতিহাস কোনদিন ক্ষমা করেনি। ক্ষুদে ডিক্টেটর ইয়াহিয়ার সাধ্য কি প্রকৃতির সেই অমোঘ বিধান পাল্টে দেয়? 
কিন্তু তবু আত্মতৃপ্তি কিংবা অবশ্যম্ভাবী বিজয়ের আনন্দে কর্তব্যকর্মে শিথিলতা প্রদর্শনের কোন অবকাশ নেই। একথা অবশ্যই মনে রাখা দরকার যে, মুক্তিযুদ্ধের আবেগ ও উচ্ছ্বাসের পর্ব শেষ হয়ে গেছে। এখন নিরেট, কঠোর ও বাস্তব বিচার বিশ্লেষণের মাধ্যমে সুপরিকল্পিতভাবে যুদ্ধ পরিচালনা পর্ব। কেবল রণাঙ্গনেই নয়, এ যুদ্ধ সমভাবে আন্তর্জাতিক ও জাতীয় রাজনীতিতেও চালিয়ে যেতে হবে। সেজন্য কেবল প্রয়োজন সর্বাগ্রে শত্রুর শক্তি ও শক্তির উৎসগুলির সম্পর্কে সচেতন হওয়া। 
	বৃহৎ শক্তিবর্গ এবং জাতিসংঘের রুদ্ধদ্বার কক্ষের কূটনৈতিক প্রভুরা বাংলাদেশ প্রশ্নে কি ধরণের সিদ্ধান্ত নিতে পারে, সে সম্পর্কে কেউ কেউ অতিমাত্রায় আশাবাদ প্রকাশ করেছেন। এ থেকে মনে হচ্ছে আন্তর্জাতিক রাজনীতির মারপ্যাঁচ এবং ক্ষুদ্র দেশ ও জাতিসংঘের প্রতি বৃহৎ শক্তিবর্গের কসাই সুলভ নির্লিপ্ত নিষ্ঠুরতা সম্পর্কে বাংলাদেশের এমনকি ভারতের রাজনৈতিক নেতৃত্ব পরিপূর্ণভাবে সচেতন নয়। ফলে একদিন যেমন কোন কোন রাষ্ট্রের সমর্থনের ও সদিচ্ছার উপরে মাত্রাতিরিক্ত ভরসা করা হচ্ছে, তেমনি অন্যদিকে ইয়াহিয়া খানের জঙ্গি সরকারের শক্তিকেও অনাবশ্যকভাবে খাটো করে দেখানো হয়েছে। বিদেশ বাংলাদেশ প্রশ্নে সাধারণ মানুষ ও বুদ্ধিজীবী মহলে যে সহানুভূতি ও দ্যার্থহীন সমর্থন পাওয়া গেছে, তাকেই চূড়ান্ত ধরে নেওয়া হয়েছে এবং সেই সাথে আন্তর্জাতিক প্রচেষ্টার সাফল্য সম্পর্কে একটা আন্ততৃপ্তিবোধও জন্ম নিয়েছে। সেই মুক্তি বাহিনীর সাফল্যে আত্মস্ফীত হয়ে ইয়াহিয়ার আসন্ন পতনের তারিখ ঘোষণার ব্যাপারেও কেউ কেউ রীতিমত প্রতিযোগিতা দিয়ে চলছে। 
	সাধারণ মানুষের মধ্যে এসব চিন্তা ভাবনা অস্বাভাবিক কিছু নয়। কিন্তু দায়িত্বশীল এবং নীতিনির্ধারণে নিযুক্ত ব্যক্তিরাই যদি এমনিভাবে উটপাখির মত বালিতে মুখ গুঁজে রেখে ভবিষ্যৎ পরিকল্পনা তৈরি করেন, তবে সে পরিকল্পনার গোড়াতেই গলদ থেকে যেতে বাধ্য। 
জাতিসংঘে কি হতে পারে তার আভাস পাওয়া গেছে পূর্বাহ্নে ইয়াহিয়ার হানাদার সৈন্যরা যে পৈশাচিক বর্বরতায় সভ্যতার ইতিহাস কলঙ্কিত করেছে, বিশ্ববিবেকের অভিভাবকত্বে সমাসীন জাতিসংঘের কর্মকর্তার এবং বিভিন্ন স্বাধীন দেশের প্রতিনিধিরা ততোধিক হৃদয়হীন নিষ্ঠুরতায় বাংলাদেশ সমস্যাটিকে পাশ কাটিয়ে যাবার আপ্রাণ চেষ্টা চালিয়েছেন। ইয়াহিয়া খুনি, তবে তার খুনটা কিছুটা “hot blooded” কিন্তু যারা বিশ্বের দণ্ড-মুণ্ডের কর্তা সেজে বসেছেন, বাংলাদেশ প্রশ্নে তাদের ক্ষমাহীন শীতলতা “cold blooded” এবং নিশ্চিতরূপেই ষড়যন্ত্রমূলক। এই ষড়যন্ত্র কেবল বাংলা ও বাঙালীর বিরুদ্ধেই নয়- মানবতার বিরুদ্ধে, জাতীয় সার্বভৌমত্বের বিরুদ্ধে, সর্বোপরি মনুষ্যত্বের বিরুদ্ধে। 
	ইয়াহিয়া খা কয়েক মাসেই দেনার দায়ে কাবু হয়ে যাবে, আভ্যন্তরীণ কলহে আপনা থেকেই তার তাসের ঘর ভেঙ্গে যাবে, যুদ্ধ খতম হতে হতে তার সৈন্যবাহিনী নিশ্চিহ্ন হয়ে যাবে, অথবা আন্তর্জাতিক ক্ষেত্রে বাংলাদেশ সরকারের স্বীকৃতির মাধ্যমে ইয়াহিয়াকে বাংলার বুক থেকে হাত গুটিয়ে নিতে হবে, এসব চিন্তার একটিও যে পুরোপুরি বাস্তব বুদ্ধিজাত নয়- ইতিমধ্যেই তা কিছুটা প্রমাণিত হয়েছে। ইয়াহিয়ার দেনার দায় যতই থকুক, যতই বাড়ুক, একথা মনে রাখা দরকার যে, তার পিছনে ‘মহাজন’ মুরব্বীও আছে, যারা নিজেদের সাম্রাজ্যবাদী ও বেনিয়া স্বার্থেই ইয়াহিয়ার পরমুখাপেক্ষী সরকারকে টিকিয়ে রাখার জন্য শেষ পর্যন্ত চেষ্টা করবে এবং পাকিস্তানের ‘ঋণনির্ভর’ অর্থনৈতিকে তারা বেশ কিছুকাল অতিরিক্ত (প্রত্যক্ষ কিংবা পরোক্ষ) ঋণের অক্সিজেন তাঁবুতে বাঁচিয়ে রাখতে পারে। 
ইয়াহিয়ার ঘর একান্তভাবেই পশ্চিম পাকিস্তানে। সেখানকার জনসাধারণকে বাংলাদেশের আন্দোলনের সাথে সম্পৃক্ত করা হয়নি (বা করা সম্ভব হয়নি)। ফলে আজো সেখানকার রাজনীতি একান্তভাবে সামন্ত প্রভাবান্বিত এবং বাংলাদেশ প্রশ্নে সেখানকার সামরিক ও বেসামরিক প্রভুদের মনোভাব মোটামুটি এক। কাজেই বাংলাদেশের স্বাধীনতা অর্জনের পথ প্রশস্ত হবে এমন কোন আভ্যন্তরীণ কলহে সেখানে দল উপদলগুলি বেশিদূর এগুবে তেমন আশা অন্তত এই পর্যায়ে করা চলে না। আমাদের মুক্তিবাহিনী এখন নিঃসন্দেহে আগের চাইতে অনেক বেশি দৃঢ়তা ও কার্যকারিতার সাথে ইয়াহিয়ার পেশাদার সৈন্যদের মোকাবিলা করছে। এ ব্যাপারে ইয়াহিয়ার সৈন্যবাহিনীর বাস্তবিকই বেকায়দা অবস্থা। 
সম্ভবত তা অনুমান করতে পেরেই ইয়াহিয়া এখন তার রণকৌশল বদলে নিয়ে ‘বাঙ্গালাইজেন’ নীতি গ্রহণ করেছে এবং বাংলাদেশেরই জনগণের একাংশকে ভয়ভীতি-প্রলোভনে কিংবা ব্যক্তিগত রেষারেষির সুযোগে উস্কানি দিয়ে রাজাকার বাহিনী গঠনের চেষ্টা করা হচ্ছে। ফলে এখন মুক্তিবাহিনীর হাতে নিহত ও আহতদের মধ্যে এসব দেশীয় ‘কোলাবরেটরদের’ সংখ্যাই বেশী। এটা খুব শুভ লক্ষণ নয়। অনুরুপভাবে আন্তর্জাতিক ক্ষেত্রেও ইয়াহিয়া খান একঘরে হয়ে পরবে এবং তার রক্তমাখা হাতের সাথে কেউ হাত মেলাবে না, এই আশাও বাস্তবের ধোপে টিকে না- কারণ, বিশ্বের শক্তিধর রাষ্ট্রযন্ত্রগুলির বেশির ভাগের হাতই যে রক্তমাখা। এক্ষেত্রে বরং চোরে চোরে মাসতুতো ভাই হবারই সম্ভাবনা বেশি। 
বাংলাদেশের মুক্তি সংগ্রামের পরিচালনা এবং ভবিষ্যৎ পরিকল্পনার উপর বর্ণিত অন্ধকার দিকটি সামনে রেখে তারই মোকাবিলার জন্য আজ আমাদের তৈরি হতে হবে। 
অর্থনৈতিক দিক থেকে ইয়াহিয়া সরকারকে কাবু রাখার জন্য দরকার মুক্তিবাহিনীর তৎপরতাকে জোরদার করা। সেজন্য আরও গভীর, আরও ব্যপক ও বিরাটভাবে আঘাত হানা দরকার। এ ব্যপারেও আমাদের এখনো অনেক কিছু করণীয় আছে। যুদ্ধের কৌশলগত ও নীতিগত দিক আলোচনা করা অনুচিত বিধায় এ সম্পর্কে আর বেশি কিছু বলা ঠিক হবে না। 
কিন্তু যুদ্ধক্ষেত্রে মুক্তিবাহিনীর সাফল্যের পাশাপাশি যদি রাজনৈতিক ও কূটনৈতিক পর্যায়ে আমরা সমান সাফল্য অর্জন করতে না পারি, তবে চূড়ান্ত বিজয় অসম্ভব হয়ে পরতে বাধ্য। 
রাজনৈতিক পর্যায়ে “Isolate the enemy” এই নীতি অবলম্বন করে দেশের অভ্যন্তরে সমস্ত শক্তিকে সংহত করা অত্যাবশ্যক। বিলম্বে হলেও কয়েকটি দলের সমন্বয়ে উপদেষ্টা পরিষদ গঠন এব্যপারে একটি শুভ পদক্ষেপ হয়েছে। এই পরিষদকে সম্প্রসারিত করে দল এমনকি গ্রুপগুলিকেও অঙ্গীভূত করে নেওয়ার জন্য প্রত্যক্ষ প্রচেষ্টা প্রয়োজন। এমনকি যারা দোটানায় আছে কিংবা ভয় ভীতিতে শত্রুর সহযোগিতা করছে, বাংলাদেশ সরকারের আশু কর্তব্য তাদের সাথে যোগাযোগ রক্ষা করেও দেশের ভবিষ্যৎ রাজনীতি সম্পর্কে তাদের মনে আস্থা সৃষ্টি করা এবং শত্রুকে তাদের সহায়তা থেকে বঞ্চিত করা। ইয়াহিয়া সরকার যেভাবে সর্বপ্রকার চেষ্টা চালিয়ে বাংলাদেশ থেকেই সমর্থন সংগ্রহের জন্য আপ্রাণ চেষ্টা চালাচ্ছে, সরকারের পক্ষ থেকেও সেইভাবে তাদের কোণঠাসা করে রাখতে  এবং প্রতিটি বাঙ্গালীকে স্বাধীন বাংলার পতাকার নিচে জমায়েত রাখার জন্য চেষ্টা চালাতে হবে। সন্দেহের বশবর্তী হয়ে, কিংবা অবহেলাভরে একটিমাত্র মানুষকেও শত্রুশিবিরে ফেলে দেওয়া এই পর্যায়ে আমাদের জন্য মারাত্মক ক্ষতির কারণ হতে পারে। 
বাংলাদেশে ইয়াহিয়া যেভাবে , divide and rule এর চেষ্টা চালাচ্ছে, ঠিক তেমনিভাবে পশ্চিম পাকিস্তানে এমনকি ইয়াহিয়া-সমর্থক বাঙ্গালীদের মধ্যেও রাজনৈতিক তৎপরতা চালানো দরকার। বাংলাদেশ আজ হোক কাল হোক স্বাধীন রাষ্ট্রের মর্যাদা পাবেই এ বিশ্বাস সবার মনে বদ্ধমূল করে দিতে হবে এবং রাজনৈতিক দৃষ্টিকোণ ইয়াহিয়ার শক্তির প্রথম উৎস। এই উৎসে আঘাত হানার সুযোগ এখনও আছে। পশ্চিম পাকিস্তানের জনগণের কায়েমীস্বার্থের সিংহাসনে ফাটল ধরাবার নিরন্তর চেষ্টা চালাতে হবে। কোন ব্যর্থতাকেই ব্যর্থতা মনে করা যাবে না। এজন্য প্রয়োজনবোধে একটি বিশেষ দল গঠন করা যেতে পারে। 
পশ্চিম পাকিস্তানে বিশেষত ইয়াহিয়া সামরিক বাহিনীকে অদ্যবধি ঐক্য বজায় রাখার জন্য ধর্মোন্মাদনা, আঞ্চলিক স্বার্থচেতনা এবং স্বাধীন বাংলাদেশের অভ্যুদয়ে পশ্চিম পাকিস্তানের অবলুপ্তির সম্ভাবনাজনিত ভিত্তিকেই বেশী করে কাজে লাগানো হচ্ছে। এ ব্যাপারে পশ্চিম পাকিস্তানে জনমত খুবই বিভ্রান্ত। তবে এই কথা বলার অপেক্ষা রাখে না যে, পৃথিবীর মুসলিম রাষ্ট্রগুলির দ্ব্যর্থহীন সমর্থনেই আজ পাকিস্তানের রাষ্ট্রীয় প্রতীক একান্তভাবেই ইয়াহিয়ার হস্তগত হয়েছে। দেশের বৃহত্তর অংশ হয়েও বাংলাদেশে সেই প্রতীকের উপর স্বীয় দাবি প্রতিষ্ঠা করতে পারেনি। 
মুসলিম দেশগুলি ইয়াহিয়াকে সমর্থন করছে কেন? কেউ কেউ এ নিয়ে বিশ্বের মুসলমান জনসাধারণ এবং তাদের ধর্মীয় চেতনার প্রতি কটাক্ষ করেই তৃপ্ত হয়েছেন। বিষয়টি গভীরে প্রবেশের চেষ্টা করেননি। বস্তুত ইয়াহিয়া খাঁর প্রতি মুসলিম রাষ্ট্রযন্ত্রগুলির সমর্থনের মূল কারণ, এসব দেশের রাষ্ট্রযন্ত্রের অধিকাংশের অগণতান্ত্রিক ও ক্ষেত্রবিশেষে গণবিরোধী চরিত্র। তার চাইতেও বড় কথা পাকিস্তান সম্পর্কে এ সব দেশের জনসাধারণের, এমনকি রাষ্ট্রযন্ত্রের সীমাহীন অজ্ঞতা। এসব দেশে পাকিস্তানি কূটনীতিক সাফল্যও এক্ষেত্রে প্রণিধানযোগ্য। মুসলিম দেশগুলির মধ্যে পাকিস্তান বৃহত্তম, যে হিসেবে এসব দেশে পাকিস্তানি কূটনীতিকরা বরাবর বিশেষ মর্যাদা ভোগ করেছে। এসব কূটনীতিকরা পাকিস্তান সম্পর্কে বরাবরই একতরফা চিত্র তুলে ধরেছে এবং পাকিস্তানের অভ্যন্তরে বাঙ্গালীদের সংখ্যা, বাংলাদেশের অর্থনৈতিক ও রাজনৈতিক গুরুত্ব, বাঙ্গালীদের স্বকীয়তা, এসব সম্পর্কে এসব দেশের মানুষকে কিছুই জানতে দেয়া হয়নি। মুক্তিযুদ্ধের শুরু থেকেই এসব দেশে একতরফাভাবে বাংলাদেশের অভ্যুত্থানকে ভারতীয় চক্রান্ত হিসেবে দেখানো হয়েছে। তার পাশাপাশি বাংলাদেশের মুসলমানদের পক্ষ থেকে এসব দেশকে প্রভাবিত করার চেষ্টা করা হয়নি। ভারতীয় দূতাবাসের মাধ্যমে বাংলাদেশের কথা বলায় কার্যত হিতে বিপরীত হয়েছে, এমনকি জয়প্রকাশ নারায়ণের মত সজ্জন ব্যক্তির সফরও এসব দেশে বিকৃত ছাপ ফেলেছে। তাতে করে কেবল বাংলাদেশ সমস্যা ভারতের সৃষ্টি- এ ধারণাকেই জোরদার করা হয়েছে। 
পাকিস্তানের পশ্চাতে মুসলিম দেশগুলির ঢালাও সমর্থনের অপরিসীম গুরুত্ব অনুধাবন করে এ ব্যাপারে আশু কর্তব্য নির্ধারণ অত্যন্ত জরুরী। আন্তর্জাতিক ক্ষেত্রে প্রায় ৩০টি দেশের শর্তহীন সমর্থন মোটেই অবহেলার বিষয় নয়। বিষয়টিকে সাম্প্রদায়িক দৃষ্টিভঙ্গিতে বিচার না করে কূটনীতির প্রয়োজনের নিরিখেই বিচার করতে হবে। বাংলাদেশের অধিকাংশ অধিবাসী মুসলমান। ইয়াহিয়ার নির্বিচার গণহত্যা, উৎপীড়নের শিকার হয়েছে এই মুসলমানরাই। ইসলামের দৃষ্টিতে সংখ্যালঘুর জানমাল রাষ্ট্রের পবিত্র আমানত। সে ব্যাপারে কি নিষ্ঠুর হৃদয়হীনতার প্রকাশ ঘটেছে, কিভাবে আবাল-বৃদ্ধ নির্বিশেষে নারীর উপর নির্যাতন চালানো হয়েছে, এমনকি কোরআন পাঠরত মহিলাকেও রেহাই দেয়া হয়নি, কিভাবে হানাদার সৈন্যরা বোমার আঘাতে মসজিদের মিনারও পুড়িয়ে দিয়েছে- এসব কথা মুসলিম দেশগুলির সাধারণ মানুষের কাছে পৌছায়নি। বাংলাদেশ যে মুসলিম সংখ্যাগরিষ্ঠ কায়রোর মুফতিরও নাকি সেকথা জানা ছিল না। 
ইয়াহিয়ার শক্তির এই উৎসমুখ বন্ধ করার জন্য সর্বাত্মক প্রচেষ্টা দরকার। মুসলিম দেশগুলির সমর্থন বাংলাদেশের জন্য জরুরী। কারণ, একমাত্র তাহলেই ইয়াহিয়ার শাসনযন্ত্রের শেষ নৈতিক খুঁটিটি ধসে পরবে। পশ্চিম পাকিস্তানের মাটিতে ইয়াহিয়ার মুখোশ উন্মোচিত হতে পারে। একমাত্র তাহলেই বাংলাদেশের অভ্যুদয়ে মুসলিম দেশগুলির ভাবনার কিছুই নেই, বরঞ্চ আরেকটি মুসলিম সংখ্যাগরিষ্ঠ রাষ্ট্রকে অভিনন্দন জানানোই তাদের কর্তব্য- এই সত্যটি তুলে ধরতে হবে। 
পাকিস্তান সরকারের তৈরি বহুদিনের ভুল ধারণা নিরসন অতি সহজে হবে আশা করা যায় না। তবে এ ব্যাপারেও আপাত ব্যর্থতায় মুষড়ে পরলে চলবে না। 
.

শিরোনামঃ স্বাধীনতাঃ ভিক্ষায়াং নৈব নৈবচ
সংবাদপত্রঃ সাপ্তাহিক বাংলা ( ১ম বর্ষঃ ২য় সংখ্যা ) 
তারিখঃ ২৬ সেপ্টেম্বর, ১৯৭১

                                    স্বাধীনতাঃ ভিক্ষায়াং নৈব নৈবচ
এটা আজ অস্বীকার করে লাভ নেই, বৃহৎ শক্তিবর্গ ‘বাংলাদেশ’ সমস্যার ব্যাপারে পাকিস্তানের উপর বিশেষ কোন চাপ সৃষ্টি করতে পারেননি, বা ইচ্ছে করেই করেননি। কোন দেশই আজ পর্যন্ত বাংলাদেশ সরকারকে স্বীকৃতি দেয়নি। খুব কম রাষ্ট্রই বাংলাদেশ সমস্যার রাজনৈতিক সমাধান প্রয়োজন বলে খোলাখুলি মত প্রকাশ করেছে। সরকারীভাবে অনেকেই ভারতে চলে যাওয়া শরণার্থীদের সম্পর্কে গভীর সহানুভূতি প্রকাশ করেছেন, অনেক রাষ্ট্র সাহায্যও করেছে, কিন্ত প্রত্যেক ক্ষেত্রেই শরণার্থী সমস্যা ও বাংলাদেশ সমস্যা সম্বন্ধে বক্তব্যের ব্যাপারে বিরাট ব্যবধান লক্ষ  করা গেছে।
রাষ্ট্রসংঘের বর্তমান অধিবেশনে বাংলাদেশ সরকারের পক্ষ থেকে এক শক্তিশালী দল পাঠান হয়েছে। তারা সেখানে বাংলাদেশ সরকারের বক্তব্য তুলে ধরবার চেষ্টা করবেন। কিন্ত বাংলাদেশ রাষ্ট্রসংঘের সদস্য নয়। উপরন্তু পৃথিবীর কোন রাষ্ট্র বাংলাদেশ সরকারকে স্বীকৃতি দেয়নি। অধিকন্তু পাকিস্তান এখনও দাবী করে বাংলাদেশ পাকিস্তানেরই অঙ্গ এবং পৃথিবীর প্রায় সব রাষ্ট্র আজও পর্যন্ত তাই সরকারীভাবে বিশ্বাস করে। এমতাবস্থায় বাংলাদেশ সরকারের প্রতিনিধিদলকে রাষ্ট্রসংঘের সাধারণ অধিবেশনে ভাষণ দেওয়ার সুযোগ দেওয়া হবে কিনা এ বিষয়ে সন্দেহের অবকাশ রয়েছে। তদুপরি রাষ্ট্রসংঘের বর্তমান অধিবেশনের সভাপতি ইন্দোনেশিয়ার ডঃ আদম মালিক সরাসরি বলেছেন যে, বাংলাদেশ সমস্যা রাষ্ট্রসংঘে আলোচিত হোক তিনি তা চান না।
সরকারীভাবে বক্তব্য বলার সুযোগ না পেলেও বাংলাদেশ প্রতিনিধিদল বেসরকারীভাবে বিভিন্ন রাষ্ট্রের প্রতিনিধিদের সাথে আলাপ-আলোচনা চালাতে পারেন। কিন্ত তাতেও বিশেষ ফল হবে বলে মনে হয় না। রাষ্ট্রসংঘের অধিবেশন শুরুর প্রাক্কালে গোষ্ঠী নিরপেক্ষ দেশগুলির মন্ত্রিপর্যায়ের সম্মেলনে ভারতে বাংলাদেশ সমস্যা তুলেছিল। কিন্ত আলোচনা ফলপ্রসূ কিছু হয়েছে বলে মনে হয় না। পাকিস্তান বিশ্বের মুসলিম দেশগুলোকে বুঝাতে সক্ষম হয়েছে যে, পাকিস্তানের অস্তিত্ব বিপন্ন হলে সারা বিশ্বে ইসলাম বিপন্ন হয়ে পরবে। তারা এখন বাংলাদেশ প্রতিনিধিদের বক্তব্য শুনে নিজেদের মত পালটাবেন বলে মনে হয় না।
 বৃহৎ শক্তিগুলোর ভূমিকায় বাংলাদেশ সরকারের আনন্দিত হওয়ার কিছুই নেই। মার্কিন যুক্তরাষ্ট্র মনে করে পাকিস্তান দু’ভাগ হয়ে গেলে যে টাকা সে পাকিস্তানকে ধার দিয়েছে তা ফেরত পাবে না। বরং পাকিস্তান যদি টিকে থাকে তবে পাক-ভারত সমস্যাও থাকবে এবং মার্কিন যুক্তরাষ্ট্র উভয় রাষ্ট্রেই অস্ত্র ব্যবসায় নানাভাবে আর্থিক-দিক দিয়ে লাভবান হবে। তদুপরি তার ভয় বাংলাদেশ স্বাধীন হলে তা দক্ষিণ পূর্ব এশিয়ার বিক্ষুব্ধ রাজনীতির শিকার হবে এবং ক্রমশ বামপন্থী রাস্তা ধরবে। তারচেয়ে বাংলাদেশ পাকিস্তানের অংশ হয়ে থাকলে সব সময় সেখানে একটা পশ্চিম পাকিস্তানবিরোধী মনোভাব প্রবল থাকবে। যার সুযোগ নিয়ে বাংলাদেশের রাজনীতিতে জাতীয়বাদীরাই সম্মুখভাগে থাকবে। চরম বামপন্থীরা কিছুতেই তাদের ঠেলে এগিয়ে আসতে পারবে না। এর ভিত্তিতে বিচার করলে বাংলাদেশ সরকারের যুক্তরাষ্ট্রের সমর্থন আদায় প্রায় অসম্ভব।
চীনের ভয় আবার অন্য দিক থেকে। সে মনে করে বাংলাদেশ এখন স্বাধীন হলে জাতীয়বাদীদের ক্ষমতা চলে যাবে। বাংলাদেশ সরকারের সাথে ভারতের ঘনিষ্ঠতা বেড়ে জাবে।তার চেয়ে যদি পাকিস্তান টিকে থাকে এবং পাকিস্তান বন্ধুত্বের সুযোগ  চীনপন্থীরা বাংলাদেশ সংগঠিত হবার সুযোগ পায় মন্দ কি ? না হয় <ভাসবদিতকতাক> বাংলাদেশের ব্যাপারে দ্বিতীয় বার চিন্তা করা যাবে না। তাই বাংলাদেশের আই মুহূর্তে চৈনিক সমর্থনের আশা করা বৃথা।
রাশিয়া বাংলাদেশের ব্যাপারে সহানুভূতি দেখানো আর সক্রিয় সমর্থন  করা এক কথা নয়। রাশিয়ার বর্তমান স্ট্রেটেজিই  হলো কারো সাথে প্রত্যক্ষ সংঘাত এড়িয়ে চলা। মোট কথা কোন বিদেশী শক্তি যে আমাদের জন্য বড় রকমের কিছু করে বসবেন সেই সম্ভাবনা আদৌ কিছু দেখা যাচ্ছে না।
বাংলাদেশ সশস্ত্র সংগ্রাম শুরু হওয়ার পর অনেকেই ভাবতে শুরু করেছিলেন যে নিজেদের ভেতরের রাজনৈতিক ও অর্থনৈতিক সমস্যার চাপেই ইয়াহিয়া সরকার ভেঙ্গে পরবে। কিন্ত তা মিথ্যা প্রমাণিত হয়েছে। পাকিস্তান সামরিক বাহিনীর মধ্যে বিরাট মতবিরোধের যে কথা এতদিন বলা হচ্ছিল তার অস্তিত্ব আছে বলে মনে হয় না। তবে মুক্তিবাহিনীর হাতে ব্যাপকভাবে নিজেদের লোক হতাহত হওয়ার ফলে নিম্ন পর্যায়ের সামরিক অফিসারদের মধ্যে কিছুটা মনকষাকষি দেখা দিতে পারে।
পশ্চিম পাকিস্তানের ভুট্টোই এখন ইয়াহিয়া সরকারের অন্যতম রাজনৈতিক সমস্যা। তিনি ঘন ঘন ক্ষমতা হস্তান্তরের দাবী জানাচ্ছেন। তাঁর দলই এখন জাতীয় পরিষদে সংখ্যাগরিষ্ঠ। সুতরাং পাকিস্তান শাসন করার অধিকার তাঁরই। ইয়াহিয়া খান কিন্ত এখন ক্ষমতা ছাড়তে রাজী নন। তিনি কাউন্সিল মুসলিম লীগ ও কনভেনশন মুসলিম লীগের সংযুক্তি ঘটিয়ে তাঁর অনুগত একটি দল গঠনে সমর্থ হয়েছেন। বাংলাদেশে পুনঃনির্বাচন প্রহসন চালিয়ে তিনি এই দলকে ক্ষমতায় আনতে চাইছেন। উপরন্তু ভুট্টো সাহেবের দল এখন প্রায় দ্বিধাবিভক্ত।
ওয়ালী খান পালিয়ে গেছেন। তাঁর দলের অনেকেই এখন বন্দী। বিগত নির্বাচন ও তার পরবর্তী রাজনীতির ধারা দেখে মনে হয় না, তিনি এমন কিছু করতে পারবেন যা ইয়াহিয়া খানের কাছে মারাত্মক হতে পারে।
বহু রাষ্ট্রই প্রকাশ্য ও গোপনে পাকিস্তানকে অর্থ ও অস্ত্র সাহায্য দিচ্ছে। তাছাড়া বাংলাদেশ থেকে প্রায় এক কোটি শরণার্থী হয়ে ভারতে চলে যাওয়ার আর্থিক চাপও কিছুটা লাঘব হয়েছে। বাংলাদেশে উৎপাদন যেমন বন্ধ, উন্নয়নমূলক কাজও তেমনি বন্ধ। মোট কথা পাকিস্তান তার ভিতরকার রাজনৈতিক আর অর্থনৈতিক চাপ সহ্য করতে না পেরে আপনা থেকেই কেটে বলে যে ধারণা আমরা করেছিলাম, তা সহসা বাস্তবায়িত হতে যাচ্ছে না।
আমরা এখন পাকিস্তানের ইয়াহিয়া সরকারের সাথে যুদ্ধে লিপ্ত। এ যুদ্ধে জয়-পরাজয়ের উপর নির্ভর করে বাঙ্গালী জাতির অস্তিত্ব। সুতরাং আমাদের স্ট্রেটেজি নির্ধারণের ব্যাপারে একটা ভাবাবেগ সামনে রাখলে আমরা ভুল করবো। আমরা নিজেদের অভিজ্ঞতা দিয়ে দেখেছি কোন বিদেশী রাষ্ট্রের চাপ নয়। নিজেদের কোন আত্মকলহ নয় বরং বাংলার মুক্তিযোদ্ধাদের প্রচণ্ড আক্রমণই পশ্চিম পাকিস্তানী ইয়াহিয়া সরকারকে দিন দিন কাবু করে আনছে। আর এটা অত্যন্ত পরিষ্কার কথা, যে পথে চললে ফল পাওয়া যায় সে পথেই চলায় বুদ্ধিমানের কাজ।
দেশে ঘুরে পাকিস্তানের উপর চাপ সৃষ্টির জন্য হাতে পায়ে ঘরে বেড়ানোর চেয়ে অথবা নিজের দেউলেপনায় অসহায় হয়ে কবে আমাদের ডেকে নিয়ে পাকিস্তান স্বাধীনতা বুঝিয়ে দেবে তার অপেক্ষায় বসে থাকার চেয়ে মুক্তিযুদ্ধ তিব্রতর করার দিকেই এখন সমস্ত যুক্তি কেন্দ্রীভূত করা উচিত। ভিক্ষুকের মনোবৃত্তি নিয়ে অপরের সাহায্যের আশায় বসে না থেকে যেদিন আমরা আত্মশক্তিতে বলীয়ান হয়ে উঠবো, একমাত্র সেদিনই দেশ থেকে শত্রুদের চিরতরে বিতাড়িত করা যাবে।
বিশ্বের ইতিহাস প্রমাণ করেছে ভিক্ষার মাধ্যমে কোন জাতির কোন ন্যায্য দাবী আদায় হয়নি। সার্বিক মুক্তির জন্য প্রয়োজন সর্বাত্মক সংগ্রাম।

  - সঞ্জীব চৌধুরী

শিরোনামঃ সম্পাদকীয় ( অসুর নিধন উৎসব)  
সংবাদপত্রঃ দাবানল ১ম বর্ষঃ ২য় সংখ্যা   
তারিখঃ ২৬ সেপ্টেম্বর, ১৯৭১
সম্পাদকীয়
                                         অসুর নিধন উৎসব
বাংলার ঘরে ঘরে শারদীয় বাঁশি উঠেছে। এই আনন্দের আহ্বান বাঙালী মাত্রের মনই সাড়া না দিয়ে পারে না। এই উৎসবের সঙ্গে বাঙালী জাতির নাড়ীর টান অত্যন্ত নিবিড় এবং গভীর। একদিন সমাজ বিবর্তনের ধারা এই উৎসবের আঙ্গিক হয়ত পালটাবে। কিন্তু এর অন্তর্নিহত প্রীতির বাণী একভাবে না একভাবে বাঙালী চিত্ত সঞ্জীবিত করে রাখবে।
এবার বাংলাদেশের জনসংখ্যার এক বিস্তৃত অংশ দেশের বাইরে অবস্থান করতে বাধ্য হচ্ছেন; ইয়াহিয়া সরকারের নেকড়ে বাহিনী তাদেরকে ভিটেমাটি থেকে, প্রিয় মাতৃভূমি থেকে, জীবনের নাট্যমঞ্চ থেকে প্রচণ্ডতম পাশবিক শক্তি প্রয়োগ করে দেশের বাইরে ছুড়ে দিয়েছে। বাংলাদেশের স্বাধীনতা সংগ্রামের ডাক দেওয়ার সঙ্গে সঙ্গেই পাকিস্তানের সাম্রাজ্যবাদী শক্তি সেই পুরাতন সাম্প্রদায়িকতা আবার বেয়নেট দিয়ে খুঁচিয়ে খুঁচিয়ে জাগিয়ে তুলেছে তার স্বাভাবিক পরিণতি স্বরূপ সংখ্যালঘু সম্প্রদায়কে এক খাট্টা হয়ে দেশ ছাড়তে হয়েছে। তাদের বর্তমান অবস্থা ভয়াবহ-অতীতের রক্তাত্ত স্মৃতি বড় করুন এবং বেদনাদায়ক। এক মাত্র উজ্জ্বল ভবিষ্যতের স্বপ্নই তাঁদের বাঁচিয়ে রেখেছে। বাংলাদেশ স্বাধীন হয়েছে। এই সংবাদ শুনার জন্য শরণার্থী শিবিরের হাজার হাজার শ্রবণ উৎকর্ণ হয়ে রয়েছে। স্বাধীনতা সংগ্রামের প্রাণতরঙ্গমুখর এই উত্তরণ মুহূর্তের দেবীর বোধন গীতি ভেসে উঠেছে। এইবার পূজা আর পুষ্পে নয়, বিল্প পত্রে নয়, দূর্বাদলে নয়। এবার রক্তে রক্তে মাংসে মাংসে মগজে মজ্জায় দেবীর আবাহন গীতি বেজে উঠেছে, এই সুর নতুন, এই প্রাণস্পন্দন অভিনব, এই আত্মত্যাগ অভূতপূর্ব। এবার শারদীয় উৎসব শুধু সংখ্যালঘু সম্প্রদায়ের কাছে নয়, বাঙালী জাতির অন্তর্গত প্রতিটি সম্প্রদায়ের কাছেই নতুন তাৎপর্যে ধরা দিয়েছে। বাংলাদেশের স্বাধীনতা সংগ্রাম-সাম্রাজ্যবাদের বিরুদ্ধে সামন্তবাদের বিরুদ্ধে শোষণ পুঁজিবাদ- এর সংকীর্ণ সাম্প্রদায়িকতার বিরুদ্ধে এক ক্ষমাহীন সংগ্রাম, এই সংগ্রামের মধ্য দিয়েই বাঙালী জাতি স্বাধীন হবে। বাংলাদেশে তারা সর্ব প্রকার সাম্প্রদায়িক কলুষমুক্ত একটি সুন্দর সমাজ সৃজন করবেন। এই সময়ে এই মহান ঐতিহ্যময়ী উৎসব উপলক্ষে আমরা একটি কথা স্পষ্ট ভাবে জানাতে চাই- তা হলো শারদীয় উৎসব বাংলাদেশের সমাজের একাংশের ধর্মীয় উৎসব হলেও গোটা বাঙালী জাতির ঐতিহ্যের সঙ্গে এর সম্পর্ক অত্যন্ত গভীর, বিশেষ করে বাংলার শিল্প-সংস্কৃতিতে সাহিত্য সৃজনলোকে এই উৎসবের অবদান অনেক বেশি। আমরা বলতে চাই যারা ধর্মীয়ভাবে নিজেদের ভক্তিপিপাসা এই উৎসবের মাধ্যমে মেটাতে চান- তারা সেভাবেই এই উৎসবকে বরণ করে নিন। যাদের ধর্মীয় উৎসব নয়, তারাও এই উৎসবের ক’টি দিন জাতির কৃষ্টি, সংস্কৃতি, ঐতিহ্য এবং শিল্প চর্চারদিন হিসেবে গ্রহণ করুন। বাংলাদেশের যে মহান জাতি গঠনে দীপ্ত সম্ভাবনা দেখা দিয়েছে,তাতে করে সাম্প্রদায়িক ভেদবুদ্ধি আঁকড়ে ধরে থাকলে চলবে না। একটি প্রাণবন্ত জাতি গঠনের এই দ্রুত শক্তিশালী প্রক্রিয়ায় মধ্য দিয়ে এক সম্প্রদায়কে গ্রহণ করতে হবে। তা যত তাড়াতাড়ি হয় ততই মঙ্গল। জাতির মাত্র কঠিন অগ্নিপরীক্ষার দিনে উজ্জ্বল ভবিষ্যতের দিকে চেয়ে প্রতিটি সংগ্রামী বাঙ্গালীর কাছে আমার এই আহ্বান আমাদের কাগজের মারফত, দেশের ভেতর প্রতিটি ঘরে, মুক্তি সংগ্রামীদের প্রতিটি ব্যারাকে এবং প্রতিটি শরণার্থী শিবিরে পৌঁছে দিচ্ছি। সঙ্গে সঙ্গে এ কথাও বলে দিতে চাই- এবারের শারদীয় উৎসবের একটি মাত্র রঙ্গ তা হলো সমরঙ্গ। বাংলাদেশের যুবক, যুবতী, ছেলে, জোয়ান, বুড়ো এই সময় রঙ্গেই উদ্বুদ্ধ হয়ে উঠুক। এটাই এবারের শারদীয় উৎসবের দাবী, বাঙালী মরবে, মরতে বাঁচার পথ পরিষ্কার করবে, সুতরাং সকল বাঙালী ভাই বোন, ছেলে মেয়ে, মা- বাবা যে যেখানে আছেন এই পরম লগ্নে প্রাণ খুলে গেয়ে উঠুন- জয় স্বাধীন সার্বভৌম গণপ্রজাতন্ত্রী বাংলাদেশ।
.
.

নির্বিচারে গণহত্যায় যাদের হাত রক্তাক্ত হয়েছে তারা যদি মিথ্যের বেসতি করেন- অপপ্রচারের আত্মতৃপ্তি নিয়ে তারা তৃপ্ত হতে পারেন, আমরা বাংলাদেশের স্বাধীনতা সংগ্রামে লিপ্ত সাড়ে সাত কোটি বাঙ্গালী তাতে মোটেও বিভ্রান্ত হইনা। ওরাও জানে এরা বিভ্রান্ত হবে না। হতে পারেনা- তবু ও অপপ্রচার চলছেই। এটাও নাকি নিয়ম খুনীর কন্ঠ থেকেই নির্গত হয় সুন্দর শব্দ আর নিরাপদ আশ্রয়ের প্রলোভন।

আজ আর বিশ্বের শুভবুদ্ধি সম্পন্ন মানুষকে বুঝিয়ে বলতে হয়না এ কথাগুলো তার বর্বরতাকে নিন্দা করে উচ্চারিত হচ্চে- ইতিহাসের সবচাইতে ঘৃণ্যতম খুনী ইয়াহিয়ার রক্তপিপাসু মুখায়ব আজ প্রতিটি ঘৃণিত শবদের পেছন থেকেই উকি দিয়ে ওঠে। সেই সব রক্তপিপাসু পাক বাহিনীর হাতে নিয়ন্ত্রিত ঢাকা বেতার থেকে রাতের পর রাত, দিনের পর দিন যে অপপ্রচার অনুষ্ঠানই চলবে- এটাই স্বাভাবিক। তাছাড়া রেডিও পাকিস্তান এ কথা তো বারবারই স্বীকার করেছেন যে অবস্থা স্বাভাবিক। দীর্ঘ ছয় মাস ধরেই স্বাভাবিক কথাটি বারবার শুনতে শুনতে মনে হয়েছে, যেন পাকিস্তান গত ২৫শে মার্চের পর থেকেই কিছুটা স্বাভাবিক হয়েছে, এর আগেই যেন অস্বাভাবিক ছিল। যে অস্বাভাবিকতার বিরুদ্ধে আমাদের আজন্ম সংগ্রাম।

মাঝে মধ্যে যদি কখনও পাকিস্তান বেতার অনুষ্ঠান শুনেন তাহলে লক্ষ করবেন রেডিও পাকিস্তান কিছুটা খেই যেন হারিয়ে ফেলেছে আজকাল। তাদের মতে ভারতীয় সীমান্ত বাহিনীর সতর্ক চোখকে ফাঁকি দিয়ে, নির্যাতিত শরণার্থীরা নদী, পাহাড়-পর্বতের দুর্গম পথ অতিক্রম করে পাকিস্তানে ফিরে যাচ্ছেন। প্রত্যেক দিনই হাজার হাজার নির্যাতিত শরণার্থী ইয়াহিয়ার আহবানে সাড়া দিয়ে ফিরে যাচ্ছেন পাকিস্তানে।

বাংলাদেশ থেকে অনেক মানুষ সীমান্ত অতিক্রম করে যে ভারতে শরণার্থী হয়েছেন- রেডিও পাকিস্তান সেটা স্বীকার করলেও আপাতত অনেক শরণার্থী ফিরে গেছেন বলে পাকিস্তান রেডিও দাবী করেছে।

যেহেতু রাষ্ট্রসংঘের মহাসচিব উথান্ট তার সাম্প্রতিক ভাষণেও বলেছেন যে, জেনারেল ইয়াহিয়ার আহবানে শরণার্থীরা কেউ ফিরে যায়নি। সুতরাং সাম্প্রতিকালে ফিরে যাবার সংখ্যা রেডিও পাকিস্তানের কল্যাণে ফুলে ফেঁপে দিনকে দিন বাড়ছেই। ফিরতে ফিরতে এতো বেশি যাচ্ছে যে ভারতে আশ্রয়প্রাপ্ত নব্বই লক্ষ সংখ্যাকেও অতিক্রম করে যাচ্ছে। প্রশ্ন আসে, এতো তো আসেনি, এতো ফিরছে কি করে?

দুদিন আগেও পাকিস্তান বেতার থেকে অস্বীকার করা হয়েছিল বাঙ্গালীদের দেশত্যাগের কথা- তারপর কিছুটা স্বীকার করে নিয়ে বলা হয়েছিল সামান্য কিছুসংখ্যক দুষ্কৃতকারী ভারতে পালিয়ে গেছে- কিন্তু একদিকে বিশ্বচাপ আর অন্যদিকে মুক্তিবাহিনীর আক্রমণে একটা রাজনৈতিক সমাধানের আশা নিয়েই হয়তো পাকশাহী স্বীকার করে নিলেন শরণার্থী সমস্যা। এমনকি খুনী তার কন্ঠস্বর পাল্টিয়ে সাদর আহবানও জানালেন- কিন্তু দিন দিন শরণার্থীর সংখ্যা বাড়তেই থাকলো। ফলে অপপ্রচার ছাড়া পাকশাহীর আর কিছুই থাকলো না। তারপর এলেন অসামরিক গভর্ণর ডাঃ মালিক। তিনি ব্যাপক দেশত্যাগের কথা স্বীকার করলেন- দেশত্যাগীদের দেশে ফিরে গেলে জমি ঘর ফিরিয়ে দেবার প্রতিশ্রুতি দিলেন। কিন্তু কেউ ফিরলো না।
.
সম্প্রতি পাক বেতার থেকে ঘোষণা করা হচ্ছে অন্যরকম- শরণার্থীদের মধ্যে ভারত বিদ্বেষ ছড়ানো। তাদের মতে- শরণার্থীরা দলে দলে ফিরছেন ভারতীয় সীমান্ত বাহিনীর চোখ ফাঁকি দিয়ে। সীমান্তে যারা ধরা পড়েছেন গুলি করে নাকি তাদের হত্যা করা হচ্ছে। অপপ্রচার শুনে শুনে এক একবার মনে হয় ওরা সত্যিই বলছে। মানুষ তার নিজের দেশে ফিরে যাবে নিজের ঘরে, নিজের ভিটেয় এই তো স্বাভাবিক।

কিন্তু কিছুদিন পরের জন্যে যা সত্য এই মুহূর্তের জন্যে তাই আমাদের স্বপ্ন। ফলে সত্য যা তা হলো এ রকম যে দলে দলে শরণার্থীরা একদিন ফিরে যাবেই। তবে পাকিস্তানে নয়, বাংলাদেশে। স্বাধীন সার্বভৌম বাংলাদেশে। আর ভারতীয় সীমান্ত বাহিনী কেন, পৃথিবীর কোন বাহিনীর চোখকেই ফাঁকি দিয়ে নয়। ওরা বলেছেন, শরণার্থীরা দুর্গম পথ অতিক্রম করে তাদের জন্মভূমিতে ফিরে আসছে। ইয়াহিয়া সাহেব আপনি বলুনতো পৃথিবীর কোন দেশের স্বাধীনতার পথ এতো সুগম হয়েছিল? স্বাধীনতার পথই দুর্গম। এই পথই অতিক্রম করেই আমাদের ফিরতে হবে স্বাধীন বাংলার সোপানে।

জেনারেল সাহেব, আজ বাঙ্গালীদের কাছে সবচাইতে নির্মম ও ভয়াবহ যে শব্দ সেই শরণার্থী শব্দটির আপনিই তো নির্মাতা। ভারত শুধু বন্ধুর মতো এই একান্ত অনাথ শব্দটিকে আশ্রয় দিয়েছেন- ধর্ষিত, লুন্ঠিত, নিপীড়িত নব্বই লক্ষ মানুষের আপনার বর্বর সেনাবাহিনীর লোককে ফাঁকি দিয়ে ভারতে এসেও রক্ষা পায়নি, সীমান্তের ওপার থেকেও আপনার বাহিনীই শরণার্থী শিবিরগুলোকে লক্ষ করে নির্বিচারে গুলি চালিয়েছে। উদ্দেশ্য ভারতের সঙ্গে যুদ্ধ বাধিয়ে বিশ্বের চোখ পাক-ভারতের যুদ্ধের দিকে ফিরিয়ে মুক্তি সংগ্রামকে বিভ্রান্ত করা।

এই তো সেদিনও মেঘালয় সীমান্তবর্তী এক ক্যাম্প থেকে আমার নিজের ভাই চিঠি লিখে আপনার সেনাবাহিনীর কি নিষ্ঠুর হামলার বিবরণ পাঠিয়েছে। সীমান্তের ওপার থেকে শরণার্থী শিবির লক্ষ করে ছোড়া মেশিনগানের গুলীতে নিহত হয়েছে আট জন। এদের মধ্যে দুধের শিশু, উদ্দাম যুবক- আপনার বর্বরতার হাত থেকে বাঁচতে চেয়েছিল যারা আপনার বর্বরতা সেই অসীম সীমান্তকেও অতিক্রম করে তাদের হত্যা করতে উদ্যত। এই দোষ ভারতীয় সীমান্তরক্ষী বাহিনীর কাঁধে চাপিয়ে আমাদের দেশে ফিরিয়ে নেয়া যাবেনা। আজ আমরা যুদ্ধের বদ্যভূমিতে একটা সত্যের চূড়ান্ত মীমাংসায় লিপ্ত-আপনি তো নিশ্চয় জানেন অপপ্রচারে কিছুদিন মানুষকে বিভ্রান্ত করা যায়- এক একজনের খুনের অপরাধ সাময়িকভাবে চাপানো চলে অন্যের কাঁধেও কিন্তু চূড়ান্ত জয়ের জন্য চাই সত্য, সে সত্য আপনার নেই। আপনি বলুন সৈনিকের গুলীগুলো নিরপেক্ষ না হয়ে যদি কোন কথা বলতে পারতো? ২৫শে মার্চের পর থেকে আজ অব্দি নিহত দশ লক্ষাধিক মানুষের অমর আত্মার মধ্যে যদি খুনীর নাম লেখা থাকতো তাহলে আপনিই জেনারেল ইয়াহিয়া পশ্চিম পাকিস্তানের প্রেসিডেন্ট ও প্রধান সামরিক প্রশাসক, আপনি কোথায় মুখ লুকোতেন?
.
.

[bookmark: page_336]<৬,১৯৩,৩৩৬>
শিরোনামঃ মুক্তিবাহিনীর সমস্যা ও অভাব অভিযোগ
সংবাদপত্রঃ দাবানল ১ম বর্ষঃ ২য় সংখ্যা
তারিখঃ ২৬ সেপ্টেম্বর, ১৯৭১
.
মুক্তিবাহিনীর সমস্যা ও অভাব অভিযোগ
||নিজস্ব সংবাদদাতা||
দাবানলের আত্মপ্রকাশের প্রথম সংখ্যা থেকেই আমরা বাংলাদেশের মুক্তি সেনাদের সমস্যা ও অভাব অভিযোগের চিত্র তুলে ধরছি। এটা সরকারী প্রচেষ্টাকে সমালোচনা কিম্বা নিন্দা করার জন্য নয়, বাংলাদেশ সরকারকে অবহিত করার জন্যও নয় কেননা আমরা জানি বাংলাদেশ সরকার সব সময়ই আমাদের মুক্তিযোদ্ধাদের প্রতি নজর ও সশ্রদ্ধ দৃষ্টি রাখছেন। তবুও দেশের মুক্তির বৃহত্তর স্বার্থে আমরা স্থির করেছি এই কলমে মুক্তিসেনাদের অভাব অভিযোগের চিত্র তুলে ধরব। আমাদের মুক্তিসেনাদের অভাব অভিযোগ ও আত্মত্যাগের প্রতি দেশ বিদেশে মানুষ সহানুভূতিশীল হবেন- বাংলাদেশ সরকারের সাহায্যে কেউ এগিয়ে আসবেন এই আশায়।
.
খবরে প্রকাশ, বাংলাদেশ মুক্তিবাহিনীর অনেক সৈনিক যাঁরা জীবনের বিনিময় শত্রু হননে অপারেশনে গিয়ে বুলেট বিদ্ধ হয়েছে তারা ভাল চিকিৎসা দূরে থাক ন্যূনতম আধুনিক ঔষধপত্রও পাচ্ছেন না। আহত সৈনিকরা হাসপাতালে প্রয়োজনীয় জিনিসপত্রের অভাবে ভুগছেন। বাংলাদেশে মুক্ত এলাকায় এই হাসপাতালের আহত সৈনিকদের কেউ কেউ অভিযোগ করে বলেছেন যে তারা পকেট খরচের মতো সামান্য অর্থও পাচ্ছেন না। সৈনিকদের জন্য বরাদ্দ মাসিক ভাতা অপর্যাপ্তই শুধু নয় অনেক সময় বিলম্বিত হচ্ছে।
.
শোনা যাচ্ছে, প্রাক্তন সৈনিক যারা যুদ্ধে আহত হয়ে হাসপাতালে আছেন তারা তাদের জরুরী ভাতা পাচ্ছেন না। অনেক ট্রেনিংপ্রাপ্ত মুক্তিযোদ্ধাও একই অভিযোগ করেছেন।
.
আমাদের বক্তব্য যাঁরা বাংলাদেশকে শত্রু কবল থেকে মুক্ত করার জন্য যুদ্ধক্ষেত্রে জীবনের ঝুঁকি নিয়ে শত্রুর মোকাবিলা করছেন মনে রাখতে হবে তাঁরাই আমাদের ভরসার স্থল। এদের সুখ সুবিধার জন্য  প্রয়োজনবোধে আমাদের সুখ বিসর্জন দিতেই হবে। অনতিবিলম্বে এই অর্থনৈতিক সমস্যার মোকাবিলা করতে বাংলাদেশ সরকার এগিয়ে আসবেন বলে আমাদের বিশ্বাস। আমরা জানি আমাদের অর্থের অভাব সবচেয়ে প্রকট কিন্তু এই প্রয়োজনীয় অর্থ দাবী করছেন না। তাই অর্থাভাব মোচনের জন্য প্রয়োজন হলে অন্য কোন অপ্রয়োজনীয় অর্থ বরাদ্দ বন্ধ করে পরিষদ সদস্য ও সরকারী কর্মচারীদের ভাতা ও বেতন কমিয়ে হলেও আমাদের প্রিয় মুক্তিসেনাদের আর্থিক সেবায় এই অর্থ বিনিয়োগ করতেই হবে। এই সমস্যা সমাধানে সরকার যত দ্রুত ব্যবস্থা নেবেন ততই মঙ্গল। মুক্ত এলাকায় বিভিন্ন শিবিরে এখন শীত নেমে এসেছে। এখন থেকেই শীত উপযোগী পোশাক-পরিচ্ছদের বন্দোবস্ত না করলে পরে অসুবিধা দেখা দিতে পারে।
.
মুক্তিসেনাদের এই সব অভাব অভিযোগ ও অসুবিধার প্রতি সামরিক কর্তৃপক্ষ ও সরকার সময়োচিত দৃষ্টি দিয়ে আমাদের মুক্তিবাহিনীর মনোবল অটুট রাখতে অবিলম্বে এগিয়ে আসবেন- এটাই আমাদের কাম্য।
.
.

সংবাদপত্রঃ দাবানল ১ম বর্ষঃ ৬ষ্ঠ সংখ্যা
তারিখঃ ২৮ নভেম্বর, ১৯৭১
সম্পাদকীয়
.
(১)
আরো জোরে আঘাত হানো
ইয়াহিয়া খানের সাধের আশা পূরণ হয়নি। বাহাত্তুর ঘন্টার মধ্যে বাংলাদেশের স্বাধীনতার দাবীকে চূর্ণ করতে পারেনি তাঁর লেলিয়ে দেয়া সামরিক বাহিনী। যদিও বাংলাদেশে তারা নির্মমতা এবং নিষ্ঠুরতা, হত্যা, লুন্ঠন এবং ধর্ষণের নজিরবিহীন দৃষ্টান্ত স্থাপন করেছে, তবু বাংলাদেশের জনগণকে এক ইঞ্চি নোয়াতে পারেনি। চূড়ান্ত সংকটের মুখোমুখি দাঁড়িয়ে বাংলার জনগণ ন্যায়ের নামে, শোষিত মানুষের গণতান্ত্রিক অধিকার আদায়ের নামে যুদ্ধ ঘোষণা করেছে। বাংলাদেশের স্বাধীনতা সংগ্রামের বয়স দশ মাস পুরো হতে চলছে। এর মধ্যে স্বাধীনতা সংগ্রাম এমন চূড়ান্ত পর্যায়ে এসে পৌঁছেছে যে সাম্রাজ্যবাদী পাকিস্তানের পরাজয় স্বীকার করে নেয়া ছাড়া গন্তব্য নেই। মুক্তিবাহিনীর আক্রমণ নানা রণাঙ্গনে দূর্বার হয়ে উঠেছে। আমাদের সুশিক্ষিত দেশপ্রেমিক গেরিলাদের উপর্যুপরি আক্রমণের মুখে দেশের অভ্যন্তর প্রায় কাবু হয়ে এসেছে পাকিস্তান সেনাবাহিনী। যে ক্যান্টনমেন্টগুলোর উপর ভরসা করে ইয়াহিয়া খান গোঁফে তা দিতে দিতে ভেবেছিলেন, শক্তিবলে বাংলাদেশকে পদানত করে রাখতে পারবেন সে ভরসার কেন্দ্রবিন্দুগুলো জঙ্গীলাটের চোখের সামনে ভেঙ্গে পড়ছে। এ পর্যন্ত আমরা খবর পেয়েছি যশোর ক্যান্টনমেন্টের পতন আসন্ন। মুক্তি সেনানীরা বীর বিক্রমে ধাওয়া করছে সিলেট অভিমুখে। চট্টগ্রাম অগ্নিগর্ভ হয়ে উঠেছে, ঢাকা মহানগরী গোটা প্রদেশ থেকে বিচ্ছিন্ন হয়ে পড়েছে। কুমিল্লাতে জোড় লড়াই চলছে, খুলনা জেলা প্রায় মুক্ত হয়ে এসেছে। অনেকগুলো বিমানবন্দর মুক্তিযোদ্ধারা কামান দাগে তছনছ করে দিয়েছে। তার ফলে স্যবরজেট থেকে মার্চ এপ্রিল মাসের মতো গুলী, বোমাবর্ষণ করারও সুবিধা হারিয়ে ফেলেছে। বাংলাদেশের নৌবন্দরগুলোতে এখন আর বিদেশী জাহাজ ভিড়তে সাহস করছে না। মুক্তিযোদ্ধারা চট্টগ্রামে ও বন্দরে অনেকগুলো বিদেশী জাহাজ জখম করেছেন অথবা একেবারে ডুবিয়ে দিয়েছে। বিদেশ থেকে নয় শুধু, পশ্চিম-পাকিস্তান থেকেও জলপথে সমর সম্ভার আমদানীর পথ একেবারে বন্ধ হয়ে পড়েছে। বস্তুতঃ পাকিস্তান সেনাবাহিনী আজ বাংলাদেশের অভ্যন্তরে বন্দী। আমাদের সাহসী সেনানীরা তাদেরকে চারদিক থেকে তাড়া করে একবারে কোণঠাসা করে ফেলেছে। আজ তারা আহত বন্য পশুর মতো-তারা জানে তাদের পালাবার কোনো পথ খোলা নেই। প্রদীপ যেমন নিভবার আগে দপ করে জ্বলে উঠে, শত্রুও তেমনি চূড়ান্ত পরাজয়ের পূর্বে একবার শেষ চেষ্টা করে দেখছে। কিন্তু তারা ভালভাবে জানে যে, তাঁদের বাঁচবার পথ বন্ধ হয়ে গেছে। এই সময়ে আমাদের আক্রমণ  আরো জোরদার করে তুলতে হবে, শত্রুর মনোবল একেবারে ভেঙ্গে দিতে হবে। কোন রকমের সাহায্যে তারা বলীয়ান হয়ে উঠার রাস্তা একেবারে সম্পূর্ণরুপে বন্ধ করে ফেলতে হবে। সামান্য অবহেলায় শত্রু শক্তিশালী হয়ে উঠতে পারে। জোড়ায় জোড়ায় আঘাত করে ইয়াহিয়ার যুদ্ধাস্ত্রটাকে একেবারে অকেজো করে ফেলতে হবে। কোন দয়া, কোন অনুকম্পা নয়। দশ লক্ষের মতো বাঙ্গালী জনগণকে তারা যে নৃশংসতায় হত্যা করেছে, একই নৃশংসতা আজ তাদের ফেরত দিতে হবে। ইয়াহিয়া খানের হুকুম বরদার সৈন্যদের এই ভাগ্যলিপি। বাংলাদেশ স্বাধীন হবে- অত্যাসন্ন হয়ে আসছে সে দিন। সুতরাং শত্রুর উপর আঘাত, আঘাত তীব্র আঘাত হানো।
.
(২)
ঈদ দুর্জয় সংগ্রামের প্রতিভা নিয়ে এসেছে
বাংলাদেশে এবারের ঈদ এসেছে সম্পূর্ণ এক নতুন রুপে। এক মর্মান্তিক পরিবেশ। আমাদের জীবন থেকে এবার ঈদের সকল আনন্দ ধুয়ে মুছে গেছে, আছে শুধু সন্তানহারা জননীর আকুল ক্রন্দন, সদ্য বিধবার দীর্ঘশ্বাস, ধর্ষিতা মা বোনদের তীব্র আর্তনাদ, আর স্বজন হারানোর শোক। অন্যদিকে মাতৃভূমির শৃংখল মোচনের জন্য আছে দুর্জয় সংগ্রামের প্রতিজ্ঞা ও আত্মত্যাগের প্রবল সংকল্প। লক্ষ লক্ষ বাঙ্গালী পিতৃপুরুষের ভিটেমাটি ছেড়ে বিদেশে ভারতের মাটিতে গিয়ে আশ্রয় নিয়েছেন। দেশের ভিতরেও সাধারণ মানুষ সর্বক্ষণ আতংকের অস্থিরতায় দিন কাটাতে বাধ্য হচ্ছেন। আনন্দ করার প্রিয়জনরা আজ পরস্পর থেকে দূরে। আমাদের অস্থায়ী রাষ্ট্রপতি সৈয়দ নজরুল ইসলাম বলেছেন, এবারের ঈদ বাংলাদেশের মানুষের কাছে কোন আবেদন সৃষ্টি করতে না পারলেও আমরা বিশ্বাস করি আমাদের স্বাধীনতা সংগ্রামের সফল সমাপ্তি বাঙ্গালী জীবনে বয়ে আনবে পরিপূর্ণ মুক্তির আনন্দ। তিনি আশা প্রকাশ করেছেন আগামী ঈদের পূর্বে সমস্ত বাংলাদেশকে মুক্ত করে ঈদের আনন্দ উৎসব উপভোগ করতে পারবো।
.
.
জেসিকা গুলশান তোড়া

.
গণচীন ও বাংলাদেশের সংগ্রাম
(দাবানল পর্যবেক্ষক)
রাষ্ট্রসংঘে চীনের অন্তর্ভুক্তির ফলে বিশ্বের প্রতিক্রিয়া স্বভাবতই উৎসাহব্যঞ্জক। বাংলাদেশসহ বিভিন্ন গণতান্ত্রিক দেশ চীনের অন্তর্ভুক্তির ব্যাপারে পৃথিবীর দুই-তৃতীয়াংশ রাষ্ট্রের সঠিক ভূমিকা পালনের জন্যে আশা প্রকাশ করেছেন। এদ্বারা গণতান্ত্রিক মূল্যবোধ ও আদর্শেরই বিজয় সূচিত হয়েছে। উপস্থাপিত হয়েছে মহাচীনকে। আহবান জানিয়েছেন বাংলাদেশ মুক্তিসংগ্রামকে সমর্থন করার জন্য। আমরাও বাংলাদেশের জনগণের পক্ষ থেকে গণচীনকে অভিনন্দন জানাচ্ছি।
.
পঁচিশে মার্চ তারিখ থেকে পাকিস্তানের ফ্যাসিবাদী চক্র বাংলাদেশের জনগণের উপর বর্বর আক্রমণ চালান। প্রতিরোধ করার পর থেকে ভারত পাকিস্তান আক্রমণ করবে এবং তার জন্যে বাংলাদেশে সশস্ত্র অনুপ্রবেশকারী পাঠিয়েছে এই বলে জঙ্গীচক্র চীৎকার করতে থাকে। এই পরিপ্রেক্ষিতে গণচীন পাকিস্তানকে অস্ত্রশস্ত্র দিয়ে সাহায্য করেছে। সরাসরিভাবে গণচীন বাংলাদেশে স্বাধীনতা সংগ্রামের বিরোধিতা না করলেও, বিদেশী আক্রমণের বিরুদ্ধে পাকিস্তানের অখন্ডতা ও অসংহতি রক্ষাকল্পে আমরা পাকিস্তানের পাশে থাকবো-চীনের এই বক্তব্য বাংলাদেশে স্বাধীনতা সংগ্রামকে ভারত পাকিস্তান বিবাদ প্রতীয়মান করতে পাকিস্তানী উদ্যেগকে সহায়তা করেছে।
.
বাংলাদেশে সামরিক জান্তার উৎপীড়ন ও ব্যাপক গণহত্যায় যখন ডানপন্থী ও বামপন্থী উভয়েই বিপন্ন,এই ব্যাপক অত্যাচার, হত্যা, লুন্ঠন যখন বিশ্ববিবেককে উদ্বিগ্ন করে তুলেছিল দেশে দেশে ধিক্কার উঠেছিল জঙ্গীশাহীর বিরুদ্ধে তখন একটি বিশেষ মতাদর্শে পীঠস্থান এবং এশিয়ার সর্ববৃহৎ শক্তি গণচীনের মৌনতা তারই অনুসৃত আদর্শের ব্যতিক্রম। গণচীণ, লাওস, কম্বোডিয়া, ভিয়েতনাম, প্যালেস্টাইনের মুক্তিযুদ্ধের সর্বান্তকরণে সমর্থন করে যাচ্ছে এবং যুদ্ধাস্ত্র থেকে শুরু করে সবরকম প্রয়োজনীয় সাহায্য করে যাচ্ছে। অথচ সেই জনগণতান্ত্রিক চীন বাংলাদেশের মুক্তিযুদ্ধ সরাসরি সমর্থন করছে না।
.
পৃথিবীর অন্যান্য সমাজতান্ত্রিক দেশেও এর প্রতিক্রিয়া পরিলক্ষিত। এমনকি চীন অনুসৃত আদর্শে অনুপ্রাণিত বাংলাদেশের সমাজতান্ত্রিক শিবিরে চীনের ভূমিকাকে কেন্দ্র করে মতভেদ দেখা দেয় এবং ক্রমশঃ প্রকট আকার ধারণ করতে থাকে। গণচীনও এই প্রতিক্রিয়ার সাথে সম্পূর্ণ অবহিত। সেই কারণেই বোধ করি গণচীনও বাংলাদেশের জাতীয় মুক্তি সংগ্রামের সঠিক তাৎপর্যকে উপলব্ধি করতে চেষ্টা করেছে।
.
এরই সুস্পষ্ট ইঙ্গিত প্রতিভাত হয় গত ৭ই নভেম্বর ভুট্টোর নেতৃত্বে পাক-সামরিক সর্দারদের সম্মানে আয়োজিত ভোজসভায় ভারপ্রাপ্ত চীনা পররাষ্ট্রমন্ত্রী কর্তৃক বাংলাদেশে ন্যায়সঙ্গত সমাধানের জন্য পাকিস্তানকে উদ্যেগী হতে আহবানের মধ্য দিয়ে। এই আহবানে বাংলাদেশের ব্যাপারে চীনা নীতির নবমূল্যায়নের স্পষ্ট ইঙ্গিত নেই। সঙ্গে সঙ্গে চীনা মন্ত্রী এ অভিযোগও রেখেছেন, ভারত পাকিস্তানের অভ্যন্তরীণ ব্যাপারে হস্তক্ষেপ করছে।
.
বাংলাদেশ সমস্যা পাকিস্তানের অভ্যন্তরীণ ব্যাপার। পৃথিবীর অন্যান্য দেশের মতো গণচীনের এই পরস্পরবিরোধী বক্তব্য থেকে কোনো সার্থক সিদ্ধান্তে পৌঁছান সম্ভব নয়। এটি শুধুমাত্র উভয় কূলকে সন্তুষ্ট করার প্রচেষ্টা বলে মনে হয়।
.
সুদীর্ঘ সাত মাস অতিক্রম হবার পর বাংলাদেশের মুক্তিযুদ্ধ যখন তীব্র থেকে তীব্রতর হয়ে উঠেছে এবং বীর যোদ্ধারা সাফল্যের পর সাফল্য অর্জন করে চলেছে তখন বিশ্বজুড়ে বাংলাদেশের স্বপক্ষে জনমত ক্রমশঃ জোরদার হয়ে উঠেছে। দেশে দেশে বাংলাদেশের মুক্তিযুদ্ধের সমর্থনে এগিয়ে আসছেন পৃথিবীর গণতান্ত্রিক ও মুক্তিকামী জনগণ। মুক্তি সংগ্রামকে সমর্থন করার জন্য চাপ সৃষ্টি করেছেন নিজ নিজ সরকারের ওপর। তখন গণচীনসহ বিভিন্ন বৃহৎ শক্তির কাছে আমাদের আহবান আপনারা বাংলাদেশের মুক্তি সংগ্রামের সঠিক তাৎপর্যকে সম্যকভাবে উপলব্ধি করুন, নরঘাতক ইয়াহিয়া চক্রকে অর্থ ও অস্ত্রদান বন্ধ করুন, বাংলাদেশের মুক্তি সংগ্রামের অবশ্যম্ভাবী বিজয়কে ত্বরান্বিত করার জন্য সর্বতোভাবে সাহায্য করুন।
.
.
জেসিকা গুলশান তোড়া

শিরোনামঃ মুক্তিবাহিনীর সমস্যা ও অভাব অভিযোগ
সংবাদপত্রঃ দাবানল ১ম বর্ষঃ ৬ষ্ঠ সংখ্যা
তারিখঃ ২৮ নভেম্বর,১৯৭১
.
মুক্তিবাহিনীর সমস্যা ও অভাব অভিযোগ
আমাদের মুক্তিবাহিনী ভাইদের তাদের আশ্রয়ের জন্য কতকগুলো বিশেষ সমস্যার সম্মুখীন হতে হচ্ছে বলে আমরা অনেক জায়গা থেকে জানতে পেরেছি। বাংলাদেশের গ্রামাঞ্চলের হাজার হাজার মানুষ আজ নানাবিধ অর্থনৈতিক দুরাবস্থার মধ্যে দিনাতিপাত করছে। ওদের বাড়ীঘর, সহায় সম্বল যা ছিল সবকিছুই পশ্চিম পাকিস্তানের হানাদার পশুরা পুড়িয়ে দিয়েছে ও লুট করে নিয়েছে। তাই মুক্তিবাহিনীর প্রতি অকৃত্রিম সহানুভূতি সমর্থন থাকা সত্ত্বেও দিনের পর দিন মুক্তিবাহিনী ভাইদের আশ্রয় দিয়ে রাখার মত অর্থনৈতিক অবস্থা এখন আর তাদের নেই। সেজন্য মুক্তিবাহিনী ভাইদের এখন এমনভাবে আশ্রয় নিতে হবে যার ফলে বাংলার দরিদ্র মানুষের উপর যেন অর্থনৈতিক চাপ না পড়ে। আমরা এও জানতে পেরেছি, কতকগুলো জায়গায় ভুল করে আশ্রয় নেওয়ার জন্য অনেক ছেলেদের জীবনের উপর ঝুঁকি এসে পড়েছে। সেজন্য আশ্রয়ের ব্যাপারে নিম্নলিখিত দৃষ্টিভঙ্গি নিলে কিছুটা সুবিধা করা যেত বলে মনে হয়।
(১) এমন এলাকায় আশ্রয় নিতে হবে যেসব এলাকা কিছুটা দুর্গম
(২) আওয়ামী লীগ ও অন্যান্য স্বাধীনতাকামী দলের যেসব এলাকায় প্রতিপত্তি রয়েছে এবং যেসব এলাকায় দালাল, রাজাকারদের সংখ্যা কম।
(৩) নদীপথ ও বন-জঙ্গল সবচেয়ে ভাল স্থান। এর ফলে গরীব মানুষদের বাড়ী-ঘরে আশ্রয় নেওয়ার প্রয়োজন থাকবে না।
(৪) যেসব বাড়ীতে লোক সমাগম কম।
(৫) আশ্রয়দাতার আত্মীয়স্বজন স্বাধীনতার সমর্থক কি না সেটাও জেনে নিতে হবে।
এবার তথাকথিত রোমান্টিক বিপ্লবীদের সম্বন্ধে কিছু বলতে হবে। কারণ এই তথাকথিত বিপ্লবীরা স্বাধীনতার সংগ্রামে বাধা সৃষ্টির অপচেষ্টায় মেতেছে। আমরা পাবনা, যশোর, খুলনা প্রভৃতি জেলা হতে এরুপ সংবাদ পেয়েছি। চীনের সমর্থক বলে স্বঘোষিত তথাকথিত বামপন্থীরা উক্ত সমস্ত জেলায় ধীরে ধীরে পাক সামরিক বাহিনীর সহযোগিতায় স্বাধীনতা সংগ্রামীদের কার্যে প্রবল বাধার সৃষ্টি করেছে। তারা মুক্তিবাহিনী সদস্যদের গোপন ঘাঁটি, আশ্রয়স্থলের সংবাদ সামরিক বাহিনীর কাছে পৌঁছে দিচ্ছে। এছাড়া তারা মুক্তিবাহিনীর আশ্রয়দাতা ও সমর্থকদের নিরীহ আত্মীয়স্বজনের খোঁজ করে তাদের নির্মমভাবে গলা কেটে হত্যা করছে। এর ফলে মুক্তিবাহিনী ভাইদের প্রবল অসুবিধা হচ্ছে। সেজন্য সামরিক কর্তৃপক্ষের কাছে আবেদন করবো তারা যেন অবিলম্বে খোঁজখবর নিয়ে সেখানে উক্ত তথাকথিত সুযোগসন্ধানী বিপ্লবীদের উৎখাত করার জন্য বিশেষ বাহিনী প্রেরণ করেন।
.
উপরে বর্ণিত তথাকথিত বিপ্লবীরা নানাবিধ ষড়যন্ত্রে লিপ্ত রয়েছে। তারা নাকি মুক্তিবাহিনীর বিজয়ের চূড়ান্ত পর্যায়ে তাদের নিজের হাতে নেতৃত্ব কেড়ে নিয়ে নেওয়ার স্বপ্নে বিভোর হয়ে পড়েছেন, আমরা তাদের শক্তি সম্বন্ধে অবশ্য সচেতন। আমরা জানি মুক্তিবাহিনীর পিছনে রয়েছে সমগ্র বাঙ্গালী জাতি। সেজন্য সামান্য শক্তি নিয়ে তারা কিছু করতে পারবেনা সেটাও জানি। তবুও আমাদের তাদের প্রতি প্রখর দৃষ্টি রাখতে হবে। গত মার্চ-এপ্রিল মাসে বাংলাদেশের অনেক জেল খুলে দেওয়ার ফলে অনেক চোর, ডাকাত, মুক্ত হয়ে এসেছে তারা এখন মূলতঃ সামরিক বাহিনীর সাথেই সহযোগিতা করছে। তাদেরকে দমন করার জন্যও বাংলাদেশ সামরিক কর্তৃপক্ষের এখন থেকেই দৃষ্টি দিতে হবে। নইলে ভবিষ্যতে এরা প্রবল অসুবিধার সৃষ্টি করবে।
.
.
দীপংকর ঘোষ দ্বীপ

শিরোনামঃ সম্পাদকীয় ইয়াহিয়া-ভুট্টো ক্ষমতা দ্বন্ধ
সংবাদপত্রঃ প্রতিনিধি ১ম বর্ষঃ ৩য় সংখ্যা 
তারিখঃ ১৫ অক্টোবর, ১৯৭১ 

[প্রতিনিধিঃ সাপ্তাহিক স্বাধিন্তাকামী বাংলার মুক্তিযুদ্ধের মুখপত্র। শত্রুসেনা পরিবেষ্টিত বাংলাদেশের কোন জায়গা হতে সম্পাদক, আহমেদ ফরিদ উদ্দীন কর্তৃক রক্তলেখা ছাপাখানা থেকে মুদ্রিত ও প্রকাশিত।]
সম্পাদকীয়ঃ 
					নাটকের প্রথম অংকঃ 
				        ঝড়ো হাওয়ার পূর্বাভাস 
	সম্প্রতি মুলতানে দলীয় কর্মীদের এক সমাবেশে পিপলস পার্টির প্রধান জনাব জুলফিকার আলী ভুট্টো প্রেসিডেন্ট ইয়াহিয়ার বিরুদ্ধে তাঁর (ভুট্টোর) দলে ভাঙ্গন সৃষ্টির চেষ্টা করেছেন বলে অভিযোগ করেন । অভিযোগ করতে গিয়ে তিনি আরো বলেন, এ ব্যাপারে সরকারী তহবিল থেকে প্রচুর অর্থও ব্যয় করা হচ্ছে এবং দক্ষিণপন্থী  রাজনৈতিক দলগুলিকে উস্কানি দেয়া হচ্ছে । 
	খবরটি ক্ষুদ্র এবং সংক্ষিপ্ত । কিন্তু ক্ষুদ্র এবং সংক্ষিপ্ত হলেও খবরটির একটি বিশেষ রাজনৈতিক মূল্য রয়েছে । পর্বতের ধুয়ো দেখে যদি আগুনের অস্তিত্ব অনুমান করা যায় তাহলে এই ক্ষুদ্র সংবাদ থেকেও পাকিস্তানী রাজনীতিতে একটা ঝড়ো হাওয়ার পূর্বাভাস পাওয়া যাবে । ইয়াহিয়া- ভুট্টোর ক্ষমতা দ্বন্দের একটা চিত্র প্রস্ফুটিত হবে । ক্ষমতার এই দ্বন্ধ আমাদের কাছে কিছুমাত্র অপ্রত্যাশিত কিংবা অস্বাভাবিক বলে মনে হচ্ছে না । এমনটি হবারই কথা । না হলেই বরং অস্বাভাবিক মনে হতো । পাকিস্তানী রাজনীতি সম্বন্ধে সাধারণ একটু ধারণা থাকলেই ব্যাপারখানা সবিস্তার বোঝা যাবে । 
	ইয়াহিয়া ছিলেন সেনাবাহিনীর প্রধান । দেশ রক্ষাই ছিল তার একমাত্র দায়িত্ব । কিন্তু পূর্বসুরীদের মতোই শুধু দেশ রক্ষার দায়িত্ব নিয়ে তিনি সন্তুষ্ট ছিলেন না । পাকিস্তানের সর্বময় ক্ষমতার অধিকারী হবার একটা রঙ্গিন স্বপ্নও দেখতেন নাদির শাহের উত্তর পুরুষ ইয়াহিয়া ।  স্বপ্ন বাস্তবায়িত হবার সুযোগও এসে গেল । আইয়ুব শাহীর বিরুদ্ধে বাংলাদেশে দেখা দিল আন্দোলন। ওরা পাঞ্জাবী শাসন থেকে অব্যাহতি পেতে চায় । ওরা স্বায়াত্তশাসন চায় । তীব্র গণজোয়ারে আইয়ুব ভেসে গেলেন । প্রেসিডেন্ট হলেন ইয়াহিয়া । হাতে পেলেন দেশের সর্বময় ক্ষমতা । কিন্তু ইয়াহিয়া এটাও জানতেন, বাংলার মানুষ আর ঘুমিয়ে নেই । তারা আগের চেয়ে  অনেক সচেতন । ওরা দুর্বার । কিন্তু ক্ষমতায় যে তাঁকে থাকতেই হবে । যেভাবেই হোক । তাই তিনি ভোল পাল্টে ধরলেন নতুন সুর । ধরলেন নতুন গান । বললেন, তিনি রাজনীতি বোঝেন না। বোঝবেনও না ।  ওটা রাজনীতিকদের কাজ । তাই দিলেন নির্বাচন । আর নির্বাচিত প্রতিনিধিদের হাতেই তুলে দেবেন দেশের শাসনভার । পাঞ্জাবী  শাসকচক্রের ধারণা ছিলো, যতো পপুলারই হোক না কেন আওয়ামী লীগ সংখ্যাগরিষ্ঠতা অর্জন করতে পারবে না । ক্ষমতা পাবে না শেখ মুজিব । বাংলাদেশের  স্বায়ত্তশাসনের দাবীও অনুচ্চারিত থেকে যাবে । কিন্তু তাদের সব ধারণা, সমস্ত বিশ্বাস সমস্ত সম্ভাবনাকে মিথ্যে প্রতিপন্ন করে আওয়ামী লীগ একক সংখ্যাগরিষ্ঠতা অর্জন করলো । অসম্ভব সম্ভব হলো । পক্ষান্তরে ভুট্টোর পিপলস পার্টি রইলো দ্বিতীয় স্থানে । ইয়াহিয়া-ভুট্টো-পাঞ্জাবী চক্র প্রমাদ শুনলেন ঠিক হলো, কিছুতেই মুজিবকে ক্ষমতা দেয়া চলবে না । বাংলাদেশের স্বায়ত্তশাসন দেয়া হবে না । যেমন করেই হোক, যেভাবেই হোক ভুট্টোকেই দেয়া হবে দেশের শাসন ভার । কর্মসূচী হোক ভুট্টোকেই দেয়া হবে দেশের শাসন ভার । কর্মসূচী অনুসারে সবই হলো । জাতীয়- পরিষেদের অধিবেশন বাতিল হলো । সৈন্যবাহিনী রাস্তায় নামলো । আলোচনা চললো । অবশেষে ২৫শে মার্চ থেকে ব্যাপক গণহত্যা চললো । শেখ মুজিবকে গ্রেপ্তার করা হলো । আওয়ামী লীগ বেআইনি ঘোষিত হলো । সবই পরিকল্পনা অনুযায়ী হলো । সবই কথা মতো, সংখ্যাগরিষ্ঠতার দাবী নিয়ে ভুট্টো ক্ষমতা চাইলেন । ইয়াহিয়াও ক্ষমতা ছাড়বেন বলে এতো কিছু করেননি । তিনি দেশের জরুরী সংকটময় পরিস্থিতির কথা তুলে ভুট্টোকে নিরস্ত করতে চাইলেন । ভুট্টো তা মানবে কেন ? তারও ক্ষমতা পাবার অধিকার রয়েছে। তাই শুরু হলো ক্ষমতার দ্বন্ধ । টাগ অব ওয়ার । এটা নাটকের প্রথম অংক । আমরা উৎসাহী দর্শকরা  নাটকের শেষ দৃশ্য দেখার জন্যে উদগ্রীব হয়ে আছি । 

শিরোনামঃ সম্পাদকীয় এবং একটি প্রবন্ধ 
সংবাদপত্রঃ মুক্তি* ১ম সংখ্যা 
তারিখঃ ১ কার্তিক, ১৩৭৮ (অক্টোবর, ১৯৭১)
[মুক্তিঃ মুক্তিযুদ্ধ ভিত্তিক মাসিক সাহিত্যপত্র। সম্পাদকঃ শারফুদ্দীন আহমেদ। প্রদীপ্ত সাংস্কৃতিক গোষ্ঠী কর্তৃক প্রকাশিত ও প্রচারিত। পত্রিকাটি শত্রুসেনা পরিবেষ্টিত বাংলাদেশ হতে সাইক্লোস্টাইলে প্রকাশিত।] 
						সম্পাদকীয়
	বাংলাদেশে আজ যুদ্ধ । যুদ্ধের পটভূমিতে সাহিত্য রচনা আজ বাংলার লেখক-লেখিকাদের অবশ্যকর্তব্য । অধিকৃত বাংলার প্রগতিবাদী সাহিত্যিকরা যুদ্ধের মাঠে অস্ত্র ধরেছে । অস্ত্রের ভাষায় কলম ধরেছে । তারই কলম এই “মুক্তি” পত্রিকা । 
				বাংলাদেশের মুক্তিযুদ্ধের পটভূমিতে গণসাহিত্য 
	বাংলাদেশের পরিবর্তিত অবস্থার পরিপ্রেক্ষিতে সাহিত্যের মুক্তি অবশ্যম্ভাবী । দেশে এখন যুদ্ধ চলছে । এটা মানুষের মুক্তির যুদ্ধ । অনেক বছরের শোষণের প্রতিবাদে শান দেওয়া হাতিয়ার চকচকে । জনতার সাগরে জাগবে বাংলার এক প্রান্ত-পার্বত্য চট্টগ্রাম থেকে অন্য প্রান্ত পঁচাগড়া পর্যন্ত জনবসতি মুখরিত । তাই সাহিত্যের অঙ্গনে একটা সুস্পষ্ট পরিবর্তন যুদ্ধের অস্ত্রের মত প্রয়োজনীয় । কেননা সংস্কৃতি হচ্ছে বিপ্লবের হাতিয়ার । তবে সেই সংস্কৃতি নয় যা গণমানুষের প্রগতি বিমুখী । 
	সাহিত্য সংস্কৃতির একটি অংশ । তাই বর্তমান অবস্থাতে সাহিত্য মূল্যবোধ অনস্বীকার্য । আর সেই সাহিত্য হতে হবে গণসাহিত্য । জনতার প্রয়োজনে অগ্রগতির জন্য যে সাহিত্য তাই গণসাহিত্য । 
	বাংলাদেশের মানুষ এখন মুক্তি চায় । সমস্ত পরাধীনতার আবদ্ধ থেকে সে মুক্তির দাবী । বাংলার প্রতিটি ঘরে ঘরে তারই একটি বলিষ্ঠ আভাষ যাকে স্পষ্টতর করার জন্য সাহিত্যের দরকার । এ দেশের যুবকের শিক্ষা অঙ্গন ছেড়ে দিয়ে মাঠে নেমেছে । এ মাঠ যুদ্ধের মাঠ যাকে অতিক্রম করতে অসীম ধৈর্য্য আর সুস্থ মানসিকতার প্রয়োজন । সুস্থ্য মানসিকতা শিক্ষা আশ্রয় করেই গড়ে ওঠে । সে শিক্ষা গণসাহিত্যের শিক্ষা । গণসাহিত্য জনতার বিপ্লবের পথকে বাতলে দেয় । বাস্তবতাকে আশ্রয় করে গণসাহিত্য গড়ে ওঠে । এটা প্রয়োগধর্মী বিজ্ঞানের ওপর বিশ্বাসী। গণসাহিত্যের ধারা বৈজ্ঞানিক যুক্তিবাদের ওপর নির্ভরশীল । আমরা জানি আমাদের সমাজে জড়বাদ মজবুত করে শিকড় গেড়ে আছে । মানুষের রক্ষণশীল চিন্তা সমাজের প্রগতির পথ ব্যাহত করেছে । ধর্মের সুন্নাহ- রক্ষণশীলবাদের প্রশ্রয় দিচ্ছে যাকে ভেঙ্গে ফেলতেই হবে । আর এ দায়িত্বের একটা অংশ গণসাহিত্যের । 
	আজকের তরুণদের মন ও মানসিকতার পরিবর্তন ছাড়া মুক্তিযুদ্ধ সঠিক গন্তব্যে পৌঁছতে পারে না । আর এই পরিবর্তনের দায়িত্বটা নেবে গণসাহিত্যিক । 
	সূর্য্যের আলোর মত গণসাহিত্য গ্রাম বাংলার প্রতিটি ঘরে, প্রতিটি তরুণ মনে ছড়িয়ে পড়ুক । মোহমুক্তি হোক তাদের মন ও মানসিকতার । দেখি কে আমাদের মুক্তিকে অবদমিত করে ? 

শিরোনামঃ সম্পাদকীয় সংগ্রামী বাংলার ডাক
সংবাদপত্রঃ সংগ্রামী বাংলা* বিপ্লবী আলী আসাদ সংখ্যা 
তারিখঃ  ১৮ অক্টোবর, ১৯৭১ 
[সংগ্রামী বাংলাঃ বাংলাদেশের মুখপত্র। প্রধান পৃষ্ঠপষকঃ মওলানা আবদুল হামীদ খান ভাসানী। প্রধান সম্পাদকঃ আবদুর রহমান সিদ্দীক। সংগ্রাম বাংলা প্রেস, ঢাকা হতে মুদ্রিত ও প্রকাশিত।] 
					     সংগ্রামী বাংলার ডাক
	সংগ্রামী বাংলা ডাক দিচ্ছে, মুক্তিযুদ্ধের ডাক, জনযুদ্ধের ডাক । পশ্চীম পাকিস্তানী শাসক, শোষক, অত্যাচারী, জালেম, জঙ্গীশাহীর বিরুদ্ধে মরণপণ মহাসংগ্রামের ডাক । 
	এ সংগ্রাম রক্তলোলুপ দানব বাহিনীর বিরুদ্ধে-পরস্পদ হরণকারী নরপিশাচদের বিরুদ্ধে, নারী ইজ্জতহন্তা জল্লাদের বিরুদ্ধে, দেশী-বিদেশী শোষকদের বিরুদ্ধে, জঙ্গী শাসকদের দেশী দালাল ও বিশ্বাসঘাতকদের বিরুদ্ধে এ এক দুর্বার অভিযান । এ অভিযান চলছে, চলবে । যতদিন পর্যন্ত বাংলাদেশ শত্রুমুক্ত হয় এবং বাংলাদেশ স্বাধীন সার্বভৌম রাষ্ট্রে পরিণত হয় । 
	বাংলা আমাদের দেশ, আমাদের জন্মভূমি, মাতৃভূমি । আমাদের শৈশবের লীলাভূমি, আবাল্যের ক্রীড়াভূমি, সারাজীবনের কর্মস্থল, আমাদের রাজনীতি, সমাজনীতি, বর্ণনীতির প্রাণকেন্দ্র । বাংলার মাটি আমাদের কাছে তীর্থক্ষেত্রের মত পবিত্র, পুণ্যভূমি । বাংলার শোষিত, লাঞ্চিত, নির্যাতীত, বঞ্চিত, উৎপীড়িত, কৃষক-শ্রমিক, ছাত্র-যুবক, হিন্দু-মুসলমান, বৌদ্ধ-খৃষ্টান আমাদের সংগ্রামের আশা-ভরসা । বাংলার প্রকৃতি, বাংলার আকাশ-বাতাস, জল-স্থল, নদী-প্রান্তর, বাংলার শহর-বন্দর-গ্রাম, আমাদের কাছে স্নেহময়ী স্বপ্নরাজ্যের মত, আমাদের প্রেরণার উৎস । আমাদের সেই প্রিয় জন্মভূমি আমরা প্রাণের চেয়ে বেশী ভালবাসি বাঙালী জাতিকে । এ দেশে আমাদের পিতা, পিতামহ, পূর্বপুরুষেরা জন্মগ্রহণ করেছেন, আবার দেশের মাটিতেই তাদের শেষ শয্যা রচিত হয়েছে । পূর্ব পুরুষদের রক্তে গড়া এই বাংলা, তাদের ত্যাগের দুঃখ-কষ্টের, ব্যথা বেদনা, সুখ-দুঃখের স্মৃতি বিজড়িত, আমাদের এই সাধের বাংলাদেশ । বাঙালী আমাদের আশা-ভরসার প্রতীক । বাংলা আমাদের কাছে স্বপ্নের দেশ, গানের দেশ, কবিতার দেশ, সৌন্দর্যের লীলাময় সুন্দর দেশ । বাংলার ভাষা আমাদের সংগ্রামের প্রেরণা, বাংলার মুক্তিই আজকে আমাদের আদর্শ, আমাদের সাধনা । বাংলার সূর্য উঠে সংগ্রামের বাণী নিয়ে, বাংলার চলে যায় নতুন দিনের আগমনী গান গেয়ে । 
	সকল দেশের চাইতে সেরা আমাদের এই বসুন্ধরা । এই বাংলায় এসেছে মোগল পাঠানেরা ভাগ্য বিধাতা হয়ে । এসেছে পর্তুগীজেরা ডাকাত আর দাস ব্যবসায়ীরূপে-ইংরেজ ফরাসীরা বণিকের বেশ, এসেছে এই বাংলাদেশ । অবশেষে এসেছে বাংলায় পশ্চিম পাকিস্তানী শাসক, শোষক, ধনিক, পুঁজিপতি, শিল্পপতি আর তাদের লোকলস্কর- সৈন্য সামন্ত, সরকারী কর্মচজারী, পাকিস্তানের নামে ইসলামের নামে । লুণ্ঠনে, লুণ্ঠনে, শাসনে-শোষণে, কূশাসনে নিষ্পেষণে, অত্যাচারে – অবিচারে জর্জরিত হয়েছে পাকিস্তানোত্তর বাংলাদেশ । পাঠান রাজত্বে যা হয় নাই, মোগলরা যা করে নাই, যা করতে বিদেশী বিজাতী ইংরেজদের হৃদয় কেঁপেছে, শেষ পর্যন্ত তার চাইতেও জঘন্যতম অপকর্ম সাধন করেছে আজকের পাকিস্তানের ইয়াহিয়া খাঁর জঙ্গীবাহিনী । তাদের রোষানল থেকে নারী, শিশু, যুবক, বৃদ্ধা, রুগ্ন, গৃহপালিত জীব, ঘর বাড়ী, দোকান পাট, মন্দির মসজিদ গীর্জা কিছুই রক্ষা পায় নাই । মৃত্যু আর ধ্বংসের তাণ্ডবলীলার মধ্যে স্বাধীনতা সংগ্রাম চালাচ্ছে আজকের বাংলাদেশ । জঙ্গী বাহিনী মানবতাকে হত্যা করে, ন্যায়নীতিকে বলি দিয়ে, ধর্মের আদর্শকে পদদলিত করে, মুক্তিকামী জনগণের উপর ঝাঁপিয়ে পড়ে এক বিভীষিকার রাজত্ব চালিয়েছে । যার নজীর মধ্যযুগেও বিরল । নাদির শাহ তৈমুর বা চেঙ্গিশের নৃশংসতাকেও লজ্জা দিয়েছে পাকবাহিনীর বর্বরতা । এত চোখের জল ঝরেছে যার নজীর বিংশ শতাব্দীতে খুব বিরল । 
	বাঙালীর অপরাধ তারা স্বাধীনতা চায়, সর্বপ্রকার বিদেশী শোষণের নাগপাশ থেকে মুক্তি পেতে চায় । বাঙালী জাতি সেই মুক্তিসংগ্রামে অবতীর্ণ- এ সংগ্রাম বাঙালীর বাঁচার সংগ্রাম; এই পৃথিবীতে তারা স্বাধীন সার্বভৌম জাতি হিসেবে বাঁচতে চায় । বাংলার ভাষা, বাংলার কৃষ্টি, ইতিহাস, অর্থনীতি, সবই আলাদা, স্বতন্ত্র । এই বাঙালী তাদের নিজস্ব দেশ, আবাসভূমি এই পৃথিবীর মানচিত্রে এঁকে দিতে চায় । কোন বিদেশী বহিরাগত জালেমদের শাসন বাঙালী মানতে চায় না, মানতে পারে না কোনদিন ।
	বাংলার ক্ষেতখামার, নদনদী, জলবায়ু, বন-জঙ্গল, শহরগ্রাম, ঘরবাড়ী, অট্টালিকা, কলকারখানার সমুদয় সম্পত্তির মালিক বাংলার জনসাধারণ । তাতে সকলের সমান অধিকার । বাঙালী আমাদের ভাই, আমাদের বন্ধু, আমাদের আপনজন- তারা স্বদেশে বিদেশে যেখানেই বাস করুক না কেন । বাঙালীর সুখে আমরা সুখী, তাদের দুঃখে আমরা দুঃখী, ব্যথায় ব্যথিত, সকলের তরে সকলে আমরা । বাঙালীর রক্ত এক ও অভিন্ন বাংলাদেশের মুক্তি সংগ্রাম- সমগ্র বাঙালী জাতির  মুক্তি সংগ্রাম । এ বাংলা নেতাজী সুভাষের পিতৃভূমি, দেশবন্ধু চিত্তরঞ্জনের জন্মভূমি , রবীন্দ্রনাথের কবিতার উৎস, নজরুলের শৈশবের লীলাভূমি, আচার্য্য প্রফুল্লচন্দ্র, জগদীশ বসু, মেঘনাদ সাহার জন্মস্থান, বিপ্লবী শহীদ সূর্য্য সেন, প্রীতিলতা, প্রফুল্ল, তীতুমির, শহীদ বরকত, সালাম, আসাদ, সার্জেন্ট জহুরুল, রওশনরা ও অন্যান্য মুক্তিকামী, বীর সন্তানদের আত্মত্যাগের মহিমায় উজ্জ্বল, ভাস্বর এক অপরূপ দেশ । 
	যারা আমাদের ২৩ বছর ধরে অবিরাম শোষণ করেছে । নির্মম শাসনেই ষ্টীমরোলার চালিয়েছে, তাদের প্রতি কোন দয়া নাই, যারা লক্ষ লক্ষ মানুষের রক্তে বাংলার মাটি লাল করে দিয়েছে, তাদের সংগে কোন আপোষ নাই । যারা মা বোনের মান সম্ভ্রব ভূলণ্ঠিত করেছে তার প্রতিশোধ আমাদের নিতে হবেই । বাংলার শিশুদের আর্তক্রন্দন, বৃদ্ধের দীর্ঘ নিঃস্বাস, মা বোনের চোখের জল আমাদের মোছাতেই হবে । গৃহ-হারাদের নিজ গৃহে ফিরিয়ে নিতেই হবে । হতাশা হবেন না শরণার্থীরা নিরাশার কারণ নাই, পিতৃহারাদের মাতৃহারাদের বেদনার বোঝা বইতে হবে না । মা বোনদের মুক্তির দিন আগত । মনে বহু ব্যাথা আছে, বেদনা আছে, অনেক দুঃখ জমা হয়ে আছে প্রতিটি হৃদয়ে । আছে প্রতিহিংসার আগুন । যে আগুনে পুড়ে ছাই হয়ে যাবে পশ্চিম পাকিস্তানী শাসক, শোষক, ধনি, বণিক, সওদাগরের পৃষ্ঠপোষিত সামরিক সরকার । যে সমস্ত বীর যোদ্ধারা জীবন দিয়েছেন, রক্ত দিয়েছেন, তাদের সঙ্গে আমাদের দেখা হবে না, তাদের আমরা আর ফিরে পাব না কোনদিন । কিন্তু তাদের জীবনের ত্যাগের বিনিময়ে কি পাব আমরা আমাদের নিজের দেশ, দুঃখী বাংলাকে ত্যাগ, দুঃখ, কষ্ট, রক্তদান ছাড়া স্বাধীনতা সংগ্রাম হয় না-হতে পারে না । 
	তাই আমাদের আহবান, যত বেশী ত্যাগ ও যত বেশী রক্ত দেব তত তাড়াতাড়ি আমাদের জয়ের দিন এগিয়ে আসবে । রক্ত দিতে শিখেছে বাংলার কৃষকেরা, কারখানার শ্রমিকেরা, স্কুল কলেজের ছাত্ররা, ত্যাগ স্বীকার করতে শিখেছেন বাংলার মা বোনের, দুঃখ বরণ করেত শিখেছে বাংলার শিশুরা । তাই স্বাধীনতার দিন নতুন বাংলার দিন আগত । জয় আমাদের অবশ্যম্ভাবী ।

	বাংলার স্বাধীনতা সংগ্রামের এই যুগ সন্ধিক্ষণে সর্বপ্রকার ত্যাগের ব্রত নিয়ে সংগ্রামের বাণী নিয়ে, মুক্তির আদর্শ নিয়ে আত্মপ্রকাশ করছে “সংগ্রামী বাঙালী” । শোষণ শাসনের বিরুদ্ধে জনযুদ্ধের হাতিয়াররুপে । সকলের হাতে হাত মিলিয়ে জনসাধারণের পাশে দাঁড়িয়ে অবিশ্রাম সংগ্রাম চালিয়ে যাওয়ার শপথ নিচ্ছে-সংগ্রামী বাংলা সকলের সাহায্য ও সহযোগীতাই আমাদের মূলধন । 
	মুক্তিকামী জনগণকে জানাই সংগ্রামী অভিনন্দন । 

					“সংগ্রামী বাংলা” জিন্দাবাদ 
					  স্বাধীন বাংলা জিন্দাবাদ । 
.

শিরোনামঃ সংগ্রামী বাংলার বসন্ত চলে যায় 
সংবাদপত্রঃ সংগ্রামী বাংলা ১ম বর্ষঃ ২য় সংখ্যা 
তারিখঃ ২৭ নভেম্বর, ১৯৭১ 

				          সংগ্রামী বাংলার বসন্ত চলে যায়
	পাকিস্তান ২২ বছর ধরে সংগ্রামী বাঙ্গালী জাতিকে আসামীর কাঠগড়ায় দাঁড় করিয়ে রেখেছে, উদ্যত সঙ্গীনের সামনে । তাই আজ শোষিত, অত্যাচারিত, জনগণের সংগ্রামী আদালত পাকিস্তান মৃত্যুদন্ডের রায়ে স্বাক্ষর করেছেন । 
	পাকিস্তানের নামে নির্মম শাসন, ইসলামের নামে নির্লজ্জ শোষণ, মুসলিম ভ্রাতৃত্বের নামে অন্যায় অত্যাচার, অবিচারকে চিরতরে নির্মূল করে দেওয়ার জন্য বাংলার জনগণ আজ বদ্ধপরিকর । সশস্ত্র সংগ্রামে লিপ্ত । সিন্ধু, বেলুচিস্তান ও সীমান্ত প্রদেশের শোষিত জনগণও পাকিস্তানের কারাগার থেকে মুক্তির জন্য রণসাজে সজ্জিত । পূর্ব ও পশ্চিম রণাঙ্গনে স্বাধীনতার জন্য এই যে মহাজাগরণ, এই যে রক্তক্ষয়ি যুদ্ধ তা রোধ করার ক্ষমতা পাকিস্তানের জঙ্গী সরকারের নাই । পাকিস্তান নিজের হাতে নিজের কবর রচনা করেছে যে কবরে সমাহিত করতে চেয়েছিল বাংলা, সিন্ধু, বেলুচ ও পাখতুনদের ন্যায়সঙ্গত জাতীয় আত্মনিয়ন্ত্রণের অধিকারকে । 
	অন্তিম মুহূর্তে পাকিস্তান মৃত্যুর বিভীষিকাই চোখের সামনে দেখছে । পাকিস্তান আজ ঘাতকের বেশে দেশবাসীর সামনে দেখছে । পাকিস্তান আজ ঘাতকের বেশে দেশবাসীর সামনে উপস্থিত আর বাংলা, সীমান্ত, বেলুচিস্তান ও সিন্ধু তার বধ্যভূমিতে পরিণত । পাকিস্তান আজ স্বাধীনতাকামী জনগণের সামনে ভীতি ও অভিশাপস্বরূপ । এখন আমরা ইতিহাসের এক চরম বৈপ্লবিক অধ্যায়ের দ্বারদেশে উপনীত । বাঙালীরা স্বাধীন জাতি হিসেবে পৃথিবীর বুকে বেঁচে থাকবে কি না । যদিও কোন কোন বাঙালী চিরদিন শাসক-শোষকদের গোলামী করেছে । ভাই হয়ে ভাইয়ের বুকে ছুরি বসিয়েছে । দেশের স্বার্থ কেউ কেউ বিদেশীদের কাছে বিক্রিও করেছে । এই বাংলায় মীরজাফরের আবির্ভাব ঘটেছে আবার সিরাজ, মোহনলালেরও জন্ম হয়েছে । কুচক্রীও আছে, আবার মহানুভবতাও আছে এ বঙ্গভূমিতে । ভীরু হৃদয়ও যেমন আছে তেমনি সিংহ হৃদয়, মহৎ হৃদয়েরও অনেক লোক আছেন । এই বাংলায় সুবিধাবাদীও আছে আবার পরম বিশ্বাসী দেশপ্রেমিকের অভাবে নাই । এই বাংলাদেশ বহু আন্দোলন, বিদ্রোহ ও বৈপ্লবের জন্ম দিয়েছে আবার অনেক গণঅভ্যুত্থান ব্যর্থও হয়েছে । অনেক ত্যাগ, অনেক সাধনা, অনেক প্রতিভা, অনেক জীবন সংগ্রাম, অনেক রক্তদান বিস্মৃতির অতলে হারিয়ে গেছে । তা সত্ত্বেও সংগ্রামের মহামন্ত্রে দীক্ষাগ্রহণকারীরা চিরদিন বলেছেন oh motherland with all thy faults we love still thee অতীতের ভুল-ভ্রান্তি থেকে শিক্ষা নিয়ে বিভিন্ন দেশের মুক্তিযুদ্ধের ইতিহাসকে সামনে রেখে আমাদের এগিয়ে যেতে হবে। রুশ বিপ্লব, চীন স্পেনের গৃহযুদ্ধ নাইজেরিয়া, বায়াফ্রা, কঙ্গো-কাতাঙ্গার মর্মান্তিক কাহিনী । রাজনৈতিক বিভেদ, হিংসাদ্বেষ দলমত নির্বিশেষে সমস্ত মুক্তিকামী জনগণ আজ একান্ত-অভিন্ন । সংগ্রামী জনসাধারণ সবাই সমান । সকলের ত্যাগের ও সংগ্রামের মর্যাদা অনস্বীকার্য । love begets love ’ ভ্রাতৃত্ব, প্রীতি ও ভালবাসার বন্ধনে আজ আবদ্ধ সমস্ত স্বাধীনতাকামী জনগণ । অসংগঠিত মুক্তিযুদ্ধ- নির্মম গৃহযুদ্ধে রূপ নেয় কোন কোন সময় । কেননা মুক্তিযুদ্ধ মূলতঃ রাজনৈতিক যুদ্ধ, রাজনৈতিক কর্তব্য নিষ্ঠা, চরম ত্যাগ, অসংখ্য রক্তদানের বিনিময়েই স্বাধীনতা সংগ্রামের চূড়ান্ত বিজয় সম্ভব । বিদেশী হানাদারদের চিরদিনের জন্য বাংলার বুক থেকে নির্মূল আমাদের করতেই হবে ও আমাদের জাতীয় আদর্শের ডাক- প্রানপ্রিয় জন্মভূমির জ্বালাময়ী আহবান, সন্তানহারা মায়ের অশ্রুজল মিনতি, মাতৃহারা শিশুদের প্রতিহিংসান্মোত্ত আহবান, স্বামীহারা লাঞ্চিতা নারীর করুণ আবেদন, ভূমিহারা বঞ্চিত লুণ্ঠিত কৃষকের উদাত্ত আহবান, সর্বহারা শ্রমিকের বজ্রকঠোর শপথ, সংগ্রামী ছাত্র যুবকের পবিত্র সংকল্প সমস্ত মুক্তিকামী রাজনীতিকদের ঐক্যবদ্ধ ঘোষণা, “ কে আছ বাংলার বীর সন্তান রক্ত নিতে হবে, রক্ত দিতে হবে, এগিয়ে যাও” অস্ত্র নাও “ বাংলার বুক থেকে বিদেশী অত্যাচারী জালেমশাহী হটাও । বাঙ্গালীরা, কৃষক শ্রমিক ছাত্র যুবক জনগণ মুক্তির আদর্শে উদ্বুদ্ধ সদা জাগ্রত সৈনিক । নিষ্ঠুর মৃত্যুর সংগে লড়াই করছে দিনের পর দিন রাতের পর রাত । “ দানবের সাথে সংগ্রামের তরে সবাই প্রস্তুত ঘরে ঘরে” তবে নাগ নাগিরা চারিদিকে ফেলছে বিষাক্ত নিঃশ্বাস সংগ্রামী গণঐক্যে ফাটল সৃষ্টি যেন না হয় । লক্ষ লক্ষ নরনারী পশুর মত জীবন বিসর্জন দিয়েছে কোটি কোটি লোক গৃহহারা, সম্পদহারা পথের কাঙ্গাল হয়েছে । অসংখ্য নারী তার সতীত্বের মর্যাদা হারিয়েছে, বাংলার কোটি কোটি টাকার সম্পত্তি বিনষ্ট হয়েছে । লক্ষ লক্ষ বাড়ি ঘর ভস্মীভূত হয়েছে সেই মহাশ্মাশানের বুকে দাঁড়িয়ে সংগ্রামী বাংলার নতুন ইতিহাস সৃষ্টির দায়িত্ব আমাদের উপর । পুরাতনের ধ্বংসস্তূপের উপর গড়ে তুলতে হবে আমাদের নতুন স্বাধীন দেশ, স্বাধীন জাতি, সার্বভৌম রাষ্ট্র দানবের নির্মমতা, কুচক্রীর ষড়যন্ত্র ব্যর্থ করে স্বাধীনতার অগ্নি পরীক্ষায় আমাদের উত্তীর্ণ হতে হবে । স্বাধীনতা, দুঃখ, কষ্ট, ত্যাগ সাধন , সংগ্রাম, আর রক্ত সব এক মিছিলে একাকার হয়ে এগিয়ে চলেছে ভাবী কালের দিকে । ভাবী বংশদধরদের জন্য একটি নতুন ইতিহাস নতুন দেশ উপহার দেওয়ার প্রতিজ্ঞা নিয়ে- আর দেরী নয় । সংগ্রামী বাংলার বসন্ত চলে যায় । গণবিপ্লবের সময় বহিয়া যায় । 

দীপংকর ঘোষ দ্বীপ

					         বাংলাদেশের অভ্যন্তরে
					      বাংলাদেশে ঈদ হয় নাই 
					       রিপোর্ট – দুরমুজ আলী 
	যে উৎসব, যে আনন্দ, যে মহামিলনের বার্তা নিয়ে প্রতি বছর ঈদের আবির্ভাব মানুষের ঘরে, সে বার্তা অশ্রুসজল নয়নে ফিরে চলে গেছে । বাংলার ঘরে ঘরে বিষাদের ছায়া, প্রতি ঘরে কান্নার রোল, প্রতিটি মানুষের চোখের জলে এবারের ঈদ বেদনাহত হয়ে ফিরে গেছে । ঈদ উৎসবের ভাষা স্তব্ধ । আনন্দের ভাষা কণ্ঠরুদ্ধ । মহামিলনের বদলে মহাবেদনা নিয়ে ফিরে গেছে সবাই নিজ নিজ আশ্রয়ে । এবার আবার কিসের ঈদ? সমগ্র বাংলা জুড়ে নর কঙ্কালের মিছিল । শকুনী গৃহিনীর রাজত্ব । এখানে পুত্রহারা মায়ের আকুল আর্তনাদ । মাতৃহারা শিশুর মর্মভেদী হাহাকার । গৃহহারা, সম্পদহারা, সর্বহারাদের দীর্ঘশ্বাসে আকাশ বাতাস ব্যথিত । বাংলার প্রকৃতি বেদনায় ক্ষত বিক্ষত । মানুষ লড়াই করছে মৃত্যুর সঙ্গে, দারিদ্রের সঙ্গে, নিষ্ঠুর পাক ফৌজ ও তার অনুচরদের সঙ্গে । শুধু ঈদ নয় বাংলায় শরৎও এসেছিল কিন্তু শারদীয় উৎসব হয় নাই । আনন্দ হয় নাই । জগজ্জননী দুর্গা বাংলার মাটি থেকে বিতাড়িতা লাঞ্ছিতা হয়েছেন । বাংলায় মন্দিরও নেই দেবতাও নেই । আজ বাংলায় গৃহবধূ সান্ধ্যদ্বীপ জ্বালে না বিগ্রহ দেবতাকে প্রণাম জানাবার কেউ নাই আজ বাংলায় বাংলায় উলধ্বনি আর হয় না, কাঁষার ঘন্টাও বাজে না । মন্দিরের দ্বারে পুষ্পস্তবক অর্পণ করার জন্য কোন লোক ভক্ত পূজারী পাক অধিকৃত বাংলায় নাই । বাংলায় ফুল হয়ত আছে তার সৌন্দর্য্য উপভোগ করার কোন লোক নাই । বাঙ্গালী বাড়ীঘর চাকরী ব্যবসা সব ছেড়ে সর্বহারায় পরিণত হয়েছে, লাঞ্ছিত মানবতা কেঁদে ফিরে সর্বত্র । বাংলার সুখ শান্তি নির্মমভাবে নিহত । বাংলায় আছে পাক ফৌজের পাশবিক অত্যাচার আর মুক্তিবাহিনীর আক্রমণের রাইফেল মেশিনগানের গোলাগুলি । আজ বাংলাদেশ এক বিশাল রণক্ষেত্র । ৭ মাস ধরে বাংলার মানুষে রাতে ঘুমুতে পারে নাই । আহারের কোন প্রেরণা পায় নাই । বাংলার চাষীরা মেঠো গান ভুলে গেছে । রাখালেরা আর মাঠে মাঠে বাঁশী বাজায় না । শিশুদের খেলাধুলা বন্ধ হয়ে গেছে । মাঝিদের ভাটিয়ালী গানে নদী মাতৃক বাংলা আর মুখরিত হয়ে উঠে না । যাত্রা থিয়েটার বাংলা থেকে বিদায় নিয়েছে । পল্লীগীতি, লোকগীতি, বাউল, মুর্শিদী কীর্তনের জন্মভূমি বাংলা আজ প্রতিহিংসাপরায়ণ । অত্যাচারী জালেমশাহীর বিরুদ্ধে যুদ্ধরত সৈনিক । বাংলায় লুন্ঠনকারী আর ডাকাতেরা বড়লোক হয়েছে, লক্ষপতি হয়েছে, আবার অনেক ধনী পথের কাঙ্গাল হয়েছে । নির্বিচারে নিরাপরাধ জনতাকে হত্যা করা হয়েছে, আর অপরাধীরা রাজাকার হয়েছে । এখনও বাংলায় গঙ্গা, যমুনা, ব্রক্ষ্মপুত্র, মেঘনা ধলেশ্বরী, তিস্তা প্রবাহিত হয় কিন্তু তার পানি লাল । বাংলার শ্রমিকেরা চাকরী হারিয়েছে, কৃষকরা জমি ছেড়ে চলে গেছে । ছাত্র সমাজ স্কুল-কলেজ ছেড়ে দিয়েছে । বাঙ্গালী দোকানদার দোকান ছেড়েছে । বাংলা আর মুক্তিযোদ্ধা । 

কম্পাইলারঃ শাহজালাল

সংগ্রামী জনসাধারণের দায়িত্ব
পুরাকাল থেকে আজ পর্যন্ত যুদ্ধে বিপ্লবে বা রাজনৈতিক বিদ্রোহে কতিপয় পবিত্র নিয়ম ও ধর্মীয়নীতি পালিত হয়ে আসছে নিষ্ঠার সঙ্গে-
১) নারী, শিশু, বৃদ্ধ রুগ্ন কাউকে হত্যা করতে নেই।
২) নিরাপরাধ কাউকে বা একের অপরাধে অপরকে হত্যা করা ঠিক নয়।
৩) শত্রু আত্মীয় হলেও তাকে ক্ষমা করা যায় না।
৪) চুরি, ডাকাতি, লুটপাট, নারী হরণ বা নারী ধর্ষণ গুরুতর অপরাধ।
৫) স্কুল কলেজ, হাসপাতাল, মন্দির, মসজিদ, গীর্জা, কলকারখানা ( এখানে কলকারাখানা), লাইব্রেরী পুরাকীর্তি, ঐতিহাসিক কীর্তি, যাদুঘর, চিড়িয়াখানা, বাগান, ক্ষেত খামার, গৃহপালিত  জীব ধবংস করা জাতীয় সম্পদ নষ্ট করার সামিল।
৬) আশ্রিত বা অতিথি বা আত্মসমর্পণকারীকে হত্যা করা ধর্মনীতি বিরোধী।
৭) সেবা প্রতিষ্ঠানের কর্মী, স্থপতি, ডাক্তার, শিল্পী, সাহিত্যিক, বৈজ্ঞানিক, দার্শনিক, সাংবাদিক, বিদেশী বা রাষ্ট্রদূত  অবাধ্য ( অবধ্য)
৮ ) কারো বাড়ীঘরে আগুন দেওয়া অন্যায়, কেননা একজনের অপরাধে, অন্য কয়েকজন নির্দোষ ব্যক্তি গৃহহারা হতে পারে।
৯) ব্যক্তিগত শত্রুতার জন্যে বিপ্লবের সুযোগে কাউকে হত্যা করা বা তার সম্পত্তির ক্ষতি করা বিরাট অপরাধ।
১০) বিষ, রোগজীবাণু দ্বারা কাউকে হত্যা করা বা কারো সঙ্গে অঙ্গ প্রত্যঙ্গ হানি করা অন্যায়।
১১) নিরপেক্ষ সরকারী কর্মচারী বা কোন নিরপেক্ষ লোককে হত্যা করা অন্যায়।
( সাধারণতঃ মহাযুদ্ধে, বিদ্রোহের বা গৃহযুদ্ধে এসব নিয়ম কদাচিত পালিত হয়।)
.

[অগ্রদূতঃ স্বাধীন বাংলার মুক্ত অঞ্চলের সাপ্তাহিক মুখপত্র। সম্পাদকঃ আজিজুল হক। ব্যবস্থাপকঃ সাদাকাত হোসেন এম এন এ ও নুরুল ইসলাম এম পি এ। প্রধান পৃষ্ঠপোষকঃ জে রহমান মুক্তিফৌজ অধিনায়ক। প্রকাশকঃ মোহাম্মদ আলী। রওমারী, রংপুর হতে সাইক্লোষ্টাইলে প্রকাশিত।]

সম্পাদকীয়
বৃহস্পতিবার, ১৪ই অক্টোবর মতে বাংলা ২৭ শে আশ্বিন দুপুর ১২ ঘটিকায় গায়েবী বাণী থেকে প্রচারিত হল বাংলার ভাগ্যাকাশের ( এখানে ভাগ্যকাশের) দুষ্টগ্রহ জাতির অভিশপ্ত- কুখ্যাত ডিকেডী শাসনের নায়ক ও জল্লাদ ইয়াহিয়ার পথিকৃৎ আয়ুবের পদলেহী কুকুর আঃ মোনেম খাঁ আহত ও ঢাকা হাসপাতালে শায়িত হয়। সন্ধ্যায় স্বাধীন বাংলা রেডিও থেকে প্রচারিত হলো কোন দুইজন দুঃসাহসী বঙ্গবীরের দুর্বার অভিযানের শিকার বাংলার ভূতপূর্ব কুখ্যাত সুবাদার আঃ মোনেম খাঁ আহত ও মৃত এবং তার প্রতিধবনি শোনা গেলে সারা বিশ্বের বিভিন্ন দেশের বেতার কেন্দ্রগুলি থেকে। গত প্রায় সাত মাস থেকে বাংলার জল স্থল মাঠ ঘাট পথ প্রান্তর থেকে আরম্ভ করে বাংলার জীর্ণ কুটিরের অভ্যন্তরে পর্যন্ত হত ও আহতের লীলা ক্ষেত্র পূতে গন্ধে ও আর্তনাদে এ শ্যামল বঙ্গভূমির আকাশ বাতাস বিষাক্ত ও ভারাক্রান্ত। এর পরশ খেলে ইথারের অনন্ত তরঙ্গমালার প্রত্যেকটির সঙ্গে।  বাংলার বুকে সময়ের প্রবাহে হত আর আহত যেন আজ একটি অমানবিক প্রাকৃতিক নিয়মের নির্ঘটন বলে প্রতীয়মান। এই অগণন হত ও আহতের মধ্যে ব্যক্তিবিশেষের উপর মন্তব্য ও আলোচনা অতি বিরল ও অনাকর্ষণীয়। কিন্তু তবুও সেদিন মোনেমীদের যে আলোচনা শোনা গেলে শুধু এদেশের মানুষের কণ্ঠ থেকে নয়, দেশ-বিদেশের নানা বেতার যন্ত্রের মধ্য থেকে তা যেমনি কলঙ্কয় ও লজ্জাকর, তেমনি দৃষ্টান্তমূলক ও এদেশের বর্তমান এবং ভবিষ্যত মীরজাফরদের এক করুণ পরিণতির হুঁশিয়ারী সংকেত। গত ২৩ বৎসরে বাংলার সুবাদারী মসনদে পাক শাসকচক্র অনেককে বসিয়েছিল কিন্তু এ মসনদে কেউ স্থায়ী হতে পারেনি- এ যেন ছিল তাদের রঙ্গমঞ্চের আসন কিন্তু সুবাদারদের মধ্যে সবচেয়ে যে সুযোগ্য বলে বিবেচিত সে হয়েছিল সবচেয়ে দীর্ঘস্থায়ী। কারণ প্রভুদের তুষ্ট করার জন্য স্বজাতির সর্বনাশের পথকে সে সুপ্রশস্ত ও সুগম করতে এক সময় এ দেশের সবচেয়ে ক্ষমতাশীল ও প্রতাপশালী ছিল সেও কালের স্রোতে তাল না পেয়ে ছিটকে পড়েছিল পার্শবে। তবুও কি সে শেষ পর্যন্ত পারল নিজেকে ধরে রাখতে ? না- ইতিহাসের গতি রোধ করবে কে ?
.

স্বাধীন বাংলার মুক্ত অঞ্চলের 
পৌর সংস্থাগুলি পুনর্বিন্যাস
রৌমারী, ১৯ শে অক্টোবর
(জোনাল অফিস সূত্র)

স্বাধীন বাংলার মুক্ত অঞ্চল রৌমারী থানার ইউনিয়নের পূর্ব পৌর সংস্থাগুলিকে ভেঙ্গে দিয়ে উহার পুনর্বিন্যাস সাধনকল্পে বাংলাদেশ সরকার সামরিকভাবে ( সাময়িকভাবে ?) নিন্মলিখিত প্রভাবশালী আওয়ামী লীগ কর্মীকে চেয়ারম্যান হিসাবে মনোনীত করেছেন বলে সংবাদ প্রকাশ-
১) মিঃ আবদুল জলিল- দাতভাঙ্গা ইউনিয়ন
২)  মিঃ দিদার হোসেন মোল্লা- শৌলমারী ইউনিয়ন
৩) মিঃ এবাদুল্যা মণ্ডল- বন্দবেড়           “
৪) মিঃ নওশের আলী আকন্দ- রৌমারী     “
৫) মিঃ মতিয়ার রহমান- যাদুরচর       “
৬) মিঃ ছলিম উদ্দিন- রাজিবপুর      “

প্রকাশ যে মিঃ এবাদুল্যা মণ্ডল ও মিঃ ছলিম উদ্দিন এর পূর্বেও চেয়ারম্যান ছিলেন। ইউনিয়নের প্রত্যেক ওয়ার্ড থেকে একজন করে সভ্যকে মনোনীত করা হয়েছে। এইসব মনোনীত চেয়ারম্যান ও সভ্য মহোদয়গণ অতিশীঘ্র বাংলাদেশ সরকারের কার্যে সহায়ত করার জন্য ও স্থানীয় পৌর সমস্যা সমাধানের জন্য শপথ গ্রহণ করেছেন বলে প্রকাশ।

সম্পাদকীয়
আমাদের মুক্তিযুদ্ধের বয়স এখন মাত্র সাত মাস পেরিয়ে আট মাসে পড়েছে। সময়ের অগ্রগতির সাথে সাথে আমাদের যুদ্ধের গতি, প্রকৃতি ও প্রসার দ্রুত পরিবর্তিত হয়ে আরও অধিক পরিমাণে সাবলীল, দৃঢ় ও বহুল বিস্তৃতি লাভ করছে। আজ সারা বাংলার জল ও স্থল সুবিস্তৃত রণপ্রশস্তির এবং প্রতিদিন প্রতি প্রান্তর থেকে আমরা পাচ্ছি আমাদের দুর্বার সাহসী, মুক্তিপাগল জোয়ানদের সাফল্য , রণনৈপুণ্য আশার আলোকে নতুন নতুন সংবাদ। প্রতিটি সংবাদ দেশবাসীর মনে স্বাধীনতার আশার আলোকে করে তুলেছে উজ্জ্বল থেকে উজ্জ্বলতর আর চরম বিজয়ের মুহূর্তটিকে করে চলেছে নিকট থেকে অতি নিকটতর।
যে কোন যুদ্ধে, বিশেষ করে মুক্তি যুদ্ধে রণনৈপুণ্য ও গোলাবারুদের চেয়েও অধিক প্রসারিত ভূমিকা রয়েছে দেশের জনগণের উপর নিরোপিত নীতিসমূহের উপর। কারণ বর্তমান যুগের যুদ্ধের ভিত্তি প্রতিষ্ঠিত জনগণের মনস্তাতবিক কাঠামোর উপর। আমাদের এ যুদ্ধ মুক্তির যুদ্ধ, জনগণের যুদ্ধ এবং জনগণের দ্বারা পরিচালিত ও এককণ্ঠে সমর্থিত এ যুদ্ধ।
পক্ষান্তরে বর্বর পাক সেনাদের এ যুদ্ধ ঔপনিবেশিকতাকে বজায় রাখার জন্য ও শোষণ ও নিপীড়নকে স্থায়ী করা রজন্য, তাদের ভিত্তি প্রতিষ্ঠিত তাদের পাশবিক শক্তি ও মুষ্টিমেয় দালালদের সমর্থনের উপর। এ ভিত্তি অত্যন্ত ক্ষীণ ও ক্ষণস্থায়ী।

শত্রু পক্ষের গৃহীত ব্যবস্থাবলীকে পরোক্ষভাবে আমাদের গৃহীত ব্যবস্থাবলী ও সংগ্রামের পরিপূরক বা সম্পূরক হিসাবে ধরে নেয়া যেতে পারে। উদাহরণস্বরূপ তাদের নিপীড়ন, দহ, হত্যা ও অবিশ্বাসের নীতিকেই উল্লেখ করা যেতে পারে। যখনই আমাদের মুক্তিবাহিনী কোথাও হানা দেয় তখনই তার প্রতিশোধমূলক ব্যবস্থা  হিসাবে তারা নিরীহ নিরস্ত্র সাধারণ মানুষের উপর অকথ্য নির্য্যাতন ( নির্যাতন) , নিপীড়ন, দহন ও হত্যাযজ্ঞের তাণ্ডবলীলার অবতারণ করে। তাদের এ নীতি ঔপনিবেশিক শক্তিসমূহের থেকেই অনুসৃত । আর বাঙ্গালী হলে তাকে সন্দেহের চোখে দেখা। তাদের এই সব নীতি নিশ্চিতভাবে আমাদের সংগ্রামের ভিত্তিকে আরও মজবুত ও সংগ্রামকে দ্রুত করে তুলেছে। কারণ তাদের অনুসৃত নীতিসমূহ আমাদের জনগণের মনে যে প্রতিক্রিয়া ও মানসিক প্রস্তুতির প্রেরণা দিচ্ছে তা আমাদের সংগ্রামে বিশেষভাবে সহায়ক বলে প্রতিপন্ন।

দুইজন কুখ্যাত পাক দালালের মৃত্যুদণ্ড
রৌমারী ২৬শে অক্টোবর-
আমাদের নিজস্ব প্রতিনিধি পরিবেশিত সংবাদে প্রকাশ অদ্য চিলমারীর কুখ্যাত পাক দালাল পঞ্চু মিয়া ও ওয়ালী মোহাম্মদ মুক্তিফৌজ অধিনায়ক কর্ত্রিক মৃত্যুদণ্ডে দণ্ডিত হয় এবং রৌমারীতে বিকাল সাড়ে চার ঘটিকার সময় মুক্তিফৌজের আঞ্চলিক সদর দপ্তর প্রাঙ্গণের শেষ সীমান্তে মুক্তিফৌজের ফায়ারিং স্কোয়াডের সম্মুখে এই দালাল দুইজনকে হাজির করা হলে হাজার হাজার লোক তাদের মৃত্যুদণ্ডাদেশ পালন দেখতে হাজির হয়। বধ্যভূমিতে দাঁড়িয়ে মৃত্যুর পূর্বমুহুর্তে তারা স্বেচ্ছায় স্বীকার করে চিলমারী  ও উলিপুর থানার অধিকৃত অঞ্চলের শত শত লোকের জীবন নাশ, ধন সম্পদ লুন্ঠন ও ঘরবাড়ীতে অগ্নিসংযোগ এবং অবলা নারীর অমূল্য সতীত্ব নষ্ট করতে তারা পাক বাহিনীকে সক্রিয়ভাবে সহায়তা করেছে। তাই তাদের আজ মৃত্যুদণ্ড হয়েছে। এ থেকে সকল বঙ্গ বৈরী পাক দালালদের শিক্ষা পাওয়া উচিৎ যে, তাদের কৃতকর্মের একমাত্র শাস্তি মৃত্যুদণ্ড। এ দণ্ডাদেশ থেকে পাক দালালদের রক্ষা করার ক্ষমতা দুনিয়ার কোন শক্তির নেই। 
.
.
এফ এম খান
[bookmark: page_356]<৬,২০৭,৩৫৬>
সংবাদপত্রঃ আগ্রদূত ১ম বর্ষঃ ১৩শ সংখ্যা 
তারিখঃ ২৪ নভেম্বর, ১৯৭১
.
ঈদুল ফেতর উদযাপন
.
রৌমারী।। ২২শে নভেম্বর
    আমাদের প্রতিনিধি পরিবেশিত সংবাদ প্রকাশ চাঁদ বিভ্রাটে গত ২১শে ও ২২শে নভেম্বর রোজ শনিবার ও রবিবার উভয় দিবস ঈদুল ফিতরের উৎসব উপলক্ষে উদযাপিত হয় এবং উভয় দিনে ঈদের জামাত অনুষ্ঠিত হয়।তবে প্রথম দিনের চেয়ে দ্বিতীয় দিনই অধিকসংখ্যাক লোক জামাতে শরিক হন।
.
    রৌমারী ও তদসংলগ্ন মুক্ত অঞ্চলে অন্যান্য বৎসরের ন্যায় ও বৎসরেও স্বাভাবিক ধুমধামের সংগে মুসলমানদের বিশেষ পর্ব ঈদুল ফেতর উৎসব উদযাপিত হয়।এ দিবস দুটিতে কোথাও থেকে কোনরূপ অপ্রীতিকর কোন ঘটনার সংবাদ পাওয়া যাই নাই।নামাজ শেষে ময়দানে জামাতের লোকজন এক বিশেষ মোনাজাতের মধ্য দিয়ে বঙ্গবন্ধু শেখ মুজিবের মুক্তি,পবিত্র মাতৃভূমির শত্রু কবল থেকে সর্বাঙ্গীণ মুক্তি,মুক্তিযুদ্ধরত আমাদের বীর মুক্তিবাহিনীর আশু সাফল্য কামনা করা হয় এবং ঐ সঙ্গে যে সব মুক্তিযোদ্ধা প্রিয় মাতৃভূমির জন্য শাহাদাত বরণ করেছেন ও বাংলার অসংখ্য জনগন যারা বর্বর ইয়াহিয়া বাহিনীর নৃশংস হত্যাকাণ্ডের শিকার হয়েছে তাদের আত্মার পরিত্রাণ ও শান্তির দোয়া কামনা করা হয়।
.
.
এফ এম খান
[bookmark: page_357]<৬,২০৮,৩৫৭>
সংবাদপত্রঃ অগ্রদূত ১ম বর্ষঃ ১৪শ সংখ্যা
তারিখঃ ১লা ডিসেম্বর
.
নজিম খাঁ হাই স্কুলের হেড মাষ্টার 
মিঃ শাহ আলমের মৃত্যুদণ্ড
.
উলিপুর ৩০শে নভেম্বর
আমাদের উলিপুর প্রতিনিধি পরিবেশিত সংবাদে প্রকাশ নজিম খাঁ ইউনিয়নের  আওয়ামীলীগ সংসদের সেক্রেটারী ও নজিম খাঁ হাই স্কুলের মাষ্টার মিঃ আলিমকে গত ২৭শে নভেম্বর রাজাকার বাহিনীর লোকেরা ধৃত করে পাক সেনাদের হস্তে অর্পণ করলে তারা এই বিশিষ্ট  আওয়ামীলীগ কর্মী ও প্রখ্যাত শিক্ষাবিদকে নির্মমভাবে গুলিকরে হত্যা করে।ঐ দিবসেই এই অঞ্চলের আরও সাতজন আওয়ামীলীগ কর্মীকে হত্যা করা হয়।
.
          স্বদেশপ্রেমের অপরাধে যুবক মিঃ আলমের মৃত্যুদণ্ডে এই অঞ্চলের লোকজনের মধ্যে অত্যন্ত ত্রাসের সঞ্চার হয়েছে।বাংলাদেশের লক্ষ লক্ষ দেশপ্রেমিক শহীদের আত্মার সঙ্গে আমাদের সহ কর্মী মিঃ আলমের আত্মার শান্তি আমরা কামনা করি।
.
.
এফ এম খান 
[bookmark: page_358]<৬,২০৯,৩৫৮>
সংবাদপত্রঃ মুক্তবাংলা
তারিখঃ ২৩ অক্টোবর, ১৯৭১
.
[মুক্তবাংলার সম্পাদক ‘দ-জ’। মুক্তবাংলা প্রকাশনী, বাংলাদেশ। পত্রিকাটি শত্রুসেনা পরিবেষ্টিত কোন স্থান থেকে সাইক্লোস্টাইলে প্রকাশিত এক পাতার ক্ষুদে পত্রিকা। সম্পাদকের নাম সাংকেতিক ভাবে ব্যাবহার করা হয়েছে এবং প্রকাশকের ঠিকানা গোপন রাখা হয়েছে। এটা একটি সাপ্তাহিক পত্রিকা বলে প্রতীয়মান হয়। বর্ষ ও সংখ্যা অনুল্লেখিত।]

.
  আত্মসমর্পনের হিড়িক
২০শে অক্টোবর মনোহরদিস্থিত পাক বাহিনীর ঘাঁটি হইতে পলায়ন করিয়া বেঙ্গল রেজিমেন্টের ২২ জন ও ৭ জন রাজাকার অস্ত্রশস্ত্র সহ মুক্তিবাহিনীর নিকট আত্মসমর্পণ করেন। সাক্ষাতকারে তাহারা আমাদের প্রতিনিধিকে জানান যে,মাতৃভূমির স্বাধীনতা রক্ষার পবিত্র দায়িত্বে অংশগ্রহণ করার জন্য অনেকদিন হইতেই সুযোগের অপেক্ষায় ছিলাম।সুযোগ পাইলেই পাক বাহিনীর বাঙ্গালী সৈন্যগণ মুক্তিযুদ্ধে অংশগ্রহণ করিবে। ইতিমধ্যে কাপাসিয়া, কালিগঞ্জ,জয়দেবপুর, শিবপুর, রায়পুর থানা সহ বিভিন্ন স্থান হইতে আত্মসমর্পণের খবর আসিয়াছে।
      "তোমরা আমাকে রক্ত দাও-আমি তোমাদের স্বাধীনতা দিব" 
.
.
এফ এম খান
[bookmark: page_359]<৬,২১০,৩৫৯> 
সংবাদপত্রঃ মুক্তবাংলা
তারিখঃ ১ নভেম্বর, ১৯৭১
.
মুক্তিযোদ্ধার ডায়েরী থেকে
আমি মুক্তিযোদ্ধা-গোটা বাংলা আমার রণাঙ্গন, বাংলার প্রতিটি ঘর আমার একান্ত আপনার বাংলার পবিত্র মাটি আমার প্রাণের চেয়েও প্রিয়। আজ কোন দল নেই মত নেই; একদল যাত্রী স্বাধীনতা সংগ্রামী একই আদর্শ শেখ মুজিব একই নদ,বাংলার মুক্তি বাংলার স্বাধীনতা। তাই খুনী ইয়াহিয়ার লেলিয়ে দেয়া কুত্তাদেরকে হত্যা করে বাংলার মানুষের উত্তপ্ত তাজা রক্তের প্রতিশোধ নিতে আমি বদ্ধপরিকর। বাংলার সংগ্রামে আমি সূর্যসেন তীতুমীর প্রীতিলতার সংগ্রামী উত্তরাধিকারী। রক্তের বিনিময়ে বন্ধুর কণ্টকাকীর্ণ পথের অন্ধকার যবনিকা ভেদ করে রক্ত ঊষার রক্ত আলোকে উদ্ভাসিত করব শোষিত বাংলার নির্যাতিত মানুষেরে।
  "শত্রুর সাথে কোন আপোষ নেই-চুড়ান্ত বিজয় না হওয়া পর্যন্ত আমাদের মুক্তি সংগ্রাম চলবেই" – তাজউদ্দীন 
.
.
এফ এম খান 
[bookmark: page_360]<৬,২১১,৩৬০>
সংবাদপত্রঃ মুক্তবাংলা
তারিখঃ ২৯ নভেম্বর, ১৯৭১
সম্পাদকীয় 
.
সসাগরা রত্নসম্ভার বিশ্বের মণিকোঠায় রক্তাক্ষরে দেয়া একটি নাম,একটি পরিচয়-স্বাধীন বাংলাদেশ। গণতান্ত্রিক সভ্য বিশ্বের উজ্জ্বলতম নক্ষত্র মহান নেতা বঙ্গবন্ধুর আদর্শে উদ্বুদ্ধ সাড়ে সাত কোটি বাঙালীর  স্বীকৃত গণপ্রজাতান্ত্রিক বাংলাদেশ সরকার আজ একটি বাস্তব সত্য-সত্য চিরঅম্লান চিরঞ্জীব। বাংলার মানুষ বাঁচতে চায় বাংলার মানুষ মুক্তি চায়-বাংলার মানুষ অধিকার চায়,তাই লাখো শহীদের রক্তে গড়া বাংলাদেশ সরকার ও রক্তের শপথে দীপ্ত বাংলার মুক্তিপাগল প্রতিটি মানুষ বর্বর ইয়াহিয়ার  হানাদার পশুদের হত্যা করে  দূর্বার গতিতে এগিয়ে চলছে আসন্ন মুক্তির দেকে।
.
যাত্রাপথ যতই দুর্গম হউক না কেন বাংলাদেশ সরকার বাংলার বুদ্ধিজীবী, চাকুরীজীবী, ছাত্র শিক্ষক, কৃষক, শ্রমিক ও মেহনতি জনতা রক্তের বিনিময়ে সাম্রাজ্যবাদ ঔপনিবেশবাদ, পুঁজিবাদ, টাউট -বাটপার ও পা-চাটা দালালদের বিষদাঁত ভেঙ্গে দিয়ে " মুক্ত বাংলার" বিমল আলোতে দশদিক উদ্ভাসিত করে শোষিত নির্যাতিত বাংলার মানবাধিকার স্থাপন করবেই,করবেই করবেই।
       "জয় বাংলা-জয় বঙ্গবন্ধু-জয় মুক্তিযোদ্ধা”

             *
‘জনগনের ইচ্ছাশক্তির  পতন নেই পূর্ণ মুক্তি ও স্বাধীনতাই আমাদের একমাত্র লক্ষ্য"-তাজউদ্দীন
.
.
এফ এম খান
[bookmark: page_361]<৬,২১২,৩৬১>
সংবাদপত্রঃ মুক্তবাংলা
তারিখঃ ২ ডিসেম্বর, ১৯৭১
সম্পাদকীয় 
.
আমি মুক্তিযোদ্ধা। বিশ্বের অত্যাচারিত শোষিত-নিপীড়িত জনগণের অধিকার আদায়ের যুদ্ধে আমি একান্ত আপনার হয়ে জনগণের পাশে ছিলাম-আছি,থাকবো।
.
জল্লাদ ইয়াহিয়ার হানাদার পশুদের নারকীয় হত্যাযজ্ঞের হিংস্র থাবা আজও চলছে বাংলার পথে ঘাটে মাঠে।তাজা মগজের রক্তপিণ্ড আজও লেগে আছে ঘরের দেয়ালে দেয়ালে। আজও চলছে নারী-পুরুষ আবাল বৃদ্ধা-বনিতার জীবন্ত সমাধি,ধর্ষিতা হচ্ছেন বাংলার মা বোন।ছিনিয়ে নেয়া দুধের শিশুর আর্তনাদে দিশেহারা হচ্ছেন বাংলার দুঃখিনী মা।আমি পশু শক্তির সম্মুখে-জীবন্ত সন্ত্রাস। পুঁজিবাদ, সাম্রাজ্যবাদ ও ঔপনিবেশিবাদের মুখে হারিকেন,টর্নেডো-সাইক্লোন। আমি হত্যা করবো ধ্বংস করবো জল্লাদ ইয়াহিয়ার পশু শক্তিকে।রক্তের বিনিময়ে গেয়ে যাবো জীবনের জয়গান।
.
স্বাধীন গণপ্রজাতান্ত্রিক বাংলাদেশ সরকারের পরিচালিত মুক্তিযুদ্ধে  প্রতিটি মুক্তিকামী মানুষের ইস্পাতদৃঢ় মনোবল রয়েছে।মুক্তিযুদ্ধের চুড়ান্ত পর্যায়ে আমরা উপনীত। জয় আমাদের সুনিশ্চিত। "জয়-বাংলা,জয় মুক্তিযোদ্ধা-জয় শেখ মুজিব"
      "রক্ত যখন দিয়েছি, রক্ত আরো দেবো-এ দেশের মানুষকে মুক্ত করে ছাড়বোই ইনশাল্লাহ। -বঙ্গবন্ধু’
.
.
লাল কমল
[bookmark: page_362]<৬,২১৩,৩৬২-৩৬৩>
	শিরোনাম
	সংবাদপত্র
	তারিখ

	সম্পাদকীয়
রাজাকার দর্পণ
	জাগ্রত বাংলা
১ম বর্ষঃ ৫ম সংখ্যা
	৩০ অক্টোবর, ১৯৭১



[ জাগ্রত বাংলাঃ মুক্তিফৌজের সাপ্তাহিক মুখপত্র। ময়মনসিংহ জেলা ও উত্তর ঢাকার বেসামরিক দপ্তর আসাদ নগর (ডাকাতিয়া) থেকে প্রকাশিত ও প্রচারিত। প্রত্রিকাটি শত্রু সেনা পরিবেষ্টিত বাংলাদেশ হতে সাইক্লোস্টাইলে প্রকাশিত। সম্পাদকমন্ডলীর সভাপতি হাফিজউদ্দিন আহমেদ।]

সম্পাদকীয়
রাজাকার দর্পণ
হানাদার জঙ্গীশাহী বাংলাদেশে পঁচিশে মার্চে অতর্কিত বর্বর হামলায় লক্ষ লক্ষ নিরীহ বাঙ্গালী হত্যা করিয়াও যখন কোন প্রকার কুলকিনারা করিতে পারিল না তখন জোর জবরদস্তি করিয়া বেয়নেটের আগায় ভয় দেখাইয়া দালালদের সহায়তায় হাজার হাজার বাঙ্গালী যুবকদের রাজাকার বাহিনীতে ভর্তি করিতে থাকে। বাঙ্গালী দিয়া বাঙ্গালী হত্যা, বাঙ্গালী দিয়া বাঙ্গালীদের সহায় সম্পদ লুট ও ঘরবাড়ী জ্বালান এবং বাংলার মা-বোনদের বেইজ্জত করিবার মৌল উদেশ্যে বহুসংখ্যক রাজাকারকে তাহাদের মা-বোন স্ত্রীদিগণকে পশ্চিমা নরপশুরা ভোগের জন্য সরবরাহ করিতে বাধ্য করিয়া আসিতেছে। অনেক যুবকের সম্মুখেই মা বোন স্ত্রীকে পাশবিক অত্যাচার চালাইয়াছে এবং যুবকদের ধরিয়া লইয়া বলপূর্বক রাজাকারে ভর্তি করিয়াছে। চোখের জল ফেলিয়া এমন আক্ষেপ উক্তি করিয়াছেন বহুসংখ্যক পলাতক রাজাকার।
প্রাণের ভয়ে অবস্থার বেগতিক পরিবেশে, অনিচ্ছা সত্ত্বেও বহুলোক রাজাকার হইয়াছে। কিন্তু অত্যাচারের ভয়ে ও রাজাকার হইয়াও যখন অত্যাচার হইতে রক্ষা পাওয়া যায় না লাঞ্জনা-গঞ্জনা বা নির্যাতন চালাইতেছে সমান হারে তখন কি করার থাকে? তাই মরিয়া হইয়া প্রতিদিন বহু রাজকার বিভিন্ন এলাকা হইতে পালাইতেছ। তাহারা অন্তত স্বস্তির নিঃশ্বাস ফেলিয়া মরিতে চায়। দেশমাতৃকার নামে প্রাণ বলি দিত সুযোগ বুঝিয়া অস্ত্রসহ অনেকেই মুক্তিবাহিনীতে যোগদানও করিতেছে।
অত্যাচারীর একই মাত্র পরিচয় সে নির্মম নির্যাতনকারী। মানুষের আকার হইলেও আসলে পশুত্বপূর্ণ তাহার আচরণ। তাই রাজাকাররাও রেহাই পাইতেছেনা জল্লাদদের নির্যাতন হইতে। পলাতক রাজাকারদের বাড়ীঘর পুড়াইয়া নিশ্চিহ্ন করিতছে বাড়ীতে ছেলে বুড়ো মা বোন-স্ত্রী, যাহাকে পাইতছে ধরিয়া নিয়া চালাইতেছে অমানুষিক নির্যাতন ও পাশবিক অত্যাচার। এমনকি বহু রাজাকারের বাড়ীতে কোন লোকজন গ্রেফতার করিতে সক্ষম না হইয়া তাহাদের প্রতিবেশী যাহাকে পাইতেছে তাহাকেই ধরিয়া নিয়া যাইতেছে। ভাইকে দিয়া ভাইয়ের বুকে গুলী চালাইবার জন্যই বাঙ্গালীদিগকে রাজাকারে ভর্তি করা হইতেছে। অন্য কথায় বলা যাইতে পারে শাক দিয়া শাক নিপাত করা। তাতে রাজাকারদের যদি বিবেক জাগ্রত হয়-আর কথায় আত্মা, বলিয়া ওঠে না, আর নয়, ভাই হইয়া ভাইকে আর হত্যা করিব না। মা বোনের ইজ্জত বিদেশী পশুদের এমনি করিয়া আর নষ্ট করিতে সাহায্য করিব না।
পশু শক্তির নির্মম আঘাতে একটি জাতির জাগ্রত বিবেককে ধ্বংস করা যায় না। যে রাজাকারকে স্বাধীনতা রক্ষাকারী বাঙ্গালী হত্যা করিবার হাতিয়ার করিয়াছে, তাহারাই অবশেষে নরপশু পশ্চিম কসাইদিগকে হত্যা করিয়া বাংলার মা বোনের ইজ্জত ধন মান সহায় রক্ষা করিতে অগ্রসর হইবে এটা তাহাদের ন্যায়ের পথে সুষ্ঠু মানবিকতারই বিকাশ ও অন্ধকার হইতে আলোর পথে পদক্ষেপ। যাহার কান্ডারী তাহাদের ধৈর্য্যশীল হইতে হইবে। আর ভুল পথের যাত্রীরা চাহিয়া দেখ, এই শ্যামল বাংলা-এদেশ আমার এদেশ তোমার। দেশের শ্যামল প্রান্তরে জল্লাদের হিংস্র আক্রমণে রক্তের উত্তাল তরঙ্গ বহিতেছে। পশু শক্তির লেলিহান শিখা দাউ দাউ করিয়া জ্বালাইয়া পুড়াইয়া শেষ করিতে চাহিয়াছে একটা জাতিকে। দেখ, তোমার আমার রক্তে একই ধারা বহিতেছে। বিবকের আগুনে দগ্ধ কর তোমার আত্মাকে। বিদ্রোহ কর। হানাদারদিগকে রুখ। হত্যা কর। বাংলা মায়ের কলিজা ঠান্ডা কর নরপশুদের তাজা রক্তে। দেখিবে তাহাতে মরণেও সুখ; মরিয়াও আবার জন্ম নিবে বাঙ্গালীর ঘরে। মুক্তি বাংলার সূর্যালোক উদ্ভাসিত হইয়া উঠিবে হাসি ভরা মুখ; জয়টীকা আঁকা থাকিবে তোমার ললাটে।
.

নিয়াজীর গোপন রিপোর্ট ফাঁস
মুজিবনগর ৮ই কার্তিক। তথাকথিত পাকিস্তানের ‘খ’ এলাকার সামরিক প্রধান লেঃ জেঃ এ, কে, নিয়াজী ইসলামাবাদের ইয়াহিয়ার নিকট এক গোপন রিপোর্ট প্রেরণ করেছেন। উক্ত রিপোর্টে মুজিবনগরের প্রকাশ করা হয়।
(স্টাফ রিপোর্টার)
নিয়াজী লিখেছেন, আমরা ইজ্জত বাঁচানোর জন্য লড়ছি সৈন্যগণ দীর্ঘদিনের ব্যস্ততায় বড় ক্লান্ত, সৈন্যদের মনোবল ভেঙ্গে পড়েছে; অত্যাদিক দৌড়াদৌড়িত স্বাস্থ্যও ভেঙ্গে পড়েছে, উচ্চপদস্থ সামরিক কর্মচারীরা পরিদর্শনে এলে সৈন্যরা স্বস্তি বোধ করে কিন্তু কেউ আসছে না। নিয়াজী লিখেছেন বিদ্রোহীরা এখন খুবই তৎপর। আর নতুন সৈন্য পাঠালে ভাল হয়। রাজাকারদের উপর নির্ভর করা যায় না। ওরা প্রথম সুযোগেই বিদ্রোহীদের কাছে আত্মসর্পন করতে শুরু করেছে। জনসাধারণের কাছ থেকে উল্লেখযোগ্য সাড়া পাওয়া যাচ্ছে না, মালিকের মন্ত্রীসভার উপরও আস্থা স্থাপন করা যায় না। বিদ্রোহীরা পুল ধ্বংস করে নৌপথে অচলাবস্থার সৃষ্টি করে যোগাযোগ ব্যবস্থা সম্পূর্ণরূপে বিপর্যস্ত করে দিয়েছে। এখন শুধু বিমান বাহিনীর উপরই যা ভরসা কিন্তু সীমান্ত পরিস্থিতি খুবই জটিল; ভারতের সাথে যুদ্ধ বাধলে বিমান হামলাও সম্ভব হবে না।
.
.





লাল কমল
[bookmark: page_365]<৬,২১৫,৩৬৫> 
	শিরোনাম
	সংবাদপত্র
	তারিখ

	জনসভা
	জাগ্রত বাংলা
১ম বর্ষঃ ৫ম সংখ্যা
	৩০ অক্টোবর, ১৯৭১



জনসভা
টাঙ্গাইল, ২৩শে অক্টোবর। অদ্য টাঙ্গাইল জেলার মুক্তাঞ্চলে এক বিরাট জনসভা অনুষ্ঠিত হয়। এতে প্রধান অতিথির আসন গ্রহন করেন ঢাকা, টাঙ্গাইল, ময়মনসিংহ, পাবানা জেলার মুক্তিবাহিনীর প্রধান তত্ত্বাবধায়ক বাংলার বীর সন্তান জনাব আবদুল কাদের সিদ্দিকী সাহেব। সভায় বক্তৃতা করেন টাঙ্গাইলের বেসামরিক প্রধান ও ছাত্রনেতা জনাব আনোয়ার উল আলম শহীদ ভাই। শহীদ ভাই তার বক্তৃতায় বলেন, যে ত্যাগ তিতিক্ষা স্বীকার করে আমরা জাতীয় মুক্তিযুদ্ধে লিপ্ত হয়েছি এ মুক্তিযুদ্ধকে সাফল্যমন্ডিত করতে এর চেয়ে বেশী ত্যাগ তিতিক্ষার প্রয়োজন। তিনি তাঁর বক্তৃতায় টাঙ্গাইলের মুক্তিযুদ্ধের অগ্রগতির কথাও উল্লেখ করেন। শহীদ ভাইয়ের ভাষণের পর প্রধান অতিথি তাঁর ভাষণ দেন। প্রধান অতিথি তাঁর ভাষণে বিভিন্ন সহকর্মীদের নাম উল্লেখ করে বলেন, আমি জীবনে যা চেয়েছি তার চেয়ে অনেক বেশী পেয়েছি। তিনি দৃঢ়কন্ঠে ঘোষণা করেন, বাংলাদেশের স্বাধীনতার জন্য আমি আমার জীবনের শেষ রক্তবিন্দুটি পর্যন্ত দান করবো। তিনি বলেন, স্বাধীনতা অর্জনের জন্য আমাদের সকলকেই অস্ত্র হাতে নিতে হবে। এখনও আমরা প্রস্তুতি নিচ্ছি। অল্প দিনের মাঝেই আমাদের মার শুরু হয়ে যাবে। পাক সরকারের অত্যাচারের কথা উল্লেখ করে কাদের সাহেব বলেন, অত্যাচারীরা অত্যাচারের প্রতিফল পাবেই। তিনি বলেন, বাঙ্গালীরা পূর্বের কোন ইতিহাসে হারেননি, জাতীয় স্বাধীনতা অর্জনের ইতিহাসেও আমরা হারব না, ৭০ হাত মাটির নীচেও যদি জঙ্গী চক্রেরা বঙ্গবন্ধুকে লুকিয়ে রাখে তবে সেই ৭০ হাত মাটির নীচ হতেও আমরা বঙ্গবন্ধুকে উদ্ধার করব; তাঁকে না উদ্ধার করে হাতিয়ার ছাড়বো না। যেদিন আমরা স্বাধীন হব, সেদিন মুজিব আমাদের মাঝে ফিরে আসবেন সেদিন আমারা অস্ত্র ছাড়ব।
পরিশেষে তিনি রাজাকারদেরকে অচিরেই আত্মসমর্পণ করতে নির্দেশ দেন। যদি আত্মসমর্পণ না করে তবে তাদেরকে সমূলে উৎখাত করা হবে এ মর্মে হুঁশিয়ারী জানান।
.

জবানবন্দী
শফিকুল ইসলাম
সংগ্রাম আমাকে ডাক দিয়েছে। তার ডাকে সাড়া না দিয়ে আমি থাকতে পারি না। মুক্তির গান গাওয়ার আমার খুব ইচ্ছা। আমি বাংলাকে ভালবেসেছি, বাংলা প্রত্যেকটি তৃণলতার সাথে আমার আজন্ম পরিচয়; কিন্তু বাংলা আজ পরাধীনতার নাগপাশে আবদ্ধ। তাই বাংলার দুর্যোগের দিনে আমি আপন স্বার্থে লিপ্ত থাকতে পারি না। বাংলার শ্যামলিমা আমাকে ডাক দিয়েছে। পদ্মা, মেঘ্না, যমুনার উচ্ছল তরংগমালা আমাকে উৎসাহিত করেছে, কালবৈশাখীর উদ্দামতা আমাকে সমর্থন দিয়েছে। তাদের এ সম্মিলিত আহবাঙ্কে আমি অগ্রায্য করতে পারি না।
আমি একুশে ফেব্রুয়ারীতে শহীদ মিনারে সত্য সুন্দরের নামে শপথ করেছিলাম এদেশের মানুষকে মুক্ত করে শোষণ্মুক্ত সমাজব্যবস্থা কায়েম করার। আজ সেদিন এসেছে কিন্তু বন্দুক কামানের শব্দ শুনে ভীত হয়ে পিছিয়ে পড়লে শহীদরা আমাকে পরিহাস করবেন, ধীক্কার দিবেন আমার মানুষ্যত্বকে।
আমি বাংলার একজন জাতীয়তাবাদী ছাত্র। কিন্তু আজ বাংলার মাটিতে জঙ্গীচক্র যে হত্যাযজ্ঞ ও অত্যাচার চালিয়েছে তা বায়াফ্রা মাইলাই এর হত্যাযজ্ঞ ও অত্যাচার থেকে ভয়াবহ, হিটলারের কনসেন্ট্রেশন ক্যাম্প হতেও পাশবিকতায় বীভৎস। এরা বাংলার মানুষকে পথে নামিয়েছে, বাংলার মানুষকে রিক্ত করেছে, মাকে সন্তানহারা করেছে, বোনকে স্বামীহারা করেছে, বোনের সতীত্বকে নষ্ট করেছে; এরা বাংলার মাটির পবিত্রতা নষ্ট করেছে, বাংলার সবুজ শ্যামল প্রান্তর রক্তে রঞ্জিত করেছে, সোনার বাংলাকে শ্মশান করেছে। জাতীয়তাবাদী ছাত্র হিসাবে কি করে আমি জঙ্গীচক্রের এ হেন হীন কার্য্যকে সমর্থন করব? আজ যদি সংগ্রাম মুখর দিনে আমি অংশগ্রহন না করি তবে কোথায় থাকবে আমার জাতীয়তাবোধ? বাংলার শ্যামলিমা আমাকে অভিশাপ দিবে, বোনের আর্তক্রন্দন আমার ভবিষ্যত জীবনকে দুর্বিসহ করবে, বাংলার মানুষের শহীদী আত্মা আমাকে উপহাস করবে।
মরতে একদিন হবেই। তবে মৃত্যুকে কেন এত সংশয়? আমি সে মৃত্যুর পক্ষপাতী যে মৃত্যু গৌরব ডেকে আনবে। পরপারের ডাক যার আসবে সেদিন তার চলে যেতেই হবে; কিন্তু যখন শহীদী মৃত্যু লাভ করা যায় তখনই মরাটা ভাল। কেননা, যে মৃত্যু ফুল হয়ে দীপ্তিতে ভাস্কর হয়ে থাকবে। পঁচিশের রাতে (মার্চ)  ভয়াবহতায় অনেকেই মৃত্যুকে আকড়িয়ে ধরেছিলেন। তারা জানতেন আদর্শকে বিসর্জন দিয়ে যারা আদর্শভ্রষ্ট হয় তাদেরকে ইতিহাস ক্ষমা করে না। তাই মহান ব্রতকে সামনে রেখে কালরাত্রিতেই তারা পৃথিবী হতে বিদায় নিয়েছেন। আমি আদর্শবাদী মুক্তিকামী শহীদদের রক্ত স্পর্শ করে শপথ নিয়েছিলাম, আজ কেমন করে আমি বিস্মৃত হই?
.
.
লাল কমল
[bookmark: page_367]<৬,২১৭,৩৬৭> 
	শিরোনাম
	সংবাদপত্র
	তারিখ

	সম্পাদকীয়
যুদ্ধ ও শান্তি
	জাগ্রত বাংলা
১ম বর্ষঃ ৮ম সংখ্যা
	১১ ডিসেম্বর, ১৯৭১



সম্পাদকীয় 
যুদ্ধ ও শান্তি
আপাতদৃষ্টে বিশ্বের প্রায় সকল রাষ্টকেই অত্যন্ত শান্তিকামী বলিয়া প্রতীয়মান হইতেছে। জাতিসংঘের সাধারন পরিষদে অনতিবিলম্বে যুদ্ধরত ভারত ও পাকিস্তানকে নিজ নিজ সৈন্য প্রত্যাহার এবং অস্ত্রসংবরণের প্রস্তাবটিতে সমর্থন জানানো হইয়াছে। যুদ্ধবিরোধী প্রস্তাব নিঃসন্দেহে সমর্থনযোগ্য, আমরাও যুদ্ধের বিরোধিতা করি। আমরা জানি, যুদ্ধ মানুষের প্রগতি ও কল্যাণের পথে অন্তরায়। কিন্তু যুদ্ধেরও রকমফের রহিয়াছে; সমস্ত যুদ্ধ এক সারিতে পড়ে না। কোন জাতির উপর যুদ্ধ চাপাইয়া দেওয়াকে আমরা অন্যায় বলি। অন্যায়কে সুদৃঢ়ভাবে মোকাবিলা করিতে গিয়া যে সংগ্রামের অবতীর্ণ হওয়া প্রয়োজন, তাহকে বলি ন্যায়যুদ্ধ। বিশ্ব সাম্রাজ্যবাদী চক্রের মোড়ল, ঐশ্বর্য্যশালী আমেরিকা যুদ্ধ চাপাইয়া দিয়েছে দরিদ্র ভিয়েতনামীদের ওপর। তাই ভিয়েতনামের মুক্তির লড়াই একটি ন্যায় যুদ্ধ। পৃথিবীর সত্যিকার শান্তিকামী মানুষেরা ভিয়েতনামবাসীদের পক্ষে সংবেদিত।
তেমনি বঞ্চিত, নির্যাতিত বাঙ্গালীদের ওপরও যুদ্ধ চাপাইয়া দেওয়া হইয়াছিল। সেইদিন ধর্ষিতা বোন ও নিহত ভাইয়ের রক্ত ছুঁইয়া দেশকে মুক্ত করার শপথ নিয়াছিল যুগযুগের তন্দ্রাচ্ছন্ন নিরীহ বাঙ্গালী। বিশ্বের নেতৃবৃন্দের কানে এইসব সংবাদ পৌছায় নাই বলিলে ভুল হইবে; যে কোন দেশের সাধারণ মানুষের কাছেও বেতার ও সংবাদপত্রের বদৌলতে বিপুলা ধরনী অতি ক্ষুদ্র একটি গালফ বই কিছুই নহে। তবুও সকলে হঠাৎ আজ যুদ্ধের নামে এত উদ্বিগ্ন কেন?
পাকিস্তানের জঙ্গীচক্র প্রায় এককোটি বাঙ্গালীকে শরণার্থীরূপে ভারতে পাঠাইয়া দিয়া ঐ দেশের অর্থনীতির উপর বিপুল চাপ সৃষ্টির মাধ্যমে প্রকৃতপক্ষে একটি যুদ্ধেরই সুত্রপাত করে। উপরন্তু কিছুদিন যাবত ভারত সীমান্তে গোলাগুলি করিয়া বিশ্ববাসীকে সে এই বলিয়া ধোঁকাও দিতে চাহিয়াছিল যে, তাহার যুদ্ধ ভারতেরই সহিত, বাংলাদেশের সহিত নহে। অবশেষে সে পুরোদমেই ভারতের বিরুদ্ধে যুদ্ধে নামিয়া গেল। উহারই পরিপ্রেক্ষিতে ভারতকে নিজ স্বার্বভৌমত্ব রক্ষা এবং গণতন্ত্রকামী বাংলাদেশের সাহার্য্যার্থে যুদ্ধে নামিতে হইয়াছে। এতদিন যাবত মিসেস গান্ধী যে সংযম দেখাইয়াছেন তাহা ইতহাসে দৃষ্টান্তবিহীন।
এইদিকে আমেরিকা তাহার তাবেদার রাষ্ট্র গোয়ারগবিন্দ পাকিস্তানকে চরম পতনের হাত হইতে বাঁচাবার জন্য নিরাপত্তা পরিষদে যুদ্ধবিরতির প্রস্তাব দিয়াছিল। সোভিয়েত ইউনিয়ন তাহা ভেটো প্রয়োগে বাতিল করিয়া দেয়। পরে বিষয়টি আমেরিকারই ইঙ্গিতে সাধারণ পরিষদে স্থান পায়। মার্কিন অর্থনৈতিক সাহায্যের ওপর নির্ভরশীল রাষ্ট্রগুলি ইহাতে সমর্থন জানাইয়াছে। অবশ্য প্রস্তাবটি একান্তই পালনীয় নহে; এবং ভারত জাতিসংঘের চোখ রাঙ্গানীকে ভয় পায় না। অতএব পাকিস্তানের ধ্বংস অনিবার্য।
তথাকথিত সমাজতান্ত্রিক গণচীনের প্রধানমন্ত্রী চৌ-এন-নাই পাকিস্তানের বিজয় কামনা করিয়াছেন। আমরাও ভুলিয়া যাই নাই সাম্রাজ্যলিপ্সু চীন ১৯৬২ সালে আক্রমন করিয়াছিল ভারতকে। এবং মাত্র কিছুকাল আগেও মানবতার অকৃত্রিম বন্ধু বৃহৎশক্তি সোভিয়েত ইউনিয়নের সীমান্তে বাধাইয়াছিল সংঘর্ষ।
পরিশেষে আমরা পৃথিবীর শান্তিবাদী রাষ্ট্র ও ব্যক্তিবর্গকে আহবান জানাই, তাঁহারা যেন নিরপেক্ষতার ভান করিয়া অন্যায়ের পক্ষ অবলম্বন করা হইতে বিরত থাকেন।
.
.

শিরোনামঃ জনসভা 
সংবাপত্রঃ জাগ্রত বাংলা, ১ম বর্ষঃ ৮ম সংখ্যা
তারিখঃ ১১ ই ডিসেম্বর, ১৯৭১
   
                       			জনসভা
আঙ্গার বাজার,২৬শে নভেম্বর।

বিকেল ৫টায় কমিউনিটি সেন্টার প্রাঙ্গনে এক জনসভা অনুষ্ঠিত হয়। সভায় সভাপতিত্ব করেন  মেজর আফসার উদ্দিন আহমেদ। তিনি তাঁর ভাষণে বলেন, সর্বহারা বাংলার স্বাধীনতার জন্যে আমরা যুদ্ধকরছি,যুদ্ধ করে যাব; দুর্ভাগা বাংলাদেশকে প্রাণের বিনিময়ে হলেও মুক্ত করব।

এক ঘোষণায় মেজর আফসার বলেন, শহীদদের পবিত্র নামের স্মরণে, আমলীতলাকে মমতাজ নগর, মল্লিক বাড়িকে মান্নান নগর, ঢালুয়াকে জহির নগর বলে ডাকা হবে।

মজুতদার ও মুনাফাখোরদের বিরুদ্ধে মেজর আফসার কঠোর হুঁশিয়ারি উচ্চারণ করেন। তিনি বলেন, সমাজের মুষ্টিমেয় ধনিক ব্যাক্তি যারা মুনাফাবৃত্তি নিয়ে ৪০/৫০ টাকা দরে ধান বা টাকা লগ্নি করছে তাদের বিরুদ্ধে বাংলাদেশ সরকারের  তরফ থেকে সমুচিত ব্যবস্তা গ্রহণ করা হবে। তাদের দিন শেষ হয়ে গেছে। এখনও নিবৃত্ত না হলে কঠিন শাস্তির হাত থেকে এদেরকে কেউ বাঁচাতে পারবেনা।

রাজাকারদের অচিরেই আত্মসমর্পণ করার নিরদেশ দিয়ে তিনি বক্তৃতা সমাপ্ত করেন।
                                        
 			জনসভা
                                     ভালুকা
১০ই ডিসেম্বর। চারটায় স্কুল প্রাঙ্গনে এক জনসভা অনুষ্ঠিত হয়। পরিচালনা করেন অধিনায়ক আফসার উদ্দিন আহমেদ। সভায় বক্তৃতা করেন ‘জাগ্রত বাংলা’ পত্রিকার সম্পাদকমণ্ডলীর সভাপতি জনাব কুতুবুদ্দিন আহমেদ, ভালুকা থানার সি,ও, (রেভ) সাহেব ও জনাব ওমর আলী এবং আরও অনেক  গণ্যমান্য ব্যাক্তিগণ।
জনাব হাফিজউদ্দিন শহীদদের প্রতি তাঁর শ্রদ্ধা জ্ঞাপন করে বলেন, বাঙ্গালীর এ সংগ্রাম প্রকৃতপক্ষে শুরু হয়েছিল বায়ান্নর ভাষা আন্দোলন থেকে। মায়ের ভাষাকে সরকারী ভাষায় প্রতিষ্ঠীত করার দাবী নিয়ে তারা পাকিস্তানী শাসকদের কাছ থেকে উপহার পেয়েছিল বুলেট ও বেয়নেট। তখন থেকে আজ পর্যন্ত বাঙ্গালী রক্ত দিয়েই চলেছে। আর এর ফলেই জন্ম নিয়েছে স্বাধীন বাংলাদেশ।

তিনি জনগণকে হুঁশিয়ারি জ্ঞাপন করে বলেন, আমাদের এই স্বাধীনতা যেন পাকিস্তানের মত পর্যবসিত না হয়। ৪৭ সালে আমরা পাকিস্তান চেয়েছিলাম শোষণের অবসানকল্পে, আমাদের মধ্যেই অপর এক শ্রেণী স্বাধীনতা চেয়েছিল শোষণের রাজত্ব বহাল ও মজবুত করার জন্যে। আজ সে সব চোর গুন্ডা বদমায়েশদের আমরা নির্মূল করছি সত্যিকার স্বাধীনতার আশায়,শোষনহীন সমাজতান্ত্রিক ব্যবস্থা কায়েমের উদ্যেশ্যে। 
এ প্রসঙ্গে তিনি আরও বলেছেন, অর্থনৈতিক মুক্তিই প্রকৃত মুক্তি। যে বৈষম্যের পাহাড় পাঞ্জাবী শোষকেরা গড়ে তুলেছিল, তাদের কবর হল তাঁরই নিচে। এটা ইতিহাসের কাছ থেকে শিক্ষনীয় বস্তু। জনগণ যে লক্ষ্যে পৌঁছার জন্যে সংগ্রাম করে, যে লক্ষ্য থেকে সামান্যতম  বিচ্যুতিও পতন ঘটায় স্বৈরাচারী পশুশক্তির।

জনাব হাফিজউদ্দিন বলেন, আমরা এখন স্বাধীনতা সংগ্রামের শেষ পর্যায়ে; কিন্তু আসলে এটাই আমাদের শুরু, দেশের অর্থনীতি, শিক্ষা ও সংস্কৃতিকে গড়ে তুলতে হবে সমাজতান্ত্রিক আদর্শের ওপর ভিত্তি করে। এর জন্যে প্রয়োজন আরও চেতনাশীল হওয়া।

পরিশেষে তিনি দৃষ্টান্তসরূপ ভালুকার তথাকথিত ‘বাঘ’-এর ল্যাজ গুটিয়ে কুক্রের ন্যায় পশ্চাদপসরণের ব্যাপারটি উল্লেখ করেন। জনগনের সম্মিলিত শক্তি এইভাবে চারিদিকে পতন ঘটিয়ে চলেছে অত্যাচারীর। তারা পিছনে ফেলে যাচ্ছে মানুষকে শোষণ করে জমিয়ে তোলা বিপুল ধন সম্পদ। কিন্তু তবু তারা রেহাই পাচ্ছে না,কারণ গণ-আন্দোলনের প্রখর সূর্যালোক প্রতিটি চুলেরও ছায়া পড়ছে।

মেজর আফসারউদ্দিন সভাপতির ভাষণে জনগণকে তাদের সর্বাত্মক সহযোগিতার জন্যে ধন্যবাদ জ্ঞাপন করেন। মুক্তিযুদ্ধে সামরিক বিভাগের সাথে অসামরিক জনতার অবিচ্ছেদ্য সম্পরকের ওপর তিনি বিশেষ জোর দেন।

--------------------------------------------------------------------
বিপুল হর্ষধ্বনি, স্লোগান ও করতালির মাধ্যমে সভার কাজ সম্পন্ন হয়। সবশেষে শহিদদের আত্মার মাগফেরাত ও চুড়ান্ত বিজয়ের জন্যে পরম করুণাময়ের কাছে মুনাজাত করা হয়।
* * * * * * * * *

কয়েকটি নির্দেশ

১। মুক্তিবাহিনি ও ভারতীয় বাহিনীর সমন্বয়ে গঠিত মিত্র বাহিনীকে সাহায্য করুন।
২। কালবাজারির আশ্রয় নিবেন না; বাংলাদেশ সরকার কালবাজারিকে কোনদিন বরদাশ্ত করবেনা।
৩। পশ্চিম পাকিস্তানি জিনিসপত্র পরিহার করুন।
৪। অপরাধীদের শাস্তির ভার কোন অবস্থাতেই নিজের হাতে নেবেন না। বাংলাদেশ সরকারি অপরাধিদের বিচার করবেন।
৫। বংলাদেশ বেতার শুনুন। 

-বাংলাদেশ সরকার

.
.

শিরোনামঃ জনমত
সংবাপত্রঃ জাগ্রত বাংলা, ১ম বর্ষঃ ৮ম সংখ্যা
তারিখঃ ১১ ই ডিসেম্বর, ১৯৭১

						জনমত
						অগ্রদূত

সংগ্রামের শেষ মুহূর্ত উপস্থিত। সুদীর্ঘ সংগ্রামের পর নিশ্চিত সাফল্য আজ আমরা অর্জন করতে চলেছি। এ চূড়ান্ত সময়ের ঐতিহাসিক গুরুত্ব অনেক। এ সময়ে সংগ্রামকে আমাদের এমনভাবে চালিয়ে যেতে হবে যাতে এতটুকু ত্রুটি না হয়। সামান্যতম ভুলের জন্যেও ভবিষ্যতের কাছে আমাদের জবাবদিহি করতে হবে।

আমাদের প্রধানমন্ত্রী জনাব তাজউদ্দীন বলেছেন, শত্রুর উপর চূড়ান্ত আঘাত হানুন, পরবর্তী বংশধরেরা যেন না বলতে পারে উপযুক্ত সুযোগ ও আহ্বান পেয়েও তার সদ্ব্যবহার হয় নি। 

আজ বিশ্বের বৃহত্তম গণতান্ত্রিক রাষ্ট্র ভারতের দুঃসাহসী সেনারা আমাদের মুক্তিসংগ্রামকে তরান্বিত করার জন্যে বর্বর হানাদারদের বিরুদ্ধে অস্ত্র ধরেছেন। মৈত্রী ভাবাপন্ন এ উদ্যোগ সংগ্রামের এক বৈপ্লবিক পরিবর্তন এনে দিয়েছে। এটা আমাদের পরম সুযোগ। এ সুযোগ মিত্রবাহিনীর কাঁধে কাধ মিলিয়ে অগ্রসর হলে শিগগির আমরা আমাদের লক্ষ্যে পৌছে যাব। এখন কাজ হবেঃ শত্রুর সরবরাহ ব্যবস্থা সম্পূর্ণ বিপর্যস্ত করে দিয়ে তার উপর সর্বশেষ আঘাত হানা। 

অপরাধীদের শাস্তি ও বিচারের ভার বাংলাদেশ সরকার নিয়েছেন তাই ভেজালমুক্ত হয়ে একমুখো চলার এ সুযোগ হেলায় হারানো উচিত নয়। 

মুক্তিযোদ্ধাদের প্রতি দেশবাসীদের পক্ষ থেকে আমাদের আবেদন, আপনারা শত্রুর উপর চূড়ান্ত আঘাত হানুন। পদ্মফুল তুলতে গেলে যেমন কাঁটার আঘাতটি খেতে হয় তেমনি স্বাধীনতা অর্জন করতে বহু কষ্ট ও আত্নত্যাগ করতে হয়; এটাকে কেউ হাতে তুলে দেয় না। যারাই এ শেষ মুহূর্তের মহান মুক্তি সংগ্রামে অংশগ্রহণ করতে চায় তাদেরকে সহাস্য বদনে সে সুযোগ দিবেন; কেননা আমাদের অস্থায়ী রাষ্ট্রপতি সৈয়দ নজরুল ইসলাম দেশবাসীকে এক নির্দেশে বলেছেন, সংগ্রামের এ শেষ মুহূর্তে আপনারা মুক্তি ও মিত্রবাহিনীর কাঁধে কাধ মিলিয়ে শরীক হউন।  গৌরব আপনাদের জন্যে অপেক্ষা করছে – জয় বাংলা।  
.

শিরোনামঃ শত্রুপরিত্যাক্ত ভালুকা 
সংবাপত্রঃ জাগ্রত বাংলা, ১ম বর্ষঃ ৮ম সংখ্যা
তারিখঃ ১১ ই ডিসেম্বর, ১৯৭১

					শত্রুপরিত্যাক্ত ভালুকা
বাংকার, বাংকার, শুধু বাংকার। যেদিকে তাকানো যায়, চোখে একটা না একটা বাঙ্কার পড়বেই। ভালুকার কুলাঙ্গার চান মিয়ার বাড়ির উঠোনে তেমনি একটা বাংকার চোখে পড়লো। এতো চমৎকারভাবে তৈরী এ বাংকারটি যে, দিনের পর দিন এতে আশ্রয় নিয়ে থাকলেও বিপদের এতটুকু সম্ভাবনা নেই। বাড়ীটির পশ্চিমদিকেও চারখানা বড় বড় বাঙ্কার। এ সবের মধ্যে থাকা খাওয়া সবকিছুই চলতে পারে। এ থেকে বেরিয়ে নিরাপদে পালাবার পথও তৈরী রয়েছে। এক কথায় বাড়ীটি এতো সুরক্ষিত যে, একে একটা দূর্গ বলা চলে; ছাদের উপরও বাঙ্কারের অস্তিত্ব তারই প্রমাণ।

বাড়ীটি থেকে বেরুলেই সামনে নদী। খেয়াঘাটের উপর রাস্তার মুখে বাঙ্কার। দূর থেকে বুঝা যায় না ওখানে কোন শত্রু ঘাটি আছে কিনা। এর একটু পেরিয়েই কিছু বেড়ার ঘর, সেখানে রাজাকাররা থাকতো তাদের পরিবার নিয়ে। পরিবার পরিকল্পনা দপ্তর, সাবরেজিস্ট্রার অফিস এ সমস্ত ঘরগুলোও একই কাজে ব্যবহৃত হয়েছে। এখানে ওখানে পড়ে রয়েছে চাল, ডাল, মরিচ। কোন জায়গায় পড়ে আছে রান্না করা খাবার, খেয়ে নেবার সময়টুকুও পায়নি – পালাতে হয়েছে পাক সেনাদের পা চাটা পোষা কুকুরের মত। 

বাজারের পশ্চিম অংশে বহু বাঙ্কার আর শেল্টার। দক্ষিণে ঈদগাহ মাঠটিও বিরাট বাংকারে পরিপূর্ণ। মসজিদের দক্ষিণ পাশে দু খানা বাঙ্কার জোড়া লাগানো; এক একটাতে গোটা পরিবার নিয়ে বাস করা যেতে পারে। বাজারের পর থানা। থানার পশ্চিম দিকে সুউচ্চ মাটির বাঁধ, বাঁধের আড়ালে বাঙ্কার। মাত্র কদিন পূর্বেই একটি দালান তৈরী হয়েছে দশ ইঞ্চি পুরু দেয়ালে; পশ্চিম দেয়ালটায় গুলি করার জন্যে ফোঁকরা রাখা হয়েছে। শুধু থানাটিকে ঘিরেই পশ্চিমে বড় বড় ১০ খানা, দক্ষিণে ৭ টা,  পূর্বেও ১০ খানা ও উত্তরে ৪ টি বাঙ্কার। থানা এলাকার মধ্যবর্তী স্থানে মাটির নিচে একটি ঘর। ঘরটিতে চেয়ার, টেবিল, তক্তপোষ সবই পাতা রয়েছে। শোনা গেল পাক হানাদারেরা ওখান থেকে ওয়ারলেসে খবর পাঠাত। একটা ব্যাপার খুব অবাক হবার মত – পালিয়ে যাবার পূর্ব মুহূর্তে ওরা প্রতিটি অফিসের কাগজগুলো নষ্ট করে দিয়েছে। থানার অফিস কক্ষেও একই কান্ড, কাগজপত্র নষ্ট অবস্থায় ইতস্ততঃ ছড়ানো। 

থানার পূর্ব পাশ দিয়ে হাইওয়ে। গোটা হাইওয়েটাই বাঙ্কার ও ট্রেন্সে একাকার। এসব দেখে স্বভাবতঃই মনে ভয় জাগে, নিরাপত্তার এতো সুন্দর বন্দোবস্ত থাকা সত্ত্বেও শত্রুরা পালিয়ে গেলো কেন? মেজর আফসারের কাছে এ প্রশ্নের জবাব মিললো। তিনি বলেন,এক মাস যাবৎ আমরা তাদের এমনভাবে অবরোধ করেছিলাম যে, তাদের খাদ্য, পানীয় এবং সকল রকম সরবরাহের যোগাযোগ বিচ্ছিন্ন হয়ে যায়। তার ওপর প্রচন্ড আক্রমনণ এবং সাম্প্রতিক রাজনৈতিক – সামরিক পট পরিবর্তনের সামনে ওরা দিশেহারা হয়ে পালিয়ে যেতে বাধ্য হয়েছে। 

শত্রুর তৈরী একটা বাংকারে বসে বিষয়টি লেখা চলছিল। ভালুকা থানার রেভিনিউ সার্কেল অফিসার বললেন, পাক সেনারা ভালূকায় আসার দু দিন পর আমাকে জোর করে ধরে এখানে আনা হয়। এরপর এখানে যা দেখেছি তা প্রকাশ করতে সংকোচ করতে লাগে। চান মিয়ার সুযোগ্য পুত্র ধনু মিয়া এখানে না থাকলে এ – অঞ্চল এতোটা ধ্বংসস্তুপে পরিণত হতো না। ধনু ও তার সঙ্গীরা একদিন ১৯ জন নারীর ওপর পাশবিক উৎপীড়ন চালায়। 
  
চান মিয়া যাকে লোকে একসময় সমীহ করে কর্তা বলতো, পাক জঙ্গী চক্রের সেই বিশ্বস্ত কর্তা আজ নেই। তার বিশাল বাড়ী সমস্ত কুকীর্তির সাক্ষী হয়ে দাঁড়িয়ে আছে। অনেক ঐশ্বর্য আর আসবাবপত্র গড়ে উঠেছিলো বাড়ীটিতে, যে ঐশ্বর্যের পরতে পরতে মানুষের রক্ত, ভারী ভারী গদিজোড়া আসন, যাতে গা রাখিলে আবেশে চোখ আপনি বুজে আসে – আলমারী ভর্তি পোষাক – অগণিত ট্রাঙ্ক, সুটকেস – প্রতিটি কক্ষের একই সাজ। সবগুলো টেবিলের ওপর বিদেশী ম্যাগাজিন, অবসর বিনোদনের জন্যে বই, যেন সবাই একটুখানি বাইরে গেছে এক্ষুণী এসে পড়বে। 

কিন্তু তারা আর আসবে না। মুক্তিবাহিনীর ক’জন বীর জোয়ান সদর্পে টহল দিয়ে বেড়াচ্ছে বাড়ীটাতে। 

কিছু রাত হতেই শোনা গেল দূর থেকে ‘জয় বাংলা’ শ্লোগান। একজন শাস্ত্রী মেজরের সামনে এসে স্যালুট জানিয়ে বলল, একদল রাজাকার এসেছে। জানা গেলো, ওরা ধীতপুরে সকালের দিকে আত্নসমর্পণ করেছে। মেজর তাদেরকে নিরস্ত্র করে আনতে বললেন। ৮০ টা রাইফেল, ১টা স্টেনগান, একখানা এল. এম. জি. সহ বিপুল পরিমাণ গোলারুবাদ পাওয়া গেলো ওদের কাছে। মেজর আফসারের কাছে অবশ্য এ ঘটনা খুবই স্বাভাবিক। মাত্র ক’দিন আগে তিনি ‘জাগ্রত বাংলা’র প্রতিনিধির কাছে ব্যাক্ত করেছিলেন, আর তিন দিন পর আপনারা মুক্ত ভালুকায় বসে রিপোর্ট লিখবেন। 

মেজর আফসারের এ – দূরদর্শিতাই তাঁর যথার্থ পরিচয়। তাঁর প্রতিটি কথার পিছনে থাকে অভিজ্ঞতা, অভিজ্ঞতার পিছনে কর্মের একটা প্রয়াস। সামরিক পরিস্থিতির সঠিক বিশ্লেষণ ভুলভ্রান্তি হয়তো তাঁর কখনও হয়েছে কিন্তু অদম্য নিষ্ঠা তাঁকে একের পর এক এনে দিয়েছে সাফল্যের বিজয় গৌরব। চারিত্রিক দৃঢ়তায় মেজর আফসারের প্রকৃত সৈনিকের ন্যায়ই অনাড়ম্বর।  
.
.

				গণতন্ত্র ও সমাজতন্ত্রের মৈত্রী
					সম্পাদকীয় 

মনে হইতেছে, অনেক শব্দের যথাযথ অর্থ আমাদের জানা নাই। বিশেষ করিয়া বাংলাদেশকে শত্রুমুক্ত করার উদ্দেশ্যে সশস্ত্র সংগ্রাম শুরু হওয়ার পর হইতেই যে শব্দের যে অর্থ হওয়া উচিত, কিংবা আমাদের যাহা জানা ছিল, তাহা বাস্তবের সাথে ঠিক মিলিতেছে না।

কথাটি আরও ব্যাখ্যা করিয়া বলার দরকার। বিশ্ব রাজনীতিতে বৃহৎ শক্তির বিশেষ ভূমিকা রহিয়াছে। ছোট বড় সব রাষ্ট্রেরই আইনগত অধিকার সমান হইলেও ক্ষমতা অনুযায়ী প্রভাব ইহাদের বেশী। ইহারা নিজেদের রাজনীতি তথা অর্থনীতিসমূহের একেকটি নাম দিয়াছে। কথা হইতেছিল ঐ সকল নাম লইয়া। 

আমেরিকা দাবী করে তাহার নীতি শুদ্ধ গণতান্ত্রিক; চীন বলে যে সমাজতান্ত্রিক; এদিকে সোভিয়েত ইউনিয়নকেও বলা হয় সমাজতান্ত্রিক দেশ। যতদূর জানি গণতন্ত্র কথাটার তাৎপর্য রাজনৈতিক; সমাজতন্ত্র মূলতঃ অর্থনীতির ক্ষেত্রে একটি আদর্শ বিশেষ। গণতন্ত্রে মানুষের মৌলিক রাজনৈতিক অধিকারসমূহ – যেমন, বাকস্বাধীনতা ও ভোটাধিকার – ইত্যাদি রক্ষার প্রতিশ্রুতি দেওয়া হয়। সমাজতন্ত্র মানুষকে অর্থনৈতিক শোষণ হইতে মুক্ত করে। প্রসঙ্গত বলা যায়, মানুষের দ্বারা মানুষের উপর যতরকম রাজনৈতিক কিংবা সামাজিক অবিচার ও উৎপীড়ন, তাহা একমাত্র অর্থনৈতিক শোষণের ভিত্তি ভূমির উপরই দন্ডায়মান। সেহেতু সত্যিকার সমাজতন্ত্রে গণতন্ত্রও নিহিত থাকে। 

আমেরিকায় সমাজতন্ত্র নাই। সমাজতন্ত্রের বিরুদ্ধে আমেরিকার চিরাচরিত যুদ্ধ ঘোষণার কথা কে না জানে। তথাপি মার্কিনী অপপ্রচারের বদৌলতে অনেকের একটা ধারণা জন্মিয়াছিল, হয়ত সেই দেশে গণতন্ত্র আছে কিন্তু বাংলাদেশের মুক্তিযুদ্ধে আমেরিকার উলঙ্গ গণবিরোধী ভূমিকা দেখিয়া তাহারা নিশ্চয়ই এই সিদ্ধান্তে আসিবে যে, হয় আমেরিকা মিথ্যাবাদী, নতুবা গণতন্ত্র ইহাকেই বলে। আমরা বলিতে চাই, শেষোক্ত অনুমানটি ভুল নহে। কারণ সমাজতান্ত্রিক অর্থনীতির সহিত সংশ্লিষ্ট না থাকিলে ‘নির্ভেজাল’ গণতন্ত্রের ইহাই চেহারা।

গণচীনের ভিতরের খবর বাইরের পৃথিবী খুব কমই জানিতে পারে। পিকিং বেতারের যে সকল গালিগালাজ শোনা যায় এবং পিকিংয়ে প্রকাশিত যেইসব বিপ্লবী পুস্তকাদি পাওয়া যায়, তাহাতে অবশ্য না বুঝিয়া উপায় নাই যে, চীন একটি বিশুদ্ধ সমাজতান্ত্রিক দেশ; শোষিত, অনুন্নত জাতি এবং সর্বহারার সংগ্রাম সর্বত্রই তাহার সমর্থন উন্মুক্ত। কিন্তু এইবার আমাদের একটু খটকা লাগিয়াছে এই জন্য যে, বাংলাদেশের ঘটনাবলীকে চীন পাকিস্তানের অভ্যন্তরীন ব্যাপার বলিয়া অভিহিত করিয়াছে, মুক্তিযোদ্ধাদেরকে বলিয়াছে দুষ্কৃতিকারী, তদপুরি ‘সম্প্রসারণবাদী’ ভারতকে দিয়াছে হুমকি। 

চীনের অভ্যন্তরীণ বিষয় যতটা জানা যায় তাহাতে দেখি, ব্যাক্তিপূজাই চীনা নীতির বিশেষত্ব। ইহার বিরুদ্ধে প্রতিবাদ জানাইতে গিয়া লিও শাউচী’র ন্যায় অসংখ্য সৎ ও প্রবীণ কমিউনিস্ট মাও সে তুংয়ের নিজস্ব বাহিনী লাল রক্ষীদের হাতে লাঞ্চিত। লাল রক্ষীরা চীনের সবচেয়ে সুবিধাভোগী একটি দল। মাও ও তাহার চীনা সমাজতন্ত্রকে টিকাইয়া রাখিবার জন্য উহারা যে কোন কাজ করিতে পারে। মাওয়ের এই বাহিনী তাঁহার দুর্বলতারই পরিচায়ক। নিশ্চয়ই চীনা অর্থনীতিতে এমন কোন ত্রুটি রহিয়াছে যাহা সমাজতান্ত্রিক দৃষ্টিকোণ হইতে কঠোর সমালোচনার যোগ্য; এবং এই সমালোচনাকে মাও সে তুং ভয় পান বলিয়াই সেইখানে গণতন্ত্র পর্যদুস্ত।

সুতরাং ইহাই প্রমাণ হয় যে, আমেরিকার সমাজতন্ত্রহীন গণতন্ত্র যেমন একটি ভাঁওতা। উভয় দেশের নীতিই প্রকৃতপক্ষে ফ্যাসিবাদ। আজ গণচীন ও আমেরিকা যে বিশ্ব – রাজনীতিতে হাতে হাতে মিলাইয়াছে তহা নূতন হইলেও বিচিত্র কিছু নহে।  
.
.

শিরোনামঃ জনসভা 
সংবাদপত্রঃ জাগ্রত বাংলা (১ম বর্ষঃ ৯ম সংখ্যা)
তারিখঃ ১ ডিসেম্বর, ১৯৭১

জনসভা
১০ই ডিসেম্বর। সদ্যমুক্ত গফরগাঁও যাওয়ার পথে দীশা গ্রামের জনসমাবেশে মেজর আফসার এক সংক্ষিপ্ত ভাষণ দান করেন। দীঘা স্কুলে বহুসংখ্যক রাজকার বন্দি অবস্থায় ছিল। মেজর আফসার সেখানে যেয়ে পৌছুতেই স্বতঃস্ফুর্ত জনতার ভীড় জমে যায়। স্কুল প্রাঙ্গণে অনুষ্ঠিত এ সভাটিতে ‘জাগ্রত বাংলা’র সম্পাদকমন্ডলীর সভাপতি জনাব হাফিজউদ্দীনও বক্তৃতা করেন। 

অতঃপর ঐ দিনই অপরাহ্নে গফরগাঁও কলেজ প্রাঙ্গণে মেজর আফসারকে বীরোচিত সংবর্ধনা জ্ঞাপনের জন্যে জনাব আরফানের সভাপতিত্বে এক সভা অনুষ্ঠিত হয়। এতে বিপুল সংখ্যক মানুষের সমাবেশে মেজর আফসার ও জনাব হাফিজউদ্দীন বক্তৃতা করেন। 

মেজর আফসার দৃপ্তকন্ঠে ঘোষণা করেন শেখকে মুক্ত না করা পর্যন্ত আমরা থামব না; প্রয়োজনবোধে পিন্ডি পর্যন্ত যেয়ে হলেও আমরা তাঁকে ছিনিয়ে আনব। জনাব হাফিজ স্বাধীনতা সংগ্রামের সম্পূর্ণ ইতিহাস জনগনকে অবহিত করান। আফসার সম্পর্কে তিনি বলেন, মাত্র ১টি রাইফেল নিয়ে যাত্রা শুরু করে এক বিরাট বাহিনীর অধিনায়ক হিসেবে তিনি কালিয়াকৈর (ঢাকা) ও উত্তর ত্রিশাল পর্যন্ত রাণাঙ্গন পরিচালনার দূরুহ ক্ষমতা অর্জন করেছেন; এ রকম শত শত আফসারের সমষ্টিতেই সম্ভব হতে চলেছে বাংলাদেশের স্বাধীনতা। 
১১ই ডিসেম্বর। ত্রিশাল থানা আওয়ামী লীগ সভাপতির সভাপতিত্বে ত্রিশাল ডাকবাংলো মাঠে এক জনসভা অনুষ্ঠিত হয়। এতে প্রধান অতিথি ছিলেন মজর আফসার। 
.

শিরোনামঃ জনমত 
সংবাদপত্রঃ জাগ্রত বাংলা (১ম বর্ষঃ ৯ম সংখ্যা)
তারিখঃ ১৬ ডিসেম্বর, ১৯৭১
জনমত
সেদিন আমাদের মুক্তিবাহীনির জনৈক উচ্চপদস্থ মুক্তিযোদ্ধা অন্য একজন মুক্তিযোদ্ধাকে রুঢ়ভাবে ধমাকাচ্ছিলেন। যাঁকে ধমকনো হচ্ছিল তিনি নাকি সেন্ট্রির দায়িত্ব ঠিকমত পালন করতে পারেননি। 
ঘটনা সামান্য। কিন্তু সামান্য ঘটনার সম্বন্ধেই জন্ম নেয় বৃহৎ ঘটনা। আজকের স্বাধীনতা সংগ্রাম এমনি সব সমন্বয় ঘটনার প্রতিবাদে বিদ্রোহ সংগ্রাম ব্যাপারটাও সামান্য কিছু ঘটনারই সমাবেশ-পোষ্টার বক্তৃতা একটা বুলেট, ছোট এ কথা না বোজার পিছনে ‘পজিশন’ ট্রিগার সামান্য চাপ-এ করেই সম্ভব। চলছে এক বিরাট পরিবর্তন, সাড়ে সাত কোটি মানুষের চূড়ান্ত মুক্তি। কাজেই সামান্য এবং সাধারণ ঘটনাগুলোকে উড়িয়ে দেয়াটা নির্বুদ্ধিতার পরিমাণ-পতন। 

মুক্তিবাহিনীতে যে কোন সেনাবাহিনীর মতি যোগ্যতা অনুযায়ী পদ কিংবা পদবী থাকবে এইটেই স্বাভাবিক। কিন্তু সাধারণ সেনাবাহিনীর চেয়ে মুক্তিবাহিনীর গঠন আলাদা। তরুণরা এখানে নেহায়েত চাকুরির জন্য আসেননি। তবু ইয়াহিয়ার সৈন্যর মত ভাড়ার সৈন্য নয়; তাদের অনুপ্রেরণার মূলে রয়েছে দেশাত্নবোধ।সুতরাং এখানে উচ্চপদস্থকে কর্কশ স্বরে ধমকাচ্ছে- এই যে একটা অগণতান্ত্রিক দৃশ্য, এটা একবারেই খাপ খায় না। বাংলাদেশের অর্থ পাকিস্তান থেকে আলাদা একখন্ড জমি নয়, পাকিস্তান আমলের কলুষিত ভাবধারা থেকে সর্বতোভাবে মুক্ত হবার জন্যই বাংলাদেশের অগণতান্ত্রিক আমলাসুলভ। আপনি হয়ত কারো সাথে প্র্যোজনীয় কাজে দেখা করতে চাইলেন-তিনি আপনাকে সহজেই দেখা দিতে পারেন, কিন্তু আপনাকে ‘প্রপার চ্যানেল’ নামের একটা বূহ্য পেরিয়ে আসতে হবে। মানুষে মানুষে এই যে কৃত্রিম দূরত্ব, একটা কনমতেই স্বাধীন দেশী রীতি হতে পারে না; সমাজতান্ত্রিক দেশের তো নয়ই। 

ধরা যাক সেই সেন্ট্রিটা কর্তব্য পালনে ভুল করেছিল। বাঙ্গালী জাতির ইতিহাসে এতো স্বল্প সময়ের ফৌজে জীবনে ভুল না হওয়াই বরং অস্বাভাবিক। সেইজন্য একজন বুদ্ধিমান যোদ্ধা তার সহযোদ্ধাকে ধমক দিয়ে অপ্রস্তুত করে দিবে না, কিংবা তাকে খুব চড়া গলায় শাসিয়ে দিয়ে মজা পেতে চাইবে না, বরং তার ত্রুটিগুলো ঠান্ডা মাথায় শুধরে দিতে প্র্যাস পাবে। যেমন, এদিকে এসো, তোমাকে দেখিয়ে দিই কী ক’রে সেন্ট্রি দিতে হয়। এই যে আমি রাইফেল নিয়ে সোজ়া হয়ে দাঁড়াচ্ছি, তুমি ওদিক থেকে আসতে থাকা-হল্ট। ঠিক আছে? লোকটা একটু দূরে থাকতেই হল্ট বলবে। বেশী কাছে এসে গেচলে যদি ওর সাথে মারাত্নক অসুখ থাকে তবে কী দশাটা হবে নিশ্চয় বুঝতে পারছো। এইটেই সবচেয়ে সুন্দর ও কার্যকরী পন্থা; কারণ এরপর তার আর ভুল হতে পারে না। এবং যা ইছু সুন্দর তাই গণতান্ত্রিক। 

মানুষের পারস্পারিক আচার-ব্যবহারের মধ্যে সামরিক অসামরিক ব’লে কিছু নেই। সেনা বিভাগ গোটা সমাজের একটা বিরাট অংশ। কৃষি, শিল্প, পরিবহন ইত্যাদি বিভাগ যেমন ভিন্ন ভিন্ন ভাবে সমাজের প্র্য়োজনীয়তা পূরণ করে সেনাবিভাগের বেলায়ও তাই। কিন্তু এটা অন্যান্য ক্ষেত্রের চেয়ে অনেক বেশী গুরুত্বপূর্ণ এজন্যেই যে, যখন কোন পশুশক্তির অবির্ভাব ঘটে, তখন তা বল প্রয়োগে বিচ্ছেদ করার জন্যে সশস্ত্র সংগ্রাম ছাড়া পথ থাকে না। এবং হিক এজন্যই সৈনিককে হতে হয় সব রকম অসুন্দর ও অন্যায়বিরোধী মানুষ। সবচেয়ে গণতান্ত্রিক মানুষ। 
.
.
আব্দুল্লাহ আল নোমান	
[bookmark: page_377]<৬,২২৪,৩৭৭>
শিরোনামঃ বাংলাদেশকে ভিয়েতনাম সৃষ্টির অপচেষ্টা প্রতিরোধ করুন
সংবাদপত্রঃ রণাঙ্গন*
তারিখঃ ৩০ অক্টোবর, ১৯৭১
[রণাঙ্গনঃ বাংলাদেশের মুক্তিকামী জনতার সাপ্তাহিক মুখপত্র। সম্পাদক- মুস্তফা করিম কর্তৃক বাংলাদেশের মুক্তাঞ্চল থেকে প্রকাশিত। প্রধান উপদেষ্টা মতিইয়র রহমান এম,এন,এ। প্রধান পৃষ্ঠপোষকঃ করিমউদ্দিন আহমেদ এম,পি,এ। ] 

বাংলাদেশকে ভিয়রতনাম সৃষ্টির অপচেষ্টা প্রতিরোধ করুন (কে, জি মুস্তফা)

বাংলাদেশের ঘটনাকে কেন্দ্র করে বিশ্বে দ্রুতগতিতে রাজনীতির পট-পরিবর্তন হয়ে গেছে। কম্যুনিষ্ট, সমাজের ঘোড় শত্রু সাম্রাজ্যবাদী গোষ্ঠির সঙ্গে আতাঁত হয়েছে এবং ভবিষ্যতে দুই শত্রু সমাজ। একই সঙ্গে বসবাস করার রঙ্গীন স্বপ্ন দেখছে। আমেরিকা যুক্তরাষ্টের সর্বাধিনায়ক নিক্সন চীন দেশ সফর করার যাবতীয় পরিকল্পনা প্রণনয়ন করার জন্য তার প্রতিনিধিকে চীনে পাঠিয়েছেন এবং অদূরভবিষ্যতে তিনি চীন সফর করে তাদের দুই দেশের দীর্ঘস্থায়ী বন্ধুত্ব স্থাপন করার বাস্তব পদক্ষেপ গ্রহণ করবেন বলে স্পষ্ট আভাস পাওয়া গিয়াছে। এই মৈত্রী স্থাপন হলে হয়তো ভিয়েতনামের দীর্ঘদিনের অশান্তি অরিস্থিতির অবসান ঘটবে এবং সেখানে শান্তি বিরাজ করবে। 

কিন্তু একদিকে একটি দেশে শান্তি স্থাপনের ক্ষেত্রে যেখানে সুদূরপ্রসারী পরিকল্পনা গ্রহণ করা হচ্ছে, ঠিক সেই সময়ের অন্য একটি দেশের বুকে নতুন করে অশান্ত পরিস্থিতি সৃষ্টি করার যে অশুভ ইঙ্গিত প্রদান করা হচ্ছে তা পৃথিবীর যে কোন বিবেকস্মপন্ন ব্যক্তিকেই একবাক্যে প্রতিবাদে সোচ্চার হয়ে ওঠা আবশ্যক। 

বিশ্বে রাজনীতির অঙ্গনে-আমেরিকা যুক্তরাষ্ট্রের প্রত্যক্ষ ও পরোক্ষ প্রভাব একটি লক্ষণীয় বিষয়। কোটি কোটি ডলার খরচ করে যুক্তরাষ্ট্র  যে কেন্দ্রীয় গোয়েন্দা বিভাগ স্থাপন করে বিশ্বের রাজনীতিতে নাক গলিয়ে থাকেন তা তাদের ধূর্তপনারই প্রকৃষ্ট প্রমাণ। নিজের দেশের প্রস্তুতকৃত উদবৃত্ত সামরিক সাজ-সরঞ্জাম বিক্রি করার মানসে আমেরিকা যুক্তরাষ্ট্র পৃথীবির বুকে সব সময় অশান্ত ও উত্তেজনাপূর্ণ পরিস্থিতি বজায় রাখার জন্য সর্বদা সচেষ্ট থেকে কাজ চালিয়ে যায়। আর তাদেরই শিকারে পরিণিত হয় পৃথীবির নিরীহ নিরস্ত্র মানুষের বুকের রক্তে এই হোলিখেলায় সামিল হয়। 

অথচ বিশ্বের বিবেকসম্পন্ন জাতিসমূহ আমেরিকা যুক্তরাষ্ট্রের এই গর্হিত কাজের প্রতিবাদ না করে তাদেরই খপ্পরে পড়ে অযথা হয়্রানি ভোগ করে আসছেন। বাংলাদেশ ও পাকিস্তানের ঘটনায় আমেরিকা যুক্তরাষ্ট্র যে সাপ খেলায় মেতেছেন তার পরিণাম শুভ নয় তা প্রতিটি মানুষরই অনুধাবন করতে পারেন। বাংলাদেশের নীল আকাশে কালো মেঘের আবরণ ঢেকে এক অনিশ্চয়তা অতল গহবরে বাংলাদেশকে ঠেলে নিয়ে যাচ্ছে। 

অপর পক্ষে কতিপয় সমাজবাদের ধারক বাহক কম্যুনিষ্ট দেশ বাংলাদেশের ঘটনা কে নতুন চাল ঢেলে যাচ্ছেন। একদিকে ভিয়েতনামে যুদ্ধ থেমে যাবার শুভ ইঙ্গিত-অন্যদিকে বাংলাদেশে কতিপয় আন্তর্জাতিক দেশের অশুভ হস্তক্ষেপে নতুন ভিয়েত্নাম সৃষ্টির অপচেষ্টা চালানো হচ্ছে এবং সঙ্গে সঙ্গে বাংলাদেশের কতিপয় রাজনৈতিক দল এই এই ডুগডুগি বাজনায় মেতে গিয়ে যুদ্ধ দীর্ঘায়িত করে কম্যুনিষ্ট প্রভাব বিস্তার করার চেষ্টা চালিয়ে যাচ্ছেন। 

তাই বাংলাদেশের এই যুদ্ধের ধারা যাতে অন্যদিকে প্রবাহিত না হয় তার প্রতি গণপ্রজাতান্ত্রিক বাংলাদেশ সরকারের সর্বদা সজাগ থাকা প্রয়োজন। কোন প্রকারেই বাংলাদেশকে দ্বিতীয় ভিয়েত্নাম সৃষ্টি করতে দেওয়া হবে না। এই শপথই হতে হবে আজকের মুক্তিপাগল মানুষের প্রধান শপথ। 
.
.

আব্দুল্লাহ আল নোমান

শিরোনামঃ প্রশাসনিক কাজ শুরুর দ্বিতীয় পদক্ষেপ
সংবাদপত্রঃ রণাঙ্গন
তারিখঃ ৩০ অক্টোবর, ১৯৭১

বাংলাদেশের বিস্তির্ণ এলাকায় 
প্রশাসনিক কাজ শুরুর ২য় পদক্ষেপ
.
বাংলাদেশের বিভিন্ন মুক্তাঞ্চলে গণপ্রজাতন্ত্রী বাংলাদেশ সরকারের প্রশাসনিক কাজ পুরাদমে চলছে। রংপুর জেলার পাটগ্রাম ও হাতিবান্দার বিস্তীর্ণ এলাকায় তার যোগাযোগ ব্যবস্থা চালু হয়েছে এবং সরকারী কর্মচারী নিজ নিজ দায়িত্ব পালন করে চলেছেন। এই বিস্তীর্ণ এলাকায় জনসাধারণ বাংলাদেশ সরকারের কর, খাজনা ইত্যাদি পারিশোধ করেছেন। 
.
এই এলাকায় প্রশাসনিক কাজ চালুর দ্বিতীয় পদক্ষেপস্বরুপ সরকার ১ টি হাই স্কুল ও ১৩ টি অবৈত্নিক প্রাথমিক বিধ্যালয় ছাত্র-ছাত্রীদের লেখাপড়া শেখার জন্য স্কুলসমূহ খুলে নিয়মীত ক্লাশে যোগদান করে বলে খবর পাওয়া গেছে। 
.
সত্বর এখানে কয়েকটি ডাকঘর  প্রতিষ্টা করা হবে বলেও খবরে প্রকাশ।
.
.
আব্দুল্লাহ আল নোমান

বাংলাদেশের অধিকৃত এলাকার
সাক্ষীগোপাল মন্ত্রীদের প্রতি একটি খোলা চিঠি
.
মহামান্য মন্ত্রী মহোদয়গণ।

আপনারা আমাদের রক্তমাখা ছালাম গ্রহণ করবেন। বাংলাদেশের সবুজ শ্যামল প্রান্তরে গ্রাম্য-চাষিদের ঘরে পান্তাভাত খেয়ে আপনারা মানুষ হয়েছেন। জন্মের পর থেকে মাতৃভাষা বাংলার মাধমে লেখাপড়া শিক্ষা করেছেন। আপনাদের মাতা অথবা পিতা কেহই পশ্চিমা বেনীয়ারা ঔরষজাত  নন। অথচ আপনারা বাংলাদেশের স্বাধীনতা আন্দোলনের বিরোধীতা করে গণহত্যার নায়ক জঙ্গী ইয়াহিয়া খানের উচ্ছিষ্ঠ অর্থের লোভে দালাল সেজে নিজেদের বিবেককে পশুর বিবেকে পরিণত করেছেন। কিন্তু আপনারা কি কখনো ভেবেছেন আপনাদের দিয়ে শুধু বাঙ্গালী নিধনযজ্ঞেই সহায়তা করে নেওয়া হবে? ভবিষ্যতে বাংলাদেশের মাটি থেকে যখন ইয়াহিয়া গোষ্ঠীকে পাততাড়ি গুটে নিয়ে সুদূর ১২শত মাইল দূরে পশ্চিম পাকিস্তানে হিজরত করতে হবে তখন আপনারা বাঙ্গালী গাদ্দার বলে তাদের দয়া থেকে পরিত্যাক্ত হবেন। সেই সময় আওনারা কোন দেশে রাজনৈতিক আশ্রয় গ্রহণ করবেন? পৃথিবির কোন দেশই বাংলাদেশের গণহত্যার নায়কদের ভবিষ্যত কোন আশ্রয় দিবে না বলে ভবিষ্যতে বাণী  দানকারী পন্ডিত ব্যাক্তিরা মতামত ব্যক্ত করেছেন। 
.
বাংলাদেশের স্বাধীনতা আন্দোলনে বাংলাদেশের সাত কোটি অধিবাসীর আন্দোলন। পাকিস্তান প্রতিষ্টার ২৪ বছর পাঞ্জাবী পুঁজিপতি গোষ্ঠীর শাসন-শোষণ অতিষ্ঠ হয়ে বাংলাদেশের মানুষ তাদের নাগপাশ থেকে মুক্ত হবার সংকল্প গ্রহণ করেছিলেন। এ আন্দোলন বাংলাদেশে বসবাসকারী কোন বাঙ্গালী অথবা অবাঙ্গালীব্যক্তির বিরুদ্ধে আন্দোলন নয়। কিন্তু সে সত্বেও কতিপয় ব্যক্তি ধর্মের দোহাই দিয়ে পাঞ্জাবী গোষ্ঠীর যে দালালী করে আসছেন সে সম্পর্কে আমাদের মতামত হচ্ছে ধর্ম একটি মানুষের ব্যক্তিগত ব্যাপার। ইচ্ছা করলে একটি মানুষ তার ধর্ম ত্যাগ করতে পারে কিন্তু ভাষা ত্যাগ করতে পারে না। তাই ধর্মের বড়ি দিয়ে মানুষকে বোকা বানানোর দিন অতিবাহিত হয়ে গেছে। 
.
অধিকৃত এলাকায় সাক্ষীগোপাল মন্ত্রীসভার শ্রমমন্ত্রী জনাব এ, এস,এম সুলায়মান সাহেব আপনি তো পেশাদার দালাল। আপনার দালালী করার অভ্যাস নতুন নয়, পুরাতন? আপনি তো ঢাকায় অধুনালুপ্ত পূর্ব পাকিস্তানে একটী দালাল (বীমা) কোম্পানীর প্রধান ছিলেন। সে সময় থেকেই আপনি দালালী ব্যবসায় পাকা হয়ে উঠেছেন। অপরপক্ষে নিজেকে শ্রমিক দরদি বলে পরিচয় দিয়ে একজন শ্রমিক নেতা রূপে বড় বড় কলকারখানার মালিকদের ও পয়সায় আপনি শান শওকত গাড়ী-বাড়ী করে আরাম আয়াসেই বসবাস করতেন। কিসের দুঃখে আপনি ইয়াহিয়া খানের দালালীর খাতায় নতুন করে নাম লিখালেন?
 . 
বাংলাদেশের স্বনামখ্যাত মরহুম নেতা শেরেবাংলা এ, কে ফজলুল হক সাহেবের নাম ভাঙ্গিয়ে নেতার গড়া কৃষক-শ্রমিক পার্টির সর্বেসর্বাও বলেছিলেন এক সময় এবং বাংলাদেশের স্বাধীনতা আন্দোলনের একজন পুরোভাগের নেতা বলে জাহির করার জন্য বাংলাদেশের মজলুম জননেতা মাওলানা ভাসানীর সভায় উপস্থিত থেকে সোচ্চার কন্ঠে নিজেকে স্বাধীনতার অগ্রনায়ক বলে দাবী করেছিলেন। কিন্তু, কোথায় আপনার সেই মাতৃভূমির দরদ, আজ যখন লক্ষ লক্ষ কৃষক-শ্রমিক বেকার এবং নতঘাতক এহিয়ার হাত শ্রমিকের রক্তে রঞ্জিত তখন আপনি কি করে এহিয়ার সাক্ষীগোপাল মন্ত্রীসভার শ্রম মন্ত্রীর পদ অলংকৃত করলেন? 
. 
তাই আপনাদের প্রতি আমাদের সৎ উপদেশ-আপনারা যদি নিজেকে এবং আপনাদের বংশধরদের কুখ্যাত গভর্ণর মনেম খাঁর ন্যায় নিশ্চিহ্ন করতে না চান তবে দালালীর পথ পরিহার করে স্বাধিনতার পথে এগিয়ে আসুন। অন্যথায় ইতিহাসের লিখন আপনাদের ক্ষমা করবে না।
.
“জয় বাংলা”। আমাদের খেদমতে-
“বাংলাদেশের ছিন্নমূল জনসাধারণ”
.
.
হিমু নিয়েল
[bookmark: page_382]<৬,২২৭,৩৮১-৩৮২>
সংবাদপত্রঃ বাংলাদেশ ১ম বর্ষঃ ১ম সংখ্যা
তারিখঃ ৩১ অক্টোবর, ১৯৭১
সম্পাদকীয়
.
[বাংলাদেশঃ সাপ্তাহিক। সম্পাদকঃ কীর্তি। মুদ্রণে তড়িৎ। সংগ্রাম পরিষদ কর্তৃক প্রকাশিত ও প্রচারিত। পত্রিকাটি শত্রুসেনা পরিবেষ্টিত বাংলাদেশের কোন স্থান হতে সাইক্লোস্টাইলে প্রকাশিত। সম্পাদকের নাম ছদ্ম এবং মুদ্রণ ও প্রকাশনা ঠিকানা গোপন রাখা হয়েছে।]
মুক্তি পথের যাত্রী সশস্ত্র বাঙালী

//অত্যাচারের উদ্যত ধ্বজা রক্তে করিয়া স্নান
আমাদের পরে বৈরী সাধিতে হয়েছে অধিষ্ঠান ।
শুনিছ কি সবে কী ভীষণ রবে কাঁপে জল স্থল,
দন্তের ভরে গর্জন করে শত্রু সৈন্য দল ।
তারা যে আসিছে কেড়ে নিবে বলে তোমার সকল ধন,
গ্রাসিতে শস্যক্ষেত্র, নাশিতে পুত্র ও পরিজন ।
মোদের শোণিত হবে কি সিক্ত মোদের ক্ষেত্রতল ।//
.
রুদ্যলিলের বিখ্যাত সমর গীতি দিয়ে শুরু করলাম । এ গীতি আজ বাংলা মায়ের প্রতিটি নির্ভীক সৈনিকের কণ্ঠে ধ্বনিত হচ্ছে । স্বাধীনতা প্রিয় ফরাজী জনগণ একদিন অত্যাচারের বিরুদ্ধে যুদ্ধ করে অত্যাচার আর জুলুম থেকে নিজেদের মুক্ত করেছিল । নৃপতি নিষ্পেষণ আর বর্বর শোষণ থেকে মুক্ত হওয়াই ছিল তাদের যুদ্ধের লক্ষ্য । তারা মানব জাতির বন্ধু রূপে নিজেদের জীবন বাজী রেখে নৃশংস বর্বর সামন্তবাদী শোষণ আর নিষ্পেষণের বিরুদ্ধে বিদ্রোহ করে । আজ আমাদের প্রিয় মাতৃভূমির মুক্তিপাগল জনগণের পথ প্রদর্শক ফরাসী দেশের রবিকর দীপ্ত দেশপ্রেমিকেরা । সেই একই ধারায় পাঞ্জাবী একচেটিয়া পুজিতান্ত্রিক ও আমলাতান্ত্রিক শোষণের বিরুদ্ধে বাংলার মাটি আজ গর্জে উঠেছে । মহাবিদ্রোহের উদ্দীপনায় উত্তপ্ত হয়ে উঠেছে বাংলার জনগণের রক্ত, শিরায় শিরায় এসেছে অগ্নিশিখার শিহরণ । বাংলার জনগণ আজ মুক্তি চায়-পরাধীনতা আর বিজাতীয় শোষণের বিষাক্ত ছোবল থেকে নিজেদের মুক্তির দুর্বার অভিযানে উন্মত্ত । বাংলা আজ বিপন্ন, শত্রুর বিষাক্ত নখরে ক্ষতবিক্ষত । এ যুগে বিশ্বের নিপীড়িত জনগণের পথের দিশারী বাংলা মায়ের নির্ভীক জনগণ আজ সশস্ত্র বিপ্লবে লিপ্ত । বিশ্বের সকল পরাধীন ও নিপীড়িত জতিগুলিকে বাংলার জনগণ আজ নতুন পথের সন্ধান দিয়েছে । বিশ্বের জনগণের কাজে আমাদের এ বিদ্রোহ ন্যায়সঙ্গত । বাংলার জনগণ বিশ্বজনগণের বন্ধু । এক জল্লাদ রক্তপিশাচ বর্বর ঔপনিবেশিক বাহিনীর বিরুদ্ধে নির্ভীক মুক্তিযোদ্ধাদের সাফল্য বিশ্বের জঘন্যতম সাম্রাজ্যবাদের ষড়যন্ত্র ব্যর্থতায় পর্যবশিত হয়েছে ।
.
সাম্রাজ্যবাদ আর ঔপনিবেশিক বাদের জারজ সন্তান পাকিস্তান দিশেহারা হয়ে তার ঘৃণ্য বর্বর দস্যু বাহিনীকে বাংলার নীরিহ নিরস্ত্র জনগণের উপর লেলিয়ে দিয়ে বাজীমাত করতে চেয়েছিল । কিন্তু বাংলার বিপ্লবী জনগণ ট্রাম্প করে নিজেদের সঠিক পথ বেছে নিয়েছে । এ রক্তপিছল পথের শেষ প্রান্তে আছে স্বপ্ন গড়ার সৌধ ।
.
সাম্রাজ্যবাদী শক্তি যত চেষ্টা করুক না কেন জনতার এ বিদ্রোহ আর স্তব্ধ করতে পারবে না । বিদ্রোহের অগ্নিশিখা আরো প্রজ্বলিত হয়ে দিকে দিকে ছড়িয়ে পড়ছে । বাঙ্গালীর কণ্ঠে আজ মুক্তিমন্ত্র আর হৃদয়ে প্রতিরোধের দূর্জয় সাহস । বাংলার জনগণ বাঙ্গালী জাতীয়তাবাদের নির্ভীক সৈনিক বঙ্গবন্ধুর মুক্তিমন্ত্রে দীক্ষিত । প্রতিরোধ দূর্গের নির্ভীক সৈনিক বাংলার মুক্তিবাহিনী তাদের কণ্ঠে আজ ধ্বনিত হচ্ছে-জন্মভুমির নির্মল প্রেম । ওগো চিরসম্বল । তোমার শত্রুনাশে উদ্যত এ বাহুতে দেহো বল ।

ওগো স্বাধীনতা ! প্রিয় স্বাধীনতা ! হও ত্বরা পরকাশ
আমাদের সাথে মিলিয়ে আপন শত্রু করহ নাশ ।
.
.
নাম প্রকাশে অনিচ্ছুক

কেন আমি মুক্তিযোদ্ধা
বরুন

	এ প্রশ্নের উত্তরে প্রথমেই আমার মানসচক্ষে ভেশে উঠে বাংলা মায়ের নির্যাতিত, নিপীড়িত নিস্পেষিত মলিন মুখানি। কেন আজ বঙ্গমাতার এই এ নিদারুন অবস্থা। কারা এর জন্য দায়ী? সুজলা সুফলা সোনার বাংলাকে শম্মানে পরিণত করছে কারা! গত তেইশ বছরের ইতিহাস বাংলার শুধু শাসন শোষন নির্যাতন বেয়নেট আর নপীড়নের ইতহাস। যখনি আমরা কোন ন্যায্য পাওনার দাবি তুলেছি, তখনি ওরা আমাদের উপর ঝাঁপিয়ে পড়েছে বুলেট আর বেয়নেট নিয়ে। কারাগারের লৌহকপাটের অন্তরালে চিরদিন ওরা আমাদের কন্ঠকে রোধ করতে চেয়েছে। তথাকথিত পাকিস্তানের জন্মলগ্ন থেকেই ওদের এ হীনমন্য অভিলাষ চরিতার্থ করে এসেছ্ স্বাধীনতার নামে আমা যা পেয়েছি তা পরাধীনতারই চরম গ্লানী। বাংলাকে ওরা কখনো এতটুকু অনুকম্পার চোখে সহিত ভেবে দেখেনি। তথাকথিত পাকিস্তানের শাসন ব্যবস্থার সূচনাতেই  আমাদের প্রানের চেয়ে অধিক প্রিয় মাতৃভাষা বাংলাকে রাষ্ট্রভাষার মর্যাদা দিতে অস্বীকৃতি জানিয়ে ওরা আমাদের জাতীয় জীবনে চরম অবজ্ঞা প্রদর্শন করে। জনসংখ্যার ভিত্তিতে সংখ্যাগরিষ্ট আমরা বঙ্গভাষী দাবি জানালাম বাংলাকে রাষ্ট্রভাষার মর্যাদা দিতে। ওরা তাতে কর্ণপাত করলোনা। শুরু হলো আমাদের দুর্বার সংগ্রাম। বজ্র শপথ নিয়ে আমরা ধ্বাণ তুললাম “রাষ্ট্রভাষা বাংলা চাই”। ছাত্র, শ্রমিক, কৃষাণ সবার মুখে একই কথা “ আমাদেরদাবি মানতে হবে”। ওরা নরখাদক পশুর মত ঝাঁপিয়ে পড়লো আমাদের উপর বুলেট আর বেয়নেট নিয়ে। (চলবে)


















												
পরবর্তী সংখ্যা সংগৃহীত হয়নি বলে অসমাপ্ত।

সম্পাদকীয়
সাম্প্রদায়িকতা জাতীয় মুক্তিযুদ্ধের পরিপন্থী

	বর্তমানে বাংলাদেশের যে রক্তক্ষয়ী যুদ্ধ চলছে তা কোন শোষক শ্রেনী বা সম্প্রদায়ের জন্য নয়। এ যুদ্ধ সাড়ে সাতকোটি নির্যাতিত, শোষিত ও বঞ্চিত মানুষের মুক্তিযুদ্ধ। পান্জাবী শোষকগোষ্ঠী দ্বারা পরিচালিত একচেটিয়া পুঁজিতান্ত্রিক ও আমলাতান্ত্রিক ও অর্থনৈতিক নিষ্পেশন থেকে এ যুদ্ধের জন্ম। এ যুদ্ধ বাংলার জনগণের যুদ্ধ অর্থ্যাৎ জাতীয় মুক্তিযুদ্ধ। তাই এ যুদ্ধ কোন বিশেষ সম্প্রদায়ের উপর প্রভাব বিস্তার করবে না বা করতে পারে না। কিন্তু দখলদার বাহিনীর সর্দার ইহাহিয়া যুদ্ধের শুরু থেকে ঘৃন্য এক রাজনৈতিক চক্রান্তের মাধ্যমে এ যুদ্ধকে একটি সম্প্রদায়ের উপর চাপিয়ে বাংলার নিরিহ জনগণকে হত্যা করে চলেছে এবং সেই জন্য সাম্প্রদায়ীকতায় বিশ্বাসী এবং সাম্প্রদায়ীক শিক্ষা প্রচারণা দ্বারা প্রতারিত কিছুসংখ্যক মানুষ ইহাহিয়ার চক্রান্তের শিকার হয়ে এখনো সম্প্রদায়ের বিষ ছড়াচ্ছে। আমরা জানি সাম্প্রদায়ীকতায় এ জাতীয় মানুষের কোন লাভ হয়না। তবুও তারা গোপনে গোপনে এরূপ জঘন্য কাজ করে চলছে। যেমন আফিমের নেশায় মানুষের চিন্তাশক্তি থেকে শুরু করে সকল প্রকার শক্তিই স্তিমিত হয়ে আসে। তেম সাম্প্রদায়ীকতাবাদীরা কুশিক্ষা আর অসৎ প্রচারনার বশবর্তী হয়ে তাদের সত্যদর্শনের ক্ষমতা লুপ্ত হয়।যাক যা বলতে যাচ্ছিলাম, এ যুদ্ধে যখন সাম্প্রদায়ীকতার স্থান নেই তখন কোন একক সম্প্রদায় এরূপ মহান যুদ্ধের ঝুঁকি নিতে পারেনা। এ যুদ্ধের ঝুঁকি আমাদের সকলের অর্থাৎ সমগ্র বাংলার জনগণের। তাই যারা হানাদারদের এই চক্রান্ত বুঝতে পারেননি, বাস্তব অবস্থা দিয়ে বুঝতে চেষ্টা করবেন এবং জনবিরোধী সাম্প্রদায়ীকতাবাদ পরিহার করবেন। কারন গত ২৪ বছর ধরে সাম্প্রদায়ীকতার দ্বারা বাংলার জনগণের কোন উপকার হয়নি। সাম্প্রদায়ীকতার দ্বারা কারা উপকৃত হয়েছে সে প্রশ্ন এখন থাক। আসল কথা হলো এই মুক্তিযুদ্ধে যে সমস্ত ব্যক্তি বা পরিবারকে হানাদার বাহিনী পথে বসিয়েছে সেই সমস্ত ব্যক্তি বা পরিবারের দুঃখ কষ্ট আমাদের সমানভাবে ভাগ করে নিতে হবে। একটা সম্প্রদায়ের উপর অত্যাচার চলবে আর অন্য সম্প্রদায় পর্দার আড়ালে দাঁড়িয়ে কৃত্রিম  সমবেদনা জানাবে সেটা এই জাতীয় যুদ্ধের পরিপন্থী এবং বাংলার জনগণের তা কাম্য নয়।


--------------

ঐক্যবদ্ধভাবে শত্রুর বিরূদ্ধে আঘাত হানার দৃড় সংকণ্প

মুজিবনগর, গত ৬ই এবং ৭ই নভেম্বর বাংলাদেশের প্রধানমন্তী তাজউদ্দীনের সভপতিত্বে বাংলাদেশ সরকারের উপদেষ্টা পরিষদের এক সভা অনুষ্ঠিত হয় এবং এই সভায় উপরোক্ত সংকল্পের কথা পুনরায় ঘোষনা করা হয়। বৈঠক জাতীয় মুক্তিসংগ্রামের বর্তমান পরিস্থিতি পর্যালোচনা করিয়া সর্বসম্মতিক্রমে নিম্নলিখিত প্রস্তাব গ্রহন করা হয়।

কমিটি মনে করে যে, ইহাহিয়ার যুদ্ধবৎ প্রস্তুতি ও ভারত পাকিস্তান যুদ্ধ বাধানোর প্রকাশ্য পাঁয়তারা বাংলাদেশের স্বাধীনতার প্রশ্ন ও দখলদার বাহিনীর বিরুদ্ধে গণপ্রতিরোধের ক্রমবর্ধমান সাফল্য হইতে বিশ্বের দৃষ্টি অন্যত্র সরানোরই একটি কুমতলব। কমিটি শত্রুর স্পষ্টতঃ দৃশ্যমান দুর্বলতাসমূহের পূর্ণ সুযোগ গ্রহণ এবং শত্রুর পতন দৃততর করার উদ্দেশ্যে তাহার উপর ঐক্যবদ্ধ ও চরম আঘাত হানার জন্য সকল শ্রেনীর ও সম্প্রদায়ের মানুষ এবং সকল স্তরের মুক্তিসেনানীদের প্রতি আহবান জানাইতেছে।

কমিটি পূর্ণ স্বাধীনতার লক্ষ্যকে দ্রুতবাস্তবায়িত করার সংকল্প পুনরায় ব্যক্ত করিতেছে এবং স্বাধীনতার কমে সমাধানের নিমিত্ত সকল বক্তব্য ও ফর্মুলা প্রত্যাখ্যান করিতেছি।

স্বাধীনতার জন্য যাহারা জীবন জীবন দিয়াছেন, তাহাদের ত্যাগ স্মরন করার সঙ্গে সঙ্গে কমিটি ঐসব নিহত বীরদের সহিত সংহতি ঘোষনা করিতেছে এবং সপথ গ্রহণ করিতেছে যে, যে কারনে তাঁহারা সর্বোচ্চ ত্যাগ স্বীকার করিয়াছেন, উহার সঙ্গে কখনো বিশ্বাস ভঙ্গ করা হইবে না।

------------

বিশ্ব মানচিত্রে নতুন ‍চিত্র বাংলাদেশ
ভারত ও ভুটানের স্বীকৃতি দান


	আমাদের মহান বন্ধুরাষ্ট্র ভারতের প্রধানমন্ত্রী শ্রীমতি ইন্দিরা গান্ধী ভারতের লোকসভায় গত ৬ই ডিসেম্বর আনুষ্ঠানিকভাবে স্বাধীন সার্বভৌম গণপ্রজাতন্ত্রী বাংলাদেশকে স্বীকৃতি দিয়েছেন এবং বাংলাদেশ সরকারকে বৈধ বলে ঘোষনা করেছেন। ভারত সরকারে সময়োপযোগী এই স্বিদ্ধান্ত সমগ্র বিশ্বের নিপীড়িত জনগণের এক বিজয় ঘোষিত হলো। শ্রীমতি গান্ধী বঙ্গবন্ধুকে ‘জাতির জনক’ উপাধিতে ভূষিত করেছেন। ভারতের লোকসভায় বিশাল হর্ষধ্বনি ও করতালির মাধ্যমে মিসেস গান্ধীর এই ঐতিহাসিক ঘোষনাকে সংসদের অধিকাংস সদস্যবৃন্দ সমর্থন জানান। এই ঘোষনার পর সভার সদস্যগণ আনন্দের প্লাবনে এমনভাবে আত্মহারা হয়ে পড়েন যে নির্দিষ্ট সময়ের পূর্বেই সবার কাজ স্থগিত হইয়া যায়। এরপর লোকসভার সদস্যবৃন্দ নয়াদীল্লিস্থ বাংলাদেশ দূতাবাসে যান এবং সেখানে বাংলাদেশের প্রতিনিধির সহিত করমর্দনের মাধ্যমে বাংলার জনগণ ও তার জনক শেখ মুজিবকে অভিনন্দন জানান। ভারতের এই দৃষ্টান্ত অনুসরন করে পৃথিবীর অন্যান্য স্বাধীনচেতা জাতিগুলি এগিয়ে আসছে ও আসবে। আর ভারতের এই দৃষ্টান্ত অনুসরন করলো ভুটান। ভূটানের মানবপ্রেমিক রাজা মিঃ জিগনে ওয়ানচুক বাংলাদেশের বাস্তব অস্তিত্বকে স্বীকার করে নিয়ে বাংলাদেশকে স্বীকৃতি দিয়েছেন এবং বাংলাদেশ সরকারকে বৈধ বলে স্বীকার করে নিয়েছেন।

------------------

[স্বাধীন বাংলাঃ কমিউনিষ্ট বিপ্লবীদের পূর্ব বাংলা সমন্বয় কমিটির চট্টগ্রাম বিভাগের পাক্ষিক মূখপত্র। সমন্বয় কমিটির চট্টগ্রাম বিভাগ কর্তৃক প্রকাশিত ও মুদ্রিত ] 

সম্পাদকীয়
বাংলাদেশের মুক্তিযুদ্ধের আকাশে অশুভ কালো মেঘের ছায়া!
মুক্তিযোদ্ধারা হুঁশিয়ার!


	বাংলাদেশের জাতীয় মুক্তিসংগ্রাম আজ এক বিশে ক্রান্তিলগ্নে আসিয়া দাঁড়াইয়াছে। এই সংগ্রাম যাতে তাহার ইস্পিত লক্ষ্যে না পৌছাইতে পারে, তাহার জন্য দেশী –বিদেশী ষড়যন্ত্রের সীমা পরিসীমা নাই। বাংলাদেশের মুক্তিসংগ্রামের দীর্ঘমেয়াদী টরিত্রটি বিভিন্ন স্বার্থবাদী মহলের চক্ষুশূল হইয়া দাঁড়াইয়াছে। কারণ, লড়াইয়ের মেয়াদ যতই দীর্ঘ হইয়া উঠিতেছে, ততই বাংলাদেশের মুক্তিযোদ্ধারা সম্পূর্ণ নিজের পাঁয়ে দাঁড়াইয়া নিজের শক্তিকে সুসংহত করিয়া এবং নিজের শক্তিতে বলীয়ান হইয়াছে এই মুক্তিযুদ্ধকে সাফল্যের তোরণশীর্ষে লইয়া যাওয়ার ক্ষেত্র প্রস্তুত করিতে পারিতেছে। আমরা গত সম্পাদকীয়তে এই কথা উল্লেখ করিয়াছিলাম যে বহু দুর্বলতা ও সীমাবদ্ধতা সত্বেও বর্তমান সংগ্রামে জনযুদ্ধে বিপ্লবী উপাদানগুলি সঞ্চালিত হওয়ার বাস্তব ভিত্তি সৃষ্টি হইতেছ। বাংলাদেশে জনযুদ্ধের আসল চেহারা কি, তাহা আমাদের সুস্পষ্টভাবে উপলব্ধি করিতে হইবে। জনযুদ্ধের বৈশিষ্ট হইতেছেঃ জাতীয় স্বাধীনতার সংগ্রামের সহেত একটি জাতীর বিপুল সংখ্যাগরিষ্ট অংশ মেহনতী মানুষের বিশেষ করিয়া কৃষকের শোষণ মুক্তির সংগ্রামকে যুক্ত করা। জনযুদ্ধে পরিণত কবার জন্য ইহা একান্তভাবেই প্রয়োজন, কারন তাহা না হইলে সোম্রাজ্যবাদ বিশেষ করিয়া মার্কিন সাম্রাজ্যবাদীদের ক্রমবর্ধমান সাহায্যপুষ্ট, আধুনিক অস্ত্র শস্ত্রে সুসজ্জিত একটি বিসাল সৈন্যবাহিনীর বিরুদ্ধে অপ্রস্তুত, অসংগঠিত এবং প্রায় নিরস্ত্র জনতার অসম যুদ্ধ চলিতে পারেনা। বিভিন্ন দেশের মুক্তিসংগ্রামের ইতিহাস ইহা নির্ভুলভাবে প্রমাণিত করিয়াছে দীর্ঘমেয়াদী যুদ্ধের নিরবচ্ছিন্ন প্রক্রিয়ার মধ্য দিয়া শত্রুর শক্তিকে ক্রমান্বয়ে ক্ষয় করিয়া এবং জনতার শক্তিকে ক্রমবর্ধমান হারে সংহত ও বৃদ্ধি করিয়াই মুক্তিযুদ্ধ চুড়ান্ত সাফল্য লাভ করিতে পারে। আর দীর্ঘমেয়াদী যুদ্ধকে টিকাইয়া রাখার জন্যই প্রয়োজন শত্রুর দুর্বলতম স্থান বাংলাদেশের বিশাল বিস্তীর্ন গ্রামাঞ্চলে সশস্ত্র সংগামের ঘাঁটি স্থাপন করা। এই সশস্ত্র সংগামের ঘাঁট অঞ্চল প্রতিষ্ঠা এবং তাহাতে মুক্তিফৌজ এবং বিপ্লবী গেরিলা বাহিনীর অবাধ সঞ্চারনে আত্মরক্ষা এবং হানাদার বাহিনীকে আক্রমন করার শক্তি সঞ্চয় এবং বৃদ্ধি করার জন্যই গ্রামের জনসমষ্টির বৃহত্তর অংশ কৃষকের সক্রিয় সমর্থন ও সহযোগিতা প্রয়োজন। তাহা ছাড়া ইহা বলাই বাহুল্য যে, বাংলাদেশের মত একটি আধা ঔপনিবেশিক আধা সামন্তবাদী দেশ যেখানে কৃষকেরা হইতেছে দেশের  জনসমষ্টির শতকরা ৮৬ জন, সকলে মুক্তিফৌজ এবং বিপ্লবী গেরিলা বাহিনী মুলত কৃষকদের লইয়াই গঠন করিতে হইবে। কিন্তু বাংলাদেশের কৃষক সমাজ বর্তমান মুক্তিযুদ্ধকে সমর্থন করিতেছে কোন সন্দেহ নাই, কিন্তু প্রত্যক্ষভাবে এই সংগ্রামে অংশগ্রহন করিতেছে? নিশ্চয়ই এখনো নয়। প্রশ্ন হইতেছে জাতীয় স্বাধীনতার মধ্য দিয়া কৃষকের বুক হইতে জোতদার মহাজনের প্রত্যক্ষ শাষনের জগদ্দল পাথর যে সরিয়া যাইবে, এই কর্মসূচী স্বাধীনতার কর্মসূচীর সহিত যুক্ত না হইলে তাহারা কেন এই সংগ্রামে প্রত্যক্ষভাবে ঝাঁপাইয়া পড়িবে? শুধুমাত্র নিছক স্বাধীনতার ফাঁকা আওয়াজের আবেদন কৃষক সমাজের মধ্যে কতটুকু রহিয়াছে? তাহারাতো গত ২৪ বছর ধরিয়া তথাকথিত ‘স্বাধীনতার’ বিষাক্ত আস্বাদ পাইয়াছে! 

আর একটি কথা শুধু কর্মসূচি গ্রহন করিলেই চলিবেনা। শুধু এই কথা বলিলেই চলিবেনা যে ‘স্বাধীনতার’ পর তোমাদের জীবনে আমরা সুখ সম্পদের বন্যা বহাইয়া দিব। তাই আজ বাংলাদেশের বুক হইতে পাকিস্তানের হানাদার বাহিনীকে উৎখাত করার সংগ্রাম একদিকে যেমন চলিবে আবার অন্যদিকে এই লড়াইকে জনযুদ্ধের  মাধ্যমে সফল করিয়া তুলবার স্বার্থেই গ্রামাঞ্চলে জোতদার মহাজনের যে সমস্ত গরীব ও ভূমিহীন কৃষক বর্গাচাষ করে, তাহাদের ফসল পূর্বের তুলনায় বেশী দেওয়া মহাজনের নির্মম শোষন বন্ধ করা, জমির সিলিং নির্দিষ্ট করিয়া দেওয়া, জাতীয় শত্রুদের সম্পত্তি সমপুর্ন বাজেয়াপ্ত করিয়া গরীব ও ভূমিহীন কৃষকদের মধ্যে বিতরন করা প্রভৃতি কর্মসূচি গ্রহণ করা একান্তভাবেই প্রয়োজন। তাহা হইলেই কৃষকের মধ্যে এক প্রচন্ড উৎসাহ ও উদ্দিপনা সৃষ্টি হইবে এবং তাহারা বাধভাঙ্গা শ্রোতের মত স্বাধীনতা সংগ্রামে ঝাঁপইয়া পড়িবে।

	তাই ইহা পরিষ্কার যে মুক্তিযুদ্ধকে সফল করিয়া তুলিতে হইলে ইহাকে দীর্ঘমেয়াদী যুদ্ধে পরিণত করা আবশ্যক, আবার অন্যদিকে দীর্ঘমেয়াদী যুদ্ধ চালাইয়া যাইতে হইলে কৃষকের শোষণ মুক্তির কর্মসূচি গ্রহণ এবং তাহাকে কার্যকরী করার প্রক্রিয়া মুরু করার মাধ্যমে কৃষকের মধ্যে জাগরণের উত্তাল জোয়ার সৃষ্টি করা প্রয়োজন। এই জন্যই দীর্ঘমেয়াদী যুদ্ধ এবং জনযুদ্ধ একটি অপরটির সাথে নিবিড় সম্পর্কযুক্ত।এই জন্যই আমরা এই কথা বলি, বর্তমান সংগাম যতই দীর্ঘমেয়াদী হইতেছে, ততই জনযুদ্ধের বিপ্লবী উপাদান ইহার মধ্যে ইতিহাসের স্বাভাবিক গতিধারায় সঞ্চারিত হইয়া চলিতেছে। 

	এই কারনেই বাংলাদেশের বর্তমান লড়াইকে মাঝপথে থামাইয়া দিয়া একটি ‘রাজনৈতিক সমাধানের’ গগনভেদী আওয়াজ উঠিয়াছে। ইহা অত্যন্ত সহজ কথা যে, বাংলাদেশের বর্তমান লড়াই  দীর্ঘমেয়াদী প্রক্রিয়ার মধ্য দিয়া জনযুদ্ধে পরিণত হইলে বাংলাদেশের ‘স্বাধীনতাকে’ প্রতিহত করার ক্ষমতা পাক হানাদার বাহিণী কেন, দুনিয়ার কোন শক্তিরই থাকবেনা। ভিয়েতনামই তাহার উজ্জলতম প্রমাণ। শুধু তাই নয়, জনযুদ্ধের মাধ্যমে যে স্বাধীনতা আসিবে, সে স্বাধীনতার চেহারাই হবে আলাদা। ইহা হবে কৃষক, শ্রমিক, মধ্যবিত্ত এবং জাতীয় দেশপ্রেমিক ধনিক শ্রেনী তথা সমগ্র জনতার স্বাধীনতা, যেখানে থাকিবে প্রতিটি মানুষের অন্ন, বস্ত্র, বাসস্থান, শিক্ষা ও চিকিৎসার নূন্যতম নিশ্চয়তা। কিন্তু বোধগম্য কারনেই মার্কিন সাম্রাজ্যবাদ আমাদের পুরাতন ’প্রভু’ বৃটিশ সাম্রাজ্যবাদ এবং অন্যান্য কায়েমী স্বার্থবাদীরা  তাহা পছন্দ করিতে পারেনা। 

	সোভিয়েত রাশিয়া আমাদের সংগামের প্রতি নৈতিক সমর্থন দিয়াছে। কিন্তু ‘শান্তিপূর্ণ ভাবে সমাজতন্ত্র উত্তরন’ কিংবা একটি স্ফুলিঙ্গই বিশ্বযুদ্ধের দাবানল সৃষ্টি করিয়া দিতে পারে’- এই তত্বে বিশ্বাসী বলিয়া তাহারা স্বভাবিক ভাবেই আমাদের সংগ্রামের প্রতি সমর্থন প্রদান করা সত্বেও ইহাকে ‘রাজনৈতিক সমাধানের’ পথে লইয়া যাইতে চায়। ভারতের জনগন ও সরকার আমাদের নৈতি ও বৈষয়িক সাহায্য প্রদান করিতেছে। কিন্তু ভারত সরকার প্রথম হইতেই এই প্রশ্ন তুলিয়া ধরিতেছে যে তাহারা এককোটি শরনার্থীর বোঝা আর কতদিন বহন করিবে? আর ইহাতো অনস্বীকার্য সত্য যে কোন বিদেশী রাষ্ট্রের উপর সম্পুর্ণ নির্ভরশীল হইয়া একটি দেশের জাতীয় মুক্তিযুদ্ধ চলিতে পারেনা। তাই বিভিন্ন মহল হইতে বাংলাদেশ প্রশ্নটির একটি রাজনৈতিক সমাধানের বেপরোয়া চেষ্টা শুরু হইয়াছে। এখন প্রশ্ন হইতেছে কোন পথে এই ‘রাজনৈতিক সমাধান’ কার্যকরী করার প্রচেষ্টা চলিতেছে? শান্তিপূর্ণ পথে এই ‘রাজনৈতিক সমাধানে ‘ জন্য ইতিমধ্যেই ওয়াশিংটন, লন্ডন এবং মস্কোতে ব্যাপক সুক্ষ কুটনৈতিক তৎপরতা শুরু হইয়াছে। ইতিমধ্যে এই সমস্ত রাষ্ট্রের কুটনৈতিক প্রতিনিধিদের রাওয়ালপিন্ডি,  দিল্লী ও মুজিবনগরে ব্যাপক আনাগোনা চলিয়াছে বলিয়া বিদেশী সংবাদপত্রগুলিতে খবর প্রকাশিত হইয়াছে। বলা বিাহুল্য ‘রাজনৈতিক সমাধানের’  অর্থ হইতেছে পাকিস্তানর রাষ্ট্রীয় কাঠামোর মধ্যে সীমাবদ্ধ স্বায়ত্বশাষনের ভিত্তিতে বাংলাদেশ প্রশ্নটির ‘রাজনৈতিক সমাধান’। কিন্তু এই ধরনের ‘রাজনৈতিক সমাধানের’ পথে বাধা হইতেছে, বাংলাদেশের স্বাধীনতাকামী জনতা, মুক্তিফৌজ ও গেরিলা বাহিনী, এই জন্য বিভিন্ন রাজনৈতিক ভাষ্যকারেরা এই অভিমত প্রকাশ করিতেছেন যে বিভিন্ন স্বার্থ সংশ্লিস্ট মহল পাক ভারত যুদ্ধের মাধ্যমে রাজনৈতিক সমাধানের একটি জোর প্রচেষ্টা শুরু করিয়াছে। এই সমস্ত রাজনৈতিক ভাষ্যকারের বিশ্ণেষন হইতেছে পাক ভারত যুদ্ধ সংঘঠিত হওয়ার সাথে সাথে এই সমস্ত স্বার্থ সংশ্লিস্ট মহল আন্তর্জাতিক সালিশীর নামে বাংলাদেশের ব্যাপারে প্রত্যক্ষভাবে নাক গলাইবার সুযোগ পাইবে, তাসখন্দ চুক্তির অনুরূপ যুদ্ধবিতি চুক্তি সম্পাদন করাইতে পারিবে এবং পাকিস্তানী রাষ্ট্রীয় কাঠামোর মধ্যে রাখিয়াই শিথিল কনফেডারেশনের ধুয়া তুলিয়া ‘রাজনৈতিক সমাধানের কুইনাইন’ গিলাইতে পারিবে। তাহা ছাড়া তখন এই কথা বলা যাইবে যে, ‘বাংলাদেশ ইস্যুটির মীমাংসার জন্য সকল রকম প্রচেষ্টা চালানো হইয়াছে, এমনকি শেষ পর্যন্ত পাক ভারত যুদ্ধও হইয়া গেল, তাই এখন রাজনৈতিক সমাধান ছাড়া উপায়ই বা কি? এইভাবে বাংলাদেশের জনগনকে বিভ্রান্ত করা যাইবে বলিয়া এই সমস্ত স্বার্থবাদীরা মনে করে। অন্যদিকে একই কারনে পাকিস্তানের শাষকগোষ্টীর পক্ষেও এই ধরনের একটি যুদ্ধ বাধাইবার প্রচেষ্টা চালানো স্বাভাবিক। পাকিস্তানের শাষকগোষ্টীর ক্রমাগত উষ্কানীর মুখে এবং আন্তর্জাতিক ষড়যন্ত্রের প্রেক্ষিতে ভারতেরও এই ধরনের একটি যুদ্ধে জড়াইয়া পড়িবার আশংকা রহিয়াছে বলিয়া এইসব রাজনৈতিক ভাষ্যকারেরা মনে করেন। এই সমস্ত রাজনৈতিক বিশেষজ্ঞদের মতামত যাহাই হউকনা কেন এবং পাক ভারত যুদ্ধ হউক বা না হউক রাজণৈতিক সমাধানের যে জোর প্রচেষ্টা চলিয়াছে ইহাতে কোন সন্দেহ নাই বলিয়া আমরা মনে করি। তাই আজ বাংলাদেশের মুক্তিযুদ্ধের আকাশে ঘণকালো মেঘের অশুভ ছায়া দেখা দিয়াছে। আগামি দুটি মাস বাংলাদেশের মুক্তিযুদ্ধের পক্ষে অত্যন্ত জটিল ও কঠিন সময়। এই জন্যই বাংলাদেশের সংগ্রামী জনতা সকল, স্বাধীনতাকামী শক্তি. মুক্তিফৌজ এবং বিপ্লবী গেরিলা বাহিনীকে এই ষড়যন্ত্র সম্পর্কে আজ হুঁশিয়ার হওয়া ঐতিহাসিক কারনেই মহান দ্বায়িত্ব ও কর্তব্য হইয়া দাঁড়াইয়াছে।  

	আমরা তাই পুনরায় বাংলাদেশের সরকার ও আওয়ামীলীগসহ সকল সংগামী শক্তিকে নিম্নতম কর্মসূচীর ভিত্তিতে ব্যাপক জনতার আশা আকাঙ্খার পরিপূরক একটি ঐক্যবদ্ধ ও সুসংহত জাতীয় মুক্তিফ্রন্টের পতাকাতলে সমবেত হওয়ার উদাত্ত আহবান জানাই। আমরা সকল সংগামী শক্তি, মুক্তিফৌজ, বিপ্লবী গেরিলা বাহিনীর প্রতি পারস্পরিক সংযোগ ও সমন্বয় সাধনের মাধ্যমে নিজেদের শক্তিকে সুসংহত করার আকুল আবেদন জানাই। সকল বামপন্থী শক্তির প্রতিও আমরা সংগ্রামের মধ্যদিয়া চিন্তাধারা ও কাজের ঐক্যের ভিত্তিতে শ্রমিক শেনীর বিপ্লভী আদর্শে উদ্ধুদ্ধ একটি সুসংহত বিপ্লবী পার্টি গড়িয়া তোলার উদাত্ত আহবান জানাই। আমরা দৃড়ভাবে বিশ্বাস করি, সংগামকে প্রকৃত জনযুদ্ধে পরিণত করিয়া বাংলাদেশের সংগ্রামী জনতাকে শক্তি মূল উৎস করিয়া আত্মনির্ভরশীল হইতে পারিলেই একমাত্র দেশী বিদেশী এই ষড়যস্ত্র ব্যর্থ করা সম্ভব – ইহার বিকল্প কোন পথ নাই।

	উপরোক্ত দৃষ্টিভঙ্গির আলোকে বর্তমান পরিস্থিতিতে আমরা বাংলাদেশের সকল সংগ্রামী শক্তি, মুক্তিফৌজ, বামপন্থী প্রগতিশীল মহল ও বিপ্লবী গেরিলা বাহিনীর নিকট নিম্নোক্ত আশু করনীয় কর্তব্য উপস্থিত করিতেছি।

১। জনগণের পাশে যাইয়া দাঁড়ান

	আর এক মূহুর্তও দেরী না করিয়া আমাদের শক্তির একমাত্র উৎস বাংলাদেশের জনগণের পাশে যাইয়া দাঁড়াইতে হইবে। ‘রাজনৈতিক সমাধানের’ যে অশুভ তৎপরতা শুরু হইয়াছে, সে সম্পর্কে জনগণকে সচেতন করিয়া তুলিতে হইবে। রাজনৈতিক প্রচার আন্দোলন ও রাজনৈতিক সংগঠনের উপর আমাদের বিশেষ গুরুত্ব আরোপ করিতে হইবে। জনতাকে দীর্ঘমেয়াদী যুদ্ধের অবশ্যম্ভাবী প্রয়োজনীয়তা সম্পর্কে সচেতন করিয়া তুলিতে হইবে।

২। জাতীয় সংগ্রামের সহিত কৃষকের শোষণ মুক্তির সংগ্রাম যুক্ত করুন

	 গ্রামে গ্রামে জনতার বিভিন্ন অংশের প্রতিনিধি লইয়া সর্বদলীয় গণমুক্তি পরিষদ গঠন করিয়া নিম্নোক্ত কর্মসূচী বাস্তবায়িত করার মাধ্যমে এই সংগ্রামে কৃষককে প্রত্যক্ষভাবে নামাইতে হইবে। ক) জাতীয় শত্রুদের সকল সম্পত্তি বাজেয়াপ্ত করিয়া গরীব ও ভূমিহীন কৃষকদের মধ্যে বিতরন করিতে হইবে। খ) যে সকল জোতদার মহাজন জাতীয় মুক্তিসংগ্রামের পক্ষে রহিয়াছে তাহাদের প্রতি নমনীয় মনোভাব গ্রহন করিতে হইবে। কিন্তু সাথে সাথে এই সমস্ত জোতদারদের নিকট হইতে জাতীয় মুক্তির বৃহত্তর স্বার্থে কৃষকদের সুযোগ সুবিধা আদায় করিতে হইবেএই জন্য বর্গাচাষীরা পূর্বের তুলনায় ফসলের অংশ বেশী করিয়া যাহাতে পায় তাহার ব্যবস্থা করিতে হইবে। স্থান ও অবস্বথা বিশেষে এই সমস্ত জোতদারদের জমির সিলিংও নির্দিষ্ট করিয়া দিতে হইবে। মহাজনের চড়া হারে সুদ আদায় বন্ধ করিতে হইবে। মজুতদারদের প্রয়োজনাতিরিক্ত খাদ্যশস্য গরিব সাধারনের মধ্যে স্বল্পমূল্যে বিক্রয়ের ব্যবস্থা করিতে হইবে। ক্ষেতমজুরদের মজুরী বৃদ্ধির ব্যবস্থা করিতে হইবে। যাহারা স্থাবর অস্থাবর সম্পত্তি ফেলিয়া দেশত্যাগ করিতে বাধ্য হইয়াছেন, তাহাদের সম্পত্তি গণমুক্তি পরিষদের প্রত্যক্ষনিয়ন্ত্রনে আনিতে হইবে, অন্তর্বর্তীকালীন সময়ের জন্য ইহা কৃষকদের নিকট চাষাবাদের জন্য দিতে হইবে এবং এইভাবে গ্রামে টাউট বদমাইশদের হাত হইতে শরনার্থীদের পরিত্যক্ত সম্পত্তি রক্ষনাবেক্ষণ করিতে হইবে। 

৩। নীচের দিক হইতে সংগ্রামী ঐক্য গড়িয়া তুলুন
	
সকল স্বাধীনতাকামী রাজনৈতিক দল, গণ ও শ্রেনীর সংগঠন, মুক্তিফৌজ এবং বিপ্লবী গেরিলা বাহিনী তাহাদের রাজনৈতিক ও সামরিক কার্যক্রমকে সমন্বিত করুন এবং পরস্পরের মধ্যে অন্তরঙ্গ সংগ্রামী সম্পর্ক গড়িয়া তুলুন। মুক্তিফৌজ এবং বিপ্লবী গেরিলা বাহিনী পরস্পরের মধ্যে সংযোগ ও সমন্বয় সাধন করিয়া শত্রুকে আঘাত করার ঐক্যবদ্ধ কর্মসূচী গ্রহণ করুন। মুক্তিফৌজকে অশ্রয়, খাদ্য ও রসদ দিয়া সাহায্য করুন। এইভাবে সংগ্রামের ময়দানে মুক্তিসংগ্রামের সকল শক্তি নীচের দিক হইতে ঐক্য প্রতিষ্ঠা করিয়া জাতীয় মুক্তিফ্রন্ট গড়িয়া তোলার দৃড় ভিত্তি প্রস্তুত করুন। 

৪। পূর্ণ জাতীয় মুক্তি অর্জিত না হওয়া পর্যন্ত লড়াইকে অব্যাহত রাখুন

	যতদিন পর্যন্ত পাকিস্তানের শাষকগোষ্টীর জল্লাদ হানাদার বাহিনীর দস্যু সৈন্য বাংলাদেশের মাটি হইতে উৎখাত না হইতেছে, যতদিন সম্পূর্ণ স্বাধীন, সার্বভৌম জনতার স্বাধীন বাংলাদেশ প্রতিষ্ঠিত না হইতেছে, ততদিন মুক্তিযুদ্ধকে যে কোন মূল্যের বিনিময়ে অব্যাহত রাখার লৌহ কঠিন সপথ গ্রহন করুন এবং আপেষহীন সংগ্রামের আঘাতের পর আঘাতে মুক্তিযুদ্ধকে আরও দূর্বার করিয়া তুলুন্ কৃষক জনতাকে সশস্ত্র করুন, গ্রমাঞ্চলে রাজনৈতিক ও সশস্ত্র সংগ্রাদের ঘাঁটি প্রস্তুত করুন, গণযুদ্ধকে ক্রমান্বয়ে বিস্তীর্ন গ্রামাঞ্চলে এবং বিশাল জনতার মধ্যে ছড়াইয়া দিন। বাংলাদেশের অভ্যন্তরে আরো বেশী করিয়া লড়াইয়ের পশ্চাদভূমি (Rear Base)  এবং রাজনৈতিক ও সামরিক কার্যক্রম পরিচালনার কেন্দ্র স্থাপন করুন। হানাদার বাহিনী যে সীমান্তে সৈন্য সমাবেশ ঘটাইবে এবং সীমান্ত সংঘর্ষ যত বেশী আত্মস্থ (Absorbed) হইবে, তত বেশী করিয়া শত্রুকে পশ্চাতদিক হইতে আক্রমন করার সুযোগ সৃষ্টি হইবে- এই সুযোগের প্রতিটি অণু পরমাণুর সদ্ব্যবহার করুন।

৫। কৃষক জনতার মধ্য হইতে মুক্তিফৌজের সহায়ক শক্তি হিসাবে বিপ্লবী গেরিলা বাহিনী গড়িয়া তুলুন

	কৃষক জনতার মধ্য হইতে ক্ষুদ্র ক্ষুদ্র গেরিলা দল গঠনের মাধ্যমে বিভিন্ন রাজনৈতিক ও সামরিক ঘাঁটি এলাকাকে কেন্দ্র করিয়া বিপ্লবী গেরিলা বাহিনী গড়িয়া তুলুন এবং গেরিলা যুদ্ধকে ধাপে ধাপে বিকশিত করুন। গেরিলা যুদ্ধের নীতি ও কৌশলকে লড়াইয়ের বর্তমান পর্যায়ে প্রধান নীতি ও কৌশল হিসাবে গ্রহন করুন। মুক্তিফৌজ ও বিপ্লবী গেরিলা বাহিনী পরস্পরের পরিপূরক ও সহায়ক শক্তি হিসাবে কাজ করার কার্যকরী পন্থা গ্রহন করুন।
.
.

মীমাংসার জন্য ষড়যন্ত্র চলিতেছে
দেশবাসীরা সাবধানঃ ভাসানী
গত মাসে বাংলাদেশের অশীতিপার বৃদ্ধ মজলুম জননেতা মাওলনা ভাসানী বাংলাদেশের জাতীয় স্বাধীনতা ও মুক্তির যুদ্ধকে বানচাল করিবার জন্য দেশী-বিদেশী সকল আপোষ চক্রান্ত্রের বিরুদ্ধে রুখিয়া দাঁড়াইবার জন্য তাঁহার প্রিয় দেশবাসীর প্রতি আহ্বান জানাইয়া যে বিবৃতি দিয়াছেন তাহার অংশবিশেষ আমরা গত সংখ্যা ‘স্বাধীন-বাংলায়’ প্রকাশ করিয়াছিলাম। নিম্নে মাওলানা সাহেবের বিবৃতির অবশিষ্টাংশ দেওয়া হইলঃ “বাংলাদেশের জনগণের লড়াইয়ের শক্তি যখন সংগঠিত এবং তাহারা যখন গৌরবজনক সংগ্রাম চালাইয়া যাইতেছেন তখন সেই জাতীয় স্বাধীনতা ও মুক্তির সংগ্রামকে ব্যাহত করিবার জন্য দেশীয় এবং আন্তর্জাতিক মহলের একটি অশুভ রাজনৈতিক চক্রান্ত শুরু হইয়াছে। এই চক্রান্ত সম্পর্কে আমর দেশবাসীকে সচেতন থাকিতে হইবে এবং সমস্ত শক্তি দিয়া ইহাকে রুখিয়া দাঁড়াইতে হইবে। কারণ আমরা আমাদের জাতীয় স্বাধীনতা ও মুক্তির লক্ষ্য হইতে বিচ্যূত হইতে পারিনা। কয়েকটি বৃহৎ আন্তর্জাতিক শক্তি বাংলাদেশ সংগ্রামের মীমাংসা ও বুঝাপড়ার যে চক্রান্ত করিতেছে তাহার মধ্য দিয়া আমাদের প্রকৃত স্বাধীনতা ও মুক্তি আসিবে না। এত শহীদের রক্ত, মা-বোনের ইজ্জত ও ঘর-বাড়ী ছারখার হওয়া সবই বিফলে যাইবে। তাই পাকিস্তানের হানাদার বাহিনীর বিরুদ্ধে আমাদের বাঁচিয়া থাকিবার জন্য সশস্ত্র লড়াই চালাইতে হইবে”। 
.

সম্পাদকীয়
অনিবার্য সমাধি
ইয়াহিয়া খাঁ গভীর গাড্ডায় পড়েছেন। বলা বাহুল্য এই গাড্ডা তিনি নিজেই খুঁড়েছিলেন অবশ্য নিজের পাপ ঢাকার জন্য। বাংলাদেশের জনগণের রায়কে নস্যাৎ করতে হলে যে পাশবিকতার বহিঃপ্রকাশ ঘটাইতেই হয়, তার দায়দায়িত্ব প্রতিপক্ষের ঘাড়ে চাপাবার জন্য ফাঁদ বানিয়েছিলেন। ভাবেছিলেন তাঁর সে ফাঁদে আটকা পড়ে নিশ্চিহ্ন হয়ে যাবে বাংলার স্বাধিকারকামী নেতৃত্ব। আর তিনি তাঁর লাঠিয়ালদের নিয়ে মনের সুখে রাজত্ব চালাবেন।
কিন্তু কথায় আছে অতি চালাকের গলায় দড়ি। ইয়াহিয়াও সম্ভবতঃ একটু বেশী চালাকী করতে গিয়েছিলেন। আর তাতেই পতন-স্বখাত সলিলে।
গত তেইশ বৎসর ধরে বাংলার মানুষকে সর্বক্ষেত্রে বঞ্চিত করে পাঞ্জাবের উদরপূর্তির যে প্রচেষ্টা হয়েছে তাতে বাধ সাধতে গেলেই এই ফাঁদ অতি সন্তর্পণে গুটিয়ে আনা হয়েছে। বাংলার মানুষ সরল বিশ্বাসে হাত মেলাতে গিয়ে সে ফাঁদে আটকা পড়েছে। একবার দু’বার নয় অসংখ্যবার। তথাকথিত পাকিস্তানের ইতিহাস ঘঁটাইলেই তা চোখে পড়বে।
ফাঁদ পাতা হয়েছিল ১৯৪৬-এর নির্বাচনে। বাংলার মানুষ জেনেছিল এ নির্বাচনে জয়ী হলে তারা স্বাধীন বাংলার মালিক হবে। মুসলিম লীগের লাহোর প্রস্তাবের মর্মকথাও ছিল তা-ই। বাংলার মুসলমানরা অবিভক্ত ভারত চায়নি। কিন্তু স্বাধীন বাংলা চেয়েছিল। এর পেছনেও হয়তো বা বাংলাদেশে নিজেদের সংখ্যাগরিষ্ঠতা জাহির করার আকাঙ্ক্ষাই প্রবল ছিল। কিন্তু তা ছিল একান্তই স্বাভাবিক এবং প্রকৃতিগত অধিকার প্রতিষ্ঠার ইচ্ছা মাত্র। ১৯৪৬ সালের নির্বাচনের ইস্যু ছিল দু’টি। সমগ্র উপমহাদেশের একটি মাত্র রাষ্ট্র হবে, না-কি একাধিক রাষ্ট্রে বিভক্ত হবে। কংগ্রেস ছিল একক জাতীয়তার ধারক, মুসলিম লীগ দ্বিজাতিতত্বের। কিন্তু মুসলিম লীগের দ্বিজাতিতত্বের ব্যাখ্যা বাংলার মুসলমানদের কাছে ছিল সম্পূর্ণ ভিন্ন। হিন্দু এবং মুসলমানদের জন্য দু’টি পৃথক রাষ্ট্রে উপমহাদেশকে ‘ভাগ’ করার চিন্তা করেনি বাংলার মুসলমান। বাঙালী ফজলুল হকের মুসাবিদা করা ‘লাহোর প্রস্তাব’ই তার প্রামাণ্য দলিল। সোহরাওয়ার্দীর যুক্তবাংলা গড়ার শেষ চেষ্টাও তারই বহিঃপ্রকাশ।
বাংলার মুসলমান উপমহাদেশে একাধিক রাষ্ট্রের সমন্বয় চেয়েছিল। আর বঙ্গভঙ্গ বাঙালী হিন্দুর কাছে ছিল মাতৃহত্যার তুল্য। এ জন্যই কেবিনেট মিশনের প্রস্তাব আজো বাংলার মানুষের কাছে পালিয়ে যাওয়া সোনার হরিন।
কিন্তু ’৪৬ সালের নির্বাচনের পর মুস্লীম লীগের নেতৃত্ব নির্বাচনী কর্মসূচী ভুলে গিয়ে নির্বাচনের ফলাফলকে কাজে লাগিয়ে নিজেদের স্বার্থ হাসিলের দিকে মন দিয়েছিল। সে নেতৃত্ব ছিল স্পষ্টতই অবাঙালী নেতৃত্ব। বাংলাকে ভাগ করে অথর্ব করে দিতে না পারলে অবাঙালী কর্তৃত্ব চিরস্থায়ী করা যেতো না, করাচীতে বসে সঙ্খ্যালঘুরা সঙ্খ্যাগরিষ্ঠের উপর শাসন শোষন চালাতে পারতো না। ’৪৬-এ মুসলিম লীগকে জয়যুক্ত করে জিন্নার নেতৃত্ব দ্বিধাহীন চিত্তে মেনে নিয়ে বাংলার আনুষ যে ফাঁদে পা দিয়েছিল তারই অবশ্যম্ভাবী পরিণতি স্বাধীন বাংলার কবর, ইউনিটারী পাকিস্তানের উদ্ভব। অবশ্য জিন্না এবং আর অবাঙালী নেতাদের বাঁচার আর কোন পথ ছিল না। ইউনিটারী পাকিস্তানে বাঙাল মারা কল বসাতে না পারলে তাঁদের সর্দারী কায়েম রাখা যেতো না কিছুতেই। সে ব্যাপারে তাদের হিসাব ছিল একেবারেই নির্ভুল।
এরপর এই তেইশ-চব্বিশ বছরে সেই একই খেলার পুনরাবৃত্তি ঘটেছে। শাসন্তন্ত্র ছাড়াই দেশ চলেছে দশ বছর। ‘দুই পরিষদে’র ভূত চাপাবার চেষ্টা হয়েছে। চেষ্টা হয়েছে পৃথক নির্বাচন বহাল রাখার। উর্দুকে রাষ্ট্রভাষা করে ‘বাঙ্গাল’কে পাকিস্তানী বানাবার কোশেশ হয়েছে। সে অবশ্য ধোপে টেকেনি। কিন্তু ’৫৪ সালের নির্বাচনের পর বাংলার মানুষ আবার ফাঁদে পড়েছে। মুসলিম লীগের ভরাডুবি ঘটিয়ে জয়ী হবার অল্প দিনের মধ্যেই যুক্তফ্রন্ট ভাংগন ধরালো। আওয়ামী লীগ বের হয়ে এলো যুক্তফ্রন্ট থেকে। নৌকার মাঝি হক সাহেব মাল্লাবিহীন হয়ে সমুদ্রে ভাসলেন। মাল্লার একের হাত-পা অপরে ভাংলো ‘দাঁড়া-দাঁড়ি করে। মারীতে শহীদ সোহরাওয়ার্দীর সাথে কোরান শরীফের পাতার মার্জিনে স্বাক্ষরিত হলো পাঁচদফা চুক্তি, পশ্চিমা নেতাদের সাথে।এক ইউনিট আর সাংখ্যাসাম্য মানলেন শহীদ সোহরাওয়ার্দী। আর বিনিময়েপেলেন চাকুরী-বাকুরী, ব্যবসা-বানিজ্য, উন্নয়ন, সর্বক্ষেত্রে দুই অংশের সমান সমান বখরা কায়েম করার এবং গণতান্ত্রিক শাসন্তন্ত্র চালু রাখার অঙ্গীকার। কিন্তু এটাও ছিল আরেকটি ফাঁদ। বাংলাদেশ পরিষদের অভ্যান্তরে সংখ্যাগরিষ্ঠতা হারালো, পশ্চিম পাকিস্তানের ক্ষুদ্র দেশগুলি হারালো তাদের স্বকীয়তা। সোহরাওয়ার্দী উভয়ের কাছেই অপরাধী হয়ে থাকলেন। কিন্তু বিনিময়ে পেলেন না কিছুই। পশ্চিম পাকিস্তানিরা চুক্তির আর সব ধারা বেমালুম চেপে গেল। কোরান শরীফের পাতায় লেখা ওয়াদাও তারা ভাংতে পারেন কারণ ধর্মটা শোষকের খোলস, বিশ্বাসের অঙ্গ নয়। এক বিশ্বাসঘাতকতারই চুড়ান্ত প্রকাশ ঘটেছিল বাংলার অধিকার নিয়ে চাপ সৃষ্টির পর আকস্মিকভাবে পাঞ্জাবী চক্রের সোহরাওয়ার্দী মন্ত্রীসভার প্রতি সমর্থন প্রত্যাহারে। শহীদ সোহরাওয়ার্দীর মত সুচতুর ও সুদক্ষ রাজনীতিকও নাকি সেদিন অসহায় শিশুর মত বলে উঠেছিলেন, ‘আমি মানবতার উপর বিশ্বাস হারিয়ে ফেলেছি’।
তারপর ’৫৯ সালের অনুষ্ঠিতব্য নির্বাচনের ফলাফল পূর্বাহ্নে আঁচ করে সামরিক শাসন জারী থেকে শুরু করে, ’৬২-র শাসন্তন্ত্র জারী, ’৬৫-র নির্বাচন, ’৬৯-এর গোলটেবিল বৈঠক ’৭০-এর নির্বাচন, একই কাহিনীর পুনরাবৃত্তি। প্রতিবারই বাংলার মানুষ নতুন করে বিশ্বাস স্থাপন করেছে। প্রতিবারই প্রতারিত হয়েছে।
’৬৯-র গোলটেবিল বৈঠকে নির্বাচন অনুষ্ঠান এবং পার্লামেন্টারী শাসনে প্রত্যাবর্তনের ঘোষনায় বিশ্বাস করেছে বাঙালী। সে বিশ্বাসের পরিণতি দ্বিতীয় দফা সামরিক শাসন, আয়ুবের গদীতে ইয়াহিয়ার অভিষেক। ’৭০-এর নির্বাচনের জন্য ইয়াহিয়া যখন ‘আইনগত কাঠামো আদেশ’ জারী করে, তখন বাংলাদেশের দু’একটি দল তাতে ঘোরতর আপত্তি জানিয়েছিলেন। কিন্তু বৃহত্তর জনসমষ্টি তামেনে নেয়, ইয়াহিয়ার ‘সদিচ্ছায়’ বিশ্বাস স্থাপন করে। ইয়াহিয়া সে বিশ্বাসের মূল্য তার স্বনিয়মেই দিয়েছে এবং এখনো দিচ্ছে।
কিন্তু কথা আছে, সাতদিন চোরের আর একদিন গৃহস্থের। এবার গৃহস্থের দিন এসেছে। ইয়াহিয়া এবং তার মুরব্বীদের সমস্ত হিসাব ভন্ডুল করে দিয়ে বাংলার মানুষ রুখে দাঁড়িয়েছে প্রতিশোধের স্পৃহায়। ২৪ বছরের বিশ্বাসঘাতক তার জবাব সে আজ দেবেই। ইয়াহিয়ার প্রতিটি অস্ত্র ফিরে গিয়ে তার নিজের বুকে বিধছে। বাংলাকে এবং বাংলার মানুষকে চিরতরে স্তব্ধ করে দেবার জন্য যে চোরাবালির ফাঁদ পাতা হয়েছিল, ভাগ্যের নির্মম পরিহাসে ইয়াহিয়া এবং তার সামরিক জান্তা তাতেই আটকা পড়েছে।
এ চোরাবালি থেকে তাদের নিস্তার অনিবার্য সমাধিতে।
.
.

রাজনৈতিক সমঝোতা সোনার পাথরটি
(রাজনৈতিক ভাষ্যকার)
পর পর কয়েকটা আলোচনা শেষে প্রকাশিত যুক্ত ইশতেহারে, বিভিন্ন দেশের রাজনীতিবিদদের বিবৃতিতে এবং বাংলাদেশ সম্পর্কে উদাসীন এমন অনেকগুলো দেশের রাষ্ট্র প্রধানদের বিবৃতি ও সাক্ষাৎকারে বাংলাদেশ সমস্যার রাজনৈতিক সমাধানের কথা বার বার উচ্চারিত হয়েছে এবং হচ্ছে। এই রাজনৈতিক সমাধানের জন্য কারো কারো মতে ভারত ও পাকিস্তানের মধ্যে আলোচনা হতে হবে। আবার কারো কারো মতে, ইদানিং সে মতটাই প্রাধান্য পাচ্ছে, ’৭০-এর নির্বাচনে নির্বাচিত গণ-প্রতিনিধিগণ আর বর্তমানের একনায়কত্ববাদী সামরিক জান্তার মধ্যে আলোচনার মাধ্যমেই সে রাজনৈতিক সমাধান পেতে হবে। এ ব্যাপারে ভারতের বক্তব্য স্পষ্ট। বাংলাদেশ সমস্যা ভারত পাকিস্তান থেকে উদ্ভুত নয়। কাজেই ভারতের এ ব্যাপারে আলোচনায় বসার প্রশ্নই ওঠে না।
তাহলে আলোচনা যদি হতেই হয় তা হতে পারে কেবল বাংলাদেশের নির্বাচিত প্রতিনিধিদের সাথে ইয়াহিয়া চক্রের। কিন্তু লক্ষ্য করার বিষয় এই যে, রাজনৈতিক ‘সমাধান’টা কি হতে পারে তা কেউই উল্লেখ করছেন না। অর্থাৎ প্রস্তাবকদের মতে কোন রকম পূর্বশর্ত ছাড়াই দু’পক্ষকে আলোচনায় বসতে হবে এবং সমাধানের সূত্র বের করতে হবে। অর্থাৎ ২৫শে মার্চের আগে ব্যর্থ দ্বি-পাক্ষিক আলোচনায় ফিরে যেতে হবে।
আমরা ধরে নিলাম রাজনৈতিক সমাধানের জন্যে নির্বাচিত প্রতিনিধিরা এবং পশ্চিম পাকিস্তানের শাসকেরা বসলেন। তখন তাঁদের সামনে আলোচ্যসূচী কি হতে পারে এবং দু’পক্ষের দেওয়া নেওয়ার সুযোগ কতটা বিদ্যমান রয়েছে তা ভেবে দেখা যাক।
পাকিস্তান প্রতিষ্ঠার পরবর্তী পর্যায়ে শাসনতন্ত্র প্রণয়নের যে সব জটিলতা দেখা দিয়েছিল এবং পরবর্তী ২৩ বৎসরে পাকিস্তানের রাষ্ট্রীয় কাঠামোতে বারংবার যেভাবে বিপর্যয় এসেছে তার মূল কারণগুলি অনুসন্ধান করলে নিম্নলিখিত কয়েকটি সত্য পরিষ্কার হয়ে ধরা পড়বে।
ক) পাকিস্তানের দুই অংশের মধ্যে পূর্বাঞ্চলের জনসংখ্যা ছিল শতকরা ৫৬ জন, পশ্চিমাঞ্চলের শতকরা ৪৪ জন। স্বভাবতই এ দেশে নিয়মতান্ত্রিক পার্লামেন্টারী রাজনীতি চালু থাকলে সংখ্যাগরিষ্ঠ অঞ্চলের প্রাধান্য অপ্রতিরোধ্য হয়ে পড়ে।
খ) সংখ্যালঘিষ্ঠ পশ্চিমাঞ্চল, বিশেষতঃ পাঞ্জাব, ঐতিহাসিক কারণে প্রশাসন, অর্থনিতি এবং দেশরক্ষা বিভাগে একচেটিয়া কর্তৃত্বের অধিকারী। দেশে নিয়মতান্ত্রিক পার্লামেন্টারী ব্যবস্থা চালু হতে দিলে সংখ্যালঘিষ্টের একচেটিয়া কর্তৃত্ব বিলুপ্ত হতে বাধ্য। এমতবস্থায় পাঞ্জাবী নেতৃত্বের পক্ষে সম্মিলিত পাকিস্তানে গণতান্ত্রিক শাসন চালু হতে দেওয়া আত্মহত্যার সামিল।
গ) দুই অঞ্চলের জন্য ছয়দফা ভিত্তিক স্বায়ত্তশাসন কায়েমরেখে কেন্দ্রের জন্য সমতার ভিত্তিতে ফেডারেল শাসনতন্ত্র প্রণয়নের যে দাবী মুজিব ১৯৬৬ সালে পেশ করেছিলেন পশ্চিমা রাজনীতিকরা এখন পর্যন্ত তাকেই মেনে নিতে পারেন নি। এমতবস্থায় কনফেডারেশন গঠনের তাদের প্রস্তাব সম্মত হবার সম্ভাবনা খুবই ক্ষীন। কারণ তাহলে তাঁদের স্বদেশে তাঁরা এতদিনের গোয়ার্তুমীর পরিণতির জন্য ধিকৃত হবেন এবং প্রত্যেকেরই সমাধি রচিত হবে।
ঘ) সম্মিলিত পাকিস্তানের পশ্চিমাঞ্চলে এক ইউনিট বাতিল হয়ে চারটি প্রদেশ হয়েছে। এখন বাংলাদেশ যে অধিকার ভোগ করবে, ক্ষুদ্র ক্ষুদ্র প্রদেশগুলিও তাই ভাগ করবে। কিন্তু বাস্তব অবস্থার প্রেক্ষিতে তা সম্ভব নয়। বাংলাদেশের বিপরীতে ‘পশ্চিম পাকিস্তান’ ধরনের একটি সম্মিলিত কাঠামো খাড়া না রাখলে কোন সমাধানই কার্যকর হবে না। কিন্তু তা হবে এক ইউনিট ব্যবস্থারই পুনঃপ্রবর্তন, যেটা পশ্চিম পাকিস্তানের ক্ষুদ্রতর প্রদেশগুলি মানবে না। আর এক ইউনিট পুনর্বহাল করার অর্থ হবে প্যারিটিতে ফিরে যাবার পায়তাঁরা, বাংলাদেশের মানুষ বহু পূর্বেই যা ডাষ্টবিনে ছুড়ে ফেলে দিয়েছে।
পাকিস্তান প্রতিষ্ঠার সময় যে কোনভাবেই হোক পাকিস্তানের প্রতি বাংলার মুসলমানদের পূর্ণ আনুগত্য আদায় করা সম্ভব হয়েছিল। সে আনুগত্য এমনই ছিল যে সেদিনের বাঙালী মুসলমান ফজলুল হক সোহরাওয়ার্দীর মত নিজ দেশের নেতাদের দূরে হটিয়ে দিয়ে জিন্না-লিয়াকত আলীর পায়রবি করেছে। কিন্তু সেই আনুগত্যকে বশ্যতা হিসাবে ধরে নিয়ে পাঞ্জাবী রাজনীতি যেভাবে ২৪টি বছর দেশটাকে ব্যক্তি মালিকাধীন সম্পত্তির মত ব্যবহার করেছে তাতে করে পরিস্থিতির এখন আমূল পরিবর্তন ঘটেছে। ইতিমধ্যে পদ্মা-মেঘনা ও সিন্ধু নদীতে অনেক পানি গড়িয়ে গেছে। আর সম্ভবতঃ পাকিস্তান নামক দেশটির রাষ্ট্রীয় ভিত্তিও তাতেই ভেসে গেছে।
কিন্তু সে কথা বাদ দিলেও যেটা মৌল প্রশ্ন তা হচ্ছে এই-পাকিস্তানের কাঠামোর মধ্যে বাঙালীদের অবস্থান সম্ভব করে তোলার জন্য যে নির্ভেজাল গণতান্ত্রিক শাসনতন্ত্র প্রণয়ন এবং ‘বহাল রাখার নিশ্চয়তা’ প্রয়োজন, পাঞ্জাবী শাসকচক্র তাতে কোন অবস্থাতেই রাজী হতে পারে না। পাঞ্জাবীরা আপাততঃ যদি অবস্থার চাপে পড়ে, কোন প্রকার নমনীয় মনোভাব প্রদর্শন করেও তবে তা বাঙালীদের নিকট বিশ্বাসযোগ্য হবে না। কারন, পাঞ্জাবীচক্রের অতীত কার্যকলাপ এবং বর্তমানের মানসিকতা সন্ধেহাতীতভাবে প্রমাণ করে যে, তারা কেব পরবর্তী সুযোগেরই অপেক্ষায় থাকবে। এবং নিজেদের সুবিধাজনক ষ্ট্রাটেজী কাজে লাগিয়ে বাংলাদেশের অভ্যান্তরে পা রাখার জায়গাটুকু নিতে পারলেই পুনরায় নগ্নরুপে ফিরে যেতে দ্বিধা করবে না।
কাজেই আন্তর্জাতিক চাপ যতই আসুক, পাকিস্তানের মধ্যে বাংলাদেশের প্রত্যাবর্তনে পাকিস্তানের রাজনৈতিক সমস্যার সমাধান মিলবে না। দু’টি পরস্পরবিরোধী স্বার্থের এবং পরস্পর বিদ্বিষ্ট মনোভাবের ধারক অঞ্চলকে এক জোয়ালে বেধেঁ রাখার চেষ্টা করে লাভ নেই। এটা অবাস্তব এবং প্রকৃতির ধর্মের বিরোধী। বর্তমান যুগে রাষ্ট্রযন্ত্র হচ্ছে নির্দিষ্ট জনসমষ্টির সর্বাধিক কল্যাণের জন্য নির্মিত স্বেচ্ছামূলক সংগঠন। যে ক্ষেত্রে এক অঞ্চলের রাজনৈতিক ধ্যান-ধারনা, সামাজিক চেতনা ও সংস্কৃতিক উত্তরাধিকার অপর অঞ্চলের চাইতে সম্পূর্ণ পৃথক, যে ক্ষেত্রে এক অঞ্চলের অর্থনৈতিক শক্তির উন্মেষ অপর অঞ্চলের উপর বেনিয়া শোষনের পথ প্রশস্ত করে, যে ক্ষেত্রে গণতন্ত্রের সহজ ও স্বাভাবিক বিকাশ অঞ্চল বিশেষের প্রাধান্য অনিবার্য করে তোলে, সে ক্ষেত্রে একই রাষ্ট্রীয়তা অবৈজ্ঞানিক। শ্যামদেশের সেই যমজ ভ্রাতৃদ্বয়ের মত একের পিঠের সাথে অপরের সংযুক্ত অবস্থা উভয়ের জন্যই ক্ষতিকর।
কাজেই অপারেশনের কাজ যত তাড়াতাড়ি শেষ হয় ততই মঙ্গল।
.
.



শফিকুল ইসলাম 
[bookmark: page_396]<৬,২৩৬,৩৯৬> 
	শিরোনাম
	সংবাদপত্র
	তারিখ

	সম্পাদকীয় 
সাড়ে সাত কোটি হোসেন আলী
	দেশ বাংলা
১ম বর্ষঃ ৩য় সংখ্যা
	১১ নভেম্বর, ১৯৭১



সম্পাদকীয়
সাড়ে সাত কোটি হোসেন আলী
নয়া দিল্লীর পাকিস্তানী দূতাবাসটি এখন বাঙালীশূন্য। না, অন্ততঃ একজন বাঙালী এখনো সেখানে আছেন। তিনি জনাব হোসেন আলী, হাই কমিশনারের একান্ত সচিব।
রক্তাক্ত ক্ষতবিক্ষত দেহে দিল্লীর পাকিস্তানী হাইকমিশন ভবনের কোন একটি চোরা কুঠুরীতে তিনি অসহ্য উৎপীড়নের শিকার হয়ে রয়েছেন। দিল্লীর ছাত্ররা বিক্ষোভ দেখিয়েছেন। অবুঝ ছেলে দুটি পিতার মুক্তির জন্য ধরনা দিতে গিয়ে কেঁদে বুক ভাসাচ্ছে। অসহায় সহকর্মীরা চুটোছুটি করছেন। কিন্তু কুটনীতির কূট প্রভুরা নীরব নইথর। আইনের দৃষ্টিতে তিনি পাকিস্তানের ‘নাগরিক’,যে নাগরিকত্ব তিনি ঘৃনাভরে ছুড়ে ফেলেছেন তাঁর আর আর সহকর্মীদের সাথে। কিন্তু তথাকথিত সভ্য জগতের আন্ত্ররজাতিক আইনের কীটদষ্ট পুস্তকের ভাষ্য তাঁরনুকুলে নয়। সাড়ে সাত কোটি স্বজাতির সাথে একাত্ম হয়ে যে পৃথক জাতীয় সত্তার গৌরব মাথা তুলে দাড়াঁতে চেয়েছেন তিনি, তার স্বীকৃতি মেলেনি সভ্যতার মুরব্বীদের কাছে। অতএব পাকিস্তানী বন্দীশালায় নিষ্ঠুরতম মৃত্যুকেও যদি বরণ করতে হয় তাঁকে, কুটনীতির ঠান্ডা মস্তিস্কের কসাইদের কাছে তার বুঝি কোন প্রতিকারই পাওয়া যাবে না।
জনাব হোসেন আলীর অপরাধ তিনি তাঁর লক্ষ লক্ষ স্বদেশবাসীর দুঃখ যন্ত্রনার দিকে চোখ বুঁজে থাকতে পারেন নি। নয়াদিল্লীর পাকিস্তানী দূতাবাসটির অভ্যান্তরে দিনের পর দিন বাংলাদেশের মাটি ও মানুষের বিরুদ্ধে জঘন্য ষড়যন্ত্রের জাল বোনা হতে দেখে স্থির থাকতে পারেননি। চাকুরীর মায়া ত্যাগ করে অনির্দিষ্ট ভবিষ্যত্মাথায় করে সর্বস্বান্ত স্বদেশবাসীর পাশে এসে দাঁড়াতে চেয়েছেন।
নয়া দিল্লির দুতাবাসে তিনি ছিলেন গুরুত্বপূর্ণ দায়িত্বে সমাসীন। পাকিস্তানী জঙ্গি চক্রের ষড়যন্ত্রের গোপন তথ্যাবলী তাঁর জানা থাকার কথা। সম্ভাবতঃ সেই কারণেই ইয়াহিয়া চক্র ক্ষেপা কুকুরের মত তাঁর উপর ঝাঁপিয়ে পড়েছে। 
কিন্তু ইয়াহিয়া চক্রের জিন্দাখানায় হোসেন আলী একা নন, সাড়ে সাত কোটি বাঙালী আজ পাকিস্তান নামক বন্দীশালায় এমনিভাবে অত্যাচারের অগ্নিপরীক্ষার সম্মুখীন। তাঁদের সবার পিঠেই আঘাতের চিহ্ন, সবার বুকেই বিক্ষোভের আগুন, সবার চোখেই ঘৃনার বিচ্ছুরণ। তাদেরও অপরাধ তারা ইয়াহিয়ার পাকিস্তানের নাগরিকত্বে পদাঘাত হেনে নয়া নাগরিকত্বের সদস্য ঘোষনায় কন্ঠ দিয়েছে।
দুনিয়ার মানুষ জেনে রাখুক, সাড়ে সাত কোটি হোসেন আলী প্রিয়তম স্বদেশের স্বাধীনতার জন্য এই মৃত্যুযন্ত্রনাকে বরণ করেই নিয়েছে। এই যন্ত্রণার এই নিপীড়নের আগুনে পুড়েই সোনার বাংলা ‘সোনার চেয়েও খাটি’ হয়ে উঠেছে। অত্যাচারেই বাংলার উন্মেষ। অত্যাচারই বাঙালীর ঐক্যের ভিত। অতএব, মাভৈঃ হোসেন আলীর মুক্তির আর বিলম্ব নেই!

সম্পাদকীয়
হিন্দু না ওরা মুসলিম
জিজ্ঞাসে কোন জন ?
পশ্চিম পাঞ্জাবী দস্যুবৃত্তির শিকার হয়ে বাংলাদেশ থেকে যারা ( চন্দ্রবিন্দু) ভারতে চলে গিয়েছেন, তাঁদের অধিকাংশই হিন্দু, এই ধুয়া তুলে জনৈক পশ্চিমা সাংবাদিক দিল্লীতে মিসেস গান্ধীকে প্রস্তাব দিয়েছেন, এদের সবাইকে ভারতের নাগরিক করে নিলে কেমন হয় ?
প্রস্তাবটি ওই সাংবাদিকের নিজস্ব হলে ক্ষতি ছিল না। শোনা যায়, মহল বিশেষ থেকে পরিকল্পিতভাবে এই “ফিলার” পরিবেশন করা হচ্ছে।
বাংলাদেশের নব্বই লক্ষ মানুষ গৃহহারা, সর্বহারা হয়ে প্রাণভয়ে সীমান্ত অতিক্রম করে ভারতে চলে গেছে। তাঁদের অপরাধ তারা নিজ দেশে পরবাসী হয়ে থাকতে চায়নি। তাদের অপরাধ তারা তাঁদের স্বদেশের  মাটিতে বিদেশী বেনিয়া প্রভুত্ব মেনে নিতে পারেনি। সেই অপরাধের খেসারত দিতেই তাদের আজ স্বদেশ স্বজন থেকে দূরে অপরিসীম দুঃখ- দুর্দশাকে বরণ করে নিতে হয়েছে। কিন্তু দূর-দুরান্তে বসে যারা চিরকাল এই উপমহাদেশের মানুষের ভাগ্য নিয়ে ছিনিমিন খেলছে, তারা কি এই পরিস্থিতিতেও নতুন করে ঘোলাপানিতে মাছ শিকারের স্বপ্ন দেখছে ? বাংলাদেশের এক কোটি মানুষকে বিদেশী বানিয়ে, তথাকথিত পাকিস্তানের কাঠামোর মধ্যে বাঙালীদের সংখ্যালঘিষ্ঠ করে চিরদিনের মত ভারত- পাকিস্তান সংঘাত জিইয়ে রাখার নতুনতর ফন্দি আঁটা হচ্ছে কি ?
শরণার্থীরা বেশীর ভাগ হিন্দু। বিভেদকামী পশ্চিমা সাম্রাজ্যবাদ  ( এখানে সামাজ্যবাদ) সঠিক জায়গাতেই ঘা দিয়েছে। কিন্তু তাদের মনে রাখা উচিৎ আজকের বাংলাদেশ ১৯৪৬-এর বাংলাদেশ নয়। সাম্প্রদায়িকতার বিষবাষ্প থেকে মুক্ত বাঙালী  জাতীয়তার মূর্ত পীঠস্থান এই বাংলাদেশ। বাংলার মুসলমান, বাংলার হিন্দু, বাংলার বৌদ্ধ, বাংলার খৃষ্টান, বাংলার আদিবাসী  তাদের নিজ নিজ বিশ্বাস নিয়ে বেঁচে থাকবে সন্দেহ নেই, কিন্তু জাতীয়তা এবং রাষ্ট্রীয়তার প্রশ্নে তাদের একমাত্র পরিচয় তারা বাঙালী, বাংলাদেশের নাগরিক।
বাংলাদেশের স্বাধীনতা সংগ্রাম প্রমাণ করে দিয়েছে ধর্ম জাতীয়তার একমাত্র নিয়ামক হতে পারে না, ভাষা- সংস্কৃতি এবং অর্থনৈতিক- রাজনৈতিক একাত্মতাই জাতীয়তার মৌল ভিত্তি। এই নবলব্ধ অভিজ্ঞতা কেবল এই উপমহাদেশের জন্য নয়, গোটা পৃথিবীর জন্যই এক অভিনব শিক্ষা। বাংলাদেশের মানুষ নিজেদের জন্মগত অধিকার প্রতিষ্ঠার জন্য আপন ইচ্ছায় আপন শক্তিতে শক্তিমান হয়ে স্বাধীনতার পতাকা উর্ধেব তুলে ধরেছে। আজও গোটা পৃথিবীর তাবৎ বৃহৎ শক্তির ভ্রূকুটি উপেক্ষা করে বাংলার দামাল ছেলেরা শত্রুর সাথে  অসমযুদ্ধে পাঞ্জা লড়ছে। এ যুদ্ধে তাদের বিজয় অবশ্যম্ভাবী জেনেই কি পশ্চিমা সাম্রাজ্যবাদীরা নতুন নতুন ফন্দি আবিষ্কারের চেষ্টায় মেতেছে ? 
বাংলাদেশ সরকার ইতিমধ্যেই ঘোষণা করেছেন যে, শরণার্থীদের সকলকেই স্বাধীন বাংলাদেশে ফিরিয়ে নেওয়া হবে। শরণার্থীরাও দ্যার্থহীন ভাষায় বলেছেন, তাঁদের মাতৃভূমি বাংলাদেশ। ভারতে তাঁদের অবস্থান স্বাধীনতা সংগ্রামের প্রয়োজনেই। অধিকৃত বাংলা থেকে হানাদার সৈন্যরা বিতাড়িত হলে দেশে ফিরে যেতে তাঁদের এতটুকুও বিলম্ব হবে না। মনে রাখতে হবে, বাঙালী শরণার্থীদের ভারতীয় নাগরিকত্ব দেবার অধিকার ভারতেরও নেই । তারা হিন্দু, না মুসলিম, সে প্রশ্নের সমাধি রচিত হয়েছে স্বাধীন বাংলাদেশের অভ্যুদয়ে। এ প্রশ্ন নতুন করে যারা তুলতে চাইবে, তাঁদের “লাল মুখ” কারো করে দেবে সাড়ে সাত কোটি বাঙালীর ইস্পাত ঐক্য। অতএব, সাধু সাবধান ! 

বাংলাদেশে পার্লামেন্টারী গণতন্ত্র চাই কি?
আওয়ামী লীগেকে মন স্থির করতে হবে
(দেশবাংলা বিশেষ নিবন্ধ)

বাংলাদেশের মুক্তাঞ্চল সম্প্রসারিত হচ্ছে এবং অধিকৃত বাংলার পরিসর সংকুচিত হয়ে আসছে। মুক্তিবাহিনীর শক্তিও সুসংহত হয়ে উঠছে। এক কথায় স্বাধীনতার চরম মুহূর্ত ঘনিয়ে আসছে।
এই ক্রান্তিলগ্নে দেশের রাজনীতিক ক্ষেত্রেও আসছে বিপুল পরিবর্তন। দক্ষিণপন্থী দলগুলি ইয়াহিয়ার সাথে হাত মিলিয়ে নিজেদের কবর নিজেরাই খুঁড়ছে। বামপন্থী ও আধাবামপন্থী দল-উপদলগুলিতেও পোলারাইজেশন শুরু হয়েছে নতুনভাবে। 
বিগত নির্বাচনে বিজয়ী আওয়ামী লীগকে এখন দল না বলে “প্লাটফর্ম” বলাই ভালো। মধ্যপন্থী  আওয়ামী লীগে এখন বামপন্থী “প্রায়-নক্সাল” চিন্তাধারা থেকে শুরু করে বুর্জোয়া উদার নৈতিকতাবাদ পর্যন্ত সব রকমের চিন্তাধারা পাশাপাশি কাজ করছে। বিভাগ পূর্বকালের ভারতীয় জাতীয় কংগ্রেসের সাথে আওয়ামী লীগের এই অবস্থার তুলনা হতে পারে।
স্বভাবতঃ বাংলাদেশের আগামী দিনের রাজনীতিতেও আওয়ামী লীগ এবং তার অনুগামীদের প্রাধান্য থাকবে। ন্যায়সংগতভাবেই আজ তাই প্রশ্ন উঠতে পারে স্বাধীনতার পর আওয়ামী লীগ দেশকে কোন পথে চালাবে ?
অনেকে বলে থাকেন, আগে স্বাধীনতা আসুক, তারপর সে সব কথা চিন্তা করা যাবে। বিভাগ পূর্বকালে মুসলিম লীগ এ ধরনের কথাই বলতো। প্রকৃত সমস্যাকে পাশ কাটিয়ে সাধারণ মানুষের নাকের ডগায় মুলা বেঁধে এগিয়ে নেবার অভিসন্ধি চাড়া এটা আর কিছুই নয়।
বস্তুতঃ যারা (চন্দ্রবিন্দু হবে) আজ স্বাধীনতা সংগ্রামে লিপ্ত রয়েছে তাঁদের সবার সামনেই স্বাধীনতা পরবর্তীকালের একটি সুনির্দিষ্ট চিত্র থাকা অত্যাবশ্যক। পাকিস্তান প্রতিষ্ঠার মধ্য দিয়ে যে তথাকথিত “স্বাধীনতা” অর্জিত হয়েছিল, গত ২৪ বৎসর তার বিষময় ফল ভোগ করার পর পুনরায় কোণ অজানার পথা পা বাড়ানো বাঙালী জাতির জন্য নির্বুদ্ধিতারই নামান্তর হবে।
সংগ্রামের গতি প্রবাহ আজ বাংলাদেশের রাজনীতিকে এমন এক স্তরে এনে দিয়েছে যখন সংগ্রামকে সঠিক খাতে পরিচালনার খাতিরেই আজ কতগুলি বিষয়ে মনস্থির করার প্রয়োজন জরুরী হয়ে দেখা দিয়েছে। আওয়ামী লীগ নেতৃত্বকেই আজ এসব প্রশ্নের মোকাবিলায় বলিষ্ঠভাবে এগিয়ে আসতে হবে। দেশবাসীর সামনে সুস্পষ্ট ভাষায় তাঁদের বক্তব্য তুলে ধরে তদনুযায়ী সর্বশ্রেণীর মানুষের মানসিক প্রস্তুতির জন্য কাজ করে যেতে হবে।
আওয়ামী লীগকে প্রথমেই স্থির করতে হবে স্বাধীনতা বাংলাদেশে পার্লামেন্টারী রাজনীতি চালু থাকবে কি-না, না-কি সেখানে তাঁরা একদলীয় শাসন চালু করবেন।
বাংলাদেশের মানুষ নিয়মতান্ত্রিক আন্দোলনের মাধ্যমে তাদের অধিকার প্রতিষ্ঠা করতে চেয়েছে এবং বিগত নির্বাচনে আওয়ামী লীগকে ভোট দিয়ে শান্তিপূর্ণভাবেই ক্ষমতার রদবদল আনতে চেয়েছে। কিন্তু শেষ পর্যন্ত ক্ষমতাসীনচক্র এই শান্তিপূর্ণ পরিবর্তনের পথ আগলে দাঁড়ায় এবং নজিরবিহীন নৃশংসতার মাধ্যমে নির্বাচনের রায় বানচাল করতে প্রয়াসী হয়। অতঃপর বাংলার ছাত্র- তরুণ ও স্বাধিকারকামী জনতা অস্ত্র ধরেছে এবং সশস্ত্র সংরামের পথে পা’ বাড়িয়েছে একান্ত বাধ্য হয়ে।
এ থেকে অনেকে এই সিদ্ধান্তে এসেছেন যে বাংলাদেশের ঘটনা নিয়মতান্ত্রিক পার্লামেন্টারী রাজনীতির ব্যর্থতার প্রামাণ্য  উদাহরণ এবং এ থেকেই প্রমাণিত ( এখানে প্রামাণিত) হয় যে “সশস্ত্র” বিপ্লব ছাড়া জাতীয় মুক্তি অসম্ভব।
আওয়ামী লীগের তরুণদের একাংশ সংগ্রামের যৌক্তিকতা প্রচার করেছিলেন পূর্ব থেকেই। এবার তাঁরা হাতে- কলমে তা’ প্রমাণ করার সুযোগ পেয়েছেন। অতঃপর পার্লামেন্টারী রাজনীতির “বিলাসিতা” চিরদিনের জন্য দেশ থেকে দূর করার কথা তাঁরা চিন্তা করছেন কিনা আমাদের জানা নেই।
অন্যদিকে আওয়ামী লীগের বয়োজ্যেষ্ঠ নেতৃবৃন্দ এবং নির্বাচিত প্রতিনিধিরা বর্তমান সংগ্রামকে তাঁদের নির্বাচনের বিজয়েরই চূড়ান্ত পরিণতি মনে করেছেন। তাঁদের মতে বর্তমান সংগ্রাম সশস্ত্র হলেও তা প্রকৃত প্রস্তাবে নিয়মতান্ত্রিক। কারণ, নির্বাচনের মাধ্যমে জনগণের রায়কে প্রতিষ্ঠা করার জন্যই সংগ্রাম চলছে। কাজেই এ সংগ্রাম অন্যান্য দেশের সশস্ত্র সংগ্রাম থেকে সম্পূর্ণ পৃথক এবং একে কোন অবস্থাতেই নিয়মতান্ত্রিক রাজনীতির অবসান বলা যেতে পারে না। তাঁরা মনে করেন, ইয়াহিয়া নিয়মতান্ত্রিকতার পথ থেকে সরে গিয়ে যে অনিয়মের পথ বেছে নিয়েছে, বাংলাদেশ সরকার সেই অনিয়মকে উৎখাত করে নিয়মতান্ত্রিকতাকেই পুনর্বহাল করতে চান। শত্রুমুক্ত বাংলাদেশে তাঁরা গণপরিষদের অধিবেশন ডাকতে মুহুর্তও বিলম্ব করবেন না এবং যথারীতি পার্লামেন্টারী রাজনীতি কায়েম করবেন, এ কথা তাঁরা বলছেন।
আওয়ামী লীগ নেতৃবৃন্দের এ ধরনের  বক্তব্য যদি দলের স্থির সিদ্ধান্তের পরিচায়ক হয়ে থাকে তবে কার্যক্ষেত্রেও তার প্রতিফলন ঘটা দরকার বলে রাজনৈতিক পর্যবেক্ষক মহল মনে করেন।
আওয়ামী লীগ পার্লামেন্টারী রাজনীতিতে বিশ্বাসী ছিল সন্দেহ নাই । বিগত নির্বাচনে আওয়ামী লীগের ঐতিহাসিক বিজয় পার্লামেন্টারী রাজনীতির প্রতি সাধারণ মানুষের আকর্ষণ হয় এবং আস্থা দুই-ই বাড়িয়ে দিতে সক্ষম হয়। কিন্তু পরবর্তীকালের ঘটনা প্রবাহে গনমনে বিভ্রান্তি এসেছে। সে বিভ্রান্তি এখন বাড়ছে বই কমছে না।
পাকিস্তানে কোনকালেই পার্লামেন্টারী রাজনীতি পরীক্ষিত হয়নি। শুরু থেকেই কায়েমী  সার্থ ( বানান) এবং সামরিক বাহিনীর অন্যায় প্রভুত্ব দেশে পার্লামেন্টারী রাজনীতির বিকাশ স্তব্ধ করে দিয়েছিল। ১৯৫৪ সালের নির্বাচনকে নস্যাৎ করে দেওয়া, ১৯৫৯ সালের অনুষ্ঠিতব্য নির্বাচনের ভয়ে সামরিক শাসন জারী, আয়ুবের “মৌলিক গণতন্ত্র” এবং সর্বশেষ ইয়াহিয়ার ডিগবাজী সেই অন্যায় প্রভুত্ব কায়েম রাখার অপকৌশলেরই বিচিত্র বহিঃপ্রকাশ ।
স্বাধীন বাংলাদেশে পার্লামেন্টারী শাসন পুনঃপ্রতিষ্ঠিত হলে প্রথম বারের মত সেখানে গণতন্ত্রের পরীক্ষা নিরীক্ষা শুরু হবে। বলা বাহুল্য এট একান্তভাবেই এখন আওয়ামী লীগের উপরে নির্ভরশীল। সেজন্যে আওয়ামী লীগকে অবশ্যই কয়েকটি ব্যাপারে দৃঢ় পদক্ষেপ নিতে হবে।
(১) দলীয় পরিধিতে নিয়মতান্ত্রিকতা কায়েম করতে হবে এবং  সংগ্রামের সর্বস্তরে নিয়মতান্ত্রিক গণপ্রতিনিধিত্বকে ঊর্ধেব তুলে রাখতে হবে। বিগত নির্বাচনে যারা ( চন্দ্রবিন্দু হবে) নির্বাচিত হয়েছেন , সরকার গঠন এবং সরকার পরিচালনায় তাঁদের সম্মিলিত ইচ্ছাকে প্রাধান্য দিতে হবে এবং বর্তমান জরুরী অবস্থাতেও পার্লামেন্টের সুপ্রিমেসীর নিশ্চয়তা বহাল রাখতে হবে।
(২) মুক্তিবাহিনীর সদস্যদের মনেও নির্বাচিত প্রতিনিধিদের প্রতি তথা, পার্লামেন্টের প্রতি আনুগত্য গড়ে তুলতে হবে এবং ভবিষ্যতে দেশের বেসামরিক নাগরিকদের অস্ত্র সমর্পণের কথা মনে রেখে তদনুযায়ী কাজ করে যেতে হবে।
(৩) বিরোধী দলের অস্তিত্ব মেনে নিতে হবে। বিশেষ করে যে সব দল ভবিষ্যত পার্লামেন্টের সুপ্রিমেসী মেনে নিয়ে নিয়মতান্ত্রিক রাজনীতিতে অংশ নেবে সে সব দলকে সাথে নিয়ে কাজ করতে হবে। দেশে শক্তিশালী ও সুসংগঠিত বিরোধী দল পার্লামেন্টারী রাজনীতির সাফল্যের জন্য অপরিহার্য। আওয়ামী লীগ যদি সত্যিই ভবিষ্যতে পার্লামেন্টারী রাজনীতি কায়েমের অভিলাষী হয়ে থাকে তবে এ ধরনের বিরোধী দল গড়ে ওঠার ব্যাপারে বাধা সৃষ্টি করা তো চলবেই না, বরঞ্চ সরকারী ভাবে আনুকূল্য দেখাতে হবে।
(৪) মুক্তিবাহিনীকে একক কমান্ডে সংগঠিত রাখতে হবে এবং সামরিক বাহিনীকে দলীয় প্রভাবমুক্ত রাখতে হবে, যাতে প্রশাসনিক দায়িত্ব বাংলাদেশে “পাকিস্তানী রাজনীতি”র পুনরাবৃত্তি না ঘটতে পারে।
(৫) এডমিনষ্ট্রেসশনকেও দলনিরপেক্ষ ভাবে গড়ে তুলতে হবে। এমনকি রাজনৈতিক মতাবলম্বী ব্যক্তিদেরও প্রশাসনিক দায়িত্ব পালন দলনিরপরেক্ষ থাকার অভ্যাস “করাতে” হবে।
প্রথম দৃষ্টিতে মনে হবে এ সব পদক্ষেপ আওয়ামী লীগের জন্য “ত্যাগ” স্বীকার । কিন্তু প্রকৃতপক্ষে আওয়ামী লীগের নেতৃত্ব, পরিষদ সদস্যবৃন্দ এবং কর্মী বাহিনীর “নিজেদের প্রয়োজনেই” এ ব্যাপারে তাঁদের উদ্যোগী হতে হবে। কারণ, কেবলমাত্র পার্লামেন্টারী সুপ্রেমেসী বহয়াল রেখে বিগত নির্বাচনের রায় কার্যকরী করার মাধ্যমেই আওয়ামী লীগের হাতে আগামী দিনের বাংলাদেশের কর্তৃত্ব আসতে পারে। অন্যথা মাঝপথে নৌকার গতি পরিবর্তন এবং হাত বদলের সম্ভাবনাই যে বেশী , পৃথিবীর বিভিন্ন দেশের দিকে তাকিয়ে তা বিনা দ্বিধায় বলা যায়। 
যারা (চন্দ্রবিন্দু প্লিজ) পার্লামেন্টারী রাজনীতিতে বিশ্বাসী নন, এতে অবশ্য তাঁদেরও হতাশ হবার কিছু নেই। আওয়ামী লীগকে আওয়ামী লীগের পথেই রাজনীতি করতে হবে অন্যদের নিজ নিজ পথে। ইতিহাস আপন নিয়মেই তার পথ করে নেবে, সে ভবিষ্যতবাণী এখনই করা যাবে না।
তবে আমাদের প্রতিবেশী ভারতে পার্লামেন্টারী পদ্ধতি রাজনীতির স্বীকৃত মাধ্যম। সেক্ষেত্রে ভারত সরকারও সম্ভবতঃ চাইবেন না তাঁদের বাড়ীর পাশে একটি সামরিক একনায়কত্ব বা ফ্যাসিবাদী একদলীয় শাসন খাড়া হোক। কারণ ভারতের রাজনীতিতে, বিশেষতঃ তার পূর্বাঞ্চলের নাজুক পটভূমিতে তার প্রতিক্রিয়া হবে মারাত্মক। বাংলাদেশে পার্লামেন্টারী রাজনীতি প্রতিষ্ঠিত হোক এবং একদলীয়ে কর্তৃত্বের স্থলে বহুদলীয় গণতান্ত্রিক সমঝোতা স্থাপিত হোক ভারত সরকারের পক্ষে সেটা কামনা করাই বেশী স্বাভাবিক । আওয়ামী লীগ বাংলাদেশে পার্লামেন্টারী গণতন্ত্র কায়েম করতে চাইলে এই অনুকূল পরিবেশে খুবই সহায়ক হবে সন্দেহ নেই। 
.

সংবাদপত্রঃ দেশ বাংলা
তারিখঃ ১৮ই নভেম্বর,১৯৭১

অধিকৃত বাংলায় চাকমারা দমে গেছেঃ বিদ্রোহী মিজো লালডেঙ্গা
 পাক ছাউনিতে
পার্বত্য চট্রগ্রাম এলাকার উপজাতীয়দের নানাভাবে প্রলব্ধ করে বাংলাদেশের অভ্যন্তরে বিভেদ সৃষ্টির চেষ্টা ফলপ্রসু হয়নি। আমাদের চট্রগ্রাম সংবাদদাতা চট্রগ্রাম থেকে ঘুরে এসে জানিয়েছেন যে, পার্বত্য চট্রগ্রামের চাকমা উপজাতির প্রধান রাজা ত্রিদিব রায় এবং পার্বত্য চট্রগ্রাম থেকে নির্বাচিত পরিষদ সদস্য আউংশে এলাকাকে স্বতন্ত্র মর্যাদা দেবার প্রতিশ্রুতি পেয়ে চাকমা নেতারা সে ফাঁদে পা-ও দিয়েছিলেন এবং সে অনুযায়ী কিছু সংখ্যক চাকমাকে ট্রেনিংও দেওয়া হয়।
কিন্তু কার্যক্ষেত্রে এই পরিকল্পনা একাধিক কারনে মোটেই কাজে আসেনি। প্রথমত" চাকমারা সংখ্যায় খুবই নগণ্য। সমগ্র পার্বত্য চট্রগ্রামে উপজাতীয়দের সংখ্যা আশি হাজার। দক্ষিণের বোমং ও উত্তরে মং রাজার অনুগামিরা চাক্মাদের কোনকালেই সুনজরে দেখেনি। কারণ, চাকমারা তুলনামূলকভাবে কিছুটা উন্নত এবং অন্যান্য উপজাতীয়দের ঘৃনার চোখে দেখে থাকে।
এদিকে রামগড়ের মং রাজা মুক্তিবাহিনীর পক্ষ নিয়েছেন। এপ্রিল-মে মাসে রামগড় যখন মুক্তিবাহিনীর দখলে ছিল, তখন তিনি সর্বতোভাবে সহায়তা করেছেন। তাঁর ধনুকধারী টিপরা বাহিনী পাহাড়ে-জঙ্গলে পাহারাদারের কাজ করেছে। রামগড়ে পাক-বাহিনীর প্রবেশের পর তিনি সপরিবারে মুক্তাঞ্চলে চলে যান এব্বং তাঁর অনুগামীরা গভীরতর জঙ্গলে আশ্র্য নেন।
বোমং উপজাতীয়রা তুলনামূলকভাবে আরো অনুন্নত ও অসংহত।
পার্বত্য চট্রগ্রামের অবস্থানগত কারণে এবং উপজাতীয়দের সংখ্যাল্পতা ও বিচ্ছিন্ন অবস্থানের ফলে তাদের কার্যকলাপ নিজ নিজ এলাকাতেই সীমাবদ্ধ। ফলে এই মুহূর্তে তাদের নিয়ে মাথা ঘামাবার প্রয়োজন মুক্তিবাহিনীর আদৌ আছে বলে মনে হয় না। মুক্তিবাহিনীর সামগ্রিক বিজয়ের পথে উপজাতীয়দের মাধ্যমে প্রতিবন্ধকতা সৃষ্টির প্রচেষ্টা পাক-বাহিনীর নির্বুদ্ধিতার পরিচায়ক। কারণ আজ হোক কাল হোক, মুক্তিবাহিনীর সামগ্রিক বিজয়ের মুহূর্ত ঘনিয়ে আসলে অস্ত্রধারী উপজাতীয়রা তাদের অস্ত্র গুড়িয়ে ধরবে নিজেদের প্রয়োজনেই। বাংলাদেশকে বাদ দিয়ে তাদের পৃথক অস্তিত্ব একেবারেই অসম্ভব। আর একমাত্র স্বাধীন বাংলাদেশেই উপজাতীয়রা তাদের পরিপূর্ন নাগরিক অধিকার এবং উপজাতীয় স্বার্থের রক্ষা কবচ পেতে পারে, এ সত্য উপজাতীয় নেতাদের অজানা থাকার কথা নয়। এতদসত্বেও যে দু'একজন উপজাতীয় নেতা বর্তমানে পাক-বাহিনীর সাথে হাত মিলিয়েছে, তারা চিরদিনই স্রোতের শেওলার মত এধার ওধার করে এসেছে। উপজাতীয় স্বাতন্ত্র্যবোধ থেকে নয়, ব্যক্তিগত লোভ লালসা থেকেই এরা পাক-সরকারের পক্ষ নিয়েছে। বলাবাহূল্য সে জন্যই এদের ভূমিকার কোন রাজনৈতিক গুরুত্ব নেই। চাকমা নেতা ত্রিদিব রায় স্বতন্ত্রপ্রাথী নিসাবে নির্বাচিত হয়ে কনভেনশন মুসলিম লীগের মন্ত্রি হয়েছিলেন। গতবারও স্বতন্ত্র প্রার্থী হিসাবে তিনি জয়ী হয়েছেন। জয়ী হবার পর আওয়ামী লীগের দুয়ারে ধরনা দিতে দেরী করেন নি। কিন্তু ২৫শে মার্চের পর পুনরায় ভোল পালটে ফজলুল কাদেরের বৈঠকখানায় হাজিরা দিয়েছেন। সংগতভাবেই বলা যায়, পাক-বাহিনীর গাত গুটাবার লক্ষ্ণ দেখা দিলে তিনি আবারও ডিগবাজী খেতে দেরী করবেন না।
ভারতের মিজোদের নিয়ে পাক-সরকার কিছুটা জটিলটা সৃষ্টিতে সক্ষম হয়েছিল। মিজোদের মনে স্বাতন্ত্র্যবোধ জেগে উঠেছিল বেশ কিছুকাল পূর্ব থেকে এবং তার পেছনে পাক-উস্কানীও ছিল। পার্বত্য চট্ট্রগ্রামের সীমান্তবর্তী মিজো এলাকা থেকে বিদ্রোহীদের বাংলাদেশের ভেতর নিয়ে যাওয়া হয়েছে এবং সেখানে তাদের সামরিক শিক্ষা দেওয়া হয়। পরে অস্ত্রশস্ত্রে সজ্জিত মিজোরা দেশে ফিরে নাশকতামূলক কাজে লিপ্ত হলে ভারত সরকার বিব্রতকর অবস্থায় পড়েন। বিদ্রোহী মিজোদের নেতা লালডেঙ্গা এখন বাংলাদেশের ভেতরে পাক-সামরিক ছাউনীতে বেশ কিছুসংখ্যক অনুগামীসহ অবস্থান করছেন। মুক্তিবাহিনীর বিরুদ্ধে পার্বত্য চট্রগ্রামে হামলা পরিচালনার সময় পাক বাহিনী কয়েকশত মিজো পরিবারএকে কয়েকটি মাত্র বন্দুক হাতে নিয়ে অগ্রবর্তী বাহিনী হয়ে এগিয়ে যেতে বাধ্য করে। তাদের গুলি ছুড়তে ছুড়তে এগুতে বলা হয়, যাতে করে পাল্টা জবাব থেকে মুক্তিবাহীর অবস্থান নির্ণয় করা যায়। তাদের পিছু পিছু পাক-বাহিনী নিরাপদ দূরত্বে এগুতে থাকে। ফলে এই হতভাগ্যরা অধিকাংশই সপরিবারে ক্রস ফায়ারিং-এর শিকার হয়।
ভারত সরকার কতৃক কেন্দ্র শাসিত মিজোরাম ষ্টেট গঠনের সিদ্ধান্ত ঘোষিত হবার পর মিজোদের মধ্যে বিদ্রোহী মনোভাব দূর হতে চলেছে। বিদ্রোহীদের মধ্যে অনৈক্য দেখা দিয়েছে অনেক দিন থেকে, স্বায়ত্বশাসিত মিজো ষ্টেট পেলেই তাঁদের অনেকে খুশী। লালডেংগার সমর্থন তাই দিন দিনই কমে আসছে এবং তাকে নাগা নেতা ডঃ ফিজোর ভাগ্যই বরণ করে নিতে হচ্ছে, তাতে সন্দেহ নেই। পাকিস্তানি ছাউনিতে পাক-বাহিনীর বর্বরতার নমুনা দেখে লালডেঙ্গার ঘনিষ্ঠ সহচরদের তিনজন হতাশ হয়ে স্বদেশে ফিরে গেছেন। তাঁদের মধ্যে তথাকথিত স্বাধীন মিজোরাম সরকারের "পররাষ্ট্রমন্ত্রী" লালমিনখাংগা এবং "অর্থমন্ত্রী" লালথাওলিয়া রয়েছেন। মিজো জেলাকে "ইউনিয়ন টেরিটরি"তে রূপান্তরিত করা এবং আসাম সরকার কর্তৃক গণ-ক্ষমা প্রদর্শনের ঘোষণায় তাঁরা সন্তুষ্ট হয়েছেন। প্রসংগত উল্লেখযোগ্য যে, মিজো জাতীয় ফ্রন্টের সহ-স্বভাপতি লালনুনমাউইয়ার নেতৃত্বে চমরপন্থীদের একাংশ পূর্বেই বিচ্ছিন হয়ে এসেছেন।
পাক-ছাউনীতে লালডেঙ্গার অনুগামীদের মধ্যে অসন্তোষ ক্রমেই বাড়ছে। পাকবাহিনী তাদের বাংলাদেশের বিরুদ্ধে কাজ করতে বাধ্য করছে। মিজোদের স্বাধীনতা"র প্রশ্নটি চাপা দিয়ে, পাক-বাহিনী তাদের ভারত ও বাংলাদীর বিরুদ্ধে গুপ্তচরবৃত্তি ও নাশকতামূলক কাজে লিপ্ত রেখে নিজেদের স্বার্থ হাসিল করছে। এ সব ব্যাপারে মতভেদ হওয়ায় লালডেঙ্গা আটজন কমান্ডারের ছয়জনকে সম্প্রতি বরখাস্ত করেছেন।
কেন্দ্রশাসিত মিজো ষ্টেটের আনুষ্ঠানিক উদ্ভোদনের সাথে লালডেঙ্গার রাজনৈতিক মৃত্যু ঘটবে তা" এখন নিশ্চিতভাবে বলা যায়; সেই সাথে ঘটবে পূর্বাঞ্চলের উপজাতীয়দের নিয়ে পাক-বাহিনীর দীর্ঘ দিনের ষড়যন্ত্রেরও অবসান।
.
.

বুটেবল ঈশরাক

সংবাদপত্রঃ দেশ বাংলা
তারিখঃ ১৮ নভেম্বর, ১৯৭১

শত্রুশিবিরে ভুট্টোর উভয় সংকটঃ ইয়াহিয়ার "পিঠাভাগঃ" ষড়যন্ত্রের ""শাসনতন্ত্র"
"ডন" পত্রিকার কুম্ভীরাশ্রু ইয়াহিয়া সরে দাঁড়াবে? (রাজনৈতিক ভাষ্যকার)

গত ১২ই নভেম্বর কারাচীতে এক জিনসভায় ভাষন দিতে গিয়ে পাকিস্তান পার্টির নেতা জুলফিকার আলী ভুট্টো ইয়াহিয়া খানকে সতর্ক করে দিয়ে বলেছে, পূর্ব পাকিস্তানের উপনির্বাচনের বিজয়ীদের নিয়ে সরকার গঠন করা হলে ৪০ দিনের মধ্যেই আমরা তা উল্টে দেবো। সংবাদটি পরিবেশন করেছেন রয়টার। পিকিং ফেরত ভুট্টোর পশ্চিম পাকিস্তানে বতৃতা সফরের এটি ছিল শেষ সভা।
.
বাংলাদেশের ৭৮ জন গণপ্রতিনিধিকে দেশদ্রোহী আখ্যা দিয়ে তাঁদের আসনের "উপনির্বাচনের" ব্যবস্থা হয়েছে। ছয়টি দক্ষিণপন্থি দল জোট বেঁধে সব ক"টি আসন নিজেদের মধ্যে রাখার চেষ্টা করছে এবং ইয়াহিয়া সরকারের পরোক্ষ সমর্থনে তাঁদের সফল হবার সম্ভবনাই বেশী। ইতিমধ্যে ৫২টি আসনে বিনা প্রতিদ্বন্দিতায় এই ছয় জোটের মনোনীত প্রার্থী "নির্বাচিত" হয়েছে। ৩টি আসন পি,ডি,পি'র জৈনক নেতা ভুট্টোর কাছে "বিক্রী" করে দিয়েছেন। বাকী ২০টি আসনের ব্যাপারের চাপাচাপি চলছে। ইয়াহিয়ার এক নয়া নির্দেশে নির্বাচনের ৪দিন পূর্ব পর্যন্ত যে কোন প্রার্থীকে সরে দাঁড়াবার সুযোগ দেওয়া হয়েছে। এতে নিশ্চিত ফলাফলের সম্ভাবনা রয়েছে এবং শেষ পর্যন্ত যদি একটি আসনেও "নির্বাচন" অনুষ্ঠানের প্রয়োজন না হয়, তবে বিস্ময়ের কিছু থাকবে না।
.
ভুট্টো এক্ষেত্রে খুবই বেকায়দায় পড়েছেন। "উপনির্বাচনে"র বিরুদ্ধে যাওয়াও তাঁর পক্ষে সম্ভব হয়নি। ইথচ এই "উপনির্বাচন" তাঁর মেজরিটি দলের নেতা হবার সুযোগ নষ্ট করে দিচ্ছে, চোখের সামনে তা' তা দেখেও তিনি কিছু করতে পারছেন না।
.
নূরুল আমীনের নেতৃত্বে ডানপন্থীরা একজোট হয়ে ভুট্টোকে কোণ্ঠাসা করে রাখতে চাইছে। "উপনির্বাচনের"র পর এই দক্ষিণপন্থী জোটই ইয়াহিয়ার তথাকথিত পরিষদে সংখ্যাগরিষ্ঠ হবে এবং নূরুল আমীনের সেই জোটের নেতা হিসাবে "সরকার গঠনে" আমন্ত্রিত হবার সম্ভাবনাই বেশী। ক্ষমতালিপ্সু ভুট্টো তা মেনে নেবেন কেমন করে?
.
ইয়াহিয়ার বিশেষ দূত হয়ে ভুট্টো পিকিং গমনের পাশাপাশি নূরুল আমীনের পশ্চিম পাকিস্তানে ব্যাপক সফর এবং ইয়াহিয়ার সাথে সাক্ষাৎকারদৃষ্টে এক্তহা মনে হওয়া স্বাভাবিক যে, ইয়াহিহা-ভুট্টো-নূরুল আমীন সমঝোতা স্থাপিত হয়েছে। কিন্তু এই তিনজনের মধ্যে ক্ষমতার ভাগ-বাটোয়ারা ছাড়া আর কোন ব্যাপারেই সমঝোতার প্রশ্ন ওঠে না। তিনজন তিনটি বিভিন্ন প্রতিক্রিয়ার প্রতিভু। কাজেই এদের মধ্যে মিল-অমিল-মিল নাটকীয়তায় অবাক হবার কিছু নেই।
*                                          *                                            *
নুরুল আমীনকে পাকিস্তানের প্রধানমন্ত্রী করা হলে ভুট্টো কি মেনে নেবেন?
শেখ মুজিবের সাথে উপ-প্রধানমন্ত্রি হতে ভুট্টোর আপত্তি ছিল না। কিন্তুন নূরুল আমীনকে তিনি মানবেন কেন? সুকৌশনে কলকাঠি ঘুরিয়ে তিনি সামরিক বাহিনীর মাধ্যে হত্যাযজ্ঞ ঘটিয়েছেন- তবে কি নূরুল আমীনকে গদিতে বসবার জন্য ইয়াহিয়ার সাথে ভূট্টোর সমঝোতা হতে পারে, নূরুল আমীনেরও। দু'জনকেই একই সাথে নাচাবার খেল ইয়াহিয়ার ভালভাবেই জানা আছে। কিন্তু নূরুল আমীন, ভুট্টো, দুজনকেই একই সাথে খুশী রাখার কোন তেলেসমাতী দাওয়াই ইয়াহিয়ার মদের আলমারীতে লুকানো আছে কি? আয়ুবের হাত থেকে ক্ষমতা নেবার পর ইয়াহিয়াকে বিভিন্ন দলের নেতাদের সাথে কেবল ব্যক্তিগতভাবে আলোচনায় মিলিত হতে দেখা যেতো। প্রত্যেকের সাথেই এই হুঁশের পাগল এমন একটি ভাব দেখাতো যেন অন্য নেতাদের কানাকড়িও দাম নেই, কেবল ওই নেতাদের উপরই যা কিছু ভরসা। একইভাবে ইয়াহিয়া বিভিন্ন দলকে পরস্পরের কাছ থেকে দূরে রাখতে সক্ষম হন। এমন কি ডানপন্থী দলগুলিও ঐক্যবদ্ধ মোর্চা গঠনের চেষ্টা ব্যর্থ করে দেন।
.
সুচতুর ইয়াহিয়া এবার ভুট্টো এবং নূরুল আমীনকেও কি সেই একই কায়দায় খেলাচ্ছে?
শ্যাম্পেন পূজারী ইয়াহিয়াকে শুরুতে হাবা গোবা মনে হতো। আওয়ামী লীগের কেউ কেউ ইয়াহিয়াকে "ভালো মানুষ" বলে সার্টিফিকেট দিয়েছেন। ইয়াহিয়া ক্ষমতায় থাকতে চায় না, গণতন্ত্র কায়েম করে ব্যারাকে ফিরে যেতে চায়, এ কথা অনেকেই বিশ্বাস করতেন। ইয়াহিয়া নিজেও সেরকম ভাবসাব দেখিয়ে এসেছে।
.
কিন্তু সময়ে প্রমানীত হয়েছে যে, ইয়াহিয়া শেয়ানের শেয়ান। বিশ্বকে ধোঁকা দেবার জন্য তার সর্বশেষ "পদক্ষেপ" সম্পর্কে যা কিছুটা আভাস পাওয়া যাচ্ছে, তাতে তার "পাতায় পাতায় বেড়ানো" শয়তানী বুদ্ধির আরো কিছুটা পরিচয় পাওয়া যাবে।
.
শোনা যাচ্ছে, ইয়াহিয়ার শাসনতন্ত্রে সাম্প্রদায়িক নির্বাচন ব্যবস্থা থাকবে। অর্থাৎ বাংলাদেশের প্রায় ১ কোটি ১০ লক্ষ হিন্দুকে আলাদা রেখে দেখাবার চেষ্টা হবে যে, "পাকিস্তানে" বাঙালি মুসলমানের সংখ্যা অবাঙালীদের চাইতে বেশী নয়। আর যেহেতু পাকিস্তান "ইসলামিক" রাষ্ট্র, সেহেতু মুসলমানদের সংখ্যা দিয়েই "গুরুত্ব" যাচাই হবে।
.
বিগত সাইক্লোন, গৃহযুদ্ধ এবং বিপুলসংখ্যক আদিবাসীর দেশত্যাগের কারণ দেখিয়ে এবারকার জনগণনায় বাঙালীদের সংখ্যালঘিষ্ঠ দেখিয়ে আগামীদেতে তদনুযায়ী ভাগ বাঁটোয়ারার নীতিও তাতে লিপিবদ্ধ থাকবে।
.
ইয়াহিয়া তার "শাসনতন্ত্র" পরিষদে পেশের আগে সাধারণ্যে প্রকাশ দূরের কথা, এমনকি বিভিন্ন দলের নেতাদের দেখতে দেবে না। এ ব্যাপ্রে নূরুল আমীনের অনুরোধও প্রত্যাখাত হয়েছে। অর্থাৎ উপনির্বাচনের প্রহসন শেষ হবার পর "আপনি মোড়ল"দের নিয়ে যে পরিষদ গড়া হবে তাতে এই "শাসনতন্ত্র" কেবল পড়েই শোনানো হবে এবং তথাকথিত জনপ্রতিনিধিদের একমাত্র কর্তব্য হবে হাততালি দিয়ে তাকে অভিনন্দিত করা। 
*  *
এই মেকী গণপরিষদেও যাতে বাঙালীদের কর্তৃত্ব না থাকে, ইয়াহিয়া সে ব্যাপারেও সজাগ। ৮৭ জন আওয়ামী লীগ নেতার সদস্যপদ বহাল রাখার পেছনেও হয়তো সেই অভিসন্ধি কাজ করেছে। কারণ, তাঁদের অনুপস্থিতিতে পরিষদে "উপস্থিত" সদস্যদের মধ্যে পশ্চিম পাকিস্তানীদের সংখ্যা বেশী থাকছে এবং আর্ডিনান্সের মাধ্যমে প্রয়োজনীয় আইন জারী করে এই বিপুলসংখ্যক সদস্যে অনুপস্থিতিতেই ইয়াহিয়া তার কাজ হাসিল করে নিতে পারবে।
*** 
সম্প্রতি করাচীর "ডন" পত্রিকা এক সম্পাদকীয় নিবন্ধে এ ব্যাপারে প্রশ্ন উত্থাপন করেছে। "ডন" এর মতে এভাবে বাঙালীদের সংখ্যালঘিষ্ঠ করে রেখে পরিষদের অধিবেশনে বসানো হলে তা গনতন্ত্র সম্মত হবে না। "ডন" পত্রিকা তবে গণতন্ত্রের পক্ষ নিয়ে সংগ্রামে নেমেছে? তাও কি সম্ভব?
.
আসলে "ডন" পত্রিকার দৃষ্টি অন্যত্র নিবদ্ধ। "ডন" এর মুরব্বি ইউছুফ হারুণের স্বার্থ মার্কিন জোয়ালে বাঁধা। পশ্চিম পাকিস্তানের ডানপন্থী মার্কিন কর্তাভজার দল এইভাবে পরোক্ষ চাপ দিয়ে পাকিস্তানের অন্যান্য আওয়ামী লীগ নেতার আসনগুলিও শুণ্য ঘোষণা করাতে চায়, যাতে করে সেগুলিও আবার নির্বাচন হয় এবং তাঁরা সেগুলি আপোষে ভাগ-বাটোয়ারা করে নিয়ে বগল বাজাতে পারেন। এতে তাঁদের ডবল লাভ। একদিকে শূন্য খোঁয়াড়ে আরো কিছু মেষ কিংবা মোষের আমদানী, অন্যদিকে ভুট্টোর সংখ্যাগরিষ্ঠকে চাপা দিয়ে পশ্চিম পাকিস্তানের মাটিতে নিজেদের হারানো সাম্রাজ্যের পুনঃপ্রতিষ্ঠার সুযোগ লাভ।
.
ইয়াহিয়া কি সরে দাঁড়াবে? এ নিয়ে কিছু জল্পনা-কম্পনা দেখা যাচ্ছে। প্রধানতঃ পশ্চিমা দেশগুলিতেই এ ধরনের খবর রটেছে বা রটানো হচ্ছে। শোনা যাচ্ছে, ইয়াহিয়ার স্থলে ওমর বা অন্য কেউ ক্ষমতা নিয়ে বাংলাদেশের নেতাদের সাথে আলোচনা শুরু করবে।
.
স্পষ্টতঃ এটি একটি রাজনৈতিক "ফিলার"। ইয়াহিয়াকে সরিয়ে দিলে বাঙালীদের মনোভাব কি দাঁড়ায় পশ্চিমা শক্তিবর্গ তা বুঝে দেখতে চায়। ইতিমধ্যেই এ ব্যাপারে বাংলাদেশের নেতৃবৃন্দ এবং সাধারণ মানুষের মনোভাব প্রকাশ পেয়েছে। পাক-সামরিক বাহিনীকে বাঙালীরা এখন আর বিচ্ছিন্নভাবে দেখছে না, এ সত্য পশ্চিমারা বুঝে থাকবে। ফলে এ ব্যাপারে খুব বেশীদূর অগ্রসর হওয়ার সুযোগ তারা পাচ্ছে না।
.
.
বুটেবল ঈশরাক

সংবাদপত্রঃ দেশ বাংলা
তারিখঃ ১৮ নভেম্বর, ১৯৭১ 
শরণার্থী শিবিরে
(শিবির প্রতিনিধি)
এখনো শরণার্থীরা আসছেনঃ ৫ লক্ষ শিশু মারা যাবে? 
শবণার্থীরা বিনিদ্র রাত কাটাচ্ছেন
ভারত সরকার "ইসিএমে"র সাহায্য চেয়েছেন
করিমপুর শিবিরবাসীদের জন্য হাসতাপাল

পশ্চিম বাংলার সীমান্তবর্তী জেলাসমূহের শরণার্থী শিবিরগুলিতে এখনো প্রতিদিনই হাজার হাজার নতুন শণার্থী এসে পৌছাচ্ছেন। ওদিকে পাকিস্তানি কতৃপক্ষ দাবী করছে, বাংলাদেশের পরিস্থিতি "শান্ত" এবং শরণার্থীরা ধীরে ধীরে ফিরে যাচ্ছেন। কোথাও কোথাও পৈতৃক ভিটামাটির আকর্ষণে কিছু কিছু শরণার্থী ফিরে যাবার চেষ্টা যে করছেন না, তা নয়। কিন্তু প্রায় ক্ষেত্রেই মাঝপথ থেকে তাঁদের ফিরে আসছে হচ্ছে। যারা কোন প্রকারে নিজ নিজ গ্রামে পৌছাতে পেরেছেন তাঁদেরও অধিকাংশকে পুনরায় ভারতে চলে আসতে হচ্ছে। বিশেষ করে সীমান্তবর্তী এলাকায় এ ধরণের ঘটনা নিত্যই ঘটছে। তাছাড়া মুক্তিবাহিনীর তৎপরতা বাড়ার সাথে সাথে বাংলাদেশের সীমান্তবর্তী জেলাগুলির ক্ষেত্র বিষেষে অভ্যন্তর ভাগেরও বহূ থানা, ইউনিয়ন এমনকি মহকুমা এখন কার্যতঃ মুক্তাঞ্চল। কিন্তু পাক-বাহিনীর দূর পাল্লার কামান ও বিমান হামলায় এ সব এলাকার সাধারণ মানুষ যারা এতদিনও কোনপ্রকারে ভিটেমাটি আঁকরে থেকেছে তারা এখন নিরাপদ আশ্র্যের খোঁজে সীমান্ত পাড়ি দিয়ে ভারতে চলে আসছেন। 
.
বাংলাদেশের ভেতর বিস্তীর্ণ অঞ্চলে চাষাবাদ বন্ধ থাকায় এবং বাড়তি এলাকা থেকে ঘাটতি এলাকায় খাদ্যশস্যাদির সরবরাহ না থাকায়, স্থানে স্থানে চরম দুর্ভিক্ষাবস্থা দেখা দিয়েছে। তাছাড়া উন্নয়নমূলক কার্যকলাপ বন্ধ থাকায় ব্যবসা-বানিজ্যের অচলাবস্থা দেখা দেওয়ায় দিনমজুর ও বেসরকারি সংস্থার কর্মচারীরা অধিকাংশই এখন বেকার হয়ে পড়েছেন। এ ধরণের ব্যক্তিরা নেহাৎ পেটের তাড়ায় দেশত্যাগে বাধ্য হচ্ছেন এবং স্ত্রী-পুত্র-পরিজন নিয়ে শরনার্থী শিবিরগুলিতে আশ্রয় নিচ্ছেন।
জলপাইগুড়ি, কুচবিহার, পশ্চিম দিনাজপুর, মালদহ, নদীয়া, চব্বিশপরগনা প্রত্যেক জেলায় দৈনিক কয়েক হাজার নতুন শরণার্থী আসছেন। এদের অধিকাংশই মুসলমান চাষী ও মধ্যবিত্ত শ্রেনীর। গত সপ্তাহে কেবলমাত্র নদীয়া জেলাতেই দশহাজার নতুন শরণার্থী সীমান্ত অতিক্রম করে ভারতে এসেছেন।
***
শরণার্থী শিবিরগুলিতে শিশুখাদ্যের অভাব ক্রমেই বাড়ছে। কতিপয় বিদেশী ত্রানসংস্থা এবং ভারতীয় রেডক্রস-এর পক্ষ থেকে মাঝে মাঝে কিছু পরিমাণ শিশুখাদ্য সরবরাহ করা হলেও, তা প্রয়োজন মেটাতে পারছে না। শিবিরবাসীরা প্রায়ই অভিযোগ করে থাকেন, তাঁদের প্রাপ্য শিশুখাদ্য সঠিকভাবে বিতরণ করা হয় না। বিভিন্ন শিবিরে অপুষ্টিজনিত কারণে শিশুমৃত্যের হার মারাত্বক রকমে বেড়েছে। কিছুদিন পূর্বে জাতিসংঘের জনৈক বিশেষজ্ঞ শিবিরগুলি পরিদর্শন করে বলেছিলেন, যথাযথ ব্যবস্থা নিতে বিলম্ব হলে অচিরেই কমপক্ষে ৫ লক্ষ শিশুর মৃত্যুমুখে পতিত হবার সম্ভবনা রয়েছে।
.
পশ্চিম বাংলার বাজারে শিশুখাদ্য এমনিতেই দুষ্প্রাপ্য। অন্যান্য উন্নয়নশীল দেশের মত এখানেও একশ্রেনীর ব্যবসায়ী শিশুর খাদ্যের কালোবাজারিতে লিপ্ত রয়েছে এবং শরণার্থী শিবিরের জন্য প্রাপ্ত শুরু খাদ্যেও কোন কোন ক্ষেত্রে কালো গুদামে চলে যাবার অভিযোগ শোনা যাচ্ছে। ছাত্রপরিষদ এবং যুব কংগ্রেসের সামপ্রতিক দ্রব্যমূল্যবিরোধী আন্দোলনের জের হিসাবে পরিস্থিতির কিছুটা উন্নতি ঘটেছে এবং শিশুখাদ্য বিক্রীর ব্যাপারে কিছুটা কড়াকড়ি নিয়ম প্রবর্তিত হয়েছে। এর সুফল শরণার্থী শিবিরগুলিতে পরোক্ষভাবে হলেও কিছুটা অনুভূত হতে পারে। কিন্তু তাতে পরিস্থিতির বিশেষ উন্নতি হবে বলে মনে হয় না।
.
শরনার্থী শিবিরগুলিতে শিশুদের প্রয়োজনের দিকে ত্রাণসংস্থাগুলির আরো কিছুটা বেশী নজর দেওয়া দরকার এবং বিভিন্ন সূত্রে প্রাপ্ত দ্রব্যাদির যথাযথ বিতরণ হচ্ছে কি-না সেদিকেও আরো বেশী দৃষ্টি রাখা আবশ্যক।
***
শরণার্থী শিবিরগুলি সীমান্তের খুব কাছাকাছি থাকায় এখানে মারাত্বক রকমের যুদ্ধাতংক বিরাজ করছে, এ ব্যাপারে আমরা গতবারেও আলোচনা করেছি। যুদ্ধ হোক বা না হোক, শরণার্থীরা যুদ্ধের বিভীষিকার মধ্যে ক্ষেত্রবিষেষে রাত কাটাচ্ছেন, শিবিরগুলিতে ঘুরে এলেই তা হৃদরঙ্গম হবে।
.
যে ভীতি-সন্ত্রাসের হাত থেকে রক্ষা পাবার জন্য শ্রণার্থীরা পিত্রপুরুষের ভিটামাটি ছেড়ে এসেছেন, সেই একই ভীতি-সন্ত্রাস এখানেও তাঁদের তাড়া করছে। "ঘর পোড়া গরু সিঁদুরে মেঘ দেখলেই ভয় পায়", শরণার্থীদের অবস্থাও তথৈবচ। তা ছাড়া সীমান্ত এলাকাগুলিতে যুদ্ধ এক রকম লেগেই গেছে বলা যায় না কি?
.
শরণার্থী শিবিরগুলি সীমান্ত এলাকা থেকে দূরে সরিয়ে নতুন করে নির্মাণের খরচা এবং ঝক্কি বিরাট হবে, সন্দেহ নেই। কিন্তু ক্ষেত্র বিষেষে তা" করাই হয়তো বাঞ্ছনীয় হবে। সীমান্ত থেকে বেশী দূরে সরিয়ে নিলে শরণার্থীরা ভারতের জনসাধারণের সাথে মিশে গিয়ে ভারতের জনস্নগখ্যা বাড়িয়ে দিতে পারে, এ আশংকা কেউ কেউ করছেন। কিন্তু এভাবে ভয়-সন্ত্রাসের মধ্যে থাকতে হলে ক্রমাগত অধিকসংখ্যক শরণার্থী শিবির ছেড়ে যাবার পথ খুঁজবে এবং তার ফল আও মারাত্বক হতে বাধ্য।
.
ভারত সরকার বাংলাদেশ থেকে আগত শরনার্থীদের জন্য কতিপয় খদ্যদ্রব্যাদির প্রয়োজন মেটাবার জন্য ‘ইউরোপীয় কমন মার্কেটের’ নিকট আবেদন জানিয়েছেন।
.
এ যাবৎকাল বিভিন্ন সূত্রে যে পরিমাণ সাহায্য প্রতিশ্রুত হয়েছে তা" হিসাবে ধরার পর ১৯৭১-"৭২ সালে কি পরিমাণ অতিরিক্ত সাহায্য দরকার হবে, ভারত সরকার তার একটি তালিকাও সেই সাথে পেশ করেছেন।
.
ভারত সরকারের হিসাবে ১৯৭১-'৭২ সালে শরণার্থীদের জন্য আরো ৩১১,০০০ টন চাল, ১৭৫,০০০ টন গম, ৫০,০০০ টন চিনি, ১৮৭,০০০ টন ডাল, ৪০,০০০ টন লবন, ৮,৩০০ টন গুঁড়া দুধ প্রয়োজন হবে। শরণার্থীদের জন্য সর্বমোট ৪,৩৪,০০০ খানা কম্বল দরকার বলে হিসাব ধরা হয়েছে এবং এ ব্যাপারেও ই,সি, এম এর সাহায্য চাওয়া হয়েছে।
.
সম্প্রতি করিমপুরে বাংলাদেশ ভলান্টিয়ার কোরের উদ্যোগে একটি ১৫ বেডের হাসপাতাল প্রতিষ্টিত হয়েছে। বাংলাদেশের জনপ্রতিনিধিদের পরিচালনাধীন এই হাসপাতালটিতে ডাক্তার, নার্স ও অন্যান্য কর্মীরা সবাই বাংলাদেশের নাগরিক। এই হাসপাতাল থেকে কয়েক লক্ষ শরণার্থী উপকৃত হবেন বলে আশা করা যাচ্ছে। 
.
.

শিরোনামঃ মুক্ত বাংলায়- 
সংবাদপত্রঃ দেশ বাংলা (১ম বর্ষঃ ৪র্থ সংখ্যা)
তারিখঃ ১৮ নভেম্বর, ১৯৭১
.
রংপুরের মুক্ত এলাকায় প্রাণের স্পন্দন (নিজস্ব সংবাদদাতা) 
রংপুরের জেলার ৮টি জেলা এখন সম্পূর্ণ মুক্ত। প্রয় ১২০০ বর্গামাইল এলাকা জুড়ে স্থানগুলিতে ৭ লক্ষ মানুষের বাস। 
মুক্ত থানাগুলিতে এখন বাংলাদেশ সরকারের গ্রাম ও ইউনিয়ন পর্যায়ে প্রশাসন ব্যবস্থা পুনর্গঠনের কাজে হাত দিয়েছেন। উত্তরাঞ্চলীয় জোনাল কাউন্সিলের তত্বাবধানে আইন ও শৃংখলা রক্ষার জন্য পুলিশ বাহিনী যথারীতি কাজ করে যাচ্ছে, যদিও অপরাধের সংখ্যা খুবই নগণ্য। প্রতি থানায় কার্যাদি পরিচালনার জন্য ম্যাজিষ্ট্রিট নিয়োগ করা হয়েছে। একটি জেলখানাও স্থাপিত হয়েছে। ডাক তার ও টেলিফোন যোগাযোগ নিয়মিত ভাবে চলছে। 
প্রাইমারী পর্যায় পর্যন্ত সকল শিক্ষা প্রতিষ্ঠান পুরাদমে চালু রয়েছে। সাব রেজিষ্ট্রার অফিস, বিবাহ রেজিষ্ট্রেশন অফিস ও শুল্ক অফিসগুলিতে স্বাভাবিক কাজ চলছে।
প্রত্যেক থানায় একটি করে ডিস্পেন্সারি স্থাপিত হয়েছে এবং হেলথ অফিসারদের তত্ত্ববধানে ব্যাপকহারে কলেরা-বসন্তের টীকা দেওয়ার কাজ চলছে।  
পাকিস্তানী লুণ্ঠনে হৃতসর্বস্ব এ সব অঞ্চলে তীব্র খাদ্যাভাব দেখা দিয়েছে। বাংলাদেশ সরকার এ ব্যাপারে যথাবিহীত ব্যবস্থা করেছেন এবং টেষ্ট রিলিফের জন্য কিছু অর্থ বরাদ্দ করছেন।  
সমগ্র মুক্তাঞ্চলটিতে এখন করে প্রাণের স্পন্দন জাগছে। সম্প্রতি পূর্বাঞ্চলীয় জোনাল কাউন্সিলের চেয়ারম্যান জনাব মতিউর রহমান এম, এস, এ, অন্যান্য নেতৃবৃন্দ সহকারে পাটগ্রাম, ফুলবাড়ি, সোনাহাট, হাতিবান্ধা প্রভৃতি থানা সদর সফর করেন। সর্বত্রই তারা বিরাট জনসভায় ভাষণ দেন এবং সর্বশ্রেণীর জনসাধারণ ও মুক্তিবাহিনীর সদস্যদের সাথে আলাপ আলোচনা করেন। 
 .
.

শিরোনামঃ সম্পাদকীয় কাল রাত্রির অবসান নতুন সূর্যের অভ্যুদয়  
সংবাদপত্রঃ দেশ বাংলা (১ম বর্ষঃ ৬ষ্ঠ-৭ম সংখ্যা)
তারিখঃ ৯ ডিসেম্বর, ১৯৭১
সম্পাদকীয় 

কাল রাত্রির অবসানঃ নতুন সূর্যের অভ্যুদয়  
স্বাধীন গণপ্রজাতান্ত্রিক বাংলাদেশ সরকারকে আনুষ্ঠানিকভাবে স্বীকৃতি দিয়েছেন ভারত সরকার। সাড়ে সাত কোটি বাঙ্গালীর অকৃত্রিম সুহৃত ভাত প্রতিবেশির প্রতি, মানবতার প্রতি, সর্বোপরি গণতন্ত্রের প্রতি তার দায়িতে পালন করেছে পরিপূর্ণভাবে। দেশ বিভাগের ডামাডোলে বাংলার শ্যামল মাটিতে সাম্রাজতবাদী প্রতিক্রিয়ায় যে বিষবৃক্ষটি শিকড় গেড়ে বসেছিল, দীর্ঘ চব্বিশটি বছর সকল ন্যায়নীতি,সকল গণতান্ত্রিক মূল্যবোধ পদলদলিত করে উপ-মহাদেশের বুক হিংসার রাজনীতি, দস্যুতার রাস্ট্রনীতি এবং শোষণের অর্থনীতি কায়েক রাখার চক্রান্ত চালিয়ে এসেছে, বাংলাদেশের মুক্তিকামী জনতা এবং সংগ্রামরত মুক্তিবাহিনীর সহায়তায় এগিয়ে গিয়ে ভারতের বীর সেনাবাহিনী আজ তার গোড়া ধরে টান দিয়েছে। এই উপমহাদেশের শান্তি আর সমৃদ্ধির ক্ষেত্রে স্বাধীন বাংলাদেশের অভ্যুদয় তাই একটি অন্ধয়ার যুগের অবসান, আরেকটি আলোকজ্জ্বল নতুন যুগের উদ্বোধন।
পাকিস্তানী দস্যুবৃত্তির বিষদাঁত ভেঙ্গে ফেলার সাথে সাতগে ভারত বাংলা উপমহাদেশের আগামি দিনেও শান্তি ও সমৃদ্ধির নতুন দুয়ার উন্মুক্ত হলো। গত চব্বিশ বছর এই দরিদ্র উপমহাদেশের সীমিত সম্পদের অংশ যুদ্ধ প্রস্তুতি এবং পরস্পারিক হানাহানির মাশুল জোগাতেই নিঃশেষ হয়ছে। 
এখন থেকে বাংলাদেশ ও ভারতের পারস্পারিক হৃত্যতা, সহযোগিতা ও পরস্পর নির্ভরশীলতার পটভুমিতে পটভুমিতে উওমহাদেশের সক সম্পদ শান্তিও সমৃদ্ধির কাজে লাগানো সম্ভব হবে। বহিঃশত্রুর আক্রমণের আশংকামুক্ত পরিবেশে দু’দেশেও নিজ নিজ জাতীয় সম্পদের পরপূর্ণ ব্যবহারের মাধ্যমে স্বনির্ভর অর্থনীতি গড়ে তুলতে সক্ষম হবে। ভিক্ষাপাত্র হাতে বিদেশী সাম্রাজ্যবাদেরর দ্বারে দ্বারে ঘুড়ে বেড়াতে হবে না।
বলা বাহুল্য কেবল ভারত-বাংলা উপমহাদেশের জন্যই নয়, বিশ্বরাজনীতির ক্ষেত্রেও উপমাহদেশের আভ্যন্তরীণ সংঘাতের অবসান এবং অর্থনৈতিক স্বনির্ভরতা যুগান্তকারী তাৎপর্য রয়েছে। আগামী দিনের বিশ্বরাজনীতিতে এই উপমহাদেশ অন্যতম প্রধান “বৃহৎশক্তি” হসেবে গণ্য হবে, একথা আজ নিশ্চিত রূপেই বলা চলে। 
.
আজকের দিনে আমরা স্বরণ করি তাদের যাঁদের প্রানের মূল্যে, ত্যাগ-তিতিক্ষায় অর্জিত হয়েছে স্বাদীনতার এই স্বর্ণফসল। স্মরণ করি তাঁদের যাঁরা আজো বিভিন্ন ক্ষেত্রে বিভিন্নভাবে স্বাধীনতাকে বাস্তব্ রুপে দেবার জন্য নিরলসভাবে সংগ্রাম করে চলেছেন। সর্বোপরি স্মরণ করি স্বাধীন বাংলাদেশের রাষ্ট্রপতি, বাংলার মানুষের প্রাণপ্রিয় নেতা, প্রেসিডেন্ট মুজিবকে, যিনি আজও স্বদেশ-স্বজন থেকে ভু দূরে দস্যুশিবিরে বন্দীদশায় রয়েছেন। তাঁর সোনার স্বদেশ মুক্ত হয়েছে। তিনিও মুক্ত হবেন। সেদিন আর দূরে নয়। 
এই মহাল্গনে আমরা ভারত সরকার, ভারতের জনগণ, সোভিয়েট সরকার সোভিয়েট জনগ্ণ এবং বিশ্বের অন্যান্য গণতন্ত্রকামী মানুষ, যাঁরা আমাদের দুঃখদিনের সাথী হয়েছেন, সাহায্য সহানুভুতি দিয়ে আমাদের সংগ্রামকে সাফল্যের দিকে এগিয়ে নিয়েছেন তাঁদেরসবাইকে ‘দেশবাংলা’র পক্ষ থেকে এবং বাংলাদেশের জনগণের পক্ষ থেকে জানাই আন্তরিক কৃতজ্ঞতা। বাংলাদেশের জনগণ স্বাদীনতার, সার্বভৌমত্ব এবং বাঙ্গালী জাতীয়তাবাদের চূড়ান্ত উন্মেষের জন্য হাজারে হাজারে, লাখে লাখে প্রান দিয়েছে। আগামী দিনেও বাংলাদেশের স্বাধীনতা ও সার্বভৌমত্ব রক্ষার জন্য তারা এমনিভাবে চিরজাগ্রত প্রহরী হয়ে থাকবে। কিন্তু শান্তি ও সমৃদ্ধির জন্য, মানবতার জন্য এবং বিশ্বের শোষিত, বঞ্চিত, সংগ্রামরত জাতি সমূহের শৃংখল মুক্তির জন্য বাংলাদেশ সবার সাথে কাঁধে কাঁধ মিলিয়েই সংগ্রাম করবে। আজকের দিনে এই হোক আমাদের ব্জ্র কঠিজ শপথ। 
 .
.

শিরোনামঃ পাকিস্তান নামে কোন দেশ থাকবে না 
সংবাদপত্রঃ দেশ বাংলা (১ম বর্ষঃ ৬ষ্ঠ-৭ম সংখ্যা)
তারিখঃ ৯ নভেম্বর, ১৯৭১

ভারত-বাংলা উপমহাদেশে নতুন যুগের সূচনা পাকিস্তান নামে দেশে থাকবে না )দেশবাংলা বিশেষ নিবন্ধ)
জাতিসংঘের মাঋকন দালালরা যে কণ সিদান্তই নিক না কেন অথবা ইয়াংকি সাম্রাজ্যবাদ এবং চোইনিক সুবিধাবাদ শেষ রক্ষার যত চেষ্টাই করুক না কেন, বাংলাদেশের স্বাধীনতা সূর্যের উদয়কে রোধ করার সময় পার হয়ে গেছে। 
জাতিসংঘের নিরাপত্তা পরিষদ ও সাধারণ পরিষদের সংখ্যাগরিষ্ঠ ভোটে ভারতএ আক্রমণকারী অয়াখ্যা দিয়ে বাংলাদেশ থেকে সৈন্য প্রত্যাহার ও যুদ্ধবিরতির প্রস্তাব পাস হয়েছে। কিন্তু বাংলার ও ভারতের মানুষ সাম্রাজ্যবাদাদের এই শেষ ভরসাস্থলটির উপর আস্থা হারিয়েছে অনেক আগেই। বর্তমান সংকটকে কেন্দ্র করে যদি ভারত জাতিসংঘ ত্যাগ করে তাহলে ভারতের মানুষ বিন্দুমাত্র অখুশী হবে না। চীন এতকাল জাতিসংঘে ছিল না। ইন্দোনেশিয়াও কিছুকাল আগে জাতিসংঘ ত্যাগ করেছে, তাতে দু’শের অস্তিতে বিপন্ন হয়নি। ভারতেরও হবে না। বাংলাদেশেরও না। 
তা’ছাড়া এই জাতিসংঘের তথাকথিত পুরোহিতরাই জাতিস্ংঘের সিদ্ধান্ত বিরুদ্ধাচরণের পথ প্রদর্শক। 
.
দক্ষিণ আফ্রিকায়, রোডেশিয়ায় জাতিসংঘের সুস্পষ্ট নির্দেশ কি মানা হয়েছে? রোডেশীয়ায় ৫০ লক্ষ আফ্রিকানের উপর ২ লক্ষ শ্বেতাংগের শাসন ও শোষণের পক্ষে মদত দিচ্ছে বৃটেন ও তার সহযোগীরা জাতিসংঘের বিধিনিষেধ অমান্য করেই। আর আজ যদি সাড়ে সাত কোটি বাঙ্গালীর উপর গুটি কতক পেশাদার সৈন্যের নৃশংস অত্যাচার বন্ধ করার জন্য ভারত এগিয়ে গিয়ে থাকে, জাতিসংঘের তথাকথিত সিদ্ধান্তের বিরুদ্ধেই, তাহলে বা দোষটা কোথায়? 
বাংলাদেশের  ভেতরে মুক্তিবাহিনী এবং ভারতীয় বাহিনী এখন সর্বময় ক্ররতৃত্বে। ঢাকার সর্বশেষ পকেটটিও শিত্রুমুক্ত হবে দু’ একদিনেই। তখন আর বাংলাদেশের উপর পাকিস্তানের কোন দখলই থাকবে না। নূরল আমীনের মত বাঙ্গালী কুইসলিংকে প্রধানমন্ত্রী হিসাব দাঁড় করানো সত্বেও। 
শুধু তাই নয়, বাংলাদেশ থেকে হাত গুটাবার পর পশ্চিম পাকিস্তানকে ঘিরে “পাকিস্তান” নামটি টিকিয়ে রাখাও ক্রমেই দু;সাধ্য হয়ে পড়বে। পাঠান ও বেলুচিস্তানীরা বিদ্রোহী হয়ে উঠেছে কেবল সেজন্যই নয়, নিছক নির্বুদ্ধিতা এবং গোয়ার্তৃমীর দরুন কায়েমী স্বার্থের দুধের হাঁড়িটি ভেঙ্গে ফেলার জন্য এখন পশ্চিমাদের মারাত্নক কলহ বেধে গেছে। বাদতে বাধ্য। পশ্চিম পাকিস্তানের প্রদেশগুলিকে একত্রে রাখার প্রাধনত যোগসূত্র ছিল বাংলাদেশের উপর শোষণের সুযোগ। উপনিবেশের ফায়দা লুটবার জন্য সিন্ধু-পাঞ্জাবের ভূস্বামী এবং ধনকুবেররা নিজেদের মধ্যে আপোষ রক্ষা করে নিয়েছিল। এখন তাদের আপোষ হবে ইসের ভিত্তিতে? তা’ছাড়া লন্ঠিত সম্পদের ছিটে-ফোঁটা বিলিয়ে এবং বাহ্যিক উন্নয়নে শানশওকত দেখিয়ে এতকাল সেখানকার সাধারণ মানুষকেও বশে রাখা সম্ভব হয়েছে। বিরাট এক সেনাবাহিনী পোষা হয়েছে যাতে করে প্রায় প্রতিটি পরিবার থেকেই কেউ না কেউ সৈনিক হয়েছে। এখন আর তা সম্ভব হবে না। ফলে ব্যবসা-বাণিজ্য, চাকুরি-বাকুরী সর্বক্ষেত্রেই ছাঁটাই এর পালা শুরু হবে। বাংলাদেশের বিরাট বাজার হারিয়ে ইতিমধ্যেই শত শত কলকারখানা বন্ধ হয়ে গেছে। আরো যাবে। 
“দেশবাংলার” প্রথম সখ্যায় আমরা পাখতুনিস্তানের স্বাধীনতা সংগ্রামের প্রস্তুতির কথা বলেছিলাম এবং এই শীতের পরেই সেখানে অভ্যূথানের সম্ভাবনার আভাস দিয়েছিলাম। অতি সম্প্রতি বেলুচিস্তানের ও সীমান্ত প্রদেশের ন্যাশনাল আওয়ামী পার্টিকে বেআইনি ঘোষণা করা থেকে প্রমানণিত হয়েছে ঘটনাপ্রবাহ সঠিক খাতেই প্রনাহিত হচ্ছে। 
সাম্প্রদায়িক ভেদ-বৈষম্যে এই উপমহাদেশের যে রাজনৈতিক ইংসা-প্রতিহিংসার উদ্ভব ঘটেছিল বাস্তবের কঠোর আঘাতে তা ধীরে ধীরে দূরভীত হতে চলেছে। বাংলাদেশের অভ্যূদওয়ের পাশাপাশি পশ্চিমে পাখতুনিস্তান।সিন্ধু, এমনকি পাঞ্জাবেও কালক্রমে ধর্মনিরপেক্ষ জাতীয়তার ভিত্তিতে একাধিক “নেশন ষ্টেট” গড়ে উঠবেই। এই উপমহাদেশের শান্তি ও সমৃদ্ধির জন্য তা’হবে যুগান্তকারী ঘটনা। এখন থেকেই সেই লক্ষ্য সামনে রেখেই বাংলাদেশ ও ভারতকে এগুতে হবে। 
.
.

শিরোনামঃ সম্পাদকীয় (পাকিস্তান থেকে শিক্ষা নিতে হবে)
সংবাদপত্রঃ দেশ বাংলা (১ম বর্ষঃ ৮ম সংখ্যা)
তারিখঃ ১৬ ডিসেম্বর, ১৯৭১
সম্পাদকীয় 

পাকিস্তান থেকে শিক্ষা নিতে হবে
বাংলাদেশ তার স্বাধীন ক সার্বভৌম সত্তা নিয়ে আত্নপ্রকাশ করেছে। সাড়ে সাত কোটি মানুষের স্বপ্ন বাস্তবে রুপায়িত হয়েছে লাখো শহীদের প্রাণের মূল্যে, আযূত কর্মীর নিরলস সংগ্রামে, প্রতিটি পরিবারের সীমাহীন দূঃখভোগ এবং অবিশ্বাস ত্যাগস্বীকারে। স্বাধীনতার জন্য মূল্য দিতেই হয়, কিন্তু বাঙ্গালী জাতি মূল্যের অধিক দিয়েছে। 
পৃথিবীর বুজে একটি নতুন রাষ্ট্রের জন্ম হয়েছে। এ শিশুর তোলপাড় হয়েছে অনেক বেশী। জন্মের আনুষঙ্গিক গর্ভযন্ত্রণায় সারা বিশ্ব কেঁপে উঠেছে। জন্মকে ত্বরান্বিত করার জন্য “অপারেশন” ও চালাতে হয়েছে। এক অর্থে বাংলাদেশ “সিজারিয়ান বেবী”। আর সে জন্যই সম্ভবতঃ এই শিশুর প্রতিপালনে প্রথম থেকেই খুব বেশি সতর্ক হওয়া দরকার। 
ঔপনেবেশিক এবং কায়েমী স্বার্থের শোষণে বাংলাদেশে কোনকালেই সুস্থ অর্থনৈতিক কাঠামো গড়ে উঠতে পারেনি। বৃটিশ শাসনামলে আজকের বাংলাদেশ ছিল কলিকাতার ব্যবসায়ী ও শিল্পপতি মহলের শোষণের প্রশস্ত তম ক্ষেত্র। রাজধানী শহর কলিকাতারকে কেন্দ্র করে সেদিন যে পুঁজিচক্র গড়ে উঠেছিল, তাতে বাংলার মানূষের অংশিদারিত্ব ছিল না। পাকিস্তানি শাসনের চব্বিশ বছরে এই শোষণের হার আরো বহু গুনে বেড়েছে। তারপরও যা ইছু অস্থি চর্ম অবশিষ্ট ছিল, এবারকার রক্তক্ষয়ী সংগ্রাম এবং পালায়মান শত্রুসেনাদের “পোড়ামাটি” নীতির জন্য তা’ও ধুলিস্মাৎ হয়ে গেছে। 
অর্থাৎ নবজাতকের জন্ম ঘটেনি সোনার পালংকে, রূপার চামচ মুখে। ঘটেছে খোলা আকাশের নিচে, অপরসীম দুঃখদুর্দশায়, শত-সহস্য সমস্যার বেড়াজালে। 
তাই আজ যাঁর জন্মলগ্নে এই নতুন রাষ্ট্রের কর্ণধার হয়েছেন, তাঁদের অবশ্যই নিজেদের এই গুরুদায়িত্ব সম্পর্কে সচেতন থাকতে হবে। 
পাকিস্তান এই ব্যাপারে আমাদের সামনে একটি জ্বলন্ত উদাহরণ। পাকিস্তান রাষ্ট্রটির জন্ম-বৃত্তান্ত যা-ই হোক না কেন, পৃথিবীর মানচিত্রে একটি পাকা-পোক্ত আসন নিয়েই তার যাত্রা শুরু হয়েছিল। শুরুতেই আভ্যন্ত্রীণ ঐক্যের্ব অভাব ছিল না, বৈদেশিক সহায়তারও কমতি ছিল না। রাষ্ট্র হিসেবে এটিছিল পৃথিবীড় “পঞ্চম বৃহত্তর রাষ্ট্র”। তা সত্ত্বেও মাত্র ২৪ বছরেই তার রাষ্ট্রীয় কাঠামো ভেঙ্গে চ্রমার হয়ে গেল। কিন্তু কেন? 
এ প্রশ্নের জবাব পেতে হলে পাকিস্তানী রাজনীতির দিকে চোখ ফেরাতে হবয়। দেশ বিভাগের পর থেকেই পাকিস্তানে অগণতান্ত্রিক গণবিরোধী কায়েমী স্বার্থ চিরস্থায়ী আসন গেড়ে বসে এবং ধাপে তা রাজনৈতিক একনায়কতন্ত্র থেকে, আমলাতান্ত্রিক গোষ্ঠিতন্ত্র এবং সর্বশেষ সামরিক হটারীতায় পর্যবসিত হয়।পাকিস্তান অর্জিত হয়েছিল জনগণের নামে। কিন্তু সেই জনগণের কোন ভূমিকাই থাকেনি অয়াকিস্তানের রাষ্ট্রীয় জীবনে। 
জনসমর্থনের  বদলে বিশ্বসাম্রাজ্যবাদের লেহুড়ে বৃত্তিকেইরাষ্ট্র-ক্ষমতার নিয়ামক করে তোলা হয়েছে। তারই অবশ্যম্ভাবি পরিণিতিতে একদিকে চলেছে সাধারণ মানুষের উপর সীমাহীন শোষণ, অন্যদিকে চলেছে জাতিগত নিপীড়ন। এই শোষণ ও নিপীড়নের পরিণতি আজ চোখের সামনে। 
স্বাধীন বাংলাদেশের অশ্রু আর রক্তের ফসল। বাংলাদেশের গণতন্ত্র, অধিকার, রাজনৈতিক স্বাধীনতা এবং অর্থনৈতিক সমানাধিকারের নিশ্চয়তা থাকবে এই আশা নিয়েই বাংলার মানুষ এত ত্যাগ স্বীকারে এগিয়ে গেছে।আগামী দিনে বাংলাদেশকে সেই প্রত্যাশা অবশ্যই পূরণ করতে হবে, নতুবা বাংলাদেশ ও ইতিহাসের ব্যতিক্রম হবে না। মৃত পাকিস্তানের অভিজ্ঞতা থেকেই সে শিক্ষা দিতে হবে। 
.
.

বাংলাদেশের সুস্থ রাজনীতির উৎজ্জ্বল সম্ভাবনা
সাম্প্রদায়িক দল নিষিদ্ধ ঘোষিত
(দেশবাংলা রিপোর্ট)

বাংলাদেশ সরকারের প্রধানমন্ত্রী জনাব তাজউদ্দিন আহমেদ ঘোষনা করেছন, বাংলাদেশে অতঃপর কোন সাম্প্রদায়িক দল থাকবে না। জামাতে ইসলামী, তিন মুসলিম লীগ, পিডিপি ও নেজামে ইসলাম দলকে বেআইনী ঘোষণা করে জনাব তাজউদ্দিন যশোরে স্বাধীন বাংলার মাটিতে প্রথম প্রকাশ্য জনসভায় দ্ব্যর্থহীন ভাষায় বলেছেন, এখন থেকে আর ধর্ম নিয়ে রাজনীতি করতে দেওয়া হবে না।

বলা বাহুল্য প্রধানমন্ত্রীর এই ঘোষনা সর্বত্র অভিনন্দিত হয়েছে। বিগত বছর যাবৎ বাংলাদেশকে পদদলিত করে রাখার ব্যাপারে পশ্চিমা চক্র ধর্মের লেবাসধারী এই দলগুলিকে সর্বপ্রকারে মদত দিয়েছে এবং বাংলাদেশে একটি  প্রতিক্রিয়াশীল স্বার্থ-স্বর্বস্ব দালাল শ্রেনী সৃষ্টি করার কাজে এই দলগুলিকে হাতিয়ার হিসাবে ব্যবহার করেছে। গনতন্ত্রের টুটি টিপে ধরে, সর্বপ্রকারের প্রগতির পথ আগলে দাঁড়াবার ব্যাপারে এই সব রাজনৈতিক ব্যবসা-প্রতিষ্ঠানগুলি যথেষ্ট ‘সংগ্রাম’ও করেছে।

২৫শে মার্চ বাংলাদেশের উপর নারকীয় দুর্যোগ নেমে আসার পর এই দলগুলির গাঁয়ে মানে না আপনি মোড়ল নেতৃবৃন্দ নিজেরাই উদ্যোগী হয়ে ‘শান্তি(?)কমিটি’ গঠনের জন্য টিক্কা খাঁর কাছে ধর্ণা দেয়। তারপর থেকে এই সব শান্তি সৈনিকেরা ইয়াহিয়া-টিক্কা চক্রের কামানের খোরাক এবং কামনার শিকার সন্ধানের জন্য শিকারী কুকুরের ভূমিকা পালন করে এসেছে। তারই ইনাম হিসাবে তাদের ভাগ্যে জুটেছিল ‘উপনির্বাচন’। কিন্তু দুর্ভাগ্যবশতঃ হাতের গ্রাস হাতেই থেকেছে, মুখে পৌছাবার আগেই কম্ম-কাবার হয়ে গেছে।

অতীতে দক্ষিণপন্থী ধ্যান ধারনা পোষণ এবং সাম্প্রদায়িক চেতনাভিত্তিক রাজনৈতিক ক্রিয়াকর্মের পিছনে অন্ততঃ এইটুকু যুক্তি ছিল যে জনগণকেই ভালোমন্দ বিচার করতে দেওয়া হোক। গণতন্ত্রে কোন মতকে জোর করে শুদ্ধ করে দেওয়া চলে না। কিন্তু গত আট মাসে এই তথাকথিত দলগুলি দেশ ও জাতির সাথে যেভাবে বিস্বাসঘাতকতা করেছে এবং দেশের মাটি রক্তে রঞ্জিত করার কাজে শত্রুকে সর্বপ্রকারের সহায়তা করেছে, তার প্রেক্ষিতে আজ সে ব্যপারে কোন শৈথিল্য প্রদর্শনের সুযোগ নাই। পঞ্চমবাহিনীকে দেশের বুকে রাজনীতি করতে দেওয়া যাবে না, এ সিদ্ধান্ত পরিপূর্ণভাবেই গণতান্ত্রিক।

এই দলগুলি বেআইনী ঘোষিত হবার পর বাংলাদেশের ছোট-বড় মিলিয়ে যে সব দল-উপদল জীবিত থাকবে বলে মনে হয়; যেগুলি কম-বেশী স্বাধীনতা সংগ্রামে অংশীদার থেকেছে, সেগুলিকে এভাবে সাজানো যেতে পারে

(১) আওয়ামী লীগঃ বৃহত্তম এবং বলতে গেলে বর্তমান পর্যায়ে একক রাজনৈতিক দল। সহযোগী ছাত্র সংগঠন, বাংলাদেশ ছাত্রলীগ, শ্রমিক সংগঠন, জাতীয় শ্রমিক লীগ।

(২) ন্যাশনাল আওয়ামী পার্টি (মোজাফফর পন্থী) ও বাংলাদেশ কম্যুনিষ্ট পার্টি। সহযোগী ছাত্র সংগঠ, বাংলাদেশ ছাত্র ইউনিয়ন, শ্রমিক সংগঠন, ট্রেড-ইউনিয়ন সেন্টার। সংগঠনগত ও জনসমর্থনের দিক

থেকে বর্তমানে এই দল্টির স্থান দ্বিতীয়। ন্যাপ ও কম্যুনিষ্ট পার্টি দু’নামে সংগঠন টিকিয়ে রাখা অসম্ভব হবে বলে মনে হয়, তেমন অবস্থায় কোনটি রেখে কোনটি ভেঙ্গে দেওয়া হবে, তা সম্ভবতঃ পরিস্থির উপর নির্ভর করবে।

(৩) বাংলা জাতীয় লীগ (সভাপতি, আতাউর রহমান খান) সহযগী ছাত্র সংগঠন, বাংলা ছাত্রলীগ। সংগঠনগত ও জনসমর্থনের দিক থেকে এই দলের স্থান হবে তৃতীয়; আতাউর রহমান খান সামরিক কর্তৃপক্ষের হাতে গ্রেফতার হয়েছিলেন, পরে তাকে মুক্তি দেওয়া হয় কিন্তু তিনি ঢাকাতেই থেকে যান। তাঁর দলের কর্মী মুক্তি সংগ্রামে অংশ নিয়েছেন।
(৪) ন্যাশনাল আওয়ামী পার্টি (ভাসানী পন্থী)। বেহুধা বিভক্তির পর এবং চরম বামপন্থী উপদলগুলির পৃথক পৃথক সংগঠন গড়ে তোলার ফলে মওলানা ভাসানীর নেতৃত্বাধীন এক কালের বিরাট সংগঠনটি এখন পূর্ব জৌলুষ হারিয়ে ফেললেও, মওলানার ব্যক্তিত্ব ও জনপ্রিয়তা এখনও বাংলাদেশের রাজনীতিতে বিরাট প্রভাব বিস্তারে সক্ষম। মওলানার পরবর্তী কার্যক্রমের উপর এর ভবিষ্যত নির্ভর করবে।
(৫) বাংলাদেশ জাতীয় কংগ্রেস। পূর্ব পাকিস্তানের এককালীন অর্থমন্ত্রী মনোরঞ্জন ধর এবং প্রবীন কংগ্রেস নেতা ভবেশ নন্দীর নেতৃত্বাধীন এই দলটি এযাবৎকাল ‘সংখ্যালঘু’দের দল হিসাবে বিবেচিত হয়ে আসলেও, বর্ত্মান সংগ্রাম ও মনোরঞ্জন বাবুর বাংলাদেশ সরকারের কন্সালট্রেটিভ কমিটির সদস্য হওয়ার প্রেক্ষিতে এই দলটি এখন গুরুত্ব অর্জন করেছে। দলের ভবিষ্যত কার্যক্রম বিশেষভাবে লক্ষোণীয়।
(৬) বামপন্থী কম্যুনিষ্ট উপদলসমূহ। বামপন্থী কম্যুনিষ্ট উপদলগুলির একাংশ মুক্তি সংগ্রামের অনুকুলে বক্তব্য পেশ করেছে, অপর অংশ বিরোধিতা করেছে। এই সব সংগঠনের অনেকগুলি হয়তো ভবিষ্যতেও ‘আন্ডারগ্রাউন্ড’ সংগঠন হিসাবেই কাজ চালাবে। আইনসিদ্ধ প্রকাশ্য কম্যুনিষ্ট পার্টি করারও চেষ্টা হতে পারে। এ সম্বদ্ধে এখনই কিছু বলা সম্ভব নয়। পিকিং-এর সাম্প্রতিক ভূমিকা এঁদের পক্ষে খুবই অসুবিধাজনক হয়েছে।
(৭) এ ছাড়াও শ্রমিক কৃষক-সমাজবাদী দল এবং অলি আহাদের নেতৃত্বাধীন জাতীয় লীগের উপদলটিও পৃথক দলীয় অস্তিত্ব বজায় রাখবে বলে মনে হয়। উভয় দলেরই কয়েকটি শ্রমিক এলাকায় প্রভাব রয়েছে।

তাহলে দেখা যাচ্ছে, আগামী দিনের বাংলাদেশ আওয়ামী লীগ ছাড়াও আরো কয়েকটি দল মাঠে থাকছে। তন্মধ্যে ন্যাশনাল আওয়ামী পার্টি (মোজাফফর পন্থী) ছাড়া অন্য দলগুলির সাংগঠনিক অবস্থা ভালো নয়, কোন কোন ক্ষেত্রে নাম-সর্বস্ব। কিন্তু যেহেতু বাংলাদেশ বিশ্চিতভাবেই পার্লামেন্টারী রাজনীতি চালু হতে যাচ্ছে এবং যেহেতু স্বাধীনতার প্রশ্নে এসব দলেরও কমবেশী অবদান রয়েছে, সেহেতু আগামীতে এরাই হবে বিরোধী দল। পার্লামেন্টারী রাজনীতিতে বিরধীদলের ভূমিকা থাকে মুখ্য। কাজেই কালক্রমে এইসব দলও শক্তিশালী হয়ে উঠতে পারে।

তবে আওয়ামী লীগের বিরাট শক্তির মোকাবিলায় ক্ষুদ্র দলের কাজের সুযোগ যে খুবই সীমিত তা এ সব দলের কর্মকর্তাদের না বোঝার কথা নয়। এমতাবস্থায় ক্ষুদ্রতর দলগুলির কয়েকটি একত্রিত হয়ে শক্তিশালী দলে রুপান্তরিত হবার সম্ভাবনাও উড়িয়ে দেওয়া যায় না।

এবার দেশ গড়ার পালা
দেশবাংলা বিশেষ নিবন্ধ

‘আর কয়েক দিনের মধ্যেই ঢাকায় বাংলাদেশ সরকারের রাজধানী স্থানান্তরিত হবে। সম্প্রতি অস্থায়ী রাষ্ট্রপতি সৈয়দ নজরুল ইসলাম এ কথা ঘোষনা করেছেন।

মুক্তিবাহিনী এবং ভারতিয় বাহিনীর সম্মিলিত অগ্রাভিযানের মুখে পাকিস্তানী জংগী চক্রের পশ্চাদপসরণ এবং একের পর এক শত্রু ঘাঁটিগুলির পতন দেখে তাঁর এ আশাবাদে বিশ্বাস স্থাপন না করার কোন কারণ আমারা দেখি না। ইতিমধ্যেই মুক্ত জেলাগুলিতে পুরাদমে বেসামরিক প্রশাসন ব্যবস্থার পুনর্গঠনের কাজ শুরু হয়েছে। দেশের শতকরা ৮০ ভাগ এলাকা এখন বাংলাদেশ সরকারের নিয়ন্ত্রণে। ঢাকা, কুমিল্লা, চট্টগ্রাম, খুলনা, রংপুর প্রভৃতি কয়েকটি ক্যান্টনমেন্ট এলাকায় পাকিস্তানী বাহিনী এখন কার্যতঃ আত্মসমর্পণের দিন গুনছে।

একের পর এক বিভিন্ন এলাকা বাংলাদেশ সরকারের কর্তৃত্বে আসার সাথে সাথে এখন স্বভাবতই পুনর্গঠনের প্রশ্নটি বড় হয়ে দেখা দিয়েছে। ভাঙ্গার পর্ব শেষ হয়েছে। এবার দেশ গড়ার পালা।

চার প্রদেশ

বাংলাদেশকে চারটি প্রদেশে ভাগ করা প্রশাসন ও উন্নয়ন তৎপরতায় প্রতিটি অঞ্চলের প্রতি যথাযোগ্য গুরুত্ব আরোপের দাবী উঠেছিল ২৫শে মার্চের আগেই। এখন এ ব্যপারে সিদ্ধান্ত নেবার সময় এসেছে। অস্থায়ী রাষ্ট্রপতি বলেছন জাতীয় ও প্রদেশিক পরিষদের সদস্যদের সমন্বয়ে একটি ‘কনষ্টিটিউয়েন্ট এসেমব্লি’ গঠন করা হবে। এই এসেমব্লিকে চার প্রদেশের কাঠামো এবং কেন্দ্র ও প্রদেশের সম্পর্ক নির্ধারণের ভার দেওয়া যেতে পারে। এ সব প্রদেশ কেবলমাত্র প্রশাসনিক বিকেন্দ্রীকরণের প্রয়োজনে গড়তে হবে। এক্ষেত্রে স্বায়ত্তশাসনের প্রশ্ন ওঠার কোন কারন নেই। আপাততঃ চারটি বিভাগকে চারটি প্রদেহসের মর্যাদা দিলেই চলবে। এতে করে ঢাকা শহরের উপর মাত্রাতিরিক্ত চাপ কমবে এবং দেশে আরো কয়েকটি প্রথম শ্রেণীর শহর গড়ে তোলা সম্ভব হবে। তবে মনে রাখা দরকার, কোন অবস্থাতেই ‘দুই’ প্রদেশ গঠনের কথা চিন্তা করা চলবে না। কারন সেক্ষেত্রে আঞ্চলিক রেষারেষিতে জাতীয় ঐক্য দুর্বল হবার সম্ভাবনা রয়েছে।

গনহত্যা ঠেকাতে হবে

শত্রুর চর এবং সহযোগীদের শাস্তি দেবার ভার জনগনের উপর বা স্থানীয় নেতৃত্বের উপর ছেড়ে দেওয়া চলবে না। কারণ, তেমন অবস্থায় ব্যক্তিগত শত্রুতার জন্য অনেক নিরীহ ব্যক্তিরও লাঞ্জিত হবার সম্ভাবনা থাকবে। তা’ছাড়া শত্রু সহযোগী অবাঙ্গালী দেরকেও’ হ্ত্যা করার লাইসেন্স কাউকে দেওয়া চলবে না। এ ব্যাপারে সরকারের সময়োচিত ঘোষণা সুবিবেচনার কাজ হয়েছে। বিশেষ ট্রাইব্যুনাল গঠনের মাধ্যমে যথাবিহিত বিচার করে তবেই অপরাধীকে যোগ্য শাস্তি দিতে হবে। বাংলার মাটিতে অনেক রক্ত ঝরেছে, আর এক ফোঁটা রক্তও অনাবশ্যক ঝরান উচিত হবে না।



ঋণভিত্তিক অর্থনীতি চাই না

বাংলাদেশে প্রায় সবই ধ্বংস হয়ে গেছে। অনেকেই ব্যাপকভাবে বৈদেশিক ঋণ নিয়ে তড়িগড়ি ‘সোনার বাংলা’ বানাবার কথা বলেছেন। কিন্তু এ ব্যাপারে প্রথম থেকেই সতর্ক হওয়া দরকার। বাংলাদেশের অর্থনীতি হবে কৃষিভিত্তিক। কৃষি বিপ্লবের মাধ্যমে গ্রামবাংলার অর্থনৈতিক উন্নয়নই আমাদের লক্ষ্য হতে হবে। ঋণভিত্তিক তথাকথিত ‘শিল্পপতিদের অর্থনীতি’ নয়। তাই অনাবশ্যক ঋণ পরিহার করে সুস্থ ভিত্তিতে জাতীয় অর্থনীতেকে ধাপে ধাপে গড়ে তুলতে হবে। সেজন্য দেশবাসীকে কৃচ্ছসাধনার মন্ত্রে দীক্ষিত করতে হবে এখন থেকেই।

ঋণ করা যার অভ্যাস, তার ঋণের অভাব হয় না। বিশেষ করে বিশ্বে জখন ‘মহাজনী রাজনীতি’ পুরাদমে চালু রয়েছে। কিন্তু ‘ঋণ করে ঘি খাওয়ার’ পরিণতি পাকিস্তানে আমরা দেখেছি, দুনিয়ার বিভিন্ন দেশে দেখেছি। বাংলাদেশেও তার পুনরাবৃত্তি ঘটতে দেওয়া যাবে না। 

.

[*দুর্জয় বাংলাঃ ‘সংগ্রামী বাংলার কন্ঠস্বর’। সম্পাদক তুষার কান্তি কর। সিলেট সুরমা প্রকাশনীর পক্ষ হতে তুষার কান্তি কর কর্তৃক মুদ্রিত ও প্রকাশিত। বিদেশস্থ যোগাযোগের ঠিকানাঃ রফিকুর রহমান, পুরাতন ষ্টেশন রোড, করিমগঞ্জ।]

সম্পাদকীয়

জয় আমাদের হবেই

সাত কোটি মানুষের আবাসভূমি বাংলাদেশের স্বাধীনতা সংগ্রামের ষষ্ঠ মাসে স্বাধীনতা সংগ্রামকে এগিয়ে নিয়ে জয়যুক্ত করার শপথ নিয়ে ‘দুর্জয় বাংলা’ আত্মপ্রকাশ করলো। বাংলাদেশের প্রবিত্র মাটি থেকে খুনি সর্দার ইয়াহিয়ার পশু সৈন্যদল কে নিশ্চিহ্ন করে মাতৃভূমিকে মুক্ত করার মহৎ ও কঠিন কাজের ব্রত ঘোষনা করেছে।

“দুর্জয় বাংলা” মনে করে, মার্কিন সাম্রাজ্যবাদ ও চীণের সাহায্যপুষ্ট ইয়াহিয়ার বর্বর বাহীনীকে খতম করার জন্য সব চেয়ে বড় প্রয়োজন হলো বাংলাদেশের সমস্ত জনগণ এবং সংগ্রামী গণতান্ত্রিক শক্তির একতা। একতার শক্তি দিয়েই আমরা শত্রুকে নিশ্চিহ্ন করবো।

আমাদের বীর তরুণ মুক্তিযোদ্ধারা দুর্জয় সংকল্প নিয়ে শ্ত্রুর বিরুদ্ধে লড়ে যাচ্ছেন। প্রতিবেশী দেশ ভারত ও সোভিয়েত ইউনিয়ন এবং সমাজতান্ত্রিক দেশগুলিসহ বিশ্বের প্রগতিশীল জনগণও খুনি ইয়াহিয়ার গণহত্যা ও নির্যাতনের প্রতিবাদে সোচ্চার।

এ মুহূর্তে আমাদের সুস্পষ্ট ধারণা রাখতে হবে কে আমাদের শত্রু ও কে আমাদের মিত্র। মিত্রদের এক হয়ে শত্রুদের আঘাত হানতে হবে, রুখতে হবে ইয়াহিয়ার সকল দুরভিসন্ধি ও ছলচাতুরী।

জয় আমাদের হবেই। আমরা সুনিশ্চিত।

.
.

[*স্বাধীন বাংলাঃ বাংলাদেশের সংগ্রামী জনগণকে সাপ্তাহিক মুখপত্র। সম্পাদক মন্ডলীর সভাপতি-খোন্দকার সামসুল আলম দুদু কর্তৃক মুজিবনগর হতে প্রকাশিত ও স্বাধীন বাংলা প্রেস হতে মুদ্রিত।]

সম্পাদকীয়
বাংলাদেশের সংগ্রামী জনতার জাতিয় মুক্তি আন্দোলন সফল হবে কি-না এই সংশয় জড়ান প্রশ্নে দ্বিধা-গড়তার মেঘ ক্রমশঃ ধীরে ধীরে কেটে যাচ্ছে, রাজনীতির আকাশ মেঘমুক্ত ও স্পষ্ট হয়ে উঠেছে।

একদিকে মুক্তিযোদ্ধাদের সংগ্রাম পর্যায়ক্রমে তীব্র থেকে তীব্রতর হচ্ছে এবং বিচ্ছিন্নতা কাটিয়ে একটা সুসংবদ্ধ রুপ পরিগ্রহ করছে অন্যদিকে বিশ্ববিবেক তার ঔদাসীন্য আর নৈর্ব্যত্তিক ভাব পরিত্যাগ করে ক্রমাগত বাংলাদেশ সরকার ও  মুক্তিযোদ্ধাদের সমর্থনে সক্রিয় হয়ে উঠেছে। অবশ্য এই শুভ লক্ষণ স্বাভাবিকভাবে ও সহজেই পরিলক্ষিত হয়নি। সামগ্রিকভাবে বর্তমানে অপেক্ষাকৃত অনুকূল পরিস্থিতি সৃষ্টির পেছনে রয়েছে মুক্তিকামী সংগ্রামী জনতার অভূতপূর্ব দৃষ্টান্ত বিরাট ত্যাগ তিতিক্ষা এবং জীবনপণ সংগ্রাম সাধনা অন্যদিকে তেমনি বন্ধু ও দরদী প্রতিবেশী রাষ্ট্র ভারতের জনগণের উল্লেখযোগ্য সক্রিয় ভূমিকা। ভারতের জনগণ বাংলাদেশের এই গণ আন্দোলনকে স্বতঃস্ফূর্ত আন্তরিকভাবে শুরু থেকেই সমর্থন জানিয়ে এসেছেন। ভারতের সর্ববস্তরের মানুষ কৃষক, শ্রমিক, ব্যবসায়ী, কেরানী, কর্মচারী, এমনকি ভিন্ন ভিন্ন মতাদর্শে বিশ্বাসী বিভিন্ন রাজনৈতিক দলও বাংলাদেশ সরকারের স্বীকৃতির দাবীতে সোচ্চার হয়ে উঠেছেন। বিভিন্ন বিধানসভা ও আইনসভার সদস্যগণ সকল দেশের সংগ্রামের সমর্থনের অনুকূলে প্রস্তাব গ্রহন করেছেন। এতদিন যে সহমর্মিতার জোয়ার ভারতের জনসমুদ্রকে আন্দোলিত চঞ্চল করে তুলেছিল আজ তার ব্যপ্তি বহুদূর প্রসারিত। তারই প্রতিভাস আমরা লক্ষ্য করেছি। সুদূর লন্ডন, প্যারীস, মস্কো ও ভিয়েতনামে সেখানকার প্রগতিশীল গণতন্ত্রে ও স্বাধীনতা প্রিয় জনগণ বাংলাদেশের এই সংগ্রামকে সমর্থন করে জোরালো বক্তব্য রেখেছন। বিভিন্ন প্রতিষ্ঠান ও গণসংগঠনের মাধ্যমে আর্থিক সাহায্য প্রেরণ করেছেন আর মুক্তিযুদ্ধকে মদত দিতে ব্যাপক জনমত গঠন করে চলেছেন।

বেহায়া খাঁন সাহেব (ইয়াহিয়া খাঁন না বেহায়া খাঁন) মার্কিন সরকারের প্রচ্ছন্ন প্রশ্রয়ে এবং রাষ্ট্রপুঞ্জের বাংলাদেশের রাজনৈতিক সমাধানের প্রশ্নে নেতিবাচক দৃষ্টিভঙ্গীর সুযোগ নিয়ে এক অপচেষ্টা চালিয়ে যাচ্ছে। বাংলাদেশের মানুষের ন্যায্য স্বাধীনতা আন্দোলনকে আড়াল ও ক্ষুণ্ণ করার জন্য অবিরাম মিথ্যা অপপ্রচার ও নির্লজ্জ চাতুরীর আশ্রয় নিয়ে বিশ্বের জনমতকে ধোঁকা দিতে চাইছে এই অজুহাতে যে- বাংলাদেশের যা কিছু ঘটেছে তার পিছনে ভারতের চক্রান্ত ও হাত আছে এবং ভারতীয় অনুপ্রবেশকারীরা পাকিস্তানকে দ্বিখন্ডিত করার জন্য বাংলাদেশের অভ্যন্তরে এই গোলযোগ সৃষ্টি করেছে। আর এই উছিলায় পুরো ঘটনাকে পাক-ভারত বিরোধের আকার দিতে চাইছে এবং সীমান্তে প্রচুর সৈন্য সমাবেশ করে ভারতের প্রতি রণহুংকার ছাড়ছে। আশ্চর্য এই বেহায়া খাঁন। নির্লজ্জতারও একটা সীমা থাকা উচিত।

বিশ্বের বিভিন্ন ঘটনাবলীর অন্যতম স্মরণীয় ঘটনা সদ্য মহাচীনের রাষ্ট্রপুঞ্জে আসন লাভ। সমাজতান্ত্রিক দুনিয়ার অন্যতম শ্রেষ্ঠ রাষ্ট্রের রাষ্ট্রপুঞ্জে স্থায়ীভাবে প্রতিনিধিত্ব করার পরিপ্রেক্ষিতে এই আশা প্রকাশ করা যায় যে এবার হয়ত রাষ্ট্রপুঞ্জে তার নৈর্বত্তিক নির্লিপ্তভব ত্যাগ করে বাংলাদেশের রাজনৈতিক সমাধানে সক্রিয় ভূমিকা গ্রহণ করবে।

রাজনৈতিক সমাধানের রূপরেখা অবশ্যই বাংলাদেশ সরকারের প্রধান্মন্ত্রী জনাব তাজউদ্দিন আহমদ আরোপিত চারটি মৌল দাবির উপর ভিত্তি করেই নির্ধারিত হবে। যেমন –প্রথমতঃ স্বাধীন বাংলাদেশ, দ্বিতীয়তঃ বাংলাদেশের প্রিয়তম নেতা বঙ্গবন্ধু শেখ মুজিবের মুক্তি, তৃতীয়তঃ বিনা শর্তে সমস্ত সৈন্য অপসারণ। বাংলাদেশের সংগ্রামী জনতা ও মুক্তিবাহিনী এ বিষয়ে দৃঢ়প্রতিজ্ঞ যে  বহিপ্রচেষ্টা যতই প্রতিকূল কিংবা অনুকূলেই হোক না কেন বাংলাদেশের পূর্ণ স্বাধীনতা অর্জন ও জাতীয় মুক্তি একমাত্র নিরলস একনিষ্ঠ সংগ্রামের মাধ্যমে সম্ভব। কারন স্বাধীনতা অর্জিত হয়, প্রদত্ত হয় না।

-জয় বাংলা
.
.
কম্পাইলারঃ সাহুল আহমেদ মুন্না 

শিরোনামঃ পাক সামরিক চক্রে বিরাট ভাঙ্গন
সংবাদপত্রঃ স্বাধীন বাংলা, মুজিব নগরঃ ৯ম সংখ্যা 
তারিখঃ ১৩ নভেম্বর, ১৯৭১

			পাক সামরিক চক্রে বিরাট ভাঙ্গন

আভ্যন্তরীণ কোন্দলের ফলে পাক সামরিক চক্রে বিরাট ভাঙ্গন দেখা দিতে পারে বলে লন্ডস্থ পাক সরকারের ঘনিষ্ঠ মহল মনে করেছেন। ঐ মহলের খবরে পাক সামরিক সরকারের ঘনিষ্ঠ মহল মনে করেছেন। ঐ মহলের খবরে প্রকাশ পাক সামরিক সরকারের প্রাক্তন বৈদেশিক দপ্তরের সচিব মুহঃ ইউসুফ, ইয়াহিয়া খানের অর্থনৈতিক উপদেষ্টা জনাব আহম্মদ এবং জেনারেল টিক্কা খানের চাপে বাধ্য হয়ে ইয়াহিয়া খান ভুট্টোকে পশ্চিম পাকিস্তানের ভাবী প্রধানমন্ত্রী মেনে নিয়ে পিকিং – এ দৌত্য করতে পাঠিয়েছিলেন। 

কিন্তু সিন্ধুর গভর্ণর গুল রহমান এবং পাঞ্জাবের গভর্ণর মেজর জেনারেল আতিকুর রহমান ইয়াহিয়ার এই সিদ্ধান্তের ঘোরতর বিরোধী। ফলে পর্দার আড়ালে ক্ষমতার দ্বন্দ্ব ক্রমশঃ প্রকট হয়ে উঠছে। ভুট্টোর পিকিং সরকারের সমর্থন সংগ্রহের জন্য সদ্য সমাপ্ত চীন সফরের ফলাফল সম্বন্ধে দুই মহলের অবস্থান দুই মেরুতে। 

জনাব ভুট্টো বলেছেন তাঁর সফর সম্পূর্ণ সফল হয়েছে। পক্ষান্তরে সিন্ধু ও পাঞ্জাবের গভর্ণর মনে করেছেন ভুট্টো খালি হয়াতে চীন থেকে ফিরে এসেছেন। তারা আরও বলেছেন, বৃটেন ভারতের প্রতি যেমন প্রকাশ্য সমর্থন জানাচ্ছেন তার ভগ্নাংশ পর্যন্ত সীন সরকার পাকিস্তানের প্রতি জানাচ্ছে না। 

পাকিস্তানকে ঢালাও অস্ত্র সাহায্যের জন্য চীনের প্রতিনিধিদের নিকট জনাব ভুট্টো যে করুন আবেদন জানিয়েছিলেন তার প্রত্যুত্তরে চীনের সরকারী প্রতিনিধিদের পক্ষ থেকে ভুট্টোকে নাকি বলা হয়েছে যে, অস্ত্র সরবাহ পশ্চিম পাকিস্তানে না দিয়ে চীন পূর্ববঙ্গে দিতে ইচ্ছুক। ওয়াকিবহাল মহল চীনের উপরোক্ত অভিমত থেকে এই সিদ্ধান্তে উপনীত হয়েছেন যে মূল চীনে চিয়াং কাইশেককে প্রদত্ত আমেরিকান অস্ত্র যেমন মাও সে তুং দখল করে বিপ্লবী কৌশল প্রয়োগ করে চিয়াং কাইশেককেই উৎখাত করেছিলেন তেমনি পূর্ববঙ্গে চীন যদি অস্ত্র সরবাহ করে তবে সে অস্ত্র শেষ পর্যন্ত মুক্তিযোদ্ধাদের হাতে পৌছাবে এবং ইয়াহিয়া সরকারের উচ্ছদের জন্যই ব্যবহৃত হবে। চীনের এই সিদ্ধান্তের গূঢ় উদ্দেশ্য সম্বন্ধে ইয়াহিয়া বেশ সতর্ক হয়েছেন। 

অন্যদিকে আবদুল গাফফার খাঁনের পুত্র ওয়ালি খানের জাতীয় আওয়ামী দল উত্তর পশ্চিম সীমান্তে এবং বেলুচিস্তানে বেশ সক্রিয় হয়ে উঠেছে। ঐ দল ভুট্টোকে প্রধানমন্ত্রী করার সিদ্ধান্তের ঘোর বিরোধী। সিন্ধু ও পাঞ্জাব দুটো প্রদেশে ভুট্টোর প্রভাব যেমন বেশী তেমনি বেলুচিস্তান ও উত্তর পশ্চিম সীমান্তে ওয়ালিপন্থী জাতীয় আওয়ামী দলের প্রভাব সর্বজনবিদিত। ফএল সামগ্রিকভাবে ইয়াহিয়া সরকারের অভ্যন্তরে এক ঝড়ের লক্ষণ দেখা যাচ্ছে। সে ঝড় শীঘ্রই উঠবে এবং নিঃসঙ্গ ইয়াহিয়া তার শিকার হতে বাধ্য।  	
.

শিরোনামঃ সম্পাদকীয় 
সংবাদপত্রঃ স্বাধীন বাংলা, মুজিব নগরঃ ১০ম ও ১১শ সংখ্যা 
তারিখঃ ২৭ নভেম্বর, ১৯৭১
	
					সম্পাদকীয়

‘একদা এক ব্যাঘ্রপ্রবর বৃদ্ধ ও অর্থব হওয়ায় খাদ্য সংগ্রহে অসমর্থ হইয়াছিল। কিন্তু স্বপ্রচেষ্টায় খাদ্য সংগ্রহ করিতে না পারিলে ক্ষুধায় প্রাণ যায়, ফলে সেই ব্যাঘ্র তৎকর্তৃক নিহত এক ব্যাক্তির সুবর্ণ কঙ্কণদ্বয় লইয়া এক পঞ্চপল্বল সমাচ্ছন্ন দীর্ঘিকা সংলগ্ন পথিপাশ্বে সাত্বিকভাবে আহার্য সংগ্রহের উদ্দেশ্যে লোভী পথিকের আশায় বসিয়া রহিল”। ... ইত্যাদি ইত্যাদি...। কথামালার গল্পে এই ধরনের গল্পকথা পড়িতে পাওয়া যায়। কিন্তু মনুষ্য সমাজও যে এ ধরণের বহু ভেকধারী হিংস্র শ্বপদের বিচরণক্ষেত্র তাহার উৎকৃষ্ঠতম প্রমাণ বর্তমান ভুট্টো – ইয়াহিয়া সামরিক জান্তা ও তাহাদের দালাল বাংলাদেশবাসী মুসলিমলীগ পন্থী বাঙ্গালী বিশ্বাসঘাতকের দল। 

কয়েকদিন পূর্বে মুক্তাঞ্চল ও ফিল্ড হাসপাতাল পরিভ্রমণে গিয়া উপরোক্ত গল্পটি ও পরিণাম পাশাপাশি চোখের সম্মুখে পড়িয়া গেল। মুক্তাঞ্চলের বুকে নেকড়ের ফেউদের রাতের অন্ধকারে ছিটাইয়া যাওয়া একখানি ইস্তাহার একজন গ্রামবাসী আমাদের হাতে দিল। ইস্তাহারে লিখা ছিল – ‘ইসলাম পাকিস্তানের প্রানকেন্দ্র” , “পাকিস্তান ইসলামের দূর্গ” সে সঙ্গে ধর্মের জিগির দিয়া বাঙ্গালী মুসলমানদের মার্শাল ‘ল’ কর্তৃপক্ষের নিকট আত্নসমর্পনের জন্য অনুরোধ ও প্ররোচণা। স্বাক্ষর ছিল জনৈক আহম্মদ আলি বিশ্বাস, চেয়ারম্যান আলমডাঙ্গা শান্তি কমিটির। সেই শান্তি নিদর্শন পাওয়া গেল বি, ভি, এ, সি ফিল্ড হাসপাতালে। উক্ত অঞ্চলের দুইজন গ্রামবাসী মুক্তিফৌজের ঠিকানা না বলিতে পারার শান্তি কমিটি চাবুকের আঘাতে সমগ্র পৃষ্ঠদেশের চামড়া তুলিয়া এবং সবুট পা এর লাথিতে পাজরার হাড় ভাঙ্গিয়া দিয়া শান্তি নমুনা দেখাইয়াছে। 

কিন্তু ইহা বিচ্ছিন্ন ঘটনা নহে।  ইয়াহিয়ার সামরিক জান্তা ও তাহার পদলেহী কুত্তার দল মুক্তিবাহিনীর হাতে প্রচন্ডভাবে মার খাইয়া আজ শান্তিবাহিনী প্রচারকের  মুখোশ পরিতে বাধ্য হইয়াছে। কিন্তু পর্দার অন্তরালে তাহাদের বাঙ্গালীর তাজা খুনের লোভে স্পষ্ট হইয়া উঠিতেছে। তাই তাহারা একাধারে প্রচার চালাইতাছে বাংলা শান্ত (?) কেবল মাঝে মাঝে দুষ্কৃতিকারী (!) দের অন্তর্ঘাতমূলক কার্যকলাপ চলিতেছে; অপরদিকে যত্রতত্র যখন তখন  কারফিউ জারী করিয়া মুক্তিফৌজ গেরিলাদের সন্ধান গৃহে গৃহে তল্লাশী ও জনসাধারণের উপর অকথ্য অত্যাচার চালাইতাছে। দোসর হইয়াছে শান্তি কমিটির ভেকধারী, বাঙ্গালীর কলঙ্ক মুসলিম লীগ পন্থী ভাড়াটিয়া দালালগণ। 

শুধুমাত্র প্রশাসনই নহে মুক্তিফৌজের আক্রমণ ও বাঙ্গালির দৃঢ়প্রতিজ্ঞ অসহযোগিতার ফলে পাকিস্তানের অর্থনৈতিক বুনিয়াদ প্রচন্ডভাবে ভাঙ্গিয়া পড়িয়াছে। বাংলার অবস্থা সম্পূর্ণ শান্ত ও প্রশাসন সুষ্টভাবে চলিতেছে ইহার প্রমাণ করিতে না পারিলে বিশ্বের বিভিন্ন রাষ্ট্র পাকিস্তানকে ঋণ দিতে অস্বীকার করিয়াছে। মুক্তিবাহিনীর নিরলস, বাংলার স্বাধীনতা অর্জন করিবার দৃঢ়প্রতিজ্ঞ সংগ্রাম ও তৎসহ নৌবাহিনী ও গানবোটের নিশ্ছিদ্র প্রহরার ফলে বিদেশী সাহায্য দ্রব্যসহ কোন জাজাহ পাকিস্তানের বন্দরে যাইতে পারিতেছে না। ফলে বর্হিবাণিজ্য এবং সাহায্য প্রাপ্তির আশা সুদূরপরাহত। কোন বাঙ্গালীর নিকট হইতে তাহারা একটি পয়সাও কর বা খাজনা পাইতেছে না। ফলে ত্রাহি ত্রাহি রব উঠিয়াছে জঙ্গীশাহী ও তাহার দালালদের মধ্যে। বাঙ্গালীদের মধ্যে বিভ্রান্তি সৃষ্টি করিবার জন্য তাহারা নানারূপ ছলনা ও তৎসহ বিনীত প্রার্থনার আশ্রয় লইয়াছে। উক্ত ইস্তাহারে এও লেখা আছে, “ আমাদের একান্ত অনুরোধ আপনাদের ছেলেমেয়ে স্কুল  ও কলেজে পাঠাইয়া শান্তির পরিবেশ সৃষ্টি করুণ। খাজনা ও বিভিন্ন প্রকারের করদান করিয়া পাকিস্তানের অর্থনৈতিক বুনিয়াদ মজবুত করুন”। 


এত প্রলোভন, প্ররোচনা বা নিরযাতন সত্ত্বেও আজ এ কথা স্পষ্ট হইয়া গিয়াছে যে,পৃথিবীতে এমন কোন শক্তি নাই, যে জাগ্রত বাঙ্গালীর প্রাণে যে স্বাধীনতা সূর্যালোক দীপ্ত হইয়া উঠিয়াছে, তাহা বিনষ্ট করিতে পারে- বিনষ্ট করিতে পারে স্বাধীনতা অর্জনের জন্য দৃঢ় শপথবদ্ধ সাড়ে সাত কোটি বাঙ্গালীর সংগ্রামী ঐক্যকে। দিকে দিকে মুক্তিবাহিনীর বলদীপ্ত অগ্রগতি, ১৭-১১-৭১ সকাল সাড়ে পাঁচটা হইতে ঢাকার বুকে অনির্দিষ্টকালের জন্য কারফিউ, পাক বাহিনীর যত্রতত্র মুক্তিফৌজের ভুতদর্শন প্রভৃতি ইহার স্বাক্ষর বহন করিয়া চলিতেছে।

তবুও আত্মসন্তষ্টির সময় নয়। আজ ভারতে আশ্রয় গ্রহণকারী নব্বই লক্ষাধিক শরণার্থী সাড়ে সাত কোটি বাঙ্গালীর সম্মুখে কঠিন পরীক্ষা উপস্থিত হইয়াছে। যে কোন বাঙ্গালীর সামান্যতম ভুলের জন্যও জাতির জীবনে নিদারুণ সংকট নামিয়া আসিতে পারে। তাই প্রতিটি বাঙালীকেই আজ প্রতিটি পদক্ষেপ করিতে হইবে সুচিন্তিতভাবে। যাহাতে বিভেদ ও বিভ্রান্তি সৃষ্টিকারী বেঈমান দলের আমাদের মধ্যে অনুপ্রবেশ না ঘটিতে পারে তাহার জন্য প্রখর দৃষ্টি রাখিতে হইবে। তৎসহ সর্বপ্রকারে মুক্তিবাহিনীকে সাহায্য করিতে হইবে মুক্তিফৌজে যোগ দিয়া, তাহাদের আহার্য ও আশ্রয়ের ত্বরান্বিত এবং আমরা লাভ করিব আমাদের ইপ্সিত ফল শত্রুমুক্ত স্বাধীন বাংলাদেশ।

*                    *                     *                              *                          

মোহাররম আর রমজান। পৃথিবীর ধর্মপ্রাণ মুসলমানদের নিকট পবিত্রতম দুইটি মাস। রমজান মাসের প্রথম দিন হইতে প্রতিটি ধর্মপ্রাণ মুসলমান সূর্যোদয়ের পূর্বে শয্যাত্যাগ করিয়া পবিত্র শুচিশুদ্ধভাবে আল্লাহ পাক-এর উদ্দ্যেশে নামাজ পড়ে। সমস্ত দিন সর্বপ্রকার আহার্য মাদক দ্রব্য বর্জন করিয়া সাত্ত্বিকভাবে সংসার তথা পৃথিবীর কল্যানের জন্য খোদা তায়ালার নিকট নির্দিষ্ট ওয়াক্ত অনুযায়ী মোনাজাত করে। রমজানের শেষে সমস্ত ধর্মপ্রাণ মুসলমানেরা ঈদ্গাহ ময়দানে একত্রিত হয় নামাজ পড়ে কোরান শরিফ পাট শোনে। রমজান মাসের ঐতিহ্য লইয়া আলোচনা করে গোটা মাস ধরিয়া হিংসাদ্বেষ বর্জন করিয়া সংযম শিক্ষা করিয়া শাস্ত্রের অনুশাসন পালন করে পৃথিবীর প্রতিটি মুসলমান।
কিন্তু বর্তমান বাংলাদেশের বুকে রমজান মাস পালিত হইতেছে  বাঙালী হিন্দু মুসলমানের রক্তের হোলঈখেলার দ্বারা। অথচ নরমুণ্ডের দ্বারা গোন্ডুয়া তথা বাঙালীর খুনে হোলীখেলার সুদক্ষ ক্রীড়াবিদ ইয়াহিয়া ভুট্টো এবং তাদের সামরিক জুন্টা ও দালালরাই প্রচার করিতেছে বাংলার মুসলমানরা নাকি কাফের হইয়া গিয়াছে, তাহারা পবিত্র ইসলামের অবমাননা করিয়াছে। শুধু তাহারাই নহে বাঙালী কাফের মুসলমানদের জন্য তাহাদের তাহজীব তমদ্দুন বিপন্ন হইয়াছে। শুধু তাহাই নহে, বিপন্ন অবস্থা হইতে ত্রাণলাভের জন্য পৃথিবীর সমস্ত মুসলিম রাষ্ট্রের দরবারে করুণ আকুতি জানাইয়াছে। এবং কতিপয় রাষ্ট্রও পরের মুখে ঝাল খাইয়া, বাংলাদেশের সংগ্রাম পাকিস্তানের অভ্যন্তরীণ ব্যাপার বলিয়া মন্তব্য করিয়া দূর হইতে গোঁফে তা’ দিতেছে।

কিন্তু সরাবের পেয়ালায় চুমুক দিয়া বাঙ্গালীর রক্তে হস্তরঞ্জিত করিয়া জঙ্গীশাহী কোন ইসলামের অনুশাসন পালন করিতেছে। কোন হাদিসে লেখা আছে নররক্তোশ্মান করিলে ধর্ম্রাজ্য স্থাপিত হইবে।,বেহেস্ত নামিয়া আসিবে মর্তের বুকে? নারী ধর্ষন, আবাল-বৃদ্ধ-বনিতাকে হত্যা করিয়াই একমাত্র ইসলাম ধর্ম পালন করা যায় এ কোন নবীর উপদেশ? কোন আল্লাহ-পাক’এর নির্দেশ? এ কথা একবারও কি সেই ইসলামের ধ্বজাধারী রাষ্ট্রনায়কগণ চিন্তা করিয়াছেন! এবারো কি তাহারা সেই এজিদ সিমারের উত্তরসূরী ইয়াহিয়া ও তাঁর সামরিক জুন্তাদের জিজ্ঞাসা করিয়াছে, রাতের অন্ধকারে ট্যাঙ্ক, মর্টার, কামানের গোলায়, বিমান কর্তৃক বোমাবর্ষনের দ্বারা গ্রাম, নগর, জনপদ শ্মশানে রূপান্তরিত করার নীতি কোন জঙ্গনামায় লিখিত আছে? আমরা জানি তা’ তাহারা করেন নাই। কারণ তাহারাও জানেন আর আমরা বাঙালীও জানি এর পশ্চাতে আছে সাম্রাজ্যবাদী শোষনের হীন কলাকৌশল। আছে নয়া উপনিবেশ কায়েম রাখিবার জন্য বিংশ শতাব্দীর সীমারদের হিংস্র থাবা।
তাই আজ এ কথা স্পষ্ট বলিয়া দেওয়ার সময় আসিয়াছে যত জমকালো আবরণেই হোক না  তাহা ধর্মীয় জিগির, হোক না তাহা বিচ্ছিন্নতাকামীদের বিরুদ্ধে সংগ্রামের আহ্বান সেই আবরণকে ভেদ করিয়া তোমাদের স্বরূপ  আজ বাঙ্গালীর দৃষ্টিতে প্রকাশিত হইয়া গিয়াছে। রমজান মাসের শেষ আকাশে ঈদের পবিত্র চাঁদ দেখা গিয়াছে। সাবধান এজিদ সীমারের দল, এ চাঁদ শুধুমাত্র পবিত্র ঈদের চাঁদ নহে। এ চাঁদ পরাধীনতার আমাকে নিশ্চিত করিয়া স্বাধীনতার চন্দ্রোদয়। অদূরভবিষ্যতে বাঙালী মুক্তি্যোদ্ধারা তোমাদের নিশ্চিহ্ন করিয়া স্বাধীনতার পুর্ণচন্দ্রকে ছিনাইয়া আনিবে। কোন ভেদ নীতি বা সহসা প্রতিবন্ধক আমাদিগকে দমাইয়া রাখিতে পারিবেনা। কারণ আমরা প্রথমে বাঙালী তারপরে হিন্দু বা মুসলমান ।
.

শিরোনামঃ শান্তির পারাবাত
সংবাদপত্রঃ আমার দেশ** বাংলাদেশঃ ১১শ সংখ্যা 
তারিখঃ ১১ নভেম্বর, ১৯৭১

[** আমার দেশঃ সাপ্তাহিক। সম্পাদকঃ খাজা আহমদ। মুক্ত বাংলার কোন এক অঞ্চলে “আমার দেশ” মুদ্রনালয় হতে মুদ্রিত ও “আমার দেশ” কার্যালয় হতে খাজা আহমদ কর্তৃক প্রকাশিত।] 

   				    শান্তির পারাবাত
ভারতীয় প্রধানমন্ত্রী শ্রীমতি ইন্দিরা গান্ধী উপমহাদেশের বিস্ফোরণোন্মুখ পরিস্থিতির মুখে পাশ্চাত্য দেশগুলোর সফর শেষ করিয়া স্বদেশে ফিরিয়া আসিতেছেন। বিশ্বের বৃহত্তম গণতান্ত্রিক রাষ্ট্র ভারতের প্রধানমন্ত্রী, আজীবন গণতন্ত্রের পূজারি শ্রীমতি ইন্দিরা গান্ধী কি পরিস্থিতিতে শান্তির সন্ধানে বাহির হইয়াছেন। তা প্রণিধানযোগ্য। ২৫শে মার্চ থেকে বাংলাদেশে এশিয়ার খুদে হিটলার ফ্যাসিস্ট ইয়াহিয়ার নিষ্ঠুর হত্যাযজ্ঞ লোকালয় জনপদ ধ্বংস ও নারী নির্যাতনের পরিপ্রেক্ষিতে সমুদ্রের জলস্রোতের মত বাংলাদেশের মানুষ সীমান্ত পার হইয়া ভারতে আশ্রয়  নিতে শুরু করে। গণতন্ত্রের অতন্দ্র প্রহরী শ্রীমতি ইন্দিরা গান্ধী মানবতার খাতিরে সীমান্ত পথ বন্ধ করিয়া দিয়া ছিন্নমুল ভীতসন্ত্রস্ত বাঙালি শরণার্থীদের নরখাদক ইয়াহিয়ার জল্লাদ সৈন্যদের কামানের মুখে ঠেলিয়া  দিতে পারেন নাই। বরং পাক বাহিনীর গণহত্যা, গণতন্ত্র হত্যা ও নারী নির্যাতনের মত পৈশাচিক বর্বরতার বিরুদ্ধে মানবতাকে বাচাইবার প্রয়োজনে তিনি বিশ্বব্যাপী কূটনৈতিক তৎপরতা চালাইয়া গণতান্ত্রিক মুল্যবোধ ও মানবিক আদর্শের উজ্জ্বল স্থাপন করিয়াছেন। বর্বর ইয়াহিয়া পাকিস্তানের ‘সংহতি ও অখন্ডতা’র নামে ‘ইসলাম’ রক্ষার ছদ্মাবরণে বাংলাদেশকে পশ্চিমা কায়েমী স্বার্থবাদীদের স্থায়ী উপনিবেশে পরিণত করিবার জন্য বাংলাদেশ ১০লক্ষ বাঙ্গালীকে হত্যা করিয়া, তিন কোটি বাঙ্গালীকে গৃহহারা করিয়াছে, এক কোটি বাঙ্গালীকে ভারত ভুখন্ডে বিতাড়িত করিয়া ভারতীয় অর্থনীতিকে পঙ্গু করিবার অশুভ তৎপরতায় লিপ্ত হইয়াছে। অর্থনৈতিক দিক দিয়া অনগ্রসর একটি দেশের পক্ষে এই বিপুল বোঝা বহন করা এককভাবে অসম্ভব ব্যাপার। স্বভাবতঃই আশা করা গিয়াছিল বিশ্বগোষ্টী এই ভয়াবহ মানবিক বিপর্যয় ও তজ্জনিত ব্যাপক সংকট রোধে সক্রিয়ভাবে আগাইয়া আসিবেন। কিন্তু বাংলাদেশে গণহত্যা ও গণতন্ত্র হত্যা থেকে ইয়াহিয়াকে বিরত করার জন্য এবং শরণার্থীদের প্রয়োজনীয় সাহায্য দেওয়ার মানবিক কাজে বিশ্বগোষ্টীর কাছ থেকে আশানুরূপ সাড়া পাওয়া যায় নাই। বরং কোন কোন  গণতান্ত্রিক ও সমাজতান্ত্রিক রাষ্ট্র জল্লাদ ইয়াহিয়াকে সামরিক ও অর্থনৈতিক সাহায্য দিয়া বাংলাদেশে গণহত্যা ও জনপদ উচ্ছ্যেদে প্রত্যক্ষ ও পরোক্ষভাবে সাহায্য করিয়াছে। এমনকি কোন কোন রাষ্ট্রের তর্জনি সংকেতে ইয়াহিয়া-ভুট্টো গংরা ভারতের সার্বভৌমত্তের উপর আঘাত হানিবার জন্য  সীমান্ত সৈন্য মোতায়েন করিয়া যুদ্ধোন্মদনায় মাতিয়া উঠিয়াছে। শুধু তাহাই নয়, ভারত বিরোধী প্রচারণা, উগ্র সাম্প্রদায়িক ভেদভুদ্ধিতে উস্কানি দিয়া ভারতের রাজনইতিক,সামাজিক ও অর্থনৈতিক স্থিতিশীলতা নষ্ট করিবার চক্রান্ত চালানো হইতেছে। এমনি এক দুর্বিসহ সংকট ও চাপের মুখেও ভারত মানবতার খাতিরে প্রশংসনীয়ভাবে এহেন সমস্যার মোকাবিলা করিতেছে। সাথে সাথে ভারত বাংলাদেশে পাক বাহিনীর নৃশংস বর্বরতা বন্ধ করিয়া বাংলাদেশে নির্বাচিত সদস্যদের ইচ্ছানুযায়ী জনগণের আশা-আকাংক্ষার পরিপূরক একটই ন্যাসঙ্গত রাজনৈতিক সমাধানে ইয়াহিয়ার উপর চাপ সৃষ্টির জন্য বিশ্বগোষ্ঠীর প্রতি  আবেদন জানান। কোন কোন গণতান্ত্রিক রাষ্ট্র বাংলার সাড়ে সাতকোটি মানুষের কণ্ঠস্বর বঙ্গবন্ধুকে বিনাশর্তে মুক্তি দিয়া তাহার সাথে সংলাপ শুরু করার আহ্বান জানান। কিন্তু দুর্বিত্ত ও কপট ইয়াহিয়া বাংলার স্বাধীনতা সংগ্রামকে পাক-ভারত বিরোধ রূপে চিত্রিত করিবার দুরভিসন্ধি নিয়া দখলীকৃত  বাংলাদেশে ও পাকিস্তানের বিভিন্ন সীমান্তে সৈন্য মোতায়েন করিয়া কোন কোন উপনিবেশবাদী প্রভুর উৎসাহে ও প্রেরণায় ভারতের বিরুদ্ধে যুদ্ধ বাধাইবার সর্বনাশ খেলায় মাতিয়া উঠিয়াছে।  

এমনি এক অবস্থায় একদিকে এক কোটি শরনার্থীর চাপে সৃষ্ট ভারতের অর্থনৈতিক ও সামাজিক সমস্যা, অন্যদিকে মুরব্বিদের আশীর্বাদপুষ্ট ফ্যাসিষ্ট ইয়াহিয়ার রণহুংকার জনিত উপমহাদেশে শান্তি ভঙ্গের আশঙ্কা শ্রীমতি ইন্দিরা গান্ধীকে বিচলিত করিয়া তোলে। তদপুরি কোন কোন বৃহৎ শক্তির বাংলাদেশে ফ্যাসিষ্ট বর্বরতাকে দীরঘায়িত করিয়া এবং শরণার্থী সমস্যাকে জিয়াইয়া রাখিয়া উপমহাদেশে ‘বরের পিসি ও কনের মাসী’ সাজিবার নিষ্ঠুর চক্রান্তে শ্রীমতি গান্ধী উদ্বিগ্ন হইয়া পড়িয়াছিলেন। তাই তিনি মার্কিন যুক্তরাষ্ট্র, ব্রিটেন, ফ্রান্স, পশ্চিম জার্মানী, বেলজিয়াম ও অস্ট্রিয়া সফরে গিয়া এই সব দেশের  সরকার ও জনগণকে  বাংলাদেশ সংকটের মূল কারণ এবং শরণার্থী সমস্যা সমাধানের গুরুত্ত বুঝাইয়া বলিয়াছেন। তিনি এই কথাও স্পষ্ট করিয়া বলিয়াছেন যে, বাংলাদেশ সমস্যার সমাধান করিতে হইলে বঙ্গবন্ধু শেখ মুজিবুর রহমানের সঙ্গে বুঝাপড়া করিতে হইবে-ভারতের সঙ্গে নহে।

বাংলাদেশের মুক্তিযুদ্ধ এখন চূড়ান্ত পর্যায়ে উপনীত হইয়াছে। বাংলার বিস্তীর্ন এলাকা এখন মুক্তিবাহিনীর দখলে। তদপুরি রাজনৈতিক সমাধানের প্রশ্নে বাংলাদেশ সরকার চারটি পুর্বশর্ত ঘোষণা করিয়াছেন। উপরোক্ত শর্তের আলোকে শ্রীমতি গান্ধী বৃহৎ শক্তিগুলোকে বাংলাদেশ সংকটের রাজনৈতিক সমাধানের মূল সূত্র কোথায় তা বুঝাইতে সক্ষম হইয়াছেন বলিয়া আমাদের বিশ্বাস। পাকিস্তানের যুদ্ধোন্মদনা ও অব্যাহতভাবে ভারত ভুখন্ডে গোলাগুলিবর্ষণের মুখে শ্রীমতি ইন্দিরার পাশ্চাত্য দেশ সফরের গুরুত্ব বিশ্ববাসী উপলব্ধি করিতে পারিয়াছেন বলিয়াও আমাদের ধারণা। স্বদেশে ফিরিয়া আসিয়া শ্রীমতি ইন্দিরা গান্ধী বাংলাদেশ সংকট সমাধানে পাশ্চাত্য রাষ্ট্রবর্গের মনোভাব সম্পর্কে অন্যান্য নেতাদের সঙ্গে পর্যালোচনা করিয়া বাংলাদেশ প্রশ্নে চূড়ান্ত সিদ্ধান্ত নিবেন বলিয়া ওয়াকেবহাল মহলের ধারণা। বাংলাদেশ মুক্তিবাহিনীর চূড়ান্ত অভিযানের পরিপ্রেক্ষিতে এবং বাংলাদেশ ও ভারতের ৭০ কোটি মানুষের আশা-আকাংক্ষার পরিপূরক হিসাবে শ্রীমতি গান্ধী কি পদক্ষেপ গ্রহণ করেন তাহাই দেখিবার জন্য আমরা সাগ্রহে অপেক্ষা করিতেছি।
.
.
কম্পাইলারঃ এফ এম খান

সংবাদপত্রঃ আমাদের বাংলাদেশ
তারিখঃ ১১ নভেম্বর, ১৯৭১

মুক্তাঞ্চলে প্রশাসন ব্যবস্থা চালু
পরশুরাম থানার বিস্তীর্ণ মুক্তাঞ্চলে বাংলাদেশ সরকারের প্রশাসন ব্যবস্থা চালু করা হয়েছে।মুক্তাঞ্চলের জনসাধারণের সুবিধার প্রতি নজর রেখে বাংলাদেশ সরকার এ ব্যবস্থা গ্রহণ করেছেন।মুক্তাঞ্চলের জনসাধারণের অভাব অভিযোগ স্থানীয় প্রশাসনিক কর্তৃপক্ষের গোচরীভূত করার জন্য বাংলাদেশ সরকার আহবান জানিয়েছেন। আইনশৃঙ্খলা পুনঃস্থাপন ও জীবনযাত্রা পুর্নগঠনের যাবতীয়  ব্যবস্থা গ্রহনের জন্য প্রশাসন ব্যবস্থা চালু করা হয়েছে।
.

সংবাদপত্রঃ আমার দেশ
তারিখঃ ২৫ নভেম্বর, ১৯৭১
সম্পাদকীয় 

আঘাতের পর আঘাত হানুন
ক্ষুধিত বাংলায় রক্তের আবিরে রাঙ্গানো স্বাধীনতা সূর্য উদিতপ্রায়।পাক জঙ্গী চক্রের পাশবিক তাণ্ডবের প্রতিশোধ নেয়ার দুর্বার স্পৃহার আঘাত-জর্জর বীর মুক্তিবাহিনী রক্তাক্ত বাংলার সর্বত্র শত্রু হননের  মহোৎসব শুরু করিয়া দিয়াছেন।শত্রুদের হাত হইতে কাড়িয়া নেওয়া অস্ত্র দিয়া পাক জানোয়ারদের বিষদাঁত ভাঙ্গিয়া দিয়া বাংলার পবিত্র মাটিকে শত্রুমুক্ত করিতেছেন।পবিত্র ঈদুল ফিতরে বিক্ষুব্ধ বাঙ্গালীরা শোকার্ত জীবনের জমাট বাঁধা পাষাণকে ইস্পাত রুপান্তরিত করিয়া করিয়া পাষণ্ড ইয়াহিয়ার বর্বর বাহিনীর উপর সর্বাত্মক আক্রমণ ভালাইয়া তাহাদের যুদ্ধোন্মাদনার খায়েশ চিরতরে মিটাইয়া দিতেছে।ক্ষিপ্তগতিতে সুসংগঠিত হইয়া মুক্তিবাহিনী দুর্বার গতিতে শত্রুদের উপর ঝাঁপাইয়া পড়িয়া শত্রুদের শক্ত ঘাঁটিগুলি নাস্তানাবুদ করিয়া দিতেছে।ফাঁদে পড়া জন্তুর মতো স্থুলবুদ্ধি ইয়াহিয়া ও তাহার জঙ্গী জেনারেলরা বাংলাদেশে সন্মুখে ও গেরিলা যুদ্ধে আটকা পড়িয়া নতুন নতুন চালবাজী করিয়া পরাজয়ের গ্লানিকে চাপা দিবার অপপ্রয়াসে লিপ্ত হইয়াছে।তাই বাংলাদেশের কেদো মাটিতে আটকা পড়া পাক জঙ্গীশাহীকে টানিয়া তুলিবার জন্য ইয়াঙ্কি নিক্সন ও তাহার সাঙাতরা তলে তলে দিশেহারা ইয়াহিয়া ও তাহার সাগরেদদের ভারত-বাংলাদেশ সীমান্ত ও পশ্চিম পাকিস্তান-ভারত সীমান্তে সৈন্য মোতায়েন করিয়া ভারতের বিরুদ্ধে অঘোষিত যুদ্ধ চালাইয়া যাইবার পরামর্শ  দিয়াছে।তাহাদের পরামর্শ অনুযায়ী ইয়াহিয়া সীমান্তে বিপুল সৈন্য সমাবেশ করিয়া ভারত ভূখণ্ডে অনবরত গোলাগুলি নিক্ষেপ  করিতেছে এবং সঙ্গে সঙ্গে কপাট ইয়াহিয়া জঘন্য মিথ্যর বোসাতি করিয়া ' ভারতীয় হামলা' জিগির তুলিয়া বাংলাদেশের মুক্তিযোদ্ধা ও পাক বাহিনীর মধ্যকার যুদ্ধকে পাক-ভারত  অঘোষিত যুদ্ধ বলিয়াখেঁকি কুকুরের মতো তার স্বরে চীৎকার করিতেছে।সঙ্গে সঙ্গে গণহত্যা ও গণতন্ত্র হত্যার আন্তর্জাতিক নায়ক নিক্সন ও তাহার গেঁউরা বাংলাদেশের মুক্তিযুদ্ধকে পাক-ভারত সীমান্ত সংঘর্ষ  বলিয়া উত্তেজনা প্রশমনের জন্য উভয় পক্ষকে সংযম প্রদর্শনের অযাচিত উপদেশ বর্ষণ করিতে শুরু করিয়াছেন।
.
ইহদের এইরূপ অযাচিত উপদেশের মধ্য যে হীন চক্রান্তের জড়াইয়া রহিয়াছে তাহা সহজেই অনুমেয়।বাংলাদেশে দীর্ঘ আট মাস ধরিয়া ইয়াহিয়ার জল্লাদ বাহিনীর নারকীয় হত্যাকাণ্ড যখন বিনা বাধায় সংগঠিত হইয়াছে তখন এই সব উপদেশ  বর্ষণ করা হয় নাই।বরং অর্থ অস্ত্র ও পরামর্শ দিয়া ইয়াঙ্কি নিক্সন বাংলাদেশকে চূর্ণবিচূর্ণ ও ধ্বংস করার প্রত্যক্ষ মদত দিয়াছে।মাও-নিক্সন এশিয়ার ভারসাম্য রক্ষার যূপকাষ্ঠে বাংলাদেশকে বলি দিয়া উপমহাদেশের পানি ঘোলা করিয়া তাহাদের হীন জাতীয় স্বার্থ লুটিবার তালে মত্ত হইয়াছে।ইহাদের কাছে মানবতা ও বিচারের বাণী নীরবে নিভৃতে কাঁদে।
.
এদিকে মুক্তিবাহিনীর মৃত্যু-ভাবনাহীন যোদ্ধাদের অব্যর্থ ও শানিত অস্ত্রের আঘাতে বাংলাদেশে পাষণ্ড ইয়াহিয়ার জল্লাদ বাহিনী যখন কদলী বৃক্ষের মতো ঢলিয়া পড়িতেছে তাহাদের সমর বূহগুলো যখন ফুঁৎকারে উড়িয়া যাইতেছে তখন ইয়াহিয়ার প্রভুদের মধ্যে কেউ কেউ আন্তর্জাতিক আমলাদের বৈঠকখানা জাতিসংঘ নিরাপত্তা পরিষদের জরুরী অধিবেশন ডাকার তোড়জোড় করিতেছে।যদি নিরাপত্তা পরিষদে বাংলাদেশের মুক্তিযুদ্ধের সঙ্গে ভারতকে জড়িত করিয়া মুক্তিযুদ্ধকে পাক-ভারত সংঘর্ষ  হিসাবে রূপ দিয়া বিরোধ মীমাংসার নামে কাল হরণ করিয়া দিশাহারা ও পতনোন্মুখ পাক বাহিনীকে দম ফেলিবার সুযোগ দেওয়া যায় তাহা হইলে বাংলার স্বাধীনতাকে ঠেকানো সম্ভব হইবে।
.
আন্তর্জাতিক চক্রান্তের এই সন্ধিক্ষণে সারা বাংলাদেশের মুক্তিকামী সাড়ে সাত কোটি জনতা ও মুক্তিযোদ্ধারা আজ এক বিরাট অগ্নিপরীক্ষার সন্মুখীন। অতীতে আমরা বহু আন্তর্জাতিক চাল ও চক্রান্ত ব্যর্থ করে দিয়েছি।এইবারকার সর্বশেষ আন্তর্জাতিক চক্রান্তকেও আমাদের যে কোন মূল্যে ব্যর্থ করিয়া দিতে হইবে।তাই বাংলার এক প্রান্ত হইতে অপর প্রান্ত পর্যন্ত ভিতরে ও বাহিরে সম্মুখ সমরে ও গেরিলা পদ্ধতিতে এবং প্রতিরোধ ও অসহযোগিতায় ক্লান্ত ও হীনবল শত্রুবাহিনীকে আঘাতে আঘাতে লণ্ডভণ্ড করিয়া লাখ লাখ বাঙালী হত্যার প্রতিশোধ নিতে হইবে এবং সমগ্র দেশে গণপ্রজাতন্ত্রী বাংলাদেশ সরকারের প্রশাসনিক কতৃত্ব  ও নিয়ন্ত্রণ প্রতিষ্ঠিত করিতে হইবে  যাতে করিয়া আন্তর্জাতিক কুচক্রীর  বাংলাদেশের স্বাধীনতাকে কোন রকমেই ঠেকানোর সুযোগ না পায়।

বাংলাদেশের স্বাধীনতা যুদ্ধের চার পর্যায়ে এখনো যাহারা বাধ্য হইয়া শত্রুর সঙ্গে সহযোগীতা করিয়া চলিয়াছেন তাহাদের এখন মুখ ফিরাইয়া দাঁড়াইবার সময় আসিয়াছে।শত্রুরা আজ চারদিক দিয়া কোণঠাসা ও অবরুদ্ধ। এই মহেন্দ্রক্ষণে শত্রুদের বিরুদ্ধে রুখিয়া দাঁড়াইয়া শত্রুদের নড়বড়ে ও ভঙ্গুর প্রশাসন ব্যবস্থাকে  বানচাল করিয়া দিন।অনুতাপহীন রাজাকার ও দালালদের প্রতি  আমাদের কো বক্তব্য নাই। তাহাদের বিদেশী প্রভুদের মতো তাহাদিগকেও একই পরিণতি বরণ করিতে হইবে এবং তাহাদের সেই পরিণতি হইলো গ্লানিকর মৃত্যু-একথা  আমাদের প্রধানমন্ত্রী দ্ব্যর্থহীন ভাষায় ঘোষণা করিয়াছেন।সুতারাং আমাদের আবেদন-শত্রুদের উপর আঘাতের পর আঘাত হানুন, ওদের নিশ্চিহ্ন করিয়া দিন।
.
.
কম্পাইলারঃ এফ এম খান

যশোর-খুলনা-কুষ্ঠিয়া ও ফরিদপুরের ৮০ ভাগ মুক্তঃসকল জেলা থেকে ঢাকা বিচ্ছিন্নঃকিশোরগঞ্জ শহর অবরুদ্ধঃফেনীর কাছে বহু শত্রুসেনা হতাহত ও ধৃতঃপ্রচুর অস্ত্রশস্ত্র উদ্ধারঃ


     ছাগলনাইয়া মুক্ত
ফেনীর দিকে মুক্তিবাহিনীর অগ্রাভিযান
    (নিজস্ব বার্তা পরিবেশক)


লাখো মানুষের রক্তস্রোত পেরিয়ে আজ আমরা মুক্তির নবদিগন্তে উপনীত হতে চলেছি।হানাদার 'নজি'রা পৃথিবীর জাগ্রত বিবেকের ঘৃণা ও আক্রোশ এবং বাংলার মরণজয়ী বীর মুক্তিবাহিনী ও মুক্তিপাগল  জনতার দুর্বার আঘাতে তৃণখণ্ডের মতো ইতিহাসের অন্ধকার আবর্তে তলিয়া যাচ্ছে।নদী মেখলা বাংলার নরম মাটিতে জল্লাদ  ইয়াহিয়ার কসাই বাহিনী লাখ লাখ বাঙ্গালীর তাজা রক্ত দিয়ে রঞ্জিত করে যে শোষণ-সৌধ নির্মাণ করেছিল মুক্তিবাহিনীর প্রচণ্ড আঘাতে তা আজ তাসের ঘরের মত ভেঙ্গে চুরমার হয়ে যাচ্ছে।রক্তাক্ত বাংলার চারদিক থেকে মুক্তিবাহিনী পাক  নরপশুদের অবরুদ্ধ করে ঘায়েল করে দুর্বার গতিতে ছুটে চলেছেন  রাজধানী ঢাকার দিকে।তাদের পেছনে হানাদারমুক্ত এলাকাগুলোতে রক্তখচিত বাংলার পাতাকা পত পত করে উড়ছে। মুক্ত স্বদেশের মানুষের মনে বয়ে চলছে বিজয়ানন্দের হিল্লোল।


   ফেনীর তিন দিকে মুক্তিবাহিনী


গত তিনদিন মুক্তিবাহিনী প্রচণ্ড আক্রমণ চালিয়ে ছাগলনাইয়া থানা সমপূর্ণরূপে মুক্ত করে দুর্বার গতিতে ফেনী শহরের দিকে এগিয়ে গেছেন।ছাগলনাইয়া থানার দক্ষিণাংশে চাঁদগাজী ও মুন্সিরহাটে দুটি প্রচণ্ড সংঘর্ষে মুক্তিবাহিনী বহুখানসেনা ও রাজাকারকে হতাহত করেছেন।মুক্তিবাহিনীর অব্যাহত আক্রমণের প্রচণ্ডতায় ভীত  সন্ত্রস্ত পাক পশুরা অনবরত পিছু হটতে হটতে এখন ফেনীতে অবরুদ্ধ হয়ে পড়েছে।প্রাণ ভয়ে পালিয়ে যাবার  সময় তারা বহু অস্ত্রশস্ত্র ও রসদ ফেলে যায়। এখন ফেনী শহর ছাড়া-সমগ্র মহাকুমা কার্যত মুক্তিবাহিনীর নিয়ন্ত্রণাধীন।


  পার্বত্য চট্রগ্রামের পূর্বাংশ মুক্তঃপাক হেলিকপ্টার ভুপাতিত


গত কয়েকদিন মুক্তিবাহিনী পার্বত্য চট্রগ্রামের রামগড়ের উত্তর পূর্বাংশ ও তবলছড়ি এলাকায় আক্রমণ চালিয়ে বহু খানসেনাকে নিশ্চিহ্ন করে দিয়ে উক্ত এলাকা মুক্ত করেছেন।মীরেরশরাইতে অতর্কিত আক্রমণ চালিয়ে ১০ জন খান সেনাকে হত্যা ও বেশ কয়েকজন খান সেনাকে আহত করেছেন।চট্রগ্রাম শহরে গেরিলা তৎপরতা ক্রমাগত বৃদ্ধি পাওয়ায় চট্রগ্রাম বিশ্ববিদ্যালয় ও অন্যান্য শিক্ষা প্রতিষ্ঠান সমপূর্ণরূপে বন্ধ হয়ে গেছে।রামগড় এলাকায় একটি পাক হেলিকপ্টারকে মুক্তিবাহিনী গুলি করে ভূপাতির করেন।


 এ সাপ্তাহে দিনাজপুরের অমরখানা,জগদ্দলহাট ও হিলি এলাকা মুক্ত করে মুক্তিবাহিনী অভ্যন্তরভাগে এগিয়ে চলছেন। এখানে বহু পাকসেনা ও রাজাকার নিহত হয়েছে।রংপুর জেলার আলোক দীঘি ও আগ্রা পুকুরে ১২ জন খান সেনাকে মুক্তিবাহিনী হত্যা করেছেন।
.
.
সাতক্ষীরা মহাকুমা মুক্ত


মুক্তিবাহিনী গত ২২ শে নভেম্বর খুলনা জেলার  সাতক্ষীরা মহাকুমা মুক্ত করেছেন।এখনকার আক্রমণে বহু খান সেনা নিহত ও আহত হয়।শত্রুদের বহু  অস্ত্রশস্ত্র উদ্ধার করা হয়। সাতক্ষীরা মুক্ত করার পর মুক্তিবাহিনী বীর বিক্রমে খুলনা শহরের দিকে চলেছেন। বিলম্বে পাওয়া এক খবরে বলা হয়েছে,গত  ১৪ তারিখ থেকে ১৭ তারিখ পর্যন্ত মুক্তিবাহিনী  বাগেরহাটে ১০ জন ও বাখেরগঞ্জে ৫ জন খান সেনাকে হত্যা করেন।মুক্তিবাহিনী গত ২৩ শে নভেম্বর সিলেটের কানাইঘাট এলাকায় আক্রমণ চালিয়ে পাক পশুদের অনেককে হত্যা করেন।বাকীরা প্রাণ নিয়ে পালিয়ে গেলে কানাইঘাট মুক্ত হয়।

ময়মনসিংহ জেলার কিশোরগঞ্জ মহাকুমায় শহর ছাড়া চারিদিক মুক্ত করা হয়।মুক্তিবাহিনী কিশোরগঞ্জ শহরে খান সেনাদের অবরুদ্ধ করে রেখেছেন।
.
.
এফ এম খান 

সংবাদপত্রঃ আমার দেশ বাংলাদেশঃ ১৩শ সংখ্যা 
তারিখঃ ২৫ নভেম্বর, ১৯৭১ 

পরশুরাম-ছাগলনাইয়া-পার্বত্য চট্রগ্রামের মুক্তাঞ্চলে
পূর্বাঞ্চলীয় প্রশাসন বিভাগের কর্মকর্তাদের সফর
       ( বার্তা পরিবেশক)


ছাগলনাইয়া থানার দেড় শতাধিক বর্গমাইল, পরশুরাম থানার শতাধিক বর্গমাইল এবং পার্বত্য চট্রগ্রাম জিলার ছয় শতাধিক বর্গমাইল এলাকা সফর করে আসছেন-বাংলাদেশ সরকারের দক্ষিণ পূর্বাঞ্চলীয় প্রশাসন বিভাগের প্রতিনিধিবৃন্দ।মুক্তাঞ্চলের জনগণ "জয় বাংলা" ধ্বনি সহকারে প্রতিনিধিকে প্রাণঢালা অভিনন্দন জ্ঞাপন করেন।প্রতিনিধিগণ জনসাধারণের উদ্দেশ্যে সংক্ষিপ্ত ভাষণে বলেনঃসেদিন আর বেশি দূরে নয় যে দিন বাংলাদেশ শত্রুমুক্ত হবে।বাংলার নয়নমণি ' শেখ মুজিবের বাংলাদেশ গঠন করার জন্য বাংলাদেশ সরকারের সাথে কাঁধে কাঁধ মিলিয়ে কাজ করুণ। সরকার আপনাদের সকল অভাব অভিযোগ সম্পর্কে সম্পূর্ণ সচেতন।


প্রতিনিধিগণ দেশের চাষী,কামার-কুমার প্রত্যেককে দেশ গড়ার কাজে আত্মনিয়োগের আহবান জানান এবং কৃষিজাত পণ্যের উৎপাদন বৃদ্ধি করে দেশকে সমৃদ্ধশালী করে গড়ে তোলার আহবান জানান।


উক্ত প্রতিনিধিদলে ছিলেন বাংলাদেশ সরকারের দক্ষিণ পূর্বাঞ্চলীয় প্রশাসন পরিষদের চেয়ারম্যান অধ্যাপক নূরুল ইসলাম চৌধুরী  এম,এন,এ অর্থ দফতরের চেয়ারম্যান জনাব খাজা আহমদ এম,এন,এ সাহায্য ও পুনর্বাসন দফতরের অস্থায়ী চেয়ারম্যান জনাব ফজলুল হক বি,এস,সি,এম,এন,এ প্রচার দফতরের চেয়ারম্যান জনাব এ,বি,তালেব আলী এম,পি,এ এবং এ্যডমিনিষ্ট্রেটিভ অফিসার জনাব এম,এ সামাদ সি,এস,পি প্রমুখ।
.
.
	মুক্তাঞ্চলের জনগণের প্রতি 
 পূর্বাঞ্চলীয় প্রশাসনের বক্তব্য
	   আমার দেশ
 বাংলাদেশঃ ১৩শ সংখ্যা
	  ২৫ নভেম্বর, ১৯৭১


সজীব বর্মণ
<৬,২৫৭,৪৩৫-৪৩৭> 
            
.     

                       প্রশাসনের বক্তব্য 
    বাংলাদেশের প্রায় এক তৃতীয়াংশ এলাকা বর্তমানে বীর বাংলার মুক্তিপাগল সেনারা দখল করে নিয়েছে এবং গণপ্রজাতন্ত্রী বাংলাদেশ সরকারের প্রশাসন ব্যবস্থাও চালু হয়েছে। বাংলাদেশ সামরিক বাহিনী ও গেরিলাদের মাত্র খেতে খেতে পাক বর্বর সেনারা দিন দিন মনোবল হারিয়ে পিছু হটতে বাধ্য হচ্ছে। সেদিনও হয়ত বেশী দূরে নয় যেদিন সমস্ত বাংলাদেশ শত্রুমুক্ত এবং স্বাধীন সার্বভৌম ও গণপ্রজাতন্ত্রী বাংলাদেশ রুপে বিশ্বের মানচিত্রে সোনালী অক্ষরে “সোনার বাংলা” স্থান পাবে।
    বাংলাদেশের যে সকল এলাকা পূর্বে মুক্ত হয়েছে, সদ্যমুক্ত এলাকার সম্মুখে শত্রু সেনাদের বিবর ঘাঁটি অবস্থিত, সে সকল এলাকার জনসাধারণ নানা অসুবিধার মধ্যে দিনযাপন করছেন। তাদের সুষ্ঠু জীবনধারণ, স্বাধীনতা যুদ্ধে লিপ্ত বাংলাদেশ সামরিক বাহিনী ও গেরিলা বাহিনীর যুদ্ধ কার্যে অগ্রগতির জন্য বাংলাদেশের সরকার মুক্ত এলাকায় অসামরিক প্রশাসন ব্যাবস্থা চালিয়ে যাবার সিদ্ধান্ত নিয়েছেন। প্রশাসন ব্যবস্থার সহিত মুক্তাঞ্চলের জনগণের সহযোগিতা একান্তভাবে কামনীয়। প্রশাসন ব্যাবস্থার যে অস্থায়ী কাঠামো এবং কার্যকরী হতে যাচ্ছে তাঁর বিস্তারিত বিবরণ নিম্নরুপ।
    বিচার বিভাগঃ- জনগণ নানাবিধ সমস্যার মধ্যে জীবন যাপন করছেন। নিজেদের মধ্যে কোন বিষয়ে চূড়ান্ত সিদ্ধান্ত নিতে চেষ্টা করবেন না। আপনাদের নানাবিধ সমস্যা সম্পর্কে সরকার সম্পূর্ণরুপে সচেতন, আপনার নিকটস্থ গণপ্রজাতন্ত্রী বানহ্লাদেশ সরকারের প্রতিনিধির নিকট আপনার সমস্যাবলী পেশ করুন। মনে রাখসেন, এ সরকার আপনার দ্বারা গঠিত, আপনার জন্য।
    পুলিশ বাহিনীঃ- যুদ্ধকালীন অবস্থায় নিরীহ গ্রামবাসীদের দুষ্কৃতিকারী ও অশান্তি সৃষ্টিকারীদের সম্মুখীন হতে হয়। মুক্তিবাহিনী নামধারী কতিপয় দুষ্কৃতিকারী জনগণের মধ্যে ত্রাস সৃষ্টি করার চেষ্টা করতে পারে। আপনার নিকটেই পুলিশ বাহিনী রয়েছে- আপনারই শান্তি ও নিরাপত্তার জন্য। সুতরাং যখনই কোন দুষ্কৃতিকারী ও অশান্তি সৃষ্টিকারী টাউটের সম্মুখীন হবেন তখনই পুলিশ বাহিনীর হাতে তাদেরকে সমর্পন করুন। 
    স্বাস্থ্য বিভাগঃ- যুদ্ধকালীন অবস্থায় বাংলাদেশ সামরিক বাহিনীর নিয়মতি সেনা ও গেরিলা বাহিনী ছাড়াও মুক্তাঞ্চলের জনগণ অসাবধানতা বশতঃ যে কোন মুহুর্তে শত্রু দ্বারা আহত হতে পারে। যে যেখানেই যখনই কোনরুপ গুরুতর আঘাতপ্রাপ্ত হয় তখনই তাকে নিকটস্থ বাংলাদেশ সরকারের হাস্পাতালে প্রেরণ অথবা নিকটবর্তী ডাক্তারকে সংবাদ দিতে সচেষ্ট থাকবেন। বাংলাদেশ সামরিক বাহিনীর নিয়মিত সেনা যেমনি একজন মুক্তিযোদ্ধা তেমনি আপনিও একজন মুক্তি সংগ্রামী। সুতরাং আপনার ক্ষতি দেশের ক্ষতি।
    উন্নয়ন, পুনর্গঠন, পুনর্বাসন ও সাহায্যঃ- দীর্ঘ আট মাস যাবৎ শত্রুসেনারা সোনার বাংলাকে মরণ কামড় দিয়ে শ্মশানে পরিণোত করে চলেছে। তদুপরি বাংলাদেশ সামরিক বাহিনীর যান-বাহন চলাচল এবং জনসাধারণের স্বল্প সময়ে  সহজতর উপায়ে সরকার ও মুক্তিবাহিনীর সহিত যোগাযোগ এবং ক্ষতিগ্রস্ত জনসাধারণের পুনর্বাসন ও সাহায্য করার জন্য উক্ত উন্নয়ন বিভাগের সহিত সহযোগিতা রক্ষা করে চলুন।
    ক্ষতি নিরুপণঃ- পাক সামরিক বাহিনীর বর্বর সেনা, বাংলাদেশের মীরজাফর গোষ্ঠীর দালাল, শান্তি কমিটি ও শেষ পর্যায়ের বিশ্বাসঘাতক বাঙালী রাজাকারের মার্চ মাসের ২৫ তারিখ থেকে আজ পর্যন্ত সমগ্র বাংলাদেশ যে অকথ্য অত্যাচার, নির্যাতন ও সর্বশেষে ধ্বংসাত্মক কার্যে লিপ্ত তা আজ সর্বজনবিদিত। বাড়ীঘর লুট-পাট থেকে শুরু করে অগ্নিসংযোগ করতে তারা দ্বিধা করেনি। তদুপরি বর্বর বাহিনীর অসংখ্য গোলাগুলির আঘাতে আজ বাংলাদেশ মুক্তাঞ্চল কেন, অধিকৃত অঞ্চলের দিকে তাকালেও, তার পূর্বের স্বরুপ এর অংশও পাওয়া যায় না। গণপ্রজাতন্ত্রী বাংলাদেশ সরকার আপনার ক্ষতি নিরুপণের দায়িত্ব উক্ত বিভাগের গোচরীভূত করুন।
    ব্যবসা বাণীজ্যঃ- যুদ্ধকালীন অবস্থায় সাধারণতঃ উৎপাদন, আমদানী রপ্তানী ইত্যাদি কাজ প্রায়ই বন্ধ। জনসাধারণ অন্যান্য জিনিসপত্র পাওয়া দূরে থাকুক দৈনন্দিন জীবন ধারণের জন্য নিত্য প্রয়োজনীয় জিনিসপত্র উচ্চ মূল্য দিয়েও পাচ্ছে না। তাই সরকার জনসাধারণ যাতে ন্যায্য মূল্যে নিত্য প্রয়োজনীয় জিনিসপত্র পেতে পারেন তার একটা সুষ্ঠু ব্যবস্থা করেছেন। ন্যায্য মূল্যের চেয়ে অধিক দাম দিয়ে জিনিসপত্র কিনবেন  না- কালোবাজারী বন্ধ করুন। কালোবাজারীকে ধরিয়ে দিন। মনে রাখবেন কালোবাজারী সামাজিক অপরাধী। শত্রুদের কোন পণ্য ব্যবহার করবেন না।
    সংযোগ রক্ষাকারী (বাংলাদেশ সামরিক বাহিনীর সহিত)ঃঃবাংলাদেশ সামরিক বাহিনীর নিয়মিত সেনা ও গেরিলা বাহিনীর সদস্যরা রাত দিন বাঙ্কারে, বনে-জঙ্গলে দিন কাটাচ্ছে। তাদের একমাত্র লক্ষ্য শত্রু সেনাকে খতম করে সামনে এগিয়ে যাওয়া। তাদের এই অগ্রগতির পিছনে আপনাদেরও সাহায্য প্রয়োজন আছে। শত্রু সেনাদের গোপন খবর আপনার নিকটবর্তী মুক্তিবাহিনীর সদর দফতরে অবিলম্বে পাঠীয়ে দিন। ভ্রান্তিমূলক খবর দিয়ে শত্রুদের বিপর্যস্ত করুন। গোলাবারুদ, খাদ্য সামগ্রী ইত্যাদি তাড়াতাড়ি সরবরাহ করে মুক্তিবাহিনীকে যুদ্ধ জয়ে এগিয়ে দিন। তারা আপনাদেরই ভাই-এ দেশ আপনাদেরই- শত্রুকে তাড়াতেই হবে, এই পণ নিয়ে যে যেভাবেই পারেন সাহায্য করুন, এর জন্য রয়েছে বাংলাদেশ সামরিক বাহিনীর সহিত বেসামরিক সংযোগ রক্ষাকারী-অবিলম্বে তাদের সাথে যোগাযোগ করুন, এক মুহূর্ত সময় নষ্ট করিবেন না। স্বাধীনতা সংগ্রামের আপনিও একজন সৈনিক।
    তথ্য ও প্রচারঃ- যুদ্ধকালীন অবস্থায় শত্রু সেনাদের গোপন খবর সবচেয়ে বেশী গুরুত্বপূর্ণ। আপনার নিকটে যদি কোন মুক্তিবাহিনীর সদর দফতর না থাকে তা হলে তথ্য ও প্রচার দফতরে সামরিক সামরিক বিষয়ের গোপন খবরাদি সরবরাহ করুন। গুজব ছড়াবেন না, গুজবে কান দেবেন না। মনে রাখবেন দেওয়ালেরও কান আছে। জনগণের মনোবল বাড়িয়ে তুলুন। স্বাধীন গণপ্রজাতন্ত্রী বাংলাদেশের স্বাধীন নাগিরিক হিসেবে স্বাধীনতার মর্যাদা রক্ষা করুন।
    কৃষি ও সেচঃ- দেশের অর্থনৈতিক কাঠামোকে শক্ত করতে প্রয়োজন হলে প্রথমে প্রোয়োজন কৃষিজাত দ্রব্য প্রচুর পরিমাণে উৎপাদন করা। বাংলাদেশের কিছু অংশও এখনও শত্রু কবলিত। অধিক পরিমাণে ধান, পাট, ইত্যাদি উৎপাদনে এগিয়ে আসুন।
    বেসামরিক প্রতিরক্ষাঃ- অসাবধানতাবশতঃ নিরীহ জনসাধারণ যে কোন সময়ে শত্রুর শিকার হতে পারেন। অবিলম্বে বেসামরিক প্রতিরক্ষা বিভাগের শরণাপন্ন হউন-সাবধানের মার নেই।
    শিক্ষাঃ-অনভ্যাসে বিদ্যা হ্রাস। অবিলম্বে প্রাথমিক, মাধ্যমিক পর্যায় চালু করা হবে। মহাবিদ্যালয় ও বিশ্ববিদ্যালয় সমূহ এখনও বিবেচনাধীন। ছোট ছোট শিশুরা যাতে বইপুস্তক নাড়াচাড়া করতে পারে তাতে এগিয়ে আসুন। শিক্ষাই জাতির মেরুদণ্ড।
    ডাক বিভাগঃ-মধ্যাঞ্চলে দ্রুত যোগাযোগ ব্যবস্থার জন্য সরকার অনতিবিলম্বে ডাক বিভাগ চালু করেছেন। বাংলাদেশের নতুন আঙ্গিকের ডাক টিকিট, খাম, পোষ্ট কার্ড জনগণের ব্যবহারের জন্য প্রচার করা হবে।
শুল্ক- অতিরিক্ত উৎপাদন বিদেশে রপ্তানী করে সরকারকে বৈদেশিক মুদ্রা অর্জনে সাহায্য করুন এবং সীমান্ত চৌকিতে শুল্ক দিয়ে বাংলাদেশকে অর্থনৈতিক দিক দিয়ে এগিয়ে নিন।
     উপরোক্ত বিভাগগুলি ছাড়াও কোষাগার ও রাজস্ব বিভাগও কাজ করতে থাকবে। সময়মত জনগণের নিকট ইহার বিস্তারিত কার্যবিবরণ প্রচার করা হবে।

    মুক্তাঞ্চলের জনগণের দায়িত্ব স্বাধীনতার জন্য অনেক। তাই-যে যে ভাবেই পারেন স্বাধীনতা যুদ্ধে অংশ নিন। দুর্নীতিমূলক কাজে লিপ্ত হবেন না। কাউকে করতেও দেবেন না। স্বাধীন গণপ্রজাতন্ত্রী বাংলাদেশের স্বাধীন বাঙালী জাতি হিসেবে নিজেকে বিশ্বের বুকে তুলে ধরবার জন্য তৈরি হউন।   

[  *সংগ্রামী বাংলাঃ সাপ্তাহিক। সম্পাদকঃ মোঃ এমদাদুল হক। সংগ্রামী বাংলা প্রেস, তেতুলিয়া হতে এমদাদুল হক কর্তৃক প্রকাশিত ও প্রচারিত।
প্রধান উপদেষ্টা ও পৃষ্ঠপোষক সিরজুল ইসলাম এম, পি, এ।] 

সম্পাদকীয়
এবারের ঈদ
সংগ্রামের নব চেতনা
   প্রতি বছরের মত এবারেও বাংলার বুকে ঈদোৎসব নেমে এসেছে কিন্তু অন্য বছরের চেয়ে এবারের উৎসব সম্পূর্ণ স্বাতন্ত্র। এবারের ঈদের চাঁদ বাঙালীর রক্তে রঞ্জিত। এবারের চাঁদ সন্তানহারা মায়ের, ভাই হারা বোনের, স্বামীহারা বিধবা নারীর আর পৈশাচিক বর্বর হামলার সাক্ষ্য বহন করে উদয় হয়েছে। এই চাঁদ প্রতিজ্ঞা করার আর একতাবদ্ধ হয়ে হানাদার শত্রুনিধনের মন্ত্র বয়ে এনেছে। 

   এবারের ঈদকে আমরা বরণ করেছি ‘ঈদ মোবারক’ হিসেবে নয় বরং ‘সংগ্রামী ঈদ’ হিসেবে। কারণ দেশের ভেতর আজ মা বোনদের ইজ্জত নিয়ে চলছে ছিনিমিনি খেলা, জীবনে নাই নিরাপত্তা। এক কোটির মত বাঙালী জনতা দেশ ছাড়া।

   বাংলার বুকে ঈদগাহে আজ মানুষ নাই কারণ পশুর সাথে মানুষের একত্রে নামাজ হতে পারে না। গত বছর এই ঈদ উৎসবে জনগণ তাঁদের নেতা শেখ মুজিবকে পেয়েছিল কিন্তু এবার তিনি পশুদের কারাগারে। তাঁর আশু মুক্তির জন্য তাঁর দেয়া স্বাধীনতার মন্ত্রকে বাস্তবে রূপদানের জন্য দৃঢ় সংকল্প নিয়েছে। সাত কোটি বাঙালী তাঁদের নেতার মুক্তি আর বাংলার স্বাধীনতার জন্য বিশেষ মোনাজাত করেছে।

   দেশ মাতার বুক থেকে জল্লাদ খানসেনাদের তাড়ানোর জন্য প্রতিটি মুক্তিবাহিনী এবারের ঈদোৎসবে প্রতিজ্ঞাবদ্ধ হয়েছে। বাংলাদেশ সরকারের প্রধানমন্ত্রী ও অস্থায়ী রাষ্ট্রপতি এবং ৪জন ছাত্রনেতা এজন্য পৃথক পৃথক বাণীতে বলেছেন যে, যেদিন বর্বর খানসেনাদের এদেশ হতে তাড়াতে পারব আর সমস্ত দেশকে মুক্ত করতে পারব সেই দিনই আমাদের নতুন ঈদ নেমে আসবে। আজ এদিন সবার কাছে সংগ্রামের বীজ বপনের দিন হিসাবে দেখা দিয়েছে অন্য কোন আনন্দ উৎসব হিসেবে নয়। 

ঐনতুনের কেতন ওড়ে
(সংগ্রামী বাংলার রিপোর্ট)
   চটল তথা টেকনাফ থেকে তেঁতুলিয়া পর্যন্ত এক ডাকে সমস্ত মুক্তিবাহিনী জেগে উঠেছে। উত্তরের দিকে ঠাকুরগাঁ মহকুমা সম্পূর্ণ মুক্ত। আগামী ২/১ দিনের মধ্যে দিনাজপুর জেলা আমাদের দখলে আসবে তাতে কোন ভুল নাই। খানসেনারা এখানে দারুণভাবে মার খেয়ে সৈয়দপুর ঘাঁটি কাঁহা হ্যায় বলতে বলতে দৌড়িয়েছে। ফরিদপুর জেলা সম্পুর্ন মুক্তিবাহিনীর নিয়ন্ত্রণাধীনে। সেখানকার নদীগুলোর প্রতিটি নৌকার মাঝিই মুক্তিবাহিনীর একজন বীর সেনা। টাঙ্গাইল জেলার সম্পুর্ণ, কুমিল্লা, ফেনী, মাগুরা প্রভৃতি এলাকায় বাংলাদেশের জাতীয় পতাকা উড়ছে পত পত করে। খান দস্যুসেনাদের তাড়িয়ে দিয়ে আজ বাংলা ধন্য। প্রতিটি এলাকায় বাংলাদেশ সরকারের বেসামরিক প্রশাসন ব্যবস্থা চালু করা হচ্ছে। দেশকে আবার নতুন করে গড়ার কাজে দেশের ছাত্র জনতা ও নেতৃবৃন্দ দিবা-রাত পরিশ্রম করে যাচ্ছেন। “আমরা বাঙালী” এই মন্ত্রে একতাবদ্ধ হয়ে সমস্ত জাতি আজ দেশ গঠনের কাজে ব্যস্ত, বর্বর খানসেনারা পিছু হটার সময় আশে পাশের ঘরবাড়ী দোকান-পাট কিছুই ভাল রেখে যায়নি। যেভাবে সমস্ত এলাকাগুলো একের পর এক মুক্ত হয়ে চলেছে তা সত্যিই আশাব্যঞ্জক। আমরা আরো আশা করছি, যেভাবে মুক্তিবাহিনীর বীর জোয়ানেরা দৃঢ় সংকল্পে ঐক্যবদ্ধ তাতে আর দশ দিনের ভেতর সমস্ত বাংলা ভূমি মুক্তি পাবে। প্রতিটি ক্ষেত্রে সাম্রিক বিজয়ের সাথে সাথে বেসামরিক প্রশাসন ব্যবস্থা জনতার ধন, মাল , জানের নিরাপত্তা বিধানের জন্য সর্বতোভাবে চেষ্টা করে যাচ্ছেন।

   দেশকে নতুন করে গড়ে তোলার জন্য জনতা আজ একতাবদ্ধ। বাংলার মাটিতে সমস্ত হানাদার দস্যুরা একে একে নির্মুল হয়ে পড়েছে। ভাঙা পাকিস্তানের উপর মুক্তিবাহিনী একটি করে নতুন গাছের চারা লাগিয়ে দিচ্ছে। তা হচ্ছে, “স্বাধীন সার্বভৌম বাংলাদেশ”। তর তর করে বেড়ে উঠবে এই গাছ। অচিরেই ডালপালা মেলে ফুলে ফলে ভরে উঠবে এই নতুন চারাটি।
.

[অভিযানঃ বাংলাদেশ সাপ্তাহিক সংবাদপত্র, ঢাকা। সম্পাদকঃ সিকান্দার আবু জাফর। ঢাকা নিউজপেপার প্রাইভেট লিমিটেড থেকে মুদ্রিত।] 
সম্পাদকীয়                
                     অভিযান
    ফরাসী বিপ্লবের সময় এক মনীষী মন্তব্য করেছিলেন, বিপ্লবের এই সুবিশাল এবং জটিল কর্মকাণ্ড রচনা করার ফরাসী দেশের প্রতিটি মানুষকে অসম্ভবকে সম্ভব করতে হয়েছে। প্রতিটি জাতি যখন মোহ নিদ্রা থেকে প্রাণ শক্তির প্রবল জোয়ারে জেগে ওঠে, নতুন  ইতিহাস রচনায় ব্রতী হয় তখন গোটা জাতিকে সহস্র ধারায় আপনাকে বিকাশ করতে হয় এবং প্রতিটি কর্মই তার দুঃসাহসিক অভিযান হয়ে দেখা দেয়। এই অভিযানে দুঃখ আছে, বেদনা আছে-লাঞ্ছনা, বঞ্চনা তাও আছে, কিন্তু আরো নিহিত থাকে মর্মমূলে- সূর্যলোকের মতো উজ্জ্বল-আনন্দ সৃষ্টি করার আনন্দ, মঙ্গলকর কল্যাণের কর্মে নিজকে ক্ষয় করার আনন্দ। রবীন্দ্রনাথের রক্তকরবীর স্বর্ণ-সন্ধানী সে কোদাল পেটানো শ্রমিকেরা যেমন বলে, ‘কে কোদাল চালাই, আমরা কোদাল নাচ নাচি’। একই কথা একটু ঘুরিয়ে আমাদের বাংলাদেশের মানুষেরাও বলতে পারে, আমেরা সংগ্রাম নাচ নাচছি। আমাদের এই সংগ্রাম আনন্দের সংগ্রাম। কেননা আমাদের পিত্র ভূমিতে আনন্দের বাঁচা বাঁচাবার জন্য আমরা লড়াইয়ের ডাক দিয়েছি, আমাদের মুখ বুজে থাকা ইতিহাসের শিরায় শিরায় আনন্দ শোণিত প্রবাহিত করিয়ে জীবন্ত প্রাণবন্ত এবং শৃঙ্খলিত দাসের ইতিহাসকে স্বাধীন মানুষের ইতিহাসে রুপ দেয়ার জন্য আমরা কষ্ট ভোগ করছি, আমরা মরছি।
    ভাসাভাসা ভাবে দেখলে আমাদের দুঃখ কষ্ট তার সীমা নেই। আমরা অনেক মরেছি অনেক চলে এসেছি, অনেকে ঘাতকের গুলির মুখে দেশের অভ্যন্তরে স্তব্ধ-বাক এবং অনেকে লড়েছি। আমাদের ক্ষয় ক্ষতির তুলনা নেই। রণক্ষেত্রে বলুন, শরণার্থী শিবিরে বলুন, অপরিচিত পরিবেশে প্রতিটি দৈনন্দিন কর্মই আমাদের কাছে সত্যি সত্যি অভিযান। আমরা হাসি মুখে এই অভিযান চালিয়ে যাচ্ছি এবং আরো বৃহত্তর অভিযানের মানসিক প্রস্তুতি গ্রহণ করছে। প্রাণ ধারনের সংক্রমিত আনন্দ ধারা আমাদের পাথরের বাঁধা ভাঙতে সামনে আরো সামনে ঠেলে দিচ্ছে। আমাদের ত্যাগ, তিতিক্ষা রক্তদা কোনো দিন বৃথা যাবে না। আমাদের দেশে একদিন বঙ্গোপসাগরের সুনীল জলরাশির তলা অব্ধি রাঙিয়ে সূর্য উদিত হবে। সে দিনের আর দেরী নেই।
    নতুন ইতিহাস সৃজনের প্রখর আনন্দে আমাদের জাতি অসম্ভবকে সম্ভব করার অভিযানে নেমেছে। আমরা জাতির অগ্রযাত্রার স্পন্দন ধারণ করতে চাই, জাতির আনন্দ ধারার বাহন হতে চাই। আমরা নিজেদেরকে জাতির সর্বাঙ্গীণ সংগ্রামের সহযাত্রী বলে ঘোষণা করেছি। শুধু আজ নয়, শুধু কাল নয়, সুদূর ভবিষ্যতেও আমরা বাংলাদেশে তথা বিশ্ব মানবের অধিকার আদায়ের অভিযানে শিকার বাজ পাখির মতো চক্ষু তীক্ষ্ণ এবং দৃষ্টি সজাগ রাখবো। স্বাধীন মানুষের চিন্তা, কর্ম, জীবিকা এবং কল্পনায় শৃঙ্খল পরাবার বিরুদ্ধে অব্যাহতভাবে চলবে অভিযান- এ আমাদের দৃঢ় অঙ্গীকার।
.

              শ্রীমতি গান্ধী পশ্চিম সফরান্তিক সাফল্য
    তিন সপ্তাহকালে পশ্চিমের বিভিন্ন দেশ সফর করে ভারতের প্রধান্মন্ত্রী শ্রীমতি ইন্দিরা গান্ধী গত ১৩ই নভেম্বর স্বদেশে প্রত্যাবর্তন করেছেন। তা সফরসূচির অন্তর্ভুক্ত দেশগুলো ছিল বেলজিয়াম, অস্ট্রিয়া, বৃটেন, আমেরিকা, ফ্রান্স ও পশ্চিম জার্মানী। বর্তমান সফর পশ্চিমের দেশের রাষ্ট্রনায়কের সাথে বাংলাদেশ প্রশ্ন আলোচনায় মোটামুটিভাবে সন্তুষ্ট হয়েছেন বলে শেঈমতি গান্ধী পালাম বিমানবন্দরে সাংবাদিকদের কাছে মন্তব্য করেন।
    পর্যবেক্ষকমহল মনে করেন, যে সমস্ত দেশ প্রত্যক্ষ বা পরোক্ষভাবে এতোদিন পাকিস্তান সরকারকে সাহায্য করে আসছিল শ্রীমতি গান্ধীর সফরে সে সমস্ত দেশগুলো এখন অন্ততঃ নিরপেক্ষ থাকবে বলে আশা করা যায়।
    শ্রীমতি গান্ধীর পশ্চিম দেশ সফরের উদ্দেশ্য সম্পর্কিত প্রশ্ন আলোচনার পূর্বে আমাদের জানা দরকার প্রশ্ন প্রসঙ্গে তাঁর বক্তব্য কি রকম।
    শ্রীমতি গান্ধী প্রথম থেকেই বলে আসছেন যে, বাংলাদেশের সমস্যা পাকিস্তানের আভ্যন্তরীণ ব্যাপার এবং ভারত তাতে হস্তক্ষেপ করার বিরোধী। কিন্তু বাংলাদেশে গণোহত্যা পরিস্থিতির ফলে লক্ষ লক্ষ লোক যে ভারতে শরণার্থী হয়েছেন এটাও একটি বাস্তব সত্য। ভারত মানবতার খাতিরেই তাদের আশ্রয় দিয়েছে এবং তা ভারতের অর্থনীতিতে একটা প্রচণ্ড আঘাত। সুতরাং এই বাংলাদেশ সমস্যা এদিক দিয়ে একটি আন্তর্জাতিক সমস্যা। বাংলাদেশে এখনও জঙ্গীশাহী গণহত্যা অব্যাহত রেখেছে। এমতাবস্থায় শরণার্থীদের ভারত পুনরায় মৃত্যুর দিকে ঠেলে দিতে পারে না। তাহলে মানবতা কথাটা হয়ে পড়বে অর্থহীন। শরণার্থীও এই পরিস্থিতিতে স্বদেশে ফিরে যেতে মোটেই রাজি নন। বাংলাদেশে তাই প্রয়োজন আশু রাজনৈতিক সমাধান।
    এই বক্তব্যের আলোকেই এখন বিচার করে দেখতে হবে বর্তমান সফরের উদ্দেশ্য।
    এটা বুঝতে কারুরই কষ্ট হওয়া উচিত নয় যে, বাংলাদেশ সমস্যার সঠিক যোক্তিকতা পশ্চিমী দেশগুলোকে অনুবাধন করাবার প্রচেষ্টাতেই শ্রীমতি গান্ধীর এই সফর।
    পাকিস্তান এতোদিন ধরে প্রক্সার করে বেড়িয়েছে যে বাংলাদেশের স্বাধীনতা সংগ্রাম সর্বৈব মিথ্যা এবং ভারতের কারসাজীতেই বিচ্ছিন্নতাবাদীর অনুপ্রবেশকারীদের সাথে পূর্ব বাংলায় নানারকম নাশকতামূলক কাজে অংশ নিয়েছে। 
    পাকিস্তানী প্রচারের এই ধুম্রজালসৃষ্টি হয়ত বিশ্বের বৃহৎ শক্তিগুলোকে বিভ্রান্ত করেছে। আর তারই ফলশ্রুতিতে পাকিস্তান পেয়েছে বিভিন্ন রাষ্ট্রের কাছ থেকে সামরিক কাজ সরঞ্জাম।
    কিন্তু সামরিক সাজ সরঞ্জাম পাওয়া সত্ত্বেও বাংলাদেশের মুক্তিযোদ্ধারা একের পর এক বিজয় অর্জন করে দুর্বার গতিতে এগিয়ে চলেছে। বিপুলসংখ্যক পাকসেনা খতম ও জখম হওয়ার ফলে পাকিস্তানী সামরিক বাহিনী এখন ভাঙনের মুখোমুখি। 
    এই ভাঙনকে ঠেকাতে বিকল্প কর্মসূচী অবশ্যই ইয়াহিয়া খাকে পেশ করতে হবে। ইয়াহিয়া খা ইতিমধ্যেই বিকল্প পন্থা হিসাবে যুদ্ধের দামামা বাজিয়েছেন। রণহুংকার ছেড়েছেন ভারতের বিরুদ্ধে। ভারতের সাথে যুদ্ধ বাধলে বাংলাদেশ প্রশ্ন চাপা পড়ে পাক-ভারত সমস্যার উদ্ভব হবে। তাহলে সামরিক বাহিনীর ভাঙনও রোধ হবে উপরন্তু বাংলাদেশ সমস্যার হবে অবসান।
    কিন্তু আমরা জানি ভারত একটি শান্তিকামী দেশ। যুদ্ধকে এড়িয়ে যেতে ভারত সদাসচেষ্ট। আর এই সম্ভাব্য যুদ্ধকে এড়িয়ে উপমহাদেশ শান্তি অক্ষুন্ন রাখতেই শ্রীমতি গান্ধী পশ্চিমা দেশগুলো সফরে যান।
    উপরোক্ত উদ্দেশ্যগুলোকে মনে রেখেই এবার বর্তমান সফরের মূল্যায়ন করে দেখা যাক।
    অষ্ট্রিয়া ও বেলজিয়ামে শ্রীমতি গান্ধীর সফর খুবই সার্থুক হয়েছে সন্দেহ নেই, কিন্তু এটাও সত্যি যে পাকিস্তানের উপর দুটো দেশের প্রভাব খুবই কম। তবে কোন দেশ থেকে সাহায্য না পেলেও তাঁদের কাছে অস্ত্রের জন্য ধর্ণা দেওয়া ইয়াহিয়ার পক্ষে মোটেই বিচিত্র নয়। কাজেই এই পথটিও এবার রুদ্ধ হয়ে গেছে। কারণ দুটো দেশই স্পষ্ট বলে দিয়েছেন যে, বাংলাদেশের প্রশ্নে ভারতীয় নীতিকে পুরোপুরি সমর্থন জানানো হবে। এবং পাকিস্তানকে কোনরকম অস্ত্রই সাহাজ্য করা হবে না।
    এ দুটো দেশের পর শ্রীমতি গান্ধী যান বৃটেনে। সেখানে আলোচনা হয় প্রধানমন্ত্রী হীথ এবং পরাষ্ট্রমন্ত্রী হিউমের সাথে। বৃটেনের এই দুই নেতা পাকিস্তানের পক্ষে মত প্রকাশ করলেও তাঁদের পুরনো রক্ষণশীল নীতির কিছুটা পরিবর্তন ঘটেছে। বৃটেনের এই দুই রাষ্ট্র শরণার্থীদের স্বদেশ প্রত্যাবর্তনে আগ্রহ প্রকাশ করলে শ্রীমতি গান্ধী স্পষ্টই বলেছেন যে পূর্ব বাংলায় উপযুক্ত পরিস্থিতি ফিরে না এলে শরনার্থীরা সেখানে ফিরে যেতে পারে না। আর এজন্যে দরকার বাংলাদেশের জনগণের কাছে গ্রহণযোগ্য ও সম্মানজনক রাজনৈতিক সমাধান। বাংলাদেশ প্রশ্নে পাক-ভারতে আলোচনার কোন প্রশ্নই ওঠেই না। বাংলাদেশ সমস্যা নিয়ে ইয়াহিয়া খানকে বাংলাদেশের গণপ্রতিনিধি আওয়ামী লীগের নেতৃবৃন্দের সাথেই আলোচনায় বসতে হবে।
    শ্রীমতি গান্ধীর এই সঠিজ বক্তব্যের পর বৃটেনের মনোভাব যে কিছুটা বদলেছে তাঁর কারণ তাঁরা বলতে শুরু করেছে যে, বাংলাদেশের রাজনৈতিক সমাধানে মার্কিন যুক্তরাষ্ট্রের সাথে যৌথভাবে কার্যকরী কার্যকরী ব্যবস্থা গ্রহণে বৃটেন সচেষ্ট হবে।
    মার্কিন যুক্তরাষ্ট্রেও শ্রীমতি গান্ধীর সফর ফলপ্রসু হয়েছে; নিক্সন সরকার স্পষ্টই বলেছেন, পাকিস্তানকে আর অস্ত্র সাহায্য করা হবে না। তাছাড়া রাজনৈতিক সমাধানে তাঁর সরকার পাকিস্তান সরকারের উপর চাপ দেবেন।
    অস্ত্র সাহায্য সত্যিই কি বন্ধ হবে- এ ব্যাপারে অনেকের মতই হয়ত সংশয় আছে। তাঁর কারণ ভারতের পরাষ্ট্রমন্ত্রী শরণ সিং আমেরিকা সফর শেষে এক সাংবাদিক সম্মেলনে বলেছিলেন যে, আমেরিকা পাকিস্তানকে আর অস্ত্র সাহায্য করবে না। কিন্তু এর পর পরই আমেরিকা পাকিস্তানকে অস্ত্র পাঠায়।
    এখানে একটা কথা উল্লেখ করা প্রয়োজন যে, একবার অস্ত্র সাহায্য বন্ধের কথা স্বয়ং নিক্সনই ঘোষণা করেছেন। সুতরাং সরাসরি ঘোষণা বরখেলাপের সম্ভাবনা খুবই কম। 
    কাজেই এদিক দিয়ে গান্ধীর সফর অনেকখানি সার্থক হয়েছে বলা যায়।
    ফ্রান্সের নেতৃবৃন্দও রাজনৈতিক সমাধানের উপর গুরুত্ব আরোপ করেছেন। ফ্রান্সের প্রেসিডেন্ট পম্পিদু শ্রীমতি গান্ধীর সম্মানে প্রদত্ত ভোজসভায় বলেছেন যে পূর্ব বাংলার সংকট মূলতঃ রাজনৈতিক। বাংলাদেশের জনগণের সাথে বোঝাপড়ার মাধ্যমেই এই সংকটের সমাধান করতে হবে। তা না হলে পাক-ভারত উপমহাদেশে অশান্তির ঝড় বইবে, যার ফল হবে খুবই মারাত্মক।
    পম্পিদুর বক্তব্যে বাংলাদেশ প্রশ্নে ফ্রান্সের দৃষ্টিভঙ্গী যে ভারতের অত্যন্ত কাছাকাছি সেটাই পরিষ্কার হয়ে উঠেছে।
    সবশেষে শ্রীমতি গান্ধী যে-দেশ সফর করেন তাহলো জার্মানী। এই পশ্চিম জার্মানীতেই শ্রোমতি গান্ধীর সবচেয়ে বেশী ফলপ্রসু হয়েছে। পশ্চিম জার্মানীর চ্যান্সেলার উইলি ব্রান্টের বক্তব্য হলো, পূর্ব বাংলা সমস্যাটি পাকিস্তানের আভ্যন্তরীণ ব্যাপার এবং তাঁর সমাধানও তাকেই করতে হবে।
    কিন্তু বাংলাদেশ সমস্যাকে কেন্দ্র করে পাক-ভারত উপমহাদেশে সৃষ্টি হয়েছে চরম উত্তেজনা। এই উত্তেজনা উপশমকল্পে ব্রান্ট তাঁর সীমিম ক্ষমতা ও প্রভাব খাটাতেও রাজি হয়েছেন।
    পূর্ব বাংলার সংকট নিরসনে শেখ মুজিবের মুক্তিকে প্রাথমক করণীয় হিসেবে বিবেচনা করে মুজিব-ইয়াহিয়া আলোচনার প্রয়োজন বলে চ্যান্সেলার ব্রান্ট অভিমত প্রকাশ করেন। এ উদ্দেশ্যে প্রেসিডেন্ট ইয়াহিয়ার কাছে একটি চিঠি দেবেন বলে তিনি সাংবাদিকদের বলেন।
    উইলি ব্রান্টের এই উদ্যোগ সফল হতে পারে। কেননা পশ্চিমের বহু সমাজতন্ত্রী রাষ্ট্রই পশ্চিম জার্মানির সাথে অনেক দিন পর্যন্ত কোন সম্পর্ক রাখেননি। কিন্তু ব্রান্ট ক্ষমতাধীন হবার পর থেকেই বিভিন্ন রাষ্ট্রের সাথে লেনদেনের সম্পর্কও গড়ে ওঠে। আমরা জান বহুদিন ধরেই জার্মান সমস্যা একাধিকবার তৃতীয় বিশ্বযদ্ধের হুমকী দিয়েছে। কিন্তু সেই জার্মান সংকটও উইলি ব্রান্টের গুরুত্বপূর্ণ ভূমিকার ফলে সমাধা হয়েছে।
    উইলিই ব্রান্ট অনেক কথাই বলেছেন। কিন্তু একটি বারের জন্যেও তিনি বাংলাদেশ সমস্যাকে পাক-ভারত সমস্যা হিসেবে চিহ্নিত করেননি। বৃটেন আমেরিকার মত পাক-ভারত আলোচনা কিংবা ভারিতের মাটিতে রাষ্ট্রসংঘ পর্যবেক্ষক স্থাপনের পরামর্শও ব্রান্টের মুখ দিয়ে বেরোয়নি।
    সবগুলো দেশের বক্তব্য বিশ্লেষণ করে এটুকু বলা যায় যে শ্রীমতি গান্ধীর এই সফর বৃহৎ শক্তিবর্গের চোখ খুলে দিয়েছে। খোদ আমেরিকা এবং বৃটেনও অনুধাবন করতে পেরেছে, প্রায় এক কোটি লোক যে বাংলাদেশ থেকে ভারতে চলে আসতে বাধ্য হয়েছে তা কিছুতেই ভারতের অভিসন্ধিমূলক প্রচারণা নয়, এটি একটি বাস্তব সত্য। মুক্তিযোদ্ধারা সত্যি সত্যিই স্বাধীনতাসংগ্রাম করে যাচ্ছেন।
    পাকিস্তানের বর্তমান পরিস্থিতি দেখে এটা বোঝা যায় যে বৃহৎ শক্তিবর্গ এখন সত্যি সত্যিই পাকিস্তানের সমর নায়ক ইয়াহিয়ার উপর চাপ সৃষ্টি করেছেন যাতে করে ইয়াহিয়া বাংলাদেশের নির্বাচিত প্রতিনিধিদের সাথে আলোচনায় বসেন এবং পাকিস্তান ও বাংলাদেশের মধ্যকার বিরোধ মিটিয়ে ফেলার চেষ্টা করেন। এ ব্যাপারে পশ্চিমী রাষ্ট্রবর্গ সকলেই একই সুরে গাইতে শুরু করেছেন। শ্রীমতি গান্ধীও পশ্চিমা শক্তির কাছে এরকম কিছুরই প্রত্যাশা করেছিলেন।
.
.

“প্রয়োজন হলে দেবো এক নদী রক্ত-
হ’ক না পথের বাধা প্রস্তর শক্ত,
অবিরাম যাত্রার চির সংঘর্ষে
একদিন সে পাহার টলবেই;
আমাদের সংগ্রাম চলবেই”
বাংলাদেশের অগ্নিপুরুষ বঙ্গবন্ধু শেখ মুজিবর রহমান সকল অস্তিত্বে যেন তাদেরই আকান্ত সান্নিধ্যে অনুভব করেছিলেন যারা নিঃশেষে রক্ত বিসর্জনের ভেতর দিয়ে মাতৃভূমি বাংলাদেশকে দখলদার পাকিস্তানী দুশমনের শৃঙ্খলমুক্ত করবে।
তাই ৭ই মার্চ তারিখে বাংলাদেশের বৃহত্তম জনসভায় তিনি দ্ব্যর্থহীন কন্ঠে ঘোষনা করেছিলেন, ‘আমরা যখন রক্ত দিয়েছি, রক্ত আরও দেবো-কিন্তু বাংলাদেশের মানুষকে মুক্ত করেই ছাড়বো’।
রক্ত দিয়েছে-আরও অনেক রক্ত দিয়েছে শিশু-বৃদ্ধ নরকারী বাংলাদেশের নিরীহ নিরস্ত্র অগণিত মানুষ।
কত রক্ত দিয়েছে বাঙালী, জানতে চাও যদি ইতিহাসের তথ্য-লিপিকার, জিজ্ঞাসা ক্রো বাংলার তৃণ-মাঠ পথ-ঘাট নদীস্রোতের কাছে। রক্ত দিয়েছে বাংলাদেশের হিন্দু-মুসলমান, বৌদ্ধ-খ্রীষ্টান। এ রক্ত আমাদের আত্মপরিজনদেরই শুধু নয়- এ রক্ত আমাদের পিতৃ-পিতামহের। বাংলাদেশের শত শত বদীধারা সফেন তরঙ্গ-ললাটে সন্তানবিধুরা চিরক্রন্দনময়ী বঙ্গজননীর জর্জরিত হৃৎপিন্ডের সহস্র ক্ষতমুখে উৎসারিত রক্ত চুম্বন মেখে উচ্ছ্বাসিত হয়ে উঠেছে, যুগান্তকালের নিস্তব্ধ কন্ঠে সূর্যশীর্ষ মহিমার কম্বুধ্বনি তুলে প্লাবন হয়ে ছুটে গিয়েছে সাগর থেকে সাগরে, সমুদ্র থেকে সমুদ্রে। মহামানুষের অবিশ্রান্ত প্রান-প্রবাহে একাত্ম হয়ে মিশে গিয়েছে অনন্ত ভবিষ্যতের শুভাশীষ নিয়ে।
বঙ্গবন্ধুর আশ্বাসদীপ্ত বাংলাদেশের নির্ভয় ছাত্র-তরুণেরা স্বাধীনতার যে পতাকা সেদিন বস্তবায়িত করেছিল, ২৩শে মার্চ তারিখে বাংলাদেশের প্রান্ত থেকে প্রান্তান্তরে যে পতাকার বর্ণে বর্ণে তারা নীলাম্বরের উদার স্পর্শ মাখিয়েছিল সে পতাকা আজ বিশ্বের বিস্ময়ের প্রতীক। আমরা জানি সারা বিশ্বের মানুষ অধীর আগ্রহে অপেক্ষা করছে যুদ্ধজয়ী বাঙালীর জাতীয় পতাকার উদ্দেশ্যে নতশির শ্রদ্ধা নিবেদনের জন্যে।
২৫শে মার্চের পর বঙ্গবন্ধুর অনুপস্থিতিতে তাঁর সহকর্মী রাজনৈতিক নেতৃবৃন্দ, তার ছায়ানুগামী-প্রখর দেশপ্রেমের অগ্নমন্ত্রে দীক্ষিত ছাত্র-তরুণ এবং বাংলাদেশের মুক্তিকামী সাড়ে সাত কোটি মানুষ দখলদার পাকিস্তানী
বাহিনীর হাত থেকে লক্ষ লক্ষ প্রানের মূল্যে নির্দ্বিধায় তুলে নিইয়েছেন প্রতিজ্ঞার গুরুভার। সেই প্রতিজ্ঞার অস্ত্রমুখে প্রতিটি যুদ্ধক্ষেত্রে দখলদার পাকিস্তানী বাহিনীর প্রতিরোধ ছিন্নভিন্ন হয়ে যাচ্ছে। বিধ্বস্ত অর্থনীতি, উপস্থিত রাষ্ট্রনীতি এবং ধিকৃত সমরনীতির ফলে বিশ্বের প্রতিটি রাষ্ট্রের কাছে পাকিস্তান আজ করুণার কাঙালী। কিন্তু এই ঘাতকচক্র নিজেদের সত্য পরিচয় কেনো মুখোশেই আড়াল রাখতে পারেনি। তাই একদিকে তার বিশ্বের ভৎর্সনা যেমন কুড়োচ্ছে অন্যদিকে বাংলাদেশের মাটিতে জমে ইয়ঠছে তাদের লাশের স্তুপ। আগামী ২৭শে ডিসেম্বরের আগেই সেদিনের সূর্যোদয় হবে বলে আমরা অনুমান করি, যেদিন বাংলাদেশের মাটিতে পাকিস্তানী ঘাতকদের শেষ লাশটির উদর বিদীর্ণ করতে গিয়ে শবভুক শৃগালের চোখ দুটিও বুঝি আর্দ্র হয়ে উঠবে।

ঢাকায় আবার গণহত্যা!
গত ১৩ই নভেম্বর ঢাকা ও নারায়ণগঞ্জ শহরে পাকিস্তানের জঙ্গীচক্র পুনরায় কার্ফিউ জারী করে। মুক্তিসংগ্রামীদের আক্রমণে নাজেহাল হয়ে জঙ্গীশাহী দুটো শহরেই ২৫শে মার্চের কায়দায় জনসাধারনের উপর ঝাঁপিয়ে পড়ে। কোনো একটি দালালী সূত্রে পাওয়া খবরের ভিত্তিতে মুক্তিসংগ্রামীদের নামে একটি তালিকা প্রস্তুত করে তারা বাড়ী বাড়ী তল্লাসী চালায়। প্রকাশ তাদের না পেয়ে পাক সৈন্যরা বহুসংখ্যক বিরীহ লোককে হত্যা করে, অনেকের উপর অকথ্য অত্যাচার চালায় এবং বেশ কিছুসংখ্যক নির্বিরোধ নাগরিক ও স্কুল কলেজের ছাত্রকেও ধরে নিয়ে যায়। ফলে কার্ফিউ তুলে দেবার প পরই জনসাধারণ নিরাপদ আশ্রয়ের উদ্দেশ্যে ঢাকা শহর ছেড়ে চলে যেতে শুরু করেন। এবারকার অভিযান শত্রুদের প্রবল প্রতিরোধের সম্মুখীন হয়। সরাসরি সংঘর্ষে দু’পক্ষেই প্রচুর হতাহত হয় বলে জানা যায়।
প্রসঙ্গত উল্লেখযোগ্য যে মুক্তিসংগ্রামীরা বহু এলাকাকেই শত্রুকবলমুক্ত করেছেন। নোয়াখালীতে একটি এক-৮৬ পাকিস্তানী জেট প্লেনো মুক্তিবাহীনীর আক্রমনে ধ্বংস হয়েছে।
পর্যবেক্ষক মহল মনে করেন যে, জঙ্গীশাহী বিশ্বজনমতকে ধাপ্পা দেয়ার জন্যে ২৭শে ডিসেম্বর ইসলামাবাদে জাতীয় পরিষদের যা গোঁজামিল অধিবেশন বসানোর প্রচেষ্টা চালিয়েছে সেটা পুরোপুরি বাঞ্চাল করে দিয়ে তার আগেই বাংলাদেশের সর্বত্র গণপ্রজাতন্ত্রী বাংলাদেশ সরকারের প্রশাসন চালু করার জন্যে মুক্তিবাহিনী যে দুর্বার অভিযান চালিয়েছেন ঢাকার এই সরাসরি সংঘর্ষ তারই একটি অংশ।

ব্যর্থ মনোরথ ভুট্টোর প্রত্যাবর্তনত
(অভিযান রাজনৈতিক পর্যালোচক)
পাকিস্তান পিপলস পার্টি প্রধান জুলফিকার আলী ভুট্টোর নেতৃত্বে ৫জন সদস্য বিশিষ্ট এক প্রতিনিধিদল সম্প্রতি পিকিং সফর করেন। সফর সম্পর্কে পাক পররাষ্ট্র দপরের বক্তব্য, অস্ত্র সাহায্য এবং দুদেশের মধ্যে পারস্পরিক সহযোগিতা বলিষ্ঠতর করার জন্যি এই প্রতিনিধি দলের চীনের রাষ্ট্রনায়কদের সাথে আলাপ আলোচনা।
পররাষ্ট্র দফতরের বক্তব্য ছাড়াও এই সফরের আরো কতকগুলো সম্ভাব্য দিক আছে। কামান, ট্যাংক আর মেশিঙ্গান দিয়েও যখন বাংলাদেশের আন্দোলনকে রোধ করা গেলো না তখন ইয়াহিয়া খাঁ নয়া ফন্দি আটতে শুরু করে। সে বাংলাদেশের স্বাধীনতা সংগ্রামকে বিপথগামী করার জন্য এই সমস্যায় ভারতকে জড়িয়ে ফেলতে সচেষ্ট হয়। আর সে জন্যই সে ভারতের সাথে যুদ্ধ বাধাবার পাঁয়তারা করে। এই যুদ্ধের হুমকীর পেছনেও জঙ্গীশাহীর দুটো মতলব ধরা পড়ে। ভারতের সাথে যুদ্ধ বাধলে স্বভাবতঃই বিশ্বের অন্যান্য রাষ্ট্র এসে মধ্যস্ততা করবে। তখন এই বাংলাদেশ সমস্যা চাপা পড়ে তার জায়গায় পাক-ভারত সমস্যা বিশ্বের বিভিন্ন রাষ্ট্রে আলোচনায় স্থান পাবে।
দ্বিতীয়তঃ পাক জঙ্গীশাহী এখন মুক্তিবাহিনীর আক্রমনে ব্যতিব্যস্ত। বাংলাদেশকে যে আর নিজেদের কবলে রাখা যাবে না এব্যপারেও জঙ্গীশাহীর মনে নেই কন রকম দ্বিধা। কিন্তু এই মুক্তিবাহিনীর দ্বারা বিতারিত হলে খোদ পশ্চিম পাকিস্তানেও সমূহ বিপদ দেখা দেবে এবং এই বিপদ থেকে উদ্ধার পেতে হলে অর্থাৎ পশ্চিম পাকিস্তানে নিজেদের অবস্থান টিকিয়ে রাখতে হলে একমাত্র পথ ভারতের সাথে যুদ্ধ। ভারত যুদ্ধ করলে জঙ্গীশাহী পরাজিত হবে সন্দেহ নেই কিন্তু এই পরাজয়ের মধ্য দিয়েও একটা সুদূরপ্রসারী সুফল পাওয়া সম্ভব। ভারতের সাথে যুদ্ধ বাধলে মুক্তিবাহিনী সুযগের সদ্ব্যবহারে বাংলাদেশকে করবেন শত্রুকবলমুক্ত। আর জঙ্গীশাহী মুক্তিবাহিনীর কাছে এই পরাজয়ে পশ্চিম পাকিস্তানের ভিন্নভাষাভাষী জাতির জনগণকে বোঝাতে ভারতই বাংলাদেশে অনুপ্রবেশকারী পাঠিয়ে বাংলাদেশ স্বাধীন করেছে। এই ষ্টেশনেই সে পশ্চিম পাকিস্তানকে একত্র রাখতে পারবে।
কিন্তু পাকিস্তানের এই উদ্দেশ্য বুঝি সফল হলো না। সীমান্ত যখন উত্তেজনা বিরাজ করছে ঠিক সেই সময়ে ভারত সোভিয়েট রাশিয়ার সাথে এক পারস্পরিক চুক্তিতে স্বাক্ষর করে।
ভারত রাশিয়া চুক্তির তাৎপর্য উপলব্ধি করেই ইয়াহিয়া খাঁ পিকিং-এ প্রতিনিধিদল পাঠায়। সে চায় ভারত রাশিয়া চুক্তির পালটা হিসেবে পাক চীন চুক্তি স্বাক্ষরিত হোক। তাহলেই সর্বনাশ থেকে কিছুটা রাহাই পাওয়া যাবে।
পিকিং সফরের পিছনে মার্কিন সাম্রাজ্যবাদের সাথে ইয়াহিয়া খাঁর একটি সূক্ষ্ম অভিমানও পরিলক্ষিত। এ অভিমান আর কিছুর জন্যই নয়, শুধুমাত্র অস্ত্রের জন্যে সবাই হয়ত লক্ষ্য করে থাকবেন যে সম্প্রতি মার্কিন যুক্তরাষ্ট্রে নিক্সনের সাথে ভারতের প্রধান্মন্ত্রী শ্রীমতি গান্ধীর দীর্ঘ আলোচনার পর নিক্সন সরকার ঘোষনা করেছেন যে পাকিস্তানকে আর অস্ত্র সাহায্য পাঠানো হবে না। এই ঘোষনা যখন ইসলামাবাদে পৌছে, পাক প্রতিনিধি দল তখন পিকিং-এ। প্রতিনিধি পাঠিয়ে পাকিস্তান আবার ইঙ্গিতে এটাই প্রেসিডেন্ট নিক্সনকে বোঝাতে চেয়েছে যে, তোমরা যদি অস্ত্র সাহায্য বন্ধ করো তাহলে আমরা পুরোপুরি চীনের দিকে চলে যাবো। প্রসঙ্গত, উল্লেখযোগ্য যে ১৯৬৫ সালেও পাকিস্তান অনুরুপ চাল ছেড়ে বেশ কিছুটা সুবিধা আদায় করেছিল।
এবার দেখা যাক ভুট্টোর পিকিং সুফরে আলোচ্য উদ্দেশ্যগুলো সাধিত হলো কিনা।
পিকিং-এ ভুট্টোর মিশন পৌছানোর পরই আলোচনা শুরু হয়। প্রসঙ্গত উল্লেখযোগ্য যে, সফরের আগেই রাজনৈতিক পর্যবেক্ষক্মহল মনে করেছিলেন যে চীন জরুরী তলব করাতেই প্রতিনিধি দল্টি পিকিং-এ যায়।
অবশ্য এই সম্ভাবনাটিকেও যে একেবারে উড়িয়ে দেওয়া যায় না তার প্রমান চীনা উপপররাষ্ট্রমন্ত্রীর বক্তব্য। তাঁর বক্তব্যে সর্বাধিক গুরুত্ব আরোপ করা হয় বাঙ্গাদেশের রাজনৈতিক সমাধানের উপর। অস্ত্রের ব্যাপারে চীন সম্পূর্ণ নীরব। পূর্ব বাংলার গণহত্যা সম্পর্কে কিছু না বললেও চীন এটুকু বলেছে যে, বাংলাদেশের বর্তমান অবস্থার অন্যায় সুযোগ নিয়ে ভারত পাকিস্তানের অভ্যন্তরীণ ব্যাপারে হস্তক্ষেপ করছে।
পাক-ভার যুদ্ধ বাধলে চীন সরাসরি জড়িয়ে পড়বে না বলেও চীনের বক্তব্য উল্লেখ করা হয়।
চীনের এই বক্তব্য থেকে স্পষ্টই প্রতীয়মান হয় যে, বাংলাদেশ প্রশ্নে চীনের নীতি বর্তমান সময়ে অনেক পালটেছে। এখানে উল্লেখ করা যেতে পারে যে, বাংলাদেশে নজীরবিহীন গণহত্যা শুরু হবার পর পাক জঙ্গী সরকারকে অস্ত্র দিয়ে সাহায্য করলেও চীন বাংলাদেশে তার অনুগামীদেরকে জঙ্গীশাহীর বিরুদ্ধে যুদ্ধ করবারই নির্দেশ দেয়।
বর্তমান সফর সম্পর্কে জঙ্গীশাহী জোরগলায় সন্তোষ প্রকাশ করলেও সত্যিকারভাবে তারা মোটেই খুশী হতে পারেনি। নিউজ উইকের সাংবাদিকের কাছে ইয়াহিয়া চীন সম্পর্কিত ঘোষণাও অসার প্রমানিত। উপরন্তু যে অস্ত্রেই ভিক্ষার এই পিকিং সফরে সে অস্ত্রের প্রশ্নে পিকিং পুরোপুরি নিশ্চুপ।
সুতরাং যে অকল উদ্দেশ্য নিয়ে ভুট্টোর পিকিং সফর তার কোনটাই ত হলো না উপরন্তু বিশ্বের অন্যান্য রাষ্ট্রের কাছে পুনরায় ধর্না দেয়ার পরও সম্পর্ক রুদ্ধ হয়ে গেলো। কেননা ভুট্টো আগেই বলেছেন যে জাতিসংঘ থেকে সমস্যা সমাধানের পথ কোন দিনি খঁজে পাওয়া যাবে না। আর সে জন্যেই আমরা পিকিং এসেছি।
.
.
শফিকুল ইসলাম 

বাংলাদেশ-পাকিস্তান আলোচনা প্রসঙ্গে 
প্রচারিত সংবাদ ‘দুরভিসন্ধিমূলক’
বাংলাদেশের পরাষ্ট্রমন্ত্রী খন্দকার মোস্তাক আহমেদ সম্প্রতি ইউ পি আই এর সাথে এক সাক্ষাৎকারে বলেন, বাংলাদেশ ও পাকিস্তানের মধ্যে আলোচনা সংক্রান্ত প্রচারিত সংবাদ মিথ্যা ও দুরভিসন্ধিমূলক। বাংলাদেশের সরকারী ও বেসরকারী কোন স্তরের নেতৃবৃন্দই কলিকাতা বা অন্য কোন দেশস্থিত মার্কিন কূটনীতিকদের মাধ্যমে কোন রকম প্রস্তাব বা আশ্বাস কখনও পাননি। কাজেই ইয়াহিয়া খাঁ বা তার প্রতিনিধির সাথে আলাপ আলোচনার কোন প্রশ্নই ওঠে না।
পরাষ্ট্রমন্ত্রী তাঁর পূর্ব ঘোষনার পুনরুক্তি করে বলেনঃ পূর্ণ স্বাধীনতা আমাদের লক্ষ্য। যারা বাংলাদেশের সাড়ে সাত কোটি মানুষের স্বার্থের পরিপন্থী কাজে নিয়োজিত তাদের প্রতি আমাদের অনুরোধ, আমাদের জন্য যদি কিছু না করতে পারেন তবে স্বাধীনতার জন্য আমাদের অন্ততঃ মৃত্যুবরণ করতে দিন।
.
.
কম্পাইলারঃ নোবেল

সম্পাদকীয়
.
খেলা সমাপ্তির শেষ ঘণ্টাধ্বনি 
সুদির্ঘ আট মাস বাংলাদেশের স্বাধীনতা যুদ্ধ চলছে। এই যুদ্ধে একদিকে যেমন বাংলাদেশের বিভিন্ন গণতান্ত্রিক ও দেশপ্রেমিক সংগঠনগুলো বাংলার মানুষের সাথে একাত্ম হয়ে পাকিস্তানী শাসন-শোষণের অবসানকল্পে করেছেন মরনপণ সংগ্রাম, অন্যাদিকে তেমনি জামাত, পিডিপি, মুসলিম লীগ প্রভৃতি রঙবেরঙের পার্টিগুলো ইয়াহিহার কাঁধে কাঁধ মিলিয়ে বাংলার জনগণের বিরুদ্ধে যুদ্ধে অবতির্ণ হয়েছে। 
.
বাংলাদেশের এই সব পার্টি গুলোর বর্তমান ভূমিকা আপাতদৃষ্টিতে একটু বেমানান ঠেকলেও এটা মোটেই অস্বাভাবিক নয়। ঐতিহাসিক ভাবে এই পার্টি গুলো তাদের স্ব স্ব দায়িত্ব পালন করছে মাত্র। 
.
আজ ২৩ বছরের শাসন- শোষণের ফলে যে ঘৃণা বাঙ্গালীর মনে জমে উঠেছে তারই শেষ পর্যায় হলো আজকের এই স্বাধীনতা যুদ্ধ। পাকিস্তানের বিশেষ করে পশ্চিম পাকিস্তানের প্রতিক্রিয়াশীল চক্র পাকিস্তানের জন্মলগ্ন থেকেই পূর্ব বাংলাকে তাদের শোষণের আবাসভূমি হিসেবে রাখতে চেয়েছে। আর তার জন্যই তারা পূর্ব বাংলায় তাদের নিজেদের বাছাই করা লোকদের ব্যাবহার করছে। এই বাছাই করা লোকেরাই হচ্ছে নুরুল আমীন, ফজলুল কাদের চৌধুরী, গোলাম আজম, ফরিদ আহমেদ, মোনেম খাঁ, মাহমুদ আলী, সবুর খান, অয়াহিদুজ্জামান প্রভৃতি লোকেরা। 
.
এরা কখন কখন খোদ সরকারী পক্ষ নিয়েছে আবার কখনও বা বিরোধী দল হিসেবে কাজ করেছে। পাকিস্তান এক রাখার ব্যাপারে এরা সকলেই একমত। ধর্মের দোহাই তুলে পূর্ব বাংলার জনগণকে বিভ্রান্ত করতে চেয়েছে কেউবা। প্রত্যেক গণতান্ত্রিক আন্দোলনেই তাদের এই ভূমিকা প্রত্যক্ষ বা পরক্ষ ভাবে ধরা পড়েছে। ১৯৫২ সালের রাষ্ট্র ভাষা আন্দোলন, ১৯৬২ সালের শিক্ষানীতি বিরোধী আন্দোলন, ১৯৬৯ সালের গণআন্দোলন এবং সবশেষ বর্তমান স্বাধীনতা যুদ্ধের প্রত্যেকটিতেই তাদের ভূমিকা বাংলাদেশের জনগণ অত্যন্ত ঘৃণার সাথে স্মরণ করে। 
.
১৯৫২ সালে প্রথম আঘাত আসে পূর্ববাংলার জনগণের উপর। বাঙলার মানুষের নিজস্ব বিকাশ যাতে না হয় তার জন্য পাকিস্তানী প্রতিক্রিয়াশীলরা উর্দুকে রাষ্ট্রভাষার সম্মানে ভূষিত করবার সংকল্প নেয়। বাঙলার মানুষ এর বিরুদ্ধে রুখে দাঁড়ালে তদানীন্তন নুরুল আমীন সরকার একে কঠোর হাতে দমন করার জন্য ঢাকার মিছিলে লেলিয়ে দেয় তাদের পিটুনি বাহিনী। এ দিকে অন্যান্য লোকেরা তখন এর মধ্যে হিন্দুয়ানী গন্ধ পেতে শুরু করে। আন্দোলনের উদ্যোক্তাদের ভারতের দালাল হিসেবে চিহ্নিত করে জনগণকে বিভ্রান্ত করার চেষ্টা করে। কিন্তু বাঙলার জনগণ তাদের এই অপকৌশল বুঝতে পারায় সেই সময়টাতে এরা খুব সুবিধা করে উঠতে পারে না। 
.
১৯৫২ সালের আন্দোলনে সুবিধা করতে না পারলেও তারা নিষ্ক্রিয় বসে রইল না। হিন্দু মুসলমান বিদ্বেষ সৃষ্টির ক্ষেত্রে তারা তখন সর্বশক্তি নিয়োগ করলো। ১৯৫৪ সালে মুসলিম লীগের পরাজয়ের প্রতিক্রিয়াশীল চক্র বেশ চিন্তিত হয়ে পড়ে। যুক্তফ্রন্ট মন্ত্রীসভা বাতিল করার জন্য তারা ৯২ (ক) ধারা জারী করে। সাথে সাথে যুক্তফ্রন্টের ভাঙ্গন সৃষ্টির কাজে এই সব দলগুলোকে সক্রিয় করে তোলা এবং পরবর্তিকালে তথাকথিত বাঙ্গালী বগুড়ার মোহাম্মদ আলীকে দিয়ে নয়া মন্ত্রীসভা গঠন করে। কিন্তু ধামাচাপা দেয়া মন্ত্রীসভার আসল চরিত্রও জনগণের কাছে ফাঁস হয়ে যায়। 
.
কোনমতেই যখন পূর্ব বাঙলার জাতীয়তাবাদী জনগণকে দমিয়ে রাখা যাচ্ছিল না তখন তারা শেষ অস্ত্র নিয়ে রাজনৈতিক মঞ্চে অবতীর্ণ হয়। দেশে সামরিক শাসন জারী করে মুসলিম লীগকেই আবার চাঙ্গা করে তোলে। ১৯৬২ সালে নয়া শিক্ষানীতি পূর্ব বাংলার উপর চাপিয়ে দিতে গেলে বাংলার ছাত্র সমাজ রুখে দাড়ায়। শিক্ষানীতির পিছনে একটি মাত্র লক্ষ্য ছিল, পূর্ব বাংলার জনগণকে শিক্ষার আলো থেকে সম্পূর্ণ দূরে সরিয়ে রাখা। এই শিক্ষানীতি চালু করার জন্য তার তাদের দুটি লেজুড় ছাত্র সংগঠন এস,এস,এফ এবং ইসলামী ছাত্র সংঘকে কাজে লাগায়। এখানে একটা কথা উল্লেখ করা প্রয়োজন যে, পাকিস্তানের জন্মলগ্ন থেকেই পূর্ব বাংলার সবচেয়ে সচেতন অংশ ছাত্রসমাজের উপর পর পর আক্রমণের কারণ হলো এই যে, প্রতিক্রিয়াশীল চক্র খুব ভালভাবেই জানতো যে বাংলার ছাত্র সমাজই পাকিস্তানের রাজনীতিতে এক গুরুত্বপূর্ণ ভূমিকা পালন করেছে। সুতরাং এদের আমল দিলে অচিরেই পাকিস্তান রাষ্ট্র অবলুপ্তি ঘটবে। তাই ছাত্র তরুণের প্রাণ বিসর্জন না হওয়া পর্যন্ত কোন দাবীই তারা মেনে নেয়নি। 
.
১৯৬৪ সালে চন্ড মোনায়েম খাঁকে দিয়ে সমাবর্তন উৎসব অনুষ্ঠানের চেষ্টা করলে সাধারণ ছাত্র সমাজ আবার রুখে দাঁড়ায়। তখন মুসলিম লীগ ও জামাত ইসলাম তাদের ছাত্র সংগঠনকে দিয়ে এই উৎসব সফল করে তোলার জন্য পাল্টা উদ্যোগ নেয় কিন্তু স্থিরপ্রতিজ্ঞ ছাত্রসমাজ এই উদ্যোগে সাড়া না দিয়ে সমাবর্তন বর্জন করে। তখন শাসকচক্রের দালাল ছাত্র সংগঠন ও ভাড়া করা গুন্ডা নিয়ে সাধারণ ছাত্রদের উপর ঝাঁপিয়ে পড়ে। 
.
এই ঘটনার পর পরই মুসলিম লীগ, জামাতে ইসলাম প্রভৃতি দলগুলো জনগণের সংগ্রামী ধারাকে অন্যখাতে প্রবাহিত করার জন্য এই পুর্ব বাংলার বুকে হিন্দু মুসলমান দাঙ্গা বাধায়। নিরিহ হিন্দুদের বাঁচাতে গিয়ে এ সময় অনেক রাজনৈতিক কর্মীও প্রাণ হারান। দাঙ্গার পরপরই তারা কাশ্মীর সমস্যার ধুঁয়া তুলে ভারতবিদ্বেষী মনোভাব জনগণের মধ্যে ছড়াতে শুরু করে। এভাবে পুরো দশটি বছর একেরপর এক আক্রমণ চালিয়ে গণতান্ত্রিক রাজনৈতিক সংগঠনগুলোকে প্রতিরক্ষামূলক আন্দোলনে ব্যাপৃত রাখে। কিন্তু প্রতিটি গণতান্ত্রিক আন্দোলনই পূর্ব বাংলার জনগণকে রাজনইতিকভাবে অনেক বেশী সচেতন করে তোলে। 
.
তাই যখন আগরতলা ষড়যন্ত্র মামলার দোহাই দিয়ে শেখ মুজিবুর রহমানকে বন্দী করা হয় তখন বাঙলার মানুষ আর চুপ করে বসে থাকে না। 
.
১৯৬৯ সালে পূর্ববাংলার ছাত্র সমাজ ১১ দফার ভিত্তিতে ব্যাপক গণআন্দোলনের আহবান জানালে পূর্ববাংলার জনগণ স্বতঃস্ফুর্ত ভাবে সেই আন্দোলনে ঝাঁপিয়ে পড়েন। সিময় পিডিপি, জামাতে ইসলাম, নেজামে ইসলাম ও মুসলিম লীগ যৌথভাবে ১১ দফার পাল্টা হিসাবে আট দফা দাবী জনগণের সামনে পেশ করে। আন্দোলনের নামে পূর্ব বাংলার জনগণকে বিভ্রান্ত করার জন্যেই এই আট দফা উত্থাপন। কিন্তু সকল আন্দোলনে এদের ভূমিকা সম্পর্কে জনগণ সচেতন হওয়ায় আট দফা জনগণের মধ্যে সাড়া জাগাতে সম্পূর্নরূপে ব্যার্থ হয়। 
.
এই ভাবে প্রতিটি আন্দোলনেই তাদের নির্লজ্জ ভূমিকা জনগণকে অনেক বেশী সচেতন করে দিয়েছে। তাই যখন নুরুল আমিনের মুখে উত্তরবঙ্গের স্বায়ত্বশাসনের দাবী উঠতে দেখা যায়, জনগণের পক্ষ থেকে তখন তেমন কোনরূপ সাড়া পরিলক্ষিত হয় না। 
.
পূর্ব বাংলার বিগত আন্দোলনে পিডিপি, জামাত, নেজামে ইসলাম, মুসলিম লীগ প্রভৃতি দলগুলো যেমন একদিকে জনগণের থেকে আস্তে আস্তে বিচ্ছিন্ন হয়েছে অন্য দিকে তেমনি তারা পাকিস্তানের সামরিক বাহিনী ও অন্যান্য প্রতিক্রিয়াশীল চক্রের সাথে ওতপ্রোত ভাবে জড়িয়ে পড়েছে। 
.
২৩ অছরে যে ঘৃণা আস্তে আস্তে জমে ঊঠেছে তারই চরম পর্যায় হচ্ছে আজকের এই স্বাধীনতা যুদ্ধ। পাকিস্তানী শাসন শোষনের অবসানকল্পেই এই যুদ্ধ। বাংলার মানুষ বাঁচতে চায় অন্যান্য স্বাধীন জাতির মতোই। তারা যেমন করে স্বাধীনতা অর্জন করেছে বাঙ্গালীদেরকেও তাই করতে হচ্ছে। যতো দিন যাচ্ছে, স্বাধীনতাযুদ্ধ তত জোরদার হচ্ছে। পাকিস্তানের পতনও অনুরুপভাবে ঘনিয়ে আসছে। বাংলাদেশ স্বাধীন হলে ‘পাকিস্তান’ থাকবে না। তার রাজনিতিও থাকবে না। সুতরাং এই সব দলের অস্তিত্বও বিলুপ্ত হবে। 
.
এমতাবস্থায় নিজেদের অবস্থান টিকিয়ে রাখাতে হলে পাকিস্তানকে অখণ্ড রাখতে হবে, বাঙ্গালীদের স্বাধীনতা সংগ্রামের বিরুদ্ধে লড়তে হবে। অতএব এরা সরকারী বা বিরোধী পক্ষ নয়, এবার সব রকম ক্ষমতার কামড়াকামড়ি ভুলে গিয়ে সবাই এক হয়ে অর্থাৎ সবাই আসল চেহারা নিয়ে সামরিক বাহিনীর সাথে একাত্ম হতে এগিয়ে এসেছে। 
.
এই অন্তর্নিহিত সত্যকে উপলব্ধি করেই আজ নুরুল আমীন, গোলাম আজম, ফজলুল কাদির চৌধুরী, ফরিদ আহমেদ শ্রেণীর লোকেরা বাংলার মানুষের বিরুদ্ধে লড়াই করছে। সামরিক বাহিনীর কাঁধে কাঁধ মিলিয়ে পূর্ব বাংলার সকল অঞ্চলে তাদের এজেন্টরা হত্যা ধর্ষন আর লুটতরাজ। কিন্তু খেলা সমাপ্তির শেষ ঘণ্টাধ্বনি তাদের কানে কি পৌছায়নি এখনও। 
.

সংবাদপত্রঃ অভিযান ১ম বর্ষঃ ২য় সংখ্যা 
তারিখঃ ২৫ নভেম্বর, ১৯৭১ 
.
বাংলাদেশঃ ইতিহাস থেকে ইতিহাসে
সিকান্দার আবু জাফর 

বাঙলা আর বাঙালীর সাথে 
অন্তরঙ্গ হবে যদি- পূর্ববঙ্গে এসো, 
মনে মনে আমন্ত্রণ পৃথিবীর কাছে 
কতবার কত লগ্নে ছড়িয়ে দিয়েছি। 
.
গৌরবের দেহভরা প্রয়ারের ক্ষত 
শৌর্যের প্রলেপে ঢেকে- আশ্রুরক্তে ধুয়ে 
বাঙালীত্ব করেছি নির্মল ,
মনে মনে তাই বড় অহঙ্কার ছিলো।
.
শত শত বছরের সুপ্রস্ত রাজপথে হাঁটা 
মধুসূদন বঙ্কিম থেকে 
রবীন্দ্র নজরুল জীবনানন্দ- বাঙালীর যা কিছু সুন্দর, 
মহতের বৃহতের বিচিত্রভঙ্গিম 
যত কিছু আত্মজ প্রত্যয় 
এখানেই উচ্চারিত প্রত্যেকের কলকণ্ঠস্বরে। 
.
এখানেই বাঙালীর মন 
ওতপ্রোত বারোমাস ছায়াছায়া রৌদ্ররেণু মাখা 
যেখানে ফুলের লজ্জা লুকানো সুঘ্রাণে; 
মাঠভরা সবুজের শান্তি কণাকণা 
হৃদয় জড়িয়ে নিতে প্রমত্ত যেখানে 
সহস্র নদীর প্রেম আঁকাবাঁকা নিরন্তর পথে, 
উৎকীর্ণ ঋতুর দর্পণে 
প্রসাধিত প্রকৃতির অঙ্গসজ্জা ইন্দ্রজাল দেখে 
এখানেই বাঙালীর প্রাণ- 
বারম্বার গেয়ে ওঠে সহজ সন্তোষে 
‘আমার সোনার বাংলা আমি তোমায় ভালবাসি’ ...... 
দুষপ্রাচ্য নীতির পথে বিকারের ধূলিকণা মেখে 
এখানে বিভ্রান্ত নয় বাঙালীর মন। 
.
নতুন মূল্যায়নের নামে 
একদিকে চেতনার শূন্য সিংহাসন 
হতমানে মানবিক সুকুমার বৃত্তির বিদায়, 
নতুন আলোর পথে দুর্লঙ্ঘ প্রাচীর অন্যদিকে 
এখানে এখানো নয় দিনান্তের আতঙ্ক-প্রহার; 
অনুভূতি মৃত টিকটিকি হয়ে আজো 
ঝুলছে না কীটদষ্ট হৃদয়ের কপট দেয়ালে 
এই পূর্ববঙ্গে। 
.
এখানে এখনো বাঙালীর মন 
চড়ুইয়ের অনর্গল দুর্বোধ্য কলহ 
বাবুইয়ে ইমারতে ঝড়ের নিশ্চয় দাপাদাপি 
টুনটুনি শালিকের শ্রীহীন কুটিরে মুখরিত শান্তিনিকেতন 
হিমহিম শিশিরের কোলে 
শেফালীর গন্ধমাখা সুখশয্যা ধুসর চাঁদের 
মেঘনার কালোজলে গাঙচিল মেঘ 
আকস্মাৎ ইলিশের দু চোখের বিস্ময়ে আঁকা 
সুচিত্রিত পদ্মার অঞ্চল 
নদীর নির্জন ঘাটে কিশোরীর কলসের নিটোল সঙ্কেত
হয়ত বা গোক্ষুরের পম্পট তর্জন 
রজনীগন্ধার ঘ্রাণে উল্লসিত জোনাকী নর্তকী 
ঈর্ষা ঘৃণা ভালোবাসা অনুরাগ বিরাগের কারুকার্য কত 
.
মনে মনে তাই 
পৃথিবীকে আমন্ত্রণ পাঠিয়ে দিয়েছি কতবারঃ 
ইতিহাস ভূগোলের স্মারক মিলিয়ে 
বাঙালীর আত্মার আত্মীয় হবে যদি 
পূর্ববঙ্গে এসো। 
.
আকস্মাৎ মাঝ রাত্রে কোনো 
ঘুম ভেঙ্গে অপ্রস্তুত চোখের প্রদীপ চেয়ে দেখি 
বাঙালী ও বাঙ্গালীত্ব রক্তস্রোতে ভাসমান ভেলায় নিশ্চল 
নগর বন্দর গ্রাম,সহস্র যোজন 
প্রান্তরের যত শব্দ পলাতক মৃত্যুর সন্ত্রাস। 
.
এবং দক্ষিণে বামে পশ্চাতে সম্মুখে 
আমার প্রাণের প্রাণে বঙ্গজননীর 
প্রতি অঙ্গ জর্জরিত অগ্নির চাবুকে। 
জননী বাঙলা যেন জ্বেলেছে নিজের দেহ 
সিবিশাল ধর্ষণের চিতা। 
.
আর সেই হাহাকার কোটি কোটি 
মূঢ় দীর্ণ হৃদয়ের ব্যার্থ হাহাকারঃ 
হে সময়, কোথায় ভাসিয়ে নিয়ে যাও 
হাজার বছরের লেখা বাঙালীর দীপ্ত ইতিহাস? 
.
কেই নেই-কেউ নেই- বধির সময় 
কে দেবে উত্তর! 
মুছে দিতে অপারগ যারা 
বাঙালীর নামের সঙ্কেত, 
তাদের মিছিলে ভিড়ে বাঙলার মানচিত্র থেকে 
নিষ্ক্রান্ত আমিও। 
তারপর অনিশ্চিত পথে 
তাদের সবার সঙ্গে আমিও পথিক 
বারম্বার অচেনার দাক্ষিণ্য প্রত্যাশী। 
হৃদপাত্রে নঈরাশ্যের লাঞ্ছনা জমিয়ে 
মাঝে মাঝে ভাবি এই ব্যাধিজীর্ণ দেহ টেনে নিয়ে- 
ফিরে যেতে পারব না পূর্ববঙ্গে 
আমার বাঞ্ছিত বাঙলা দেশে, 
মনে মনে পৃথিবীকে আমন্ত্রণ 
বুঝি আর জানানো হবে না। 
তখনি সহসা বেজে ওঠে 
জীবনের সুরভগ্ন সমস্ত বাঁশীতে 
যৌবনের বীর্যোদ্ধত কন্ঠের আশ্বাসঃ 
তারা বলে, ভয় নাই আমার ত’ আছি, 
এই ঘৃণ্য আঁধারের কণ্ঠনালী আমরা দুহাতে 
ছিঁড়বোই জেনো। 
.
বিনিময়ে শত শত নদী 
রক্তে যদি ভরে যায় যাক, 
রক্তের অভাব নেই বাঙলার কোটি কোটি তরুণের দেহে 
বাঙলার মানচিত্রে তোমরাও ফিরে যাবে 
আমাদের সাথে
আশক্ত দেহের ভর কাঁধে কাঁধে ভাগ করে নেবো 
তবু ফিরে যাবো- 
বাঙলার কোল থেকে নিরুদ্দিষ্ট তাবৎ সন্তান 
সাথে নিয়ে সুনিশ্চিত তবু ফিরে যাবো 
.
ফেলে আসা বাঙলার নগরে নগরে রাজপথে 
গ্রামে গ্রামান্তরে 
নতুন সড়কে; 
যে- সড়ক সুপ্রশস্ত রাজপথ হবে 
মৃত্যুঞ্জয় কালের তোরণে। 
.
তাই হ’ক, তবে তাই হ’ক 
বীর্যশুল্কে বাঙলার তরুণেরা- কেড়ে নাও জয়ের মুকুট।
আমি ততদিন শুধু প্রাণপণে প্রাণধারণের 
ক্লান্তি বয়ে চলি। 
.
সাড়ে সাত কোটি মৃত্যুঞ্জয় বঙ্গ- সন্তানের 
ইতিহাস থেকে আরো দীপ্ত ইতিহাসে 
যখন সগর্ব উত্তরণ,- 
দু’চোখের সর্বশেষ রশ্মিরাগে যেন 
আমি শুধু এঁকে যেতে পারি 
সেই ক্রান্তি- লগ্নটির দীপ্ত মুখচ্ছবি। 
.
.

প্রতিধ্বনি 
(রাজনৈতিক পর্যালোচনা)
গণপ্রজাতন্ত্রী বাংলাদেশের প্রধানমন্ত্রী জনাব তাজুদ্দিন আহমেদ গত ২৩শে নভেম্বর বেতার ভাষণে বলেছেন, বাংলাদেশের জনগণের স্বাধীনতা সংগ্রামকে ভারত পাকিস্তান বিবাদে পরিণত করার পাকিস্তান কিংবা পাকিস্তানের পৃষ্ঠপোষক সাম্রাজ্যবাদী মার্কিন যুক্তরাষ্ট্রের প্রতিটি দুরভিসন্ধি বাংলার জনগণের ঐক্যবদ্ধ জাতীয়তাবাদী সংগ্রামের মুখে বানচাল হয়েছে। তিনি দ্ব্যর্থহীন ভাষায় ঘোষণা করেছেন ‘বাংলাদেশের জনগণের কাছে গ্রহনযোগ্য ব্যবস্থা একটিই- আর তা হলো পূর্ণ স্বাধীনতা।’ এই পূর্ণ স্বাধীনতার দাবিতে বাংলার জনগণ লড়েছে এবং পূর্ণ স্বাধীনতা সংগ্রামের মাধ্যমে আদায় করেই ছাড়বে। 
.
প্রধানমন্ত্রী তাঁর ভাষণে আরো বলেছেন, ‘স্বাধীনতার ধারণা অশেষ অর্থগর্ভ। স্বাধীনতার তাৎপর্য নির্ভর করে যুদ্ধাবস্থায় আমরা কি মূল্য দেই এবং শান্তির সময়ে এর কি ব্যাবহার করি তার উপর।’ তাঁর বক্তব্যের নির্গলিতার্থ, আমরা স্বাধীনতার যুদ্ধে প্রচুর আত্মত্যাগ করেছি এ জন্য যে তার বিনিময়ে একটি শান্তিপূর্ণ সমৃদ্ধশালী সমাজ আমরা প্রতিষ্ঠা করবো। একটি সুন্দর স্বাচ্ছন্দ্যপূর্ণ সমাজ ব্যবস্থা রচনা করার আত্মত্যাগ, যে ক্লেশ ভোগ প্রয়োজন তা আমাদের আবশ্যক করতে হবে। প্রধানমন্ত্রীর এ বক্তব্য সম্প্রসারণ করে আরো কিছু কথা বলা প্রয়োজন। বাংলাদেশের কতিপয় মানুষ (যদিও তারা সংখ্যায় অল্প) যুদ্ধ চলাকালীন সময়ে তাদের কাছ থেকে যা প্রত্যাশিত ছিলো সে ধরণের কর্ম কিম্বা আচরণ করেননি। এতো এতো রক্তপাত, এতো আত্মত্যাগ, এতো বীরত্বব্যঞ্জক সংগ্রামেও তারা ক্ষুদ্র স্বার্থের কথা ভুলে বৃহত্তর জাতীয় স্বার্থের সঙ্গে নিজেদের প্রয়াস প্রযত্ন জড়িত করেননি। এখনও অনেকের কর্ম এবং চিন্তাধারা বৃহত্তর জাতীয় স্বার্থের বদলে ক্ষুদ্র আত্মসার্থের খাতেই প্রবাহিত হচ্ছে। এটা খুবই দুঃখের বিষয়। যারা এ ধরণের কাজ কর্ম করে যাচ্ছেন, তাঁরা হয়তো মনে করে থাকতে পারেন, সংগ্রাম এবং নৈরাশ্যের ডামাডোলে অনেকের অনেক অপকীর্তিই ধামাচাপা পড়ে যাবে। স্বাধীন বাংলাদেশে এর জন্য তাদের কোনরকম জবাবদিহি করতে হবে না। এ ধারণা পোষণ করে যদি তাঁরা নিশ্চিন্তবোধ করতে চান, তা হলে ভুলতে হয়, সময় সবকিছু ফাঁস করে দেবে। সুতরাং সময় থাকতে সাবধান হওয়া ভাল। 
.
আমাদের সংগ্রামের লক্ষ্য স্বাধীনতা। স্বাধীনতা পেলেই আমাদেরকে শান্তি সম্প্রীতিতে ভরপুর একটি সমৃধ্যশালী সমাজ নির্মাণে আত্মনিয়োগ করতে হবে। শুরু থেকেই আমাদের প্রতিটি পদক্ষেপ সে লক্ষ্যে ধাবিত করা উচিৎ। চিন্তার একমুখিতা কাজে শৃঙ্খলা আনবে। নচাৎ এলোমেলো চিন্তা বিশৃঙ্খলা ডেকে আনবে। তার ফলে সমাজে একটা অরাজকতা আসা মোটেই অস্বাভাবিক নয়। শুরুতেই বিচার বিশ্লেষণ না করে সামাজিক শক্তিগুলোকে যদি আপন গতিবেগে বাড়তে দেওয়া হয়, তা হলে সামাজিক শান্তির আশা সুদূরপরাহত। এখন থেকেই রণাঙ্গনে, গেরিলা একশানে মুক্তিযোদ্ধাদের সাধারণ মানুষের প্রতি আচরণে, রাজনৈতিক শক্তি এবং সামরিক শক্তির মধ্যে সামাঞ্জস্য বিধানের জন্য পারস্পরিক শ্রদ্ধা, প্রীতি, যংযম এবং বিচার বোধ জাগরিত করা একান্ত প্রয়োজন। কেননা আজকের যুদ্ধচলাকালীন অবস্থার মধ্যে আমরা যে বীজ রোপণ করছি, ভবিষ্যতে সেই বৃক্ষই গজাবে তা থেকে। 
.
হানাদার পাকিস্তানীরা আমাদের অসহায় প্রিয় পরিজনদের কাপুরুষের মত হত্যা করেছে। সাত কোটি বাঙালী মুক্তিযোদ্ধা চলুন আমরা প্রত্যেকটি ঘাতকের টুঁটি ছিঁড়ে ফেলি। 
.

.
মার্কিন বৈদেশিক নীতি ও বাংলাদেশ
(অভিযান রাজনৈতিক পর্যালোচনা)
পত্রিকান্তরে প্রকাশিত খবরে জানা গেছে, মার্কিন প্রেসিডেন্ট নিক্সন স্নেহপুষ্ট একদল মার্কিনী বিশেষজ্ঞ বাংলাদেশ সমস্যার গভীরতা খতিয়ে দেখার জন্য ভারত আসবেন। খবরে আরো বলা হয়েছে যে, তাঁরা বাংলাদেশের ও ভারতীয় নেতৃবৃন্দের সঙ্গে এ ব্যাপারে আলোচনা করবেন এবং সত্যিকারভাবে সমস্যার গুরুত্ব কতখানি তা দেখার জন্য বিচিন্ন শরণার্থী শিবিরগুলি পরিদর্শন করবেন। 
.
ভারতীয় পত্রিকায় প্রকাশিত আর এক খবরে জানা গেল যে, ভারতের পররাষ্ট্র মন্ত্রী সর্দার শরণ শিং এই ধরণের ‘ফ্যাক্ট ফাইন্ডিং কমিটির প্রয়োজনীয়তার গুরুত্বই অস্বীকার করেছেন এবং এ ব্যাপারে সরকারীভাবে তিনি কিছু জানেন না বলেও সংবাদ জানিয়েছেন। 
.
এখন প্রশ্ন হল, মার্কিন যুক্তরাষ্ট্র দীর্ঘ আট মাস পরে, যখন বাংলাদেশের স্বাধীনতা আন্দোলন তার ইস্পিত লক্ষ্যে দ্রুত এগিয়ে চলেছে তখন হঠাৎ বাংলাদেশ সমস্যার গুরুত্ব কতখানি অথবা তার গভীরতা পরিমাপের জন্য এত ব্যাস্ত হয়ে পড়ল কেন ? 
.
মার্চ মাস হতে বাংলাদেশে ইয়াহিয়ার নরখাদক বাহিনী যে ধ্বংস নাট্য মঞ্চস্থ করেছে এবং সাড়ে সাত কোটি বাঙালী সেই অমানুষিক দানবীয় আগ্রাসনকে যে ভাবে প্রতিহত করেছে- আর যার ফলে এককালের পাকিস্তানের আন্তর্জাতিক স্বীকৃত মানচিত্রের পরিবর্তন সূচিত হয়ে জন্ম নিয়েছে স্বাধীন সার্বভৌম গণপ্রজাতন্ত্রী বাংলাদেশ- তা আর যাই হোক মার্কিন যুক্তরাষ্ট্রের অজানা থাকার কথা নয়। 
.
মানবতার এ লাঞ্ছনা- জাতি হিসেবে বাঙালীকে একদিকে যেমন তার অস্তিত্ব রক্ষার কঠিনতম সংগ্রাম ও চূড়ান্ত আত্মপরীক্ষার দরজায় ঠেলে দিয়েছে তেমনি অন্যদিকে পৃথিবীব্যাপী সৃষ্টি করেছে মানবতার মুমুর্ষ দেহে প্রাণ সঞ্চারের অংকুর। কঙ্গোর হত্যালীলা প্রতক্ষ্য করে, এঙ্গেলো মোজাম্বিকে মনুষ্যত্বের অবমাননা দেখে, ভিয়েতনামে ঘন্টাচুক্তি মৃত্যু আর বায়াফ্রার রক্তাক্ত শ্মশান ভূমির জ্বলন্ত স্মৃতি মনে রেখেই বুঝি বাংলাদেশ প্রশ্নে বিশ্ববিবেক আর চোখ বুজে থাকতে পারেনি। অনেক দেরিতে হলেও মৃত দেহে প্রাণসঞ্চারের মত অতি ধীরে বিশ্ববিবেকের জাগৃতি আমরা লক্ষ্য করছি। তাই আজ শত কোটি মানুষের ভালোবাসা আর মমত্ববোধের প্রতিধ্বনি শোনা যায় ‘প্রাভদা’ আর ব্রান্টের কন্ঠে। ইউরোপ, আমেরিকাসহ এশিয়া আর আফ্রিকার মানবদরদী আসংখ্য কন্ঠের প্রতিধ্বনি খোদ অ্যামেরিকান সিনেটের সদস্য গালাঘার আর কেনেডির মুখেও আমরা শুনছি। 
.
 পৃথিবীর প্রায় প্রতিটি দেশের মানুষ ও তাঁদের সরকার ( চিহ্নিত কয়েকটি দেশ বাদে) বাংলার এই চরম সর্বনাশের মুখে তাঁদের পাশে এসে দাঁড়িয়েছেন- দাঁড়াবার আশ্বাস দিয়েছেন। ৭০ এর নভেম্বরে বাংলাদেশে সামুদ্রিক জলচ্ছাস ও মহাপ্লাবনের পর সারা পৃথিবী যে গভীর মমত্ববোধের পরিচয় দিয়েছিল দশ লক্ষাধিক মৃত বাঙালী আত তাদের বাত্যাবিধ্বস্ত পরিজনদের প্রতি যেভাবে বিশ্ব মানবগোষ্ঠী সাহায্য আর সহানুভূতির উদার হাত এগিয়ে দিয়েছিল ঠিক অনুরূপভাবে ১৯৭১ সালে ইয়াহিয়ার ফ্যাসিবাদী আক্রমণে বিধ্বস্ত বাঙ্গালীকেও পৃথিবীর মানুষ সাহায্য করেছে এবং সহানুভূতি জানিয়েছে আন্তরিক মমত্বে। 
.
পৃথিবীর টেলিভিশন কেন্দ্রসমূহ, তাবৎ রেডিও ষ্টেশনগুলি থেকেও বারবার প্রচারিত হয়েছে- হচ্ছে বাংলাদেশ সমস্যা ও তদসংক্রান্ত সকল পরিস্থিতির। 
আন্তর্জাতিক রাষ্ট্রীয় সমঝতা কেন্দ্র জাতিসংঘের সাহায্য ও ত্রাণ কমিটির সাহায্য পেয়েছে বাঙ্গালীরা। খোদ আমেরিকা থেকেই ঐ সংঘের ত্রাণ কমিটি প্রধান প্রিন্স সদ্রুদ্দীন আগা খাঁ স্বয়ং তদন্তে এসেছিলেন ভারতে। অধিকৃত বাংলাদেশ যাকে ইয়াহিয়ার প্রচারযন্ত্র আজও পূর্ব পাকিস্তান বলে প্রচারে সরগরম, তাও পরিভ্রমণ করেছেন প্রিন্স সদরুদ্দীন আগা  খাঁন। তাঁর এই পরিভ্রমণ এবং তদন্তের পর জাতিসঙ্ঘের সদর দফতরে এবং সাংবাদিক সম্মেলনে কি কি বলেছিল তা এত বেশিদিনের কথা নয় যে আমরা ভুলে যাব। পৃথিবীর সমস্ত লোক প্রিন্সের মুখে শুনেছে যে, বাংলাদেশ থেকে এত ব্যাপক সংখ্যক শরনার্থি ভারতে আশ্রয় নিয়েছেন যে, তার দায়িত্ব ভারত সরকারের একার পক্ষে নেওয়া সম্ভব নয়- পৃথিবীর মানবতাবাদী প্রতিটি সরকারেরই বাঙালীদের ত্রাণ কার্যে এগিয়ে আসা উচিৎ। স্বয়ং রাষ্ট্র সংঘের সেক্রেটারী জেনারেল বলেছেন, বিশ্বসভ্যতার ইতিহাসের কলঙ্কিততম অধ্যায় হল বাংলাদেশের সাম্প্রতিক ঘটনাবলী। তিনি বলেছেন, আরও অধিক হারে এই দুর্দশাগ্রস্থ জাতিকে সাহায্য করতে হবে এবং সেটাই আজকের পৃথিবীর নৈতিক দায়িত্ব। তদন্ত শেষের রিপোর্টে প্রিন্স সদরুদ্দীন আরো বলেছেন, সম্মানজনক রাজনৈতিক সমাধান ও নিরাপত্তার অটুট আশ্বাস না পেয়ে শরনার্থিরা দেশে ফিরে যাবেন না। শুধু প্রিন্স সদরুদ্দীন নয় পৃথিবীর মানবতাবাদী রাজনৈতিক, সাংস্কৃতিক প্রতিনিধিরা সাংবাদিকরা যারাই শরনার্থি শিবির পরিদর্শনের জন্য ভারতে এসেছেন তাঁরা সবাই একবাক্যে বলেছেন যে, উপযুক্ত সময়ে সম্মানজনক পরিস্থিতিতেই শুধু মাত্র বাঙালিরা তাঁদের দেশে ফিরে যাবেন, তার আগে নয়। উপরোক্ত মন্তব্য তাঁরা নিশ্চয়ই তাঁদের স্ব-স্ব স্বার্থের নিশ্চয়তা বিধানের সূত্র হিসেবে উপস্থিত করেননি এবং শরনার্থীরা যা তাঁদেরকে বলেছেন, বিশ্বের বিবেকবান এই মানুষগুলি তাই বিশ্বের কাছে আকপটে তুলে ধরেছেন মাত্র। 
এতসব ঘটনা ঘটে যাওয়ার পরও যখন আমেরিকার প্রেসিডেন্ট তদন্ত কমিশন নিয়োগ করে বাংলাদেশ সমস্যার গভীরতা মাপার প্রশ্ন তোলেন তখন কি একটি প্রশ্ন সংগত ভাবেই করা চলে না যে, তাহলে বাংলাদেশ নিয়ে বিশ্বব্যাপি এই ডামাডোলের বাজারে আমেরিকা গত ক’মাস শুধু নীরব দর্শকের ভূমিকা পালন করেছে। আন্তর্জাতিক রাজনীতির গতি প্রবাহ কিন্তু এই তথ্য স্বীকার করে না। বরং ঘটনার পরস্পর এই কোথাই বলে যে, বাংলাদেশ সমস্যায় যারা বিশেষ ভাবে বিচলিত আমেরিকা যুক্তরাষ্ট্র তাদের মধ্যে অন্যতম। 
পাকিস্তান অখণ্ড থাকবে, না তা ভেঙ্গে স্বাধীন বাংলাদেশ জন্ম নেবে এই প্রশ্ন বিশ্বব্যপী জনমত দু-টুকরো হয়ে ভেঙ্গে গেছে। কিছু কিছু স্বার্থপন্থী, যারা পাকিস্তানের অখন্ডতায় নিজেদের স্বার্থসিদ্ধির উপাদান দেখেন, তারা বাঙালীদের প্রতিরোধ মুক্তিযুদ্ধের আয়ুষ্কাল বেঁধে দিয়ে তার ব্যার্থতার কারণগুলি বিশ্লেষণ করতে যাওয়ার শখের মত, বোকার স্বর্গে বাস করছেন না এমন নয়। অবশ্য এক বৃহৎসংখ্যক ইতিহাস সচেতন মানুষ এর প্রতীবাদ করেছেন। তাঁরা বলেছেন বাংলাদেশের মুক্তিযুদ্ধে জয় লাভ নিশ্চিত। আমেরিকা যুক্তরাষ্ট্র মার্চ পরবর্তিকালে নিশ্চিতভাবেই পাকিস্তানের পক্ষে এমন সব কাজ করেছে যাতে করে দিবালকের মত স্পষ্ট হয়ে গিয়েছে যে, মার্কিনিরা আর যাই হোক পাকিস্তান ভেঙ্গে যাক তা চায় না। আর তা চায় না বলেই সে পাকিস্তানী জল্লাদদের হাতে তুলে দিয়েছে ব্যাপক হারে মানুষ মারার অস্ত্র। 
একথা অবশ্য ঠিক যে পাকিস্তান সৃষ্টির পর গোটা পাকিস্তানে এমন কোন রাজনৈতিক অথবা অর্থনৈতিক উত্থানপতনের ঘটনা নেই যাতে মার্কিনিদের স্বার্থ জড়িত ছিল না- বিশেষ করে খাজা নাজিমুদ্দিনের পতনের পর কার্কিনী পেটুয়া বগুড়ার মোহাম্মদ আলীর পাকিস্তানের প্রধানমন্ত্রীর গদীতে বসার পর । এরপর থেকে মার্কিন সরকার পাকিস্তানের প্রত্যক্ষ রাজনীতিতে হস্তক্ষেপ করা শুরু করে। এ প্রসঙ্গে পূর্ব বাংলার ঐতিহাসিক ৫৪- এর সাধারণ নির্বাচনত্তর কালে পাকিস্তানে নিযুক্ত মার্কিন রাষ্ট্রদূত ও নিউ ইয়র্ক টাইমসের রিপোর্টার কুখ্যাত সাংবাদিক কলহন- এর নাম উল্লেখযোগ্য। 
সে যাই হোক আমেরিকা যে কোটি কোটি বাঙালীর এই চরমতম বিপদের দিনে পাকিস্তানী বৃহৎ পুঁজিপতিদের পক্ষে দাঁড়াবে  তা পাকিস্তানের ভৌগোলিক অবস্থান ও তার অর্থনীতিতে অ্যামেরিকান লগ্নী পুঁজিই বলে দেয়। এ নিয়ে গবেষণার প্রয়োজন পড়ে না। আর তাই আমরা দেখি- আমেরিকা তার তাঁবেদারদের দিয়ে সবকিছু ভুলে গিয়ে একটা রাজনৈতিক আপোষ- মিমাংসার কথা বিভিন্ন সময়ে বারবার উত্থাপন করেছেন। কিন্তু বাংলাদেশের সরকার, বাংলাদেশের সংগ্রামী জনতা তা বারবার প্রত্যাখ্যান করে মুক্তিযুদ্ধের পতাকাকেই উর্ধে তুলে ধরেছেন।
ইতিমধ্যে জল্লাদ ইয়াহিয়া তার সাধের পাকিস্তান বাঁচাতে গিয়ে বড় বেশী দিয়ে ফেলেছে। ভারত সীমান্তে সৈন্য সমাবেশ করে সে এখন ভারত আক্রমণ করে এটা পুষিয়ে নিয়ে বাংলাদেশ সমস্যাকে পাক ভারত সমস্যা হিসেবে দেখানোর অপচেষ্টায় নিয়োজিত। আর এতে তার বড় মদতগার হল বিশ্ব সাম্রাজ্যবাদের মোড়ল আমেরিকা যুক্তরাষ্ট্র। আমেরিকা এর আগে রাষ্ট্রসংঘের সেক্রেটারি জেনারেল উথান্টের মাধ্যমে সীমান্তে জাতিসংঘ বাহিনী মোতায়েনের প্রস্তাবও অবশ্য এই উদ্দেশ্যে করেছিল বলে মনে করার যুক্তিসংগত যথেষ্ট কারণ আছে। 
এদিকে আমেরিকা যুক্তরাষ্ট্রের বৈদেশিক নীতি যা বিশ্বব্যাপী গণতন্ত্র ও মানবিক মূল্যবোধের প্রতি চ্যালেঞ্জস্বরুপ বিদ্যমান তা পাকিস্তান বা বাংলাদেশ প্রশ্নে বেশ বেকায়দায় পড়ে গিয়েছে। আমেরিকান সিনেটে ক্রমাগত বৈদেশিক সাহায্যের পরিমাণ হ্রাসের দাবী সোচ্চার হয়ে ওঠে। ফলে ৮ই নভেম্বর সিনেটে যে বৈদেশিক সাহায্য বিলের অবলুপ্তি ঘটে তাতে আর বৈদেশিক অর্থ সাহায্যের ক্ষেত্রেও বেকায়দায় পড়ার লক্ষণ স্পষ্ট। ( অবশ্য পরে এই বিলটি অনুমোদিত হয়েছে।) 
আন্তর্জাতিক বিশেষ করে দক্ষিণ পূর্ব এশিয়ার রাজনৈতিক পটভূমিকায় তাই মার্কিন যুক্তরাষ্ট্র আজ তার ঐতিহ্যবাহী দুমুখো পররাষ্ট্রনীতি অব্যাহত রাখতে অসমর্থ হয়ে পড়েছে। বিশেষ করে বাংলাদেশের লক্ষ লক্ষ শরনার্থীদের সাহায্যদান ও বাঙ্গাল হত্যায় দস্যু ইয়াহিয়া চক্রের সাহায্য কার্যক্রম যে আর পাশাপাশি চালানো যাবে না তা বিশ্বজনমত ও সংগ্রামী বাঙালীর সোচ্চার কন্ঠ স্পস্টভাবে বলে দিয়েছে। 
তার ফলেই ক্ষমতাসীন নিক্সন প্রশাসন বাংলাদেশ প্রশ্নে তাদের নিজস্ব অবস্থানকে সুদৃঢ় করতে চায়। কিন্তু তা করতে গেলে হয় মার্কিনিদের সরাসরি ইয়াহিয়ার পক্ষে নয়ত বাংলার মুক্তিকামী মানুষের পাশে এসে দাঁড়াবার প্রশ্ন ওঠে। অথচ এর কোনটাই হোয়াইট হাউজ তার নিজস্ব শ্রেনী চরিত্রের কল্যাণে করতে পারে না। পাকিস্তানী শাসকগোষ্ঠীর সাথে চীনা নেতৃত্বের দহরম- মহরম, পশ্চিম ও দক্ষিনপূর্ব এশিয়ার দ্রুত পরিবর্তনশীল রাজনৈতিক পরিস্থিতি ও সর্বশেষ বাংলাদেশের মুক্তিযুদ্ধের তীব্রতা বৃদ্ধি আমেরিকানদের উপরোক্ত সিদ্ধান্ত গ্রহণের পথে বিশেষ বাধার কাজ করেছে বলে অনুমান করার যথেষ্ট কারণ রয়েছে। 
তাই মার্কিন সাম্রাজ্যবাদী অশুভ শক্তি আজ বাংলাদেশ সমস্যার দ্রুত নিষ্পত্তি ঘটিয়ে এই নাজুক পরিস্থিতি হতে মুক্তি পেতে চায়। এ ব্যাপারে ইয়াহিয়ার গোপন আপোষ প্রস্তাব তাদেরকে যথেষ্ট উৎসাহিত করেছে বলে অনুমান করা যেতে পারে। 
তাই দীর্ঘদিন বাংলাদেশ প্রশ্নে কোন বক্তব্য না রেখে, খুনী ইয়াহিয়া চক্রের মারণাস্ত্র সরবরাহ করে আজ হঠাৎ নিক্সন প্রশাসন বাংলাদেশ সমস্যার গভিতরা পরিমাপের প্রয়োজনে এদেশে পাঠাচ্ছে বিশেষজ্ঞ দল, যাদের একমাত্র কাজ বাংলাদেশের মুক্তিযুদ্ধের শত্রুদের খুঁজে বের করে গোটা আন্দোলনকে আপোষের চোরাগলিতে নিক্ষেপ করে পাক- ভারত উপমহাদেশে মার্কিন অবস্থানকে অক্ষত রাখা। 
কিন্তু ইতিমধ্যে অনেক রক্তস্রোত বয়ে গিয়েছে, পদ্মা, মেঘনা, ধলেশ্বরী, কপোতাক্ষ দিয়ে- নিক্সন প্রশাসন তা বুঝলেও হয়ত স্বীকার করতে চায় না। কিন্তু বাংলার আপামর জনগণ এই ষড়যন্ত্র ধরে ফেলেছে। তাঁরা যা বলতে চান তা প্রতিবেশী বন্ধুরাষ্ট্রের মন্ত্রী সর্দার শরণ সিংহের মুখেই শুনে রাখুন মার্কিন বিশেষজ্ঞ দল ‘এ দেশে আপনাদের কোন প্রয়োজন নেই’। 
.
.
হিমু নিয়েল 

সংবাদপত্রঃ অভিযান ১ম বর্ষঃ ২য় সংখ্যা 
তারিখঃ ২৫ নভেম্বর, ১৯৭১

পৃথিবীর এক একটি রাষ্ট্র অথবা জাতিকে ধ্বংসের জন্য একটিমাত্র শক্তিদর্পী মূর্খের প্রয়োজন এ যুগের তেমন একটি মূর্খ পাকিস্তানী চন্ড চক্রের চন্ডতম নায়ক ইয়াহিয়া 

দখলীকৃত বাংলাদেশের প্রত্যেকটি অঞ্চল মুক্ত করার জন্য মুক্তিযোদ্ধারা সর্বাত্মক যুদ্ধে অবতীর্ণ হয়েছেন। তাঁদের প্রবল আক্রমণের মুখে পাকিস্তানী ঘাতক বাহিনী ধিরে ধিরে পিছু হটে যাচ্ছে এবং বাংলাদেশের প্রতিটি সীমান্তে একের পর এক এলাকা মুক্তিবাহীনির দখলে আসছে। প্রায় আট মাসে নির্যাতন শিবিরতুল্য দখলীকৃত এলাকায় অবরুদ্ধ থাকার পর মুক্তির নিঃশ্বাস ফেলেছেন পশু শক্তি হতে নৃশংসভাবে উৎপীড়িত বাঙালী নারী- পুরুষ। তাঁরা আশা করছেন আর কতদিনে দখলীকৃত গোটা বাংলাদেশ পাকিস্তানী দুশমনের কবল মুক্ত হবে। আমরা জানি সেদিনের খুব বেশী আর বিলম্ব নেই কয়েক সপ্তাহেরই মাত্র ব্যাবধান। 
এই উজ্জ্বল বাস্তবের সামনে দাঁড়িয়েও কিন্তু পাকিস্তানী জঙ্গীচক্রের আস্ফলন কিছুমাত্র হ্রাস পায়নি। তাঁদের প্রচারণার সুরে এবং বক্তব্যেও কিছুমাত্র তারতম্য ঘটেনি। সেই একই বস্তাপচা অজুহাত ভারতীয় চক্রান্ত এবং ভারতীয় অনুপ্রবেশকারী। লক্ষাধিক সুশিক্ষিত মুক্তিযোদ্ধার হাতে বস্তুতঃ গোটা বাংলাদেশের সাড়ে সাত কোটি মুক্তিযোদ্ধার হাতে বেধড়ক মার খেয়েও ইয়াহিয়া চক্র তা স্বীকার করতে পারছে না। কারণ খেলা শেষ হয়েছে এই সত্য মেনে নেবার আগে মুখ রক্ষার মত একটা বিরাট অজুহাত সৃষ্টি করতেই হবে তাদের। 
.
তাই ভারতের বিরুদ্ধে ব্যাপক যুধেরই তারা প্রস্তুতি নিচ্ছে। চীনা প্রতিনিধি দলের ভোজসভায় বক্তৃতা করতে গিয়ে ইয়াহিয়া খাঁ যে কথাগুলি বলেছেন তা থেকেও সে কথাই প্রমাণ হচ্ছে। ইয়াহিয়া বলেছে, ‘দিন দশেকের ভিতরেই নিজের হাতে যুদ্ধ পরিচালনার জন্য আমি যুদ্ধক্ষেত্রে চলে যাবো’। শ্রীমতি গান্ধীর কাছে পাঠানো মৈত্রী প্রস্তাবে উপেক্ষিত হওয়ায় ক্রুদ্ধ ইয়াহিয়া বলেছে ‘ঐ মেয়ে মানুষটা যদি মনে করে থাকে আমাকে ভয় দেখিয়ে ঘায়েল করা যাবে তাহলে সে জেনে রাখুক, আমি সে পাত্র নই’।  আমরা বারবার লক্ষ করে আসছি দেশে বিদেশে যে কোন প্রসঙ্গে শ্রীমতি গান্ধীর নাম উল্লেখ করতে হলে ইয়াহিয়া তাকে সেই মেয়ে মানুষটি, ঐ মেয়ে মানুষটি সূচক অশালীন বিশেষণেই চিহ্নিত করে, তাঁর মত অমার্জিত লোকের মুখে হয়ত সেটাই শোভা পায়। কিন্তু তার পক্ষে এটাও ভুলে যাওয়া সম্ভব নয় যে বাংলাদেশ প্রশ্নে শ্রীমতি গান্ধীর ভারতের ষাট কোটি মানুষের মুখপাত্র। তাহলে শ্রীমতি গান্ধীর নাম উল্লেখেও তেলেবেগুনে জ্বলে ওঠার কারণটি কি এই যে ভদ্রমহিলার সামনে তার মত একজন জবরদস্ত জঙ্গী জেনারেল কোন রকমেই হালে পানি পাচ্ছে না। ফলে ধিকৃত পৌরুষের গ্লানি সহ্য করতে না পেরে সাধারণ সৌজন্য এবং ভদ্রতার লেবাস ফেলে দিয়ে ইয়াহিয়া খাঁ গোটা বিশ্বের সামনে অমন প্রগলভ হয়ে উঠছেন? 

এই বক্তৃতায় প্রসঙ্গান্তরে ইয়াহিয়া উক্তিঃ ‘সে (শ্রীমতি গান্ধী) যদি যুদ্ধ চায় আমি তার যুদ্ধ সাধ অবশ্যই মিটিয়ে দেব’ অর্থাৎ পাকিস্তান ভারতের বিরুদ্ধে প্রকাশ্য যুদ্ধ ঘোষণা করতে চাচ্ছে। কিন্তু কেন? কিছুদিন আগেও ইয়াহিয়া বলেছে ‘ পাঁচগুণ বেশী শক্তিশালী ভারতের বিরুদ্ধে যুদ্ধে লিপ্ত হওয়া পাকিস্তানের পক্ষে বাতুলতা’ তবু সেই বাতুল প্রয়াসে কেন জড়িয়ে পড়তে চাইছে পাকিস্তানী জঙ্গিচক্র সেটাই বিবেচ্য। 
বাংলাদেশের স্বাধীনতা যে একটি স্বীকৃত সত্য সে কথা আজ বৃহৎ শক্তিবর্গসহ পৃথিবীর সকলেই এক রকম মেনে নিয়েছেন। চীনের বিশ্বাসও তা থেকে আলাদা নয় বলেই আমরা মনেকরি। পশ্চিম পাকিস্তান এবং পাকিস্তানী জঙ্গী শাসকচক্রও এ কথা জানে। বিশ্বের দরবারে নানাভাবে ধর্ণা দিয়ে ব্যার্থ হয়ে তাদের সে ধারণা এখন দিবালোকের মত স্পষ্ট। তারা জানে বাংলাদেশ ছেড়ে যেতে হবে। কিন্তু পশ্চিম পাকিস্তানে তা থাকতে হবে। টিকিয়ে রাখতে হবে সেনাবাহিনী। পশ্চিম পাকিস্তানে অন্ততঃ অটুট রাখতে হবে শাসন ক্ষমতা। ফলে জঙ্গী সরকার যে নতুন পরিকল্পনা নিয়েছে গোটা পাকিস্তানে জরুরী অবস্থা ঘোষণা করার সঙ্গে সঙ্গে তার চেহারা স্পষ্ট হয়ে উঠছে। 

বাংলাদেশ প্রশ্নে পশ্চিম পাকিস্তানে রাজনৈতিক বিরুদ্ধমত সোচ্চার হয়ে উঠছে। গত কিছুকাল থেকে এই বিরুদ্ধমত যাতে দেশব্যাপী একটা জনমত সৃষ্টি করতে না পারে তার অন্যতম প্রতিরোধ ব্যাবস্থায় জঙ্গী চক্র ওয়ালী ও ভাষানী ন্যাপকে রাজনৈতিক দল হিসেবে অবৈধ ঘোষণা করে নেতৃবৃন্দকে গ্রেফতার করেছে। পশ্চিম পাকিস্তানে জনমতের কণ্ঠরোধ বর্তমান পর্যায়ে প্রথম শুরু হল। কিন্তু অপর দিকে ইয়াহিয়া এখনো বলে চলেছে যে জনগণের হাতেই ক্ষমতা হস্তান্তরের প্রস্তুতি নিচ্ছে। এখন এ ভাঁওতা সে কাকে দিচ্ছে তা অবশ্য অনুমান করা শক্ত। কারণ যত দালালি করুক ইয়াহিয়ার হাত থেকে গণপরিষদের মাধ্যমে বাংলাদেশে ক্ষমতা গ্রহণের সাহস যে কারও হবে এমন মনে হয় না। প্রমাণ হিসেবে দেখা যাচ্ছে বাংলাদেশের গনপরিত্যাক্ত যাবতীয় দালাল নেতারা এখন পশ্চিম পাকিস্তানেই ভীড় জমিয়েছে এবং তারা হয়ত লাশ না হয়ে আর বাংলাদেশে ফিরবে না। 
পশ্চিম পাকিস্তানে জনমতের কন্ঠরোধ জঙ্গীচক্রের পক্ষে একটা মামুলী ব্যাপার হলেও বর্তমানে যথেষ্ট তাৎপর্যপূর্ণ। বাংলাদেশ প্রশ্নে দুটি রাজনৈতিক মতের দ্বন্দ পশ্চিম পাকিস্তানে ঘোরালো হয়ে উঠেছিল। একদল এই মত পোষণ করেছিলেন যে বাংলাদেশ যখন ছেড়ে আসতেই হবে তখন আরও ক্ষতিগ্রস্থ না হয়ে মানে মানে সড়ে পড়া ভাল। কিন্তু ক্ষমাতাসীন জঙ্গীজোটের ধারণা। তাতে মুখরক্ষা হবেনা বলে সেনাবাহিনী ভেঙ্গে খান খান হয়ে যাবে। কাজেই ৬০ কোটি ভারতের বিরুদ্ধে ৫ কোটি পশ্চিম পাকিস্তানের লড়ে যাওয়াই সর্বদিক দিয়ে সমিচিন। কয়েক দিন যুদ্ধ চালিয়ে গেলে তারপর জাতিসংঘ ত’ হস্তক্ষেপ করবেই। তখণ বাঙালী সকলে না মরলেও পাকিস্তানী লাঠীটা অন্ততঃ অটুট নিয়ে ফেরা যাবে। ইতিমধ্যে বেপরোয়া বোমাবাজী করে ভারতের সীমান্ত এলাকা এবং শিবিরে শরনার্থী বাঙ্গালীদের বেশ কিছুটা ঘায়েল করা যাবে। 
এই পরিকল্পনা অনুসারেই পাকিস্তানের জঙ্গীচক্র কাজ করে যাচ্ছে এবং হয়ত দু’ চারদিনের ভেতরেই তারা ভারতের বিরুদ্ধে যুদ্ধই ঘোষণা করে বসবে।
.

পাক দূতাবাসগুলিতে শয়তানের অনুচর
পাকিস্তানের সমরনায়ক জেনারেল ইয়াহিয়া তখত তাউস টলমল করে উঠেছে। তাই তার মেজাজ সবসময় চড়ে থাকে। এক বৃটিশ সংবাদদাতার মতে গত তিন মাস ধরে তিনি নাকি ভয়ংকর রকম চটে আছেন। এ সময়ের মধ্যে একবারও নাকি শান্ত অবস্থায় তাঁকে দেখা যায়নি। এই মনোবৈকল্যটা তাদের বাঙ্গালীবিদ্বেষ হিসাবে ভারী উদ্ধত এবং অশোভনভাবে মার্চের পঁচিশ তারিখের পর থেকে প্রকাশ পেতে আরম্ভ করেছে। প্রতিটি নাজী যেমন হিটলার বলে মনে করতো নিজেকে, তেমনি ইয়াহিয়ার প্রতিটি অনুচরও নিজেকে ইয়াহিয়া বলে ভাবতে শুরু করেছে। তাদের ভাবভঙ্গী, আচার-আচরণ সবকিছুই জেনারেল ইয়াহিয়ার মতো।

নয়াদিল্লী থেকে প্রকাশিত একটি ইংরেজী সাপ্তাহিক পত্রিকা দিল্লীর পাকিস্তান হাইকমিশনের জনৈক ব্রিগেডিয়ার গোলাম হাসানের কাহিনী প্রকাশ করেছেন। এই গোলাম হাসান লোকটির নামের আগে ব্রিগেডিয়ার দেখে যে কেউ তাকে সামরিক বাহিনীর লোক মনে করতে পারে। আসলে সে হচ্ছে পাকিস্তান হাইকমিশনের এট্যাচি। কয়েক সপ্তাহ আগে দিল্লীর পাকিস্তানী হাইকমিশনের বাঙ্গালী কর্মচারীরা বাংলাদেশ সরকারের প্রতি আনুগত্য প্রকাশ করে পাকিস্তান হাইকমিশন থেকে বেরিয়ে আসার সময় হাইকমিশনের পাকিস্তানী কর্মচারীরা তাঁদের সামনে নানা বাধার সৃষ্টি করে এবং প্রলোভনে মুগ্ধ করতে চেষ্টা করে। তা সত্ত্বেও বাঙ্গালী কর্মচারীরা খুনি ইয়াহিয়া সরকারের কাজ করবেন না বলে দূতাবাস ছেড়ে চলে আসেন। প্রকাশ, তখন এই হাসানই বাঙ্গালী কর্মচারীদের বলেছিলো, মনে রাখবে আমি পাঠান, দরকার হলে তোমাদের গুলী করে মারবো। বাঙ্গালী জনাব হোসেন আলীকে পাকিস্তান হাইকমিশনে গুম করে দেওয়া হয়েছে। তাঁর মুক্তির জন্য বার বার আবেদন নিবেদন করেও কোন ফল পাওয়া যায়নি। পাকিস্তান হাইকমিশন এই আবেদন নিবেদন এবং বিক্ষোভে কোনরকম কর্ণপাত করেননি বললেই চলে। পিতার মুক্তির জন্য জনাব হোসেন আলীর দুই শিশু পুত্রের প্রার্থনাও বৃথা গেছে। বস্তুতঃ বাঙ্গালী কর্মচারী হোসেন আলী পাকিস্তান হাইকমিশনের জিন্দানখানায় বন্দী। তাঁকে মুক্ত করা এখনও সম্ভব হয়নি।

বাংলাদেশের স্বাধীনতা সংগ্রাম ঘোষণার পর থেকে প্রতিটি দূতাবাসের বাঙ্গালী কর্মচারীবৃন্দ একে একে দূতাবাস ছেড়ে চলে এসেছেন। গণপ্রজাতন্ত্রী বাংলাদেশ সরকারের প্রতি আনুগত্য প্রদান করেছন। জনাব হোসেন আলীর ভাগ্য এবং হাসেনের পাশবিক কীর্তির কথা প্রকাশ হওয়ার পরে, কারো অনুমান করতে অসুবিদা হওয়ার কথা নয়, দূতাবাসগুলোতেও পাকিস্তান ত্রাসের রাজত্ব কায়েম করেছে। যে সকল বাঙ্গালী বাংলাদেশ সরকারের প্রতি আনুগত্য প্রদান করতে ব্যাগ্রভাবে ইচ্ছুক তাঁদেরকে অনেক ক্ষেত্রে জোর করে আটক রাখা হয়েছে। নয়াদিল্লীর পাকিস্তানী হাইকমিশনের ঘটনাই তার প্রমাণ।

নয়াদিল্লী পাক হাইকমিশনের এই নব্য নায়ক গোলাম হাসান কেমন অমানুষ তার চাকরীজীবনের নথিপত্র ঘাঁটলেই তার বিস্তর প্রমাণ পাও্যা যাবে বলে প্রকাশ। বাঙ্গালীবিদ্বেষই ছিল তার পদোন্নতির মুখ্য সোপান। ১৯৬৯ সালের জংগীলাট আয়ুবের আমলে আগরতলা ষড়যন্ত্র মামলায় পর্দার অন্তরাল থেকে যারা কলকাঠী নেড়ে ছিল এই গোলাম হাসান তাদের একজন। আগরতলা মিথ্যা মামলার ঠেলায় আয়ুব খানকে সিংহাসন ছাড়তে হয়। কিন্তু গোলাম হাসান ইয়াহিয়ার সুনজরে পড়ে যায়।

এই গোলাম হাসান এবং তার মতো মানুষেরা কতদূর কাপুরুষ একটি ঘটনার উল্লেখ করলেই তা পরিষ্কার হবে। গত ১৯৭০ সালের নির্বাচনে শেখ মুজিবুর রহমান যখন নিরঙ্কুশ সংখ্যাগরিষ্ঠতাসহ বিজয় অর্জন করেছিলেন এবং ইয়াহিয়া ঘোষণা করেছিল, তিনিই দেশের “ভাবী” প্রধানমন্ত্রী, তখন গোলাম হাসান তাঁর কাছে করজোড়ে দারিয়ে বলেছিল, ‘স্যার আমি একজন সরকারের সামান্য নওকর মাত্র।’ পাকিস্তানের দূতাবাসগুলিতে বাঙ্গালী কর্মচারী গোলাম হাসান শ্রেণীর লোকদের হাতে এতকাল কিভাবে লাঞ্ছিত হয়েছে তা অনুমান করাও দুঃসাধ্য।
.
.
লাল কমল

বিশ্বাসঘতকতার পথ এখনও পরিহার করুন
তা না হলে মৃত্যুর গ্লানিকর শাস্তিই হবে
একমাত্র অবশ্যম্ভাবী পরিণতি

বাংলাদেশের প্রধানমন্ত্রী জনাব তাজউদ্দিন আহমেদ গত ২৩শে নভেম্বর জাতির উদ্দেশ্যে এক বেতার ভাষণে বলেছেন, মুক্তিবাহিনীর আক্রমণ তীব্রতর পর্যায়ে উপনীত, যে কোন স্থানে যে কোন জায়গায় এমন কি শত্রুর নিরাপদ অবস্থানের ওপর মুক্তিবাহিনী আক্রমণ চালিয়ে তাকে বিমূঢ় করে দিতে পারে।

একদিকে রণক্ষেত্রে শত্রুরা যেমন মার খাচ্ছে, অন্যদিকে বাংলাদেশের জাতীয় মুক্তি আন্দোলনের প্রতি আন্তর্জাতিক সমর্থনও ক্রমশঃ বৃদ্ধি পাচ্ছে। আজ পশ্চিম পাকিস্তানও অর্থনৈতিক বিপর্যয় ও রাজনৈতিক ভাঙনের মুখে। এ থেকে নিস্তার পাবার জন্য পাকিস্তান ভারতের সাথে যুদ্ধ বাধিয়ে বাংলাদেশের মুক্তি সংগ্রাম থেকে পৃথিবীর দৃষ্টি অন্যদিকে সরিয়ে নেবার চেষ্টা করছে বলেও তিনি উল্লেখ করেন। প্রধানমন্ত্রী ঘোষণা করেন, এর দ্বারা বাংলাদেশের পাক জংগীশাহী সুনিশ্চিত পরাজয় এড়াতে পারবে না অথচ তাদের ভ্রান্তি, অপরাধের মাত্রা বৃদ্ধি পাবে, পরিণামে তাদের আত্মবিনাশ সুনিশ্চিত হবে।

পাকিস্তানের বিদেশী পৃষ্ঠপোষক যারা বাংলাদেশের সংগ্রামকে ভারত পাকিস্তান সংঘর্ষে চিহ্নিত করতে উদ্দ্যোগ নিয়েছেন তাদের উদ্দেশ্যে প্রধানমন্ত্রী বলেন, বাংলাদেশের জনগণের কাছে গ্রহণযোগ্য ব্যবস্থা একটি- তা হলো পূর্ণ স্বাধীনতা। সেটাই প্রমাণিত হচ্ছে বাংলাদেশের মানুষের সংকল্পে, রক্তক্ষয়ী যুদ্ধে আর স্বাধীনতা রক্ষার অপরাজেয় শক্তির মধ্য দিয়ে।

ভারতকে যথেষ্ট অর্থ সাহায্যের বিনিময়ে বাংলাদেশের শরণার্থীদের পাকাপাকিভাবে ভারতে বসবাসের ব্যবস্থা করার জন্য কোন একটি দেশের প্রস্তাব উল্লেখ করে বলেন, “এর দ্বারা পর্বতপ্রমান অবিচার অন্যায়কে বিনা বাক্যে স্বীকার করে নেয়া হয়েছে, ভবিষ্যতে গণহত্যা ও ব্যাপক বাস্তত্যাগের পথ প্রশস্ত করা হয়েছে।” তাদেরকে হুঁশিয়ার করে তাজউদ্দীন আহমেদ বলেছেন, “শরর্ণাথী অস্থাবর সম্পত্তি নন যে অর্থের বিনিময়ে তাঁদেরকে হাত বদল করা যাবে।” তিনি সুস্পষ্টভাবে ঘোষণা করেছেন, শরর্ণাথীরা সম্মান ও মর্যাদার সাথে জন্মগত অধিকার নিয়ে স্বদেশ ফিরে যাবেন, সেদিন প্রত্যাসন্ন। তাজউদ্দিন আহমদ প্রশ্ন করেন, উপমহাদেশে তথ্য সংগ্রহের জন্য প্রেসিডেন্ট নিক্সন একটি বিশেষ দল পাঠিয়ে কি উদ্দেশ্য সাধন করতে চান? তার দেহসের কূটনীতিক ও আইন সভার সদস্যরা অবগত নন এমন কি তথ্য জানতে চান? ব্যাপক গণহত্যাকে যারা নিন্দা করেননি, তারা তথ্য সংগ্রাহক পাঠিয়ে কি ফল লাভ করতে চান, তিনি বুঝতে পারেন না। তিনি সুস্পষ্টভাবে ঘোষণা করেন, “তাতে আমাদের সংকল্পের ব্যত্যয় হবে না, সে সংকল্প হল দেশকে শত্রুমুক্ত করে নিজেদের অভিপ্রেত সমাজ ব্যবস্থা কায়েম করা।”

প্রধানমন্ত্রী বলেন, স্বাধীনতা লাভের দিনটি আজ নিকটতর হয়েছে, তাই আজ শত্রু সংহারের প্রতিজ্ঞা গ্রহণের সাথে সাথে শহীদের রক্তের মর্যাদার উপযুক্ত সমাজ গঠনে আমরা অঙ্গীকারবদ্ধ।

তিনি আরও বলেন, “আমাদের সংগ্রাম সেদিনই সার্থক হবে যেদিন আমরা বঙ্গবন্ধু প্রতিষ্ঠিত ধর্মনিরপেক্ষ, গণতান্ত্রিক ও সমাজতান্ত্রিক রাষ্ট্র প্রতিষ্ঠা করতে সক্ষম হব।”

বঙ্গবন্ধু মুজিবুর রহমাঙ্কে পাকিস্তানী জংগী সরকার মুক্তি না দিলে বাংলাদেশ থেকে পাক সৈন্যদের নিষ্ক্রমণের পথ রুদ্ধ করে দেয়া হবে। আর তখনই ইয়াহিয়া ক্রুর সত্যের মুখোমুখি হবে বলে তিনি মনে করেন।

পরিশেষে বাংলাদেশের বীর শহীদ ও অকুতোভয় যোদ্ধা, সংগ্রামী জনগণকে যথাক্রমে শ্রদ্ধা ও অভিনন্দন জানিয়ে প্রধানমন্ত্রী বলেন, মুক্তি সংগ্রামের বর্তমান পর্যায়কে চুড়ান্ত স্তরে নিয়ে চলুন।

যে সব রাজাকার, পুলিশ বা সরকার কর্মচারী বা অন্যান্য ব্যক্তি বিবেকের বিরুদ্ধে হানাদারদের কাজ করতে বাধ্য হচ্ছে তাদেরকে বিদ্রোহের সুযোগ গ্রহণ করবারও আহবান জানান প্রধানমন্ত্রী। যারা শত্রু পক্ষের সাথে স্বেচ্ছায় হাত মিলিয়েছে তাদের কে তিনি শেষবারের মত হুঁশিয়ার করে দিয়ে বলেন, বিশ্বাসঘতকতার পথ পরিহার কারুন, তা না হলে পরিণতি একটিই, তা হল গ্লানিকর মৃত্যু।
.
.

সম্পাদকীয়

পাকিস্তানের কবর খোঁড়া শুরু হয়েছে

দশ দিনের ভিতর যুদ্ধে যাবার ওয়াদা অনুযায়ী পাকিস্তানের জঙ্গীলাট ইয়াহিয়া খাঁন তার সেনাবাহিনী নিয়ে ভারতের বিভিন্ন সীমান্ত এলাকায় ঝাপিয়ে পড়েছে। গত সপ্তাহে আমরা বলেছিলাম পাকিস্তান জঙ্গীচক্র ভারতের বিরুদ্ধে যুদ্ধই লাগিয়ে দিতে পারে। বাংলাদেশ হাতছাড়া হলেও পশ্চিম পাকিস্তানে শাসন ক্ষমতা সুরক্ষিত রাখার জন্য এবং সেনাবাহিনীর কাছে মুখ রক্ষার জন্যে তারা এটাই করতে পারে বলে অনুমান করা যাচ্ছিল। কিন্তু এ ব্যাপারে আন্তর্জাতিক চক্রান্তকারীরা পাকিস্তানী জঙ্গীচক্রকে কতখানী উৎসাহিত করেছে সেটাই আগামী কয়েক দিনের ভিতরই বুঝা যাবে। এ প্রসঙ্গে আমেরিকা ও চীনের ভূমিকার যেকোন জটিলতা নেই গত দশ দিনের ঘটনাই তা প্রমাণ করেছে। এই সময়ের ভেতরে উভয় বৃহৎ রাষ্ট্রই পাকিস্তানকে দ্রুত অস্ত্র সরবরাহের উদ্যোগ নিয়েছে। পক্ষান্তরে আমেরিকা ভারতকে অস্ত্র সরবরাহ বন্ধ করে দিয়েছে।

এই অবস্থা ভারতীয় রাষ্ট্রনীতিকদের মনে, বিশেষ করে বাংলাদেশ সমস্যার পরিপ্রেক্ষিতে, কিছুমাত্র প্রতিক্রিয়ার সৃষ্টি করতে যে পারেনি সে কথা সেদিন শ্রীমতি ইন্দিরা গান্ধীর ভাষাতেই প্রকাশ পেয়েছে। তিনি বাংলাদেশ প্রশ্নে নিক্সন সরকারের অভিসন্ধিমূলক মনোভাবের কঠোর সমালোচনা করেছেন। সঙ্গে সঙ্গে এটাও বলেছেন যে ভারতকে ভ্রুকুটি দেখিয়ে কারও মতলব হাসিল করার দিন শেষ হয়েছে। ভারত তার নিজের অনুসৃত মানবিক এবং গণতান্ত্রিক নীতির পথে অটল থাকবার জন্যে কারও সহায়তার মুখাপেক্ষী নয়। সুতরাং বাংলাদেশের এক কোটি শরণার্থীকে নির্বিঘ্নে পুনর্বাসনের যে নীতি ভারত প্রথম ঘোষণা করেছে, শেষ পর্যন্ত সেই নীতিই সেই অনুসরণ করবে। এর বিরুদ্ধে যে কোন আঘাতকে সে নিজের ওপর আঘাত বলে গন্য করবে এবং সেই বিচারেই তার জবাব দেবে। বলা বাহুল্য, পাকিস্তানী হামলার জবাব ভারতীয় সেনাবাহিনীকে পাকিস্তানী ভূখন্ডে ঢুকেই প্রতিঘাতের আদেশ দেওয়া হয়েছে এবং সেনাবাহিনী তৎপরতার সঙ্গে সে আদেশ প্রতিপালনের জন্যে অগ্রসর হয়েছে। ফলে পাকিস্তান এতদিন ধরে যে উসকানি দিয়ে চলছিল সেই ভারত পাকিস্তান সংঘ্ররষই দানা বেঁধে উঠেছে।

 কিন্তু সংঘর্ষ যেভাবেই জটিল হয়ে উঠুক, তার ফলে বাংলাদেশ প্রশ্ন যে চাপা পড়ে যাবে না-যেতে পারে না, শ্রীমতি গান্ধী সে কথা দ্ব্যর্থহীন ভাষায় ঘোষণা করেছেন। এদিকে বাংলাদেশের স্থির প্রতিজ্ঞ মুক্তি সংগ্রামীরা বাংলাদেশের সীমান্তবর্তী প্রত্যেকটি রণক্ষেত্রে দখলদার পাকিস্তানী বাহিনীকে বিপর্যস্ত করে তুলেছে। বড় বড় কয়েকটি শহরকেন্দ্রীক সেনানিবাসে একরকম অবরুদ্ধভাবে গোলাবাজী করা ছাড়া তাদের ব্যাপক গতিবিধির ব্যবস্থা নাই বললেই চলে। অবরুদ্ধ সৈন্যদের জন্য নতুন সাহায্য আমদানী সম্ভাবনাও তাদের বন্ধ। এ অবস্থায় বাংলাদেশ দখলদার পাকিস্তানী দস্যুদের সমূলে ধ্বংস হবার বিলম্ব নেই।

অন্যদিকে পশ্চিম পাকিস্তান সীমান্ত বরাবর ভারতীয় এলাকায় বিমান হামলা চালাবার ফলে ভারতীয় সেনাবাহিনী পাকিস্তানের জমিতে ঢুকেই পাকিস্তানী সামরিক যন্ত্র ধ্বংস হুকুম পেয়েছে। এই প্রসঙ্গে উল্লেখ করা যেতে পারে, কিছুদিন আগে ভারতীয় প্রতিরক্ষামন্ত্রী বলেছিলেন, এবার যুদ্ধ বাঁধলে পাকিস্তানের যে অংশ

ভারতের দখলে আসবে ভারত তা ছেড়ে দেবে না। আর কোন ‘তাসখন্দ’ চুক্তি করা হবে না। এ থেকে অনুমান করা চলে দু’দিকে কঠোর বিপর্যয়ের মুখে পাকিস্তানের অস্তিত্বি ধ্বংসের মুখোমুখি হয়েছে।

এই অবস্থায় আন্তর্জাতিক চক্রান্তকারী পাকিস্তানের বন্ধুরা তাকে কি সাহায্য দিতে পারবেন? ভারতকে ধমক দিয়ে যে নীতিবিচ্যুত করা চলবে না সেকথা প্রধানমন্ত্রী শ্রীমতি গান্ধী বলে দিয়েছেন। তা হলে পাকিস্তানের অস্তিত্ব রক্ষার জন্য আপাততঃ যে ব্যবস্থা করার পথ এখনও একেবারে রুদ্ধ হয়নি বলে আমাদের বিশ্বাস, তাহলে বঙ্গবন্ধু শেখ মুজিবুর রহমানকে অবিলম্বে মুক্তি দেয়া এবং বাংলাদেশ থেকে মানে মানে পাততাড়ি গুটাবার জন্য স্বাধীন বাংলাদেশ সরকারের সহযোগিতা ভিক্ষা করা। আমাদের মনে হয় পাকিস্তানী জঙ্গীচক্রের সুহৃদ্ররা সেই ব্যবস্থাই করছেন। অন্ততঃ সেটা করলে তাঁরা বিবেচকের কাজই করবেন।
.
.
কম্পাইলারঃ আব্দুল্লাহ আল নোমান

শিরোনামঃ বাংলাদেশের স্বাধীনতা  সাড়ে সাত কোটি বাঙ্গালীর ঐতিহাসিক পুরস্কার 
সংবাদপত্রঃ অভিযান (১ম বর্ষঃ ৪র্থ সংখ্যা)
তারিখঃ ১৭ ডিসেম্বর, ১৯৭১

বাংলাদেশের স্বাধীনতা  সাড়ে সাত কোটি বাঙ্গালীর দেশপ্রেমে উদীপ্ত দুর্জয় পৌরুষের ঐতিহাসিক পুরস্কার
এক নদী রক্ত, অশ্রু এবং হাহাকারের আওতলান্তে কবে পাকিস্তানী হানাদার জঙ্গী দস্যুদের সর্বশক্তি চিরকালের মত সমাধিস্থ হয়েছে। গতকাল বিকেল পাঁচটা এক মিনিটে শত্রুকবল মুক্ত হয়েছে বাংলাদেশের সমস্ত অঞ্চল। ঢাকা শহরের আনন্দ হাজার হাজার নাগরিকের কণ্ঠে ধবনিত হয়েছে “জয় বাংলা” “বঙ্গবন্ধু জন্দাবাদ” ইন্দিরা গান্ধি জিন্দাবাদ” বাংলাদেশ-ভারত মৈত্রী জিন্দাবাদ”। এই বিশাল জনতার সামনে রেসকোর্স ময়দানে মুক্তিবাহিনী এবং ভারতীয় মিত্রবাহিনীর কাছে নতশীরে সসৈন্যে আত্নসমর্পণ করেছে দখলদার পাকিস্তানি বাহিনীর অধিনায়ক বর্তমান লেঃ জেনারেল নিয়াজী। সঙ্গে সঙ্গে রাজধানী ঢাকা শহরে চালু হয়েছে স্বাধীন সার্বভৌম গণপ্রজাতন্ত্রী বাংলাদেশ রাষ্ট্রের প্রশাসন। 
.
তোমার আসন শূন্য আজি হে বীর পূর্ণ করো
রাজধানী ঢাকা শহরে আজ স্বাধীন বাংলাদেশের পতাকা যখন আপন গৌরবে উড্ডীন, তখন জাতীর জনক বঙ্গবন্ধু শেখ মুজিবুর রহমানের অনুপস্থিতি সাড়ে সাত কোটি বাঙ্গালীর হৃদয়কে বিষাদে ভারাক্রান্ত করে তুলেছে।
যে মানুষটি মুখের একটি কথায় তেঁতুলিয়া থেকে টেকনাফ পর্যন্ত উচ্ছাসের মত কেঁপে কেঁপে উঠতো, তিনি আজ বাংলার সবুজ, নরম, মায়ের মত স্নিগ্ধ মাটি থেকে হাজার মাইল দূরে, কক্ষ, উষর বান্ধভীন নির্জন নিঃসঙ্গ পরিবেশে বর্বর পাকিস্তানী ফ্যাসিষ্ট চক্রের কারাগারে বন্দী। তাই স্বাধীনতার কোন উৎসবই আজ আনন্দমুখর হয়ে উঠবে না যতক্ষণ বঙ্গবন্ধুকে আমাদের ভিতরে ফিরে না পাবো। 
* *  * 
“বাংলাদেশের মুক্তি আন্দোলনে এটাই প্রমাণ হ’ল বেয়নেট দিয়ে গণতন্ত্র ও স্বাধীনতাকে দাবিয়ে রাখা যায় না। আজকের দিনে আমাদের মন বঙ্গবন্ধু শেখ মুজিবুর রহমানের জন্যে উদগ্রীব। আমি আশা করব ইয়াহিয়া খান পরাজয় মেনে নিয়ে বঙ্গবন্ধুকে মুক্ত করে দেবেন।”
-সৈয়দ নজরুল ইসলাম

“ভারত আমাদের মিত্র হিসাবে আমাদের অনুরোধে সেনাবাহিনী পাঠিয়েছিল বাংলাদেশ মুক্ত করার জন্যে-দখল করবার জন্যে নয়”
তাজউদ্দিন আহমেদ

“সশস্ত্র মুক্তি সংগ্রামের অন্তে গণতন্ত্র, ধর্মনিরপেক্ষতা সমাজতন্ত্রের আর্দশে বলীয়ান হয়ে বিধ্বস্ত বাংলাদেশ পুনর্গঠনের জন্য এক নবসংগ্রাম চালিয়ে যেতে হবে। নতুন সমাজ ব্যবস্থা, নতুন মূল্যবোধ হড়ে তোলার জন্যে দেশবাসীকে আত্ননিয়োগ করতে হবে। রচনা করতে হবে পরস্পরাগত ব্যক্তিস্বাতন্ত্র এবং অসৎ বৃত্তিকেন্দ্রিক  উচ্চাভিলাষের সমাধি।
স্বাধীনতা কেবল নিশান বদলানো নয়। রক্তের বিনিময়ে যে স্বাধীনতা অর্জন করেছি তা সম্পূর্ণ ভিন্ন ও এর পুনর্মূল্যায়ন করতে হবে। আমাদেরকে ব্যক্তিগতভাবে সমভেতভাবে সামাজিক ও রাজনৈতিক জীবনে এক প্রতিফলন ঘটাতে হবে। 
জাতির জনক বঙ্গবন্ধুর নির্দেশিত নিরপেক্ষতা ও শান্তিপূর্ণ সহাবস্থানের ভিত্তিতেই বাংলাদেশের পররাষ্ট্রনীতি নির্ধারীত হবে।
বঙ্গবন্ধু শেখ মুজিবুর রহমানকে ঘাতক ইয়াহিয়ার কারাগার থেকে মুক্ত করার জন্য বৃহৎ শক্তিগুলোকে চাপ সৃষ্টি করতে অনুরোধ জানাচ্ছি। ভারত সরকার ও ভারতীয় জনগণের কাছে আমরা কৃতজ্ঞতা জ্ঞাপন করছি। ধন্যবাদ জানাচ্ছি স্বাধীন রাষ্ট্র ভুটানকে”।
--খোন্দকার মোশতাক


‘মুক্তিবাহিনীর বীর তরুণ এবং ভারতীয় মিত্র বাহিনীর জওয়ানদের বীরত্বে আমরা অভিভূত।
শ্রীমতি ইন্দিরা গান্ধীর নেতৃত্বে ভারত সরকার এবং ভারতীয় জনগণ আমাদের পাশে দাঁড়িয়েচ আমাদের কৃতজ্ঞতা অর্জন করেছেন। আমারা সোভিয়েট রাশিয়া, পোল্যান্ড এবং অন্যান্য সমাজতান্ত্রিক রাষ্ট্রে কাছেও কৃতজ্ঞ’।
-কামরুজ্জামান

“বিধ্বস্ত বাংলাদেশ পুনর্গঠনের কাজে সমাজতান্ত্রিক অর্থনীতি গড়ে তুলতেই আমরা আত্ননিয়োগ করব।”
-মনসুর আলী

“ঢাকা এখন একটি স্বাধীন দেশের রাজধানী। বিজয়ের এই মুহূর্তে বাংলাদেশের জনগণকে আমরা অভিনন্দন জানাই। জয়ধ্বনি দিই মুক্তিবাহিনীর তরুণ বীরদের শৌর্য ও নিবেদিত চিত্ততার জন্যে।
বাংলাদেশের জনগণ এবং মুক্তিবাহিনীকে সহায়তা করা; সন্ত্রাসের রাজত্ব থেকে তাঁদের দেশকে রক্ষা করাই ছিল ভারতের উদ্দেশ্য। প্রয়োজনের বেশি সময় আমাদের বাহিনী বাংলাদেশে থাকবে  না।
আমরা আশা করি এবং প্রার্থনা করি, নতুন জাতির পিতা শেখ মুজিবুর রহমান জগগণের মধ্যে তাঁর যথাযোগ্য অভিনন্দন গ্রহণ করবেন এবং শান্তি, প্রগতি ও সমৃদ্ধির পথে বাংলাদেশকে এগিয়ে নিয়ে যাবেন। 
আমরা বাংলাদেশের জনগনকে শুভেচ্ছে জানাই, সোনার বাংলায় তাদের জন্য যেন সমৃদ্ধ  ভবিষ্যত গড়ে ওঠে।
এ-জয় তাঁদের একার নয়, যে সব জাতি মানবতার মূল্য দেয় তাঁদের সকলের জন্যে এ-জয় অশেষ তাৎপর্যপূর্ণ। 
---শ্রীমতি ইন্দিরা গান্ধী
.

শিরোনামঃ সম্পাদকীয় অনিবার্য ঐতিহাসিক পরিণতি
সংবাদপত্রঃ অভিযান ১ম বর্ষঃ৪র্থ সংখ্যা
তারিকঃ ১৭ ডিসেম্বর,১৯৭১

সম্পাদকীয়
অনিবার্য ঐতিহাসিক পরিণতি

ইয়াহিয়া হিটলারী কায়দায় যুদ্ধের আগে যথেষ্ট হুমকি এবং হম্বিতম্বি করেছিল। মার্কিন যুক্তরাষ্ট্র ও চীন দুই মহাপ্রভুর কাছ থেকে অবারিত অস্ত্র পাবার ফলে অপ্রত্যাশিতভাবে সত্যিসত্যিই এক হঠকারী সিদ্ধান্ত নিয়ে ভারত আক্রমণ করে বসল। কিন্তু অস্ত্র দিয়েই শুধু যুদ্ধ হয়না, আসল শক্তি আসে যোদ্ধাদের ন্যায়বোধ, দেশাত্মবোধ সর্বোপরি জনসাধারণের সমর্থনের মধ্য দিয়ে। পাকিস্তান এগুলোর কোনটিই পায়নি, তাছাড়া সামরিক বাহিনী একবার রাজনীতির আসরে নেমে পড়লে যুদ্ধ করার তেজস্বীতা ক্রমেই স্তিমিত হয়ে ক্ষমতার দিকে ঝুঁকে পড়ে। গত এক যুগ ধরে শাসন ক্ষমতার থেকে পাকিস্তান সেনাবাহিনী ঘাতক অত্যাচারীই কেবল হয়ে উঠেছে।

এদিক থেকে আদর্শবাদী গণতান্ত্রিক ভারতের সেনাবাহিনী অনেক বেশী শক্তিশালী। সে কারণেই যুদ্ধে পশ্চিম পাকিস্তানেও পাক সৈন্যদের পরাজয় বরণ করতে হচ্ছে।

বাংলাদেশে গত ৮ মাস ধরে মুক্তিযোদ্ধাদের হাতে প্রচন্ডভাবে মার খেয়ে জনগণের কাছ থেকে বৈরী আচরণ পেয়ে পাক সেনারা বিপর্যস্ত, অবসন্ন এবং ক্লান্ত। দীর্ঘ আট মাসের যুদ্ধে তারা মুক্তি যোদ্ধাদের দমন করতে পারেনি বরং দিনে দিনে তা বেড়ে উঠেছে। যতদিন যাচ্ছিল পরাজয় আসন্ন হয়ে আসছিল। এ নিশ্চিত পরাজয়ের প্রতি সুদূরপ্রসারী দৃষ্টি পাক জোয়ানদের না থাকলেও উর্ধ্বতন সামরিক অফিসারদের অনেকে তা অনুমান করতে পেরেছিল।

জুন মাসের শেষের দিকে বিদেশী এক সাংবাদিকের সাথে আলোচনা প্রসঙ্গে বাংলাদেশে উপ-পাক সামরিক অধিকর্তা স্বীকার করেছিল- We are fighting a lost battle' এ বক্তব্য শুধুমাত্র একটি জেনারেলের বক্তব্য নয়, হাজার মাইল দূর থেকে বিদেশে নিশ্চিত মৃত্যুর মুখে প্রতিটি পাক জোয়ান ও অফিসারদেরই আকুতি।

নৃশংসতম আচরণ করে, লোভ দেখিয়ে পাক বাহিনী জনগণকে তাদের দৃঢ়তা থেকে বিচ্যুত করতে পারেনি। ফলে তারা বাংলাদেশের আশা গোড়া থেকে ছেড়ে দিতেই শুরু করে।

গত পনের দিন বাংলাদেশের মুক্তিবাহিনী ও ভারতীয় মিত্রবাহিনীর যুক্ত আক্রমণের মুখে পাকসৈন্যরা কোন বাধা না দিয়ে কেবল পশ্চাদপসরণ করে চলে। রুখে দাঁড়ালে এত কম সময়ে আমাদের এ বিরাট বিজয় সম্ভব হতো না। কিন্তু আট মাস যুদ্ধে লিপ্ত ভাড়াটিয়া সৈন্যদের এ শক্তির মোকাবিলা করা অসম্ভব।

তাছাড়া পাক সেনারা নিজেরাই দেখতে পাচ্ছে জনগণের জন্য তারা যুদ্ধ করছে না। তারা যুদ্ধ করছে গুটি কয়েক সামরিক জেনারেশনের জন্য। জনগণ কর্তৃক ঘৃণিত হচ্ছে, ফলে যুদ্ধ করার অনুপ্রেরণা, মনোবল, কোনটাই তারা পাচ্ছে না। কাজেই তারা পশ্চাদপসরণ করে বাঁচার পথ নেয়াটাই সমীচিন মনে করেছে।

বড় বড় প্রভুরা ভয় দেখিয়ে কূটনৈতিক তৎপরতা চালিয়ে রাষ্ট্রসংঘের হস্তক্ষেপ ঘটিয়ে পাকিস্তানকে এ থেকে মুক্ত করার এ সম্ভাবনাও এখন সুদূরপরাহত।
কেননা ন্যায়বোধ ও আত্মবিশ্বাসে অটুট ভারত বাংলাদেশ দুটি বৃহৎ রাষ্ট্রের হুমকিতে ভীত নন। কারণ তারা জানেন বৃহৎ শক্তি সোভিয়েত রাশিয়া ও বিশ্বের মুক্তিকামী জনতা তাদের পাশেই আছেন।
এ সমস্ত ঘটনার আলোকে এটাই উজ্জ্বল হয়ে উঠেছিল যে এই প্রাণভয় এবং বাঁচার আশাতেই হয়ত অবরুদ্ধ সৈন্যরা আত্মসমর্পণ করবে। তাছাড়া নিশ্চিত এ পরাজয়কে যে এড়ানো সম্ভব নয়। তাদের বিষদাঁত যে উপড়ে গেছে সেটা তারা নিজেরাও উপলব্ধি করেছে।
কার্যতও তারা তাই করেছে, প্রাণ নিয়ে বাঁচবার জন্য বিনাশর্তে আত্মসমর্পণ করেছে মুক্তি ও মিত্রবাহিনীর হাতে।
.

শিরোনামঃ (মার্কিন সপ্তম নৌবহর) ভয় পাইয়ে দেবার কারসাজী মাত্র
সংবাদপত্রঃ অভিযান ১ম বর্ষঃ ৪র্থ সংখ্যা
তারিখঃ ১৭ ডিসেম্বর,১৯৭১

ভয় পাইয়ে দেবার কারসাজী মাত্র

বঙ্গোপসাগরে মার্কিন সপ্তম নৌবহর এগিয়ে আসছে বলে জানা গেছে। এ ছাড়া সম্প্রতি মার্কিন প্রেসিডেন্ট নিক্সনের ভারতবিরোধী বক্তব্য, অন্যদিকে ভারত সীমান্তে চীনা সৈন্যর তৎপরতা প্রভৃতি পাকিস্তানে দুই প্রভু, গণচীন ও মার্কিন যুক্তরাষ্ট্রের ভারতবিরোধী যৌথ উদ্যোগ বলে মনে হয়।

খবরে প্রকাশ, সপ্তম নৌবহরের আণবিক শক্তিসম্পন্ন বিমানবাহী জাহাত 'এন্টারপ্রাইজ' হংকং-এর কাছে অবস্থান করছে। নির্দেশ পেলে সেটি ঢাকাস্থিত গুটিকয়েক আমেরিকানকে উদ্ধার করার জন্য বঙ্গোপসাগরের দিকে অগ্রসর হবে।

কিন্তু ঢাকা, করাচী ও রাওয়ালপিন্ডি থেকে বৃটিশ ও অন্যান্য দেশের নাগরিক ও রাষ্ট্রসংঘের সদস্যদের বেসামরিক বিমানে করে তাঁদের স্বদেশে নিয়ে আসবার ব্যবস্থা হয়েছে। অথচ গুটি কয়েক নাগরিকের জন্য সপ্তম নৌবহরের প্রেরণ মার্কিন যুক্তরাষ্ট্রের দূরভিসন্ধিমূলক আচরণ বলে মনে হয়।

নিক্সনের পাকিস্তানের প্রতি অন্ধ পক্ষপাতিত্ব থাকা সত্ত্বেও মার্কিন জনমত ও বিশ্ব জনমত বিরুদ্ধাচরণ করে। মার্কিন যুক্তরাষ্ট্র এ যুদ্ধে সামিল হবার ঝুঁকি নেবার সম্ভাবনা এখনও অবধারিত হয়ে ওঠেনি।

কিন্তু প্রশ্ন হল জনগণকে উদ্ধারের জন্যে পৃথিবীর অন্যতম শক্তিশালী নৌবহরের প্রয়োজন কি?

অনেকে মনে করছেন যে সপ্তম নৌবহরের এই অগ্রাভিযানের প্রসঙ্গটি ১৯৫৪ সনের পারস্পরিক পাক মার্কিন সামরিক চুক্তির সাথে সংগতিপূর্ণ। ভারতের প্রধানমন্ত্রী শ্রীমতি ইন্দিরা গান্ধীও এ ব্যাপারে একটি সুস্পষ্ট ইঙ্গিত রেখেছেন গত ১২ই ডিসেম্বর। তিনি বলেছিলেন, 'আমি শুনতে পাচ্ছি কিছু দেশ আমাদের হুমকি দিচ্ছে এবং বলছে, তাদের সাথে পাকিস্তানেরও কিছু চুক্তি রয়েছে। এ ইঙ্গিতে তিনি নাম না করলেও মার্কিন দেশকেই উদ্দেশ্য করে বলেছেন। তিনি মার্কিন যুক্তরাষ্ট্রের এ বক্তব্য প্রসঙ্গে মন্তব্য করেন যে, এ যুক্তি ছিল, যতদূর তিনি জানেন, কম্যুনিজম রোধ করবার জন্য, গণতন্ত্র ও ন্যায়বোধের বিরুদ্ধে নয়।

আর যদি এর জন্যই হয়ে থাকে তাহলে এ দেশটি এতদিন ধরে বড় বড় মিথ্যা কথাই বলে আসছে।

পর্যবেক্ষক মহলের ধারণা, মার্কিন যুক্তরাষ্ট্র পাক-ভারত সমস্যায় নিজেকে জড়িত করে বিশ্বযুদ্ধকে ডেকে আনবার চেষ্টা করবে না। করলে সোভিয়েত রাশিয়াসহ মার্কিনবিরোধী বিশ্বের বিভিন্ন দেশ চুপ করে থাকবে না, তারা সবাই মার্কিনবিরোধী যুদ্ধে অবতীর্ণ হবে। শক্তির ভারসাম্যে মার্কিন যুক্তরাষ্ট্রের পরাজয়ের সম্ভাবনাই বেশী। মার্কিন যুক্তরাষ্ট্র চীন পক্ষ নিয়ে এতদূর এগিয়ে এলে আদর্শবাদের দিকে থেকে সে আঁস্তাকুড়ে নিক্ষিপ্ত হবে। বিশ্বজনমত তার বিরুদ্ধেও অস্ত্র ধরতে কুন্ঠা করবে না। কারণ বিশ্বযুদ্ধে বিশ্বের মুক্তিকামী ও গণতান্ত্রিক দেশের বাঁচার প্রশ্নটাই প্রধান হয়ে ঊঠবে। চীনও আত্মঘাতী যুদ্ধে এগোবে না বলেই আমাদের ধারণা।
মার্কিন যুক্তরাষ্ট্র বা চীন কেউই বিশ্বযুদ্ধের ঝুকি নিতে অগ্রণী হবে না। কেননা এতে তাদের অস্তিত্বও বিপন্ন হতে বাধ্য। মার্কিন যুক্তরাষ্ট্রের ও চীনের আসল উদ্দেশ্য পাকিস্তানকে অখন্ড রাখা ও রক্ষা করা পূর্ণ ধ্বংসের হাত থেকে। ভারতকে মানসিকভাবে ভীতসন্ত্রস্ত ও কাবু করবার জন্যই চীন ও মার্কিন যুক্তরাষ্ট্রের এই রণ পায়তারা।

বাংলাদেশ সংগ্রামের প্রতি ও ভারতের দৃঢ় ন্যায়বোধের প্রতি সহানুভূতিশীল বৃহৎশক্তি সোভিয়েত রাশিয়া এ ব্যাপারে সম্পূর্ণ অবগত। মার্কিন চীনের রাষ্ট্রসংঘে যৌথ চক্রান্তমূলক তৎপরতাকে স্তব্ধ করে দিয়েছেন। এর জন্যে বাংলাদেশ তথা বিশ্বের মুক্তিকামী জনগণ কর্তৃক সোভিয়েত রাশিয়া অভিনন্দিত। এ মার্কিন চীনের এই রণপায়তারা সম্বন্ধে সোভিয়েত রাশিয়া পূর্বেই মন্তব্য করেছিল যে তারা ভারতের বিরুদ্ধে কোন হঠকারী পদক্ষেপ নিলে রাশিয়া চুপ করে বসে থাকবে না। তাস সোভিয়েত মহলের উদ্ধৃতি দিয়ে ৭ম নৌবহরের খবরটিকে ভুয়া ভয় প্রদর্শন জনিত ঘটনা বলে আখ্যায়িত করেছেন। সোভিয়েত রাশিয়া মনে করে এই হুমকি ভারতকে ব্লাকমেল করারই এক অপচেষ্টা মাত্র।
.

 মুক্তাঞ্চলে অসামরিক প্রশাসনে সরকারী নির্দেশ
গণপ্রজাতন্ত্রী বাংলাদেশের প্রধানমন্ত্রী জনাব তাজউদ্দিন আহমেদ তার সহকর্মীদের সাথে মুক্তাঞ্চলে সুষ্ঠু অসামরিক প্রশাসন গড়ে তোলার জন্য ক্রমাগত আলোচনা চালিয়ে যাচ্ছেন বলে জানা গেছে। মুক্তাঞ্চলে প্রয়োজনীয় ব্যবস্থা গ্রহণের জন্য প্রয়োজনীয় যাবতীয় জিনিস সরবরাহের জন্য বাংলাদেশ সরকারকে ভারত সরকার সাহায্য করবেন। 
বাংলাদেশ সরকারের প্রশাসনে সহায়তা করার জন্য ভারত সরকারের কাছ থেকে কিছু সরকারী কর্মচারী বাংলাদেশ সরকার পাবার আশ্বাস পেয়েছিল। বাংলাদেশ সরকারের নির্দেশে এরা বাংলাদেশে বিভিন্ন কাজ নিয়ে যাবেন এবং নির্দিষ্ট সময়ের মধ্যে তারা পুনরায় ভারতে চলে আসবেন বলে আশা প্রকাশ করেন। 
বাংলাদেশ মন্ত্রী পরিষদ, মুক্ত অঞ্চলের প্রয়োজনীয়তার সামগ্রিক পরিচয় না পাওয়াতে সঠিক পন্থা গ্রহণ করতে সমর্থ হচ্ছে না। এ ব্যাপারে গণপ্রতিনিধিদের নিয়ে যে জোনাল কাউন্সিল গঠিত হয়েছে তাদের কাছ থেকে এগুলি সংগ্রহের চেষ্টা চলছে। এ সমস্ত খবর সরাসরি পৌছাতে বিলম্ব হচ্ছে; কারণ মুক্তাঞ্চলগুলি প্রায়ই যোগাযোগ ছিন্ন। 
মুক্তাঞ্চলে অগ্রাধিকারভুক্ত প্রশাসনিক বিষয়গুলো নিয়ে সরকার ইতিপূর্বেই কর্মপন্থা গ্রহণ করেছেন। এগুলোর উল্লেখযোগ্য হলঃ 
১।  আইন ও শৃঙ্খলা রক্ষা করা।
২। পাকসৈন্য ও রাজাকার বাহিনী যে সমস্ত অস্ত্রশস্ত্র ফেলে গেছে সেগুলো উদ্ধার করা। 
৩। ছিন্নমূল জনসাধারণকে পুনর্বাসন করানো। 
৪। পূর্ণ সরকারী প্রশাসন ও গঠনমূলক তৎপরতা চালানো। 
বাংলাদেশ সরকার চালানোর জন্য সে পরিমান অভিজ্ঞ অফিসারের প্রয়োজন তার অভাব বোধ করছেন। এ প্রসঙ্গে বাংলাদেশ সরকার সমস্ত সরকারী অফিসারদের যেখানে তারা অবস্থান করছেন, যেভাবে তাদের পক্ষে সম্ভব সেভাবে তারা যেন কাজে যোগ দেন। 
যারা এখনও বিচ্ছিন্ন এবং আত্মগোপন করে আছেন তাদের কাছে এ নির্দেশ আশাব্যঞ্জক হবে। এ ছাড়াও সরকার তথ্যানুসন্ধান কমিটি নিয়োগ করেছেন। এ কমিটি লক্ষ্য রাখবেন কোন কোন অফিসার শত্রুদের হয়ে কাজ করছেন। 
স্বাভাবিকভাবেই পূর্ণ সরকারী ব্যবস্থাকে কার্যকর করার জন্য মুক্তিবাহিনীর সাহায্য অতি প্রয়োজন। সঠিক মালিককে সম্পত্তি ফিরিয়ে দিতে মুক্তিবাহিনীকে সরকারকে সাহায্য করতে বলা হয়েছে। যে লোক নিজের সম্পত্তি থেকে অবৈধভাবে দখলীকৃত সম্পত্তি ফিরিয়ে দেবে না তাদের শাস্তি দেয়া হবে। 
পুনর্গঠনের ব্যাপারে পরিকল্পনা পরিষদ যে ব্লু-প্রিন্ট পেশ করেছে সরকার তা অনুমোদন করেছেন বলেও মুজিবনগর থেকে খবর পাওয়া গিয়েছে। 
.

কারও করুণা নয়- একটি জাতি রক্তের
বিনিময়ে স্বাধীনতা অর্জন করতে পারে
(অভিযান রাজনৈতিক পর্যালোচক)
বাংলাদেশে পাকিস্তানি ফ্যাসিস্ট অবরোধ সমাপ্তির সময় আসন্ন হয়ে এসেছে। পাকিস্তানি জঙ্গিচক্র, নয় মাসেরও আগে বাংলাদেশের নিরীহ গণতন্ত্রকামী মানুষের উপর এই যুদ্ধ চাপিয়ে দিয়েছে। বাংলাদেশের জনগণ পাকিস্তানি সৈন্য কিংবা সমরসম্ভারের প্রাচুর্যে ভয় না পেয়ে বীরের মত যুদ্ধ করার পথ বেছে নিয়েছে। সেদিন বাংলাদেশের এ যুদ্ধ ঘোষণাকে অনেক সমর বিশেষজ্ঞ অবিমৃষ্যকারিতা বলে উপহাস করেছিলেন। বাংলাদেশের জনগণের সেদিন সত্যি সত্যি ভরসা প্রদানকারী কোন বন্ধু ছিল না, বৃহৎ শক্তিবর্গের কাছ থেকে সাহায্যের কোন প্রতিশ্রুতি ছিল না, সর্বোপরি নিজেরাও ছিল চূড়ান্তভাবে অসংগঠিত। তবু তারা যুদ্ধ ঘোষণা করেছিল, কারণ বাংলার জনগণের সংগ্রামী অভিজ্ঞতা এবং আত্মবিশ্বাসের বলে তারা ঐতিহাসিক সত্যে আস্থা স্থাপন করতে পেরেছিল যে একটা গোটা সংগ্রামী জাতির দাবী ঠেকিয়ে রাখার ক্ষমতা পৃথিবীর রাষ্ট্রগুলোর নেই। 
বাংলার মুক্তিযোদ্ধাদের বীরত্ব, ত্যাগ, সাহস এবং জ্বলন্ত দেশপ্রেম পৃথিবীর দেশগুলোর ও বিশ্বমানবের শ্রদ্ধা এবং সহানুভূতি আকর্ষণ করেছে। ভারতের মহান জনগণ এবং ভারত সরকারকে ধন্যবাদ। তাঁরা বাংলার জনগণের এই মুক্তিসংগ্রামকে যথাযোগ্য মর্যাদা দিয়েছেন। বাংলার স্বাধীনতার দাবী যে ন্যায়সঙ্গত দাবী তা মেনে নিয়ে শরণার্থীদের আশ্রয় দিয়েছেন। মুক্তিযোদ্ধাদের সবরকমের সহযোগিতা প্রদান করেছেন, গণপ্রজাতন্ত্রী বাংলাদেশ সরকারকে স্বীকৃতি জানিয়েছেন। অপরপক্ষে পাকিস্তানের শক্তিশালী মিত্ররা পাকিস্তানের অস্তিত্ব টিকিয়ে রাখতে চেষ্টার কসুর করেনি। সাম্রাজ্যবাদী মার্কিন যুক্তরাষ্ট্রসহ পশ্চিম ইউরোপের প্রতিটি মার্কিন তল্পিবাহক দেশ এবং তথাকথিত মুসলিম দেশসমূহ পাকিস্তানকে নৈতিক সমর্থন জানিয়েছে অথবা অস্ত্র দিয়ে সাহায্য করেছে। জিন্নাহর কিংখাবে মোড়া পাকিস্তানের খসে পরা অস্তিত্ব সাম্রাজ্যবাদী শক্তি ইনজেকশনে যে টিকে থাকতে পারে না, বাংলার সংগ্রামী জনগণ, মুক্তিযোদ্ধারা তাই প্রমাণ করেছে। সাম্রাজ্যবাদী শক্তিগুলো এতদিনে নিশ্চয়ই উপলব্ধি করতে পেরেছে, অস্ত্র নয় মানুষের সংগ্রাম এবং শুভেচ্ছাই মানুষের ভবিষ্যৎ নির্ধারন করে। বাংলাদেশে এই ঐতিহাসিক সত্য প্রমাণিত হতে যাচ্ছিলো। মুক্তিযোদ্ধাদের হাতে চূড়ান্ত পরাজয় বরণ করার পূর্বমুহূর্তে পাকিস্তানের সামরিক জান্তা সাম্রাজ্যবাদী প্রভুদের পরামর্শে ভারতের উপর নগ্ন হামলা চালায়। সীমান্ত অতিক্রম করে নিরীহ জনসাধারণের উপর গোলাবর্ষন করে, নগরে জনপদে বোমা ফেলে এবং এইভাবে পাকিস্তানের সঙ্গে বাংলাদেশের যুদ্ধে ভারতকে জড়িয়ে ফেলে। এরই মধ্যে ভারত দাঁতভাঙ্গা জবাব দিয়েছে। পাকিস্তান নিশ্চয়ই অস্ত্র ও সেনাবলে বহুগুণ শক্তিশালী ভারতের সঙ্গে যুদ্ধ করে এঁটে ওঠা তার পথে স্বপ্নেরও অগোচর। তবু ভারতকে আক্রমণ করে তাকে সম্মুখযুদ্ধে নামতে বাধ্য করেছে। এটা পাকিস্তানি সমরনায়কদের ঘোলা জলে মৎস্য শিকার করার আরেকটি ফন্দী। এ সম্বন্ধে বাংলাদেশের জনমত বহুদিন আগে থেকেই সজাগ ছিল। কয়দিন যুদ্ধ চালিয়ে জাতিসংঘের সাম্রাজ্যবাদী মামা-কাকাদের ডেকে বলবে আমরা আর পারলাম না, এবার তোমরা ঠ্যালা সামলাও। ভারতের সঙ্গে পাকিস্তানের একটা যুদ্ধ বিরতি চুক্তি হবে এবং মাঝখান থেকে বাংলার জনগণের স্বাধীনতার দাবী ফসকে যাবে। পাকিস্তান বাস্তবে করেছেও তাই। কিন্তু ইয়াহিয়া খান ভুল করেছিলেন, তাসখন্দ একবারই হয়, বার বার না। আমেরিকা যুদ্ধ বিরতির প্রস্তাব দিয়েছিলো। তার তল্পীবাহকরা প্রস্তাব সমর্থন করেছে, বলেছে ভারতের সঙ্গে পাকিস্তানের বিরোধ মিটিয়ে ফেলা উচিত। মার্কিন যুক্তরাষ্ট্রের অভিসন্ধি ভন্ডুল করেছে রাশিয়ান ভেটো। রাশিয়ান প্রতিনিধি বলেছেন, জাতিসংঘের নিরাপত্তা পরিষদে ভারত পাকিস্তান বিরোধের প্রশ্ন আলোচনার সময় বাংলাদেশের প্রতিনিধিকেও বক্তব্য পেশ করার সুযোগ দেয়া হোক। সব মিলিয়ে এমন অবস্থা দাঁড়িয়েছে, ভেতরে বাইরে পাকিস্তানের অস্তিত্ব আজ চূড়ান্ত ধ্বংসের মুখোমুখি। গোটা বাংলাদেশ ভারতীয় বাহিনীর সহায়তায় মুক্তিবাহিনীর করতলগত প্রায়ই হয়ে এসেছে। পশ্চিম রণাঙ্গনে ভারতের দুর্ধর্ষ আক্রমণের মুখে পাকিস্তান মারের পর মার খাচ্ছে। বাংলার পাললিক মাটিতে একটি নতুন দেশ একটি নতুন শক্তি প্রবুদ্ধ স্বাধীন জাতি মাথা তুলেছে। ভারত এই জাতিকে স্বাধীন বলে স্বীকৃতি জানিয়েছেন। শিগগির আমরা আশা করছি বিশ্বের অন্য দেশগুলো স্বীকৃতি জানাতে বাধ্য হবেন। এটা অনুকম্পা বা করুণা নয়, বৈদেশিক নীতি কূটনীতি নয়- একটি জাতি মেরে মরে, প্রাণ দিয়ে, রক্ত দিয়ে স্বাধীন হতে পারে, শক্তি বলে বিজয় ছিনিয়ে আনতে পারে বিশ্ব রাষ্ট্রগুলো এই সহজ সত্যটি স্বীকার করে নিবেন, এটুকু শুভবুদ্ধি তাঁদের আছে বলে আমরা মনে করি।
.
.
কম্পাইলারঃ জেসিকা গুলশান তোড়া
[bookmark: page_478]<৬,২৭৯,৪৭৮-৪৭৯> 
সংবাদপত্রঃ অভিযান ১ম বর্ষঃ ৪র্থ সংখ্যা
তারিখঃ ১৭ ডিসেম্বর,১৯৭১ 

বিশ্ব পরিসরে বাংলাদেশকে প্রতিষ্ঠিত করার দায়িত্ব আজ আমাদের হাতে
(অভিযান রাজনৈতিক পর্যালোচক)

অবশেষে যা হবার তাই হলো। সাড়ে সাত কোটি বাঙ্গালীর চোখের জল আর রক্ত স্নানের সমাপ্তি ঘটলো। পৃথিবীর মানচিত্রে জন্ম নিল একটি নতুন রাষ্ট্র- স্বাধীন গণপ্রজাতন্ত্রী বাংলাদেশ।

এই স্বাধীনতা সংগ্রাম যেমন একদিকে পশ্চিম পাকিস্তানের কায়েমী স্বার্থবাদীদের নাগপাশ থেকে মুক্ত করেছে সাড়ে সাত কোটি বাঙ্গালীকে তেমনি পঞ্চান্ন কোটি ভারতবাসীর আত্মার সাথে সংযুক্ত করেছে বাংলাদেশের জনগণকে।

মহান ভারত এবং ভুটান এই নতুন রাষ্ট্রকে স্বীকৃতি জানিয়ে বিশ্বের স্বাধীনতা সংগ্রামের ইতিহাসে এক নতুন অধ্যায়ের সূচনা করেছে। অনেক দেশই এখনো স্বীকৃতি জানায়নি।

কিন্তু তাতে ক্ষোভ করার কিছু নেই। কারণ আমাদের প্রচুর সম্পদ না থাকতে পারে, না থাকতে পারে প্রভাব কিংবা প্রতিপত্তি কিন্তু বাংলার আপামর জনতার দৃঢ়মনোবল আমাদের রয়েছে। জনগণতান্ত্রিক চীনকেও অনেক দিন পর্যন্ত বিশ্বে বিভিন্ন রাষ্ট্র মেনে নেয়নি। কিন্তু তা বলে তাঁর প্রগতি কিংবা সমৃদ্ধি শ্লথ হয়ে যায়নি। সাত কোটি চীনা জনগণ নিজস্ব সম্পদের উপর নির্ভর করে জনগণতান্ত্রিক চীনকে তার যোগ্য আসনে আজ প্রতিষ্ঠিত করেছে।

ধর্ষিতা, লুন্ঠিতা বাংলাকে নবসাজে সজ্জিত করার দায়িত্ব আজ আমাদের হাতে। 'আমার সোনার বাংলা আমি তোমায় ভালবাসি' কথাটার সঠিক মর্যাদা দেবার দিন আজ উপস্থিত।

নবজাত রাষ্ট্রকে নতুন ছাঁচে গড়ে তোলার আগে কতকগুলো বাস্তব সত্যকে আজ উপলব্ধি করতে হবে, যে উপলব্ধি ধর্মনিরপেক্ষ গণতান্ত্রিক এবং সমাজতান্ত্রিক বাংলাদেশ রাষ্ট্র গড়ে তোলার পথে অত্যন্ত প্রয়োজনীয়।

আমরা যেন ভুলে না যাই যে ২৫শে মার্চ যখন পাক জঙ্গীচক্রের বর্বর পশুরা আমাদের উপর নেকড়ের মতো ঝাঁপিয়ে পড়লো তখন অজ পাড়াগাঁয়ের খেতের কিষাণ, যারা রাজনীতির মারপ্যাচ থেকে সব সময় নিজেদের দূরে সরিয়ে রাখতো, লড়াই এর ময়দানে তারাই প্রথম ঝাঁপিয়ে পড়ে শত্রুর বিরুদ্ধে। রোজকার মতো কারখানার ভোঁ সেদিনও বেজেছিল, কিন্তু খেটে খাওয়া মজুর তার আগেই শুনতে পেয়েছিল বাংলা মায়ের করুণ আর্তনাদ। মায়ের ডাকে সাড়া দিয়ে সে শরীক হয়েছিল শত্রুহননের মিছিলে। স্কুল, কলেজ, বিশ্ববিদ্যালয়ের অগণিত ছাত্র শিক্ষক সেদিন সাড়ে সাত কোটি বাঙ্গালীকে সঠিক নেতৃত্ব এগিয়ে এসেছিলেন মুক্তি মিছিলে।

আমাদের সুদীর্ঘ ২৩ বছরের সংগ্রামের ইতিহাস। আমরা মায়ের ভাষার সম্মান রক্ষায় সংগ্রাম করেছি, নিজেদের অধিকার আদায়ের দাবীতে। প্রত্যেকটি সংগ্রাম আমাদের সামনে নতুন নতুন শিক্ষা নিয়ে হাজির হয়েছে। আমরা আরও জেনেছি সাম্রাজ্যবাদ এবং উপনিবেশবাদের চোয়াল থেকে মুক্ত হতে না পারলে একটা জাতির সমৃদ্ধি সম্ভব নয়। বাঙ্গালীর আত্মার সাথে যাদের নাড়ীর যোগ সেই সব মহাজ্ঞানী মহাজনদের অত্যন্ত কাছাকাছি যেতে আমরা তখনই সক্ষম হয়েছি যখন আমাদের কৃষ্টির উপর আঘাত এসেছে, সংস্কৃতির উপর আঘাত এসেছে। এই কথাগুলো বলার পেছনে একটি মাত্রই উদ্দেশ্য সেটি হলো আমরা আজ অনেক দূর এগিয়ে গেছি সত্যি, কিন্তু আমাদের আরো অনেক অনেক দূর এগিয়ে যেতে হবে। বিশ্ব পরিসরে বাংলাদেশকে প্রতিষ্ঠিত করতে হবে তার যোগ্য আসনে।

বাংলাদেশ সরকারের প্রধানমন্ত্রী জনাব তাজউদ্দীন আহমেদ সম্প্রতি এক বেতার ভাষণে বলেছেন যে অপরাধীকে শাস্তি দেবার ক্ষমতা একমাত্র সরকারেরই রয়েছে। আজ যদি কেউ ধর্ম কিংবা বর্ণের মাপকাঠিতে লাঞ্চিত হন তাহলে সেটা হবে বাংলাদেশের জাতীয় পতাকার প্রতি চরম অবমাননা। এ প্রসঙ্গে বঙ্গবন্ধু শেখ মজিবুর রহমানের একটি কথা উল্লেখ করা যেতে পারে। নির্বাচনের প্রাক্কালে ঢাকার একটি জনসভায় তিনি বলেছিলেন যে যারাই বাংলাদেশে স্থায়ীভাবে বসবাস করবেন তাদেরকেই বাংলাদেশের জনগণ বলে পরিগণিত করা হবে।

এই কথা আমাদের অক্ষরে অক্ষরে পালন করতে হবে। আজ যদি বাঙ্গালী বিহারী প্রশ্ন ওঠে কিংবা সাম্প্রদায়িক হানাহানি শুরু হয় তাহলে বাংলাদেশের সমৃদ্ধিই বিঘ্নিত হবে, বিগত গণতান্ত্রিক আন্দোলনগুলো থেকে আমরা যে শিক্ষা নিয়েছিলাম তার কোন মূল্যই থাকবে না। আমরা যে অনেকদূর এগিয়েছি সেটাও মিথ্যা বলে প্রমাণিত হবে।

ভবিষ্যৎ কর্মপদ্ধতির মধ্য দিয়ে বিশ্বের কাছে আমাদের এটাই প্রমাণ করতে হবে যে গোটা বাঙ্গালী জাতি সাম্প্রদায়িকতার বিষবাষ্পকে পচা আবর্জনার মতো ইতিহাসের আস্তাকুড়ে নিক্ষেপ করতে সক্ষম হয়েছে।

সাম্প্রদায়িকতার কবর রচনা করেই আমাদের ক্ষান্ত হলে চলবে না। আমাদের এটাও স্মরণ রাখতে হবে যে, আমরা সংগ্রাম করেছি সাম্রাজ্যবাদ এবং উপনিবেশবাদের বিরুদ্ধে। পশ্চিম পাকিস্তানে জঙ্গীচক্র মার্কিন সমর্থনপুষ্ট হয়ে আমাদের উপর যে শোষণ চালিয়েছে তাতে সবচেয়ে বেশী নিগৃহীত হয়েছে বাংলার কৃষক সমাজ। মৌলিক গণতন্ত্র চালু করে গ্রামে গ্রামে নিজেদের দালাল তৈরী করা হয়েছিল। এই দালালরাই ছিল সাম্রাজ্যবাদ এবং উপনিবেশবাদী শোষকদের আশা ভরসা। সরকারী সুযোগ সুবিধা গুলো ছিল একমাত্র দালালদেরই প্রাপ্য। আর এই সুযোগে গ্রামের ধনী কৃষক হয়েছে মাঝারি কৃষক, মাঝারি কৃষক হয়েছে গরীব কৃষক আর গরীব কৃষক হয়েছে ভূমিহীন। গ্রামের সমস্ত সম্পদ জমা হয়েছে গুটিকয়েক লোকের হাতে।

এই সত্যগুলো সামনে রেখে আমরা যদি আমাদের মুক্তিযুদ্ধকে বিশ্লেষণ করি তাহলে যে সত্য আমাদের কাছে অত্যন্ত স্পষ্ট হয়ে দেখা দেয় সেটি হলো এই গুটিকয়েক লোকের কঠোর বিরোধিতা। অন্যদিকে সাধারণ কৃষক স্বতঃস্ফূর্তভাবে এসে জড়ো হয়েছিল মুক্তির মিছিলে।

সুতরাং এইসব দালালদের উপড়ে ফেলবার সময় এসেছে। উপড়ে ফেলতে বলছি এই কারণে যে কতকগুলো আগাছা যেমন সমস্ত জমিটাই নষ্ট করে দেয় তেমনি এই গুটিকয়েক আগাছা সমস্ত দেশকে ধ্বগসের পথেই নিয়ে যায়। কৃষক তাই প্রথমেই জমি থেকে আগাছা উপড়ে ফেলে দিয়ে জমিকে ফসলে ভরপুর করে তোলে। আমাদেরকেও তেমনি এইসব দালালদের নিশ্চিহ্ন করে সোনার বাংলা গড়ে তুলতে হবে। শুধু নিশ্চিহ্ন করলেই হবেনা, সাথে সাথে এটাও খেয়াল রাখতে হবে যে আর যেন এই সব দালালদের সৃষ্টি না হয়।

এই দুটো মৌলিক প্রশ্নকে সঠিকভাবে উপলব্ধি করেই আমাদের এগোতে হবে। এই উপলব্ধির উপর ভর করেই নির্ধারণ করতে হবে ভবিষ্যৎ কর্মপন্থা। যার বাস্তব প্রয়োজন জন্ম দিবে এক সুখী সুন্দর সমাজ ব্যবস্থা। ধর্মনিরপেক্ষ, গণতন্ত্র ও সমাজতান্ত্রিক রাষ্ট্র হিসাবে বিশ্বপরিসরে প্রতিষ্ঠিত হবে গণপ্রজাতন্ত্রী বাংলাদেশ।
.

.
পাকিস্তান গণহত্যার অপরাধী 
পাকিস্তান আর্মির ‘ বাঙালীদের হত্যা করে পুড়িয়ে ফেলার মিশন’ মানুষের মর্যাদা এবং সভ্যতার মৌলিক নিয়ম এর প্রতি চরম অসম্মান প্রদর্শন করে এখনো চলমান আছে। এই পরিকল্পিত গণহত্যা হচ্ছে এক পৈশাচিক পরিকল্পনার অংশ যা হিন্দু অথবা মুসলিম অথবা খ্রিষ্টান অথবা বোদ্ধ নির্বিশেষে বাঙালী হত্যার জন্য করা হয়েছে। লক্ষ হচ্ছে একটা দেশকে ধ্বংস করে ফেলা যার জনগণ জাতিগত ও বর্ণগত ভাবে পশ্চিম পাকিস্তান থেকে আলাদা। 
.
বাঙালীদের ‘দোষ’ ছিল এই যে তারা বাঁচার অধিকার চেয়েছিল। নির্মম অর্থনৈতিক শোষণ পরিচালনা করা হয়েছিল পূর্ব পাকিস্তানের জনগণ ও সম্পদের উপর। পাকিস্তান একটি রাষ্ট্র হিসেবে টিকে থাকার জন্য এটা বন্ধের প্রয়োজন ছিল। দেশের সংখ্যাগরিষ্ঠ জনগণ সংখ্যালঘু অংশের মানুষের হাতে অধ্যুষিত হয়ে থাকা আর মেনেনিতে পারছিল না। দীর্ঘদিন ধরে এই অসহ্য অনুভূতি জন্মন নিচ্ছিল এবং সহ্যের বাধ ভেঙে যাচ্ছিল কিন্তু প্রতিকারের কোন পথ দেখা যাচ্ছিল না কারণ ইচ্ছাকৃতভাবে বাঙালীদের ক্ষমতার মূল করিডরের বাইরে রাখা হচ্ছিল। 
.
আইয়ুব খানের পতনের পর, জেনারেল ইয়াহিয়া নির্বাচিত জনপ্রতিনিধিদের হাতে ক্ষমতা হস্তান্তরের কথা দিয়ে খমতায় আসেন। দেশ ব্যাপি নির্বাচন অনুষ্ঠিত হয়। জনপ্রতিনিধি নির্বাচন করা হয় কিন্তু যখন ঐ উদ্দেশ্য প্রয়োগের সময় আসে, তা এক নিমিষেই ভেঙে পড়ে। ভুট্ট এবং মিলিটারি জান্তার কেঁউই গণতন্ত্রের সার কথা সংখ্যাগরিষ্ঠের শাসন মেনে নিতে রাজী ছিল না। যখন ইয়াহিয়া এবং ন্যাশনাল এসেম্বলির মেজরিটি পার্টির নেতা শেখ মুজিবের মধ্যে আলোচনা চলমান ছিল, হঠাৎ করে সংগঠিত সেনাবাহিনী আধুনিক সমরাস্ত্র সমেত নিরস্ত্র নিষ্পাপ সিভিলিয়ানদের উপর ঝাঁপিয়ে পড়ে। তারা হত্যা করে এবং জ্বালিয়ে দেয়, ধর্ষণ এবং লুট করে একটি মাত্র উদ্দেশ্য নিয়ে আর তা সে মানুষ গুলোকে নিঃশেষ করে দেওয়া যারা আর কোন অপমান এবং শোষণ সহ্য করার মত অবস্থায় ছিলনা। 
.
মার্চ ২৬ ইয়াহিয়া খানের ভাষণ পরিষ্কার ভাবে পরিকল্পনাটি ইঙ্গিত করে যার উপর ভিত্তি করে গণহত্যার সম্পূর্ণ অপারেশন লঞ্চ করা হয়েছিল। শেখ মুজিব এবং তার পার্টি ছিল পাকিস্তানের শত্রু এবং সে কারণে তাদের নির্মূল করতে হবে। ডিসেম্বরের নির্বাচনের দিকে তাকালে দেখা যায় পূর্বের ৭৫ মিলিয়ন মানুষের কাছথেকে আওয়ামীলীগ ১৬৯ টি আসনের মাঝে ১৬৭ টি আসন পেয়েছিল। এটা সুস্পষ্ট যে পুরো জাতী শেখ মুজিব সাংবিধানিক ভাবে যা অর্জন করতে চাচ্ছিলেন তাতে পুর্ন সমর্থন দিয়েছিল। 
.
সুতরাং আর্মি পুরো জাতীকেই তাদের টার্গেট হিসেবে গ্রহণ করে এবং হত্যা করে এবং জ্বালিয়ে দেয় কোন বাছবিচার ছাড়া। কিছু নির্দিষ্ট মানুষের মাঝে তারা তাদের আক্রমণ সীমিত রাখার কোন কারণ খুঁজে পায় না সুতরাং একটি পূর্ণ মাপের আক্রমণ লঞ্চ করা হয় মানুষের মাঝ থেকে বাঙালী জাতীয়তাবাদ নিশ্চিহ্ন করার জন্য। এটা এখন পরিষ্কার যে পাকিস্তান আর্মি হিন্দু বা মুসলিম যেই হোকনা কেন কোন বাঙালিকে বাঁচতে দিবে না। 
.
জার্মানিতে হিটলারের জাতীয় সমাজতান্ত্রিক শাষন ৮ মিলিওনের অধিক মানুষকে নির্মূল করেছিল। পরবর্তীকালে দেশ সমূহ ১৯৪৮ সালে গণহত্যার অপরাধ প্রতিরোধ ও শাস্তির জন্য কনভেনশন গ্রহণ করে এবং এটাকে এ হিসাবে সংজ্ঞায়িত করা হয় যে ‘ কার্যকলাপ, যা করা হয়েছে ধ্বংসের অভিপ্রায়ে, সম্পূর্ণভাবে অথবা আংশিক ভাবে, একটি জাতের মতের বর্ণের অথবা ধর্মীয় গোষ্ঠীকে হত্যা অথবা মারাত্মক ভাবে শারীরিক আঘাত করা বা এমন কোন গ্রুপের সদস্যকে মানসিক আঘাত করা।‘ কনভেনশন আরো ঘোষণা করে যে এই অপরাধ আন্তর্জাতিক আইন এর আওতায় শাস্তিযোগ্য এবং  শাসক ও সরকারী কর্মকর্তাদের উপর প্রয়োগ যোগ্য। 
.
এর সাথে মৌলিক মানবাধিকার সমূহ যুক্ত আছে যা কনভেনশন এবং জাতিসংঘ উভয় দ্বারা স্বীকৃত। যদি মানবতা বিরোধী অপরাধ আন্তর্জাতিক আইনের মতে অপরাধ হয়, বাংলাদেশে পাকিস্তানী আর্মির কার্যক্রম কনভেনশনের আর্টিকেল ৪ এর আওতায় পেনাল ট্রাইবুনালে তোলা সম্ভব। 
.
দ্বিতীয় বিশ্বযুদ্ধের পর থেকে গণহত্যার এমন পরিষ্কার কেস আর নেই যেটা আজ বাংলাদেশে পাকিস্তানী শাসক করছে। পাশবিক বল প্রয়োগের মাধ্যমে পাকিস্তানী আর্মি বাংলাদেশে ডাবল গণহত্যা করছে একটি হচ্ছে জাতী হিসেবে বাঙালী নিধন এবং অপরটি হচ্ছে ধর্মীয় গ্রুপ হিসেবে হিন্দুদের নিধন। নিযেকে বাঙালী দাবী করার দুঃসাহস হিন্দু বা মুসলমান যেই দেখাকনা কেন তাঁকে তৎক্ষণাৎ গুলি করা হচ্ছে এবং কেউ নিজেকে হিন্দু স্বীকার করলে তাঁকে বেয়নেট চার্জ করে মারা হচ্ছে। সহজ ভাষায় এটা গণহত্যা এবং ঠিক এটাই পাকিস্তানী আর্মি এখন করছে। যদি বিশ্ব বিবেক কিছু করতে চায় তবে বাংলাদেশের বর্তমান অবস্থার থেকে বড় আর কিছু হতে পারে না। গণহত্যা এমন একটি অপরাধ যাতে শাস্তি অবধারিত। 
.
অনুবাদঃ নোবেল

সংবাদপত্রঃ বাংলাদেশ ভলিউম ১ নং ৪ 
তারিখঃ ২১ জুলাই, ১৯৭১ 
.
গণপ্রতিনিধিদের শপথ
.
বাংলাদেশের নির্বাচিত জনপ্রতিনিধিরা শপথ গ্রহণ করেছেন এই মর্মে যে তারা পাকিস্তানী দখলদার বাহিনীর হাত থেকে বাংলাদেশের সীমানা মুক্ত করবেন এবং আওয়ামীলীগ ও এর নেতা বঙ্গবন্ধু শেখ মুজিবুর রহমানের আদর্শ ও চেতনা অনুসরণ করবেন। তাঁরা ইসলামাবাদের সাথে কোনরকমের রাজনৈতিক সমঝোতার ধারণা সম্পূর্ণভাবে বাতিল করে দিয়েছেন। 
.
বাংলাদেশের স্বাধীনতা ও সার্বভৌম ক্ষমতা দৃঢ় করার লক্ষ্যে বাংলাদেশের কোন এক জাগায় আয়োজিত দুই দিনের অনফারেন্স আলোচনায় নির্বাচিত ৩৭৪ জন জনপ্রতিনিধি (সদ্য বিলুপ্ত পাকিস্তানের জাতীয় এবং প্রাদেশিক সভার মেম্বাররা)  দৃঢ় সংকল্প ব্যাক্ত করেন। 
.
১৩৫ জন এমএনএ ২৩৯ জন এমপিএ ৬ জুলাই,১৯৭১ এক কনফারেন্সে মিলিত হন। ৭ জুলাই, ১৯৭১ কনফারেন্স সমাপ্ত হয়। উল্লেখ্য গণপ্রজাতন্ত্রী বাংলাদেশের মন্ত্রীগণ, যাদের নাম, জনাব তাজউদ্দীন আহমেদ (প্রধানমন্ত্রী), জনাব খোন্দকার মোস্তাক আহমেদ (পররাষ্ট্র মন্ত্রী), জনাব মনসুর আলী (অর্থমন্ত্রী), এবং এএচএম কামারুজ্জামান(ত্রাণ ও পুনর্বাসন মন্ত্রী) সেখানে উপস্থিত ছিলেন। 
.
সৈয়দ নজরুল ইসলাম উদ্বোধনী বক্তব্যের মাধ্যমে সভা শুরু করেন এবং কিছু প্রস্তাবনা গ্রহণের মাধ্যমে সভা সমাপ্ত হয়। জনাব তাজউদ্দীন আহমেদ (প্রধানমন্ত্রী) এবং কর্নেল এম এ জি ওসমানী, কমান্ডার ইন চিফ, মুক্তিবাহিনী( লিবারেশন ফোর্স) যেকিনা জাতীয় পরিসদেরও একজন সদস্য, সভার উদ্দেশ্য সম্পর্কে বক্তব্য রাখেন এবং অনেক মেম্বাররা আলোচনায় অংশনেন। 
.
দুই দিন ব্যাপী এই সভাতে এটা স্পষ্ট হয়ে গেছে যে শত্রু হঠানর জন্য সরকারের সকল প্রচেষ্টার সমর্থনে মেম্বাররা শক্তভাবে সরকারের পিছনে আছেন। এছাড়া এই কনফারেন্স পরিষ্কার প্রশ্নোত্তর এবং নির্ধারিত মতামতের মাধ্যমে এটা পরিষ্কার করে দিয়েছে যে ইয়াহিয়ার খুনে বাহিনীর হত্যাযজ্ঞের উপরদিয়ে কোন সমঝোতা হতে পারে না। দখলদার বাহিনীর সম্পূর্ণ নির্মূলই সাড়ে সাত কোটি বাঙালির মুক্তির এবং বাংলাদেশের স্বাধীনতার একমাত্র পথ। এ সকল উদ্দেশ্য পূরণের জন্য, কনফারেন্সে সিধ্যান্ত নেওয়া হয়েছে আরো অধিক গতি ও শক্তি দিয়ে স্বাধীনতা যুদ্ধ পরিচালনা করা হবে। 
.
এই কনফারেন্সের এক প্রস্তাবনায় বিশ্বের সকল দেশের কাছে বাংলাদেশে ইসলামাবাদের শাসক গোষ্ঠীর গণহত্যা বন্ধ্যের জন্য চাপ প্রয়োগের আহবান জানানো হয়। অপর এক প্রস্তাবনায় সকল গণতান্ত্রিক রাষ্ট্র এবং জাতিসংঘ মহাসচিবের কাছে বঙ্গবন্ধু শেখ মুজিবুর রহমান এর নিঃশর্ত মুক্তির এবং তাঁর পরিবারের সদস্যদের নিরাপত্তা ও সুরক্ষার জন্য বাংলাদেশ সরকারের হাতে তুলে দেওয়ার জন্য ইসলামাবাদের উপর চাপ প্রয়োগের অনুরোধ করা হয়। কনফারেন্সে পাক আর্মির হাতে নিহত একজন নির্বাচিত জনপ্রতিনিধির জন্য শোক প্রকাশ করা হয় এবং স্বাধীনতা যুদ্ধে নিহত সকল শহীদের আত্মার শান্তির জন্য প্রার্থনা করা হয়। 
.
কনফারেন্স বাংলাদেশ সরকারের প্রতি তাঁর আস্থা পুনর্ব্যাক্ত করেন এবং স্বাধীনতা সংগ্রামে সর্বত ভাবে সহযোগীতার নিশ্চয়তা দেন। 
.
অপর এক প্রস্তাবনায়, মেম্বাররা ইসলামাবাদে আমেরিকান অস্ত্র সরবরাহের জন্য দুঃখ প্রকাশ করেন এবং ইয়াহিয়া বাহিনীকে বাংলাদেশে গণহত্যা চলমান রাখার জন্য দেওয়া এই সহযোগিতার তীব্র নিন্দা জানান।
.
.
অনুবাদঃ তানভীর হেদায়েত
[bookmark: page_484]<৬, ২৮২,৪৮৪-৪৮৫>
শিরোনামঃ  প্রথম বাংলাদেশ মিশন
সংবাদপত্রঃ বাংলাদেশ ভলিউম ১ নম্বর ৪
তারিখঃ ২১শে জুলাই, ১৯৭১
.
বিশ্বের প্রথম বাংলাদেশী দূতাবাস

	এ বছরের ১৮ই এপ্রিল কলকাতায় পাকিস্তানী দূতাবাসের সহকারী রাষ্ট্রদূত, দূতাবাসের কার্যালয় থেকে পাকিস্তানী পতাকা নামিয়ে সবুজ, সোনালী ও রক্তিম লাল বর্ণের বাংলাদেশী পতাকা উত্তোলন করেন। জনাব হুসেইন আলী এবং দূতাবাসের ৬৪ জন বাঙালী সদস্য মিলে মাতৃভূমির প্রতি আনুগত্যের ঘোষণা দিয়ে বাংলাদেশকে পাকিস্তানী সেনাবাহিনীর তাণ্ডব থেকে মুক্ত করার শপথ নেন।
	পাকিস্তানী বর্বরতার প্রতিবাদে দূতাবাসের সামনে আগে থেকে জড় হওয়া জনতা এই ঘটনায় উল্লাস, আনন্দের কান্না ও "জয় বাংলা" স্লোগানে চারপাশ মুখরিত করে তোলে। 
	জনাবা আলী বলেন, " শহীদের রক্ত কখনোই বৃথা যেতে পারে না, বাংলাদেশী জনগণের বিজয় অবশ্যই হবে "।
	তাঁর স্বামী, পাকিস্তানের পররাষ্ট্রীয় কাজে ২২ বছরের অভিজ্ঞতা সম্পন্ন জনাব আলী তাঁর এক বক্তব্যে জানান, পাকিস্তানীরা বাংলাদেশে গণহত্যা চালাচ্ছে, যেই বাংলাদেশের জনগণ এত বছর ধরে তাদের ভাতৃসম ছিল। ১৯৪৭ থেকে পাকিস্তানীরা প্রচার করে আসছে ভারত আমাদের ১ নম্বর শত্রু, কিন্তু এখন ভারতই আমাদের লক্ষাধিক শরণার্থীদের নিরাপদ আশ্রয়ের ব্যবস্থা করেছে। 
	মানুষের বিবেক বোধের যতটুকুই বেঁচে আছে তা জাগিয়ে তুলে সমগ্র বিশ্বকে সম্ভবপর সকল উপায়ে বাংলাদেশকে সাহায্যের জন্য তিনি আবেদন করেন। 
	পাকিস্তানী সরকার কলকাতায় ঘটে যাওয়া নাটকীয় ঘটনার পরিপ্রেক্ষিতে দাবী জানায়, জনাব হুসেইন আলী এবং অন্যান্য বাঙালী কূটনীতিকরা ভারতীয় চাপ প্রয়োগে তাদের আনুগত্য পরিবর্তনে বাধ্য হয়েছে। 
	এখন সুইস প্রতিনিধি ডক্টর বন্নারড সকলের সাক্ষাৎকার গ্রহণ করেন এবং প্রমিত হয় যে, তাদের কেউই পাকিস্তান ফেরত যেতে আগ্রহী নন। তারা সকলেই দেশপ্রেমী এবং পাকিস্তানের সহযোগিতা করে নিজেদের জ্ঞাতিগোষ্ঠীর ধ্বংস করার কোন ইচ্ছা তাদের নেই।

কেন তিনি গুরুত্বপূর্ণ পদক্ষেপের জন্য মিনতি জানান

	কলকাতায় রবিবার দুপুরে পাকিস্তানের সহকারী রাষ্ট্রদূতের কার্যালয়ে বাংলাদেশী পতাকা উত্তলনের পর সহকারী রাষ্ট্রদূতের পত্নী জনাবা আলী সাংবাদিকদের এক বিবৃতিতে জানান, পাকিস্তান সেনারা যখন প্রথম নিরস্ত্র বাঙালী জনগণের উপর হত্যাযজ্ঞ শুরু করে তখন তিনি ঢাকায় ছিলেন। তাঁর ঢাকাস্থ বাসস্থানের সামনে ছাত্রদের শান্তিপূর্ণ মিছিল ছত্রভঙ্গ করতে পাকিস্তান বাহিনী ২২ জন ছাত্রকে হত্যা করে। তিনি জানান, এই দৃশ্য এতটাই ভয়াবহ ছিল যে এই ঘটনার পর তাঁর কন্যা অসুস্থ হয়ে পড়ে।
	ঢাকায় পাকিস্তান বাহিনীর নির্বিচারে অধ্যাপক, শিক্ষক ও ছাত্র হত্যার ঘটনার বর্ণনা দিতে গিয়ে জনাবা আলী কান্নায় ভেঙে পড়েন। কান্নাজড়িত কণ্ঠে তিনি বলেন, অবস্থা এতটাই অসহনীয় হয়ে গিয়েছিল যে, তিনি তাঁর স্বামীকে এই গুরুত্বপূর্ণ পদক্ষেপ নিতে মিনতি করেন। 
	জনাবা আলী গত কয়েক বছরের পূর্ব বঙ্গের করুণ দুর্দশার বর্ণনা সাংবাদিকদের সামনে তুলে ধরেন। পূর্ব বঙ্গের জনগণের প্রতি পশ্চিম পাকিস্তান সরকারের বৈষম্যমূলক আচরণের বর্ণনা দিতে গিয়ে জনাবা আলী বলেন; ভাত - যা কিনা বাংলাদেশীদের প্রধান খাদ্য তা ইসলামাবাদের তুলনায় অধিক দামে এখানের জনগণের কাছে বিক্রয় করা হত। বিশেষ করে, বৃদ্ধ ও শিশুরা ঔষধ, কাপড় ও অন্যান্য প্রয়োজনীয় দৈনন্দিন ব্যবহারযোগ্য দ্রব্যাদির স্বল্পতায় ভুগেছে।
	জনাবা আলী তাঁর স্বামীর কর্মকাণ্ডের সমর্থন করে বলেন, ইয়াহিয়া খান ভেবেছিল যে সেনাবাহিনীর সহায়তায় স্বাধীনতা সংগ্রামকে গুড়িয়ে দিতে পারবে কিন্তু এটা সম্ভব না কারণ সমগ্র বাংলাদেশের জনগণ তার বিরুদ্ধে ছিল। 

কূটনৈতিক কর্মকর্তাবৃন্দ

জনাব রফিকুল ইসলাম চৌধুরী ( প্রথম সচিব )
জনাব আনোয়ারুল করিম চৌধুরী ( তৃতীয় সচিব )
জনাব কাজী নজ্রুল ইসলাম (তৃতীয় সচিব )
জনাব এম. মাকসুদ আলী ( সহকারী গণ সংযোগ দূত )

কার্যনির্বাহী কর্মচারীবৃন্দ

জনাব সাইদুর রহমান , জনাব এম. এ. হাকিম , জনাব আমির আলী চৌধুরী , জনাব আনোয়ার হুসেইন চৌধুরী , জনাব মোহাম্মদ সায়েদুজ্জামান মিয়া , জনাব জয়নাল আবেদিন চৌধুরী , জনাব মুস্তাফিজুর রহমান , জনাব আলিমুজ্জামান , জনাব এ. জেড. এম. এ. কাদির , জনাব মতিউর রহমান , জনাব কাজী সেকান্দার আলী , জনাব মোহাম্মদ গোলামুর রহমান , জনাব শামসুল আলম , জনাব মোহাম্মদ সিদ্দিকুল্লাহ , জনাব এ. কে. এম. আবু সুফিয়ান , জনাব আব্দুর রব , জনাব মোহাম্মদ ফকরুল ইসলাম , জনাব মোহাম্মদ আমিনুল্লাহ , জনাব মোহাম্মদ আব্দুল বাশার , জনাব এ. বি.এম. খুরশিদ আলম , জনাব আব্দুল মান্নান ভুঁইয়া , জনাব আব্দুর রহমান ভুঁইয়া , জনাব মোহাম্মদ আব্দুর রহিম , জনাব মোহাম্মদ নুরুল আমিন , জনাব নূর আহমেদ , জনাব মোহাম্মদ আলাউদ্দিন , জনাব সমিরুদ্দিন , জনাব এম. সোলায়মান , জনাব এস. শামসুদ্দিন হুসেইন , জনাব জহুর হুসেইন , জনাব মীর মোজাম্মেল হক , জনাব মোহাম্মদ জাকারিয়া , জনাব মোহাম্মদ ওয়াহিদুর রহমান , জনাব আব্দুর নূর , জনাব এ. কে. এম. আব্দুর রব , জনাব এ. এন. এম. কামরুর রশিদ , জনাব আনোয়ারউজ্জামান , জনাব আব্বাস উদ্দীন আহমেদ চৌধুরী , জনাব ওয়াহিদুর রহমান , জনাব মোহাম্মদ শহিদুর রহমান , জনাব শরিফুল আলম , জনাব আব্দুল কাদের , জনাব আব্দুল মতিন প্রধানিয়া , জনাব আব্দুল আমিন , জনাব মোহাম্মদ হুসেইন , জনাব মতিউর রহমান , জনাব আব্দুল গফুর মৃধা , জনাব আমান হুসেইন , জনাব হাতেম আলী , জনাব বযলুর রহমান , জনাব মোহাম্মদ হেদায়েতুল্লাহ , জনাব নুরুল হক , জনাব শামসুল আনোয়ার , জনাব মমতাজ মিয়া , জনাব শামসু মিয়া , জনাব মোহাম্মদ ইলিয়াস , জনাব আব্দুল হাশেম ।
.
.
অনুবাদঃ তুষার শুভ্র

শিরোনামঃ জাতিসংঘ কর্মকর্তাদের দ্বৈত আচরণ
সংবাদপত্রঃ বাংলাদেশ, ভলিউম ১ নং ৫ 
তারিখঃ ২৮ জুলাই, ১৯৭১ 
.
জাতিসংঘ সচিবালয় বাংলাদেশের অভ্যান্তরে জাতিসংঘের পর্যবেক্ষক পাঠানোর প্রস্তাবকে সক্রিয়ভাবে তুলে ধরার চেষ্টা করছে। তাদের এ প্রস্তাবের উদ্দেশ্য হল বাংলাদেশের ৭ মিলিয়ন উদবাস্তু যারা এখন ভারতে অবস্থানরত তাদেরকে অঙ্গীকার দেওয়া যে তাদের মাতৃভূমি এখন তাদের জন্য নিরাপদ। 
পাকিস্তানী মিলিটারি কর্তৃপক্ষ পদক্ষেপ নিচ্ছে যেন রেফিউজিরা তাদের দেশে ফিরতে না পারে এবং পাকিস্তানী আর্মি বাংলাদেশের জনগণের উপর এমন বর্বরতা এখনও চালাচ্ছে যে ৫০,০০০ রেফিউজি গতসপ্তাহে বাংলাদেশ ত্যাগ করে ভারতে যেতে বাধ্য হয়েছে। এটি মনে হচ্ছে যে, জাতিসংঘের সুযোগ্য ভদ্র মহাদয়গণ বাংলাদেশের লাখ লাখ গৃহহীন মানুষেরই শুধু নয় ; নিজেদেরকেও প্রতারিত করার জন্য বদ্ধপরিকর। যেহেতু বাংলাদেশের মুক্তিযোদ্ধারা দৃঢ় প্রতিজ্ঞ এবং কৃপাহীন তাই জাতিসংঘের নিযুক্ত পর্যবেক্ষকদের পাকিস্তানী আর্মির আশেপাশে থাকা অনিরাপদ। 
আমাদের মনে আছে, মার্চ মাসে যখন পাকিস্তান আর্মি বাংলাদেশের নিরস্ত্র মানুষের উপর ঝাঁপিয়ে পড়ার প্রস্তুতি নিচ্ছিল, জাতিসংঘ তখন বাংলাদেশ থেকে সকল কর্মীকে প্রত্যাহার করে নিয়েছিল যাতে পাকিস্তানী আর্মি জাতিসংঘের তথাকথিত পর্যবেক্ষকদের অনুপস্থিতিতে হত্যাযজ্ঞ চালাতে পারে।
জাতিসংঘের যদি সত্যিই গৃহহীন মানুষের জন্য উদ্দেগ থাকে তবে তারা কেন এই গৃহহীন মানুষদেরকে আরও বড় বিপদের দিকে ঠেলে দিতে আগ্রহ দেখাচ্ছে? এটি কখনওই তারা অস্বীকার করতে পারবে না যে তথাকথিত নিরপেক্ষ জাতিসংঘের কর্তাব্যাক্তিরা পাকিস্তানী আর্মির বাঁশির সুরে নাচছে। 
তাছাড়াও ইউ এন হাই কমিশনারের বিচার ব্যাবস্থায় শুধুমাত্র ফুটে উঠেছে রেফিউজিদের মানবিক ত্রাণ পাঠাবার কথা। এটি অদ্ভুত যে এই প্রতিষ্ঠানটি রেফিউজিদের নিজ দেশে ফেরত পাঠানো-তেই বদ্ধ পরিকর। এটি পরিষ্কার যে রেফিউজিদের বাংলাদেশে নিরাপদে ফেরত পাঠনোতে রাজনৈতিক প্রশ্ন জড়িত। আমরা বুঝতে পারছিনা কিভাবে জাতিসংঘের শরনার্থিদের এই কমিশনার একক প্রচেষ্টা চালাচ্ছে যেখানে এখনও জাতিসংঘের রাজনৈতিক প্রতিষ্ঠান ‘দি “সিকিউরিটি কাউন্সিল” (নিরাপত্তা পরিষদ) বাংলাদেশের অবস্থার জন্য কোন সিদ্ধান্তে উপনীত হতে পারে নি। 
পাকিস্তান আর্মির প্রকাশ্যে গনহত্যায় নীরব ভূমিকা প্রদর্শনের মাধ্যমে জাতিসংঘ ইতিমধ্যে মর্যাদাহানিকর বদনাম কুড়িয়েছে যেটি জাতিসংঘ সনদের সম্পূর্ণ পরিপন্থী। আমরা আশাকরি, ইউ এন তার উত্তরাধিকে অনুসরণ করবেন না যিনি নিজের কারিয়ারের শেষ দিনটিকে স্মরণীয় করার জন্য কঙ্গোতে হস্তক্ষেপের একটি ভুল ও অপরিনামদর্শী সিদ্ধান্ত নিয়েছিল। বর্তমানে সেক্রেটারি জেনারেল ও যদি বাংলাদেশে সেই নোংরা ইতিহাসের পুনরাবৃত্তি ঘটান তাহলে এটি খুব মর্মান্তিক হবে।
.
.
অনুবাদঃ দ্বীপ অধিকারী

শিরোনাম: বাংলাদেশের ডাক টিকিট 
সংবাদপত্রঃ বাংলাদেশ ভলিউম ১: নং.৫
তারিখঃ ২৮ জুলাই ১৯৭১

বাংলাদেশের ডাক টিকিট
গনপ্রজাতন্ত্রী বাংলাদেশ সরকারের ডাকটিকেটের প্রথম ইস্যুর আন্তর্জাতিক বিতরণ অনুমোদিত হয়েছে।
বাংলাদেশের ডাকটিকেটের মূল্য সমূহ:
১০ পয়সা. নীল, অত্যুজ্জ্বল লাল, বেগুনী, বাংলাদেশের মানচিত্র।
২০ পয়সা. হলুদ, অত্যুজ্জ্বল লাল, গাঢ় সবুজ, নীল, ১৯৭১ এর ২৫-২৬ মার্চে ঢাকা বিশ্ববিদ্যালয়ে সংঘটিত গনহত্যার ছবি চিত্রিত।
৫০ পয়সা. orance(বাংলা পেলাম না), হালকা বাদামী, গাঢ় বাদামী, ধূসর, জাতির জনসংখ্যার ৭৫ মিলিয়ন বোঝাতে চক্রাকারে ৭৫ সাজানো।
১ রূপি. হলুদ, অত্যুজ্জ্বল লাল, সবুজ, স্বাধীনতার পতাকা, মানচিত্রে সংঘবদ্ধ বাংলাদেশ।
২ রূপি. নীল, গাঢ় নীল, ম্যাজেন্টা, ১৯৭০ এর নির্বাচন, একটি ব্যালট পেপার যাতে লেখা 'ফলাফল-১৬৯ আসনের মধ্যে ১৬৭ আসন বাংলাদেশের পক্ষে'।
৩ রূপি. সবুজ, গাঢ় সবুজ, নীল, ১৯৭১ সালের ১০ এপ্রিল স্বাধীন বাংলাদেশ সরকার ঘোষণা, পশ্চিম পাকিস্তানের শোষণের শৃঙ্খল ভেঙ্গে ফেলার চিত্র।
৫ রূপি. সোনালী, কমলা, গাঢ় বাদামী, শেখ মুজিবুর রহমানের প্রতিকৃতি, বাংলাদেশের রাষ্ট্রপতি।
১০ রূপি. সোনালী, ম্যাজেন্টা, গাঢ় নীল, 'বাংলাদেশকে কে সমর্থন করুন' লেখা ডাকটিকেট।
.
.
অনুবাদঃ ফজলে রাব্বী সৌরভ

শিরনামঃ বাংলাদেশের অভ্যন্তরে
সংবাদপত্রঃ বাংলাদেশ ভলিউম ১ নং ৫ 
তারিখঃ ২৮ জুলাই ১৯৭১

বাংলাদেশের অভ্যন্তরে গ্যাস্টাপো কায়দায় জিজ্ঞাসাবাদ

পশ্চিম পাকিস্তান দখলদার বাহিনী বাংলাদেশে নতুন রাজত্ব অথবা গ্যাস্টাপো আইন শুরু করেছে।ফ্যাসিবাদী কৌশলগুলোর একটি হচ্ছে  সকল বাঙালি বেসামরিক কর্মকর্তাদের জন্য একটি প্রশ্নমালা জারি করা যা মূলত একটি সরাসরি হুমকি। কিছু প্রশ্ন নিম্নে উল্লেখ করা হলো এবং সন্দেহ নেই যে,সেনাবাহিনী শুধু সে উত্তরগুলো চায় যা পাকিস্তানের প্রোপাগান্ডা মূলক প্রচার কার্যক্রমকে তুলে ধরে।
.
১.আওয়ামীলীগের ছয় দফার মধ্যে কোন কোন দফাগুলো আপনি সমর্থন করেন? আপনার উত্তরের জন্য যুক্তি দিন।

২.কি অবস্থা হতো যদি আওয়ামীলীগ ক্ষমতায় আসতো?

৩.পাকিস্তানের কোন রাজনৈতিক নেতাকে আপনি সবচেয়ে বেশী সম্মান করেন এবং কেন আপনি তার দলের কর্মসূচি সমর্থন করেন?

৪.আওয়ামীলীগের দ্বারা পরিচালিত অসহযোগ আন্দোলনে কি আপনি যোগ দিয়েছিলেন? আপনি এটি স্বেচ্ছায় নাকি ভয়ের কারণে করেছিলেন?

৫.আওয়ামীলীগ নেতা ও অন্যান্য দলগুলোর মধ্যে সংলাপ ব্যর্থ হয়েছিলো কেনো?

৬.পাকিস্তানের জন্য আপনি কোন সরকার ব্যবস্থা (সংসদীয় বা রাষ্ট্রপতি) উপযুক্ত মনে করেন এবং কেন?

৭.আপনার উর্ধ্বতন এবং জুনিয়র কর্মকর্তা যারা আওয়ামীলীগ সমর্থন করেন তাদের নাম দিন।

৮. আপনি আওয়ামীলীগের তহবিলে স্বাক্ষর করেছিলেন? যদি করে থাকেন তবে সেটি নগদে কিনা এবং সেটি আপনি স্বেচ্ছায় অথবা জোরপূর্বক দিয়েছিলেন কিনা এবং সেটি কোন ব্যাংকে জমা রাখা হয়েছিলো?
.
.
অনুবাদকঃ জান্নাতুন নাহার তন্দ্রা

শিরোনামঃ বিশ্বজনমত
সংবাদপত্রঃ বাংলাদেশ ভলিউম ১ নং ৫ 
তারিখঃ ২৮ জুলাই, ১৯৭১ 
.
ওয়ার্ল্ড প্রেস
বিশ্বের সর্বত্র প্রেস রিপোর্টগুলোতে ইয়াহিয়ার শাসনামলের বিরুদ্ধে নিন্দা চলতে থাকে এবং সেখানে  মুক্তি বাহিনীর উল্লেখযোগ্য অগ্রগতি আলোকপাত করা হয়। 

ইউ এ.আর.
রোজ আল ইউসেফ
১৪ জুলাই, ১৯৭১.
নিবিড়ভাবে পর্যবেক্ষণ করে আল-আহরাম সম্পাদক হেইকেল এটিকে সমকালীন ইতিহাসের  সবচেয়ে জঘন্যতম হত্যাকাণ্ড হিসেবে আখ্যায়িত করে ইউ এ আর এর কাছে জোরালো ভাবে প্রকাশ করেন। আরেকটি কায়রো জার্নাল "রোজ আল ইউসেফ" এই বলে সতর্ক করেছে যে পূর্ব বাংলার গৃহযুদ্ধের করুণ পরিণতি ও ভারতে ষাট লক্ষের বেশি উদ্বাস্তুর অনুপ্রবেশ উপমহাদেশকে বৈশ্বিক দ্বন্দের নতুন কেন্দ্রে পরিণত করতে পারে।
এটি বলেছিলো ধর্মই ছিলো পশ্চিম পাকিস্তানি পাঞ্জাবী আর পূর্ব বাংলার বাঙ্গালিদের মধ্যে একমাত্র যোগসূত্র।

ইউ কে
ডেইলি টেলিগ্রাফ
জুলাই ১৯, ১৯৭১।
গত কয়েক সপ্তাহে ঢাকার পরিস্থিতির অবনতি হয়েছে,  এর বড় কারণ মূলত বাংলাদেশের শহুরে গেরিলা গ্রুপের কাঠামোগত উন্নয়ন ও উন্নত প্রশিক্ষণ।

লণ্ডন
সানডে টাইমস
১১ জুলাই, ১৯৭১.
মারি সেইলির একটি প্রবন্ধ একটু ভিন্ন আঙ্গিকে তথাকথিত রাজাকারদের কার্যকলাপ এবং সংগঠনের উপর আলোকপাত করেছে যাদের উপর পাকিস্তানি সেনারা আজ নির্ভর করছে। 
এসব লোক (রাজাকার) আসলে, রাজনৈতিক দলগুলোর প্রতিনিধি যারা বিগত নির্বাচনে নাস্তানাবুদ হয়েছিলো আর যাদের রয়েছে অপরাধমূলক অতীত ও যারা ধর্মান্ধ মুসলিম.........
আমি একটি সেতু অতিক্রম করেছিলাম যা মুক্তিফৌজ উড়িয়ে দিয়েছে, "মুক্তি বাহিনী” । স্থানীয়রা, আমার মনে হয়েছে কিছুটা উল্লসিত হয়ে, জানালো যে ২৫ রাজাকার যারা সেতু পাহারা দিচ্ছিলো তারা গুলির শব্দ শুনেই পালিয়েছে।  জনাব সেইলি রাজাকারদের প্রশাসনকে মূলত ঠগ, বেতনভুক্ত সন্ধানদাতা আর ধর্মান্ধদের সঙ্ঘ হিসেবে আখ্যায়িত করেছেন যাদের কোনই জবাবদিহিতা ছিলো না অথবা আপাতদৃষ্টিতে যেটুকু আইন অবশিষ্ট ছিলো বাংলাদেশে।


দি টাইমস, লন্ডন
১২ জুলাই, ১৯৭১।
সামরিক শক্তি প্রয়োগের সুপারিশ করতে একটি গ্রহণযোগ্য প্রচারণার প্রচেষ্টা পাকিস্তানি সরকার থেকে নেয়া হয়েছে যেটাতে বলা হয়েছে এই শক্তি প্রয়োগ শুধু বিহারিদের গণহত্যার প্রতিরোধ করার প্রয়োজনে ই করা হয়নি সেইসাথে যে  অবাঙালি হত্যাকাণ্ড সেনা মোতায়েনের আগে থেকেই বড়সড় মাত্রায় ঘটে আসছে সেটা প্রতিরোধেও করা হয়েছে। 
এটি খুবই ঠুনকো ব্যাখ্যা। এই খবর বিশ্বাসযোগ্য ছিলনা, যেহেতু যদি ঐ মাত্রার হত্যাকাণ্ড হয়েও থাকতো, তাহলে তা ঐসময় পূর্ব পাকিস্তানে অবস্থানরত বিদেশি সাংবাদিকদের চোখে ও কানে অবশ্যই আসতো ২৫ মার্চ তাদের বহিষ্কারের আগ পর্যন্ত।
.
ইউ কে:
দি নিউ স্টেটসম্যান
১৬ জুলাই, ১৯৭১।
জনাব রেজিনাল্ড প্রেন্টিস, এম পি ব্রিটিশ সংসদীয় প্রতিনিধি দলের সদস্য যা সম্প্রতি বাংলাদেশ ও ভারত ভ্রমণ করে, লিখেছেন, “আগরতলায় স্থানীয় হাসপাতালে রোগীদের মধ্যে ১৫০ বুলেট বা বেয়নেটের ক্ষতয় আহতরা রয়েছে, এদের সবাই সম্প্রতি আহত-এর মধ্যে ৮০ জনই ছিলো শিশু।

ইউ এ আরঃ  
আল আহরাম
৯ জুলাই, ১৯৭১ 
একটি নতুন আরব স্ট্র্যাটেজির দিকে 
এডিটর  হেইকেল  দ্বারা লিখিত.
আমরা কিভাবে এই চুপ থাকাকে  কীভাবে সমর্থন করতে পারি যখন সমসাময়িক ইতিহাসে পূর্ব পাকিস্তানের এক মিলিয়নের এক-চতুর্থাংশ মানুষকে সবচেয়ে দুঃখজনক ভাবে হত্যা করা হয়। এটা কীভাবে বলা যেতে পারে যে আমাদের নীরবতা ছিল পাকিস্তানের সৌজন্যে যখন এশিয়ার সব ইউ এ আর এর মান এবং প্রভাব ছিল মূলনীতির বিষয়?
আমরা যদি বলি এশীয় নীতি নিয়ে আমাদের কোন উদ্বেগ ছিল না, তাহলে  এশিয়ারও বলার অধিকার আছে আরব নীতিও মোটেই তাদের ব্যাপারে উদ্বেগী ছিল না।  

আমেরিকা: 
নিউ ইয়র্ক টাইমস
১২ জুলাই, ১৯৭১
কলামিস্ট অ্যান্থনি লুইসের আর্টিকেল থেকে
হিটলারের পর  শুধু জার্মান নয় অনেকেই বলেছিল তাদের কোন ভাবেই হত্যার বীভৎসতা সম্পর্কে ধারণা ছিল না।   তারা শুধু জানত খুব খারাপ কিছু ঘটছে আর ছয় লক্ষ ইহুদি তখন ছিল গ্যাস চেম্বারে।  ঠিক এখনি এমনি একটা মানবিক বিপর্যয় রাজনৈতিক কারনে ঘটছে। এইবার কি ঘটছে যাদেরকে জানানো হচ্ছে তারা এ ব্যাপারে  বুঝতে ব্যর্থ হচ্ছে এরকম অজুহাত থাকতে পারে না এবং এখনও কিছু দায়িত্তে থাকা লোক ব্যাপারটিকে দেখেও দেখছে না। 
দুর্যোগটা ঘটছিল পূর্ব পাকিস্তানে। যেহেতু পশ্চিম পাকিস্তানি সৈন্যরা গত বসন্তে পূর্ব রাজনৈতিক আন্দোলন দমন করার জন্য পূর্ব পাকিস্তানে এসেছিল, ছয় কোটি মানুষ ভারতে  পালিয়েছিল তখন। দশ, সম্ভবত হাজার হাজার শত শত মানুষ হত্যা করা হয়েছিল। আর দুর্বল পাকিস্তান অপপ্রচার  ছড়াচ্ছিল তারা শুধুমাত্র 'দুষ্কৃতকারীদের' সঙ্গে ডিল করছে কিন্তু তাতেও  তাদের সৈন্যরা যে রাজনীতির নামে নির্বিচারে হত্যা এবং সন্ত্রাস সৃষ্টি করছিল সে গোপন থাকেনি।  

হংকং:
হংকং স্ট্যান্ডার্ড
৪ জুলাই, ১৯৭১ 
ইয়াহিয়া খানের সেনাবাহিনী বীভৎস মানব হত্যার বর্বরোচিত রক্তাত্ত উল্লাসে নতুন রেকর্ড স্থাপন করেছে। এবং স্পষ্টতই জেনারেল টিক্কা খানের প্রতিশোধপরায়ণ সেনাবাহিনী বাংলাদেশে নির্বিচারে পাইকারী ও নৃশংস গণহত্যার পর ক্লান্ত হয়েছে এবং এটা মনে হয়  বিনা উস্কানিতে বিক্ষিপ্ত হত্যাকাণ্ডের রেকর্ড খর্ব করেছে।
.
.
পূজা পলি

শিরোনামঃ বাংলাদেশ প্রসঙ্গে কিছু চিন্তা
সংবাদপত্রঃ বাংলাদেশ, ভলিউম ১ নং. ৯ 
তারিখঃ ২৫ জুলাই, ১৯৭১ 
.
বাংলাদেশ নিয়ে কিছু ভাবনা
লিখেছেন- এ.এল. বাসাম 
.
কলকাতা ভ্রমণের শুরুতে কিছু দুর্দশাগ্রস্ত,অসুখী মানুষদের দেখেছি।এরা পূর্ববাংলার অত্যাচারিত মানুষ।পশ্চিম পাকিস্তানের পশুতুল্য সেনাবাহিনী দ্বারা সংগঠিত নিষ্ঠুর অত্যাচারে বাধ্য হয়ে পালিয়ে আসা মানুষ এরা। আমি শান্তিপ্রিয় মানুষ,মানুষকে ঘৃণা করতে উৎসাহিত করা আমার কাজ নয়।অন্যথায় আমি ইতিহাসবিদও।সেক্ষেত্রে অতীতকে এড়িয়ে আমি তুলনা করতে পারিনা। পৃথিবীর ইতিহাসে মানুষের প্রতি মানুষের বিদ্বেষ আর তিক্ততার ক্ষমতা কতটা প্রবল তার উদাহরণ স্বয়ং আমার নিজের জন্মভূমির ইতিহাস।
সেই সুপ্রাচীনকাল আর মধ্যযুগীয় সময়কালে কারও প্রকাশিত জাতিসত্তা দুর্বল হলে,সে জাতির উপর বিজয়ী হওয়া কিংবা নিজ জাতিকে অন্যকোন জাতির নিকট হস্তান্তর করা সম্ভবপর ছিল।বিখ্যাত নরম্যান অ্যাঞ্জেলো-সাক্সন সর্বপ্রথম একই ভাষাভাষি দুটি ভিন্নজাতিকে একটি জাতিতে পরিণত করেছিলেন।তার সামসময়িক এই ভিন্ন চিন্তাধারাকে সাধুবাদ।নরম্যান আয়ারল্যান্ডও জয় করেছিলেন।কিন্তু সেখানকার অধিবাসীদের উপর সেটা কার্যকর হয়নি।সেই ঘটনার চুড়ান্ত পরিণতি আসে সপ্তদশ শতাব্দীতে,যখন অলিভার ক্রোময়েল আয়ারল্যান্ডে শান্তি স্থাপন করেছিলেন।যারা কিনা গৃহযুদ্ধের সময় কিংসস্ পার্টির সমর্থক ছিল।আইরিশরা কখনো সেইসব সাংবিধানিক নরপশুগুলোকে ভুলতে পারবে না যারা সেইসময়টাতে নির্মম হত্যাযজ্ঞ আর লুন্ঠন চালিয়েছিল।ঊনিশশতকে তারা পুরোপুরিভাবে ব্রিটিশ পার্লামেন্টে প্রতিনিধিত্ব করে।ব্রিটিশদের প্রতি আইরিশদের তীব্র অসন্তোষ-বিদ্বেষ থাকা সত্ত্বেও তারা শেষপর্যন্ত শান্তিপূর্ণ  গণতন্ত্র(republic of Eire) প্রতিষ্ঠা করতে পেরেছিলন।
প্রায় তিনশ্ বছরের ক্রোমেলের নৃশংসতার ইতিহাস তারা ভুলে নি। 'The Curse of Cromell on You' একজন আইরিশের তিক্তস্বাদ অভিশাপের স্মরণ করিয়ে দেয়।
.
ব্রিটিশররা তাদের গোয়ার্তুমি আর পীড়াদায়ক শাসনতন্ত্রের কারণে আমেরিকান কলোনিগুলোতে পতন হতে শুরু করে।পরবর্তীতে অষ্ট্রেলিয়া এবং কানাডার (যেটা এখন আমার দেশ) রক্তপাতবিহীন স্বাধীনতা অর্জনে তারা আরও যথোপযুক্ত শিক্ষা পায়।কিন্তু ভারতবর্ষের প্রেক্ষাপটে সেটা ভিন্ন।শিক্ষিত ভারতীয়রা কানাডা আর অষ্ট্রেলিয়ার বিষয়বস্তু দেখেন এবং নিজেদের অধিকার সম্পর্কে জিজ্ঞাসাবাদ শুরু করেছিল।কিন্তু বেশিরভাগ ভারতীয় লোকজন পরিমাণে বেশি কিংবা কম নিরব ছিল এবং ব্রিটিশদের নীতিমালা ত্রহণ করেছিল।নিজেদের সরকার দ্বারা পরিচালিত কিছু সল্প পদক্ষেপ তারা গ্রহণ করেছিল।সেসব পদক্ষেপগুলোই ভারতকে অষ্ট্রেলিয়া-কানাডার মত স্বাধীনতার পথে ধাবিত করে তবে তার জন্য দীর্ঘসময় অতিবাহিত হয়।
হঠাৎ একদিন,ঊনিশো ঊনিশ সালে,পরিস্থিতি বদলাতে শুরু করে।একটি নামবিহীন রাজনৈতিক জমায়েত তৈরী হয়।জালিয়ানওয়ালাবাগ,অমৃতসরে আগুন জ্বলে উঠল।বহু নারী-পুরুষ নিহত হল।সারা ভারতবর্ষে ভয়ানক পরিস্থিতির সৃষ্টি হল।ঠিক ঐ মুহূর্তে ভবিষ্যৎ ভারতের প্রতিমূর্তি প্রতীয়মান হয়।এরপরেই আসে ভারতের তুলনামূলক যৌথ স্বাধীনতা ঠিক ঐ মুহূর্তে ভবিষ্যৎ ভারতের প্রতিমূর্তি সৃষ্টি হয়।ভারতীয়দের রাজনৈতিক দূরদর্শিতার কারণে তুলনামূলক কম রক্তপাতের বিনিময়ে এবং সেখানের জনগণ মানসিকভাবে ব্রিটিশদের কঠোর নিয়মকানুন মেনে নিতে পারছিলনা।

সেক্ষেত্রে, পূর্ববাংলা নিষ্ঠুরতা একমাসের মধ্যেই যে চরমতার রূপ নিয়েছে সেটা জালিয়ানওয়ালাবাগকের চেয়েও নৃশংস এবং যা পরিকল্পনা আর সাবধানতার সাথে ঘটছিল যেখানে জালিয়ানওয়ালাবাগের আতংক ছিল স্থানীয় সংগঠনের মধ্যে।নৃশংসতার মাত্রা অনুমোদিত হারে এতটাই বৃদ্ধি পেয়েছিল, যার ফলশ্রুতিতে বিগত তিনমাসে পূর্ববাংলায় দশলক্ষেরও বেশি প্রাণহানি ঘটে।চেঙ্গিস খানের সময়ের চেয়েও এই নৃশংসতা অদ্বিতীয়,তুলনাহীন এমনকি এটা আয়ারল্যান্ডের ক্রোময়েলের নৃশংসতারর সাথেও অসংগতিপূর্ণ। ভারতীয় সীমান্তে লক্ষ লক্ষ শরণার্থীদের উপস্থিতি পাকিস্তানি সেনাবাহিনীর আচরণ প্রমাণের জন্য যথেষ্ট।
.
হিথ্রো, অবশেষে আমি নিশ্চুপ ছিলাম। ভারত আর পাকিস্তানের মধ্যে অনেক বিষয়ে বিবাদ রয়েছে। আমি সমসাময়িক ইতিহাসে একজন বিশেষজ্ঞ এবং এ ঘটনাকে আমার সাম্প্রতিক সময়ের ঘটনার প্রচারের অংশ হিসেবে দেখছি না আমি এবং আমি এটাকে সাধারণ ঘটনা হিসেবেও নিচ্ছি না। কিন্তু একজন ইতিহাসবিদ হয়ে আমি তা প্রকাশ করতে বাধ্য।এই প্রসঙ্গে ইতিহাস যা দেখায় সেটা হল পূর্ববাংলার জনগণ স্বেচ্ছায় কখনো পাকিস্তানেরর সাথে থাকবেনা।যদি পাকিস্তান পূর্ববাংলাকে সংযুক্তিতে রাখতে চায় সেটা হবে বল প্রয়োগ করে,সাম্রাজ্যবাদী শক্তির মাধ্যমে দখল করে, এবং আধিপত্য বিস্তারে শিকার হওয়া জনগণের কাছে ঘৃণিত হয়ে।এ অবস্থা কখনো দীর্ঘস্থায়ী হয়না।একটা প্রশ্নই সৃষ্টি হয়-কতদিন? পাকিস্তানিরা যদি  এভাবে তাদের সংকল্পে স্থির থাকে এবংঅবিরামভাবে  চেষ্টা চালিয়ে যেতে থাকে তবে সেটা দুই দেশের অর্থনীতিকে ধ্বংস করে দিবে এবং অবিরামভাবে  চেষ্টা চালিয়ে যেতে থাকে তবে সেটা দুই দেশের অর্থনীতিকে ধ্বংস করে দিবে এবং জনজীবনের  অপরিমেয় দুঃখ-দুর্দশার কারণ হবে।অন্তিমে বাঙলাদেশ স্বাধীন হবে।পাকিস্তানীদের কৃত নিষ্ঠুরতা তারা কখনো ভুলবেনা।আবার বাঙালিরা ইচ্ছাকৃতভাবে কখনো তাদের শাসনব্যবস্থা মেনে নিবেনা।
.
পাকিস্তানী বিজ্ঞজনেরা অব্যশই সেটা এখন উপলব্ধি করতে পারছেন। জাতিসংঘ দুটি সরকারকেই আলাদাভাবে জনজীবন রক্ষার্থে- পাকিস্তান সরকারকে তার সেনাবাহিনীর প্রভাব বিস্তার না করে সেটা প্রত্যাহার এবং নতুন রাষ্ট্র গঠনের অনুমতি প্রদানের জন্য নির্দেশ দিয়েছেন।যদি পাকিস্তানের শরণার্থীরা সমগ্র বিশ্বের নিকট নিষ্ঠুররতার প্রতীক হয়ে উঠে, তবে ইতিহাসে সবচেয়ে নৃশংস সাম্রাজ্যবাদের ঘএনা হিসেবে গণ্য হবে। বিগত ইতিহাসে দেখিয়েছে,এমন সাম্রাজ্যবাদ অনিশ্চিতভাবে ঠিকে থাকেনি।
.
.
অনুবাদঃ ইফতেখার হাসান 

পাকিস্তানের জন্য মার্কিন সমরাস্ত্র
বাংলাদেশের মানুষের উপর ইয়াহিয়া সরকারের অমানবিক নিপিড়ণের বিরুদ্ধে দুনিয়াজুড়ে চলমান নিন্দা আর সমালোচনা সত্বেও, রক্তপিপাসু পাকিস্তানি সামরিক বাহিনীকে সরমাস্ত্র সরবরাহ অব্যাহত রাখার নীতি পরিত্যাগ করেনি নিক্সন প্রশাসন। মূলতঃ মার্কিন সমরাস্ত্রে সজ্জিত হবার কারণেই ইয়াহিয়া এরকম একটি ন্যাক্কারজনক সামরিক অভিযান শুরু করার সাহস পেয়েছিল, তা স্বত্বেও নিক্সন তার সমর্থন অব্যাহত রেখেছেন। অথচ নিক্সনের পক্ষেই সম্ভব ছিল ইয়াহিয়াকে যৌক্তিক রাস্তায় ফিরিয়ে আনা। নৃশংস সামরিক নিপিড়ণের নিন্দা জানানোর বদলে তিনি ইতোমধ্যে সুসজ্জিত ও বেপরোয়া এই সামরিক শক্তিকে আরো অস্ত্র-শস্ত্র আর রসদ জুগিয়ে যাচ্ছেন।
ওয়াশিংটনের স্টেট ডিপারটমেন্টের এক মুখপাত্রের বয়ান অনুযায়ী মার্চ ১৯৭২ এর মধ্যে তারা প্রায় ২০ মিলিয়ন ডলার মূল্যমানের সমরাস্ত্র সরবরাহ করবে - গনতন্ত্রের ধব্জাধারীরা কেবল অস্ত্র-শস্ত্র জুগিয়েই ক্ষান্ত হয়নি! সমস্ত লক্ষণ এটাই বলে যে ইয়াহিয়া সরকারের পেছনে মার্কিন সমর্থন ক্রমশঃ বাড়বে।
মার্কিন সরকারের দাবী অনুসারে ১৭টি ১০০০-টন ধারণক্ষমতার জাহাজ প্রস্তুত করা হয়েছে দেশের অভ্যন্তরে খাদ্য ও অন্যান্য সামগ্রী সরবরাহ করার জন্য। আদতে এগুলো সামরিক কাজে ব্যবহার করা হবে, এটি সবার জানা আছে যে ইয়াহিয়ার খুনি বাহিনীর জন্য জরুরী ভিত্তিতে নৌযান প্রয়োজন যাতে তারা নদীমাতৃক বাংলাদেশের আনাচে কানাচে প্রবেশ করতে পারে।
মার্কিন-বান্ধব যেসব পাকিস্তানি সেনা কর্মকর্তা যুক্তরাষ্ট্রে প্রশিক্ষণ নিয়েছে  ভিয়েতনামের ‘গ্রীন বেরেট’ এর আদলে  তারা এ মুহূর্তে বাংলাদেশেই অবস্থান করছে। বিশেষভাবে প্রশিক্ষিত এই ‘অদম্য’ সৈনিকেরা বিশেষকরে গণহত্যা, স্যাবোটাজ, গুপ্তহত্যা আর নির্যাতন করায় পারদর্শী। বিশ্বস্ত সুত্রে এও জানা গেছে যে এক ডজনেরও বেশি আমেরিকান ‘বিশেষজ্ঞ’ কোয়েটা, বালুচিস্তান আর ঢাকায় পাকিস্তানিদের বিচ্ছিন্নতাবিরোধী অভিযানের জন্য বিশেষ প্রশিক্ষণ দিচ্ছে। এটা লক্ষণীয় যে ভিয়েতনাম যুদ্ধের সময়ও মার্কিন বিশেষজ্ঞরা একই রকম ভূমিকা পালন করেছিল। ভিয়েতনামের মত বাংলাদেশের যুদ্ধে জড়িয়ে পড়ার ব্যাপারে যুক্তরাস্ট্র সরকার বেশ উন্মুখ বলেই মনে হচ্ছে। 
মার্কিন মিডিয়ায় প্রকাশিত খবর অনুযায়ী ভিয়েতনামের জন্য বরাদ্দ করা মার্কিন সমরাস্ত্র ঢাকা ও করাচিতে পাঠিয়ে দেয়া হচ্ছে। দক্ষিণ ভিয়েতনামে ‘গনতন্ত্র’ প্রতিষ্ঠার জন্য বরাদ্দ করা এইসব অস্ত্র এখন এখানে এসে পড়েছে।
যুক্তরাষ্ট্র থেকে পাওয়া যে বোয়িং উড়োজাহাজটি পাকিস্তান ইন্টারন্যাশনাল এয়ারলাইন্সের বহরে যুক্ত হয়েছিল সেটি এখন বাংলাদেশে পাকিস্তানি সেনা পাঠানোর কাজে নিয়োজিত হয়েছে।
এর বাইরে নিক্সন প্রশাসন পাকিস্তানের জন্য আরও এক মিলিয়ন ডলার অনুদানের প্রতিশ্রুতি দিয়েছে যা ব্যবহৃত হবে ছয় মাসের জন্য ১৮টি জলযান কিনতে যা দিয়ে যোগাযোগ ব্যবস্থা পুনঃপ্রতিষ্ঠা করা যায় ও লোকেদের কাছে ত্রাণ সামগ্রী পৌঁছান যায়।
বর্তমানে প্রায় ২০০ মার্কিন ত্রাণ বিশেষজ্ঞ বাংলাদেশে অবস্থান করছে। এদেরকে মার্কিন সরকার নির্দেশনা দিয়েছে বেসামরিক জনসাধারণকে বিচ্ছিন্নতা বিরোধী প্রশিক্ষণ দিতে। এই বিশেষজ্ঞরা ইতোমধ্যে তাদের কাজ শুরু করে দিয়েছে।
আর সর্বোপরি, ভিয়েতনামে ব্যবহৃত কিছু মার্কিন ‘কোবরা’ হেলিকপ্টার পাকিস্তানি সামরিক জান্তার হাতে তুলে দেয়া হয়েছে যাতে তারা স্বাধীনতা সংগ্রামীদের আমূলে দমন করতে পারে।
এই সব বাংলাদেশ নিয়ে যুক্তরাষ্ট্রের অশুভ পরিকল্পনারই প্রমাণ দেয়। তবে ইয়াহিয়া বাহিনীর সমর্থনে মার্কিন এই নীতি বেশি দীর্ঘায়ু হবেনা। ৭৫ মিলিয়ন মুক্তিকামী মানুষ এই যুদ্ধবাজ নিপীড়কদের কাছ থেকে ঠিকই বিজয় ছিনিয়ে আনবে। কোরিয়া, ভিয়েতনাম আর লাওসে ন্যক্কারজনক পরাজয় থেকে যুক্তরাষ্ট্র কোন শিক্ষা গ্রহণ করেছে বলে প্রতীয়মান হচ্ছেনা। ঠিক যে মুহূর্তে নিক্সন ভিয়েতনাম থেকে সেনা প্রত্যাহার করার কথা বলছেন, তিনি বাংলাদেশে নিজের হাতকে আরও বেশি রক্তাক্ত করতে ইচ্ছুক বলে মনে হচ্ছে। মার্কিন সেনাদের যত বড় দলই আসুক না কেন, তারা ইয়াহিয়াকে বাঁচাতে পারবেনা। তারা কেবল ইতিহাসের পাতায় হত্যাকারী কসাই ইয়াহিয়ার সহযোগী হিসাবে নিক্সনের নামটাই প্রতিষ্ঠা করতে পারবে। তবে এই গনহত্যার নীতি থেকে নিক্সনের সরে আসার এখনও সময় আছে। সিনেটর কেনেডি, সিনেটর বোয়েলস গলব্রেথ বা কংগ্রেসম্যান গ্যালাহার এর মত অপেক্ষাকৃত সুবুদ্ধিসম্পন্ন নেতাদের পরামর্শ গ্রহণ করাটাই তার জন্য মঙ্গল বয়ে আনবে।
.
.
অনুবাদঃ এ. এস. এম. হাসান লতিফ এবং সুমিতা দাশ 

শিরোনামঃ সম্পাদকীয় সত্যের সন্ধানে
সংবাদপত্রঃ বাংলাদেশ ভলিয়মঃ১. নং ৩
তারিখঃ ১ সেপ্টেম্বর, ১৯৭১
.
সম্পাদকীয়
সত্যের সন্ধানে
আধুনিক বিশ্বের সরকারদের বিবেক এখনও অনুভূতিহীন । নিম্ন গাঙ্গেয়ভূমির ৭,৫০,০০,০০০ মানুষের দুরাবস্থা, বাংলাদেশের জনগণের দুর্দশা বিশ্বের নানা দেশের সরকারদের তন্দ্রা এখনও ভাঙ্গাতে পারেনি।
সভ্যতার শিখরে উত্তরণের দাবীদার আধুনিক বিশ্ব প্রশান্ত চিত্তে বাংলাদেশের ঘটনাবলী অবলোকন করছে। ইয়াহিয়া খানের পাকিস্তানী মার্সনারীদের অতুলণীয় বর্বরতায়, এমন কি অন্ধকার যুগের বর্বরতাও যার সাথে সামান্যই তুলণীয়, তাদের বিব্রত বা বিচলিত করতে পারেনি। 
বাংলাদেশের অপ্রস্তুত ও নিরস্ত্র গণতান্ত্রিক জনগণের এক হিসেবে ৭৮ ঘন্টা ইয়াহিয়া খান  দমন  চালিয়ে ক্রীতদাস বানানোর চেষ্টা চালানোর পর ৩৮৪০ ঘন্টা বিস্মৃত হয়ে গেছে। কিন্তু, হিসেব তার সাথে প্রতারণা করেছে। তার প্রিয় স্বপ্ন দুঃস্বপ্নে পরিণত হয়েছে।  জাতি প্রতিপক্ষকে প্রতিহত ও পাল্টা আঘাত করতে হাতে অস্ত্র তুলে নিতে বাধ্য হলে নির্বোধ ইয়াহিয়া এ জাতির সংকল্প পরিমাপে ব্যর্থ হয়, ইয়াহিয়া ও তার দোসররা একটি জাতিকে দাসে পরিণত করতে বিভীষিকার আশ্রয় নিলে বাংলাদেশের জনগণ অস্তিত্তের লড়াই এ হয় কেননা দাসত্বের শৃঙ্খল ছিঁড়ে মুক্ত হতে ও নিজেদের ভাগ্যের নিয়ন্ত্রণ নিজেদের হাতে নিয়ে আসার জন্য অস্ত্র তুলে নিয়েছে। বাঙ্গালীদের কাছে,  এ যুদ্ধ মানুষ হিসেবে সম্মানের সাথে বাঁচার যুদ্ধ, এটি বন্ধন ছিন্নের ও স্বাধীনতার যুদ্ধ। 
যুদ্ধটি এখনও অসম যুদ্ধ। সুদীর্ঘ ২৪ বছরে পাকিস্তানী সামরিক জান্তা বাংলাদেশের রাজস্ব দিয়ে একটি মানসম্পন্ন সেণাবাহিণী গঠন করেছে যা সর্বাধুনিক ও শক্তিশালী মারণাস্ত্রে সজ্জিত। তাদেরকে যুক্তরাষ্ট্র, গণচীন ও ইরান হতে সংগৃহীত অস্ত্র ও গোলাবারুদ সরবরাহ করা হচ্ছে। এভাবে একটি সংগঠিত নিয়মিত এ আধুনিক বাহিণী কে লেলিয়ে দেয়া হয়েছে সাধারণ কৃষক, শ্রমিক, ছাত্র, বুদ্ধিজীবি সমাজের বিরুদ্ধে। ২৫ মার্চের সেই বিভীষিকাময় রাতে তাদের উপর নির্দেশ ছিল, “বাঙ্গালীদের মারো, সহায় সম্পদ লুট করো, তাদের বাড়ীঘর জ্বালীয়ে দাও, নারীদের ধর্ষণ করো। ধারণা করা হয় উক্ত আদেশটি এখনও চলমান রেয়েছে। সবথেকে অনুগত এ খুনির দল সর্বোচ্চ ধংসাত্মক শক্তি নিয়োগ করে তাদের প্রভুর হুকুম তামিল করেছে। এই নৃসংসতা ও বর্বরতা হতে ধর্ম, বর্ণ ও বয়স ভেদে নারী-পুরুষ সকলকে সমানভাবে জ্বালিয়েছে। 
দুই মিলিয়ন ইতোমধ্যেই হত্যা করা হয়েছে, আট মিলিয়ন প্রতিবেশী দেশসমূহে পালিয়ে গেছে, ত্রিশ মিলিয়নকে, যদি এর বেশী না হয়, বাস্তুহারা করা হয়েছে যারা দেশের অভ্যন্তরে এখান থেকে সেখানে জীবন বাচানোর চেষ্টায় পালিয়ে বেড়াচ্ছে, হাজার হাজার নারীর উপর পাশবিকতা চালানো হয়েছে, হাজার হাজার গ্রাম জ্বালীয়ে দেওয়া হয়েছে, কয়েক বিলিয়ন রুপীর সমমূল্যের সহায় সম্পদ লুট করা হয়েছে। এর উপর বণ্যায় আক্রান্ত বাংলাদেশ আজ দূর্ভিক্ষ ও মহামারির মুখোমুখি হয়েছে। 
যারা পালিয়ে এসে ভারতে আশ্রয় গ্রহণ করেছেন, তারা আজ মানবজাতির এক চরম দুর্দশার কাহিনী বর্ণণা করছেন। অনেকে মারা গেছেন কলেরায়, অনেকে দীর্ঘ পদযাত্রায় অবসাদগ্রস্ত হয়ে। এক মিলিয়ন শিশু অপুষ্টির শিকার হয়ে মৃত্যুবরণ করেছে। 
এই গল্পের বাইরেও রয়েছে অনুপ্রেরণার গল্প। বাংলাদেশের তরুণরা তাদের দৃঢ় বিশ্বাস অকুন্ঠ মনোবল, নিরেট আনুগত্য ও অবিনাশী সংকল্পচিত্তে দখলদার বাহিণীর উপর একের এক এক বিধ্বংসী আক্রমণ চালিয়ে যাচ্ছে। বাংলাদেশের মুক্তিবাহিনীর সদস্যদের গেড়িলা ও কমান্ডো হামলায় এরই মধ্যে বিশ্ববাসীকে বিস্মিত করেছে। হাজার হাজার তরুণ মুক্তিবাহিনীতে তাদের নাম লেখাচ্ছে। তরুণদের শিবিরগুলো আজ সকল সেক্টরের ১৫--৫০ বছর বয়সের অটল ও বদ্ধপরিকর প্রশিক্ষণার্থীদের দ্বারা মুখরিত, এই স্বল্প সময়ের প্রশিক্ষণ যুদ্ধের সরবরাহ, ক্ষিপ্রতা ও নির্ভুলতার সংক্রান্ত সংক্ষিপ্ত প্রশিক্ষণে  তাঁরা যেমন বিস্মিত হয়েছেন, তেমনি প্রশংসাও কুড়িয়েছেন। “মুক্তি বাহিনী” শব্দগুলো এখন শত্রুদের জন্য এক বিভীষিকার নাম। শত্রু বাহিনীকেও দুর্ভোগ পোহাতে হচ্ছে ব্যাপক সংখ্যক অফিসারসহ প্রায় ৪০,০০০ জনের নিহত হবার কারণে।  সড়ক ও রেলপথ গুড়িয়ে দেয়া হয়েছে, নদীপথ সবচেয়ে অনিরাপদ, পাকিস্তানী ও বিদেশী জাহাজ বিস্ফোরণে ডুবে যাওয়ার পর চট্টগ্রাম, চালনা ও মংলা বন্দর কার্যক অচল হয়ে পরেছে। সেখানে রপ্তানীর জন্য পাট, চামড়াদি বা চাও অপেক্ষা করছে না, শহরগুলোর দপ্তরসমূহে উপস্থিতি ক্ষমারও অযোগ্য, দপ্তরগুলো শুধু নামকাওয়াস্তেই কার্যকর। “স্বাভাবিক জীবনযাত্রা” অব্যাহত আছে বলে সামরিক সরকার জোড়েশোড়ে চেচালেও শিক্ষা প্রতিষ্ঠানগুলো পর্যন্ত ভূতুড়ে স্থানে পরিণত হয়েছে। এই নিস্তব্ধতা কেবল মুক্তি বাহিনীই ভাংছে। মুক্তি বাহিনীর সাথে রয়েছে জন সাধারণের আশা ও আকাংখা। স্বাধীন বাংলা বেতার কেন্দ্র (বাংলাদেশ বেতার) মুক্তি বাহিনীকে উৎসাহ প্রদান করে যা জন সাধারণকেও সাহস জোগাচ্ছে। তাঁরা তীব্র সাহসিকতা ও মনোবলের সাথে সকল নৃশংসতা, হিংস্রতা ও অনাকাংখিত পরিস্থিতির মুখোমুখি হয়েও তা সহ্য করে যাচ্ছে কেননা তাঁরা জানেন যে তাঁরা সত্যের জন্য লড়ছেন। তাঁরা স্বাধীনতা, সমঅধিকার ও ভ্রাতৃত্বের জন্য লড়ছেন।
অনেক কথাই বলা হয়েছে, ভল্যুমের পর ভল্যুম লেখা হয়েছে, উদ্যেগ ও সমবেদণাও প্রকাশ করা হয়েছে, বিশ্ববাসীর চোখের অনেক জলও গড়িয়ে পরেছে কিন্তু শাসকগোষ্ঠী এব্যাপারে এখনও শীতলতা প্রকাশ করছেন। তাইতো “শাসক ও শাসিত” এর এই সমস্যায় বিশ্ববাসী আজ হতবুদ্ধিতার শিখড়ে উপনীত হয়েছে। 
দাতা, বুদ্ধিজীবি, শিক্ষাবিদ, সাহিত্যক, শিল্পী, চিকিৎসক, রাজনীতিবিদ এবং সাধারণ জনগন আজ এমন এক মতৈক্যে পৌছেছেন যে তাঁরা মনে করছেন যে একটি জাতি বর্বর দস্যুদের হিংস্রতায় রক্তে ভেসে যাচ্ছে, তাঁরা বিশ্বের বিভিন্ন রাষ্ট্রের সরকারকে মানবতা রক্ষার জন্য অনুরোধ জানিয়েছেন। 
যুক্তরাষ্ট্রের গণস্বাস্থ্য বিভাগের ড: এন. হার্শম, ড: আর. আর. ক্যাশ ড: ডব্লিউ. ই. উডওয়ার্ড লিখেছেনঃ
“......কখনও কি যুক্তরাস্ট্রের সরকার বুঝতে পারবে যে বাস্তবিকভাবে অনৈতিক রাজনীতি ধ্বংস, হতাশা ও মৃত্যুর দিকে ঠেলে দেয়?”
জেমস নিকোলাস, উইল্যান্ড, ওন্ট বলেছেনঃ
“ভারতে অবস্থানরত শরণার্থীদের প্রয়োজনীয় অর্থনৈতিক সাহায্যে কৃপণতা দেখিয়ে সভ্য দেশগুলোর সরকার পশ্চিম পাকিস্তানে সামরিক সাহায্য প্রেরণে কেন উদারতা দেখাচ্ছে? কেনই বা পশ্চিমের কিছু ব্যক্তি প্রাণী অধিকার সংরক্ষণের জন্য নাটক করলেও তাদেরই মত পূর্বের ৬ মিলিয়ন মানুষ যন্ত্রণার দূর্বিপাকে পৌছালেও নিশ্চুপ থাকে?”
.
সেইন্ট জন এনএফডি থেকে লিখেছেন ডঃ ওয়ালী খানঃ 
“কোথায় ওয়াশিংটন নেতাদের মানবতা যারা সচেতন এবং দয়াশীল গনতন্ত্রের সমর্থক আমেরিকার ঐতিহ্যগত ভাবমূর্তি ধরে রাখেন? ইউএস কি নৈতিকতার চেয়ে স্তিতিশীলতার স্বার্থে বাংলাদেশের গনহত্যা না দেখার ভান করছে?“
   রাটজার ল স্কুল এর অধ্যাপক ডঃ আলবার্ট ব্লাউস্টেন পীড়িত মনে বলেছেনঃ
   “এটা অকল্পনীয় যে অনেক মানুষ গুরুতরভাবে ভুগছে। আমাদের ভিয়েতনাম যুদ্ধের মতো বিশৃঙ্খলা আছে। আমরা ভুলে গেছি যে আমরা একটি মানবতাবাদী জাতি।“
    বিশিষ্ট শিক্ষাবিদ, সম্পাদক ও সংসদ সদস্যদের আন্তর্জাতিক সম্মেলন টরন্টোতে অনুষ্টিত হয়েছে। পর্যবেক্ষণ করা হয়েছে “উদ্বেগের টরন্টো ঘোষণা” এর যে পার্লামেন্ট পূর্ব পাকিস্তানের সাম্প্রতিক মাসের ঘটনা দেখে আতঙ্কিত হয়।যা মানব ইতিহাসে বড় ধরনের বিপর্যয়ের কারণ হয়ে গেছে।
   “...বর্তমান পরিস্থিতি দক্ষিণ পূর্ব এশিয়ার শান্তির জন্য হুমকিস্বরুপ।তীব্রতাবৃদ্ধির পরিচিত নমুনাতে মহাশক্তিধরদের জড়িত থাকার বিপদ ও পুরো বিশ্বের জন্যে হুমকিস্বরুপ।সেক্রেটারি জেনারেল উ থান্ট এর বার বার সতর্কীকরণ সত্ত্বেও পৃথিবী বড়ভাবে অপরিবর্তিত রয়েছে।উদ্বাস্তু কার্য এর বাড়তি খরচ স্পষ্টভাবে ভারতে জন্য বহন করা বোঝা হয়ে দাঁড়িয়েছে।বিশ্ব সম্প্রদায় দ্বারা কোন কার্যকরী রাজনৈতিক চাপ আনা হচ্ছে না এই বিয়োগান্ত পটভূমি শেষ করার জন্যে।“
   এমনকি ইসলামাবাদে আমেরিকান দুতাবাস-ইউএস এইড এর ক্যাথরিন জি কেলি বলেছেনঃ
   “গনতন্ত্র সমর্থন করার বিপরীতে মিলিটারি সমর্থনকারী শাসন যা তার নাগরিকের মধ্যে ১০ লক্ষ হত্যা করেছে এবং ৬০ লক্ষ মানুষকে তাদের ঘর ও দেশ থেকে দূরে ঠেলে দিয়েছে, প্রশ্ন যদি ইউএস কে পীড়িত করে, তারপর মার্কিন যুক্তরাষ্ট্র কী আবার নৈতিক নেতৃত্ব চর্চা বা গনতন্ত্র প্রচার করার অধিকার বাজেয়াপ্ত করেছে।“
   মানবতা স্থগিতের ঘণ্টাধ্বনি শুনতে পেয়ে মানবতাবাদীরা পীড়িত।‘মানব অধিকার ও মর্যাদা’ র মহান দলিল স্রষ্টাদের সমর্থক নিজ হাতে মানবিক মূল্যবোধ ও বিশ্বাসের কবর খুঁড়তে দেখে তারা হতবুদ্ধি হয়।
   আজ পৃথিবী বিশাল প্রশ্নের দাবি রাখে, সত্য কোথায়।
   সত্য বাংলাদেশের মানুষের মনের মধ্যে,সত্য মুক্তিবাহিনীর কাজের মধ্যে। ইহা বাঙ্গালীদের সঙ্গে একটি বিশ্বাস।
   বাংলাদেশের মানুষ, যারা একবার পূর্ব পাকিস্তানের নাম দ্বারা গিয়েছিল,সব মানবিক মর্যাদার সাথে বাঁচতে চেয়েছিল। অর্থনৈতিক শোষণ, সাংস্কৃতিক নাশ ও রাজনৈতিক আধিপত্য মুক্ত সমাজ গড়তে চেয়েছিল। ইহাই তাদের ইচ্ছা। যখন জনগণ চায় কে তাদের পথে দাড়াতে পারে? কে দেশ গঠন করে? ইহা জনগণ, সরকার কি? এটা হল, উক্ত করা, “জনগনের, জনগনের দ্বারা,জনগনের জন্য”। সুতরাং, সত্য হল,যখন বাংলাদেশের মানুষ স্বাধীন সার্বভৌম ও তাদের নিজস্ব ব্যাপারের কর্তা হতে চায়, কোন কর্তৃত্ব, আইনগত বা নৈতিক, ইয়াহিয়া খান কে একটি জাতি হত্যা করতে হবে?
   ভূগোল, ইতিহাস, ঐতিহ্য, সংস্কৃতি, ভাষা, সাহিত্য, প্রবণতা ও উচ্চাকাঙ্ক্ষা, জীবনাচরণ বাঙ্গালীদের পশ্চিম পাকিস্তানীদের থেকে পুরোপুরি আলাদা জাতি করে তুলেছে। এটা সত্য। কেউ অস্বীকার বা অগ্রাহ্য করতে পারবে না। পাকিস্তানের ২৪ বছরের ইতিহাস ও এটা অস্বীকার করতে পারবে না। সুতরাং দুই টি পৃথক নীতি অনুশীলন ছিল। যে দেশগুলো পাকিস্তানকে সহায়তা সরবরাহ করছে তারা এগুলো বাইরে বহন করছে। দেশ যদি এক হতো সেখানে কোন শুল্ক বাধা ও আনুষ্ঠানিকতা হতো না, দ্রব্যমূল্য আশ্চর্যজনকভাবে অসমান হতো না। যদি দেশ এক হতো, তাহলে সংখ্যাগরিষ্ঠরা ক্ষমতা ও অধিকার থেকে বঞ্চিত হতো না, এখানে এরকম ঘৃণা ও রক্ত থাকতো না বাঙ্গালীদের জন্য ।দেশ যদি একই হতো, বিশৃঙ্খল বেপরোয়া হত্যাকাণ্ড হতে পারতো না, অখণ্ডতার প্রচারক বুঝতে ব্যর্থ হয়েছে যে অখণ্ডতা ঘৃণা ও রক্তের মধ্য দিয়ে অর্জন করা যায় না।
   ইসলাম? ইহা, সম্পর্কে যত কম বলা যায় ততো ভালো।  পাকিস্তানী বাজপাখি যারা আক্ষরিক অর্থে হুইস্কি ও শ্যাম্পেইনের পিপায় ভাসে, যারা অসৎ কামনা করে, অসম্মান, নারীদের ধর্ষণ করে, যারা লোভের জন্যে মানুষ হত্যা করে, অন্য বিশ্বাসে বিশ্বাসীদের অত্যাচার করে, ধন-সম্পত্তি লুট করে, ঘরবাড়ী জ্বালিয়ে দেয়, তারা পবিত্র শব্দ “ইসলাম” যার অর্থ “শান্তি ও স্রষ্টার প্রতি সম্পূর্ণ আনুগত্য”, উচ্চারণ করার অধিকার হারিয়েছে।এই মানুষগুলো ইসলামের উপর কলংক আরোপ করেছে।তারা ধর্মের মৌলিক সৌন্দর্য নষ্ট করার চেষ্টা করছে। মুসলিম নামের নিচে(টিক্কা খান আরবি না ও কোন অর্থ বহন করে না) তারা ‘মুনাফিক’(ভণ্ড) এবং তারা ইসলামের জন্য দুর্নাম ও অসম্মান বয়ে আনতে এসেছে। এইসব ভণ্ডদের ব্যাক্তিগত ও সর্বজনবিদিত জীবন ইসলামিক আইনের সম্পূর্ণ বিপরীত।
   সুতরাং সত্য এই, বাংলাদেশের মানুষ হানাদার বাহিনী তাড়িয়ে বাংলাদেশের মাটি  পরিষ্কার করতে বদ্ধপরিকর। সত্য হল বাংলাদেশ একটি স্বাধীন, সার্বভৌম রাষ্ট্র, ৭৫ মিলিয়ন মানুষের পৃথিবীর অষ্টম বড় রাষ্ট্র, থাকতে এসেছে।
   সত্য যা সময়(আন্তর্জাতিক) এই বিষয়ে আগস্ট ২৩, ১৯৭১ এ দেখা যায়,
“একত্রিত পাকিস্তানের সব আশা সামরিক যুদ্ধের দ্বারা শেষ হচ্ছে। যুদ্ধের চেয়ে আলোচনার ভিত্তিতে পূর্ব ও পশ্চিমের শান্তিপূর্ণ বিভাজনের জন্য মুজিবকে জীবিত রাখাই শেষ অবলম্বন।“
.
.

পাগলা কুকুর হতে সাবধানঃ মেরে ফেল
বাংলাদেশের স্বাধীনতা, আর কিছু নয়,অন্তত তাদের জন্য বৃথা যেতে পারেনা, যারা অকৃতিম ভালবাসা আর প্রচেষ্টা দিয়ে দেশটার জন্য লড়ছিল। সাম্প্রতিক ঘটনাগুলোও সেদিকে ইংগিত করছিল, ইংগিত করছিল আমরা জয়ের খুব কাছাকাছি দাঁড়িয়ে আছি। 
পাকিস্তানি মিলিটারিরা নিজেদের ফাঁদে নিজেরা আটকে পরছিল। তারা চেষ্টা করেছিল, হয়ত কিছু মানুষকে কিছু সময়ের জন্য প্রতারণা করতেও সক্ষম হয়েছিল, কিন্তু শেষ পর্যন্ত তারা জয়ী হতে পারেনি। তাদের হিসেব মতো চলছিল না কোনো কিছুই। তীক্ষ্ণদৃষ্টি সম্পুর্ন ইয়াহিয়া খানও তার ভারসাম্য হারাচ্ছিল। শুধু তার আচরণই নৃশংস ছিল না, বরং তার কথাও ভীষণ রুঢ় হচ্ছিলো। শেষপর্যন্ত সে তার ভেতরের পশুকে আটকে রাখতে পারেনি। তার পশুত্ব মানুষের সামনে বেরিয়েই এসেছিল।
এইটা স্মরণযোগ্য যে ইয়াহিয়া খান তার ২৮ জুনের বেতার ভাষণে নিশ্চিত করে ছিলেন, অবশ্যই তিনি ক্ষমতা  ১২০ দিনের মধ্যে নির্বাচিত জন প্রতিনিধির কাছে ছেড়ে দিবেন। এইটা সাংবাদিকদের মাধ্যমে বার বার প্রচারিত হচ্ছিল, সাম্প্রতিককালে যখন মৃদুহাস্যে সে বলছিল "আমি ক্ষমতা হস্তান্তর করব প্রথম সেই মানুষটির কাছে যাকে আমি ২৭ অক্টোবরের সকালে পাবো।" বাংলাদেশের জনগণের ইয়াহিয়ার কথা সম্পর্কে কোন সন্দেহ ছিল না। সুতরাং সেই রসিকতার কথা ছিল, ২৭ অক্টোবরের পূর্ব রাত্রে ইয়াহিয়া সামরিক হেডকোয়ার্টারে যাবে এবং ক্ষমতা তাকেই দিবে যাকে প্রথমে দেখবে, অর্থাৎ যেখানে একজন জেনারেল আর তার স্ত্রী থাকে । কিন্তু তার বেড টি এবং মদের বোতল পরিষ্কার করার জন্য কে থাকবে?
প্রতিশ্রুতির দুই-তৃতীয়াংশ সময় ইতিমধ্যে পেরিয়ে গেছে। নির্দিষ্ট সময়ের মাঝে কিভাবে নির্বাচন হবে? আর কারাই বা প্রতিদ্বন্দ্বী? সামারিক সৈন্য কিংবা তাদের সাহায্যকারী জোট এখন বুঝতে পারছিল মুক্তিবাহিনীরা যা বলছে তা পাকাপোক্ত আর জোর দিয়েই বলছে। তারা তাদের জাতির ভাগ্য নিয়ে মোটেও হইচই করছিল না। 
অল্প কিছু দেশদ্রোহী নিজের দেশে থাকার বদলে লাহোর-করাচী-পিন্ডিতে থাকার পক্ষপাতী হয়ে উঠে। তথাকথিত নেতারা তাদের সমর্থকদের দিয়ে নিজেদের থাকার এলাকাকে সুরক্ষিত দূর্গের মত তৈরি করল। তারা চাইছিল তাদের সমর্থক এবং প্রশংসকরা রক্তের বিনিময়ে তাদের কর্তৃত্ব ও ক্ষমতা তৈরি করুক। তাদের সমর্থকরা  উদ্বিগ্ন  ছিল। তারা আরো উদ্বেগ হয়ে দেখছিল পাকিস্তানি আর্মি তাদেরকে মুক্তিবাহিনীর কঠোর আন্দোলন, পিটুনির দিকে এগিয়ে দিচ্ছিল। আর এই যুবসমাজ যারা পাকিস্তানিদের সাথে বন্ধুত্ব করেছিল এবং নিজেদের রাজাকার হিসেবে তালিকাভুক্ত করেছিল প্রকৃতপক্ষে এই বন্ধুত্ব রক্ষার জন্য স্বেচ্ছায় হোক আর অনিচ্ছাকৃতভাবেই হোক তাদেরকেই সব থেকে বেশি দাম দিতে হয়েছে। যুদ্ধটা যেহেতু সবার সামনে হচ্ছিল, সেহেতু আমরাও খবর শুনেছি রাজাকাররা মুক্তিবাহিনীর কাছে আত্মসমর্পণ করছে।
পাকিস্তান রেডিও আবার ই. বি. আর, ই. পি. আর আর পুলিশদের "সাধারণ রাজক্ষমা" নিয়ে চিল্লাচ্ছিলো। যদি স্মৃতি ধূসর না হয়ে যায়, স্পষ্টত মনে থাকার কথা যে, মাস কয়েক আগে প্রথম রাজক্ষমার ঘোষণার পর, পাকিস্তান রেডিও এক হাজার সৈন্যবাহিনী এবং পুলিশ কর্মকর্তার নাম উপস্থাপন করেছিল। ব্যক্তিগত দৃষ্টিভঙ্গি থেকে প্রদত্ত বিবরণ অনুযায়ী, তখন পর্যন্ত তাদের দশ লক্ষ্যের ও বেশি আত্মসমর্পণ করার সিদ্ধান্তে উপনীত হয়েছিল। যদি এটা বিশ্বাসই করতে হয় যে পিন্ডির মানুষখেকো এখন নিরামিষাশী হয়ে গেছে, তাহলে এই প্রশ্ন করা যেতেই পারে যে কেন মানুষ এখনো শত্রুর ভয়ে মরিয়া হয়ে তাদের দেশত্যাগ করছে। বাংলাদেশিদের মাঝে কেনো এত ভয় আর অনিরাপত্তা বোধ? আসলে, উত্তরটা পানির মতোই সহজ এবং সরল। এর জন্য খুব একটা মাথা ঘামানোর প্রয়োজন পরে না। মানুষ তাদের বিশ্বাস করতে পারছিল না, আস্থা হারিয়ে ফেলেছিল তাদের উপর থেকে। 
এদিকে ডাঃ মালিক ছিলেন কাঠের পুতুল, কেবল প্রদর্শনের জন্য। কারণ, ল্যাফটেনেন্ট জেনারেল আমির আব্দুল্লাহ খান ওরফে জেনারেল নিয়াজি ছিলেন সামরিক আইন শাসন এবং পূর্ব আধিপত্যের সেনাপতি। মেজর জেনারেল রহিম খান ছিলেন সামরিক আইনের সহকারী পরিচালক। ক্ষমতা ছিল সামরিক আইন কর্তৃপক্ষ এবং গভর্নরের, একজন রাষ্ট্রপতির প্রতিনিধি, এবং সামরিক আইন অধিদপ্তরের নেতা যে কিনা কেবল তার শাসকের খেয়ালখুশির দেখাশুনো করছিল মাত্র। 
পাকিস্তানি ডেমোক্রেসি পার্টির নেতা মিঃ নুরুল আমিন, তাদের "বাধ্যগত কর্মী" নয় বলে জানানো হয়। তাই তাকে তার নিজের মতো করে কাজ করতে দেয়া হয়নি। এজন্য পিডিপি আর পশ্চিম পাকিস্তানের ন্যাশনাল পার্টির মিঃ আমিন এই ক্ষেত্রে যখনি "না" বলবেন তখনি তার পদ বহিঃস্কার হয়ে যাবে বলে জানানো হয়। জামায়াত-ই-ইসলাম এবং পাকিস্তান মুসলিম লীগের তিনটি চক্র( কাইয়ুম, কাউন্সিল, কনভেনশন) এর সদরদপ্তর ছিল লাহর আর পিন্ডিতে। এদের কিছু কর্মী বাংলাদেশে কাজ করছিল। তাদের ভূমিকা ছিল ভাড়াটে সৈনিকদের মতো। দেশ থেকে কোনো সমর্থন তারা পায়নি। মানুষের উপর তাদের নৃশংসতাই তাদের নগ্ন উদাহারণ যে তারা মানুষের নয়, মানুষের জন্যে নয়।
রাজনৈতিক অবস্থার এই প্রেক্ষাপটে মুক্তিবাহিনী ধীরেধীরে একরকম তীব্র আন্দোলনের দিকে এগিয়ে যাচ্ছিলো এবং তাদের জন্য মরণ ফাঁদের আয়োজন করছিল। শত্রুপক্ষ ও অশান্ত হচ্ছে, আতংকিত হচ্ছে। ব্যবসা বাণিজ্য থেমে আছে। বন্দরগুলো বিনিয়োগের বাইরে চলে গেছে। এমনকি নদীপথও চলাচলের জন্য অনিরাপদ। 
পশ্চিম পাকিস্তানের পরিস্থিতিও  উদ্বেগজনক। ওমার টিক্কা আকবর জোটের ইয়াহিয়া হামিদ পিরজাদা জোটের কাছে পরাজয়ে টিক্কার গ্রুপের প্রিয় উত্তরাধিকার জুলফিকার আলি ভুট্টোকে অরাজকতার মুখোমুখি হতে হচ্ছে। পাকিস্তান পিপল পার্টির কার্যক্রম সামন্ত এবং শিল্পপতিদের পছন্দ নয়। তারা তাদের সাময়িক সমর্থন ভুট্টোকে দিয়েছিল যাতে বাঙালীদের দমন করা হয়। কিন্তু যখন তা ব্যর্থ হয় তারা তাদের সমর্থন তুলে নেয় এবং তাদের পুরাতন বন্ধু জামাত, মুসলিম লীগ আর জামায়াত-এ-উলমাদের উপর নির্ভরশীল হয়ে পরে। ভুট্টো ছিল তার নিজের লক্ষ্যে স্থির, ক্ষমতালোভী সামন্ত প্রভু, এমনকি সে মৌদুদ, কাইয়ুম এবং দাউলাতানা দের চোখে চোখ তুলে চাইতো না। তাই ভুট্টো যখন ক্ষমতা নির্বাচিত প্রতিনিধিদের মাঝে ক্ষমতা হস্তান্তরের জন্য বলল তখন অন্যরা সামরিক শাসনের অবসানে বাঁধা দিল। তাদের কাছে ব্যক্তিগত আক্রমণ বৈষয়িক আক্রমণ নয়।
ন্যাশনাল আওয়ামীলীগের নেতা মিঃ ওয়ালি খানকে আফগানিস্তানে পাঠিয়ে দেয়া হয়। তিনি ইয়াহিয়ার কর্মকান্ডের বিরুদ্ধে কঠোর সমালোচনা করেছিলেন। অন্যদিকে, তেহরিক-ই-ইশতেকলাল এর শীর্ষস্থানীয় নেতা এয়ার আমি মার্শাল আসগর খান গণতন্ত্র পূণরুদ্ধার এবং বেপরোয়া হত্যাকান্ডের ইতি টানা নিয়ে বিতর্কে জড়িয়ে পরেন। বেলুচিস্তান এবং সীমান্ত প্রদেশে বিশৃঙ্খল অবস্থার সৃষ্টি হয়, তাতে প্রচুর নেতা গ্রেপ্তার ও হয়। ফ্যাক্টরিগুলো বন্ধ থাকায় শ্রমিকরা বিক্ষুব্ধ হয়ে উঠে। উৎপাদন এবং বিক্রি কোনোটাই এখানে ছিল না সুতরাং শিল্পপতিরা রুষ্ট হয়ে উঠছিল। বন্দুকের নল থেকে পশ্চিম পাকিস্তানের শক্তি কিংবা সাহসের সঞ্চার হয়নি, বরং দেশের অর্থনীতি নিয়ন্ত্রকদের ২২টি পরিবার থেকে হয়েছিল। ছাত্ররা যারা আইয়ুবের বিরুদ্ধে তীব্রভাবে যুদ্ধে নেমেছিল, তারা ইয়াহিয়ার চিরস্থায়ী আর্মি শাসনের দিকে এগিয়ে যাওয়ার পরিকল্পনা এবং তার ভন্ড মুখোস টেনে ছিড়ে জনতার সামনে এনে রেখেছিল। 
এরকম দূর্যোগময় অবস্থায়, ইয়াহিয়ার পাগল প্রায় অবস্থা। সবার উপর সে দিন রাত তর্জনগর্জন চালাতে লাগলো। এমনকি সে তার কথার মাঝে সংযম পর্যন্ত হারিয়ে ফেললো। প্রচন্ড হতাশা আর অবজ্ঞায় মরিয়া হয়ে সে মুক্তিবাহিনীর দিকে ছুঁড়ে দিল : " পাগলা কুকুরগুলোকে একটা একটা করে ধরো আর মেরে পুঁতে ফেলো।"
.
.
অনুবাদঃ জয়ন্ত সেন আবীর 

মুজিবনগর থেকে
“আত্মসমর্পণ”
.
বাংলাদেশের পররাষ্ট্রমন্ত্রী খন্দকার মোশতাক আহমেদ বাংলাদেশের অধিকৃত অঞ্চলগুলোর গভর্নর হিসেবে ড. মালিকের দায়িত্ব প্রাপ্তিকে আত্মসমর্পণ হিসেবে উল্লেখ করেছেন।
.
এক বিবৃতিতে তিনি বলেন, প্রকাশিত খবর অনুযায়ী বাংলাদেশের অধিকৃত অঞ্চলগুলোর গভর্নর হিসেবে একসময়কার ট্রেড ইউনিয়ন নেতা ড. এ. এম. মালিকের নিয়োগদান ইসলামাবাদের তথাকথিত সামরিক জান্তার আত্মসমর্পণের স্বরূপ মাত্র। নির্দয়ভাবে হত্যা, লুট, জ্বালাও-পোড়াও এবং ধর্ষণে টিক্কা খানের বীভৎস গৌরব বাংলার মাটিতে ন্যাক্কারজনকভাবে অকার্যকর প্রমাণিত হয়েছে। মৃতরা বাতিলের খাতায় চলে গেছে। তার পৌরুষদীপ্ত মহিমা ভেঙ্গে টুকরো টুকরো হয়ে গেছে। মাথা নিচু করে, আত্মসম্মান খুইয়ে অপদস্থ হয়ে তাকে চলে যেতে হচ্ছে। এতে জেনারেল ইয়াহিয়া খানের প্রতিও এক পরিষ্কার বার্তা উল্লেখিত আছে। 
.
পাকিস্তানি জান্তা একে বেসামরিক শাসন প্রতিষ্ঠার এক উদ্যোগ হিসেবে উল্লেখ করছে। এখানে উল্লেখযোগ্য বিষয় হল ইসলামাবাদের ঘাতকেরা শুধুমাত্র উপনিবেশেই “বেসামরিক শাসন” প্রতিষ্ঠা করার পক্ষে, পশ্চিম পাকিস্তানে নয়। এটা আরেকটি পরিষ্কার ইঙ্গিত যে ঔপনিবেশিক শাসন মূল ভূখণ্ড শাসন থেকে সম্পূর্ণ আলাদাভাবে পরিচালিত হয়। বেসামরিক শাসন প্রতিষ্ঠা ২৫ মার্চ, ১৯৭১ এর আগে আলোচ্য বিষয় ছিল। জনগণ প্রায় অবিসংবাদিতভাবে আওয়ামী লীগকে ভোট দিয়ে দেশ পরিচালনার জন্য নির্বাচন করেছিল। সেসময়ে বেসামরিক শাসন প্রতিষ্ঠার অর্থ ছিল জনগণের নির্বাচিত প্রতিনিধিদের হাতে দেশের শাসনভার অর্পণ, অনির্বাচিত কারো হাতে নয়। 
.
জনাব মালিকের নিয়োগপ্রাপ্তি কেবল মাত্র বিশ্বের চোখে ধুলো দেয়া ও ধাঁধা সৃষ্টি করার এক অপপ্রয়াস মাত্র। বাংলাদেশের জনগণ এরূপ বেসামরিক শাসন প্রতিষ্ঠার পেছনে কী পরিকল্পনা রয়েছে তা জানে। আইয়ুব খানের ১৯৫৮ সালের ক্যু এবং ১৯৬৯ এ ইয়াহিয়ার ক্ষমতা দখলের পর এরকম দুটি “পুনঃপ্রতিষ্ঠা”র এরা প্রত্যক্ষদর্শী। যখন কোনো সামরিক শাসকের ঔপনিবেশিক শাসন সামরিক শাসকদের পক্ষে কটুগন্ধময় এবং বিব্রতকর হয়ে ওঠে তখনই তারা এক বিশ্বাসঘাতক বাঙ্গালী বেসামরিক ব্যক্তিকে বাংলার “সুবেদার” হিসেবে নিয়োগ দেয়। এবারো সামরিক শাসকেরা তাদের ঔপনিবেশিক শাসনের চেনা পথ ধরে চলছে। এই অতিপরিচিত চাল এবার আর বিদেশী শক্তিদের থেকে সাহায্য ও সহায়তা আনয়নে সমর্থ হবে না। 
.
ড এ এম মালিক একজন বৃদ্ধ ব্যাক্তি। তার রয়েছে এক সন্দেহজনক অতীত, নেই কোনো ভবিষ্যত। তিনি লিখিত দিয়েছেন যে বাংলার মাটিতে তার প্রভুদের দ্বারা সংঘটিত সহ্যের সীমা অতিক্রম করে যাওয়া অপরাধগুলো সম্বন্ধে তিনি একদমই ওয়াকিবহাল নন। বার্ধক্যজনিত কারণে তিনি দেয়ালের লিখন পড়তে অক্ষমতা প্রকাশ করছেন। আমাদের থেকে কেবল করুণাই তিনি আশা করতে পারেন, আর কিছু নয়।
.
.
অনুবাদঃ নিয়াজ মেহেদী 

এ ওয়াদা পূর্ণ হবারই

পাকিস্তান সরকার কর্তৃক বন্ধ হবার পর কবি কাজী নজরুল ইসলামের বাকি পড়া সকল পেনশন বাংলাদেশ সরকার শোধ করে দিয়েছে।
৪ সেপ্টেম্বর কলকাতায় কবির নিজ বাসস্থানে একটি সংক্ষিপ্ত কিন্তু জাকজমকপুর্ন অনুষ্ঠানে ভারতে বাংলাদেশের মাননীয় হাই কমিশনার মিস্টার এম. হোসেন আলী, ২১০০.০০ রূপীর একটি চেক কবির বাকি পড়া পেনশনের অংশ হিসেবে তার নিকট হস্তান্তর করেন। যখন বাংলাদেশের হাইকমিশনার মন্ত্রীপরিষদের সিদ্ধান্ত বাস্তবায়ন করছিলেন, তখন পাকিস্তান সরকার পুনরায় পেনশন অফারটি চালু করেন, শুধুই কবির বড় ছেলে কাজী সব্যসাচীর দ্বারা প্রত্যাখ্যাত হওয়ার জন্য। 
মিস্টার আলী তার সংক্ষিপ্ত ভাষণে বলেন যে, সে সেখানে বাংলাদেশের ৭৫ মিলিয়ন জনতা ও বাংলাদেশ সরকারের পক্ষ থেকে মাসিক ভাতা দেওয়ার জন্য উপস্থিত আছেন। তিনি বলেছিলেন, “আমাদের সম্পদ খুব সীমিত। কিন্তু আমরা মুক্ত চিন্তা এবং মানবিক মূল্যবোধের দরজা খোলা রাখার চেতনা লালন করি। 
চমৎকার বাংলায় মিস্টার আলী বলেন, বাঙালি জাতির জাতীয় বৈশিষ্ট্য নিয়ে কাজ করার সময় তিনি লক্ষ্য করেন যে যখনি জাতীয় জীবন শৃঙ্খলের অধীনে ন্যাস্ত হয়েছে, বাঙালিরা তখনি নানাভাবে এই শেকল ভাঙার চেষ্টা করেছে। তিনি আরো বলেন, কবি, ব্রিটিশ শাসনামলে প্রথম ব্যাক্তি ছিলেন যিনি তার মুষ্টিবদ্ধ হাত তোলেন স্লোগান দিয়ে যা কবি চাইতেন, যার তিনি স্বপ্ন দেখেছিলেন, তারা আজ বন্দুক হাতে তাদের মাতৃভূমির জন্য মুক্তিযুদ্ধে রত। তিনি সবশেষে বলেন, বন্দুকের গুলিতে মানবতার শত্রুদের খুব দ্রুতই খতম করা হবে।
.
.
অনুবাদঃ অভিজিৎ সরকার 

মুজিবনগর থেকে
বাংলাদেশের ভারপ্রাপ্ত রাষ্ট্রপতি সৈয়দ নজরুল ইসলাম ফেডারেল প্রজাতন্ত্রী জার্মানির চ্যান্সেলর জনাব উইলি ব্র্যান্ডট্‌ এর কাছে নিম্নলিখিত টেলিগ্রাম পাঠিয়েছেন।
“আপনি শান্তিতে নোবেল পুরস্কার পেয়েছেন জেনে খুবই আনন্দিত হলাম। আমার এবং বাংলাদেশের সরকার ও জনগণের পক্ষ থেকে আন্তরিক অভিনন্দন গ্রহণ করুন। আশা করছি আপনি সারা বিশ্বব্যাপী শোষিত-নিপীড়িত মানবতার পক্ষে থেকে শান্তির বাণী প্রচারে কাজ করে যাবেন।”
কোন “অনুপ্রবেশকারী” নেই
ইরানে সোভিয়েত রাষ্ট্রপতির সাথে সাক্ষাতে এবং ১৮ অক্টোবর, ১৯৭১ তারিখে করাচিতে এক ফরাসি সাংবাদিককে দেয়া সাক্ষাৎকারে ইয়াহিয়া খানের “ভারতীয় অনুপ্রবেশকারীরা বাংলাদেশের ভেতরে যুদ্ধ করছে” এরূপ বক্তব্যের ব্যাপারে দৃষ্টি আকর্ষণ করা হলে বাংলাদেশের মুক্তিবাহিনীর সর্বাধিনায়ক কর্নেল এম এ জি ওসমানী, এম এন এ বলেন,
“আসল ইস্যুকে বিভ্রান্ত করার জন্য জেনেশুনে এভাবে সত্যকে ভুলভাবে উপস্থাপন করা হচ্ছে – আসল ইস্যুটি সাত কোটি বাংলাদেশী জনগণ এবং ইসলামাবাদের অবৈধ সামরিক শাসনের মধ্যে, যেখানে সার্বভৌম মানবাধিকারকে উপেক্ষা করে গণহত্যা, ধর্ষণ, দমন-পীড়ন এবং উৎখাত করা হচ্ছে, এর সাথে ভারত-পাকিস্তান দ্বন্দ্বের কোন সম্পর্ক নেই। এটা আশা করা অনুচিত যে, “অনুপ্রবেশকারীরা” ইয়াহিয়ার ২৫০০০ এরও বেশি অস্ত্রসজ্জিত হানাদারদের শেষ করবে, সমগ্র বাংলাদেশের জনগণের সার্বিক সমর্থন পাবে যারা জাতিগত এবং রাজনৈতিকভাবে একক জাতি গঠন করেছে এবং স্বাধীনতা ও মানবাধিকার আদায়ের লক্ষ্যে সব কিছুর বিরুদ্ধে সাহসের সাথে লড়াই করছে। সত্যি বলতে, মুক্তিবাহিনীতে সামরিক-আধাসামরিক বাহিনী সদস্যদের পাশাপাশি সর্বস্তরের বেসামরিক সদস্যও রয়েছে, রয়েছে বিশ্ববিদ্যালয় ছাত্র থেকে শুরু করে বাংলাদেশের গ্রামাঞ্চলের কৃষক-শ্রমিক, যারা দৃঢ় মনোবল, সাহস এবং লক্ষ্যের প্রতি অটুট বিশ্বাস নিয়ে লড়াই করছে; তাদের যুদ্ধ সত্য ও ন্যায়ের, ঘৃণ্যতম ঔপনিবেশিকতা থেকে মুক্তির যুদ্ধ। এ জন্যই অত্যাধুনিক অস্ত্রশস্ত্রসজ্জিত হয়ে অনেক এগিয়ে থেকেও শত্রুরা বেপরোয়াভাবে এ লড়াই লড়ে যাচ্ছে যাতে তারা নিশ্চিত হেরে যাবে। মরিয়া হয়ে ইয়াহিয়া সমস্যাটিকে আন্তর্জাতিকীকরণ করতে এবং আশু লজ্জাস্কর পরাজয় থেকে তাঁর দলকে বাঁচাতে শেষ চেষ্টা করছেন।”
.
.
অনুবাদঃ এ. এস. এম. হাসান লতিফ

মুক্তিযোদ্ধাদের চিকিৎসা সেবা
.
বাংলাদেশ মুক্তিবাহীনির সামরিক ক্যাম্পগুলোর নিকটে বেশ কিছু সংখ্যক বেজ হাসপাতাল স্থাপন করা হয়েছে। “বাংলাদেশ” নামক এমন একটি ফিল্ড হাসপাতাল কুমিল্লা সেক্টরে পুর্ণাঙ্গমাত্রায় সেবা দিয়ে যাচ্ছে। এতে কর্মরত সকলেই বাংলাদেশী যাদের ৬ জন চিকিৎসক, ৪ জন মেডিক্যাল কলেজের শেষ বর্ষের ছাত্র ও ১৮ জন স্বেচ্ছাসেবী সেবীকা এবং এটির পৃষ্ঠপোশকতা করছে বাংলাদেশ মেডিক্যাল এসোসিয়েশন, যুক্তরাজ্য। 
.
ডাঃ আব্দুল মতিন চৌধুরী একজন তরুণ চিকিৎসক যিনি ইংল্যান্ডে রোগী দেখা বাদ দিয়ে এখন এই হাসপাতাল চালু রাখার জন্য সাহায্য করতে সার্বক্ষনিকভাবে কাজ করে যাচ্ছেন। 
.
বেজ হাসপাতালটি রণাঙ্গনের ১২টি সাব সেক্টর চিকিৎসাকেন্দ্রের সাথে যুক্ত যেগুলো মুক্তিবাহীনির বিভিন্ন অগ্রগামী অবস্থানের কাছাকাছি; প্রতিটি অগ্রগামী অবস্থানে প্রাথমিক চিকিৎসায় প্রশিক্ষত ২জন স্ট্রেচার বাহক রয়েছেন যাদের কাজ আহত ব্যক্তিদের দ্রুততার সাথে সাব-সেক্টর সদর দপ্তরে সরিয়ে ফেলা। এক্ষেত্রে যাদের আঘাত ছোটখাট যেমন অসংবেদনশীল স্থানে স্প্লীন্টারের আঘাত, বুলেটে চিড়ে যাওয়া ক্ষত, তাদেরকে চিকিৎসক বা চিকিৎসা-সহকারী কর্তৃক চিকিৎসা প্রদানের জন্য তাবুতে তৈরী চিকিৎসাকেন্দ্রে রেখে দেয়া হয়। যাদের আরও গুরুতর আঘাত রয়েছে তাঁদের বেজ হাসপাতালে স্থানান্তর করা হয়।
.
শন ও বাঁশের কাঠামোয় তৈরী বেজ হাসপাতাল ‘বাংলাদেশ’ এর অভ্যন্তরে ১০০ জন রোগীকে চিকিৎসা দেবার মত ধারণক্ষমতা রয়েছে। এর ৮০% ভাগ যুদ্ধাহতদের জন্য ও বাকিটুকু সাধারণ জনগণের জন্য যারা মারাত্মক রোগে আক্রান্ত। বাস্তবতা হচ্ছে ১০,০০০ যোদ্ধাকে চিকিৎসা প্রদানকারী বেজ হাসপাতাল ‘বাংলাদেশ’ এটাই নির্দেশ করছে যে প্রকৃতভাবে মুক্তিবাহীনির ক্ষয়ক্ষতির পরিমাণ কত স্বল্প।
.
হাসপাতালের বেশীরভাগ যন্ত্রপাতি বাংলাদেশের অভ্যন্তরে শত্রুপক্ষ নিয়ন্ত্রিত চিকিৎসাকেন্দ্র হতে দখল করা হয়েছে। এভাবে হাসপাতাল বিপূল পরিমাণ সার্জিক্যাল যন্ত্রপাতি ও একটি বৈদ্যুতিক জেনারেটর পেয়েছে। তবে হাসপাতালটিকে ঔষধ ও অন্যান্য জরুরী সরবরাহের জন্য সর্বক্ষনিক দুর্ভোগ পোহাতে হচ্ছে। মাঝে মধ্যে চিকিৎসকরা উপস্থিত বুদ্ধির প্রয়োগ করছেন। আর এভাবেই পুরোনো মশারী কেটে গজ হিসেবে ও বিছানার চাদর ব্যান্ডেজ হিসেবে ব্যবহার করা হচ্ছে। 
.
বেজ হাসপাতাল ‘বাংলাদেশ’ ইতোমধ্যেই রাষ্ট্রপতি, প্রথানমন্ত্রী ও সর্বাধিনায়ক কর্তৃক পরিদর্শিত হয়েছে যাঁদের সকলেই উষ্ণভাবে হাসপাতালের সংগঠকদের প্রশংসা করেছেন ও বাংলাদেশ সরকার কর্তৃক প্রয়োজনীয় সবধরণের সহযোগীতার প্রতিশ্রুতী প্রদান করেছেন। বাংলাদেশ সরকার চিকিৎসাজনিত সরঞ্জামাদীর অবিরত সরবরাহ চালিয়ে যাওয়ার ব্যবস্থা গ্রহণের জন্য পদক্ষেপ গ্রহণ করছে এবং আশা করা যাচ্ছে যে বিদেশের বিভিন্ন সংগঠন চিকিৎসা যন্ত্রপাতি দানে এগিয়ে আসবে। 
.
৪টি সবথেকে গুরুত্বপূর্ণ প্রয়োজনসমূহ হচ্ছেঃ  এক্স-রে সুবিধাদি, একটি ভালো বৈদ্যুদিক জেনারেটর, এম্ব্যুলেন্স হিসেবে ব্যবহারযোগ্য মোটরযান, নিরবিচ্ছিন্ন ঔষধ সরবরাহ এবং ঔষধপত্র মজুদের ব্যাবস্থা করা।
.
একই রকমের যে বেশ কয়েকটি হাসপাতাল যুদ্ধক্ষেত্রে শক্তিশালী অবস্থান ও স্ট্রীমলাইন বজায় রাখার জন্য অসামান্য অবদান রেখে চলছে তাদের মধ্যে বেজ হাসপাতাল “বাংলাদেশ” একটি। সাহসী মুক্তিযোদ্ধাদের মনোবলও উত্তরোত্তর বৃদ্ধি পাচ্ছে কেননা তাঁরা জানেন আহত হলে তাঁদের চিকিৎসার ত্রুটি হবে না।
.
.
অনুবাদঃ আহসানউল্লাহ

শিরোনামঃ পাকিস্তানের দিল্লী মিশন ইয়াহিয়ার কসাইখানা
সংবাদপত্রঃ বাংলাদেশ ভলিউম ১ নং ২০ 
তারিখঃ ১০ নভেম্বর ১৯৭১
.
পাকিস্তানিরা পরদেশে নয়াদিল্লীতে তাদের হাই কমিশনে বাংলাদেশি
কর্মকর্তাদের উপর বর্বরতা ও পশুত্বের একটি নতুন অধ্যায়ের সূচনা করল ২ নভেম্বর,১৯৭১ তারিখে।
বাঙালি কর্মকর্তা এবং তাদের পরিবারের সদস্যরা স্বাধীনতার দাবি জানালে এবং বাংলাদেশের প্রতি অনুগত্য শিকার করায় তাদের নির্মমভাবে অত্যাচার করা হয়।ভারতে তাদের ইন্টেলিজেন্ট নেটওয়ার্ক এর চিফ মি.আব্দুল গণির ব্যক্তিগত সহকারী বাংলাদেশি জনাব হুসাইন আলী খানকে জোরপূর্বক হাই কমিশনে আটকে রাখা হয় এবং মারধর করা হয়।হুসাইন আলী খান আর বেচে আছেন কিনা সেটা এখনো অজানা।বাঙালি কর্মকর্তাদের স্বাধীনতা আন্দোলনের আশ্বাস ও নিশ্চয়তা দেওয়া সত্ত্বেও তাদের উপর নির্মমভাবে কুৎসিত অসদাচরণ করা হয়।হাই কমিশন কর্তৃপক্ষ আন্দোলনের জন্য পূর্বঘোষিত কারাবাসীর মত যারা হাইকমিশনে ছিলেন সেই বাঙালি কর্মকর্তাদের সকল নিষেধাজ্ঞ তুলে দেন।তাদের বলা হয় যে যদি তারা চায় তবে তারা হাই কমিশন ছেড়ে চলে যেতে পারে।তবে তারা হুসাইন আলীকে তাদের আটকে রাখে কেননা তিনি ভারতে তাদের ইন্টেলিজেন্স নেটওয়ার্ক এর চীফের ব্যক্তিগত সহকারী ছিলেন।ভারতে পাকিস্তানের
হাই কমিশন যাকে বলা হত ইয়াহিয়া খানের ঘর সেখান থেকে অপেক্ষারত এবং রক্তাক্ত মানুষের অবস্থাই সংবাদ মাধ্যম এবং হাইকমিশনের বাইরের সকলের কাছে ভেতরের পরিস্থিতিকে বর্ণনা করে!এরপর পশ্চিম পাকিস্তান সমগ্র বাংলাদেশের উপর নৃশহংস এবং ঘৃণামিশ্রিত ক্রোধ পোষণ করে।বাংলাদেশ সরকার এবং নেতাগণ খুব শক্তভাবে বাঙালি কর্মকর্তাদের প্রতি এই অত্যাচারের নিন্দা জানায় এবং আন্তর্জাতিক হস্তক্ষেপে জনাব হুসাইন আলি খানের মুক্তি চায়!
.
.
অনুবাদঃ তানভীর হেদায়েত

শিরোনামঃ  বাংলাদেশের অভ্যন্তরে
সংবাদপত্রঃ বাংলাদেশ ভলিউম ১ নং ২০
তারিখঃ ১০ই নভেম্বর, ১৯৭১
.
বাংলাদেশের অভ্যন্তরীণ সংবাদ
বাংলাদেশের জনমানবশূন্য শহর
	পূর্ব বঙ্গের প্রতিটি শহর থেকেই প্রাক-মিছিলের প্রায় ৩০ শতাংশ মানুষ নিখোঁজ রয়েছে। এখনও গ্রাম অঞ্চলে আগুন জ্বলছে, দাঙ্গা, লুটতরাজ ছড়িয়ে পড়েছে এবং বাঙালী ও পশ্চিম পাকিস্তানী সেনাদের মধ্যকার পারস্পরিক ঘৃণা ও বিভেদ কোন অংশেই হ্রাস পায় নি। সামরিক শাষিত সরকার এখনও প্রতি মুহূর্তে বাঙালীদের উপর সতর্ক নজর রাখছে এবং তাদের তথাকথিত " অপরাধের " কঠোর শাস্তি প্রদান করছে।

সমস্যায় জর্জরিত পাকিস্তানী সেনা বহর
	মুক্তি বাহিনীর কাছে পর্যায়ক্রমে হয়রানীর শিকার হওয়া ছাড়াও , পাকিস্তানী সেনা বহর বাংলাদেশে স্বাস্থ্য ও সরবরাহ সংক্রান্ত ভয়াবহ সমস্যার সম্মুখীন হচ্ছে।
	সমগ্র বাংলাদেশেই পাক সেনারা খাদ্য বিষক্রিয়া ও পাকস্থলীর বিভিন্ন রোগে আক্রান্ত হচ্ছে। এটা মূলত আবহাওয়া পরিবর্তনের ফলে দূষিত পানি থেকে সংক্রামিত হয়েছে। বিভিন্ন স্থানে পাক সেনাদের হাসপাতালে ভর্তি করা হয়েছে।
	বাংলাদেশে গম স্বল্পতার কথা এক বিবৃতিতে প্রকাশ করা হয়। এটা পশ্চিম পাকিস্তানীদের কাছে এক বিশাল প্রতিবন্ধকতার বিষয় হয়ে দাঁড়িয়েছে যেহেতু, গম তাদের প্রধাণ খাবার।
	তবে, পশ্চিম পাকিস্তান থেকে পরিবার পরিজনের চিঠি বাংলাদেশে পৌঁছাতে না পারাটা পাকিস্তানী সেনাদের জীবনে সবচেয়ে বড় হতাশার কারণ হয়ে দাড়িয়েছে।
	এই চিঠিগুলা সামরিক কর্মকর্তারা সুস্পষ্ট কারণেই বিতরণ করছে না। কারণ, চিঠিতে পরিবারের সদস্যদের উৎকণ্ঠা সৈনিকদের মধ্যে অস্থিরতার সৃষ্টি করতে পারে। আরও আশংকা করা হচ্ছে, এসব চিঠিতে পশ্চিম পাকিস্তানের অর্থনৈতিক দূরবস্থার কথা উল্লেখ থাকতে পারে।

বিপুল সংখ্যক সেনার জীবনাবসান
	লন্ডনের সানডে টাইমস পত্রিকার সংবাদদাতার বার্তা অনুযায়ী, বাংলাদেশে পাকিস্তানী সেনা মৃত্যুর হার বেড়ে দিন প্রতি ১৮৯ হয়েছে। তিনি আরও জানান, ঢাকা সেনানিবাসে সেনা কর্মকর্তাদের লাশ বহনের কফিন তৈরির জন্য পূর্ণ মেয়াদে কাঠ মিস্ত্রি নিয়োগ দেয়া হয়েছে। লাশ ভর্তি কফিনগুলো কবর দেবার জন্য জাহাজে করে পশ্চিম পাকিস্তানে পাঠানো হয়।

পাকিস্তানের বোয়িং বিমানের উড্ডয়ন পরিকল্পনার পরিবর্তন
	ঢাকার ভেতরে মুক্তিবাহিনীর জোরালো আক্রমণ পাকিস্তানী সেনাদের বিমানবন্দরের রাস্তার পাশে পিল বক্স ( কংক্রিট বাঙ্কার ) তৈরী করতে বাধ্য করেছে। এমনকি পাকিস্তান আন্তর্জাতিক বিমান বহরও মুক্তিবাহিনীর কার্যক্রমের প্রভাব অনুভব করতে পেরেছে। তাদের বোয়িং বিমান, যেগুলো পূর্বে বিমানের প্রজ্বলিত অবতরণ আলো জ্বেলে আন্তর্জাতিক বিমান পথে প্রতিদিন ঢাকায় অবতরণ করতো, বর্তমানে উড্ডয়ন পথ পরিকল্পনার পরিবর্তন করতে বাধ্য হয়েছে। তাদের বিমানবহর বর্তমানে যতটা সম্ভব সমুদ্রের উপর দিয়ে দিক নির্দেশক আলো ছাড়াই উড্ডয়ন করছে।

নির্বাচনে কারচুপির প্রস্তুতি
	অসন্ন জাতীয় সংসদের ৭৮টি আসনের বিদায়ী নির্বাচনে সামরিক শোষকের সমর্থকদের পূর্ব বঙ্গ থেকে বিজয় ছিনিয়ে নেয়া নিশ্চিত করতে, পূর্ব অনুমিতভাবেই ইয়াহিয়া খানের প্রশাসন নির্বাচনে কারচুপির প্রস্তুতি নিয়েছে। 
	পূর্ব বঙ্গের তাবেদার রাজ্যপাল ডক্টর এ. এম. মালিক নিউ ইয়র্ক টাইমস এর ম্যালকন ডাব্লিউ ব্রাউনের কাছে এক স্বীকৃতিতে জানান, "বিদায়ী নির্বাচনে প্রচুর অসঙ্গতি রয়েছে"।
.

.
বাংলাদেশ সরকারের সাফল্য
আজকের বাংলাদেশ সরকার একটি অসামান্য আন্দোলন এবং লাখো পীড়িত মানুষের রক্তে রাঙ্গানো প্রেক্ষাপট থেকে আত্মপ্রকাশ করেছে। এর উদয় ঘটেছে প্রথাগত উপায়ে ক্ষমতা হস্তান্তরের মাধ্যমে, যা একটি গণতান্ত্রিক দেশে প্রত্যাশিত। পাকিস্তানের গত নির্বাচনের বিজয়ী দল আওয়ামী লীগ, যারা পূর্ব বাংলায় ৮৮,৬ শতাংশ আসন পায় এবং জাতীয় পরিষদে সংখ্যাগরিষ্ঠ ২১ টি আসন লাভ করে, ছিল সংবিধানসম্মত একটি রাজনৈতিক দল যারা আইনি প্রক্রিয়ায় সামাজিক সংস্কারে বিশ্বাসী ছিল। এ ধরনের পটভূমির একটি দল এবং তার নেতৃত্বের জন্য একটি সশস্ত্র আন্দোলন শুরু করাটা ছিল একটি অত্যন্ত অপ্রত্যাশিত অগ্রগতি।

এক অনন্য নেতৃত্ব
কিন্তু আজ সেই একই দল, ইতিহাসের এক অনন্য প্রেক্ষাপটে, একটিঔপনিবেশিক শক্তির বিরুদ্ধেসশস্ত্র সংগ্রামে দৃঢ়তার সাথে নেতৃত্ব দিয়ে যাচ্ছে।ঔপনিবেশিক সেনাবাহিনী আক্রমণ শুরু করার ১৫ দিনেরও কম সময়ে , দেশের নির্বাচিত নেতারা একত্র হন এবং বাংলাদেশের স্বাধীনতা ঘোষণা করে আন্দোলন চালিয়ে যেতে একটি সরকার গঠন করেন। প্রথাগত ধ্যানধারণা থেকে এই সরকার গঠন করা হয়নি, বরং এই সরকারের প্রধান কাজ ছিল দখলদার বাহিনীকে এই ভূখন্ড থেকে বিতাড়িত করার জন্য মুক্তিফৌজকে নেতৃত্ব দেওয়া।একইসাথেসরকারের দায়িত্ব ছিল বাংলাদেশের মুক্তাঞ্চল এবং দখলদার অধিকৃত অঞ্চলেরমানুষকে সর্বোচ্চআইনী অধিকার প্রদান করা। এই সরকারকে তার নিয়ন্ত্রণাধীন এলাকার তদারকি করতে হচ্ছে, বাংলাদেশের অভ্যন্তরে গ্রাম থেকে গ্রামে পালিয়ে বেড়ানো লক্ষ লক্ষ মানুষের খাদ্য ও আশ্রয়ের ব্যবস্থা করতে হচ্ছে।  তাকে এই বিশাল যুদ্ধের অর্থায়ন করতে হচ্ছে এবং একই সাথে বিশ্ব জুড়ে সাথে কূটনৈতিক সম্পর্ক অব্যাহত রাখা এবং প্রচারণা কর্মকাণ্ড পরিচালনা করতে হচ্ছে।

মুক্তিবাহিনী : বিশ্বের সবচেয়ে শিক্ষিত গেরিলা বাহিনী
বাংলাদেশের মানুষের স্বতঃস্ফূর্ত প্রতিরোধ থেকে ইস্ট বেঙ্গল রেজিমেন্ট, ইস্ট পাকিস্তান রাইফেলস এবং আওয়ামী লীগ নেতাকর্মী , স্বেচ্ছাসেবক , ছাত্রদের নিয়ে গড়ে ওঠা মুক্তিবাহিনী আজ  একটি সুসংগঠিত এবং সুশৃঙ্খল বাহিনীতে পরিণত হয়েছে। এটি যথেষ্ট শক্তি সঞ্চয় করেছে এবং কলবরেও বৃদ্ধি পেয়েছে। এটি বাংলাদেশ সরকারের একটি বিরাট কৃতিত্ব যে তারা সফলভাবে সমগ্র মুক্তিবাহিনীকে একটি একক সুশৃঙ্খল নেতৃত্বের অধীনে সামিল করতে পেরেছে এবং এখন যুদ্ধ চলছে একটি সমন্বিত কাঠামোর মধ্যে থেকে। 
বিশ্বের আর কোন অংশে স্বাধীনতা সংগ্রাম শত্রুকে দুর্বল করা এবং একক প্রচেষ্টায় যুদ্ধপ্রক্রিয়া সংগঠিত করার ক্ষেত্রে এত দ্রুত সাফল্যের মুখ দেখেনি। মাতৃভূমির স্বাধীনতার জন্য কোন স্বাধীনতা সংগ্রামেইএত অসাধারণ সুশিক্ষিত গেরিলা বাহিনী অংশগ্রহণ করেনি। মুক্তিবাহিনী এখন সব ক্ষেত্রে সুসজ্জিত । মুক্তিবাহিনী সম্প্রতি তরুণ অফিসারদের প্রথম ব্যাচের ট্রেনিং সম্পন্ন করেছে এবং ট্রেনিং এর আওতাধীন আছে আরো অনেকে। মুক্তি বাহিনীর নৌ - কমান্ডোগণ  ইতোমধ্যে পাকিস্তানি নৌ চলাচলকে অকার্যকর করতে সফল হয়েছেন। ঢাকা সহ অন্যান্য বড় এলাকায় গেরিলা বাহিনী তাদের কার্যকর এবং স্থায়ী অবস্থান সুনিশ্চিত করেছেন।

কূটনীতি এবং যুদ্ধ প্রচারণা
কূটনৈতিকফ্রন্টে, বাংলাদেশসরকারের ঈর্ষনীয় সাফল্য ছিলো। বিশ্বে সম্ভবত এটিই একমাত্র আন্দোলন যেখানে এত ব্যাপক সংখ্যক কূটনীতিবিদ একটি প্রতিষ্ঠিত সরকারের পক্ষ ত্যাগ করে স্বাধীনতা সংগ্রামে অংশগ্রহণকারী আরেকটি সরকারের প্রতি আনুগত্য প্রদর্শন করেছেন।রাষ্ট্রদূত থেকে শুরু করে জুনিয়র ৩০ জন কূটনৈতিক নতুন সরকারে যোগদান করেছেন এবং আরো ৯৬ জন বিভিন্ন মন্ত্রণালয়ের কর্মকর্তাওতাদের আনুগত্য বদল করেছেন। যুদ্ধক্ষেত্রে মুক্তিবাহিনীর অসাধারণ সাফল্য এবং দেশের ভেতর এবং বাইরের ৭৫ মিলিয়ন মানুষের বাংলাদেশ সরকারের প্রতি ভালোবাসা, স্নেহ, বিশ্বস্ততা এবং আনুগত্যের জন্যই এটি সম্ভবহয়েছে।
বাংলাদেশ সরকারের প্রচারযন্ত্রও বিশ্বজনমতকে তার পক্ষে প্রভাবিত করতে অত্যন্ত কার্যকর ভূমিকা রেখেছে। এখন পর্যন্ত এটি ২৫০ জোন বিদেশি সাংবাদিক, বেতার , টেলিভিশন এর কর্মী এবং আন্তর্জাতিক সংবাদসংস্থাকে পরিস্থিতি সম্পর্কে অবহিত করেছে। বহির্বিশ্বের সাথে যোগাযোগ রক্ষা, সাংবাদিকদের এবং ১০০ এর ও বেশি বিদেশি অতিথি এবং প্রতিনিধিদের দেখাশোনায়কোলকাতা সরকার অত্যন্ত গুরুত্বপূর্ণ ভুমিকা রেখেছে। বহির্বিশ্বে বিভিন্ন প্রকাশনার মাধ্যমে বাংলাদেশ বিষয়ক তথ্য সরবরাহের জন্য ব্যাপক গ্রহণযোগ্যতা অর্জন করেছেবহির্বিশ্ববিষয়কপ্রচারণাবিভাগ। বাংলাদেশের সার্বিক পরিস্থিতি উপস্থাপনের জন্য ভারতের সকল এলাকাসহ মধ্য প্রাচ্য এবং দক্ষিণ এশিয়াতেও প্রতিনিধি পাঠানো হয়েছে। জনসাধারণের মনোবল তুঙ্গে রাখতে সংবাদ মাধ্যম ও তথ্য বিভাগএবং তাদের অন্যতম প্রধান অঙ্গ বাংলাদেশ বেতার অসাধারণ  কৃতিত্বের স্বাক্ষর রেখেছে। পরিশেষে, ১৬ সদস্যের একটি প্রতিনিধিদলকে জাতিসংঘের লবিং এ পাঠানো হয়েছে এবং তারা  নবগঠিত রাষ্ট্র বাংলাদেশের জন্য সুদৃঢ় আন্তর্জাতিক সমর্থন আদায়ে সফল হয়েছে।

প্রশাসন
বাংলাদেশ সরকারের কঠোর প্রচেষ্টা বেসামরিক প্রশাসনের কার্যকর সংহতির মাধ্যমে প্রতিফলিত হয়েছে যা মুক্তিবাহিনীর সামগ্রিক প্রচেষ্টাকে আরো শক্তিশালী করার লক্ষ্যে প্রতিষ্ঠিত হয়েছিল। প্রয়োজনীয় সব বিভাগসহ তরুণ এবং দক্ষ কর্মকর্তা, কুশলী এবং বিভিন্ন পেশা থেকে আগত স্বেচ্ছাসেবকদের  নিয়ে একটি সচিবালয় প্রতিষ্ঠা করা হয়েছে যারা স্বাধীনতা যুদ্ধের জন্য নিবেদিতপ্রাণ হয়ে কাজ করে যাচ্ছেন।  উক্ত প্রশাসন মুক্ত অঞ্চল সমূহের ব্যবসা – বাণিজ্য , আদালত, শিল্প –কারখানা, ডাক এবং টেলিযোগাযোগ ব্যাবস্থা, থানা , বিদ্যালয় , বহিঃ শুল্ক , অন্তঃ শুল্ক ব্যবস্থা এবং কর সংগ্রহসহ অন্যান্য কাজে নিয়োজিত আছে।

ভবিষ্যৎ পরিকল্পনা
চলমান যুদ্ধ প্রক্রিয়া এবং মুক্তাঞ্চলের প্রশাসনিক কাজকর্ম তদারকি ছাড়াও বাংলাদেশ সরকার একই সাথে ভবিষ্যতের বিষয়েও যথেষ্ট সচেতন। ইতোমধ্যে দেশের প্রথিতযশা বিশেষজ্ঞদের নিয়ে গঠিতএকটি পরিকল্পনা কমিশন নতুন সমাজের জন্য আর্থ- সামাজিক অবকাঠামো প্রস্তুত করছেন। সরকার এ ব্যাপারে যথেষ্ট সচেতন যে যুদ্ধ-পরবর্তী দায়িত্ব অনেক ব্যাপক ও কঠিন হবে এবং অবিলম্বে ব্যাপকভাবে অবকাঠামোগত উন্নয়নের কাজ শুরু করতে হবে। বাংলাদেশকে তার জনগণের প্রয়োজন এবং চাহিদা পূরণে সচেষ্ট হতে হবে, যারা এরই মধ্যে এই বৈপ্লবিক প্রক্রিয়ার সাথে সম্পৃক্ত হয়েছে। 

জনযুদ্ধ
এই সংগ্রামকে জাতীয় স্বাধীনতা আন্দোলনে পরিণত করতে বাংলাদেশ সরকার দেশের অন্যান্য বাহিনীকেও নিয়োজিত করেছে। এই উদ্যোগের অংশ হিসেবে এই গণযুদ্ধকে শক্তিশালী করতে ৫- সদস্য বিশিষ্ট একটি উপদেষ্টা কমিটি গঠন করা হয়েছে যে যুদ্ধ এখন সরাসরি বিজয়ের নিশ্চিত রূপ নিয়েছে।

শেখ মুজিবুর রহমান
আমাদের নেতা এবং এই স্বাধীনতা যুদ্ধে অনুপ্রেরণার উৎস, যিনি ইতিহাসে প্রথমবারের মতো আমাদের রাজনৈতিক প্রেক্ষাপটে “বাংলাদেশ” শব্দটি উচ্চারণ করেছেন, তিনি এখনো দখলদার বাহিনীর হাতে বন্দি। তা সত্ত্বেও , এটি লক্ষণীয় বিষয়যে, শেখ মুজিবুর রহমান এখনো বাংলাদেশের সরকার ও জনগণের চিন্তা ও কর্মকাণ্ডের বিরাট অংশ জুড়ে রয়েছেন। তিনি সাহস, ত্যাগ এবং মানুষের প্রতি আত্মদানের একজীবন্তপ্রতিমূর্তিহিসাবেবিরাজকরছেন। বাংলাদেশের জনগণ আত্মবিশ্বাসী যে তারা শীঘ্রই তাদের নেতাকে ফিরে পাবে।
একটি স্বাধীন বাংলাদেশ এখন এক রাজনৈতিক বাস্তবতা। বাংলাদেশ সরকারের বিভিন্ন ক্ষেত্রে অর্জিত ত্বরিত সাফল্য ইতিহাসের আর কোন স্বাধীনতা আন্দোলনের সাথেই সমতুল্য নয়। সুনিশ্চিত বিজয় জেনে সে একটি শোষণমুক্ত সমাজ গঠনের লক্ষ্যে ভবিষ্যতের দিকে এগিয়ে যাচ্ছে। দেশের প্রতিটি নাগরিকের খাদ্য , শিক্ষা এবং কর্মসংস্থানের সুযোগ সৃষ্টির লক্ষ্যে কর্মসূচী  হাতে নেওয়া হয়েছে এবং বাংলাদেশ সরকার এসব কর্মসূচী সফলভাবে বাস্তবায়নের বিষয়ে অঙ্গীকারবদ্ধ যেমনভাবে সে জনগণকে মুক্ত করার আন্দোলনেও শরীক হয়েছিল।
.
.

বাংলাদেশকে ভারতের স্বীকৃতি দান

সত্যের জয় হয়েছে, ভারত বাংলাদেশকে স্বীকৃতি দিয়েছে।
সোমবার , ডিসেম্বর ৬, ১৯৭১, নয়াদিল্লীতে ভারতের প্রধানমন্ত্রী ইন্দিরা গান্ধী এই যুগান্তকারী সিদ্ধান্ত  ঘোষণা করেন। এই  আনুষ্ঠানিক স্বীকৃতি দ্বারা ভারত মানব সভ্যতার বৃদ্ধি, শান্তি ও উন্নতির প্রতি তাদের অঙ্গীকার পুনরুদ্ধার করেছে।  আশা করা যায়, যেসব রাষ্ট্র গণতন্ত্রে বিশ্বাসী, ধর্মনিরপেক্ষতা ও সমাজতন্ত্রে বিশ্বাসী তারা বাংলাদেশকে স্বীকৃত করতে এগিয়ে আসবে এবং  মানবাধিকার ও মর্যাদার যে উদ্দেশ্য সেটি তুলে ধরবে।  

স্বীকৃতিপ্রাপ্তির এই খবরে বাংলাদেশের মানুষ আনন্দে ভাসছে এবং এক অভূতপূর্ব আনন্দধ্বনির সমারোহ হয়েছে। আকাশে-বাতাসে শুধু “জয় বাংলা” ও “শেখ মুজিব জিন্দাবাদ” স্লোগান। সবুজ-লাল-হলুদে রাঙ্গা বাংলাদেশের পতাকা গর্বের সাথে বাড়িতে বাড়িতে পতপত করে উড়ছে। 

বাংলাদেশের মন্ত্রিসভা এক বিশ্লেষন সভায় গণপ্রজাতন্ত্রী বাংলাদেশ কে স্বীকৃতি প্রদানের জন্য  ভারতীয় সরকারকে অভিনিন্দন জানান। 
খন্দকার মোস্তাক আহমেদ , গণপ্রজাতন্ত্রী বাংলাদেশ সরকারের পররাষ্ট্র মন্ত্রী সোমবার এক বক্তব্যে বলেনঃ

“অভিভুত হৃদয়ে, কৃতজ্ঞতায় পরিপূর্ণ হৃদয়ে, আমরা বাংলাদেশের সাড়ে ৭ কোটি মানুষ, আবারো ভারতীয় সরকার ও জনগণকে ইতিহাসের এই যুগান্তকারী মূহুর্তে আমাদের আন্তরিক ধন্যবাদ জানাচ্ছি। ভারত গণপ্রজাতন্ত্রী বাংলাদেশ সরকারকে আনুষ্ঠানিক স্বীকৃতি দিয়ে আজ আনুষ্ঠানিকভাবে মানব সভ্যতা, শান্তি, অগ্রগতি বৃদ্ধির প্রতি তাদের অঙ্গীকার ও প্রতিশ্রুতির আদর্শ পুনরোদ্ধার করেছেন।  

এই ঐতিহাসিক দিনে , আসুন আমরা সবাই অনুগতভাবে নতুন অর্থনৈতিক ও সামাজিক শৃঙ্খলা  আনতে  অঙ্গীকার করি যেমনটি আমাদের মহান নেতা বঙ্গবন্ধু শেখ মুজিবুর রহমান বঙ্গবাসীদের  অঙ্গীকার করেছেন। আমরা আশা করি যে বাংলাদেশ-ভারতের এই মিত্রতার বন্ধন আরো বৃহত্তরভাবে পারস্পরিক বোঝাপড়ার অনন্ত ও শ্বাশত মহিমা লাভ করবে। এই মহান ভারতীয় জাতি এবং উদীয়মান বাঙালি জাতি  তাদের  সমর্থ অনুযায়ী পঞ্চশীলের নীতি অনুসারে শান্তিপূর্ণ সহাবস্থানের একটি দৃষ্টান্ত স্থাপন করতে পরস্পরের পূরক কিংবা সম্পূরক হতে পারবে।   

মুক্তিবাহিনীর বীরযোদ্ধারা ও কর্মকর্তারা, এবং ভারতীয় বাহিনী যারা সোনালী হরফে না বরং রক্তঝরা শব্দে ইতিহাসের নতুন পাতা লিখেছে, তারা আমাদের ধন্যবাদ ও অভিনন্দন পাওনা। সকল গৌরব তাদেরই প্রাপ্য। 

আমাদের মহান নেতা, বাংলাদেশের স্বপ্নদর্শী , বঙ্গবন্ধু শেখ মুজিবুর রহমানকে ইসলামাবাদের বর্বর জনতা থেকে মুক্ত করতে হবে । যদি রক্তই স্বাধীনতা আনতে পারে, তাহলে রক্ত  তাকে তার স্বপ্নের বাংলাদেশেও  ফিরিয়ে আনতে পারবে।  
বিশ্বের সকল স্বাধীনতা-প্রেমী, শান্তিপ্রিয় সরকারদের আমরা আকুল আবেদন জানাই  যেন তারা অনতিবিলম্বে গণপ্রিজাতন্ত্রী বাংলাদেশ সরকারকে স্বীকৃতি দিতে সম্মত হয় এবং গণতন্ত্র, ধর্মনিরপেক্ষতা, সামাজিকতার নিশানা সুউচ্চে তুলতে সাহায্য করবে। -- জয় বাংলা।
.
.

                           জাতিসংঘ পর্যবেক্ষকদের পরিকল্পনা প্রত্যাখ্যান
     
ভারত-বাংলাদেশ সীমান্তের বাংলাদেশের দিকে জাতিসংঘ পর্যবেক্ষক নিয়োগের মত কে বাংলাদেশ সরকার দ্বারা নিন্দা ও ঘৃণার সাথে অপমান করা হয়েছে।একই মতকে সরকার দ্বারা সম্পূর্ণরূপে প্রত্যাখ্যান করা হয় যত দ্রুত সম্ভব ২২শে জুলাই,১৯৭১।
প্রধানমন্ত্রী জনাব তাজউদ্দীন আহমেদ একে পরিকল্পিত চক্রান্ত ও পিছনের দরজা থেকে ইয়াহিয়া খানের সামরিক শাসন রক্ষা করার পূর্ণ চেষ্টা রুপে আখ্যায়িত করেছেন।
জনাব তাজউদ্দীন আহমেদ বলেছেন যে প্রস্তাবের ধর্মপিতারা যে কারো ভাগ্যের জন্য সম্পূর্ণরূপে দায়ী থাকবেন যারা “আমাদের বিজয়ের শীর্ষ কাল” এ বাংলাদেশে পর্যবেক্ষক হিসেবে আসার চেষ্টা করবে।
 জনাব আহমেদ বলেন যে ইয়াহিয়া’র সেনা আক্রমণ দ্বারা বাংলাদেশে নজিরবিহীন হত্যাকাণ্ডের সময় যারা নীরব দর্শক ছিল, তারা এখন জাতিসংঘের পর্যবেক্ষক পাঠানোর নামে সেনা জান্তা বাঁচাতে বাইরে এসেছে।তিনি আরও বলেন যে আমরা ঔপনিবেশিক শাসনের বিরুদ্ধে আমাদের স্বাধীনতা সংগ্রামের এই চূড়ান্ত পর্যায়ে কোনো অজুহাতে কোনো হস্তক্ষেপ সহ্য করব না।
খন্দকার মুশতাক আহমেদ, বাংলাদেশের পররাষ্ট্র মন্ত্রী বাংলাদেশে জাতিসংঘ পর্যবেক্ষক নিয়োগ কে সর্বশেষ উদ্যোগে নিন্দা জ্ঞাপন করেন।তিনি বলেন, বাংলাদেশে যে কোনো প্রকারের জাতিসংঘ পর্যবেক্ষক বার্তাবাহক এবং সাম্রাজ্যবাদী ও ঔপনিবেশিক স্বার্থের অভিভাবক হিসেবে গণ্য করা হবে। 
২রা ডিসেম্বর মুজিবনগরে প্রকাশিত এক বিবৃতিতে পররাষ্ট্র মন্ত্রী মানুষের সংগ্রামের উপর দৃঢ় বিশ্বাস ব্যাক্ত করেন এবং বলেন, যদি পৃথিবীর কোথাও কখনো মানুষের সংগ্রাম জয়ী হয়ে থাকে, এটা আবার ও বাংলাদেশে জিতবে।বাংলাদেশের মানুষের সুবিশাল জনসাধারনের অন্তর্নিহিত শক্তি অধীনে করার প্রয়াসের বদলে বাংলাদেশের সম্পূর্ণ স্বাধীনতা ও সার্বভৌম মেনে নেয়ার জন্যে পাকিস্তানের বন্ধুদের প্রতি আহ্বান জানান।
শুধুমাত্র ৭৫ মিলিয়ন বাংলাদেশের মানুষকে বশীভূত করার তথাকতিত আবদ্ধ নিষ্ফল “শান্তি তৈরির প্রচেষ্টা”র জন্য ঘৃণা প্রকাশ করছি না বরং আমরা যে কোন অনাকাংখিত অতিথিদের সতর্ক করে দিতে চাই। ইয়াহিয়া খানের পক্ষে ও জন্যে যেই আসুক না কেন, সে বাংলাদেশে একই উত্তর পাবে যেমন ইয়াহিয়ার হানাদার বাহিনী মুক্তিবাহিনীর আমাদের বীর সদস্যদের দ্বারা পাচ্ছে.....
.
.
অনুবাদঃ সাইমা তাবাসসুম

শিরোনামঃ জোট নিরপেক্ষ ও শান্তিপুর্ন সহ অবস্থান  
সংবাদপত্রঃ বাংলাদেশ ভলিউম ১: নং ২৪
তারিখঃ ৮ ডিসেম্বর, ১৯৭১
.
জোট নিরপেক্ষতা এবং শান্তিপুর্ণ সহাবস্থান
প্রেসিডেন্টের মৌলিক পররাষ্ট্রনিতি ঘোষণা
.
সৈয়দ নজরুল ইসলাম, গণপ্রজাতন্ত্রী বাংলাদেশের ভারপ্রাপ্ত রাষ্ট্রপতি বিশ্বের প্রতিটি দেশের কাছে আবেদন করেছিল যেন তারা বাংলাদেশকে স্বাধীন রাষ্ট্র হিসেবে স্বীকৃতি প্রদান করে এবং শান্তিপূর্ণ ও গণতান্ত্রিক চিহ্নিত করে, যেখানে রাষ্ট্রের স্বাধীনতার আদর্শ সংরক্ষণ করা হয়।
গতকাল রেডিও বাংলাদেশে জাতির উদ্দেশ্যে দেয়া সৈয়দ নজরুল ইসলামের ঘোষণায় তিনি বলেন, [স্বাধীন বাংলাদেশ আজ একটি প্রতিষ্ঠিত সত্য। আমি বিশ্বের সকল দেশকে আহবান করবো যেন তারা আমাদের, এবং ৭৫ কোটি মানুষের মুক্তির সংগ্রামকে অবিলম্বে স্বীকৃতি প্রদান করে।] 
ভারপ্রাপ্ত রাষ্ট্রপতি আরও বলেছেন,  “আমাদের স্বাধীনতা সংগ্রাম এখানেই শেষ হওয়া উচিৎ নয়। বরং অর্থনৈতিক কাঠামো, সামাজিক এবং সাংস্কৃতিক জীবনের পুনর্গঠিত করার এবং বাংলাকে সোনার বাংলা হিসেবে গড়ে তোলার ধারাবাহিক প্রক্রিয়া এখান থেকেই শুরু হওয়া উচিৎ।” 
স্বাধীনতার জন্য যারা জীবন উৎসর্গ করেছেন তাদের উদ্দেশ্যে তিনি বলেন, “স্বাধীনতা সংগ্রামের এই ঐতিহাসিক সন্ধিক্ষণে আমরা সকল শহীদদের গভীর শ্রদ্ধাভরে স্মরণ করছি যারা তাদের নিজের জীবন বাজি রেখে দেশের জন্য লড়াই করেছেন।”
তিনি আরও বলেন, “আমরা এই বিশেষ মুহূর্তে আমাদের প্রাণপ্রিয় নেতা বঙ্গবন্ধু শেখ মুজিবুর রহমানকে স্মরণ করছি যার উপস্থিতি ছাড়া আমাদের স্বাধীনতা অনেকটাই ম্লান হয়ে যায়।” 
অস্থায়ী রাষ্ট্রপতি তার সরকারের নীতির সম্পর্কে বলেন, “জোট নিরপেক্ষ্যতা এবং শান্তিপূর্ণ সহাবস্থান আমাদের পররাষ্ট্রনীতির মতবাদ হবে।“
সাম্রাজ্যবাদ এবং উপনিবেশবাদের বিরুদ্ধে বাংলাদেশ সরকার সকল গণতান্ত্রিক সংগ্রামকে সমর্থন করবে। তিনি আরও যোগ করেন, বিশ্বের শান্তিকামী দেশগুলোর সাথে বন্ধুত্বপুর্ন সম্পর্ক বজায় রাখতে হবে।
সৈয়দ নজরুল ইসলাম বাংলাদেশ ইস্যুতে বিশ্বকে জাগানোর জন্য আন্তরিক প্রচেষ্টা এবং বাংলাদেশ সরকারকে স্বীকৃতি দেয়ার সঙ্গতিপূর্ণ সিদ্ধান্তের জন্য মিসেস গান্ধীকে ধন্যবাদ জানান। 
মুক্তিবাহিনী এবং ভারতীয় মিত্র বাহিনীকে আন্তরিক শুভেচ্ছা জানিয়ে জনাব ইসলাম বলেন, “ দিন বেশিদূরে নয় যখন বাংলাদেশের পতাকা ঢাকায় উত্তোলন করা হবে এবং বঙ্গবন্ধুর স্বপ্ন পূরণ হবে।“
বাংলাদেশের ভারপ্রাপ্ত রাষ্ট্রপতি সৈয়দ নজরুল ইসলাম ঘোষণা করেন যে, ভারত সরকারের আশ্রয়ে থাকা বাংলাদেশী শরণার্থীদের সমগ্র দায়িত্ব তার সরকার বহন করবে। তিনি শরণার্থীদের দ্রুত নিজেদের বাড়িতে নিরাপদে ফেরার ব্যাপারে আশ্বস্থ করেন। তিনি বলেন,  এটা আমাদের দায়িত্ব এবং কর্তব্য প্রতিটি  শরণার্থীকে পুনর্বাসিত করা, যারা আর্মি অ্যাটাকের সময় জোর পূর্বক নিজের দেশ ছাড়তে বাধ্য হয়েছিল।
.
.
অনুবাদঃ রাশেদ সাইফুল 

শিরোনামঃ ভয়ঙ্কর বুদ্ধিজীবী নিধন
সংবাদপত্রঃ বাংলাদেশ ভলিউম ১: নং ২৭
তারিখঃ ২২ ডিসেম্বর, ১৯৭১
.
বাংলাদেশে পাকিস্তানের ভয়াবহ বুদ্ধিজীবী হত্যা 
ইন্দো-বাংলা যৌথ বাহিনীর কাছে আসন্ন পরাজয়ের আগে পাকিস্তান হানাদার বাহিনীর প্রধানসহ আরো কিছু অফিসার মিলে বাংলাদেশী বুদ্ধিজীবীদের হত্যার একটি পরিকল্পিত ষড়যন্ত্র করে। ৬ ডিসেম্বর তারিখে ভারত সরকার আনুষ্ঠানিকভাবে বাংলাদেশকে একটি স্বাধীন সর্বভৌম এবং পৃথক আইনী সত্ত্বা হিসেবে ঘোষণা দেয়ার পর ঢাকা ক্যান্টমেন্টের জেনারেলের অফিসে হত্যা করার জন্য কম করে ৭ হাজার বুদ্ধিজীবীর তালিকা করা হয়েছিল।
.
৭ থেকে ১৩ ডিসেম্বর, পাকিস্তানী হানাদার সেনাবাহিনী দ্বারা এই ষড়যন্ত্রটি নিখুঁত ভাবে বাস্তবায়ন করা হয়েছিল যার ফলশ্রুতিতে এই ছয় রাতে পুরো প্রদেশে শত শত বুদ্ধিজীবীকে হত্যা করা হয়েছিল। ঢাকায় হত্যাকান্ডের সংবাদ বাংলাদেশের বিশিষ্ট পণ্ডিত ও বুদ্দিজীবিদের হত্যাকান্ডের সত্যতা নিশ্চিত করে।মোহাম্মদপুর এবং অন্যান্য স্থানের আশেপাশে মৃতদেহ গুলো এখন খোলা মাঠে পড়ে আছে এবং পঁচতেছে। এটা স্পষ্ট প্রতীয়মান যে তারা যে পরিমাণ হত্যা করার ষড়যন্ত্র করেছিল সে পরিমাণে হত্যা করতে পারে নাই তবে তারা তাদের সাধ্যমত সর্বাত্মক চেষ্টা চালিয়েছে।মুখোশ দিয়ে মুখ ঢাকা একদল সশস্ত্র লোক দ্বারা বিশ্ববিদ্যালয়ের শিক্ষক, সাংবাদিক, ডাক্তার, সরকারী কর্মকর্তা সহ সব বিশিষ্ট নাগরিকদের হয় তাদের কর্মস্থল থেকে অথবা বাসা থেকে পিকাপে তোলা হয়েছিল এবং পরে তাদেরকে ঠাণ্ডা মাথায় হত্যা করা হয়েছিল এবং খোলা মাঠে ও ঢাকার রাস্তায় ফেলে রেখে গিয়েছিল। এখন পর্যন্ত হত্যাকান্ডের শিকার হওয়া যাদের নাম জানা গিয়েছে তারা হলেন অধ্যাকাপক মুনীর চৌধুরী, ডাঃ রাব্বি, ডাঃ আবুল খায়ের, শহিদুল্লাহ কায়সার, সিরাজুদ্দিন হোসাইন, ডাঃ আলীম চৌধুরী, ডাঃ গিয়াসুদ্দিন আহমেদ।
.
এটা গণহত্যার চাইতে বেশি ছিল। এটা বুদ্ধিজীবী হত্যার চাইতে বেশি ছিল, এটা এমন একটি গণহত্যা ছিল যার উদ্দেশ্য ছিল নতুন জন্ম নেয়া বাংলাদেশের সেরা নাগরিকদের হত্যা করা। ইতিহাস এর আগে কখনও  একটি জাতির এমন ভয়াবহতা, আপত্তিকর ঠাণ্ডা মাথার হত্যাকান্ড প্রত্যক্ষ করেনি।
.
.
অনুবাদঃ মোহাঃ তূর্য রহমান

শিরোনামঃ দখলদার বাহিনীর আত্মসমর্পণ
সংবাদপত্রঃ বাংলাদেশ ভলিউম ১ নং ২৬ 
তারিখঃ ২২ ডিসেম্বর, ১৯৭১ 
.
দখলদার বাহিনীর আত্মসমর্পন 
ঢাকা স্বাধীন বাংলাদেশের রাজধানী
স্বাধীন বাংলাদেশের স্বাধীন রাজধানী ঢাকায় বাংলাদেশের জাতীয় পতাকা পতপত করে উড়ছে। ১৬ ডিসেম্বর মিত্র বাহিনীর কাছে দখলদার বাহিনীর আত্মসমর্পণের মধ্য দিয়ে আট মাসব্যাপী বাংলাদেশের মানুষের ওপর চলা অত্যাচার ও শোষণের পালা শেষ হল এবং শুরু হল শান্তি ও উন্নয়নের দিন। দেশের স্বাধীনটার জন্য জীবন দেয়া লক্ষ লক্ষ শহীদের নাম ইতিহাসের সোনালি পাতাই রক্তাক্ষরে লেখা থাকবে। জাতির জনক বঙ্গবন্ধু শেখ মুজিবর রহমান-এর স্বপ্ন আজ বাস্তবায়িত হল।

ভারতীয় বাহিনী এবং মুক্তিবাহিনীর সমন্বয়ে গঠিত মিত্র বাহিনীর নিকট পরাজিত হয়ে ১৬ ডিসেম্বর পশ্চিম পাকিস্তানি সেনাবাহিনী আত্মসমর্পণ করে। ৭ মার্চ যে স্থানে বিশাল জনসমাবেশে জাতির জনক দেশকে স্বাধীন করার শপথ নিয়েছিলেন, সেই ঢাকা রেসকোর্স ময়দানে দখলদার বাহিনীর প্রধান লেফটেনেন্ট জেনারেল এ কে খান নিয়াজী আত্মসমর্পণের দলিলে স্বাক্ষর করেন, যা গৃহীত হয় মিত্র বাহিনীর লেফটেনেন্ট জেনারেল জগজিৎ সিং আরোরা কর্তৃক।

ঝড়ের মুখে আগুনের মত আত্মসমর্পণের খবর ছড়িয়ে পড়া মাত্রই জনগণ বাড়ী থেকে বেরিয়ে এসে আনন্দ প্রকাশ করে। আত্মসমর্পণের স্থান রেসকোর্সে ছড়িয়ে পড়ে বুনো উল্লাস। ‘জয় বাংলা’, ‘শেখ মুজিব জিন্দাবাদ’, ‘মুজিব, ইন্দিরা জিন্দাবাদ’ প্রভৃতি ধ্বনিতে তীব্রভাবে মুখরিত হতে থাকে রেসকোর্স ময়দান।

স্বাধীনতা এসেছে  কিন্তু আমাদের সংগ্রাম এখনো শেষ হয়নি। সমাজতন্ত্র, ধর্ম নিরপেক্ষতা এবং গণতন্ত্র- ঘোষিত এই তিন মুলনীতির উপর ভিত্তি করে যুদ্ধবিধ্বস্ত বাংলাদেশকে পুনর্গঠন ও পুনর্নির্মাণের সংগ্রাম ইতিমধ্যে শুরু হয়ে গেছে।

শোষণ-নিপীড়ন অবসানের জন্য বাংলাদেশের নেতারা এক নতুন সামাজিক-অর্থনৈতিক কাঠামোর প্রত্যয় ব্যাক্ত করেছেন। সেই সাথে তাঁরা জনগণকে আইনের প্রতি শ্রদ্ধাভাজন হওয়ার এবং আইন নিজের হাতে তুলে না নেয়ার অনুরোধ করেছেন। তাঁরা বলেন, সামরিক শাসকের সহচরদের বিরুদ্ধে আইনানুগ ব্যাবস্থা নেয়া হবে। যুদ্ধাপরাধীদের বিচারে জন্য অতিশীঘ্র একটি বিচারসভা প্রতিষ্ঠা করা হবে। সেইসাথে শীঘ্রই জনগণের জন্য নিজেদের সংবিধান প্রণীত হবে।

ঢাকার বেসামরিক প্রশাসন ইতিমধ্যে কাজ করা শুরু করে দিয়েছে। অন্যান্য স্থানের মত ঢাকাতেও জনজীবন স্বাভাবিক হয়ে আসছে। দেশের বিভিন্ন ক্ষেত্রে জীবনচাঞ্চল্য ফিরিয়ে আনার জন্য সংশ্লিষ্ট খেত্রের কর্মকর্তা এবং জনগণ দিনভর কাজ করে যাচ্ছে।
.
.

বাংলাদেশকে স্বীকৃতি দিন
পাকিস্তানি সামরিক জান্তা এখন সঙ্কটে। তাদের শুদ্ধবাদীবিকার এবং দূরদৃষ্টির অভাবে,  মুক্ত চিন্তা, সঠিক এবং সচেতন মানবতাবোধ থেকে কার্যত বিচ্ছিন্নতার ফলে তারা হত্যা ও ধ্বংসের পথকেই আঁকড়ে ধরেছে।তাদের এই গণহত্যা এবং তাদের পথে যে বাধা হয়ে দাঁড়াবে তাকেই নির্মূল করার নীতি সমাজে মানুষের বেঁচে থাকার অধিকারের মূল ধারণাটিকেই সরাসরি নাকচ করে দেয়।মানুষের এই অধিকার সর্বসম্মতভাবেই প্রকৃতি প্রদত্ত , এবং একই সাথে জাতিসংঘের বিশ্ব পরিষদ কর্তৃক সার্বজনীনভাবে স্বীকৃত । এছাড়াও, মানুষের বেঁচে থাকার অধিকার স্রষ্টা প্রদত্ত অধিকার যাকে কোনক্রমেই খর্ব করা যায় না।
কিন্তু বাংলাদেশে পাকিস্তানি জান্তা যে নির্দয় এবং নির্বিচার অপরাধকর্ম সংঘটন করছে তা কেবল বাঙালি জাতির বিরুদ্ধেই নয় , সামগ্রিকভাবে মানবতার বিরুদ্ধেও বিরাট অপরাধ। এটি ধর্মীয় নির্দেশনারও অমার্জনীয় লঙ্ঘন। মানবতার বিরুদ্ধে এই নির্বোধ আগ্রাসন  এবং মানবতার অস্তিত্ব রক্ষা একটি অত্যন্ত গুরুত্বপূর্ণ এবং পীড়াদায়ক প্রসঙ্গ যা বিশ্ব-বিবেক কে নাড়া দিতে বাধ্য, যে বিশ্ব মানবতার অস্তিত্বে বিশ্বাস করে এবং মানবসভ্যতার ধংস ও বিলোপের যে কোন ধারণা কে ঘৃণা করে। 
শত্রু একটি ধারালো ছুরির ওপর দিয়ে হাঁটছে, এবং সে অনুধাবন করতে পারছে না যে দড়ির ওপর দিয়ে হাঁটা কোন ছেলেখেলা নয়। এবং অন্যদিকে আমরা একটি অশুভ শক্তির বিরুদ্ধে রক্তাক্ত যুদ্ধে জড়িয়ে গিয়েছি যারা মুমূর্ষু বাঙালিদের করুণ দুরবস্থায় নির্লজ্জ পরিহাসের হাসি হেসে যাচ্ছে ।
এই সর্বনাশা পরিবর্তন নতুন ভোরের দিগন্তকে অন্ধকারে আচ্ছন্ন করেছে।নতুন দিনের রক্তিম আভাকে নৈরাশ্যের অপশক্তি গ্রাস করতে চাইছে । রক্তাক্ত একটি জাতি অনন্যোপায় হয়ে বিশ্বের অন্যান্য জাতির কাছে স্বীকৃতি চাইছে।মানুষের স্বাধীনভাবে বেঁচে থাকার অধিকার একটি স্বতঃসিদ্ধ এবং  তা স্বীকৃতি অর্জনের দাবিকে যোগ্য প্রমাণ করে।প্রত্যক্ষ উপস্থিতি যদি একটি অঞ্চলের স্বীকৃতির পূর্বশর্ত হয়, তবে বাংলাদেশ সরকার সেই পূরণ করেছে। বিশ্বের বরেণ্য ব্যক্তিবর্গ, যারা বাংলাদেশের মুক্ত অঞ্চল পরিদর্শন করেছেন তাঁরা এর সাক্ষী। বাংলাদেশ সরকারের মর্যাদা ও অবস্থান সম্পর্কে এবং দেশের জনগণ এবং ভূখণ্ডের ওপর তার প্রভাব সম্পর্কে পশ্চিম পাকিস্তানের নির্লজ্জ মিথ্যাচার এরই মধ্যে মিথ্যাবাদী পাকিস্তানের প্রতি ঘৃণা সহকারে প্রত্যাঘাত হিসেবে ফিরে এসেছে।
বাংলাদেশের স্বাধীনতা সংগ্রামের পেছনে মূল চালিকাশক্তি হলো পৃথিবীর সপ্তম বৃহত্তম এই জাতিগোষ্ঠীর স্বশাসনের ন্যায়সঙ্গত আকাঙ্ক্ষা, যা অন্য কোথাও থেকে নিয়ন্ত্রিত হবে না।একমাত্র পশ্চিম পাকিস্তানের ঔপনিবেশিক শাসকদের থেকে বিচ্ছিন্নতাই এই জাতিকে সঠিক পথে পরিচালিত করতে পারে। সংখ্যাগরিষ্ঠের অনুমোদনবিহীন শাসন এবং ক্রমাগত শোষণের ফলে এই ঔপনিবেশিক প্রভুদের বিদায় জানানো এখন অনিবার্য, যাদের উপস্থিতি ইতিহাসের এক দুর্ঘটনা মাত্র।  তাই আমরা বিদ্রোহ করেছি।সাম্রাজ্যবাদী শাসনের অক্টপাসকে বাঙালি এমন প্রবল শক্তিতে আঘাত করেছে, যে সেই হিংস্র প্রানী তার শেষ নিঃশ্বাস ত্যাগের পূর্বে তীব্র যন্ত্রণায় কাতরাচ্ছে। 
বাংলাদেশ সরকারের স্বরাষ্ট্রমন্ত্রী , জনাব এ. এইচ. এম. কামরুজ্জামান যেমন স্পষ্টভাবে বলেছেন, “সে অনুযায়ী স্বীকৃতির বিষয়টি এখন আমাদের প্রকৃত বন্ধুদের জন্য একটি এসিড টেস্ট”। আমাদের সরকারকে স্বীকৃতি প্রদান মানেই অনিবার্যকে  স্বীকার করে নেওয়া। বাংলাদেশ নিঃসন্দেহে একটি বাস্তবতা, টিকে থাকার জন্যই আত্মপ্রকাশ করেছে । যারা একটি জাতির আত্মনিয়ন্ত্রণ অধিকারে বিশ্বাস করেন , যে জাতির একটি নিজস্ব ভূখণ্ড, ইতিহাস, সংস্কৃতি এবং ঐতিহ্য রয়েছে, তাদের বাঙ্গালি জাতির প্রেক্ষাপটে ইতিহাসের এই বাস্তব সত্য কে স্বীকার করে নেওয়ায় ব্যতীত আর কোন বিকল্প নেই। ঔপনিবেশিক শাসনের বিলুপ্তিতে বিশ্বাসী এবং একটি জাতির স্বাধীনতার আকাঙ্ক্ষার প্রতি সংহতি পোষণকারী কোন জাতির পক্ষে বাংলাদেশ সরকারের পক্ষ থেকে স্বীকৃতি আদায়ের এই আহবান উপেক্ষা করা সম্ভব নয়। আমরা আশাবাদী যে,এই সরকার কে স্বীকৃতি প্রদানে আমাদের মিত্রদের অনুপ্রাণিত করতে মানবতার জন্য ভালোবাসা এবং মানবিক মর্যাদার প্রতি সম্মান সহায়ক শক্তি হিসাবে কাজ করবে, যে সরকার সাড়ে সাত কোটি বাঙ্গালির পক্ষে মুজিবনগর থেকে কাজ করে যাচ্ছে।
.

এ যুদ্ধ আর কতদিন চলবে?
দ্যা ন্যাশনের বিশেষ প্রতিবেদন
পৃথিবীর প্রতিটি শান্তিপ্রিয় মানুষের কাছে এখন একটিই প্রশ্ন, বাংলাদেশের মুক্তিযোদ্ধাদের বিরুদ্ধে পাকিস্তানি সামরিক জান্তার এ কাণ্ডজ্ঞানহীন যুদ্ধ আর কতদিন চলবে? এ উদ্বেগের কারণ ইয়াহিয়ার এই দক্ষ ও সুপ্রশিক্ষিত দলটি ইতিমধ্যে দেশটির শান্তি, নিরাপত্তা এবং স্থিতিশীলতা যথেষ্ট পরিমানে বিপন্ন করেছে।  
যুদ্ধ ও যুদ্ধ পরবর্তী নির্মম গনহত্যা বিষয়ে একটি স্ন্যাপ বিশ্লেষণ বলছে যে, নিরস্ত্র বেসামরিক নাগরিকদের উপর পশ্চিম পাকিস্তানিরা যে নৃশংস গণহত্যা শুরু করেছিল সেটি প্রতিহত করতে বাংলাদেশের মানুষ যথেষ্ট সাহসের প্রমাণ দিয়েছে। বিশ্লেষণটি আরও বলছে, শেষ চার মাসে বাংলাদেশী মুক্তিযোদ্ধারা এতটাই মরিয়া হয়ে উঠেছিল যে, পশ্চিম পাকিস্তানিদেরকে যেন তারা এ দেশ থেকে নিশ্চিহ্ন করেই ছাড়বেই। 
তবে অন্যভাবে বলতে গেলে এই যুদ্ধটা যেন অনেকটা আশীর্বাদও বটে, যেটা বাংলাদেশের সাড়ে সাত কোটি মানুষের প্রত্যেককে এক সাহসী যোদ্ধায় পরিণত করেছিলো। বাংলার মাটির প্রতিটি মানুষ হয় সম্মুখ যুদ্ধে অংশ গ্রহণ করেছে না হয় প্রত্যক্ষ ও পরোক্ষভাবে মুক্তিযোদ্ধাদের সহযোগিতা করেছে। তরুন এবং ছাত্ররা গেরিলা যুদ্ধের প্রশিক্ষণ নিয়েছে। এবং প্রশিক্ষিত এই তরুনেরা যারা যুদ্ধে নেমেছে, পশ্চিম পাকিস্তানিদের ঘায়েল করে ছেড়েছে। 
ঢাকা শহর যেটি ইয়াহিয়ার দলবলের নিয়ন্ত্রণে ছিল একসময়, সেটি এখন হয়েছে গেরিলাদের শহর এবং এই গেরিলারা সামরিক জান্তাদের কাছ থেকে রাতের ঢাকার দখল কেড়ে নিজেদের অধীনে নিয়েছে।  

সম্মুখ যুদ্ধের ছবিগুলো ছিল মুক্তিযোদ্ধাদের জন্য খুবই উৎসাহব্যঞ্জক। ইতিমধ্যে কুষ্টিয়া, যশোর, খুলনা এবং সিলেট জেলার সুনামগঞ্জের একটা বড় অংশ মুক্তি বাহিনীরা দখলে নিয়েছে। বাংলাদেশের শহরগুলোতে বাংলাদেশ সরকারকে সমর্থন করা শুরু হয়ে গিয়েছে এবং শহুরে জনগোষ্ঠীর মনোভব এখন এমন হয়ে দাঁড়িয়েছে যে চরম নিপীড়ন ও নির্যাতনের হুমকি যাই থাকুক পশ্চিম পাকিস্তানকে তারা দমন করে ছাড়বেই। 
যে  পাকবাহিনী নির্বিচারে গুলি চালানো ছাড়া কিছুই বুঝত না। তারাই এখন অস্ত্র ফেলে পালাচ্ছে। দেশের মানুষ ক্রমশ এদের প্রতি শত্রু ভাবাপন্ন এবং স্বাধীনতা পাগল হয়ে উঠছে। দুই দেশের বিভক্তি টেনে এই যে স্বাধীনতা অর্জনের চেষ্টা, এটা সত্যিই ছিল একটা বুমেরাং এর মত। স্বাধীনতা পাগল এই মানুষগুলো এত বিপুল সংখ্যক রাজাকার নিধন করেছে যে প্রকাশ্যে রাজকার তখন খুব কম দেখা যেতো। রাজাকার নিধনের এই বিরুপ পরিস্থিতির কারনে যুদ্ধকে নিয়ন্ত্রণে আনার জন্য  পাকবাহিনী পশ্চিম পাকিস্তান থেকে অবাঙালী সৈন্যদেরকে আনার সিদ্ধান্ত গ্রহণ করে । 
.
কিন্তু প্রচলিত প্রবাদই বলে দেয় যে পাপী কখনও শাস্তি থেকে মুক্তি পেতে পারে না এবং যেই পাপী পাকিস্তানিদের ইচ্ছে পুরনে পাশে দাঁড়িয়েছে। অবাঙালি যাদেরকে পশ্চিম পাকিস্তান থেকে আনা হয়েছিল পাকিস্তান বাহিনী তাদেরকে রাজাকার হিসেবে দলে অভিষিক্ত করে। এবং সন্ত্রাস ছড়ানোর জন্য দেশের অভ্যন্তরে পাঠায় যাতে সাধারণ লোকেরা ভয় পেয়ে সামরিক জান্তার কাছে আত্মসমর্পণ করতে শুরু করে। কিন্তু ব্যাপারটা উল্টো এমন হিতে বিপরীত হলো, যা পশ্চিম পাকিস্তানি ক্ষমতাসীনদেরকে ভীষণ মর্মাহত করল। অভিষিক্ত রাজাকারদের সাথে সহযোগিতার পরিবর্তে বাঙালিরা বিভিন্ন গ্রুপে বিভক্ত হয়ে বরং রাজাকার নিধন করতে লাগলো। এমনকি গেরিলা প্রশিক্ষণ ছাড়াই সাধারণ জনগণ নিজেদেরকে সফল গেরিলা হিসেবে প্রমাণ করেছিল এবং প্রকাশ্য দিবালোকে তারা রাজাকার নিধন চালিয়ে যেতে লাগলো। 
ইয়হিয়ার দখলদারবাহিনীর জন্য সম্মুখ যুদ্ধ একেবারেই কম ঝুঁকিপূর্ণ ছিল না এবং এমনকি  সে তাদের দখলে থাকা অঞ্চলগুলোতে  থেকেও। মুক্তিবাহিনীর ২৫ মার্চ রাতের  হার্ড কোর চ্যালেঞ্জ গ্রহণ ছাড়াও অনেক দৃঢ় প্রতিজ্ঞ তরুনকে বিভিন্ন মুক্তি ক্যাম্পে প্রশিক্ষন দিয়ে সারা বাংলাদেশে ছড়িয়ে দেওয়া হচ্ছিল। ব্যাচের পর ব্যাচ প্রশিক্ষণ নিচ্ছিল এবং প্রশিক্ষণ শেষে যুদ্ধে পাঠানো হচ্ছিলো। এবং সেইসব তরুন প্রশিক্ষিত যুবাদের মুখেই যেন তাদের সংকল্পের ছবি ভয়ানক ভাবে আঁকা ছিল। শত্রুর বিরুদ্ধে প্রতিটি অপারেশনে তারা মাতৃভূমি বাংলাদেশের স্বাধীনতা রক্ষার এক প্রেরনা নিয়েছিল। আর এভাবেই তারা একটার পর একটা ব্যাটালিয়ান দল গড়ে তুলছিল। দুই ব্যাটালিয়ান এবং এক কোম্পানি সৈন্য ঢাকা ক্যান্টনমেন্ট থেকে আর এক আর্টিলারি ব্যাটালিয়ান এর সাথে যারা বের হয়েছিল যাদের ৪০০ জন পরবর্তীতে হতাহত হয়েছিলো। 

পাকবাহিনীর মনোবল ভেঙ্গে চূর্ণ বিচূর্ণ। ইতিমধ্যে মুক্তি বাহিনীর সাথে চার মাসের যুদ্ধে তাদের ৪২,০০০ লোক হতাহত হয়েছে। একজন নিয়মিত এবং আধুনিক সৈন্যকে শক্তি সুবিধাহীন এমন পরাজিতের ভাগ্য বরণ করতে হবে, তা ছিল চিন্তারও বাইরে। এটি ছিল মুক্তিবাহিনীর জন্য একটি দুর্লভ অর্জন এবং এই যুদ্ধের স্মরণীয় স্মৃতি। মুক্তিযোদ্ধাদের হাতে দুর্দশার শিকার হয়ে পাকিস্তানী বাহিনীর মনোবল একেবারে ভেঙে গিয়েছিল এবং তারা  প্রচণ্ড একটি টলায়মান অবস্থার মধ্যে ছিল। ইয়াহিয়ার লোকদের জন্য এ যুদ্ধ ছিল নিশ্চিত পরাজয় এবং প্রচণ্ড অপমানজনক। 

পাকিস্তান সেনাবাহিনীর বিভিন্ন দলের মধ্যে অবিশ্বাস ছড়িয়ে পড়েছিল। পাঞ্জাবীরা পাঠান ও বেলুচিদের বিশ্বাস করত না এবং আবার ওরাও পাঞ্জাবীদের করত না। এক প্লাটুন বেলুচি সৈন্য তাদের সাথে পাঞ্জাবী কমান্ডারদের মতবিরোধ থাকায় ভারত অতিক্রম করে আত্মসমর্পণ করেছিলো। এই পাঞ্জাবী কমান্ডাররা চেয়েছিল বেলুচি অফিসাররা যেন সাধারণ বাঙালীদের হত্যা করে কিন্তু তারা তাতে অস্বীকৃতি জানিয়েছিল। এবং এটা হয়েছিল এক পাঞ্জাবী জওয়ান এক বেলুচি সৈন্যকে হত্যা করার জন্য।  

বেলুচিদেরকে তখন খুবই সন্দেহের চোখে দেখা হতো। এমনকি বেলুচি গান্ধী, খান আব্দুস সামাদ আছাকজাইকে জেলে ঢোকানো হয়। মিলিটারি বাহিনী থেকে মোবাইল সামরিক কোর্ট গঠন করা হয় যাতে লোকেরা তাদের ভিন্নমতগুলো জানাতে পারে। যারা এই সামরিক বাহিনীকে সমর্থন করেনি তাদেরকে নিদারুণ নির্যাতনের মধ্যে দিয়ে যেতে হতো। উচ্চ পর্যায়ের সিন্ধি নেতা জি এম সৈয়দ সাহবকে জেলে পোরা হয় শুধু বাংলাদেশ যুদ্ধের নিন্দা করার জন্য। এবং ঠিক এই কারনে প্রচণ্ড বিতৃষ্ণায় জনপ্রিয় সীমান্ত প্রদেশ নেতা খান ওয়ালি খান দেশ ত্যাগ করেন। 

অনুবাদকঃ মুহাম্মদ কামরুজ্জামান ( অতিথি অনুবাদক) 

যেটা দাঁড়ালো, পাকিস্তানী আর্মি পুরোপুরি বিশৃঙ্খল অবস্থায় আছে। তাদের জওয়ান এবং অফিসাররা টাকা এবং মূল্যবান দ্রব্যাদি লুটপাট এবং দখলে লিপ্ত। তার উপর, যুদ্ধ করার চেয়ে, তাদের বেশী মনোযোগ বিভিন্ন সেনানিবাস এবং ক্যাম্পে বন্দী মেয়েদের অত্যাচার করা। ভগ্ন মনোবল এবং হীন চরিত্রের একটি সেনাবাহিনী যুদ্ধ করতে যাচ্ছে মুক্তিযোদ্ধাদের সাথে যাদের একমাত্র লক্ষ্য স্বীয় মাতৃভূমিকে রক্ষা করা। বাংলাদেশ সরকার তাঁদের বিমানবাহিনী এবং নৌবাহিনী সংগঠিত করার পর পর ই পুরোদমে আক্রমণ শুরু হবে। এখন এটাই দেখার বিষয়, ভগ্ন মনোবল এবং হীন চরিত্রের পাকিস্তানী বাহিনী এ মাটিতে টিকে থাকতে পারে কি না। যখন বাংলাদেশের মাটি, বাতাস এবং পানি এই লুটেরা বাহিনীকে সহ্য করবেনা, যখন মুক্তি বাহিনী ভারি অস্ত্র এবং এয়ার কাভার পাবে, তখন পশ্চিম পাকিস্তানী দস্যুদের বাংলাদেশ থেকে ছুঁড়ে ফেলে না দেওয়ার কোন কারণ খুজে পাই না। আজকে, প্রত্যেক বাংলাদেশী একেকজন বিশ্বস্ত সৈনিক, নিজ মাতৃভূমিকে স্বাধীন করতে বদ্ধপরিকর। সাড়ে সাত কোটি বাঙ্গালীর স্বাধীনতার জন্য যে অপরাজেয় আকাঙ্ক্ষা, তাঁদের এই সঠিক এবং মহান আন্দোলন অবশ্যই যুদ্ধের ফলাফল তাঁদের দিকে নিয়ে যাবে। শহিদের রক্তমাখা স্বাধীনতার পতাকা থাকবে চির উন্নত। বাঙ্গালী স্বাধীন হবেই।
.
.

.
সোজাসুজি কথা
বাংলাদেশ আজ রক্তাক্ত। দেশের মানুষ আজ নির্যাতন ও মর্মবেদনায় উচ্চস্বরে ক্রন্দনরত। যে রক্তগঙ্গা বিশ্ব দেখেছে বাংলার মাটিতে, তা বর্বরতা ও পাশবিকতার বিচারে নজিরবিহীন। ক্ষমাহীন ভাবে যে মুনূষ্যরক্ত ঝরিয়েছে পাকবাহিনী, সেই রক্তে আজ এই হতভাগ্য অঞ্চলের শহর ওও নগরের মাটি সিক্ত। তাদের কাছে এই যুদ্ধ ক্ষয়ের। বাঙালীদের কাছে এ হল অস্তিত্ব রক্ষার লড়াই। এটা এমন এক যুদ্ধ, যা আমরা কখনও চাই নি। এটা এমন এক যুদ্ধ, যা আমাদের উপর চাপিয়ে দেয়া হয়েছে ক্ষমতালোভী সামরিক জান্তার দ্বারা। তারা চায় আমাদের কন্ঠ চেপে ধরতে, চায় পশ্চিম পাকিস্তানের ঔপনিবেশিক আধিপত্য থেকে আমাদের স্বাধীনতার আকাঙ্ক্ষাকে মেরে ফেলতে। স্বাধীনতা আমাদের জন্মগত অধিকার, স্বাধীনতা আমাদের জীবনরেখা, যে স্বাধীনতা ছাড়া আমরা বয়ে বেড়াই আমাদের অসুস্থ অস্তিত্ব। স্বাধীনতাহীন অস্বিত্ব আত্মাহীন দেহের মত, প্রাণহীন হাত-পায়ের মত। যা কার্যত মৃত্যুর সমান।

পৃথিবীতে বসবাসরত অষ্টম বৃহত্তম জাতি হিসেবে বাঙ্গালীরা কখনই স্বকীয়তা হারাতে চাইবে না। কোন দেশই আত্মহননের পথে রাজী হবে না। স্বাভাবিকভাবেই পশ্চিম পাকিস্তানী শাসক ও পূর্ব পাকিস্তানী শাসিতের মধ্যে একটি স্বার্থের সংঘাত আছে। পাশবিক শক্তির দ্বারা স্ফীত সেনাবাহিনীর মারমুখী মনোভাব বাংলাদেশের শান্তিপ্রিয় জনগণকে বাধ্য করেছে অহিংসার শক্তিতে জেগে উঠতে। বাঙালীদের সদিচ্ছার প্রাচুর্যের প্রতিদান কখনোই তারা পায় নি। আমাদের বিনয়কে সবসময় ধরা হয়েছে আমাদের দুর্বলতা হিসেবে। শান্তির শক্তি ক্ষতবিক্ষত হয়েছে নৃশংসতার নির্মম প্রদর্শনীর দ্বারা। নৃশংসতার ভয়াবহতা দখল করে নিয়েছে শান্তিপ্রিয় বাংলার মাটি। সামরিক জান্তার অসহনীয় ও আক্রমণাত্মক মনোভাব শান্তিপ্রিয় বাংলাকে পরিণত করেছে এক যুদ্ধক্ষেত্রে। আধুনিক অস্ত্রশস্ত্রে সজ্জিত আধুনিক সেনাবাহিনীকে লেলিয়ে দেয়া হয়েছে নিরস্ত্র জনগণের উপর। লক্ষ লক্ষ মানুষকে নির্মমভাবে হত্যা করা হয়েছে। মানুষের বসতবাড়ি ধ্বংস করা হয়েছে। অগণিত মানুষ প্রাণের ভয়ে বাড়িছাড়া হয়ে ভারতে শরণার্থী হতে বাধ্য হয়েছে। মানবহত্যার পাশবিকতা হিটলারের "গেস্তাপো-প্রক্রিয়া" এবং "স্কেয়ার-ক্রো" পদ্ধতিকেও ছাড়িয়ে গিয়েছে। বাংলার জল, স্থল ও আকাশ অমানবিক নৃশংসতার এবং অমানুষিক যন্ত্রণার নিপীড়নের আর্তনাদে প্রকম্পিত হচ্ছে। রক্তপিপাসু জেনারেল ইয়াহিয়ার ভাষায় পাশবিকতাই মানুষের একমাত্র সম্পদ। যৌক্তিকতা পাশবিকতার কাছে পরাজিত হয়েছে। তা না হলে কিভাবে নারী, পুরুষ ও শিশুকে এমন নির্দয়ভাবে হত্যা করা সম্ভব এমন জমির উপরে দাঁড়িয়ে, যাকে কিনা তারা আজ পর্যন্ত দাবী করে তাদের দেশের এক অবিচ্ছেদ্য অংশ হিসেবে।

শত্রুপক্ষ ভুল করেছিল এই ভেবে যেয়াধুনিক সেনাবাহিণির দ্বারা তারা নিমিষেই "বাঁশের লাঠি-সজ্জিত বাহিনী"কে ধ্বংস করে দেবে। আমরা বাঙালীরা কখনোই যুদ্ধ চাই নি। আমরা কখনও প্রস্তুতও ছিলাম না যুদ্ধের জন্য। কিন্তু যখন সেই যুদ্ধই আরোপিত হল আমাদের উপর, তখন তা হয়ে দাড়ালো আমাদের সম্মান ও মর্যাদার প্রশ্ন। স্বাধীন জাতি হিসেবে পৃথিবীর বুকে আমাদের অস্তিত্ব, অথবা অমর্যাদাকর পরাধীনতার দাসত্ব মেনে নেয়া- এই দু'য়ের মধ্যে প্রশ্ন হয়ে দাড়ালো এ যুদ্ধ। বিশ্বের অষ্টম বৃহত্তম জাতি কি মেনে নেবে ঔপনিবেশিক আধিপত্য ও বশ্যতা? না, কখনোই না। প্রথমটিকেই তাই বেছে নিতে হল আমাদের। আজ আমরা সবাই মুক্তিযোদ্ধা। স্বাধীনতার অগ্নিশিখায় আজ আমাদের হৃদয় জ্বলছে। বর্বরতার বিরুদ্ধে এ যুদ্ধে গত দুই মাসে আমাদের সীমাহীন আত্মত্যাগ স্বীকার করে নিতে হয়েছে। আমাদের স্বাধীনতাকে প্রতিষ্ঠিত করার জন্য আমরা যেকোন ত্যাগ স্বীকার করতে রাজি আছি। ২৬ মার্চ বাংলাদেশ তার স্বাধীনতা ঘোষণা করেছে। স্বাধীনতার পতাকাকে আমাদের সমুন্নত রাখতে হবে। স্বাধীনতার চেতনা আমাদের মধ্যে সদাজাগ্রত থাকবে। শহীদের রক্তে সিক্ত স্বাধীন এ সমতল কখনও হারিয়ে যাবে না। 

আমরা সাহসিকতা, সংকল্প ও সংযমের সাথে আমাদের লড়াই চালিয়ে যাচ্ছি। আমাদের সম্মুখশক্তি মুক্তিবাহিনী ইতিমধ্যেই তাদের যোগ্যতার পরিচয় দিয়েছে। সম্মান ও মর্যাদা রক্ষার চেতনায় উদ্বুদ্ধ হয়ে মুক্তিবাহিনী ইতিমধ্যে শত্রুপক্ষের কাল্পনিক শ্রেষ্ঠত্বের ধারণাকে গুঁড়িয়ে দিয়েছে। আমাদের পর্যাপ্ত জনশক্তি আছে। আমাদের এখন যা দরকার, তা হল সমরাস্ত্র। আধুনিক সমরাস্ত্রে সজ্জিত নারকীয় শত্রুবাহিনীকে দমন করা আজ অবশ্য করণীয়। শুধুমাত্র তখনই পাকিস্তানি লুটেরারা বুঝতে পারবে তারা কাদের সাথে যুদ্ধে নেমেছে। শুধুমাত্র তখনই শত্রুপক্ষ বাধ্য হবে যুদ্ধে অব্যাহতি দিয়ে পশ্চিম পাকিস্তানের পাহাড়ি ভুমি ও সীমাহীন মরুভূমিতে পালিয়ে যেতে। নদীবিধৌত বাংলাদেশই হবে ইয়াহিয়া খানের জন্য ওয়াটারলু।

বাংলাদেশের লাখ লাখ ক্ষুধার্তের জন্য আমরা খাদ্য চাই। শস্যভাণ্ডার আর গুদামঘরগুলো ইতিমধ্যেই ইয়াহিয়া বাহিনী পুড়িয়ে ফেলেছে অথবা লুট করে নিয়ে গেছে। পাকিস্তানি বাহিনীর অধীনস্থ অঞ্চলগুলোতে ইতিমধ্যেই দুর্ভিক্ষাবস্থা বিরাজ করছে। উপরন্তু আশি লক্ষ বাঙালী ভারতের পাঁচটি প্রদেশ জুড়ে সীমাহীন অভাবের মধ্যে দিনাতিপাত করছে। তাদের এখন জরুরি ভিত্তিতে খাদ্য ও অষুধ দরকার। এই মানুষগুলোর জীবন বাঁচাতে হবে। যুদ্ধাক্রান্ত এই হতভাগ্যদের প্রতি পুরো দুনিয়ার দায়িত্ব রয়েছে। বিশ্বমানবতার কাছে আমরা এসকল আর্তমানবতার ত্রানের জন্য আকুল আবেদন জানাই।

এছাড়াও আমরা বাংলাদেশ সরকারের স্বীকৃতি চাই, যে সরকার দেশ শাসনের অধিকার বহন করে। ১ মার্চ থেকে ২৫ মার্চ পর্যন্ত কার্যত শেখ মুজিবই সরকারকে নিয়ন্ত্রন করেছেন। ২৬ মার্চ বাংলাদেশের স্বাধীনতা ঘোষিত হল। পশ্চিম পাকিস্তান তাদের দখলদার বাহিনীর দ্বারা কিছু বিচ্ছিন্ন অঞ্চল নিয়ন্ত্রন করলেও বাংলাদেশের কোন শহর বা নগরের উপর তাদের কোন নিয়ন্ত্রন নেই। এমনকি প্রাদেশিক রাজধানী ঢাকাও নিয়ন্ত্রিত হচ্ছে মুক্তিবাহিনীর দ্বারা। 

যদি অঞ্চলের উপর কার্যকরী নিয়ন্ত্রনের দ্বারা স্বীকৃতি নির্ধারিত হয়, তবে পশ্চিম পাকিস্তান অনেক আগেই বাংলাদেশের প্রতিনিধিত্ব করার অধিকার হারিয়েছে। একথা দ্বিধাহীনভাবে বলা যায় যে শেখ মুজিব সরকার বাংলাদেশের সাড়ে সাত কোটি মানুষের প্রতিনিধিত্ব করে। তাঁর জনগণ শুধুমাত্র তাঁর প্রতিই
.
আনুগত্য স্বীকার করে। এ ধ্রুবসত্যকে হানাদার বাহিনীর মেনে নেয়া উচিত। এটা এখন দিনের আলোর মত পরিষ্কার। গত নির্বাচন এই উজ্জ্বল সত্যকেই আরো শক্ত ভিত্তি প্রদান করে। স্বাধীনতাপ্রিয় বিশ্বজনতা এতদিনে বাংলাদেশে বিরাজমান বাস্তবতাকে বুঝতে পেরেছে। বহমান বায়ুর গতিপথ সবাই বুঝতে পারছে। হানাদার বাহিনীর নির্মমতাকে উপেক্ষা করে টিকে থাকা নতুন এ জাতিটি তাদের যোগ্যতার বলেই স্বীকৃত হবার দাবি রাখে। এটি একটি ন্যায়সঙ্গত দাবি। এর শিকড় বাংলার মাটির গভীরে বিরাজমান। তাই বাংলাদেশের স্বীকৃতি দেয়ার অর্থ অনিবার্যকেই মেনে নেয়া।
.
.
অনুবাদঃ তানভীর হেদায়েত

সূচনা লগ্ন

	বাংলাদেশ প্রসঙ্গে এখন বিশ্ব প্রতিক্রিয়া যতটাই জোরালো হয়ে উঠছে, বাংলাদেশের সংশ্লিষ্ট বিষয়গুলোও ততটাই কার্যকর ও মর্মস্পর্শী হয়ে উঠছে। এতদিন ধরে যেসব জাতি বাংলাদেশ বিষয়ে নিশ্চুপ কিংবা গোপনে সমর্থন দিয়েছে তারাও বাস্তবতাকে গ্রহণযোগ্য করার সংগঠিত পদক্ষেপ নিয়েছে।
	দিল্লীতে সম্প্রতি বাংলাদেশ বিষয়ক বিশ্ব সম্মেলনে, বিশ্বের সচেতন জাতি সমূহ বাংলাদেশের প্রতি দৃঢ় সমর্থন ও সহানুভূতি বাস্তবায়নের অঙ্গীকার করে। ২৫ টি দেশের প্রতিনিধিরা সমান আবেগ ও উদ্দীপনায় এই সম্মেলনে অংশগ্রহণ করেন। এই সম্মেলনে তারা বাংলাদেশের মাটিতে ঘটা গণহত্যার বিরুদ্ধে প্রকাশ্যে নিন্দা জানিয়ে পদক্ষেপ গ্রহণের উদ্যোগ নেন।
	কাবুল থেকে পিন্ডি পর্যন্ত শান্তি শোভাযাত্রায় মানবতা ও আন্তরিকতার ইঙ্গিত প্রকাশ পায়। এই ঘটনা একটি ইতিহাস সৃষ্টি করে যা অনুকরণ যোগ্য। ভবিষ্যতে মানব সভ্যতা বজায় রাখতে এই সরব অনুভুতির প্রকাশ অবশ্যই সাহায্য করবে। শুধুমাত্র মানবিক মূল্যবোধের উপর দৃঢ় বিশ্বাস থাকলেই এমন অসাধারণ উদ্যোগ নেয়া সম্ভব। এর মাধ্যমে প্রদর্শিত হয়েছে মানবতার করুন অবস্থায় সচেতন বিশ্ব বিবেক কখনই নিশ্চুপ থাকতে পারে না।
	প্রস্তাবিত শান্তি শোভাযাত্রার কারণে, ইয়াহিয়ার অকার্যকর দাম্ভিকতা ও নির্বোধ আচরণ প্রতিবন্ধকতার সম্মুখীন হয়েছে। বিশ্ব রাজনীতিতে ক্ষমতার হস্তক্ষেপ জনগণের রায়কে কখনই মুছে ফেলতে পারে না। যতক্ষণ পর্যন্ত বিশ্ব জনগণের পক্ষে আছে, সব শক্তি ও চাতুর্যপূর্ণ কৌশল তাসের ঘরের মতই ধ্বসে পরবে।
	ইতিমধ্যে ইয়াহিয়াকে বুঝিয়ে দেয়া হয়েছে, সমগ্র বাঙালী জাতীর বিরুদ্ধে করা এই জঘন্য অপরাধের পর আপোষের কোন সুযোগ নাই। পূর্ণাঙ্গ স্বাধীনতাই একমাত্র গ্রহণযোগ্য সমাধান।
	একতা বজায় রাখার জন্য গণহত্যা প্রকৃত হাতিয়ার হতে পারে না, যদি না তা সর্বসম্মতভাবে আসে। গণহত্যা অবলম্বন কোন সহনীয় উপায় নয়। প্রস্তাবিত শান্তি শোভাযাত্রা অবশ্যই তাকে এই শিক্ষা দিবে। তার কাছে যাই থেকে থাকুক না কেন, শান্তি অভিযানের বিরুদ্ধে সেই একই পন্থা অবলম্বন তার সাহসে কুলাবে না। আর এর মর্মার্থই তার হার নিশ্চিত করছে, অথবা বলা যায়, বাংলাদেশের বিজয়ের সংকেত বহন করছে।
.
.
অনুবাদঃ সাইমা তাবাসসুম 

শিরনামঃ স্বাধীনতার জন্য নারীরা 
সংবাদপত্রঃ দা ন্যাশন ভলিউম ১ নং ১ 
তারিখঃ ২৪ সেপ্টেম্বর, ১৯৭১ 
.
নারীরা পর্দা ছেড়ে বন্দুক তুলে নিয়েছে
মিনা রহমান 
.
বাংলাদেশের লাজুক এবং মৃদুভাষী নারীরাও তাদের মাতৃভূমির ডাকে প্রখরভাবে সাড়া দিয়েছে। জাতির এই সংকটময় অবস্থায় তারা হাল ধরেছেন তারা।অনাদিকাল থেকেই, পুরুষদের সাহায্য করার জন্য নারীরা এগিয়ে এসেছেন এবং এই বর্তমান সময়ে মাতৃভূমির স্বাধীনতার জন্য নারীরা যুদ্ধে অংশগ্রহণ করেছেন।
বাঙালি নারীদের যারাই জানতে এসেছেন তারাই চমকে উঠেছেন তাদের এই আকস্মিক পরিবর্তন ও জাগরণ দেখে। তারা তাদের পর্দা আর ঘরের কাজকর্মকে পাশে রেখে হাতে বন্দুক তুলে নিয়েছে। নারীরা তাদের ছেলে, ভাই, স্বামীদের খুশি মনে দেশের স্বার্থের জন্য উৎসর্গ করেছে এবং তারা সেটা গর্বের সহিত করেছে। 
ক্র্যাকডাউনের পরে, তাদের স্বপ্নগুলো চুরমার হয়ে গিয়েছিল তবুও তারা দৃঢ় প্রতিজ্ঞায় তাদের দায়িত্ব পালন করছে। যুবকদের সাথে বৃহৎ সংখ্যায় অল্পবয়সী মেয়েরাও নাম লিখেছিল এবং এখনও প্রতিদিন তারা গেরিলা প্রশিক্ষণ কেন্দ্রে যোগ দিচ্ছিল। এমনকি মেয়েরা সামনের সারিতে দাঁড়িয়ে যুদ্ধ করেছে। তাদের জন্য আর কোন কিছুই কঠিন আর অসম্ভব ছিল না। 
আজ বাংলাদেশের সাহসী মা জাতি পাকিস্তান আর্মির উপর প্রতিশোধ নেয়ার সিদ্ধান্ত নেয়, তারা তাদের ছেলের-ভাইয়ের নির্মম মৃত্যুর এবং তাদের মেয়ে ও কন্যাদের উপর নৃশংসতার প্রতিশোধ নেয়ার জন্য তৈরি হচ্ছিল। তাদের মাতৃভূমির প্রতি ইঞ্চি মুক্ত হওয়ায় আগ পর্যন্ত তারা যুদ্ধ করার প্রস্তুতি নিচ্ছিল। 
বাংলাদেশের নারীরা, বৃদ্ধ কিংবা যুবতী, কেউই শুধু মাত্র শত্রুদের বিরুদ্ধে যুদ্ধ করছিল না, বরং তারা যুদ্ধ করছিল রোগ ও জরা , ক্ষুধা ও দুর্ভিক্ষের মতো আরও বিভিন্ন অভাবের সাথে। যারা বাংলাদেশের দখল সীমানায় ছিলেন তারাও তাদের শ্রেষ্ঠত দিয়ে যুদ্ধ করেছেন। দিনের প্রতি মিনিট তারা মৃত্যু আর অপহরণের ভয় নিয়ে বেঁচে ছিল। এই ধরনের  পরিস্থিতি প্রধানত ঢাকা চট্টগ্রাম শহরে বিদ্যমান ছিল। 
.
লক্ষ লক্ষ মহিলা ইন্ডিয়ায় পালিয়ে গিয়েছিল, কেউ তার পরিবাবের সাথে যেতে পেরেছে আর কেউ কেউ ভয়ে একাই চলে গেছে। একবার তারা সকলে হতবাক অসাড় অবস্থা থেকে বেড়িয়ে আসছিল, পরক্ষনেই তারা নিজেরাই তাদের প্রতিরূপের মত বিভিন্ন কাজের মধ্যে নিমজ্জিত করছিল। নারীদের মেডিকেল কোর , নার্সিং ও ফার্স্ট এইড ট্রেনিং সেন্টার যুব শিবিররা বিনামূল্যে সর্বত্র ব্যবস্থা করেছিল। বিশেষজ্ঞ নির্দেশিকা অনুযায়ী , অনুগত মেয়ে ও নারীরা চব্বিশ ঘণ্টা কাজ করছিল।  
.
নার্সিং ও ফার্স্ট এইড ট্রেনিং শেষ করার পর, তারা যুদ্ধের ময়দানে ছুটে গেছে অসুস্থ আর আহতদের সাহায্য করার জন্য। স্বীকার করতেই হবে, সবচাইতে কঠিন কাজ মহিলা ডাক্তার আর নার্সদের করতে হয়েছে। শরণার্থীদের অধিকাংশই যখন ভারতের মাটিতে পৌছায়, তারা এতটাই ক্লান্ত হয়ে গিয়েছিল যে চিকিৎসার জন্য সাড়া দেয়ার অবস্থাও তাদের ছিল না। ক্ষুধা আর অসুস্থতা তাদের দুর্বল করে ফেলেছিল, সবথেকে দুর্ভাগ্যের ব্যপার ছিল কখনো কখনো চিকিৎসা ত্রাণ তাদের নিকট পৌঁছানোর আগেই  তারা মৃত্যুর কোলে ঢলে পরেছিল। আর বেঁচে যাওয়া অনেকেই বেঁচে থাকার আগ্রহ হারিয়ে ফেলছিল। ডাক্তার এবং নার্সদের  অসুস্থ আর মৃত্যুর দিকে এগিয়ে যাওয়া মানুষদের বাঁচিয়ে তোলার কঠিন কাজটি করতে হচ্ছিল। 
.
বাংলাদেশ তাদের নারীদের এবং তাদের কাজের জন্য গর্বিত বোধ করবে। তারা পুরুষদের মতোই সাহসী এবং  বদ্ধপরিকর এবং তারা বদ্ধপরিকর ছিল দখলদার সৈনিকদের পতন করবেই আর স্বাধিনতা ছিনিয়ে আনবে। রওশন আরা এবং বাংলাদেশের আর অনেক রওশন আরাদের নাম জোয়ান অব আর্ক, চাঁদ সুলতানা এবং অনেকের পাশে ইতিহাসে লেখা থাকবে।
.
.
অনুবাদঃ তামীম 

শিরোনামঃ মুজিবের বিচারঃ বাংলাদেশের আইনজীবীদের নিন্দা
সংবাদপত্রঃ দি নেশন ভলিউম ১ নং ১ 
তারিখঃ ২৪ সেটেম্বর, ১৯৭১ 
.
গত সপ্তাহে বাংলাদেশের মুক্তাঞ্চলের আইনজীবীরা একটি সংগঠন তৈরি করেন মুজিবনগরে। প্রবীণ বাংলাদেশি রাজনীতিবিদ কফিলউদ্দিন চৌধুরী সংগঠনের প্রধান পৃষ্ঠপোষক নির্বাচিত হন। আইন ও সংসদব বিষয়ক মন্ত্রী খন্দকার মুশতাক নির্বাচিত হন প্রেসিডেন্ট পদে। 
এই সংগঠনের অন্যান্য সদস্যরা হলেনঃ কাজি আবদুল খালেক (সেক্রেটারি), শাহ মোয়াজ্জেম হোসাইন, এমপিএ, আবু বকর সিদ্দিকি এবং শাহ জামাল বিশ্বাস ( ভাইস প্রেসিডেন্ট), চিত্তরঞ্জন গুহ এবং কাজি আব্দুস সালাম ( জয়েন্ট সেক্রেটারি), আবদুল হক (কোষাধ্যক্ষ) এবং সমরেশ চন্দ্র ঘোষ ( অফিস সেক্রেটারি)
সভায় গৃহীত সিদ্ধান্তগুলো হলোঃ 
১। এই সভা বঙ্গবন্ধু শেখ মুজিবুর রহমানের অনৈতিক সাজার জন্য পাক মিলিটারি জান্তা কে অভিযুক্ত করে এবং সমগ্র বিশ্বের শান্তিকামী মানুষ ও আইনজীবীদের অনুরোধ করে তাঁদের দেশের সরকার যেন বাংলাদেশকে স্বীকৃতি দেয়। 
২। এই সভা জাতিসংঘের সদস্য দেশ গুলোকে আহবান জানায় বাংলাদেশকে স্বীকৃতি দেয়ার। 
৩। এই সভা শান্তিকামী বিশ্ববাসীকে অনুরোধ করে ইয়াহিয়া খান, টিক্কা ও ভুট্টোকে অমানবিক গণহত্যা, মানবাধিকার লঙ্ঘন, দমন ও ধর্ষণ এর দায়ে বিচারের কাঠগড়ায় দাড়া করাতে।  
৪। এই সভা সমগ্র বিশ্বের সকল নির্যাতিত ও নিপীড়িত মুক্তিযোদ্ধাদের সম্পূর্ণ সহায়তার সিদ্ধান্ত নেয়। 
৫। এই সভা যুক্তরাষ্ট্রকে দায়ী করে সরাসরি পাকিস্তানি সামরিক জান্তাকে অস্ত্র দিয়ে সহায়তা করার জন্য, যারা সরাসরি মানবাধিকার লঙ্ঘনে এবং গণহত্যায় নিয়জিত। এই সভা যুক্তরাষ্ট্রের আইনজীবীদের আহবান জানায় তাঁদের সরকারের অস্ত্র সরবরাহ ও অর্থনৈতিক সহায়তায় তৎক্ষণাৎ বন্ধ করতে। 
৬। জনপ্রিয় বাঙ্গালি সাহিত্যিক তারাশঙ্কর বন্দ্যোপাধ্যায় এর করুন মৃত্যুতে এই সভা তিন মিনিট নীরবতা পালন করে।
.
.
অনুবাদঃ দ্বীপ অধিকারী এবং সাইমা তাবাসসুম 

নয়াদিল্লী কূটনীতিক
মি. কে. এম. শাহাবুদ্দিন
দ্বিতীয় সচিব
মি. আমজাদুল হক
সহকারি সংবাদ সহদূত
অকূটনীতিক কর্মচারী
মি. আব্দুল মাজিদ
মি. শামসুদ্দিন
মি. নুরুল হুদা
কোলকাতার কূটনীতিক
মি. এম. হোসাইন আলী
ডেপুটি হাইকমিশনার(প্র-মহাধ্যক্ষ প্রতিনিধি)
মি. আর. আই. চৌধুরী
প্রধাণ সচিব
মি. আনোয়ারুল কবির চৌধুরী
তৃতীয় সচিব( রাজনৈতিক)
মি. কাজী নজরুল ইসলাম
তৃতীয় সচিব(প্রশাসন)
মি. এম. মাকসুদ আলী
সহকারী সংবাদ সহদূত
অকূটনীতিক কর্মকর্তা এবং স্টাফ
মি. সাইদুর রহমান
মি. এম. এ. হাকিম
মি. আমীর আলী চৌধুরী
মি. আনোয়ার হোসেন
মি. মো. সাইদুজ্জামান মিয়া
মি. জয়নাল আবেদীন চৌধুরী
মি. মুস্তাফিজুর রহমান
মি. আলীমুজ্জামান
মি. এ. জেড. এম. এ. কাদির
মি. মতিউর রহমান
মি. কাজী সিকান্দার আলী
মি. মো. গোলামুর রহমান
মি. শামসুল আলী
মি. মো. সিদ্দিকুল্লাহ
মি. এ. তে. এম. আবু শাফিন
মি. আব্দুর রব
মি. মো. ফকরুল ইসলাম
মি. মো. আমিমুল্লাহ
মি. মো. আব্দুল বাশার
মি. এ. বি. এম. খুরশেদ আলম
মি. আবদুল মান্নান ভুঁইয়া
মি. আবদুর রহমান ভুঁইয়া
মি. আব্দুর রহিম
মি. মো. নুরুল আমিন
মি. মো. নুর আহমেদ
মি. মো. আলাউদ্দিন
মি. সমিরুদ্দিন
মি. মো. সোলাইমান
মি. শামসুদ্দিন হোসেন
মি. জহুর হোসেন
মি. মীর মোজাম্মেল হক
মি. মো. জাকারিয়া
মি. মো. ওয়াহিদুর রহমান
মি. আবদুন-নুর
মি. এ. কে. এম. আব্দুর রব
মি. এ. কে. এম. কামরুর রশিদ
মি. আনোয়ারুজ্জামান
মি. আব্বাস উদ্দিন আহমেদ চৌধুরী
মি. ওয়াহিদুর রহমান
মি. শরিফুল আলম
.

অন্তর্বর্তী চতুর্থ শ্রেণী
মিঃ আব্দুল কাদের
মিঃ আব্দুল মতিন প্রধান 

মিঃ আব্দুল আমিন 
মিঃ মোহাম্মদ হোসেন
মিঃ মতিউর রহমান
মিঃ আব্দুল গাফফার মিরধা
মিঃ আমান হোসেন
মিঃ হাতিম আলি
মিঃ বজরুল রহমান 
মিঃ মোহাম্মদ হেদায়েতউল্লাহ্‌ 
মিঃ নুরুল হক
মিঃ সামসুল আনোয়ার 
অন্তর্বর্তী চতুর্থ শ্রেণী
স্থানীয় নিয়োগ
মিঃ মোহাম্মদ ইশাক 
মিঃ মমতাজ মিয়াহ 
মিঃ মোজাম্মেল হক
মিঃ আব্দুস সোবহান 
মিঃ শানু মিয়াঁ 
মিঃ মোহাম্মদ ইলিয়াস
মিঃ আব্দুল হাশেম
নিউইয়র্ক কূটনীতিক
মিঃ এ. এইচ. মোহাম্মদ আলি
ভাইস কনসাল 
মিঃ এস.এ. করিম
ডেপুটি পার্মানেন্ট রিপ্রেজেন্টটেটিভ
    
ওয়াশিংটন কূটনীতিক
মিঃ এনায়েত করিম
মিনিস্টার 
মিঃ এস এ এম এস কিবরিয়া
পলিটিক্যাল কাউন্সিলার 
মিঃ এ এম এ মুহিত
ইকোনমিক কাউন্সিলার
মিঃ এ আর মাতিনউদ্দিন  
শিক্ষা ও সাংস্কৃতিক কাউন্সিলার
মিঃ সায়েদ মুজ্জাম আলি
থার্ড সেক্রেটারি
মিঃ এ আর চৌধুরী 
ফিন্যন্স এনং একাউন্ট অফিসার
শেখ রুস্তাম আলি
সহকারি তথ্য অফিসার
নন- ডিপ্লোম্যাটিক স্টাফ
মিঃ হাবিবুর রহমান 
মিঃ সুলায়মান
মিঃ এম হক
মিঃ নুরুল ইসলাম
মিঃ মুস্তাক আহমেদ 
লন্ডন কূটনীতিক
মিঃ মহিউদ্দিন আহমেদ 
সেকেন্ড সেক্রেটারি 
মিঃ মোহাম্মদ আকবর লুতফুল মতিন
ডিরেক্টার অফ অডিট এন্ড একাউন্টস
মিঃ আব্দুর রৌফ, ডেপুটি ডিরেক্টার
ফিল্ম এন্ড পাবলিকেশনস
মিঃ ফজলুল হক চৌধুরি 
শ্রমিক সহদূত
প্যরিস নন ডিপ্লোম্যাটিক স্টাফ
মিঃ মোশারফ হোসেন
মিঃ শওকত আলি
বারনে নন- ডিপ্লোম্যাটিক স্টাফ
মিঃ গোলাম মোস্তফা
হং কং কূটনীতিক
মিঃ মহিউদ্দিন আহমেদ 
ভারপ্রাপ্ত ট্রেড কমিশনার
বাগদাদ কূটনীতিক
এইচ ই মিঃ এ এফ এম আবুল ফাতেহ
রাষ্ট্রদূত 
মানিলা কূটনীতিক
কে কে পান্নি 
রাষ্ট্রদূত
.
.
অনুবাদঃ জয়ন্ত সেন আবীর 

.
বিশ্ব সংবাদ 
.
বাংলাদেশ সমস্যা সম্বন্ধে জাতিসংঘের পলায়নপর মনোভাবের ছাপ দেখা যায় সাধারণ অধিবেশনের নবনির্বাচিত সভাপতি, ইন্দোনেশিয়ার ড. আদম মালিকের কৌতূহল উদ্রেককারী বিবৃতিতে। তিনি জনসম্মুখে মনোভাব প্রকাশ করেন যে এ ব্যাপারটিতে তিনি কোনো বিতর্কের পক্ষপাতী নন। এটা অবশ্যই তার ব্যক্তিগত দৃষ্টিভঙ্গি, কিন্তু সভাপতির এরূপ সময়ের আগেই নিজস্ব দৃষ্টিভঙ্গির প্রকাশ অধিবেশনের বিচারকে প্রভাবান্বিত করবে এমন সংশয় রয়ে যায়। এই বিশ্ব সংস্থাটির উদ্দেশ্য হল স্বাধীন আলোচনা এবং মতামত ও ধারণার মুক্ত আদান-প্রদানের মাধ্যমে আন্তর্জাতিক সমস্যাগুলোর সমাধানে সাহায্য করা। এটা কিছুটা অবাক হবার মতই ব্যাপার যে সাধারণ অধিবেশন (সবকটি সদস্য রাষ্ট্রের প্রতিনিধি নিয়ে গঠিত এবং তাই বিশ্বের সবচেয়ে বড় প্রতিনিধি সভা) এর সভাপতি মৌলিক মানবিক অধিকারের জন্য সংগ্রামরত সাড়ে ৭ কোটি মানুষের ক্ষেত্রে এই একই পদ্ধতি অনুসরণের বিপক্ষে। তার এই মনোভাবের স্বপক্ষে তিনি যুক্তি দিয়েছেন এই বলে যে “এই আলোচনা কখনো সমাপ্ত হবে না এবং এ সমস্যার দ্রুত সমাধান সম্ভবপর নয়”। তিনি “পর্দার অন্তরালে” কাজ করতে আগ্রহী। অবস্থাদৃষ্টে মনে হচ্ছে তিনি লীগ অব নেশনস এর চুক্তিপত্র দ্বারা নিষিদ্ধ গোপন কূটনীতির যুগ ফিরিয়ে আনতে চাচ্ছেন। যদি সময়ক্ষেপণ আলোচনার বিপক্ষে অবস্থান নেবার যুক্তিসিদ্ধ কারণ হতে পারে তবে সম্পূর্ণ গণতান্ত্রিক ব্যবস্থাটাই নাকচ করে দিতে হবে। সাধারণ অধিবেশন কি গণতন্ত্রের সমাধিফলক লিখতে চলেছে?
.
এরূপ অনুমান করা কি খুব কঠোর হয়ে যায় যে ড. মালিকের বাংলাদেশ সম্পর্কে খোলাখুলি আলোচনার বিপক্ষে অবস্থানের পেছনে ইয়াহিয়ার শাসনকে প্রকাশ্যে আসা থেকে রক্ষা করতে তার ইচ্ছাই তাকে চালিত করেছে?  এই শাসনের অপকর্ম সমূহ সম্পর্কে এখন বিশ্ব বেশ ভালভাবেই ওয়াকিবহাল। তবু বিশ্বমঞ্চে তা আনুষ্ঠানিকভাবে প্রকাশিত হবার কলঙ্ক থেকে বাঁচতে ইসলামাবাদ স্বাভাবিকভাবেই উদ্বিগ্ন। এক্ষেত্রে পাকিস্তানকে সুরক্ষা দেয়া ড. মালিকের কর্তব্য নয়। যদি অন্যান্য রাষ্ট্র পাকিস্তানকে মানবসৃষ্ট আইন ভঙ্গ করে চালানো পাশবিকতার অভিযোগে অভিযুক্ত করে তবে পবিত্র পাকিস্তান নিজেকে নির্দোষ প্রমাণের যথেষ্ট সুযোগ পাবে। পাকিস্তানের প্রতিনিধিদের পূর্ণ স্বাধীনতা থাকবে এই বিতর্কে অংশ নেবার। গুরুতর অভিযোগে অভিযুক্তদের সামনে কেবলমাত্র একটি সম্মানজনক পথই খোলা থাকে, আর তা হল কার্যকরীভাবে সেই অভিযোগের খণ্ডন। যদি ইয়াহিয়া ও তার সাগরেদরা সেপথ গ্রহণে অনীহা প্রকাশ করে তবে তাদের এর ফলও ভোগ করতে হবে। সাধারণ অধিবেশনের কাজ হল বিশ্বমানবের মনোভাব প্রকাশে সহায়তা করা, তাকে রুদ্ধ করা নয়। ড মালিক গণতন্ত্র এবং আন্তর্জাতিক সম্পর্কের স্বচ্ছতার বিরুদ্ধে এক ভয়ঙ্কর নজির স্থাপন করছেন। 
.
ড. মালিকের তত্ত্বের যা কিছু অভিনবত্ব তা এইক্ষেত্রে পাকিস্তানের আইনগত অবস্থান সম্বন্ধে তার ধারণা থেকে উদ্ভূত, এবং এই ধারণা বাংলাদেশে গণহত্যা শুরু হওয়া অব্দি পাকিস্তানের উৎসাহী বন্ধুদের দিয়ে আসা বক্তব্যের প্রতিধ্বনি মাত্র। ‘আপনি পারেন না’ তিনি বলেন ‘পাকিস্তানকে এ ব্যাপারে কোনো পদক্ষেপ নিতে বাধ্য করতে কারণ এটা তাদের অভ্যন্তরীণ সমস্যা’। ইহুদী নিধন হিটলারের ক্ষেত্রে অভ্যন্তরীণ সমস্যাই ছিল! ড. মালিকের দাওয়াই হল ভারত এবং পাকিস্তানকে ‘চাপ প্রয়োগ’ যেন তারা একত্রিতভাবে ‘এই রাজনৈতিক সমস্যার সমাধান করে’। এই ‘চাপ প্রয়োগ’ কিভাবে হবে, কে বা কারা করবে? পাকিস্তান কেন তাদের ‘অভ্যন্তরীণ ব্যাপার’ এ ‘চাপ প্রয়োগ’ বরদাস্ত করবে? আবার কেন ভারত এবং পাকিস্তানকে একত্রিতভাবে কাজ করতে হবে? এই ‘রাজনৈতিক সমস্যা’ যা এখন পুরো বিশ্বের মাথাব্যথা হয়ে দাঁড়িয়েছে, তা তৈরীতে কি ভারতের হাত ছিল? ড. মালিক বহুবছর ধরে পশ্চিমা শক্তিগুলোর গ্রহণ করা পথেই চলতে চেয়েছেন, আর তা হল এই উপমহাদেশের সকল ব্যাপারেই ভারত ও পাকিস্তানকে একত্রিতভাবে পদক্ষেপ নিতে চাপ প্রয়োগ করা। এই কৌশল কাশ্মীরের ক্ষেত্রে খুবই সামান্য সুফল এনেছে। বাংলাদেশের ক্ষেত্রে, যেখানকার জনগণ স্বাধীনতা লাভে দৃঢ়প্রতিজ্ঞ, সেখানে এটা বিন্দুমাত্র ফলপ্রসূ হবে না। সাম্রাজ্যের বিলুপ্তি এক ঐতিহাসিক ঘটনা; এটা ব্রিটিশ প্রধানমন্ত্রী বা সাধারণ অধিবেশনের সভাপতিদের দ্বারা নিয়ন্ত্রণ করা যায় না।
.

.
অনিশ্চিত রাজনৈতিক সমাধান

বাংলাদেশের জন্য রাজনৈতিক সমাধান একটি প্রায়শই প্রস্তাবিত এবং আবেদন করা কৌশল। উভয় পূর্ব এবং পশ্চিমে এই উদাহরণগুলো নির্দিষ্ট রাষ্ট্রপ্রধান ও সরকার থেকে শুরু করে বুদ্ধিজীবী এবং খ্যাতিমান ও প্রভাবশালী রাজনৈতিক ব্যাক্তিদের পর্যন্ত পরিবেষ্টন করেছে। এটা ঠিক যে এই পরামর্শ গুলো লাখ লাখ মানুষের বেদনাময় কান্না, যারা এখন পশ্চিম পাকিস্তানের রক্তপিপাসুদের শিকার এদের প্রতি তাদের উদ্বেগ ও মর্মপীড়ার প্রতীক।এই ধ্বংসলীলা এখনো চলছে এবং নিকৃষ্ট মানবিক বিপর্যয়ের মাত্রা বেড়েই চলেছে। যত দিন যাচ্ছে নিরস্ত্র বেসামরিক লোকজনদের মৃত্যু দ্বিগুণ হচ্ছে। স্মরণকালের সর্ববৃহৎ দেশত্যাগ অব্যাহত রয়েছে। প্রকৃতপক্ষেই অন্ধকার ইতিহাসের গায়ে একটি কালো পালক। 
বাংলাদেশের ব্যপার নিয়ে সরাসরি সম্পৃক্ত দলগুলো হচ্ছে সম্পূর্ণ বাঙালি জাতি, এবং পশ্চিম পাকিস্তানের সামরিক জান্তা, যারা বাঙালি জাতির অধিকার জবরদখল করেছে। উভয়পক্ষই রক্তাক্ত সংগ্রামে জড়িয়ে পড়েছে। পরবর্তী পক্ষ অর্থাৎ পকিস্তানি সামরিক জান্তা যে মাটি তাদের নয় তা জোর-জবরদস্তি দখলের লড়াইয়ে জড়িত এবং প্রথম পক্ষ অর্থাৎ বাঙালি জাতি শক্তভাবে লড়াই করছে হানাদারদের তাড়িয়ে স্বদেশ নিজেদের আয়ত্বে আনার। লড়াই দুর্বার গতিতে এগিয়ে চলছে এবং বাঙালি জাতির ভাগ্য সুস্পষ্ট ভাবে নির্ধারিত হয়ে গেছে। স্বাধীনতার দিন দ্রুত এগিয়ে আসছে।
তৃতীয় পক্ষ যারা সরাসরি যুক্ত তারা হচ্ছে ভারত। ভারত ইচ্ছাকৃত ভাবে এর সাথে জড়ায় নি। পরিস্থিতির চাপে বাধ্য হয়েই তারা এই ইস্যুতে জড়িয়েছে, মানবিক মূল্যবোধ এবং মানবতার প্রতি ভালোবাসা থেকেই। বিশ্বের ইতিহাসে অদ্বিতীয় এই ব্যাপক গণহত্যার পর প্রায় ১ কোটি বাঙালি নিরাপত্তার জন্য ভারতের মাটিতে গিয়ে আশ্রয় নিয়েছে। ভারতের জনতা এবং সরকারের এই ত্যাগ স্বীকার আমরা কৃতজ্ঞতার সাথে দেখি। “আমরা ৯০ লক্ষ শরনার্থী কে মৃত্যুর মুখে ঠেলে দিবনা” ইন্দিরা গান্ধীর এই সাহসী বিবৃতিতে আমরা অভিভুত।
অনির্দিষ্ট কালের জন্য প্রায় ১ কোটি মুখের অন্য জোগারের বোঝা বইবার তারিফ আমরা করি। ভারতের অর্থনীতির জন্য এটি একটি বোঝা। আমরা চাইব আমাদের উপকারী বন্ধুরা যেন সত্যিটি বুঝেন। বাঙালিরা স্বাধীনতা ব্যাতিত অন্যকিছু মেনে নিবেনা। প্রায় ১০ লক্ষ বাঙালিকে নৃশংস ভাবে হত্যা করার পর, হাজার হাজার নারীকে ধর্ষণ করার পর, এক কোটি বাঙালিকে গগৃহহীন নিঃস্ব করার পর রাজনৈতিক সমাধান আমরা কিভাবে মেনে নেই? এই অসন্তোষজনক বিষয়ের সকল খুঁটিনাটি দেখার পর বাংলাদেশ সরকার মনে করে যে, “স্বাধীনতা ব্যাতিত অন্য কোন সমাধান গ্রহণযোগ্য নয় এবং স্বাধীনতাই কেবল পারে শরনার্থিদের স্বাধীন এবং নিরাপত্তার সাথে দেশে ফেরানোর পরিস্থিতি সৃষ্টি করতে। 
রাজনৈতিক সমাধানের সর্বশেষ ওকালতকারী হচ্ছে আমেরিকা। যারা এযাবৎ পাকিস্তানকে অস্ত্র সরবরাহ করে বাংলাদেশের বিরুদ্ধে অবস্থান করে এসেছে, এমনকি তাদের উৎস– এবং বিশ্বব্যাংক স্টাডি টিম দ্বারা ওয়াশিংটনে গণহত্যার নিশ্চিত খবর যাওয়ার পরেও। যখন মুক্তি বাহিনী তাদের লক্ষ্যের প্রতি অবিচল থেকে এবং মৃত্যুকে তুচ্ছ করে লুটেরাদের একের পর এক রণক্ষেত্রে পরাজিত করছে আমেরিকা কর্কশ স্বরে কাঁদছে। রজার্সের থ্রী পয়েন্ট পরিকল্পনা হলঃ উপমহাদেশে সংযমের চর্চা অবশ্যই করতে হবে। এবং একটি কার্যকরী রাজনৈতিক সমাধানের জন্য প্রচেষ্টা এগিয়ে নিয়ে যাওয়া আবশ্যক, দুর্ভিক্ষ এড়াতে এবং শরনার্থিদের ফেরার জন্য অনুকুল পরিস্থিতি তৈরিতে আন্তর্জাতিক সহায়তা কর্মসূচীকে অবশ্যই সম্প্রসারিত করতে হবে।
	এবং এর বিরুদ্ধে বাংলাদেশ এবং এর জনগনের অবস্থান একদম অকপট। একটি কার্যকরী রাজনৈতিক সমাধান তখনই গ্রহণযোগ্য হবে যখন তা ভারপ্রাপ্ত রাষ্ট্রপতির পূর্বশর্ত সমূহ মেনে চলবে। পূর্বশর্ত সমুহ হচ্ছেঃ শেখ মুজিবর রহমানের নিঃশর্ত মুক্তি, বাংলাদেশের স্বাধীনতার সম্পুর্ন স্বীকৃতি, পশ্চিম পাকিস্তানি সামরিক বাহিনী সম্পূর্নরূপে প্রত্যাহার এবং মিলিটারি ক্র্যাকডাউনের সময় থেকে মানুষ এবং সম্পদ রক্ষার ক্ষতিপূরণ। যদি যুক্তরাষ্ট্র তাদের থ্রী পয়েন্ট ফরমুলায় যা বলেছে আসলেই তা তাদের উদ্দেশ্য হয় তাদের উচিৎ হবে তার রক্ষিতা ইয়াহিয়া খান কে যাতে সে সম্পুর্ন রূপে পুর্বশর্তগুলো মেনে নেয়। 
	এটা অবশ্যই বুঝতে হবে যে যেকোন গ্রহণযোগ্য এবং অর্থপূর্ণ সমাধানের জন্য রজার্সের প্রস্তাব প্রসঙ্গে, সম্পুর্ন স্বাধীনতাই শেষ কথা। বাঙালিরা যারা তাদের স্বাধীনতার জন্য সর্বস্ব ত্যাগে প্রস্তুত, স্বাধীনতা ব্যাতিত অন্য কিছু তাদের তৃষ্ণা মেটাতে পারেবনা। স্বাধীনতা মুল্য রক্ত, এবং আমরা এর মুল্য পরিশোধ করেছি। শেষ লক্ষ্যে পৌছুতে পৃথিবীর ৮ম সর্ববৃহৎ রাষ্ট্র আরো রক্তদানের জন্য প্রস্তুত আছে। কোন শক্তিই তা যতই শক্তিশালী হোক না কেন, ৭.৫ কোটি জনতার আওয়াজ চাপা দিতে পারবেনা, যারা একদম শেষ সৈনিকটি, শেষ গুলিটি পর্যন্ত লড়াই করে যেতে এবং তাদের মাটিকে স্বাধীন এবং সার্বভৌম দেশ হিসেবে প্রতিষ্ঠিত করতে প্রস্তুত। বিশ্ব মোড়লদের কুমন্ত্রনা এবং ষড়যন্ত্র তাদেরকে তাদের ঠিক করা পথ থেকে সরাতে পারবেনা এবং সেই পথটি হল সম্পুর্ন স্বাধীনতা।

কেবল যুদ্ধই পারে বাংলাদেশকে বাঁচাতে
(বিশেষ জাতীয় প্রতিবেদন)

কখন, কীভাবে বাংলাদেশের স্বাধীনতাযুদ্ধের সমাপ্তি হবে? প্রায়ই জিজ্ঞাসিত এই প্রশ্নের উত্তর এক শব্দে দেয়া সম্ভব নয়। এর জন্য দরকার এ ইস্যুকে নিয়ন্ত্রণ করতে থাকা বিষয়গুলোর পুঙ্খানুপুঙ্খ বিশ্লেষণ। তবে স্বাধীনতাযুদ্ধের ইতিহাসের একজন আগ্রহী পাঠক খুব শক্ত একটি উপসংহারে পৌঁছবেন। আমাদের মুক্তিবাহিনীই কেবলমাত্র বাংলাদেশকে স্বাধীন করতে পারে, এবং সেটি কবে হবে তা পুরোপুরিই নির্ভর করে শত্রুকে একই সঙ্গে স্থলে-জলে-আকাশে সমানে-সমানে আঘাত করতে মুক্তিবাহিনী কতটা প্রস্তুত তার ওপর।
সমাধানটা ওখানেই, অন্যত্র নয়। এ ধরনের যুদ্ধে নিয়ামক মুক্তিবাহিনীর অভ্যন্তরীণ সামরিক ও মানসিক শক্তি, যা আমাদের ভাগ্য, সামর্থ্য এবং চারিত্রিক দৃঢ়তাকে নির্ধারণ করতে পারে।অন্য কোন পথে অগ্রসর হওয়াটা হবে আসল উদ্দেশ্যের সাথে প্রতারণার সামিল, এটা আত্মপ্রতারণা বা বুনোহাঁস খোঁজার মতই ব্যাপার হবে।
উপমহাদেশীয় রাজনীতিতে বাংলাদেশ ইস্যুটি ক্যান্সারের মতো হয়ে পড়েছে, এটি সত্য। অন্য কোন দেশ তাদের হয়ে লড়াই করে জয় এনে দেবে, এ বিভ্রমজাল থেকে বাঙালি জাতিকে বের হয়ে আসতে হবে। “ভিক্ষা চেয়ে মুক্তি অর্জন হয় না। শক্তি প্রয়োগ করেই একে অর্জন করতে হয়, রক্তের মুল্য দিয়েই।”–এইবেদবাক্যবাঙ্গালিকেতাইসর্বাংশেঅনুসরণকরতেহবে।এরবিকল্পপ্রস্তাবনাহচ্ছে“পিঠটানদেয়া”, বাস্তবতাকে অস্বীকার করে সম্মুখযুদ্ধে এ মাটির সন্তানদের বীরত্বকে কুসংস্কারাচ্ছন্ন করার জঘন্য প্রচেষ্টা।
স্বাধীনতা যুদ্ধের ছয়টা রুদ্ধশ্বাস মাস অন্তত একটি জিনিস প্রমাণ করেছে, সামরিক জান্তাকে তোষামোদ করে এবং তাদের মিষ্টি কথায় ভুলে গিয়ে কোন লাভ হবে না। তারা এই সংহারী যুদ্ধ চালিয়ে যাচ্ছে, তারা এখনো গণহত্যা চালানোর ব্যাপারে প্রতিজ্ঞাবদ্ধ।
জাতিসংঘে জ্ঞানগর্ভ বিতর্ক, চিন্তা-জাগানিয়া সিদ্ধান্ত অথবা কোন লোকদেখানো আন্তর্জাতিক সম্মেলনে ভোটাভুটি করাটা মুক্তিযুদ্ধের জন্য সম্পূর্ণ নিরর্থক হবে। এরই মধ্যে কাঁচের মত স্বচ্ছ হয়ে গেছে যে, প্রচণ্ড শক্তিতে শত্রুর উপর ঝাঁপিয়ে পড়া ছাড়া আর কোন কিছুই দখল করে রাখা ভূখণ্ড থেকে শত্রুদের এক ইঞ্চিও সরাতে পারবে না।
অন্য দিকে পাকিস্তানি সেনাবাহিনী একটি মাত্র শক্তির ক্ষমতা উপলব্ধি করতে পেরেছে, মুক্তিবাহিনী, যাদের অদম্য উদ্দীপনা এবং জেদি অধ্যবসায়ের কারণে শত্রুসেনারা হতাহত হচ্ছে, এক ফ্রন্ট থেকে আরে ফ্রন্টে সরে যেতে বাধ্য হচ্ছে।
পাকিস্তানি সেনাবাহিনী আমাদের সাহসী যোদ্ধাদের স্থলযুদ্ধে মোকাবেলা করতে ব্যর্থ হচ্ছে বলে জানা যাচ্ছে। বিমানবাহিনীর বদৌলতেই দখলদার বাহিনী এখনকার মতো কিছুটা সুবিধা পাচ্ছে। প্রশিক্ষিত জনশক্তির দিক দিয়ে সংখ্যাগত সীমাবদ্ধতা মুক্তিবাহিনী কাটিয়ে উঠেছে। এখন তারা সেনাবাহিনীর সাথে যুদ্ধ করার মত সমান শক্তিশালী। তাদের নৈতিক শক্তিও একই রকম দুর্দান্ত। এ ভূখণ্ডের দাবিদাররা আক্রমণকারীদের বিরুদ্ধে সুনিশ্চিতভাবে সুবিধানজনক অবস্থানে রয়েছে।
বাংলাদেশ যুদ্ধের প্রসঙ্গে, আশু করণীয় হচ্ছে: বাংলাদেশের স্বীকৃতি এবংজটিল অস্ত্রশস্ত্র ও যুদ্ধবিমানের যোগান, এর মধ্যে প্রথমটির সাথে পরেরটি ওতপ্রোতভাবে জড়িত। বাংলাদেশের স্বীকৃতিলাভ না হলে কারা অস্ত্র সরবরাহ করবে? এমনকি নব্বই লক্ষ মানুষের অন্নসংস্থান করতে বাধ্য হওয়া ভারতও বাংলাদেশের স্বীকৃতিলাভের আগে এদেশে অস্ত্র সরবরাহ করতে পারবে না।
সারা বিশ্ব জানে, ২৬ মার্চে বিদ্রোহ শুরু করার সময় ইস্ট পাকিস্তান রেজিমেন্ট, ইস্ট পাকিস্তান রাইফেলস এবং সহায়তাকারী বাহিনীগুলোর হাতে যে অস্ত্র ও গোলাবারুদ ছিল, প্রধানত তা দিয়েই মুক্তি বাহিনী লড়াই করে যাচ্ছে। এর পাশাপাশি আমাদের যোদ্ধারা পশ্চিম পাকিস্তানি সেনাবাহিনীর কাছ থেকে কেড়ে নেয়া বিশাল অস্ত্রশস্ত্র নিয়েও লড়াই করছে।
আধুনিক অস্ত্রশস্ত্রের অভাব এবং যুদ্ধবিমান না থাকার কারণে মুক্তিবাহিনীকে গেরিলা যুদ্ধকৌশলেই আটকে থাকতে হয়েছে। কিন্তু এক্ষেত্রে সবচেয়ে গুরুত্বপূর্ণ হচ্ছে, গেরিলা যুদ্ধ সম্পূর্ণ স্বাধীনতা অর্জনের উপায় নয়। সার্বিক স্বাধীনতা অর্জনের জন্য সার্বিক যুদ্ধ প্রয়োজন। সার্বিক স্বাধীনতা ছাড়া বাঙালি যোদ্ধা এবং সমগ্র বাঙালি জাতির কাছে অন্য কোন কিছুই মেনে নেয়ার মতো নয়।
তাছাড়া, গেরিলা যুদ্ধ হবার মানে দীর্ঘস্থায়ী একটি যুদ্ধ, যেখানে আমাদের ভাগ্য অনিশ্চয়তায় ঘেরা। বাঙালি জাতি কি দীর্ঘস্থায়ী যুদ্ধে সন্তুষ্ট হবে? না, কখনোই না, কারণ যত তাড়াতাড়ি সম্ভব সম্পূর্ণভাবে স্বাধীনতা কামনা করা বাঙালি জাতির মুক্তির তাড়নার সাথে এ সন্তুষ্টি বেমানান। এ জন্য, প্রচলিত যুদ্ধের মতোই, শত্রুর ওপর পূর্ণ আক্রমণ বাধ্যতামূলক বলেই বাংলাদেশের যুদ্ধপরিস্থিতি পর্যবেক্ষণকারী ব্যক্তিদের জোরালো অনুভূতি।
যাঁরা ঔপনিবেশিক শাসন-শোষণের সমাপ্তির ওপর বিশ্বাস রাখেন, যাঁরা এক দল মানুষের জাতিগত আত্মনিয়ন্ত্রণের অধিকারে বিশ্বাসী, তাঁদেরকে প্রয়োজনীয় অস্ত্রশস্ত্র দিয়ে মুক্তিবাহিনীকে সহায়তা করার প্রশ্নের উত্তর দিতে হবে। মুক্তিবাহিনীতে জনশক্তির অভাব নেই। অভাব হচ্ছে জটিল অস্ত্রশস্ত্রের, এর পরেই রয়েছে যুদ্ধবিমানের অভাব। আধুনিক সমরাস্ত্র ও যুদ্ধবিমান সজ্জিত মুক্তিবাহিনী আরো তাড়াতাড়ি শত্রুবাহিনীকে বাংলাদেশের মাটি থেকে বিতাড়িত করতে পারবে। তখন হয় শত্রু পলায়ন করবে, নয়তো আত্মসমর্পণ করবে, নয়তো ধ্বংস হবে।
তারা যদি সমুদ্রপথে পালানোর চেষ্টা করে, তাদের ব্যবস্থা করার জন্য বাংলাদেশ নৌবাহিনী অবশ্যই পাহারায় থাকবে।
এটা পৃথিবীর অষ্টম বৃহত্তম জাতির বাঁচামরার প্রশ্ন। বিশ্বের স্বাধীনতাপ্রেমী জাতিসমূহ কি একটি স্বাধীনতাকামী জাতির সংকটের মুহূর্তে নীরব দর্শক হয়ে থাকবে? মানবাধিকার সনদে স্বাক্ষরকারী হিসেবে তাদের দায়িত্ব, জাতিগতভাবে নিজেদের নিয়ন্ত্রণ করার অধিকার সমুন্নত রাখার। তারা যাতে ভুলে না যায়, বর্তমানে জাতিসংঘের বেশিরভাগ সদস্যই দ্বিতীয় বিশ্বযুদ্ধের উপজাত, যে যুদ্ধে বিশ্বের বিভিন্ন স্থানে ঔপনিবেশিক সাম্রাজ্যের পতন হয়েছিল।
মানবতার অপেক্ষাকৃত প্রকৃতিস্থ অংশের ওপর, বিশেষ করে যুদ্ধপরবর্তী স্বাধীন দেশগুলোর ওপর বাংলাদেশের মুক্তিবাহিনীর প্রতি সাহায্যের হাত বাড়িয়ে দেয়াটা যৌক্তিকভাবে অবশ্যপালনীয়, যাতে করে আরেকটি ঔপনিবেশিক রাজত্বের পতন ঘটে এবং মানবাধিকার প্রতিষ্ঠিত হয়।

স্পষ্ট ভাষণ 
.
দক্ষিণ ভিয়েতনাম নামের মাই লাই নামের ছোট্ট একটি গ্রামে যে মানবিকতার দুঃখজনক ঘটোনা ঘটেছিল তার পুনরাবৃত্তি বাংলাদেশের অসংখ্য গ্রামে করেছিল বর্বর পাক সৈন্যরা । শুধুমাত্র গভীরভাবে দেখা বা পর্যবেক্ষণই নয় বরং বিভিন্ন রাজনৈতিক গবেষণায়ও এর প্রমাণ মিলে । এটা বিশ্বব্যাংকের অর্থনৈতিক গবেষকদেরও পর্যবেক্ষণ । বিশ্বব্যাংক পাকিস্তানকে একটি বৃহৎ ঋণ দিয়েছিল উন্নয়ন প্রকল্পের স্বার্থে । তারা একটি পর্যবেক্ষণ দল পাঠিয়েছিলেন এবং তাদের মধ্যে দশজনেই রিপোর্ট করেছিলেন যে  জরুরি ভিত্তিতে পশ্চিম পাকিস্তান থেকে 
যেন ত্রাণ তুলে নেওয়া হয় । সেই দলিল খুব সহজেই প্রমাণ করে পাকিস্তানিদের সেই অর্থনৈতিক  দুর্নীতির যার খুব পরিষ্কার মিল রয়েছে মাই লাই এর । সেই দলিল এতটাই  প্রমাণ বহুল এবং সঠিক ছিল যে তাতে মন্তব্য বা সন্দেহের কোনো অবকাশই থাকে নাহ । সেই দলিলের মূল ভাবার্থ আমাদের এটাই বলে যে , সেই তথ্য গুলো কখনোই জিজ্ঞাসাবাদ,বাস্তব ভ্রমণ বা সঠিকভাবে স্বাভাবিক পরিস্থিতিতে করা যায় নি ।অনেক ধরনের তথ্য,প্রমাণ এবং পর্যবেক্ষণের মাধ্যমে তা করা হয়েছিল । ব্যাংকের স্বার্থে তাদের জন্য এটা খুবই কঠিন কাজ ছিল এবং এটা বলা যায়  যে সঠিক ব্যবস্থার অভাবে  অনেক সমস্যার পর আমরা তার একটা সঠিক রূপ এবং পরিস্থিতি দলিলের মাধ্যমে তুলে ধরতে পেরেছি । এমন কিছু তথ্য (যা সৈনিকরা খুব সমস্যা করে আমাদের মধ্যে পোঁছাতে চায় নি অথবা কোনো অফিসিয়াল স্ট্যাট্মেন্ট দেয় নি ) যেগুলোর সমাধান হিসেবে আমাদের পূর্ব বাংলার আসল বর্ণনা দেখতে হয়েছে কাছ থেকে উপলব্ধি করতে হয়েছে বিভিন্ন ক্ষেত্রে বিশ্বাসযোগ্য সূত্র হতে  শুনতে হয়েছে এবং নিজেদের পর্যবেক্ষণ করতে হয়েছে যা আমরা লিখে রেখেছি বা মনে করে নিয়েছি । সেই অবস্থার হিসেবে বিশ্বব্যাংক বলে এটা অবশ্যই স্বাভাবিকতার বাইরে ছিল এবং স্বাভাবিকভাবে পূর্ব বাংলার দিকে এগুনোর জন্য কোনো অফিসিয়াল স্বাক্ষর বা ব্যাপার ছিল নাহ । দু দেশের এই চিত্রকে বদলানোর জন্য সত্যি দুটো বিষয়ের উপর জয়ী হয়া বা সেগুলো বন্ধ  করার প্রয়োজন ছিল ,
১। জনসংখ্যাবহুল এলাকা হয়া সত্ত্বেও সাধারণ ভীতি এবং আত্মবিশ্বাসের অভাব । 
২।সম্পূর্ণ আলাদা যোগাযোগব্যস্থা এবং মূল ব্যাপারটি হচ্ছে জনগণের যাতায়াত এবং ধর্ম বর্ণ ও জিনিসপত্রেও দুটো অঞ্চলে আদান প্রদানের সম্পূর্ণ অনুপস্থিতি । 
.	
বর্তমানের রাজনৈতিক পরিস্থিতিতে , এটা বলা সম্ভপর না যে খুব সহজেই পর্যাপ্ত ব্যবস্থা সম্বলিত পুরোপুরি নিয়মতান্ত্রিকভাবে একটি স্বাভাবিক দেশের  অগ্রসর  হবে । যাই হোক এই ব্যবস্থা চালু করতে হলে আরো অরো অনেকগুলো নিয়মের সন্নিবেশ করতে হবে যেকোনো বিষয়েই বা হোক সেটা ।
প্রথমত এটা খুবই দুঃখজনক যে এ অগ্রসর ও স্বাভাবিক নাগরিক জীবন  ততদিন হবে না যতদিন পূর্ব বাংলায় সৈন্য শাসন চলবে এবং তাদের অনৈতিক কাজ অবিরত থাকবে । 
দ্বিতীয়ত খাদ্য সমস্যার অবশ্যই সমাধানের প্রয়োজন ।বরতমানের সাপেক্ষে এই সমাধান বলতে বোঝায় আগামী ছয় মাস থেকে এক বছরের পর্যাপ্ত খাদ্যের মজুদ এবং উপযুক্ত বণ্টন ব্যবস্থা । 

তৃতীয়ত যে সকল  সাংঠনিক এবং শারীরিক কর্মকাণ্ড এখনো অসম্পূর্ণ রয়েছে তা পুরনো কায়দা ও ধরন ভেঙ্গে নতুন ধারায় নতুন আঙ্গিকে করতে হবে যেন হারানো অর্থনৈতিক ভারসাম্য আবার পুনরায় ফিরিয়ে আনা যায় ।
.
.
অনুবাদঃ শিহাব শারার মুকিত

আপাতঃ দৃষ্টিতে 
ভুট্টো এখন রাগে ফুঁসছে আর বিশ্রীভাবে কান্না করছে। ক্ষমতায় যাওয়ার দীর্ঘদিনের ইচ্ছা এখনও শুধুই ধারণামাত্র, বাস্তব নয়। ইয়াহিয়ার বাহিনীর হাতে শুরু হওয়া ধ্বংসযজ্ঞের অভিযানের পথে রক্তমাখা গালিচা বিছিয়ে দেওয়া ভুট্টো আসলে ফাপড় ছাড়া কিছুইনা। সে এখন তার নিজের ঠোঁট কামড়াচ্ছে। ইয়াহিয়া তাকে ব্যবহার করেছে এবং পরে তাকে লাথি দিয়ে বাতিল করে দিয়েছে। 
সেনাপ্রধানের পাকিস্তানের “নিখাত সৌন্দর্য” কে পুনরুদ্ধার করা এবং নতুন সংবিধানের সাথে তথাকথিত সমন্বয় করার ধারণা এখন ফুর্তিবাজ রাজনীতিবিদ ভুট্টোর হাতে, যা তাদের কাছে একটা ভয়ানক ধাক্কা ও হতাশার কারণ। একজন বহিষ্কার হওয়া রাজনীতিবিদ, যিনি বাংলাদেশে ইয়াহিয়ার গনহত্যায় সব রকমের সাহায্য প্রদান করেছিলেন, তিনি এখন আবিষ্কার করলেন ইয়াহিয়ার গণতন্ত্র পুনস্থাপন ভাবনা ছিল “সাধারণ জনগণের আশার বিপরীত।” 
বিশ্বাসঘাতককে কখনই বিশ্বাস করা যায় না। একবার যে বাংলাদেশের সৃষ্টিতে বিশ্বাস ভেঙেছে সে কোনভাবেই ইয়াহিয়ার প্রতি বিশ্বস্ত হতে পারে না। তাই তার বিপথগামিতা গণতন্ত্রের পবিত্র নীতিসমূহ বা নিজস্ব ইচ্ছাধীন সমাজতন্ত্র কোনকিছুর প্রতিই ভালবাসা প্রকাশ করেনা। বরং এটি তার কলঙ্কিত চেহারার সাথে আরও কিছু সন্দেহের সমষ্টি ঘটায়। 
হ্যাঁ, বাংলাদেশের জনগণ জানে যে “পূর্ববাংলায় এখন আগুন জ্বলছে, পুরো দেশ ধ্বংসের দ্বারপ্রান্তে।” কিন্তু তারা এই কথাটি মায়াকান্না কেঁদে যাওয়া একজন বিশ্বাসঘাতকের মুখ থেকে শুনতে চায় না। এবং এছাড়াও “আড়াই বছর ধরে চলে আসা সামরিক শাসন এখন নিজেদেরকে অন্তর্বর্তী সরকার বলে পরিচয় দিচ্ছে” এটাও কোন খবর না। এটা ভুট্টো সাহেবের সম্মতির জন্য অপেক্ষা করে না, সারা দুনিয়া জানে। 
তিনি রাজি হোক বা না হোক, ভুট্টো তার নিজের জন্য নতুন ক্ষেত্র তৈরির প্রস্তুতি নিয়ে ফেলেছে। ইয়াহিয়ার দেয়া পূর্ববাংলায় নির্বাচনের আশ্বাসই তাকে অনুপ্রেরণা দিচ্ছে। বাংলাদেশের জনগণের প্রতি তার সহানুভূতি শুধুই লোক দেখানো, আর কিছু নয়। তিনি যদি ভেবে থাকেন বাংলার মানুষের স্মৃতি এতই কম, তাহলে দুঃখের সাথে বলতে হয় তিনি ভুল করছেন। বাংলাদেশের সচেতন জনগণ আর ভুট্টোর মিষ্টি কথায় চিড়া ভিজাবে না।
.
.
অনুবাদঃ পার্থ সুমিত ভট্টাচার্য্য

শিরোনামঃ মুজিবনগর সংবাদ
সংবাদপত্রঃ দি নেশনঃ ভল্যুম ১ নং ২
তারিখঃ ৮ই অক্টোবর, ১৯৭১
.
দাবি আদায়ের ডাক
প্রতিবেদক- দেশ পত্রিকা।
.
বাংলাদেশের ভিন্নমতের নির্দিষ্ট কিছু অংশের ঐক্যবদ্ধভাবে মুক্তির জন্য ত্যাগ স্বীকার করা নিয়ে মনের ভেতরকার একঘেয়ে বিহ্বল সুর অনেকটাই প্রশমিত হয়ে গেছে। স্বাধীনতার জন্য সংগ্রাম দল সম্বন্ধ, বর্ণ বা ধর্মবিশ্বাস নির্বিশেষে সকল বাঙালীর জন্য সংগ্রাম। শত্রুরা কাউকেই ছাড়েনি, যখন ওরা আক্রমন করেছিল, যখন ওরা গণহত্যা আরম্ভ করেছিল বাংলাদেশের মাটিতে। 
গোটা বাঙালী জাতির আত্নমর্যাদার জন্য এই রক্ত-স্নান এক্যবদ্ধ হবার দৃঢ়শক্তি হিসেবে কাজ করেছে। গোটা জাতিই একসাথে পশ্চিম পাকিস্তানি লুটেরাদের হাতে নির্যাতিত হয়েছে,  এবং একইসাথে তারা শত্রুর বিরুদ্ধে লড়েছে। অনেক মতভেদ আছে এবং এ লড়াই চ্যালেঞ্জিং। সাড়ে সাত কোটি বাঙালি শরীরে শেষ রক্তবিন্দু থাকা পর্যন্ত লড়াই করতে অটল। 
তারা একসাথে একটা বিপদসংকুল যাত্রা শুরু করেছে। কিন্তু আওয়ামী লিগের অন্তর্ভুক্ত দল গুলোর বাইরে কৃতিত্বের ভাগের অনুপস্থিতি আওয়ামিলীগের, যারা বাংলাদেশ প্রশাসনের বর্তমান শাসক দল, তাদের বাইরের জনদের নিরুতসাহিত করছে। এটা একটা আনন্দের খবর যে, ৫টা দলের ৮ জন প্রতিনিধি নিয়ে একটা পরামর্শক কমিটি তৈরি করা হয়েছে। কমিটিতে আওয়ামি লীগ ছাড়াও আরও যে চারটি দল প্রতিনিধিত্ব করছে তারা হলঃ ন্যাশনাল আওয়ামি পার্টি ( ন্যাপ- ভাসানী গ্রুপ ), ন্যাশনাল আওয়ামী পার্টি ( ন্যাপ- মুজাফফর গ্রুপ ), বাংলাদেশ সমাজতান্ত্রিক দল এবং বাংলাদেশ ন্যাশনাল কংগ্রেস পার্টি। 
গোটা বাঙালি জাতি একটা সর্বাত্মক স্বাধীনতা যুদ্ধে জড়িয়ে গেছে। এটা গোটা জাতির লড়াই। অন্য চারদলের অবদান স্বীকার একটা শুভ প্রভাব রাখবে এই স্বাধীনতা সংগ্রামে। এই দলগুলো এখন একটা অংশগ্রহণমূলক বোধ অনুভব করবে, যা কোন সন্দেহ ছাড়াই এই মুক্তি সংগ্রামের অবিচ্ছেদ্য অংশ হয়ে যেতে তাদের মাঝে একটা উদ্দীপনামূলক শক্তি হিসেবে কাজ করবে।
শত্রুরা তখনই সফল হবে যখন তারা এই সংগ্রামরত মানুষগুলোর মাঝে কোনো বিভেদ ঘটাতে পারবে। আমাদের সতর্ক থাকতে হবে। সময়ের চাহিদার স্বার্থেই নিজেদের মাঝে সোৎসাহে  একতা বজায় রাখতে হবে। এটাই সেই সময়, যা আমাদের চালচলনে-কার্যকলাপে সামরিক শৃঙ্খলা চায়। আমাদের বাচনভঙ্গির প্রতিটি খুঁটিনাটি বিবেচনায় নিয়ে এখনই একটা সুরক্ষিত ভাষায় কথা বলা শুরু করতে হবে।  
বাঙালি জাতি তাদের ঈর্ষা জাগানিয়া কর্মক্ষমতার মাধ্যমে একটার পর একটা উদাহরণ প্রতিষ্ঠা করে যাচ্ছে। নির্বাচনের ইতিহাসে একটা রেকর্ড স্থাপনের মাধ্যমে বাংলাদেশের গণতন্ত্রকামী মানুষ বিপ্লবীদের ফিরিয়ে এনেছে। তারা ২৫শে মার্চের কঠোর পদক্ষেপের চূড়ান্ত পরিণতিতে আসা স্মরণকালের সবচেয়ে ভয়াবহ গণহত্যার পর উদ্ভুত পরিস্থিতির চাহিদা অনুযায়ী সাড়া দিয়েছে। হ্যাঁ তারা সাড়া দিয়েছে। প্রতিটি সাধারণ বাঙালি এখন যোদ্ধাতে পরিণত হয়েছে, তারা দখলদার বাহিনী দ্বারা আক্রান্ত  মাতৃভূমির সম্মান এবং মর্যাদা রক্ষার শপথে দীপ্ত। তারা এখন পশ্চিম পাকিস্তানি সাম্রাজ্যবাদের নিষ্ঠুরতা থেকে  মাতৃভূমিকে মুক্ত করার মাধ্যমে আরেকটা উদাহরণ স্থাপনে সংকল্পবদ্ধ। 
রাত সত্বর পোহাবে। 
******
শব-ই-বরাত, পবিত্র ইসলাম ধর্মীয় উৎসব, মুজিবনগরে যথেষ্ঠ ভাবগাম্ভীর্যের মধ্য দিয়ে পালিত হয়েছে। ইসলাম ধর্মীয় ধর্মগ্রন্থ মতে, এই রাতেই মহান আল্লাহ প্রত্যেক মুসলিমের আসছে বছরগুলোয় তৃপ্তি বা আক্ষেপ, ভাল বা মন্দ দিনগুলো হিসেব করবেন। প্রত্যেক ধর্মপ্রাণ মুসল্লি অন্তরের অন্তস্থল থেকে প্রবল আগ্রহের সাথে সৌভাগ্যের জন্য সারারাত প্রার্থনা করে। বাংলাদেশও সরকারের সকল অফিস ৫ই অক্টোবর একদিনের ছুটি পালন করেছে। 
মুজিব নগরে, ভারপ্রাপ্ত রাষ্ট্রপতি, প্রধানমন্ত্রী এবং তাঁদের মন্ত্রীসভা সদস্যেরা বিশেষ প্রার্থনায় শামিল হয়েছেন। তাঁরা মুক্তিযুদ্ধে আত্মত্যাগকারী শহীদদের আত্মার মুক্তির জন্য প্রার্থনা করেন। পশ্চিম পাকিস্তানি দখলদার বাহিনীর বর্বর এবং নিষ্ঠুর আক্রমণে নিহত লক্ষ লক্ষ নিরপরাধ পুরুষ, নারী এবং শিশুদের আত্মার জন্যেও প্রার্থনায় মুক্তি ও শান্তি কামনা করা হয়।
.
.
অনুবাদঃ আবির অনন্য
[bookmark: page_546]<৬,৩১৬,৫৪৬> 
		শিরনাম
	সংবাদ পত্র
		তারিখ

	স্বেচ্ছাসেবী দলের প্রশংসনীয় কাজ
		দা নেশন 
ভলিউমঃ ১ নংঃ ২
	
৮ অক্টোবর ১৯৭১



সেচ্ছাসেবক সৈন্যদল তাদের দায়িত্ব পালন করছে 
বাংলাদেশের মুক্ত অঞ্চল গুলোতে বাংলাদেশে সেচ্ছাসেবক সৈন্যদল এক প্রতিষ্ঠান পরিচালনা করে, সেখানে ও সেনা ছাউনিতে ভ্রমণ ছিল এক অতুলনীয় অভিজ্ঞতা । সৈন্যদল সেখানে শিশু বিদ্যালয়, সূচিকর্ম বিদ্যালয় নানা রকম উদ্যোগ নিয়েছে শিশুদের মস্তিষ্কের পূর্ণাঙ্গ ব্যবহার করতে যাতে সে নারী পুরুষ কে শ্রমের ভিত্তিতে শ্রদ্ধা করেতে শেখে ।
একটি সেনা ছাউনিতে ভ্রমণের সময় সেচ্ছাসেবক সৈন্যদলের সভাপতী জনাব রহমত আলী বিবৃতি দিচ্ছিলেন সেচ্ছাসেবক সৈন্যদল সীমিত সম্পদ ও ক্ষমতা মধ্যে এই প্রতিষ্ঠান চালাবে । সে আশাবাদী যে পূর্ণাঙ্গ স্বাধীনতার পর এই সৈন্যদল বড় চাকরী নিতে সক্ষম হবে , যেমন ধরা যায় উদ্বাস্তুদের পুনর্বাসন,  যে নিজের জীবনের নিরাপত্তার জন্য ভারত যাবে ।

সামান্য আপ্যায়নে সময় রহমত আলী ঘোষণা দিল “আমাদের প্রকৃত ঠিকানা পদ্মা মেঘনা যমুনা এবং সেই দিন খুব বেশি দূরে নয় যখন আমরা আমাদের নিজ অধীকারে ফিরে আসবো” ।

এই উপলক্ষকে লক্ষনীয় করে ছোটছোট বালক বালিকারা প্যারেড করে জাতীয় সঙ্গীত গায় । বাচ্চারা সভাপতীকে স্বাগত জানিয়ে চিৎকার করে বলে “জয় বাংলা” ।
.
.
অনুবাদঃ সুমিতা দাশ 

.
ভারতীয় দৃষ্টিভঙ্গী 
একজন ভারতীয় রাজনীতিবিদ দ্বারা 
.
পূর্ববঙ্গ স্বাধীন সার্বভৌম প্রজাতন্ত্র হিসেবে বাংলাদেশের নতুন নাম নিয়ে আবির্ভূত হয়েছে। ফ্যাসিবাদী সরকারের জন্য যুদ্ধরত সর্বগ্রাসীর বিরুদ্ধে বীরত্বপূর্ণ এবং সাহসী যুদ্ধের জন্য শেখ মুজিবুর রহমান ও বাংলাদেশের মানুষকে আমরা ভ্রাতৃপ্রতিম শুভেচ্ছা জানাই। নিরস্র বাংলাদেশের মানুষের উপর সংঘটিত অমানবিক নৃশংসতার নিন্দা জানানোর জন্য কোন ভাষাই যথেষ্ট নয়, যারা দুই দশক ধরে গণতান্ত্রিক অধিকার, আইনের শাসন ও আত্মনিয়ন্ত্রন প্রতিষ্টার জন্য সংগ্রাম করছে। মৌলিক মানবাধিকারের উপর পৈশাচিক হামলা সভ্য জগতের ইতিহাসে অজানা। পশ্চিম পাকিস্তানের ছদ্ম-সাম্রাজ্যবাদীদের নিপীড়ন ও শোষণ থেকে মুক্তির জন্য নির্ভীক সংগ্রামে শেখ মুজিবুর রহমান এবং বাংলাদেশের মানুষ ইতিহাস তৈরি করেছে।
    পাকিস্তানে সাম্প্রতিক সাধারণ নির্বাচনের পর, আশা করা হয়েছিল যে সামরিক শাসন গণতান্ত্রিক সরকার দ্বারা প্রতিস্থাপিত হবে।কিন্তু একদিকে স্ব-আরোপিত সামরিক স্বৈরশাসকরা ও কায়েমী স্বার্থ এবং অন্যান্য মানুষের স্বীকৃত প্রতিনিধিদের মধ্যে আলোচনা ব্যর্থ ত্বরান্বিত হয়েছে কায়েমী স্বার্থ দ্বারা সমর্থিত সামরিক নেতাদের ক্ষমতার লোভ এর দ্বারা। ২৬শে মার্চ এ আধুনিক যুগের শ্রেষ্ট দেশপ্রেমিক শেখ মুজিবুর রহমান দ্বারা চালিত অহিংস, অসহযোগ আন্দোলনে সামরিক স্বৈরশাসকদের গৃহীত চরম কঠোর দমনমূলক ব্যবস্থা সম্পর্কে শুনে আমরা মর্মাহত হই।
   রাজনৈতিক ও অর্থনৈতিক শোষণ হতে মুক্তি প্রত্যেক মানুষ ও জাতির জন্মগত অধিকার।অসভ্য উপায়ে মৌলিক অধিকারের অস্বীকৃতি একুশ শতকে এসে সহ্য করা যায় না।সমতা, বিচার এবং সর্বোপরি মানবতার জন্য, এখনই সময় বিশ্ব নেতৃবৃন্দ এবং জাতিসংঘের অনুষ্টানে আওয়াজ তোলার এবং দৃঢ়ভাবে এক স্বরে পাকিস্তানের সামরিক স্বৈরশাসকদের অবিলম্বে গনহত্যা বন্ধ করতে বলার।যদি বিশ্বের চাপের মধ্যে সামরিক স্বৈরশাসকদের জ্ঞান না আসে এবং গৃহ যুদ্ধ চলার একটি নির্দিষ্ট সময়ের মধ্যে জাতিসংঘের হস্তক্ষেপ করা উচিত। দ্বিতীয় বিশ্বযুদ্ধ শেষ হওয়ার সাথে, ফ্যাসিবাদিত্ব উজ্জ্বলতর হওয়া ও পুনরুজ্জীবন লাভ বিশ্বের শান্তি, উন্নতি ও প্রশান্তির জন্য হুমকিস্বরূপ।
    আমরা ভারতে বিশেষ করে সরকারী প্রশাসনের জন্য দায়ী, আমি সম্পূর্ণরূপে একমত যে আমাদের পূর্বদিকের সীমান্তের ঘটনার জন্য অবশ্যই সাবধানতা অবলম্বন করতে হবে।বেশী নির্ভর করবে না, যা শুধু আমরা করব , বরং বিশ্বের অন্যান্য দেশের ব্যবহারের উপর ও নির্ভর করে। কিন্তু আমাদের রাষ্ট্রীয় একতার হিতের কথা এবং আমাদের সীমান্তবর্তী রাজ্য যেমন পশ্চিম বাংলা, ত্রিপুরা, মেঘালয় ও আসামের নিরাপত্তার কথাও আমাদের মনে রাখতে হবে। যা ঘটছে তা নিয়ে আমরা উদাসীন থাকতে পারি না। তাছাড়া, এসব রাজ্যের মানুষের রয়েছে বাংলাদেশের সাথে সামাজিক ও সাংস্কৃতিক বন্ধনের পাশাপাশি অর্থনৈতিক যোগাযোগের দীর্ঘ ইতিহাস। এইসব সীমান্তবর্তী রাজ্যের মানুষের স্বাভাবিক আবেগ আমাদের কেন্দ্রীয় সরকার দ্বারা পূর্ণ গুরুত্বের সাথে নেওয়া হবে।
    আমরা কেন্দ্রীয় সরকারকে অনুরোধ করেছি (১) একটি স্বাধীন সার্বভৌম প্রজাতন্ত্র হিসেবে বাংলাদেশকে অবিলম্বে কূটনৈতিক স্বীকার প্রদান করা; (২) নিরাপত্তা পরিষদে বিষয়টি উত্থাপন করা এবং বাংলাদেশে গণহত্যা প্রতিরোধে জাতিসংঘের হস্তক্ষেপ কামনা করা; (৩) কূটনৈতিকভাবে সব দেশ বিশেষ করে আফ্রো-এশিয়ান জাতি একই সাথে জাতিসংঘ সংগঠন এবং পরাশক্তির সাথে বিশ্ব বিবেককে গনহত্যার বিরুদ্ধে জাগিয়ে দিতে হবে; (৪) খাদ্য ও চিকিৎসা সামগ্রীর মতো গুরুত্বপূর্ণ সাহায্য সংগঠিত করা এবং এ উদ্দেশ্যে স্বেচ্ছাসেবক বাহিনী গড়ে তোলা; (৫) সংশ্লিষ্ট সকল ক্ষমতার মাধ্যমে রপ্তানির উপর এবং পাকিস্তানে বিমানপথে অস্র বহন একই সাথে সশস্র ব্যাক্তিদের ট্রানজিট সুবিধার উপর নিষেধাজ্ঞা আরোপ করা; (৬) যারা বাংলাদেশ থেকে সীমান্ত পাড়ি দিয়েছেন তাদের ধর্ম উল্লেখ না করে আশ্রয়স্থান দেওয়া; (৭) সার্বভৌম রাষ্ট্র হিসেবে যথাযথ কার্যসম্পাদন করার জন্য বাংলাদেশকে সক্ষম করতে যথা সম্ভব সব রকমের সাহায্য করা।
.
.
অনুবাদঃ রাশেদ সাইফুল

শিরোনামঃ স্বাধীনতার যুদ্ধ মধ্য পথে
সংবাদপত্রঃ দ্য ন্যাশন ভলি. ১:  নং- ৩
তারিখঃ ২২ অক্টোবর, ১৯৭১
.
স্বাধীনতা যুদ্ধের অর্ধেক পথ অতিক্রান্ত
নতুন ভোর আনতে সর্বাত্বক চেষ্টা
দ্য ন্যাশন এর বিশেষ প্রতিবেদন
.
সম্ভবত পাকিস্তানী সেনাবাহিনীর ছদ্মরূপ উন্মোচিত হয়ে গিয়েছে। অন্ধকার এবং নিরাশার দিনগুলো প্রায় শেষ হয়ে এসেছে। নতুন ভোর দরজায় কড়া নাড়ছে। হ্যাঁ বাঙ্গালী, জেগে উঠো, আরো সাহস সঞ্চার করো, অস্ত্র হাতে নাও আর চারিদিকে ছড়িয়ে পড়ো, শত্রু এবং তাদের দোষরদের আঘাত করো, তাদেরকে হত্যা কর, অঙ্গচ্ছেদ কর এবং কবরে মিশিয়ে দাও।
সাড়ে ৭ কোটি বাংলাদেশী অনেক বড় একটি দল, অসাধারণ শক্তি। এই জন্যই এমন শক্তির বিরুদ্ধে শত্রুদের শক্তি নিঃশেষ হয়েছে। এত বড় জাতির বিরুদ্ধে শত্রুরা সমপ্রতিপক্ষ না। শহর, বন্দর, নদী, সমুদ্র, খোলা মাঠ বা লুকানো জায়গা যেখানে শত্রুরা রয়েছে তাদেরকে শেষ করে দাও। তাদেরকে আঘাত কর, হয়রানি কর, তাদের সরবরাহ বন্ধ করে দাও এবং শত্রুরা দুর্বল হয়ে পড়বে অথবা মারা যাবে।
এটা স্বাধীনতার ডাক, এটা মাতৃভূমির ডাক। রক্তই হল মুক্তির মূল্য, স্বাধীনতা হল মুক্তির মূল্য, স্বাধীনতা হল ত্যাগের মূল্য। যুদ্ধ জয়ের জন্য, ডাকাতের হাত শেষ করার জন্য এবং স্বাধীনতা অর্জনের জন্য প্রত্যেকটি বাঙ্গালীকে অস্ত্র হাতে তুলে নিতে হবে, সর্বচ্চ আত্মত্যাগের জন্য প্রস্তুত থাকতে হবে।
ইসরায়েলের ছোট্ট জাতির দিকে তাকান। তারা এমন একটি শক্তি যাদেরকে স্বীকার করতেই হবে। হতে পারে ক্ষুদ্র কিন্তু তাদের আত্মত্যাগ ছিল মহান। স্বাধীনতার স্বাধ নেয়ার জন্য আমরা কেন মৃত্যু শপথ নিতে পারি না? হ্যাঁ, আমরা পারি। আমরা তৈরি। অতীত নিয়ে আহাজারি করার মত সময় আমাদের হাতে নেই। চলুন আত্মবিশ্বাসের সাথে সামনে তাকাই। জয় আমাদেরই।
বাঙ্গালীদের ইতিহাস আছে, গৌরবময় অতীত আছে। আমরা ক্ষুদিরাম, তীতুমির, সূর্যসেন এবং সুভাষ বোসের উত্তরসূরি। তারা নির্ভয়ে ব্রিটিশ অত্যাচারীদের মুখোমুখি হয়েছিল। আমাদের অবশ্যই পশ্চিম পাকিস্তানীদেরকেও মুখোমুখি হতে হবে একই সাহত এবং আত্মত্যাগের মনোভাব, আত্মবিশ্বাস এবং সংকল্প নিয়ে।
বাংলাদেশের স্বাধীনতা যুদ্ধ এরই মাঝে অর্ধেক পথ অতিক্রম করে ফেলেছে। এবং আরো একটি আঘাত, চারিদিক থেকে ৭৫ মিলিয়ন মানুষ দ্বারা মিলিটারি অস্ত্র, তরবারি, বল্লম, তীর এবং অন্যান্য অস্ত্র দিয়ে আরেকটি বড় মাপের আক্রমণ। চলুন, আমাদের বিক্ষিপ্ত আক্রমণ দিয়ে শত্রুদের অন্ধ করে দিই, কিংকর্তব্যবিমূঢ় করে দিই যাতে শত্রুদের শেষ জন পর্যন্ত নিশ্চিহ্ন হয়ে যায়। মনে রাখবেন, তারাই হল আক্রমণকারী, অনুপ্রবেশকারী। আপনার সাহসী আক্রমণকে মোকাবিলা করার জন্য, আপনার দেশ দখল করার জন্য তাদের কোন নৈতিক শক্তি নেই।
শত্রুরা বিভ্রান্ত, তাদের মাঝে পদমর্যাদা এবং সিদ্ধান্ত নিয়ে দন্ধ রয়েছে। তাদের শক্তি এরই মাঝে মুক্তি বাহিনী দ্বারা নিঃশেষিত হয়ে গিয়েছে। আপনারা শুধু আমাদের সাহসী যোদ্ধাদের দিকে যারা এরই মাঝে ২৫০০০ হানাদারকে শেষ করে দিয়েছে, সেই মুক্তি বাহিনীর দিকে সাহায্যের হাত বাড়িয়ে দিন। তারপর পুরুষ্কার নিশ্চিত হবে, স্বাধীনতা নিশ্চিত হবে।
মুক্তিবাহিনীর সর্বাধিনায়ক বৃহস্পতি বার মুজিব নগরে এক বিবৃতির মাধ্যমে একই রকম অনুভূতি এবং সংকল্প প্রকাশ করেছেন। শত্রুরা নিদারুণভাবে মুক্তিবাহিনীর হাতে যুদ্ধ হারাচ্ছে যারা কিনা বিজয়ের দিকে খুব দ্রুত অগ্রসর হচ্ছে।
শত্রু জন্য কলঙ্কজনক পরাজয়ের এড়ানো সম্ভব নয় বরং অনিবার্য পরাজয় এড়ানোর জন্য পশ্চিম পাকিস্তানী যুদ্ধবাজরা ধুম্রজাল সৃষ্টি করছে। এই উদ্দেশ্য তারা বাংলাদেশের মুক্তিযুদ্ধকে একটি আন্তর্জাতিক ইস্যু বানানোর চেষ্টা করতেছে। পাকিস্তানের দাবীকৃত ভারত কর্তৃক পাঠানো অনুপ্রবেশকারী গল্পটি কেবল মাত্র সত্যের অপলাপ। আমাদের অনুপ্রবেশকারী দরকার নেই। মুক্তিবাহিনীই হানাদার সেনাবাহিনীকে মোকাবেলা এবং পরাজিত করার জন্য পর্যাপ্ত পর্যায়ের শক্তিশালী।
.
.
অনুবাদঃ পূজা পলি

শিরোনামঃ আপাতঃ দৃষ্টিতে
সংবাদপত্রঃ দি নেশন ভলিউম ১ নং ৩ 
তারিখঃ ২২ অক্টোবর, ১৯৭১
.
ইয়াহিয়া খানের একত্রে ত্রৈধ পৈশাচিক আক্রমণ আর অমীমাংসিত নাটকীয় ঘটনাগুলো ক্রমশ এসোপ্'স ফেবলস্-এর দিকে এগিয়ে যাচ্ছিলো। রূপকথার গল্পের নিবিষ্টতায় ইতিহাসের কাল্পনিক নায়কেরা নিশ্চয়ই তাদের কম বয়েসী মনটাকে প্রভাবিত করছিল।তাই হয়ত তারা নিজেদের অপরিণত বয়েস ভুলে গিয়েছিল। টারজানের সেই বাষ্পীভূত করার মত প্রকান্ড শক্তি তাদের মনকে প্রভাবিত করেছিল,সেই সাহসিকতার সাথে তারা বেড়ে উঠল আর ভাবল তারাও সেইসব নায়কদের মত। কিন্তু ইয়াহিয়া তার এসোপ্'স-এর জাল এবং অকল্পনীয় হীন আচরণ সীমালঙ্ঘন করলেন।
ইয়াহিয়া খান "তিনের ভেতর এক" একত্রিত করে শেখ মুজিবের বিরুদ্ধে এক প্রহনসনমূলক বিচারকার্য শুরু করলেন।তিনি সব সরকারি উকিল,বিচারক এমনকি শাস্তি স্থগিতাদেশের উপরও হস্তক্ষেপ করলেন।
তার জীবদ্দশায় তিনি জাগতিক পৃথিবীতে নোংরাভাবে সুপারম্যানের চরিত্রে প্রকাশিত চেয়েছেন তার অতিপ্রাকৃত কাজের মাধ্যমে,বাংলাদেশের শিশুদেরকে রূপকথার হিরোদের স্মরণে আনার জন্য তার প্রতিহিংসাপরায়ণ কাজই যথেষ্ট।
নিঃসন্দেহে,তিনি একজন কৌতূহলী চরিত্র ছিলেন।তিনি কেবলমাত্র একজন অদ্ভূত অদ্বিতীয় খলনায়কই নন,তিনি এখন পর্যন্ত বইয়ে প্রকাশিত অন্যসব দৈত্য-দানবের চেয়েও হিংস্র।তিনি নিষ্ঠুর,অমার্জিত এবং রূঢ়।আর সেই সাথে নরম্যানদের চেয়েও বেপরোয়া।ইতিহাসের নিকৃষ্টতম বর্বরতা সাধন করেও তখনও তারা উচ্চ পদমর্যাদায় ছিলেন।
২৬ মার্চ,তিনি আদালতে শেখ মুজিবের বিরুদ্ধে বিশ্বাসঘাতকতার অভিযোগ তুলেন এবং কোর্ট মার্শালের হুমকি দেন।সামরিক সৈন্য নিবাস থেকে তিনি সেই কোর্ট-মার্শালের বিচারক হিসেবে নিজেই নিজেকে নিয়োগ দিলেন।আরও যথাযথ এবং স্পষ্টতায় বলা যায়,ইয়াহিয়া তার আদেশ এবং ইচ্ছায় সামরিক বিচারক নিয়োগ হয়েছেন আর সেটাই সত্যি হল।লাহোরের উর্দু দৈনিক'ইমরোজ'-এর বক্তব্য অনুসারে, সামরিক আদালত মুজিবকে মৃত্যুদন্ড দেয়ার জন্য সুপারিশকৃত, কেবল এই নয়য়,এই প্রহসনের বিচারকার্য শেষ হবে তখনি যখন তিনি ‘ আল- আহরাম’ উচ্চারণ করবেন।কিন্তু তারা ভাবেনি কোর্ট মার্শালের পরও মুজিব বেঁচে থাকবেন।
.
কিন্তু হাওয়া ভিন্নদিকে বইল,ইয়াহিয়ার খুনের নীল নকশার বিপরীতে বিশ্বনেত্রীবৃন্দ জোরাল প্রতিবাদ জানাল।এবার ইয়াহিয়াও ভিন্নসুরে কথা বলতে লাগলেন।মুজিবের মৃত্যুদন্ডাদেশ স্থগিত করলেন।বিশ্বাসযোগ্য সূত্র জানাল,চিঠি ইতিমধ্যেই আমেরিকার প্রেসিডেন্টের কাছে পৌঁছে গিয়েছে এবং তাতে মুজিবের জীবনের নিরাপত্তার কথা নিশ্চিত করা হয়েছে।
.
এরপরই যুদ্ধের গুনটানা শুরু হয়ে যায়,সেই মুকুটহীন রাজার বিরুদ্ধে তার অমানবিক হত্যার পরিকল্পনায় সমগ্র বিশ্বের বৈপরীত্য ছিল।এই অমানবিকতা শুধুই ছিল বাঙালি জাতির বিরুদ্ধে। অবশ্যই মুজিবের জীবন সুরক্ষিত হলো।পৃথিবীরআর কোন শক্তি এ সত্যকে বদলাতে পারবে না।
.
.
অনুবাদঃ মোহাঃ তূর্য রহমান

শিরোনামঃ কলিকাতা মিশনের দৃষ্টিতে অপূর্ব
সংবাদপত্রঃ দি নেশন ভলিউম ১ নং ৩ 
তারিখঃ ২২ অক্টোবর, ১৯৭১ 
.
কলকাতা মিশনের অবিস্মরণীয় বিদ্রোহ
জাতীয় পররাষ্ট্র ডেস্ক থেকে
.
এটা ছিল কর্তব্যের ডাক, মাতৃভূমির আহ্বান। সমগ্র বাঙালি সমাজের উপর ঝড় বয়ে যাচ্ছিল। স্বাধীনতার উত্তাপ শুধু বাংলাদেশ নয়, দেশপ্রেমিক প্রবাসীদের মাঝেও ছড়িয়ে পড়েছে।
স্বাধীনতার চেতনা ও মাতৃভূমির প্রতি সহজাত ভালোবাসায় উদ্বুদ্ধ হয়ে প্রবাসী বাঙালিরা, বিশেষত কূটনৈতিক মিশনের বাঙালিরা, প্রকাশ্যে বাংলাদেশ সরকারের সাথে তাঁদের একাত্মতা ঘোষণা করেছেন। বাংলাদেশি রাষ্ট্রদূত, কর্মকর্তা এবং কর্মচারীদের কূটনৈতিক মিশন ত্যাগ করা নিঃসন্দেহে গুরুত্বপূর্ণ। এটা কোন সাধারণ ঘটনা বা খামখেয়ালিপনা নয়, বরং সাহসী,সুচিন্তিত ও বিচক্ষণ পদক্ষেপ যা মিশনে কর্মরত ব্যাক্তিদের দেশপ্রেম ও গভীর ভাবাবেগের বহিঃপ্রকাশ।
 পক্ষত্যাগ করা মিশনগুলোর মাঝে, জনাব হোসেন আলীর নেতৃত্বে এগিয়ে আসা কলকাতার প্রাক্তন পাকিস্তানী দূতাবাসের কথা বিভিন্ন কারণে উল্লেখ্য।
প্রথমত,শুধু এই মিশনেই অবাঙালি ব্যাতীত সকল কর্মচারী পাকিস্তানি সরকারের কর্তৃত্ব অস্বীকার করেছে।
দ্বিতীয়ত, পাকিস্তানি কর্তৃত্ব নাকচের পরেও এই মিশন তাঁদের অবস্থান ধরে রাখতে সক্ষম হয়েছে। বাংলাদেশ সরকারের সমর্থকদের কাছে পরাজয় মেনে নিয়ে মিশনের ৩১ জন অবাঙালি কর্মচারি বেরিয়ে এসেছেন।
তৃতীয়ত, পক্ষত্যাগের পর কলকাতা মিশন বৈদেশিক যোগাযোগের মাধ্যম হয়ে উঠছে। সেই সাথে, একমাত্র পূর্ণ কর্মক্ষম কূটনৈতিক সেল হিসেবে এটি ব্যাবহারের মাধ্যমে এখান থেকে বিদেশের মিশনের সাথে যোগাযোগ রক্ষা করা সম্ভব হচ্ছে।
চতুর্থত, যুদ্ধকালীন রাজধানী মুজিবনগরের কাছাকাছি অবস্থানের জন্য এটি অনন্যসাধারণ। কাছাকাছি অবস্থানের সুবিধাকে কাজে লাগিয়ে এখান থেকে প্রতিনিয়ত বাংলাদেশ সরকারের নেতাদের সাথে যোগাযোগ রাখা এবং বিভিন্ন বিষয়ে তাঁদের মতামত ভারতীয় সংবাদমাধ্যমের দ্বারা ছড়িয়ে দেয়া সম্ভব হচ্ছে।
পঞ্চম কারণ, যুদ্ধের প্রাথমিক পর্যায়ে, কলকাতার বাংলাদেশ মিশন-ই ছিল একমাত্র স্থান, যেখানে বাংলাদেশের শরনার্থীরা যথাযথ দিকনির্দেশনা বা অন্তত দুটি সান্ত্বনার কথা শুনতে পেত।
সুতরাং, স্পষ্টতই লক্ষ্যণীয়, এই দূতাবাস স্বাধীনতা সংগ্রামে কেবল নৈতিকভাবেই নয়, রাজনৈতিক ভাবেও সাহায্য করে যাচ্ছে। সেই সাথে শরণার্থীদের প্রতি তাঁদের মানবিক সাহায্যের দিকটিও ভোলার নয়।
যুদ্ধের প্রারম্ভিক পর্যায় শেষ হয়ে এলেও জনাব হোসেন আলীর নেতৃত্বে দূতাবাসের কর্মকর্তা কর্মচারীগণ প্রতিনিয়ত কাজ করে যাচ্ছেন। তাঁদের সব কার্যক্রমের প্রমাণ থাকছে। এসকল প্রশংসণীয় কার্যক্রম পুরস্কৃত হবেই।
উৎসাহজনক ব্যাপার হল,অসাধারণ কার্যক্রমের স্বীকৃতিস্বরূপ বাংলাদেশ সরকার উক্ত দূতাবাসের মর্যাধা বৃদ্ধি করেছে এবং জনাব হোসেন আলীকে বাংলাদেশ সরকারের ভারতীয় হাই কমিশনার হিসেবে নিয়োগ করেছে। এ সম্মান তিনি অর্জন করে নিয়েছেন, এ পুরস্কার তাঁর প্রাপ্য।
নির্ভরযোগ্য সূত্র থেকে জানা যায়, হাই কমিশনার সমগ্র দূতাবাসের কর্মচারীদের বড় এক পরিবারের সদস্য হিসেবে বিবেচনা করেন, এবং স্বভাবতই এই পরিবারের অভিভাবক তিনি।
এবং একথা স্পষ্টই বোঝা যায়, তিনি তাঁদের জন্য যথাযথ পুরস্কারের ব্যাবস্থাও করবেন।
এই ‘বড় পরিবারে’র প্রতি মনোযোগের পাশাপাশি, অন্যান্য বাঙালির মতই জনাব হোসেন আলী তাঁর গভীর মমত্বের সাথে তাঁর মূল লক্ষ্যের দিকে এগিয়ে চলেছেন। এই লক্ষ্য হল মুক্তি- পশ্চিম পাকিস্তানি দখলদারী বাহিনীর থেকে মুক্তি।বাংলাদেশের স্বাধীনতার প্রতি গভীর বিশ্বাস রেখে জনাব হোসেন আলী, সম্প্রতি কলকাতার এক সমাবেশে গভীর প্রত্যয়ের সাথে বলেন,
“এখন পর্যন্ত মুক্তিসংগ্রামে, সভ্যজগতের জানা আছে, বাংলাদেশে এখন কি চলছে। একটা বিশাল জনগোষ্ঠী কিভাবে সামরিক জান্তার দুঃসহ বর্বরতার স্বীকার হয়, সেকথা আমি পুনর্ব্যাক্ত করবো না। এ গল্প সবার পরিচিত। নিরস্ত্র অসহায় জনগণের উপর চালানো গণহত্যা সম্পর্কে বিশ্ব সচেতন।
তবে,  বাংলাদেশের খোদা-ভীরু সাধারণ জনগণের উপর উপর গণহত্যা চালিয়ে, পাকিস্তানের সামরিক জান্তারা একটি ঘটনার শৃঙ্খল চালু করে দিয়ে গেল, যেই শৃঙ্খল সময়ের ব্যাবধানে শুধু বাংলাদেশকেই স্বাধীন করবে না, বর্তমান পশ্চিম পাকিস্তানের ভাঙনও নিশ্চিত করবে।
ইয়াহিয়া খানের সামরিক বাহিনী এ ব্যাপারে অবগত যে, বিশাল সামরিক শক্তি আর আগ্নেয়াস্ত্র ব্যাবহার করে বাংলাদেশের বিশাল জনগণকে বন্দী করে রাখার তাঁদের এই চেষ্টা সফল হবার নয়।
সভ্য সমাজের কাছে এটি স্পষ্টতই দৃশ্যমান যে, বাংলাদেশের সম্পদ শোষণ করে যে অর্থনৈতিক উন্নয়ন তাঁরা করেছে, অবিবেচনাপ্রসূত এ যুদ্ধের মুখে তা টিকে থাকতে পারছে না। পশ্চিম পাকিস্তানের প্রদেশগুলো ইতিমধ্যে রাজনৈতিকভাবে এই সামরিক আগ্রাসন ও নাগরিক স্বাধীনতা হরণের বিরুদ্ধে আওয়াজ তুলেছে। পশ্চিম পাকিস্তানের অর্থনীতি ও সামরিক বাহিনীকে গড়ে তোলার জন্য যে মোটা অঙ্কের বৈদেশিক সাহায্য তারা পেয়েছে, তাও শেষের পথে।
বাংলাদেশে সামরিক আগ্রাসন শেষ হওয়ার সাথে সাথেই পশ্চিম পাকিস্তানের ক্ষয়িষ্ণু অর্থনীতির ব্যাপারেও তারা সচেতন হবে, যে অর্থনীতির ভিত্তি সামরিক শিল্প, যা আপাতদৃষ্টিতে ভারতের সাথে যুদ্ধের জন্য প্রস্তুত, তবে মুলত এর লক্ষ্য জনগণের স্বার্থ শোষণ করে ক্ষমতায় টিকে থাকা এবং ‘সামরিক জাতে’র জন্য চাকরির ব্যাবস্থা করা। 
মৃত্যু ভয়কে পরোয়া না করে আমাদের মুক্তি বাহিনী শত্রুর মোকাবিলা করে চলেছে। স্বাধীনতা যুদ্ধে ক্রমেই এগিয়ে চলেছে।শত্রুর নিধনের পাশাপাশি অস্ত্র ও সৈন্য পরিবহনের জন্য পশ্চিম পাকিস্তানিরা যেই ব্রিজ, রেল আর রাস্তা বায়বহার করত মুক্তিবাহিনীরা তা ধ্বংস করছে, সেই সাথে তাঁদের নৌযানও ডুবিয়ে দিচ্ছে। সেই সাথে আমাদের গেরিলারা দেশের অভ্যন্তরের পাকিস্তানিদের সাহায্যকারীদেরও নির্মূল করে চলছে।
ক্রমাগত সৈন্য ও সরঞ্জামাদি হারিয়ে এবং কিছু স্থানে পিছু হটে পাকিস্তানি বাহিনীর মনোবল ভেঙ্গে পড়ছে। ইতিমধ্যে মুক্তিবাহিনী দেশের বিশাল অংশ নিজেদের নিয়ন্ত্রণে এনেছে এবং তথাকথিত ‘সামরিক জাত’ ভীতসন্ত্রস্ত হয়ে পিছু হটছে।
রাজনইতিকভাবে অতীতের যেকোন সময়ের চেয়ে বেশি ঐক্যবদ্ধ আমরা। যদিও নির্বাচনে আওয়ামী লীগ পূর্ণ সংখ্যাগরিষ্ঠটা পেয়েছে, দেশের বৃহত্তর স্বাধীনতাকামী সকল রাজনৈতিক দলের সহযোগীতার মাধ্যমে এবং সকল স্তরের ও মতের সমঅংশগ্রহণের মাধ্যমে স্বাধীনতা সংগ্রামের বিজয়ালোকিত সমাপ্তি আনা এখন সময়ের দাবী।
.
.
অনুবাদঃ ইফতেখার আহমেদ 

শিরোনামঃ বাংলাদেশে দুর্ভিক্ষ
সংবাদপত্রঃ দি নেশন ভলিউম ১ নং ৩ 
তারিখঃ ২২ অক্টোবর, ১৯৭১ 
.
দুর্ভিক্ষ কবলিত বাংলাদেশ

পাকিস্তানি সেনাবাহিনী কর্তৃক কঠোর বাবস্থাপনায় ব্যাপক হত্যাকাণ্ডের পরবর্তীতে বাংলাদেশের লক্ষ লক্ষ মানুষের জীবন আরও গভীরভাবে  দুর্ভিক্ষের কবলে পড়েছে। একটি আন্তর্জাতিক জরিপ অনুযায়ী, আগামী মাসগুলোতে ১০ লক্ষ মানুষ অনাহারে মৃত্যুবরণ করবে যদি না অতিসত্বর  তৎপরতার সাথে এবং বিস্তারিতভাবে আন্তর্জাতিকভাবে সংগঠিত ত্রাণ পদক্ষেপ গ্রহণ করা না হয়। 

এই বছর পশ্চিম পাকিস্তানি হানাদার বাহিনীর সন্ত্রাসী রাজত্বে বাংলাদেশের চাষাবাদ ভীষণভাবে ক্ষতিগ্রস্ত হওয়ায়  ইতিমধ্যেই এইখানে একটি ঘাটতি   দেখা দিয়েছে। এর ফলস্বরূপ, চলতি মৌসুমে ধান চাষাবাদ অতিশয় লক্ষ্যভ্রষ্ট  হয়েছে। ফলে নভেম্বর মাসের ফসলের ঘাটতি  প্রায় ৭ কোটি মানুষের মুখের খাবার যোগাতে  ব্যর্থ হবে।  

প্রকৃত সত্য এই যে, রক্ত পিপাসু পশ্চিম পাকিস্তান বাহিনী খাদ্যগুদাম ধ্বংস করতে চায়। সেটি হয় সকারি গুদাম অথবা ব্যক্তি মালিকানাধীন অথবা কোন বসতবাড়ির সঞ্চিত খাদ্যদ্রব্য। 

এই দুঃখজনক  বাস্তবতা আবির্ভাবের অনেক আগেই আন্তর্জাতিক খাদ্য বিশেষজ্ঞগণ এমন একটি সর্বনাশা পরিস্থিতি আঁচ করতে পেরেছিলেন। এই ভাবে দিনের পর দিন যেতে থাকলে পূর্ববঙ্গে একটি মর্মঘাতী  দুর্ভিক্ষ দেখা দিবে যদি না আন্তর্জাতিক সম্প্রদায় এখনি হস্তক্ষেপ না করে।  এটাই ছিল দক্ষিণ এশীয় বিশেষজ্ঞদের কঠোর হশিইয়ারি , যারা সেইসময়  কানাডার অক্সফাম এর উদ্যোগে টরেন্টোতে সাক্ষাত করেছিলেন। 

১৯৬৬ সাল থেকে ১৯৭০ সাল পর্যন্ত বাংলাদেশ গড়ে ১০.৮ লক্ষ টন খাদ্যশস্য উৎপাদন করে যা প্রয়োজনীয় ১২ লক্ষ টন থেকে ১০ শতাংশ কম। বারংবার বন্যা ও ঘূর্ণিঝড় বাংলাদেশের এই ঘাটতি পূরণে বাধা  সৃষ্টি করে  । বাৎসরিক বন্যা নিয়ন্ত্রণ অথবা সেচ নেটওয়ার্ক স্থাপনে  খুবই সামান্য উন্নয়ন কর্মসূচি গ্রহণ করা হয়েছিল । 

বেশিরভাগ বাংলদেশের মানুষ অনিশ্চিত বিপদজনক সীমারেখায় বসবাস করছে।  তাদের আশেপাশের সামান্যতম চ্যুতি ঘটলেই অনেকেই অস্তিত্ব শঙ্কটের মুখে পড়বে। 

যখন গত নভেম্বেরের ঘূর্ণিঝড় হানা দেয়, ৫ লক্ষ মানুষ ভেসে যায় ।  কিন্তু যে ৫০ লক্ষ  মানুষ বেঁচে ছিল, তারা নিশ্চিত ছিলনা না যে এই অগ্নিপরীক্ষায় তারা বেঁচে থাকতে পারবে কিনা।  পরিবহণ ব্যবস্থা এতটাই সেকেলে যে আন্তর্জাতিক খাদ্য সাহায্য সহযোগিতা দ্রুততার সাথে ক্ষতিগ্রস্তদের কাছে ছুটে যেতে পারে না।  মনুষ্যসৃষ্ট ইয়াহিয়ার দুর্যোগ আবার আরেক বিষয়। এটা শুধু যোগাযোগ এবং পরিবহনে সীমাবদ্ধ না। এটা সম্পূর্ণ ব্যবস্থাকে পঙ্গু করে দেয় । 

এপ্রিল মাসে ইয়াহিয়ার সেনাবাহিনী বিস্তৃত গ্রামাঞ্চলের চারিদিকে ছড়িয়ে পড়েছিল। তাদের পাশবিক কার্যকলাপ ছিলঃ জীবনযাত্রা সম্পূর্ণরূপে ভেঙ্গে ফেলাঃ   অর্থনৈতিক, রাজনৈতিক ও সামাজিক ভাবে। সমগ্র বাংলাদেশ জুড়ে নিরাপত্তাহীনতা, সন্ত্রাস এবং ভয় কাজ করছিল। 

সেনাবাহিনীর বিধ্বংসতা  থেকে রক্ষা প্রাপ্ত কৃষিক্ষেত্র গুলো অরক্ষিত হয়ে পড়েছিল।কৃষি ব্যবস্থাপনা  ৯০ লক্ষ উদ্বাস্তু  ও তাদের গৃহপালিত পশুদের নিয়ে  প্রস্থানের ফলে ধসে পড়েছিল । সেই সাথে ৩ কোটি ছিন্নমুল জনগণ দেশব্যাপী ছড়িয়ে ছিটিয়ে ছিল। বাংলাদেশ কৃষিক্ষেত্রে সর্বোচ্চ সহযোগী হিসেবে যেখানে  পৃথিবীর গর্ব ( একই আয়তনের ক্ষেত্রে) , সেখানে কৃষিজ যন্ত্রপাতির বিনষ্ট হওয়ায় নিজেদের খুঁজে পায় পতনের শেষ প্রান্তে। 

নভেম্বর ফসল উৎপাদন ও জুন হল ফসল রোপণের মাস। কিন্তু এই সময় চাষাবাদ অনিয়মত হয়ে পড়েছিল । এমনকি পাকিস্তান সরকারের প্রতিবেদনেও দেখা যায় যে উৎপাদন স্বাভাবিকের চেয়ে দশ শতাংশ কমে গেছে। 

এই মাসে ৪ হাজার বর্গ মাইল বন্যা কবলিত হয়েছিল। এই এলাকায়  যেই পরিকল্পনা গ্রহণ করা হোক না কেন,সেটির অর্ধেক সম্পূর্ণরূপে বন্যায় ক্ষতিগ্রস্ত হয়েছিল। 

মার্চের শেষের দিকে পিএল ৪৮০ খাদ্যশস্য যা স্বাভাবিক খাদ্য ঘাটতি পূরণের জন্য চট্টগ্রামের দিকে যাচ্ছিল, সেগুলো  চট্টগ্রামে সেনা-নৌ কার্যক্রম এড়াতে সরিয়ে নেয়া হয়েছিলো। এমনকি স্বাভাবিক অবস্থাতেও চট্টগ্রাম বন্দরের ধারণক্ষমতা বেশ সীমিত। আর বর্তমান পরিস্থিতিতে সেনাবাহিনীর করাচী থেকে ক্রমাগত সেনা সরবরাহ শীর্ষ অগ্রাধিকার থাকায় বন্দরে খাদ্য হ্যান্ডলিং ক্ষমতা আরও হ্রাস পেয়েছে। 

সমগ্র বাংলাদেশ জুড়ে রেল ও সড়ক যোগাযোগ অকেজো। উপকূলীয় অঞ্চলে খাদ্যাদি বহনের একমাত্র মাধ্যম নদী পথ । সকল জলযান, এমনকি অভাবগ্রস্তদের নিকট খাদ্য প্রেরণের জন্য  আন্তর্জাতিক সম্প্রদায় প্রদত্ত জলযানগুলোও ইয়াহিয়ার সেনাবাহিনীর সেনাদল বাহক এবং গানবোটে রুপান্তরিত করা হয়েছিল। 

পাকিস্তান সেনাবাহিনীর মাথায় শুধুমাত্র একটি উদ্দেশ্য খুব সুস্পষ্টভাবে সংজ্ঞায়িত রয়েছেঃ
যে কোনো মূল্যে বাংলাদেশকে পাকিস্তানের নিয়ন্ত্রণে  রাখতে হবে।সেনাবাহিনী ওই একটি ভাষাই বোঝে  । যখন পাকিস্তান সেনাবাহিনীর হাতে ত্রানসামগ্রী বহনের জন্য জলযান তুলে দেয়া হয়েছিল, তখন একজন সেনা কর্মকর্তা মন্তব্য করেন:"এখন আমরা সেইসব এলাকায় যেতে পারবো যেখানে অতীতে পারিনি।" তিনি জানতেন কিভাবে এইগুলো ব্যবহার হবে । 
 
ম্যাসাচুসেটস জেনারেল হাসপাতালের ডঃ লিংকন সি.চেন এবং শিশু হাসপাতাল মেডিকেল সেন্টারের ডাঃ জন ই.রোহডে ব্রিটিশ মেডিক্যাল জার্নালে একটি প্রবন্ধ 'ল্যানসেট'এ পূর্বাভাস দিয়েছিলেন যে,এখন ও নভেম্বরের মাঝে আনুমানিক ২ কোটি ৫০ লক্ষ জনগণ এক নজিরবিহীন দুর্ভিক্ষে পতিত হবে।  

১৯৪৩ সালের দুর্ভিক্ষে বাংলাদেশে ৩০ লক্ষ মানুষ অনাহার মৃত্যুবরণ করে। এই আসন্ন দুর্ভিক্ষ তেতাল্লিশের দুর্ভিক্ষের মাত্রার চেয়ে অনেক দূর ছাড়িয়ে যাবে।একটি রক্ষণশীল ৩০ লক্ষ টন খাদ্য ঘাটতিতে (মোট চাহিদার এক চতুর্থাংশ) অনাহারে মৃত্যু সংখ্যা হতভম্ব করে ১ কোটি কিংবা তারও বেশি হতে পারে।

যদিও একটি বিশাল মানবিক বিপর্যয় দৃশ্যমান, ইয়াহিয়া  জাতিসংঘের সাথে খেলা খেলে যাচ্ছে । তিনি তার দখলদার সেনাবাহিনীর তত্ত্বাবধান ছাড়া কোন ত্রাণ কার্যক্রম অনুমতি দেননি।আর পূর্বের ত্রাণ কার্যক্রমের ধরন দেখে বাঙালিরা জানে যে,তারা সেনাবাহিনীর সাহায্য ছাড়াই নিরাপদ থাকবে। যদি বিশ্ববাসী এই লক্ষ লক্ষ মানুষের জীবনের জন্য কোনভাবে নিজেদের দায়ী মনে করে ,তাহলে তাদের কাছে পৌঁছানোর একমাত্র উপায় হল বাঙালি জনগণের প্রতিনিধিদের মাধ্যম। 

প্রাক্তন ব্রিটিশ শ্রম মন্ত্রী পিটার শরে অনুরুপ প্রস্তাব দেন।“ সর্বপ্রথম জাতিসংঘ এবং বাংলাদেশ প্রতিনিধি মধ্যকার আস্তাভাজন সম্পর্ক দ্রুত স্থাপন করা জরুরি।"বাংলাদেশের কর্তৃপক্ষকে অবশ্যই এই পরিকল্পনায় অন্তর্ভুক্ত করতে হবে এবং সঙ্গত কারনেই প্রশাসনিক খাদ্যত্রান কর্মসূচী বাতিল করতে হবে।" 

বিশ্ব বিবেক বলে যদি কিছু থেকে থাকে তাহলে এটা ভয়ঙ্কররুপে অস্বস্তিদায়ক হবে যে আগামী মাসগুলোতে দশ লক্ষ মানুষ অনাহারে মৃত্যুবরণ করবে। খুব অল্প সময় বাকী আছে। বিবেকবান নারী এবং পুরুষদের  এখনই সক্রিয় হতে হবে।
.
.
অনুবাদঃ তামীম

শিরোনামঃ একটি দেশত্যাগী শিশুর লেখা
সংবাদপত্রঃ দি নেশন ভলিউম ১ নং ৩ 
তারিখঃ ২২ অক্টোবর, ১৯৭১
.
একটি উদ্বাস্তু শিশুর লেখনী থেকে, 
নাসরিন 

দোসরা মে শেষ হয়েছিলো সুন্দর একটি বসন্তের সন্ধ্যা দিয়ে, যেই দিনটির কথা জীবন থাকা পর্যন্ত ভুলতে পারবোনা। আমরা তখনো পার্বত্য চট্রগ্রামের উপজেলা শহর রামগড়ে। আমি এখনো যখনি সেই দিনের কথা ভাবি, মনের চোখে দেখতে পাই ছোট্ট শহরটির মানুষরা সহজ স্বাভাবিক জীবন যাপন করছে। 
মে মাসের দ্বিতীয় দিনে কর্নেল জিয়াউর রহমান আমার বাবাকে বলেছিলেন তিনি যেন পরিবার নিয়ে সীমান্তের ঐ পাড়ে চলে জান। বিএসএফ আমাদেরকে নদী পার হতে সাহায্য করেছিলো। বেলা চারটার দিকে পাকিস্তানি হানাদার বাহিনী রামগড়ে এসেছিলো এবং তারপরেই আমি দেখি আমার কলেজের কিছু বন্ধু আর শৈশব থেকে চেনা কিছু বন্ধু হাসিমুখে সামনের দিকে হেঁটে জায়গামতো অবস্থান করলো। ইবিআর, ইপিআর এবং পুলিশরাও একই কাজ করেছিলো। 
কিন্তু আমার শঙ্কিত মনের ভিতর শুধুই ভয় আর দুশ্চিন্তা কাজ করছিলো আমার বন্ধুদের জন্য। তাদের কেউ কেউ মাতৃভূমির জন্য জীবন বিলিয়ে দিয়েছিলো। 

ধীরে ধীরে আকাশে তারা ফুটে জানান দিচ্ছিলো দিন আসছে শীঘ্রই। হঠাৎ আমি একটি গুলির শব্দ শুনতে পেলাম, বুঝে উঠতে পারিনি ঠিক কোন দিন থেকে শব্দটি এসেছিলো। আমার বাবার পিওন কে দেখলাম আমার দিকে দৌড়ে আসছিলো, যিনি আমার উপর ভীষণ বিরক্ত পুলিশ স্টেশনের সিঁড়িতে দাঁড়িয়ে থাকার জন্য। আমার হাত ধরে তিনি টেনে আমাকে সেখান থেকে নিয়ে আসার পরই বুঝতে পারলাম কি হয়ে গেছে! 
সন্ধ্যার টকটকে লাল আকাশের নিচে আমি আমার বন্ধুদের দেখছিলাম দৌড়ে তাদের যুদ্ধের অবস্থানে যাচ্ছে। ভীষণ ভয় পেয়ে আমি দৌড়াতে শুরু করি, জীবনে প্রথম বারের মতো মর্টার শেল বৃষ্টির মতো পড়তে দেখেছিলাম আকাশ থেকে, সব জায়গায়। এই ভয়াবহ দুর্যোগের মুহূর্তেও ভীষণ কৌতূহলে আমাদের কিছু প্রতিবেশী আর আমরা তিন বোন একটি টিলায় উঠেছিলাম, দেখেছিলাম আমাদের প্রিয় মাতৃভূমিকে পুড়ে ছাই হয়ে যেতে। 
কিন্তু তবুও আমরা আশা হারাইনি, কারণ আমরা জানতাম একদিন আমরা আমদের দেশকে মুক্ত করবোই, এই দেশের পবিত্র মাটিতে মুক্তিযোদ্ধারা একজন হানাদার পাকিস্তানি সৈন্যকেও থাকতে দেবেনা। 
আশাবাদী এই চিন্তার মাঝেই দেখলাম আমাদের ছোট হসপিটালের ডাক্তার আমার বোন নাসিমের দিকে দৌড়ে আসতে, সাহায্যের জন্য। আমরা তিন বোন তাকে সাহায্য করতে গিয়েছিলাম। মর্টার আর মেশিনগানের শব্দ এতো কাছে চলে এসেছিলোযে আমরা ভেবেছিলাম সেগুলো আমাদের আহত ভাইদের উপর এসে পড়বে। এই ভয়াবহ যুদ্ধ চলেছিল আরও ২দিন। কিন্তু আমাদের সাহসী যুবকরা পিছিয়ে যেতে বাধ্য হয়েছিলো কারণ পাকিস্তানি বাহিনীর ছিলো তিন গুন শক্তিশালী, সাথে অত্যাধুনিক আগ্নেয়াস্ত্র। 
কিছুদিন পর, ভারত ও বাংলাদেশের মাঝে বয়ে চলা ছোট্ট ঝিরির পাশে দাঁড়িয়ে ছিলাম। দেখতে পেলাম বন্য বর্বর হানাদার বাহিনী আমাদের দেশের কাঁঠাল খাচ্ছে। তাদেরকে শেষবারের মতো এই ফল খেতে দাও, কারণ তারা আর জীবনে কোনদিন এই সুযোগ পাবেনা। 
আমাদের প্রিয় বাবা আর ভাইরা অবশ্যই এই বর্বর ইয়াহিয়ার ছেলেদের ফেরত পাঠাবে এবং আর কোনদিন যেন ফিরে আসতে না পারে এমনভাবেই ফেরত পাঠাবে। এবং আমি নিজেও এই প্রতিজ্ঞা করেছিলাম যদি সুযোগ পাই কমপক্ষে একজন পাকিস্তানি হানাদারকে হত্যা করবো, আমাদের দেশের শান্তিকামী প্রিয় নারী পুরুষ আর শিশু হত্যার প্রতিশোধ নিতে। 
আমার মা এবং বোনরা নির্যাতিত হয়েছিল তাদের কাছে। আমি, বাংলাদেশের একটি মেয়ে হিসেবে, কখনো পাকিস্তানি বাহিনীর উপর প্রতিআঘাতের সুযোগ ছেড়ে দেবনা।
.
.



দ্বিতীয় অধ্যায়
স্বাধীনতা যুদ্ধকালে প্রবাসী বাঙালীদের দ্বারা প্রকাশিত পত্র-পত্রিকা (বৃটেন)
[ইংরেজি পত্রিকা]

অনুবাদঃ জান্নাতুন নাহার তন্দ্রা

ব্রিটেন

ইউনাইট অর বি ড্যামড (ঐক্যবদ্ধ হন অথবা ধ্বংস হয়ে যান)
‘ইসলামিক রিপাবলিক অব পাকিস্তান’ এর সামরিক একনায়কতন্ত্র বাঙালীদের উপর একটি জাতীয় স্বাধীনতা সংগ্রাম চাপিয়ে দিয়েছে। একটি অপ্রস্তুত এবং নিরস্ত্র জাতি এখন তাদের মুক্তির জন্য লড়াই করছে। এবং এই যুদ্ধটি চলছে এমন দুইটি পক্ষের মধ্যে যাদের এক পক্ষের রয়েছে আধুনিক সেনাবাহিনী, যারা অতি অত্যাধুনিক অস্ত্রশস্ত্রে সজ্জিত। ন্যাপাম বোমা থেকে স্যাব্রি জেট সবই এদের আছে। আরেক পক্ষের বুকে একটা দৃঢ় প্রত্যয় ছাড়া আর কিছুই নেই। এবং তাদের প্রত্যয়টি হলো নিজের মাতৃভূমিতে তারা কিছুতেই অন্যের দাস হয়ে থাকবে না। 
জয় আমাদেরই হবার কথা। কারণ আমাদের মাটির বীর সন্তানেরা বিদেশী হানাদারের বিরুদ্ধে প্রচণ্ড লড়ছে। আমরা তাদেরকে আমাদের লোকবল দিয়ে আচ্ছন্ন করে ফেলবো। আমাদের সুড়ঙ্গ ও জলাধারের মধ্যে তাদেরকে ফাঁদে ফেলব। তারপর আমরা এক এক করে ওদেরকে পানিতে চোবাবো। আমরা ওদেরকে ধ্বংস করে দেবো এবং স্বাধীনতার জন্য আমাদের যে সহযোদ্ধারা প্রাণ দিয়েছেন তাদের হত্যার উপযুক্ত বিচার করব। এই নৃশংস খুনিদের বিচার হবে না, এ কিছুতেই হতে পারে না।  
কিন্তু এই বিজয়ের জন্য যা প্রয়োজন তা হলো আমাদেরকে আরও সংগঠিত হতে হবে। কোন লক্ষ্যের জন্য যে ঐক্য তা আমরা ইতোমধ্যে অর্জন করেছি। এখন বাস্তবায়নের জন্য যে ঐক্য তার জন্য আমাদের সংগ্রাম করতে হবে। প্রবাসী বাঙালীদের জন্য এটাই সময়, নিজেদের মধ্যে সব দল উপদল ভিত্তিক সকল সংকীর্ণতা এবং ঝগড়াঝাটি ভুলে, নিজের সকল প্রচেষ্টা ও সামর্থ্যকে একত্রিত করে বাংলাদেশের মুক্তিযোদ্ধাদের পাশে দাঁড়ানো। 
 
তাই অনুগ্রহ করে ! অনুগ্রহ করে  ! অনুগ্রহ করে  ! 
একত্রিত হন এবং কাজে নেমে পড়ুন।
এবং খুব তাড়াতাড়ি নেমে পড়ুন।
.
.
অনুবাদঃ তানভীর হেদায়েত

শিরোনামঃ যুক্তরাজ্য ডায়েরী
সংবাদপত্রঃ বাংলাদেশ নিউজ লেটার লন্ডনঃ নং  ৪
তারিখঃ ২৬ শে এপ্রিল, ১৯৭১
.
যুক্তরাজ্যের দিনলিপি
গণপ্রজাতন্ত্রী বাংলাদেশের জন্য কেন্দ্রীয় কার্যকর পরিষদ

	২৪শে এপ্রিল, ১৯৭১ শনিবার; যুক্তরাজ্যের কভেন্ট্রিতে স্থানীয় ও আঞ্চলিক কার্যকর পরিষদের প্রতিনিধিদের জাতীয় সম্মেলনে গণপ্রজাতন্ত্রী বাংলাদেশের জন্য কেন্দ্রীয় কার্যকর পরিষদ গঠন করা হয়। ১২৫ জনেরও বেশী সর্বজনস্বীকৃত প্রতিনিধি এবং ২৫ জনেরও বেশী পর্যবেক্ষক সেখানে উপস্থিত ছিলেন। বেগম বিলকিস বানুর সভাপতিত্বে অনুষ্ঠিত এই সম্মেলনে আরও উপস্থিত ছিলেন ঢাকা বিশ্ববিদ্যালয়ের প্রাক্তন সহ উপাচার্য বিচারপতি আবু সাইয়ীদ চৌধুরী।
	কেন্দ্রীয় কার্যকর পরিষদের সৃষ্টি যুক্তরাজ্যের বাংলাভাষী অভিবাসীদের রাজনৈতিকভাবে একত্রীকরণের এক নবযাত্রার সূচনা করেছে। সংগঠকরা উল্লেখ করেন, এই কাজটি অনেক শ্রমসাধ্য হবে। কিন্তু তারা আশাবাদী ভবিষ্যতে অবশ্যই এই কাজের সুফল পাওয়া যাবে। জনাব আবু সাইয়ীদ চৌধুরী তার সমাপনী বক্তব্যে এই সম্মেলনকে যুক্তরাজ্যে বাংলাদেশের আন্দোলনের জন্য ঐতিহাসিক এবং গুরুত্বপূর্ণ অর্জন হিসেবে উল্লেখ করেন।
	সম্মেলনে কেন্দ্রীয় কার্যকর পরিষদের সকল কার্যক্রম পরিচালনার জন্য ৫ সদস্যের কার্যকর সমিতি নির্বাচিত করা হয়। জনাব আবু সাইয়ীদ চৌধুরীকে নবগঠিত সমিতির উপদেষ্টা পদের জন্য আহবান জানানো হয়। 

অ্যাকশন বাংলাদেশ ক্লিয়ারিং হাউজ
	পিস নিউজ এর কার্যালয়ে ২টি সভার পর বাংলাদেশ এবং এর সাহায্যার্থে সকল কার্যক্রমের জন্য ক্লিয়ারিং হাউজ গঠন করা হয়। এই সভায় বিভিন্ন সংগঠনের প্রতিনিধিরা ; যেমন - বাংলাদেশ ছাত্র কার্যক্রম সমিতি, ইন্টারন্যাশনাল কন্সাইন্স ফর অ্যাকশন, পিস প্লেডজ ইউনিয়ন, ফ্রেন্ডজ পিস কাউন্সিল, থার্ড ওয়ার্ল্ড রিভিউ, ইয়ং লিবারেলস, পিস নিউজ, ক্যাম্পেইন ফর সেলফ রুল ফর বাংলাদেশ উপস্থিত ছিলেন। আরও উপস্থিত ছিলেন লেবার পার্টির সংসদ সদস্য জনাব মাইকেল বার্নস এবং জাকারিয়া চৌধুরী। 
	এক সংবাদ বিজ্ঞপ্তিতে বলা হয়, বিশ্বের এই সংকটলগ্নে বিভিন্ন কার্যক্রমের প্রয়োজনীয়তায় লন্ডনে ক্লিয়ারিং হাউজ গঠন করা হয়। পর্যাপ্ত পরিমাণে ত্রাণ জনগণের কাছে পৌছানো নিশ্চিত করাই এর লক্ষ্য। একটি কার্যালয়, ফোন এবং স্বেচ্ছাসেবকদের নিয়েই এই ক্লিয়ারিং হাউজ গঠিত। ক্লিয়ারিং হাউজের মাধ্যমে বিভিন্ন সরকারী, সংবাদ সংস্থা, শান্তি ও ধর্মীয় সংগঠনের সদস্যরা কিভাবে তাদের জনবল অগ্রসর করাবে এবং ত্রাণ বিতরণ করবে এই বিষয়ে তাৎক্ষণিক তথ্য সরবরাহ করা হবে। ঠিকানা - অ্যাকশন বাংলাদেশ ক্লিয়ারিং হাউজ। ৩৪ স্ট্রাটফোরড ভিলাস। লন্ডন এন ডাব্লিও ১। টেলিফোন - ০১-৪৮৫২৮৮৯। শুধুমাত্র সকাল ১০ টা থেকে বেলা ১ টা পর্যন্ত। সোমবার থেকে শনিবার পর্যন্ত কার্যালয় খোলা থাকবে।

ত্রাণ তহবিল

	জেনেভার রেড ক্রস সোসাইটির সংঘ ফেডারেশন অফ ন্যাশনাল রেড ক্রস দল তাদের দীর্ঘমেয়াদী শরৎকালীন ঘূর্ণিঝড় আক্রান্ত নাগরিক পুনর্বাসন প্রকল্প অনিদৃস্টকালের জন্য স্থগিত রেখেছে। সংঘের কাছে প্রায় ২ মিলিয়ন বৃটিশ পাউন্ড অব্যবহৃত পড়ে আছে। বৃটেনের দুর্যোগ ব্যবস্থাপনা সংস্থা, যার অন্তর্ভুক্ত বৃটিশ রেড ক্রস, অক্সফাম, সেভ দ্যা চিল্ড্রেন, ওয়ার অন ওয়ান্ট এবং ক্রিশ্চিয়ান এইড নিদৃষ্ট প্রকল্পে প্রায় ৮ লক্ষ বৃটিশ পাউন্ড খরচ করেছে এবং এসব সংস্থার কাছে আরও প্রায় ৭ লক্ষ পাউন্ড রয়েছে যা যুদ্ধ, তথ্য ও যোগাযোগ ঘাটতির কারণে ব্যবহার করা সম্ভব হয়নি।
	১৫ই এপ্রিল গার্ডিয়ান পত্রিকার মাইকেল লেক এক উদ্ধৃতিতে জানান, - খুব সহজেই এই অবস্থার সংকলন করা সম্ভব। নির্মম সত্য হচ্ছে, পূর্ব বঙ্গের অর্থনীতি যা সর্বদাই সমস্যাগ্রস্ত ছিল, এখন পুরনাঙ্গরূপে ভেঙ্গে পড়েছে। রাজনৈতিক, সামাজিক এবং বিতরণ অবকাঠামো স্থানীয় পরিষদ থেকে উচ্চ পর্যায় পর্যন্ত সর্বত্রই ধ্বংসের শেষ পর্যায়। চট্টগ্রামের মুল বন্দর অথর্ব হয়ে আছে এবং ২৬ টি ত্রাণ বাহী জাহাজ বন্দরের বাহিরে অবস্থান করছে। প্রাক বর্ষাকালীন বৃষ্টি সম্ভাব্য সকল অগ্রসরতায় প্রতিবন্ধকতার সৃষ্টি করছে। আগামী মাসের সম্ভাব্য বর্ষা আবশ্যিকভাবেই বন্দরের পড়ে থাকা সকল ত্রাণ সামগ্রীর নষ্ট হওয়া নিশ্চিত করছে। উপরন্ত অর্ধ বাৎসরিক ঘূর্ণিঝড় অধিক সংখ্যক মৃত্যু ও ক্ষতির পূর্বাভাস দিচ্ছে। রাষ্ট্রপতি ইয়াহিয়া খানের সরকার পূর্ব বাংলার প্রতিরোধ গুড়িয়ে দিতে দৃঢ় প্রতিজ্ঞ। কিন্তু, বস্তুত স্বাধীন বাংলাদেশের স্বপ্নে একত্রীভূত হওয়া সমগ্র জনসংখ্যার সামনে তাদের অভিযান ব্যর্থ হয়েছে। 

"আমরা এত নিশ্চুপ কেন?"

	"আমরা এত নিশ্চুপ কেন?" - এভাবেই জনাব উডরো ওয়াট ২৬শে এপ্রিলের ডেইলি মিররের প্রথম পাতার এক অনুচ্ছেদে তার ক্ষোভের বহিঃপ্রকাশ ঘটান। তিনি আরও উল্লেখ করেন, " আমি পূর্ব পাকিস্তানে ঘটে যাওয়া গণহত্যার প্রতিবাদে একটি শব্দও না বলা ও না লেখার জন্য গভীরভাবে লজ্জিত।
এবং কেন আমরা এত নীরব?
কোথায় সেসব বিপ্লবী যারা বায়াফ্রাতে বৃটিশ ও নাইজেরিয়ান সরকারের বিরুদ্ধে বিদ্রোহ করেছিল?
কোথায় সেসব মানব দরদী যারা পারমাণবিক অস্ত্র সমর্পণের দাবীতে অল্ডারমাস্টন থেকে পদযাত্রা করেছিল?
পূর্ব পাকিস্তানে যা ঘটছে তা এসব ঘটনার থেকেও ভয়াবহ।
বায়াফ্রার অনাহারে মৃত্যুর ঘটনা অত্যন্ত ভয়ঙ্কর, কিন্তু বায়াফ্রার কর্নেল অযুকয়া কোনরকম প্ররোচনা ছাড়াই অপ্রয়োজনীয় এই গৃহযুদ্ধ শুরু করেছিল।
পূর্ব পাকিস্তানের ঘটনা সম্পূর্ণ ভিন্ন। এই এলাকা পশ্চিম পাকিস্তান থেকে হাজার হাজার মাইলের ব্যবধানে বিভক্ত।
অরক্ষিত, শান্তিপ্রিয়, দারিদ্র্য দুর্গত বাঙালী হত্যা শুরু হয়। শত শত ছাত্র, রাজনৈতিক নেতাকে পশ্চিম পাকিস্তানী সেনারা ঢাকা বিশ্ববিদ্যালয়ে নৃশংসভাবে হত্যা করে। হাজার হাজার সাধারণ, নির্দোষ বাঙালীকে বোমা ও গুলি মেরে হত্যা করা হয়। সাধারণ নির্বাচনের জয়ী দলকে নিষিদ্ধ ঘোষণা করা হয় এবং এর কর্মকর্তাদের হত্যা করা হয়। 
সকল সংবাদ সংস্থা, টেলিভিশন সংবাদদাতা অথবা নিরপেক্ষ পর্যবেক্ষকদের নিষিদ্ধ করা হয়। জেনারেল ইয়াহিয়া সমগ্র বিশ্বকে হিটলার ও স্টালিন পরবর্তী বর্বরতার ঘটনা সম্পর্কে অজ্ঞত রাখতে দৃঢ়বদ্ধ। 
আমরা এই বিষয়ে কি করছি? আমরা এখনও জেনারেল ইয়াহিয়াকে সমর্থন দিচ্ছি। 
এবং মঙ্গলবার সাধারণ সাংসদদের সভায় জনাব হিথ বলেন, যদি জনাব উইলসন আমাকে পাকিস্তানের রাষ্ট্রপতির সাথে ঘটা কথোপকথনের বিস্তারিত জানাতে জোর না করতেন তবে তিনি খুশী হতেন। 
একটি সমগ্র জাতিকে গুড়িয়ে দেবার প্রচেষ্টা কোন বন্ধু সভায় আলোচনার অভ্যন্তরীণ বিষয় বস্তু নয়। যদি আমাদের কিছু নৌবহর দক্ষিণ আফ্রিকার কাছে বিক্রয়ের বিষয় কমনওয়েলথকে ক্ষেপিয়ে তুলতে পারে, তবে কেন এই বিষয়ে নিশ্চুপ থাকবে? 
কেন আমরা এই বিষয়টা জাতিসংঘে তুলে ধরছিনা? জনসম্মতি ছাড়া উগান্ডার ক্ষমতা হরণের পর আমরা খুব দ্রুতই জেনারেল আমিনকে চিহ্নিত করেছিলাম।
আমরা কি সাড়ে ৭ কোটি মানুষের ভোটকে স্বীকৃতি দেই না? নাকি বাংলার মানুষ অত্যন্ত গরীব, অনেক দুরের দেশ অথবা আমাদের স্বার্থে তারা মোটেও গুরুত্বপূর্ণ না?
আমাদের সরকার কি সামান্য নৈতিক নিন্দা প্রকাশেও সাহস পায় না? নাকি ভিন্ন ধারার যৌন চলচ্চিত্রের হস্তমৈথুনরত শিক্ষকদের মতই এর ক্ষমতা সীমাবদ্ধ?
আমাদের কি হয়েছে? আমরা কি আমাদের নতুন পাওয়া টেবিল টেনিস বন্ধু চীনাদের অখুশি করতে এতটাই ভীত? যারা সম্প্রতি জেনারেল ইয়াহিয়াকে প্রকাশ্যে সমর্থন জানিয়েছে। 
গত শতাব্দীতে তুর্করা যখন আর্মেনিয়ার খ্রিষ্টানদের হত্যা করে তখন, গ্ল্যাডস্টোন (প্রাক্তন বৃটিশ প্রধানমন্ত্রী ) তাদের বিরুদ্ধে সরব ভুমিকা পালন করেন। আজকে আফসোস, আমরা খুবই ক্ষুদ্র মানুষ দ্বারা শাসিত।
এখনও জেনারেল ইয়াহিয়ার অর্থনৈতিক অবস্থা এমন যে, সামান্য চাপ তাকে এইসব ব্যাপক হত্যাকাণ্ড বন্ধ করে সমীচীন হতে বাধ্য করবে।

আন্তর্জাতিক গণহত্যা

	১৬ই এপ্রিলের পিস নিউজে রজার মুডি লেখেন,- " সম্প্রতি পূর্ব বঙ্গে পশ্চিম পাকিস্তান যা ঘটিয়েছে এবং যা অর্জনের জন্য ঘটিয়েছে তার জন্য আত্মপক্ষ সমর্থনের কোন সুযোগ থাকতে পারে না। যদিও বা ইয়াহিয়া খান সংঘাতহীন ভাবে পূর্ব বঙ্গের জনগণকে ভারসাম্যহীন অঙ্গরাজ্যে ( যা কখনই পুরনাঙ্গ যুক্তরাষ্ট্র ছিল না ) পুনরায় অন্তর্ভুক্ত করতে পারে, এটা সর্বসম্মতভাবেই বিশ্বাসযোগ্য যে, করাচীর সামরিক সরকার পশ্চিমের খাদ্য যোগাতে পূর্বের জনগণের রক্ত ঝরানো অব্যাহত রাখবে। এবং এমন এক কৃত্তিম অর্থনৈতিক কাঠামো তৈরি করবে যা শীঘ্রই পূর্ব বঙ্গের লক্ষাধিক মানুষের মৃত্যুর কারণ হয়ে দাঁড়াবে। আমি আমার নিজের মনে ধারণা করতে চেয়েছি , পশ্চিম পাকিস্তান বাহিনী এখন যা করছে তা ১৯৩৩ থেকে ১৯৩৯ সময়কালীন হিটলারের নীল নকশার চেয়ে কম, কিন্তু বাস্তবে তা নয়। এটা গণহত্যা। সাত্রের পরিভাষায় এটা আন্তর্জাতিক গণহত্যা এবং জাতিসংঘের গণহত্যা বিষয়ক সম্মেলনের ( যুক্তরাজ্য ১৯৬৯ ে যা স্বাক্ষর করে ) রীতি সুবিস্তৃতভাবে এই উক্তির সমর্থন করে। এই সময়ে অর্থনৈতিক নিষেধাজ্ঞাও লিখিতভাবে পাকিস্তানকে দেউলিয়া অবস্থার সম্মুখীন করবে। এখন এটা খুবই পরিষ্কার যে, পাকিস্তান সরকার বাঙ্গালীর আত্মসমর্পণের জন্য সর্বাত্মক চেষ্টা চালাবে। এখন উদ্দেশ্য একটাই হতে হবে, পূর্ব বঙ্গের যেখানেই সম্ভব হবে, পশ্চিম পাকিস্তান কতৃপক্ষের সকল কাজে ব্যাঘাত সৃষ্টি করা, যাতে তাদের সম্মুখ যুদ্ধ ছাড়া কোন উপায় না থাকে।"

ছাত্র কার্যক্রম সমিতি

	গত রবিবারের প্রদর্শনীর পর ছাত্র কার্যক্রম সমিতি যুক্তরাজ্য সরকার ও রাজনৈতিক দলগুলোর সহানুভূতি ও সমর্থন সংগ্রহের জন্য সংসদীয় পর্যায় তাদের তদবির বাড়িয়ে দিয়েছে।
	ছাত্ররা পাকিস্তান ক্রিকেট দলের পরিকল্পিত সফরের বিরুদ্ধেও প্রতিরোধ ও প্রদর্শনে দৃঢ় প্রতিজ্ঞ হয়েছে। তারা ইতিমধ্যে পাকিস্তান ক্রিকেট দলকে প্রত্যাখ্যান করার এবং প্রতিরোধের জন্য ইয়ং লিবারেল দল এবং সাধারণ সংসদ সদস্যদের ৩০ জন সদস্যের পূর্ণ সমর্থন যোগাড় করতে সক্ষম হয়েছে। ছাত্ররা চায়, খেলোয়াড়ি মনোভাবসম্পন্ন বৃটিশ জনগণ অনুভব করুক, যখন পশ্চিম পাকিস্তান সেনারা হিটলারি কায়দায় পূর্ব বঙ্গে গণহত্যা চালাচ্ছে, তখন তাদের ক্রিকেট খেলোয়াড়রা ক্রিকেতের মত আনন্দময় ও ন্যায়সঙ্গত খেলা যুক্তরাজ্যে খেলতে আসছে। যা কিনা বৃটিশ জনগণের ন্যায়বিচার ও নিরপেক্ষ অনুভূতির জন্য অবমাননাকর। সাড়ে ৭ কোটি জনতা পাকিস্তানকে প্রত্যাখ্যান করে নিজেদের স্বাধীন দেশের জন্য লড়াই করছে। পাকিস্তান ক্রিকেট দলের অধিকাংশই পাঞ্জাবী খেলোয়াড় এবং পাকিস্তান ক্রিকেট বোর্ড সামরিক জান্তার অধীনে পরিচালিত সংস্থা। বৃটিশ খেলোয়াড়দের বুঝতে হবে, পশ্চিম পাকিস্তান কখনোই পূর্ব পাকিস্তান তথা পূর্ব বঙ্গের প্রতিনিধিত্ব করতে পারে না। 

ওয়েলস এ বাংলাদেশ কার্যক্রম সমিতি

কার্ডিফ থেকে জনাব নুরুল হোসেন লিখেছেনঃ -
	আমরা ওয়েলসের অভিবাসীরা গত ২৭শে মার্চ " বাংলাদেশ কার্যক্রম সমিতি " গঠন করেছি। এর প্রধাণ কার্যালয় কার্ডিফে ( ৮ নর্থ কোট স্ট্রীট, রোথ, কার্ডিফ, ওয়েলস। ফোন- কার্ডিফ ৪৪৭০২ )। ওয়েলসের বিভিন্ন অঞ্চল থেকে এসে বাঙালী জনগণ এই সভায় যোগ দেন এবং এই কার্যক্রম সমিতিকে সমর্থন জানান।
	আমরা ২৮শে মার্চ লন্ডনে বেঙ্গল স্টুডেন্টস এ্যাকশন কমিটির সাথে সম্মিলিতভাবে রাশিয়া, সিলন, আমেরিকা ও ভারতের দূতাবাসের সামনে এক প্রদর্শনীর আয়োজন করি।
	আমরা কার্ডিফের এনজেল হোটেলের বাইরে জনাব হিথ এর সামনে এক প্রদর্শনীর আয়োজন করি। জনাব হিথ ৩রা এপ্রিল কার্ডিফ সফরে আসেন এবং আমাদের প্রদর্শনীর প্রচারপত্র বিতরণ করেন এবং পূর্ব বঙ্গের গণহত্যার বিরুদ্ধে তীব্র নিন্দা প্রকাহ করেন। 
	আমরা ১১ই এপ্রিল কার্ডিফে এক সাধারণ সভার আয়োজন করি যাতে ৫০০ জন বাংলাদেশী কার্ডিফ, নিউপোর্ট, সোয়ানসী, ব্রিগেন্ড, পেন্টার, নিথ সহ বিভিন্ন এলাকা থেকে আসেন এবং ২৬ সদস্যের এক সমিতি গঠন করা হয়। 
	বাংলাদেশী জনগণের জন্য ত্রানের অর্থ সংগ্রহের জন্য একটি অর্থ সংস্থান সমিতিও গঠন করা হয়।
	১৮ই এপ্রিল বাংলাদেশের সমসাময়িক অবস্থা আলোচনা এ কাঠামোগত পরিকল্পনার জন্য সমিতির এক সভা অনুষ্ঠিত হয়। এক প্রতিবেদনে জানা যায়, জনগণ অন্তত এক সপ্তাহের বেতন কিংবা নিদেনপক্ষে ২৫ পাউন্ড প্রাথমিক অনুদান হিসেবে দিচ্ছে এবং যতদিন পর্যন্ত আমাদের সংগ্রাম অব্যাহত থাকবে ততদিন সপ্তাহে ১ পাউন্ড করে অনুদান দিতে থাকবে।
আমরা সমগ্র ওয়েলসের জনগণের মাঝে আমাদের প্রচারপত্র বিতরণ করেছি এবং বাংলা ভাষায় সাপ্তাহিক এক পাতার সংবাদপত্র প্রকাশ করা হয়েছে। 

"নিষ্ঠুরভাবে দমন নীতি"র উপর ফ্রাঙ্ক যুড এর বক্তব্য

	পশ্চিম পোর্টসমাউথের লেবার পার্টির সংসদ সদস্য জনাব ফ্রাঙ্ক যুড এক বক্তব্যে জানান, " বৃটেনের উচিৎ পাকিস্তানে সকল সাহায্য কার্যক্রম বন্ধ করে দেয়া। প্রথমে পূর্ব বঙ্গের পুনর্বাসন এবং দ্বিতীয়ত    'নিষ্ঠুরভাবে দমন' নীতির সরকারের অর্থনৈতিক কর্মকাণ্ডের সহযোগিতায় বৃটেনের অস্বীকৃতি প্রদর্শন "।

অবশ্যম্ভাবী বাংলাদেশ

	হার্ভাড বিশ্ববিদ্যালয়ের ৩ জন অধ্যাপক - এডওয়ার্ড এস. মেসন, রবার্ট ডরফম্যান এবং স্টিফেন এ. মারগ্লিন স্বাধীন বাংলাদেশের সংস্কৃতি, ভাষা, সামাজিক, অর্থনৈতিক ও রাজনৈতিক অবস্থার বিবেচনায় ১লা এপ্রিলের এক বক্তব্যে জানান - " পূর্ব বঙ্গের স্বাধীনতা অনিবার্য। সংযুক্ত পাকিস্তানের কাঠামোর মধ্যে থেকে শুরু হওয়া অর্থনৈতিক স্বায়ত্তশাসনের আন্দোলন , পূর্ব বঙ্গের সাধারণ মানুষের গণহত্যার মাধ্যমে স্বাধীনতা আন্দোলনে রূপান্তর হয়েছে এবং আজ না হোক কাল স্বাধীন পূর্ব বঙ্গের উৎপত্তি ঘটবেই। স্বাধীন বাংলাদেশ এখন সময়ের ব্যাপার মাত্র "।

লর্ড ব্রডওয়ের তিরস্কার

	১৮ই এপ্রিল এক বক্তব্যে লর্ড ফেন্নার ব্রডওয়ে পূর্ব বঙ্গে পাকিস্তান সরকারের কর্মকাণ্ডকে হিটলার পরবর্তী বিশ্বের সবচেয়ে নির্মম ও বর্বরতর ঘটনা আখ্যা দিয়ে তিরস্কার জানান।
	ঔপনিবেশিক স্বাধীনতা আন্দোলনের এক সভায় স্বাধীন বাংলাদেশকে স্বীকৃতি দানের সংকল্প গ্রহণ করা হয়।

পিন্ডির নির্যাতনের প্রতিবাদে যুগোস্লাভিয়া

	যুগোস্লাভিয়ার নির্ভরযোগ্য সংবাদপত্র কমিউনিস্ট যা ক্ষমতাসীন দল লীগ অফ কমিউনিস্ট এর মুল গণমাধ্যম এবং সরকার দলীয় মতামতে প্রকাশিত; ৭ই এপ্রিলের এক সম্পাদকীয়তে প্রকাশ করে, - " পূর্ব বঙ্গের পরিস্থিতি গৃহযুদ্ধের দিকে মোড় নিচ্ছে এবং আমরা পাকিস্তান সেনা বাহিনীকে হাজার হাজার নিরীহ লোকের হত্যার জন্য দায়ী করি। পাকিস্তানের মর্মান্তিক অবস্থা দুর্ভাগ্যবশত এই বছরের ষষ্ঠ ঘটনা যেখানে সেনাবাহিনী রাজনীতির মুক্ত অঙ্গনে হস্তক্ষেপ করেছে "।

সোশ্যালিস্ট লেবার লীগ

	সোশ্যালিস্ট লেবার লীগের প্রধাণ প্রচার মাধ্যম, ওয়ার্কার্স প্রেস পত্রিকার সম্পাদক মাইক বান্ডা গত ১৮ই এপ্রিল লন্ডনের ইস্ট এন্ডের টইয়েনবি হলের জনারণ্যের উদ্দেশ্য বক্তব্য রাখেন। তিনি তার আবেগপূর্ণ বক্তব্যে স্বৈরাচারী ইয়াহিয়া খানের বিরুদ্ধে আন্দোলনকারী মানুষের স্বাধীনতার জন্য তার সংস্থা ও পত্রিকার পূর্ণ সমর্থনের কথা উল্লেখ করেন।
	বৃটিশ লেবার আন্দোলনের সর্বস্তরে গণপ্রজাতন্ত্রী বাংলাদেশের জন্য সমর্থন জানিয়ে জনাব বান্ডা বলেন, বাঙালীদের আন্দোলন সাম্রাজ্যবাদের উপর বিশাল আঘাত। তিনি জাতিসংঘ ও তথাকথিত শক্তিশালী রাষ্ট্রের উপর বিশ্বাস না রাখার ব্যাপারে সতর্ক করেন। তিনি বৃটিশ কর্মজীবী শ্রেণীর সকলের কাছে বাংলাদেশ এবং যুক্তরাজ্যে অবস্থিত সকল বাঙালীকে সমর্থনের আবেদন জানান।

পূর্ব বঙ্গে ত্রাণ সরবরাহে স্বেচ্ছাসেবী

পিস নিউজ ( ৫ ক্যালেডোনিয়ান রোড, লন্ডন এন-১ ) পত্রিকার সম্পাদক রজার মুডি ঘোষণা দেন - " বিভিন্ন প্রতিকূলতা সত্ত্বেও লন্ডনের একটি ছোট দলের পূর্ব বঙ্গে ত্রাণ সামগ্রী নিয়ে যাবার সকল সম্ভাবনা ভেবে দেখা হচ্ছে। স্বেচ্ছাসেবকদের যেকোনো পরিণতি হতে পারে জানা সত্ত্বেও এই কাজে ইচ্ছুক লোকদের সমন্বয়ে একটি আন্তর্জাতিক দল গঠনের আশা প্রকাশ করছি। সম্ভাব্য সকল শারীরিক ভাবে সক্ষম এবং ব্যক্তিগত সমস্যামুক্ত স্বেচ্ছাসেবীদের যত দ্রুত সম্ভব পিস নিউজের কার্যালয়ে রজার মুডির বরাবর লিখিত আবেদন জমা দেবার আহবান জানানো হচ্ছে। দয়া করে ফোনে আবেদন জানাবেন না। অন্যান্য প্রশ্ন এবং সাহায্য প্রদান কিংবা উপদেশ চিঠির মাধ্যমে জানাতে সাদর আমন্ত্রণ জানানো হচ্ছে "।
.
.
অনুবাদঃ তানুজা বড়ুয়া 

শিরোনামঃ আমেরিকার চিঠি
সংবাদপত্রঃ বাংলাদেশ নিউজ লেটার লন্ডনঃ নং ৪ 
তারিখঃ ২৬ এপ্রিল, ১৯৭১ 
.
আমেরিকার চিঠি
নিউ ইয়র্ক (এয়ার মেইলে )
ইয়াহিয়ার নেতৃত্বাধীন সামরিক একনায়কতন্ত্র প্রধানত যুক্তরাষ্ট্রের সরবরাহকৃত অত্যাধুনিক যুদ্ধাস্ত্রের প্রয়োগ করে যে ব্যাপক হত্যাযজ্ঞ চালাচ্ছে, এ খবরে যুক্তরাষ্ট্র, কানাডা এবং লাতিন আমেরিকার জনসাধারণ গভীরভাবে শঙ্কিত।
জনমত পূর্ব বাংলার জাতিগত আত্মনিয়ন্ত্রনের অধিকার রক্ষার দাবীতে সম্পূর্ণ একাত্ম , যে দাবী উত্থাপন করেছিলেন শেখ মুজিবুর রহমান, যিনি জাতীয় নির্বাচনে নিরঙ্কুশ সংখ্যাগরিষ্ঠতা অর্জন করেন।
ইস্ট পাকিস্তান লীগ অব আমেরিকার ব্যানারে সংগঠিত, আমেরিকায় বসবাসরত বাঙ্গালী ছাত্ররা , ২ মার্চের জাতীয় পরিষদের অধিবেশন স্থগিতের ঘটনার রাজনৈতিক গুরুত্ব অনুধাবন করতে পেরেছে এবং  বাংলাদেশের দাবীকে এগিয়ে নেওয়ার পরিকল্পনা গ্রহণ করেছে । তারা জাতিসংঘ এবং অন্যান্য আন্তর্জাতিক ফোরামে বক্তৃতা, শিক্ষণ, সমাবেশ এবং লবিং এর জন্য জোরেশোরে প্রচারণা চালানোর জন্য সংগঠিত হচ্ছে।  বেঙ্গল একশন কমিটি অব ইস্ট পাকিস্তান লীগ অব আমেরিকার ২ মার্চ প্রতিষ্ঠা করা হয়, যেটির প্রধান কার্যালয় নিউ ইয়র্কে অবস্থিত। এই একশন কমিটি গঠনের ফলে তিনটি গুরুত্বপূর্ণ অগ্রগতি সাধিত হয় :
(ক) হার্ভার্ড বিশ্ববিদ্যালয়ের তিনজন অধ্যাপক পূর্ব বাংলার বর্তমান পরিস্থিতির উপর একটি গবেষণাপত্র প্রকাশ করেছেন। সারা দেশজুড়ে বিভিন্ন শিক্ষাপ্রতিষ্ঠানে নিপীড়িত বাঙ্গালিদের প্রতি সহানুভূতিশীল ব্যক্তিবর্গের বক্তৃতা এবং শিক্ষণে এটি একটি নির্দেশিকা হিসেবে কাজ করছে।  
(খ) ইন্টারন্যাশনাল স্টুডেন্টস কালচারাল অরগানাইজেশন বেংগল একশন কমিটির স্বাধীনতা আন্দোলনে পূর্ণ সমর্থন জানিয়েছেন।
(গ) “আমেরিকানস কনসারনড ফর বাংলাদেশ” নামে অন্য একটি সংগঠন প্রতিষ্ঠা করা হয়েছে যার কার্যালয়  নিউ ইয়র্কের 145 East 14th Street-এ। ইতোমধ্যে এই সংগঠন জাতিসংঘে যুক্তরাষ্ট্র এবং পাকিস্তানের মিশনের সামনে বিক্ষোভ সমাবেশ করেছে।
একশনর কমিটির প্রথম ইতিবাচক পদক্ষেপ ছিল নিরাপত্তা পরিষদের সভাপতির সাক্ষাৎকার প্রার্থনার উদ্যোগ গ্রহণ করা।  তারা সভাপতিকে সদস্য রাষ্ট্রসমূহের উপর তার ব্যক্তিগত প্রভাব খাটানোর জন্য একান্ত অনুরোধ জানান , যাতে তারা নিপীড়িত মানবতার স্বার্থে পূর্ব বাংলায় হস্তক্ষেপ করে এবং তাঁকে পূর্ব বাংলার দিকে বিশ্ববাসীর দৃষ্টি আকর্ষণে সহায়তার অনুরোধ জানান। 
একশন কমিটির উদ্যোগে প্রথম বিক্ষোভ সমাবেশ অনুষ্ঠিত হয় ৯ মার্চ , জাতিসংঘ ভবনের সামনে। সমাবেশে অংশগ্রহণকারীরা কিছু আমেরিকান ছাত্রসহ নিউ ইয়র্কের বেশ কিছু প্রধান সড়ক প্রদক্ষিন করে এবং অবশেষে পাকিস্তানের কন্স্যুলেট জেনারেল এর কার্যালয়ের সামনে এসে তা শেষ হয়। তারা কয়েক ঘন্টার জন্য কার্যালয় দখল করে এবং সাংগঠনিক বিষয়ে বেশী কিছু গুরুত্বপূর্ণ সিদ্ধান্ত গ্রহন করে।
এ্যাকশন কমিটি বাংলাদেশের জনসাধারণের উপর গনহত্যা বন্ধ করতে , কার্যকর উদ্যোগ গ্রহণের জন্য টেলিগ্রামের মাধ্যমে প্রেসিডেন্ট নিক্সনকে অনুরোধ জানায়।
এ্যাকশন কমিটি অপর একটি টেলিগ্রামে জাতিসংঘের মহাসচিব উ থান্টকে জাতিসংঘ সনদের ৯৯ ধারার আওতায় নিরাপত্তা পরিষদের সভা আহবান করার জন্য অনুরোধ জানায় এবং পূর্ব বাংলার জনসাধারণের ওপর পরিচালিত নির্দয় এবং বাছাইকৃত গণহত্যা বন্ধে একটি পর্যবেক্ষক দল পাঠানোর অনুরোধ জানায়। এ্যাকশন কমিটি ফ্রান্স সহ নিরাপত্তা পরিষদের সকল সদস্যকে আহ্বান জানান এবং বাংলার ভয়াবহ পরিস্থিতি সম্পর্কে আলোচনা করেন।  ফ্রান্স , আর্জেন্টিনা এবং ভারতের প্রতিনিধিগণ  এ্যাকশন কমিটির সদস্যদের একাধিকবার সাক্ষাৎ মঞ্জুর করেন। 
এছাড়াও আমেরিকার পত্র-পত্রিকায় চিঠি-পত্র পাঠানো এবং টেলিভিশন অনুষ্ঠানে উপস্থিতির পাশাপাশি, একশন কমিটি বহু সংখ্যক বিক্ষোভ সমাবেশ আয়োজন করে। ২৬ মার্চ বিক্ষোভকারীরা জাতিসংঘ ভবনের সামনে স্বাধীন ও সার্বভৌম বাংলাদেশের পতাকা উত্তোলন করে। এছাড়া পূর্ব বাংলায় ইয়াহিয়ার সৈন্য বহনকারী পশ্চিম পাকিস্তানি নৌ ও বিমানবহরে সুবিধাদি প্রদান বন্ধ করার দাবী জানিয়ে তারা শ্রীলঙ্কান মিশনের সামনে বিক্ষোভ করে।
এই বিক্ষোভ সমাবেশ এবং  পূর্ববঙ্গের নৃশংস গণহত্যার কথা টেলিভিশন এবং বেতারে এক প্রান্ত থেকে আরেক প্রান্তে সম্প্রচারিত হয়। 
যুক্তরাষ্ট্র , কানাডা এবং লাতিন আমেরিকার কয়েকটি দেশের বড় বড় শহরে অবস্থানরত বাঙালী ছাত্ররা স্থানীয় ছাত্রদের সঙ্গে মিলে একশন কমিটির শাখা প্রতিষ্ঠা করেছে। 
একশন কমিটি যুদ্ধ-বিধ্বস্ত বাংলাদেশে ত্রাণ কর্মকাণ্ড পরিচালনার উদ্দেশ্যে তহবিল সংগ্রহের জন্য ১৬ সদস্য বিশিষ্ট ফাইন্যান্স কমিটি গঠন করে।
.
.
চুয়েট ডিবেটিং সোসাইটি 

শিরোনামঃ যুক্তরাজ্য ডায়েরী
সংবাদপত্রঃ বাংলাদেশ নিউজলেটার লন্ডনঃ নং ৭
তারিখঃ ২১ জুন, ১৯৭১ 
.
ইউনাইটেড কিংডম ডায়েরী
আন্থনি মাসকারেনাস

“ পাকিস্তান আর্মি কর্তৃক পুর্ব বাংলার মানুষের উপর গণহত্যা” বিষয়ক “The bombshell of the week” প্রকাশনায় আন্টনি মাসকারেনাস , মর্নিং নিউজের(করাচি) উপ-সপাদক, টাইমস ও সানডে টাইমস এর পক্ষ থেকে পাকিস্তানে নিযুক্ত।   
২রা মে “সানডে টাইমস” প্রকাশ করে টনির একটি লেখা যেখানে বাঙালীদের দ্বারা অবাঙালী ও বিহারীদের উপর ভহাবহ হত্যাকান্ডের কথা বলা আছে যা আমরা অতিরঞ্জিত, একপেশে ও বিরুদ্ধ হিসেবে বিবেচিত হয় এবং ইহার উপর ভিত্তি করে বলা যায় বিষয়গুলো আর্মি ও “ইসলামিস্ট”দের দ্বারা সরবরাহকৃত । আমরা তখন বলেছিলাম যে বাস্তবিকপক্ষে ইহা ‘ইন্টার সার্ভিস রিলেশনের’ হস্তক্ষেপে করা এবং টনি’সহ আরো পাকিস্তানি সাংবাদিক যারা ব্রিটিশ ও আমেরিকান পত্রিকায় লিখেন তাদেরকে জোরপূর্বক তাই লিখতে দেওয়া হয়েছে যা আর্মি তাদেরকে লিখাতে চেয়েছিলো। বর্তমানে ১৩ জুন টনি নিজে “সানডে টাইমস”এর একটি নিবন্ধে প্রকাশ করেন তার বন্দুকসম্মুখে লিখা রিপোর্টের কথা। আমরা টনিকে সাধুবাদ জানাই এবং আনন্দিত যে সে রক্তপিপাসুদের দেশ থেকে দূরে আছে ও গণতন্ত্রের এমন দেশে নিরাপদে আছে যেহানে কারো কলম অথবা জবান বুলেট এবং বেয়নেট দ্বারা নিয়ন্ত্রিত হয় না । তার নিবন্ধ “genocide by the Pakistani army ” (পাকিস্তানি আর্মিদের দ্বারা গণহত্যা) সমগ্র প্ররথিবীকে চিরকাল তাড়িয়ে বেড়াবে। যদি নির্বাচনের পর পরই ক্ষমতা আওয়ামী লীগের কাছে হস্তান্তর করা হত তাহলে কোন সন্দেহই ছিলো না যে শেখ মুজিবুর রহমান এই সাম্প্রদায়িক এবং বিভাগীয় হত্যাকান্ড নিয়ন্ত্রণ করতে পারতেন যেভাবে তিনি তার তিন সপ্তাহের “অভন্তরীণ আনুগত্য” ও সাম্প্রতিক সাপ্রদায়িক দাঙা হাঙ্গামার সময় শাশন কার্য নিয়ন্ত্রণ করেছেন। 

রেহমান সোবহান 

আমাদের সর্বশেষ ইস্যু প্রকাশিত হওয়ার পর রেহমান সোবহান যুক্তরাষ্ট্র থেকে ফিরে আসেন। রেহমান যুক্তরাষ্ট্রে অবস্থান করেছিলেন দাতা দেশগুলোর প্রতিবনিধিদের সাথে দেখা করতে এবং ইহাহিয়ার প্রুধান অর্থ সচিব  এম.এম.আহমেদের ভোজবাজির  বিরোধীতা করতে যে  কিনা প্রত্যাশিত আমেরিকার সকল দরজায় ভিক্ষার থালা নিয়ে ঘুরছিলেন। 
লন্ডনে রেহমান যোগাযোগ করেন নিউ স্টেটম্যান এ থাকা তার বন্ধুদের এবং পত্রিকাটি “corpse in the sun” নামে একটি শক্তিশালী সম্পাদকীয় নিয়ে প্রতিভূত হয়। পরবর্তী দিন থেকে “গার্ডিয়ান” ধারাবাহিকভাবে প্রকাশ করতে থাকে তার নিবন্ধ “prelude to an order and genocide”(শাসন ও গনহত্যার উপক্রমনিকা) এবং “helping yahya to himself”(ইয়াহিয়ার নিজ সাহায্য )
বাংলাদেশ নিউজলেটার এক্টিভিটিস্ট ও বাংলাদেশ স্বাধীনতা সংগ্রামের সাথে সম্পর্কযুক্ত মানুষদের নিয়ে রেহমান দুই ঘন্টা স্থায়ী একটি প্রীতিসম্মেলনের ব্যবস্থা করেন “Ganges Restaurant” যা যথেষ্ট নজর আকর্ষনে সচেষ্ট হয়েছিলো। 
প্রধান সম্পাদক , কলামিস্ট, লেখক, সংসদ সদস্য এবং বাণিজ্যিক নেতাদের সাথে রেহমান অনেকগুলো মিটিং করেন। “স্টুডেন্ট একশন কমিটি”র একটি জনসভায় উনি যোগদান করেন যেথায় উনি দর্শকদের মন্ত্রমুগ্ধ করেন। 


ত্রাণের লক্ষ্যে নারী মিছিল
	৫-ই মার্চ এক শত পঞ্চাশ বাংলাদেশী নারী ও শিশু প্রধান মন্ত্রী ও 
ত্রাণ সংস্থার জন্য প্রতিবাদের চিঠি হাতে ওয়েস্টমিন্সটারে মিছিল করে।
	এই প্রতিবাদ গ্রেট ব্রিটেন এর বাংলাদেশ উওমেন্স এ্যাসোসিয়েশন দ্বারা সংগঠিত হয়। মিঃ হিথ, যিনি উপস্থিত ছিলেন না, এই চিঠিতে পাকিস্তান এ ত্রাণ কাজ বহাল রাখার সিদ্ধান্ত পুনর্বিবেচনা করার জন্য তাকে আহবান জানান হয়।
	প্ল্যাকার্ডে গণহত্যা শেষ করার জন্য, পাকিস্তানের জন্য সাহায্য, এবং পাকিস্তান সরকারকে দোষী সাব্যস্ত করার জন্য বলা হয়।
	মিসেস জাহানারা রহমান, সংগঠক, বলেন, নারীরা ভারতের বাঙালি উদ্বাস্তুদের মধ্যে কলেরা মহামারি নিয়েও উদ্বিগ্ন ছিল। কিন্তু তারা আশঙ্কা করছিল যে, কলেরা ক্ষতিগ্রস্তদের ত্রাণ পাঠানোর জন্যে খাদ্য ছাড়া শরণার্থীদের ভুলে যাওয়া হবে।
	সমিতিটি ব্রিটেনে ৪০০ ইউরো, এবং একটি উল্লেখযোগ্য পরিমাণ শিশুদের পোশাক সংগ্রহ করে। কিন্তু যখন এটি প্রেরণ করা হয়, এটা তাদের মানুষের কাছে পৌঁছাবে- এই আশ্বাস এর জন্য তারা অপেক্ষা করতে থাকে।

পাকিস্তানে এইড থামাতে প্রচারণা
		ব্রিটেনে বাংলাদেশের সমর্থকদের একটি বড় বিক্ষোভ মিছিল ১৩ জুন পাকিস্তান এইড থামাতে একটি প্রচারণা Hyde Park থেকে শুরু করে বৈদেশিক উন্নয়ন, কানাডিয়ান হাইকমিশন ও মন্ত্রণালয়, ফরাসি, বেলজিয়ান, জার্মান, অস্ট্রিয়ান, আমেরিকান, জাপানি, ডাচ ও ইতালিয়ান দূতাবাস, যার সরকারগুলো পাকিস্তানে সাহায্য পাঠান তাদের কাছে পৌঁছান। মিছিলটি পার্ক লেন, পিকাডিল্লি, ডাউনিং স্ট্রিট এবং ট্রাফাল্গার স্কয়ারে মনোযোগ আকর্ষণ করে। মিছিলের একজন মানুষ পবিত্র কুরআন থেকে আবৃত্তি করে নেতৃত্বে ছিল। অন্য যুবক কবিতাও আবৃত্তি করেন। বিক্ষোভ কিছু দিনের জন্য চলতে থাকবে।

পাকিস্তানের প্রেসিডেন্ট ও সামরিক নেতা  "গণহত্যা দোষী"
	ছয় প্রিভি কাউন্সিলর লেবার পার্টির চেয়ারম্যান সহ তিন শতাধিক শ্রমিক এমপি, জনাব ইয়ান মিকারডো এবং লেবার এর জাতীয় নির্বাহী, অন্য তিন সদস্য  প্র্যাঙ্ক এলাউন, জনাব টম ড্রিবারগ, জনাব টম ব্র্যাডলে, জনাব জন স্টোন হাউস, প্রাক্তন পোস্ট ও টেলিযোগাযোগ মন্ত্রী  দ্বারা স্পন্সরক্রিত চুক্তিতে স্বাক্ষর করেন- "জাতিসংঘের গণহত্যা কনভেনশন ভাঙার জন্য পাকিস্তানের প্রেসিডেন্ট ও সামরিক নেতাদের আসামি করে বিচারের জন্য দায়ি করা হচ্ছে।"
সভায় প্রস্তাবিত বিষয় এর মতেঃ “সংসদ বিশ্বাস করে বিপুল পরিমাণ সাধারণ মানুষের হত্যা এং পুর্ব বাংলায় পাকিস্তানি আর্মিদের এই নিষ্ঠুরতা জাতিসংঘ গনহত্যা কনভেনশনের বিরুদ্ধ যা কিনা পাকিস্তানি সরকার দ্বারা সাক্ষরিত যার মাধ্যমে নিশ্চিত করে পাকিস্তান সরকার বাংলাদেশ শাসনের জন্য সব অধিকার রাখে না এবং ইহার নীতি অমান্য করেই জনগণের গণতান্ত্রিক ইচ্ছা যা তারা ১৯৭০ এর নির্বাচনের মাদ্গ্যমে প্রকাশ করেছিলো  অমান্য করছে; এর ফলে বিশ্বাস রাখা যায় যে অতিশীঘ্রই আন্তর্জাতিক শান্তি হুমকি ও গনহত্যা কনভেনশনের প্রতি লঙন ; উভয় অবস্থার উপর  জাতিসংঘ নিরাপত্তা পর্ষদের অধিবেশন হবে; এবং পরবর্তীতে বিশ্বাস রাখা যায় যে জাতিসংঘের তত্ত্বাবধানে বাংলাদেশের সাময়িক সরকার পুর্ব বাংলার গণমানুষের স্বীয়সিন্ধ্বান্তের পরিচায়ক হবে।”
দ্বিতীয় আরেকটি প্রস্তাবনা  সাক্ষরিত হয় সকল দলের প্রায় ২৫০ সদস্যের দ্বারা যেখানে পাকিস্তান সরকারের নিন্দা করা হয় এবং আশা করা হয় “যতদিন পুর্ব পাকিস্তানে যথাযথ রাজনৈতিক অবকাঠামো তৈরি না হচ্ছে, পাকিস্তানের প্রতি অর্থনৈতিক সাহায্য ব্বন্ধ থাকবে… রাজ অনুগত সরকার আসন্ন সভায় পাকিস্তানি সাহায্য তহবিলের বিষয় এমনভাবে প্রস্তাব করুক যেন সাহায্য শরনার্থী চাহিদা পুরণে সহায়ক হয়।”
সংসদ এই মাসের ০৯ ও ১০ তারিখ “বাংলাদেশ”এর  উপর দুইবার অধিবেশন করে  (বিতর্ক) করে। 
.
পাঁচ লক্ষ পাউন্ডের দুর্যোগ তহবিল 
দুই সপ্তাহ আগে করা জাতীয় আবেদনের পর প্রায় পাঁচ লক্ষ পাউন্ডের সাহয্য তহবিল গঠন করা হয় “Disaster  Emergency  Committee” দ্বারা পাকিস্তানি শরনার্থীদের সাহায্য করার জন্য।
 
পুর্ব বাংলার শরনার্থীদের মল্ডিং 
স্বরাষ্ট্র প্রতিমন্ত্রী মিঃ মল্ডিং ১৫ জুন বলেন যে স্বরাষ্ট্র মন্ত্রণালয় বাঙালী শরনার্থিদের উপর তদন্ত করবে যারা যেখানে তাদের নিকট আত্মীয়দের সাথে থাকতে চায় কিন্তু পুর্ব বাংলার যুদ্ধাবস্থার কারণে প্রয়োজনীয় কাগজ পত্রের ব্যবপ্সথা করতে পারছে না । 

বাংলাদেশ তহবিলে দান 
পুর্ব ANGLIA ‘য় “The  Bengali  Association” (সভাপতি এম.এন.রাহমান  সম্পাদক মোঃ আকসার ) প্রায় এক হাজার পাঁচশ পাউন্ড দান করেন বাংলাদেশের পক্ষে “ঈস্ট ১১ গোরিং স্ট্রিট,লন্ডন ই সি ৩” থেকে। তারা ১৩ তারিখ থেকে সাপ্তাহিক অর্থ সংগ্রহের ব্যবস্থা চালু করে। আমরা তাদেরকে সাধুবাদ জানাই এবং আশা করি অন্যরাও তাদেরকে অনুসরণ করবে। 

শান্তি সংবাদ
বাংলাদেশের অভ্যন্তরে গণহত্যার পর থেকেই “মুভমেন্ট ফর বাংলাদেশ” পক্ষএ শান্তি সংবাদ প্রকাশ শুরু হয়। ইহা রজার মোডি এবং আরো অনেকের কিছু শক্তিশালী নিবন্দ প্রকাশ করে। আমাদের পাঠকরা ইহা অত্যন্ত ভালো নিয়মিত লেখা হিসেবে গ্রহণ করে। ইহা ৫ পাউন্ড মুল্যের ছিলো এবং 5  Caledonian  Road,  London  N  L(OL-837
9794/5)  থেকে পাওয়া যেত। 

উত্তর ও উত্তর-পশ্চিম লন্ডন সভা
উত্তর ও উত্তর-পশ্চিম লন্ডনে Rt.  Hon.  A.  J.  Stallard  MP  সভাপতিত্বে তদানিন্তন গনপ্রজাতন্ত্রী বাংলাদেশ সরকার একটি সভার ব্যবস্থা করে।  অন্যতম প্রধান বক্তারা ছিলেন লন্ডনে নিযুক্ত বাংলাদেশ সরকারের প্রতিনিধি জনাব বিচারপতি এ.এস.চৌধুরী, তৎকালীন জাতীয় অধিবেশনে জয় পাওয়া আওয়ামীলীগ সদস্য আব্দুল মান্নান এবং বাংলাদেশ ওয়ার্কাস ইউনিয়নের সভাপতি জনাব শাহ-জাহান(যিনি গত সপ্তাহে জেনেভায় অনুষ্ঠিত ইন্টারন্যাশনাল লেবর অর্গানাইজেশন কনফারেন্সে উপস্থিত থেকে ফিরেছেন )। বাংলাদেশের মুক্তিযুদ্ধের প্রতি জনাব স্ট্যালার্ড তার সম্পুর্ণ সহোযোগিতা ও সমর্থন প্রকাশ করেন এবং সভায় উপস্থিত যেকোন পাকিস্তানি প্রতিনিধির প্রটি বলেন তারা যেন তাদের প্রভুদের বলে উনাকে শিরোনামের মাধ্যমে ভিত্তিহীন কিছু না পাঠায়। তিনি বলেন তিনি নিয়মিত বাংলাদেশ নিউজলেটার পড়েন এবং বাংলাদশের ভিতরের চলমান অবস্থার উপর প্রকাশিত সংবাদকে সাধুবাদ জানান। 

জনাম জাস্টিস চৌধুরী আওলোকপাত করেন সাধীনতা ঘোষণা এবং সবার প্রটি আহবান করেন যেন সবাই এক থাকে, মুক্তিযুদ্ধের জন্য সচেষ্ট কাজ করে এবং শেখ মুজিবের নেতৃত্বের এগিয়ে আসে।

লন্ডনের শরম ও বাণিজ্য সংস্থাদের প্রতি জনাব শাহ জাহান বাংলাদেশের শ্রমিক যারা গণতন্ত্র ও নিজ অধিকার আদায়ে কড়াই করছে তাদের প্রতি একাত্মতার প্রকাশে আহবান করেন।
জনাব মান্নান একজন বাকপটু এবং উনি বাংলায় বকৃতা দেওার সময় কেউই তার কথা বুঝুক আর নাইবা বুঝুক কিন্তু সবাইকে অশ্রুসজল করেন যখন উনি গণহত্যার দৃশ্যমান অবস্থা সবার সামনে উপস্থাপন করেন। 

হাইড পার্ক র‍্যালী 
১৯ জুন হাইড পার্ক, লন্ডনে বাঙ্গালীদের প্রতিবাদ সভায় জনাব পিটার শোর (এমপি) এবং অর্থনৈথিক সংযোগের প্রাক্তন কর্মসচিব বলেন “ব্রিটিশরা পাকিস্তানের বিরুদ্ধে আন্তর্জাতিক পদক্ষেপের অগ্রনী ভূমিকা রাখা উচিত।আন্তর্জাতিক দাতা সংস্থাদের এইটা নিশ্চিত করতে হবে যে পাকিস্তানি অর্থনীতি আর কোন সাহায্য পাবে না যতক্ষণ পাকিস্তান সরকার তাদের গুলিবর্ষণ বন্ধ করে এবং সাধারণ ও গণতান্ত্রিক স্বায়ত্বশাস্ন নিশ্চিত না করছে । ” 
লন্ডনে নিযুক্ত বাংলাদেশেরর প্রতিনিধি জনাব জাস্টিস চৌধুরী প্রায় সম্পুর্ণ ব্রিটেনে ভ্রমণ করেন এবং ব্র্যাডফোর্ট, ম্যানচেস্টার, লীডস, বার্মিংটন, কার্ডিফ ও স্কটল্যান্ডে বিভিন্ন জায়গায় বিপুল জনসমাবেশের ব্যবস্থা করেন  । 
.
.
চুয়েট ডিবেটিং সোসাইটি

শিরোনামঃ বাংলাদেশের রিপর্ট
সংবাদপত্রঃ বাংলাদেশ নিউজ লেটার লন্ডনঃ নং ৭
তারিখঃ ২১ জুন, ১৯৭১ 
গ্যারিলা কর্মকান্ড বাড়ছে
স্বাধীনতা সংগ্রাম স্থিমিত হয়নি

অতি সম্প্রতি সিলেটে বেশ কিছু বেদখলকৃত জায়গায় হামলাকারি কমান্ড বাহিনীর সাথে ব্যাক্তিগতভাবে আমি ছিলাম। গত দেড় মাস ব্যাপি অভিযানে পাঁচশোর বেশি পশ্চিম পাকিস্তানি সেনা নিহত হয়েছে এবং গোলা বারুদ বাজেয়াপ্ত করে কমান্ডো ঘাটিতে আনা হয়েছে। এর মধ্যে দু'টি জীপ এবং একটি মিলিটারি ট্রাক রয়েছে। নির্মূল করা পশ্চিম পাকিস্তানি সেনাদের ইউনিফর্মগুলো শত্রুপক্ষ এবং তাদের অনুচরদের বিভ্রান্ত করতে ব্যাবহার করা হচ্ছে এবং ছাত্র গ্যারিলাদের অনেকে ছদ্মবেশে শত্রু শিবিরে অনুপ্রবেশ করতে স্বক্ষম হয়েছে। তারা রেডিও বা বার্তা বাহক হিসেবে অপ্রাপ্ত বয়স্ক ছেলেদের ব্যাবহার করে ঘাঁটির সাথে যোগাযোগ রাখছে। একটি যুদ্ধনৌকা ডুবিয়ে দেয়া হয়েছে। তিনটি গুরুত্বপূর্ণ সেতু ধ্বংস এবং স্থানীয় রাজাকার-তথ্য পাচারকারি-গুপ্তচরদের নির্মূল করার মাধ্যমে উত্তর সিলেটের অধিকাংশ এলাকা স্বাধীন করা হয়েছে।
আমরা ৩০টি  ক্যাম্প স্থাপন করে ফেলেছি যেখানে ৩০০০০ স্বেচ্ছাসেবককে প্রশিক্ষণ প্রদান করা হচ্ছে। অভিজ্ঞ মুক্তিযোদ্ধা, অফিসার, বেংগল রেজিমেন্টের সদস্যগন, মিলিশিয়া এবং কিছু সংখ্যক পুলিশ আমাদের সাথে  আছে, তারা শত্রুপক্ষকে ছোট ছোট লড়াইয়ে ব্যাস্ত রাখে আর গ্যারিলারা এই ফাঁকে ক্যাম্পে ঢুকে পশ্চিম পাকিস্তানি সৈন্যদের রেশন এবং অন্যান্য জিনিসপত্র নষ্ঠ করে দেয়। ১০৩৪ মাইল ব্যাপি এলাকা জুড়ে আমরা শত্রুদের নাস্তানাবুদ করে যাচ্ছি।পশ্চিম বাংলা, আসাম এবং ত্রিপুরার নিকটবর্তী সকল পাকিস্তানি ফাঁড়ি ধ্বংস করে দেয়া হয়েছে এবং আমাদের সামর্থের সবটুকু দিয়ে আসছে বর্ষায় এই ফাঁড়িগুলোর পূননির্মাণ আমরা ঠেকাব।

কৃষ্ণনগর প্রতিনিধির প্রতিবেদন

আমি গ্যারিলাদের একজন। আমি ঢাকা বিশ্ববিদ্যালয়ের একজন ছাত্র এবং আমি নিজের চোখে আমার বন্ধুদের পশ্চিম পাকিস্তানি সেনাদের হাতে খুন হতে দেখেছি।আমি কলকাতা পালিয়ে যাই এবং সংক্ষিপ্ত প্রশিক্ষণ প্রাপ্ত হয়ে মুক্তিযোদ্ধাদের সাথে যোগ দিই। আমি আমার প্রায় সব প্রিয়জনদের হারিয়েছি। আমার এখন প্রতিশোধ নিতে হবে। মৃত্যু আমাকে আর ভীত করে না। আমি মৃত্যুকে তার চরম বিভৎস রূপে দেখেছি। আমরা এখন বেশ তৎপর এখানে। আমাদের মুক্তি ফৌজ পাকিস্তানিদের ভালই শিক্ষা দিচ্ছে। উদ্বাস্তু শিবিরে অনেক সক্ষম পুরুষ আমাদের ফৌজে যোগ দিয়েছে। আমরা মনে করি সক্ষম পুরুষ যারা বন্দুক বা বর্ষা চালাতে পারে তাদের মুক্তি ফৌজে যোগদান করা উচিত এবং বৃদ্ধ, মহিলা, শিশু এবং অসুস্থরা উদ্বাস্তু শিবিরে থাকবে। বাংলাদেশের হিন্দু সম্প্রদায়ের লোকদের মুক্তি ফৌজে অংশগ্রহণ করতে দেখে আমাদের গর্ব হয়। তাদের এই অন্তর্ভুক্তি আমাদের বাহিনীকে অসাম্প্রদায়িক চেতনায় উদ্বুদ্ধ করে। যদি বিহারীদের বেশিরভাগ বিশ্বাসঘাতকতা করেছে এবং বাংলার শত্রুদের সাথে যোগ দিয়েছে তারপরও আপনি অবাক হবেন আওয়ামি লীগ এবং ন্যাশনাল আওয়ামি পার্টির প্রচুর বিশ্বস্ত বিহারী সদস্য আমাদের সাথে কাঁধে কাঁধ মিলিয়ে পশ্চিম পাকিস্তানিদের বিরুদ্ধে যুদ্ধে নেমেছে। বাহিনী ত্যাগ করা দু'জন পাঠান সৈন্য আমাদের সাথে যোগ দিয়েছে। তারা আব্দুল গাফ্ফার খান এর অনুসারি। আমাদের অনেকে আমাদের সাথে যুদ্ধ করার জন্য ভিন্ন ভিন্ন জাতিস্বত্তার সৈন্যদের এই আগমনকে স্বাদরে আমন্ত্রণ জানাবে।

মুজিবনগরকে বাংলাদেশ অস্থায়ি সরকারের সক্রিয় প্রধান কার্যালয় হয়ত বলা যাবে না তবে এটাই এখান আমাদের দখলে এবং এখানে আমরা প্রশিক্ষণ প্রাপ্ত হই।

গ্যারিলা যুদ্ধে পারদর্শি এমন কিছু প্রশিক্ষক আমাদের প্রয়োজন। ভারত এবং পাকিস্তানের আল-ফাতাহ থেকে একজন আমাদের কাছে আসতে স্বক্ষম হয়েছে এবং গ্যারিলা যুদ্ধে পারদর্শি এমন কিছু প্রশিক্ষক তারা আমাদের দিতে আগ্রহি যারা আমাদের ছেলেদের গ্যারিলা যুদ্ধে প্রশিক্ষণ দিবে।তিনি বললেন পাকিস্তানি সরকার রাজা হুসেনকে সমর্থন জানিয়েছে এবং তাকে অস্ত্র পাঠিয়েছে অনুদান হিসেবে প্যালেস্টানিয়দের মারার জন্য, তাই প্যালস্টানিয়রা খুশি মনে মুক্তি যোদ্ধাদের সাহায্য করবে। তিনি তাদের নেতা ইয়াসির আরাফাত এর সাথে যোগাযোগ করার পরামর্শ দিলেন



আজকের ঢাকা

জনাব শাইখ রহমান, ঢাকার একজন চার্টার্ড একাউন্ট্যান্ট, তিনি জুনের ৭ তারিখ ঢাকা ত্যাগ করেন, গার্ডিয়ান পত্রিকার সাংবাদিক মার্টিন এডিনিকে দেয়া এক সাক্ষাৎকারে জনাব রহমান ঢাকার পরিস্থিতি বর্ণনা করেন এভাবে," সাধারন মানুষদের ধরে নিয়ে যাওয়া হচ্ছে ঢাকাতে এবং তাদের আর কোন খবর পাওয়া যাচ্ছে না। ঢাকা ত্যাগের উপর নিষেধাজ্ঞা আছে এমন লোকের তালিকার দৈর্ঘ্য ৬৩ পৃষ্ঠা এবং যেসকল বুদ্ধিজীবি হত্যা ও গুম হওয়া থেকে বেঁচে গেছেন অসামরিক নিরাপত্তা বাহিনী আলাদা তালিকা করে তদেরকে তদন্তের আওতাধীন করছে।

জনাব রহমান ব্যাবসায়ীদের নামের একটা তালিকা দিয়েছেন যাদেরকে জিজ্ঞাসাবাদ এর জন্য ধরে নিয়ে যাওয়া হয় এবং পরবর্তীতে তাদের আর কোন খবর পাওয়া যায়নি, খুব সম্প্রতি গুম হওয়াদের তালিকায় আছেন ফিলিপস কোম্পানির লোকাল এরিয়া ম্যানেজার, উইং কামান্ডার বাকি,  যাকে গত সপ্তাহের বুধবার ধরে নিয়ে যাওয়া হয়। তিনি দাবি করেন, ঢাকাতে যেসব পশ্চিম পাকিস্তানি ব্যাবসায়ী সবকিছু স্বাভাবিক শুনে আগমন করেন তারা পরিস্থিতি দেখে আঁৎকে উঠেন। ঢাকার বাইরে সড়ক পথে যোগাযোগ প্রায় অসম্ভব। মুক্তি বাহিনী একটি ষ্টীমারে গুপ্ত হামলা করায় খুলনায় সকল প্রকার নৌ চলাচল বন্ধ করে দেয়া হয়েছে। মাঝে মাঝে সন্ধ্যাবেলা ছাড়া অন্যান্য কেন্দ্রগুলোতে টেলিফোনে যোগাযোগ করাও বেশ দুরূহ। বন্দর নগর চট্টগ্রামে যাওয়ার একমাত্র উপায় আকাশ পথ তাও একটা ওয়ান ওয়ে টিকেট পেতে কয়েকদিন অপেক্ষা করতে হয়। দূরে থেকে হলেও মুক্তি বাহিনী তাদের উপস্থিতি জানান দেয়, যদিও তাদের অধিকাংশই বর্ডারের ওপারে চলে গেছে। সকাল ও সন্ধ্যা ৭টা থেকে ৮টা স্বাধীন বাংলা বেতার কেন্দ্রের প্রবল সম্প্রচার শোনা যায়, গত ১৭ মে স্ট্যাট ব্যাংক, দু'টি সিনেমা ঘর, একটি আধুনিক শপিং এরিয়া সহ ঢাকার বেশ ক'টি ভবনে ৮টি গ্রেনেড বিস্ফোরিত হয়। পাটের শহর নরসিংদি সম্পূর্ণভাবে বিধ্বস্ত।
.
.

চুয়েট ডিবেটিং সোসাইটি

শিরোনামঃ আফ্রো-এশীয় জনমত
সংবাদপত্রঃ বাংলাদেশ নিউজলেটার লন্ডনঃ নং ৭
তারিখঃ ২১ জুন, ১৯৭১

আফ্রো-এশিয় পত্রিকার সংবাদ
জাপান

২৪শে মে পশ্চিম পাকিস্তান সফরের পর জাপানের অন্যতম প্রধান অর্থনীতি বিষয়ক দৈনিক পত্রিকা নিপ্পন কাইজাই শিমবান এর একজন প্রতিনিধি মন্তব্য করেন,
" পাকিস্তানের বর্তমান সামরিক শাসন যেটা পূর্ব বাংলার স্বাধিনতা আন্দোলনকে জোরপূর্বক দমিয়ে রাখতে সক্ষম হয়েছে তা পূর্ব বাংলায় স্থায়ি ভাবে শাসন করার প্রচেষ্ঠা চালাচ্ছে। কিন্তু সাম্প্রতিক অর্থনৈতিক মন্দা প্রেসিডেন্ট ইয়াহিয়া খানের নেতৃত্বকে ক্রমশ প্রশ্নবিদ্ধ করে তুলছে।"
পশ্চিম পাকিস্তানের বিভিন্ন গুরুত্বপূর্ণ শহরে পরিদর্শনের সুবাদে পত্রিকাটির প্রতিনিধি সামগ্রিক পরিস্থিতি নিয়ে তার মনভাব ব্যাক্ত করেছেন নিম্নোক্ত ভাবে:
১) প্রেসিডেন্ট ইয়াহিয়া খান পাকিস্তানের সামরিক ও রাজনৈতিক নেতা হিশেবে সর্বজন স্বীকৃত নয়
২) প্রেসিডেন্টের নিরাপত্তা বাহিনী অতিরিক্ত পরিমানে অস্ত্র সজ্জিত।
৩) সাধারন জনগন রাজনীতি বিষয়ে নীরব এবং তারা বিদেশি কারো সাথে এ ব্যাপারে কোন কথা বলে না।
৪) পূর্ব ও পশ্চিম উভয় দিকের সংবাদপত্রগুলো কড়া সেন্সরশীপের মধ্য দিয়ে প্রকাশিত হয় এবং গড়পড়তা খবর ছাড়া আর কিছু প্রকাশ করে না।
৫) ভোগ্য পন্যের ঘাটতি, মজুদ করার প্রবনতা এবং জিনিসপত্রের দাম বৃদ্ধি।


উগান্ডা

উগান্ডায় প্রকাশিত সংবাদপত্র দি পিপল (৫মে) এর একটি প্রবন্ধে লিখক নাথান এপেনু প্রশ্ন করেছেন," পশ্চিম পাকিস্তানি সেনাবাহিনী দ্বারা বাংলাদেশে সংগঠিত নির্বিচার গণহত্যা নিয়ে বড় বড় রাষ্ট্রগুলো কেনো চুপ এবং নিরাসক্ত?" 
যদিও ইউ এস সিনেটর ফুলব্রাইট এবং ব্রিটিশ এম পি শঅ এর মত কিছু প্রতিবাদি কন্ঠের খবর পাওয়া যায় তথাপি যুদ্ধ বিদ্ধস্ত বাংলাদেশে ঘটা গণহত্যা, নাইজেরিয়ার গৃহযুদ্ধ এবং ভিয়েতনাম বিবাদ নিয়ে সামগ্রিক ভাবে পরিপূর্ণ কোন অবস্থান এবং প্রচারনা এখনো দেখা যায়নি।
পাকিস্তানে গৃহযুদ্ধ নিয়ে বড় শক্তিগুলোর এই সম্মিলিত নিরাসক্তির মূলে রয়েছে হয় পাকিস্তান এবং স্বাধিনতাকামি বাংলাদেশের মানুষ এবং দেশগুলোর নিজ নিজ স্বার্থের মধ্যে অপাত অমিল অথবা বড় বড় শক্তিগুলো এই ইস্যুতে সম্পুর্ণভাবে পরস্পর বিরোধী। তাই একটা ভয় কাজ করে যদি কেউ একজন এই যুদ্ধে কোন একপক্ষকে সমর্থন দেয় তাহলে অন্যরা অপর পক্ষকে সমর্থন করবে এবং এটা বৈশ্বিক ভাবে ছড়িয়ে পড়ে ভয়াবহ আকার নিতে পারে। অবশ্যই সারা বিশ্বে যাতে এই বিরোধ ছড়ায় না পরে সেই চেষ্টাটা মহৎ, কিন্তু আমরা যা চাই তা হল বড় বড় শক্তিগুলো এই গৃহযুদ্ধে কোন পক্ষকে সমর্থন করার বদলে সম্মিলিতভাবে শক্তিশালি পক্ষকে (পশ্চিম পাকিস্তান) চাপ প্রয়োগ করে একটা সমাধানের চেষ্টা করুক।
.
.
অনুবাদঃ লেনিন, তানভীর এবং তানুজা 

শিরোনামঃ যুক্তরাজ্য ডায়েরী
সংবাদপত্রঃ বাংলাদেশ নিউজ লেটার লন্ডনঃ নং ৮ 

.
যুক্তরাজ্যের দিনপঞ্জী
বৃটিশ মিডিয়ার চোখে

দ্য টাইমস সতর্ক করেছে: "ভবিষ্যৎ নিয়ে কোনো পরিকল্পনাই সফল হবে না যদি সংখ্যাগরিষ্ঠ বাঙালির মতের পরিপন্থী না হয়। উদ্যোগী যারা নিজেদেরকে গাদ্দার বা রাজাকার হিসেবে দেখতে পাচ্ছেন তারা ক্ষমতাহীন হয়ে পড়বেন, পূর্ব পাকিস্তানে (পূর্ব বাংলায়) প্রেসিডেন্ট যে ঘোষণা দিয়েছেন তাকে অধিকাংশ লোক নিজ জনগোষ্ঠীর প্রতি গাদ্দারি হিসেবেই দেখছেন... পূর্ব পাকিস্তানের সংখ্যাগরিষ্ঠ জনগোষ্ঠী এমন ঘোষণায় সাড়া দেবে তা কারও কষ্ট কল্পনায়ও সম্ভব নয়। গতকাল এমন কিছুই বলা হয়নি যা সৃষ্ট অসন্তোষকে প্রশমিত করতে পারে। বাঙালি জনগোষ্ঠী কোনো বিবৃতিতে তুষ্ট হবে না, তবে ঘোষণাটিকে উদ্দেশ্যমূলকভাবে সামরিক কারও দ্বারা যুদ্ধের ঘোষণার মতই মনে হবে। "

দ্য গার্ডিয়ান, তাদের স্বভাবসুলভ উদারমনাভাবে স্পষ্টতই জানিয়েছে, "বিশ্ব ইয়াহিয়া খানের দু:স্বপ্ন দূরীভূত হবার কোনো লক্ষ্মণই দেখছে না। এই সৈনিকের জন্য সন্তুষ্টির ব্যাপার এটিই যে, আমাদের উদ্ভুত পরিস্থিতি এবং যে সমস্যাগুলো আমরা মোকাবেলা করছি এবং সমাধানের চেষ্টা করে যাচ্ছি, পুরো বিশ্বের দেশগুলো ব্যাপকভাবেই তাতে উদ্বেগ এবং সমবেদনা জ্ঞাপন করছে। 
যদি ইয়াহিয়া বিশ্বাস করে যে, সে তাবৎ পশ্চিমা বিশ্বের বিবমিষাপ্রদ প্রতিক্রিয়াকে পাশ কাটিয়ে চলবে যদি সে সত্যিই কিছু বিশ্বাস করে থাকে: বাংলার মাটি থেকে তার জেনারেলরা তাকে যে রিপোর্টগুলো জানাচ্ছে। তার পক্ষের লোকেরা তার কাছে এখন যা বলছে তার উপর তার বিশ্বাস সত্যিই করুণ। এ মুহূর্তে তার সত্যিকারের কোনো পরিকল্পনা নেই। গতকাল গণতান্ত্রিক সরকার ব্যবস্থায় ফেরৎ যাবার যে অভিপ্রায় সে ব্যক্ত করেছে তা সত্যিই লজ্জাকর। বিশ্বের সাহায্যকারি দেশগুলো যদি তাদের বিস্ময়ভরা অবজ্ঞা নিয়ে পাশে আসেও তা ঢাকাকে আবার বশে আনার জন্য কোনো বিশেষজ্ঞ প্যানেল হিসেবে নয়। গতকাল বিশ্বব্যাংক তাদের সংকল্পে জানিয়েছে তারা চাতুরিপূর্ণ প্রতিশ্রুতিতে মত পাল্টাবে না। সংকল্প যতই দৃঢ় হবে, রাওয়ালপিন্ডির ক্ষমতাও তত দুর্বল হবে।

গার্ডিয়ান কিছু প্রশ্নও রেখেছে: ইয়াহিয়ার মাস্টারপ্লানের নর্দমার কোথাও এই মূল প্রশ্নটির উত্তর নেই। পাকিস্তানের কি আর কোনো অস্তিত্ব আছে? ঐক্যের কি আর কোনো প্রয়োজন আছে? পাঞ্জাবি সেনারা আসলে কতটুকু কী অর্জন করতে পেরেছে? 
.
বিচারপতি চৌধুরীর মন্তব্য

২৯ জুন ইয়াহিয়ার বক্তব্যের প্রেক্ষিতে গণপ্রজাতন্ত্রী বাংলাদেশ সরকার যুক্তরাজ্যের বিশেষ  প্রতিনিধি বিচারপতি এ এস চৌধুরী বলেন – “ বাংলাদেশের ৭.৫ কোটি মানুষ ইতোমধ্যে স্বাধীনতা ঘোষণা করেছে। তারা এখন  বাংলাদেশ থেকে পশ্চিম পাকিস্তানি সেনাবাহিনীকে বিতাড়িত করতে সচেষ্ট। স্বাধীনতা ব্যতিরেকে অন্য কোন রাজনৈতিক সমাধান এখন কোনভাবেই সম্ভব নয়। গণপ্রজাতন্ত্রী বাংলাদেশের সংবিধান কেবল জনগণেরনির্বাচিতপ্রতিনিধিগণের দ্বারাই প্রণীত হবে।আজ ইয়াহিয়া তার মনোনীত বিশেষ কমিটির মাধ্যমে সংবিধান প্রণয়নের যে ঘোষণা দিয়েছেন সে ব্যাপারে বাংলাদেশের  কিছুই করার নেই। এই বক্তব্যথেকে স্পষ্টভাবে প্রতীয়মান যে সামরিক জান্তা জনগণের নিকট সত্যিকার অর্থে ক্ষমতা হস্তান্তরে ইচ্ছুক নয়, এবং কখনো ছিলও না। যে কোন মূল্যে স্বাধীনতার জন্যলড়াই চলবেই এবং জনগন দ্বারা প্রত্যাখ্যাত সামরিক শাসকদেরকোন বক্তব্যই আমাদের বিবেচ্য নয়। আমার  আন্তরিক প্রত্যাশা এই যে, বিশ্বের সকল সরকার এবং তার জনগণ জেনারেল ইয়াহিয়া খান এবং তার সামরিক বাহিনীর এই কূটকৌশল অনুধাবন করতে সমর্থ হবেন, এবং বাংলাদেশেরনিরস্ত্র বেসামরিক মানুষের সাহায্যার্থে এগিয়ে আসবেন”।
সম্প্রতি বিচারপতি চৌধুরী , ডাচ লেবার পার্টির আমন্ত্রণে নেদারল্যান্ডস সফর করেন। তিনি নেদারল্যান্ডের বিভিন্ন রাজনৈতিক দলের সদস্য এবং সংসদ সদস্যদের সাথে সাক্ষাৎ করেন। নেদারল্যান্ড সংসদের পররাষ্ট্র বিষয়ক স্থায়ী কমিটির সদস্যরা  তাঁর সাথে সাক্ষাত করেন এবং পূর্ব বাংলার সমস্যাবলী নিয়ে আলোচনা করেন। বিচারপতি চৌধুরী এবং তাঁর সফরসঙ্গী , জাতীয় পরিষদের একজন নির্বাচিত প্রতিনিধি জনাব মান্নান নেদারল্যান্ডের পররাষ্ট্র দপ্তরেও একটি সৌজন্য সাক্ষাত করেন।
কার্যক্রম সমিতির সভা

	কার্ডিফে এক সভায় বিচারক জনাব এ. এস. চৌধুরী এবং জাতীয় সংসদ সদস্য জনাব এ. মান্নান বক্তব্য রাখেন। সভায় উপস্থিতবৃন্দরা বাংলাদেশের ত্রাণ তহবিলের জন্য নগদ অর্থ সংগ্রহ করেন। পাক্ষিকভাবে আয়োজিত একই ধরণের সভা দেশের সর্বত্র অনুষ্ঠিত হয়। লন্ডনে এসময়ে কার্যক্রম বেশ সক্রিয় ছিল। 
	পাকিস্তানে দুই জাহাজ ভর্তি অস্ত্র সরবরাহের প্রতিবাদে আমেরিকান দূতাবাসের সামনে মিছিল ও প্রদর্শনীর আয়োজন করা হয়। রাষ্ট্রদূতের অনুপস্থিতিতে একজন কর্মকর্তা একটি চিঠি গ্রহণ করেন এবং তা শীঘ্রই ওয়াশিংটনে হস্তান্তর করার প্রতিশ্রুতি দেন। লন্ডন সমিতি, স্টুডেন্টস অ্যাকশন কমিটি, অ্যাকশন বাংলাদেশ, উইমেনস এ্যাসোসিয়েশন এবং অন্যান্য সহানুভব দলের সমন্বয়ে এই প্রদর্শনীর আয়োজন করা হয়।
	পাকিস্তান সেনাবাহিনী কতৃক বাংলাদেশে বিশেষত ঢাকায় ঘটানো গণহত্যার উপর এক চলচ্চিত্র গত ৩০শে জুন কনওয়ে হলঘরে প্রদর্শন করা হয়। স্টুডেন্টস অ্যাকশন কমিটির পৃষ্ঠপোষকতায় আয়োজিত এই প্রদর্শনীতে অসংখ্য দর্শক এবং বৃটিশ সাংবাদিকগণ উপস্থিত ছিলেন। 
	২৯শে জুন, এইচ.বি.সি. তে বাংলাদেশ নিউজলেটার পত্রিকার সম্পাদক, মাশরিক পত্রিকার সম্পাদক জনাব মাহমুদ হাশমি এবং ভুট্টোর পিপলস পার্টির যুক্তরাজ্য শাখার সভাপতি জনাব গাজীর সাথে ইয়াহিয়ার রাজনৈতিক বিবৃতি ও নীতির উপর এক আলোচনায় যোগ দেন। পাকিস্তান, ভারত, মধ্যপ্রাচ্য ও আফ্রিকায় এই আলোচনা সম্প্রচার করা হয়।

গণহত্যা বন্ধ এবং বাংলাদেশের স্বীকৃতির দাবী

	রবিবার ১লা আগস্ট ট্রাফেলগার স্কয়ারে জাতীয় সম্মেলন। সময়- বেলা ২টা থেকে সন্ধ্যা ৬টা।
	এই সম্মেলনের প্রাথমিক পৃষ্ঠপোষক অ্যাকশন বাংলাদেশ ( ৩৪ স্ট্র্যাট ফোড ভিলাস, লন্ডন। এন ডাব্লিয় ১। ফোন- ৪৮৫ ২৮৮৯) এর একজন মুখপাত্র এই সম্মেলনের উদ্দেশ্য ব্যাখ্যা করে বলেন -     "সংবাদপত্র পড়তে সক্ষম ও টেলিভিশন দেখতে পারে এমন সকলের কাছেই এখন এ বিষয় পরিস্কার যে পূর্ব বঙ্গের জনগণ গণহত্যার শিকার। পাকিস্তান সেনাবাহিনী তাদের পরিকল্পিত সন্ত্রাস অভিযানের মাধ্যমে পূর্ব বঙ্গের জনসংখ্যা সীমিত করতে উদ্ভূত, যাতে তা নিয়ন্ত্রণে পশ্চিম পাকিস্তানের কর্মকর্তাদের বেগ পেতে না হয়। আমরা মনে করি, বৃটিশ জনগণের জন্য এখনি সময় যাতে তারা এই ব্যাপারে তাদের অসম্মতি প্রকাশ করতে পারে। এবং আমরা আশা করি, এই সম্মেলনে পূর্ব বঙ্গের গণহত্যা বন্ধে বাংলাদেশের স্বীকৃতির বার্তা পরিষ্কার ও জোরালো ভাবে প্রচারিত হবে। বৃটেনের মত দেশের স্বীকৃতি পাকিস্তানের শাসকদের বাস্তবতার মুখোমুখি করার একমাত্র পন্থা। এবং বাস্তবতা হচ্ছে, তারা যুদ্ধে হেরে গেছে। ২৫শে মার্চের রাতের সেই বর্বরতর আক্রমণের সময় থেকে তারা পূর্ব বঙ্গের মানুষের কাছ থেকে সম্মানও হারিয়েছে। বাকি বিশ্বের উচিৎ এই নির্মম বাস্তবতাকে ক্রমবর্ধমান লাশের পাহাড়ের নিচে দাবিয়ে রাখার পাকিস্তানী প্রচেষ্টা প্রতিহত করা "।
.
.
চুয়েট ডিবেটিং সোসাইটি

শিরোনামঃ বাম ফ্রন্টের সমর্থন
সংবাদপত্রঃ বাংলাদেশ নিউজলেটার লন্ডনঃ নং ৮ 
তারিখঃ ৭ জুলাই, ১৯৭১ 

খনি শ্রমিকদের সমর্থন                                                                                                                                                                                            ৬ই জুলাই আবের্দিনে অনুষ্ঠিত বার্ষিক সম্মেলনে একটি জরুরি সিদ্ধান্ত নেওয়া হয়েছিল, খনিশ্রমিক সমিতির কার্যনির্বাহক পূর্ব পাকিস্তানের এ অবস্থার জন্য গভীর উদ্বেগ প্রকাশ করেছিলেন এবং মিমাংসায় আসার জন্য একটি আলোচনা বৈঠকের ডাক দিয়েছিলেন।	                                                                                                                        
পূর্ব বাংলা এবং পশ্চিম পাকিস্তান উভয়ের জনসাধারনের পূর্ণাংগ অভিমত এটাতে থাকা উচিত ছিল যা তাদের সাধারন নির্বাচনের সংকল্প ছিল, সংকল্পটি উত্থাপনকারী সংঘের সাধারন সচিব মি. লরেন্স ডেলিও বলেছিলেন, ‘আমরা শেখ মুজিবুর রহমান সহ বাকি রাজনৈতিক কয়েদিদের ভাগ্য সম্পর্কে চিন্তা রাখি।’
এটা ব্রিটিশ সরকারকে প্ররোচিত করেছিল সকল লড়াই এবং সামরিক মধ্যবর্ত্তিতার একটি দ্রুত সমাপ্তির জন্য পাকিস্তান সরকারকে প্রভাবিত করতে।
.
.
চুয়েট ডিবেটিং সোসাইটি

	              তারিখ

	আরব সাংবাদিকের চোখে ‘জিন্নাহর স্বর্গ’
	বাংলাদেশ নিউজ লেটার
লন্ডনঃ নং-৮
	৭ই জুলাই, ১৯৭১



‘আরব লেখক জিন্নাহ’র স্বর্গ উন্মোচন করল’
আরবের বৈরুতের প্রসিদ্ধ সংবাদপত্র ‘আল শাব’(৯ই জুন) এ আরবের অন্যতম সম্মানিত লেখক মুহাম্মদ নাকশ নিম্নলিখিত কলামটি প্রকাশ করেছিলেন।
‘যদি মৃত মুহাম্মদ আলি জিন্নাহ আজ ফিরে আসতো আর দেখত পাকিস্তানে এখন কি হচ্ছে এবং কি উপায়ে; তার অসমান্য স্বপ্নটি পূরণ হচ্ছে, তবে কি তিনি গর্বিত নাকি খুশি হতেন অথবা অনুতাপ করতেন?
জিন্নাহর স্বর্গকে নরকে পরিণত হতে দেখে পূর্ব বাংলার ৫০ লক্ষ মানুষ পশ্চিম পাকিস্তান থেকে পালিয়ে ভারতে চলে আসে। তারা শত্রু দেশ কে নিজেদের হিসেবে আখ্যায়িত করেছিল এমনকি নিজেদের ঘরে থাকার থেকে অভিবাসন , তাঁবুতে কিংবা খোলা আকাশের নিচে থাকাটা বেশি সমর্থন করেছিল। তারা তাদের সহ-নাগরিকের মাধ্যমে কলেরা রোগে মৃত্যু কিংবা দূর্ভিক্ষ্যকেও গ্রহন করেছিল আর সেই তথাকথিত শত্রুরাই তাদের জন্য সাহায্যের হাত বাড়িয়েছিল।
এটাই প্রমান করে যে, ধর্ম কোনো রাস্ট্র গঠনের ভিত্তি হতে পারে না। ভূমি,জনগন , সরকার এবং সার্বভৌমত্ব এগুলোই রাস্ট্র গঠনের সবচেয়ে শক্তিশালী ভিত । যেখানে পাকিস্তানি বাঙালিরা ভারতীয় বাঙালি থেকে আশ্রয় আর সাহায্য পেয়েছিল , সেখানে তাদের সহঅধিবাসী পশ্চিম পাকিস্তানিদের থেকে তারা আগুন আর কামানের গোলা ছাড়া আর কিছুই পায়নি।
পূর্ব পাকিস্তানিদের দোষ কি ছিল? পাকিস্তানের রাস্ট্রপতি তাদের নির্বাচনে যাওয়ার জন্য বলেছিল এবং তারা নির্বাচনেও গিয়েছিল। রাস্ট্রপতির নিজস্ব তত্ত্বায়বধানে সৎ এবং গণতান্ত্রিক এই নির্বাচনে শেখ মুজিবুর রহমানের দল জয় লাভ করেছিল। সেখানে দুটো গণতান্ত্রিক বিকল্প ছিলঃ  যেখানে পাকিস্তানকে যুক্ত রাষ্ট্রে পরিণত করা হবে যার পূর্বের অংশের প্রধানমন্ত্রী শেখ মুজিবকে করা হবে এবং পশ্চিমের দায়িত্ব সে অংশে জয়ী জুলফিকার আলী ভুট্টোকে দেওয়া হবে; অথবা পার্লামেন্টে অধিক ভোটে বিজয়ী শেখ মুজিব কে সরকার গঠন করে পাকিস্তানকে আগের নিয়মেই রাখা হবে।
দুটো বিকল্পর একটাও অনুসরন করা হয়নি। কিন্তু পশ্চিম পাকিস্তানে যাদের হাতের মুঠোয় ক্ষমতা ছিল তারা জোরপূর্বক সামরিক শক্তি অবলম্বন করে যার ফলে সেখানে বিপর্যয় নেমে আসে। তাদের অজুহাত এই ছিল যে সামরিক বাহিনী বিচ্ছিন্নবাদীদের দমন করবে। পূর্ব পাকিস্তানিরা এ দমনেও মাথা নত করেনি যখনও তাদের কাছে প্রমানিত হয়েছিল যে, দেশের সরকার তার জনগনের ইচ্ছার উপর নির্ভরশীল না বরং সরকার নির্ভর করে হাজার মাইল দূরে বাস করা দাম্ভিক অংশের ইচ্ছার উপর। এমন একটি দেশের নাগরিকত্ব কে চাইবে?
কারন যাই হোক না কেন,এটা প্রমানিত ছিল যে, প্রতিষ্ঠাতারা এবং সমর্থনকারীরা পাকিস্তানকে যে তত্ত্বে প্রতিষ্ঠিত করতে চেয়েছিল তা আর উপযোগী ছিল না। এটি একটি কৃত্রিম নির্মান ছিল এবং সকল কৃত্রিমতার নিয়তি বিনাশই হয়।
.

.
তাদের কাজের ফলাফল ছিল ঔপনিবেশিক যুদ্ধ যা পশ্চিম পাকিস্তানিদের অর্থনীতি ধ্বংস করে দেয়। একমাত্র পতনের মাধ্যমেই সামরিক একনায়কতন্ত্র নিবারন সম্ভব। উঠতি অস্থিতিশীলতার ইংগীত ‘WEST PAKISTAN SCENE’ এর প্রতিবেদনে ছিল।
                                                                 আমাদের বিশেষ প্রতিনিধি থেকে (করাচি)                                                                                                                                                                                   
পশ্চিম পাকিস্তান এক সপ্তাহের মধ্যে তিনটি বিষ্ময় এর শিকার হয়। প্রথমটি বিশ্ব ব্যাংক এর নেতৃত্বে  প্রধান সাহায্যপ্রদানকারী দেশেগুলোর সিদ্ধান্ত ছিল যাতে পাকিস্তানের জন্য সকল অর্থনৈতিক সাহায্য স্থগিত হয়ে যায়। শাসক গোষ্ঠীর গুপ্তসভা  কোন দৃশ্যমান  নৈরাশ্য দেখায়নি।  নিয়ন্ত্রিত সংবাদ মাধ্যমকে অনুপ্রানিত করা হয়েছিল  সহ্য করা ২৩ বছর পাকিস্তানের শাষনের অভিযোগ করার জন্য। কিন্তু বুদ্ধিজীবী সম্প্রদায়, ব্যাবসায়িক এবং সাধারন লোকেরা স্তব্ধ হয়ে গিয়েছিল কারন তারা জানত তাদের সাথে সামনে কি হতে যাচ্ছে। প্রথম বারের জন্য পাকিস্তানের অর্থনীতি পংগু হয়ে গিয়েছিল।                                              দ্বিতীয় বিস্ময় ছিল ‘বাজেট’ এবং এটি প্রশংসিত হয়েছিল; গণমন্ত্রনালয় এর দায়িত্বে ছিল। ধনীদের উপর মোটা কর আরপ করা হয়েছিল যদিও তারা যা দিত অন্যভাবে তা তাদের কাছে ফেরত আসত। ২২ টি কর্পোরেশন মনে করতো আসল বোঝাটা ভোক্তা এবং  শ্রমিকশ্রেণীর বহন করা উচিত, তাদের তাদের রক্ত ও ঘামের  প্রতিটি বিন্দু তাদের থেকে নিংড়ে নিয়ে পুঁজিবাদি শাসকদের কফিতে মিশিয়ে খাওয়ানোটাই আমাদের নিয়তি ছিল। চিনি,চাল,ডাল,আটা ময়দা,সবজি, তেল,পেট্রল,ম্যাচ,শিক্ষা সব শেষ হয়েগিয়েছিল। এখন ভুট্টোকে দেখানোর সময় হয়েছিল ‘কিভাবে হাজার বছর ধরে ঘাস খেতে হয়’ যা তিনি কিছুদিন আগেই ভবিষ্যতবাণী করেছিল। তিনি এই পরিবর্তনে বাকরুদ্ধ হয়ে গিয়েছিল আর তার মুখ থেকে কোনো শব্দই আর বের হয়নি। এমনকি বিষ্ময়ের ব্যাপার এই যে, মুসলিম লীগ , জামায়াতে ইসলামএর মূর্খ রাজনৈতিকেরা যারা ইয়াহিয়া খান কে দেবতা মানত তারাও বোবা বনে গিয়েছিল।                       
তৃতীয় বিষ্ময় ছিল ইয়াহিয়া খানের ‘রাস্ট্র নীতি’। সার্জেন্ট-মেজর রাও ইয়াহিয়া খানের পুতুল হয়ে কথা বলা শুরু করেছিল , শুধুমাত্র মুল্লাহ এবং নিয়ন্ত্রিত সংবাদমাধ্যম ব্যাতীত আর কেউ একটিও শব্দ পক্ষে বা বিপক্ষে বলেনি। রাজনৈতিকেরা এবার শেখ মুজিবের কথার গুরুত্ব বুঝতে পারল যে, ‘আজ সামরিক সেনারা আমাকে দমনে নেমেছে কাল তোমাদের জন্য নামবে।’ গণতন্ত্র সেনাদের বুটের নিচে পদদলিত হয়ে চূর্ণ হয়ে যবে। ‘রেভোলিউশনারী কাউন্সিল’ মার্শাল ল’ এর আওতায় ইসলামিক রাজনীতিতে আধিপত্য বিস্তার শুরু করল যা এখন পর্যন্ত ইসলামিক প্রজাতন্ত্রে স্থায়ী হয়ে আছে। ভুট্টো বুঝতে পেরেছিল পরিস্থিতি এ অবস্থায় আর কিছুদিন থাকলে সে এবং তার দলের অবস্থা চরমে পৌছাঁবে। সে ছলচাতুরীর সহায় নেওয়ার চিন্তা করল এবং সিদ্ধান্ত নিল সে আয়ুব ও তার দলের ১০ বছর ধরে যেভাবে খিদমত করেছে সেভাবে অন্য কারো সরণাপন্ন  হবে। সে সহ অন্য কোনো রাজনীতিবিদদের কেউই মুখ খুলল না। ২২ গোত্রের অধিপকতিরাও দেখ্ল তাদের ডানা কেটে দেওয়া হচ্ছে। তাদের পুরোপুরি দমিয়ে রাখার ব্যাবস্থা করা হচ্ছে আর শীঘ্রই এমন পরিস্থিতি আসবে যে এই অসহায়দের জন্য বিলাপ করার মতউ কেউ  থাকবে না।

	    নভেম্বর ১৯৭১

মিসেস গান্ধী দৃঢ়ভাবে বলেছেন পূর্ব বাংলা
অবশ্যই স্বাধীনতা লাভ করা উচিত
আর আমরা বলছিঃ
চলুন আমরা সবাই একত্র হই এই অনিবার্য
সম্ভাবনাকে ত্বরান্বিত করতে

        মিসেস গান্ধী বর্তমানে তার বিশ্ব ভ্রমণের শেষ পর্যায় শেষ করেছেন। এই ভ্রমণ ছিল বিশ্ব বিবেককে এসব ব্যাপারে আলোকিত করা যা ছিল- পূর্ব বাংলায় গণতন্ত্রের হত্যা, একটি নতুন জাতির যৌক্তিক আকাঙ্ক্ষাকে রক্তে ডুবিয়ে দেওয়ার জন্য একটি সামরিক একনায়কতন্ত্রের বর্বর এবং ভয়ানক কর্মকান্ড যা ভারতের টানাপড়েনে ধরে রাখা ভূমিতে ৯০ লক্ষ বেপরোয়া,উদ্বিগ্ন এবং উন্মত্ত শরণার্থীর অনুপ্রবেশ ঘটিয়েছিল। মিসেস গান্ধীর ভারতে প্রত্যাবর্তনের সাথে বাংলাদেশ সংকটটি অনমনীয় ভাবে শেষ পর্যায়ের দিকে যাচ্ছে এবং এর চূড়ান্ত সীমার দিকেই এগোচ্ছে। ভারত এখন সিদ্ধান্ত নিতে হবে কতদিন তারা এভাবে "আগ্নেয়গিরি'র উপর বসে" থাকতে পারবেন। 
               সকল অবস্থান থেকেই এখন মনে হচ্ছে রাষ্ট্রপতি ইয়াহিয়া খান এর জান্তা অবস্থান এখন অন্য যেকোন সময়ের চেয়ে বিচ্ছিন্ন অবস্থায় আছে। যুক্তরাষ্ট্র পাকিস্তানে সকল ধরনের অস্ত্রবোঝাই জাহাজ পাঠানো বন্ধ করে দিয়েছে। চীনের ভারপ্রাপ্ত পররাষ্ট্রমন্ত্রী জনাব ভুট্টোর প্রতিনিধি দলকে শুধুমাত্র শুভকামনা জানিয়েই শেষ করেছেন। সেই সাথে পাকিস্তানি জেনারেলরাও তাদের আনাড়ী বর্বরতার পথের শেষে চলে এসেছেন। রাষ্ট্রপতি ইয়াহিয়ার সামনে বিকল্প পথ এখন সীমিত। তিনি এবং তার শিকারী জেনারেলরা এখন যুদ্ধ করে হারতে পারে; অথবা সুবুদ্ধিসম্পন্ন হয়ে কথা বলে অব্যাহতি দিতে পারে; অথবা সর্বশেষ বেপরোয়া অবলম্বন হিসেবে উন্মত্ততার শেষ সীমায় গিয়ে ভারতের সাথে যুদ্ধ ঘোষণা করে নিজেদের বিপদ আরো বাড়াতে পারে। 
                ভারত এবং সারা বিশ্বের এখন সিদ্ধান্ত নেওয়ার সময় এসেছে। তাদের এখন মিথ্যা বা মোহজনক সমাধানের পেছনে দৌড়ানো বন্ধ করা উচিত। তাদের এখন দ্রুত তাদের অবস্থান পরিষ্কার করা উচিত,যেহেতু মিসেস গান্ধী প্যারিস থেকে তাঁর টেলিভিশন সম্প্রচারের সময় দূর্বল গলায় বলার চেষ্টা করেছেন বলে জানা গেছে...."পূর্ব বাংলা সংকটের একমাত্র সমাধান হচ্ছে পূর্ব বাংলার স্বাধীনতা। এটি অনিবার্য। আজ অথবা কাল এটি আসবেই.."
                ভারতীয় প্রধানমন্ত্রী বড় শক্তিদের কাছে যেমন অনুপ্রেরণামূলক সমর্থন আশা করেছিলেন তেমনটি হয়ত পান নি, কিন্তু তিনি তাদের কাছে সহানুভূতিমূলক বোঝাপড়া পেয়েছিলেন। এখন তাঁর দায়িত্ব দৃঢ়প্রতিজ্ঞ হয়ে চূড়ান্ত ফলাফলের জন্য কাজ করা। যাই ঘটুক, তিনি তাঁর সাথে পুরো বাংলার মানুষের দৃঢ় প্রতিজ্ঞা পাবেন, যতদিন মানুষের সাহস এবং যেকোন উপায় থাকবে, বর্তমান সময়ের একমাত্র সঠিক সমাধানটির সফলতা আনতে, একমাত্র "অনিবার্য সমাধান", যার নাম বাংলাদেশের স্বাধীনতা। বাংলার দেশপ্রেমিকেরা এটি অবশ্যই বুঝতে চেষ্টা করবে, এর 
.
সাথে জড়িত সকল আত্মত্যাগের কথা উল্লেখ না করে হলেও। এবং শুধুমাত্র এই একটি উপায়েই বাংলাদেশ সরকার আমাদের নাগরিকদের ফিরিয়ে আনতে পারবে যারা ভারতের মাটিতে সহায়-সম্বলহীন নিঃস্ব হয়ে পড়ে আছে। সেই সমাপ্তির প্রতি চলুন আমরা সবাই, বাংলাদেশের মুক্তি সেনারা, বাংলাদেশ সরকার, দেশের বাইরে বাংলাদেশের স্বাধীনতা আন্দোলনকারীরা, এবং সারা বিশ্বে বাংলাদেশের সকল বন্ধু এবং মিত্র রাষ্ট্র,সবাই মিলে দৃঢ়প্রতিজ্ঞ এবং পরিকল্পিত পদক্ষেপ গ্রহণ করি। 
                                                                                                                                          
                                                                                                                                                                 সম্পাদনা পরিষদ হতে
.
.

[*বাংলাদেশ টুডে : গণপ্রজাতন্ত্রী বাংলাদেশ, মুজিবনগর সরকারের লন্ডনস্থ বাংলাদেশ মিশনের প্রচার বিভাগ কর্তৃক প্রকাশিত একটি পাক্ষিক।] 

মুক্তিবাহিনীর অগ্রাভিযান
(বিশেষ প্রতিনিধি হতে)
       অপমানিত এবং ক্লান্ত পশ্চিম পাকিস্তানী সৈন্যবাহিনী তাদের নিহত সহযোদ্ধাদের জন্য শোক পালন করার পাশাপাশি নিজেদের ও একইরকম পরিণতির জন্য অপেক্ষা করছিল বাংলাদেশী মুক্তিযোদ্ধা,মুক্তিবাহিনী, মুক্তিফৌজের হাতে,যাদের সংখ্যা এবং সবচেয়ে গুরুত্বপূর্ণভাবে কৌশল ও দক্ষতা ও ক্রমেই বৃদ্ধি  পাচ্ছে। যুদ্ধচলাকালীন গত পঁচিশ সপ্তাহে ভয়ানক রক্তপিপাসু জান্তা ইয়াহিয়া খানের আদেশ পালনের মূল্য ২৫,০০০ পশ্চিম পাকিস্তানী সৈন্য তাদের জীবন দিয়ে দিয়েছে।শুধুমাত্র গত সপ্তাহেই ৭০ জন পাকিস্তানী সৈনিকের মৃতদেহ বাংলাদেশের উত্তরাঞ্চল থেকে ঢাকায় আনা হয়।এতে কোন সন্দেহ নেই যে পশ্চিম পাকিস্তানী নওজোয়ানরা মানুষ এবং অর্থ উভয়ক্ষেত্রেই তাদের পেশার মূল্যের প্রতি আশংকাজনক ভাবে প্রশ্ন তোলা শুরু করেছে। 
     বর্বর আক্রমণকারীদেরকে গেরিলা আক্রমণ এবং হত্যা করার পাশাপাশি মুক্তিবাহিনীর প্রধান পরিকল্পনা ছিল যোগাযোগ এবং বিদ্যুৎ ব্যবস্থা পুরোপুরি বিকল করে দেওয়া। "দি টাইমস" এর সূত্র অনু্যায়ী, ৯০% ক্ষুদ্র সেতু এবং ব্রিজ রাস্তায়। এবং, পশ্চিম পাকিস্তানী প্রচারকরা এই কৌশল  এবং দক্ষতা সবসময়ের মত ভারতীয়দেরই হতে পারে বলে গণ্য করার কারণে দূর্বল হয়ে পড়েছে।
   এটি একটি বহুল পরিমাণে প্রমাণিত সত্য যে, বাংলাদেশী গেরিলাদের যুদ্ধক্ষমতা ক্রমেই বৃদ্ধি পাচ্ছে।ঢাকায়  সামরিক বাহিনীর অনেক বাধানিষেধ থাকা সত্ত্বে ও  এমতে,ঢাকা এবং নারায়ণগঞ্জের সকল রেল সম্বন্ধীয় নিয়ম কানুন অমান্য করে গত শুক্রবার একটি যাত্রীবাহী ট্রেনে গেরিলা কর্তৃক বিস্ফোরণ ঘটানো হয়। 
      বর্তমানে সিলেট,রংপুর এবং কুমিল্লার কাছাকাছি সীমান্ত এলাকায় ঢাকার দিকে অগ্রসর গেরিলাদের নিয়মিত তৎপরতা রয়েছে। বিস্তৃত সীমান্ত এলাকা পুরোপুরিভাবে মুক্ত এবং বেশীরভাগ গ্রামীণ এলাকাই আমাদের মুক্তিযোদ্ধাদের দখলে। "দি ডেইলি টেলিগ্রাফ" এর মিস ক্লেয়ার হলিংসয়ারথ ঢাকার ৪০ মাইলের আশে পাশে একটি গণ্যমান্য এলাকায় বাংলাদেশী পতাকা উড়তে দেখেছেন বলে দাবী করেন।
        ইয়াহিয়া খানের সামরিক বাহিনীর বিরুদ্ধে মুক্তিবাহিনীর বিজয় অনিবার্য। এই অনিবার্যতার কারণ শুধুমাত্র মুক্তিবাহিনীর সামরিক দক্ষতাই নয়,বরং সহযোগিতা যা আমাদের নির্ভীক মুক্তিসেনারা দেশের জনগণের কাছ থেকে পাচ্ছে যাকে মিস হলিংসওয়ারথ "মানুষের কাছে বাংলাদেশ" নামে অভিহিত করেন।
.
.

ইয়াহিয়ার বেসামরিকি করণ 

         জেনারেল ইয়াহিয়া খান জেনারেল টিক্কা খানের পদে ডঃ মালিককে পাকিস্তানের গভর্নর হিসেবে নিয়োগ দেন।জেনারেল টিক্কা খান বর্তমানে পশ্চিম পাকিস্তানী সেনাবাহিনীর "প্রধান কমান্ডার" হিসেবে পদন্নোতি পেয়েছেন।ডঃ মালিকের প্রধান দায়িত্ব এমন বাঙ্গালী রাজনীতিবিদদের নিয়ে সামরিক মন্ত্রিসভা গঠন করা যারা ইয়াহিয়ার সাথে মতৈক্য পোষণ করবেন। পশ্চিম পাকিস্তানী সমর্থন লাভের জন্য প্রচারকার্যের মাধ্যমে এটি ত্বরান্বিত করা হয়েছে যা রাজনৈতিক স্থিরতা পুনরায় ফিরিয়ে আনার মাধ্যমে দেশকে সংস্কার হতে মুক্ত করবে। একজন  বেসামরিক শাসকের নেতৃত্বে কোনরকম নির্বাচন ছাড়াই গঠিত মন্ত্রিসভা যাই হোক অপরিবেশনযোগ্য হতে পারে যা বেসামরিক নিয়ম কানুনের ভাসা ভাসা চেহারাটি দেখায়। অট্টালিকার সম্মুখভাগ খুব সুন্দরভাবেই রহস্যপূর্ণ কারিগর দ্বারা চাকচিক্যময় করে তোলা হয়েছে!দর্শকদেরকে বেশ চাকচিক্যময় ভাবেই বোকা বানানো হচ্ছে! 
      যদি ও ডঃ মালিকের শাসনে ইয়াহিয়ার সহযোগী মন্ত্রীসভা শীঘ্রই তৈরী হবে,তবু ও পৃথিবীই এর বিচার করবে যে পূর্ব বাংলার রাজনীতিতে কোন বৈপ্লবিক পরিবর্তন এসেছে কীনা।প্রায় এক লক্ষ সামরিক সেনা বাংলাদেশের শহর এবং বন্দর এলাকায় রয়েছে। গত কয়েক মাসে বেসামরিক,পুলিশ এবং গোয়েন্দা বিভাগ এর  পদসমূহ পাঞ্জাবী কর্মকর্তাদের দ্বারা পূর্ণ হয়েছে।বাংলাদেশীদেরকে সুচতুরভাবে উচ্চ পদ থেকে সরিয়ে দেওয়া হয়েছে। সম্প্রতিই পশ্চিম পাকিস্তান হতে বিশাল পুলিশ বাহিনী আনা হয়েছে। এই পুলিশবাহিনীকে কাজে লাগানোর জন্য পূর্ব বাংলায় বসবাসকারী অবাঙ্গালী বিশাল রাজাকার বাহিনীকে নিয়োগ দেওয়া হয়েছে যারা সামরিক বাহিনীর বর্শার ফলা হিসেবে কাজ করবে। সংবাদপত্র,আন্দোলন এবং সকল প্রকার রাজনৈতিক কর্মকাণ্ডের ওপর নিষিদ্ধতা আগের মতই বজায় থাকবে। রাজনৈতিক নেতাদেরকে অপহরণ করা যারা একসময় দেশপ্রেমিক বলে গণ্য হতেন,নিষ্পাপ নারী পুরুষ দেরকে হত্যা করা সৈন্যদের আনন্দের খেলা হিসেবে চলতেই থাকবে।দেশ আসলে কে শাসন করবে? কে পারবে এই অন্ধকার সামরিক শাসনের আসল শক্তিটাকে কাজে লাগাতে?যখন জেনারেলরা সবকিছু নিয়ন্ত্রণ করেন  এবং তাদের ভয়ানক উপস্থিতি সাধারণ মানুষের জীবনকে লন্ডভন্ড করে দেয়,তখন কেউ কী ভাবতে পারে যে ডঃ মালিক এবং তার মন্ত্রীসভা কেবলমাত্র জেনারেলদের হাতের কয়েদী? তারা ও অন্যদের মতই জেনারেলদের হাতের পুতুল হবেন। 
        এমনকি ইয়াহিয়ার একান্ত অনুগত ভুট্টো ও 'সে(ডঃ মালিক) নিজেকে ছাড়া আর কী উপস্থাপন করে?' বলার মাধ্যমে ডঃ মালিককে নিয়োগ দেওয়ার কড়া সমালোচনা করেন।যদি পশ্চিম পাকিস্তানের জন্য ও একই  ব্যবস্থা করা হয় তাহলে ভুট্টোর পশ্চিম পাকিস্তান শাসন করার স্বপ্ন ভেঙ্গে চুরমার হয়ে যাবে।সন্দেহাতীত ভাবেই ভুট্টোর মত একজন ক্ষমতালোভী রাজনীতিবিদ মালিকের নিয়োগের মাঝে বেসামরিক নিয়মের মৃত্যু দেখেছিলেন।     
 পৃথিবীকে বোকা বানানোর চেষ্টায় থাকা ইয়াহিয়া খান শুধুমাত্র নিজেকে এবং গত সাধারণ নির্বাচনে (ডিসেম্বর ১৯৭০) বাংলাদেশীদের দ্বারা নাকচ হওয়া তার কিছু সহযোগীদেরকে ছাড়া আর কাউকেই বোকা বানাতে পারেননি।কোন বাঙ্গালীই ভাবতে উদ্যত হবে না যে এই পরিকল্পনাটি সামরিক শাসন তুলে নেওয়ার দিকে একটি ভেজালবিহীন পদক্ষেপ।এতে কোন সন্দেহ নেই যে ইয়াহিয়া খানের বাহিনীর শেষ সৈন্যটির মৃত্যু নিশ্চিত না করা পর্যন্ত গেরিলা বাহিনী লড়াই চালিয়ে যাবে।গেরিলারা নিজেদেরকে এই রক্তক্ষয়ী সংগ্রামের জন্য প্রস্তুত করে নিয়েছে।ইয়াহিয়া খানের সহযোগীদেরকে গেরিলারা সবচেয়ে উপযুক্ত শাস্তিটাই দিবে।বাঙ্গালিরা এবং গেরিলা বাহিনী তাদের সহযোগীদের  মাধ্যমে মন্ত্রণালয়ের হাস্যকর তালিকার পুরোটাই জানে যা ক্রমেই অন্যায় এবং অজনপ্রিয়তার তুঙ্গে উঠছে।ইয়াহিয়ার হাতের পুতুলরা দপ্তরে আসবে, যাবে কিন্তু তাদের ভাগ্যে বাংলাদেশের সাড়ে সাত লক্ষ মানুষের হৃদয়ে স্থান করে নেওয়া নেই। 
      যাই হোক,বেসামরিক শাসন কায়েমে ইয়াহিয়ার ব্যর্থতা হলো অর্থনৈতিক সমস্যা।তিনি এখন চরম অর্থনৈতিক মন্দার মুখোমুখি হচ্ছেন। বিদেশী সাহয্যের জন্য ইয়াহিয়ার আবেদন এর মধ্যে দুইবার নাকচ করা হয়েছে।তৃতীয় সাক্ষাতের সময় ক্রমেই ঘনিয়ে আসছে এবং এইবার ইয়াহিয়ার দ্বারা তার ভিক্ষার থালা পুরোপুরিভাবে খালি নিয়ে যাওয়া সম্ভব নয়।সাহয্যের পুনরায় আবেদন করতে হলে  বেশ কিছু তথ্য প্রমাণ লাগবে যা পর্দার পেছনে পূর্ব বাংলার রাজনৈতিক পরিস্থিতির স্থিতিশীলতা বর্ণনা করবে। এই প্রমাণের জন্য ইয়াহিয়া খানকে সাহায্যকারী দেশগুলো বিশেষ করে যুক্তরাষ্ট্র প্রচুর চাপ দিচ্ছে।ইয়াহিয়া যা করে আসছিলেন তা কেবলমাত্র সাহায্যকারী দেশগুলোকে খুশি করার জন্য একধরনের ধোঁকা ছাড়া আর কিছুই নয়। 
        যদি এখন যুক্তরাষ্ট্র বা অন্য কোন দেশ পাকিস্তানকে সাহায্য করে,তাহলে বাঙ্গালীরা একে একধরনের পরিত্যাগই ভাববে।এতে কারো কোন সন্দেহ নেই যে এই সাহায্য বাংলাদেশে অবস্থানকারী পশ্চিম পাকিস্তানী সৈন্য বাহিনীর ভরণ পোষণের জন্য ব্যবহৃত হবে।গত বিশ বছরের ও বেশী সময় ধরে সামরিক এবং অর্থনৈতিক সাহায্য প্রদানের মাধ্যমে যুক্তরাষ্ট্র পাকিস্তানকে তার একটি অস্ত্রাগার এবং পাকিস্তানী সৈন্যবাহিনীকে সাম্যবাদ বিরোধী হিসেবে গড়ে তুলেছে।যখন আমেরিকান প্রশাসন নির্বিচারে বাঙ্গালী হত্যা থেকে তাদের সাম্যবাদ বিরোধীদের বিরত রাখতে পারেনি,তখন আমেরিকা ইয়াহিয়া খানের ঘৃণ্য কাজকর্মের সঙ্গী হয়।পৃথিবী আশা করেছিল আমেরিকা এই যুদ্ধ বন্ধের মাধ্যমে তাদের নৈতিক দায়িত্ব পালন করবে।তারা এইক্ষেত্রে পুরোপুরি ভাবে অসফল।ইয়াহিয়ার জান্তাকে পুনরায় সাহয্য করার মাধ্যমে তারা তাদের দায়িত্বকে চরম ভাবে পরিত্যাগ করার পাশাপাশি তারা পৃথিবীর এই অংশটার গণতন্ত্রের দাফনের কাজটির অর্থায়ন ও করে দিয়েছে।
.
.

মুজিবের বিচার চলছে

      প্রায় পাঁচ মাস পীড়াদায়ক নিস্তব্ধতার পর পশ্চিম পাকিস্তানী সামরিক শাসক ইয়াহিয়া খান "পাকিস্তানের বিরুদ্ধে যুদ্ধ ঘোষণার অপরাধে" শেখ মুজিবের বিচার করার জন্য একটি আদালতের সৃষ্টি করেছেন। 
        যদি ইয়াহিয়া অকপট হয়ে থাকেন,তাহলে শেখ মুজিবকে কেন তিনি তার পছন্দ অনুসারে আইনের সাহায্য নিতে দিচ্ছেন না? পৃথিবীর যেকোন প্রান্ত থেকে কেন তার আইনজীবী পাঠানো যাচ্ছে না? এটি কী ন্যায়বিচারের উপর একধরনের শোষণ নয়? এমনকি একজন অপরাধীর ও আদালতে নিজেকে রক্ষা করার সাধারণ অধিকার থাকে।তাহলে শেখ মুজিব কেন এই মৌলিক অধিকার থেকে বঞ্ছিত হচ্ছেন? এটি কী ন্যায়বিচারের নামে একটি কলংক নয়? 
         মূল প্রশ্ন হলো,কখন তিনি যুদ্ধ ঘোষণা করেছিলেন? পুরো পৃথিবী সঠিকভাবেই জানে যে ১৯৭০ সালের ডিসেম্বর এর নির্বাচনে তিনি সাধারণ পরিষদে তার ছয় দফা দাবীর ভিত্তিতে একক সংখ্যাগরিষ্ঠতা (৩০৩ টি আসনের মধ্যে ১৬৭ টি আসন) অর্জন করেন।সামরিক জান্তা কি এই দাবী নির্বাচনের পূর্বে এমনকি পরে অন্যায় বলে ঘোষণা করেছিল?অপরদিকে জেনারেল ইয়াহিয়া মন্তব্য করেছিলেন যে তিনি ভবিষ্যৎ সংবিধানে ছয় দফা থাকার কোন কারণ তিনি দেখেন নি। যেটি এখনো বেশী গুরুত্বপূর্ণ সেটি হল, তিনি ১৯৭১ সালের ১৪ই জানুয়ারী বলেছিলেন "শেখ মুজিবুর রহমান পাকিস্তানের ভবিষ্যৎ প্রধানমন্ত্রী"। সেই দিনের পর কী এমন হলো যে শেখ মুজিব রাতারাতি "রাষ্ট্রের শ্ত্রু" হয়ে গেলেন?দু মুখো সাপ কে ছিলেন?ইয়াহিয়া হুট করে ন্যাশনাল এসেম্বলির যে মিটিং ১৯৭১ সালের মার্চের তিন তারিখ হওয়ার কথা ছিল,তা পিছিয়ে দেন।তাকে এসেম্বলি পেছানোর অধিকার কে দিয়েছিল? বিচারালয় কী তাকে এতই ক্ষমতা দিয়েছে যে তিনি এরকম একটি তারিখ পেছাতে পারবেন?যে রায় এতটা এতটা জনপ্রিয়?
           যাইহোক, ১৯৭১ সালের  ১লা মার্চের যে অধিবেশন ইয়াহিয়া পিছিয়ে দিয়েছিলেন তার জন্য দুশ্চিন্তাটা রীতিমত সংকটে পরিণত হয়েছে।পরিস্থিতি আরো নোংরা করার জন্য তিনি পূর্ব পাকিস্তানের গভর্নর সহ-নৌ সেনাধ্যক্ষ এস এম আহসানকে বরখাস্ত করেন এবং তার স্থলে পাঞ্জাবের কসাই এবং বালুচিস্তানের জল্লাদ খ্যাত জেনারেল টিক্কা খানকে নিযুক্ত করেন।পশ্চিম পাকিস্তান থেকে পূর্ব পাকিস্তানে সৈন্য স্থানান্তর অধিক হারে বেড়ে যেতে লাগল।৩০,০০০ সৈন্যের পরিবর্তে সৈন্য সংখ্যা হয়ে যায় ৮০,০০০।অত্যন্ত ভালো প্রশিক্ষণ প্রাপ্ত এই সেনাবাহিনীর অবসথানের ভয়াবহতা চারদিকে ছড়িয়ে গিয়েছিল।সেনাবাহিনীর চূড়ান্ত পরিকল্পনা বিষয়ক গুজবে ভারী হয়ে উঠেছিল বাংলার বাতাস।সবদিক থেকেই বুঝা যাচ্ছিল যে একটি নিষ্ঠুর মিলিটারী হামলা এগিয়ে আসছে। পাকিস্তানী সেনাবাহিনীর পরিকল্পনা নিয়ে মানুষের অবিশ্বাসের বিস্ফোরণ ঘটল ২রা মার্চ।ইয়াহিয়ার সৈন্যদলের নিষ্ঠুর হামলার কারণে ঢাকা এবং চট্টগ্রামের মৃতের সংখ্যা কয়েক শ বৃদ্ধি পেল।সেনাবাহিনীর গোলাগুলির মধ্যে শেখ মুজিবকে 
গ্রেফতার করা এবং এর কারণে মানুষের ক্ষোভই এখন মূল আন্দোলনে পরিণত হয়েছে।  বাঙ্গালীরা সংবিধানিক এসেম্বলি বসার দাবীতে একটি সংঘর্ষবিহীন এবং অসহযোগ আন্দোলন করে।সম্পূর্ণ সরকার,শিক্ষা ব্যবস্থা এবং পূর্ব বাংলার ব্যবসায়িক ব্যবস্থা তার নির্দেশে চলতো।১৯৭১ সালের মার্চের ৭ তারিখ তিনি জনগণের প্রতি কিছু দিকনির্দেশনা দেন।এটি ইয়াহিয়াকে তার সাথে কথা বলতে আসতে বাধ্য করে।যা মনে রাখা সবচেয়ে জরুরী তা হলো ইয়াহিয়া একবার ও এই সংঘর্ষ বিহীন আন্দোলনকে অপরাধ বলে ঘোষণা দেন নি। 
        বিশ্ব জানে কীভাবে শেখ মুজিবুর ২৫ তারিখ পর্যন্ত জনগণের সহায়তায় পূর্ব বাংলায় একটি সরকার গঠন করেন।বিশাল হামলার প্রস্তুতি গ্রহণের পাশাপাশি ১২ই মার্চ ইয়াহিয়া শেখ মুজিবের সাথে সাংবিধানিক আলাপ শুরু করেন।যখন শেখ মুজিব আলাপচারিতা এবং সবকিছু চূড়ান্ত করতে ব্যস্ত ছিলেন,তখন টিক্কা খানকে ঢাকার পূর্ণ কর্তৃত্ব দিয়ে এবং ৪৮ ঘন্টার মধ্যে বাঙ্গালীদেরকে ঠান্ডা করার দায়িত্ব দিয়ে আলাপ শেষ না করে হুট করে ইয়াহিয়া খান ঢাকা ত্যাগ করেন।একটি সম্পূর্ণ মিলিটারী হামলা সংঘটিত হলো।যদি ও সকল বিদেশী সাংবাদিকদেরকে দেশ থেকে বের করে দেওয়া এবং এবং সকল যোগাযোগ ব্যবস্থা বন্ধ করে দেওয়া হয়েছিল, তবু ও পৃথিবী আস্তে আস্তে পাকিস্তানী সৈন্যদের নৃশংসতার কথা জানতে পারল।প্রায় দশ লক্ষা মানুষকে হত্যা করা হয়েছিল এবং প্রায় সত্তুর লক্ষা মানুষকে প্রতিবেশী দেশ ভারতে শরণার্থী বানিয়ে দেওয়া হয়েছিল। 
           শেখ মুজিবের "পাকিস্তানের বিরুদ্ধে যুদ্ধ ঘোষণা" কোথায় ছিল?যুদ্ধটা আসলে কে ঘোষণা করেছিল? যদি কেউ তা করে থাকে তাহলে তারা হল ইয়াহিয়ার সেনাবাহিনী যারা অসহায় এবং নিরস্ত্র বাঙ্গালীদের হত্যার মাধ্যমে যুদ্ধ ঘোষণা করেছিল।সেই বাঙ্গালীদের একমাত্র দোষ ছিল তারা তাদের অধিকার আদায়ের জন্য সঠিক জিনিসটাকে ভোট দিয়েছিল।ইয়াহিয়া এবং তার সেনাবাহিনীকেই কাঠগড়ায় দাড় করানো উচিত। 
             শেখ মুজিবের বিচার যদি ও এখন গোপনে করা হচ্ছে,সভ্য সমাজ কর্তৃক ইয়াহিয়া খান এবং তার জান্তার বিচার শীঘ্রই করা হবে।সভ্য সমাজ কখনোই মানবতা বিরোধী অপ্রাধের জন্য এই জান্তাকে ক্ষমা করবে নাহ। 
            যদি শেখ মুজিবকে শারীরিক বা যেকোন ভাবে অত্যাচার করা হয় তবে এটির প্রতিশোধ অবশ্যই নেওয়া হবে।বাঙ্গালী এর প্রতিশোধ ইয়াহিয়ার পরবর্তী প্রজন্মের কাছ থেকে নেবে।ইয়াহিয়ার জান্তা একে ঠিকভাবে নিক।
.

শিরোনামঃ বাংলাদেশ এখন আর অভ্যান্তরীণ ব্যাপার নয়
সংবাদপত্রঃ বাংলাদেশ টুডে ভলিউম ১ নং ২ 
তারিখঃ ১৫ সেপ্টেম্বর, ১৯৭১  
.
“বাংলাদেশ এখন আর অভ্যন্তরীণ ব্যাপার নয়”
জন স্টোনহাউজ, এমপি
.
“গণপ্রজাতন্ত্রী বাংলাদেশ ই হবে বাংলাদেশের সকল আইনী কার্যক্রম পরিচালনার বৈধ কর্তৃপক্ষ”, তিনশ জনেরও বেশি কমন হাউসের সদস্যবৃন্দ মহামান্য রানীর সরকারের কাছে এই আহবান জানিয়ে একটি প্রস্তাব পেশ ও স্বাক্ষর করেন।এর আগেও সাড়ে সাত কোটি বাঙ্গালীর আস্থাভাজন নেতা শেখ মুজিবর রহমান এর মুক্তির দাবিতে এমন একটি প্রস্তাবে দুইশত পঞ্চাশজন এর মত এম.পি সাক্ষর করেন।১৯৭১ এর ৫ই আগস্ট পূর্ববর্তী বিষয়টি নিয়ে হাউজ অফ কমন এ বিতর্ক হয়। এই প্রসঙ্গে মাননীয় জন স্টোরহাউজ এম.পি এর বক্তব্যের প্রাসঙ্গিক সারমর্ম নিচে দেওয়া হল- 
এই সময়ে যা কিছু বাংলাদেশ ঘটছে তা এখন পাকিস্তানের অভ্যন্তরীণ সমস্যা  নয়। এটি বিশ্ব-সমাজ স্বীকৃত। হিটলার কর্তৃক ইহুদিদের বিনাশের মত বাংলাদেশের এই গণহত্যাও অভ্যন্তরীণ ব্যাপার নয়। এটি একটি বৈশ্বিক উদ্বেগ। উদ্বাস্তুদের বৃহৎ সংখ্যায় ঘর পালিয়ে ভারতে যেতে হচ্ছে এমন ভাবে যে, পাকিস্তান ভারতেই আক্রমন করবে। ইয়াহিয়া খানের সরকারের নীতি উদ্বাস্তুদের ঘর ছাড়তে বাধ্য করেছিলো। আমরা সবাই জানি বাংলাদেশে এই শরতে এক গণদুর্ভিক্ষ হতে চলছে। ভারত পাকিস্তানের যুদ্ধ বিশ্বশান্তির জন্য হুমকিস্বরূপ। এসবকে অভ্যন্তরীণ ব্যাপার হিসাবে যারা মনে করছে, তারা আসলে পরিস্থিতিকে ছোট করে দেখছে। উল্লেখ্য ঘটনার কারণ গত ডিসেম্বরের নির্বাচনে বাংলাদেশের গণতান্ত্রিক মতামত প্রকাশের ফলে পাকিস্তানের সামরিক নিপীড়ন। 
ঘটনা হলো, ২৫ মার্চের পূর্বে সংখ্যালঘুদের উপর নৃশংসতার নজির পাওয়া গিয়েছে যা সৈন্যদের আক্রমণের কারণ ছিলো।এরূপ অস্থিতিশীলতার অনেক উদাহরণ পাওয়া যায় যদিও এরূপ দাঙ্গা হামলায় রাজনৈতিক নেতাদের নিশ্চল দেখা যায়।আওয়ামী লীগ এবং শেখ মুজিবর রহমান এই সাম্প্রদায়িক উত্তেজনাকে শান্ত করার প্রয়াস করেছিলেন।
বিশ্বের ইতিহাসে পাকিস্তানের এই পাশবিক নিপীড়ণ বিরল। সর্বদিক হতেই এটি অনুমোদিত। এই গণহত্যাগুলোতে যে কি কি হচ্ছে তা “দি সান দে টাইমস” এর ব্যাপক তদন্তের মাধ্যমে প্রকাশ হয়। “নিউজ উইক” এর ১লা আগস্টের সংখ্যায়  পাকিস্তানী সেনাবাহিনীর ভয়ানক নৃশংসতার বর্ণনা পাওয়া যায়। যখন সরকারই সেনাবাহিনী দ্বারা এহেন বর্বর কর্মকান্ডে লিপ্ত হয়, তখন হস্তক্ষেপ করাটা এবং এর ইতি টানাটা বিশ্ব সমাজের দায়িত্ব হয়ে পড়ে, যেমনটি দরকার ছিল ১৯৩০ সালে হিটলারের ইহুদিদের উপর অত্যাচারের সময়।
জাতিসংঘের গণহত্যার  ব্যাপারে সম্মেলন চালু করা প্রয়োজন, এবং দরকার হলে এরূপ দুর্যোগ প্রতিরোধে বড় বড় শক্তির সম্মতিতে জাতিসংঘের বাহিনী ব্যবহার করতে হবে।  
শেখ মুজিবুর রহমানের অবস্থা সম্পর্কে একটি প্রস্তাব আড়াইশোর বেশি এম.পি দ্বারা স্বাক্ষরিত হয়েছে। এই মানুষটির অঙ্গীকার নিয়ে আমরা এত আগ্রহী কেন? কারন আমরা বুঝতে পেরেছি, যদি কোন রাজনৈতিক সমঝোতা করতেই হয়, তা শুধুমাত্র গণতান্ত্রিকভাবে নির্বাচিত নেতা শেখ মুজিবুর রহমানের সাথেই হওয়া সম্ভব। তিনি এই পরস্থিতির চাবিকাঠি। ইয়াহিয়া খানকে এই সত্য অনুধাবন করতেই হবে। তখনি কেবল কোন ধরনের চুক্তিতে পৌছানো যাবে, এবং আমার কোন সন্দেহ নাই যে কি চুক্তি হতে পারে, এটি হবে স্বাধীন রাষ্ট্র হিসেবে বাংলাদেশের উত্থান। 
যদি এই বৈশ্বিক সমস্যার ইতি টানতে হয় এবং বাংলাদেশের ও শরণার্থী শিবিরে প্রাণগুলো বাঁচাতে হয়, শেখ মুজিবুর রহমানের মুক্তি আবশ্যক। ইয়াহিয়া খান যে বিকট পরিস্থিতিতে নিজেকে নিয়ে গেছে, এর থেকে বের হওয়ার উপায় বের করতে এবং শেখ মুজিবুর রহমানের মুক্তি দিতে ও এই দুর্যোগ বন্ধ করতে মধ্যস্থতা করতে ইয়াহিয়া খানের উপর চাপ সৃষ্টি করা বিশ্বসমাজের জন্য জরূরী, বিশেষত যে কোন সরকারের জন্যই তা প্রয়োজন।
.

শিরোনামঃ বাংলাদেশ মানবাধিকার নিশ্চিত করবে
সংবাদপত্রঃ বাংলাদেশ টুডে ভলিউম ১ নং ২ 
তারিখঃ ১৫ সেপ্টেম্বর, ১৯৭১ 
.
বাংলাদেশ মানবাধিকার নিশ্চিত করবে;
সকলের জন্য সমান সুবিধা।
-বিচারপতি চৌধুরী
.
 "বাংলাদেশের প্রতিটি নাগরিক সাম্য ও ভাতৃত্বের ভিত্তিতে মৌলিক মানবাধিকার ভোগ করবে", লন্ডনে বাংলাদেশ মিশনের উদ্বোধনী অনুষ্ঠানে এই ঘোষণা দেন গণপ্রজাতন্ত্রী বাংলাদেশের বিশিষ্ট প্রতিনিধি এবং যুক্তরাজ্যে বাংলাদেশের হাইকমিশনার বিচারপতি আবু সাঈদ চৌধুরী। তিনি আরো বলেছেন যে, বাংলাদেশে ধনী ও দরিদ্র সবাইকে এক বলে গন্য করা হবে এবং সবাই সমান সুযোগ-সুবিধা পাবে। 

যুক্তরাজ্যে অবস্থানরত স্বাধীন বাংলাদেশের প্রতিনিধি প্রায় ৩০০ নাগরিকের এক সমারোহে  বিচারপতি চৌধুরী বলেন, লন্ডনে বাংলাদেশ মিশন প্রতিষ্ঠা একটা বড় পদক্ষেপ, যা আমাদের স্বাধীনতা যুদ্ধের বৈশ্বিক আন্দোলনের কেন্দ্র, এবং গ্রেট ব্রিটেনে বাংলাদেশের নাগরিকদের সদিচ্ছারই ফল।তিনি আশাবাদী যে, সেদিন বেশি দূরে নয় যখন বিশ্বের বহু রাষ্ট্র বাস্তবতা মেনে নিয়ে গনপ্রজাতন্ত্রী বাংলাদেশকে একটি স্বাধীন সার্বভৌম রাষ্ট্র হিসাবে স্বীকার করে নেবে।
তিনি আরো বলেন, পূর্ব পাকিস্তান দীর্ঘ ২৪ বছর ধরে পশ্চিম পাকিস্তানের দ্বারা রাজনৈতিকভাবে অধীনস্থ এবং অর্থনৈতিকভাবে শোষিত হয়ে আসছে। সাংবিধানিক উপায়ে বাংলাদেশের ন্যায্য অধিকার আদায়ের সকল প্রচেষ্টা ব্যর্থ হয়। ইয়াহিয়া খানের সৈন্যবাহিনী সত্য ও ন্যায়কে সম্পূর্ণ উপেক্ষা করে লুটতরাজ, ধর্ষণ ও অগ্নিসংযোগ বজায় রাখে এবং তারা এখনো গণহত্যাও চালিয়ে যাচ্ছে। এই পরিপ্রেক্ষিতে, বাস্তবতা হল আজ পাকিস্তান একটি মৃত ধারণা। 
মুক্তিবাহিনীর প্রতি সম্মাননা
মুক্তিবাহিনীকে সম্মান জানিয়ে, বিচারপতি চৌধুরী বলেন, "আমাদের পবিত্র মাটি থেকে হানাদার সেনাবাহিনীদের দূর করতে তারা এখন এক ভয়ানক যুদ্ধে নিযুক্ত, যে মাটিতে আমরা শান্তিতে ও সৌহার্দ্যে বসবাস করতে আমাদের সমৃদ্ধ সমাজ গড়ে তুলবো”। 
 বাংলাদেশের সাড়ে সাত কোটি মানুষের বিপ্লবী প্রেরণাকে যারা পথ প্রদর্শন করেছেন ও দিক নির্দেশনা দিয়েছেন তাদের এবং যে সকল তরুণ তরুণী বাংলাদেশের বিজয় ছিনিয়ে এনেছে তাদের, তিনি প্রদীপ্ত সম্মাননা জানান।

মুজিবকে মুক্তি দাও
মানব ইতিহাসে জঘন্যতম অপরাধের জন্য ইয়াহিয়া খানকে দোষারোপ করে, বিচারপতি বলেন,  সেনাবাহিনী জান্তা গণপ্রজাতন্ত্রী বাংলাদেশের রাষ্ট্রপতি শেখ মুজিবুর রহমানকে অবৈধভাবে আটক করেছে, এবং এখন তাকে তথাকথিত ‘সিক্রেট ট্রায়াল’ এ রাখা হয়েছে। তিনি ঘোষণা করেন যে ইয়াহিয়া খানের কোনো অধিকার নেই একটি সার্বভৌম রাষ্ট্রের রাষ্ট্রপতিকে আটকে রাখে।শেখ মুজিবুর রহমান, যিনি কিনা একজন  নিবেদিত প্রাণ এবং নির্ভীক নেতাদের মধ্যে অন্যতম হিসেবে বিশ্বে পরিচিত, গত পাঁচ মাসে তার সাথে কারো সাক্ষাৎ হয়নি, এমনকি তার আইনজীবীদের সাথেও নয়। তিনি সতর্ক করেন যে, তার কোনো ক্ষতি হলে বাংলার সাড়ে সাত কোটি মানুষ তা কখনোই ক্ষমা করবেনা এবং সমগ্র বিশ্বের শান্তি হুমকির সম্মুখীন হবে।
.
যুক্তরাজ্যের বাঙ্গালিরা প্রশংসিত
বিচারপতি আবু সাঈদ চৌধুরী, যিনি বাংলাদেশে সামরিক শাসন শুরু থেকে যুক্তরাজ্যে স্বাধীনতা আন্দোলন এর নেতৃত্ব দিয়ে যাচ্ছেন, গ্রেট ব্রিটেনে বসবাসকারী বাংলাদেশের  নাগরিকদের দেশকে স্বাধীনতা লাভে সহায়তায় তাদের নিরলস প্রচেষ্টা ও অসাধারণ উৎসর্গের জন্য তিনি প্রশংসা করেন। তিনি সরকার এবং মুক্তিবাহিনীর পাশে থেকে ঐক্যবদ্ধভাবে তাদের এই সংগ্রাম চালিয়ে যাওয়ার অনুরোধ করেন ।
মিশন ও পরিচালনা কমিটির কার্যক্রম বর্ণনা করে বিচারপতি চৌধুরী বলেন, মিশনটি যেমুন তাদের সার্বভৌমত্বের প্রতীক হিসাবে যুক্তরাজ্যে থাকবে এবং তাদের সাধারণ কূটনৈতিক কার্যাবলী সম্পাদন করবে, পরিচালনা কমিটিও যথারীতি যুক্তরাজ্যে প্রধান প্রধান কার্যনির্বাহী কমিটির মধ্যে সমন্বয় সাধনে তাদের যে কর্তব্য তা পালন করতে থাকবে এবং এটি বাংলাদেশকে আক্রমনকারী সেনাবাহিনীর কবল থেকে মুক্ত করা সংক্রান্ত সকল রাজনৈতিক কার্যকলাপের জন্য দায় বদ্ধ থাকবে। এটি নিশ্চিত করেন যে পরিচালনা কমিটিতে তার সেবা আগের মতোই বজায় থাকবে, এবং তিনি মুক্তিসংগ্রামে একজন স্বেচ্ছাসেবক হিসেবে তার দায়িত্ব পালন করে যাবেন।
.
.
চুয়েট ডিবেটিং সোসাইটি 

শিরোনামঃ বাংলাদশে লবী
সংবাদপত্রঃ বাংলাদেশ টুডে ভলিউম ১ নং ২ 
তারিখঃ ১৫ সেপ্টেম্বর ১৯৭১
বাংলাদেশের জন্য প্রচারণা
বাংলাদেশের পক্ষে বিশ্ব সমর্থন গড়ে তোলার প্রয়োজনীয়তা অনস্বীকার্য। তারই ধারাবাহিকতায় যুক্তরাজ্যস্থ বাংলাদেশ স্টিয়ারিং কমিটি ইউরোপ ও যুক্তরাজ্যের বিভিন্ন স্থানে অনুষ্ঠিত নানা সম্মেলনে বাংলাদেশের প্রতিনিধি পাঠানোর ব্যবস্থা করছে। 
প্যারিসে অনুষ্ঠিত ইন্টার পার্লামেন্টারি ইউনিয়নের ৫৯ তম সম্মেলনে স্টুডেন্ট একশন কমিটির মোঃ হোসেন, নজরুল ইসলাম এবং ডঃ এইচ.এম.প্রামানিক-এর একটি দল অংশ গ্রহন করে। সম্মেলনে উপস্থিত ৭৭ টি দেশের ৭০০ জন প্রতিনিধিদের মাঝে তারা সফলভাবে প্রচারণা চালাতে সক্ষম হন। 
অন্যদিকে ব্ল্যাকপুল-এ অনুষ্ঠিত টি.ইউ.সি এর বার্ষিক সম্মেলনে অংশগ্রহন করেন জাকারিয়া চৌধুরী,সুলতান শরীফ ও সুরাইয়া খানম। এই সমে¥লনের ফলাফল ও অভাবনীয়।
এই দলটিই এখন ব্রিটিশ লিবারেল পার্টির বার্ষিক সম্মেলনে অংশগ্রহনের জন্য এখন স্কারবোর্গে অবস্থান করছে।  
.
.
চুয়েট ডিবেটিং সোসাইটি এবং ইফতেখার হাসান

শিরোনামঃ বৃটিশ লেবার পার্টি ইয়াহিয়ার বর্বরতার নিন্দা করেছে
সংবাদপত্রঃ বাংলাদেশ টুডে ভলিউম ১ নং ২
তারিখঃ ১৫ অক্টোবর, ১৯৭১

বিশ্ব শান্তির পথে হুমকি
ইয়াহিয়ার বর্বরতার প্রতি
ব্রিটিশ লিবারেল পার্টির নিন্দা।

গত বৃহস্পতিবার ব্রাইটনে অনুষ্ঠিত ব্রিটিশ লিবারেল পার্টির বার্ষিক সম্মেলনে সংগঠনটি বাংলাদেশে ঘটতে থাকা নারকীয় হত্যাযজ্ঞের প্রতি তাদের গভীর উদ্বেগ ও নিন্দা প্রকাশ করেছে।
পূর্ব পাকিস্তানের জনগন এবং গনতান্ত্রিকভাবে নির্বাচিত নেতৃবৃন্দের উপর অনৈতিকভাবে মিলিটারি ব্যবহারের কারনে তারা পাকিস্তান সরকারের প্রতি তীব্র নিন্দা জ্ঞাপন করে। বাংলাদেশের মানুষের এ ভয়াবহ অবস্থার জন্য তারা পাকিস্তান সরকারকে সম্পূর্ণভাবে দোষারোপ করে।
সম্মেলনে উপস্থিত তিন হাজারের ও অধিক প্রতিনিধিদের সকলের সম্মতি অনুযায়ী সংগঠনটি জাতীয় নির্বাহী কমিটির একটি অনুবন্ধ প্রকাশ করে যাতে কাংলাদেশের বিপুল সংখ্যক শরনার্থীআশ্রয়ের সমস্যার ব্যাপারে বিশ্ব সম্প্রদায়ের নিষ্ক্রিয়তার প্রতি গভীর উদ্ধেগের কথা জানানো হয়েছে। এছাড়াও অনুবন্ধটিতে জাতিসংঘের প্রতি আহ্বান জানানো হয়েছে বাংলাদেশে দূর্ভিক্ষ প্রতিরোধে একটি জরুরী মানবিক কার্যক্রম চালানোর জন্য এবং দাবী জানানো হয়েছে পাকিস্তানকে কোন প্রকার সাহায্য সহযোগীতা না করার জন্য যতদিন না পর্যন্ত বাংলাদেশ থেকে মিলিটারী প্রত্যাহার করা হচ্ছে ও সকল বন্দি নেতাদের,বিশেষ করে শেখ মুজিবকে মুক্তি দেওয়া না হচ্ছে।
অনুবন্ধের কপি ব্রিটিশ প্রধানমন্ত্রি এবং জাতিসংঘ মহাসচিবের কাছে পাঠানো হয়েছে।  
সম্মেলনে অনুমোদিত অনুবন্ধটি ছিল-
এই অধিবেশন বাংলাদেশে সংগঠিত নারকীয় হত্যাযজ্ঞের প্রতি গভীর উদ্বেগ ও নিন্দা প্রকাশ করছে। পাকিস্তান সরকারকে অবশ্যই পূর্ব পাকিস্তানের মানুষদের এ ভয়াবহ পরিনতির দায়দায়িত্ব নিতে হবে এবং পাকিস্বতান সরকারের প্রতি তীব্র নিন্দা জানানো হচ্ছে পূর্ব পাকিস্তানের মানুষ ও জননেতাদের উপর অনৈতিকভাবে মিলিটারী আক্রমনের কারনে।
মুজিবকে মুক্তি দাও
এই অধিবেশন বিশ্বাস করে একটি রাজনৈতিক সমঝোতায় তখনই পৌছানো যাবে যখন-
১.	পূর্ব পাকিস্তান থেকে মিলিটারী আক্রমন প্রত্যাহার করা হবে।
২.	পূর্ব পাকিস্তানের আটককৃত নেতৃবৃন্দ, বিশেষত শেখ মুজিবর রহমানকে মুক্তি দেওয়া হবে।
যেকোন রাজনৈতিক সমাধান অবশ্যই পূর্বপাকিস্তানের নির্বাচিত নেতৃবৃন্দের সাথে সমঝোতার মাধ্যমে করতে হবে।
“গ্রহণযোগ্য একটি রাজনৈতিক সমাধান ছাড়া দীর্ঘমেয়াদে পাকিস্তানকে সহায়তা দিলে তা হবে একটি প্রশ্নবিধ্য সামরিক শক্তিকে সমর্থন দিয়ে যাওয়ার নামান্তর। এই কনফারেন্স তাই পূর্ব বাংলার মানুষের কাছে গ্রহণযোগ্য একটি রাজনৈতিক সমাধানে পৌঁছানোর আগ পর্যন্ত জরূরি মানবিক সাহায্য ছাড়া আর কোন রকমের অনুদান বা সহায়তা দেয়া থেকে বিরত থাকার জন্য সব দেশ, বিশেষ করে ‘পাকিস্তান এইড কনসোর্টিয়ামের’ সদস্যদের প্রতি আহ্বান জানাচ্ছে।”
	
বিশ্ব শান্তির প্রতি হুমকি

“এই ধরণের পরিস্থিতে বৃহৎ শক্তিগুলোর জড়িয়ে পড়ার যে স্বাভাবিক অভিজ্ঞতা, তা আলোকে ভারতীয় উপমহাদেশের বিরাজমান অবস্থা বিশ্ব শান্তির প্রতি হুমকি স্বরূপ বলে এই কনফারেন্স মনে করে। সুতরাং, পূর্ব বাংলার মানুষের ইচ্ছার প্রতিফলনে একটি রাজনৈতিক সমাধানে পৌঁছানোর উদ্দেশ্যে জাতিসংঘের সংশ্লিষ্টতা বাঞ্ছনীয়; এবং এই ইস্যুটি জাতিসংঘে উত্থাপন করার জন্য ব্রিটিশ সরকারের প্রতি আহ্বান জানানো হচ্ছে।”

শরণার্থী এবং দুর্ভিক্ষ

“শরণার্থী সমস্যা ব্যাপক আকার ধারণ করা স্বত্বেও আন্তর্জাতিক সম্প্রদায়ের অপ্রতুল সাড়ায় এই কনফারেন্স উদ্বেগ প্রকাশ করছে। ভারত সরকারকে এই সমস্যার সিংহভাগের ভারসাম্যহীন দায় নিতে হয়েছে। সমস্ত তথ্যপ্রমাণ অদূর ভবিষ্যতে পূর্ববাংলায় দুর্ভিক্ষের পূর্বাভাষ দেয়। বাইরে থেকে খাদ্যসহায়তা সরবরাহ করে নিরপেক্ষভাবে সরাসরি গ্রামীণ এলাকাগুলোতে তা বিতরণ করতে হবে, এবং সেটি হতে হবে প্রধানতঃ জাতিসংঘের কর্মীদের সমন্বয়ে গঠিত এরকম পরিস্থিতি সামলানোর দক্ষতা ও সরঞ্জাম সম্পন্ন একটি কর্তৃপক্ষের তদারকিতে। আমরা পাকিস্তান সরকারকে মানবিক সহায়তা কার্যক্রমের এই ব্যবস্থাকে মেনে নিতে আহ্বান জানাচ্ছি। এই প্রসঙ্গে জাতিসংঘের তরফে গৃহীত উদ্যোগের প্রতি সমর্থন জানানোর জন্য আমরা ব্রিটিশ সরকারকে অনুরোধ করছি, এবং এমতাবস্থায় উদ্ভূত জরুরী সংকট মোকাবেলার জন্য ভারতীয় সরকারকে প্রদত্ত সহায়তা অব্যাহতভাবে জোরদার করতেও আহ্বান জানাচ্ছি।”   

উল্লেখ্য যে এই কনফারেন্সের ৩,০০০ এরও বেশি প্রতিনিধির সমর্থন লাভের উদ্দেশ্যে বাংলাদেশ সেন্ট্রাল স্টিয়ারিং কমিটির পক্ষ থেকে ১৪ সদস্যের একটি দলকে পাঠানো হয়েছিল। এছাড়া বারমিংহ্যাম একশন কমিটি ও বাংলাদেশ উওমেন’স এ্যাসোসিয়েশনের কিছু প্রতিনিধিও কনফারেন্সে যোগ দেন। তাদের উদ্দেশ্য ছিল বাংলাদেশের সপক্ষে লেবার পার্টির প্রতিনিধিদের সমর্থন আদায় করা।

স্টিয়ারিং কমিটির আহ্বায়ক আজিজুল হক ভুঁইয়া এই উদ্যোগে নেতৃত্ব দেন।
.
.
অনুবাদঃ সাইমা তাবাসসুম উপমা 

শিরোনামঃ ব্যাপক হারে মৃত্যু
সংবাদপত্রঃ বাংলাদেশ টুডে ভলিউম ১: নং ৪ 
তারিখঃ ১৫ অক্টোবর, ১৯৭১ 
.
ব্যাপক হারে মৃত্যু
মিসেস জুরিথ হার্ট,গত লেবার সরকারের শাসনামলে বৈদেশিক সাহায্য খাতের সাংসদ এবং প্রাক্তন মন্ত্রী ছিলেন। তিনি ৭ই অক্টোবর ব্রাইটনে অনুষ্ঠিত বার্ষিক লেবার সম্মেলনে একটি মত বিনিময় সভায়, ব্রিটিশ সরকারকে বাংলাদেশের সার্বিক পরিস্থিতি সম্পর্কে ব্যক্ত করেন এবং  বাংলাদেশের পরিপেক্ষিতে ব্রিটিশ সরকারের প্রতি আহবান জানান যেন পাকিস্তানের উপর চাপ প্রয়োগ করা হয়। সরকার যে ইতিমধ্যেই চাপ প্রয়োগ করছে তাতে তার কোন সন্দেহ নেই, তবে তিনি বলেন, “আমি বিশ্বাস করি বিশ্ববাসির সরাসরি মতামত দেয়ার উপযুক্ত সময় চলে এসেছে। আর এটা অবশ্যই এখন জরুরি”। 
জাতীয় নির্বাহী কমিটির পক্ষে মিসেস হার্ট বলেন যে, তাঁদের কিছুই করার ছিল না কারণ এতো দুর্ভোগের বিশালত্ব ভাষায় প্রকাশ করা অসম্ভব। “মৃত্যু হচ্ছে, মেগাটন স্কেলে হচ্ছে, যেমনটা পরমাণু যুদ্ধের বেলায় আমরা আলোচনা করতাম, সেরকম”। তাদের এটা বুঝতে হবে, এটি একটি মনুষ্যসৃষ্ট সমস্যা আর তাই মনুষ্যসৃষ্ট সমাধানও তৈরি করা সম্ভব। এই ট্রাজেডির সমস্ত দায়িত্ব সরাসরি পাকিস্তান সরকারের উপর ন্যস্ত। তিনি পূর্ববাংলার আসন্ন দুর্ভিক্ষ সম্পর্কে সতর্ক করেন যেহেতু ফসল রোপণ করা হয়নি এবং যোগাযোগ ব্যবস্থা ও গ্রামীন অর্থনীতি সম্পূর্ণরূপে ভেঙ্গে পড়েছে। সেখানে আশু সাহায্যের প্রয়োজন এবং এজন্য ব্রিটিশ সরকারের উদ্যোগ নেয়া উচিৎ। 
 “মন্দের বিজয়ের জন্য সৎ লোকের কিছু না করলেই হয়” – ব্রুকের এ কথা উদ্ধৃত করে তিনি জোর দিয়ে বলেন যে, সেখানে এখনই কিছু করা উচিত যেহেতু এখনও হয়ত সময় রয়েছে।
মিস্টার ব্রুস ডগলাস ম্যান,উত্তর কেনসিংটন এর সাংসদ, তিনি বলেন এ দুর্যোগ থেকে তৈরি হতে পারে এক অভূতপূর্ব ট্র্যাজেডির। “পাকিস্তানের কর্তৃপক্ষকে” তিনি “সর্বকালের সবচেয়ে নির্মম হত্যাকাণ্ডের” দায়ে অভিযুক্ত করে। তিনি বাংলাদেশকে স্বীকৃতি দেয়ার জন্য সম্মেলনে সবাইকে আহবান জানান। এটা মানতেই হবে পাকিস্তান নামক দেশটি ধীরে ধীরে মৃত দেশ হিসেবে চিহ্নিত হচ্ছিল। এবং লক্ষ লক্ষ জীবন বাঁচানোর জন্যই  বাঙালি গেরিলাবাহিনীকে এই যুদ্ধ জয় করতেই হবে।
আর.টি.হন জন স্টোরহাউজ, ওয়েডনেসবিউরি এর সাংসদ বলেন, আগামী তিন থেকে চার মাসের মধ্যে ১কোটির বেশি মানুষ দুর্ভিক্ষের কারণে মারা যেতে পারে। তিনি পাকিস্তান সেনাবাহিনী ও কর্তৃপক্ষের আচরণকে বর্ণনা করতে গিয়ে “মারকুইস ডি সেইডের লেখনীর বৃহৎ মঞ্চায়নের” সাথে তুলনা করেন। প্রায় ২০০ দিন পার হবার পরেও এই ভয়াবহতা চলছে। এটি একটি বিশাল হতাশাজনক ব্যপার যে,  জাতিসংঘ ও বিশ্ব সম্প্রদায় এইসব দেখেও চুপ রয়েছে এবং এই অসভ্যতার কঠোর নিন্দাজ্ঞাপন করছে না।
জনাব টম টর্নি, ব্র্যাডফোর্ড দক্ষিণের সাংসদ , তাঁর শহরে পাকিস্তান সম্প্রদায়ের সদস্যদের সাথে কথা বলেন। তিনি বলেন, তাদের প্রথমেই বঙ্গপ্রদেশের গণহত্যা বন্ধ করতে হবে এবং তারপর তাদের সাথে গোলটেবিল বৈঠকে বসে স্বাধীন বাংলাদেশের সরকার গঠন হওয়া উচিত কি না তা নির্ধারণ করতে হবে। কিন্তু প্রথম কাজ হচ্ছে গণহত্যা বন্ধ করা। 
ইতিপূর্বে লেবার পার্টির ব্রিটিশ ওভারসিজ সোশ্যালিস্ট ফেলোশিপের আমন্ত্রণে  ব্রাইটন লেবার ক্লাবে অনুষ্ঠিত সভায়, জাতিসংঘের সাধারণ পরিষদের বাংলাদেশের প্রতিনিধিদলের বিশেষ প্রতিনিধি বিচারপতি জনাব আবু সাঈদ চৌধুরী লেবার কনফারেন্সের প্রতিনিধিদের উদ্দেশ্যে বক্তব্য রাখেন। 
জনাকীর্ণ সভায় বিচারপতি চৌধুরী বিশ্বের সকল স্বাধীনতা প্রিয় মানুষের কাছে আবেদন জানান, যেন তারা প্রত্যেকে বাংলাদেশের প্রতিটা মানুষের পাশে এসে দাঁড়ায়, যারা তাদের দেশের জন্য ভয়ংকর এক লড়াই লড়ে যাচ্ছে। বাংলাদেশকে স্বীকৃতি দেয়ার জন্য, শেখ মুজিবুর রহমানের নিরাপদ মুক্তির এবং বাংলাদেশের মাটি থেকে পশ্চিম পাকিস্তানী সেনাবাহিনী প্রত্যাহার করতে ইয়াহিয়া খানের ওপর চাপ দেয়ার জন্য ঐকান্তিক আবেদন জানান।
.
.
অনুবাদঃ ইফতেখার আহমেদ এবং চুয়েট ডিবেটিং সোসাইটি 

শিরোনামঃ মুক্তিবাহিনীর প্রচন্ড আক্রমণ
সংবাদপত্রঃ বাংলাদেশ টুডে ভলিউম ১ নং ৫ 
তারিখঃ ১ নভেম্বর, ১৯৭১ 

মুক্তিবাহিনীর সংঘবদ্ধ আক্রমণে অবরুদ্ধ ঢাকা
.
সমগ্র বাংলাদেশ থেকে ঢাকা শহর প্রায় বিচ্ছিন্ন। এটি এখন তীব্র গেরিলা আক্রমনে অবরুদ্ধ শহর। সাম্প্রতিক সপ্তাহগুলোতে গেরিলা বাহিনীর সমন্বিত ও ব্যাপক আক্রমনের ফলে শহরতলীর  ৩০ মাইল পর্যন্ত সকল সড়ক ও রেল যোগাযোগ সমগ্র বাংলাদেশ থেকে প্রায় বিচ্ছিন্ন। 

পূর্বে শীতলক্ষ্যা নদীর নিকটবর্তী ডেমরা শিল্প কমপ্লেক্স ; উত্তরে  ঝিনারদি , নাহারবাজার, মাতখোলা, চারমান্দালিয়া এবং কতিয়াদি ; দক্ষিনে নবাবগঞ্জ দাওর এবং পশ্চিমে কালিয়াপুর,মধুপুরগড় এবং ঢাকা-টাঙ্গাইল সড়ক মুক্তিবাহিনীর প্রবল আক্রমনে রয়েছে। শহরকে সবকিছু থেকে অবরুদ্ধ করে রাখতে মুক্তিবাহিনী সকল কালভার্ট ও রেলসেতু ধ্বংস করে এবং হাঁটার রাস্তা ও রেলপথে মাইন স্থাপন করে। 

তারা ক্ষুদ্র অস্ত্র ও গ্রেনেড দিয়ে প্রধান সড়কে সাতটি অতর্কিত আক্রমন করে ১০০ রাজাকার ও ৬০ সেনা মেরে ফেলে। এতে সামরিক কর্তৃপক্ষকে বাধ্য করা হয় যেন তারা পার্শ্ববর্তী স্থানগুলোতে সরবরাহে হেলিকপ্টার ব্যাবহার করে। ঢাকা শহরে  মতিঝিল, ধানমন্ডি,বেইলি রোড ও যাত্রাবাড়ী এলাকায় মুক্তিবাহিনীর গুরুতর আক্রমন হয়েছে। এমনকি সামরিক আইন প্রশাসনের কঠোর নিরাপত্তা ব্যবস্থা থাকা সত্তেও ঢাকা শহরের পোস্তগোলায় অবস্থিত পাওয়ার সাপ্লাই স্টেশন উড়িয়ে দেয়া হয়। শহরের গুরুত্বপূর্ণ সরকারি ভবন থেকে শুরু করে বিদ্যুৎকেন্দ্র,  রাজ্যব্যাংক, ন্যাশনাল ব্যাংক, এবং রেডিও স্টেশনের চারপাশে সেনাবাহিনী আট মিটার উঁচু দেয়াল তৈরি করে।

১৯৭১ সালের ১৭ অক্টোবর, ঢাকা থেকে গার্ডিয়ান পত্রিকায় জনাব মার্টিন উলাকোট লেখেনঃ 

"নতুন গেরিলা দল গত তিন সপ্তাহে ঢাকায় ঢুকে পড়ে একটি সবল আক্রমন শুরু করে পরিস্থিতি অশান্ত করে ফেলে। যার শুরু হয়েছিলো সেপ্টেম্বরে ইন্টারকন্টিনেন্টাল হোটেলে বোমা মারার পর থেকে। 

নতুন দলগুলো ঢাকা বিমানবন্দর গুড়িয়ে দেয়ার চেষ্টা করে।  ঢাকা স্যাটেলাইট বন্দরে অসংখ্য গ্যাস পাইপ এবং চালানের জন্য অপেক্ষারত বিপুল পরিমাণ পাট পুড়িয়ে দেয়।শিক্ষাপ্রতিষ্ঠান বন্ধ করার প্রচারাভিযান অংশ হিসেবে তারা ছাত্রছাত্রীদের সতর্কীকরণ করে বিশ্ববিদ্যালয়, মেডিকেল স্কুলে বোমাবর্ষণ করে।এক মেয়ে সতর্কবার্তা না পাওয়ায় গুরুত্র আহত হয়েছিল ।

এছাড়াও চার দিন আগে জনাব এর,আবদুল মোনেম খানের হত্যাকাণ্ডের জন্য গেরিলা বাহিনীকে দায়ী বলে মনে করা হয় ,যিনি  প্রেসিডেন্ট আইয়ুব খানের অধীনে পূর্ব পাকিস্তানের গভর্নর ছিলেন।কিছু অ-বাংলাদেশি বিশ্ববিদ্যালয় দলের আশা ছিল তিনি রাজনীতিতে ফিরে আসবেন। কিন্তু কেউ কেউ মনে করেন এই হত্যাকাণ্ডের পেছনে  ব্যক্তিগত প্রতিশোধমূলক উদ্দেশ্যও থাকতে পারে।
.
ঢাকার শহরতলীতে অবস্থিত জাতিসংঘের সদরদপ্তরে দুই রাত পূর্বে একটি গ্রেনেড ছোড়া হয়, কিন্তু বিস্ফোরিত হয় নি। ঘটনাটি জাতিসংঘের জন্য আশংকাজনক।

বিমানবন্দরে আক্রমণের প্রচেষ্টাছিল সামরিক কর্তৃপক্ষের জন্য সবচেয়ে উদ্বেগজনক ঘটনা। তিন ইঞ্চি বোমা, আসলে কলেরা পরীক্ষাগারের উপর পড়েছিলো। এই সম্পর্কে অনেক অজ্ঞানতায় ছিল যতক্ষণ পর্যন্ত না উপলব্ধি করা হয় যে পরীক্ষাগারটি বিমানঘাঁটি সঙ্গে সরাসরি সঙ্গতিপূর্ণ, এবং ওই কার্তুজ অগ্রসরমান পর্যবেক্ষক কর্তৃক লক্ষ্যস্থির না করেই ছোঁড়া হয়েছিল যা মাঠের মাত্র ৬০০ গজ আগে পতিত হয়েছিল। 

এই ঘটনা এবং অন্যান্য ঘটনার ফলস্বরূপ ঢাকার পুলিশ এবং আর্মি চিন্তীত ছিল এবং পূর্ন সতর্ক ছিল। বসবাসকারীরা বলেন কয়েক সপ্তাহ পূর্বের তুলনায় শহরের সৈন্য সংখ্যা, চেকপয়েন্ট এবং গুরুত্র্বপূর্ন ভবনে পাহারা বৃদ্ধি পেয়েছে। 

এর কিছুদিন আগে থেকে ঢাকার ঠিক বাইরের এলাকা ময়মনসিংহে সড়ক ও রেল যোগাযোগে আক্রমন করা হয়েছিলো। ৪ দিন পূর্বে গেরিলারা ঢাকার উত্তরে টঙ্গী ও নরসিংধির মধ্যবর্তী একটি রেলওয়ে সেতু উড়িয়ে ফেলে। ইঞ্জিন এবং কিছু বগি নদীতে পড়ে যায়। একটি প্রতিবেদন অবলম্বনে, পাকিস্তানের পত্রিকা সেতুতে আক্রমনের কথা নিশ্চিত করেছে কিন্তু হতাহতের সংখ্যা খুব কম বলে উল্লেখ করেছে।

এখানকার সূত্র জানায় যে মূলত ছাত্রদের নিয়ে নতুন গ্রুপগুলো তৈরি হয় । তারা যেখানে বাস করতো এবং যেখানে তাদের পরিবার এখনো বাস করে, তাদেরকে সেই সকল আলাকায় নিয়োগ করা হয়। কেউ কেউ, প্রকৃতপক্ষে, ২ সপ্তাহের প্রশিক্ষণের সময়টুকু ছাড়া মার্চের পর কখনো 'শহর ত্যাগ করে নি।

তাদের সমর্থনের জন্য, সামরিক কর্মে যে সকল রাজনৈতিক দল অংশগ্রহন করে নি, তারা নিজ পক্ষের সমর্থকদের কাছ থেকে অর্থ সংগ্রহ করে। এভাবে রাজনৈতিক দল গুলোর সুসংঘটিত উত্থান হয়েছিল। কিন্তু তারা কলকাতায় মুদ্রিত একটি গোপন খবরের কাগজ বের করা এবং বাংলাদেশে  বিতরণ করা শুরু করতে সক্ষম হয়েছে।

সীমান্ত শহরে গোলা বর্ষণে মেডিকেলের ছাত্র ও বেসামরিক জনগণের হতাহতের মত দুর্ঘটনা সত্ত্বেও সেনাবাহিনীর বর্বরতা সম্পর্কে রিপোর্ট মুক্তিবাহিনীর প্রতি জনসাধারণের সহানুভূতি বাড়িয়ে তোলে।

প্রকৃতপক্ষে, সেনাবাহিনীর প্রতি জনগণের মনোভাব এখন এমনই যে, পাকিস্তানি সেনাবাহিনীই এসব গোলাবর্ষণ করছে এ জাতীয় গুজব রটে যাচ্ছে। গুজবটি সম্পূর্ণ ভিত্তিহীন; তবুও এ জাতীয় সংবাদই ব্যাপকভাবে বিশ্বাস করা হচ্ছে।

প্রদেশের অন্যত্র, মুক্তিবাহিনীর অধ্যুষিত এলাকাগুলো থেকে তাদের বিতাড়িত করতে পাকিস্তান আর্মি তেমন অগ্রগতি অর্জন করতে পারেনি বলেই মনে হয়।
.
.
অনুবাদঃ চুয়েট ডিবেটিং সোসাইটি 

শিরোনামঃ ‘বাস্তব মেনে নিন’
সংবাদপত্রঃ বাংলাদেশ টুডে ভলিউম ১ নং ৫ 
তারিখঃ ১ নভেম্বর, ১৯৭১ 
.
বাস্তবতা মেনে নিন
বিচারপতি চৌধুরীর জাতিসংঘ সদস্যদের প্রতি উদাত্ত আহ্বান 

বৈদেশিক সম্পর্কে গণপ্রজাতন্ত্রী বাংলাদেশের বিশেষ প্রতিনিধি এবং ১৪ সদস্যের বাংলাদেশের জাতিসংঘের প্রতিনিধি দল এর নেতা জনাব বিচারপতি আবু সাঈদ চৌধুরীর জাতিসংঘের প্রতি উদাত্ত আহ্বান, “কাগজে কলমে সম্ভাবনার কথা ভাবা থেকে সরে বাস্তবে নেমে আসুন, বাস্তবতাই বাংলাদেশ।’’

জনাব চৌধুরী নিউ ইয়র্কে পিটিআই কে দেওয়া এক সাক্ষাৎকারে বলেন, “আমরা দেয়ালে পিঠ ঠেকে যাওয়ার পরই যুদ্ধ করছি। এবং আমাদের কোন সন্দেহ নেই যে জয় আমদের ই হবে। “

বঙ্গবন্ধু শেখ মুজিবুর রহমানের স্বাধীনতার ঘোষণাকে অবশ্যম্ভাবী করে তোলা ঘটনাগুলোর কথা স্মরণ করে তিনি বলেন , “আমাদের এখন একটাই কাজ বাকি, তা হচ্ছে ইয়াইয়া খানের পশ্চিম পাকিস্তানের শেষ সৈনিককেও বঙ্গোপসাগরে ছুঁড়ে ফেলে দেয়া।’’ তিনি মুক্তিবাহিনী ও অগণিত তরুণ সম্প্রদায়কে শ্রদ্ধা নিবেদন করেন যারা এই কাজে জড়িত ছিলেন। 

যখন পশ্চিম পাকিস্তান সরকারের প্রতিনিধিদল থেকে জাতিসংঘে যাওয়া কতিপয়  বাংলাদেশী ব্যক্তিবর্গের পরিচয় নিয়ে জিজ্ঞেস করা হয় তখন বাংলাদেশ প্রতিনিধিদলের নেতা অসহমত পোষণ করেন এবং তীব্র প্রতিক্রিয়া ব্যক্ত করে বলেন, “তাদের কে এখানে তাদের ভয়ংকর নেতার (ইয়াহিয়া) বার্তাবাহক হিসেবে পাঠানো হয়েছে এবং জাতিসংঘের দরবারে তাদেরকে প্রতারক হিসেবে গণ্য করা হচ্ছে। 

বাংলাদেশ থেকে প্রাপ্ত তথ্য অনুযায়ী জনাব চৌধুরী আরো যুক্ত করেন, “এই স্বদেশদ্রোহী সদস্যদের পরিবারকে ঢাকায় জিম্মি করে রাখা হয়েছে। ইয়াহিয়া খান যেভাবে চান সেভাবে যদি তাঁরা কথা না বলেন তাহলে তাদের পরিবারের উপর প্রতিশোধ নেয়া হবে। সুতরাং, আমি বলতে চাইছি, এই ভদ্রলোকেরা নিজেদেরই প্রতিনিধিত্ব করতে পারেন না কারণ তাঁরা বন্দুকের নিশানার সামনে দাঁড়িয়ে আছেন।’’ 

উপনির্বাচন আটকে রাখা এবং বাংলাদেশে তথাকথিত বেসামরিক সরকার নিয়োগের ব্যাপারে ইয়াহিয়া খানের পদক্ষেপ সম্পর্কে জানতে চাইলে জনাব চৌধুরী চতুরতার সাথে বলেন, “ইতিহাসের পুনরাবৃত্তি ঘটবে । প্রতারকরা স্বাধীনতার দেরী করাতে পারবে না। শেষ মহাযুদ্ধে তারা দ্রুত তাদের পরিণতি বরণ করে নিয়েছিল, এবং বাংলাদেশেও একইভাবে করবে।’’
.
.
কম্পাইলারঃ সৌ রভ 
[bookmark: page_603]<৬, ২২, ৬০৩-৬০৪> 
শিরোনামঃ সভা-সমিতি-সম্মেলন 
সংবাদপত্রঃ বাংলাদেশ* সংবাদ পরিক্রমা ১২শ সংখ্যা 
তারিখঃ ৩ আগস্ট, ১৯৭১ 
.
[*বাংলাদেশ সংবাদপত্র পরিক্রমাঃ বাংলাদেশ স্টিয়ারিং কমিটির জনসংযোগ বিভাগ কর্তৃক ১১নং গোরিংস্ট্রিট, লন্ডন থেকে প্রকাশিত একটি অর্ধ সাপ্তাহিক]
সাম্প্রতিককালে বৃহত্তম জনসভা
‘অ্যাকশান বাংলাদেশের’ উদ্যোগে গত ১লা আগস্ট ট্রাফালগার স্কোয়ারে বাংলাদেশের সমর্থনে সাম্প্রতিককালের বৃহত্তম জনসভা অনুষ্ঠিত হয়। প্রায় ৪০ হাজার প্রবাসী বাঙালী ও কয়েক হাজার ব্রিটিশ নাগরিক উক্ত সভায় যোগদান করেন।
বিপুল উৎসাহ উদ্দীপনা এবং মুহুমুরহু করতালি ও জয়ধ্বনির মধ্যে প্রায় চার ঘণ্টাকাল সভার কাজ চলে। সভাশেষে বিচারপতি চৌধুরীর নেতৃত্বে চরম শৃঙ্খলার সাথে এই বিপুল জনতা মিছিল সহকারে ব্রিটিশ প্রধানমন্ত্রী মিঃ হীথের বাসভবন, পার্লামেন্ট হাউস ও বিভিন্ন রাস্তা প্রদক্ষিণ করেন। বিভিন্ন শ্লোগানের মাধ্যমে বাংলাদেশের গণহত্যা বন্ধ, বাংলাদেশ সরকারের আশু স্বীকৃতি, শেখ মুজিবুর রহমানের মুক্তি এবং বর্বর ইয়াহিয়া সরকারের সকল প্রকার আর্থিক ও সামরিক সাহায্য বন্ধ করার দাবী জানানো হয়। উক্ত মর্মে ব্রিটিশ প্রধানমন্ত্রীর নিকট একটি স্মারক লিপিও পেশ করা হয়।
সভায় বিচারপতি চৌধুরী প্রবাসী স্বাধীন বাংলাদেশের নাগরিকদেরও সুবিধার জন্য লন্ডনে বাংলাদেশ মিশন স্থাপনের কথা ঘোষণা করেন। পার্লামেন্ট সদস্য মিঃ প্রেনিটস, মিঃ স্টোনহাউস ও মিঃ এডওয়ার্ডস, রেভাঃ রাইড, রেভাঃ ক্রনহউইথ, লেডী গিফোড এবং পল কনেট বক্তৃতা করেন।
.
বাংলাদেশ মেডিকেল এসোসিয়েশন
যুক্তরাজ্যস্থ বাংলাদেশ মেডিকেল এসোসিয়েশন ভারতে অবস্থানরত বাঙালী শরণার্থীদের জন্য এ পর্যন্ত বেশ কিছু কাপড় ও মুক্তিবাহিনীর জন্য কিছু ঔষধপত্র পাঠিয়েছেন। তাঁরা মুক্তিবাহিনীর সাহায্যের জন্য সারজিকাল টীম ও প্রয়োজনীয় যন্ত্রপাতিসহ কয়েকটি ভ্রাম্যমাণ হাসপাতাল অবিলম্বে বাংলাদেশে পাঠাবার ব্যবস্থা করেছেন। এই পরিকল্পনায় উৎসাহী ব্যক্তিদের নিম্ন ঠিকানায় যোগাযোগ করার জন্য অনুরোধ করা হচ্ছেঃ
Bangladesh medical association
9A wotton road
Crickwood, London N.W.2
.
বাংলাদেশ সাংস্কৃতিক কর্মী সম্মেলন
 আগামী ২১শে আগস্ট শনিবার লন্ডনে বাংলাদেশ গণসংস্কৃতি সংসদ ( ঠিকানাঃ Bangladesh peoples cultual society, 59 Seymour house, tavistock place, London W.C 1 Tel: 018374542) এর উদ্যোগে ব্রিটেন প্রবাসী বাঙালী সাংস্কৃতিক কর্মীদের এক মহতী সম্মেলন আহ্বান করা হয়েছে। গ্রেট ব্রিটেনের বাঙালী শিল্পী, সাহিত্যিক, শিক্ষাবিদ, রাজনীতিবিদ, সমাজকর্মী, শ্রমিক ও ছাত্রকর্মী এবং আঞ্চলিক সংগ্রাম পরিষদেও প্রতিনিধিবৃন্দ এতে অংশগ্রহণ করবেন।
সম্মেলন উদ্ধোধন করবেন বিচারপতি আবু সাঈদ চৌধুরী। এতে যোগদানের জন্য বাংলাদেশের বিশিষ্ট ঐতিহাসিক চট্টগ্রাম বিশ্ববিদ্যালয়ের ভাইস-চ্যান্সেলর ও বাংলাদেশের রাষ্ট্রদূত ডক্টর এ, আর, মল্লিক এবং খ্যাতনামা সাহিত্যিক, চলচ্চিত্র পরিচালক ও বাংলাদেশ মুক্তিসংঘের সম্পাদক জহির রায়হানকে আমন্ত্রণ জানানো হয়েছে।
সম্মেলন শেষে দেশাত্নবোধক সংগ্রামী গান পরিবেশন করা হবে।
.
.

২০ আগষ্ট
ব্রাডফোর্ডে পরিচিতি সভা
গত রবিবার ব্রাডফোর্ডের তকদীর রেষ্টুরেন্টে পশ্চিম পাকিস্তান সরকারের সঙ্গে সম্পর্কচ্ছেদকারী বাঙালী কর্মচারীদের এক পরিচিতি সভা অনুষ্ঠিত হয়। বাংলাদেশের এ্যাকশন কমিটির ইয়র্কশায়ার বিভাগ এই সভার আয়োজন করেন। এতে ইয়র্কশায়ারের বিভিন্ন এ্যাকশন কমিটির প্রতিনিধিবৃন্ধ এবং শটীয়ারিং কমিটির কনভেনর জনাব আজিজুল হক ভূঞা ও সদস্য জনাব শেখ আবদুল মান্নান উপস্থিত ছিলেন।
যাদেরকে এই সভায় পরিচয় করিয়ে দেওয়া হয় তারা হলেন জনাব ফজলুল হক চৌধুরী, জনাব লুৎফুল মতিন, জনাব মহিউদ্দিন চৌধুরী ও জনাব নুরুল হুদা।
.
২৭ আগষ্ট
লন্ডনে বাংলাদেশ মিশনের উদ্বোধন
আজ বেলা ৩টায় অনাড়ম্বর পরিবেশে বাংলাদেশের বিশেষ প্রতিনিধি ও গ্রেট বৃটেনে নিযুক্ত বাংলাদেশের হাইকমিশনার জনাব বিচারপতি আবু সাঈদ নটিংহিলগেটের নিকট ২৪ নং পেম্বরিজ গার্ডেনে আনুষ্ঠানিকভাবে মিশন উদ্বোধন ঘোষনা করেন।
উদ্বোধনী অনুষ্ঠানে যুক্তরাজ্যের বিভিন্ন বাংলাদেশ এ্যাকশন কমিটির প্রেসিডেন্ট, সেক্রেটারী ও অন্যান্য প্রতিনিধিবর্গসহ প্রায় দুইশত অতিথি উপস্থিত ছিলেন। এই উপলক্ষে সকাল ১১ টায় বিভিন্ন পত্রপত্রিকা, রেডিও টেলিভিশনের সাংবাদিকদের জন্য আরেকটি বিশেষ অনুষ্ঠানের ব্যবস্থা করা হয়। প্রায় শতাধিক এই সম্মেলনে উপস্থিত ছিলেন।
মিশনের ঠিকানাঃ 24 PEMBRIDGE GARDENS, LONDON W-2
.
.

বাংলাদেশের প্রতি বৃটিশ শ্রমিক দলের পূর্ণ সমর্থন
ব্রাইটনে বার্ষিক সভায় এহিয়া সরকারের তীব্র নিন্দা
বর্তমানে ব্রাইটেনে অনুষ্ঠান্রত বৃটিশ শ্রমিকদলের বার্ষিক সভায় উপস্থিত প্রায় তিন হাযার ডেলিগেট গণতান্ত্রিক উপায়ে নির্বাচিত বাংলাদেশের প্রতিনিধি ও জনগণের উপর বর্বরোচিত সামরিক অত্যাচার ও বেপরোয়া গণহত্যার জন্য পাকিস্থানী সামরিক জান্তার তীব্র নিন্দা করে পাকিস্তান সরকারকে এই মর্মান্তিক নির্যাতনের জন্য সম্পূর্ণরুপে দায়ী করেন।
প্রায় এক ঘন্টা আলোচনা ও বক্তৃতার পর উক্ত সভা সর্বসম্মতিক্রমে অবিলম্বে শেখ মুজিবর রহমানের মুক্তি, সকল প্রকার সামরিক নির্যাতনের অবসান, জনগনের কাছে গ্রহনযোগ্য শর্তাবলী নিয়ে নির্বাচিত প্রতিনিধিদলের সংগে আলাপ-আলোচনা চালাবার জন্য এহিয়া সরকারের নিকট দাবী জানিয়ে প্রস্তাব গ্রহন করা হয়।
উক্ত সভা বর্তমান পরিস্থিতির অবসান না হওয়া পর্যন্ত ‘ঘৃণিত সামরিক জান্তাকে কোন প্রকার সাহায্য না দেওয়ার জন্য বিশ্বের সকল বিশেষ করে “পাকিস্তান আন্তর্জাতিক সাহায্য তহবিলের” সদস্য দেশসমূহের কাছে আবেদন জানান।
বাংলাদেশের বর্তমান দুর্ভাগ্যজনক ঘটনাবলী যে কোন সময় বিশ্ব শান্তি ব্যহত করতে পারে মনে করে শ্রমিক দলীয় সভা জাতিসংঘকে অবিলম্বে হস্তক্ষেপ করার অনুরোধ জানান যাতে জাতিসংঘ এমন কোন পন্থা অবলম্বন করেন যা বাংলাদেশের মানুষের কাছে গ্রহনযোগ্য হয়। জাতিসংঘের বর্তমান অধিবেশন বৃটিশ সরকারকে সক্রিয় হওয়ার জন্য জোর দাবী জানানো হয়।
দারুন দুর্ভিক্ষের আশংকা প্রকাশ করে উক্ত সভা অনতিবিলম্বে ভারতে শরণার্থীদের মধ্যে ও বাংলাদেশের অভ্যন্তরে নিরপেক্ষ তত্ত্বাবধারে সরাসরি সাহায্য কাজ চালিয়ে যাওয়ার জন্য আবেদন জানান।
প্রসংগত উল্লেখযোগ্য যে বৃটিশ শ্রমিক দলীয় সভায় বাংলাদেশের পক্ষে প্রচারকার্য জোরদার করা ও ডেলিগেটদের পূর্ণ সমর্থন আদায়ের জন্য বাংলাদেশ ষ্টিয়ারিং কমিটি ১৪ সদস্যবিশিষ্ট একটি প্রতিনিধিদল ব্রাইটনে প্রেরণ করেন। বার্মিংহাম এ্যাকশন কমিটি এবং বাংলাদেশ মহিলা সমিতি থেকেও কয়েকজন প্রতিনিধি উপস্থিত ছিলেন এবং সম্মিলিত এই গুরুদায়িত্ব পালন করেন। প্রতিনিধিদলের নেতৃত্ব করেন ষ্টিয়ারিং কমিটির আহবায়ক জনাব আজিজুল হক ভূঞা। তাঁদের কয়েক দিনব্যাপী অক্লান্ত পরিশ্রমের ফলে সম্মিলিত ডেলিগেটগণ বাংলাদেশ এহিয়ার নির্যাতনে অত্যন্ত বিমোহিত হন এবং সর্বসম্মতিক্রমে উক্ত প্রস্তাবসমূহ পাশ করেন।
ইতিপূর্বে শ্রমিকদলের একটি বিশেষ শাখা প্রতিষ্ঠানের আমন্ত্রনক্রমে বাংলাদেশের বিশেষ প্রতিনিধি জনাব বিচারপতি চৌধুরী ব্রাইটনে লেবার ক্লাবে সম্মিলিত ডেলিগেটদের উদ্দেশ্যে বাংলাদেশে এহিয়ার বর্বরতার উপর ভাষন দেন। তিনি বিশ্বের সকল শান্তিকামী দেশসমূহকে বাংলাদেশ সরকারকে স্বীকৃতি এবং শেখ মুজিবর রহমানের আশু মুক্তির জন্য পশ্চিম পাকিস্তানী সামরিক জান্তার উপর চাপ সৃষ্টি করার জন্য আবেদন জানান।
বাংলাদেশের পক্ষে জোর দাবী জানিয়ে যাঁরা বক্তৃতা করেন তাঁদের মধ্যে মিঃ পিটার, রাইট অনারেবল জন স্টোন হাউস, মিঃ ব্রুস ডগঅলাস ম্যান, মিঃ ফ্রেড ইভান্স, লর্ড ব্রকওয়ে, অক্সফামের মিঃ বার্নাড হাম্ফরী, মিঃ পিটার কে, এইচ এবং মিঃ জাকারিয়া চৌধুরীর নাম বিশেষভাবে উল্লেখযোগ্য।

বাংলাদেশের প্রতি রাশেদ সোহরাওয়ার্দীর পূর্ণ সমর্থন
আওয়ামী লীগের প্রতিষ্ঠাতা বাংলার জনপ্রিয় নেতা ও পাকিস্তানের এককালীন প্রধানমন্ত্রী শহীদ সোহরাওয়ার্দীর একমাত্র পুত্র জনাব রাশেদ সোহরাওয়ার্দী গতকাল এক বিবৃতিতে বাংলাদেশের জনগণের স্বাধীনতা আন্দোলনের প্রতি সমর্থন জানিয়ে দ্ব্যর্থহীন ভাষায় ঘোষনা করেন যে তিনি স্বাধীনতা আন্দোলনের পূর্ণ সফলতা কামনা করেন।
বাংলাদেশে গণহত্যার কথা শুনে তিনি অত্যন্ত ব্যথিত হয়েছেন। যেহেতু রাজনীতির সংগে জড়িত ছিলেন না সেজন্য এ পর্যন্ত কোন বিবৃতি দেননি। সম্প্রতি তাঁর ভগ্নি বেগম আখতার সোলায়মানের দেওয়া কয়েকটি বিবৃতিতে তাঁর শ্রদ্ধেয় পিতার রাজনৈতিক বলিষ্ঠ ভূমিকা ও মর্যাদা ক্ষুন্ন হতে পারে মনে করে তিনি বলেন যে, পশ্চিম পাকিস্তানীরা গত ২৪ বছর ধরে বাংলাদেশের জনসাধারণকে শোষন করে আসছে এবং বর্তমানে বেপরোয়া গণহত্যা ও নির্যাতন চালাচ্ছে। এই শোষনের বিরুদ্ধে তাঁর পিতা আমরণ সংগ্রাম করেছেন।
তিনি বিশ্বাস করেন যে, মুক্তিবাহিনী শিঘ্রই হানাদার শত্রুসৈন্যকে বাংলাদেশের পবিত্র মাটি থেকে বিতারিত করে বাংলাদেশে পূর্ণ স্বাধীনতা কায়েম করবে।
জনাব সোহরাওয়ার্দী সকল বাঙালীকে দলমত ও রাজনৈতিক বিভেদ ভুলে গিয়ে একতার সংগে স্বাধীন বাংলাদেশে বসবাস করার জন্য আবেদন জানান।
জনাব সোহরাওয়ার্দী বাংলাদেশ সরকারকে শুভেচ্ছা জানিয়ে বলে যে তাঁরা সকলেই তাঁর পিতার সহকর্মী ও স্নেহভাজন ছিলেন।
জনাব সোহরাওয়ার্দী গতকাল বাংলাদেশ ষ্টিয়ারিং কমিটির অফিস পরিদর্শন করেন এবং বাংলাদেশের বিশেষ প্রতিনিধি বিচারপতি চৌধুরী, ষ্টিয়ারিং কমিটির আহবায়ক আজিজুল হক ভূঞা, সদস্য জনাব শেখ আবদুল মান্নান ও অন্যান্য কর্মীবৃন্দের সংগে প্রায় দুই ঘন্টাব্যাপী বাংলাদেশের বর্তমান অবস্থা পর্যালোচনা করেন।
.

বিভিন্ন বিশ্বসম্মেলনে বাংলাদেশের প্রতিনিধিত্ব
সাম্প্রতিককালে ইউরোপ ও গ্রেট বৃটেনে অনুষ্ঠিত বিভিন্ন আন্তর্জাতিক সম্মেলনে বাংলাদেশের পক্ষে প্রচারকার্য ও জনমত সৃষ্টি করার জন্য লন্ডনস্থ বাংলাদেশ ষ্টিয়ারিং কমিটি বিভিন্ন জায়গায় ভিন্ন ভিন্নভাবে কয়েকটি প্রতিনিধি দল প্রেরণ করেন।
· প্যারিসে ৫৯তম আন্তঃপার্লামেন্টারী ইউনিয়ন সম্মেলনে বাংলাদেশ ছাত্র সংগ্রাম পরিষদের জনাব মোহাম্মদ হোসেন, জনাব নজরুল ইসলাম ডঃ প্রামানিক বাংলাদেশের পক্ষে বিশ্বের ৭৭টি দেশের ৭০০শত প্রতিনিধিদের মধ্যে সপ্তাহব্যাপী প্রচারকার্য চালিয়ে সম্প্রতি লন্ডনে ফিরে এসেছেন। তাঁদের সার্থক প্রচারের ফলে সম্মেলনে বাংলাদেশ ও বাস্তুহারাদের সমর্থনে একটি প্রস্তাব পাশ করা হয়।
· ব্লাকপুলে অনুষ্ঠিত বৃটিশ ট্রেড ইউনিয়ন কংগ্রেসের বার্ষিক অধিবেশনে বাংলাদেশের পক্ষে প্রচারকার্য চালান জনাব জাকারিয়া চৌধুরী, জনাব সুলতান শরিফ ও মিস্ সুরাইয়া খানম।
অধিবেশনে অংশগ্রহনকারী কয়েকজন বিশিষ্ট শ্রমিক প্রতিনিধি বাংলাদেশে গনহত্যা ও শ্রমিক নিধনের করুন ইতিহাস বর্ণনা করেন এবং পৃথিবীর সকল ডক শ্রমিকদের অস্ত্রশস্ত্র বহনকারী পশ্চিম পাকিস্তানী জাহাজ সমূহে কোন কাজ না করার অনুরোধ জানান।
· স্কারবরোতে অনুষ্ঠান্রত বৃটিশ লিবারেল পার্টির বার্ষিক সম্মেলনেও আমাদের প্রচারকাজ সন্তোষজনকভাবে এগিয়ে চলছে। জনাব জাকারিয়া চৌধুরী, জনাব সুলতান শরিফ ও মিস্ সুরাইয়া খানম বর্তমানে এই গুরুদায়িত্ব পালনে ব্যস্ত রয়েছেন।
· ছাত্র সংগ্রাম পরিষদের আহবায়ক জনাব মোহাম্মদ হোসেন সম্প্রতি বুকারেষ্টে অনুষ্ঠিত বিজ্ঞান ও আন্তর্জাতিক বিষয় সম্পর্কিত ২১তম সম্মেলনে বাংলাদেশের পক্ষে প্রচারকার্য চালান। ফলে উক্ত সম্মেলন বিশ্বের সমস্ত দেশকে এহিয়ার সামরিক জান্তার জন্য কোন অস্ত্রশস্ত্র না দেওয়ার সুপারিশ জানান।

ডেনমার্ক, সুইডেন, ফিনল্যান্ড সফরশেষে
বিচারপতি চৌধুরীর লন্ডন প্রত্যাবর্তন
বাংলাদেশের আহু স্বীকৃত ও শেখ মুজিবর রহমানের মুক্তির জন্য জনমত সৃষ্টি করার উদ্দেশ্যে দুই সপ্তাহব্যাপী স্বানডেনেভিয়ান দেশসমূহে সফর শেষ করে বিচারপতি চৌধুরী সম্প্রতি লন্ডন প্রত্যাবর্তন করেছেন।
এই সাক্ষাতকারে বিচারপতি চৌধুরী জানান যে, তাঁর এই সফর অত্যন্ত ফলপ্রসু হয়েছে। সর্বত্রই তিনি বাংলাদেশের ব্যাপারে অত্যন্ত সহানুভুতিশীল মনোভাবের পরিচয় পান এবং স্থানীয় জনগণের দ্বারা গঠিত ও পরিচালিত বাংলাদেশ এ্যাকশন কমিটিগুলো খুবই সক্রিয়ভাবে কাজ করে যাচ্ছে।
সুইডেন সফরকালে জনাব চৌধুরী পার্লামেন্ট সদস্য, সুপ্রিম কোর্টের বিচারক মন্ডলী, লিবারেল পার্টির হুইপ, ক্ষমতাসীন সোশ্যাল ডেমোক্রোটিক পার্টির সেক্রেটারী জেনারেল, সুইডেন সরকারের বৈদেশিক দফতরের আইন বিভাগের প্রধান এবং বিশ্ববিখ্যাত সাহিত্যিক ও প্রন্থকার মিঃ জনাব মডালের সংগে সাক্ষাত করেন এবং বাংলাদেশ সমস্যা নিয়ে আলোকপাত করেন। তিনি রেডিও, টেলিভিশনে ও বিখ্যাত সাংবাদিক ক্রেডেরিকসনের সংগেও ভিন্ন ভিন্নভাবে সাক্ষাতকারে মিলিত হন। সুইডেনের প্রধানমন্ত্রীর প্রধান সেক্রেটারীর সংগেও বাংলাদেশ নিয়ে খোলাখুলি আলোচনা হয়।
ফিনল্যান্ডে জনাব চৌধুরী সুপ্রিম কোর্টের বিচারপতি এবং আন্তর্জাতিক মানবাধিকার কমিশনের সদস্য, বৈদেশিক দফতরের সেক্রেটারী, পার্লামেন্টের সদস্যবৃন্দ ও আন্তর্জাতিক শান্তি কাউন্সিলের সেক্রেটারীর সঙ্গে সাক্ষাত করেন। এ ছাড়াও তিনি স্থানীয় টেলিভিশনে সাক্ষাতদান ও সোশ্যাল ডেমোক্রোটিক পার্টির অফিস পরিদর্শন করেন।
ডেনমার্ক সফরকালেও জনাব চৌধুরী অনুরুপভাবে পার্লামেন্টের সদস্য, বৈদেষিক বিভাগের কর্মকর্তা এবং স্থানীয় জনসাধারণ দ্বারা গঠিত ও পরিচালিত বাংলাদেশ এ্যাকশন কমিটির সংগে দেখা করেন ও বাংলাদেশ নিয়ে আলাপ আলোচনা করেন। সেখানকার সকল মহল থেকে তাঁকে সর্বপ্রকার সাহায্যের আশ্বাস দেওয়া হয়।
প্রসংগত উল্লেখযোগ্য যে বাংলাদেশকে স্বীকৃতি ও শেখ মুজিবর রহমানের মুক্তির জন্য চৌধুরী বাংলাদেশ সরকারের পক্ষ থেকে নরওয়ে, ডেনমার্ক, ফিনল্যান্ড ও সুইডেন সরকারের কাছে আনুষ্ঠানিক চিঠিও হস্তান্তর করেন।
.

ইপসুইজে জনসভা
গত শনিবার ইপসুইজে ইংরেজী নাগরিক ও প্রবাসী বাঙালীদের মিলিত উদ্যোগে এক জনসভা অনুষ্ঠিত হয়। সভায় প্রায় তিনশত বাঙালী ও দুই শতেরও অধিক ইংরেজ নাগরিক উপস্থিত ছিলেন।
স্বাধীন বাংলাদেশের স্বীকৃতি ও শেখ মুজিবের মুক্তির দাবীতে বিভিন্ন বক্তা বক্তৃতা করেন। ষ্টিয়ারিং কমিটির পক্ষ থেকে জনাব ডঃ কবির ও আবদুল হক প্রায় দেড় ঘন্টাব্যাপী বক্তৃতা করেন ও বাংলাদেশের স্বাধীনতা আন্দোলনের রাজনৈতিক ও অর্থনৈতিক কারণ ব্যাখ্যা করেন। সভা শেষে সমবেত জনতা মিছিল সহকারে বিভিন্ন রাস্তা প্রদক্ষিন করেন।

মিচেন জনসভা
বৃটিশ কমিউনিষ্ট পার্টির উদ্যোগে গত বৃহস্পতিবারে মিচানে এক জনসভা হয়। উদ্যোক্তাদের আমন্ত্রক্রমে বাংলাদেশ ষ্টিয়ারিং কমিটির সদস্য জনাব শেখ আবদুল মান্নান উক্ত সভায় বাংলাদেশের স্বাধীনতা আন্দোলনের পটভুমিকায় উপর আলোকপাত করেন।

গণ-সংস্কৃতি সংসদের নৃত্যনাট্য
বাংলাদেশ গণ-সংস্কৃতি সংসদের উদ্যোগে গত শনিবার ও রবিবার স্থানীয় কনওয়ে হলে মুক্তি সংগ্রামের উপর ভিত্তি করে রচিত “অস্ত্র হাতে তুলে নাও” নৃত্যনাট্যটি পরিবেশিত হয়। উভয় দিন হল  ভর্তি জনসমাগম হয়।
উদ্বোধনী অনুষ্ঠানে বিচারপতি চৌধুরী প্রধান অতিথির আসন গ্রহন করেন এবং বৃটিশ এম, পি, মিঃ পিটার শোর ও সঙ্ঘলের বিরোধী দলের মিঃ নভরতম বক্তৃতা করেন।

২৬ অক্টোবর
কনজারভেটিভ কনফারেন্স ডেলিগেশন
ষ্টিয়ারিং কমিটির এক প্রতিনিধিদল অম্প্রতি অনুষ্ঠিত কনজারভেটিভ পার্টির কনফারেন্স বাংলাদেশের পক্ষে প্রচারকার্য চালান। এহিয়ার বর্তমান জংগী মনোভাবাপন্নতার জন্য কয়েকজন ইয়ং কনজারভেটিভ বাংলাদেশের পক্ষে কাজ করবেন বলে মতামত দিয়েছেন। তাঁরা সম্মিলিতভাবে আলেক ডগলাস হোমকে অনুরোধ করবেন বলে জানান। ষ্টিয়ারিং কমিটির তরফ থেকে মিস সুমাইয়া খানম, জাকারিয়া চৌধুরী, ছাত্র সংগ্রাম পরিষদের মানিক, আবদুল হাই, বার্মিংহামের জহুর আলী, ইসমাইল আজাদ, মিঃ পাশা প্রভৃতি যোগ দেন।
২৯ অক্টোবর
বাংলাদেশের স্বীকৃতির দাবীতে বিরাট গণ-মিছিল
বাংলাদেশ ষ্টিয়ারিং কমিটির উদ্যোগে বাংলাদেশের স্বীকৃতির দাবীতে আগামী শনিবার ৩০শে অক্টোবর ১৯৭১ বেলা দেড় ঘটিকায় এক বিরাট জনসভা ও গণ্মিছিলের আয়োজন করেছেন। সভায় বিচারপতি চৌধুরী ছাড়াও বৃটিশ পার্লামেন্টের সদস্যদের কয়েকজন ও বাংলাদেশ থেকে আগত আওয়ামী লীগের ৪ জন এম-এন-এ ও ও এম-পি-এ এবং বিভিন্ন আঞ্চলিক কমিটির প্রতিনিধিগণ বক্তৃতা করবেন।
সভাশেষে মিছিল হাউডপার্ক স্পীকার্স কর্ণার হতে আরম্ভ করে ব্রুক ষ্ট্রীট ক্লারিজেস হোটেল হয়ে হ্যানোভার স্কোয়ারে শেষ হবে।
লন্ডনে মিসেস ইন্দিরা গান্ধীর আগমন উপলক্ষে এই জনসভা ও মিছিলের আয়োজন করা হয়েছে। বাংলাদেশের স্বীকৃতির দাবীতে এক স্মারকলিপি মিসেস গান্ধীকে দেওয়া হবে।
.

.
         বাংলাদেশ সরকার পুরো প্রশাসনভার নেবার জন্য তৈরী
 	
মুক্ত বাংলাদেশের প্রশাসন ব্যবস্থার বিস্তারিত কাঠামো বাংলাদেশ সরকার এখন দ্রুত চূড়ান্ত করে ফেলছেন । প্রকাশ শিঘ্রই পাকিস্তানী শত্রুসেনাবাহিনীকে বিতাড়িত করে গোটা বাংলাদেশকে স্বাধীন করা সম্ভব হবে বলে জানা গেছে । 
	বাংলাদেশ সরকার আগে থেকেই পূর্ণ প্রশাসনিক দায়িত্ব নেওয়ার জন্য তৈরী হয়ে থাকছেন । শত্রুসৈন্য সম্পূর্ণ বিতাড়িত হওয়ার পর যাতে বাংলাদেশের ভেতরে কোন অরাজক অবস্থা সৃষ্টি না হয় সেইজন্যই গোটা ছকটা তৈরী করে রাখা হচ্ছে এবং আগাম কতকগুলি ব্যবস্থা নেওয়া হচ্ছে । 
	পাকিস্তানী শত্রুসৈন্যদের সাহায্যকারী লোকদের শাস্তিদানের ব্যাপারেও ইতিমধ্যে কয়েকটা নিয়ম-কানুন করে দেওয়া হয়েছে । বলা হয়েছে, শত্রুসৈন্যদের সংগে বা পাকিস্তান সরকারের সংগে সহযোগিতা করার অভিযোগে কাউকে মুক্তিফৌজ বা কেউ কোন শাস্তি না দিয়ে তাদের ধরে আঞ্চলিক কমিটির কাছে নিয়ে যেতে হবে । প্রত্যেক এলাকায় এদের শাস্তি  দেয়ার জন্য বা অনুরুপ ব্যবস্থা নেওয়ার জন্য উচ্চ ক্ষমতাসম্পন্ন বাংলাদেশ সরকারের একটি বিশেষ কমিটি থাকবে । 
	বাংলাদেশের জন্য একটি পূর্ণাংগ অর্থনৈতিক পরিকল্পনা তৈরী করার জন্যও ইতিমধ্যে বাংলাদেশ সরকার একজন আন্তর্জাতিক খ্যাতিসম্পন্ন পরিকল্পনা বিশারদের সংগে কথা বলেছেন । উক্ত বিশারদ বাংলাদেশের কয়েকজন অভিজ্ঞ প্রতিনিধির সংগে আলোচনা করে একটি পূর্ণাংগ পরিকল্পনা তৈরী করেছেন । 
				   স্বীকৃতির দাবীতে হাইডপার্কে বিরাট জনসভা 
	গত রবিবার হাইডপার্ক স্পীকার্স কর্নারে বাংলাদেশের স্বীকৃতির দাবীতে এক বিরাট জনসভা হয় । গ্রেট বৃটেনের বিভিন্ন অঞ্চল হতে বহু কষ্ট স্বীকার করে পনের সহস্রাধিক বাঙালী হাইডপার্কে সমবেত হয়ে বজ্রকণ্ঠে দাবী জানান, বাংলাদেশকে অভিলম্বে স্বীকৃতি দাও ও ‘শেখ মুজিবুরের মুক্তি চাই’ । 
	ষ্টিয়ারিং কমিটির জনসভায় বিচারপতি জনাব আবু সাঈদ চৌধুরীর উপস্থিত থাকার কথা ছিল কিন্তু তিনি জাতিসংঘের বিশেষ অধিবেশন বাংলাদেশের স্বপক্ষে ও বিভিন্ন দেশের নিকট স্বীকৃতি আদায়ের প্রচেষ্টার জন্য উপস্থিত হতে পারেননি । 
	কেন্দ্রীয় ষ্টীয়ারিং কমিটি তাই দেশের বৃহত্তম স্বার্থে একই স্থানে অনুষ্ঠিত একি উদ্দেশ্যে আহূত আওয়ামীলীগের জনসভাকে সমর্থন জানিয়ে উক্ত জনসভায় সকলকে শান্তিপূর্ণভাবে যোগ দিতে অনুরোধ করেন । 
	একই স্থানে দুইটি জনসভা বিদেশীদের নিকট ভ্রান্ত ধারণার সৃষ্টি হতে পারে বা বাংলাদেশের এই দীর্ঘ রক্তক্ষয়ী সংগ্রামের শেষ পর্যায়ে কোনরূপ বিভেদ সৃষ্টি না করে ষ্টিয়ারিং কমিটির আহূত জনসভা বাতিল করে সকলে এক বাক্যে বাংলাদেশের স্বীকৃতি দাবী জানান । 
	সভাশেষে পনের সহস্রাধিক জনতার মিছিল বিভিন্ন রাস্তা প্রদক্ষিণ করে বৃটিশ প্রধানমন্ত্রীর নিকট ১০ নং ডাউনিং ষ্ট্রিটে যেয়ে অনতিবিলম্বে বাংলাদেশের স্বীকৃতির আবেদন জানান । 
.

শিরোনামঃ কোন আপোষ নয় 
সংবাদপত্রঃ জনমত* ৩য় বর্ষঃ ৪০ তম সংখ্যা 
তারিখঃ ২১ নভেম্বর, ১৯৭১ 	
.
[ * জনমতঃ সাপ্তাহিক। প্রধান সম্পাদকঃ এ, টি, এম ওয়ালী আশরাফ। ভারপ্রাপ্ত সম্পাদকঃ আনিস আহমদ, জনমত পাবলিশার্স লিমিটেড, ২ টেম্পারলে রোড, লন্ডন থেকে প্রকাশিত। ] 
				   	   কোন আপোষ নয়
	বাংলাদেশের বিস্তীর্ণ অঞ্চল মুক্তিবাহিনীর দখলে চলে এসেছে । আরও আসছে এবং আসবে । সেদিনের বিক্ষিপ্ত মুক্তিসেনারা আজ এক সুসংগঠিত আদর্শবান মুক্তিবাহিনীতে পরিণত হয়েছে । তাঁদের  লক্ষ্যঃ এক । মাতৃভূমিকে শত্রুমুক্ত করা । দখলকারী বাহিনীকে পরাভূত করে মাতৃভূমির স্বাধীনতা রক্ষা করা হলো তাদের আদর্শ । সেই আদর্শে ব্রতী হয়ে লক্ষ লক্ষ কিশোর-যুবক অস্ত্র হাতে নিয়েছেন, শত্রুর সংগে লড়াই করছেন । দেশের ভিতর থেকে সাধারণ মানুষ তাদের সমর্থন করছেন । দেশের ভিতরের মানুষের সক্রিয় সমর্থন ও সহযোগিতা মুক্তিসেনাদের কাজে সুবিধা করে দিয়েছে অনেক ।  সেই সুবিধে আছে বলেই মুক্তিসেনারা খুব সহজেই শত্রুদের কাবু করতে পারছেন । সারা বাংলায় শত্রুরা আজ নাস্তানাবুদ, ঘায়েল হয়ে গেছে আক্রমণকারী বাহিনী । সেদিন বেশী দূরে নয়, যেদিন বাংলার লক্ষ লক্ষ মুক্তিসেনারা তাঁদের সামরিক লক্ষ্যস্থল ঢাকার দিকে দূর্বার গতিতে অগ্রসর হবে- সে জন্য ব্যাপক প্রস্তুতি চলেছে সেই ‘চলো চলো-ঢাকা চলো’ অভিযান পরিচালনার জন্য । আমাদের বীর মুক্তিযোদ্ধারা তার জন্য সম্পূর্ণ  প্রস্তুত । 
	ঠিক এই যখন পরিস্থিতি তখন বিশ্বের নানা স্থান থেকে কুটনৈতিক চাপ পড়েছে সংশ্লিষ্টদের ওপর-আপোষের জন্য । বিশ্বের বিভিন্ন সরকার ও রাজনৈতিক নেতৃবৃন্দ বিভিন্ন পথে চাপ দিচ্ছেন । পত্রান্তরে প্রকাশ, শুধু পাকিস্তানের ইয়াহিয়াকেই নয়, আপোষের জন্য বিভিন্ন মহল থেকে বাংলাদেশ সরকার ও বাংলাদেশ সরকারের উপর পরোক্ষ চাপ দেওয়ার জন্য ভারত সরকারকেও চাপ দিচ্ছেন । 
	কিন্তু কিসের আপোষ ? কার সংগে আপোষ ? কেন সে আপোষ ? 
	আমরা, সাড়ে সাত কোটি মানুষ-বাংলাদেশের অধিবাসী । আমরা অধিকার আদায়ের সংগ্রামে লিপ্ত ছিলাম । ২৩ বছরেও তা পাইনি । আর পেতে চাই না । আমরা এখন চাচ্ছি পুনর্দখল ।  স্বাধীন গণতান্ত্রিক বাংলাদেশ হচ্ছে আমাদের মাতৃভূমি । আক্রমণকারী পাকিস্তান সৈন্যবাহিনী হটকারিতা ও অস্ত্রের বলে দখল আদায় করবো । এই পথে কোন আপোষ নেই । রাশিয়া, আমেরিকা, বৃটেন, গণচীন, পশ্চিম জার্মানী ও যে কোন দেশই হোক না কেন-তারা যদি ইয়াহিয়াকে আপোষের পরামর্শ দিয়ে থাকে-দিক । আমরা তাতে সংশ্লিষ্ট নই । আমরা মাতৃভূমির মুক্তি সংগ্রামে লিপ্ত-মুক্তি না পাওয়া পর্যন্ত আমরা সংগ্রাম চালিয়ে যাব । আমাদের সংগ্রামের ক্ষতি করে এমন কোন প্রস্তাব যাঁরা করবেন-তাঁদেরকে আমাদের শত্রুর সহযোগী বলে আমরা ধরব । 
	ভুট্টোকে পিকিং কি বলেছে জানি না, সুলতান মোহাম্মদকে উথান্ট কি বলেছে জানতে চাই না, মিসেস গান্ধীকে পশ্চিমা নেতারা কি বলেছেন-শুনতে রাজী নই । আমাদের ভাগ্য নির্ধারণ করবো-আমরা, এ কথাটা সকলের অবগতির জন্য আমরা আবার পরিষ্কার ভাষায় প্রকাশ করছি । কত বছর যুদ্ধ চলবে-সে হিসাব এখন করব না । শত্রুদের বিতাড়িত করার পর সে হিসেব হবে-কতদিন লাগলো । বাংলাদেশ সরকার এই বিষয়ে খেয়াল রাখবেন বলে ‘জনমত’ আশা করে । 

.
					ছাত্র সংগ্রামে পরিষদের ডাক 
লন্ডন, ১৪ই নভেম্বর 
	গ্রেট বৃটেনস্থ বাংলাদেশ চাত্র সংগ্রাম পরিষদ বাংলাদেশ মুক্তিবাহিনীর জন্য গরম কাপড়-চোপড় চেয়ে প্রবাসী বাঙালীদের কাছে এক আবেদন জানিয়েছেন । ছাত্র সংগ্রাম পরিষদ  এক বিবৃতিতে বলেন যে, দেশের মুক্তিযুদ্ধে সক্রিয়ভাবে অংশ নেওয়ার জন্য প্রবাসী বাঙালীদের কাছে এবার বিশেষ সুযোগ এসেছে । তাঁরা আশা প্রকাশ করেন যে, মুক্তি সেনাদের ব্যবহারের জন্য প্রবাসী বাঙালী ভাইবোনেরা নিজেদের সাধ্যমত গরম কাপড়-চোপড় দান করবেন ।  সংগ্রাম পরিষদের কাছে সাহায্য পাঠানো যাবে বলে তাঁরা বলছেন ।

					   কর্নেল ওসমানীর চিঠি 
বামিংহাম, ১০ই নভেম্বর 
	আজ এখানে জানা গেছে যে, সেনাপতি কর্নেল ওসমানী মিডল্যান্ডের মহিলা সমিতির এক চিঠির জবাবে ঔষধ, তাঁবু ও কাপড়-চোপড় চেয়ে মহিলা সমিতির সভানেত্রী মিসেস বদরুন পাশার কাছে সম্প্রতি এক চিঠি লিখেছেন । 
	জানা গেছে যে, মহিলা সমিতি মুক্তি সেনাদের ব্যবহার্যে পাঠানোর জন্য কাপড়-চোপড় সংগ্রহ করছেন । 

				            বাংলাদেশের সমর্থনে প্রস্তাব গ্রহণ 
	পোর্টসমাউথের দক্ষিণ নির্বাচনী এলাকার শ্রমিক দল গত ২রা নভেম্বর বাংলাদেশের সমর্থনে একটি প্রস্তাব গ্রহণ করেছেন এবং প্রস্তাবের একটি স্থানীয় বাংলাদেশ সংগ্রাম পরিষদেও পাঠানো হয়েছে । 
	প্রস্তাবে বলা হয়েছে যে, এই ওয়ার্ড সভা বাংলাদেশে গণতন্ত্রের সংগ্রামকে পূর্ণভাবে সমর্থন করে এবং পশ্চিম পাকিস্তানের সামরিক গোষ্ঠী কর্তৃক মানবাধিকার অস্বীকার করায় তার নিন্দা করেও নির্বাচনী এলাকার দলকে স্থানীয় এবং জাতীয় পর্যায়ে বাংলাদেশের সমর্থন করার আহবান জানায় । 

				         বাস্তুহারাদের সাহায্যার্থে বিচিত্রানুষ্ঠান 
লন্ডন ১৪ই নভেম্বর 
	আজ স্থানীয় স্যাডলার্স ওয়েলস থিয়েটারে বাংলাদেশের বাস্তুহারাদের সাহায্যের উদ্দেশ্য কনসার্ট ইন সিমপেথি’র উদ্যোগে এক বিচিত্রানুষ্ঠান হয় । পূর্ণ হলে উদ্ধোধনী দিবসে দুটি শো হয় । বাংলাদেশ ও ভারত থেকে আগত প্রখ্যাত শিল্পীবৃন্দ অনুষ্ঠানের মাধ্যমে দর্শকদের অকুণ্ঠ প্রশংসা অর্জন করেন । 
	বীরেন্দ্র শংকর অনুষ্ঠানটি পরিচালনা করেন । 
			              বাংলাদেশের পক্ষে-৫০০, বিপক্ষে-৩, নিরপেক্ষ-২ 
	ম্যানচেষ্টার থেকে আমাদের প্রতিনিধি জানাচ্ছে যে, গত শুক্রবারে ম্যানচেষ্টার বিশ্ববিদ্যালয় ছাত্র ইউনিয়নের এক বৈঠকে বাংলাদেশ নিয়ে বিস্তারিত আলোচনার পর বাংলাদেশ পরিস্থিতিতে উদ্বেগ প্রকাশ করে এই মর্মে মত প্রকাশ করেছেন যে, পূর্ণ স্বাধীনতাই হচ্ছে বাংলাদেশ সমস্যার একমাত্র সমাধান । 
	বাংলাদেশ তহবিলে ১৯ পাউন্ড দান করার এক প্রস্তাব সভায় ৫০০ ভোটে গৃহীত হয়েছে । প্রস্তাবের বিপক্ষে ভোট পড়েছে ৩টা এবং ২ জন ভোটদানে বিরত থাকেন । অন্য একটি প্রস্তাবে তথাকথিত বৃটিশ নিরপেক্ষতা বাদ দেওয়ার উদ্দেশে পররাষ্ট্রমন্ত্রী স্যার এলেককে বলার জন্য ন্যাশনেল ইউনিয়ন অব স্টুডেন্টস-এর প্রেসিডেন্টের প্রতি আহবান জানানো হয়েছে । 
	সভায় সভাপতিত্ব করেন এন, ইউ, এস-এর আঞ্চলিক সভাপতি মিঃ জেঃ হ্যারিস ও বাংলাদেশের পক্ষে বক্তৃতা করেন জনাব কবীর আহমদ । 

					মুক্তিসংগ্রামে প্রবাসী বাঙালী

	মিডল্যান্ডের বাংলাদেশ মহিলা সমিতির সভানেত্রী মিসেস বদরুন পাশা বলেন, “আমি গত ১৯৭০-এর জানুয়ারী মাসে বার্মিংহাম আসি । এর আগে লেষ্টারে ছিলাম এবং সেখানে আমি পূর্ব পাকিস্তান মহিলা সমিতির আহবায়ক ছিলাম । বার্মিংহামে এসেও পাকিস্তান মহিলা সমিতির সংগে জড়িত ছিলাম । কিন্তু গত মার্চ মাসে ইয়াহিয়া খাঁ-র বর্বর সেনারা বাংলাদেশে আক্রমণ পরিচালনার পরে আমরা বুঝতে পারলাম যে, পশ্চিমাদের সংগে আমাদের আর চলা সম্ভব নয়” । 
	মিসেস বদরুন পাশা বলেন, “এর পরই আমরা মিডল্যান্ডে বাংলাদেশ মহিলা সমিতি গঠন করি এবং ২৮শে মার্চ মিডল্যান্ড প্রবাসী বাঙালীদের স্মলহিথ পার্কের জনসভায় মহিলা সমিতির পক্ষ থেকে বক্তৃতা করি । তখন থেকেই মিডল্যান্ডের বাঙালীরা একত্রে কাজ করতে শুরু করলেন ।”
	মিডল্যান্ডের বাংলাদেশ মহিলা সমিতির কার্যবিবরণী দিতে গিয়ে মিসেস পাশা বলেন, “সমিতির পক্ষ থেকে বাংলাদেশের স্বীকৃতির দাবীতে ২৬শে এপ্রিল ছ’জন সদস্য বৃটিশ পার্লামেন্টের লবি করেন এবং প্রধানমন্ত্রী মিঃ হীথের কাছে এক আবেদন পাঠানো হয় । ২০শে জুন বলসল হীথ মাউন্ট প্লেজেন্ট স্কুলে এক মিলাদ মাহফিলেরও ব্যবস্থা করা হয়েছিল । ২৭শে জুন আমরা বিংলী হলের সভায় একটা মীনাবাজার করেছি । ৪ঠা জুলাই স্থানীয় কার্লটন  সিনেমা হলে মণিহার নামের একটা চ্যারিটি সিনেমা করেছি । ১৭ ও ১৮ই জুলাই বার্মিংহামের সিটি সেন্টারে একটা প্রদর্শনীর ব্যবস্থা করা হয়েছিল । ২রা অক্টোবর বলসল হীথ মাউন্ট প্লেজেন্ট স্কুলে আমাদের সমিতির উদ্যোগে একটা বিরাট প্রদর্শনী হয় । এ ছাড়া বিলাতের প্রত্যেক স্থানে পাকিস্তান ক্রিকেট দলের সফরের বিরুদ্ধে আয়োজিত বিক্ষোভ মিছিলগুলোতে আমরা যোগ দিয়েছি ।”
	মিসেস পাশা আরও বলেন যে, বাংলাদেশের মুক্তিবাহিনীর ব্যবহারের জন্য তাঁদের সমিতির কাছে বিলাতের বিভিন্ন স্থান থেকে কাপড়-চোপড় আসছে । এইগুলি এবার ইন্ডিয়ার বিমানে পাঠানোর ব্যবস্থা করা হয়েছিল কিন্তু এবার ইন্ডিয়া প্রথমে সম্মতি জানিয়ে এখন আবার পিছিয়ে যাওয়ার সিদ্ধান্ত নেওয়ায় একটু অসুবিধার সম্মুখীন হতে হয়েছে । তিনি আরও বলেন যে, বর্তমানে এই সব কাপড়-চোপড় কেন্দ্রীয় ষ্টিয়ারিং কমিটির মাধ্যমে পাঠানোর ব্যবস্থা হচ্ছে । 
	মিসেস পাশা প্রবাসী সকল ভাইবোনদের কাছে আবেদন জানিয়ে বলেন যে, ইয়াহিয়া খাঁ-র বর্বর সেনাবাহিনী আমাদের মা-ভাই-বোনদের উপর যে অত্যাচার করেছে তার প্রতিশোধ নেওয়ার জন্য সকলকে তৈরী থাকতে হবে । তিনি বলেন, রক্তের বদলে রক্ত নেওয়াই হচ্ছে ইয়াহিয়া বাহিনীর অত্যাচারের উপযুক্ত জবাব । 
	মিসেস পাশা জানান যে, এদেশের এবং দুনিয়ার অন্যান্য সব বাংলাদেশ সংগ্রাম পরিষদগুলোর সংগে মিডল্যান্ডের বাংলাদেশ মহিলা সমিতির ঘনিষ্ঠ যোগাযোগ রয়েছে । তিনি আশা প্রকাশ করেন যে, এই যোগাযোগ বাংলাদেশের পূর্ণ স্বাধীনতা অর্জন না করা পর্যন্ত চলবে । মিসেস পাশা বলেন, স্বাধীন বাংলার মানুষের পূর্ণ মুক্তি না হওয়া পর্যন্ত বাঙালীদের এই সংগ্রাম দেশ-বিদেশে চলতে থাকবে, এতে কোন বিরতি হবে না ।
.
.
[বাংলাদেশ লীগ অব আমেরিকার শাখাসমূহ]
আমেরিকা
বাংলাদেশ লীগ অফ আমেরিকার বিভিন্ন শাখা কর্তৃক
প্রকাশিত সংবাদপত্র
বাংলাদেশ লীগ অফ আমেরিকার শাখা সমূহ

স্বাধীনতার ডাকে
বাংলাদেশে আজ রক্তগঙ্গা বইছে। বাঙ্গালীদের রক্তে হোলী খেলে পান্জাব দস্যু দল পৈশাচিক আনন্দে মত্ত। আমোদের ভাই –বোনেরা যখন অত্যাচারীর খড়্গ রুখে দাঁড়াতে গিয়ে নির্বিচারে জীবন বিলিয়ে দিতে দ্বিধা করছেনা, তখন মার্কিন দেশের বিলাসময় পরিবেশের মধ্যে থেকে দেশের জন্য আমরা কি করছি? স্বাধীনতা আমরা পাবই, এ ব্যাপারে দ্বিমতের কোন অবকাশ নেই। তবে, আন্দোলনে আমরা আমাদের দেশবাসীকে কতটুকুই বা সাহায্য করছি? ছিন্নবস্ত্রে, অনাহারে ও অন্নাভাবে থেকেও বাংলাদেশের বীর জনতা সৈরাচারী সাম্রাজ্যবাদের বেয়নেট শাসনকেও ভুলুন্ঠিত করছে। স্বাধীনতা সংগ্রামের এই সংকটময় মূহুর্তে দেশবাসী আমাদের কাছে অনেক কিছু আশা করে। আজ আমাদের সামান্য আত্মত্যাগের ভয়ে ভীত হলে চলবেনা। কৈ আমরা এতটুকু আরাম আয়েশ বিশর্জন দিতে পেরেছি? হাজারো মানুষের রক্তের ঋনে গড়া এই সংগ্রামের ডাকে আমরা এককভাবে সাড়া দিতে না পারলে উত্তরসুরিা আমাদের ক্ষমা করবে না।
তাই আজ আমাদের একতাবদ্ধ হতে হবে। আসুন বাংলা মায়ের ডাকে সবাই একসাথে কাজ করে যাই। দলাদলি ও বিভেদ ভুলে গিয়ে মাত্র একটি লক্ষে পৌছাবার জন্য আমাদেরকে আত্মোৎসর্গ করতে হবে।
করণীয় আমাদের অনেক। প্রচারকার্যে দলবদ্ধ হয়ে কাজ করতে হবে। গণতন্ত্র ও স্বাধীকার আদায়ে বাংলাদেশের বীর জনতার মহান আদর্শ ও আত্মত্যাগের সংগ্রাম বিশ্ববাসীর কাছে তুলে ধরতে হবে। প্রচারকার্য এবং বাংলাদেশের দুর্গত মানবতার জন্য আর্থিক সাহায্যের একান্ত প্রয়োজন। এই মূহুর্তে আমাদের যথাসাধ্য সাহায্য নিয়ে এগিয়ে আমা উচিত। 
এই চরম সংকটকালে নির্বিকার হয়ে থাকলে চলবেনা। বিনা ত্যাগে স্বাধীনতার আকাঙ্খা করলে ভুল হবে। সংগ্রামহীন স্বাধীনতার নজির ইতিহাসে নেই। লক্ষ প্রাণের বিনিময়ে গড়া এই মুক্তির সংগ্রামকে আমরা ব্যর্থ হতে দেব না। বাংলার জয় হবেই।
জয় বাংলা/

কলেজষ্টেশানঃ আমাদের করণীয়
	
	গত নির্বাচনে অর্জিত গণতন্ত্রের অধিকার আদায়ের জন্য মার্চ মাসের প্রথম ভাগে শেখ মুজিবুর রহমান প্রদেশব্যাপী এক অসহযোগ আন্দোলন শুরু করেন। এই আন্দোলনকে বানচাল করে দেবার জন্য পান্জাবী সৈন্যরা নির্বিচারে গণহত্যা আরম্ভ করে। এই ঘটনার প্রথম থেকেই আমরা কলেজষ্টেশানের বাঙ্গালী ছাত্ররা ঐক্যবদ্ধভাবে বাংলাদেশের জন্য কাজ শুরু করি। প্রথমতঃ একটি সামরিক পরিষদ গঠন করা হয়। তারপর আজ (১৪ই মে) মুক্ত নির্বাচনের মাধ্যমে আমাদের তিনজন সদস্য সর্বসম্মতিক্রমে বাংলাদেশ সংগ্রামী ছাত্র সংস্থার সভাপতি, সাধারন সম্পাদক ও কোষাধ্যক্ষ নির্বাচিত হন। এছাড়াও অনেকে বিভিন্ন দ্বায়িত্ত নিয়ে স্বেচ্ছায় কাজে এগিয়ে আসেন।
.
পঁচিশে মার্চের আগে পর্যন্ত অনেক বার মার্কিন সিনেটর, প্রেসিডেন্ট নিক্সন, উথান্ট এবং বৃহৎ শক্তিবর্গের সরকার ও আরো অনেক প্রভাবশালী ব্যাক্তির কাচে পত্র ও তারবার্তা পাঠানো হয়- বাংলাদেশে রক্তপাত বন্ধ করা  ও জনগণের নির্বাচিত নেতাদের হাতে শাষনভার হস্তান্তর করার দাবি জানিয়েছে।

	পঁচিশে মার্চের অপরিনামদর্শী ঘটনা আমাদেরকে সাময়িকভাবে স্তম্ভিত ও বিহ্বল করে। কিন্তু বাংলাদেশকে স্বাধীন সার্বভৌম রাষ্ট্র হিসেবে ঘোষনার পর পরই পুরোদমে আমাদের প্রচারকার্য শুরু হয়। মাত্র এক ঘন্টার নোটিশে আমরা সকল সদস্য একটা জরুরী সভায় মিলিত হয়ে আমাদের ভবিষ্যত কর্মপন্থা নির্ধারন করি। দুর্গত মানবতার সেবায় ব্যায় করবার জন্য মাথাপিছু কমপক্ষে একশত ডলার চাঁদা দেওয়ার প্রস্তাব সর্বসম্মতিক্রমে এই সভায় নেওয়া হয়। এ ছাড়া প্রচারকার্যের ব্যয় বহনের জন্য মাসিক চাঁদার পরিমান নির্ধারণ করা হয়। প্রথম কিস্তিতে তিন হাজার ডলার তুলে নিউইয়র্কে কেন্দ্রিয় সংস্থার কাছে পাঠিয়ে দেওয়া হয়। বিশেষ উল্লেখযোগ্য এই যে অনেকে ব্যান্কে ধারের খাতার অঙ্ক বাড়িয়ে চাঁদা দিয়েছেন, অনেকে নির্ধারিত নিম্নমানের অনেক বেশি দিয়েছেন, এবং সকলেই যে কোন মূহুর্তে বাংলাদেশের জন্য সাধ্যমত সাহায্য করার অঙ্গিকার করেছেন।

	ছাত্র হিসেবে চাকার অভাব থাকলেও আমাদের কর্মপ্রেরণার অভাব নেই। কলেজশ্টেশন থেকে এ পর্যন্ত বহুমুখী প্রচারকার্য চালিয়েছি তার মধ্যে নিম্নলিখিতগুলি উল্লেখযোগ্যঃ

	পঁচিশে মার্চের পর একশো সিনেটর, জাতিসংঘ প্রধান ও বৃহৎ শক্তির রাষ্ট্রপ্রধানগনের নিকট কয়েকদপা আবেদসপত্র ও তারবার্তা পাঠানো হয়। এখনও বিশেষ প্রয়োজনে তাদের নিকট পত্র  তারবার্তা পাঠানো হচ্ছে।
	বাংলাদেশে স্বাধীনতা সংগ্রামে ও দুর্গত মানবতার সাহায্যের দাবি জানিয়ে বিভিন্ন শহরে মার্কিন নাগরিকদের স্বাক্ষরসহ ১১ জন প্রভাবশালী সিনেটরের কাছে ১৫০০ আবেদন পত্র পাঠানো হয়েছে। 
	টেক্সাস এ এন্ড এম ইউনিভার্সিটিতে ছাত্র ও শিক্ষকদের মাঝে বাংলাদেশের সংগ্রামের সঠিক চিত্র তুলে ধরা হয়। এ ব্যাপারে বাংলাদেশ প্রত্যাগত অনেক শিক্ষক আমাদের বিশেষ সাহায্য করেন। বিশ্বাবদ্যালয়ের প্রেসিডেন্টের সাথে দলবেধে দেখা করে এখানকার বাংলাদেশের দুর্গত ছাত্রদের জন্য আর্থিক সাহায্যের আশ্বাস পাওয়া গেছে।
	পাকিস্তানে প্রাক্তন মার্কিন রাষ্ট্রদূত ইউজিন লক ও প্রাক্তন বৃটিশ প্রধানমন্ত্রী ও বর্তমান বিরোধী দলের নেতা উলিসনের সাথে যথাক্রমে ডালাস ও অস্টিনে দেখো করে আমাদের উদ্বেগ প্রকাশ করি এবং বাংলাদেশকে সাহায্য করার আবেদন জানাই। 
	স্থানীয় বেতার,টিভি ও দৈনিক বাংলাদেশের উপর স্ক্ষাতকারে অংশগ্রহন করেছি। এছাড়াও হিউস্টনে বাংলাদেশ ছাত্রসংস্থার আয়োজনে ওখানকার টিভি ও বেতারে একই রকম আলোচনা সভায় যোগ দিয়েছি।
	হার্ভাডের তিনজন বিশ্ববিখ্যাত অর্থনীতিবিদের লেখা “Conflict in East Pakistan: Background and Prospect” নামক নিরপেক্ষ রিপোর্টখানির পাঁচশ কপি মার্কিন যুক্তরাষ্ট্রের বিভিন্ন স্থানে এবং বিশ্বব্যাপি প্রচারের ব্যবস্থা করা হয়েছে। 
এখানে ছাত্র সিনেটে বাংলাদেশের গণআন্দোলন দমনে পাকিস্তান সরকারের মার্কিন অস্ত্র শস্ত্র ব্যবহারের নিন্দা জানানো হয়েছে।



********
 
বাংলাদেশ লীগ অফ আমেরিকাঃ
সংগঠন ও সংগ্রামের ইতিহাস

আমাদের কেন্দ্রীয় সংস্থা গড়ে উঠার পেছনে রয়েছে বহুদিনের অক্লান্ত পরিশ্রম ও চেষ্টা। ১৯৪৭ সালে প্রবাসী সিলেটী ব্যাবসায়ীরা নিউইয়রর্কে পাকিস্তান লীগ অফ আমেরিকা নামে বাঙ্গালীদের একটি সাংস্কৃতিক সংগঠন গড়ে তোলেন। পরে এর নামকরন হয় ইষ্ট পাকিস্তান লীগ অফ আমেরিকা। সদস্য সংখ্যা বাড়ার সাথে সাথে এই সংস্থার মাধ্যমে বাংলাদেশের জন্য অনেক উল্লেখযোগ্য কাজ করা হয়। গত প্রলয়ঙ্করী ঝড়ের পর এ সংস্থার সদস্যবর্গ পাক সরকারের উদাসীনতার বিরুদ্ধে বিক্ষোভ, বাংলাদেশে রিলিফের জন্য চাঁদা সংগ্রহ ও বাংলা ছবি দেখানো, জাতিসংগের সামনে বাংলাদেশকে আলাদা করার দাবী, একুশে ফেব্রুয়ারী উদযাপন, এছাড়া আরো বহুমুখী প্রচারকার্যে প্রশংসনীয় উদ্যোগ গ্রহন করেন। সম্প্রতি কেন্দ্রীয় সংস্থার নাম বদলিয়ে বাংলাদেশ লীগ অফ আমেরিকা করা হয়েছে। বাংলাদেশ সরকারের সাথে এর সরাসরি যোগাযোগও স্থাপন হয়েছে।
শীঘ্রই কেন্দ্রীয় সংস্থার কর্মকর্তা নির্বাচিত হবে। এ ব্যাপারে সকল সংস্থা ও মেম্বারদেরকে পূর্বভাগে কেন্দ্রের সাথে যোগাযোগ করতে বলা হয়েছে। কেন্দ্রের সাধারন সম্পাদক ফয়জুর রহমান বাংলাদেম লীগকে আরো জোরদার করে গড়ে তোলার জন্য মার্কিন ও কানাডাবাসী সকল বাঙ্গালীদের সাহায্য ও সহযোগিতা কামনা করেছেন। 

	কেন্দ্রীয় সংস্থার ঠিকানাঃ
		ইষ্ট পাকিস্তান লীগ অফ আমেরিকা, ইনক
		২৬৬৭ ব্রডওয়ে, নিউইয়র্ক, ১০০২৫
		ফোনঃ (২১২) ৮৬৬-৭৪৭৪

যোগাযোগের আবেদন


নিউইয়র্ক মূল কেন্দ্রকে সবরকমের সাহায্য ও সরাসরি যোগাযোগের জন্য সমস্ত আমেরিকা ও কানাডাকে কতগুলি উপকেন্দ্রে ভাগ করা হয়েছে। আমেরিকার দক্ষিন অঞ্চলের ৯ টি স্টেসের ভার আমরা কলেজষ্টেশন টেক্সাস এ গ্রহন করেছি। আমাদের আঞ্চলিক কেন্দের নাম – উপকেন্দ্রঃ দক্ষিনাঞ্চল। যে সমস্ত ষ্টেটে আমরা সদস্য শাখাগুলির সাথে একসংগে কাজ করতে চাই সেগুলো হলোঃ টেক্সাস, নিউমেক্সিকো, লুজিয়ানা, ওকলাহোম, আলাকমা, আরকানসা, মিসিসিপি, ফ্লোরিডা ও জর্জিয়া। এ সমস্ত ষ্টেটে বাঙ্গালী ছাত্র ও চাকুরিজীবি যারা আছেন তারা সবাই শীঘ্রই আমাদের সাথে যোগাযোগ করুন। আপনার এলাকায় আপনি একা হলেও দুর্দিনে আপনার সাহায্য আমাদের একান্ত প্রয়োজন। 

আপনাদের নিজ নিজ এরাকায় বাংলাদেম লীগ অফ আমেরিকা শাখা গঠন করুন এবং শীঘ্রই আমাদের উপকেনেদ্র আপনাদের সংগ্রাম পরিষদ ও সদস্যদের ঠিকানা ও আপনাদের কার্যকলাপের বিবরন পাঠান। আপনাদের খবর “বাংলাদেশপত্র” এ ছাপা হবে।

আমরা যদি কোনভাবে আপনাদের সাহায্য করতে পারি, তবে জানাতে দ্বিধা করবেননা। আমরা আরো ফলপ্রসুভাবে কাজ করতে চাই। প্রচারকার্যে এবং নিউইয়র্কের সাথে প্রয়োজনীয় যোগাযোগে আমরা আপনাদেরকে সাহায্য করবো। তবে চছাঁদা পাঠানো ও যে কোন জররী কাজের জন্য আপনারা মূল কেন্দ্রের সাথে সরাসরি যোগাযোগ করতে পারেন।
 

একটি প্রস্তাবঃ

	আমাদের এই আঞ্চলিক কেন্দ্রে আরো সুষ্ঠুভাবে কার্য সমাধার জন্য সকল সদস্য শাখাকে নিয়ে শীঘ্রই একটা আনুষ্ঠানিক আঞ্চলিক সংস্থা গঠনের প্রস্তাব এসেছে। এর মাধ্যমে আমাদের বর্তমান কর্মপ্রচেষ্টা আরো জোরদার করা যায়। প্রচারকার্য, অর্থ-সংগ্রহ, নিজেদের মধ্যে সমজোতা ও সহযোগিতার একটি নিয়মতান্ত্রিক ভিত্তি গঠন করাই আনুষ্ঠানিক সংগঠনের মূল লক্ষ্য হবে। পনেরই মে এক সাধারন সভায় আমরা এই প্রস্তাব বিবেচনা করবো। এ ব্যাপারে আপনাতের মতামত জানাবেন।

ভবিষ্যত কর্মসূচি

	শীঘ্রই আমরা কলেজষ্টেশান ও নিকটবর্তী শহরগুলোতে স্থানীয় মহলের কর্মকর্তাদের সাহায্যে চাঁদা সংগ্রহ অভিযান শুরু করব।
	বাংলাদেশের উপর টেক্সাস এ এন্ড এম ইউনিভার্সিটিতে আলোচনা সভা ও সেমিনারের আয়োজন হচ্ছে।
	পত্র পত্রিকা ও বিদেশী খবরের কাগজে বাংলাদেশের উপর রচনা ও সংবাদ ছাপাবার আরো জোরদার চেষ্টা চালানো হবে।
	এখানে অনেকেরই স্কলারশীপ বা দেশ থেকে টাকা আসা বন্ধ হয়ে গেছে। তাদের জন্য চাকুরী বা অন্য কোন অর্থ সাহায্য জোগাড় করার চেষ্টা করা হবে।
	এ ছাড়াও আমাদের নিয়মিত প্রচারকার্য আরো সুষ্ঠুভাবে চালানো হবে।
	শীঘ্রই “বাংলাদেশপত্র”-এ বাংলাদেশের সংগ্রাম, ঐতিহ্য ও ইতিহাসের উপর একটি সাহিত্য সংখ্যা বেরুবে। প্রবন্ধ ও যে কোন রকম সাহিত্যমূলক রচনা সম্পাদকের ঠিকানায় পাঠাবার জন্য আমাদের পাঠক ও শুভাকাঙ্খীদের অনুরোধ করা হচ্ছে।

	সম্পাদক, ”বাংলাদেশপত্র”
	বক্স- ২৩৭০
	কলেজষ্টেশান, টেক্সাস ৭৭৮৪০
.

সম্পাদকীয়
এ সপ্তাহে বাংলাদেশের স্বাধীনতাসংগ্রামের ৭ম সপ্তাহ শুরু হলো। পূর্বের ৬ সপ্তাহে, বাংলাদেশের নিরস্ত্র জনগণের ওপর পাকিস্তানি সেনাবাহিনীর চালানো অমানুষিক বর্বরতার প্রতিক্রিয়ায় প্রবাসী বাঙ্গালিরা তাদের আতংক বেশ ভালোভাবেই ব্যক্ত করেছে, একই সঙ্গে তাদের প্রয়োজন এবং সমর্থনে জনমত সংহত করতে সর্বোচ্চ চেষ্টা করেছে। যুক্তরাষ্ট্রে, দেশের বিভিন্ন অঞ্চলে বসবাসরত বাঙালি জনগোষ্ঠী স্ব স্ব রাজ্যের সিনেটর এবং কংগ্রেস সদস্যদেরকে চিঠি লিখেছেন, তাঁদের সাথে দেখা করেছেন –তাঁদেরকেরাজি করাতে, তাঁদের মাধ্যমে যুক্তরাষ্ট্র সরকারকে রাজি করাতে, যাতে করে পশ্চিম পাকিস্তানের সামরিকযন্ত্রকে সব রকম সহায়তা দেয়া বন্ধ করা হয়। এতো সব তদবিরের ফলাফল সিনেটের পররাষ্ট্র সম্পর্ক কমিটির সাম্প্রতিক ঘোষণাবলী এবং সিনেটে পাশের অপেক্ষায় থাকা সমাধানসমূহের মধ্যে দৃশ্যমান। সংবাদমাধ্যম এবং টেলিভিশন মিডিয়া, উভয় মাধ্যমেই বেশ কিছু ভালো কাজ করা হয়েছে। আমাদের দৃঢ় প্রত্যয় এবং লড়াইয়ের দৃপ্ত সংকল্প সম্পর্কে ওয়াশিংটন এবং নিউ ইয়র্কের সকল বৈদেশিক দূতাবাসকে অবহিত করা হয়েছে।
তবে আমাদের মনে রাখতে হবে, আমাদের দীর্ঘ সংগ্রামের এ কেবল শুরু। কারণ, এমনকি দখলদার বাহিনীর বিরুদ্ধে বিজয়ের পরেও, একেবারে শেষ ভিনদেশি সৈন্যটিকেবাংলার মাটি থেকে উৎখাত করার পরেও, আমাদের মুখোমুখি হতে হবে একটি জাতিকে শুন্য থেকে গড়ে তোলার বিশাল কাজের সামনে। শত্রুর পোড়ামাটিনীতি বাংলাদেশ থেকে শত্রুর পলায়নের আগে বাংলাদেশের সকল অর্থনৈতিক ভিত্তিকে ধ্বংস করে দেবে। বলা নিষ্প্রয়োজন, এই পুনর্গঠনের কাজে স্থানীয়-প্রবাসী সকল বাঙ্গালির প্রচুর ত্যাগ ও তিতিক্ষার প্রয়োজন হবে। এ প্রয়াস হতে হবে সামগ্রিক ওসমন্বিত । বর্তমানে আমাদের সামনে দু’টোকাজরয়েছে, মুক্তিসংগ্রামেসহায়তাকরা এবং পাশাপাশি পাকিস্তানি আর্মির কারণে উদ্বাস্ত হওয়া লক্ষ লক্ষ মানুষকে ত্রাণসাহায্য পাঠানো। আমরা জানি, প্রতিরোধী বাঙালি গোষ্ঠীসমূহ দু’টো কাজেই মনোনিবেশ করেছে, কিন্তু কার্যক্রমের কোন সমন্বয় না থাকায় এক গ্রুপের পক্ষে জানা সম্ভব হচ্ছেনা অন্যরা কী করছে।এরফলে অনেক ক্ষেত্রেই কাজের পুনরাবৃত্তি হয়েছে। এ কার্যক্রমে সমন্বয় আনার লক্ষ্যে, আমরা এই সংবাদবাহী পত্রটি প্রকাশের সিদ্ধান্ত নিয়েছি। আমাদের প্রধান লক্ষ্য বিভিন্ন গ্রুপ থেকে তথ্য সংগ্রহ করা এবং সকল বাঙালি ও বন্ধুদের সুবিধার্থে এ তথ্য প্রচার করা। আমরা বিভিন্ন গ্রুপের তোলা টাকার একটা কেন্দ্রীয় তহবিল  রাখার সিদ্ধান্ত নিয়েছি, যাতে করে এ টাকাগুলো সর্বাধিক সুবিধাজনকভাবে ব্যবহার করা যায়।
ভিন্ন ভিন্ন ভাগ থেকে আনা সংবাদের পাশাপাশি আমরা সংশ্লিষ্ট সকলের সুবিধার্থে নিউইয়র্কস্থ বাংলাদেশ লীগ অব আমেরিকার কেন্দ্র থেকে পাওয়া সংবাদও সরবরাহ করবো। আমরা আরো আশা করি সরাসরি বাংলাদেশের যুদ্ধক্ষেত্র থেকে পাওয়া সংবাদ আমাদের পাঠকদের পরিবেশন করার।
আরো বড় পাঠকগোষ্ঠীর কাছে পৌঁছানোর লক্ষ্যে, আমরা নিউজলেটার পেতে ইচ্ছুক সকল বাঙালি এবং অন্যান্য ব্যক্তিদের তালিকা চাই। সেজন্য, আমরা আপনাদের সবাইকে অনুরোধ করছি আমাদের নাম-ঠিকানা পাঠানোর জন্য, যেগুলো আমাদের তালিকায় নাও থাকতে পারে। অনুগ্রহ করে নিচের ঠিকানায় এখনই চিঠি লিখে আমাদের সহায়তা করুন:
বাংলাদেশ লীগ অব আমেরিকা, শিকাগো চ্যাপ্টার
৫২৪৫ সাউথ কনউড অ্যাভিনিউ
শিকাগো, ইলিনয়, ৬০৬১৫

প্রতিরোধের সংবাদ
পাকিস্তানি সরকার তাদের দূতাবাসের মাধ্যমে বাঙ্গালিদের এদেশের অবস্থা সম্পর্কে নিশ্চিত করার চেষ্টা করছে একগাদা প্রোপাগান্ডার মাধ্যমে, যেখানে দাবি করা হচ্ছে বাংলাদেশে পরিস্থিতি স্বাভাবিক অবস্থায় ফিরে এসেছে এবং পুরো স্বাধীনতা আন্দোলনই “কিছু সংখ্যক ভারত পন্থী  দুর্বৃত্তের” তৈরিকরা।
এ সবই অর্থহীন কথাবার্তা। আপনারা যদি এ ধরণের লেখা আপনার কাছে আসা থামাতে না পারেন, তাহলে বরং এ মিথ্যাচারগুলো ময়লা কাগজের ঝুড়িতে ফেলে দিন।
মূল যে কারণে এদেশের সংবাদপত্রে ইদানিং কোন প্রতিরোধের খবর দেয়া হয় না, সেটি হলো, পাকিস্তানি সেনাবাহিনী কলকাতা থেকে বাংলাদেশের পশ্চিমাঞ্চলের মধ্যে মোটরযান চলাচলোপযোগী একমাত্র রাস্তাটি সাফল্যের সাথেউপড়ে ফেলেছে। যুদ্ধের প্রথম দু’সপ্তাহে এ অঞ্চল থেকেই কলকাতা ভিত্তিক বিদেশী সংবাদকর্মীরা খবর সংগ্রহ করতেন। অবশ্য, বাংলাদেশ ও ভারতের মধ্যে ১৩০০ মাইল লম্বা সীমান্তের অনেকাংশই এখনো খোলা। ভারতীয় সংবাদকর্মীরা এবং আমাদের নিজেদের লোকজন নিয়মিত সীমান্ত পেরিয়ে বাংলাদেশের সর্বত্র প্রতিরোধ কর্মকাণ্ডের খবর নিয়ে আসছেন।
একজন বাংলাদেশী প্রতিনিধি যিনি মাত্রই এদেশে পৌঁছেছেন, তিনি লিখেছেন, “সিলেট, যেখানে চা-বাগানের বন প্রাকৃতিক ভাবেই আড়াল তৈরি করে, তা এখনো বেঙ্গল রেজিমেন্টের নিয়ন্ত্রণে। এ বাহিনীটি এখনো পার্বত্য চট্টগ্রাম অঞ্চল দখল করে রেখেছে। সারা বাংলাদেশেই সশস্ত্র বাঙ্গালিরা পালিয়ে গ্রামীণ অঞ্চলে চলে গেছে এবং সেনাবাহিনীর ইউনিটগুলোকে গেরিলা আক্রমণের মাধ্যমে আক্রমণ করছে। এটা সামনে আরো ঘন ঘন এবং আরো বেশি তীব্রতায় হবে বলেই আশা করা হচ্ছে, কারণ এ ধরণের যুদ্ধে প্রতিরোধী বাহিনী আরো অনেক দক্ষতা অর্জন করে, আরো যুদ্ধাস্ত্র ও সরবরাহ পায় -- যার মধ্যে বেশ বড় অংশ এরই মধ্যে পাকিস্তানি সেনাবাহিনীর কাছ থেকে কেড়ে নেয়া সম্ভব হয়েছে, এবং বর্ষা মৌসুমে সেনাবাহিনীর অস্ত্রশস্ত্র বণ্টন ও পরিবহণ সমস্যা আরো অনিরাপত্তার মুখোমুখি হবে। সেখানে দীর্ঘস্থায়ী যুদ্ধ হবার সম্ভাবনা রয়েছে, কারণ সেনাবাহিনীর নির্বিচার আক্রমণ জনতার রাজনৈতিক উদ্দীপনাকে নিশ্চিত করেছে। তাদের অস্ত্রের সীমানার মধ্যে থাকা গ্রামের পর গ্রাম ধ্বংস করে এবং সে এলাকাগুলোকে “ফ্রিফায়ারজোন”ঘোষণাকরেতারানিজেদের [সেনাবাহিনী] ঘৃণারপাত্রেএবং৭৫মিলিয়নবাঙ্গালির, যারা বিদেশী শক্তির বিরুদ্ধে যে কোন প্রতিরোধে অংশগ্রহণ অথবা সাহায্য প্রদানে বদ্ধপরিকর, তাদের নিরাপত্তার প্রতি প্রত্যক্ষ হুমকি হিসেবে পরিণত করেছে।
প্রায় এক মাস আগে দেশ ছেড়ে যাওয়া আরেক বাঙালি আগরতলা থেকে লিখেছেন, “প্রতিদিন শতশত তরুণ গেরিলা যুদ্ধের জন্য প্রশিক্ষণ নিচ্ছে। তারা কত দ্রুত শিখে ফেলছে, তা অবিশ্বাস্য। আমি এসেছি, তাই আমি খুশি। নয়তো বাঙ্গালির একাগ্রতা, দেশপ্রেম এবং দেশের স্বাধীনতা-সম্মানের জন্য তাদের মৃত্যুকে বরণ করে নেয়ার ইচ্ছা সম্পর্কে কখনোই জানতাম না আমি।”
চ্যাপ্টার নিউজ
নিউজ লেটারের এ অংশে আমরা ভিন্ন ভিন্ন চ্যাপ্টার এবং বাংলাদেশ লীগ অব আমেরিকার জাতীয় কার্যালয় থেকে পাওয়া সংবাদ ছাপাবো। আশা করি যে, চ্যাপ্টার প্রতিনিধিরা আমাদেরকে তাঁদের কার্যক্রমের ব্যাপারে সরাসরি লিখবেন, যাতে আমরা অন্যদের কাছে সেগুলো পাঠিয়ে দিতে পারি। এখন পর্যন্ত আমরা জানি যে নিউ ইয়র্কে জাতীয় কার্যালয়ের পাশাপাশি বাংলাদেশ লীগের বিভিন্ন চ্যাপ্টার চালু করা হয়েছে বোস্টন, ওয়াশিংটন, বাল্টিমোর, ব্লুমিংটন (ইন্ডিয়ানা), হিউস্টন, কলেজ স্টেশন (টেক্সাস), বার্কলে এবং লস অ্যাঞ্জেলসে। আরো চ্যাপ্টার থেকে থাকতে পারে যাদের সম্পর্কে আমরা অবগত নই। তাই অনুগ্রহ করে আমাদের জানান এবং আপনাদের অফিসের কর্মকর্তাদের তালিকা পাঠান। আমাদের একত্রিত হওয়াটা খুবই গুরুত্বপূর্ণ।
নিউইয়র্কস্থ জাতীয় কার্যালয় আমাদের জানিয়েছে যে বাংলাদেশ লীগের একটি জাতীয় সম্মেলন আয়োজন করা হচ্ছে। নিউ ইয়র্ক মেট্রোপলিটন এলাকায় জুনের কোন এক সময় এটি অনুষ্ঠিত হবে। আপনাদের দিনক্ষণ সম্পর্কে জানানো হবে।
নিউ ইয়র্ক গ্রুপ জুন ১২, ১৯৭১ এ জাতিসংঘের সামনে বড় আকারের একটি র‍্যালির আয়োজন করছে। আপনারা যদি আসতে পারেন তাহলে দয়া করে জানান এ ঠিকানায়: জনাব কে এস আহমেদ, প্রেসিডেন্ট, বাংলাদেশ লীগ অব আমেরিকা, ২৬৬৭ ব্রডওয়ে, এন ওয়াই সি, নিউ ইয়র্ক ১০২৫, ফোন (২১২) ৮৬৬-৭৪৭৪।
পশ্চিম পাকিস্তানের সাথে আমাদের সম্পর্ক
আমাদের মধ্যে বাংলাদেশ থেকে আগত সবারই পশ্চিম পাকিস্তানে বন্ধু ছিল, ২৫ মার্চ মিলিটারি ক্র্যাকডাউনের আগ পর্যন্ত। পরিবর্তিত পরিস্থিতিতে আমাদের তাদের সাথে সম্পর্ক পুনর্নির্ধারণ করাটা গুরুত্বপূর্ণ। সকল পশ্চিম পাকিস্তানিই যে আমাদের শত্রু –এটা অবশ্যই সত্য নয়। তাদের অনেকেই আমাদের দাবিতে সমর্থন জানিয়েছেন (পাকিস্তান ফোরামের এপ্রিল-মে, ’৭১ ইস্যু দ্রষ্টব্য, সম্পাদক জনাব ফিরোজ আহমেদ, ১৯০০ সাউথ চার্লসস্ট্রিট, গ্রিনভিল, এনসি ২৭৮৩৪)
আমাদের অবশ্যই মনে রাখতে হবে যে আমাদের মুক্তিসংগ্রাম দীর্ঘ সময় ধরে চলতে পারে। আমাদের যত বেশি সম্ভব মিত্রদের প্রয়োজন। কেবলমাত্র বাংলাদেশের যুদ্ধক্ষেত্রেই নয়, বরং পশ্চিম পাকিস্তানের যুদ্ধক্ষেত্রেও জয়ের মাধ্যমে আমরা আমাদের স্বাধীনতাকে ত্বরান্বিত করতে পারবো । আমাদের পশ্চিম পাকিস্তানি বন্ধুরা সে যুদ্ধে জয়লাভে আমাদের সহায়তা করতে পারবেন।
আমাদের মনে হয় যে কারণে সংখ্যাগরিষ্ঠ পশ্চিম পাকিস্তানিরা আমাদের দাবিতে এখনো সমর্থন জানাচ্ছেন না, সেটি হলো, তাঁরা হয় অজ্ঞাত অথবা পাকিস্তান দূতাবাসের ছড়ানো মিথ্যে প্রোপাগান্ডায় তাঁরা ভুল পথে চালিত হচ্ছেন। বর্তমান সংকটের জন্য দায়ী ঘটনাসমূহ সম্পর্কে তাদের জানানো আমাদের দায়িত্ব। আমরা নিশ্চিত, তারা একবার যদি আমাদের পক্ষ থেকে ঘটনাগুলোর রূপ সম্পর্কে অবগত হয়, তারা তাদের অবস্থান পুনর্বিবেচনা করবে। আমরা প্রস্তাব করছি, আপনি তাদেরকে তাজউদ্দীন আহমেদের দেয়া বক্তব্যের আপনার কাছে থাকা অনুলিপিটি ধারে পড়তে দিন, বক্তব্যটিতে বর্তমান সংকটের ওপর চমৎকার পটভূমি বর্ণনা করা রয়েছে। আপনার কাছে কোন অনুলিপি না থাকলে আমাদের জানান। আমরা ডঃ রেহমান সোবহানের অন্য একটি দলিল নামমাত্র মূল্যে সরবরাহ করবো, যার শিরোনাম “বাংলাদেশ: সিচুয়েশন অ্যান্ড অপশনস”।
চাকুরি এবং বৃত্তি
বাংলাদেশ থেকে আগত যেসব বাঙ্গালিরা এই মুহূর্তে দেশে ফিরতে ইচ্ছুক নন তাদের জন্য চাকুরি এবং বৃত্তির ব্যবস্থা করার সম্ভাবনা নিয়ে আমরা বর্তমানে কাজ করছি। যদি আপনার বৃত্তির মেয়াদ উত্তীর্ণ হয়ে থাকে, অথবা পাকিস্তানি সরকার কর্তৃক আপনার বৃত্তির মেয়াদ শেষ হয়ে থাকে, অথবা যদি আপনার কোন কাজের প্রয়োজন হয়ে থাকে, তাহলে শিকাগো চ্যাপ্টারের সচিবের কাছে অনুগ্রহ করে লিখুন। সব ধরণের অনুসন্ধানের সাথে নিম্নোক্ত তথ্যগুলো থাকা উচিৎ: ভিসার ধরণ, শিক্ষাগত যোগ্যতা, কাজের অভিজ্ঞতা, যে ধরনের কাজ অথবা বৃত্তি পেতে ইচ্ছুক। তাছাড়া আপনার কোন ধরণের ভিসা সম্পর্কিত সমস্যা থেকে থাকলেও আমাদের জানান। আমাদের পক্ষে কিছু পরামর্শ দেয়া সম্ভব হতে পারে।
মেইলিং লিস্ট
আমাদের শক্তি সবচেয়ে বেশি বৃদ্ধি করার জন্য এ দেশে অবস্থানরত সকল বাঙ্গালির তালিকা আমাদের কাছে থাকতে হবে। তাই দয়া করে আমাদের শিকাগোর ঠিকানায় যেসব বাঙ্গালিকে আপনি চেনেন, তাদের নাম ঠিকানা পাঠিয়ে দিন।
আমরা বাংলাদেশের সকল বন্ধু এবং সমর্থকের তালিকাও পেতে ইচ্ছুক। যদি আপনার মনে হয় যে আমাদের মেইলিং লিস্টে কারো থাকা উচিৎ, আমাদের জানান।
তহবিল
বাংলাদেশের জাতীয় মুক্তি সংগ্রামের জন্য জরুরী ভিত্তিতে তহবিল প্রয়োজন, বিশেষত বৈদেশিক মুদ্রা। এ প্রয়োজন মেটাতে লীগ দু’টোতহবিলগঠনকরেছে, বাংলাদেশ ত্রাণ তহবিল এবং সাধারণ তহবিল। প্রথম তহবিলে প্রদত্ত চাঁদা শুধুমাত্র ত্রাণ কার্যেই ব্যবহৃত হবে, দ্বিতীয় তহবিলে প্রদত্ত অনুদান ব্যবহৃত হবে লীগের কার্যক্রমের খরচ যোগানো,  তদবির কার্য ইত্যাদির জন্য।
ত্রাণ
জরুরী ত্রাণের জন্য প্রচুর পরিমাণ অর্থের প্রয়োজন। আজ পর্যন্ত বিশ লক্ষেরও বেশি মানুষ বাংলাদেশ থেকে ভারতে চলে গিয়েছে এবং প্রতিদিনই প্রায় পঞ্চাশ হাজার মানুষ ভারতে প্রবেশ করছে। পরিস্থিতির সাথে খাপ খাইয়ে নেয়ার জন্য ভারতের সরকার এবং অন্যান্য গোষ্ঠীগুলো তাদের সর্বোচ্চ চেষ্টা করছে। কিন্তু তাদের পক্ষে সব কিছু করা সম্ভব নয়। ভারতে শরণার্থীরা আপনাদেরই আত্মীয়, আপনাদেরই দেশের মানুষ। তাদের আপনার সাহায্যের প্রয়োজন।
বাংলাদেশের পরিস্থিতি খুবই খারাপ, এবং পরিস্থিতি ভালো হবার আগে সেটির আরো অবনতি হবে এরকমটা ধরে নেয়ার সব রকম কারণই রয়েছে। দশ হাজার মানুষ উদ্বাস্তু। আগামী কয়েক মাসে দুর্ভিক্ষ এবং মহামারীর সম্ভাবনা অনেক বেশি। এবং পাকিস্তানের সামরিক শাসন এটা পরিস্কার করে দিয়েছে যে বাঙ্গালিদের দুর্দশা লাঘবে তারা এখন অথবা পরবর্তীতেও কিছুই করতে ইছুক নয়। উলটো, সেনাবাহিনী বাংলাদেশের অর্থনৈতিক ভিত্তি ধ্বংস করে দেয়ার সব রকম চেষ্টা চালাচ্ছে, তারা বাংলাদেশের জনগণকে বশ্যতা স্বীকার করতে বাধ্য করার জন্যে তাদেরকে অনাহারে রাখতেও প্রস্তুত। আমেরিকাতে আমরা যারা আছি, তারা এখন এবং পরবর্তী মাসগুলোতে যতটা সম্ভব ত্রাণ পাঠাতে প্রস্তুত থাকবো। আপনিও পারেন সাহায্য করতে। নিম্নোক্ত ঠিকানায় অনুদান পাঠান, আপনার বন্ধুদেরকেও অনুদান পাঠাতে বলুন:
বাংলাদেশ ত্রাণ তহবিল
৫২৪৫ সাউথ কেনউড এভিনিউ
শিকাগো, ইলিনয় ৬০৬১৫

কার্যক্রমজনিত খরচ
লীগ বাংলাদেশের বর্তমান সংকটপূর্ণ অবস্থার পরিপ্রেক্ষিতে বেশ কয়েক ধরণের কার্যক্রম চালু করেছে। সমস্যা হচ্ছে, এ কার্যক্রমগুলোর সবগুলোতেই অর্থের প্রয়োজন। নিয়মিতভাবে এই খরচ যোগাতে অর্থ উত্তোলনের জন্য আমরা অনুরোধ করছি সেসব চাকুরিরত বাঙ্গালিদের , তাঁদের আয়ের যতটুকু শতাংশ সম্ভব ততটুকুই লীগের তহবিলে দেয়ার প্রতিশ্রুতিবদ্ধ হওয়ার এবং মাসিক হারে লীগে এই অর্থ পরিশোধ করার। নিম্নের ফর্মটি পুরণ করে অনুগ্রহপূর্বক শিকাগো চ্যাপ্টারে পাঠিয়ে দিন:
আমি, ________, প্রতি মাসে বাংলাদেশ লীগ অব আমেরিকাতে অনুদান হিসেবে $ ___________ দেয়ার অঙ্গীকার করছি। আমার অনুদান লীগের সাধারণ তহবিলে জমা হবে, তাই এই অনুদানের কর মওকুফ হবে না, এ মর্মে আমি অবগত আছি।
স্বাক্ষর ______________
তারিখ ______________
ঠিকানা _____________
টেলিফোন ___________
( এটা বলা নিষ্প্রয়োজন, অর্থ লেনদেন সংক্রান্ত প্রদত্ত সকল তথ্য শিকাগো চ্যাপ্টারের কোষাগার-রক্ষক নিজেই রক্ষণাবেক্ষণ করবেন। আপনার চেক পাঠিয়ে দিন বাংলাদেশ লীগ অব আমেরিকা, ৫২৪৫ সাউথ কেনউড এভিনিউ, শিকাগো, ইলিনয়, ৬০৬১৫ এই ঠিকানায়। আপনার প্রদত্ত যে কোন পরিমাণ চাঁদার বিনিময়ে আপনি রসিদ পাবেন। বাংলাদেশ সরকার তার দূতের মাধ্যমে আমাদের জানাচ্ছে যে আপনাদের প্রদত্ত চাঁদা পরবর্তীতে যাতে আপনারা ফেরত পান সে ব্যাপারে ব্যবস্থা নেয়া হচ্ছে। তাই আপনাদের রসিদগুলো সংগ্রহে রাখুন। 

[*এই সংখ্যা হতে বাংলাদেশ লীগ অফ আমেরিকার শিকাগো শাখার নাম ‘বাংলাদেশ ডিফেন্স লীগ’ উল্লেখ করা হয়েছে] 
বাংলাদেশের মাটিতে এখনো মৃত্যু হানা দিয়ে যাচ্ছে। বাঙ্গালিদের দমন করার কৌশলের অংশ হিসেবে পাকিস্তানি সেনাবাহিনীর হাতে প্রতিদিন নিহত হচ্ছে শত-হাজার জনতা। বাড়িঘর-সহায়সম্পদ যখন তখন ধ্বংস করে দেয়া হচ্ছে, এরই মধ্যে তিন মিলিয়নেরও বেশি (নিউ ইয়র্ক টাইমস, মে ২২ দ্রষ্টব্য) বাংলাদেশী পার্শ্ববর্তী ভারতে শরণার্থী হিসেবে আশ্রয় নিয়েছে; প্রতিদিনই ৫০০০০ এরও বেশি মানুষ ঢুকছে। এখনো বিশ্ব-সরকারের বিবেক এতটুকু টলেনি বলেই মনে হয়। তারা এখনো তাদের বর্তমান রাজনৈতিক অবস্থা টিকিয়ে রাখার ব্যাপারে চিন্তিত। পাকিস্তানের ক্রমপতনশীল অর্থনীতিকে জাগিয়ে তোলার লক্ষ্যে যুক্তরাষ্ট্র এবং ব্রিটিশ সরকারের মধ্যে সাম্প্রতিক চুক্তিটি, বিশেষ কিছু শর্তাধীনে এরকমই একটা ঘটনা (নিউ ইয়র্ক টাইমস, মে ২০ দ্রষ্টব্য)। এ চুক্তিটি বাঙ্গালিদের জন্য বৃহত্তর ন্যায়বিচারের আহ্বান জানায়, কিন্তু পাকিস্তানিদের বর্তমান প্রচারণার ভেতরে বাস্তবতাকে সম্পূর্ণভাবে এড়িয়ে যাওয়া হয়েছে।
বাস্তবতা হচ্ছে, বাঙ্গালিদের লাশের নিচে চাপা পড়ে আছে মৃত পাকিস্তান। সংশ্লিষ্ট সকলেই যত তাড়াতাড়ি এটা মেনে নেন, ততই ভালো। মার্চ ২৫, ১৯৭১ এর আগে যেমন পাকিস্তানের অস্তিত্ব ছিল, সেখানে যে কোন ভাবে ফিরে যাবার স্বপ্নই এখন অসাড়। ওই তারিখ থেকে পাকিস্তানি সেনাবাহিনীর হাতে নিহত এক মিলিয়ন বাঙ্গালির রক্ত বৃথা যেতে পারে না। বাকি ৭৪ মিলিয়ন বাঙালির দায় তাদের নিহত ভাইদের প্রতি, নিজেদের রক্তের শেষ বিন্দু ত্যাগ করে হলেও বাংলাদেশের পবিত্রতা, সার্বভৌমত্ব এবং স্বাধীনতা টিকিয়ে রাখা। এবং তারা সেই সর্বোচ্চ আত্মত্যাগের জন্য প্রস্তুত। বাঙ্গালিদের দৃঢ়প্রত্যয় সম্পর্কে কারো সন্দেহ থাকা উচিত নয়।
এটা সত্য, জাতির মুক্তিসংগ্রামের প্রথম ধাপগুলোতে বাঙালি প্রতিরোধ বাহিনী বিশাল ক্ষয়ক্ষতির সম্মুখীন হয়েছে। তারা পাকিস্তানি সেনাবাহিনীর হাতে নগরের পর নগর হারিয়েছে। তবে এর মানে এই নয় যে প্রতিরোধী শক্তি ধ্বংস হয়ে গেছে। সেনাবাহিনীর কর্তৃত্বের দৌড় এর অস্ত্রশস্ত্রের পাল্লা পর্যন্তই। এর বাইরে বাংলাদেশের সমগ্র গ্রামাঞ্চল বিস্তীর্ণ, নিশানাবিহীন এবং মুক্তিবাহিনীর নিয়ন্ত্রণে। এই বাহিনীর সদস্যরা আবার একজোট হয়েছে এবং গত দেড় মাস ধরে চোরাগোপ্তা হামলার প্রশিক্ষণ নিয়েছে। তারা এখন পাকিস্তানি বাহিনীকে সর্বদাই পর্যুদস্ত করছে। আর্থিক এবং সেনাবাহিনীর হতাহতের সংখ্যা, দু’দিক দিয়েই শত্রুপক্ষের কার্যক্রম ব্যয়বহুল হচ্ছে।
বিশ্বের বৃহৎ শক্তিসমূহ এবং দাতা দেশগুলো অবশ্যই পশ্চিম পাকিস্তান শাসনব্যবস্থায় সাহায্য প্রদানের মাধ্যমে পাকিস্তানি সামরিক কার্যক্রম চালু রাখতে পারে। বর্তমানে যে গণহত্যা নির্মম দক্ষতায় চালানো হচ্ছে, এ সাহায্যপ্রদান সেটিকেই কেবল প্রলম্বিত করতে পারে। এ বর্বর বাহিনীর পোড়ামাটি নীতি অর্থনীতিকে আরো পঙ্গু করে ফেলতে পারে, সমগ্র বাংলাদেশকে বিরানভূমিতে পরিণত করতে পারে। অবশ্য, পশ্চিম পাকিস্তানিরা বাঙ্গালিদের আর শাসন করতে পারবে না, তারা তাদের বিচ্ছিন্ন ক্ষমতার কেন্দ্রগুলোকে যতই শক্তিশালী করুক না কেন। সেনাবাহিনীর অবস্থা হবে বিক্ষুব্ধ সাগরের মধ্যে দ্বীপাশ্রিতের মতো, সাহায্য নেয়ার মতো কোন মিত্রশক্তি যাদের নেই। এরই মধ্যে বাঙালি সরকারী চাকুরিজীবীদের ৮০% এরও বেশি মুক্তিবাহিনীর পাশাপাশি লড়াইয়ে শরিক হয়েছে – যার ফলে প্রশাসনকে বিকল হয়ে গেছে। বাঙালি পুলিশ এবং সামরিক বাহিনী দলে দলে লড়াইয়ে যোগদান করেছে।
জনগণের জীবন এবং ভোগান্তির ব্যাপারে দায়িত্ব নেয় এমন যে কোন সরকার যদি এরূপ বাস্তবতার ব্যাপারে সচেতন হয়, তাহলে তাদের পদক্ষেপ নেয়ার কেবল একটি রাস্তাই খোলা থাকে। পাকিস্তানি সামরিক বাহিনীকে বাধ্য করা উচিত বাংলাদেশের মাটি থেকে সরে যাবার জন্য। বিশ্ব যদি সত্যিই বিশালসংখ্যক নিরাপরাধ মানুষের জীবন বাঁচাতে চায়, যদি গণতন্ত্র এবং স্বাধীনতার কোন মানে থেকে থাকে বিশ্বের কাছে, তাহলে বাংলাদেশকে সাহায্য করতেই হবে এবং এখনই।
বাংলাদেশ তাই সমগ্র বিশ্বের কাছে আবেদন জানাচ্ছে। চীনা বন্দুক, আমেরিকান গোলাবারুদ, ব্রিটিশ এবং সোভিয়েত সাজসরঞ্জাম ব্যবহৃত হচ্ছে এ গণহত্যায়। আজ বিশ্বের বৃহৎ শক্তিগুলোর স্বার্থের প্রতি আগ্রহ তাদেরকে মুক্তি এবং ন্যায়বিচারের পক্ষ নেয়ার পথে বাধা তৈরি করছে। যদি এই শক্তিগুলো শুধুমাত্র এটুকু ইঙ্গিত দেয় যে তাদের নিজেদের যন্ত্রপাতি গণহত্যার কাজে ব্যবহার করা যাবে না, আর কোন সাহায্য নিয়ে পাকিস্তানের কাছে আসা হবে না যতক্ষণ পর্যন্ত তারা তাদের সেনাবাহিনী বাংলাদেশের মাটি থেকে অপসারণ না করে – যে বাংলাদেশে জনগণ আগের সাধারণ নির্বাচনে পশ্চিম পাকিস্তানের আধিপত্যকে গুঁড়িয়ে দিয়েছিলো, যেখানে বাঙ্গালিদের রক্তের বন্যায় বিরোধ নিষ্পত্তির সকল আশা ডুবে গেছে –তাহলে সামরিক শোষণযন্ত্র ধীরে ধীরে নিশ্চল হয়ে পড়বে।
ততক্ষণ পর্যন্ত আমাদের দৃঢ়ভাবে বিশ্ববাসীর সরকার প্রধানদের উদ্দেশ্যে আবেদন জানাতে হবে, তাঁদের অনুরোধ করতে হবে যাতে তাঁরা তাঁদের সরকারকে জানান যে তাদের রাজনৈতিক অবস্থানও সাময়িক। এ অঞ্চলে তাঁরা যে ভবিষ্যৎ খুঁজছেন, সে ভবিষ্যৎ নিহিত এ অঞ্চলের জনগণের মধ্যেই, তাদের শোষকদের মধ্যে নয়।
পশ্চিম পাকিস্তানের গণতান্ত্রিক জনগণ, সমাজতন্ত্রী এবং মানবিকতাপূর্ণ সকল মানুষের উদ্দেশ্যে আমাদের আবেদন, তাঁরা যাতে তাদের যতটুকু ক্ষুদ্র প্রভাবই থাকুক সেটুকু ব্যবহার করেন যাতে করে এ গণহত্যা আর চলতে না পারে। আমাদের দ্বন্দ্ব কখনোই তাদের সাথে ছিলো না, তাদের অবশ্যই একত্রিত মানবতার উদ্দেশ্যে একীভূত হতে হবে এবং নিশ্চিত করতে হবে তাদের শাসকদের মধ্যে যাতে বিচারবুদ্ধির সুস্থতা ফিরে আসে। তাদের উদ্দেশ্যে আমাদের বক্তব্য এই যে, বাংলাদেশের কৃষক-শ্রমিক-ছাত্র-বুদ্ধিজীবীদের অস্থি-রক্ত-মাংস থেকে কখনোই পশ্চিম পাকিস্তানে ন্যায়বিচারসম্পন্ন সমাজ গড়ে তোলা সম্ভব নয়। আমাদের ধ্বংসাবশেষ থেকে আমরা উঠে দাঁড়াবো, নতুন সমাজ গঠন করবো, কিন্তু তাদের পরোক্ষ সম্মতিসূচক মনোভাবের কারণে তারা চিরকাল সে বুটের আঘাতে পিষ্ট হবে যেটি আমাদের পিষে ফেলতে চেয়েছিলো।
আমাদের নিজেদের জন্য আমরা অনুরোধ করি, আমরা যেন ১৯৪৭ এর অভিজ্ঞতার পুনরাবৃত্তি না ঘটাই, যেখানে পাকিস্তানের লক্ষ্যে সংগ্রামের মাধ্যমে তৈরি হওয়া সকল উৎসাহ মুছে গিয়েছিল বিশেষাধিকার এবং লোভের সমাজ গঠনের ফলে। আমাদের দ্বিতীয় জন্মের দুর্লভ সুযোগ হয়েছে। চলুন আমরা গড়ে তুলি সব কিছু, জনগণের সাথে, জনগণের জন্য।
ঘোষণা
১) বাংলাদেশে সংকট শুরু হবার পর থেকে এদেশে বসবাসরত বাঙ্গালিরা ভিন্ন ভিন্ন গ্রুপের কাজকর্মের সমন্বয় সাধনের জন্য একটি কেন্দ্রীয় সংগঠনের প্রয়োজন অনুভব করেছে। এর ফলে, শিকাগোর একটি ল ফার্মের কাছ থেকে আইনি পরামর্শ নেয়া হয়েছে, এবং সে পরামর্শ অনুসারে একটি নতুন সংগঠন তৈরি করা হয়েছে। বাংলাদেশ ডিফেন্স লীগ ইলিনয়ে গঠিত হয়েছে একটি অলাভজনক, করমুক্তসংগঠন হিসেবে; যদিও এ সংগঠনে কোন চাঁদার ওপর কর মওকুফ হবে না।
মে ২৩, রবিবার শিকাগোতে এক সভায় বাংলাদেশ ডিফেন্স লীগের একটি বোর্ড অব ডিরেক্টরস গঠন করা হয়েছে, যার মধ্যে সভায় উপস্থিত গ্রুপগুলোর প্রতিটি থেকে একজন করে সদস্য রয়েছেন। বোর্ড অব ডিরেক্টরস হবে লীগের সিদ্ধান্তগ্রহণকারী অংশ, এবং তাঁরা অনুদান সংগ্রহ এবং .তদবির ইত্যাদি কার্যক্রম সমন্বয় করবে। এখন পর্যন্ত বোর্ড অব ডিরেক্টরস এ মিশিগান, ইলিনয়, ওহিও, ইন্ডিয়ানা এবং টেক্সাসের যে গ্রুপগুলো মে ২৩ এর সভায় প্রতিনিধি পাঠিয়েছিল, তাদের থেকে একজন করে সদস্য রয়েছেন। যে সময়ের মধ্যে আপনার হাতে এই নিউজলেটারটি পৌঁছেছে, সে সময়ের মধ্যে সেটি বোর্ডেও প্রকাশ করা হবে।
২) বাংলাদেশ ইমার্জেন্সি ওয়েলফেয়ার আপীল নামের আরেকটি নতুন সংগঠনও ইলিনয়ে গঠিত হয়েছে, যাদের একমাত্র উদ্দেশ্য বাংলাদেশের যুদ্ধাক্রান্ত এবং উদ্বাস্তু জনগণের জন্য ত্রাণ সংগ্রহ করা। আপিল এ দেয়া চাঁদার কর মওকুফ করা হবে, এর মানে লোকজন তাদের বার্ষিক আয়কর থেকে ‘আপীল’ এ তাদের প্রদত্ত চাঁদার পরিমাণ বাদ দিয়ে দিতে পারবেন। বিডিএল এর মত, বিইডব্লু এ ও এ দেশে বাংলাদেশের বিভিন্ন গ্রুপের প্রতিনিধিদের সমন্বয়ে গঠিত বোর্ড অব ডিরেক্টরের মাধ্যমে ব্যবস্থাপিত হবে। বোর্ডের চেয়ারম্যান ড. এফ আর খান, শিকাগোর প্রখ্যাত স্ট্রাকচারাল ইঞ্জিনিয়ার।
বিইডব্লু এ শীঘ্রই দেশব্যাপী অনুদান সংগ্রহের জন্য আবেদন করবে। আরো তথ্য এবং রিসিপ্ট বুক স্থানীয় গ্রুপগুলোর সচিবদের কাছে মেইল করে দেয়া হবে।
৩) এদেশের বাঙ্গালিরা যুক্তরাষ্ট্রের অনেকাংশ জুড়েই ছড়িয়ে ছিটিয়ে আছে। আপনাদের অনেকেই যারা এই নিউজলেটারটি পাবেন, তারা হয়ত এরই মধ্যে কোন গ্রুপ তৈরি করে ফেলেছেন, যার ব্যাপারে আমরা এখনো জানি না। জুন ৬ তারিখে শিকাগোতে বিডিএল এর বোর্ডের পরবর্তী সভা অনুষ্ঠিত হবে। যদি আপনি এ সভায় প্রতিনিধিত্ব করতে চান তাহলে এই ঠিকানায় আপনার প্রতিনিধির নাম পাঠিয়ে দিন, সেক্রেটারি, বিডিএল, ৫২৪৫, সাউথ কেনউড এভিনিউ, ইলিনয়, ৬০৬১৫।
৪) ঢাকা বিশ্ববিদ্যালয়ের উপাচার্য এবং জাতিসংঘে বাংলাদেশের প্রতিনিধি বিচারক আবু সাঈদ চৌধুরী সোমবার, মে ২৪ এ নিউ ইয়র্কে আসছেন। তাঁর যুক্তরাষ্ট্রে অবস্থানকালে তিনি জাতিসংঘ এবং যুক্তরাষ্ট্রের কর্মকর্তাদের সাথে দেখা করবেন।
.

[ বাংলাদেশ (ওয়েস্ট কোস্ট নিউজ বুলেটিন) বাংলাদেশ লীগ অব আমেরিকার ক্যালিফর্নিয়া শাখা- আমেরিকান লীগ অব বাংলাদেশ কর্তৃক মূদ্রিত ও প্রাচারিত।] 
প্রিয় দেশপ্রেমী বন্ধুগণ,
শুভেচ্ছা নিন!
বাংলাদেশে মুক্তিযুদ্ধ শুরু হবার ৮ সপ্তাহের মাথায় যুক্তরাষ্ট্রের ওয়েস্ট কোস্টে বসবাসরত বাঙ্গালিদের জন্য দেশপ্রেমের স্বতস্ফুর্ত বহিঃপ্রকাশের সমন্বয়করণের জন্য উপায় বের করাটা দরকারী হয়ে পড়েছে। কার্যকর সমন্বয় এবং যোগাযোগের কিছু নির্দিষ্ট ধরণে পৌঁছানোর জন্য, লস এঞ্জেলস, বার্কলে, স্ট্যানফোর্ড এবং সান ফ্রান্সিসকোতে বসবাসরত বাঙ্গালিদের মধ্যে একটি সভা হয়ে গেলো সান ফ্রান্সিসকোতে, মে ১৯৭১ তে।
যেহেতু আমাদের অনেক দেশপ্রেমী ভাই বোনেরা বিশাল এলাকাজুড়ে ছড়িয়ে ছিটিয়ে আছেন, আমাদের অবশ্যই এ সব ছড়িয়ে ছিটিয়ে থাকা মানুষদের উদ্যম এবং প্রয়াসকে ব্যবহার করার জন্য কার্যকর সমন্বয়কারী ব্যবস্থা গঠন করতে হবে। এর ফলে দূরপাল্লার ফোন কল, মানব শক্তির অযাচিত অপচয় ইত্যাদি অপ্রয়োজনীয় ব্যয় বন্ধ হবে। এরকম কার্যকর সংঘবদ্ধ সংগঠন তৈরির পথে প্রথম ধাপ হিসেবে এ নিউজ বুলেটিন চালু করা হলো।
মে ২২ এর সভা, বার্কলে, লস এঞ্জেলস, স্টানফোর্ড এবং সান ফ্রান্সিসকোর প্রতিনিধিরা সবাই মিলে নিম্নোক্ত সিদ্ধ্বান্তে উপনীত হয়েছেন।
১) প্রধান সমন্বয়ক অংশটি লস এঞ্জেলস কে কেন্দ্র করে পরিচালিত হবে, এবং বার্কলে, সান ফ্রান্সিসকো, স্ট্যানফোর্ড, স্যান ডিয়েগো, সান্টাবারবারা, ডেনভার (কলোরাডো) এবং ট্যুসন (অ্যারিজোনা) তে অবস্থিত ওয়েস্ট কোস্টের অন্যান্য ইউনিটগুলোর সাথে যোগাযোগ রক্ষা করবে। হাওয়াই, ডালাস এবং পিটসবার্গ (কানসাস) এ আরো ইউনিটের সাথে যোগাযোগ চালু করার ব্যাপারেও এর ইচ্ছে রয়েছে।
২) প্রধান সমন্বয়ক অংশটি  নিউ ইয়র্ক, ওয়াশিংটন, শিকাগো এবং মিশিগানে অবস্থিত অংশগুলোর সাথে সরাসরি যোগাযোগ রক্ষা করবে। এমনকি, বাংলাদেশ সরকারের কাছ থেকে পাওয়া নিয়মনীতিগুলোও ওয়েস্ট কোস্টের অন্যান্য ইউনিটের কাছে পাঠিয়ে দেবে এ অংশটি।
৩)সকল ইউনিট নিজেদের মধ্যে গুরুত্বপূর্ণ তথ্যগুলো আদানপ্রদান করবে, এবং সকল স্থানীয় সদস্যদের কাছে সংবাদ পাঠিয়ে দেবে।
৪) প্রচার এবং কার্যক্রম সমন্বয়ের অন্যান্য খরচ বহন করার জন্য সকল ওয়েস্ট কোস্ট ইউনিট থেকে লস এঞ্জেলস ইউনিটে পাঠানো সংগ্রহের ওপর ৫% রেমিট্যান্স আরোপ করা হবে।
৫) সাধারণত সকল ইউনিটই প্রচারণা অব্যাহত রাখবে, যার মধ্য দিয়ে আমাদের দেশে পাকিস্তানি সেনাবাহিনীর বর্বরতা এবং নির্মমতাকে তুলে ধরা হবে, পাশাপাশি বাংলাদেশের স্বাধীনতা অর্জনের বৈধ দাবিকে তুলে ধরা হবে আমেরিকান জনগণের মধ্যে, বিশেষ করে আমেরিকান প্রতিনিধিদের মধ্যে।
৬) সকল অনুদান সংগ্রহের বিবরণী লস এঞ্জেলস ইউনিটে উপস্থাপন করা হবে।
৭) সকল [বাংলাদেশী] অধিবাসী এবং সমর্থকদের একটি মাস্টার লিস্ট তৈরি করা হবে এবং প্রতিটি ইউনিটের সমন্বয়করা এরকম সকল ব্যক্তির নাম-ঠিকানা লস এঞ্জেলসের ইউনিটের সমন্বয়কারীদের কাছে পাঠাবেন।
৮) বার্কলেতে বসবাসরত পলিটিক্যাল সায়েন্সের অধ্যাপক ড: জ্যোতি দাসগুপ্ত রাজনৈতিক তথ্যের ব্যাপারে এবং রাজনৈতিক পত্র লিখতে আগ্রহী যে কাউকে পরামর্শ দেবেন।
কয়েকটি ওয়েস্ট কোস্ট ইউনিটের সমন্বয়কের নাম ঠিকানা নিচে দেয়া হলো। অন্যান্য ইউনিটগুলোকে তাদের সমন্বয়কদের নাম ঠিকানা লস এঞ্জেলসে পাঠানোর অনুরোধ করা হচ্ছে।
লস এঞ্জেলস:
	১) জনাব আবুল এইচ সাদ-উদ্দিন
৫০৫, গেইল এভিনিউ, ৪০১
লস এঞ্জেলস, ক্যালিফোর্নিয়া ৯০০২৪
টেলিফোন: (২১৩) ৪৭৮-৩১৬৬
	২) জনাব চন্দন দাস
১৬২১, গ্লেন্ডন এভিনিউ, ৭
লস এঞ্জেলস, ক্যালিফোর্নিয়া ৯০০২৪
টেলিফোন: (২১৩) ৪৭৫-২৯৪৬



বার্কলে:
	১) জনাব জামাল মুনশী
১২১৫, কেইনস
বার্কলে, ক্যালিফোর্নিয়া
টেলিফোন: (৪১৫)৫২৬-৭৪১৭
	২) ড: জ্যোতি দাসগুপ্ত
টেলিফোন: (৪১৫)৫২৪-৮৫৩৩



সান ফ্রান্সিসকো:
	১) মিস আমিনা পন্নী
৭৭০, লেক মার্সিড বুলেভার্ড
রুম ১৩৩০, ভারদুচ্চি হল
সান ফ্রান্সিসকো, ক্যালিফোর্নিয়া
টেলিফোন: ৯১৪৩২(৪১৫)৪৯৬-৩১৭৯
	২) জনাব এ বি এম ফারুক
টেলিফোন: (৪১৫)৭৭৫-৪৯৬৬



	স্ট্যানফোর্ড:

১) ড: রফিকুর রহমান
৬১০, সার্কেল ড্রাইভ, অ্যাপার্টমেন্ট ১
প্যালো আল্টো, ক্যালিফোর্নিয়া, ৯৪৩০৩
টেলিফোন: (৪১৫)৩২৫-৫৭৯৬
	স্যান ডিয়েগো:

১) জনাব রণধীর মিত্র
৩৯০৩-এ মিরামার স্ট্রিট
লা হয়া
ক্যালিফোর্নিয়া ৯২০৩৭



	সান্টা বারবারা:

১) মিস প্রমিতা ঘোষ
৬৫২০, কারভান্তেস রোড, ২২
গোলিতা, ক্যালিফোর্নিয়া ৯৩০১৭
টেলিফোন: (৮০৫)৯৬৮-১৩৭২
	ডেনভার (কলোরাডো):

১) ড: এম শের আলী
৬৪০১, ওয়েস্ট কোলফ্যাক্স
ডেনভার, কলোরাডো ৮০২১৪
টেলিফোন: (৩০৩) ২৩৭-৭৩৭৫




	ট্যুসন (অ্যারিজোনা):

১) ড: এম শফিকুল্লাহ
১৭৩৬ ই. ব্রডওয়ে
ট্যুসন, অ্যারিজোনা ৮৫৭১৯
টেলিফোন: (৬০২) ৬২৪-৫৪৫৮



গুরুত্বপূর্ণ খবর
	বার্কলে
	ভারতে অবস্থানরত বাংলাদেশী শরণার্থীদের ত্রাণের জন্য তহবিল উত্তোলনের জন্য প্রখ্যাত সরোদবাদক ওস্তাদ আলী আকবর খান, জ্যাজ শিল্পী মি. জন হ্যান্ডি এবং তবলাবাদক জনাব জাকির হোসেইন এর পরিবেশনায় একটি কনসার্ট অনুষ্ঠিত হয়েছে ১৯৭১ এর মে ২৮ তারিখে। অনুদান হিসেবে কনসার্টস্থল থেকে প্রায় তিন হাজার ডলার সংগ্রহ করা হয়েছে।

	সান ফ্রান্সিসকো
	জুন ২, ১৯৭১ তারিখে একটি বিক্ষোভ প্রদর্শনীর আয়োজন করা হচ্ছে।

	লস এঞ্জেলস
	সংগঠনে প্রতি মাসে ১০ ডলার করে চাঁদা দেয়ার ব্যাপারে সব সদস্য প্রতিশ্রুতিবদ্ধ হয়েছেন এবং আমরা আশা করি অন্যান্য ইউনিটের সদস্যরাও তা করবেন। অনুদান আসছে এবং আরো আসবে বলে আশা করা যায়। জুন ১১, ১৯৭১ তারিখে একটি বিক্ষোভ মিছিল করার ব্যাপারে পরিকল্পনা করা হচ্ছে।

	ট্যুসন (অ্যারিজোনা)
	অ্যারিজোনা স্টেট ইউনিভার্সিটিতে প্রচারনা চালানো হচ্ছে এবং চাঁদা উত্তোলন করা হচ্ছে।

	ডেনভার (কলোরাডো)
	স্থানীয় চ্যাপ্টার গঠন করা হয়েছে এবং তহবিল সংগ্রহ করা হচ্ছে। এই নিউজলেটারেরে সাথে সংযুক্তি হিসেবে বাংলাদেশের বর্তমান রাজনৈতিক অবস্থার একটি বিবরণী উপস্থাপন করা হলো। এতে আরো রয়েছে বাংলাদেশে একটি পুতুল সরকার গঠনের জন্য পাকিস্তানি সেনা শাসন যেসব ব্যক্তিদের সাথে দেনদরবার করছে তাদের ব্যাপারে মূল্যায়ন।


.
.
অনুবাদঃ মিশকাত 
[bookmark: page_634]<৬, ৩৭, ৬৩৪-৬৩৫> 
শিরোনামঃ  বাংলাদেশ আন্দোলনের খবর 
সংবাদপত্রঃ বাংলাদেশ নিউজলেটার শিকাগোঃ নং ৩
তারিখঃ  ১০ই জুন, ১৯৭১ 
.
নিক্সনের প্রতি বিজ্ঞজনের আহবান
বাংলাদেশ ও পশ্চিমবঙ্গের কৃষ্টি,ভাষা, জীবনধারা, অর্থনীতি ও ইতিহাস বিষয়ে আমেরিকান ও কানাডিয়ান বিজ্ঞ ব্যক্তিবর্গ মিনেসোটা বিশ্ববিদ্যালয়ে ২৯ ও ৩০শে মে একটি সম্মেলনের আয়োজন করেন । সম্মেলনের দুইটি অধিবেশনকে প্রাথমিকভাবে বাংলাদেশের বর্তমান অবস্থা নিয়ে আলোচনার জন্য উৎসর্গ করা হয় । প্রেসিডেন্ট নিক্সন, মন্ত্রীবর্গ , হাউজ এবং সিনেট সদস্যদের উদ্দেশ্যে প্রেরিত এক বিবৃতিতে বিজ্ঞজনেরা পাকিস্তান সরকারকে আমেরিকান সামরিক ও অর্থনৈতিক সাহায্য না পাঠাতে সুপারিশ করেন । বিবৃতিটি নিচে উল্লেখ করা হলঃ 


পাকিস্তান সরকার যে বিশাল বাঙ্গালি জনগোষ্ঠীর ও তাদের সমাজব্যবস্থার উপর হত্যা ও ধ্বংসযজ্ঞ চালিয়ে যাচ্ছে  বাংলা বিশেষজ্ঞ হিসেবে এ ব্যাপারে গভীর উদ্ধেগ প্রকাশ করছি ।  ২৫ শে মার্চ ১৯৭১ থেকে পূর্ববাংলায় ঘটতে থাকা ঘটনার প্রমাণাদি বিশ্লেষণ করে বুঝা যায়, পাকিস্তান সরকারের এই নীতি শুধুমাত্রই বাঙালি সমাজ ও সংস্কৃতি মুছে ফেলার চেষ্টা। আমরা এই অভিযোগগুলো সম্পর্কে সতর্ক আছি এবং মোটেও একে হালকাভাবে নিচ্ছি না,   বাংলার বাইরে থাকা বাংলার সমাজ সংস্কৃতির ছাত্রহিসেবে আমি অনুভব করি যাদের জীবন ও কর্ম নিয়ে আমরা পড়ছি এবং পূর্ববঙ্গে  আমাদের সতীর্থদের প্রতি আমাদের বিশেষ দায়িত্ব আছে। যখন পাকিস্তান সেনাবাহিনী এমনসব মানুষকে হত্যা করছে যাদের কাছে আমরা ঋণী তখন যে দেশ পাকিস্তান সেনাবাহিনীকে ব্যাপকভাবে অস্ত্রে সজ্জিত করেছে তার নাগরিক হিসেবে  আমরা চুপ থাকতে পারি না । অতএব আমরা যুক্তরাষ্ট্র সরকারের কাছে পূর্ববঙ্গে হত্যাযজ্ঞ থামাতে যা উদ্যোগ প্রয়োজন তা গ্রহণ করতে আহবান করছি ।  আমাদের বিশ্বাস পাকিস্তান সরকার কর্তৃক পূর্ববঙ্গ এ সামরিক শক্তি প্রয়োগ নিষিদ্ধ/স্তগিত না হওয়া পর্যন্ত যুক্তরাষ্ট্রের উচিৎ পাকিস্তানের প্রতি সবধরনের সহযোগিতা প্রদান থেকে বিরত থাকা।

অধিকন্তু,আমরা অনুরোধ করব আপনাদের যথাসম্ভব সকল সাহায্য সহযোগিতা সুবিশাল ও ক্রমবর্ধমান বাঙালিদের জন্য বরাদ্দ করুন যারা পাকিস্তান সামরিক বাহিনী দ্বারা জোরপূর্বক তাদের বাসভূমি থেকে বিতাড়িত হয়েছে।

এধরণের একটি বক্তব্য বিভিন্ন প্রথিতযশা ব্যক্তিত্বের কাছ থেকে স্বীকৃত হয়েছে,যারা যুক্তরাষ্ট্রের নাগরিক নন।তারা এই বক্তব্যে সংশ্লিষ্ট বিষয়টির ব্যাপারে দ্রুত পদক্ষেপ গ্রহণের জন্য জোর দাবী জানিয়েছেন।
.

সাংগঠনিক খবর
আমেরিকা ও কানাডার বিভিন্ন স্থানে বিভিন্ন দলের কাজ পরিচালনার লক্ষ্য ও উদ্দেশ্য নির্ধারণে বাংলাদেশ ডিফেন্স লীগের একটি সভা ৬ইই জুন শিকাগোতে অনুষ্ঠিত হয়। ইলিনইস, ইন্ডিয়ানা, মিশিগান,ওহিও ও ওয়াশিংটন এর প্রতিনিধিগণ সভায় উপস্থিত ছিলেন।  দক্ষিণ-পশ্চিমের নয়টি অঙ্গরাজ্যে সক্রিয় বাংলাদেশী দলগুলো ইতিমধ্যেই একটি জোনাল ইউনিট গঠন করেছে, এবং সভায় অংশ নিতে তাদের পক্ষ থেকে প্রতিনিধি পাঠিয়েছে।  বিডিএল এর আইনি পরামর্শক সংগঠনের আইনী কাঠামো ব্যাখ্যা করেন এবং সদস্যদের জ্ঞাতার্থে বিভিন্ন বিধি নিয়েও আলোচনা করেন।  বিডিএলের কোষাধ্যক্ষ অনুদান সংগ্রহের কার্যকরী পদ্ধতি ও তা কেন্দ্রীয় তহবিলে সঞ্চালনের প্রক্রিয়া নিয়ে আলোচনা করেন।  অন্যান্য সাংগঠনিক ব্যাপার নিয়েও বিস্তারিত আলোচনা হয় বিশেষ করে ঘনিষ্ঠ সহযোগিতার মাধ্যমে সর্বোচ্চ দক্ষতা ও ধারাবাহিকতা অর্জনের জন্য কাজ করতে প্রতিটি ইউনিট ঐক্যমতে পৌঁছেছে।  

প্রতিটি দল থেকে প্রতিনিধিত্ব নিশ্চিত করে একটি বোর্ড ওব ডিরেক্টরস গঠন করা হয়েছে যাদের দিক নির্দেশনায় সহযোগিতা কার্যক্রম পরিচালিত হবে।  যেসব দল থেকে প্রতিনিধি নেয়া হয়নি তাদের অন্তর্ভুক্ত করে এর পরিধি আরো বর্ধিতকরা হবে।  

নিউইয়র্কে পাকিস্তান দূতাবাসের সাবেক সহকারী রাষ্ট্রদূত জনাব মাহমুদ আলি যিনি পাকিস্তান সরকারের সাথে সম্পর্ক ছিন্ন করে বাংলাদেশ সরকারের প্রতি আনুগত্য জানিয়েছেন , তিনিও সভায় উপস্থিত ছিলেন এবং প্রতিবেদন উপস্থাপন করেছেন। সভায় নিউইয়র্কে বাংলাদেশ বাংলাদেশ মিশনের বাজেট অনুমোদিত হয় এবং এই অর্থ বিডিএল তহবিল থেকে বরাদ্দ করা হয়।  

সভায় জরুরী ভিত্তিতে ওয়াশিংটনডিসিতে একটি মিশন স্থাপনের জন্য অর্থ বরাদ্দ দেয়া হয়। 

সভায় বিডিএলের সকল সদস্যের জন্য একটি নীতিমালা অনুমোদন পায়, যাতে প্রত্যেক সদস্য তার মূল বেতনের শতকরা দশভাগ বিডিএলে জমা করবেন যতদিন না বাংলাদেশ শত্রুমুক্ত হয়। বাংলাদেশ সরকারের জরুরী ভিত্তিতে এই মুহুর্তে বিশাল অংকের বৈদেশিক মুদ্রা প্রয়োজন। সকল সদস্য ও সমব্যাথীগন সর্বোচ্চ সম্ভাব্য অংকের অনুদান দেয়ার ব্যাপারে একমত হয়েছেন। 

পরবর্তীতে বাংলাদেশ রিসার্চ সেন্টার নামে বিডিএলের সহায়ক একটি গবেষণা প্রতিষ্ঠান স্থাপন করার সিদ্ধান্ত নেয়া হয় । এই গবেষণা কেন্দ্রের কাজ হবে বাংলাদেশের উদ্দেশ্যের উন্নতি ও পাকিস্তান সরকার ও এর দূতাবাসগুলোর মিথ্যা ও বিদ্ধেষপূর্ণ প্রপাগান্ডার জবাবে প্রতিবেদন ,সাময়িকী , পুস্তিকা ও পত্রিকা প্রকাশ করা । বাংলাদেশ রিসার্চ সেন্টার প্রকাশনা ও বিতরণের জন্য তথ্য আহবান করছে । আপনার পরামর্শ আমাদেরকে পাঠান । 

বিডিএল এর সভাপতি পশ্চিম উপকূল পরিদর্শন করবেন এবং অন্যদলগুলোর সাথে সমন্বয়ের উদ্দেশ্যে সেখানকার বাংলাদেশী দলের সাথে মতবিনিময় করবেন । 

বাংলাদেশ ইমারজেন্সি ওয়েলফেয়ার আপিল নামে একটি দেশব্যাপী অনুদানসংগ্রহ অভিযানের প্রস্তুতি চলছে ।  এই অভিযানের সহায়তার জন্য একটি পুস্তিকাও বানানোর কাজ চলছে ।
.
.
অনুবাদঃ ওমার ফাইলাসূফ 

শিরোনামঃ সম্পাদকীয় 
সংবাদপত্রঃ বাংলাদেশ* নিউ য়র্কঃ নং ৩ 
তারিখঃ ১৬ জুন, ১৯৭১ 
.
[ * বাংলাদেশ’ বাংলাদেশ লীগ অব আমেরিকা শাখা কর্তৃক মুদ্রিত ও প্রচারিত। সম্পাদক মণ্ডলীর সভাপতি কে. এম. আলমগীর। ] 
.
সম্পাদকীয়
২৬ মার্চ রাতে ভুমিষ্ট হওয়া আমাদের দেশটি অসম্ভব বেদনাদায়ক এবং কষ্টকর একটি সময় পার করছে। বাস্তবতার সকল বিবেচনায়, একক রাষ্ট্র হিসেবে পাকিস্তানের অস্ত্বিত্বের কবর রচনা হয়ে গেছে। অনেক ত্যাগ ও তিতীক্ষার বিনিময়ে অভ্যুদয় হওয়া বাংলাদেশ নামক রাষ্ট্রটি ক্রমশ তার ভূমিতে একচ্ছত্র অধিকার প্রতিষ্ঠা করতে শুরু করেছে। এর মাধ্যমে পশ্চিম পাকিস্তানের ফ্যাসিস্ট শাসক ইয়াহিয়া খানের সামরিক আগ্রাসনের বিরুদ্ধে এক দীর্ঘ ও প্রত্যাশিত যুদ্ধের অবতারনা হলো।

ইয়াহিয়া খানের এজেন্ট টিক্কা খান এখন সর্বোচ্চ চেষ্টা করবে পাকিস্তান পন্থী একটা তাবেদার গোষ্ঠি তৈরি করার জন্য, তার জন্য হয়তো বন্দুকের নলের সামনে দাঁড় করিয়ে অনেককে দিয়ে বিবৃতি দিতে বাধ্য করা হবে। জান্তা আরোপিত ব্লাক আউটের কারনে আমাদের পক্ষে বস্তুনিষ্ঠ খবর জানার কোনো উপায় অবশিষ্ট নেই। বিদেশ থেকে আগত বা প্রেরিত বার্তা গুলোকে যথাস্থানে পৌছানোর অনুমতি লাভ করতে এখন কঠোর সামরিক নজরদারি পার করতে হচ্ছে।

ছয় দফা দাবীর পক্ষে আওয়ামী লীগ তৎকালীন পাকিস্তানের জনগনের কাছ থেকে নিরংকুশ মান্ডেট লাভ করেছিলো। পরবর্তীতে দলটিকে নিষিদ্ধ ঘোষনা করে এবং এর নেতাকে গাদ্দার ঘোষনা করে ফ্যাসিস্ট সামরিক জান্তা শহরে ও গ্রামে হামলা চালাতে শুরু করে, তারা বাড়ীঘর-ছাত্রাবাস জ্বালিয়ে পুড়িয়ে দেয়, বোমা নিক্ষেপ করে, ট্যাংক চালিয়ে ক্ষেতের ফসল নষ্ট করে দেয়। এরই মধ্যে তারা দশ লক্ষাধিক মানুষকে হত্যা করে ফেলেছে এবং আরও প্রায় ৪০ লক্ষাধিক মানুষ প্রানভয়ে পার্শ্ববর্তী রাষ্ট্র ভারতে আশ্রয় গ্রহণ করতে বাধ্য হয়েছে। ফ্যাসিস্ট সামরিক জান্তার মতে, গোটা বাংলাদেশের সকল মানুষ “ষড়যন্ত্রকারী এবং অবৈধ অনুপ্রবেশকারী”। এই অচিন্তণীয় বর্বরতা অবলোকন করে স্তম্ভিত বিশ্ব বিবেক যেন নিন্দা জানানোর ভাষাও হারিয়ে ফেলেছে। 

আমাদের হাতে এখন অনেক কাজ। আমাদেরকে বুঝতে হবে যে আমাদের পক্ষে এখন আর পশ্চিম পাকিস্তানের উপনিবেশ হয়ে থাকার অবকাশ নেই। বরং বিজয় না আসা পর্যন্ত এই যুদ্ধটা আমাদেরকে চালিয়ে যেতে হবে। সভা সেমিনার আয়োজন, তহবিল গঠন, প্রতিবাদ, র‍্যালি ইত্যাদি প্রচারনামূলক কর্মসূচীর মাধ্যমে আমেরিকার জনগনের সমর্থন আদায়ের চেষ্টা করতে হবে হবে যেন আমেরিকার সরকার পশ্চিম পাকিস্তানের ইয়াহিয়া খানকে সামরিক ও অর্থ সহায়তা দেয়া বন্ধ করে। আমেরিকার জনগনকে উদ্বুদ্ধ করতে হবে তাদের নেতা ও জনপ্রতিনিধিদের কাছে টেলিগ্রাম, চিঠি ও মেমোরেন্ডা পাঠাতে যেনো তারা বাংলাদেশ ও তার জনগনের প্রতি ইতিবাচক পদক্ষেপ নেয়। একইসাথে পাকিস্তানি দূতাবাস ও ইসলামাবাদ যেনো মিথ্যা প্রপাগান্ডা ছড়িয়ে মানুষকে বিভ্রান্ত করতে না পারে সেদিকেও দিকেও সতর্ক দৃষ্টি রাখতে হবে, এবং এর পালটা জবাব দিতে হবে সত্য প্রচারের মাধ্যমে, যত দিন যাচ্ছে বাংলাদেশের মুক্তিযোদ্ধারা আগের থেকে অনেক বেশি সুসৃংখল হচ্ছে এবং দৈনিক সহস্রাধিক মানুষ ক্যাম্পগুলোতে ভীড় করছে যুদ্ধে অংশগ্রহনের জন্য। বাংলাদেশ সেনাবাহিনীর
.
প্রধান সেনাপতি জেনারেল ওসমানি আশা প্রকাশ করেছেন, “আগামী ১৪ থেকে ১৮ মাসের ভেতর দেশ থেকে শত্রুবাহিনী সম্পূর্ণভাবে বিতাড়িত করা সম্ভব হবে।”

বিজয় সুনিশ্চিতভাবে আমাদের।
.

একজন মুক্তিযোদ্ধা যিনি জনাব দেওয়ান মাহবুব নামে বাঙ্গালীদের মাঝে সুপরিচিত ছিলেন, তিনি চলতি মাসে বুদাপেস্টে অনুষ্ঠিত একটি রাজনৈতিক সভা চলাকালে আকস্মিকভাবে মৃত্যুবরণ করেন (ইন্না লিল্লাহ …)। উনার শোক সন্তপ্ত পরিবারের প্রতি আমরা গভীর সমবেদনা জানাই। এই মৃত্যুর ফলে জাতি একজন বীর যোদ্ধা এবং প্রাজ্ঞ রাজনৈতিক নেতাকে হারালো, যার অভাব পূরণের জন্য নিঃসন্দেহে আমাদেরকে দীর্ঘ দিন প্রতীক্ষায় থাকতে হবে।
.
.
অনুবাদঃ জয়ন্ত সেন আবীর 

বাংলাদেশ লীগ অফ আমেরিকা (নিউইয়র্ক)
কর্মকাণ্ডের খণ্ডচিত্র
.
ইস্ট পাকিস্তান লীগ অফ আমেরিকা, বর্তমানে বাংলাদেশ লীগ অফ আমেরিকা ১৯৪৭ সালে পাকিস্তান লীগ অফ আমেরিকা হিসেবে প্রতিষ্ঠিত হয়েছিল। ১২ ডিসেম্বর ১৯৭০ এটি ইস্ট পাকিস্তান লীগ অফ আমেরিকাতে পরিবর্তিত হয়। জন্মলগ্ন থেকে সংগঠনটি দেশের এবং দেশের বাইরের বাঙালিদের জন্য কাজ করে গেছে। এখানে বাঙালি জাতীয়তাবাদের প্রধান প্রধান ঘটনাগুলোর সাপেক্ষে এই লীগের কর্মকাণ্ড সম্পর্কে সংক্ষেপে বিবরণ দেয়া হয়েছে। 
.
ঘুর্ণিঝড়ঃ 
পূর্ব পাকিস্তানের ঘূর্ণিঝড় উপদ্রুত মানুষের জন্য তহবিল জোগাড় করতে এই লীগ “সুতরাং” নামে একটি চলচিত্রপ্রদর্শনীর আয়োজন করে। পূর্ব পাকিস্তানের বন্যা আক্রান্ত মানুষের প্রতি কেন্দ্রীয় সরকারের ঔদাসীন্যের বিরুদ্ধে নিউইয়র্ক শহরে প্রতিবাদের আয়োজন করে তারা। পূর্ব পাকিস্তানের ঘূর্ণিঝড় উপদ্রুত মানুষের জন্য আসা খাদ্যশস্যবাহী জাহাজ ঘুরিয়ে করাচী নিয়ে যাবার প্রতিবাদে আমেরিকার সরকার, ইসলামাবাদের আমেরিকান রাষ্ট্রদূত এবং ঢাকার আমেরিকান কনসাল বরাবর চিঠি ও টেলিগ্রাম পাঠানো হয়। এছাড়াও এই লীগ পূর্ব পাকিস্তানের প্রতি পশ্চিম পাকিস্তানের ঔপনিবেশিক মানসিকতার বিরুদ্ধে এবং পূর্বের স্বায়ত্বশাসনের অধিকারের স্বপক্ষে জাতিসংঘের হিউম্যান রাইটস কমিশন বরাবর স্মারকলিপি প্রদান করে।
.
সাধারণ নির্বাচনঃ 
প্রলয়ঙ্কারী ঘূর্ণিঝড়ের পরপর পাকিস্তানে সাধারণ নির্বাচন অনুষ্ঠিত হয়। বঙ্গবন্ধু শেখ মুজিবর রহমানের বরাবর পাঠানো ৬ মার্চ ১৯৭১ তারিখের একটি টেলিগ্রামে লীগ নিরঙ্কুশ বিজয়ের জন্য বঙ্গবন্ধুকে অভিনন্দন জ্ঞাপন করে এবং ছয় দফা দাবীর স্বপক্ষে তাদের সমর্থন ব্যক্ত করে। তারা ইয়াহিয়া খান বরাবরেও একটি টেলিগ্রাম পাঠায় যাতে পূর্ব পাকিস্তানকে স্বায়ত্বশাসনের অধিকার প্রদানের দাবী জানানো হয়।
.
গণপ্রজাতন্ত্রী বাংলাদেশের ঘোষণাঃ

পূর্ব বাংলার স্বায়ত্বশাসনের আন্দোলনের বিরুদ্ধে পাক সেনাবাহিনী নির্দয় আক্রমণ শুরু করলে ২৬ মার্চ ১৯৭১  শেখ মুজিবর গণপ্রজাতন্ত্রী বাংলাদেশের স্বাধীনতা ঘোষণা করেন। জাতির প্রয়োজনে এই লীগ সম্ভাব্য সব উপায়ে সাহায্য করতে এগিয়ে আসে। স্বাধীন বাংলাদেশের স্বীকৃতি অর্জন এবং ইয়াহিয়া খানের সেনাবাহিনীর গণহত্যার বিরুদ্ধে জনমত সৃষ্টি করতে ভূমিকা রাখে তারা। আমেরিকা, সোভিয়েত ইউনিয়ন, ফ্রান্সের রাষ্ট্রপতি এবং ব্রিটেন ও ভারতের প্রধানমন্ত্রীদের কাছে চিঠি ও টেলিগ্রাম পাঠানো হয়। এই সংঘাতের প্রতিরূপ তুলে ধরে এসব চিঠি ও টেলিগ্রামে আশা করা হয় যে তারা বাংলাদেশকে স্বীকৃতি দেবেন এবং নিজেদের ক্ষমতার প্রয়োগ ঘটিয়ে গণহত্যা বন্ধে সাহায্য করবেন। 
আমেরিকার সরকার এবং কংগ্রেস সদস্যদের কাছে চিঠি ও স্মারকলিপি পাঠিয়ে গণহত্যা বন্ধে সাহায্য চাওয়া হয় এবং পাকিস্তান সরকারের প্রতি কোনোরূপ সাহায্য না পাঠাবার সিদ্ধান্ত তাৎক্ষণিকভাবে গ্রহণের জন্য অনুরোধ করা হয়। জাতিসংঘের প্রায় সকল দেশের দূতদের সাথে লীগের প্রতিনিধিরা দেখা করেন এবং পূর্ব বাংলায় পশ্চিম পাকিস্তানী সেনাদের যথেচ্ছাচারিতার প্রতিবাদ জানাতে অনুরোধ করেন। এছাড়াও তাঁরা বাংলাদেশের সরকার ও জনগণের স্বায়ত্বশাসনের পক্ষে সমর্থন জোগাড়েরও চেষ্টা চালান। 
জাতিসংঘ চার্টারের চ্যাপ্টার ৯৯ অনুযায়ী এই সংকটের মোকাবিলায় ব্যবস্থা গ্রহণের জন্য জাতিসংঘ মহাসচিব ইউ. থান্টের কাছেও টেলিগ্রাম পাঠানো হয়। তাঁকে বাংলাদেশে জাতিসংঘের একজন পর্যবেক্ষক পাঠাতে অনুরোধ করা হয়। বাংলাদেশে জাতিসংঘের পরিচালনায় একটি ত্রাণ শিবির পরিচালনার জন্যেও অনুরোধ করা হয়। জনাব ইউ. থান্টের সাথে বেশ কয়েকবার দেখা করবার চেষ্টা করেও ব্যর্থ হতে হয়। 
সাংগঠনিক কার্যক্রমঃ 
৩০ মার্চের এক সভায় জনাব নুরুল আমিন চৌধুরীকে চেয়ারম্যান করে বাংলাদেশ রিলিফ কমিটি গঠন করা হয়। ৪ এপ্রিল, ১৯৭১ এর এক সভায় আগের প্রস্তুত অ্যাকশন কমিটিকে আরো বিস্তৃত করা হয়। এপ্রিলের ২৫ তারিখে লীগের পরবর্তী সাধারণ নির্বাচনের কথা মাথায় রেখে জনাব শাহাদাত হোসেনকে চেয়ারম্যান করে ইলেকশন এক্সামিনেশন কমিটি গঠন করা হয়।
.
শাখার খবরঃ 
বৃহত্তর ওয়াশিংটন ডিসিস্থ বাংলাদেশ লীগ অফ আমেরিকার শাখা বাংলাদেশের সাহায্যকল্পে পুরোদমে কাজ চালিয়ে যাচ্ছে। এই শাখা থেকে প্রতিদিন একদম রুটিনমাফিক একদল প্রতিনিধি প্রাসঙ্গিক তথ্য ও রচনাসহ আমেরিকান সিনেটর ও কংগ্রেসম্যানদের সাথে দেখা করে বাংলাদেশের পক্ষে লবিং চালিয়ে যাচ্ছে। এই চেষ্টা খুবই কার্যকর এবং ফলদায়ক। বাংলাদেশ ফ্রেন্ডশীপ অ্যাসোশিয়েশনের স্থানীয় শাখা এবং আমেরিকান ইউনিভার্সিটির সাথে মিলে এখানকার লীগ ভারতের ‘সর্বোদয়’ নেতা জয়প্রকাশ নারায়ণের জন্য এক সেমিনারের আয়োজন করে। এছাড়া লীগের পক্ষ থেকে তহবিল সংগ্রহের এক বিশাল উদ্যোগও গ্রহণ করা হয়েছে। লীগের এক সাধারণ সভায় সিদ্ধান্ত নেয়া হয়েছে যে লীগের প্রতি সদস্য তার প্রতিমাসের বেতনের অন্তত ৫% লীগের অ্যাকাউন্টে দান করে দেবেন। এই সিদ্ধান্ত বাস্তবায়নের হারও খবুই আশাপ্রদ। 

ম্যাসন সিটি, আইওয়ার ড. বদরুদ্দোজা স্থানীয় চ্যানেলে একটি টেলিভিশন অনুষ্ঠান আয়োজন করেন যাতে তিনি বাংলাদেশের স্বাধীনতা ঘোষণার প্রেক্ষাপট ব্যাখা করেন। আমেরিকান সিনেটর ও কংগ্রেসম্যানদের কাছে তিনি তাঁর স্থানীয় আমেরিকান বন্ধুদের মাধ্যমে ৪০এরও বেশি টেলিগ্রামও পাঠান। 
১৯৭১ এর এপ্রিলের শেষ সপ্তাহে কলম্বিয়া ভার্সিটির ইন্টারন্যাশনাল হাউসে বাংলাদেশের উপর একটি প্যানেল আলোচনার আয়োজন করা হয়। শ্রীমান ও শ্রীমতি বমন বসু, ড. রশিদুজ্জামান এবং অন্যেরা এতে অংশ নেন। আলোচনার পর সিদ্ধান্ত নেয়া হয় যে বাংলাদেশের যুদ্ধাক্রান্ত মানুষের সাহায্যকল্পে ইন্টারন্যাশনাল হাউসের সদস্যদের অংশগ্রহণে একটি তহবিল গড়ে তোলা হবে। 
ড. জিল্লুর রহমান আতহার, ড. হাবিবুর রহমান, ড. ইউনূস, ড. ইসমাইল এবং ন্যাশভিল, টেনিসির অন্যান্য অনেকে স্থানীয় চ্যানেলে একটি টেলিভিশন অনুষ্ঠানের আয়োজন করেন। এতে বাংলাদেশে সেনাবাহিনী কর্তৃক চলমান রক্তগঙ্গার বিশদ বিবরণ দেয়া হয়।
.
নিউইয়র্কে শোভাযাত্রা
নিউইয়র্ক, জুন ১২, ১৯৭১। বাংলাদেশ লীগ অফ আমেরিকা, বাংলাদেশ ফ্রেন্ডশিপ অ্যাসোশিয়েশন এবং ভারতীয় সংগঠনগুলোর যৌথ উদ্যোগে জুন ১২, ১৯৭১ নিউইয়র্কে বাংলাদেশের পক্ষে এক গণশোভাযাত্রার আয়োজন করা হয়। দেশটির নানা অঞ্চল থেকে বিভিন্ন শ্রেণী ও পেশার প্রায় ১,০০০ মানুষ এই শোভাযাত্রায় অংশ নেয়। এতে শ্রীমান জয়প্রকাশ নারায়ণ, ড. ইকবাল আহমেদ, মিস্টার উইলিয়াম রায়ান, ড. প্লাসট্রিক, মিসেস অ্যান টেইলর, ড. আলমগীর এবং মিস্টার এ. পুলি বক্তৃতা করেন। এতে সভাপতিত্ব করেন অশীতিপর মুক্তিযোদ্ধা শ্রীমাণ পি. সি. মুখার্জী। 
ভারতের সর্বোদয় নেতা জয়প্রকাশ নারায়ণ তাঁর ভাষণে উল্লেখ করেন যে পূর্ব বাংলার জনগণ পাকিস্তান থেকে বিচ্ছিন্নতা চায়নি, বরং পাকিস্তানী সামরিক জান্তা তাদের সেই পথে জোর করে ঠেলে দিয়েছে। তিনি বলেন যে এখন বাংলাদেশের স্বাধীনতা অবশ্যম্ভাবী, কারণ তা ওই অঞ্চলে বাস করা প্রতিটি বাঙালির জীবন-মরণের সাথে সম্পর্কিত হয়ে পড়েছে। তিনি বিশ্বনেতাদের কাছে, বিশেষ করে মুক্ত বিশ্বের নেতাদের কাছে নিজেদের সক্ষমতা প্রয়োগের মাধ্যমে সংঘাতময় অঞ্চলটিতে সাধারণ মানুষের চাওয়া মোতাবেক ব্যবস্থা গ্রহণ করে খুব দ্রুত শান্তি ফিরিয়ে আনতে আবেদন জানান। তিনি এক্ষেত্রে বৃহৎ শক্তিগুলোর কথা উল্লেখ করে বলেন বাংলাদেশে স্থায়ী শান্তি ফিরিয়ে আনবার পদক্ষেপ নেয়া তাদের কর্তব্য। তিনি আরো বলেন বৃহৎ শক্তিগুলো যদি লাখো বাঙালির চাওয়া-আকাঙ্খা পূরণ করতে ব্যর্থ হয় তবে তারা বাঙালির দুর্দশার জন্য তাদের কাছে দায়বদ্ধ রয়ে যাবে। 
পশ্চিম পাকিস্তানের এক বিদ্বান ব্যক্তি, ড. ইকবাল আহমাদ ইয়াহিয়া খানের সামরিক সরকারের নৃশংসতার প্রতিবাদ করেন। তিনি এই সামরিক জান্তাকে এক চরম ফ্যাসিস্ট সরকার হিসেবে আখ্যা দেন। তিনি বাঙালিদের স্বায়ত্বশাসনের দাবীর পক্ষে তার পূর্ণ সমর্থনও জানান। 
আমেরিয়াকন কংগ্রেসম্যান উইলিয়াম রায়ান তার বক্তৃতায় যতদিন না পর্যন্ত বাঙালিদের অধিকার পুনঃপ্রতিষ্ঠিত হচ্ছে ততদিন পর্যন্ত পাকিস্তান সরকারকে সবরকম সাহায্য প্রদান বন্ধ রাখার উপর গুরুত্ব দেন। তিনি বাঙালিদের স্বায়ত্বশাসনের প্রতি তার পূর্ণ সমর্থন ব্যক্ত করেন। নিউইয়র্ক বিশ্ববিদ্যালয়ের প্রফেসর ড. প্লাসট্রিকও পূর্ব বাংলায় স্থায়ী শান্তি প্রতিষ্ঠা না হওয়া পর্যন্ত পাকিস্তান সরকারকে সাহায্য প্রদান বন্ধ রাখার অনুরোধ জানান। তিনি সতর্ক করে দেন যে বাঙালিদের স্বায়ত্বশাসনের দাবী পূরণ হবার আগেই যদি পাকিস্তান সরকারকে সাহায্য প্রদান করা আবারো শুরু হয়ে যায় তবে তা আমেরিকাকে সাড়ে সাত কোটি বাঙালির মৌলিক অধিকার দাবিয়ে রাখার স্বপক্ষের একজন হিসেবে তুলে ধরবে। 

ফ্রি-ল্যান্স সাংবাদিক মিসেস অ্যান টেইলর, যিনি ইতোপূর্বে ওয়াশিংটনে বাংলাদেশের পক্ষে অনশন করেছিলেন, পূর্ব বাংলার নিরস্ত্র সাধারণ জনগণের উপর পশ্চিম পাকিস্তানের সেনাবাহিনীর চালানো নৃশংশতা সম্পর্কে অবগত করেন তাঁর নিজের চোখে দেখা ঘটনার বর্ণনা থেকে। সবশেষে তিনি আমেরিকার সুস্থ চিন্তার অধিকারী নাগরিকদের প্রতি বাঙালিদের স্বায়ত্বশাসনের অধিকার পাবার লড়াইয়ে সমর্থন দিতে আবেদন জানান। এর আগে বাংলাদেশ লীগ অফ আমেরিকার ড. আলমগীর আমেরিকার নাগরিকদের কাছে আকুল আবেদন জানান যেন তারা নিজ সরকারর উপর চাপ প্রয়োগ করেন; যাতে করে যতদিন না পর্যন্ত বাংলাদেশের স্বাধীনতা নিশ্চিত হচ্ছে এবং শেষ পশ্চিম পাকিস্তানী সেনাটিও বাংলাদেশের ভূভাগ থেকে চলে যাচ্ছে ততদিন পর্যন্ত পাকিস্তান সরকারকে কোনরূপ সাহায্য প্রদান করা না হয়।
.
.
অনুবাদঃ মুশফিকুর রহমান অমিও 
[bookmark: page_641]<৬, ৪০,৬৪১> 
শিরোনামঃ সম্পাদকিয়ঃ বাংলাদেশকে সাহায্য করুণ।
সংবাদপত্রঃ বাংলাদেশ নিউজ লেটার শিকাগো নং ৪
তারিখঃ ১ জুলাই, ১৯৭১
.
বাংলাদেশে সেনাবাহিনীর নৃশংস অভিযানের তিন মাস পেরিয়ে গেছে। এই সময়ের মধ্যে হাজার হাজার নিরস্ত্র বাঙ্গালী কে স্বাধীনতা এবং ন্যায়বিচারের জন্য জীবন দিতে হয়েছে। একটি পরিসংখ্যানে দেখানো হয়েছে প্রায় অর্ধ মিলিয়ন মানুষ পাকিস্তানী সেনাবাহিনীর হাতে খুন হয়েছে।  ৬ মিলিয়ন লোক নিরাপত্তা এবং আশ্রয়ের জন্য তাদের বাড়ি ঘর ছেড়ে সীমান্তের অন্য পাশে চলে যেতে বাধ্য হয়েছে। হানাদার বাহিনীর পাশবিকতা,ধর্ষণ,অত্যাচার,অগ্নিসংযোগ এবং হত্যার অভিজ্ঞতার বর্ণনা সাথে নিয়ে লাখ লাখ মানুষ প্রতিনিয়ত ইন্ডিয়ার পথে যাচ্ছে। রাস্তায় হাজার হাজার মানুষ ক্লান্তি এবং অবসাদের কারণে মারা যাচ্ছে। কলেরা ও অন্যান্য রোগ এবং ভারতীয় শরণার্থী শিবিরে অতিরিক্ত ভীড়ের কারণেও প্রতিনিয়ত অনেক লোক মারা যাচ্ছে। মানব ইতিহাসে এত বেশি লোকের এক সাথে দেশ ত্যাগের ঘটনা সম্ভবত নজিরবিহীন। অনেক সীমাবদ্ধতা সত্ত্বেও ভারতীয় সরকার এবং মানুষেরা এই অসহায় শরণার্থীদের সাহায্য ও যত্ন করছেন। চরম বিপদের সময় আমাদের সাহায্যে এগিয়ে আসার জন্যে আমরা তাদের প্রতি গভীরভাবে কৃতজ্ঞ। 
.
আমরা যেন সবসময় স্বাধীনভাবে এবং গর্বের  সাথে বাঁচতে পারি সেই জন্য বাংলাদেশের বাঙালিরা তাদের জীবন বিসর্জন দিচ্ছেন।  তাদের সাহস এবং দৃঢ়তার কাহিনী প্রতিদিন সংবাদপত্রে ছাপা হচ্ছে।
.
কিন্তু মাতৃভূমির চরম প্রয়োজনের মুহূর্তে আমরা তার জন্যে কি করছি?  আমরা যারা মৃত্যু দৃশ্য, রোগ এবং ধ্বংস থেকে অনেক দূরে আধুনিক জীবনের আরাম এবং বিলাসিতার মধ্যে বাস করছি তাদের নিজেদেরকে এই প্রশ্নটি করা উচিৎ।  আমরা কি দেশের জন্যে আমাদের সর্বোচ্চটা দিতে পেরেছি?  আমাদেরকে ব্যক্তিগত ও সমষ্টিগত ভাবে আমাদের সর্বচ্চ চেষ্টা করতে হবে এদেশ অফিশিয়াল ভাবে পাকিস্তানকে যেন কোন সাহায্য করতে না পারে এবং এদেশে পাকিস্তানকে সাহায্যের বিরুদ্ধে শক্তিশালী জনমত তৈরী করতে হবে।
.
দ্বিতীয়ত, বাংলাদেশে বৈদেশিক মুদ্রার খুবই প্রয়োজন। একটি ডলার আমাদেরকে অনেক সাহায্য করতে পারে। প্রত্যেকবার বেতন থেকে নিজেদের প্রয়োজন মেটানোর জন্য কিছু অংশ রেখে বাকি অংশ বাংলাদেশের সাহায্যে ব্যয় করার জন্য আমাদের প্রতিজ্ঞাবদ্ধ হওয়া উচিৎ। আমরা কি তা করতে পারিনা?
.
.
অনুবাদঃ তাসমিয়াহ তাহসিন

শিরোনামঃ বাংলাদেশ আন্দোলনের খবর
সংবাদপত্রঃ বাংলাদেশ নিউজ লেটার শিকাগোঃ নং ৪ 
তারিখঃ ২১ জুলাই, ১৯৭১ 
.

পশ্চিম উপকূলে 
বাংলাদেশ গোষ্ঠী সমন্বয়ক পর্ষদ  

বাংলাদেশে মুক্তিযুদ্ধের শুরুর সঙ্গে সঙ্গে সব বাঙালিদের সহজাত দেশাত্মবোধক প্রতিক্রিয়া সমন্বয়ের ও সঞ্চালনের জন্য উপায় খোঁজা প্রয়োজনীয় হয়ে ওঠে । কার্যকরী সমন্বয় ও যোগাযোগের জন্য কিছু নির্দিষ্ট সীমা অতিক্রম করতে একটি সভা সান ফ্রান্সিসকোতে ২২ মে,১৯৭১ তারিখে অনুষ্ঠিত হয়, যেটিতে লস এঞ্জেলস, বার্কলে, স্টেনফোর্ড এবং সান ফ্রান্সিঙ্কো থেকে বাঙ্গালিরা অংশগ্রহণ করেন। এই সভায় নিম্নোক্ত সিদ্ধান্ত গৃহীত হয়ঃ  
 
১.প্রধান সমন্বয়ক  অংশ নিউ ইয়র্কে সংস্থিত হবে এবং বার্কলে, সান ফ্রান্সিস্কো, স্টেনফোর্ড, সান ডিয়াগো, সান্টা বারবারা, ডেনভার (কলরাডো)এবং টাস্কন (আরিজোয়ানা)ইত্যাদি  অন্যান্য পশ্চিম উপকূলের ইউনিট গুলোর সাথে যোগাযোগ রক্ষা করবে। এটি হাওয়াই, ডালাস ও পিটসবার্গে (কানাস) আরো কিছু ইউনিটের সাথে সমন্বয় স্থাপনে উন্মুখ হয়ে আছে।

২. প্রধান সমন্বয়ক অংশ দ্বারা নিউ ইয়র্ক, ওয়াশিংটন, শিকাগো ও মিশিগানের সাথে সক্রিয় যোগাযোগ রক্ষা করা হবে, এবং এটি বাংলাদেশ সরকার থেকে প্রাপ্ত নির্দেশাবলী পশ্চিম উপকূলীয় অন্য সকল ইউনিট গুলোতে বহনও করবে।

৩. সবগুলো ইউনিট নিজেদের মধ্যে আগ্রহের বিষয়ে তথ্য বিনিময় করবে এবং স্থানীয় সদস্যদের কাছে সেগুলোর খবর স্থানীয়দের কাছে সরবরাহ করবে।  

৪. প্রচারকার্যের উপরি খরচ ও অন্যান্য সমন্বয়ের খরচ বহনের জন্য সকল পশ্চিম উপকূলীয় ইউনিট দ্বারা মোট সংগ্রহের উপর ৫% রেমিটেন্স  লস এঞ্জেলস পর্ষদকে দেওয়া হবে। 

৫. সাধারনভাবে আমেরিকার জনগণের কাছে, বিষেশত আমেরিকান প্রতিনিধিদের কাছে আমাদের দেশে পাকিস্তান সেনাবাহিনীর নৃসংশতা ও বর্বরতা প্রকাশ করতে, এবং স্বাধীনতা সম্পন্ন করতে বাংলাদেশের বৈধ দাবী প্রচারে সাধারণত প্রতিটি ইউনিট প্রচার প্রচারনা চালু রাখবে।  

৬. তহবিলের সকল সংগ্রহের বিবরণী লস এঞ্জেলস কে জমা দেওয়া হবে। 

৭. সকল নাগরিক ও সমব্যথীদের একটি সার্বিক লিষ্ট বানানো হবে এবং প্রতিটি ইউনিটের সমন্বয়কেরা সেসব নাম ও ঠিকানা লস এঞ্জেলসের সমন্বয়ককে পাঠাবে।  

গনসভা
ফোর্থ এন্ড আর্চ স্ট্রীট, ফিলাদেলফিয়াতে অবস্থিত ফ্রেন্ডস মিটিং হাউজে ২৪ ই জুন  , বৃহস্পতিবার, ৮ ঘটিকায় এক গনসভা অনুষ্ঠিত হবে। এই বৈঠকের প্রধান উদ্দেশ্য হচ্ছে “ফ্রেন্ডস অব ইস্ট বেঙ্গল” নামে একটি সংগঠন প্রতিষ্ঠা করা যেটি ১)আমেরিকান নাগরিকদের পূর্ব বাংলার কার্যক্রম সম্বন্ধে অবগত করবে, ২) ত্রাণকার্যে সহায়তা করবে এবং ৩) পূর্ববাংলায় তাদের ত্রাসের রাজত্ব বন্ধ করার আগ পর্যন্ত পশ্চিম বাংলার সকল সহায়তার উপর সরকারী নিষেধাজ্ঞা আরোপের আবেদন করবে। বৈঠকটি অধ্যাপক চার্লস কান (পেন বিশ্ববিদ্যালয়), রেভ. রিচার্ড এল. কিয়াচ (সেন্ট্রাল ব্যাপিস্ট চার্চ , ওয়েন) এবং অন্যান্যদের দ্বারা সংগঠিত হবে। সবাইকে উপস্থিত থাকার জন্য অনুরোধ জানানো হচ্ছে। 

সংবাদ সংক্ষেপ
উইন্ডসর বিশ্ববিদ্যালয়, কানাডায় ৭ই জুলাই,১৯৭১, ৭ ঘটিকায় বাংলাদেশের একটি সভা অনুষ্ঠিত হবে। এই সভার বিষয় হচ্ছে “দি কেস ফর বাংলাদেশ”। বক্তা হিসেবে থাকবেন অধ্যাপক রন ইন্ডেন, ইতিহাস বিভাগ, শিকাগো বিশ্ববিদ্যালয়, অধ্যাপক রালফ নিকোলাস, নৃবিজ্ঞান বিভাগ, মিশিগান স্টেট বিশ্ববিদ্যালয়, অধ্যাপক পিটার বারতোক্কি, সমাজবিজ্ঞান ও নৃবিজ্ঞান বিভাগ, অকল্যান্ড বিশ্ববিদ্যালয়, মিশিগান, আজিজুল হক খন্দকার, বিডিএল পরিচালক, ডেট্রয়েট। সভার স্থান হল ‘দি রুম’, এসাম্পটন কলেজ, ৪০০ হারন লাইন, উইন্ডসর, কানাডা। সবাইকে অনুষ্ঠানে যোগ দেওয়ার জন্য আন্তরিকভাবে আমন্ত্রণ জানানো হচ্ছে।

বাংলাদেশ প্রতিরক্ষা পরিষদের পরবর্তী সভা মেডিসন, উইস্কন্সিনে ৩রা জুলাই, ১৯৭১ (শনিবার, ১.৩০ ঘটিকায়) অনুষ্ঠিত হবে।বিডিএল এর সকল সদস্য এবং সমব্যথীরা এই সভায় যীগদানের জন্য স্বাগত। যদি আপনি যোগদানে ইচ্ছুক হন, তবে দয়া করে এই ঠিকানায় যোগাযোগ করুন- বিডিএল, ৪০৮ ভার্জিনিয়া টেরেস, মেডিসন, উইস্কন্সিন (ফোন-৬০৮-২৩৩-০২৫৩) 

ওয়াশিংটনে জনাব আব্দুর রাজ্জাক দ্বারা বাংলাদেশের তথ্য কেন্দ্র স্থাপিত হয়েছে। এই দপ্তরে ওয়াশিংটন ডিসি এর সকল তদবির কার্যক্রম সমন্বিত হবে। তদবিরের জন্য যে কোন নির্দেশনার প্রয়োজনে জনাব খানের সাথে ৭০৩-৯৩১-২৯ এ  
( অফিস ৯৭ হবে) যোগাযোগ করুন।
.
.
অনুবাদঃ জয়ন্ত সেন আবীর 

শিরোনামঃ সম্পাদকীয় ও প্রতিবেদন
সংবাদপত্রঃ বাংলাদেশ (পশ্চিম তীর নিউজ বুলেটিন) ক্যালিফোর্নিয়াঃ নম্বর ২
তারিখঃ ১ জুলাই, ১৯৭১

সম্পাদকীয়

আমেরিকার হাতে বাঙালিদের রক্তঃ 
অবশেষে আমেরিকার হাত বাঙালিদের রক্তে রঞ্জিত হল। দুঃখের ব্যাপার এই যে আমেরিকার মত একটি গণতান্ত্রিক রাষ্ট্র স্বাধীনতার ধারণাকে চূর্ণ করে পাকিস্তানী স্বৈরশাসকদের সাথে হাত মিলিয়েছে, যাদের কার্যকলাপ বিশ্বের অন্যান্য প্রান্তে যে কারণ দেখিয়ে আমেরিকা যুদ্ধ লড়ছে তার বিপরীত। 
বিশ্বব্যাপী ধিক্কার এবং আমেরিকান সিনেটর, কংগ্রেসম্যান ও নাগরিকদের বারবার অনুরোধ সত্ত্বেও দুই জাহাজ ভর্তি অস্ত্র-গোলাবারুদ পাকিস্তানে পাঠানো আমেরিকান অস্ত্র ব্যবহার করে পাকিস্তানী সেনাবাহিনী পূর্ব বাংলা (বাংলাদেশ)তে যে মানবিক দুর্দশার জন্ম দিয়েছে তার প্রতি এক স্থূল অবজ্ঞা প্রকাশ করছে। ইয়াহিয়ার নেকড়ের পালের পাশবিক আচরণে আমেরিকান করদাতাদের টাকায় অস্ত্র দিয়ে সাহায্য করে আমেরিকান সরকার তার নাগরিকদের বাংলাদেশে চলমান গণহত্যার এক অনিচ্ছুক অংশীদারে রূপান্তরিত করে নিয়েছে। 
এর মাধ্যমে নিক্সন সরকার শুধুমাত্র নিরস্ত্র বাঙালিদের মানবাধিকার ক্ষুণ্নই করছে না, সাথে সাথে আমেরিকান নাগরিকদের সাথে এক বিদ্রুপাত্মক ছলের আশ্রয়ও নিচ্ছে। বাংলাদেশের মুক্তিযোদ্ধারা ক্রমবর্ধমান বিরোধিতা এবং ইয়াহিয়াকে সরাসরি আমেরিকান সাহায্যের পরেও তাদের মুক্তি সংগ্রাম চালিয়ে যাচ্ছে, এবং তার জন্য তারা আমেরিকান জনগণ, লীগের সদস্য ও তাদের সহযোগী বন্ধুদের নিকট হতে অভিনন্দন পাবার যোগ্য। 
আমরা লীগ এবং আমেরিকান জনগণের পক্ষ থেকে জনাব নিক্সন এবং তার সরকারের কাছে আকুল আবেদন জানাচ্ছি তারা যেন মানবতার শত্রুদের সবরকম সাহায্য করা থেকে বিরত থাকে এবং ইয়াহিয়া ও তার সামরিক জান্তা বাংলাদেশে থেকে চলে না আসা পর্যন্ত তাদের প্রতি সকল প্রকার সাহায্য-সহযোগিতা মুলতবি রাখে। 
.
ধর্ষণের পেছনের কাহিনী
বাংলাদেশে মানুষ উৎপাদনের কেন্দ্রঃ 
কিছুদিন আগে বাংলাদেশে সামরিক আক্রমণের সাথে যুক্ত একজন কর্নেলের ছেলে, এক পাঞ্জাবি ছাত্র, এমন কিছু জঘন্য মনোভাব প্রকাশকারী মন্তব্য করে যা হালকা ভাবে নেয়া উচিৎ নয়। সে মাত্র ১০ দিন আগে করাচী থেকে লস অ্যাঞ্জেলসে এসে পৌঁছে এবং পশ্চিম পাকিস্তানীদের মাঝে বর্তমানে বিরাজমান এক সাধারণ মনোভাবের উল্লেখ করে - বাঙালিদের প্রতি অপরিসীম ঘৃণা ও বিদ্বেষ। 
তার গর্বিত বিবৃতি থেকে প্রতীয়মান হয় যে পশ্চিম পাকিস্তানীরা পূর্বে তাদের কলোনিকে রক্ষা করতে এখন আন্তঃজাতি মিলন ঘটাতে উন্মুখ হয়ে উঠেছে। অফিসার এবং সেনা সকলকেই নির্দেশ দেয়া হয়েছে যেকোনো উপায়ে বাঙালি নারীদের সাথে জোরপূর্বক যৌনমিলন ঘটাতে, যাতে করে পশ্চিম পাকিস্তানী বাবার ঔরসে জন্ম নেয়া সন্তানদের দ্বারা বাংলাদেশে অবাঙালিদের সংখ্যা বৃদ্ধি পায়। এমন অশুভ, জঘণ্য ও ঘৃণিত কার্যকলাপ বাঙালি জনগণের ওপর এক চরম আঘাত, কেননা এসব সন্তান যখন বেড়ে উঠবে এবং শারীরিক দিক থেকে পশ্চিম পাকিস্তানীদের সাথে মিল খুঁজে পাবে, স্বাভাবিকভাবেই তাদের আনুগত্য পশ্চিমের প্রতি ঝুঁকে পড়বে। পশ্চিম পাকিস্তানীরা বিশ্বাস করে তাদের এই পরিকল্পনা পরবর্তী প্রজন্ম থেকেই প্রভাব ফেলা শুরু করবে এবং বাংলাদেশ চিরকালের জন্য কালের গহ্বরে হারিয়ে যাবে। 
সরাসরি বলতে গেলে বাঙালি নারীরা- আমাদের মা, মেয়ে, বোন, স্ত্রী, ভাতিজি, ভাগ্নী পাকিস্তানী সেনাদের হাতে চরম অপমান ও অবমাননার স্বীকার হচ্ছে। তাদের কথা একদা তারা কেবল ১৭ জন ঘোড়সওয়ার দিয়েই বাংলা দখল করে নিয়েছিল। এই বিংশ শতকে এসে তাদের ৭০,০০০ সেনা এই কাজটা আবার করে দেখাবে। পাঞ্জাবি ছাত্রটির কথা শুধুমাত্র ফাঁকা বুলিই নয়, হয়ত এর মাঝে কিছু সত্যতাও লুকিয়ে আছে।
.
নিজের বোকামীর কারাদণ্ড 
ম্যাককার্থিজমের অন্ধকারাচ্ছন্ন দিনগুলিতে আমেরিকান পররাষ্ট্র নীতি ছিল “যারা আমাদের পক্ষে নেই, তারা আমাদের বিপক্ষে।“  ‘দূরদর্শী’ রাষ্ট্রসচিব জনাব জন ফস্টার ডুলস-এর মস্তিষ্ক প্রসূত এই নীতি আইজেনহাওয়ারের দিনগুলোতে আমেরিকাকে ৪৭ টি কৃত্রিম ও বেশিরভাগ ক্ষেত্রে অপ্রয়োজনীয় মৈত্রী চুক্তি স্বাক্ষরের পথে পরিচালিত করে। স্নায়ুযুদ্ধকালীন পররাষ্ট্র নীতির মূল বিষয়গুলোর একটি ছিল “ চীনের নিয়ন্ত্রণ”,  যার মাধ্যমে চীনের সীমান্তবর্তী দেশগুলোকে এক কৌশলগত আবরণের ভেতর নিয়ে আসা হয়। ভারত ও পাকিস্তান উভয়কেই এক দ্বিপাক্ষিক প্রতিরক্ষা চুক্তির আওতায় সামরিক সাহায্য প্রদানের প্রতিশ্রুতি দেয়া হয়। ভারত এই প্রস্তাব ফিরিয়ে দিলেও পাকিস্তানের ভারতভীতি তাদের এই প্রস্তাব গ্রহণে উদ্বুদ্ধ করে। ভারত স্বাভাবিকভাবেই উপলব্ধি করে উপমহাদেশে এরূপে অস্ত্রের আমদানি এ অঞ্চলে সামরিক ক্ষেত্রে অসামঞ্জস্যতা সৃষ্টি করবে এবং এই চালান ঠেকানোর জন্য তারা  তাদের  সর্বোচ্চ  চেষ্টা  করে । ভারতের বিরোধিতার মুখে আমেরিকার আনুষ্ঠানিক বিবৃতি ছিল এইসকল অস্ত্র এই শর্তেই দেয়া হচ্ছে যে পাকিস্তান তাদের কেবল চীনের বিরুদ্ধেই ব্যবহার করতে পারবে। এই বিবৃতি যে মিথ্যা তা সকলের সামনে উন্মুক্ত হয়ে পড়ে পাকিস্তান যখন ১৯৬৫ সালে এইসকল অস্ত্র ব্যবহার করেই ভারতের বিরুদ্ধে পূর্ণমাত্রার আক্রমণ চালিয়ে বসে। ‘কূটনৈতিক বিরোধিতা’ ব্যর্থ হলে আমেরিকা নতুন করে পাকিস্তানে অস্ত্র পাঠানোর উপরে নিষেধাজ্ঞা আরোপ করে। প্রাণঘাতী নয় এমন তৈরী জিনিস, যেমন যন্ত্রাংশ, জিপ, ট্রাক প্রভৃতি এই আংশিক নিষেধাজ্ঞার আওতার বাইরে ছিল। বিনাশর্তে এই নিষেধাজ্ঞা তুলে নিতে চাপ প্রয়োগের লক্ষ্যে পাকিস্তান চীন ও সোভিয়েত ইউনিয়নের সাথে যোগাযোগ করে এবং তাদের কাছ থেকে বেশ বড় পরিমাণে সামরিক সরঞ্জাম সংগ্রহ করে। এভাবে এক বৃহৎ শক্তিকে আরেকটির বিরুদ্ধে কাজে লাগিয়ে পাকিস্তান সফলতা লাভ করে এবং গত অক্টোবরে আমেরিকা আবারো পাকিস্তানে নতুন অস্ত্রের চালান শুরু করে। তারা কারণ দেখায় যে তা না হলে পাকিস্তান তার সামরিক সরঞ্জামের জন্য সমাজতান্ত্রিক শিবিরের উপর অতিমাত্রায় নির্ভরশীল হয়ে পড়বে। এই নিষ্ঠুর কপটতা এখন জন্ম দিয়েছে মধ্যযুগের নৃশংসতার সাথে তুলনীয় এক গণহত্যার। নিক্সন সরকারের কর্মকর্তাদের হাত এখন বাঙালিদের রক্তে রঞ্জিত, যাদের একমাত্র অপরাধ ছিল নিজ দেশের সরকারে যথাযথ প্রতিনিধিত্ব দাবী করা। পাকি যুদ্ধযন্ত্রের নৃশংসতার সাথে বাঙালিদের অবমাননায় যুক্ত হয়েছে ভারতে পালিয়ে যাওয়া অসংখ্য শরণার্থীর দুঃখ-দুর্দশার প্রতি আমেরিকান সরকারের নির্লজ্জ অনীহা। কিউবা থেকে নির্বাসিতদের আমেরিকায় এনে ‘স্বাধীনতা’ দান করার পেছনে আজ মিলিয়ন মিলিয়ন ডলার খরচ হচ্ছে। কিন্তু অপর দিকে ৬ মিলিয়ন(৬০ লাখ) শরণার্থীর শরণার্থীর  দুঃখ-দুর্দশা লাঘব করবার জন্য অর্থ ও অন্যান্য সরবরাহের বড়ই অভাব। আমেরিকা এখনো নিজেকে মানবিক মূল্যবোধ ও গণতান্রিক অধিকারের বৈশ্বিক রক্ষাকর্তা হিসেবে বিবেচনা করে গর্ব বোধ করে। এই হিপোক্রেসি শেষ হবে কবে?
এ. কে. এম.
লস অ্যাঞ্জেলেস
.
.
অনুবাদঃ নিয়াজ মেহেদী এবং ওমার ফাইলাসূফ

শিরোনামঃ বাংলাদেশ আন্দোলনের খবর
সংবাদপত্রঃ বাংলাদেশ নিউজ লেটার শিকাগোঃ নং ৫ 
তারিখঃ ১৫ জুলাই, ১৯৭১ 
.
বাংলাদেশের প্রতি যুক্তরাষ্ট্রের পিস অর্গানাইজেশনগুলোর সমর্থন
উইসকনসিন প্রদেশের মিলওয়াকি শহরে গত ২৫-২৭ জুন অনুষ্ঠিত পিপলস কোয়ালিশন ফর পিস জাস্টিস (পিসিপিজে) এর বার্ষিক সম্মেলনে বাংলাদেশের মুক্তিযুদ্ধের পক্ষে রেজুলেশন পাশ করা হয়েছে। পিপলস কোয়ালিশন এই দেশের প্রায় শতাধিক পিস অর্গানাইজেশনের মূল সংগঠন। দেশের বিভিন্ন প্রান্ত থেকে প্রায় ৮০০ জন ডেলিগেট উক্ত সম্মেলনে অংশগ্রহন করেন। 

সভায় সূচনা বক্তব্যে পশ্চিম পাকিস্তান থেকে আগত ড. ইকবাল আহমেদ উপস্থিত ডেলিগেটদের সামনে বাংলাদেশের চলমান পরিস্থিতির উপর একটি মূল্যায়ন পাঠ করেন। পশ্চিম পাকিস্তানী সামরিক জান্তাকে সহায়তার যে নীতি যুক্তরাষ্ট্র অনুসরন করছে তার বিরুদ্ধে এবং দক্ষিন এশিয়ায় আরেকটি ভিয়েতনাম পরিস্থিতির সৃষ্টি যেনো না হয় সে ব্যাপারে শক্ত অবস্থান নিতে ড. আহমেদ উপস্থিত ডেলিগেট বৃন্দের প্রতি আহবান জানান।

বাংলাদেশ পরিস্থিতির উপর দিনব্যপী ব্রিফিং এর পর বাংলাদেশ ডিফেন্স লীগ আলোচ্য বিষয়ে উপস্থিত সদস্যদের দৃষ্টি আকর্ষন করে। স্থানীয় সংবাদ মাধ্যম দ্বারা উক্ত ব্রিফিং এ পিসিপিজে এবং তার অংগ সংগঠনগুলো পৃথকভাবে এবং একসাথে কনফারেন্সে বাংলাদেশ ইস্যু নিয়ে আলোচনা ও ভবিষ্যত কর্মপরিকল্পনা গ্রহণ করে।    

পিসিপিজের পক্ষ থেকে ওয়াশিংটন ডিসি অফিসের সদস্যবৃন্দের প্রতি নিম্নোক্ত সাজেশন পাঠানো হয়ঃ 
তিন সপ্তাহের ভেতর (কমপক্ষে) যুক্তরাষ্ট্রকে সাম্প্রতিক সময়ের নিকৃষ্টতম মানবীয় বিপর্যয় ঘটানো থেকে বিরত রাখতে আমরা কি পদক্ষেপ নিতে পারি? 
পিসিপিজে এর জাতীয় পরিকল্পনাকে সমর্থন করা
পিপলস কোয়ালিশন তিনটি কর্মপরিকল্পনা গ্রহন করেছেঃ 
নিউ ইয়র্ক, ওয়াশিংটন এবং সানফ্রান্সিসকো। আপনি যদি এই তিন এলাকার বাসিন্দা হয়ে থাকেন, তাহলে পিসিপিজে আয়োজিত প্রতিবাদ সভার বিষয়ে খোজ করুন এবং রিক্রুটমেন্ট, মিডিয়া এডুকেশন সহ অন্যান্য কর্মসূচীতে অংশ নিন। (এবং একই সাথে মে দিবসের বিশেষ ট্রাইব অ্যাকশনের ব্যাপারে খবর নিন।)
আভ্যন্তরীণ অন্যান্য কর্মসূচীগুলোতে অংশ নিন
পূর্ব পাকিস্তান ইস্যুতে আপনার চারপাশের গ্রুপগুলোর অবস্থান সম্পর্কে যত দ্রুত সম্ভব (খুব বেশী হলে এক মাসের ভেতর) খোঁজ নিন। তাদেরকে যথাসম্ভব সাহায্য-সহায়তা করুন। 
স্থানীয় প্রতিবাদ সভা আয়োজন
এয়ার ফোর্স, সামরিক বাহিনী অথবা ডিফেন্স ডিপার্টমেন্টের সাপ্লাই এজেন্সি অথবা কনট্রাক্ট অ্যাডমিনিস্ট্রেশনে সামনে কংগ্রেসের নিষেধাজ্ঞা উপেক্ষা করে পেন্টাগনের পাকিস্তানে অস্ত্র শিপমেন্ট চালিয়ে যাওয়ার প্রতিবাদে বিক্ষোভ আয়োজন। (নিউইয়র্ক টাইমস পত্রিকার ২২ এবং ২৫শে জুন তারিখের সংখ্যা দৃষ্টব্য।) 
লবিং
পাকিস্তানকে সকল প্রকার সাহায্য দেয়া থেকে বিরত থাকতে কংগ্রেসম্যানদের প্রতি লিখিত আহবান জানাতে চার্চগুলোকে উদ্বুদ্ধ করা। একই সাথে গেলাহার অ্যামেন্ড, এইচ.আর. ৮৯৬১ দ্য সাক্সবে-চার্চ অ্যামেন্ডমেন্ট থেকে ফরেন অ্যাসিসটেন্স অ্যাক্ট (সিনেটে) এর প্রতি সমর্থন আদায়।
এছাড়া স্টেট ডিপার্টমেন্টে (পূর্ব পাকিস্তান সম্পর্কিত রিপোর্ট সমূহ গোপন রাখার প্রতিবাদ জানানোর জন্য)– নিক্সন এবং সিনেটের ফরেন অ্যাফেয়ার্স কমিশন ইত্যাদি অফিসে তার প্রেরণ। এছাড়া বিভিন্ন তথ্য অনুসন্ধান ও গবেষণার জন্য নিম্নোক্ত স্থানীয় পিস গ্রুপগুলোর সাথে সার্বক্ষনিক যোগাযোগ রাখুনঃ
জাতীয়ঃ পিসিপিজে অফিস – (২০২) ৭৩৭-৬৮০০; 
বাংলাদেশ লীগ(ওয়াশিংটন) (৭০৩) ৯৩১-২৯৯৭; 
নিউ ইয়র্ক (বাংলাদেশ) (২১২) ৬৮৫-৪৫৩০; 
শিকাগো (বি.ডি.) (৩১২) ২৮৮-০২৭২৮; 
সান ফ্রান্সিসকো (বি.ডি.) (৪১৫)৩২৫-৫৭৯৬; 
ফিলাডেলফিয়া (২১৫) ৭৪৭-৪৭৪৭;

পাকিস্তানকে অস্ত্রসহায়তা দেয়ার প্রতিবাদে বিক্ষোভ কর্মসূচী ঘোষনা
যুক্তরাষ্ট্র কতৃক পাকিস্তানকে অস্ত্র সহায়তা দেয়ার প্রতিবাদে তিনটি জেলা শহরে বিক্ষোভ কর্মসূচী ঘোষনা করেছে পিস অর্গানাইজেশন গুলোর জোট। ২৫ ডাব্লিউ জ্যাকসনের ক্রাইস্ট-দ্য-কিং চার্চে অনুষ্ঠিত এক সংবাদ সম্মেলনে পিসিপিজে কো-অর্ডিনেটর সিডনি লেনস সাংবাদিকদের বলেন, যুক্তরাষ্ট্রের সামরিক সহায়তা পাকিস্তানে কুখ্যাত একনায়কতন্ত্রকে জিইয়ে রাখার কাজে খরচ করা হচ্ছে। লেনস বলেন পিপলস কোয়ালিশন নিউ ইয়র্ক, ওয়াশিংটন এবং সান ফ্রান্সিসকোর প্রাদেশিক ভবনগুলোর সামনে বিক্ষোভ কর্মসূচী আয়োজনের চিন্তা ভাবনা করছে। জোটভূক্ত আরেকটি সংগঠন ‘মেয়ডে ট্রাইব’ এর স্পোকসম্যান ডেভিড বুরাক বলেন তার সংগঠন ‘নিউ ইয়র্কের জাহাজে অস্ত্র বোঝাই কমিয়ে যেনো অর্ধেকে আনা হয়’ সেই দাবীতে একটি জোরালো শান্তিপূর্ণ কর্মসূচী দেয়ার পরিকল্পনা করছে। অবশ্য সেই কর্মসূচীর ভেতর কি থাকছে বা কবে ঘোষনা করা হবে সে বিষয়ে তিনি উপস্থিত সাংবাদিকদেরকে বিস্তারিত আর কিছু বলেননি। (সান-টাইমস। জুলাই ১, ১৯৭১ শিকাগো)

উইসকনসিন এর পিস গ্রুপগুলোর প্রতিবাদ আয়োজনের খবর
ম্যাডিসনে গত ৩ জুলাই পাকিস্তান স্টুডেন্টস কনভেনশন চলাকালে তার সামনে দাঁড়িয়ে বিক্ষোভ করেছে উইসনসিনের পিস গ্রুপ-গুলোর জোট। উইসকনসিন এলায়েন্স ইন অ্যাসোসিয়েশন এবং আমেরিকান সার্ভিসমেনস ইউনিয়ন (এএসইউ) নামক দুটি সংগঠন যৌথভাবে এই বিক্ষোভ সমাবেশের আয়োজন করে। ভেতরে কনফারেন্সে আলোচনা চলাকালে বাইরে প্লাকার্ড হাতে দাঁড়িয়ে প্রতিবাদে অংশ নেয় উক্ত সংগঠনগুলোর সদস্যরা। এর আগে উক্ত কর্মসূচীর বিষয়ে একটি প্রেস ব্রিফিং এর আয়োজন করা হয়, সেখানে আয়োজক সংগঠনগুলো জানায় পাকিস্তানের রাষ্ট্রদূতের আগমন উপলক্ষ্যে বিমানবন্দরের সামনে আরেকটি বিক্ষোভ সমাবেশ আয়োজনের পরিকল্পনা করছেন তারা। কিন্তু শেষ মুহুর্তে পাক রাষ্ট্রদূত সফর বাতিল করায় সেই বিক্ষোভ আর আয়োজিত হয়নি। অবস্থান কর্মসূচী শেষে পিস সংগঠনের জোট এবং এএসইউ এর সৌজন্যে একটি সংক্ষিপ্ত আলোচনা সভা অনুষ্টিত হয়, যেখানে বাংলাদেশ বিষয়ে আলোচনা এবং বিভিন্ন তথ্য বিলি করা হয়। সভায় আলোচনা করেন ড.ইকবাল আহমেদ এবং জনাব মোজাম্মেল হক। বক্তারা বাংলাদেশ এবং বর্তমান পরিস্থিতির বিষয়ে উপস্থিত জনতার বিভিন্ন প্রশ্নের উত্তর দেন। এছাড়া বাংলাদেশ বিষয়ে টেলিভিশন ও বেতারে প্রচারিত বিভিন্ন অনুষ্ঠান সেখানে প্রদর্শন করা হয়।

বিডিএল বোর্ড মিটিং
গত ৩রা জুলাই অনুষ্ঠিত হয়েছে বাংলাদেশ ডিফেন্স লীগের বোর্ড অফ ডিরেক্টরসদের সভা। উক্ত সভায় বিডিএল এর কার্যক্রম ও কর্মসূচী সমূহ পুনরায় ঘোষনা করা হয়। 
.
বিডিএল, ইউএসএ এবং কানাডাতে থাকা বাংলাদেশি সকল গ্রুপকে তাদের স্থানীয় শান্তি সংস্থার সাথে যোগাযোগ করতে এবং তাদের সাথে তাদের কর্মকান্ড সমন্বয় করতে অনুরোধ করেছে। নিকটবর্তী শান্তি সংস্থার ঠিকানা ও ফোন নং মিঃ ব্র্যাড লিটল, ১০২৯ ভারমন্ট অ্যাভিনিউ, নিউইয়র্ক ওয়াশিংটন ডি.সি.(ফোনঃ (২০২) ৭২৭-৮৬০০) এর নিকট হতে পাওয়া যাবে। 
.
পূর্ব বাংলার বন্ধুগন
২৪ জানুয়ারি, মঙ্গলবার, চতুর্থ আর্চ ষ্ট্রীটে ফ্রেন্ডস মিটিং হলে পাকিস্তানের সাম্প্রতিক ঘটনাবলি নিয়ে চিন্তিত একদল নাগরিক গঠন করেন “ফ্রেন্ডস অফ ইষ্ট বেঙ্গল(পুর্ব বাংলার বন্ধুগন)” নাম একটি অলাভজনক প্রতিষ্ঠান। যারা এখানে যোগ দিতে চায় তাদের প্রতি দরজা খোলা ছিল। নিমোক্ত উদ্দেশ্য ঠিক করা হয়েছিলঃ 

১. ২৫শে মার্চ,১৯৭১ থেকে পুর্ব বাংলার মানুষের উপর সামরিক বাহিনী দ্বারা যে অত্যাচার চাপিয়ে দেয়া হয়েছে তা থেকে মুক্তি দিতে সাহায্য করা।
২. পূর্ব বাংলার মানুষের স্বাধীনতা ও রাজনৈতিক সংকল্প এগিয়ে নিয়ে যাওয়া।
৩. লক্ষ্য সফল করতে মার্কিন যুক্তরাষ্ট্রের সরকারের উপর প্রভাব বিস্তার করা।
যারা “ফ্রেন্ডস অফ ইষ্ট বেঙ্গল (পুর্ব বাংলার বন্ধুগন)” এ যোগ দিতে চান বা আমাদের সম্পর্কে আরো জানতে চান তারা যোগাযোগ করতে পারেনঃ
“ফ্রেন্ডস অফ ইষ্ট বেঙ্গল (পুর্ব বাংলার বন্ধুগন)”
কেয়ার/অফ চার্লস খান
৩০৫, লোগান হল,
পেনসিলভেনিয়া বিশ্ববিদ্যালয়
৫৯৪-৮৫৬৩
জিআর২-৩৯৬৯
“কলম্বিয়া স্টুডেন্টস ফর বাংলাদেশ (বাংলাদেশের জন্য কলম্বিয়ার ছাত্র-ছাত্রী)”
.
কলম্বিয়া বিশ্ববিদ্যালয়ের একদল ছাত্রছাত্রী পূর্ব বাংলার ভয়ানক পরিস্থিতি নিয়ে প্রায় ৪০০ ছাত্র-ছাত্রী ও অধ্যাপকের স্বাক্ষরযুক্ত একটি পিটিশন জাতিসংঘের নিকট উপস্থাপন করেন। এই পিটিশনে কিছু নির্দিষ্ট পদক্ষেপের কথা বলা হয়েছিল যাতে বাংলাদেশে রক্তগঙ্গা বন্ধ হয়। বাংলাদেশের পক্ষে স্বাক্ষরকারীদের মধ্যে দুজন নোবেল বিজয়ী ও ছিলেন। 
.
কানাডাতে জনসভা
১৬ জুন তারিখে ব্রিটিশ-কল্মবিয়া বিশ্ববিদ্যালয়ের, ইন্টারন্যাশনাল হাউজে একটি জনসভায় গান্ধী পিস ফাউন্ডেশনের (গান্ধী শান্তি সংস্থা) জয় প্রকাশ নারায়ণের বাংলাদেশের অবস্থা নিয়ে কথা বলেন এবং তাঁর বক্তব্যে নিমোক্ত লক্ষ্যগুলো গৃহীত হয়। 

	“আমরা পাকিস্তানের রাস্ত্রপতির নিকট আহবান জানাই যাতে সে যাদের নামে সে দেশ শাসন করে তাদের উপর জুলুম করা বন্ধ করেন এবং জাতীয় পরিষদের নির্বাচিত যারা জীবিত আছেন তাদের সাথে আলোচনার দরজা খুলে দেন যাতে পুর্ব পাকিস্তানে গণতান্ত্রিক এবং দায়িত্বশীল সরকার পুনরধিষ্ঠিত করা যায়। 
 .
ব্রিটিশ কলম্বিয়া বিশ্ববিদ্যালয়ের এশিয়ান স্টাডিজ বিভাগের প্রফেসর ব্যারি এম. মরিস কর্তৃক ১৬ জুন, ১৯৭১ তারিখে মিশিগান স্টেট ইউনিভার্সিটির এশিয়ান স্টাডি সেন্টারের অধ্যাপক র‍্যালফ ডব্লিউ নিকোলাসের নিকট পাঠানো হয়েছিল। 

			
বাংলাদেশ অ্যাসোসিয়েশান অফ কুইবেক (কুইবেকে বাংলাদেশের সমিতি)
	নাইয়ুম চৌধুরী, বাংলাদেশ অ্যাসোসিয়েশান অফ কুইবেক এর সাধারণ সম্পাদক বলেনঃ
“পদ্মা” মার্কিন যুক্তরাষ্ট্রের অস্ত্র এবং গোলাবারুদ বহন করে মন্ট্রিয়ল বন্দরে পৌঁছেছে। এর উদ্দেশ্য কানাডার তৈরি পাকিস্তান বিমানবাহিনীর স্যাবর জেটের যন্ত্রাংশ বোঝাই করা। মন্ট্রিয়ল সাংবাদিকদের সময়মত নেয়া এই পদক্ষেপের কারনে কানাডার অস্ত্র রপ্তানির উপর নিষেধাজ্ঞা স্থাপন করা হয়। 
	আমরা উত্তর আমেরিকা ও পাকিস্তানের ষড়যন্ত্রের উপর সতর্ক নজর রাখছি, এবং স্থানীয় পত্রিকা ও সহানুভূতিশীল কানাডিয়ানদের সাথে কাজ করে এই ষড়যন্ত্রের পর্দা কানাডার নাগরিকদের জন্য উন্মোচনের চেষ্টা করছি।
	“পদ্মার” আগমনের বিরুদ্ধে বিক্ষোভে জাতীয় ট্রেড ইউনিয়নের সম্মেলন সহ বেশকিছু শ্রমজীবীদের সংগঠন দ্বারা সমর্থিত হয়েছিল এবং তারা এতে যোগও দিয়েছিল।

				  মিশিগান থেকে রিপোর্ট (মিশিগান থেকে প্রতিবেদন)
	মিশিগান থেকে মিঃ মোজাম্মেল হক বলেনঃ
	২৯ জুন আমি “শান্তির জন্য আরেকটি মা” সম্মেলনে যোগদান করার জন্য গ্র্যান্ড র‍্যাপিডে গিয়েছিলাম তথ্য সংক্রান্ত উপকরন দিয়ে আসতে এবং বাংলাদেশের পরিস্থিতির ব্যাপারে কথা বলতে। 
	আমরা একটি তহবিল সংগ্রহ কার্যক্রম শুরু করেছি মিশিগান স্টেট ইউনিভার্সিটিতে। এম.এস.ইউ এর ৪০০০ শিক্ষকের মধ্যে অধ্যাপক র‍্যালফ নিকোলাস(নৃতত্ববিদ্যার অধ্যাপক), অধ্যাপক বিল রস(সভাপতি, দক্ষিন-পুর্ব এশিয়ান স্টাডিজ ডিপার্টমেন্ট) এবং অধ্যাপক রিচার্ড নিয়েকফ এই তহবিলে দান করেছেন। 
	এম.এস.ইউতে “ফ্রেন্ডস অফ বাংলাদেশ”র সাথে একত্রিত হয়ে বাংলাদেশের শিক্ষার্থীরা তহবিল সংগ্রহের জন্য বাকেট ডিনার চালু করেছে। প্রথম সপ্তাহেই ডিনারের প্রায় ৩০০ টিকেট বিক্রয় হয়েছে। এই ডিনারে বাংলাদেশ নিয়ে একটি আলোচনা থাকবে। পশ্চিম পাকিস্তান থেকে  ডক্টর. জুমজা আলভী শ্রোতাবৃন্দের সাথে বাংলাদেশের উদ্দেশ্য নিয়ে কথা বলবেন। 
	(দয়া করে আমাদের আপনার গ্রুপের কার্যক্রম সম্পর্কে জানাবেন। আপনাদের অনুষ্ঠানগুলো হয়তো আমাদের নতুন পরিকল্পনার আইডিয়া দিতে পারে অন্য একটি গ্রুপঃ বাংলাদেশ নিউজলেটারের জন্য) 
			
				
ডেলাওয়ার ভ্যালীতে বাংলাদেশের অ্যাসোসিয়েশান

	ফিলাডেলফিয়া এবং এর আসে পাশে বসবাসরত বাঙালীরা বাংলাদেশকে এগিয়ে নিয়ে যাওয়ার কার্যক্রমকে সমন্বয় করতে একটি সংগঠন তৈরি করেছে। এই সংগঠনের কাজ হবে পশ্চিমা সংবাদপত্র থেকে আগ্রহী লোকজনদের জন্য তথ্য সরবরাহ এবং তথ্য পাইয়ে দেয়া। আরো জানার জন্য যোগাযোগ করুন, ৪৯, মার্লবোরো লেন, উইলিংবরো, এন.জে. ০৮০৪৬ 
.
					বাংলাদেশ লীগ সম্মেলন
বাংলাদেশ লীগ অফ আমেরিকার বার্ষিক সম্মেলন নিউইয়র্কে ২৬ শে জুন ১৯৭১ তারিখে অনুষ্ঠিত হয়। নিউইয়র্ক গ্রুপ ছাড়াও বাংলাদেশ লীগের যে অধ্যায় গুলো সম্মেলনে বর্ননা করা হয় সেগুলো হল, ওয়াশিংটন ডিসি, কেন্টাকি, ট্যেনেসি, এবং নর্থ ক্যারোলিনা। বাংলাদেশ প্রতিরক্ষা লীগ, বাংলাদেশ অ্যাসোসিয়েশন অফ ডেলাওয়ার ভ্যালি এবং বাংলাদেশ অ্যাসোসিয়েশান অফ ওহাইও থেকে পর্যবেক্ষক ও উপস্থিত ছিল। সারাদিনব্যাপী সম্মেলনে অধ্যায়সমূহ এবং অন্যান্য বাংলাদেশের সংগঠন সমূহ থেকে রিপোর্ট ছিল। বাংলাদেশের স্বাধীনতার জন্য কাজ করা বিভিন্ন গ্রুপের কাজ এবং লীগের নির্বাহী কমিটির নির্বাচন সমন্বয়ের জন্য একটি সমন্বয়ক কমিটি গঠনের মাধ্যমে সম্মেলনের সমাপ্তি ঘোষণা করা হয়।
	
		বাংলাদেশ প্রতিরক্ষা লীগ পশ্চিমা উপকুলের গ্রুপের সাথে সংযুক্তি   
	ডক্টর এফ.আর. খান, বাংলাদেশ ডিফেন্স লীগের সভাপতি ২৫ শে জুন ১৯৭১ তারিখে স্যানফ্র্যান্সিস্কোতে অনুষ্ঠিত বে এরিয়া বাংলাদেশ এবং সমব্যাথীগন দের একটি মিটিং এ যোগদান করেন। লস অ্যাঞ্জেলেস গ্রুপের প্রতিনিধিরাও এই মিটিং এ উপস্থিত ছিলেন। ডক্টর খান বিডিএল এবং বাংলাদেশ জরুরী কল্যাণ আপীল(Bangladesh Emergency Welfare Appeal) এর সাংগঠনিক কাঠামো ব্যাখ্যা করেন এবং এসব সংগঠনের কার্যক্রম এবং ক্রিয়াকলাপ এর উপর একটি প্রতিবেদন দেন। তিনি যুক্তরাষ্ট্র ও কানাডাতে থাকা সকল বাংলাদেশী সংগঠনগুলোর মধ্যে সমন্বয়ের উপর জোর দেন। 
	বিডিএল এর সভাপতির সাথে দ্বিতীয় একটি সমন্বয়কারী মিটিং ১৮ জুলাই ১৯৭১ অনুষ্ঠিত হবে। 

				বাংলাদেশ মিশন থেকে, নিউইয়র্ক
	নিউইয়র্কের বাংলাদেশ মিশন থেকে মিস্টার এ.এইচ. মাহমুদ আলী আমাদের নিম্নোক্ত তথ্য দিয়েছেনঃ 
১. বৈষম্য ও সংখ্যালঘুদের রক্ষায় নিয়োজিত সাব-কমিশন যেটি জাতিসংঘের একটি অঙ্গপ্রতিষ্ঠান ২ অগাস্ট ১৯৭১ থেকে নিউইয়র্কে মিটিঙে বসবে। এই সাব-কমিশন বিশেষজ্ঞ লোকদের দ্বারা গঠিত তাই পুর্ব পাকিস্তানের মানবাধিকার দিকের পরিস্থিতি বিবেচনা ও তদন্ত করার জন্য জাতিসংঘের একটি সঠিক অঙ্গপ্রতিষ্ঠান। যদি কারো কাছে কোন তথ্য থাকে তাহলে বাংলাদেশ মিশনে একটি প্রতিলিপি সহ জাতিসংঘের মহাসচিবের নিকট নিম্নোক্ত ঠিকানায় চিঠি পাঠাতে পারেনঃ ১০ ইষ্ট ৩৯ স্ট্রীট, কক্ষ ১০০২এ, নিউইয়র্ক, ১০০১৬। 
যারা ২৫ শে মার্চ ১৯৭১ এরপর পুর্ব-বাংলা ছেড়ে গেছেন তারা বেসরকারী সংগঠনসমূহের সামনে যেমন “দ্যা ইন্টারন্যাশনাল লীগ ফর দ্যা রাইটস অফ ম্যান” যেটি জাতিসংঘের পরামর্শমূলক সহযোগী হিসেবে আছে, সাক্ষ্য দিতে পারেন। যাতে তাদের সাক্ষ্য সাব-কমিশনে উপস্থাপন করা যায়।
ইন্ডিয়া অথবা পুর্ব বাংলার উদ্বাস্তু দের থেকে পাওয়া চিঠি গুলো উপকারী হতে পারে। 
যারা সাক্ষ্য দিতে ইচ্ছুক, দয়া করে বাংলাদেশ মিশনকে লিখুন। 
		
	২. যুক্তরাষ্ট্রের বিদেশী বৃত্তি বিসয়ক রাষ্ট্রপতির কমিটি সামনে সেপ্টেম্বরে মিটিং করবে। এই কমিটি বিদেশের শিক্ষাপ্রতিষ্ঠানের জন্য তহবিলের অনুমোদন নিয়ে সিধান্ত দিয়ে থাকে।
	যারা ২৫শে মার্চ, ১৯৭১ এর পর পুর্ব বাংলা ছেড়ে গেছেন তারা এই কমিটির সামনে সাক্ষ্য দিতে পারেন। যারা দিতে ইচ্ছুক তারা বাংলাদেশ মিশনকে চিঠি দিতে পারেন।

					প্রস্তাবিত পদক্ষেপসমূহ
১. সিনেটর এবং যতগুলো রাজ্যের প্রতিনিধি সম্ভব সবাইকে যত পারা যায় ফোন, চিঠি এবং টেলিগ্রাম করতে হবে। তাদের বলতে হবে তারা যেন আইন-সভায়(গ্যলাগার সংশোধনী) চার্চ-স্যাক্সবে অ্যমেন্ডমেন্ট এস-১৬৫৭ এবং অনুরূপ আইন কো-স্পন্সর করেন। প্রকাশ্য বিবৃতি দিতে তাদের প্ররোচিত করতে হবে এবং রাষ্ট্র বিভাগ এবং পেন্টাগনকে প্রশ্ন করতে হবে। 
২. আপনার স্থানীয় নাগরিক গোষ্ঠীর সাথে কথা বলুন এবং তাদের জানান বাংলাদেশে দুর্যোগের ভয়াবহতা এবং আমরা বর্তমানে কিভাবে জড়িত আছি।
৩. তথ্যের জন্য সকল খবরের কাগজের প্রতি প্রতিদিন লক্ষ্য রাখুন। আপনার এলাকায় কাউকে রাখুন এবং একটি নির্দেশ উপদেশ সম্বাদাদি ফাইল রাখুন।
৪. আপনার স্থানীয় বাংলাদেশ গ্রুপ কে সমর্থন/সাহাজ্য করুন। ওয়াশিংটনের উপর চাপ প্রয়োগের মুল্য সম্পর্কে তাদের বোঝান।
৫. কংগ্রেসম্যানদের বোঝানোর মত বড় কাজে সরাসরি সাহায্য করার জন্য আপনার সবচেয়ে উপযুক্ত এবং ওয়াকিবহাল লোককে পাঠান।
.
.
শিহাব শারার মুকিত এবং অভিজিৎ সরকার

[ শিখাঃ বাংলাদেশ লীগ অব আমেরিকা, নিউ ইয়র্ক শাখা কর্তৃক মুদ্রিত ও প্রচারিত।] 
সম্পাদকীয়ঃ একতায় শক্তি...
পাকবাহিনী কর্তৃক প্রথম স্বায়ত্বশাসন আন্দোলনের রক্তাক্ত সমাপ্তির অনেক দিন পেরিয়ে গেছে এবং ২৫ মার্চ বাঙালীর স্বাধীনতার আন্দোলন শুরু হয়েছে যা সাধারণ বাঙ্গালি বিশেষ করে বুদ্ধিজীবীদের উপরে বেপরোয়া হত্যাকাণ্ড ও প্রায় ৭০ লক্ষ ভীতসন্ত্রস্ত জনগণের জন্ম দিয়েছিল। বিশ্বের বিবেকবান মানুষেরা পাকিস্তান সরকারের এই মধ্যযুগীয় বর্বরতা ও নিষ্ঠুরতার বিরুদ্ধে প্রতিবাদ জানিয়েছে। কিন্তু তথাকথিত বিশ্বশক্তিগুলোর অল্প কিছু ব্যাতিক্রম ছাড়া আর কেউই হিটলার পরবর্তি সময়ের সবথেকে নিষ্ঠুর এই গনহত্যা নিয়ে কোন কথা বলেনি। তাদের জনগণের আর্তচিৎকার ক্ষমতার রাজনীতির দূর্ভেদ্য দেয়াল ভেদ করতে ব্যার্থ। ব্যাতিক্রম হল ভারত, আমেরিকা ও চীন। ভারত ৭০ লক্ষ শরণার্থীকে আশ্রয় ও সেবা দেয়ার মত কঠিন কাজ ছাড়াও বাংলাদেশের জনগণকে প্রকাশ্যে সহায়তা দিচ্ছে। এদিকে আমেরিকা সরকারের ভিতর ও বাহির দুইদিক থেকেই বাংলাদেশে রাজনৈতিক স্থিতিশীলতা আসার আগে পাকিস্তানকে কোন ধরণের সাহায্য না দেওয়ার ব্যাপারে প্রচণ্ড চাপ থাকা সত্ত্বেও রক্তপিপাসু পাকিস্তানি জান্তাদের সমরাস্ত্র সরবরাহ করে যাচ্ছে। চীন,  যারা ছিল  “হানাদার বাহিনী ও তাদের পা-চাটা কুকুর”  তত্ত্বের সবথেকে কড়া সমালোচক, তারাই এখন পাকিস্তানি সামরিক জান্তার পক্ষ নিয়ে নিজেদেরকেই হানাদার বাহিনীর পা-চাটা কুকুরে পরিনত করেছে। যখন এসব হচ্ছে তখন বাংলার বুক থেকে রক্ত অঝোরে ঝরছে। 
এখানে আমাদের শিক্ষা হচ্ছে, আমাদের, বাংলাদেশের জনগণের  ‘সোনার বাংলা’  গড়ার জন্য আমাদের যা আছে তাই নিয়ে যুদ্ধ করতে হবে, এমনকি ঐসব বিশ্বশক্তির সাহায্য না পেলেও। এর মানে হচ্ছে মুক্তি বাহিনী, কৃষিজীবী ও দখলকৃত বাংলাদেশের কর্মচারিরাই আমাদের ত্রানকর্তা। 
ইতিহাস রচনার এই চরম মুহুর্তে আমাদের দরকার বৈশ্বিক ঐক্য এবং সকল রাজনৈতিক ও সেনা দলের ভিতরে। যেহেতু গেরিলা যুদ্ধের সফলতার জন্য আপামর জনসাধারণের প্রত্যক্ষ সাহায্য একটি অত্যন্ত গুরুত্বপুর্ন বিষয় তাই একই সাথে আমাদের উচিত হবে এই সম্পর্কে বাংলার জনসাধারণের মাঝে এ সম্পর্কে ধারণা ও নির্দেশনা দেওয়া। যখনই বাংলার সকল জনগণ হাতে অস্ত্র তুলে নেবে তখনই সামরিক জান্তার দূর্গ ভেঙ্গে পরবে। নিঃসন্দেহে আওয়ামী লীগ দেশের সবথেকে বড় অপ্রতিরোধ্য জনগণকে নির্দেশনা দিয়ে থাকে, কিন্তু তারপরেও অন্যান্য দলসমূহ যারা স্বাধীনতা সংগ্রামের সাথে একাত্মতা ঘোষণা করেছে নিজেদের এলাকায় তারা বেশ প্রভাবশালী। একথা বলা অত্যন্ত জরুরী যে, রাজনৈতিক ও সামাজিক নীতিবোধের পার্থক্য থাকা সত্ত্বেও সকল রাজনৈতিক দল হাতে হাত রেখে মুক্তিবাহিনী গঠন করেছে ৭০ হাজার প্রশিক্ষিত সৈন্যের সাথে যুদ্ধের মানসে। আমরা যত অপেক্ষা করব আমাদের উপরে পশ্চিম পাকিস্তানি রক্তচোষাদের ছোবল আরও শক্ত হবে এবং তাদেরকে ছুড়ে ফেলাও তত কঠিন হবে। 

আমেরিকা ও তার আশেপাশের কার্যক্রমসমূহ
আলি-চৌধুরী কানাডায়
হামিদুল হক চৌধুরী এবং মাহমুদ আলি সংবাদ সম্মেলনে বলেন গৃহযুদ্ধ, হত্যাকাণ্ড, উদ্বাস্তু, কলেরার প্রকোপ ইত্যাদি সম্পর্কিত আন্তর্জাতিক সংবাদগুলো বিরাট অর্থনৈতিক শক্তিগুলোর দ্বারা ভুল ভাবে উপস্থাপন করা হচ্ছে। একই সময় জাতীয় প্রেস ভবনের সামনে ১৫ জন নারী পুরুষ ‘বাংলাদেশ চিরজীবী হোক’ ‘বিশ্বাসঘাতক নিপাত যাক’ ‘আলি-চৌধুরী দেশে ফিরে যাক’ প্ল্যাকার্ড হাতে জড়ো হয়। 
প্রায় জনশূন্য সংবাদ সম্মেলনে জনাব চৌধুরীই বেশিরভাগ কথা বলেছেন। তিনি সাধারণ ভাবে উল্লেখিত ভারতে পালিয়ে যাওয়া উদবাস্তুর সংখ্যা ৬৫ লক্ষের ব্যাপারে দ্বিমত পোষণ করেন। ইয়াহিয়া খানের সৈন্যবাহিনী গণহত্যা চালাচ্ছে এই দাবি তিনি সরাসরি অস্বীকার করেন। 
বেশিরভাগ সময়েই জনাব চৌধুরী সরাসরি প্রশ্নগুলোকে নানা ধরণের যুক্তি দেখিয়ে আসল জায়গা থেকে অনেক দূরে নিয়ে গেছেন। তিনি কয়েকবার হতাশ ও বিরক্ত সাংবাদিকদের আপত্তির মুখে পরেন এবং তারা সোজাসুজি উত্তর প্রত্যাশা করেন। 
 গত ৭ ও ৮ মার্চ ঢাকায় ছিলেন এমন একজন সাংবাদিককে জনাব চৌধুরী বলেন ‘এটা তোমাদের প্রকাশনা। পত্রিকা তোমাদের পড়তেই হবে’। 
বলিষ্ঠ চেহারার জনাব আলি বেশিরভাগ সময় শান্ত হয়েই বসে ছিলেন। এক পর্যায়ে টেবিলের দিকে ঝুকে আক্রমনাত্মক ভঙ্গিতে উচ্চস্বরে বলেন “যদি দেশের সংহতি হুমকির সম্মুখীন হয় তখন এটা সামরিক বাহিনীর দায়িত্ব  (সংহতি সমুন্নত রাখা ) এবং যখন প্রয়োজন হবে সেনা ও পুলিশ ব্যবহার করা হবে রিপোর্ট করেছেন গ্লোব এন্ড মেইলের প্রতিনিধি ক্লেয়ার ব্যালফোর, টরোন্টো, ২২ জুলাই ১৯৭১)। 
টরোন্টো থেকে বাংলাদেশ এ্যাসোসিয়েশন অব কানাডার সভাপতি জনাব সরোয়ার আলম খান জানিয়েছেনঃ 
তথাকথিত ‘পাকিস্তান সংহতি কমিটি’ টরোন্টোতে ১৮ জুলাই ১৯৭১ তারিখে বিশ্বাসঘাতক মাহমুদ আলির সভাপতিত্বে অন্টারিও কলেজ মিলনায়তনে এক সভার আয়োজন করে। 
ইয়াহিয়া খানের এই প্রচারণা কৌশলের প্রতিবাদে বাংলাদেশ এ্যাসোসিয়েশন অব কানাডা     (টরোন্টো) মিলনায়তনের সামনে একটি শান্তিপূর্ন প্রদর্শনির আয়োজন করে। যেহেতু শুধু ‘পাকিস্তানিরা’ আমন্ত্রিত ছিল তাই আমরা এই সভা সম্পুর্নরূপে বয়কট করি। 
অবাধ্য পশ্চিম পাকিস্তানিরা আমাদের আইনগত শান্তিপুর্ন প্রদর্শনিতে আমাদের পক্ষ থেকে কোন ধরণের উস্কানি ছাড়াই হামলা করে এবং শারীরিকভাবে নির্যাতন শুরু করে। তারা যখন আমাদের উপরে একেবারে চড়ে বসেছিল আমরা প্রতিরোধ গড়ে তুলি এবং তারা পিছু হটতে বাধ্য হয়। খবর পাওয়া গেছে যে সভাটি সম্পূর্ন ব্যর্থ হয়েছিল। 
জাতিসংঘের সামনে বিক্ষোভ
জুলাই ২৪ তারিখে জাতিসংঘের সদর দপ্তরের সামনে প্রায় পঞ্চাশজন বাঙালি এবং আমেরিকান সমর্থক বিক্ষোভ প্রদর্শন করে। তাদের কাছে “মুজিবকে এখনই মুক্তি দিন”, “মুজিবের নয়, ইয়াহিয়ার বিচার হোক” ইত্যাদি স্লোগান সম্বলিত নকশা ছিল। বাংলাদেশ লীগ অব আমেরিকা, নিউ ইয়র্ক আয়োজিত এ বিক্ষোভ অনুষ্ঠিত হয় বেশ কিছু অভিযোগে শেখ মুজিবের বিচার হবে এ মর্মে প্রেসিডেন্ট ইয়াহিয়ার সাম্প্রতিক বক্তব্যের প্রতিবাদে। এ সব অভিযোগ প্রমাণিত হলে শেখ মুজিবের মৃত্যুদণ্ডও হতে পারে।
পরে বাংলাদেশ লীগ অব আমেরিকা জাতিসংঘের মহাসচিব উ থান্টের কাছে একটি স্মারকলিপি পেশ করে, যাতে শেখ মুজিবকে বিচারের নামে হত্যাচেষ্টায় পাকিস্তান কর্তৃপক্ষকে বাধা দিতে, গণহত্যা বন্ধ করতে এবং আন্তর্জাতিক ট্রাইব্যুনালে গণহত্যাকারীদের বিচারের ব্যবস্থা করতে তাঁকে অনুরোধ করা হয়।
বিশ্বশক্তির কাছে ইসকোর আবেদন
আন্তর্জাতিক ছাত্র সাংস্কৃতিক সংস্থা(ইসকো), নিউ ইয়র্ক, যাদের সদস্যরা জার্মানি, পোল্যান্ড, আমেরিকা, ভারত, ইরান, সুদান এবং অন্য আরো দেশ থেকে এসেছেন, তারা বিশেষ একটি সভায় বাংলাদেশ থেকে পাকিস্তানি হানাদার বাহিনীর সকল সদস্যের আশু প্রত্যাহার দাবি করেছে এবং অন্যান্য সমমনা সংস্থার প্রতি গণতন্ত্র ও বাংলাদেশের জনগণের দৃঢ়সংকল্পের সমর্থন জানানোর আহ্বান জানিয়েছে।
সংস্থার চেয়ারম্যান, জনাব সুধাংশু বি. কর্মকার বলেন, সংস্থাটি জাতিসংঘের প্রতিনিধি, প্রিমিয়ার চৌ এন-লাই, প্রেসিডেন্ট নিক্সন সহ বিভিন্ন দেশের প্রভাবশালী রাজনৈতিক নেতাদের কাছে অনুরোধ জানিয়ে পত্র পাঠিয়েছে, যাতে তাঁরা এখনই গণহত্যা বন্ধ করতে এবং বাংলাদেশ থেকে সকল খুনি সৈন্যদের প্রত্যাহার করতে পাকিস্তানি সামরিক জান্তার ওপর তাঁদের প্রভাব ব্যবহার করেন।
তাদের পাঠানো অনুরোধের জবাবে জাতীয় ইসরায়েলি ছাত্র কাউন্সিল বাংলাদেশের জনগণের প্রতি তাদের পূর্ণ সমর্থন জানিয়েছে বলে জানা গেছে।
বিটলস এগিয়ে এলো বাংলাদেশের সাহায্যে
বিটলস ব্যান্ডের চার সদস্যের মধ্যে জর্জ হ্যারিসন এবং রিঙ্গো স্টার বাংলাদেশের শরণার্থী শিশুদের সাহায্যার্থে আগস্ট ১, ১৯৭১ তারিখে নিউ ইয়র্কের ম্যাডিসন স্কয়ার গার্ডেনে বিশেষ কনসার্টে অংশগ্রহণে সম্মতি জানিয়েছেন। এ কনসার্ট থেকে অর্জিত লভ্যাংশ বাংলাদেশের শরণার্থী শিশুদের সাহায্যার্থে জাতিসংঘের তহবিলে দান করা হবে।
১৯৬৬ সালের পর এটিই হবে হ্যারিসনের প্রথম কনসার্ট। তহবিল উত্তোলনে তাঁর সাথে রবি শংকর এবং গায়ক লিয়ন রাসেল যোগ দেবেন বলে জানা গেছে।
জাহাজে অস্ত্র বোঝাইয়ে বাধা দান
সেভ ইস্ট বেঙ্গল কমিটি, ফ্রেন্ডস ফর বাংলাদেশ, খ্রিস্টান বন্ধুসভা (কুয়েকার্স)  এবং বিভিন্ন শান্তিকামী গোষ্ঠী সমবেতভাবে জুলাই ২৩ তারিখে নিউ ইয়র্কের ইস্ট রিভারের ৩৬ নম্বর জেটিতে যুক্তরাষ্ট্র থেকে পশ্চিম পাকিস্তানি সরকারের জন্য জাহাজে করে অঅস্ত্র পাঠানোতে বাধা দিয়েছে।
জেটিতে নোঙ্গর ফেলা পাকিস্তানি যাত্রীবাহী জাহাজ ‘সাটলেজ’ সামরিক যন্ত্রপাতি বহন করছে বলে শোনা যাচ্ছে।
গত জুলাই ১৫ তারিখেও বাল্টিমোর নগর বন্দরে পাকিস্তানি মালবাহী জাহাজ পদ্মায় অস্ত্র বোঝাই করার বিরুদ্ধে অনুরূপ বিক্ষোভ প্রদর্শন করা হয়েছিল। বেশ কয়েকজন বন্ধুসভা সদস্যকে সেদিন গ্রেফতার করা হয়েছিল।
মালবাহী জাহাজ পদ্মা মালবোঝাই শেষ করে জুলাই ১৮ তারিখে বাল্টিমোর থেকে ছেড়ে যায়। দুজন খালাসির জানিয়েছে, তারা জাহাজে কামান দেখেছে।
গ্যালাহার বিলে সমর্থন
নিউ ইয়র্কে ও আশপাশে বসবাসরত পূর্ব বাংলার বংশোদ্ভূত যুক্তরাষ্ট্রের নাগরিকরা পাকিস্তানে পাঠানো সকল সাহায্য বন্ধ করতে প্রভাব খাটানোর এবং জনাব গ্যালাহারকে চেয়ারম্যান করে গঠিত এশিয়ান অ্যান্ড প্যাসিফিক অ্যাফেয়ার্স স্ট্যান্ডিং কমিটি কর্তৃক উত্থিত বিল সমর্থনের জরুরী অনুরোধ জানিয়ে কংগ্রেস সদস্যদের কাছে চিঠি এবং টেলিগ্রাম পাঠিয়েছে। চিঠিতে তারা আরো অনুরোধ করেছে যাতে তাঁদের কক্ষে উত্থিত হবার পর স্যাক্সবি-চার্চ সংশোধনী নং এস-১৬৫৭ কেও তাঁরা সমর্থন দেন।
বাংলাদেশ তথ্যকেন্দ্র
ওয়াশিংটন ডিসিতে বাংলাদেশ তথ্যকেন্দ্র স্থাপন করা হয়েছে। এটি সম্পূর্ণ নিরপেক্ষ তথ্যকেন্দ্র যেটি বাংলাদেশের সকল গোষ্ঠী এবং সমর্থকদের সব সময় নিরপেক্ষ তথ্য প্রদানে সচেষ্ট থাকবে। আপাতত তথ্যকেন্দ্রে নিম্নোক্ত স্বেচ্ছাসেবকরা কাজ করছেন, এম সিদ্দিক, এম ইউনুস, এফ ফয়সাল, ডব্লিউ গ্রিনাফ, ডক্টর নালিন (খণ্ডকালীন), এ টেইলর (পূর্ণকালীন)।
তথ্যকেন্দ্র তাদের প্রথম নিউজলেটার প্রকাশ করেছে। আরো তথ্যের জন্য লিখুন:
বাংলাদেশ তথ্যকেন্দ্র
৪১৮ সেওয়ার্ড স্কয়ার, অ্যাপার্টমেন্ট ৪
ওয়াশিংটন ডিসি, ২০০০৩
অথবা কল করুন (২০২)৫৪৭-৩১৯৪ এই নম্বরে।

ঘোষণা!!    ঘোষণা!!
নিউ ইয়র্কস্থ বাংলাদেশ লীগ অব আমেরিকা, ইনকর্পোরেটেড এর মহাসচিব আগামী আগস্ট ৮, ১৯৭১, রবিবার বেলা ১১টায় নিউ ইয়র্কের ১৪৫, ব্লিকার স্ট্রিটে অবস্থিত গুলিস্তান রেস্টুরেন্টে সাধারণ সভা ঘোষণা করেছেন। লীগের কর্মকাণ্ডের ব্যাপারে সাধারণ মতামত প্রদানের পাশাপাশি সভায় নির্বাচনী দিনটিতে সংবিধান সংশোধনীর ব্যাপারেও সিদ্ধান্ত গ্রহণ করবে। এ উপলক্ষে বক্তব্য রাখবেন নিউ ইয়র্ক বিশ্ববিদ্যালয়ের অধ্যাপক স্ট্যানলি প্লাস্ট্রিক। সকল সদস্য এবং আগ্রহী ব্যক্তিবর্গকে এ সভায় অংশগ্রহণ করার আমন্ত্রণ জানানো হচ্ছে। 
.
অনুবাদঃ অভিজিৎ সরকার 

পাকিস্তান প্রশ্নে কংগ্রেসের অবস্থান
জুলাই ১৫ তারিখে, লোকসভার বৈদেশিক নীতি সম্পর্কিত কমিটি, যতক্ষণ না পর্যন্ত পূর্ব পাকিস্তানের শরণার্থীরা নিজ নিজ এলাকায় ফেরত না আসছে এবং দেশে “গ্রহণযোগ্য মাত্রায় স্থিতিশীল অবস্থা” তৈরি না হচ্ছে ততক্ষণ পর্যন্ত পাকিস্তানে সামরিক এবং অর্থনৈতিক সহায়তা না দিতে গ্যালাহার সংশোধনীর (এইচআর ৯১৬০) পক্ষে ১৭, বিপক্ষে ৬ ভোট প্রদান করেছে। আমরা আশাবাদী, কমিটির সুপারিশ অনুসারে সমগ্র লোকসভা সিদ্ধান্ত নেবে। ১৯৭২ অর্থবছরের জন্য প্রশাসনের সামরিক এবং অর্থনৈতিক সাহায্য হিসেবে ১৩১.৮ মিলিয়ন ডলারের অনুরোধ কংগ্রেসের অনুমোদন দেয়া মানে [পূর্ব পাকিস্তানে] সামরিক প্রশাসনের নিয়ন্ত্রণ আরো জোরদার করা এবং সেনাবাহিনীর দমন-পীড়নের শিকার বাঙালিদের সাহায্য করতে অস্বীকার করা।
সিনেটে পাকিস্তানকে আমেরিকার অর্থনৈতিক এবং সামরিক সহায়তা দেয়ার বিরুদ্ধে অবস্থান লোকসভার চেয়ে আরো কঠোর। বর্তমানে ১৯৬১ সালে প্রণীত বৈদেশিক সহায়তা আইনে স্যাক্সবি-চার্চ সংশোধনী (এস ১৬৫৭) এর পক্ষে সিনেটে ৩২ জন কোস্পন্সর রয়েছেন। তাঁরা হচ্ছেন, কলোরাডো থেকে অ্যালট, মেরিল্যান্ড থেকে বিয়েল, ইন্ডিয়ানার বেহ, ওকলাহোমার বেলমন, ইউটাহ এর বেনেট, ডেলাওয়ারের বেগস, ম্যাসাচুসেটসের ব্রুক, নিউ জার্সির কেইস, আইডাহোর চার্চ, ক্যালিফোর্নিয়ার ক্র্যানস্টন, মেইনের ইগলটন, ফ্লোরিডার গার্নি, মিশিগানের হার্ট, ইন্ডিয়ানার হার্টকে, অরেগনের হ্যাটফিল্ড, আইওয়ার হিউজ, মিনেসোটার হামফ্রে, দক্ষিণ ডাকোটার ম্যাককভার্ন, মিনেসোটার মন্ডেল, ইউটাহ এর মস, মেইনের মাস্কি, রোড আইল্যান্ডের প্যাস্টোর, রোড আইল্যান্ডের বেল, উইসকনসিনের প্রক্সমায়ার, পশ্চিম ভার্জিনিয়ার প্যান্ডলফ, কানেকটিকাটের রিবিকফ, ডেলাওয়ারের রথ, ওহিওর স্যাক্সবি, পেনসিলভ্যানিয়ার স্কট, আলাস্কার স্টোভেনস, ইলিনয়ের স্টিভেনসন, ক্যালিফোর্নিয়ার টানি। অনুগ্রহপূর্বক এখনই তৎপর হউন। এ পদক্ষেপগুলো কংগ্রেসে বর্তমানে বিবেচনাধীন রয়েছে।
কীভাবে সাহায্য করবেন:
লোকসভায়(যদি এ সপ্তাহে লোকসভা কোন পদক্ষেপ নিতে ব্যর্থ হয়)
বৈদেশিক সহায়তা আইনে গ্যালাহার সংশোধনী (এইচআর ৯১৬০) লোকসভায় তোলা হলে সেটি যাতে পরবর্তীতে সিনেটে পাঠানো সম্ভব হয় এ ব্যাপারে, এ সংশোধনীর ব্যাপারে আপনার অঙ্গরাজ্যের প্রতিনিধির সমর্থন কামনা করে আপনার লেখা চিঠি বা পোস্টকার্ড অত্যন্ত গুরুত্বপূর্ণ। প্রতিনিধিদের কাছে ডাকযোগে প্রেরিত সব কিছুই টালি করা হয়, যা প্রতিসপ্তাহে কংগ্রস প্রতিনিধিদের হাতে হাতে দেয়া হয়। পাশাপাশি, চিন্তাশীল কোন চিঠি সচরাচর চিন্তাশীল প্রত্যুত্তরের প্রেরণা যোগায়। সেজন্য আমরা চিঠির একটি নমুনা পেশ করছি যেটি আপনারা চাইলে পাঠাতে পারেন।
পোস্টকার্ডের প্রস্তাবিত ধরণ:
১৯৬১ সালে প্রণীত বৈদেশিক সহায়তা আইনে গ্যালাহার সংশোধনীতে (এইচআর ৯১৬০) সমর্থন দিন। পাকিস্তান সামরিক শাসকগোষ্ঠীকে আর্থ-সামরিক সহায়তা দেয়া বন্ধ করুন। পূর্ব পাকিস্তানে ত্রাণকার্যে সমর্থন দিন।
সিনেটে
আপনাদের সিনেটরদেরকে স্যাক্সবি-চার্চ সংশোধনীতে (এস ১৬৫৭) সমর্থন জানাতে অনুরোধ করে চিঠি দেয়াটাও একই সাথে দরকারি। বৈদেশিক সম্পর্ক কমিটির কয়েকজন সদস্যকে আরও চাপ দেয়া প্রয়োজন, যদিও তাঁরা আপনাদের অঙ্গরাজ্যের নাও হতে পারেন:
	স্পার্কম্যান, আলাবামা
	এইকেন, ভার্মন্ট

	ম্যানসফিল্ড, মনটানা
	স্কট, পেনসিলভ্যানিয়া

	সাইমিংটন, মিসৌরি
	পিয়ারসন, ক্যানসাস

	ম্যাকগি, ওয়াইওমিং
	স্পং, ভার্জিনিয়া



পোস্টকার্ডের প্রস্তাবিত ধরণ:
১৯৬১ সালে প্রণীত বৈদেশিক সহায়তা আইনে স্যাক্সবি-চার্চ সংশোধনীতে (এস ১৬৫৭) সমর্থন দিন। পাকিস্তান সামরিক শাসকগোষ্ঠীকে আর্থ-সামরিক সহায়তা দেয়া বন্ধ করুন। পূর্ব পাকিস্তানে ত্রাণকার্যে সমর্থন দিন।
.
.
অনুবাদঃ মিশকাত 

শিরোনামঃ  সম্পাদকীয় 
সংবাদপত্রঃ বাংলাদেশ নিউজলেটার শিকাগোঃ নম্বর ৬১
তারিখঃ ৫ আগস্ট, ১৯৭১ 
.
সম্পাদকীয় 
আমাদের নিউজলেটারের এই সংখ্যা প্রকাশে বিলম্বের জন্য আমরা দুঃখিত। আমাদের দুজন সম্পাদকই শহরের বাইরে আছেন এবং আমাদের প্রধান সম্পাদক এখনো ওয়াশিংটন ডিসির ক্যাপিটাল হলে তদবিরের চেষ্টা চালিয়ে যাচ্ছেন। আশা করি আমাদের পাঠকেরা আমাদের অপারগতাকে আমলে নিবেন। 
এই নিউজলেটারটি আপনাদের হাতে পৌঁছানোর আগেই যুক্তরাষ্ট্র কংগ্রেসের হাউজ অব রিপ্রেজেন্টেটিভসে গালাঘর সংশোধনী আলোচনা এবং তা পাশ হবার সমূহ সুযোগ আছে। মঙ্গলবার, ৩রা আগস্ট ১৯৭১ অধিবেশনের দৈনিক আলোচ্য তালিকায় অন্তত এটা থাকছেই। অধিকাংশ কংগ্রেসম্যানের সহায়তা পেয়ে আমাদের তদবিরকারীরা আরো বেশি উৎসাহ পাচ্ছেন। সংশোধনীটি হাউজে পাশ হবার ব্যাপারে আমরা বেশ আশাবাদী।   
সেপ্টেম্বরের যেকোনো সময় যখন গরমের ছুটির পর পুনরায় অধিবেশন বসবে তখন স্যাক্সবি-চার্চ সংশোধনীও সিনেট আলোচ্যসূচিতে উঠে আসবে। সিনেটে দুদলেরই একটি শক্তিশালী অংশ এই সংশোধনীটির পক্ষে আছে। (বৈদেশিক সহায়তা নীতিমালা ১৯৬১ এর দুই সংশোধনী গালাঘর ও স্যাক্সবি-চার্চ , পূর্ব পাকিস্তানে রাজনৈতিক স্থিতিশীলতা আসার আগ পর্যন্ত পাকিস্তানী সেনা শাসকদের আমেরিকার আর্থিক ও সামরিক সাহায্য দেয়া বন্ধ রাখবে)। ইতিমধ্যেই  ৩২ জন সিনেটর এই সংশোধনীকে পৃষ্ঠপোষকতা করেছেন। কিন্তু আমাদের আমাদের আরো বেশি সমর্থন দরকার। অতএব দয়া করে আগস্ট মাস জুড়ে সিনেটরদের কাছে এই ব্যাপারে আরো চিঠি পাঠাতে থাকুন। যদি কোনো কারণে গরমের ছুটির আগে গালাঘর সংশোধনী পাশ নাও হয় তবুও কংগ্রেসম্যানদের কাছে চিঠি ও তারবার্তা চালিয়ে যেতে হবে। 
আমরা একটি ন্যায্য দাবীর স্বপক্ষে লড়ছি। এতটা অন্যায় কারো সাথে হয়নি যতটা পাকিস্তান আমাদের সাথে করেছে। তাই তুলনামূলক ভাবে আমাদের দাবীর পক্ষে সমর্থন জোগাড় করা সহজ হবে। শুধু বেশি বেশি মানুষকে আমাদের এই ব্যাপারে জানাতে হবে এবং আমরা সমর্থন পেতে থাকবো। চলুন এই আগস্টে আমরা একটু আটঘাঁট বেঁধে নামি। আমরা যদি আমেরিকান সরকারকে ভঙ্গুর পাকিস্তান সরকারকে সহায়তা করা থেকে বিরত রাখতে পারি তবে আমাদের অর্ধেক যুদ্ধজয় হয়ে যাবে। বাকিটা মুক্তিবাহিনী সেরে ফেলবে, জয় বাংলা! 

                                               দৃষ্টি আকর্ষণ

১। বাংলাদেশের জাতীয় সঙ্গীত রেকর্ড হতে যাচ্ছেঃ বিডিএল একটি রেকর্ডিং কোম্পানির সাথে বাংলাদেশের জাতীয় সঙ্গীত “আমার সোনার বাংলা”র রেকর্ড সম্বলিত ৪৫ আর পি এম ডিস্ক বানানোর ব্যবস্থা করেছে।   ইতিমধ্যেই রেকর্ডিং এর পূর্বপ্রস্তুতি সম্পন্ন হয়েছে। বাংলাদেশের দুজন সুপরিচিত সঙ্গীতশিল্পী রেকর্ডিং এর জন্য জাতীয় সঙ্গীত গেয়েছেন। রেকর্ডটি বাংলাদেশ ডিফেন্স লীগ অফিস থেকে সংগ্রহ করা যাবে। দয়া করে আমাদের অফিসে অর্ডার করুন।  

২) "বাংলাদেশ কেন?" নামের একটি বই (৪৬ পৃষ্ঠা) এর হাজারখানেক কপি আমরা পুনর্মুদ্রণ করি যা মূলত গণপ্রজাতন্ত্রী বাংলাদেশ সরকারের জনসংযোগ বিভাগ দ্বারা প্রকাশিত হয়। আমরা তহবিল বাড়াতে এবং প্রচারের জন্য এই বই বিক্রি করতে চাই। আমরা আমাদের পাঠকদের সাহায্য চাই। আপনারা নিজের জন্য কত কপি চান এবং কতগুলো আপনারা বিক্রি করতে পারবেন অনুগ্রহ করে আমাদের জানান।  আমরা বইটি প্রতি কপি ৫০ সেন্টে বিক্রি করতে আগ্রহী। 
৩) আগস্টের কোন একসময় ভারতের শরণার্থী শিবিরে সিনেটর কেনেডি সফরে আসবেন বলে আশা করা হচ্ছে। অনুগ্রহ করে সিনেটর কেনেডির কার্যকলাপের উপর প্রশংসাসূচক লিখা লিখুন এবং আপনার বন্ধুদেরও লিখতে বলুন। 

৪) বাংলাদেশ ইমারজেন্সি ওয়েলফেয়ার আপিল ( বি ই ডাব্লু এ )এর জন্য প্রচারপত্রে বিন্যাস প্রেসে গিয়েছে। এটা তৈরী হওয়া মাত্র আমরা ভিন্ন ভিন্ন দলের কাছে পাঠাবো। প্রচারপত্র ব্যক্তিগতভাবে বিতরণ অথবা সম্ভাব্য দাতাদের পাঠানো হতে পারে। 
আমরা আমাদের প্রত্যেক পাঠককে প্রচারপত্রের একটি কপি পাঠাবো পরবর্তী নিউজলেটারের সাথে। ওয়াশিংটন ডিসিতে বাংলাদেশ তথ্য কেন্দ্র প্রথম নিউজলেটার প্রচার করে যাতে সুপারিশমূলক কার্যক্রম সম্পর্কে অনেক গুরুত্বপূর্ণ তথ্য রয়েছে। যদি আপনি আপনার কপি না পেয়ে থাকেন অনুগ্রহ করে বাংলাদেশ তথ্য কেন্দ্র, ৪১৮ সেওয়ার্ড স্কয়ার, আপার্টমেন্ট ৪, ওয়াশিংটন, ডি. সি.  ২০০০৩ (ফোন: ২০২-৫৪৭-৩১৯৪) বরাবর আপনার ঠিকানা পাঠিয়ে দিন।

বিশেষ দ্রষ্টব্যঃ 
নিচে একটি চিঠির খসড়া রয়েছে যা কংগ্রেস সদস্য এবং সিনেটরদের কাছে পাঠানো যেতে পারে। 
যদি আপনার সিনেটর আর কংগ্রেস সদস্য এরই মধ্যে গালাঘর সংশোধনী বা স্যাক্সবি-চার্চ সংশোধনী-এর জন্য সমর্থন ইঙ্গিত করে থাকেন তবে এটা তাদের জন্য সহায়ক হত যদি আপনি তাদেরকে তাদের অবস্থানের প্রতি সমর্থন জানিয়ে সংক্ষেপে লিখতেন। 
সিনেটর বা কংগ্রেস সদস্য যারা জাতীয় ভোটারগোষ্ঠীর সাথে যুক্ত (যেমন পাউল ম্যাক্লোস্কি বা হ্যারল্ড হ্যাগস) নিঃসন্দেহে ঐসব ব্যাক্তির মতামত আমলে নিবেন যারা অন্যরাজ্য থেকে তাদের লিখছে, বিশেষ করে একটি ইস্যুর উপর যা নিজ শহরের ভোটারদের খুব একটা প্রভাবিত করেনা।

প্রিয় সিনেটরঃ
আন্তর্জাতিক বিষয়াবলি এবং মার্কিন পররাষ্ট্রনীতিতে আপনার উৎসাহের কথা জানতে পেরে আমরা পাকিস্তানে মার্কিন সাহায্য প্রশ্নে আমাদের উদ্বেগের কথা জ্ঞাপন করতে চাই।  বিগত কয়েক মাসে পূর্ব পাকিস্তানের অবস্থায় ক্রমান্বয়ে অবনতি হয়েছে। পূর্ব পাকিস্তানে বিশ্ব ব্যাংক মিশনের আগের মাসের একটি রিপোর্ট কোনো সন্দেহ ছাড়াই নিশ্চিত করে ব্যাপক ভয়, মৃত্যু আর ধ্বংসযজ্ঞ চলছে। স্বাভাবিক দৈনন্দিন কার্যকলাপও থমকে গেছে । বাঙালিরা মৃত্যুভয়ে ভীত থাকে প্রতিদিন; পূর্ব-পাকিস্তানের অর্থনৈতিক জীবন প্রায় সম্পূর্নভাবে ভেঙে পড়েছে; আর খাদ্য পরিস্থিতি বেপরোয়া হয়ে উঠবার হুমকি দিচ্ছে।
যতদিন পর্যন্ত আমেরিকান সরকার পাকিস্তান সরকারকে আর্থিক ও সামরিক সহায়তা দিয়ে যাবে তার প্রভাবে বেসামরিক জনগণের উপর দমন পীড়নমূলক আচরণ ও বিরামহীন বর্বরতা চলতেই থাকবে। প্রত্যক্ষদর্শীর ভাষ্য অনুসারে আমেরিকান বিমান, সাঁজোয়া যান ও সাঁজোয়া সেনা বহনকারী যান পূর্বপাকিস্তানে ব্যবহৃত হচ্ছে, রাষ্ট্রীয় সংস্থার নিষেধাজ্ঞা সত্ত্বেও ২৫ মার্চের জটিলতার পর থেকেই আমেরিকা থেকে পাকিস্তানে সামরিক অস্ত্রশস্ত্র চারটি পাকিস্তানী জাহাজে করে পাঠানো হয়েছে। যদিও স্বরাষ্ট্র মন্ত্রণালয় এরূপ সাহায্য পাঠানোর নিষিদ্ধ করেছে। সহায়তা সংঘের ১১ জন সদস্যের মধ্যে দশজনই এই সুপারিশ মেনে নেয়ার সিদ্ধান্ত নিয়েছেন। শুধুমাত্র যুক্তরাষ্ট্র সহায়তার ব্যবস্থা চালু রেখেছে। প্রমাণাদি, প্রত্যক্ষদর্শীর তথ্য, পূর্ব পাকিস্তান প্রতিনিধিদের নিরীক্ষণ এবং বিশ্বব্যাংক দলের রিপোর্টের পরও যুক্তরাষ্ট্রের পাকিস্তানকে সহায়তা চালু রাখাটা অমার্জনীয়।  
সুতরাং, আমরা আপনাকে সিনেটর স্যাক্সবি-চার্চ (গ্যালাঘর কংগ্রেসের সদস্য) কর্তৃক প্রস্তাবিত বিবেচনাধীন আইনের খসড়ার পরিবর্তনে সম্মতি প্রদানের জন্য অনুরোধ করছি। এই সংশোধনীতে সিদ্ধান্ত নেয়া হয়েছে যাতে পাকিস্তান সরকারের প্রতি যুক্তরাষ্ট্রের সব ধরনের সহায়তা কার্যক্রম স্থগিত রাখা হয় যতদিন পর্যন্ত পূর্ব পাকিস্তানে আন্তর্জাতিক পর্যবেক্ষকদের দ্বারা স্বীকৃত একটি উপযুক্ত ও শান্তিপূর্ণ রাজনৈতিক ক্ষেত্র প্রস্তুত না হয়েছে। আমরা এ ব্যাপারে নিঃসন্দেহ যে কংগ্রেসের একটি দৃঢ় সংকল্পিত কার্যক্রমই যুক্তরাষ্ট্রকে এই নাজুক পরিস্থিতিতে অন্তর্ভুক্তি থেকে বিরত রাখতে সক্ষম হবে। দেশের মানুষকে বিরামহীনভাবে একটি নিষ্ঠুর শাসনব্যবস্থায় জিম্মি রেখে দমন করে যুক্তরাষ্ট্রের দুরভিসন্ধি অথবা পাকিস্তানের অভিসন্ধি, কোনভাবেই চলমান থাকতে পারেনা। এটি দেশের গণতান্ত্রিক প্রক্রিয়াকে দুর্বিনীত করে তুলছে। গত ডিসেম্বরের নির্বাচনে দেখতে পাওয়া গণতান্ত্রিক ব্যবস্থায় প্রত্যাবর্তনের আশায় আঘাত করেছে এবং এসব কারণে প্রায় ৭০ লক্ষ শরণার্থীর এক বৃহৎ জনস্রোত পার্শ্ববর্তী দেশে প্রবাহিত হয়েছে। এই ঘটনাটি সমগ্র উপমহাদেশের সার্বিক শান্তি, নিরাপত্তা ব্যবস্থা এবং উন্নয়ন মূলক কর্মকান্ডের জন্য হুমকি হয়ে দাঁড়িয়েছে।

বিনীত 
.
.
অনুবাদঃ আহসানউল্লাহ 

শিরোনামঃ ইকনমিক কাউন্সিলর এর পদত্যাগ বি,ডি,এল, সভাপতির সফর
সংবাদপত্রঃ বাংলাদেশ নিউজ লেটার শিকাগোঃ নং ৬
তারিখঃ ৫ আগস্ট, ১৯৭১
.
পাকিস্তান দূতাবাসের ইকোনমিক কাউন্সিলর পদত্যাগ করেছেন। 

ওয়াশিংটনে অবস্থিত পাকিস্তান দূতাবাসের ইকোনমিক কাউন্সিলর এবং পাকিস্তান সিভিল সার্ভিসের একজন সিনিয়র অফিসার জনাব এএমএ মুহিত আনুষ্ঠানিকভাবে তার পদ থেকে সরে দাড়িয়েছেন এবং পাকিস্তান সরকারের সাথে সকল সম্পর্ক ছিন্ন করেছেন। ২১ জুলাই পদত্যাগের কারণ হিসেবে পাকিস্তান প্রেসিডেন্ট কে দেওয়া এক চিঠিতে জনাব মুহিত ইয়াহিয়ার শাসন ব্যবস্থার সমগ্র অভিযোগ তুলে ধরেন। চিঠিতে জনাব মুহিত ইয়াহিয়া সরকারের বৈধতাকে প্রশ্নবিদ্ধ করেন, তিনি ইয়াহিয়ার উপনিবেশিক শাসন, হিংস্রতা, মানবাধিকারহীনতাকে প্রশ্নবানে জর্জরিত করেন। 
এটা স্মরণীয় যে জনাব মুহিতকে পাকিস্তান সরকারের প্রশংসনীয় কাজের জন্য "তমঘা" পুরস্কারে ভূষিত করা হয়েছিল। সর্বশেষ স্বরাষ্ট্রে তিনি পাকিস্তান জাতীয় সম্পদ বিভাগের যুগ্ম সচিব ছিলেন। 
জনাব মুহিতের এই সাহসী সিদ্ধান্তের জন্য আমরা তাকে অভিনন্দন জানাই।
.
দল প্রেসিডেন্ট সানফ্রানসিসকো এবং হাটসন সফর করেছেন। 
ওয়েস্ট কোস্টের বাংলাদেশি প্রতিনিধি দলের সাথে দেখা করার জন্য ১৮ই জুলাই বি ডি এল এর সভাপতি সানফ্রানসিসকো গিয়েছিলেন।সেই সমারোহে সমদ্র অঞ্চলের  এবং লস এঞ্জেলসের প্রতিনিধিদের সাথে একটি সভা অনুষ্ঠিত হয়েছিল।সেই সভায় সমুদ্র অঞ্চলের একজন সদস্যের নাম করা হয় বিডি এলের পরিচালনা পরিষদের কাছে।আগামী সাধারণ সভায় লস এঞ্জেলস দলও পরিচালনা পরিষদে একজন সদস্যকে নির্বাচন করবে।বাংলাদেশ প্রতিরক্ষা পরিষদের
 দক্ষিণ পশ্চিম কোঠার প্রতিনিধিদের সাথে দেখা করার জন্য বি ডি এল সভাপতি ২১ শে জুলাই টেক্সাসের হোস্টন পরিদর্শন করেন।সকল বিষয়াদির উপর বিবেচনা করে দলটি বিক্ষিপ্ত পরিশ্রমকে একত্রিত করার জন্য উত্তর আমেরিকার ৩ টি সংবাদ পরিক্রমাকে এক করা এবং সেগুলার একটি মাত্র কেন্দ্রীয় সংবাদ পরিক্রমা রাখার পরামর্শ দেন।
(আমরা ধারণাটিকে স্বাগত জানাই।আমরা অন্য দুটো দল যারা এই ব্যাপারে চিন্তিত তাদের সাথে যোগাযোগ রক্ষা করব।
সম্পাদক:বাংলাদেশ সংবাদ পরিক্রমা)
.
.
পার্থ সুমিত ভট্টাচার্য্য

শিরোনামঃ বিভিন্ন বাংলাদেশ দলের খবর।
সংবাদপত্রঃ বাংলাদেশ নিউজলেটার শিকাগোঃ নং, ৬।
তারিখঃ ৫ আগস্ট, ১৯৭১।
.
বিভিন্ন বাংলাদেশ দলের খবর 
মধ্য-পশ্চিম বাংলাদেশ সমিতি।
পাকিস্তানি সামরিক বাহিনীর নির্মম নির্যাতনের শিকার বাংলাদেশিদের জন্য এক সপ্তাহের ভেতরে মধ্য-পশ্চিম বাংলাদেশ সমিতি একটি বৃহদায়তন তহবিলের উদ্যোগ নিতে যাচ্ছে। আমাদের ব্লুমিংটন ( ইন্ডিয়ানা ) গোষ্ঠী আমাদের জানিয়েছে যে উদ্যোগটি নির্দিষ্টভাবে বিশ্ববিদ্যালয় সম্প্রদায়ের উদ্দেশ্যে নেয়া। এরই মধ্যে ব্লুমিংটনের ইন্ডিয়ানা বিশ্ববিদ্যালয়ের আচার্য, বেশ কয়েকজন ডিন এবং বিভিন্ন বিভাগের প্রায় পাঁচজন চেয়ারম্যান তহবিল সংগ্রহের জন্য আবেদন প্রচার করেছেন। উল্লেখযোগ্য সংখ্যক প্রাদেশিক সিনেটররাও এই উদ্যোগকে সমর্থন জানিয়েছেন।
.
বাংলাদেশে এসোসিয়েশন অব কানাডা।
বাংলাদেশ এ্যাসোসিয়েশন অব কানাডা টরোন্টো শাখার সভাপতি আমাদের নিম্নোলিখিত তথ্যগুলো পাঠিয়েছেনঃ 
.
তথাকথিত ‘পাকিস্তান সহংতি কমিটি’ টরোন্টোয় ওন্টারিও কলেজ অব এডুকেশন মিলনায়তনে পিডিপি’র দেশদ্রোহী মাহমুদ আলির সভাপতিত্বে ১৮ জুলাই, ১৯৭১-এ একটি বৈঠক আহ্বান করেছে।
ইয়াহিয়া খানের রটনা কৌশল ঠেকানোর জন্য, বিএসি-কানাডা ( টিরোন্টো) মিলনায়তনের সামনে একটি শান্তিপূর্ন প্রতিবাদ কর্মসূচি আয়োজন করেছে। যেহেতু শুধুমাত্র পাকিস্তানিরাই আমন্ত্রিত সেই বৈঠকে, সেহেতু আমরা সম্মিলিত ভাবে বৈঠক বয়কট করার সিদ্ধান্ত নিয়েছি। 
.
বেপরোয়া পশ্চিম পাকিস্তানিরা এই আইনসঙ্গত শান্তিপূর্ণ কর্মসূচিতে বাঁধা দিয়েছে এবং শারীরিকভাবে লাঞ্ছিত করে সরিয়ে দিয়েছে কোনো উস্কানি ছাড়াই। চাপের মুখে আমরা প্রতিশোধ পরায়ণ হতে বাধ্য হয়েছিলাম এবং তারাও পিছু হটতে বাধ্য হয়েছিল। যদিও, সেই মুহুর্তে পুলিশ চলে আসে এবং তাদের মিলনায়তনের ভেতরে ঢুকিয়ে দেয়।
.
আমরা একটি শান্তিপূর্ণ প্রতিবাদ কর্মসূচি করতে চেয়েছিলাম এবং পুলিশকেও কর্মসূচির পুর্বেই তা জানিয়েছিলাম। পক্ষান্তরে ‘সংহতি কমিটি’ তাঁর দুর্বৃত্তমূলক কৌশলে সন্ত্রাস দিয়ে আমাদের দমাতে চেয়েছিল। কিন্তু তাদের সেই প্রয়াস সফল হয় নি, এবং প্রতিবাদ নির্ধারিত সূচি অনুসারে চলেছিল।
.
বৈঠকটা পুরোপুরিভাবে ব্যর্থ হয়েছে, এটা শুধু একটা হাস্যরসের প্রমাণ দেয় আর কিছুই না। 
.
বাংলাদেশ এ্যাসোসিয়েশন অব সাস্কাচুয়ান
বিএসি- সাস্কাতুন শাখার সভাপতি অন্যান্য প্রসঙ্গের সাথে বলেছেনঃ
“এখানে সাস্কাতুনে আমরা সাধ্যানুযায়ী সব করছি। কানাডার সরকারি নেতাদের কাছে টেলিগ্রাম, চিঠি পাঠানোর কাজটাই মূলত আমরা করছি। যদ্দুর জানি, এর ফলাফলে কানাডা সরকার বাংলাদেশ পরিস্থিতি নিয়ে নড়েচড়ে বসেছে। খুব সাম্প্রতিক একটা খবর হল, পদ্মার জন্য নির্ধারিত সব অস্ত্র সরবরাহ অনুমতির বাতিল”। 
.
স্যান ফ্রান্সিসকো
স্যান ফ্রান্সিসকো গোষ্ঠী ২৪শে জুলাই স্ট্যানফোর্ড ফ্রস্ট মুক্তাঙ্গনে স্ট্যানফোর্ড ইন্ডিয়া সংঘের সহযোগিতায় জোয়ান বায়েজের একটি সংগীতানুষ্ঠানের আয়োজন করেছে। অনুষ্ঠানটি অত্যন্ত সফল হয়েছে। ১২০০০ এরও বেশি মানুষ জমায়েত হয়েছিল সেই সঙ্গীতানুষ্ঠানে, সেই সাথে অসংখ্য মানুষ বাইরে অপেক্ষারত ছিল। অনুষ্ঠানের মাঝামাঝিতে মিস বায়েজ ঘোষণা করেন যে অনুষ্ঠানের আয়ের সিংহভাগ পূর্ব বাংলার শরনার্থীদের জন্য দেয়া হবে। অনুষ্ঠানে বাংলাদেশ গোষ্ঠী একটি আবেদনের স্বপক্ষে প্রায় ২৫০০ স্বাক্ষর সংগ্রহ করেছে যা পরবর্তীতে ক্যালিফোর্নিয়ার সমস্ত সিনেটরদের এবং কংগ্রেসম্যানদের পাঠানো হয়েছে। গোষ্ঠীটি কংগ্রেসম্যানদের উদ্দেশ্যে গ্যালাগার সংশোধনের পক্ষে একটি বড় আকারের পত্র-লিখন প্রচারণা শুরু করেছে। এছাড়াও তারা সাহায্য এবং সমর্থন পাওয়ার জন্য স্যান ফ্রান্সিসকোর অনেক গীর্জা প্রধানদের সাথে বৈঠক করেছে।
.
লস এঞ্জেলেস
লংশোরম্যান’স সমিতির সাথে লস এঞ্জেলেস গোষ্ঠী যোগাযোগ করেছে বলে আমাদের জানায় এবং তারা তাদের কাছ থেকে এই নিশ্চয়তা পেয়েছে যে তারা কোনো সামরিক পণ্য পাকিস্তানের উদ্দেশ্যে জাহাজ বোঝাই করবে না।
.
শ্যাম্পেইন-আরবানা
গোষ্ঠীটি বাংলাদেশের জন্য তহবিল সংগ্রহের উদ্দেশ্যে বিখ্যাত আন্তর্জাতিক সিনেমা নিয়ে একটি নিয়মিত সাপ্তাহিক চলচ্চিত্র প্রদর্শনী আয়োজন করেছে। তারা এই ২৩ জুলাইতেই সত্যজিৎ রায়ের ‘নায়ক’ প্রদর্শন করে ফেলেছে। চলচ্চিত্র প্রদর্শনীটি জলখাবারের সাথে চালানো হয়েছে যেখানে তহবিল সংগ্রহের উদ্দেশ্যে বাঙালি খাবারগুলো বিক্রি করা হয়েছে। প্রায় ২৫০ ডলার সংগ্রহিত হয়েছিল। পরবর্তী ছবি হবে ‘ডে শ্যাল ডাউন’ যা পূর্ব বাংলায় প্রযোজিত মস্কো চলচ্চিত্র উৎসবে আন্তর্জাতিক খ্যাতি পাওয়া প্রথম বাংলা ছবি। 
.
ম্যাডিসন
বাংলাদেশের লিবারেশন কমিটি উইস্কন্সিন বিশ্ববিদ্যালয়ের ম্যাডিসন ক্যাম্পাসে ছাত্র সঙ্ঘে একটি স্থায়ী টেবিল স্থাপন করেছে ম্যাডিসনে বাংলা সাহিত বিতরণের জন্য। এই মার্কিনিদের নিয়ে গঠিত টেবিলটি শেষ এক মাসে বাংলাদেশ লিবারেশন কমটির দেয়া সাহিত্য বিতরণ করেছে এবং বাটনগুলো বিক্রি করেছে। তারা ম্যাডিসনের বহুলপ্রচারিত সংবাদপত্র ক্যাপিটাল টাইমসে একটি প্রবন্ধ ছাপিয়েছে যাকে ঐ সংবাদপত্রে বিশেষ স্থান দেয়া হয়েছে। সাম্প্রতিক সময়ে তারা ১৫০০ স্বাক্ষর সংগ্রহ করেছে এই মর্মে যে পাকিস্তানে সকল সামরিক এবং আর্থনীতিক সাহায্য বন্ধ করে রাখা হবে যতক্ষণ না তারা সামরিক বাহিনী বাংলাদেশ থেকে না সরাচ্ছে। এই আবেদন উইসকনসিনের সকল কংগ্রেসম্যানের কাছে পাঠানো হয়েছে। 
.
ফিলাডেলফিয়া
পূর্ব বাংলার বন্ধুরা যেকোনো পাকিস্তানি নৌযানের ব্যাপারে সহিংস থাকছে। যখনি কোনো পাকিস্তানি নৌযান সমরাস্ত্র বা গোলাবারুদ বোঝাইয়ের উদ্দেশ্যে  বাল্টিমোর পোতাশ্রয়ে দেখা যাচ্ছে তখনি এই গোষ্ঠীটি ভাংচুর এবং প্রতিহত করছে। তারা এরই মাঝে লংশোরম্যান’স এর কাছ থেকে এই নিশ্চয়তা পেয়েও গেছে যে তাদের কোনো কর্মী এই সমরাস্ত্র বা গোলাবারুদ বোঝাইয়ে জড়িত হবে না। এই গোষ্ঠীটি তাদের কাজের উদ্দেশ্য এবং কারণ জানানোর জন্য আশেপাশের এলাকায় ইতিমধ্যে হাজারেরও বেশি লিফলেট বিলি করেছে।
******
একজন পাঠকের চিঠি।
নিচের চিঠিটি আমাদের একজন পাঠকের কাছ থেকে পাওয়া। যদিও আমাদের মতো পত্রিকা গুলোর কারও নিজস্ব লেখা ছাপানোর সুযোগ খুব কম থাকে, তবুও আমরা ভেবে দেখেছি এটা ছাপানো গুরুত্বপূর্ণঃ
জনাব,
আমি নিশ্চিত যে আমরা অনেকেই এরই মাঝে পাকিস্তান ফোরামের জুন-জুলাইয়ের ঘটনাক্রম সম্পর্কে পড়েছি। এই পুর্বাপর ঘটনাগুলো, বিশেষত এপ্রিল-মে ঘটনাক্রমগুলো,  থেকে একজন দেখতে পারে যে পাকিস্তান ফোরাম এবং এর ব্যবস্থাপনা মুলত বাঙালি এবং বাংলাদেশিদের সাহায্য করছে তাদের স্বাধীনতার জন্য। তাই, আমি মনে করি সব বাংলাদেশী বাঙ্গালিদের শুধুমাত্র এটা পড়া নয়, এর সাথে সাথে পাকিস্তান ফোরামের ব্যবস্থাপনাকে সাহায্য করা উচিৎ যাতে অবাঙ্গালি পাকিস্তানিরা এটা পড়তে পারে। 
সুতরাং, আমি অনুরোধ করছি সমস্ত স্থানীয় গোষ্ঠীদের এই মর্মে একটি বিজ্ঞপ্তি দেয়া হোক যে তারা তাদের সমস্ত সদস্যদের আবেদন করুক এবং ‘বাংলাদেশ নিউজলেটার’ এর সকল পাঠকদেরও আবেদন করুক যেন তারা এক বছরের চাঁদা হিসেবে পাকিস্তান ফোরামকে ১০.০০ মার্কিন ডলার করে পাঠায়। যদিও চাঁদা হার ৭.০০ মার্কিন ডলার তথাপি এই অতিরিক্ত $ ৩ ফোরামকে অবাঙ্গালি পাকিস্তানিদের, যারা বাংলাদেশে বিশ্বাসী নয়, এক কপি পত্রিকা পাঠাতে  সাহায্য করবে। ফোরামটির এই বাংলাদেশকে সমর্থনের কারণে প্রচুর অনুরাগী রয়েছে।
পাকিস্তান ফোরামের ঠিকানাঃ মিঃ ফয়েজ আহমেদ, সাধারণ সম্পাদক, অয়াকিস্তান ফোরাম, ১৯০০ দক্ষিণ চার্লস স্ট্রিট, ২২-ডি, গ্রীনভিলা, এন,সি, ২৭৮৩৪। 
.
.
অনুবাদঃ এ. এস. এম. হাসান লতিফ 

সম্পাদকের মন্তব্য
আমাদের বিগত নিউজলেটারটি প্রকাশিত হবার পর বাংলাদেশ পরিস্থিতি সম্পর্কে দেশে বেশ কিছু গুরুত্বপূর্ণ অগ্রগতি সংঘটিত হয়েছে। 
.
১। পাকিস্তানে সকল প্রকার সামরিক ও অর্থনৈতিক সহযোগীতা স্থগিত করার জন্য মন্ত্রীসভা গালাঘর সংশোধন অনুমোদন করেছে। এটি প্রধানত সম্ভব হয়েছে এদেশে সমগ্র বাংলাদেশী গ্রুপের প্রচেষ্টায় ও আমাদের অনেক আমেরিকান বন্ধুদের কারণে। বাংলাদেশ তথ্য কেন্দ্র ক্যাপিটল হিলে তদবিরে যাবতীয় কাজ সমন্বয় করেছে। আমরা সংশ্লিষ্ট সকল সহায়তাকারীকে অভিনন্দন জানাচ্ছি তাদের নিরলস প্রচেষ্টার জন্য যা ব্যতীত মন্ত্রীসভায় এরকম ব্যাপক সমর্থন পাওয়া যেত না।
.
আমাদের পরবর্তী বাধা হচ্ছে যুক্তরাষ্ট্রের সিনেট। ইতোমধ্যেই সেখানে ৩২ জন সিনেটর রয়েছেন যারা সিনেটে স্যাক্সবো-চার্চ সংশোধণে পৃষ্ঠপোশকতা করেছেন। সেখানে অল্প কয়েকজন সিনেটর রয়েছেন যারা পৃষ্ঠপোশকতা করেননি এবং পাকিস্তানে সকল সহায়তা প্রদান বন্ধের দাবি জানিয়েছেন। সেপ্টম্বরের শেষে অথবা অক্টোবরের শুরুতে কোন এক সময়ে সিনেটে সংশোধনের জন্য বিবেচণা করা হলে খুব বড় ধরণের কোন সমস্যা আমরা দেখছি না। যাহোক, সিনেট এ বিষয়ে উদ্যোগ গ্রহণ না করা পর্যন্ত আমাদের কার্যক্রম স্থগিত করতে পারি না। এজন্য সেপ্টেম্বর ও অক্টোবরে সিনেটে তদবীর করতে বিপূল সংখ্যক স্বেচ্ছাসেবীর প্রয়োজন পড়বে। আমরা আপনাদের সাবাইকে অনুরোধ জানাচ্ছি, এখন থেকেই ঐ সময় ওয়াশিংটন ডি.সি.তে অবস্থানের লক্ষে প্রস্তুতি গ্রহণ করার জন্য। অক্টোবরে সাধারণ পরিষদের সভার সময় জাতি সংঘে তদবীরের প্রয়োজন হতে পারে।
.
২। আরেকটি গুরুত্বপূর্ণ অগ্রগতি ঘটেছে যা হলো ওয়াশিংটন ডি.সি. -এর পাকিস্তান দূতাবাস ও জাতি সংঘের পাকিস্তান মিশনে কর্মরত সকল বাঙ্গালী কূটনৈতিক ও কর্মকর্তারা গত ০৪ আগস্ট, ১৯৭১ তারিখে পক্ষত্যাগ করেছেন। আমরা তাঁদের সকলকে শুভেচ্ছা জানাচ্ছি যাঁরা পক্ষ ত্যাগ করেছেন ও গণ প্রজাতন্ত্রী বাংলাদেশ এর প্রতি আনুগত্য প্রকাশ করেছেন। আমরা আশা করি এর ফলে দীর্ঘ প্রতিক্ষিত আন্দোলনের সূচনা হবে যার ফলে পাকিস্তান সরকারে এখনও কর্মরত সকল বাঙ্গালী কর্মকর্তা পাকিস্তানের পক্ষত্যাগ করে বাংলাদেশ সরকারের আনুগত্য প্রকাশ করবে।
.
৩। একই সময়ে জনাব মুস্তাফিজুর রহমান সিদ্দিকির রাষ্ট্রদূত হিসেবে যুক্তরাষ্ট্রের রাজধানীতে আগমনও পক্ষত্যাগের গুরুত্বকে বৃদ্ধি করেছে। জনাব এম. আর. সিদ্দিকি, যিনি চট্টগ্রাম থেকে জাতীয় এসেম্বলীর একজন সদস্য, বিগত ০৬ আগস্ট, ১৯৭১ এ ওয়াশিংটন ডি.সি. তে এসে পৌছেছেন। তিনি বর্তমানে এদেশে অবস্থানরত বাঙ্গালীদের সাথে পরিচিত হওয়ার প্রক্রিয়ায় রয়েছেন। তিনি ইতোমধ্যেই নিউ ইয়র্কে একটি সংবাদ সম্মেলণ করেছেন ও বিভিন্ন টিভি অনুষ্ঠানে অংশগ্রহণ করেছেন। আগামী এক/দুই সপ্তাহের মধ্যই তাঁর মাধ্যমে ওয়াশিংটন ডি.সি.তে একটি বাংলাদেশ মিশন উন্মুক্ত হবে। আমরা জনাব সিদ্দিকি’কে স্বাগত জানাচ্ছি এবং আমাদের হৃদয় নিংড়ানো সহযোগীতার হাত প্রসারণসহ শুভেচ্ছা জানাচ্ছি।
----------------------------------------------------------------
বাংলাদেশ গ্রুপের কার্যক্রম গ্রহণের জন্য পরামর্শ
.
ক) বাংলাদেশ মিশন, কোলকাতা হতে প্রাপ্ত টেলিগ্রামের পরামর্শক্রমে আমারদের উচিৎ হবে শেখ মুজিবের বিচারের বিরুদ্ধে প্রতিবাদ জানিয়ে ও তাঁর অবিলম্বে মুক্তির দাবীতে যুক্তরাষ্টসহ কানাডার বিভিন্ন স্থানে র‍্যালির আয়োজন করা। এবং আপনাদের বন্ধুদের এ বিষয়ে প্রেসিডেন্ট নিক্সন, জনাব উ. থান্ট, এ্যামেনেস্টী ইন্টারন্যাশনাল (ঠিকানা: তুরানগাইন লেইন, ফারিংডন স্ট্রীট, লন্ডন ইসি৬, ইংল্যান্ড) বরাবর লিখতে বলুন। টেলিগ্রামের জন্য প্রস্তাবিত ফরমেটঃ 

"Pakistan military court holding secret
trial for Bengali leader Sheikh Mujibur Rahman on fictitious charges. We urge you to use your good offices to prevent President Yahya from doing so". 
.
[পাকিস্তানী সামরিক আদালাত কাল্পনিক অভিযোগে গোপনে বাঙ্গালী নেতা শেখ মুজিবের বিচার করছে। আমরা আপনার মহান দপ্তরের মাধ্যমে প্রেসিন্ডেন্ট ইয়াহিয়াকে এ কাজ হতে নিবৃত করার জন্য অনুরোধ জানাচ্ছি।]
.
খ) দখলকৃত বাংলাদেশে জাতি সংঘ পর্যবেক্ষণ দলের পর্যবেক্ষণের শর্ত পাকিস্তান কর্তৃক মেনে নেয়ার নেপথ্যের হীন পরিকল্পণা তুলে ধরুণ। এই নিউজলেটারে অপর কোনও পাতায় প্রকাশিত জনাব সিদ্দিকি’র বক্তব্য হতে যুক্তি তুলে ধরুণ।
.
গ) অন্যান্য যে কোন স্থানের চেয়ে নিজ নির্বাচনী এলাকার মানুষের কথা শুনতে যুক্তরাষ্ট্রের সিনেট সদস্যগণ বেশী বাধ্য। আপনাদের এলাকার স্থানীয় পত্রিকাগুলোর সম্পাদকীয়তে কিংবা মন্তব্যে এর অনুকূলে কিছু প্রকাশিত হলে অনুগ্রহ করে সেগুলোর কপি আপনাদের সিনেটরদের নিকট প্রেরণ করুন।
.
ঘ) সম্প্রতি স্যাক্সবো-চার্চ সংশোধণীর অনুরূপ একটি রেজ্যুলুশন কার্যকরের নিমিত্তে ম্যাসাচুসেটস্ অঙ্গরাজ্যে অনুমোদিত হয়েছে। অনুরূপ রেজ্যুলুসন অনুমোদনের জন্য আপনাদের নিজ নিজ অঙ্গরাজ্যের আইন প্রণেতাদের ও সহ-পৃষ্ঠপোশকদের প্রভাবিত করার চেষ্টা করুন। এ ধরণের সকল রেজ্যুলুশন প্রেসিডেন্ট নিক্সনের নিকট প্রেরণ করা হবে এবং তা হয়ত তাঁর ভবিষ্যৎ সিদ্ধান্ত গ্রহণে প্রভাব ফেলবে.
.
.
অনুবাদঃ শিহাব শারার মুকিত

ডেট্রয়েটের সভা‍য় বাংলাদেশের রাষ্ট্রদূতের ভাষণ প্রদান 
যুক্তরাষ্ট্রে বাংলাদেশের রাষ্ট্রদূত হিসেবে নিয়োগ পাওয়ার পর থেকেই জনাব এম আর সিদ্দিকি দেশের বিভিন্ন অঞ্চলে ঘুরে বেড়াচ্ছেন প্রবাসী বাঙ্গালিদের সাথে পরিচিত হওয়ার জন্য। তিনি ইতোমধ্যেই ওয়াশিংটন ডিসি, নিউইয়র্ক, কানেক্টিকাট, বোস্টন ও ডেট্রয়েটের বাঙ্গালি সম্প্রদায়ের সাথে সাক্ষাৎ করেছেন। 
১৫ আগস্ট ডেট্রয়েটের সভার আয়োজন করেছিল মিশিগানের বাংলাদেশ সমর্থক গোষ্ঠী (বাংলাদেশ প্রতিরক্ষা মৈত্রী)। বিডিএল এর সভাপতি ও সাধারণ সম্পাদক এবং মধ্যাঞ্চল থেকে কিছুসংখ্যক সদস্য এই সভায় উপস্থিত ছিলেন। 
তাঁর ভাষণের শুরুতেই তিনি আমেরিকায় বসবাসরত সকল বাঙ্গালিদের অভিনন্দন জানান মার্কিন জনগণের সাহায্য ও সহমর্মিতা অর্জনের জন্য কাজের জন্য। তিনি আরও বলেন “আপনারা যা অর্জন করেছেন তা আমাদের অনেক সামনে এগিয়ে নিয়েছে।”

বিডিএল সভাপতির ওয়াশিংটন, ফিলাডেলফিয়া ও নিউইয়র্ক সফর
বিডিএল সভাপতি ১০ আগস্ট ওয়াশিংটন ডিসিতে এম আর সিদ্দিকি এবং অন্যান্য বাঙ্গালি কূটনীতিক যারা পাকিস্তানের পক্ষত্যাগ করে এসেছেন তাদের সাথে সাক্ষাৎ করেন এবং তারা যুক্তরাষ্ট্রের বাঙ্গালি সম্প্রদায় এবং নিউইয়র্ক ও ওয়াশিংটনের বাংলাদেশ মিশনের সম্প্রীতি রক্ষার বিষয়ে আলোচনা করেন। পরে তিনি বাংলাদেশ তথ্য কেন্দ্র পরিদর্শন করেন বিডিএল এবং তথ্য কেন্দ্রের মাঝে চলমান সমঝোতা সম্পর্কে আলোচনা লরার উদ্দেশ্যে। 
সন্ধ্যায় বিডিএল সভাপতি ফিলাডেলফিয়া সফর করেন এবং পূর্ব বাংলার বন্ধু সদস্য ও বৃহত্তর ডেলাওয়ার উপত্যকার বাংলাদেশ এসোসিয়েশনের সাথে সাক্ষাৎ করেন। এই দুটি সংগঠন ও বিডিএল এর মধ্যে সরাসরি পারস্পরিক যোগাযোগ রক্ষার বিষয়ে আলোচনা হয়। এই তিন সংগঠনের মধ্যে সকল ধরণের যোগাযোগ রক্ষার বিষয়ে ঐক্য সিদ্ধান্ত হয়েছে। একজনকে  বিডিএল এর পরিচালনা পরিষদে অন্তর্ভুক্ত করা হয়েছে। 
১১ আগস্ট বিডিএল সভাপতি নিউইয়র্ক সফর করেন এবং আমেরিকার বাংলাদেশ লীগের একটি সভায় অংশগ্রহণ করেন যেখানে বাংলাদেশের রাষ্ট্রদূত উপস্থিত ছিলেন এবং ভাষণ প্রদান করেন। 
২৬শে জুলাই সেইন্ট জন স্টোরহাউজের পৃষ্ঠপোষকতায় প্রথমবারের মত বাংলাদেশের কোন নীতিনির্ধারককে লন্ডনের হাউজ অফ কমন্সে সম্মান প্রদর্শন করা হয় যখন বৃটিশ সরকারের ডাক যোগাযোগ মন্ত্রী এবং বাংলাদেশের দূত বিচারপতি আবু সাইদ চৌধুরী, যুক্তরাষ্ট্রে ২৩,০০০ ডলারের অধিক মূল্যমানের ডাকটিকিট উদ্বোধনের দিনেই ইংল্যান্ড জুড়ে বিক্রি হয়ে যায়। 
ডাকটিকিটগুলোর ডিজাইন করেন বাঙ্গালি শিল্পী বিমান মল্লিক যিনি ১৯৬৯ সালে ব্রিটেনের গান্ধী টিকিটের ডিজাইন করেছিলেন। সেগুলো ফরম্যাট সিকিউরিটি প্রিন্টার্স লিমিটেড কর্তৃক ইংল্যান্ডে ছাপা হয়েছিল। 
বাংলাদেশের ডাকমাসুল টিকিটগুলো নিজস্ব ও বাইরের চিঠি আদান প্রদানে ব্যবহৃত হয়। বাংলাদেশে মুক্ত অঞ্চল গুলোতে ডাকঘর চালু আছে। বাংলাদেশের টিকিটযুক্ত চিঠি ভারত সরকার গ্রহণ করে এবং পরবর্তিতে চালান করে দেয়। (১৮৮১ থেকে ১৯৫৯ পর্যন্ত ঠিক একইভাবে নেপালের টিকিটযুক্ত বার্তা ভারত সরকার গ্রহণ করে চালান করে দিত।) 
.
.

বিভিন্ন বাংলাদেশ গ্রুপ বিষয়ক সংবাদ
মধ্যপ্রাচ্যের বাংলাদেশ অ্যাসোসিয়েশন
.
চলার পথেঃ 
ড. ইসলাম এখন বাংলাদেশে। আসবার পথে তিনি বিচারপতি চৌধুরী, স্টিয়ারিং কমিটি এবং লন্ডনের অন্যান্য ব্যক্তিবর্গ ও দলসমূহের সাথে সাক্ষাৎ করেন। আশা করা যায় তিনি সেপ্টেম্বরের মাঝ অবধি বাংলাদেশে থাকবেন। ড. ব্যানার্জি বিদেশী সাহায্য আইনের গালাঘার সংশোধনীর পক্ষে সমর্থন আদায়ের লক্ষ্যে ক্যাপিটাল হিলে প্রচারণা চালান। তিনি কজন গুরুত্বপূর্ণ সিনেটর এবং কংগ্রেস সদস্যের সাথে দেখা করেন। 
ড. ভট্টাচার্য এবং ড. ও মিসেস ফারুক সংশোধনীটির উপর ভোটাভুটি আরম্ভ হবার পূর্বে এরূপ আরেকটি প্রচারাভিযান চালান এবং ৪৫ জন সিনেটর ও কংগ্রেস সদস্যের সাথে কথা বলেন। 
এঁরা ‘শেখ মুজিবের জীবন রক্ষাকল্পে’ সিনেটে একটি প্রচারকার্যও শুরু করেন। 

ড. ভট্টাচার্য ফিলাডেলফিয়া এবং কলাম্বিয়ায় অনুষ্ঠিত ‘ফ্রেন্ডস অফ ইস্ট বেঙ্গল’ এর সভাতেও অংশগ্রহণ করেন। 
ড. ব্যানার্জি মন্ট্রিলে এক সফর শেষ করে ফিরে এসেছেন। সেখানে তিনি আমেরিকান কর্মকাণ্ডের ব্যাপারে ওখানকার বাংলাদেশ গ্রুপের সাথে আলোচনা করেন। তিনি শীঘ্রই লন্ডন এবং প্যারিসের পথে রওনা হবেন।

মেইল ব্যাগঃ 
দেশব্যাপী একটি টেলিফোন প্রচারাভিযান চলে। এতে বিভিন্ন ব্যক্তি ও দলকে নিজ নিজ কংগ্রেস সদস্যদের প্রতি চিঠি লিখতে উদ্বুদ্ধ করা হয় যার লক্ষ্য ছিল গালাঘার সংশোধনীর পক্ষে সেসকল কংগ্রেস সদস্যের সমর্থন আদায়। অহাইও এর ২৪ জন কংগ্রেস সদস্যের কাছে ২০০ এরও বেশি টেলিগ্রাম আসে। শেখ মুজিবের জীবন রক্ষায় দেশব্যাপী একটি টেলিগ্রাম প্রচারাভিযানেরও আয়োজন করা হয়।

অনুগ্রহ করে রাষ্ট্রপতি নিক্সন বরাবর যত বেশি সম্ভব টেলিগ্রাম পাঠান।

বিভিন্ন ব্যাক্তি ও দলের পক্ষ থেকে সিনেটর, কংগ্রেস সদস্য এবং জাতিসংঘের প্রতি অসংখ্য চিঠি ও আবেদন পাঠানো হয়েছে।

তহবিলঃ 
ব্যক্তি পর্যায়ে সদস্যরা বিভিন্ন কর্মসূচির জন্য খোলা মনে অবদান রেখেছেন। ব্লুমিংটন, ইন্ডিয়ানায় একটি বৃহদাকার তহবিল সংগ্রহ কর্মসূচি চলমান রয়েছে। মিয়ামি বিশ্ববিদ্যালয়ে অর্থ সংগ্রহের জন্য শরতের শুরুতে একটি কনসার্টের পরিকল্পনা গৃহিত হয়েছে। আপনি যদি নিজ শহরে এরূপ কোনো কনসার্টের আয়োজনে আগ্রহী থাকেন তবে অনুগ্রহপূর্বক আমাদের সাথে যোগাযোগ করুন। অক্সফামের পক্ষ থেকেও তহবিল সংগ্রহ কার্যক্রম চলছে। আগ্রহী হলে যোগাযোগ করুন। 

পূর্ব ল্যানসিংঃ 
বাংলাদেশ ডিফেন্স লীগ, মিশিগানের দেয়া তথ্য অনুযায়ী তারা সিম্পোজিয়াম, পশ্চিম পাকিস্তানকে সাহায্য বন্ধের লক্ষ্যে আমেরিকান সিটিজেনদের স্বাক্ষর সংগ্রহ এবং তাদের মাধ্যমে সিনেটর ও কংগ্রেসম্যানদের কাছে চিঠি ও টেলিগ্রাম পাঠানোর মত পদক্ষেপ গ্রহণ করেছে।

এছাড়াও ছিল বাংলাদেশের উপর একটি ৪০ মিনিটের টেলিভিশন প্রোগ্রাম, দাতব্য ডিনার, ক্যাম্পাসে অনুদান কেন্দ্র এবং স্বাক্ষর সংগ্রহ। শপিং সেন্টারেও অনুদান কেন্দ্র খোলা হয়।

ডক্টর নিকোলাস, মিসেস মার্থা নিকোলাস এবং ডক্টর আলাভির লেখা প্রবন্ধ সংবাদপত্রে ছাপা হয়। রেডিও প্রোগ্রাম এবং সংবাদপত্রের মাধ্যমে অনুদান প্রদানের জন্য আহ্বান জানানো হয়। আমেরিকান সাহায্যের প্রতিবাদে ফ্যাকাল্টির চিঠি (২,০০০), বাংলাদেশ, কংগ্রেসে কাগজপত্র বিলি, রাজ্য রাজধানীর সিঁড়িতে প্রতিবাদ সভা হয়। চার্চ, সার্ভিস ক্লাব (যেমন রোটারী প্রভৃতি), শান্তি পরিষদ, ছাত্রদের আবাসস্থল প্রভৃতি জায়গায় বাংলাদেশ বোতাম এবং স্টিকারের বাম্পার বিক্রি হয়। 
ডেট্রয়েটঃ
আজিজুল এইচ. খন্দকারের প্রতিবেদন অনুযায়ীঃ

৩০ জুলাই থেকে ১ আগস্ট পর্যন্ত ডেট্রয়েট নদী তীরের আদিবাসী উৎসব স্থলে আয়োজিত ভারতীয় মেলায় একটি বাংলাদেশী বুথ দাঁড়া করানো হয়। কমিটি অফ দ্যা কনসার্নড(অ্যান আকবর), বাংলাদেশ ডিফেন্স লীগ (মিশিগান) এবং বাংলাদেশ অ্যাসোশিয়েশন অফ আমেরিকা (ডেট্রয়েট) থেকে আসা ৫০ জন ভলান্টিয়ার মানুষের কাছে বাংলাদেশে উদ্ভূত পরিস্থিতির বর্ণনা দেয়, অনুদান গ্রহণ এবং গালাঘার সংশোধনীর স্বপক্ষে স্বাক্ষর সংগ্রহ করে। ১৩,০০০ এর উপর স্বাক্ষর সংগৃহীত হয়। ভারতীয় মেলাটি থেকে প্রাপ্ত সমস্ত আয় শরণার্থীদের সাহায্যকল্পে পাঠানো হয়। মেলার বাংলাদেশী বুথটিতে মাঝেমধ্যেই পশ্চিম পাকিস্তানী দুর্বৃত্তরা আক্রমণ করে শান্তিভঙ্গের চেষ্টা চালায়, তবে পুলিশ তাদের ছত্রভঙ্গ করে দেয়।

৭ জুলাই ইউনিভার্সিটি অফ উইন্ডসর, অন্টারিওতে বাংলাদেশের পক্ষে এক সিম্পোজিয়ামের আয়োজন করা হয়। এর আগ্রহী শ্রোতা সংখ্যা আয়োজকদের আশাকেও ছাড়িয়ে যায়। সংবাদপত্রের কর্মীরাও এতে উপস্থিত ছিলেন। স্থানীয় টেলিভিশন চ্যানেল সিকেএলডব্লিউ-টিভি সিম্পোজিয়ামের রাত্রে কর্মসূচিটির উপর একটি পর্যালোচনা প্রদর্শন করে। পরের দিন উইন্ডসর স্টার উইকএন্ড ম্যাগাজিন তার বিশেষ প্রতিনিধি আরনেস্ট হিলকে পূর্ব বাংলার শরণার্থীদের সম্পর্কে সরাসরি খবর সংগ্রহ করার দায়িত্ব দিয়ে পাঠায়। তিনি ৩১ জুলাই এর উইকএন্ড ম্যাগাজিনে ৯ পৃষ্ঠার এক প্রবন্ধের মাধ্যমে তার প্রতিবেদন তার তুলে ধরেন।

অহাইওঃ ফ্রেন্ডস অফ ইস্ট বেঙ্গল

অহাইও থেকে বি. চন্দ্রশেখরের প্রতিবেদনঃ 
আমরা একথা জানাতে গর্ব বোধ করছি যে কলম্বাসে ফ্রেন্ডস অফ ইস্ট বেঙ্গল নামে একটি সংগঠন গড়ে তোলা হয়েছে।

২৯ জুলাই জনা পনের আগ্রহী ব্যক্তি, প্রধানত অহাইও স্টেট ইউনিভার্সিটির ছাত্র এবং শিক্ষক, একত্রিত হয় বাংলাদেশে চলমান শোকাবহ ঘটনাবলী সম্পর্কে আমাদের প্রতিক্রিয়া কী হবে তা স্থির করতে। এই প্রথম সভার সিদ্ধান্ত অনুযায়ী আমরা আরেকটি বৃহদাকার সভার আয়োজন করি। ৫ আগস্ট হওয়া এই সভাতে সমাজের আরো অনেক স্তর থেকে প্রায় ৬০ জন মানুষ অংশগ্রহণ করে এবং এই সভাটিই আমাদের সংগঠনটির জন্ম দেয়। অক্সফোর্ড, অহাইও এর ডক্টর জে. কে. ভট্টাচার্য কে আমরা আমাদের সভার প্রধান বক্তা হিসেবে পেয়ে নিজের ভাগ্যবান মনে করি। তিনি বাংলাদেশের পক্ষে খুবই সক্রিয়ভাবে তাঁর কর্মকাণ্ড চালিয়ে যাচ্ছেন এবং অনুরূপ আরো অনেক সংগঠনের সাথেও যুক্ত আছেন। বেশিরভাগ অংশগ্রহণকারীই কোনো না কোনো কমিটিতে স্বেচ্ছাসেবক হিসেবে যোগদানের আগ্রহ প্রকাশ করে। সেদিক থেকে দেখলে সভাটি বেশ ভালোভাবেই সফল হয়েছে।
আমরা ইতোমধ্যেই পশ্চিম পাকিস্তানের প্রতি সামরিক ও অর্থনৈতিক সাহায্য প্রদান বন্ধের জন্য প্রসিডেন্ট এবং কংগ্রেস সদস্যদের আহবান জানিয়ে একটি স্বাক্ষর সংগ্রহ অভিযান পরিচালনা করেছি। স্থানীয় একেশ্বরবাদী এবং ক্যাথলিক চার্চদের প্রতি আমাদের আবেদনের পরিপ্রেক্ষিতে স্থানীয় কংগ্রেস সদস্যদের কাছে গালাঘার সংশোধনীর পক্ষে সমর্থন প্রদানের আহবান সম্বলিত শতাধিক টেলিগ্রাম পাঠানো হয়েছে। কলম্বাসের বিভিন্ন কেন্দ্রে প্রদর্শন ও তথ্য কেন্দ্র স্থাপনের পরিকল্পনা গৃহিত হয়েছে। শরণার্থীদের সাহায্যকার্যে ব্যবহারকল্পে রেডিও সংগ্রহের জন্য শুরুতে স্থানীয় চার্চ গ্রুপগুলো হবে আমাদের প্রধান লক্ষ্য। একই উদ্দেশ্যে রেডিও এবং টেলিভিশনের জন্য পাবলিক সার্ভিস স্পট তৈরীও পরিকল্পনাধীন আছে। 
এই মুহূর্তে ৩টি প্রধান কমিটি ক্রিয়াশীল আছে। ১- ত্রাণকার্য, ২- প্রচার এবং তথ্য, ৩- অনুদানমূলক অনুষ্ঠান, বৃহদাকার সভা ইত্যাদি।

এদের ঠিকানা হলঃ
ফ্রেন্ডস অফ ইস্ট বেঙ্গল
পি.ও. বক্স-৩০৩৫
কলাম্বাস, অহাইও ৪৩২১০

অ্যারিজোনাঃ ফ্রেন্ডস অফ ইস্ট বেঙ্গলঃ 

অ্যারিজোনা থেকে জন মারকৌলিস লিখেছেনঃ 
আয়রিজোনার টেম্পে তে আমরা ‘ফ্রেন্ডস অফ ইস্ট বেঙ্গল’ এর একটি শাখাদল গঠন করেছি। এখনো পর্যন্ত আমরা একটি প্রেস কনফারেন্সের আয়োজন করেছি। এছাড়াও আমরা ফিনিক্সের ফেডারেল ভবনের সামনে রাত্রিযাপন করেছি। আমাদের লক্ষ্য ছিল এলাকার মানুষজনদের এ বিষয়ে সচেতন করে তোলা কারণ স্থানীয় পত্রিকাগুলো এ বিষয়ে নীরব ভূমিকা পালন করছে। আমরা খুব একটা ভাল টিভি কভারেজ পেতে ব্যর্থ হই। সংগঠন হিসেবে আমরা পশ্চিম পাকিস্তানের প্রতি আমেরিকান সাহায্য বন্ধের দাবী জানাই এবং এশিয়াতে অবস্থানরত আমেরিকান সেনাদের মাধ্যমে পূর্ব বাংলার অভাবী মানুষদের কাছে খাদ্য এবং ওষুধ-পত্র পাঠানোর আহবান করি। এখনো পর্যন্ত আমরা ১০০ আমেরিকান ডলার সংগ্রহ করেছি যা ইউনিসেফের কাছে পৌঁছে দেয়া হয়েছে। 
টেম্পে এবং ফিনিক্সের শান্তি কেন্দ্রসমূহ, শান্তি ও ন্যায়ের ক্যাথলিক কেন্দ্র, ডব্লিউআইএলপিএফ এবং ইউনিসেফ মিলে আমাদের এই দলটি গঠিত। সেপ্টেম্বরে আমরা পূর্ব বাংলার অবস্থার উপর একটি প্যানেল আলোচনার আয়োজন করতে যচ্ছি। দলের ঠিকানাঃ
ফ্রেন্ডস অফ ইস্ট বেঙ্গল
১৪১৪, এস. ম্যাকঅ্যালিস্টার
টেম্পে, অ্যারিজোনা

মিলওয়াউকি, আগস্ট ১২, ১৯৭১ 

মিলওয়াউকি শান্তি কার্যক্রম কমিটি থেকে রন ডিনিকোলা লিখেছেনঃ মঙ্গলবার রাতের সভাটিকে তুলনামূলকভাবে সফল বলা চলে। এতে ২০ জনের উপস্থিতি ছিল যার মাঝে ছিল ইন্টারন্যাশনাল স্টুডেন্ট ক্লাবের কয়েকজন মারকুয়েট ভারতীয় ছাত্র।

আমরা এই ২০ জনের দলটিকে দুভাগে বিভক্ত করি। একটি কাজ করবে ত্রাণসাহায্যের ক্ষেত্রে, অন্যদিকে অপেক্ষাকৃত বড় দলটি রাজনৈতিক কার্যক্রম এবং সচেতনতার ভার। আগামী মঙ্গলবার রাত ৮টায় আমাদের দ্বিতীয় সভা অনুষ্ঠিত হবে যার মূল বিষয় হবে একটি অভ্যন্তরীণ কর্মশালা। এই সভাটি হবে অত্যন্ত গুরুত্বপূর্ণ কারণ এর মাধ্যমে আমরা আমাদের উদ্ভূত পরিস্থিতি সম্পর্কে সর্বোচ্চরূপে সচেতন করে নিতে পারব। আমি আশা করছি আপনি বা বাংলাদেশ ডিফেন্স লীগ(বিডিএল) এর একজন প্রতিনিধি এতে উপস্থিত থাকতে পারবেন।

বুধবারে আমরা একটি প্রেস কনফারেন্সের আয়োজন করে জানিয়ে দিই যে পূর্ব পাকিস্তান বিষয়ক ত্রাণসাহায্য ও সচেতনতা গড়ে তোলার পদক্ষেপসমূহ মিলওয়াউকি এর শান্তি কার্যক্রম কমিটিতে কেন্দ্রীভূত করা হবে। আমরা স্থানীয় জনগণের সহায়তাও কামনা করি। শুধুমাত্র একটি টিভি স্টেশন, চ্যানেল ৬ এ আমাদের এই প্রেস কনফারেন্স ভাল কভারেজ পায়।

বাংলাদেশ অ্যাসোসিয়েশন অফ কানাডা

টরেন্টো 
বাংলাদেশ অ্যাসোসিয়েশন, টরেন্টো বিশ্ববিদ্যালয়ের ব্যানারে ৫ আগস্ট ১৯৭১ এর সন্ধ্যা ৭:৩০ থেকে টরেন্টো বিশ্ববিদ্যালয় প্রাঙ্গণে ‘সঙ্কটপূর্ণ বাংলাদেশ’ শীর্ষক এক সম্মেলনের আয়োজন করা হয়। বক্তাদের মধ্যে ছিলেনঃ
   ১) মি. অ্যান্ড্রু ব্রিউইন, কানাডিয়ান সংসদ সদস্য
   ২) মি. ফ্রেডেরিক নোসাল, সহযোগী সম্পাদক, টরেন্টো টেলিগ্রাম
   ৩) মি. পল ইগনাটিফ, পরিচালক, ইউনিসেফ টরেন্টো
   ৪) মি. লেসলি স্মিথ, খাদ্য ও ওষুধ পরিচালকের দপ্তর, জাতীয় স্বাস্থ্য ও সমাজসেবা বিভাগ

মি ব্রিউইন ছিলেন ৩ সদস্য বিশিষ্ট কানাডার সংসদীয় প্রতিনিধিদলের একজন যারা ভারত ও পাকিস্তানের সরকারের আমন্ত্রণে সাম্প্রতিকসময়ে ভারত ও বাংলাদেশের শরণার্থী শিবির পরিদর্শন করে এসেছেন। তিনি তার পূর্বতন অভিমতই পূনর্ব্যক্ত করেন এই বলে যে পূর্ব বাংলায় যেকোনো রাজনৈতিক সমাধানের ক্ষেত্রে অবশ্যই গত ডিসেম্বরের নির্বাচনে প্রাপ্ত জনমতের প্রতিফলন থাকতে হবে।

মি ইগনাটিফ ভারতে অবস্থানরত শরণার্থীদের বিষয়টিকে ‘সঙ্কটের মধ্যে সঙ্কট’ হিসেবে অভিহিত করে বৃহদাকার ত্রাণকার্য পরিচালনার উপরে জোর দেন।

মি স্মিথ শরণার্হীদের দুরবস্থার প্রত্যক্ষ ববরণ দেন। তার তৈরী একটি ডকুমেন্টারিও এসময় দেখানো হয়।

ক্যালিফোর্নিয়াঃ জোয়ান বিয়াজের সাহায্য সংগ্রহাক কনসার্ট
বিখ্যাত লোকসঙ্গীত গায়িকা জোয়ান বিয়াজ ২৪ জুলাই স্ট্যানফোর্ড বিশ্ববিদ্যালয় প্রাঙ্গণে বাংলাদেশের ৭০ লাখ শরণার্থীদের সাহায্যকল্পে এক কনসার্টের আয়োজন করেন। সান ফ্রান্সিস্কোর উপকূলীয় এলাকা থেকে ১২ হাজারেরও বেশি মানুষ এই কনসার্টে যোগ দেয়। এই কনসার্টটি মিসেস রানু বসু এবং স্ট্যানফোর্ড ইন্ডিয়া অ্যাসোসিয়েশনের অন্যান্য ব্যক্তিবর্গের দ্বারা আয়োজিত হয়েছিল। আমেরিকান লীগ অফ বাংলাদেশের সদস্যগণ, পিপলস ইউনিয়ন এবং অহিংসার উপর গবেষণা প্রতিষ্ঠানটি এই কনসার্টের প্রচারণা ও আয়োজনে ব্যাপক সাহায্য করে।

কনসার্টে আমেরিকান লীগ অফ বাংলাদেশ এবং স্ট্যানফোর্ড ভারতীয় ছাত্র সমিতির সদস্যগণ ৮ হাজারেরও বেশি লিফলেট বিলি করে যা বাংলাদেশে চলমান গণহত্যায় আমেরিকান সহযোগিতার কথা ফাঁস করে দেয়। এই লিফলেটে নৃশংস পাকিস্তানী সামরিক জান্তাকে সাম্প্রতিককালে পাঠানো আমেরিকান অস্ত্রবাহী জাহাজের কথা এবং এরূপ আরো চালান পাঠাবার ব্যাপারে কর্তৃপক্ষের অনড় অবস্থানের কথা তুলে ধরা হয়। মিসেস জোয়ান বিয়াজ হ্যারিস কর্তৃপক্ষের এহেন অনৈতিক ও লজ্জাজনক নীতির প্রতি নিন্দা জ্ঞাপন করেন এবং আমেরিকান সরকার যেন ইসলামাবাদের শোষক সরকারকে কোনরূপ সহায়তা না করে তার পক্ষে একটি স্বাক্ষর সংগ্রহ অভিযানে যোগ দিতে সমবেত ১২ হাজার দর্শককে অনুরোধ জানান। বেশ কয়েক হাজার মানুষ এতে অংশ নিয়ে স্বাক্ষর প্রদান করে।

নিউ ইয়র্ক ফ্রেন্ডস অফ ইস্ট বেঙ্গল
ফ্রেন্ডস অফ ইস্ট বেঙ্গল (নিউ ইয়র্ক) আগস্টের ১৪ তারিখে নিউ ইয়র্ক শহরে বাংলাদেশ লীগ অফ আমেরিকার সাথে সম্মিলিতভাবে এক শোভাযাত্রার আয়োজন করে। জাতিসংঘ প্লাজায় মধ্য দুপুর থেকে বেলা ৩টা পর্যন্ত চলা এই শোভাযাত্রায় প্রায় ৫০০ লোক অংশগ্রহণ করে। এতে বাংলাদেশ লীগের ড. আলমগীর, পশ্চিম পাকিস্তানের দুজন উল্লেখযোগ্য দুজন বিদ্বান ব্যক্তি ড. ইকবাল আহমেদ ও ইজাজ আহমেদ এবং কুয়াকার প্রজেক্টের মি. এস. জে. আভেরি বক্তৃতা রাখেন।

বক্তৃতাগুলোর পর বাংলাদেশ সঙ্কটের উপর বেশ কিছু ছোট ছোট কর্মশালার আয়োজন করা হয়।

র‍্যালিতে বিভিন্ন প্রচারকার্যে ব্যবহার্য পুস্তিকার পাশাপাশি ফ্রেন্ডস অফ ইস্ট বেঙ্গল থেকে প্রকাশিত ৮০ পৃষ্ঠার একটি পুস্তিকাও প্রকাশিত হয়। ১৯৪৭ থেকে পাক-বাংলাদেশ সংঘাতময় সম্পর্কের একটি ঐতিহাসিক সারসংক্ষেপ এতে তুলে ধরা হয়। ফ্রেন্ডস অফ ইস্ট বেঙ্গল(নিউ ইয়র্ক) এর ঠিকানাঃ ১৩ ই., ১৭...... ৭ম তলা, নিউ ইয়র্ক। নিউ ইয়র্ক ফোন(২১২) ৭৪১-০৭৫০।

ঘোষণা
১) আমরা এই নিউজলেটারের সাথে নমুনা কপি হিসেবে বাংলাদেশ জরুরি সমাজসেবা আবেদনের ইশতেহার সংযুক্ত করছি। সম্ভাব্য দাতাদের মধ্যে বিলির জন্য আপনার কতগুলো দরকার অনুগ্রহ করে জানাবেন।
২) যারা আমাদের কাছে “বাংলাদেশ কেন” নামক পুস্তিকাটি চেয়ে আবেদন করেছেন, তাদের কাছ থেকে আমরা আরেকটি সপ্তাহ সময় চেয়ে নিচ্ছি তা ডাকের মাধ্যমে আপনাদের কাছে পাঠিয়ে দেবার জন্য।
৩) অনুগ্রহ করে আপনাদের দলগত কার্যকলাপের প্রতিবেদন আমাদের কাছে পাঠান। আমরা তা নিউজলেটারে ছাপাবার ব্যবস্থা করব। স্থানীয় সংবাদপত্র থেকে পেপার ক্লিপিংও পাঠাতে থাকবেন।
৪) আমরা প্রচুর পরিমাণে “বাংলাদেশে পাকিস্তানি গণহত্যা বন্ধ কর” শীর্ষক বাম্পার স্টিকার পুনর্মুদ্রণ করিয়েছি। আমরা খরচার বিনিময়ে সেগুলো বাংলাদেশ গ্রুপগুলোর কাছে হস্তান্তর করব।

বাংলাদেশ পোস্টাল স্ট্যাম্প

বাংলাদেশ ডাক বিভাগের পক্ষ থেকে আটটি পোস্টাল স্ট্যাম্পের একটি সেট বের করা হয়েছে। এই পুরো সেটটি ২.৬৪ ডলারে আন্তসরকার ডাক টিকেট সংক্রান্ত কর্পোরেশন, পি.ও. বক্স ২৫৯, সিডারহার্স্ট, নিউ ইয়র্ক ১১৫১৬ এ পাওয়া যাবে। তহবিল সংগ্রহের কাজে এসব ডাকটিকেট ব্যবহার করতে বাংলাদেশ গ্রুপগুলোকে উৎসাহিত করা হচ্ছে।
.
.
অনুবাদঃ সাইমা তাবাসসুম

বাংলাদেশের স্বাধীনতা যুদ্ধ দলিলপত্র : ষষ্ঠ খন্ড
শিরোনামঃ ওয়ার্ড এয়ার ওয়েজের বিরুদ্ধে সপ্তাহব্যাপী বিক্ষোভ
সংবাদপত্রঃ বাংলাদেশ নিউজলেটার শিকাগো: নং,৮
তারিখঃ ১০ সেপ্টেম্বর, ১৯৭১
.
" ওয়ার্ড এয়ার ওয়েজের বিরুদ্ধে সপ্তাহব্যাপী বিক্ষোভ"
শিকাগো ফ্রেন্ডস অফ ইস্ট বেঙ্গলের সদস্যরা ২৪ আগষ্ট থেকে ওয়ার্ড এয়ার ওয়েজের বিরুদ্ধে সপ্তাহব্যাপী বিক্ষোভ আয়োজন করে। বিক্ষোভকারীরা শিকাগো শহরের কেন্দ্রস্থলে অবস্থিত আদালত ভবনের সামনে প্রতিদিন মিলিত হয়ে বাংলাদেশে পশ্চিম পাকিস্তান থেকে সৈন্য আনা নেয়ার জন্য পাকিস্তানকে দুইটি বোয়িং ৭০৭এস লীজ দেয়ার বিরুদ্ধে প্রতিবাদ জানাতে থাকেন। 
পাকিস্তানের রাষ্ট্রীয় পতাকা বহনকারী সংস্থা পিআইএ এর অধীনে সাতটি বোয়িং ৭০৭ আছে। ওয়ার্ল্ড এয়ারওয়েজ থেকে লিজ নেওয়া বিমা দুটো বহরে সংযুক্ত হয়েছে । ক্যালিফোর্নিয়ার অকল্যান্ড ভিত্তিক ওয়ার্ল্ড এয়ারওয়েজ কে পিআইএ প্রতি মাসে এই দুটি লিজ নেওয়া বিমানের জন্যে ১৭০,০০০ ডলার করে দেয়। 
প্রদর্শকরা বাংলাদেশে ঘটতে থাকা হত্যাকাণ্ডে বিমান সংস্থাগুলোর সহযোগিতার প্রতি সাধারণ জনগণের মনোযোগ আকর্ষণের জন্য “ট্যাঙ্ক ও সৈন্য বহনকারী” প্রচুর কাগজের বিমান তৈরি করে নিক্ষেপ করেন। রাস্তার পাশে বিক্ষোভকারীদের বক্তৃতায় প্রতিদিন অনেক সহানুভূতিশীল শ্রোতাদের আগমন হয়। 
বাংলাদেশের নদীতে ভেসে যাওয়া মৃত দেহের স্তুপের পুনর্মঞ্চায়ন করতে বিক্ষোভকারীরা মানব দেহের আকৃতি দিয়ে বেলুন তৈরি করে সেগুলো লাল রঙে রঞ্জিত করে পানিতে ভাসিয়ে দেয়।
প্রদর্শনের দুই আয়োজক ডিক মুররি এবং উইলিয়াম হোগানকে পানি দূষণের মামলায় সোমবার (আগষ্ট ৩০) গ্রেপ্তার করা হয়।
প্রর্দশনীর ইতি ঘটে ৩১ তারিখ। এদিকে সিকাগোর পত্র পত্রিকা এবং টেলিভিশন এই প্রদর্শনীর উপর বিস্তারিত প্রতিবেদন প্রকাশ করছিল।
.
ডিফেন্স লীগের বৈঠক
১১ সেপ্টেম্বর শনিবার শিকাগোতে বাংলাদেশ ডিফেন্স লীগের একটি অনুষ্ঠিত হবে, যেখানে তাদের কর্মকাণ্ড এবং ব্যাপক কর্মসুচি গ্রহণের পর্যালোচনা করা হবে। সবাইকে যোগদানের জন্য উৎসাহিত করা হচ্ছে। বিস্তারিত জানতে (৩১২) ২৮৮-০৭২৮ নাম্বারে যোগাযোগ করুন।
.

অনুবাদঃ তাসমিয়াহ তাহসিন

শিরোনামঃ বাংলাদেশ দল সমূহের খবর
সংবাদপত্রঃ বাংলাদেশ নিউজ লেটার শিকাগোঃ নং ৯ 
তারিখঃ ২৫ সেপ্টেম্বর, ১৯৭১ 
.
বাংলাদেশের গ্রুপগুলোর খবর

কলোরাডো
ডাঃ এম. শের আলী, আমেরিকায় বাংলাদেশ লীগের সভাপতি, কলোরাডো,  প্রতিবেদন করেনঃ
মধ্যপাশ্চাত্যের বৃহত্তম বিপণী বিতান সিন্ডারেলা সিটির ব্লু রুম মলে ১৪ আগস্ট একটি বুথ স্থাপিত হয়।
২১ আগস্ট চাঁদা তোলার জন্য  একটি ভিন্নধর্মী অনুষ্ঠান মঞ্চায়িত হয় ।
৩১ আগস্টে রাষ্ট্রদূত সিদ্দিকী এবং এম, এ, মুহিত এক বিপুল অংশগ্রহণকারী নিয়ে ডেনভারে এক সংবাদ সম্মেলনের ডাক দেন। রেডিও , স্থানীয় সংবাদপত্রগুলো এই সম্মেলনের  ব্যাপক প্রচারণা চালায়। রাষ্ট্রদূত প্রাদেশিক রাজনৈতিক নেতাদের সাক্ষাৎ করেন এবং বাংলাদেশের অবস্থার সম্বন্ধে অবহিত করেন।

ইন্ডিয়ানা-ওয়াহিও
ডাঃ আমিনুল ইসলাম যিনি মাত্রই বাংলাদেশ সরকারের সাথে তার ছয় সপ্তাহের দায়িত্বসফর থেকে ফিরেছেন , তার থেকে সরেজমিনে প্রতিবেদন শুনতে, ১৮ সেপ্টেম্বর বিভিন্ন বাংলাদেশ গ্রুপের প্রতিনিধিরা ও পূর্ব্বঙ্গের মিত্ররা মধ্যপাশ্চাত্যে বাংলাদেশ সংগঠনের  সভায় অংশগ্রহণ করেন । ডাঃ ইসলাম পররাষ্ট্র মন্ত্রণালয় ও মুক্তিবাহিনীর সাথে  অত্যন্ত কাছে থেকে কাজ করেছেন। ব্যাক্তি অথবা দল কেঊ যদি সাম্প্রিতিক অবস্থা সম্বন্ধে আরো জানতে চায়, তবে ডাঃ ইসলাম (১২৭১), মাউন্ট ভার্নন এভেনিউ, ডায়টন, ওয়াহিও (৪৫৪০৫) এ যোগাযোগ করতে পারে ।

আর্বানা, আইএল
ইলিনয়েস বিশ্ববিদ্যালয়ে বাংলাদেশের শিশুদের সাহায্যার্থে এক আন্তর্জাতিক চলচ্চিত্র উৎসব আয়োজিত হয়েছে। সাতটি ভিন্ন দেশ থেকে সাতটি কাহিনীচিত্র সেপ্টেম্বর ২০-২৬ এ প্রদর্শিত হবে।

টেনেসি
আমেরিকার বাংলাদেশ লীগের সভাপতি ও অনেক সদস্যরা শিকাগোতে বাংলাদেশ প্রতিরক্ষা লীগের সভায় উপস্থিত ছিলেন এবং তারা নিজেদের সাথে প্রতিরক্ষা লীগের  কার্যক্রম সমন্বিত করার আকাঙ্খা প্রকাশ করেন। প্রতিরক্ষা লীগের পরিচালকবৃন্দ হিসেবে যোগদান করতে টেনেসি থেকে একজন সদস্য খুব শীঘ্রই মনোনীত হবেন।  

টরেন্টো
২৬ আগস্ট সত্যজিত রায়ের “দুই কন্যা” এর এক প্রদর্শনী আয়োজিত হয়। চলচ্চিত্রটির মোট চারটি প্রদর্শনী ছিল। প্রদর্শনীর সকল আয় কানাডার অক্সফামকে দান করা হয়। 
আরেকটি দাতব্য অনুষ্ঠান আয়োজিত হয় ১৭ সেপ্টেম্বর। ইটন অডিটোরিয়ামে নাচে-গানে পরিপুর্ন এক সন্ধ্যা, সুমন কল্যাণপুর ও তার দলের  অধিবেশন তার মধ্যে উল্লেখযোগ্য। আয় সব অক্সফামে দান করা হবে।  
.

.
অনুবাদঃ শিহাব শারার মুকিত

শিরোনামঃ সম্পাদকের মন্তব্য 
সংবাদপত্রঃ বাংলাদেশ নিউজলেটার শিকাগোঃ ০৯	
তারিখঃ ২৫ সেপ্টেম্বর ১৯৭১

দৃষ্টি আকর্ষন
১। আমরা আশা করছি কলেজ ও বিশ্ববিদ্যালয়গুলো খুলবার সাথে সাথেই বিভিন্ন ক্যাম্পাস থেকে বাংলাদেশ বিষয়ে বক্তব্যের জন্য বক্তার অনুরোধ আসবে। বাংলাদেশ প্রতিরক্ষা মৈত্রীর পক্ষে ড. জে ভট্টাচার্য সারাদেশের বিভিন্ন অংশের বক্তাদের তালিকা সমন্বয় করবেন। যারা এই বক্তাদের দলে নাম লিখাতে ইচ্ছুক এবং যাদের বক্তা দরকার তারা নিম্নোক্ত ঠিকানায় যোগাযোগ করুনঃ 
ড. জ্ঞানেন্দ্র কে ভট্টাচার্য
জীবার্ণুবিজ্ঞান বিভাগ
মায়ামি বিশ্ববিদ্যালয়, অক্সফোর্ড, ওহাইও ৪৫০৫৬
(৫১৩) ৫২৯-৪৭২৭

আপনার অঞ্চলে উন্নত সাংগঠনিক সেবা প্রদানের জন্য ড. জে ভট্টাচার্য প্রয়োজনীয় তথ্য ও অন্যান্য সাহায্য করবেন। 
২। বাংলাদেশ নিউজলেটার এর ৭ম সংখ্যার সাথে আমরা একটি পুস্তিকা দিয়েছিলাম যেখানে বাংলাদেশ জরুরী কল্যাণ আবেদনের অর্থ সংগ্রহের ইশতেহার ছিল। সকল আগ্রহী ব্যক্তি বা দলকে আমরা অনুরোধ করেছিলাম অর্থ সংগ্রহের জন্য পর্যাপ্ত ইশতেহার নির্দ্বিধায় চাওয়ার জন্য। আমরা এই ইশতেহার খুশি মনেই পৌছে দেব। 
৩। ডিফেন্স লীগ তথ্য উপকরণের একটা বড় চালান প্রস্তুত করেছে। আপনি যদি সেগুলোর কিছু ব্যবহার করতে চান, আমাদের অবগত করুন। 
৪। ওয়াশিংটন ডিসির বাংলাদেশ মিশন একটি সাপ্তাহিক সংবাদ সংকলন বের করছে। আপনি যদি সেটা না পেয়ে থাকেন তাহলে লিখুন 
বাংলাদেশ মিশন
১২২৩ কনফারেন্স এভিনিউ
৫ম তলা, ওয়াশিংটন ডিসি২০০৩৬।

৫। ন্যাশভিলের পূর্ব বাংলা মৈত্রী বলছে তারা স্কুল লেভেলে বাংলাদেশ সম্পর্কে তথ্য অস্থায়ী তথ্য কেন্দ্র খুলতে আগ্রহী। তারা আপনাকে কিভাবে তথ্য কেন্দ্র স্থাপন করা যায় এ সম্পর্কিত পুঁথি ও উপদেশ দিয়ে সাহায্য করতে পারে (আপনাকে শুধু পাঠানোর খরচটা বহন করতে হবে।) যোগাযোগঃ
পূর্ব বাংলা মৈত্রী
বক্স ৪২, স্টাঃ বি
ভ্যন্ডারবিল্ট বিশ্ববিদ্যালয়
ন্যাশভিল, টিএন ৩৭২০৩

ঘোষণা 
বাংলাদেশের স্বাধীনতার এই সংগ্রামে চিকিৎসা পেশার সাথে সম্পৃক্তদের বিশেষ গুরুত্বপূর্ন ভূমিকা রয়েছে। মুক্তি বাহিনী ও উদ্বাস্তুদের চিকিৎসা সেবা দেওয়ার উদ্দেশ্যে যুক্তরাজ্যের ডাক্তাররা ইতিমধ্যেই নিজেদের ঐক্যবদ্ধ করেছেন। উত্তর আমেরিকাতেও বিডিএল এর উদ্যোগে একই রকম পদক্ষেপ নেয়া হয়েছে। পরবর্তি যোগাযোগের জন্য সকল ডাক্তারদেরকে অতিসত্ত্বর ডঃ জিল্লুর রহমান আতহার এর সাথে নিম্নোক্ত ঠিকানায় যোগাযোগ করতে বলা হলঃ 
ডঃ জিল্লুর রহমান আতহার
৮০৮ হলিউড বুলেভার্দ
ন্যাশভিল, টিএন ৩৭০২৯
ফোনঃ (৬১৫) ৩৫৬-৩৯১২
.
...লিখুন আমাদের কে আপনাদের চিন্তাধারা, মন্তব্য কিংবা উপদেশ সম্পর্কে। আপনার কার্যক্রম সম্পর্কে আমাদের জানান। আমাদের স্বাধীনতা যুদ্ধে আগ্রহী ব্যক্তিদের ঠিকানা আমাদের দিন। আমরা তাদের কাছে সনফবাদ সংকলন ও অন্যান্য পুঁথি পাঠিয়ে দিব। 

সম্পাদক 
.
.

অনুবাদঃ সুমিতা দাশ 

শিরোনামঃ সম্পাঃ ইয়াহিয়ার মোমের প্রাসাদ
সংবাদপত্রঃ বাংলাদেশ নিউজলেটার শিকাগোঃ নং ১০ 
তারিখঃ ১০ অক্টোবর, ১৯৭১ 
.
সম্পাঃ ইয়াহিয়ার মোমের প্রাসাদ
যদি মোমের পুতুল দেশ চালাতে পারতো, উপনিবেশিকতা একটি সম্প্রসারণশীল ব্যবসা হত। দক্ষ উপনিবেশিক শক্তিগুলো জেনারেল ইয়াহিয়ার মতই যথেষ্ট দক্ষতা ও যোগ্যতা রাখে আঞ্চলিক তথাকথিত “নেতৃত্ব” তৈরিতে। ইতিহাস অনেক উদাহরনে পরিপূর্ণ কিভাবে এই গৃহনির্মিত “নেতারা” তাদের বিপুল বিস্তৃত রাজকীয় সম্ভার নিয়ে ভেঙে টুকরো টুকরো হয়ে যায় বাংলাদেশে বিদ্যমান অবস্থা থেকে আরও শিথিল পরিস্থিতিতে। কিন্তু, হয়তো উপনিবেশিক মানসিকতা এমন ভাবে কাজ করে যাকে ইতিহাস সুস্থ করতে পারে না।
ইয়াহিয়ার পর্দার আড়ালের কারখানা দিনরাত কাজ করে যাচ্ছে আমাদের সময়ের অন্যতম বৃহৎ মোমের জাদুঘর তৈরিতে। একজন “গভর্নর”, হাতের পুতুল “কেবিনেট সদস্য” এমনকি সম্পূর্ণ সংসদ সদস্য! উপহাস হচ্ছে এই খেলার নাম। খুবই উচ্চাকাঙ্ক্ষী একটি উপহাস। জেনারেলের থামার কোনো ইচ্ছা নাই যতক্ষণ পর্যন্ত সে পূর্ব-রচিত “গনতন্ত্র” এই নাটিকার কেন্দ্রবস্তু হিসেবে না বসাচ্ছে। 
বিশ্বজুড়ে সব দেশ পাকিস্তানী সামরিক জান্তার এই চেষ্টা দেখছে এবং হয়তো সামান্য আমোদিত তার এই হতাশায়। কিন্তু বাংলাদেশের মানুষের জন্য সামান্যই রয়েছে আমোদিত হওয়ার মত। “পরিবর্তনের” এই মহা নাটক যখন মঞ্ছে উন্মোচিত হচ্ছে সমগ্র পৃথিবীর বিনোদনের জন্য, হাড় কঙ্কালের স্তুপ আগের থেকেও দ্রুত গতিতে বৃদ্ধি পাচ্ছে পর্দার আড়ালে। দখলকৃত বাংলাদেশে জীবন হয়ে উঠেছে আরো এবং আরো অনিরাপদ।অন্যত্র
এই পাতায়, ধারাবাহিকতা এবং পাকিস্তানী দখলদার বাহিনীর বর্বরতার তীব্রতা নিয়ে আমরা রিপোর্ট বর্ণনা আছে।যখন সামরিক প্রধানরা মার্কিন সিনেটরদের শান্ত এবং জাতিসংঘের সাধারণ পরিষদ অধিবেশনকে আশাবাদী রাখার জন্যে মিষ্টি-কথা বলছেন।
যেহেতু ইতিহাস ঔপনিবেশিক মনের অদ্ভূত কাজগুলোকে দূর করতে পারে না, তাদের সাথে আচরণের নিজস্ব উপায় ইহা উন্নত করেছে।ইহা ইহাদের চাকার নিচে তাদের পিষ্ট করছে।বাংলাদেশের মানুষ ইতিহাসের এই চাকাগুলো দ্রুত ঘুরিয়ে দিতে দৃঢ়প্রতিজ্ঞ।
                       *                                        *                                  *
                                                গুরুত্তপূর্ণ ঘোষণা
স্যাক্সবি-চার্চ সংশোধনী হতে বিদেশী সহায়তা বিল আশা করা হচ্ছে যে খুব শীঘ্রই বৈদেশিক সম্পর্কের উপর কমিটি বের হবে।ইহা “ফ্লোর আকশন” এর জন্যে অক্টোবরের তৃতীয় সপ্তাহে তৈরী হবে।
আপনি যত পারেন চিঠি ও টেলিগ্রাম আপনার সিনেটরকে দিতে পারেন।আপনার বন্ধুদের জানান অবিলম্বে তাদের সিনেটরকে লিখতে।আরো ভালো হয়, যদি আপনি পারেন, ব্যাক্তিগতভাবে ওয়াশিংটন ডি. সি. সিনেটের লবিতে আসেন।আমরা আমাদের প্রতিটি পাঠককে অনুরোধ করছি তদবির সংঘটিত করার যোগাযোগ বাংলাদেশ ইনফরমেশন সেন্টার,৪১ সেওয়ার্ড স্কোয়ার এসই, এপিটি ৪, ওয়াশিংটন ডি. সি. ২০০০৩ (ফোন (২০২)৫৪৭ ৩১৯৪)  
.

অনুবাদকঃ জান্নাতুন নাহার তন্দ্রা
[bookmark: page_680]<৬, ৫৬, ৬৮০-৬৮১> 
	শিরোনাম
	সংবাদপত্র 
	তারিখ 

	দখলীকৃত বাংলাদেশে মৃত্যু ও সন্ত্রাসের তান্ডব 
	বাংলাদেশ নিউজ লেটার
শিকাগো: নং ১০ 

	১০ অক্টোবর, ১৯৭১





                  মৃত্যু এবং সন্ত্রাসের রাজত্বে ছেয়ে গেছে বাংলাদেশ 

সেপ্টেম্বর ২৫, শিকাগোতে অনুষ্ঠিত বাংলাদেশের প্রতিরক্ষা লীগের বৈঠকটিতে বাংলাদেশের একজন উচ্চপদস্থ নাগরিক    অংশগ্রহন করেন যিনি মাত্র দেশ থেকে পালিয়ে এসেছেন। তিনি দেশের বর্তমান পরিস্থিতির উপর একটি রিপোর্ট দাখিল করেন। এবং রিপোর্টে সেনাবাহিনী কর্তৃক তার পরিবারের প্রতি প্রতিহিংসামূলক যে কোন হামলার আশংকায় তার নাম উহ্য রাখেন। 
তিনি তার রিপোর্টে বলেন ঢাকা হল মৃত্যু এবং সন্ত্রাসের শহর এবং বাংলাদেশের বাকি অঞ্চলগুলোতেও ঠিক ঢাকার মতই পরিস্থিতি। সূর্যাস্তের পর ঘর থেকে বের হওয়া যে কোন ব্যাক্তির জন্য খুবই ঝুঁকিপূর্ণ এমনকি সেটি খুব জরুরী প্রয়োজনেও। কেউ যদি ঘর থেকে বের হয়, তবে সে যে আর ঘরে কোনোদিন ফিরবে না এরকম একটি অনিশ্চয়তা রয়েছে। এমনকি এই ঝুঁকি তাদের জন্যও এই যুদ্ধে যাদের কোন প্রত্যক্ষ ইন্ধন নেই। তাদের জীবনটিও এখন ঠিক নিশ্চিত বলা যায় না। এদের অনেকেই কোন কারণ ছাড়াই নিরুদ্দেশ হয়েছে এবং তাদেরকে কেউ কোনোদিন আর খুঁজেই পায়নি। 
 
অফিস এবং ঢাকার বিদ্যালয়গুলো খোলা থাকলেও সেখানে কোন কাজকর্ম চলছে এটি বলা ভুল হবে। উচ্চ নিম্ন কোন বাঙালী অফিসারকেই আর বিশ্বাস করা হচ্ছে না। তাদেরকে নামিয়ে ক্লার্কের মত নিচু পদে অধিষ্ঠিত করা হচ্ছে এবং সিদ্ধান্ত গ্রহণকারী পদগুলো আর্মিরা দখল করে নিচ্ছে। 

ঢাকা বিশ্ববিদ্যালয়ে ছাত্রদের উপস্থিতি ৫ শতাংশেরও নিচে নেমে এসেছে। যখন বিশ্ববিদ্যালয় প্রথম খুলেছে, ছয় হাজার ছাত্রের মধ্যে মাত্র ৩২ জন ছাত্র উপস্থিত ছিল। উপস্থিতি এখন কিছুটা বেড়ে বর্তমান স্তরে পৌঁছেছে তবে সেটা সম্ভব হয়েছে অভিভাবকদের লাগাতার প্রতিবাদ এবং প্রচারণার পর। রাজশাহী বিশ্ববিদ্যালয়ের ছাত্রদের উপস্থিতি শতকরা ৩ এর নিচে এবং এদের অধিকাংশই অবাঙালি। ৯৪,০০০ ছাত্র যাদের মাধ্যমিক পরিক্ষায় বসবার কথা ছিল, তাদের মধ্যে মাত্র ৩৫০০ জন্য পরীক্ষায় অংশগ্রহণ করেছে এবং এদেরও একটা বড় অংশ ছিল অবাঙালি। 
বাঙালী যুবকদেরকে প্রধান সন্দেহভাজন ধরা হচ্ছে এবং যুবকদের  হয়রানি ও শারীরিক নির্যাতন যেন খুব সাধারণ ব্যাপার হয়ে দাঁড়িয়েছে। আর শহরগুলো যেন দিনে দিনে এক একটা মধ্য যুগের কারাগার হয়ে উঠছে। 
হত্যা নৃশংসতার গল্পগুলো যেন সংখ্যা বিবেচনায় দিনে দিনে হয়ে উঠছে একে অপরের প্রতিদ্বন্দ্বী। একজন প্রত্যক্ষদর্শীর বর্ণনা অনুযায়ী পাকিস্তান বিমান বাহিনীর একজন বাঙালি উইং-কমান্ডার অফিসারকে ডিটেনশন সেলে ছাদের সাথে পা ঝুলিয়ে বেঁধে রাখা হয় এবং ৬৬ দিনের বিরামহীন অসহনীয় অত্যাচারের পর তিনি মৃত্যুবরণ করেন। 
৩০০ মহিলা কয়েদি যাদেরকে ঢাকা মিলিটারি ক্যাম্পে রাখা হয়েছিল, তাদেরকে কোন কাপড় পরতে দেওয়া হয়নি কারন তারা তাদের পরনের শাড়িগুলোতেত ঝুলে আত্মহত্যা করছিল। 
মুসলিম লীগ ও জামাত-ই-ইসলামীর মতো দক্ষিণপন্থী সংগঠনগুলো এ সময় রাজাকার নিয়োগে ভীষণ সক্রিয় ছিল। রাজাকাররা ছিল পাকিস্তান বাহিনীর নজরদার কমিটির সদস্য গ্রুপ। রাতের বেলা এই রাজাকারদেরকে নিয়মিত পাঠানো হত গ্রামগুলো লুট এবং পুড়িয়ে দেওয়ার জন্য। পরবর্তীতে তদানীন্তন সরকার এক প্রেস বিজ্ঞপ্তিতে এই লুটতরাজের বিরুদ্ধে নিন্দা জানায় এবং এর দায় মুক্তিবাহিনীর ঘাড়ে চাপায়। 
শহরগুলোতে গরীব রিক্সাআলাদের রাজাকারে যোগদানের জন্য জোর জবরদস্তি করা হতো এবং ভয় দেখানো হতো যে তারা রাজাকার বাহিনীতে একটা নির্দিষ্ট সময় পর্যন্ত যোগদান না করলে তাদের রিক্সা চালানোর অনুমতিপত্র বাতিল করা হবে। 
সেসময় প্রতিহিংসাস্বরূপ মুক্তিযোদ্ধাদের আত্মীয়দের কাউকে কাউকে নিয়মিতভাবে তুলে আনা হতো। গেরিলা বন্দীদেরকে মাঝে মাঝে খবর সংগ্রহের জন্য ছেড়ে দেওয়া হতো, আবার ক্যাম্পে পাঠানো হতো এবং তাদের পরিবারকে পাকিস্তান সেনাবাহিনী জিম্মি হিসেবে ব্যাবহার করত। 
.

.

শিরোনামঃ সংবাদকণিকা
সংবাদপত্রঃ বাংলাদেশ বার্তা শিকাগোঃ নং ১০
তারিখঃ ১০ অক্টোবর, ১৯৭১

সংক্ষিপ্ত খবর 
সাচকাচুয়ান, কানাডা
সাচকাচুয়ান ইউনিভার্সিটির চ্যান্সেলর ৩০ সেপ্টেম্বর বাংলাদেশ দিবস হিসেবে ঘোষণা দেন। সাচকাচুয়ানের বাংলাদেশ সংঘ একত্রিত হয় ও এই দিবস উদযাপনে দীর্ঘ কর্মসূচীর আয়োজন করে । বাংলাদেশ দিবসের সমর্থনে বিশ্ববিদ্যলয় মণ্ডলী সমস্ত কর্মসূচী প্রদর্শন ও কর্মসূচী অংশগ্রহন করে ।
	
কার্বনডেল, ইলিনয়
কার্বনডেল শান্তি সংস্থার বাৎসরিকসম্মেলন অক্টোবর মাসের ২২-২৩ তারিখে অনুষ্ঠিত হয়। আনুমানিক প্রায় ৫০০ শিক্ষার্থী সম্মেলনে অংশগ্রহণ করে। বাংলাদেশের পরিস্থিতি নিয়ে আলোচনা ছিল সম্মেলনের অন্যতম বিষয়বস্তু। বাংলাদেশ প্রতিরক্ষা মৈত্রীসংঘের প্রতিনিধিরা সম্মেলনে যোগদান করে এবং শেখে পরিচালনের যথোপযুক্ত পদ্ধতি ।
এথেন্স, জর্জিয়া
এখানে বাংলাদেশ প্রতিরক্ষা মৈত্রীসংঘ গঠিত হয়। মৈত্রীসংঘেরপ্রতিনিধিরা প্রচারণা চালায় ও আমেরিকার নাগরিকদের বাংলাদেশ বিষয়ে লিখতে বলে। ইতোমধ্য তারা ১০০০০ প্রচারপত্র বিলি করে তারা।

মিনিয়াপলিস, মিনিসোটা 
মিনিসোটা বিশ্ববিদ্যালয়ে বাংলাদেশ সংকটাবস্থা কমিটি গঠিত হয় এই বিশ্ববিদ্যালয়ের অনুষদ সদস্যদের অর্থায়নে । সেপ্টেম্বরের ৩০ তারিখে বাংলাদেশেরযুদ্ধকালীন অবস্থা মানুষকে জানাতে নবনির্মিত কমিটি একটি জনসভার আয়োজন করে । অক্টোবরের ২ তারিখে কমিটির সদস্যরা বাংলাদেশের জন্য ত্রান তহবিল গোছাতে অব্যবহৃত পণ্য বিক্রি করে ।

ম্যাডিসন, উইস্কসিন
উচ্চবিদ্যালয়ের শিক্ষার্থীদের একটি সংগঠন নবীন পৃথিবীর উন্নয়নে নানা কাজের জন্য তহবিল জোগাড় করতে একত্রিত হয়ে অগ্রসর হচ্ছিল সমস্ত আমেরিকায় । একজন তহবিল সংগ্রাহক খুব সামান্য অর্থ নিচ্ছিল কোন দাতার কাছথেকে এক মাইল হাটার জন্য । সেই বছর ম্যাডিসন অধ্যায়ের (YWD) হেটেহেটেঅর্থ সংরগ্রহ করছিল ১৭ অক্টোবর পর্যন্ত । বাংলাদেশ প্রতিরক্ষা মৈত্রী সংঘের প্রতিনিধিরা প্রায় দুই সপ্তাহ ধরে ম্যাডিসনের স্কুল ও বিভিন্ন যায়গা গুলোতে কথা বললো, বাংলাদেশের যুদ্ধকালিন অবস্থা পরিচিতিকরাতে এবং আহবান করলো তারা যেন সাহায্যে অংশ গ্রহণ করে।

    লাখলাখ মানুষ খুধায় মারাযাবে তাদেকে তুমি সাহায্য করো । বাংলাদেশের জরুরি কল্যাণ আবেদনে তোমরা অংশগ্রহণ করো ।

30, W. Monroe Street (5th floor)

শিরনামঃ বিশ্ববিদ্যালয়য়ের অধ্যাপকগণ গ্রেফতার ও চাকুরিচ্যুত
সংবাদপত্রঃ বাংলাদেশ নিউজ লেটার, শিকাগো, নম্বর ১১

.
বিশ্ববিদ্যালয়ের অধ্যাপক গ্রেফতার, বরখাস্ত
	দুষ্কৃতকারী ইয়াহিয়ার "সাধারণ ক্ষমা" ছলনার আসল রুপ অভ্রান্তকরভাবে এর সকল আনুষঙ্গিক বৈশিষ্ট নিয়েই উদ্ভূত হয়েছে। ঢাকা বিশ্ববিদ্যালয়ের অনুষদ সদস্যদের উপর তথাকথিত ছাঁটাই প্রক্রিয়া চালানো হয়। প্রাথমিক ছাঁটাইয়ের পর নিম্নে উল্লেখিত অনুষদ সদস্যদের গ্রেফতার করা হয় ---
১. অধ্যাপক আহসানুল হক
	ইংরেজি অনুষদ
	সম্পাদক, ঢাকা বিশ্ববিদ্যালয় শিক্ষক সমিতি
২. অধ্যাপক ক.ম. সাদউদ্দিন
	সমাজ বিজ্ঞান অনুষদ 
	সম্পাদক, ঢাকা বিশ্ববিদ্যালয় সংঘ
৩. অধ্যাপক রফিকুল ইসলাম
	বাংলা অনুষদ
৪. অধ্যাপক শহীদুল্লাহ
	গণিত অনুষদ
৫. অধ্যাপক আবুল খায়ের
	ইতিহাস অনুষদ

নিম্নে উল্লেখিত অনুষদ সদস্যদের বরখাস্ত করা হয় ---
১. অধ্যাপক এ.বি.এম. হাবিবুল্লাহ
	ইসলামিক ইতিহাস অনুষদ প্রধান
২. অধ্যাপক এনামুল হক
	সম্মান ও উপাধিসহ অবসরপ্রাপ্ত
৩. অধ্যাপক এম. মনিরুজ্জামান
	বাংলা অনুষদ 
নিম্নে উল্লেখিত অনুষদ সদস্যদের সতর্কীকরণ বিজ্ঞপ্তি দেয়া হয় ---
১. অধ্যাপক মুনীর চৌধুরী
	বাংলা অনুষদ প্রধান
২. অধ্যাপক নীলিমা ইব্রাহিম
	বাংলা অনুষদ
৩. অধ্যাপক সিরাজুল ইসলাম চৌধুরী 
	ইংরেজি অনুষদ 
.

অনুবাদঃ সাইমা তাবাসসুম
<৬, ৫৯, ৬৮৪-৬৮৫> 
শিরোনামঃ বাংলাদেশ আন্দোলনের খবর
সংবাদপত্রঃ বাংলাদেশ নিউজ লেটার  শিকাগো : নং ১১
তারিখঃ ২৫ অক্টোবর,১৯৭১
.
পাইপ নগরীতে দশদিন
ওয়াশিংটন এর লাফায়েত পার্ক একটি সুযোগ পেয়েছে আমাদের দেশের সবচেয়ে বড় দৈন্যতার নমুনা দেখার।উঠেছে ওয়াশিংটনের নাগরিকদের কে ভারতের শরণার্থী ক্যাম্পের চিত্র আরও কাছ থেকে তুলে ধরতে একটি ক্ষুদ্র শরণার্থী শহর গজিয়ে উঠেছে এ পার্কে। ফিলাডেলফিয়া ফ্রেন্ডস অব ইস্ট বেঙ্গল এটি আয়োজন করেছে। এবং অনেক বাংলাদেশি সংঘ এতে সমর্থন করেছে। বেশ কয়েকটি ড্রেনপাইপ আশ্রয়স্থল নির্মাণ করা হয়েছে অক্টোবর এর ১৪ থেকে দশ দিন ব্যাপী সময়ের জন্য। শরণার্থী সমস্যার এ নাটকীয় রূপায়ণ ওয়াশিংটনের জনগণ ও সংবাদমাধ্যমের দৃষ্টি আকর্ষণ করেছে। অনেক স্বেচ্ছাসেবী এসেছে নিউইয়র্ক, ফিলাডেল্ফিয়া, বাল্টিমর ও বোস্টন থেকে ওয়াশিংটনে এই দশদিনের প্রকল্পে যোগদান করার জন্য।
কর্মসূচির মধ্যে রয়েছে শনিবার (১৬ই অক্টোবর) পাকিস্তান দূতাবাস অভিমুখী মিছিল, রবিবার ধর্মীয় স্মরণ অনুষ্ঠান ও সোমবার সিনেটে গণ সংযোগ।
এই দশদিন ব্যাপি "শরণার্থী শিবির" "ক্যাম্প পরিচালক" ডিক ট্যালার পরিচালিত করেন, যিনি পাকিস্তানি নৌবাহিনীর অস্ত্র বহনকারী পদ্মা জাহাজটিকে নৌপথে অবরোধ কর্মসূচী আয়োজন করেছিলেন। ডেভিস হারসা এবং বিল মইয়ার ডিক ট্যালারকে সহায়তা করেন।
.
বৃহত্তর কূটনৈতিক গোষ্ঠীর বাংলাদেশকে যথাযোগ্য সম্মান দেয়ার ঘোষণা
অক্টোবরের দ্বিতীয় সপ্তাহের শেষের দিকে সারা বিশ্বের মোট ১৪৪ জন কূটনৈতিক ইয়াহিয়া সরকারের সাথে তাদের সম্পর্ক ছিন্ন  করেন এবং বাংলাদেশ সরকারের প্রতি আনুগত্য প্রকাশ করেন। বাংলাদেশের মুক্তিসংগ্রামে সম্প্রতি যোগদান করা কূটনৈতিকদের মাঝে ছিলেন আর্জেন্টিনার পাকিস্তানি রাষ্ট্রদূত মিষ্টার আব্দুল মমিন, যুক্তরাজ্যের পাকিস্তানি হাইকমিশনের রাজনৈতিক উপদেষ্টা মিষ্টার এম.এম. রেজাউল করিম, নিউ দিল্লির পাকিস্তানি হাই কমিশনের মন্ত্রী পরিষদের উপদেষ্টা মিষ্টার হুমায়ুন রাশেদ চৌধুরী, বেরুত এর মিষ্টার লতিফ, মাদ্রিদ এর মিষ্টার আব্দুল করিম মন্ডল, বেলজিয়াম এর মিষ্টার নায়েবুল এবং নেপালের পাকিস্তান দূতাবাসের ফার্স্ট সেক্রেটারি মিষ্টার মুস্তাফিজুর রহমান। 
.
সংক্ষিপ্ত খবর

মিশিগান
বাংলাদেশের স্বাধীনতা সংগ্রামকে সমর্থন করে এন আরবর সিটি হলের সামনে এক বিশাল র‍্যালি অনুষ্ঠিত হয়। সক্রিয় অংশগ্রহণকারীদের মাঝে একশোরও বেশি মানুষ প্ল্যাকার্ড বহন করেছিল, তাদের দাবি ছিল আমেরিকান সৈন্য বাহিনী এবং তাদের অর্থনৈতিক সাহায্য সম্পূর্ণ নিষেধ করা হোক। 
সেদিনের র‍্যালি শেষে "ইউনিভার্সিটি অফ মিশিগান" এ বাংলাদেশের উপর একটি সেমিনার অনুষ্ঠান হয়। প্রফেসর রোড মারফি, চাইনিজ স্ট্যাডি সেন্টারের ডিরেক্টর, মেয়র হ্যারিস, প্রফেসর আর.সি. পর্টার, ইকোনমিক্স এর প্রফেসর, প্রফেসর রড হুবের, মিষ্টার মোজাম্মেল হক, মিষ্টার রাশেদুর রেজা ফারুকি সেদিনের সেই সম্মেলনে বক্তব্য দেন। 
মিশিগানের গভর্নর মিলিকান সমগ্র অঙ্গরাজ্যে "বাংলাদেশ দিবস" নামে একটি দিবস পালনের ঘোষণা দেন।
বাংলাদেশের প্রেক্ষাপট বর্ণনার জন্য ইউনিভার্সিটি অফ মিশিগান সিনেটর কেনেডি কে আমন্ত্রণ জানান।
ইউনিভার্সিটি অফ মিশিগানের সমাজবিজ্ঞান বিভাগের চেয়ারম্যান প্রফেসর হাওয়ার্ড সুমেনের তত্ত্বাবধানে একটি "ফ্যাকাল্টি কমিটি" গঠন করা হয় যেখানে বাংলাদেশের সে সমস্ত শিক্ষকদের সহায়তা করা হয় যারা ভারতে আশ্রয় নিতে বাধ্য হয়েছেন।
.
বাংলাদেশের পক্ষে ম্যাডিসনে শোভাযাত্রা 
বাংলাদেশের ডিফেন্স লিগের সেক্রেটারি  অক্টোবর ৭ এবং ৮ ম্যাডিসনব্যাপী সফর করেন এবং স্থানীয় স্কুল শিক্ষার্থীদের উদ্দেশ্যে বলেন,তারা যেন উন্নতির এই প্রকল্পে নিজেদের সামিল করে, যা ম্যাডিসনে রবিবার, অক্টোবর ১৭,১৯৭১ সালে অনুষ্ঠিত হতে যাচ্ছে। সে বছর গ্রুপটি বাংলাদেশকে একটি বৈদেশিক প্রকল্প হিসেবে গ্রহণ করে এবং সংগৃহিত ফান্ডের একাংশ বাংলাদেশের জরুরী অবস্থায় অনুদানের জন্য আবেদন করে। বিগত বছর তারা ৮৫০০০ ডলার সংগ্রহ করে। এ বছর সেটা বৃদ্ধি পেয়ে আনুমানিক ১লক্ষ ডলারের উপরে পৌঁছাবে আশা করা যায়। 
এই পথ চলার একটি গুরুত্বপূর্ণ দৃষ্টিকোণ হচ্ছে মতভেদ প্রকল্পে স্থানীয় জনসাধারণকে শিক্ষা দেয়া এবং এই মতভেদ দূর করার জন্যই এটি গ্রহণ করা হয়েছিল। এর সূত্র ধরে এলাকার প্রতিটি স্কুল-কলেজ-বিশ্ববিদ্যালয়ে আলোচনা অনুষ্ঠানের আয়োজন করা হয়েছে এবং সপ্তাহব্যাপী রেডিও-টেলিভিশন শো স্পন্সর করা হয়েছে।
.

অনুবাদঃ তানভীর হেদায়েত

শিরোনামঃ সমগ্র যুক্তরাষ্ট্র জুড়ে বাংলাদেশ তৎপরতা
সংবাদপত্রঃ বাংলাদেশ নিউজ লেটার। শিকাগো; নম্বর - ১২
তারিখঃ - ১০ ই নভেম্বর, ১৯৭১
.
সমগ্র যুক্তরাষ্ট্র জুড়ে বাংলাদেশ বিষয়ক কর্মকাণ্ড
অ্যান আরবর, মিশিগান
	মিশিগান বিশ্ববিদ্যালয়ের অধিকাংশ অনুষদ সদস্যদের সমন্বয়ে গঠিত "ফ্রেন্ডজ অফ বাংলাদেশ" নামক সংগঠন ৬ই নভেম্বর, ১৯৭১ এ বিশ্ববিদ্যালয়ের সকল ছাত্রাবাসে একদিনের অনশন কর্মসূচীর আয়োজন করেছে। অধ্যাপক রডরিক হুবার এবং জনাবা ডেব্রাহ বার্নহার্ড বাংলাদেশের ত্রাণ তহবিল সংগ্রহের জন্য এই কর্মসূচীর আয়োজন করেন।
	২৮শে অক্টোবর স্বদেশ প্রত্যাবর্তন দিবসের অনুষ্ঠানে, "ফ্রেন্ডজ অফ বাংলাদেশ" সংগঠনের সমন্বয়ে বাংলাদেশের উপর পাক সেনাদের পাশবিক নির্যাতন ও বর্বরতার চিত্র একটি নাটকের মাধ্যমে মঞ্চায়স্থ করা হয়। অধ্যাপক পিটার হুক এবং শ্রীমতী স্নেহলতা দীক্ষিত এর পরিকল্পনায় এই নাটকে মানবসৃষ্ট দুর্যোগ এবং এর পেছনে আমেরিকার ভূমিকা তুলে ধরা হয়।
	চট্টগ্রাম বিশ্ববিদ্যালয়ের উপাচার্য ডক্টর এ. আর. মল্লিক এবং প্রাদেশিক পরিষদের সদস্য ডক্টর আসহাবুল হক ( উভয়ই জাতিসংঘে বাংলাদেশ প্রতিনিধি দলের সদস্য ) , গত ২৬শে অক্টোবর, ১৯৭১ এ পূর্ব ল্যানসিঙ্ক এর একটি জনসভায় বক্তব্য দেন এবং স্থানীয় টিভি অনুষ্ঠানে উপস্থিত থাকেন। 
	একই দিনে তারা অ্যান আরবরে বিশিষ্ট ব্যক্তিবর্গ এবং অনুষদ সদস্যদের এক সভায় বক্তব্য দেন।

গ্র্যান্ড র্যাপিডস, মিশিগান
	আন্তর্জাতিক শান্তি ও স্বাধীনতা পরিষদ এবং YWCA এর শান্তি গোষ্ঠীর কার্যনির্বাহী দলের যৌথ পরিচালনায় YWCA  কেন্দ্রে গত ১১ই অক্টোবর, ১৯৭১ এ বাংলাদেশের সমসাময়িক অবস্থার অবগতির জন্য এক সম্মেলন আয়োজিত হয়। মিশিগান বিশ্ববিদ্যালয়ের বাংলাদেশের সমিতির সভাপতি জনাব মোজাম্মেল হককে এই শিক্ষা সম্মেলনে বক্তব্য দেবার জন্য আমন্ত্রণ জানানো হয়। শিক্ষা সম্মেলনের শেষে মিসেস জ্যানেট ম্যায়ের এর সভাপতিত্বে স্থানীয় জনগণকে বাংলাদেশের সমসাময়িক অবস্থা সম্পর্কে অবহিত এবং ত্রাণ তহবিল সংগ্রহের কার্যক্রম পরিচালনার জন্য একটি বাংলাদেশ সংঘ গঠন করা হয়। জনাব হক, গ্র্যান্ড ভ্যালী স্টেট কলেজের শিক্ষার্থীদের উদ্দেশেও বক্তব্য রাখেন।

মধ্য-পশ্চিমাঞ্চলের বাংলাদেশ সমিতি
	মধ্য-পশ্চিমাঞ্চলের বাংলাদেশ সমিতির এন বিবৃতিতে জানা যায়, সংগঠনের প্রতিনিধিরা ক্যাপিটাল হিল, ওয়াশিংটন ডি.সি. র উপর সর্বদা সতর্ক নজর রাখছে। তাদের সাথে কলম্বাস, ওহাইও অঙ্গরাজ্যের সংগঠন " ফ্রেন্ডজ অফ ইস্ট বেঙ্গল " এর প্রতিনিধিরাও ওয়াশিংটনের বাংলাদেশ শোভাযাত্রায় অংশগ্রহণ করে।
	বাংলাদেশের প্রচারণার সাথে সম্পৃক্ত সংগঠনগুলো বর্তমানে বিভিন্ন অঞ্চলের শিক্ষা প্রতিষ্ঠানের সংঘের মাধ্যমে বিস্তার লাভ করছে। এর মধ্যে পারডিউ, ওহাইও অঙ্গরাজ্য, মায়ামি-পশ্চিমাঞ্চল, একরন, কেস-পশ্চিমাঞ্চল এবং ফ্লোরিডা অঙ্গরাজ্য উল্লেখযোগ্য। প্রচারণার মাধ্যমে শিক্ষা সমাবেশ, সাহিত্য বিতরণ, বিশ্ববিদ্যালয়ের কেন্দ্র সমূহে চিত্র প্রদর্শনী এবং তহবিল সংগ্রহ করা হয়। 
	সংগঠনটি বাংলাদেশের শরণার্থীদের জন্য শীতবস্ত্রের এক বিশাল চালান পাঠিয়েছে।
বাংলাদেশ প্রতিরক্ষা পরিষদ
	গত ২৩শে অক্টোবর, ১৯৭১ এ জাতিসংঘে বাংলাদেশের প্রতিনিধিত্বকারী ডক্টর এ. আর. মল্লিক এবং ডক্টর আসহাবুল হক বাংলাদেশ প্রতিরক্ষা পরিষদের পরিচালনা পর্ষদের এক সভায় উপস্থিত থেকে বাংলাদেশের সমসাময়িক রাজনৈতিক ও সামরিক অবস্থার চিত্র তুলে ধরেন।

একটি জীবন বাঁচাতে একদিনের উপবাস
	৩রা নভেম্বর, বুধবার; যুক্তরাষ্ট্রের বিভিন্ন উচ্চ বিদ্যালয় ও কলেজের ছাত্ররা একদিন উপবাস করবে। তাদের মধ্যাহ্নভোজ, নাস্তা এবং এই সম্পর্কিত অর্থ যা তারা খাবারের জন্য খরচ করতো, তার পরিবর্তে সেদিনের টাকা পশ্চিমবঙ্গের শরণার্থী শিবিরের লক্ষাধিক ক্ষুধার্ত শরণার্থীদের খাবারের জন্য দান করা হবে। "৩রা নভেম্বর, একটি জীবন বাঁচাতে একদিনের উপবাস" নামক এই প্রকল্পের সাথে বিভিন্ন সংগঠন সম্পৃক্ত রয়েছে। সংগৃহীত সকল তহবিলের অর্থ অক্সফাম-আমেরিকার মাধ্যমে বিতরণ করা হবে।
	তিন হাজার কলেজ এবং ৩০,০০০ উচ্চ বিদ্যালয় এই প্রকল্পে অংশ নিতে পারে। রোড আইল্যান্ড এবং আরাকান্সাস রাজ্যের রাজ্যপাল ৩রা নভেম্বেরকে তাদের রাজ্যে "পূর্ব পাকিস্তান শরণার্থী" দিবস হিসেবে ঘোষণা দেন।
মৃত্যুর দূতের সাথে মিস ওয়ার্ল্ড এয়ারওয়েজ এর বিবাহ
	শিকাগোর " ফ্রেন্ডজ অফ ইস্ট বেঙ্গল " সংঘ, ওয়ার্ল্ড এয়ারওয়েজ এর বিরুদ্ধে তাদের প্রচারণা জারি রেখেছে। ওয়ার্ল্ড এয়ারওয়েজ পাকিস্তানের সামরিক জান্তার অস্ত্র ও সেনা বহর বাংলাদেশে বহনের সুবিধার্তে ২টি বোয়িং ৭০৭ বিমান ইজারা দেয়। ২১ শে অক্টোবর "ফ্রেন্ডজ" সংঘ ওয়ার্ল্ড এয়ারওয়েজ এর সাথে মৃত্যু দূতের এক "প্রতীকী বিয়ে" র আয়োজন করে। বিবাহ অনুষ্ঠানটি ওয়ার্ল্ড এয়ারওয়েজএর কার্যালয়ের সামনে অনুষ্ঠিত হয়। বিপুল সংখ্যক শিকাগোবাসী এই বিবাহ অনুষ্ঠানে উপস্থিত ছিল। 

বাংলাদেশের জন্য জোয়ান বায়েজের গান
	অ্যান আরবর, ২৪শে অক্টোবর:- ক্রাইস্লার এরেনায় ২০ হাজার শ্রোতার উপস্থিতিতে জোয়ান বায়েজ ২ ঘণ্টা ব্যাপী সঙ্গীত পরিবেশন করেন। জোয়ানের সঙ্গীতে মূলত নিক্সন প্রশাসন এবং সংস্থাপন রাজনীতির উপর ক্ষোভ ফুটে উঠে। বাংলাদেশের সত্যিকার রাজনৈতিক অবস্থার পরিপ্রেক্ষিতেই গত রাতের বেশ কিছু বিশেষ গানের সৃষ্টি।
“যখন সূর্য পশ্চিমে ঢলে পড়ে
ঝোরে পড়ে লক্ষ বাংলাদেশীর প্রাণ "
জোয়ান উপস্থিত শ্রোতাদের উদ্দেশে আবেদন করেন বাংলাদেশকে সমর্থন করতে এবং যার যার সামর্থ্য অনুযায়ী শরণার্থীদের সাহায্য করতে। 

বাংলাদেশের কল্যাণে রবিশংকরের অবদান
আইওয়া শহরের "আইওয়া বেঙ্গল ত্রাণ সংগঠন" এর আয়োজনে গত ২১শে অক্টোবর ,১৯৭১ এ স্বনামধন্য সেতারবাদক ওস্তাদ রবি শংকর বাংলাদেশের জনগণের কল্যাণে এক অনুষ্ঠান করেন। অনুষ্ঠানের পূর্বে এই সংগঠনের মাধ্যমে বাংলাদেশের মানুষের উপর নেমে আসা বিপর্যয়ের মাত্রা এবং এর ফলশ্রুতি সম্পর্কে বিশাল প্রচারণা চালানো হয়। 

অনুগ্রহ করে লক্ষ করুন
	
	১. মুক্তি বাহিনীর প্রচুর পরিমাণে শীত বস্ত্র, ঔষধ, তাবু এবং কম্বল প্রয়োজন। আপনি আশ্চর্যিত হবেন, এসব সামগ্রী নিজ প্রচেষ্টায় নিজস্ব সম্প্রদায় থেকে কি বিপুল পরিমাণে সংগ্রহ করা সম্ভব। সংগঠনের মাধ্যমে আরও বেশী সংগ্রহ করা সম্ভব। আজকেই উদ্যোগ নিন। মুক্তিবাহিনীর কাছে বিনা মূল্যে এসব সামগ্রী বিমানে পরিবহনের জন্য যোগাযোগ করুন --

ডক্টর মোহাম্মাদ ইউনুস
৫০০ প্যারাগন মিলস রোড। এপার্টমেন্ট- বি-৭
ন্যাশভিল, টেনেসি - ৩৭২১১
ফোনঃ- (৬১৫) ৮৩৩-৩০৬৪

	২. চিকিৎসকগণ সহজেই ঔষধ প্রস্তুতকারক কারখানা থেকে লিখিত ভাবে এবং সহকর্মীদের নমুনা ঔষধ দান করার আহবান জানিয়ে বিভিন্ন ঔষধ সংগ্রহ করতে পারেন। ন্যাশভিলের চিকিৎসকগণ ইতোমধ্যে ৯০ বাক্স ঔষধ মুক্তি বাহিনীর হাসপাতালে পাঠিয়েছে। আপনিও এই কাজে সাহায্য করতে পারেন। বিনামূল্যে বিমানে পরিবহনের  জন্য উপরে উল্লেখিত ঠিকানায় যোগাযোগ করুন।

	৩. আমরা আমাদের পাঠকের কাছ থেকে প্রচুর পরিমাণে চিঠি পেয়েছি। চিঠিতে তারা মাসিক সদস্যপদের মাধ্যমে বাংলাদেশ নিউজ লেটার পত্রিকা প্রকাশনায় অবদান রাখার আশা ব্যক্ত করেছেন। আমরা এই মুহূর্তে আলাদা করে পত্রিকার জন্য কোন অবদান গ্রহণ করছিনা। তবে আমরা দৃঢ়ভাবে পাঠকদের প্রতি অনুরোধ জানাচ্ছি বাংলাদেশ প্রতিরক্ষা বাহিনীর কার্যক্রমের সাহায্য ও সমর্থনে অবদান রাখতে। আপনি কি মাসিক / সময়মত আপনার অবদানের অংশ দিতে পারবেন না? 
.
অনুবাদঃ রাশেদ সাইফুল
[bookmark: page_689]<৬, ৬১, ৬৮৯-৬৯০> 
শিরোনামঃ বাংলাদেশ আন্দোলনের খবর
সংবাদপত্রঃ বাংলাদেশ নিউজলেটার শিকাগোঃ নং ৩১
তারিখঃ ২৫ নভেম্বর, ১৯৭১ 
.
জাতিসংঘে বাংলাদেশ রিফিউজি ক্যাম্প
নিউ ইয়র্কঃ ভারতে বাঙ্গালী শরণার্থী ক্যাম্পের চিত্র তুলে ধরার জন্য গত ১ নভেম্বর তারিখে জাতিসংঘ ভবনের সামনের হ্যামারসজোল্ড প্লাজায় সুয়ারেজ পাইপ দিয়ে একটি শরণার্থী ক্যাম্প স্থাপন করা হয়েছে। পাকিস্তানী বর্বর হানাদার বাহিনীর অত্যাচার থেকে ইন্ডিয়াতে পালিয়ে আসা প্রায় ১০ মিলিয়ন বাঙ্গালীর অবস্থা তুলে ধরার জন্য বাংলাদেশ একশন কোয়ালিশন কর্তৃক স্থাপিত ক্যাম্পটি ১ সপ্তাহ ধরে অবস্থান করেছিল।
ভাত, ডাল এবং ভারতের শরণার্থী ক্যাম্পের রেশনের উপর নির্ভর করে স্বেচ্ছাসেবীরা পুরো সপ্তাহ ক্যাম্পে অবস্থা করেছিল। ইউএন রিফিউজি ক্যাম্পের সংগঠকদের উদ্ধৃতি অনুযায়ী, ক্যাম্পের অবস্থান করা স্বেচ্ছাসেবীরা কলেরা, টাইপয়েড দ্বারা মৃত্যু ঝুঁকিতে ছিল, এমন কি তাদের হতভাগ্য স্বজাতির মত বর্বর সেনা আক্রমনের শিকার ছিল না কিন্তু তারা জাতিসংঘের ভালো খাদ্য গ্রহণ করা এবং ভালো পোষাক পড়া কূটনৈতিকদের কাছে বাংলাদেশের করুণ বাস্তবতা তুলে ধরার চেষ্টা করেছে। বাংলাদেশ একশন কোয়ালিশন এর চেয়ারম্যান ইগাল রুডেঙ্কো  বলেছেন, “ক্যাম্পটি গত সাত মাসে বিশ্ব সম্প্রদায়ের অগ্রহনযোগ্য অসাড়তা এবং অনৈতিক মৌনতার বিরুদ্ধে একটু প্রতিবাদ যখন একটি পুরো জাতি মানব সভ্যতার সবচেয়ে বর্বর গণহত্যার শিকার হচ্ছিল”। তিনি আরো বলেন “ক্যাম্পটি ছিল মার্কিন সরকারের পাকিস্তানী সেনা শাষনের প্রতি অস্ত্র এবং আর্থিক সহায়তার বিরুদ্ধেও প্রতিবাদ। বাংলাদেশের আভ্যন্তরীণ দ্বন্দের প্রকৃতিকে উপেক্ষা করে যেখান গণতন্ত্র পৃথিবীর সবচেয়ে প্রতিক্রিয়াশীল স্বৈরতন্ত্রের জাঁতাকলে পিষ্ট হচ্ছে সেখানে মার্কিন সরকার অনরত আন্তর্জাতিক ত্রাণ কার্যক্রম কে নিয়ন্ত্রণ এবং প্রতিবন্ধকতা সৃষ্টি করছে তাতে শুধুমাত্র নিপীড়নের মাত্রা বৃদ্ধি পাচ্ছে”।
রুডেঙ্কো বলেন, জাতি সংঘের সব সহায়তা পশ্চিম পাকিস্তানের সেনা শাষকদের মাধ্যমে পাঠানো হচ্ছে জাতি সংঘের কর্মকর্তারা স্বীকার করেছেন যে আগের ত্রাণ সহায়তাগুলো সামরিক কাজে ব্যবহার করা হয়েছে।
কোয়ালিশনে আর্থিক সহায়তাদানকারী প্রুপগুলোর মাঝে রয়েছে- বাংলাদেশের জন্য আমেরিকান, আমেরিকার বাংলাদেশলীগ, পূর্ববঙ্গ রক্ষা কমিটি, যুদ্ধ প্রতিরোধক লীগ, কোয়াকার সামাজিক কার্যক্রম কর্মসূচী, ক্যাথলিক শান্তি সংঘ এবং আর এক ডজন এর বেশি নাগরিক সংগঠন।
কবি এলেন গিন্সবার্গ এবং ডব্লিও. এস. মরউইন সপ্তাহব্যাপী কবিতা আবৃতি কর্মসূচিতে অংশ গ্রহণ করেছিলেন। কর্মসূচিতে আরো অন্তর্ভুক্ত ছিল ত্রাণ সংগ্রহ, স্মৃতিচারণ, সিক্সথ এভিনিউতে শান্তি মিছিল, পাকিস্তান কনস্যুলেট অভিমুখে প্রতিবাদ মিছিল।
.
ইস্ট ল্যান্সিং এ বাংলাদেশ কার্যক্রম
শরণার্থীদের সাহায্য করার জন্য অর্থ সংগ্রহের উদ্দেশ্যে Lansing Area Committee for emergency Refugee Fund নামক একটি কমিটি গঠন করা হয়েছে। কমিটি ১ লাখ মার্কিন ডলার সংগ্রহ করা লক্ষ্যমাত্রা ঠিক করেছে। সংগ্রহ কার্যক্রম সাফল্যের সাথে অগ্রসর হচ্ছে।
MSU রেজিস্ট্রেশনের সময় ৩ দিনের জন্য একটি বুথ বাংলাদেশ এসোসিয়েশন দ্বারা স্থাপন করা হয়েছিল। বাংলাদেশের উপর সাহিত্যকর্ম বিতরণ করা হয়েছে এবং “জয় বাংলা” বোতাম বিক্রি করা হয়েছে। এসোসিয়েশনের মাধ্যমে বিভিন্ন চার্চ এবং স্কুলে বাংলাদেশের উপর একটি শিক্ষামূলক ক্যাম্পেইন চালু করা হয়েছে। জাতিসংঘে বাংলাদেশ প্রতিনিধি দলের সদস্য ডক্টর এ. আর. মল্লিক এবং ডক্টর আসাবুল হক এর সভাপতিত্বে মিশিগান স্টেট ইউনিভার্সিটির ইউনিয়ন বিল্ডিং এ একটি পাবলিক মিটিং এর আয়োজন করা হয়েছে। জাতিসংঘে বাংলাদেশ প্রতিনিধি দলের সদস্যদের মিশিগান ভ্রমণ রেডিও সিরিজ, টিভি ইন্টারভিউ, প্যানেল ডিসকাশন এবং প্রেস কনফারেন্সের মাধ্যমে সকলের দৃষ্টিগোচর করা হয়েছে।
.
বাংলাদেশের জন্য ফরাসী কমিটি
সম্প্রতি ফান্সে বাংলাদেশের সাথে সংহতি প্রকাসের জন্য ফরাসী কমিটি (French Committee of Solidarity with Bangladesh) গঠন করা হয়েছে। এই কমিটি রাজনৈতিক কার্যক্রম এবং সকল রাজনৈতিক মতাদর্শের নাগরিকদের নিয়ে গঠন করা হয়েছে। কমিটি ফরাসী সরকারে সকল ধরনের অস্ত্র, সামরিক সরঞ্জাম, হেলিকপ্টার, সাবমেরিন সহ ধরনের অতিরিক্ত পার্টস সরবরাহের জন্য বাংলাদেশ আক্রমের আগে পাকিস্তানী সরকারের সাথে সে সকল চুক্তি সম্পাদন করা হয়েছিল তার ডেলিভারির উপর নিষেধাজ্ঞা আরোপের জন্য অনুরোধ জানিয়ে বিবৃত প্রকাশ করেছে। কমিটি বিশেষভাবে জেনারেল ইয়াহিয়া খানের একটি বিবৃতির প্রতি দৃষ্টি আকর্ষণ করেন যেখানে জেনারেল ইয়াহিয়া খান তার দেশকে সামরিক সরঞ্জাম সরবরাহ করার জন্য ফরাসী সরকারকে ধন্যবাদ জ্ঞাপন করে।
.

অনুবাদঃ মোহাঃ তুর্য রহমান এবং তানুজা বড়ুয়া 

শিরোনামঃ বাংলাদেশ আন্দোলনের খবর
সংবাদপত্রঃ বাংলাদেশ নিউজলেটার শিকাগোঃ নং ১৪ 
তারিখঃ ১০ ডিসেম্বর, ১৯৭১ 
.
ওয়াশিংটনে বাংলাদেশ কনফারেন্স
১০ থেকে ১৮ নভেম্বর ওয়াশিংটন ডি.সি.-তে ‘পূর্ব পাকিস্তানের ঘটনায় আমেরিকার প্রতিক্রিয়ার ব্যাপারে পরামর্শ’ শীর্ষক একটি জাতীয় সম্মেলন অনুষ্ঠিত হয়। এই সম্মেলন আয়োজন করে চার্চ দলের প্রতিনিধিরা (ন্যাশনাল কাউন্সিল অফ চার্চেস, দ্যা ফ্রেন্ডস এবং ইউনিটারিয়ান ইউনিভারসালিস্ট এ্যাসোসিয়েশন সহ) সেই সাথে যুক্তরাষ্ট্র এবং কানাডার ১০০ জন আলোচিত জননেতা এতে অংশ নেন।
 	প্রধান বক্তা হিসেবে বক্তৃতা রাখেন সিনেটর কেনেডি। সংক্ষিপ্ত ভাষণে তিনি যুক্তরাষ্ট্রের নীতির সমালোচনা করেন এবং ভারতের শরণার্থী শিবিরের ভয়াবহতা বর্ণনা করেন যেখানে দৈনিক প্রায় ৪৩০০০ শিশু মৃত্যুবরণ করছে (কেনেডির ভাষ্যমতে)।
	অপর একটি গুরুত্বপূর্ণ বক্তব্য রাখেন অধ্যাপক এডওয়ার্ড ডিমক, যিনি শিকাগো বিশ্ববিদ্যালয়ের দক্ষিণ এশিয় ভাষা ও আঞ্চলিক কেন্দ্রের পরিচালক। (অধ্যাপক ডিমক-এর পাণ্ডিত্যপূর্ণ ভাষণের অনুলিপি বাংলাদেশ ইনফরমেশন সেন্টার , রাস্তা-৪২৩৫ এসআর, ওয়াশিংটন ডি.সি.–তে পাওয়া যাচ্ছে)।
	পররাষ্ট্র দফতরের পাকিস্তান ও আফগানিস্তান বিভাগের পরিচালক ব্রুস লেইঙ্গেন যুক্তরাষ্ট্রের নীতির ব্যাপারে গভীর আলোকপাত করেন কিন্তু প্রশাসনের নীতির প্রতি কোন বিশ্বাসযোগ্য সমর্থন আনতে ব্যর্থ হন।
তিনি দৃঢ়ভাবে ব্যাক্ত করেন, পশ্চিম পাকিস্তানের যুক্তরাষ্ট্র দূতাবাসের কাছে নির্ভরযোগ্য তথ্য আছে যে মুজিব বেঁচে আছেন।
	সম্মেলনে পাকিস্তান এম্বাসির প্রধান সচিব জনাব মুজাহিদ হোসেন এর বক্তৃতা দেয়ার কথা থাকলেও অনুষ্ঠানে বাংলাদেশ মিশনের জনাব এস. এ. এম. এস. কিবরিয়া-র নাম দেখামাত্র তিনি অনুষ্ঠানস্থল ত্যাগ করেন। (পরবর্তীতে পাকিস্তান দূতাবাস এ সম্মেলনের ব্যাপারে নিন্দা জ্ঞাপন করে)
	বাংলাদেশের পক্ষ থেকে বক্তব্য রাখেন জনাব এনায়েত করিম এবং তারপর বক্তব্য রাখেন ভারতীয় দূতাবাসের রাজনীতি বিষয়ক মন্ত্রী জনাব মহারাজাকৃষ্ণ রাসগোত্রা। 
	সর্বশেষ বক্তব্য রাখেন প্রতিনিধি পিটার ফ্রেলিঙ্গুয়েশেন, যিনি সম্প্রতি ভারতের শরণার্থী শিবির ও যুদ্ধবিদ্ধস্ত বাংলাদেশ থেকে ঘুরে এসেছেন।
	সম্মেলনে সভাপতিত্ব করেন ডঃ হোমার জ্যাক, ‘ওয়ার্ল্ড কনফারেন্স অফ রিলিজিয়ন ফর পিস’- এর সাধারণ সম্পাদক, আরও ছিলেন ‘কাউন্সিল ফর ক্রিশ্চিয়ান সোশ্যাল একশন, ইউনাইটেড চার্চ অফ ক্রাইস্ট’ এর পরিচাল্ক হ্যারি এপেল হোয়াইট, ‘ ইউনিটারিয়ান ইউনিভারসালিস্ট এ্যাসোসিয়েশন, ওয়াশিংটন অফিস’ এর পরিচালক রবার্ট জোন্স, ‘ন্যাশনাল কাউন্সিল অফ চার্চেস’ এর আন্তর্জাতিক বিষয়াবলী বিভাগের ডঃ এলান প্যারেন্ট, এবং ‘ফ্রেন্ডস কমিটি অন ন্যাশনাল লেজিসলেশন’ এর এডওয়ার্ড স্নিডার।



বাংলাদেশ মেডিকেল এ্যাসোসিয়েশন এর চিঠি
বাংলাদেশ থেকে ফিরে আসার পর বাংলাদেশ মেডিকেল এ্যাসোসিয়েশন, যুক্তরাজ-এর সাধারণ সম্পাদক ৪ নভেম্বর,১৯৭১ তারিখে সকল ডাক্তারদের প্রতি নিম্নের চিঠিটী প্রকাশ করেনঃ

সুপ্রিয় সহকর্মীগণ,
	অবস্থা অতীব শোচনীয়। ঔষধ এবং গরম কাপড়ের ব্যাপক সংকট চলছে। সেপ্টেম্বরে সেনাপ্রধান হাসপাতাল পরিদর্শন করেন, অক্টোবরে বাংলাদেশের মাননীয় ভারপ্রাপ্ত রাষ্ট্রপতি এবং প্রধানমন্ত্রী হাসপাতাল পরিদর্শনে আসেন। সেনাপ্রধান আমাদের মাননীয় রাষ্ট্রপতির উদ্দেশ্যে একটি চিঠি দিয়েছেন। সেনাপ্রধান আমাদের আরও তিনটি হাসপাতাল প্রতিষ্ঠার অনুমোদন দিয়েছেন, এমনকি এর অন্যথা না করার জন্য অনুরোধ করেছেন। যত তাড়াতাড়ি এই কাজ সম্পন্ন হবে, দেশের যুদ্ধে আমরা ততই গুরুত্বপূর্ণ ভূমিকা রাখতে পারবো।
	বিগত দুই মাসে আমাদের যা যা দেয়া হয়েছে-
	-মুক্তিবাহিনীর চিকিৎসা ও অন্যান্য সুবিধা
	-চিকিৎসা সরঞ্জাম (৫০০০ পাউন্ড ঔষধ ইত্যাদি)
	- বস্ত্র (২০০০ পাউন্ড)
	
	নিম্নবর্ণিত কাজসমূহে অতিসত্বর আপনাদের সাহায্য প্রয়োজন-
	১- প্রথম বাংলাদেশ হাসপাতালটি স্থাপনের জন্য ডাঃ মবিন অসাধারণ কাজ করে যাচ্ছেন। উনি বিগত ছয় মাস যাবত ওখানে কাজ করে যাচ্ছেন। খুব শীঘ্রই তাঁকে বদলি করা প্রয়োজন। তিন মাসের জন্য এই গুরুত্বপূর্ণ কাজের গুরুভার নিতে আগ্রহী থাকলে আপনারা যত শীঘ্র সম্ভব আমাদের সাথে যোগাযোগ করুন।
	২- অনুগ্রহপূর্বক আপনার বেতনের ১০ শতাংশ আমাদের দেয়ার চেষ্টা করুন, উক্ত অর্থ ব্যাঙ্কার অর্ডারের মাধ্যমে সহজেই সংগ্রহ করা যাবে।
	৩- ঔষধের ব্যাপারে, স্থানীয় চিকিতসকদের সাথে যোগাযোগ করে তাঁদের বিনামুল্যে পাওয়া নমুনাগুলো অনুদানের জন্য অনুরোধ করুন। এস্পিরিন, কাশি প্রতিরোধী এন্টিবায়োটিক, টিটেনাস টিকা, ম্যালেরিয়া প্রতিরোধী ঔষধ- সবগুলোই প্রয়োজন।
	৪- গরম কাপড় দানের জন্য সকল্কে অনুরোধ জানানো হয়েছে। মুক্তিবাহিনীদের ঠান্ডায় মারা পড়ার হাত থেকে রক্ষা করতে হলে তাঁদের মৌলিক চাহিদাটুকু অন্তত পূরণ করা প্রয়োজন। এসব সামগ্রী যুক্তরাজ্য থেকে সহজেই পাঠান যাবে। উলে বোনা স্কয়ার একসাথে জুড়ে দিলে বেশ ভালো কম্বল বানানো যায়। অনুগ্রহ করে এসব দিয়ে আমাদের সাহায্য করুন।
	৫-যুক্তরাজ্যের সকল বাংলাদেশী ডাক্তারদের নাম আমাদের ডাকপ্রেরণ তালিকায় লিপিবদ্ধ নেই। এব্যাপারে আপনাদের সম্পূর্ণ সহযোগিতা প্রয়োজন। বাংলাদেশ মেডিকেল এ্যাসোসিয়েশন এর তালিকায় যেসকল ডাক্তারদের নাম এখনো লিপিবদ্ধ করা নেই, ব্যাক্তিগত উদ্যোগে সেইসব নাম খুজে বের করে আমাদের জানানোর জন্য অনুরোধ করছি। কোন ঠিকানা পরিবর্তন হলে তৎক্ষণাৎ আমাদের জানানোর ব্যাপারেও উৎসাহিত করা হচ্ছে।
	গতকাল বাংলাদেশ থেকে মুক্তি ফৌজের খবর জানিয়ে লেখা একটি চিঠি আমি পাই। আমাদের মুক্তিবাহিনী ছাতক দখল করে পাকিস্তানি বাহিনীকে সুনামগঞ্জের দিকে পিছু হটতে বাধ্য করেছে। চিঠিতে ঢাকার সম্মিলিত সামরিক হাসপাতালের প্রতিবেদনের একটি গোপন তথ্য ছিল, যাতে জুলাই পর্যন্ত পাকিস্তানি বাহিনীর হতাহতের ব্যাপারে বর্ণিত আছে।
.
সম্মিলিত সামরিক হাসপাতাল, ঢাকা, হতাহত ব্যক্তির সংখ্যা ২৬-০৭-১৯৭১ পর্যন্ত
হাসপাতালে আনার পর মৃতের/নিহতের মোট সংখ্যা--- ৭,৪৯৩                                                                     
মারাত্মক আহত মোট সৈন্যের সংখ্যা	--- ৫,৬৪৩
মোট আহত সৈন্যের সংখ্যা--- ৪,৮৩০
সাপের কামড়ে মৃত মোট  সৈন্যের সংখ্যা --- ১৪৭
পরবর্তীকালে অন্যত্র স্থানান্তরিত মানসিক ভারসাম্যহীন সৈন্যের সংখ্যা --- ২৪৬
	----------
মোট --- ১৮,৩৫৯                                               
.
আমাদের প্রকল্পে ব্রিটিশ সর্বসাধারণের আগ্রহ সৃষ্টির লক্ষ্যে আমরা  সক্রিয়ভাবে কাজ করে যাচ্ছি, এবং আশা করছি “ভিয়েতনাম  এর জন্য  চিকিৎসা সহায়তা” এর অনুরূপ একটি চিকিৎসা সেবা কমিটি  প্রতিষ্ঠা করতে পারবো । প্রতি ৪-৬ সপ্তাহ নাগাদ আমরা আপনার সাথে যোগাযোগের চেষ্টা করবো।
যেসব বাঙ্গালী স্বাধীনতা সংগ্রামে প্রত্যক্ষভাবে অংশগ্রহণ করছেন না তাদের নিজ নিজ সামর্থ্য অনুযায়ী অবদান রাখা অত্যন্ত জরুরী। চিকিৎসক এবং ওষুধ ছাড়া আমাদের যোদ্ধাদের পক্ষে টিকে থাকা অসম্ভব। আমরা তাদের সাহায্য করতে পারি এবং আমাদের তা করতেই হবে।
বিনীত 
এ টি এম জাফরুল্লাহ চৌধুরী 
মহাসচিব
.
মুক্তিবাহিনীর কমান্ডার-ইন-চিফ কর্তৃক বাংলাদেশ মেডিকেল এসোসিয়েশন এর সভাপতিকে প্রেরিত চিঠি
প্রতি
ডাঃ এ. এইচ. এস. রহমান
সভাপতি
বাংলাদেশ মেডিকেল এসোসিয়েশন,
প্রিয় ডাঃ রহমান,                                                               অক্টোবর ১৩, ১৯৭১                                                                                                                              
ডাঃ জাফরুল্লাহ চৌধুরীর  সাময়িক যুক্তরাজ্য প্রত্যাগমনের সুযোগে আমি আপনাকে লিখছি, এবং যুদ্ধ ময়দানে চিকিৎসা সরঞ্জাম এবং ঔষধপত্রের জন্য হাসপাতাল স্থাপনে ডাঃ জাফরুল্লাহ এবং ডাঃ মবিনের উপস্থিতি নিশ্চিত করার জন্য আমি আপনাকে এবং আপনার মাধ্যমে বাংলাদেশ মেডিকেল এসোসিয়েশনকে ধন্যবাদ জ্ঞাপন করছি। এ পর্যন্ত তাঁরা যুদ্ধক্ষেত্রে একটি হাসপাতাল স্থাপন করেছেন, যা আমাকে মুগ্ধ করেছে। বাঁশের কুড়েঘরে স্থাপিত হলেও, এটির একটি ভালো হাসপাতাল হবার সম্ভাবনা রয়েছে।
এ কথা বলাই বাহুল্য যে, চিকিৎসা সুবিধা এবং সরঞ্জামাদি প্রেরণে আপনাদের আগ্রহ এবং প্রচেষ্টা অব্যাহত থাকবে বলে আমরা আশাবাদী , যা ডাঃ জাফরুল্লাহর নিবিড় তত্ত্বাবধানে যথাযথভাবে ব্যবহৃত হবে বলে আমি নিঃসন্দেহ।
                                                                                                                   বিনীত 
এম. এ. জি. ওসমানী	                                                                                                                       .
মুক্তিযুদ্ধে অংশ নিন
মুক্তি বাহিনিকে সহায়তা করুন
আপনি যদি একজন চিকিৎসক হয়ে থাকেন, তবে আপনার অভিজ্ঞতা এবং দক্ষতা মুক্তিবাহিনীর প্রয়োজন। আপনি তিন মাস মুক্তিবাহিনীর হাসপাতালে সেবা প্রদান করতে পারেন। ডাঃ জিল্লুর রহমান আতহার এম. ডি. (808 Hillwood Blvd., Nashville, TN 37209, Phone (615) 356-3912) উত্তর আমেরিকার চিকিৎসা কার্যক্রমের সমন্বয় সাধন করছেন এবং যুক্তরাজ্য ভিত্তিক বাংলাদেশ মেডিক্যাল এ্যাসোসিয়েশন এর সাথে যোগাযোগ রক্ষা করে চলেছেন। মুক্তিবাহিনীর হাসপাতালের জন্য পর্যায়ক্রমিকভাবে অংশগ্রহণ করবেন এমন চিকিৎসকদের তালিকা তৈরিতে সহায়তা করতে তার সাথে যোগাযোগ করুন। যুক্তরাজ্যের মেডিক্যাল এসোসিয়েশনের সাথে আপনি চাইলে সরাসরি যোগাযোগ করতে পারবেন (9A Wotton Road, London, NW2, U.K.)।
অনুগ্রহ করে মুক্তিবাহিনীর জন্য ওষুধ, গরম কাপড় এবং অর্থ সাহায্য প্রেরণ করুন।  মুক্তিবাহিনীর জন্য বিনামূল্যে বিমানযোগে ওষুধ প্রেরণ সংক্রান্ত তথ্যাদি এবং আর্থিক  সাহায্য পাঠানোর মাধ্যম সম্পর্কে জানতে ডাঃ মুহাম্মদ ইউনুসের সাথে যোগাযোগ করুন (500 Paragon Mills B-7, Nashville, TN37211, Phone (615) 833-3064)।
.

অনুবাদঃ গাজী আসীফ সালাহ্‌উদ্দীন (লেনিন)
[bookmark: page_695]<৬, ৬৩, ৬৯৫-৬৯৭> 
শিরোনামঃ যুক্তরাষ্ট্রে বাংলাদেশ তৎপরতা 
সংবাদপত্রঃ বাংলাদেশ নিউজলেটার শিকাগোঃ নং ১৪ 
তারিখঃ ১০ নভেম্বর, ১৯৭১ 
.
আমেরিকা জুড়ে বাংলাদেশ বিষয়ক কর্মকাণ্ড

সান ফ্রান্সিসকো উপকূলীয় এলাকাঃ 
নভেম্বরের ২ তারিখে ড. এআর মল্লিক এবং ড. এ হক, জাতিসংঘে বাংলাদেশের প্রতিনিধি দলের সদস্য, স্ট্যানফোর্ড ইউনিভার্সিটির প্রায় ২৫০ জন ছাত্র ও শিক্ষকদের সমাবেসে বক্তব্য রাখেন। আমেরিকান লিগ ফর বাংলাদেশ জনসাধারণের মাঝে এবং ক্যাম্পাসে মিছিলের জন্য ব্যাপক প্রচারণার আয়োজন করে। আয়োজনটি সম্পর্কে স্ট্যানফোর্ড ডেইলি এবং স্থানীয় পালো আল্টো টাইমস আয়োজনটি সম্পর্কে যথাযথ প্রচার করে। মিছিলের ঠিক আগমুহূর্তে আগতরা স্থানীয় সংবাদকর্মীদেরকে উদ্দেশ্য করে তাদের বক্তব্য জানান। যেখানে তারা বাংলাদেশের স্বাধীনতা সংগ্রামের প্রেক্ষাপট ও ধরন ব্যাখ্যা করেন।
তারা বারংবার উদ্বেগ প্রকাশ করেন যে বাংলাদেশের সাড়ে সাত কোটি জনতা একটি শত্রু রাষ্ট্র থেকে মুক্তির জন্য সংগ্রাম করছে, যে শত্রুরা জুলুমবাজ এবং যাদের অত্যাচারের কায়দা মধ্যযুগীয়। মিছিলটি বাংলাদেশকে নিয়ে লেখা জোয়ান বায়েজ এর একটি গানের মাধ্যমে সূচনা হয় তারপর মি: নিক্সনের তথাকথিত শান্তি উৎপাদন প্রক্রিয়ায় কীভাবে দক্ষিণ এশিয়ার একটি জনবহুল ও দরিদ্র দেশ আক্রান্ত হয়েছে তা তুলে ধরা হয়।

ড. মল্লিক তার উদ্বোধনী ভাষণে বাংলাদেশে বিদ্যমান গণহত্যামূলক যুদ্ধের প্রেক্ষাপট ব্যাখ্যা করেন। তিনি সেই র‍্যালিতে জানান বাংলাদেশের সাড়ে ৭ কোটি বাঙালি একটি সত্য ও ন্যায়ের স্বাধীনতা সংগ্রাম করে যাচ্ছেন। তাদের এই সংগ্রাম মৃত্যুর বিরুদ্ধে বেঁচে থাকার।
তিনি পাকিস্তানি চলমান শাসনের বর্বর এবং মধ্যযুগীয় চরিত্রের কথা তুলে ধরেন। শত্রু যেখানে একটি জাতিকে নিশ্চিহ্ন করে দেবার পায়তারা করে চলেছে।
ড. মল্লিক এর পর ড. হক এই সমাবেসে বক্তব্য রাখেন। তিনি নিজের প্রত্যক্ষ অভিজ্ঞতার কথা বর্ণনা করেন এবং সমাবেশে বলেন, অনেক প্রতিকূলতা সত্ত্বেও জনতার মুক্তির সংগ্রাম ক্রমাণ্বয়েই এগিয়ে চলেছে এবং জয় আসবেই। বাংলাদেশের জনগণের বাহিনী অপ্রতিরোধ্য। মিছিল শেষে স্ট্যানফোর্ড উইমেন ফর পিস এর মুখপাত্র মিসেস হুবার্ট মার্শাল, বাংলাদেশে চলমান গণহত্যার প্রতি নিক্সন প্রশাসনের সমর্থনের তীব্র সমালোচনা করেন।
স্ট্যানফোর্ড ক্যাম্পাস ছাড়াও বক্তারা ইউনিভার্সিটি কলেজ অফ বার্কলে এবং সান্টা ক্রুজেও বক্তব্য রাখেন।তারা নাগরিকদের প্রতি আহবান জানান জুলুমবাজ ও অত্যাচারি পাকিস্তান সরকারের প্রতি যেকোনোরকমের সাহায্য সহযোগিতা বন্ধে সোচ্চার হতে।
.
সান্তা ক্রুজ, ক্যালিফোর্নিয়া:
১০ই নভেম্বর সান্তা ক্রুজের ইউনিভার্সিটি অফ ক্যালিফোর্নিয়াতে ছাত্র ও শিক্ষকদের একটি মিটিংয়ে 'ফ্রেন্ডস অফ বাংলাদেশ' নামে একটি ক্যাম্পাস গ্রুপ সৃষ্টির প্রস্তাব রাখা হয়, যেখানে ক্রিস মেইয়ার এবং ইভলিন লিগ থাকবেন সমন্বয়ক এবং প্রফেসর দিলিপ বসু থাকবেন উপদেষ্টা। এই গ্রুপটির কাজ হবে ক্যাম্পাস এবং স্থানীয় কমিউনিটিগুলোতে বাংলাদেশের ব্যাপারটি সম্পর্কে জানানো, যার জন্য তারা লিফলেট, লেকচার, টিচ-ইন এবং চলচিত্র প্রদর্শন ইত্যাদি উপায়ের কথা ভাবেন। শিক্ষার্থীদের এই বিষয়ে তাদের নিজ নিজ পিতামাতা/অভিভাবকদের প্রাসঙ্গিক লেখালেখি মেইল করতে অনুরোধ করা হয়, যাতে তারা সেগুলোর ভিত্তিতে ত্রাণ সাহায্য চাইতে পারে এবং তাদের ক্রংগ্রেসম্যান ও সিনেটরদের চিঠি দিতে পারে। নভেম্বরের ১০ তারিকে প্রায় আড়াইশো জন শিক্ষার্থী অনশনের জন্য স্বাক্ষর দেয়, বাংলাদেশের পীড়িত জনগণের প্রতি সহমর্মিতা প্রদর্শনই এই অনশনের উদ্দেশ্য। নিজেদের মিল টিকেটের টাকা তারা শরণার্থীদের ত্রাণে দান করতে পারে।
.
পূর্ব ল্যানসিং, মিশিগান
ডিসেম্বরের ১ তারিখে অনশনের আয়োজন চলছে ১৬টি ডরমিটরিতে, ২০টি মেয়েদের সংঘে, ৩০টি ফ্র্যাটার্নিটি এবং ১৩টি কোঅপ হাউজিংয়ে। অনশনের আয়োজন থেকে উত্তোলিত সমুদয় অর্থ ইত্যাদি শরণার্থীদের দানে পাঠানো হবে। বাংলাদেশি বক্তারা বিভিন্ন ডরমিটরি এবং উচ্চ-বিদ্যালয়গুলোতে বাংলাদেশ বিষয়ে শিক্ষামূলক প্রচারণা চালিয়ে যাচ্ছেন অবিরাম। বাংলাদেশি শরণার্থীদের সাহায্যার্থে তহবিল সংগ্রহের আবেদনের কথা অল্পসময়ের জন্য হলেও স্থানীয় টিভিতে প্রচার পেয়েছে। নভেম্বরের ১৪ তারিখে, বাংলাদেশে সংঘটমান ইতিহাসের চরমতম মানবিক বিপর্যয় এবং তার ফলে সৃষ্ট শরণার্থীদের দুর্দশার কথা নিয়ে ১৫ মিনিট ব্যাপী আলোচনা করেন ল্যানসিং এরিয়া কমিটি ফর ইমার্জেন্সি রিফিউজি ফান্ডের রেভ ওয়ারেন ডে এবং মি. এস পোদ্দার। নভেম্বরের ২১ তারিখে পুরো ল্যানসিং এলাকার সকল প্রেসবাইটারিয়ান চার্চগুলো শরণার্থীদের সাহায্যার্থে তহবিল সংগ্রহ করে।
.
ডিউইট, মিশিগান
নভেম্বরের ১৮ তারিখে মিশিগান স্টেট ইউনিভার্সিটির বাংলাদেশ অ্যাসোসিয়েশনের সভাপতিকে ডিউইট-ল্যানসিং এর লায়নস ক্লাব তাদের সভায় বক্তব্য রাখার আমন্ত্রণ জানায়। তিনি সেই সভায় বাংলাদেশের বিদ্যমাণ পরিস্থিতি সবাইকে অবহিত করেন এবং তহবিল ও শীতবস্ত্র দানের অনুরোধ জানান। এ বিষয়ে লিখিত প্রবন্ধ এবং লিফলেটও বিলি করা হয়।
.
অ্যান আরবর, মিশিগান
নভেম্বরের ২২ তারিখে মিশিগান ইউনিভার্সিটির সাউথ কোয়াড্রাঙ্গেল এর প্রায় ১০০০ শিক্ষার্থী বাংলাদেশি শরণার্থীদের সাহায্যার্থে তহবিল সংগ্রহের উদ্দেশ্যে অনশন পালন করে। সন্ধ্যায় অনশনরত শিক্ষার্থীদের জন্য গণসভা এবং সাংস্কৃতিক অনুষ্ঠানের আয়োজন করা হয়। বাংলাদেশের পরিস্থিতি নিয়ে বক্তব্য রাখেন মি. রব হিউবার এবং মি. হ্যাংক হেইটোউইট। রবীন্দ্র সঙ্গীতের সুরে মিস বেথ লিন্ডবার্গ, মি. অশোক তালওয়ার এবং মিস্টার ও মিসেস রাজা দম্পতির গানের সাথে নৃত্য পরিবেশন করেন মিস শেরন লোয়ার এবং মিস ইন্দু মালিনি। অনুষ্ঠানটির পরিচালনা ও সমন্বয়ে ছিলেন মি. পিটার হক এবং মিস স্নেহলতা দীক্ষিত। অনশনটির আয়োজনে ছিলেন মি. বার্ট টাউব। ইউনিভার্সিটি সেন্টারে সাপ্তাহিকভাবে একটি বাংলাদেশ ইনফরমেশন ডেস্ক পরিচালিত হয় একটি সাব-কমিটির চেয়ারম্যান মিস টেরি ক্লাইন এর তত্ত্বাবধানে, তাদের কাজ ছিল বাংলাদেশের পরিস্থিতি সম্পর্কে বিভিন্ন প্রচারপত্র বিলি করা।
.
আরবানা, ইলিনয়েস
ইউনিভার্সিটি অফ ইলিনয়েসের বাংলাদেশ অ্যাসোসিয়েশন, স্থানীয় কসমোপলিটান ক্লাবের অর্থায়নে একটি প্যানেল ডিসকাশনে অংশগ্রহণ করে। অ্যাসোসিয়েশনের পক্ষ থেকে মি. মোহাম্মদ এইচ মণ্ডল এবং ইস্টার্ন ইলিনয়েস ইউনিভার্সিটি অ্যাট ক্লেসটন তিন এর ড. এম রহমান বাংলাদেশের বিদ্যমান শোকাবহ পরিস্থিতি নিয়ে আলোকপাত করেন এবং বাংলাদেশের ভবিষ্যৎ সম্পর্কেও আলোচনা করেন। অ্যাসোসিয়েশনটি ডিসেম্বরের প্রথম সপ্তাহে তহবিল সংগ্রহের উদ্দেশ্যে একটি চলচিত্র প্রদর্শন করবে। মুক্তিবাহিনীর সদস্যদের জন্য শীতবস্ত্র সংগ্রহের জন্যও একটি উদ্যোগ চলমান রয়েছে।
.
গিনসবার্গ এবং ভজনেসেনস্কি এর কবিতা আবৃত্তি

নিউ ইয়র্ক: 
প্রথমবারের মতো অ্যালেন গিনসবার্গ এবং খ্যাতনামা রাশিয়ান কবি আন্দ্রেই ভজনেসেনস্কি একসাথে কবিতা আবৃত্তি করবেন। আবৃত্তি অনুষ্ঠানটি হবে, সিক্সটিন্থ স্ট্রিট ২০৮ই এর সেইন্ট জর্জ চার্চে, ২০শে নভেম্বর, সন্ধ্যা ৭টায়। বাংলাদেশে বিদ্যমান সমস্যা সম্পর্কে সাধারণ্যের মাঝে সচেতনতা বৃদ্ধি এবং আমেরিকানরা তার নিরসণে কী ভূমিকা রাখতে পারে, তাই অনুষ্ঠানটির প্রতিপাদ্য। 

গিনসবার্গ, যিনি সম্প্রতি ভারতের বিভিন্ন শরণার্থী শিবির ঘুরে এসেছেন, যেভাবে বলেন:

[কোটি ভাইয়েরা আছে বিপদে
কোটি বোনের নেই কোনো যাবার জায়গা,
কোটি শিশু ভিজছে বর্ষায়,
কোটি মা কাতরাচ্ছে যন্ত্রণায়
যশোর রোডে বইছে সেপ্টেম্বরের বন্যার জল।]

তাঁদের সাথে যোগ দেবেন কেনেথ কচ, এড স্যান্ডার্স, গ্রেগরি করসো, পিটার অরলোভস্কি, অ্যান ওয়াল্ডম্যান, মাইকেল ব্রাউনস্টেইন, ডিক গ্যালাপ এবং রন প্যাজেট। 
আবৃত্তি অনুষ্ঠানটির ব্যয় নির্বাহ করবে আমেরিকানস ফর বাংলাদেশ নামে বাংলাদেশের বিদ্যমাণ দুর্দশা সাধারণের মাঝে তুলে ধরে শরণার্থীদের জন্য ত্রাণ সাহায্য সংগ্রহে নিবেদিত একটি সচেতন নাগরিক সংঘ।

কবিতা আবৃত্তি ইংল্যান্ডে

বাংলাদেশের শরণার্থীদের জন্য ত্রাণ সংগ্রহের জন্য, ৭১-এর ১৪ই নভেম্বর, অভিনেত্রী গ্লেন্ডা জ্যাকসন স্যাডলার্স ওয়েলস থিয়েটার কনসার্টে একটি বাংলা কবিতা পাঠ করবেন সেই সাথে পড়ে শোনাবেন শেক্সপিয়ার এবং ইয়েটস থেকেও। বিখ্যাত সেতার বাদক রবি শঙ্কর এর ভাগনে বীরেন্দর শঙ্কর এবং প্রখ্যাত বাঙালি লোকসঙ্গীতশিল্পীরাও থাকবেন সেখানে।
.
.

অনুবাদঃ তামীম

শিরোনামঃ পশ্চিম পাকিস্তানে যুদ্ধের ডাক
সংবাদপত্রঃ বাংলাদেশ, টরেন্টোঃ নং ২ 
তারিখঃ ৩১ জুলাই, ১৯৭১ 
.
পশ্চিম পাকিস্তানে যুদ্ধের ডাক
 “আমাদের সাথে ইন্ডিয়ার যুদ্ধ খুবই সন্নিকটে”, গতকাল প্রেসিডেন্ট ইয়াহিয়ার চরম সাবধানবানীর পর পরই প্রথম বারের মতো পাকিস্তান সেনাবাহিনী নতুন সৈন্য যোগদান কর্মসূচী শুরু করে, লিখেছেন অ্যান্থনি মাস্কারেনহাস। এবং এই পূর্ব প্রদেশের যুদ্ধ ইতিমধ্যে পশ্চিমের অর্থনীতিতে থাবা দেয়া শুরু করে দিয়েছে। করাচী সংবাদপত্রের সূত্রে জানা যায় শুধু মাত্র করাচীতেই ২,৩০০ টেক্সটাইল শ্রমিক ও ১,০০০ সরকারি কর্মীকে চাকরীচ্যুত করা হয়। ৭৫টি টেক্সটাইল কারখানা ইতিমধ্যে বন্ধ হয়ে গিয়েছে। লায়ালপুরে শ্রমিকরা পথে নামে এই গণ চাকরিচ্যুতির বিরুদ্ধে। 
.
সম্পূর্ণ পশ্চিম পাকিস্তানের শিল্প ক্ষতিগ্রস্ত হয় সংরক্ষিত পূর্ব পাকিস্তানের এই বাজার ধ্বসে। পূর্বের সহজ কাঁচামালের সরবরাহ হারিয়ে ফেলায় নগদে কিনতে বাধ্য হয় বিভিন্ন রাসায়নিক কাঁচামাল ও যন্ত্রপাতি। কিছু জাপানি কোম্পানি সরাসরি ঋণ দিতে অস্বীকার করে বৃটিশ ব্যাংকের নিশ্চয়তা ছাড়া। অন্যদিকে বৃটিশ রপ্তানি বোর্ড পাকিস্তানের সাথে নতুন চুক্তি করতে নারাজ হওয়ায় বৃটিশ রপ্তানিকারকরা পিছিয়ে যায়। 
.
নিউজউইক এর লরেন জেনকিন্স এর রিপোর্টে জানা যায়- একজন করাচী সম্পাদক বলেন “পাকিস্তানের মৃত্যু হয় মার্চেই। শুধুমাত্র একভাবেই এই দুই প্রদেশকে একসাথে ধরে রাখা যাবে, বেয়নেট আর মশাল দিয়ে। কিন্তু এটা একতা নয়, দাসত্ব। আর কখনোই একটি জাতি আমরা পাবোনা, পাবো দুটি শত্রু।”
.
শ্রমিক অসন্তোষ বেড়েই চলে আর তার সাথে পিপিপি (পাকিস্তান পিপলস পার্টি) চিফ জেড এ ভুট্ট খুব দ্রুত সমর্থন হারাতে শুরু করে। সম্প্রতি তিনি প্রেসিডেন্ট ইয়াহিয়া খানের সাথে রাজনৈতিক পরিস্থিতি নিয়ে আলোচনা করেন, কিন্তু ইয়াহিয়া খান কোনভাবেই শাসন ব্যবস্থা অসামরিক সরকারের কাছে হস্তান্তর করতে রাজি ছিলেননা। 
.
[বাংলাদেশঃ বাংলাদেশ সমিতি কানাডা শাখা কর্তৃক প্রকাশিত।]
.
.
অনুবাদঃ তাসমিয়াহ তাহসিন
[bookmark: page_699]<৬, ৬৫, ৬৯৯-৭০০> 
শিরোনামঃ সম্পাদকীয়
সংবাদপত্রঃ বাংলাদেশ, টরেন্টো, নং ৩ 
তারিখঃ ২৫ আগস্ট, ১৯৭১ 
.

সম্পাদকীয়

বাংলাদেশ সংগ্রামের সময় থেকে, দীর্ঘদিনের ফুঁসতে থাকা সুপ্তাবস্থা গত মার্চে  তীব্র কর্মকান্ড রূপে বিস্ফোরিত হয়, আকস্মিক এই পরিবর্তনের গুরুত্ব অনুধাবন করতে আমাদের মন দ্বন্দযুক্ত এবং আমাদের আত্মা বাঙ্গালিদের দুঃখ-কষ্ট ও প্রাণবন্ততায় ছোঁয়া।  

যে গনহত্যা ৭০ লক্ষ্য বাঙ্গালিদের দেশ ছেড়ে ভারতে আশ্রয় নিতে বাধ্য করেছে  তা পুরো বিশ্বকে স্তব্ধিত করেছে। এই অধিকারচ্যুত মানুষগুলো তাদের এক সময়ের স্বদেশীদের মরণাস্ত্রের মুখোমুখি হওয়ার চেয়ে অন্যের দেশে রোগ ও অপুষ্টির মুখোমুখি হতে রাজি। যে ভয়ানক অভিজ্ঞতার মধ্যে তারা অতিক্রম করেছে, তারা এখন এক অনিশ্চিত ভবিষ্যতের সামনে দাঁড়িয়ে। এই অবস্থায় পাকিস্তানে ফিরে যাওয়া তাদের জন্য আত্মঘাতী  হবে।  এবং “রাজনৈতিক সমঝোতা”-র সম্ভাবনা একদম নেই। তাদের শুধু একটি আশা-যা তাদের একটি উন্নত ভবিষ্যত দিতে পারে- সে আশা জয়ের আশা। জয় মুক্তিবাহিনীর, জয় বাঙালি মানুষের।   

বাংলাদেশের মধ্যে ইয়াহিয়া খানের বাহিনী তাদের ত্রাসের সাম্রাজ্য চালিয়ে যাচ্ছে। পূর্বের ইতিহসের সবচেয়ে বেশি নিপীড়িত হয়ে,  কেউ কথা বলতে সাহস করে না। কিন্তু মানুষের মনে  শুধু একটিই ভাবনা- যখনই সুযোগ আসে, অত্যাচারীদের হাত থেকে অস্ত্র ছিনিয়ে নেয়া এবং স্বাধীনতা অর্জন করা। পাকিস্তানের সরকার সেটি জানে। সেজন্যই তারা বাঙ্গালিদের নিরুৎসাহিত করতে তীব্র  প্রচারণা চালাচ্ছে।  তারা জনপ্রিয় বাহিনীগুলোকে পাকিস্তান বিরোধী অশুভ  ভারতীয় চক্রান্তের অংশ হিসেবে অভিযুক্ত করে  “দুষ্কৃতিকারী” বলে  চিহ্নিত করে। হিন্দু হওয়াকে অপরাধ বানিয়ে   তারা ধর্মকে বিভেদকারী শক্তি হিসেবে ব্যবহার করার প্রয়াস করে। তারা  সহযোগীদের নিয়ে “শান্তি কমিটি” প্রতিষ্ঠা করে। সবার একটাই লক্ষ্য- মানুষের পরাধীনতা। 

কি আছে যা এই মানুষদের আশা দিতে পারে , যারা জুলুমের মধ্যে বাস করছে, যাদের জীবন ও সহায়-সম্বল  কখনোই সুরক্ষিত নয় এবং যারা তাদের বর্তমান দূর্দশার সাথে সাথে আসন্ন দুর্ভিক্ষের মুখোমুখি দাঁড়িয়ে  ? তাদের জন্য “ইসলামিক” পাকিস্তানের প্রজাতন্ত্রের “একতা ও অখন্ডতা” মানেই শোষিত উপনিবেশবাসী হিসেবে তাদের ভূমিকা পালন করা। তাদের আশাও শুধু জয়ের জন্য। মুক্তিবাহিনীর জয়ের! বাঙালি মানুষের জয়!
যারা প্রবাসে বসবাস করছেন, বাঙালি হিসেবে আপনাদের সুযোগ আছে এই অতিপ্রয়োজনীয় জয়ে অবদান রাখার। আপনারা এই অত্যাচারীদের বিরূদ্ধে  প্রতিবাদ করতে পারবেন, এবং বিশ্বের প্রভাবশালী মানুষদের কাছে ও সচেতন নাগরিকদের কাছে  বাংলাদেশে ঘটে যাওয়া ঘটনাগুলোর সম্বন্ধে  প্রকৃত তথ্য জানাতে পারবে্ন।  আপনারা তাদের সমর্থন ও স্বীকৃতি আদায়ের জন্যে চেষ্টা  করতে পারবেন। আপনাদের চুপ থাকার কোন বৈধ ছুতো নেই। আপনাদের মৌনতা দেশে আপনাদের পরিবার পরিজনের  নিরাপত্তা নিশ্চিত করবেনা। কেউ সেখানে নিরাপদ নয়। তাই গর্জে উঠো বাংলাদেশ।

বাঙ্গালিদের জয়ে অবদান রাখার আরেকটি উপায় হচ্ছে আপনাদের অর্থনৈতিক সমর্থন। হতে পারে আপনি খুব অল্পই দিতে পারবেন, কিন্তু এই ক্ষুদ্র পরিমাণও এই প্রচেষ্টায় জোরালো সমর্থন দিতে  অন্যদের অবদানের সাথে যুক্ত হবে। প্রতি মাসে কিছু কিছু দান করুন। আপনাদের অর্থনৈতিক সমর্থন অব্যাহত থাকাটা প্রয়োজন। মানুষেরা  যেখানে প্রাণ  ত্যাগ করছে, সেখানে আপনাদের একটি ত্যাগই যথেষ্ঠ-  শুধুমাত্র আর্থিক অবদান। উদার হতে দ্বিধা করবেন না। 

বাংলাদেশ মানে অর্থনৈতিক শোষণ থেকে মুক্তি। এর মানে সত্যিকারভাবে মানুষের বিশ্ব-নীতির গনতন্ত্র। এর মানে একটি পার্থিব প্রদেশ যেখানে সকলের জন্য সমতা থাকবে। এইসবকে বাস্তবরূপ দিতে অনেক বাঁধা পেরোতে হবে । আপনার সমর্পিত সহায়তা এই স্বপ্নকে সত্যি করতে সাহায্য করতে পারে। দেশবাসীর দুঃখ-কষ্টকে বৃথা যেতে দিবেন না। নিজেকে সংগ্রামে সমর্পন করুন। বাংলাদেশের চূড়ান্ত  বিজয়কে নিজের বিজয় করে নিন।
.

অনুবাদঃ এ. এস. এম. হাসান লতিফ
[bookmark: page_701]<৬,৬৬,৭০১-৭০২>
	শিরোনাম
	সংবাদপত্র
	তারিখ

	শেখ মুজিবের বিচার ও
বিশ্ব প্রতিক্রিয়া
	বাংলাদেশ
টরোন্টোঃ নং.৩
	২৫ আগষ্ট, ১৯৭১



শেখ মুজিবের বিচারের ঘোষণা
রাওয়ালপিন্ডি,
আগষ্ট ৯,- “পাকিস্তানের বিরুদ্ধে যুদ্ধের পায়তারা” ও অন্যান্য অভিযোগে বিশেষ সামরিক আদালতে “পূর্বপাকিস্তান” নেতা শেখ মুজিবে রবিচার করা হবে, গতকাল এক সরকারী ঘোষণায় এ কথা বলা হয়েছে। এতে বলা হয়, বিচারিক কার্যাক্রম আগামী কাল থেকে শুরু হবে এবং তা হবে রুদ্ধদ্বার বিচার। মুখপাত্র আরও জানিয়েছেন যে, আইন অনুসারে অপরাধীকে তার স্বপক্ষে লড়ার প্রস্তুতিগ্রহণের জন্য জন্য তাঁর পছন্দানুযায়ী পরামর্শ নিয়োগসহ যথোপযুক্ত সকল সুযোগ সুবিধাদিদেয়া হবে, তবে পরামর্শককে অবশ্যই পাকিস্তানের নাগরিক হতে হবে।
.
বিশ্বব্যাপী প্রতিক্রিয়াঃ
জাতিসংঘ, নিউইয়র্ক, আগষ্ট ১০, মহাসচিব থান্ট এই মর্মে হুশিয়ারী জানিয়েছেন যে পূর্ব পাকিস্তান নেতা, শেখ মুজিব, এর পরিণতি “পাকিস্তানের সীমানার বাইরে অনিবার্য প্রতিক্রিয়া” বয়ে আনবে।জনাব থান্ট জানিয়েছেন যে তিনি প্রতিদিন অনেক সরকার কাছ থেকেশেখ মুজিবের ব্যাপারে উদ্দেগ জানতে পারেন, যিনি আওয়ামী লীগ দলের প্রধান। শেখ মুজিব সম্পর্কিত জনাব থান্টের বিবৃতি বলছে যে, মহাসচিবের “মনে হচ্ছে যে এটি একটি মারাত্মক সংবেদনশীল ও কোমলবিষয় যা সদস্য রাষ্ট্রের বিচার ব্যবস্থাপনার সাথে সম্পর্কিত, এক্ষেত্রে যা পাকিস্তান।” “এই বিষয়টি মানবিক এর পাশাপাশি রাজনৈতিক দৃষ্টিকোণ থেকে বিভিন্ন পক্ষের জন্য অত্যন্ত আগ্রহ ও উদ্বেগের বিষয়।”জনাব থান্ট বলেন যে যতক্ষণ পর্যন্ত না কোন রকম সমঝোতায় পৌছা যাচ্ছে, ততক্ষণ পর্যন্ত অত্র অঞ্চলে শান্তি ও স্বাভাবিক জীবন যাত্র পুনরুদ্ধার সুদুর পরাহত।
.
ওয়াশিংটনঃ
আগস্ট ১০, ১১ জন সেনেটর আহব্বান জানিয়েছেন যে মার্কিন যুক্তরাষ্ট্র সরকার শেখ মুজিবের প্রতি সমবেদনা দেখানোর ব্যাপারে তাদের ‘গভীর আশার’ কথাপাকিস্তানকে বোঝাতে সক্ষম হবে। সেনেটর ফ্রেড আর হ্যারিস যিনি অক্লামের ডেমোক্রেট বলেছেন যে শেখমুজিবের মৃত্যু হলে তাঁর প্রতি অনুগত মিলিয়ন পূর্ব পাকিস্তানি অস্থিরতা বৃদ্ধিতে ভূমিকা রাখবে এবং এটা হচ্ছে ঠিক সেই সময়ে যখন যেকোন সময়ে ইন্ডিয়া পাকিস্তানের মাঝে যুদ্ধ শুরু হতে পারে।  
.
ওয়াশিংটন
	আগষ্ট ১১, মার্কিন পররাষ্ট্রমন্ত্রী উইলয়াম রজার্স পাকিস্তানকে এইমর্মে হুশিয়ার করেছেন যে যদি পূর্ব পাকিস্তান নেতা শেখ মুজিবের বিচারে কোন [সংক্ষিপ্ত বিচারিক ব্যবস্থা] গৃহীত হয় তবে এশিয়ার রাষ্ট্রগুলোর মধ্যে যুদ্ধের সম্ভাবনা বেড়ে যাবে।জনাব রজার্স ইংগিত দেন যে, যদি গোপন সামরিক আদালতে বিচারাধীন শেখ মুজিব’কে [পাকিস্তানের বিরুদ্ধে যুদ্ধের পায়তারার দোষে মৃত্যুদন্ড কিংবা দীর্ঘমেয়াদী কারাদন্ড দেয়া হয় তবে পাকিস্তান যুক্তরাষ্ট্রের সমর্থন হারাতে পারে।]
.
প্রধানমন্ত্রী ট্রুডো এর পক্ষে পাকিস্তানে কানাডার হাইকমিশনার প্রেসিডেন্ট ইয়াহিয়া খানের সাথে শেখ মুজিবের ভাগ্য নির্ধারণের ক্ষেত্রে [উদারতার ও মানবিকতার মূল্যায়ন] অনুসরণের জন্য অনুরোধ করেছেন। যদিও বিচারিক প্রক্রিয়াটি পাকিস্তানের আভ্যন্তরীণ বিষয়, তবুও কানাডার সরকার অনুধাবণ করছে যে এর ফলাফল আন্তর্জাতিক প্রতিক্রিয়া বয়ে আনবে বলে একজন মুখপাত্র জানিয়েছেন।
.
.
অনুবাদঃ এ. এস. এম. হাসান লতিফ

বাংলাদেশের রাষ্ট্রদূতের টরোন্টো পরিদর্শন
জনাব এম. আর. সিদ্দিকি, যুক্তরাষ্ট্র ও কানাডায় নিয়োগকৃত বাংলাদেশের নয়া রাষ্ট্রদূত দক্ষিণ এশিয়ার উপর আয়োজিত একটি আন্তর্জাতিক কনফারেন্সে যোগদিতে টরোন্টোতে অবস্থান করেছিলেন। ২২শে আগষ্ট তিনি [বাংলাদেশ এসোসিয়েশন অফ কানাডা (টরোন্টো)] এর সদস্য বর্গের সাথে সাক্ষাৎ করেন ও মতবিনিময় করেন।
.
বাংলাদেশ বিষয়ে সেমিনার
বিগত আগষ্ট ০৫, ১৯৭১ তারিখে [বাংলাদেশ এসোসিয়েশন অফ কানাডা (টরোন্টো)] কর্তৃক [বাংলাদেশেসংকট] শীর্ষক একটি সেমিনার অনুষ্ঠিত হয়েছে। প্রধান বক্তা ছিলেন জনাব এন্ড্রু বারউইন এমপি, যিনি ইতোপূর্বে কানাডিয়ান সংসদিয় প্রতিনিধি দলের সদস্য হিসেবে গতমাসে ভারত, পিপিকে ও বাংলাদেশ ভ্রমণ করেছেন। প্যানেলের অন্যান্য সদস্যগণ যারা সম্প্রতি ভারত থেকে ফিরেছেন তাঁরা হলেন টরোন্টো টেলিগ্রামের জনাব ফ্রেডেরিক নোসাল, অক্সফামের জনাব লেসলী স্মিথ এবং ইউনিসেফের জনাব পল ইগনিটিফ। সভাপতিত্ব করেছেন জনাব স্ট্যানলী বার্ক।
.
সকল বক্তা ভারতে অবস্থানরত ৭ মিলিয়ন শরণার্থীর ভয়াবহ জীবনযাত্রার বর্ণণা তুলে ধরেন। যখন জনাব স্মিথ ও জনাব ইগনিটিফ নিজেদের বক্তব্য শুধুমাত্র শরণার্থী সমস্যার মধ্যে সীমাবদ্ধ রাখছিলেন, তখন জনাব বারউইন ও জনাব নোসেল রাজনৈতিক ও অন্যান্য দিক থেকে সমস্যাগুলো তুলে ধরেন। জনাব বারউইন তাঁর বক্তব্যে উল্লেখ করেন যে, তাঁর মতে বাংলাদেশ সংকটের একমাত্র সমাধান হচ্ছে বাংলাদেশের স্বাধীনতা। জনাব স্মিথ তাঁর বক্তব্যে শরণার্থী শিবিরের ছবি ফুটিয়ে তোলেন।
.
তথাকথিত [পাকিস্তান শান্তি কমিটি]-এর দুইজন বাঙ্গালীসহ একদল পশ্চিম পাকিস্তানী তাদের অবাধ্যতার নমুনা স্বরূপ বিক্ষোভ মঞ্চস্থ করে এবং চরম লজ্জাজনক ও শিশুসুলভ আচরণের মাধ্যমে অনুষ্ঠানের কার্যাদি পন্ড করার সর্বোচ্চ চেষ্টা করে। অনুষ্ঠানের দর্শকমন্ডলী ক্ষিপ্ত হয়ে উঠলে তারা দ্রুত সভাস্থল ত্যাগ করে। তারা সভাস্থল ত্যাগ করার পর একজন কানাডিয় নাগরিককে বলতে শোনা যায়, “এখন আমি জানি আসল সমস্যাটি কোথায়।” অন্যজন বলেন, “ এই যদি হয় স্বদেশীদের প্রতি তাদের (বিক্ষোভ প্রদর্শণকারী) আচরণ, তবে আমি বুঝতে পারছি না তাদের মধ্যে কি করে অর্থপূর্ণ সহাবস্থান সম্ভব।
সেমিনারটি সফল হয় ও এতে ৫০০ এরও বেশী অংশগ্রহণকারী উপস্থিত ছিলেন।
.
দক্ষিণ এশিয়ায় শান্তি 
শীর্ষক আন্তর্জাতিক কনফারেন্স
কানাডার অক্সফাম কর্তৃক টরোন্টোতে ২০ ও ২১ আগষ্ট একটি আন্তর্জাতিক কনফারেন্স আয়োজিত হয়েছে। কনফারেন্সটিতে যুক্তরাষ্ট্র, কানাডা, ব্রিটেন, ভারত ও বাংলাদেশের প্রতিনিধিগণ অংশগ্রহণ করেন। পাকিস্তানের প্রতিনিধিগণ অংশগ্রহণের আশা ব্যক্ত করলেও শেষ পর্যন্ত তা করতে অসমর্থ হয়েছেন।
প্রতিনিধিগণ, যাদের সকলেই ভারত ও পাকিস্তান বিষয়ে বিশেষজ্ঞ ছিলেন, উদ্দেশ্যের ব্যাপারে নিরপেক্ষতা প্রদর্শন করেন এবং পরিশেষে বাংলাদেশের বর্তমান অবস্থা সম্পর্কে একটি ঘোষণা প্রকাশ করেন। উক্ত ঘোষণায় সকল সরকারের প্রতি এই মর্মে অনুরোধ করা হয়ঃ
১। পাকিস্তানে সমগ্র সামরিক পণ্যের সরবরাহ বন্ধ করা।
২। পাকিস্তানের অনুকূলে সকল অর্থনৈতিক সাহায্য বন্ধ করা।
৩। জাতিসংঘের ব্যবস্থাপনায় সম্ভাব্য সকল উৎস কে জোরদার করে [পূর্বপাকিস্তান]-এর দূর্ভিক্ষ মোকাবেলায় ব্যাপক ভাবেজরুরী ত্রাণ সরবরাহ কার্যক্রম গ্রহণ করা।
৪। ভারতের শরণার্থী সমস্যাজনিত কারণে অর্থনৈতিক চাপ সহণীয় রাখতে সহযোগীতার দৃঢ় অঙ্গীকার ব্যক্ত করা।
৫। শেখ মুজিবুর রহমানের জীবন বাঁচাতে হস্তক্ষেপ করা।
বাংলাদেশের স্বীকৃতি না থাকায় ঘোষণাটি বাংলাদেশের প্রতিনিধিদের দ্বারা স্বাক্ষরিত হয়নি।
.
.

অনুবাদঃ তানভীর হেদায়েত

শিরোনামঃ- স্থানীয় সংবাদ
সংবাদপত্রঃ- বাংলাদেশ টরন্টো  নম্বর ৬
তারিখঃ- ১৫ ই অক্টোবর, ১৯৭১

স্থানীয় সংবাদ

টরন্টোতে অধ্যাপক মুজাফফর 

	বাংলাদেশ ন্যাশনাল আওয়ামী পার্টির সভাপতি এবং উপদেষ্টা কমিটির সদস্য জনাব অধ্যাপক মুজাফফর আহমেদ ,  জাতিসংঘে বাংলাদেশের প্রতিনিধি দলের সদস্য হিসেবে নিউ ইয়র্ক এসেছিলেন এবং বাংলাদেশে ফেরত যাবার প্রাক্কালে টরন্টোতে আসেন। ৭ ই অক্টোবর তিনি সেখানে বসবাসকারী বাংলাদেশীদের উদ্দেশ্যে বক্তব্য রাখেন।
	
	তিনি তার বক্তব্যে জাতিসংঘে বাংলাদেশের প্রতিনিধি দলের অগ্রগতি এবং সেই সাথে কূটনৈতিক ক্ষেত্রে সামগ্রিক অগ্রগতির উপর প্রতিবেদন পেশ করেন। তিনি ওই মুহূর্তের যুদ্ধ ক্ষেত্রের বাস্তবচিত্রও  তুলে ধরেন। জাতীর এই সংকটলগ্নে সকলের ঐক্যবদ্ধতার উপর গুরুত্ব আরোপ করেন। তিনি আরও বলেন, যদিও বাংলাদেশের জনগণ তাদের উপর আরোপিত এই যুদ্ধের দ্রুত অবসান চায়, তারপরও যদি যুদ্ধ দীর্ঘায়িত হয় তবে মাতৃভূমির মুক্তির প্রয়োজনে জীবনের শেষ বিন্দু দিয়ে লড়াই করে যেতে সবাই প্রস্তুত আছে। 

দক্ষিণ এশিয়া সংকট কমিটি

	সম্প্রতি টরন্টোতে সিবিএস এর সাবেক সম্প্রচারক স্ট্যানলি বার্ককে পরিচালক হিসেবে নিয়োগ করে দক্ষিণ এশিয়া সংকট কমিটি গঠন করা হয়েছে। এই কমিটির লক্ষ্য হচ্ছে কানাডার জনগণকে বাংলাদেশের দুর্ভিক্ষ সম্পর্কে অবহিত করা। জনাব বার্ক জাতীয় পর্যায়ে এই কমিটির কার্যক্রম প্রসারিত করার আশা ব্যক্ত করেন। বর্তমানে বিভিন্ন শিক্ষা প্রতিষ্ঠানের সংগঠন সক্রিয়ভাবে জনগণের অবগতির জন্য কাজ করছে। এক বক্তব্যে জনাব বার্ক বলেন, " যখন লক্ষ মানুষ মৃত্যুর দোর গোঁড়ায় , তখন সকলকে এগিয়ে আসতে হবেই "।

ঘোষণা

	২০শে অক্টোবর সন্ধ্যা ৭ টায় হ্যামিলটনের ম্যাকমাস্টার বিশ্ববিদ্যালয়ে বাংলাদেশ সম্মেলন অনুষ্ঠিত হবে। সম্মেলনে বক্তব্য রাখবেন জাতিসংঘে বাংলাদেশের প্রতিনিধি দলের সদস্য জনাব এস. এ. সুলতান এবং জনাব মফিজ চৌধুরী।
	সমিতির পরবর্তী সভা অনুষ্ঠিত হবে ৩১শে অক্টোবর বেলা ১২ টায়। স্থান - ১১৭ কার্লটন ষ্ট্রীট , টরন্টো। সকল সদস্যকে সভায় উপস্থিত থাকার জন্য অনুরোধ করা হচ্ছে। 
.

শিরোনামঃ- স্থানীয় সংবাদ
সংবাদপত্রঃ- বাংলাদেশ টরন্টো  নম্বর ৭
তারিখঃ- ৩১ শে অক্টোবর, ১৯৭১
.
স্থানীয় সংবাদ

বাংলাদেশ বিষয়ক সম্মেলন

ক্যারিবীয় ছাত্র সংগঠন এবং বাংলাদেশ সমিতির যৌথ আয়োজনে ৬ই অক্টোবর হ্যামিল্টনের ম্যাকমাস্টার বিশ্ববিদ্যালয়ে বাংলাদেশ বিষয়ক এক সম্মেলন অনুষ্ঠিত হয়। জাতিসংঘে বাংলাদেশ প্রতিনিধি দলের সদস্য জনাব এস, এ, সুলতান এবং জনাব এস, আহমেদ এই অনুষ্ঠানে বক্তব্য রাখেন এবং সভায় উপস্থিতবৃন্দের বিভিন্ন প্রশ্নের জবাব দেন। বিশ্ববিদ্যালয়ের বিপুল সংখ্যক ছাত্র এবং শিক্ষক এই সম্মেলনে অংশগ্রহণ করে সভাটি সফল প্রমাণিত করেন।

একই দিনে ম্যাকমাস্টার বিশ্ববিদ্যালয়ের রাষ্ট্র বিজ্ঞান পরিষদে উভয় বক্তাই বক্তব্য রাখেন এবং বিকেলে কানাডার টরন্টোতে অবস্থিত বাংলাদেশ সমিতির সদস্যদের উদ্দেশ্যে বক্তব্য পেশ করেন। উভয় বক্তাই জাতীয় সঙ্কটের এই মুহূর্তে সকলের ঐক্যের প্রয়োজনীয়তা তুলে ধরেন। 

৬ ই নভেম্বরের শোভাযাত্রায় যোগদান করুন

আলাস্কার আমশিটকায় পারমাণবিক বোমা বিস্ফোরণের প্রতিবাদে আগামী ৬ ই নভেম্বর , শনিবার বেলা ২ টায় ভিয়েতনাম সংহতি কমিটি এক যুদ্ধ বিরোধী শোভাযাত্রার আয়োজন করেছে। কানাডার টরন্টোতে অবস্থিত বাংলাদেশ সমিতি এই শোভাযাত্রায় যোগদান করবে। 

 বাংলাদেশ সমিতি তাদের নিজস্ব ব্যানার, প্ল্যাকার্ড এবং স্লোগান নিয়ে যোগদান করবে। প্রাথমিকভাবে নিজস্ব কারণ সঞ্চারণ এবং সেই সাথে পৃথিবীর সকল নিপীড়িত মানুষের প্রতি সংহতি প্রকাশের উদ্দেশ্যে বাংলাদেশ সমিতি এই শোভাযাত্রায় যোগদান করবে। আমরা কানাডার জনগণকে জানাতে চাই , আমরা যুদ্ধ চাই না, আমাদের উপর জোরপূর্বক এই যুদ্ধ চাপিয়ে দেয়া হয়েছে। কুইনস পার্কে বেলা ২ টায় এই শান্তিপূর্ণ শোভাযাত্রায় এসে আমাদের সাথে যোগদান করুন।

বাংলাদেশের ডাকটিকেট

বাংলাদেশের একটি পূর্ণাঙ্গ ডাকটিকেট সমগ্র আমাদের সংগ্রহে রয়েছে। ডাকটিকেট সমগ্র কিনতে ইচ্ছুক হলে যোগাযোগ করুন -- জনাব খান ( ৩৬৩-২৮৩৪)। অর্জিত অর্থ স্বাধীনতা সংগ্রামে ব্যায় করা হবে। 
.
.

বাংলাদেশে জনগণের যুদ্ধ

বাংলাদেশের জনগণ এখন যুদ্ধের সম্মুখীন। ভুট্টো - ইয়াহিয়া চক্রের ফ্যাসিস্ট বাহিনী সাড়ে ৭ কোটি বাঙালীকে পরাধীন করে রাখার উদ্দেশ্যে ইতিহাসের নিকৃষ্টতম সন্ত্রাস এবং বর্বরতর আক্রমণের প্রয়াশ চালিয়েছে। কিন্তু তাদের এই প্রচেষ্টা সর্বাত্মকভাবে ব্যর্থ হয়েছে। এর পরিবর্তে, স্বাধীনতা সংগ্রামে অটল বাঙালী সফলতার সাথে একতাবদ্ধ হয়েছে। পূর্ব বাংলার জনগণ এখন শুধু পশ্চিম পাকিস্তানের ঔপনিবেশিক শোষণ থেকেই নয় বরং পশ্চিমা বহির্বিশ্বের ঔপনিবেশিক সম্রাজ্যবাদ থেকেও বেরিয়ে আসার জন্য সোচ্চার। 

বর্তমান বিশ্বে মার্কিন সাম্রাজ্যবাদের স্বার্থ বৃহত্তর জনগোষ্ঠীর স্বার্থের সম্পূর্ণ বিপরীত। বিশ্বের জনগণের উপর পর্যায়ক্রমে ঔপনিবেশিক সাম্রাজ্যবাদ ও পরাধীনতার শিকল পরাতেই মার্কিন সাম্রাজ্যের মূল স্বার্থ নিয়োজিত। যখনই মানুষ এই শোষণের বিরুদ্ধে জেগে ওঠে, তখন মার্কিন সাম্রাজ্য এই বিরুদ্ধাচরণ দমনের জন্য তাদের সেনা বাহিনী ব্যবহার করে ( ভিয়েতনাম যুদ্ধ ) , অথবা তাদের নিয়োজিত তথাকথিত "উন্মুক্ত বিশ্ব" র শোষক শ্রেণীর সাহায্য নেয়। পাকিস্তানও এই ব্যবস্থার ব্যতিক্রম নয়। সেকারনেই, এটা মোটেও বিস্ময়জনক ঘটনা নয় যে, আমেরিকা পাকিস্তানকে সরাসরি সমর্থন করে এবং পাকিস্তান সেনা বাহিনীর সাহায্যার্থে পুলিশ বাহিনী পাঠানোর সিদ্ধান্ত নেয়। [ সূত্রঃ- নিউজ উইক, অগাস্ট ২, ১৯৭১। " এবং এই বিষয়ে তিনি ( সিনেটর কেনেডি ) আন্তরিকভাবে মত পোষণ করেন যে, ইয়াহিয়ার পাঞ্জাবী সেনাদের বাঙালী বিদ্রোহ দমনের সাহায্যার্থে , পূর্ব পাকিস্তানে আমেরিকার পুলিশ বাহিনী পাঠানোর পরিকল্পনা ছিল " ]। এখন তারা কম্পমান পাকিস্তানী সেনাবাহিনীর শক্তি বৃদ্ধির জন্য জাতিসংঘকে ব্যবহারের চেষ্টা চালাচ্ছে।

সংকল্পবদ্ধ বাঙালীদের প্রবল প্রতিরোধের মুখে ঐক্যবদ্ধ পাকিস্তান রক্ষার প্রচেষ্টায় ব্যর্থ হলে, ভবিষ্যতে ষড়যন্ত্রের ভিন্ন উপায়ও মার্কিন সাম্রাজ্যের আছে।

যারা প্রকৃত অর্থেই আমাদের দেশের স্বাধীনতা চান তাদের অবশ্যই মার্কিন সাম্রাজ্যের এসব অসৎ পরিকল্পনার প্রতি নজর রাখতে হবে। বাংলার বর্তমান পরিস্থিতি নিয়ে বিশ্বব্যাপী উদ্বেগ থাকা সত্ত্বেও সাম্রাজ্যবাদীরা নিজেদের স্বার্থে কাজ করবে। এতে বিশ্বাস করার মত কোন কারণ নাই যে, তাদের কৌশলগত নীতির পরিবর্তন বাঙালী জনগণের জন্য কোন সুফল বয়ে আনবে। চূড়ান্ত বিশ্লেষণে এটা স্পষ্ট যে, মার্কিন সাম্রাজ্যবাদই বিশ্বের জনগণের শ্ত্রূ, এবং এই সাম্রাজ্যবাদের ধ্বংসের উপরই সবার মুক্তি নির্ভর করে। বাংলার জনগণ এখন দক্ষিণ পূর্ব এশিয়া , মধ্যপ্রাচ্য , আফ্রিকা এবং লাতিন আমেরিকার জনগণের সাথে সম্মিলিত ভাবে বিশ্বব্যাপী মার্কিন সাম্রাজ্যবাদ বিরোধী আন্দোলনে অগ্রসর হচ্ছে। 

স্বাধীনতা সংগ্রামের সঠিক পদ্ধতি এখন বাংলার জনগণের কাছে সুস্পষ্ট হয়ে উঠছে। তাদের পূর্ব অভিজ্ঞতা এবং ঐতিহাসিক ইন্দো-চীন সংগ্রাম এবং বিশ্বের অন্যান্য জনগোষ্ঠীর সংগ্রামের ইতিহাস থেকে শিক্ষা নেয়া যায় যে, " শ্রেণী সংগ্রাম " এবং " গণ যুদ্ধ " র উপর ভিত্তি করা দীর্ঘায়িত গেরিলা পদ্ধতিই একমাত্র পন্থা যার মাধ্যমে অধিক শক্তিধর শত্রূকে পরাজিত করা সম্ভব। এই পরীক্ষিত পদ্ধতি অনেক যুদ্ধেই দৈত্যসম আমেরিকান শক্তিকে পরাজয়ে বাধ্য করেছে।

অতীতের অনেক ভুল এবং দুর্বলতা এখন সুস্পষ্ট। পরিস্থিতি বোঝার সীমাবদ্ধতার ফলশ্রুতি সীমিত জয়ের জন্য সীমিত সংগ্রাম। কিন্তু ভয়ঙ্কর শত্রূর সামনে এই জয় অকার্যকর এবং কাম্যও নয়, যেহেতু এতে ঔপনিবেশিক সাম্রাজ্যবাদে শোষিত অধিকাংশ জনগণের সামগ্রিক অবস্থার কোন পরিবর্তন হয় না। যখন শত্রূপক্ষ আপাদমস্তক অস্ত্র সজ্জিত এবং স্বেচ্ছায় নিজ অবস্থান থেকে নড়বে না তখন অহিংসা , অসহযোগ এবং গনতান্ত্রিক পদ্ধতির ধারণা ব্যর্থ প্রমাণিত হয়। অস্ত্র এবং যুদ্ধ প্রস্তুতির অভাব জনগণকে রক্ত পিপাসু শত্রূর সামনে সহজ ও অসহায় শিকারে পরিণত করেছে।

বাংলার জনগণ অতীত ভুল থেকে শিক্ষা নিয়ে কার্যকরী যোদ্ধায় পরিণত হচ্ছে। বাঙালী আজ বিশ্বাস করে, সাম্রাজ্যবাদী শক্তি এবং স্থানীয় কিছু লোকের সাহায্যপ্রাপ্ত এই সশস্ত্র শত্রূকে শুধুমাত্র বাঙালী সংখ্যাগরিষ্ঠ মানুষের নেতৃত্বে এবং প্রতিনিধিত্বে নিজেদের স্বার্থ রক্ষার্থে দীর্ঘায়িত গণ যুদ্ধের মাধ্যমে পরাজিত করা সম্ভব ; অর্থাৎ কৃষক, শ্রমিক এবং বৃহত্তর গরীব জনগোষ্ঠী।
.
 
তানুজা বড়ুয়া 
[bookmark: page_709]<৬, ৭১,৭০৯-৭১০> 
শিরোনামঃ ‘পদ্মা’র ঘটনা
সংবাদপত্রঃ স্ফুলিঙ্গ কিউবেকঃ নং ২ 
তারিখঃ ১ আগস্ট, ১৯৭১ 
.
পদ্মার গল্প
সরোয়ার আলম
.
পদ্মা, বাংলার বুকে প্রবহমান খরস্রোতা এক নদী, নিপীড়ন এবং বিপ্লবের ইতিহাসের নীরব সাক্ষ্য বহন করছে, যা বাঙ্গালি কৃষকের জন্য আদৌ নতুন কিছু নয়। এ নামেরই একটি পাকিস্তানি জাহাজ সম্প্রতি মার্কিন সাম্রাজ্যবাদীদের সাথে যোগসাজশে বাংলার স্বাধীনতা সংগ্রামকে দমনের প্রচেষ্টা চালায়।
.
“গত রাতে পাকিস্তানের পতাকাবাহী একটি জাহাজ মার্কিন সামরিক সরঞ্জাম সমেত যুক্তরাষ্ট্রের নিউইয়র্ক থেকে করাচীর উদ্দেশ্যে যাত্রা করেছে, যা নিক্সন প্রশাসনের এ সংক্রান্ত নীতির সুস্পষ্ট লঙ্ঘন” (Ted Szulc, Montreal Star, June 22, 1971.)। ৩০ জুন জাহাজটি মন্ট্রিলে পৌঁছায়। সেদিনেই, দৈনিক মন্ট্রিল স্টার এর প্রথম পাতায় প্রকাশ করে “অস্ত্রবাহী জাহাজকে বিক্ষভ প্রদর্শন"। বাংলাদেশ এসোসিয়েশন অব কূইবেক ত্বরিত একটি  প্রতিবাদ এবং মিছিল আয়োজন করে। তারা স্থানীয় সংবাদ সংস্থার সাথে যোগাযোগ করে এবং পাকিস্তানে কানাডিয়ান সম্ভাব্য অস্ত্র চালান বিষয়ে গভীর উদ্বেগ প্রকাশ করে। যদিও কানাডার পররাষ্ট্র মন্ত্রী মিশেল শার্প গণমাধ্যমে ঘোষণা দেন, “পদ্মার সাথে কানাডার কোন সংশ্লিষ্টতা নেই”, কিন্তু এই ঘোষণা তাদেরকে মোটেও আশ্বস্ত করতে পারেনি। এদিকে, হাউজ অফ কমনস এ বিরোধিদলীয়  নেতা রবার্ট এল. স্টেইনফিল্ডকে সংসদে বিষয়টি উত্থাপনের জন্য অনুরোধ জানানো হয়।
.
সিএনটিইউ নেতা মিশেল চারট্রেন্ড, পলাতক আমেরিকান, দ্যা প্যালেস্টাইন লিবারেশন অর্গানাইজেশন, ভিয়েতনামি দেশপ্রেমিক সংঘ, ভিয়েতনামের স্থগিত কমিটি, নারী মুক্তি সংগঠন এবং অনেক স্থানীয় কানাডিয়ান প্রতিবাদ র‍্যালিতে/সমাবেশে অংশগ্রহন করেন। তারা যুক্তরাষ্ট্রের পাকিস্তানে অস্ত্র চালান নীতি এবং সামগ্রিক ভাবে মার্কিন সাম্রাজ্যবাদ নীতির কঠোর নিন্দা জ্ঞাপন করেন।
.
সেই দিনে সন্ধ্যার মধ্যেই, স্থানীয় সংবাদমাধ্যম আবিস্কার করে “ কানাডায় তৈরি স্যাবার জেট বিমানের যন্ত্রাংশ পদ্মা জাহাজের মাধ্যমে পাকিস্তান যাচ্ছে”। হেলথ ম্যাককুয়ারী, এমপি, পাকিস্তানে অস্ত্র পাঠানোর ব্যাপারে প্রশ্ন তোলেন। অবশেষে এই অস্ত্র চালানের উপর নিষেধাজ্ঞা আরোপ করা হয়।
.
আমাদের প্রতিবাদ ছিলো যুক্তরাষ্ট্রের সাম্রাজ্যবাদ নীতির বিরুদ্ধে, বিশ্বের নিপীড়িত জনগোষ্ঠীর প্রতি বা প্রগতিশীল আমেরিকানদের সাম্রাজ্যবাদ বিরোধী তীব্র মনোভাবের প্রতি যাদের কোন সহানুভূতি নেই। অন্যান্য দল, বিশেষত ভিয়েতনামিজ এবং প্যালেস্টানিয়ানদের অংশগ্রহণ থেকে প্রতীয়মান হয় যে, ভিয়েতনাম , প্যালেস্টাইন এবং বাংলাতে ভিন্ন ভিন্ন রূপে একই সংগ্রাম চলমান। আমাদের প্রতি তারা যে সংহতি প্রদর্শন করেছে, তা নিশ্চিতভাবেই  তাদের স্ব স্ব দেশের নিপীড়িত জনগোষ্ঠীর প্রতি সংহতি প্রদর্শন নির্দেশ করে। কানাডার স্থানীয় সংবাদ মাধ্যম অস্ত্র চালানের বিরোধিতা করে কারণ তারা জানতো পাকিস্তানের সাথে সামরিক সম্পৃক্ততা সামরিক-শিল্পকে আরও পুষ্ট করবে এবং এর ফলস্বরূপ জনসাধারণকে অধিক করের বোঝা বহন করতে হবে। আমেরিকানরা ভিয়েতনাম যুদ্ধের ব্যয়ভার সম্পর্কে ভালোভাবে অবগত ছিলো; আমেরিকান সমর-শিল্পকে টিকিয়ে রাখতে তাদের প্রচুর কর প্রদান করতে হয়েছে। তারা কি বাংলায় আরেকটি ভিয়েতনাম দেখতে চাইবে? এর উত্তর না। তাদের কষ্টার্জিত অর্থ খরচের আরও অনেক জায়গা রয়েছে।
*	*	*


এই সংবাদ বিজ্ঞপ্তির সম্পাদক আপনাদের চিঠি এবং মন্তব্যকে স্বাগত জানাবেন।
দ্যা বাংলাদেশ এসোসিয়েশন অব কুইবেক এর জরুরি ভিত্তিতে অর্থের প্রয়োজন । দয়া করে নিম্নোক্ত ঠিকানায় আপনার অনুদান পাঠানঃ
বাংলাদেশ এসোসিয়েশন অব কুইবেক 
৩৫২০ লোনি এভিনিউ, মন্ট্রাল ১৩০, পি. কিউ.
.

অনুবাদঃ তানভীর হেদায়েত

শিরোনামঃ- বাংলাদেশ আন্দোলনের খবর
সংবাদপত্রঃ- স্ফুলিঙ্গ । কুবেক নম্বর ৩
তারিখঃ- ১লা সেপ্টেম্বর, ১৯৭১


ভ্যানকুভারের বাংলাদেশ সংগঠনের সদস্য এবং সহানুভূতিশীলদের বাংলাদেশ প্রসঙ্গে আমেরিকার প্রতি প্রতিবাদ

	বি.সি. ( ব্রিটিশ কলাম্বিয়া ) র বাংলাদেশ সংগঠনের সদস্য এবং সহানুভূতিশীলদের উদ্যোগে গত ৩০শে জুলাই আমেরিকান দূতাবাসের সামনে এক বিক্ষোভ সমাবেশের আয়োজন করা হয়। সমাবেশের পরে তারা বাংলাদেশের যুদ্ধে আমেরিকার কুকর্মের সহকারিতাপূর্ণ আচরণের তীব্র নিন্দা জানিয়ে স্মারকলিপি পেশ করেন। ইতিমধ্যে এই যুদ্ধে প্রায় ১০ লক্ষ বাঙালী শহীদ হয়েছেন এবং এক কোটিরও বেশী সংখ্যক বাঙালী ভারতের কলেরা উপদ্রুত শরণার্থী শিবিরগুলোতে অবস্থান করছে। 

৩ জন বাঙালী নাবিকের কানাডাতে রাজনৈতিক আশ্রয় আবেদন

	৩ জন বাঙালী নাবিক গত ১৭ই অগাস্ট পাকিস্তানী জাহাজ "সুতলেজ" পরিত্যাগ করেন। মন্ট্রিলের এক সংবাদ সম্মেলনে তারা বলেন, তারা পাকিস্তানে ফিরে যেতে নিরাপদ বোধ করেন নি, তারা পশ্চিম পাকিস্তানী সেনা বাহিনীর জন্য আমারিকা থেকে আসা অস্ত্র সজ্জিত জাহাজে সহযোগিতা করতেও অসঙ্গতি জানান। বর্তমানে তারা কুবেক এর বাংলাদেশ সংগঠনে অবস্থান করছেন। 

	গণহত্যা, মানবতাবিরোধী অপরাধ, শান্তি বিরোধী অপরাধ এবং যুদ্ধাপরাধের তথ্য আহরণ, সংগ্রহ এবং প্রচার সংস্থার ডক্টর উভান গারসে আমাদেরকে এক লিখিত বক্তব্যে জানান, বাংলাদেশে পশ্চিম পাকিস্তানী সেনাদের গণহত্যার যেকোনো তথ্য ও দলিল তাদের সংস্থায় পাঠালে তারা বাধিত থাকবেন।

	তার সংস্থা গণহত্যা, মানবতাবিরোধী অপরাধ, শান্তি বিরোধী অপরাধ এবং যুদ্ধাপরাধ এবং সংশ্লিষ্ট বিষয়ে বিভিন্ন প্রকাশনী, সাময়িকী, প্রতিবেদন মানচিত্র, নিবন্ধ, ছায়াছবি এবং আলোকচিত্র সংগ্রহ করে। 
ঠিকানাঃ- স্টাডিসেন্ট্রাম, পার্কলান ২
বি-২৭০০ সিন্ট নিকি, আস ওআস। বেলজিয়াম।

মুক্তিবাহিনীর আবেদন

	বাংলাদেশ মুক্তিবাহিনীর তরফ থেকে বাংলাদেশ মেডিকেল সংস্থা, লন্ডনের কাছে এক টেলিগ্রাম বার্তায় ৪ জন অস্ত্রপ্রচার বিশেষজ্ঞ এবং আবেদনিক প্রয়োগকারী ( এনেস্থেটিক ) র জন্য অনুরোধ করা হয়েছে।
বিস্তারিত তথ্যের জন্য যোগাযোগ করুন-
বাংলাদেশ মেডিকেল সংস্থা
৯ এ ওটন রোড, ক্রিকেলউড
লন্ডন, ডাব্লিউ ২ 
.

গণপ্রজাতন্ত্রী বাংলাদেশ, মুজিবনগর সরকারের ওয়াশিংটনস্থ বাংলাদেশ মিশন কর্তৃক প্রকাশিত সংবাদপত্র 
.
তুষার শুভ্র

.
শিরোনামঃ world concern over Mujibur Rahman’s Trial
সংবাদ পত্রঃ Bangladesh
তারিখঃ ৩ সেপ্টেম্বর, ১৯৭১ 
.
[ Bangladesh: সাপ্তাহিক বুলেটিন। গণপ্রজাতন্ত্রী বাংলাদেশ, মুজিবনগর সরকারের পক্ষে বাংলাদেশ মিশন, ওয়াশিংটন হতে এম আর সিদ্দিকী কর্তৃক সম্পাদিত ও প্রকাশিত।]
.
শেখ মুজিবের বিচারে বিশ্বের উদ্বেগ
সারা পৃথিবী জুড়ে অসংখ্য আইনজীবি,রাষ্ট্রনায়ক এবং খবরের কাগজ পশ্চিম পাকিস্তানের সামরিক শাসক কর্তৃক শেখ মুজিবের গোপন বিচারের তীব্র নিন্দা জানিয়েছেন। তাঁদের মতামত এই যে সাড়ে সাত কোটি মানুষের ভোটে নির্বাচিত কোন নেতার গোপনে সামরিক আইনে বিচার শুধু অন্যায়ই নয় অমানবিকও বটে।
ওয়ার্ল্ড পিস কাউন্সিল 
ওয়ার্ল্ড পিস কাউন্সিল এর সেক্রেটেরিয়েট হেলসিঙ্কিতে একটি বিবৃতিতে বলেছিলেন যে বিচার মন্চায়ন এবং গনহত্যা ও লুটতরাজ এর ইয়াহিয়ার একনায়কতন্ত্র পৃথিবীর কাছে এটাই প্রকাশ করে দিয়েছে যে এটি সম্পূর্ণ রূপে নৈতিকতা বর্জিত এবং তা জনগনের অধিকার ক্ষুন্ন করে। "শেখ মুজিবুর রহমান, যিনি ভারতে বৃটিশ আগ্রাসনের বিরুদ্ধেও যুদ্ধ করেছিলেন যখন ইয়াহিয়া ও তার দোসররা তাদের ব্রিটিশ মনিবের প্রতি চরম আনুগত্য প্রকাশ করছিল,একমাত্র ভুলটি হচ্ছে প্রথম বারের মত অনুষ্টিত সাধারন নির্বাচনে বাংলাদেশের মানুষ তার দলকে ১৬৯ টি আসনের মধ্যে ১৬৭টিতে বিজয়ী করেছিল।
আর্ন্তজাতিক জুরিস্টস কমিশন
আর্ন্তজাতিক জুরিস্টস কমিশন বাংলাদেশের নেতা শেখ মুজিবুর রহমানের গোপনে সামরিক আইনে বিচারে পশ্চিম পাকিস্তানের ইয়াহিয়া খানের বিরুদ্ধে আনুষ্ঠানিক প্রতিবাদ জানিয়েছেন। আইসিজে এর সেক্রেটারি জেনারেল কর্তৃক স্বাক্ষরিত এক বার্তায় বলেন, "আর্ন্তজাতিক জুরিস্টস কমিশন শেখ মুজিবুর রহমানের গোপনে সামরিক আইনে বিচারের বিরুদ্ধে আনুষ্ঠানিক প্রতিবাদ জানিয়েছেন। ন্যায় বিচারে গোপনীয়তার কিছু থাকতে পারে না।"
ইউ থান্ট
জাতিসংঘের মহাসচিব ইউ থান্ট এক সংবাদ বিবৃতিতে বলেছিলেন জাতিসংঘে কর্মরত অন্যান্য জনপ্রতিনিধিদের সাথে তিনিও একই অনুভূতি পোষণ করেন যে শেখ মুজিবের ভাগ্য সংক্রান্ত যেকোন উন্নতি বা অবনতি পাকিস্তান সীমান্তের বাইরেও প্রভাব ফেলবে।
ইউএস সিনেটর
গারজন ইউএস সিনেটর আমেরিকার সরকারের প্রতি দাবি জানিয়েছেন যেন সরকার পাকিস্তানকে জানায় যে তারা আশা রাখে যে শেখ মুজিবের প্রতি সহানুভূতি প্রদর্শন করা হবে।
নিউ ইয়র্ক পোস্ট
যেহেতু ওয়াশিংটন প্রেসিডেন্ট ইয়াহিয়া খানের সাথে প্রশ্নবিদ্ধ ভূমিকা কুড়িয়েছে, তা ব্যবহার করে তাদের উচিত ইয়াহিয়া কে শেখ মুজিবের প্রতি প্রতিহিংসা মূলক বিচার থেকে বিরত রাখা। যদি গোপন বিচারে রহমান দোষী সাব্যস্ত হন এবং তাঁকে যদি মেরেও ফেলা হয় তিনি পূর্ব পাকিস্তান ও ভারত দুটি দেশেই শহীদ বলে বিবেচিত হবেন এবং এই বিচার প্রক্রিয়ার সত্যিকার বলি হবে এশিয়ার শান্তি।
ক্রিস্তিয়ান সায়েন্স মনিটর
পূর্ব বাংলার সায়ত্তশাসন অর্জনের লক্ষ্যে তাঁর (মুজিবুর রহমান) ভূমিকা কি আদৌ রাষ্ট্রদোহীতামূলক কিনা তা বেশিরভাগ মানুষের মনেই সংশয়ের জন্ম দিয়েছে। গোপন বিচারে তাঁকে দন্ডিত করা অবশ্যই বেদনাদায়ক অনুভূতির জন্ম দেবে।
টরেন্টো টেলিগ্রাম 
শেখ মুজিবের জীবন বাঁচাতে সাহায্য করা এবং ইয়াহিয়া খানের সরকারকে আরেকটি অপ্রয়োজনীয় হত্যাকান্ড থেকে বিরত রাখাই শুধু নয়, সমগ্র উপমহাদেশকে নতুন করে বিক্ষোভের মুখে ঠেলে দেওয়া থেকে বিরত রাখার দায়িত্ব সমগ্র আন্তর্জাতিক সম্প্রদায়ের উপরই বর্তায়।
আর্সেইটার জয়তুং ( অস্ট্রিয়া )
মুজিবের মৃত্যুদন্ডের মানে হবে ঐতিহাসিক ভাবে পাকিস্তান রাষ্ট্রের প্রতি মৃত্যুদন্ড।
.


অনুবাদঃ তুষার শুভ্র

শিরোনামঃ বাংলাদেশ আন্দোলনের খবর 
সংবাদপত্রঃ বাংলাদেশ ভলিউম ১ নং ১
তারিখঃ ৩ সেপ্টেম্বর, ১৯৭১
.
পাকিস্তানকে দেওয়া সব ধরনের সাহায্য বন্ধের জোর দাবি জানালেন ইউ.এস সিনেটররা
.
ভারত ও বাংলাদেশের সীমান্তের রেফিউজি ক্যাম্পে সপ্তাহব্যাপী পরিদর্শন শেষে সিনেটর এডওয়ার্ড কেনেডি পাকিস্তানের প্রতি ইউ.এস পলিসির তীব্র সমালোচনা করে বলেন, " পশ্চিম পাকিস্তানে সরবরাহ করার জন্য আর কোনো ইউ.এস অস্ত্রের চালান থাকলে তা এখনই আমাদের বন্ধ করতে হবে। মনুষ্যত্বের মৌলিক নীতিকে যে সরকার নিয়মিত লঙ্ঘন করছে সে সরকারকে দেওয়া সব ধরনের অর্থনৈতিক সাহায্য আমাদের বন্ধ করতে হবে।" 
.
২৬ শে আগস্ট,ওয়াশিংটনে ন্যাশনাল প্রেস ক্লাবে সিনেটর কেনেডি এক আবেগপূর্ণ ভূমিকায় বলেন, "পশ্চিম পাকিস্তানের জেনারেল এবং বিশ্ববাসীকে আমাদের অবশ্যই স্পষ্ট করে দিতে হবে যে, যে পর্বতসম গনহত্যা পূর্ব পাকিস্তানকে বিদ্ধস্ত করেছে তার প্রতি ইউনাইটেড স্টেটস্ এর গভীর সহানুভূতি ও মনোভাবের স্থায়ী পরিবর্তন আছে।"
.
সিনেটর কেনেডি,জুডিশিয়ারী সাবকমিটি অন রেফিউজিস এর চেয়ারম্যান বলেন যে বাংলাদেশের বর্তমান প্রেক্ষাপট আমেরিকানদের জন্য বিশেষভাবে বেদনাদায়ক হবে কারন " আমাদের মিলিটারি হার্ডওয়্যার,আমাদের অস্ত্র,আমাদের ট্যাংক,আমাদের বিমানগুলো যেগুলো বেশ কয়েক যুগ ধরে তাদেরকে দেওয়া হয়েছে সেগুলোই এই দুর্দশা বৃদ্ধির জন্য সবচেয়ে বেশি দায়ী।"
.
তিনি আমেরিকানদের প্রতি জোড় দাবি জানান যে এমন কোন শাসকদের সাহায্য না করতে যারা নীতি বর্জিত এবং যাদের কারনে তার নিজ দেশের মানুষদের সারা পৃথিবী জুড়ে প্রাণ দিতে হচ্ছে।
.
ম্যাসাচুসেটস সিনেটর এটিকে "বতর্মান সময়ের মানুষের দুর্দশার সবচেয়ে বেদনাদায়ক নিদর্শন" আখ্যায়িত করে তিনি আমেরিকানদের বুঝতে বলেছিলেন যে কোন ব্যাপারটি বাংলাদেশে এমন ভয়াবহ মানবিক বিপর্যয়ের মূলে জড়িত।
.
সিনেটর কেনেডি ভিয়েতনামে আমেরিকানদের কার্যকলাপ এবং সম্প্রতি বাংলাদেশে ইউ.এস. এর ভূমিকার তুলনা তুলে ধরে তিনি বলেন ভিয়েতনামে গনতন্ত্রকে সাহায্য করতে গিয়ে ১০০বিলিয়ন ইউ.এস ডলার ও ৪৫,০০০ জীবন বিলিয়ে দেওয়ার পর এখন আমেরিকাকে তার নেতৃবৃন্দ কর্তৃক অনুরোধ করা হয়েছে বাংলাদেশে অবাধ ও সুষ্ঠুভাবে সংঘটিত হওয়া একটি নির্বাচনের বিরুদ্ধে ষড়যন্ত্র করার জন্য।
.
সিনেটর চার্লস পার্সি 
সিনেটর চার্লস পার্সি ২৮শে আগস্ট নয়া দিল্লিতে একটি সংবাদ সম্মেলনে বলেন যে তিনি পাকিস্তানকে সব ধরনের অর্থনৈতিক ও সামরিক সহায়তা দেওয়া বন্ধের পক্ষপাতী।
রিপাবলিকান এই সিনেটরটি বাংলাদেশে ঘটে যাওয়া এই গনহত্যাকে ইতিহাসের সবচেয়ে মর্মান্তিক ঘটনা হিসেবে উল্লেখ করেন।
.
টরেন্টো কনফারেন্সের বাংলাদেশের জন্য উদ্বেগ প্রকাশ
.
বাংলাদেশে কোন রাজনৈতিক সমাধান না হওয়া পর্যন্ত পাকিস্তানকে সামরিকভাবে বা অর্থনৈতিক ভাবে সহায়তা না করার জন্য সকলদেশের সরকারের প্রতি অনুরোধ জানিয়ে টরেন্টোতে স্বনামধন্য পন্ডিত ব্যক্তি,সম্পাদকমণ্ডলী এবং সংসদ সদস্যদের নিয়ে একটি কনফারেন্সের আয়োজন করা হয়। 
.
কনফারেন্সটিতে এই বলে সতর্ক করা হয় যে বাংলাদেশের বর্তমান প্রেক্ষাপট ভারতীয় উপমহাদেশে শান্তির জন্য এক বিরাট হুমকি। "টরেন্টো ডিক্লারেশন অব কনসার্ন" নামে এই প্রস্তাবনায় বলা হয় যে " গত কয়েকমাস জুড়ে পূর্ব পাকিস্তানে ঘটে যাওয়া যে ঘটনাগুলো মানব সভ্যতার ইতিহাসে ভয়ংকর দূর্যোগের জন্ম দিয়েছে এতে কনফারেন্সে অংশগ্রহনকারী সবাই খুব ভীত।" 
.
এতে আরো বলা হয় " বর্তমান পরিস্থিতি দক্ষিন এশিয়া উপমহাদেশেই  শুধু নয় সমগ্র পৃথিবীর শান্তির জন্য এক বিশাল হুমকি যেহেতু এখানে বিভিন্ন পরাশক্তির অংশগ্রহনের আশংকা রয়েছে যা এই ধরনের নৃশংস ঘটনার গতি বহুগুণ বৃদ্ধি করবে।
.
১৯ থেকে ২১ শে আগস্ট অনুষ্ঠিত এই কনফারেন্সে স্বাক্ষরকারী ব্যক্তিবর্গের মধ্যে ছিলেন জাতিসংঘের টেকনিকাল অ্যাসিস্টেন্সের প্রাক্তন ডিরেক্টর জেনারেল হিউ কিনলিসাইড, প্রাক্তন বৃটিশ শ্রমমন্ত্রী জুডিথ হার্ট, বৃটিশ এম.পি বার্নার্ড ব্রেইনি এবং চীনে নিযুক্ত প্রাক্তন  কানাডিয়ান অ্যাম্বাসেডর চেস্টার রানিং।
.

অনুবাদঃ তুষার শুভ্র 

শিরোনামঃ পশ্চিম পাকিস্তানী সেনাবাহিনীর কাজ
সংবাদপত্রঃ বাংলাদেশ ভলিউম ১ নং ২ 
তারিখঃ ১০ সেপ্টেম্বর, ১৯৭১ 
.
পশ্চিম পাকিস্তান আর্মি-গেস্টাপো আর এস.এস. এর অন্য নাম

সুপরিচিত শিক্ষাবিদ এবং প্যারিসের দ্যা স্টাডিস অব দ্যা একোল ডে প্র্যাটিক হউটস্ এটিউডস্ এর ডিরেক্টর প্রফেসার লুই ডুমন্ট ৬ আগস্ট বিখ্যাত সাপ্তাহিক "লা মন্ডে" তে "বাংলাদেশ চিরজীবি হোক" শিরোনামে একটি প্রবন্ধ লিখেন।
ইন্টার আলিয়া অনুচ্ছেদে ২৬শে মার্চ সকালে পাকিস্তান দখলদার  বাহিনীর একটি ফিল্ড ইউনিটের সাথে কুর্মিটোলায় হেডকোয়ার্টারের টেলিফোন কথোপকথন ফাঁস করা হয়। কথোপকথনটি সংক্ষিপ্ত আকারে প্রবন্ধটিতে নিম্নোক্তাকারে প্রকাশ করা হয়,
পাকিস্তান আর্মি হেডকোয়ার্টাস: আনুমানিক কয়জন মেরেছ?
প্রবন্ধটিতে আরো বলা হয় " 
ফিল্ড ইউনিট: অন্তত ৩০০জন।
হেডকোয়ার্টাস : ভালো করেছ......খুব ভালো।
প্রবন্ধে আরো বলা হয় " ঐ যোগাযোগে তাদের আদেশের নিশ্চয়তা দিয়ে এটা বলা হয় যে, লাশ পুঁতে রাখার জন্য বিশ্ববিদ্যালয় কর্মীদের দিয়ে গর্ত খনন করা হয়েছে এবং কাজ শেষ হওয়ার পর তাদেরকে ওখানেই খুন করা হয়েছে। এগুলোই প্রমান করে দেয় যে একটি নিয়মিত সৈন্যদলকে কিভাবে গেস্টাপো ও এস.এস এর সমকক্ষ বলা যায় এবং পরবর্তীতে ঘটানো নৃশংস হত্যাকান্ড তারই স্বাক্ষর বহন করে।
.
.
অনুবাদঃ তুষার শুভ্র 

শিরোনামঃ পাকিস্তানী ধবংসলীলা
সংবাদপত্রঃ বাংলাদেশ ভলিউম ১ নং ৩ 
তারিখঃ ১৭ সেপ্টেম্বর, ১৯৭১ 
.
পাকিস্তান হত্যাকান্ড 
আমেরিকায় কর্মরত পশ্চিম পাকিস্তানের অধ্যাপক ড. ইকবাল আহমেদের "পাকিস্তানি কূটনীতিকের প্রতি চিঠি" এর কিছু অংশের উদ্ধৃতি নিচে হুবহু তুলে দেওয়া হল। চিঠিটি নিউইয়র্ক রিভিউ অব বুকস এর ভলিউম ১৭ নাম্বার ৩ এ ২ সেপ্টম্বর ১৯৭১ সালে প্রকাশিত হয়েছিল।
......ঘৃনার যোগ্য জনাব ভুট্টো যিনি গিরগিটির মত নিজের রাজনীতির রং পাল্টান, ব্রিটিশ সাম্রাজ্যবিধিদের দ্বারা প্রসূত এবং যুক্তরাষ্ট্রের সরবরাহ করা অস্ত্রের দম্ভ দেখিয়ে দেশটাকে গ্রিস ও স্পেনের মুসলিম ভার্সনে পরিনত করছে। যদিও সম্প্রতি ঘটে যাওয়া ঘটনাগুলো বিবেচনা করে আমি দেশটিতে সামরিক আগ্রাসনের কোনো রাজনৈতিক বা অর্থনৈতিক কিংবা নৈতিক কারন খুঁজে বের করতে পারি নি। বাঙ্গালীরা যে অর্থনৈতির বৈষম্য ও শোষণ, বঞ্চনার শিকার তা পশ্চিম পাকিস্তানের তুখোর রাজনীতিক ও অস্বীকার করতে পারবে না। রাজনৈতিকভাবে, দেশটিতে পশ্চিম পাকিস্তানের ১২ বছরের প্রত্যক্ষ সামরিক শাসন বাঙ্গালিদের ক্ষমতার ক্ষুদ্র ব্যবহারের চর্চা থেকেও বঞ্চিত করেছে।
প্রাদেশিক সায়ত্তশাসনের জন্য আওয়ামীলীগের দাবির প্রতি সবার ঐকমত্য পূর্ব পাকিস্তানের প্রতি অবহেলারই ফলাফল। অবিশ্বাস্য রকম অবহেলার চূড়ান্ত নমুনা প্রদর্শিত হয় নভেম্বরে সাইক্লোন দূর্গত মানুষদের প্রতি। সংসদীয় কোন সমযোতায় আসতে না পেরে,সেনাবাহিনী,পশ্চিম পাকিস্তানি নেতাদের নেতৃত্বে ১৯৭১ সালের ২৫শে মার্চ সশস্ত্র হস্তক্ষেপ করে। তাদের এই আক্রমণের উদ্দেশ্য ছিল পাকিস্তানে প্রথমবারের মত অনুষ্ঠিত নির্বাচনের ফলাফল বিবর্ণ করে দেওয়া।
পাকিস্তানি আর্মিদের মনে হয়তোবা এই আশা ছিল যে তারা নির্বাচিত জনপ্রতিনিধিদের আত্মসমর্পনের বাধ্য করতে পারবে। এটি এখন পরিষ্কার যে, সেনাবাহিনী সত্যিকারার্থে জেনারেল ইয়াহিয়া ও শেখ মুজিবের আলোচনাটি দেশটি আক্রমণের প্রস্তুতির জন্য ঢাল হিসেবে ব্যবহার করেছিল। আসাদ এবং লেইন-ও-নাহার এর মত পত্রিকা বন্ধ করে দেওয়া, পশ্চিম পাকিস্তানের সম্প্রতি ৮০০ ব্যক্তিকে বিচারবহির্ভূত ভাবে কারাবন্দী করে রাখা যাদের মধ্যে আছেন আফজাল বাঙ্গাস, মুক্তার রানা ও জি.এম. সৈয়দের মত নেতা, আবদুল্লাহ মালিক, শেখ আয়াজের মত বুদ্ধিজীবি, জি.এম শাহ্ এর মত শিক্ষাবিদ এবং লায়েলপুর ও শিয়ালকোটে সরকারের প্রতি ভিন্নমত পোষণকারীদের উপর নির্দয়ভাবে লাঠিচার্জ করা পূর্ব পাকিস্তানের সর্বগ্রাসী মনোভাবের পরিচয় বহন করে।  পূর্ব পাকিস্তানের সামরিক শাসনের যদি খুব শীঘ্রই ইতি ঘটানো না হয় তাহলে দূর্ভিক্ষ,মহামারী এবং ধারাবাহিক গনহত্যা মিলিয়ন মিলিয়ন মানুষের জীবনহানির কারন হবে। তাদের সামরিক আগ্রাসনে ইতিমধ্যে ২,৫০,০০০ নিরস্ত্র জনগনের মৃত্যুর জন্য দায়ী।
দ্রুত রিলিফের ব্যাবস্থা করেও আসন্ন বিপর্যয় এড়ানোর সম্ভাবনা খুবই কম। শুধুমাত্র নাগরিক অধিকার সংক্রান্ত আইনকে পুনরায় প্রয়োগই খাদ্যশস্য ও ওষুধকে সামরিক অস্ত্র হিসেবে ব্যাবহার প্রতিরোধ করতে পারে এবং শুধুমাত্র এটিই পারে বিভিন্ন আন্তর্জাতিক সংস্থা কর্তৃক ত্রাণের সঠিক বিতরণ ও রক্ষণাবেক্ষণ নিশ্চিত করতে। 
সর্বশেষ আমি এটা বলতে পারি যে, পূর্ব পাকিস্তানীরা স্বায়ত্বশাসন ও ভিন্নমত পোষণ করার অধিকার না পাওয়া পর্যন্ত বেসামরিক সরকার ব্যাবস্থার পুনঃবহাল কখনই সম্ভব হবে না। 
আমি বিশ্বাস করি, পশ্চিম পাকিস্তানীদের এখন একমাত্র করনীয় কাজটি হচ্ছে মার্শাল ল এখনি এবং বিনাশর্তে বাতিল করে দেওয়া, একটি ন্যাশনাল এসেম্বলিতে গৃহীত সংখ্যাগরিষ্ঠদের মতামতে বিনাশর্তে রাজী হওয়া। পাকিস্তান রাষ্ট্রটি পূর্ব ও পশ্চিম মিলিয়ে একটি রাজ্য এই বিরোধী হলেও শর্তটি মেনে নিতে হবে। 
সেনাবাহিনীর হাস্যকর দাবীটি আমাদের বাদদিতে হবে যে তারা দেশটিতে হস্তক্ষেপ করেছে দেশের অখন্ডতা বজায় রাখার জন্য। এমন একটি দলের বিরুদ্ধে তারা এ দাবী করেছে যারা পাকিস্তানে অনুষ্ঠিত একমাত্র নির্বাচনে বিপুল আসনে জয়ী হয়েছে এবং জাতীয় পরিষদের সংখ্যাগরিষ্ঠ সদস্য। সত্যিকারার্থে পূর্ব পাকিস্তানের নির্বাচিত জনপ্রতিনিধি শুধুমাত্র তাদের নিজেদের রাজ্যের সায়ত্বশাসনের দাবী জানিয়েছে। পাকিস্তানের সেনাবাহিনী জাতীয় পরিষদ আহবান করতে অস্বিকৃতি জানানোয় এবং ১৯৭১ এর ২৫শে মার্চ নৃশংস হত্যাকাণ্ডের কারণে পূর্ব পাকিস্তানিরা এখন স্বাধীন রাষ্ট্র হিসেবে বাংলাদেশের অভ্যুত্থানের ঘোষণা দিয়েছে। 
.
যেটি সবচেয়ে বিপজ্জনক তা হচ্ছে তার পশ্চিমা বন্ধু রাষ্ট্রগুলো, কংগ্রেসের গুরুত্বপুর্ণ ব্যাক্তি এবং বিশ্বব্যাংকের বিরোধিতা সত্ত্বেও আমেরিকান সরকার অস্ত্র দেওয়া ও অর্থনৈতিক সাহায্য অব্যাহত রাখার সিদ্ধান্ত নিয়েছে।
পশ্চিমা দেশগুলো ও যুক্তরাষ্ট্রের প্রতি শেখমুজিব ও তার দলের আনুগত্যের প্রতি এটি হুমকিস্বরূপ। 
আমেরিকানরা এশিয়ার অন্য একটি অংশে মনুষ্যত্বের বিরুদ্ধে সংগঠিত আরও একটি অপরাধের নীরব সহযোগীর ভূমিকা পালন করেছে। 
.
.
অনুবাদঃ তুষার শুভ্র 

শিরোনামঃ সিদ্দিকী বাংলাদেশ মিশনের নেতৃত্ব করছেন
সংবাদপত্রঃ বাংলাদেশ, ভলিউম ১ নং ৩ 
তারিখঃ ১৭ সেপ্টেম্বর, ১৯৭১ 
.
চট্টগ্রাম থেকে নির্বাচিত ন্যাশনাল অ্যাসেম্বলির সদস্য মুস্তাফিজুর রহমান সিদ্দিকী, বাংলাদেশ মিশনের প্রধান হিসেবে সম্প্রতি ওয়াশিংটন সফর করেছেন। মি. সিদ্দিকী লন্ডন বিশ্ববিদ্যালয় থেকে স্নাতক ও কলকাতা বিশ্ববিদ্যালয় থেকে এম.এ ডিগ্রী নিয়ে ছিলেন। তাঁর আসার পর থেকে তিনি বাংলাদেশের স্বাধীনতা সংগ্রামের স্বপক্ষে জনমত গঠন ও সহযোগিতার জন্য রাজনৈতিক ও কূটনৈতিক মহলে যথেষ্ট সক্রিয় ভূমিকা পালন করেন। রাজনৈতিক নেতা ছাড়াও তিনি আমেরিকার সরকার ও জাতিসংঘের সদস্যদের সাথে বৈঠক করেন। একজন সক্রিয় কূটনৈতিক হিসেবে তিনি সম্প্রতি আমেরিকার ১২টির অধিক শহর ও কানাডা সফর করেন। বাংলাদেশ মিশনের প্রধান, তাঁর এই সফরের বিভিন্ন অংশে ছাত্র সম্মেলন ও সাংবাদিক সম্মেলনে অংশ নেন। যেসব শহরের খবরের কাগজের অফিস তিনি পরিদর্শন করেন, সেসব পত্রিকা তাঁর ছবিসহ বক্তৃতা প্রথম পৃষ্ঠার খবর হিসেবে প্রচার করে। জুলাই মাস পর্যন্ত বাংলাদেশে অবস্থান কালে তিনি বাংলাদেশে পশ্চিম পাকিস্তান আর্মির সন্ত্রাসবাদী কার্যকলাপের একজন প্রত্যক্ষদর্শী। তিনি বিভিন্ন শহরে পরিদর্শনকালে সাংবাদিকদের বলেন, বাংলাদেশে অত্যাচার ও হত্যাকান্ডে আমেরিকান অস্ত্র ও অর্থের বিশাল ভূমিকা রয়েছে। তাই এই হত্যাকান্ড বন্ধকরা আমেরিকার বিশেষ কর্তব্য। ইয়াহিয়ার সরকারকে আমেরিকানরা যেন তাদের অস্ত্র ও অর্থের সাহায্য বন্ধ করে দেয় এজন্য জোর দাবী জানান। 
ডেভিসে ক্যালিফোর্নিয়া বিশ্ববিদ্যালয়ে একটি সম্মেলনে তিনি ছাত্রদের বলেন, ‘বাংলাদেশের জনগণই শুধু সিদ্ধান্ত নিতে পারে তারা কি চায় এবং ইতিমধ্যে স্বাধীন বাংলাদেশের পক্ষে রায় দিয়ে দিয়েছে’। 
.

অনুবাদঃ তুষার শুভ্র

শিরোনামঃ বাংলাদেশে জাতিসংঘ ত্রাণ সাহায্য 
সংবাদপত্রঃ বাংলাদেশ, ভলিউম ১ নং ৩ 
তারিখঃ ১৭ সেপ্টেম্বর, ১৯৭১ 
.
বাংলাদেশে জাতিসংঘের মানবিক সাহায্য
এর আসল অর্থ কি
প্রত্যক্ষদর্শীর বিবরণে

বাংলাদেশে জাতিসংঘ মিশনের প্রাথমিক পর্যায় হিসেবে ৩৮ জন বিশেষজ্ঞের একটি দল পাঠানো হয়েছে। বাইরে থেকে দেখে জাতিসংঘের এই ভূমিকাটি বর্তমানে পৃথিবীর ঐতিহ্যের যোগ্য মনে হতে পারে। কিন্তু এর মনুষ্যত্বের মুখোশসের পেছনে ওতপেতে আছে বিপদ। 
জাতিসংঘের পর্যবেক্ষকদের প্রাথমিক উদ্দেশ্য ছিল যোগাযোগ ব্যাবস্থার পূনর্বাসন এবং সড়ক ও নদীপথ পুনরায় চলাচলের উপযোগী করা। সেটি পূর্ব পাকিস্তান সরকারের আত্মবিশ্বাস বাড়াতে অবদান রাখবে। আমাদেরকে উপদেশ দেওয়া হয়েছে যে, যদি এই শর্ত পূরণ না হয় তাহলে দাতা দেশ গুলোর সহানুভূতির সাথে দেওয়া সাহায্য সেই ব্যাক্তিদের কাছে পৌঁছাবে না যাদের এটির প্রয়োজন এবং মিলিয়ন মিলিয়ন মানুষকে না খেয়ে থাকতে হবে। এটি ধরে নেওয়া যায় যে, সঠিক রক্ষণাবেক্ষণ ও তত্বাবধান না থাকলে দাতা দেশগুল বাংলাদেশে সাহায্য পাঠাতে উৎসাহিত হবে না। 
বাংলাদেশে দুর্গত মানুষের জন্য দাতা দেশগুলোর এই উদ্বেগকে আমরা সাধুবাদ জানাই। কিন্তু সামরিক কর্তৃপক্ষই বাংলাদেশে মানুষের হাতে সাহায্য পৌঁছে দেয়ার একমাত্র বাহন- দাতা দেশগুলোর এই বিশ্বাসটার সাথে একমত হতে আমরা ব্যার্থ। গত বছরের ঘুর্ণিঝড়ের অভিজ্ঞতাই যথেষ্ট যে মিলিটারিদের ত্রাণ সরবারহের কার্যকলাপের উপর বিশ্বাস রাখা ভিত্তিহীন। এটি একটি সাধারণ জ্ঞান যে, মিলিটারিরা এই ত্রাণ তাদের নিজেদের প্রয়োজনে অপব্যাবহার করেছে এবং ব্যাক্তি ও বিভিন্ন ত্রাণ বিতরণকারী সংস্থার দেওয়া মিলিয়ন মিলিয়ন ডলারের কোন উপযুক্ত হিসাব পাকিস্তান এমব্যাসি দিতে ব্যার্থ হয়েছিল। 
পাকিস্তানিরা ত্রাণ কার্যের উদ্দেশ্যে সরবরাহকৃত  হেলিকাপ্টার ও বোটগুলো যে ২৫শে মার্চ ও তাঁর পরে ব্যাবহার করেছে তারও প্রমাণ আছে। 

ইউনিসেফের যানবাহন
মিলিটারিরা জাতিসংঘের যে সব সম্পত্তি গুলো জোরদখল করে রেখেছে সেগুলো অব্যাহতি দেয়নি। ইউনিসেফের জীপগুলো মিলিটারিরা তাদের সামরিক প্রয়োজনে উনমুক্তভাবে বাংলাদেশে ব্যাবহার করেছে। ৩১শে আগস্ট লন্ডনের ডেইলি টেলিগ্রাফ পত্রিকা অনুসারে, মুষ্টিমেয় কিছু জীপ তার মালিকের কাছে হস্তান্তর করা হয়েছে। বাংলাদেশ সরকারের দৃঢ় প্রমাণ আছে যে এফ.এ. ও এর গাড়ি ও বোটগুলো বাংলাদেশীদের গ্রাপ্তার ও অত্যাচারের জন্য ব্যাবহার করা হয়েছে। জাতিসংঘের সেক্রেটারি জেনারেল, এই সম্পত্তি দখলের কথা অস্বীকার করার সাহস দেখাতে পারেননি। এমনকি এ ধরণের ঘটনা যে আর ঘটবে না সে আশ্বাস ও দিতে পারেননি। 
যদি এই হয় বাংলাদেশে জাতিসংঘের মানবিক সাহায্য দেওয়ার নমুনা তাহলে সাহায্যের জন্য দেয়া সুক্ষ যন্ত্রপাতিগুলো যে বাংলাদেশীদের অত্যাচারের জন্য পশ্চিম পাকিস্তানের ব্যাবহার করবে না তাঁর নিশ্চয়তা কি? 

সেক্রেটারি জেনারেল
যতদিন পাকিস্তান সরকার আছে ততদিন সেক্রেটারি জেনারেল ‘হিয়ার নো ইভিল, স্পিক নো ইভিল, সি নো ইভিল’ নীতি অনুসরণ করছেন। তিনি নিউ ইয়র্কে টাইমসে প্রকাশিত মিস এলিস থর্নায়ের প্রকাশিত একটি চিঠির বক্তব্য অস্বীকার করেছেন। এটি স্মরণ করিয়ে দেয়া যেতে পারে যে মিস থর্নার জাতিসংঘের সংশ্লিষ্টতা নিয়ে কিছু মন্তব্য করেছেন। তাঁর মতে বাংলাদেশে জাতিসংঘের সাহায্য সামরিকভাবে পাকিস্তানের অস্তিত্বকে শক্তিশালী করবে এবং বাংলাদেশের জনগণের দুঃখ আরও বাড়িয়ে দেবে। বাংলাদেশের জনগণ নিজেই নিজেদের ভাগ্য নিয়ন্তা এবং তারা পাকিস্তানি দখলদার বাহিনীর হাত থেকে নিজেদের মাতৃভূমিকে স্বাধীন করতে বদ্ধ পরিকর। 

বাংলাদেশের পররাষ্ট্র মন্ত্রী খন্দকার মোশতাক আহমেদ জোড় দিয়ে বলেছেন, বিশ্ববাসীকে এটি খেয়াল রাখতে হবে যে, ‘বাংলাদেশ ইস্যু নিয়ে বাংলাদেশের সরকারকে বিপথে নেওয়ার চেষ্টা করা বিপদজনক হবে’। 
এটি এখন আমাদের দৃঢ় আশা যে সেক্রেটারি জেনারেল এই ডাক শুনবেন এবং বাংলাদেশে পাকিস্তানি আর্মিদের দখলদারিত্বের দীর্ঘ সূত্রিতা বন্ধে পদক্ষেপ নেওয়া থেকে কারও প্রভাবে বিচ্যুত হবে না। 
বাংলাদেশ থেকে পাকিস্তানি দখলদার বাহিনীর শেষ সদস্যকে নিশ্চিহ্ন না করা পর্যন্ত যে স্বাধীনতা যুদ্ধ চলবে এতে কোন সন্দেহ নেই। 
.
.

অনুবাদঃ মেহেদী হাসান চৌধুরী

শিরোনামঃ বাংলাদেশের পরিস্থিতি বিশ্বশান্তির জন্য হুমকিস্বরূপ
সংবাদপত্রঃ বাংলাদেশভলিউম ১ : নং. ৪	
তারিখঃ ২৪ সেপ্টেম্বর, ১৯৭১
.
বাংলাদেশের পরিস্থিতি বিশ্বশান্তির জন্য হুমকিস্বরূপ
ইউ থান্ট-পডগোর্নি-গিরি-জহির শাহ
রাজনৈতিক সমাধান চান
.
বাংলাদেশের পরিস্থিতি বিশ্বশান্তির জন্য হুমকির কারণ হয়ে দাঁড়িয়েছে। জাতিসংঘের মহাসচিব, ইউ থান্ট, সোভিয়েত রাষ্ট্রপতি নিকোলাই পডগোর্নি, ভারতীয় রাষ্ট্রপতি ভি.ভি. গিরি এবং আফগান রাজা মোহাম্মদ জহির শাহ, এশিয়ার শান্তির লক্ষ্যে বাংলাদেশে দ্রুত রাজনৈতিক সমঝোতা আহবান করেছেন।   
.
ইউ থান্ট 
গত সপ্তাহে এক সংবাদ সম্মেলনে জাতিসংঘের মহাসচিব, ইউ থান্ট, পুনর্ব্যক্ত করেন যে, বাংলাদেশের পরিস্থিতি আন্তর্জাতিক শান্তি ও নিরাপত্তার জন্য বিরাট হুমকি। বাংলাদেশ পরিস্থিতি নিয়ে দেওয়া তার ২০ জুলাই এর স্বারকলিপির প্রেক্ষিতে নিরাপত্তা পরিষদ কোনো পদক্ষেপ গ্রহন না করায় তিনি দুঃখ প্রকাশ করেন। তিনি আরও মনে করেন, স্থিতিশীল অবস্থা পুনরুদ্ধার না হলে, ভারত থেকে অধিকাংশ শরণার্থীদের ফিরে আসার কোনো সম্ভাবনা নেই।
.
পডগোর্নি 
সোভিয়েত রাষ্ট্রপতি নিকোলাই পডগোর্নি দক্ষিণ এশিয়ার শান্তি রক্ষার্থে বাংলাদেশে “দ্রুত রাজনৈতিক সমঝোতা”আহবান করেন। ১৪ ই সেপ্টেম্বর আফগান রাজা মোহাম্মদ জহির শাহের আগমনে ক্রেমলিনে আয়োজিত এক ভোজসভায় তিনি এই বক্তব্য রাখেন। সোভিয়েত রাষ্ট্রপতি বলেন, “সম্প্রতি এশীয় উপমহাদেশের পরিস্থিতিতে অবনতি পরিলক্ষিত হয়েছে। তিনি মনে করেন, শরণার্থীদের সমস্যাগুলো বাংলাদেশের  চলমান ঘটনাবলীর সাথেই উদিত হচ্ছে।
.
জহির শাহ 
সোভিয়েত রাষ্ট্রপতির ভোজসভার বক্তব্যের জবাবে আফগান রাজা বলেন, “আমাদের মতে বিরোধ সমাধানে যে কোন সামরিক চাপ সৃষ্টি ভয়াবহ পরিণতির দিকে নিয়ে যাবে। মানুষ ও জাতির অবিচ্ছেদ্য অধিকার নিশ্চিত করেই সকল বিরোধ রাজনৈতিকভাবে সমাধান করতে হবে...।”
.
ভি.ভি. গিরি
ভারতের রাষ্ট্রপতি ভি.ভি. গিরি গত সপ্তাহে সিঙ্গাপুরে এক বক্তব্যে বলেন যে, আট লক্ষের অধিক উদ্বাস্তুর অন্তঃপ্রবাহ ভারতের জন্য বিশেষ সমস্যার সৃষ্টি করছে। তিনি তাঁর বক্তব্যে স্পষ্ট করেন যে, আন্তর্জাতিক সম্প্রদায়ের প্রতি বিশ্বাস থেকে,  যতদিন না উদ্বাস্তুরা নিজের দেশে নিরাপত্তা ও সম্মানের  সাথে ফিরে যেতে পারছে ততদিন ভারত তাদের সাময়িক আশ্রয় দিয়েছে। তিনি আরও বলেন, অভীষ্ট অর্জনে প্রয়োজনীয় পরিবেশ তৈরী করা সেসময়ে জরুরী ছিল।
.
.

শিরোনামঃ বাংলাদেশের মিশন সমূহ
সংবাদপত্রঃ বাংলাদেশভলিউম ১ : নং. ৪
তারিখঃ ২৪ সেপ্টেম্বর, ১৯৭১
.
বাংলাদেশ মিশন
বিভিন্ন দেশে সাতটি বাংলাদেশ মিশন গঠিত হয়েছে। মিশনগুলো ওয়াশিংটন, নিউ ইয়র্ক, লন্ডন, নয়াদিল্লী, কলকাতা, স্টকহোম এবং হংকং এ অবস্থিত। যখন আরো বাংলাদেশ মিশন বিশ্বের গুরুত্বপূর্ণ রাজধানীগুলোতে স্থাপিত হচ্ছে, অষ্টম মিশনটি ম্যানিলায় এই সপ্তাহে শুরু হতে যাচ্ছে। .
বাংলাদেশ সমিতি
যুক্তরাষ্ট্র ও কানাডার বিভিন্ন শহরে বত্রিশটি বাংলাদেশের সমিতি গঠিত হয়েছে। উপরন্তু ,যুক্তরাষ্ট্রে এক ডজনেরও বেশী “ফ্রেন্ড্স ওফ বাংলাদেশ” (একটি বহুজাতিক সংগঠন) সক্রিয় রয়েছে। অন্যান্য দেশগুলোতেও এমন অনেক সংগঠন গঠিত হচ্ছে।
.
তথ্য কেন্দ্র
ওয়াশিংটনে বাংলাদেশের নাগরিকদের সহযোগিতায় আমেরিকানদের দ্বারা বাংলাদেশের জন্য একটি জাতীয় তথ্য কেন্দ্র পরিচালিত হয়।
.

শিরোনামঃ বাংলাদেশ সশস্ত্র বাহিনীর দক্ষতা বাড়ছে
সংবাদপত্রঃ বাংলাদেশ ভলি-১: নং.৪	
তারিখঃ ২৪ সেপ্টেম্বর,১৯৭১
.
বাংলাদেশ বাহিনীর ধৈর্যশীলতা
ও দক্ষতা অর্জন

বাংলাদেশ চার মাসেরও কম সময়ে দুইটি সৈন্যবাহিনীর শাখা- নিয়মিত সেনাবাহিনী ও মুক্তিবাহিনী- সংগঠিত করেছে। উভয় শাখাই পশ্চিম পাকিস্তানের পেশাদার সেনাবাহিনী, যারা ২০০ বছরেরও অধিক সময়ের সামরিক ঐতিহ্যের বাহক এবং অত্যাধুনিক আমেরিকান ও কমিউনিস্ট অস্ত্রে সজ্জিত, তাদের বিরুদ্ধে অপারেশনে বেশ ভালো ধৈর্যশীলতা ও দক্ষতা অর্জন করেছে, যদিওবাংলাদেশ বাহিনীনতুন এবং আকারে ছোট।
মার্টিন ওলাকট, একজন ব্রিটিশ সংবাদদাতা, সাম্প্রতিককালে মনোবলহীন পশ্চিম পাকিস্তানিদের বিরুদ্ধে নৌকায় অভিযানে বাংলাদেশের ১৬ জন সৈন্য ও ২ জন অফিসার এর সঙ্গী হন। (১৮ সেপ্টেম্বরের ওয়াশিংটন পোস্ট এ উদ্ধৃত)-
১৬ জোড়া শূন্য চরণ, তিনটি পুরানো হালকা মেশিনগান, তিনটি ভগ্ন ব্রিটিশ দুই ইঞ্চি মর্টার এবং এক ডজন মর্টার বোমা, যেগুলো এখনো তাদের সীল করা খোলসে আছে, সেগুলোসহ একটি ঝোলা- ওয়ারেন্ট অফিসারের ফ্ল্যাশলাইটের আলোয় উদ্ভাসিত হয় ।
ক্যাপ্টেন, চশমা পরিহিত একজন লম্বা তরুণ যিনি পাকিস্তানের সেনাবাহিনীর সার্ভিস কোরের একজন কর্মকর্তা ছিলেন, ডোরা কাটা শার্ট আর লম্বা স্কার্ট সদৃশ পোশাক, যা লুঙ্গি নামে বাঙ্গালিদের কাছে পরিচিত, পরিধান করে তাঁর তাঁবু থেকে বের হোন। ওয়ারেন্ট অফিসার তাঁকে স্যালুট ঠুকেন।ক্যাপ্টেন লোকগুলোকে বাংলায় সম্বোধন করেন। ইংরেজি শব্দ “ডিসিপ্লিন”, “ডিসিপ্লিন্ড ফোর্স”, “নো স্মোকিং”বেশ কয়েকবার উচ্চারিত হয়।
তিনি ইংরেজিতেই শেষ করেন, বলেন, “আমি লক্ষ্যে দ্রুত গুলি করা এবং দ্রুত ছড়িয়ে পড়া দেখতে চাই”। ওয়ারেন্ট অফিসার আবার স্যালুট দেন, এবং এই ১৮ জন, পিছনে অনুসরণকারী ২ জন প্রতিনিধিসহ সেনা-শিবির থেকে কলকাতার ৫৫ মাইল উত্তর-পূর্বের এক সীমান্ত এলাকার উদ্দেশ্যে রওনা হন।
ক্যাপ্টেন আগেই বলেছিলেন, তার দলের মুখোমুখি আছে পাকিস্তানি সেনাবাহিনীর দুইটি ব্যাটেলিয়ন, উভয়ই সীমান্ত বাহিনী রেজিমেন্ট থেকে আসা। রাতের দলটি ছিল যাকে বলে “বিরক্তকারী দল” এবং কপোতাক্ষ নদীর বাঁকে পূর্ববঙ্গের চার মাইল ভিতরে “মাসলিয়া” নামক স্থানে পাকিস্তানের সেনা দলের ঘুম ও মনের শান্তি নষ্ট করাই এদের মূল লক্ষ্য ছিল।
সেনাশিবির থেকে প্রায় এক মাইল দূরে, দলটি তিনটি বড় দেশী নৌকায় আরোহণ করে। কেউ আমার হাতে একটি মর্টার নামিয়ে রাখে, সেখানে শুধু রক্ষা খিলের (সেফটি ক্যাচের) টকটক শব্দ, এবং ক্যাপ্টেনের কড়াকড়ি স্বত্বেও অনেকেই সিগারেট জ্বালায়।
নৌকাটি পানিতে এগোনো শুরু করে-ঠিক এখনকার নদীগুলোর মত না, বরং বৃহৎ ও বাঁকানো হ্রদের মতন, কারণ এটিকে বন্যায় গ্রাস করেছে।তারার আলোয় দূরের গাছগুলো ও পরিষ্কার দেখা যায়।
.
আমি আতঙ্কিত হয়েই লক্ষ্য করি, অনেকেই স্বাভাবিক আলাপচারিতার স্বরেই কথা বলছিল, কিন্তু তাদের কথোপকথনম্লান হয়ে যায় যখন আমরা আরও গহীনে প্রবেশ করি। নৌকা তীরে ভিড়তেই সবাই পানিতে ঝাঁপিয়ে পড়ি এবং জমির দিকে সাঁতরে অগ্রসর হই,একদল লোক ছোট মেশিনগান হাতে, আরেক দল মর্টার সহ, বামদিকের আঁধারে মিলিয়ে যাচ্ছে, এবং আমরা বাকিরা দুইটি হাল্কা মেশিনগান আর দুইটি মর্টার নিয়েএক সারিতে বনে এগিয়ে যাচ্ছিলাম।
সেখানে অসংখ্য ব্যাখ্যাতীত পথমধ্য বিরতি ছিল, এবং তরুণ গেরিলা যারা আমাদের দেখাশোনার জন্য বরাদ্দ ছিল, তারা খানিকটা অর্থহীনভাবেই বলতে থাকলোযে , “আমরা এখন বাংলাদেশে”।
প্রায়২০ মিনিট পর আমরা বড় একটি গ্রামে আসি,নীরবে তা পার হয়ে নদীতীরে পৌঁছাই।বন্দুক ও মর্টারগুলো তাক করা হয়, বোমাগুলো তাদের খোলস থেকে বের করা হয়। গোলাগুলির দলের কাছাকাছি অবস্থিত কুঁড়েঘরগুলোতে প্রায় ২০০ জন গ্রামবাসী ঘুম থেকে জেগে উঠে দ্রুত বের হয়, ছুটতে থাকে গাঁটরি-বোঁচকা নিয়ে,সম্ভবত গ্রামের অপর প্রান্তের ঘরগুলোর দিকে।
আগের সকল ফিসফিসানি ও অদলবদলের পর অবিশ্বাস্য রকমপ্রবল আওয়াজ করে,এরপর শুরু হয় গুলিবর্ষণ, মেশিনগান এর আকস্মিক বিস্ফোরণ , মর্টারের ধপধপ – ঠুসঠাস শব্দ, অন্যদের ৩০৩ রাইফেলের একক গুলি। আমাদের বামে একদল যোগ দেয়। এটি সম্ভবত ৮ মিনিট টিকে থাকে।“শত্রু এলাকা” থেকে কোন প্রতিক্রিয়া ছিল না , সার্জেন্ট রহস্যময়ভাবে ঘোষণা দেন “আমরা এখন গোলাগুলি আরম্ভ করবো, তারা ২০ মিনিট পর গোলাবর্ষণ করবে”।
আমরা সামান্য গতিতে নৌকায় ফিরে যাই। ওয়ারেন্ট অফিসারদলটি গুনেন , এবং আমরা পুনরায় পানিতে ঝাঁপিয়ে পড়ি। ২০ মিনিট পর, যেই আমি ঘড়ি দেখি –নৌকা থেকে ৪০০ গজ দূরে বোমা বর্ষণের বিকট আওয়াজ আসে।
১০ মিনিট পর আমরা নৌকা থেকে বের হই এবং আধঘণ্টার মধ্যে শিবিরে ফিরি, কলের পানি মাথায় দিয়ে আমরা তাজা হই। ক্যাপ্টেন আত্মবিশ্বাস নিয়ে ঘুমাতে যান যে তার “বিরক্তকারী দল”এর কোন ক্ষতি হবে না। টহল দল, সর্বেসর্বা ভাবে একটি উপযুক্ত প্রয়াস। তারা জানে কিভাবে অস্ত্র কাজে লাগাতে হবে, তারা দ্রুত তাদের অবস্থান নিয়ে নেয়...
সত্যিকার অর্থে মুক্তিবাহিনীরপ্রধান কাজ “বিরক্তকারী দল” হিসেবে ছিল না।ক্যাপ্টেনের নিয়মিত বাহিনী দাবি করে যে তাদের ৪ মাসের সময়ে তারা ১২৫ জন পাকি সেনাদের হত্যা করেছেন, এর মধ্যে দুইজন অফিসারও ছিলেন। তিনি আরওবলেন, এই চার মাসে ,পাকিস্তানিরা কোনও পাল্টা ওঁত পাতেনি, পাল্টা খনন করেনি এবং “শুধুমাত্র একবার” বিবাদের সময় মুক্তিবাহিনীর উপর বাটপারি করতে চেয়েছিল।
.
অনুবাদঃ অভিজিৎ সরকার
[bookmark: page_726]<৬,৮২,৭২৬-৭২৭> 
সংবাদপত্রঃ বাংলাদেশ ভলিউম ১ নং ৫ 
তারিখঃ ১ অক্টোবর, ১৯৭১
সম্পাদকীয়ঃ মার্কিনীদেরকে প্রতারণা
.
মঞ্চ প্রস্তুত করাই ছিলো, ছোঁড়া হলো পাশার ছক্কাও। ২৫ মার্চ ইয়াহিয়া ঢাকায় মুজিবুর রহমানের সাথে সংলাপ হঠাৎ স্থগিত করলেন। সূর্যাস্তের সময় ঢাকা থেকে গোপন ফ্লাইটে পশ্চিম পাকিস্তানে তার আশ্রয়স্থলে ফিরে যাবার আগে, ইয়াহিয়া জেনারেল টিক্কা খানকে নির্দেশ দিলেন বাঙ্গালিদেরকে নিজেদের পছন্দে নেতা নির্বাচন করার অপরাধের উপযুক্ত শাস্তি দেয়ার জন্য। বাঙ্গালিরা এমন নেতাদের নির্বাচন করেছিল, বাঙ্গালিদের ন্যায্য অধিকার আদায়ে এবং পশ্চিম পাকিস্তানের শোষণের অবসান ঘটাতে যাঁরা ছিলেন দৃঢ়প্রতিজ্ঞ। এতো অল্প সময়ে, আমেরিকান মেশিন গান, ট্যাঙ্ক, বাজুকা, কামানে সজ্জিত পশ্চিম পাকিস্তানি সৈন্যরা পৃথিবীর অন্য যে কোন জায়গার তুলনায় অনেক বেশি নিরস্ত্র বেসামরিক মানুষকে হত্যা করেছে। হত্যাযজ্ঞ চলছে এখনও।
.
জেনারেল ইয়াহিয়ার হিসেবে ভুল ছিলো। তিনি ভেবেছিলেন, দমন-পীড়নের ক্ষমতাই সর্বোচ্চ ক্ষমতা। এখন বাঙালি প্রতিরোধ তাকে কোণঠাসা করে ফেলেছে। নিজেদের টিকিয়ে রাখার জন্যে পশ্চিম পাকিস্তান আন্তর্জাতিক সাহায্য এবং বাংলাদেশ লুট করে পাওয়া সম্পদের ওপর নির্ভরশীল। বিশেষ করে যারা আর্থিক এবং সামরিক সহায়তাপ্রদান করেছিল তাদের জন্য, বহির্বিশ্বে নিজেদের ভাবমূর্তি টিকিয়ে রাখতে গিয়ে পশ্চিম পাকিস্তানকে বিশেষ যত্নসহকারে আমেরিকানদের বোঝাতে হচ্ছে যে, আমেরিকার সাহায্য মানবকল্যাণে ব্যবহার করা হবে।
.
জেনারেল ইয়াহিয়া তার দমন-পীড়নের নিয়ম চালু রাখতে গিয়ে আমেরিকানদের চোখে ধূলা দেয়ার জন্য বেশ কিছু পদক্ষেপ নিয়েছেন। একজন বেসামরিক গভর্নর, কয়েকজন মন্ত্রী নিয়োগ করেছেন তিনি, যারা কখনো জনগণের প্রতিনিধিত্ব করেন নি। এঁদের সকল ক্ষমতার অধিকারী সামরিক শাসকের “নিরাপত্তায় থেকে” দায়িত্ব পালন করার কথা, যাঁরা টিক্কা খানের সেকেন্ড-ইন-কমান্ড হিসেবে বাংলাদেশে বর্বরতা চালিয়ে যাচ্ছেন। জেনারেল ইয়াহিয়া এমনকি এও দাবি করছেন যে শরণার্থীরা ফিরে আসছে। যদিও দাবি করা হয়েছে ১,০৫,০০০ শরণার্থী ফিরে এসেছে, কিছু নিরপেক্ষ পর্যবেক্ষক বলে আসছেন যে, বাংলাদেশ থেকে শরণার্থীর পালিয়ে যাওয়া এখনো অব্যাহত রয়েছে, এবং এ সংখ্যা নব্বই লক্ষে পৌঁছেছে।
.
ইয়াহিয়া, স্বৈরশাসকের ঐতিহ্য বজায় রেখে, দেশের জন্য সংবিধানও প্রণয়ন করার সিদ্ধান্ত নিয়েছেন। তিনি বাংলাদেশের প্রায় অর্ধেক সংসদীয় আসনে উপনির্বাচন আয়োজন করতে চান, যদিও তাঁর অভিসন্ধি নিয়ে প্রশ্ন থেকেই যায়। সকল নির্বাচকমণ্ডলীর ওপর তাঁর কর্তৃত্ব ভবিষ্যতে কোন নির্বাচনের সম্ভাবনাকে ক্ষীণ করে তুলেছে। তিনি জাতীয় সংসদকে সংবিধান নিয়ে মতামত দেয়ার অধিকার দিয়েছেন, কিন্তু যে কোন সংশোধনীকে ভেটো দেয়ার সর্বোচ্চ এখতিয়ার তাঁর থাকবে।
.
ইয়াহিয়ার নীতি খুব বেশি অসঙ্গতিপূর্ণ, সেগুলোর ওপর একেবারেই আস্থা রাখা যায় না। পাকিস্তানে সব রকম অর্থনৈতিক এবং সামরিক সাহায্য স্থগিত করার ব্যাপারে হাউজ অব রিপ্রেজেন্টেটিভ এরই মধ্যে বিল অনুমোদন করেছে। একইরকম একটি আইন, স্যাক্সবি এবং চার্চ সংশোধনী, ৩৫ জন সিনেটরের যৌথ প্রযোজনায় সিনেটে উত্থাপন করা হয়েছে। এ ব্যাপারে কোন সন্দেহই নেই যে আমেরিকানরা এবং তাদের প্রতিনিধিরা গণতন্ত্র ও সংবিধানকে জবাই করতে বদ্ধপরিকর কোন স্বৈরশাসকের সামরিক অভিযানে অর্থসাহায্য দেবে না।
.
অনুবাদঃ নিয়াজ মেহেদী 

শিরোনামঃ ইয়াহিয়ার গোপনীয়তার অন্তরালে
সংবাদপত্রঃ বাংলাদেশ ভলিউম ১ নং. ৫
তারিখঃ ১ অক্টোবর, ১৯৭১
.
ইয়াহিয়ার গোপনীয়তার অন্তরালে
.
২১ শে জুন ১৯৭১ তারিখে তৎকালীন পাকিস্তান সরকারের তথ্য ও জাতীয় বিষয়ক মন্ত্রনালয়ের সচিব রোয়েদাদ খানের স্বাক্ষরিত গোপন আদেশ নং U. O. No. 2303/71-Secy(s) তে বিদেশী সংবাদদাতা, ইউ.এস সিনেটর ও কংগ্রেসম্যান এবং ব্রিটিশ সংসদ সদস্যদের ম্যানেজ করার জন্য পাকিস্তানের কেন্দ্রীয় এবং প্রাদেশিক কর্মচারীদের প্রতি কিছু দিক নির্দেশনা জারি করা হয়েছিল।
.
“বিদেশী সংবাদদাতাদের ভ্রমনে নিষেধাজ্ঞা তুলে নেয়ার পরের অবস্থা মোকাবেলা করার জন্য নিম্নোক্ত দিকনির্দেশনা গুলো সুপারিশ করা হয়েছিলঃ আমাদের অবশ্যই জানতে হবে কে ঢাকায় পা রাখছে এবং পূর্ব পাকিস্তানে কে কোথায় যাচ্ছে। এই জন্য পি.আই.এ (পাকিস্তান ইন্টারন্যাশনাল এয়ারলাইন্স) কে অনুরোধ করা হয়েছে চাতুর্যের সাথে তথ্য সংগ্রহ করতে এবং তা পি.আই.ও (প্রিন্সিপাল ইনফরমেশন অফিসার)/ডি.জি.পি.আর (ডিরেক্টর জেনারেল অফ পাবলিক রিলেশন্স) এবং JS, ঢাকাকে জ্ঞাত করার জন্য।”
.
“ঢাকা এবং করাচিতে তাদের দ্বারা পূরণকৃত সকল কাগজপত্র তৎক্ষণাৎ পি.আই.ও (প্রিন্সিপাল ইনফরমেশন অফিসার)/ডি.জি.পি.আর (ডিরেক্টর জেনারেল অফ পাবলিক রিলেশন্স) এর নিকট পাঠাতে হবে”
.
“ইন্টারকন্টিনেন্টাল, ঢাকায় পি.আই.ডি (প্রেস ইনফরমেশন ডিপার্টমেন্ট) একটি ইনফরমেশন ডেস্ক স্থাপন করবে যাতে বিদেশী সাংবাদিকদের সাথে লিয়াজো বজায় রাখা যায় এবং তাদের নিকট আমাদের তথ্য সরবরাহ করা যায়, পূর্ব পাকিস্তানের তথ্য মন্ত্রনালয়ের সচিব প্রয়োজনীয় ব্যাবস্থা নিবে যাতে মহকুমা পর্যায় পর্যন্ত বিদেশী সাংবাদিকের সাথে সার্বক্ষনিক যোগাযোগ রাখার ব্যাবস্থা থাকে। এবং মহকুমা পর্যায়ে প্রাদেশিক তথ্য অফিসার শুধু তথ্য সরবরাহের জন্যই প্রস্তুত থাকবেনা, সেই সাথে ভ্রমনকৃত বিদেশী সাংবাদিকদের ও ব্রিফ করতে হবে। এর মানে এই যে, তাঁর প্রান্তে তাঁকে সবকিছু অবহিত করে রাখতে হবে এবং তাঁকে বলার মত পয়েন্টস এবং অন্যান্য দলিল সরবরাহ করতে হবে যাতে পূর্ব পাকিস্তানের প্রতি সরকারের নীতি প্রকাশ পায়।”
.
“চিফ সেক্রেটেরী একই সাথে ডিভিশনাল কমিশনার, ডিস্ট্রিক্ট ও সাব-ডিভিশনাল অফিসারদের কিভাবে বিদেশী সাংবাদিকদের মোকাবেলা করতে হবে সে ব্যাপারে সতর্ক করে দেবে, যারা সাধারনত স্থানীয় প্রশাসনের সাথে যোগাযোগ করতে পারে তাদের অনুসন্ধানের জন্য। এটাও আসা করা যাচ্ছে যে, বিদেশী সাংবাদিকদের ক্যান্টনমেন্ট ও সামরিক অফিসারদের থেকে দূরে রাখা হবে।”
.
“VIP দের ভ্রমন প্রসঙ্গে (যেমনঃ ব্রিটিশ এম.পি এবং কংগ্রেসম্যান) ঃ 
.
“VIP দের সাধারণত যেসকল সুবিধা দেয়া হয় এবং বিবেচনা করা হয় তা দেয়া সাপেক্ষে অতিরিক্ত কোন বিনোদনের ব্যাবস্থা করা যাবেনা, যেটি বর্তমানের পূর্ব-পাকিস্তানের অবস্থার সাথে বেমানান। এবং অতিরিক্ত সামরিক ব্যাক্তিদের প্রদর্শন করানো যাবেনা। নিরাপত্তা ব্যাবস্থা হবে বিচক্ষন...
.
“তাদের বন্ধুত্বপূর্ন বিদেশীদের সাথে দেখা করার ব্যাপারে উৎসাহিত করা যেতে পারে। বিশেষত তাদের সাথে যারা চট্টগ্রাম ও সিলেটে আছে। এবং ব্যাক্তিগত ভাবে বিদ্রোহীদের ধ্বংসযজ্ঞ প্রত্যক্ষ করেছে।”
.
“তাদের বেশিরভাগই চট্টগ্রাম বন্দরের স্বাভাবিক অর্থনৈতিক কার্যক্রম এবং নারায়ণগঞ্জের স্বাভাবিক জীবন-যাপন নিজে থেকে দেখতে চাইবে।”
.
“সর্বোপরি, তারা দেখতে চাইবে যে উদ্বাস্তু ব্যাক্তিদের ফেরত নেয়ার ব্যাপারে এবং তাদের গ্রহণ ও পুনর্বাসনের ব্যাবস্থার ব্যাপারে যথাযথ ব্যাবস্থা নেয়া হয়েছে কিনা। এই ব্যাপারে তারা দুই-তিনটি শরনার্থী শিবির ভ্রমন করতে পারে। তাদের জনাকীর্ন গুলোই দেখানো হবে, কিন্তু জনতাকে পুনর্বাসনের মিথ্যা আশ্বাস দেয়ার বদলে তাদের নিশ্চিত করতে হবে যে তাদের পুনর্বাসনে দেরি হবে”
.
“অতিরিক্ত ক্ষতিগ্রস্থ এলাকাগুলো যেমন খুলনা, থেকে তাদের দূরে রাখার চেষ্টা করা হবে। কিন্তু তাদের দূরে রাখার জন্য কোন ইচ্ছাকৃত সুস্পষ্ট পদক্ষেপ নেয়া যাবেনা।”
.
“আশা করা যাচ্ছে যে বুদ্ধিজীবী হত্যার কথিত প্রচেষ্টার ব্যাপারে তারা জেনেছে, এবং তারা এই ব্যাপারে অনুসন্ধান করার চেষ্টা করবে এবং জগন্নাথ হল ঘুরে দেখা এবং কিছু বুদ্ধিজীবীর সাথে দেখা করার ব্যাপারে জোর করবে। এই ব্যপারে আমাদের কোন আপত্তি থাকবেনা কিন্তু শুধু নির্ভরশীল ব্যাক্তিদের তাদের সাথে দেখা করিয়ে দেয়া হবে।....
.
অ্যাব্রিভিয়েশনের অর্থঃ
ডি.জি.পি.আর-ডিরেক্টর জেনারেল অফ পাবলিক রিলেশন্স 
জে.এস- জয়েন্ট সেক্রেটারি 
পি.আই.এ- পাকিস্তান ইন্টারন্যাশনাল এয়ারলাইন্স 
পি.আই.ডি- প্রেস ইনফরমেশন ডিপার্টমেন্ট
পি.আই.ও-প্রিন্সিপাল ইনফরমেশন অফিসার।
.

পাকিস্তান দেউলিয়া
বাংলাদেশে চলমান সংকটের প্রথম তিন মাসের (এপ্রিল-জুন) অর্থনৈতিক প্রভাব স্টেট ব্যাংক অব পাকিস্তানের ১৯৭০-৭১ অর্থবছরের বার্ষিক প্রতিবেদনে তুলে ধরা হয়েছে। যেখানে পশ্চিম পাকিস্তানের সামরিক অভিযানের জন্য বিশাল খরচের ইঙ্গিত পাওা যায়। স্টেট ব্যাংকের গভর্নর তার মন্তব্যে বলেন “আমরা একটা অকার্যকর, মূলধন প্রবণ, আমদানি নির্ভর, অভ্যন্তরীণ চাহিদাসমূহ পূরণের ব্যাপারে অপ্রয়োজনীয় খাত প্রাধান্য দেওয়ার মাঝে আটকে আছি।” বার্ষিক প্রতিবেদনের লক্ষ্যণীয় দিকগুলো নিম্নরূপঃ 
বার্ষিক জাতীয় উৎপাদন
১৯৬৯ সালের ৬৬% থেকে হ্রাস পেয়ে ১৯৭০-৭১ সালে ১.৪% হয়েছে। কৃষি উৎপাদন ১৯৬৯-৭০ সালের ৮.২% বৃদ্ধির বিপরীতে ৩.২% হ্রাস পেয়েছে। 
প্রধান ফসলাদির উৎপাদন হ্রাস
গম ৯.৩%, ধান ৯.১%, পাট ১২.৭% হ্রাস পেয়েছে 
শিল্পজাত উৎপাদন
	আগের বছরের ১১.২% এর তুলনায় ২.৪% বেড়েছে। সরকারী অর্থ লেনদেনে ঘাটতি গত বছরের ১৩০ মিলিয়ন (১৩ কোটি) মার্কিন ডলারের বিপরীতে হয়েছে ২২৯ মিলিয়ন (২২ কোটি ৯০ লাখ) মার্কিন ডলার। 
পারিশ্রমিক ভারসাম্যতা
গত বছরের ৩৯ মিলিয়ন মার্কিন ডলারের বিপরীতে সর্বপরি ১১৪ মিলিয়ন মার্কিন ডলারের ঘাটতি। এই সময়ের ভিতরে জুলাই-সেপ্টেম্বরে পাকিস্তানের অর্থনৈতিক অবস্থা সবথেকে খারাপ ছিল। 
আপনি কি এরপরেও ইয়াহিয়া খানের সামরিক শাসনকে আর্থিক সাহায্য করবেন? 

পশ্চিম পাকিস্তানি কূটনীতিকদের গণ-বদলি
রাস্ট্রদুত, মিলিটারি ইন্টেলিজেন্স অফিসার এবং তাদের নেপথ্য সাহায্যকারী সহ সকল পশ্চিম পাকিস্তানি কূটনীতিকদের ওয়াশিংটন থেকে রাওয়ালপিন্ডি বদলি করা হয়েছে। 
এই গন-বদলির কারণ হল ১৮ বাংলাদেশি কূটনীতিক ও কর্মকর্তার বাংলাদেশের প্রতি আনুগত্য স্বীকারের বিষয়ে আগেই ইসলামাবাদে রিপোর্ট করতে না পারা। 
পশ্চিম পাকিস্তানি রাষ্ট্রদূত যার ৩১ অক্টোবর অবসর গ্রহন করার কথা তাকে ডেকে পাঠান হয়েছে। ওয়াশিংটনে পশ্চিম পাকিস্তানের রাষ্ট্রদূত হিসেবে একজন অবসরপ্রাপ্ত জেনারেল যিনি আগে পিকিংএ পাকিস্তানের রাষ্ট্রদূত ছিলেন নিয়োগ দেয়া হয়েছে। 
.
.

বিশ্বব্যাংকের প্রতি পশ্চিম পাকিস্তানের অযাচিত উপদেশ
পশ্চিম পাকিস্তান ১১৪ জাতীয় বিশ্বব্যাংককে একতরফা ঋণ প্রদানকে বৈধতা না দেয়ায় অভিযুক্ত করেছে। মনে করিয়ে দেয়া হয়, পাকিস্তান এর আগে পশ্চিমা দেশগুলোর সাথে সকল ঋণ ছয় মাসের জন্য একতরফাভাবে স্থগিত রেখেছিল।  ওয়াশিংটনে অনুষ্ঠিত ব্যাংকের বার্ষিক ব্যাংক তহবিল সম্মেলনে উপস্থিত পশ্চিম পাকিস্তান প্রতিনিধিদলের প্রধান এস ইউ দুররানি ২৯ সেপ্টেম্বর বলেন, “একটা অবস্থায় পৌছেছি যেখানে বেশ কিছু বড় উন্নয়নশীল দেশ ব্যাংক থেকে ঋণ নিতে পারবে না। ...... এটা অবশ্যই একটি অসমর্থনীয় অবস্থা এবং নির্দিষ্ট শর্তাধীন ঋণের ঘাত-শোষণ পরিকল্পনার ক্ষেত্রে ব্যাংক কতটুকু নমনীয়তা দেখাতে পারে সে বিষয়ে প্রশ্ন উঠছেই। ” 

গত জুনে নিউইয়র্ক টাইমসে প্রকাশিত পাকিস্তানের অবস্থা সম্পর্কিত ব্যাংক প্রতিবেদনের দিকে জনাব দুররানি কর্কশভাবেই তীর্যক ইঙ্গিত করেন। এর মানে হতে পারে যে ইহার কঠোর অর্থনৈতিক ভিত্তি ও রাজনৈতিক প্রভাব ও ক্রিয়াকলাপের মধ্যে দন্দ্ব রয়েছে। তিনি আঁচ করেন যে সম্ভবত প্রয়োজনটা এমন একজন কর্মচারীর বৃহত্তর ও সংবেদনশীল রাজনৈতিক ক্রিয়াকলাপ ফলাফলের জন্য যিনি শুধু তার নির্দিষ্ট কর্মক্ষেত্রেই দক্ষ, কিন্তু তার বস্তুনিষ্ঠতার জন্য প্রযোজকদের মধ্যেই দরকার একজন যিনি হবেন শক্তখুটির মত এবং প্রতিষ্ঠানের নিজের মধ্যেই ব্যাবস্থা থাকতে হবে। গত জুনের মিশন রিপোর্টে বাংলাদেশে চলমান সন্ত্রাস ও ধ্বংসের বিষয়ে মন্তব্য করে যা উন্নয়নমূলক কার্যক্রমকে সুদূর ভবিষ্যৎ পর্যন্ত অসম্ভব করে ফেলেছে। 
ব্যাংকের বার্ষিক ব্যাংক তহবিল সম্মেলন শেষ হবার পরেই পশ্চিম পাকিস্তান ১৯৭১-৭২ অর্থ বছরের জন্য ঋণ পরিশোধের বাধ্যবাধকতা স্থগিত করার জন্য অনুরোধ করতে থাকে। অবাক করা বিষয় হল এই সময়ে প্রতিনিধিদলের প্রধান ছিলেন বিদায়ী রাষ্ট্রদূত হিলালি। 
পশ্চিম পাকিস্তানের এবছর ৩১০ মিলিয়ন ডলার ঋণের দায় রয়েছে এর মধ্যে গতবছরের বিলম্বিত আদায় ৮৮ মিলিয়ন ডলারও অন্তর্ভুক্ত। পূর্ব ইউরোপিয়ান দেশগুলো পাবে ৪০ মিলিয়ন ডলার এবং বিশ্বব্যাংক পাবে ৫১ মিলিয়ন ডলার।
.
.

অনুবাদঃ সৈকত জয়ধর

শিরোনামঃ রাজনৈতিক সমাধানের বিশ্বজনীন আহবান
সংবাদপত্রঃ বাংলাদেশ ভলিউম ১ নং ৭ 
তারিখঃ ১৫ অক্টোবর, ১৯৭১ 
.
জাতিসংঘের চার শীর্ষ ক্ষমতাধর ও অন্য অনেক সদস্য বাংলাদেশের সমস্যার একটি রাজনৈতিক সমাধানের জন্য আহ্বান জানিয়েছেন। নিউইয়র্কে অনুষ্ঠিত জাতিসংঘের সাধারন সভায় উপস্থিত বিভিন্ন দেশের পররাষ্ট্রমন্ত্রী ও প্রতিনিধিবৃন্দ তাদের বক্তব্যে বাংলাদেশে পশ্চিম পাকিস্তানী আর্মির নৃশংসতার ফলে সৃষ্ট বাঙালী স্মরণার্থী সমস্যা নিয়ে গভীর উদ্বেগ প্রকাশ করেছেন।
.
২১ সেপ্টেম্বর শুরু হওয়া ১৩০ সদস্য বিশিষ্ট সাধারন সভা চলবে ডিসেম্বরের শেষ পর্যন্ত। যেসকল প্রতিনিধি ইতিমধ্যে বক্তব্য দিয়েছেন, তারা পশ্চিম পাকিস্তানী সামরিক জান্তার প্রতি অনুরোধ জানিয়েছেন যেন নব্বই লক্ষ বাংলাদেশী শরণার্থীর জন্য তাদের বাড়ি ফেরার উপযুক্ত পরিস্থিতি তৈরি করা হয়। (নিম্নে গুরুত্বপুর্ন কোটেশন ক্যাপিটালাইজ করা হইলো)
.
ইউনাইটেড স্টেটস অফ আমেরিকা
আমেরিকার স্বরাষ্ট্রসচিব, উইলিয়াম পি. রজারস বাংলাদেশে চলমান সমস্যার "একটি কার্যকর রাজনৈতিক নিষ্পত্তির প্রচেষ্টা" -এর প্রতি গুরুত্বারোপ করেছেন। তিনি বলেছেন, "দুর্ভিক্ষ প্রতিরোধ ও শরণার্থীদের ফিরে যাওয়ার উপযুক্ত পরিবেশ তৈরি করার জন্য আন্তর্জাতিক সহায়তা বৃদ্ধি করতে হবে।"
.
ইউনিয়ন অফ সোভিয়েত স্যোশালিষ্ট রিপাবলিক (সোভিয়েত ইউনিয়ন)
সোভিয়েত পররাষ্ট্রমন্ত্রী আন্দ্রেই গ্রোমিকো জাতিসংঘ সদস্যদের বলেছেন যে "অত্র এলাকার (বাংলাদেশের) বর্তমান অবস্থা তীব্র এবং নিছকই পাকিস্তানের অভ্যন্তরীণ ব্যাপার নয়"। তিনি বলেছেন, "আমরা বিশ্বাস করি যে বাংলাদেশ প্রশ্নে শুধুমাত্র রাজনৈতিক নিষ্পত্তির মাধ্যমেই এই অঞ্চলের বৈরিতার অবসান ঘটানো সম্ভব।"
.
ইউনাইটেড কিংডম
বৃটিশ পররাষ্ট্রসচিব স্যার অ্যালেক ডগলাস হুম বাংলাদেশে রাজনৈতিক নিষ্পত্তির জন্য বিশ্বের ক্ষমতাধর রাষ্ট্র ও অন্যান্য রাষ্ট্রসমুহের প্রতি আহ্বান জানিয়েছেন। তিনি বিশ্বসম্প্রদায়কে সাবধান করে বলেন, "রাজনিতিকরা কখনই বলতে পারেন না যে আমরা এখানে মিলিত হয়ে খাদ্যের বিতরণ ব্যবস্থা নিয়ে তর্ক করেছি যখন লক্ষ লক্ষ নিরীহ মানুষ অনাহারে দিন কাটিয়েছে।"
.
ফ্রান্স
ফ্রান্সের পররাষ্ট্রমন্ত্রী মরিস সুমান বাংলাদেশ সমস্যার দ্রুত সমাধানের প্রয়োজনীয়তার উপর গুরুত্বারোপ করে বলেছেন, পাকিস্তান যে অন্যায় করেছে, তা শুরুতেই শুধরানো না হলে বাংলাদেশীদের দেশত্যাগ বন্ধ হবে না।
.
ভারত
ভারতের পররাষ্ট্রমন্ত্রী সর্দার শরণ সিং জাতিসংঘের প্রতি ইসলামাবাদের সামরিক শাসকদের উপর চাপ প্রয়োগের আহ্বান জানিয়ে বলেছেন, শক্তির প্রয়োগ সফল হবে না, তাই সামরিক শাসক ও ইতিমধ্যে নির্বাচিত প্রতিনিধিদের মধ্যে একটি রাজনৈতিক নিষ্পত্তি আবশ্যক। 
.
কানাডা
কানাডার প্রতিনিধিদলের প্রধান প্রশ্ন করেছেন, "কোন পর্যায়ে পৌছালে একটি অভ্যন্তরীণ দ্বন্দ্ব এতগুলো জাতিকে এত বেশি প্রভাবিত করে যে তাকে আর ঘরোয়া ব্যাপার বলা যায় না?"
.
জাপান
জাপান বিশ্বের প্রতিনিধিদের কাছে বাংলাদেশ সমস্যার রাজনৈতিক নিস্পত্তি ত্বরান্বিত করার প্রতি আহ্বান জানিয়েছে।
.
অন্যান্য
এছাড়াও পোল্যান্ড, হল্যান্ড, ফিনল্যান্ড, বেলজিয়াম, নরওয়ে, সুইডেন, মেক্সিকো, অস্ট্রেলিয়া, নেপাল, জাম্বিয়া, ইতালি, নিউজিল্যান্ড এবং লুক্সেমবার্গ বাংলাদেশ সমস্যার একটি যথোপযুক্ত রাজনৈতিক নিস্পত্তিতে পৌছার জন্য জেনারেল ইয়াহিয়ার সরকারের প্রতি আহ্বান জানিয়েছে।
.
অনুবাদঃ নিয়াজ মেহেদী 

শিরোনামঃ সম্পাদকীয়ঃ রাজনৈতিক সমাধান 
সংবাদপত্রঃ বাংলাদেশ ভলিউম. ১ : নং. ৭
তারিখঃ  ১৫ অক্টোবর, ১৯৭১

সম্পাদকীয়
					রাজনৈতিক সমাধান
	১২ অক্টোবরের বেতারবার্তায় ইয়াহিয়া খান তাঁর অভিপ্রায় সম্পর্কে একটি বিবৃতি দিয়েছেন। তাঁর দ্বারা জাতীয় পরিষদের জোরপূর্বক শুন্য করা আসন সমূহ ভরাট করার জন্য ডিসেম্বরের শেষ নাগাদ উপনির্বাচন অনুষ্ঠিত হবে। তিনি জাতীয় পরিষদের উদ্বোধনী অনুষ্ঠানের পর পরই একটি কেন্দ্রীয় সরকার গঠন করে এর নিকট ক্ষমতা হস্তান্তরের প্রস্তাবনা করেন। তাঁর তত্ত্বাবধানে যে সংবিধান লেখা হচ্ছে তাঁর সংশোধনী প্রস্তাব করার ক্ষমতা সে জাতীয় পরিষদকে দিয়েছে। কিন্তু প্রতিটি সংশোধনী অবশ্যই তাঁর নিকট পাঠাতে হবে তাঁর বিবেচনা এবং অনুমোদনের জন্য। 

	বাংলাদেশের রাজনৈতিক দলের একমাত্র প্রতিনিধি আওয়ামী লীগকে নিষিদ্ধ এবং এবং আওয়ামী লীগের নির্বাচিত নেতা শেখ মুজিবর রহমানকে কারাগারে আটকে রেখে প্রস্তাবিত উপ-নির্বাচনে কিভাবে বাংলাদেশের মানুষের স্বতস্ফুর্ত অংশগ্রহন করবে সেটি বোঝা যাচ্ছেনা। এছাড়াও,জনগনের দ্বারা মুক্তভাবে নির্বাচিত এতজন জাতীয় ও প্রাদেশিক পরিষদের সদস্য কে গদিচ্যুত করার অধিকার ইয়াহিয়াকে কে দিয়েছে? আবার জাতীয় ও প্রাদেশিক পরিষদের অবশিষ্ট সদস্যগন যে তাঁর হাতের পুতুল হবে ইয়াহিয়ার এই অনুমানের ভিত্তি কি? এরকম কেন্দ্রীয় সরকারের বৈধতা কি যেখানে বাংলাদেশের জনগণের অবিচ্ছেদ্য অধিকারের প্রতিফলন হয়নি? 

	মূল ব্যাপার হচ্ছে যে লক্ষে অটুট থাকা এবং স্বায়ত্তশাসনের জন্য বাংলাদেশের জনগন থেকে আওয়ামী লীগ পরিষ্কার এবং অভিভূত জনসমর্থন পেয়েছে। এই জনসমর্থন ইয়াহিয়ার সরকার থেকে সম্পুর্ন ভাবে অবজ্ঞা করা হয়েছিল এবং তারা স্বায়ত্তশাসনের এই আন্দোলন নৃশংস এবং বর্বর শক্তি প্রয়োগ করে দমনের চেষ্টা চালায়। বাংলাদেশের মানুষ বীরত্বের সাথে এর প্রতিক্রিয়া দেখায় এবং পশ্চিম পাকিস্তানের ঔপনিবেশিক আধিপত্য থেকে নিজেদের মুক্ত করতে সক্ষম হয়। এই পরিস্থিতিতে ইহা আশা করা নিরর্থক যে সামরিক বাহিনীর অনুগত পুতুল সরকারের নিকট মিথ্যা ক্ষমতা হস্তান্তর দ্বারা সামরিক শাসন ছাড়া অন্য কোন উদ্দেশ্য হাসিল হবে। এমনকি ২৫ মার্চের ভয়াবহ ঘটনাবলির জন্য আন্তর্জাতিক অভিমতকে ধোকা দেয়ার চেষ্টাও যে সফলকাম হবেনা তা এখন বোঝাই যায়। 

	ইয়াহিয়া খানের অবশ্যই বোঝা উচিৎ যে তিনটি শর্তাবলি পূরণ করা ছাড়া দেশের বর্তমান পরিস্থিতিতে কোন অর্থপূর্ন রাজনৈতিক সমঝোতা হতে পারেনা। শর্তাবলিঃ ক) বাংলাদেশের স্বাধীনতা মেনে নেয়া। খ) শেখ মুজিবর রহমানের নিঃশর্ত মুক্তি। গ) বাংলাদেশ থেকে পশ্চিম পাকিস্তানি সেনা প্রত্যাহার করা। 

	এটা প্রতীয়মান হচ্ছে যে ইয়াহিয়া খান তাঁর পূর্বসূরির নিকট হতে কোন শিক্ষা গ্রহন করেননি, যিনি একটি পুতুল সরকারের জন্য জনগনের উপর একক ব্যাক্তির রচিত সংবিধান চাপিয়ে দেয়ার চেষ্টা করেছিলেন। আইয়ুব খানের প্রচেষ্টা বিফল হয়েছিল এবং জনগনের আন্দোলনে তিনি ক্ষমতা থেকে বিচ্যুত হয়েছিলেন। ইয়াহিয়ার জন্যও একই ভাগ্য অপেক্ষা করছে যদি সে তাঁর মূর্খতায় অবিচল থাকে। 

	একটি স্বাধীন গণতান্ত্রিক দেশে একটি সংবিধান জনগন দ্বারা জনগণের জন্য প্রণীত হয়।  
.
.

অনুবাদঃ অভিজিৎ সরকার

আমাদের পাঠকদের মন্তব্যঃ বাংলাদেশের জয় সুনিশ্চিত হবার ১০টি কারণ
সামরিক
১) বাংলাদেশে পশ্চিম পাকিস্তানের দখলদার বাহিনী এখানকার ভূখণ্ডের সাথে অপরিচিত, জলবায়ুর সাথে অনভ্যস্ত এবং স্থানীয় ভাষা ও রীতিনীতির ব্যাপারে অজ্ঞ। পশ্চিম পাকিস্তানি সৈন্যদের গণহারে বাঙ্গালি-নিধনের ফলে, মূলত বিহারী-অধ্যুষিত ক্ষুদ্র অভিবাসী জনগোষ্ঠীর কাছ থেকেই শুধুমাত্র তারা স্থানীয় সমর্থন পেতে পারে।
২) পশ্চিম পাকিস্তানের নিরাপত্তাকে বিপদগ্রস্ত না করে, বাংলাদেশে এক লক্ষের চেয়ে বেশি পাকিস্তানি সৈন্যের অবস্থান করা সম্ভব নয়, যদি না পাকিস্তান তার সেনাবাহিনীতে নিয়োগের সংখ্যা বৃদ্ধি করে। কিন্তু পাঞ্জাবী-নিয়ন্ত্রিত সেনাবাহিনী (৮৫% এরও বেশি) অপাঞ্জাবীদেরকে সামরিক প্রশিক্ষণ দিতে ইচ্ছুক নয়, কারণ তাদের আশঙ্কা এতে করে সংখ্যালঘু জনগোষ্ঠীর মধ্যে (সিন্ধি, বেলুচি, পাঠান) সশস্ত্র বিদ্রোহের সূচনা হতে পারে। সেনাবাহিনী পাঞ্জাবের তথাকথিত “সামরিক” জেলাগুলোতে বলতে গেলে "বাধ্যতামূলকভাবে সেনাবাহিনীতে নিয়োগদান নীতি" চালু করতে বাধ্য হয়েছে।
৩) সেনাবাহিনীর মাথাব্যথা মূলত মুক্তিবাহিনী, যারা দ্রুতই সংখ্যায় বৃদ্ধি পাচ্ছে, লড়াইয়ের অভিজ্ঞতা অর্জন করছে এবং ক্রমশঃ জটিল অস্ত্রশস্ত্র ব্যবহার করছে। বছরের শেষে, মুক্তিবাহিনী সক্ষমতা অর্জন করবে দখলদার বাহিনীর চেয়েও বেশি সংখ্যক যোদ্ধা মাঠে নামানোর। এটা জানা কথা যে, গেরিলা যোদ্ধাদের ঠেকানোর জন্য সাধারণত সৈন্যসংখ্যা অন্তত পাঁচগুণ বেশি হতে হয়।
অর্থনৈতিক
৪) পশ্চিম পাকিস্তানের অর্থনীতিতে ঘাটতি রয়েছে। তারা পূর্ব পাকিস্তান থেকে প্রাপ্ত রাজস্ব এবং বৈদেশিক মুদ্রার ওপর খুব বেশি নির্ভরশীল। পূর্ব পাকিস্তান থেকে বৈদেশিক মুদ্রা আয় করা,  এমনকি পূর্ব পাকিস্তানকে নিজস্ব উচ্চমূল্যের পণ্যের বাজার হিসেবেও ব্যবহার করা পশ্চিম পাকিস্তানের পক্ষে আর সম্ভব নয়।
৫) পাকিস্তানকে দেয়া বৈদেশিক অর্থসহায়তা, যার সিংহভাগই পশ্চিম পাকিস্তানে ব্যয় হতো, পাশ্চাত্য দাতা দেশগুলো সেটি কার্যতঃ বন্ধ করে দিয়েছে (যুক্তরাষ্ট্র ব্যতীত), যার ফলে বৈদেশিক মুদ্রায় অর্ধ বিলিয়ন ডলারের ক্ষতি হয়েছে, যা পাকিস্তানের বার্ষিক আমদানির অর্ধেক। বাংলাদেশে গণহত্যার পর থেকে যুক্তরাষ্ট্রের কংগ্রেস পাকিস্তানে যুক্তরাষ্ট্রের পাঠানো সকল সাহায্য বন্ধ করার পক্ষে, যতক্ষণ পর্যন্ত পরিস্থিতি স্বাভাবিক না হচ্ছে। চীন থেকে পাওয়া সহায়তার পরিমাণ কম এবং সেটা অর্থমূল্যের মাধ্যমে পরিশোধ করা হয় না।
৬) সামরিক খাতে ব্যয়ের পরিমাণ ১৯৬৫ সালে বার্ষিক ৪০০ মিলিয়ন ডলার থেকে বৃদ্ধি পেয়ে এখন বার্ষিক ৮০০ মিলিয়ন ডলার হয়েছে। যুদ্ধাস্ত্রের বেশিরভাগই আমদানি করতে হয়, এর ফলে সীমিত বৈদেশিক মুদ্রার একটা বড় অংশ ব্যয় হয়ে যায়। সামরিক অস্ত্রশস্ত্রের যেটুকু অভ্যন্তরীণ উৎপাদনহয়েথাকে, তাও হয় পশ্চিম পাকিস্তানে। এর ফলে, সকল অস্ত্রশস্ত্র পরিবহন করতে হয় ভারতীয় সমুদ্রসীমা ঘুরে এসে, যার ফলে খরচ হয় অত্যধিক। বাংলাদেশের অভ্যন্তরে পরিবহন করাটাও আরেকটা বড় সমস্যা, কারণ চট্টগ্রাম এবং বাংলাদেশের অভ্যন্তরের মধ্যে রেলপথ এবং সড়ক যোগাযোগ ব্যবস্থা অচল করে দেয়া হয়েছে।
রাজনৈতিক
৭) অর্থনৈতিক সমস্যাগুলোর সমাধান না করে পাকিস্তান সরকার বাংলাদেশে সামরিক প্রয়োজনকে সর্বোচ্চ অগ্রাধিকার দিচ্ছে। সামরিক ক্র্যাকডাউন খুব অল্প সময়ের মধ্যে সুচারুভাবে সমাপ্ত হবে, এ বিশ্বাসে পশ্চিম পাকিস্তানের ব্যবসায়ী গোষ্ঠী শুরুতে একে  সমর্থন দিয়েছিল। তারা এখন অসন্তুষ্ট। পাকিস্তানের ভবিষ্যতের ব্যাপারে আস্থার অভাবে বড় বড় ব্যবসায়ীরা এবং শিল্পমালিকরা কালোবাজারির মাধ্যমে তাদের ফান্ড বিদেশে পাঠিয়ে দিচ্ছে। মধ্যবিত্তরা এ দুর্গতি অনুভব করছে আরো বেশি, কারণ মার্চ মাস থেকে করের উচ্চহার এবং দ্রব্যমূল্যের উর্ধ্বগতি। শ্রমিকদের মধ্যেও দেখা দিচ্ছে অসন্তোষ।
৮) উত্তেজনা নিয়ন্ত্রণে রাখার জন্য পশ্চিম পাকিস্তানের অনেক রাজনৈতিক নেতাকে গ্রেপ্তার করা হয়েছে।এমনকি যিনি ইয়াহিয়া খানের সঙ্গে একত্রে চক্রান্ত করে বর্তমান সংকট সৃষ্টি করেছেন, সেই ভুট্টো নিজেও জনসম্মুখে “পশ্চিম পাকিস্তানে গৃহযুদ্ধের” সম্ভাবনার হুঁশিয়ারি দিয়েছেন। একইরকম বক্তব্য এর আগে দিয়েছিলেন ওয়ালি খান, যাঁর দল পশ্চিম পাকিস্তানে দ্বিতীয় সর্বোচ্চ আসন পেয়েছিল।
৯) পশ্চিম পাকিস্তানের সংখ্যালঘু সম্প্রদায়ের মধ্যে সম্প্রীতির অভাব ক্রমশ বাড়ছে। টিক্কা খান -- সেনাবাহিনীতে যাঁর উত্থান শুরু হয়েছিল ১৯৫৮ সালে, যখন তিনি নির্মমভাবে বোমাবাজি করে বেলুচি আদিবাসীদেরকে পশ্চিম পাকিস্তানের বশ্যতা স্বীকারে বাধ্য করেছিলেন – তাঁর অপসারণকে এটা অবশ্যম্ভাবী করে তুলেছে।
নৈতিক
১০) স্বাধীনতা আদায়ের সকল সংগ্রামেই আন্তর্জাতিক নৈতিক অনুভূতি সবসময় বড় ভুমিকা রেখে আসছে। বিদেশী দখলদার বাহিনীর দমন-পীড়নের পদ্ধতির বিরুদ্ধে জনমতের বিশ্বব্যাপী পরিবর্তন শেষ পর্যন্ত প্রধান প্রধান অঞ্চলে “[দখলদারদের] ইচ্ছের অভাবের” জন্ম দেয়, আন্তর্জাতিক ভাবমূর্তির অবক্ষয় ঘটায়। পুরো পৃথিবীর সাথে পাকিস্তানের রাজনৈতিক সম্পর্ক অবধারিতভাবে আরো খারাপ হবে, শুধুমাত্র সেসব সরকারগুলো বাদে যারা পাকিস্তানের অনুরূপ নীতি মেনে চলে (যেমন, মুসলিমপ্রধান উত্তর আফ্রিকার নাইজেরিয়া), অথবা যেসব দেশগুলো ব্যতীত যারা জনসমর্থিত শক্তি দমনে পাকিস্তানি ভাড়াটে সৈন্য ব্যবহার করে বা করতে পারে (যেমন, পারস্য সাগরের উপকূলবর্তী আরব দেশসমূহ)।
একজন কূটনীতিবিদ
ওয়াশিংটন ডি.সি.

শিরোনামঃ সম্পাদকীয় মুক্তিবাহিনী
সংবাদপত্রঃ বাংলাদেশ ভলিউম-১: নং- ৮
তারিখঃ ২২ অক্টোবর, ১৯৭১
.
সম্পাদকীয়
মুক্তিবাহিনী
গত এপ্রিলে বাংলাদেশের স্বাধীনতা ঘোষণার পর থেকে এই অঞ্চলে সবচেয়ে গুরুত্বপূর্ণ উন্নয়ন ছিল মুক্তিবাহিনীর আবির্ভাব।
মুক্তিবাহিনী সফলতার সাথে স্বাধীনতার জন্য বাঙ্গালীর সংগ্রামকে পুনর্জীবিত করেছে। সমগ্র বাংলাদেশ জুড়ে প্রতিরোধ আন্দোলন গড়ে উঠেছে এবং সমাজের সর্ব স্তরে তাদের সমর্থক রয়েছে। পশ্চিম পাকিস্তানের বৃহৎ স্বার্থে তারা বিধ্বংসী নয় বরং উন্নয়নশীল এবং বিশ্বব্যাপী গুরুত্বহীন হিসেবে পরিগণিত হলেও তারা প্রমাণ করছে যে তারা খুব ভয়াবহ অন্তর্ঘাত বজায় রাখতে সক্ষম।
মুক্তি বাহিনী আকারে, কৌশলে এবং দক্ষতায় উন্নতি করছে। তাদের দর্শনীয় কাজের মাঝে রয়েছে ঢাকায় অবস্থিত ইন্টারকন্টিনেল্টাল হোটেলের ব্যাপক ক্ষতি সাধন যা পশ্চিম পাকিস্তানী সেনা সদরদপ্তর এর দৃষ্টিসীমার মাঝে অবস্থিত। বাঙ্গালী নৌ কমান্ডোরা বাংলাদেশ বন্দরে ডজন খানেক পশ্চিম পাকিস্তানী এবং বিদেশি জাহাজ ডুবিয়ে দিয়েছে। যেহেতু ইয়াহিয়া খানের সেনাবাহিনী বিদেশি স্বার্থের পর্যাপ্ত নিরাপত্ত দিতে ব্যর্থ হয়েছে, ব্রিটিশ শিপিং লাইন এরই মধ্যে বাংলাদেশে সব ধরনের নৌ চলাচল স্থগিত করেছে।
এছাড়াও যখন থেকে মুক্তিযোদ্ধারা যখন থেকে পশ্চিম পাকিস্তানের বিরুদ্ধে লড়াই করা শুরু করেছে তখন থেকে ১৫৭ টি প্রধান সড়ক এবং রেল ব্রিজ ক্ষতিগ্রস্থ হয়েছে। তারা বাংলাদেশের প্রধান রেল যোগাযোগ বন্ধ করে দিয়েছে। সড়ক যোগাযোগও বন্ধ হয়ে রয়েছে কারণ ব্রিজগুলো মেরামতের আওতার বাইরে ক্ষতিগ্রস্থ হয়েছে এবং নৌ যোগাযোগ ব্যবস্থা সার্বক্ষণিক ভাবে মুক্তিযোদ্ধাদের দ্বারা বাধাগ্রস্থ হচ্ছে।
বীর বাঙ্গালী মুক্তিযোদ্ধাদের প্রতি প্রদীপ্ত শ্রদ্ধা নিবেদন করে দ্য নিউ ইয়র্ক টাইমস (অক্টোবর ১৭) লিখেছে, যদি ভিয়েতকংরা ছয় মাস পরে এরকম করতে পারত তাহলে তারা এটাকে একটি ভালো সূচনা হিসেবে মূল্যায়ন করত।
সাধারন ভাবে বলতে গেলে, মুক্তিবাহিনী ব্যাপক ভাবে সেনা শাসনের আইন, আদেশ এবং সরকারি প্রশাসন নিয়ন্ত্রণ ক্ষমতার ক্ষতিসাধন করেছে। এটি ইয়াহিয়া খানের সেনাবাহিনীর মাঝে বিষন্নতা এবং হতাশা বাড়াতে সাহায্য করেছে। অতি সম্প্রতি মুক্তিযোদ্ধারা তাদের বিরুদ্ধে হাতাহাতি লড়াইয়ে লিপ্ত হয়েছে এবং পশ্চিম পাকিস্তানী সেনা বাহিনী এরই মাঝে অবাধ্যতারা চিহ্ন দেখাতে শুরু করেছে।
মনোবলহীন পশ্চিম পাকিস্তানের দখলদার বিরুদ্ধে মুক্তিবাহিনীর বিজয় অবশ্যম্ভাবী। আমেরিকার গৌরবময় স্বাধীনতা যুদ্ধ এবং আলজেরিয়ার মুক্তির সংগ্রামের মতই এই বিজয় নিশ্চিত।
.

অনুবাদঃ ওমার ফাইলাসূফ 
[bookmark: page_738]<৬, ৯০, ৭৩৮> 
শিরোনামঃ সম্পাদকীয়ঃ ইয়াহিয়ার কৌশল
সংবাদপত্রঃ বাংলাদেশ ভলিউম ১ নং ৯ 
তারিখঃ ২৯ অক্টোবর, ১৯৭১ 
.
ইয়াহিয়ার কৌশল
রাজনীতির মাঠের সবচেয়ে সরল কথাটাও মোড়ানো থাকে বিভ্রান্তির পুরু চাদরে। এ প্রসংগে বলা যায়, ভারতের বিরুদ্ধে ইয়াহিয়া সম্প্রতি যে সর্বাত্বক যুদ্ধের হুমকি দিয়েছেন, পরিস্থিতির বিচারে তা যতই সোজা সাপটা শোনাক, এর অন্তর্নিহিত অর্থ যথেষ্টই বিভ্রান্তিকর। 
.
এখন যেহেতু যত দিন যাচ্ছে পূর্বে ঔপনিবেশিক শাসনের ভিত দুর্বল হয়ে পড়ছে, পশ্চিমের  জেনারেলদের শাসন কায়েম রাখার জন্য তুরুপের শেষ তাস হিসাবে ইয়াহিয়া খান সামনে এনেছেন “ভারত ভাঙ্গা”র স্লোগান।
.
ইয়াহিয়ার সর্বাত্বক যুদ্ধের ঘোষনাকে বিভ্রান্তিকর বলার কারণ হলো, বিগত যুদ্ধগুলিতে ভারতের বিরুদ্ধে পশ্চিম পাকিস্তানী সেনাদের ব্যার্থতার বিষয়ে তিনি ভালোভাবেই অবগত আছেন। কিন্তু প্রপাগান্ডা যে বিষয়টাকে আড়াল করে ফেলছে তা হলো এই ফাঁকা হুমকীর পেছনে ইয়াহিয়ার মূল উদ্দেশ্য হলো আন্তর্জাতিক হস্তক্ষেপ আদায় করে পুর্ব ও পশ্চিমে খানের শাসনের ভীত অটুট রাখা।
.
ইয়াহিয়া মূলত বিশ্বকে একটা ধারনা দেয়ার চেষ্টা করছেন যে ভারত যদি অনুপ্রবেশকারী ও এজেন্টদের বাংলাদেশ থেকে সরিয়ে নেয়, তিনি খুব সহজেই “আভ্যন্তরীণ বিষয়” ফয়সালা করে ঢাকায় একটি তাবেদার সরকার প্রতিষ্ঠা করতে সমর্থ হবেন। তবে “কতিপয় ভারতীয় অনুপ্রবেশকারী আর এজেন্ট” মিলে কিভাবে গোটা বাংলাদেশে কিভাবে এতো জটিল সমস্যা বাধিয়ে দিতে পারলো, তা এক আশ্চর্যের ব্যাপার বটে।অপরদিকে বাংলাদেশ যে ধীরে ধীরে বাঙ্গালী মুক্তি বাহিনীর নিয়ন্ত্রনে চলে আসছে এই সত্য কবুল করতে ইয়াহিয়া দৃশ্যতই লজ্জা বোধ করছেন। তবে, বাংলাদেশের এই স্বাধীনতা সংগ্রামের বৈশ্বিক স্বীকৃতি বিলম্বে আসার কারণ ইয়াহিয়ার বিদেশী সামরিক মিত্রদেশগুলো, যারা এখনি তাকে খরচের খাতায় ফেলে দিতে দ্বিধান্বিত্ত। 
.
ইয়াহিয়া এখন দিন গুনছেন কবে তিনি দেশে একটা শাসনতন্ত্র তৈরি করে এসেম্বলির শূন্য আসনগুলো ভরাট করার কাজে মনোনিবেশ করতে পারবেন, সামরিক বাহিনীর ছত্রছায়ায় একটা বেসামরিক সরকার গঠন করার জন্য তিনি ইতোপুর্বে গোটা এসেম্বলির প্রায় অর্ধেক নির্বাচিত জনপ্রতিনিধিদের বরখাস্ত করেছেন। সম্ভবত উনার ধারনা হয়েছিলো তিনি সহজেই এই ভুয়া গনতন্ত্র দেখিয়ে আন্তর্জাতিক মহলে সহানুভূতি আদায় করে নিতে পারবেন। 
.
কিন্তু মুক্তিবাহিনী তার সমস্ত হিসাব নিকাশের ছক পালটে দিয়েছে। এখন তারা ক্রমান্বয়ে পশ্চিম পাকিস্তানী সেনাদের উপর আক্রমনের জোর বাড়িয়ে দিচ্ছে। যুদ্ধের মাঠে নাস্তানাবুদ ইয়াহিয়া এখন সমস্ত শক্তি নিয়োগ করেছেন বাংলাদেশের স্বাধীনতা বিরোধী প্রপাগান্ডা চালানোর কাজে। কিন্তু প্রকৃতপক্ষে তার এই প্রপাগান্ডার প্রভাব যে বাংলাদেশে বা বাইরের বিশ্বে পড়বে না এবং পশ্চিম পাকিস্তানের অন্যায় সামরিক শাসন যে এর দ্বারা ন্যায্যতা পাবে না, তা বলাই বাহুল্য।
.
.
অনুবাদঃ সৈকত জয়ধর
[bookmark: page_739]<৬, ৯১, ৭৩৯> 
শিরোনামঃ জাতিসংঘ মিশন উঠে যেতে পারে
সংবাদপত্রঃ বাংলাদেশ ভলিউম ১ নং ১২ 
তারিখঃ ১৯ নভেম্বর, ১৯৭১ 
.
"জাতিসংঘের মিশন প্রত্যাহার হতে পারে"

ঢাকা, ১০ নভেম্বরঃ বাংলাদেশে জাতিসংঘের জরুরি মিশনের প্রধান শীঘ্রই একটি প্রতিবেদন সহ নিউইয়র্কের উদ্দেশ্যে ঢাকা ত্যাগ করবে যেখানে বলা হয়েছে যুদ্ধের ক্রমবর্ধমান হার সেখানে মিশনের কার্যক্রম পরিচালনা অসম্ভব করে তোলার হুমকি দিচ্ছে- বালটিমোর সান, নভেম্বর ১১ এর রিপোর্ট।

বাংলাদেশে মিশনের প্রধান ও জাতিসংঘের সহকারী মহাসচিব পল মার্ক-হেনরি স্বাধীন এলাকার পৌছাতে বিপত্তির সম্মুখীন হচ্ছেন। অনেক বিদেশী সংবাদদাতা তাদের প্রতিবেদনে বলেছেন, কমপক্ষে বাংলাদেশের এক চতুর্থাংশ অঞ্চল এখন বাংলাদেশ সরকারের নিয়ন্ত্রনে আছে। ঢাকা থেকে বালটিমোর সানের প্রতিবেদক জন উডরাফ জানিয়েছেন, আশা করা হচ্ছে মার্ক হেনরি মহাসচিব ইউ থান্ডের কাছে সরাসরি প্রতিবেদন পেশ করবেন যে, মুক্ত অঞ্চলগুলোতে নতুনভাবে প্রস্তুতি গ্রহন ছাড়া পৌছানো অসম্ভব, বাংলাদেশ সরকারের অনুমতিও যে প্রস্তুতির অংশ।

দ্য সান এর প্রতিবেদক উডরফ আরও চিহ্নিত করেছেন যে বাংলাদেশে পশ্চিম পাকিস্তানী জেনারেলরা এখনও জাতিসংঘ মিশনকে জনগণের কাছে সরাসরি খাবার পৌছে দেয়ার অনুমতি দানে রাজি হয় নি।
.
.

অনুবাদঃ সৈকত জয়ধর 
[bookmark: page_740]<৬, ৯২, ৭৪০> 
শিরোনামঃ মানব সৃষ্ট ধ্বংসলীলা
সংবাদপত্রঃ বাংলাদেশ ভলিউম ১ নং ১৪ 
তারিখঃ ৩ ডিসেম্বর, ১৯৭১ 
.
"মানবসৃষ্ট দুর্যোগ"
বাংলাদেশে "মানবসৃষ্ট দুর্যোগ" নিয়ে করা প্রথম সন্তোষজনক চলচ্চিত্র প্রতিবেদন উপস্থাপন করা হয়েছিল ২৬ নভেম্বর এন, বি, সি নেটওয়ার্কের মাসিক অনুষ্ঠান "ক্রনোলগ"-এ।

তথ্যচিত্রটি রচনা, প্রযোজনা, পরিচালনা ও বর্ণনা করেছেন বব রজারস, যিনি কিনা বাংলাদেশে এবং ভারতের বিভিন্ন শরণার্থী শিবিরে প্রায় দুই মাস কাটিয়েছেন। 

মুক্তিবাহিনীর অপারেশনের এক্সক্লুসিভ সচিত্র প্রতিবেদন সংগ্রহের জন্য রজারস বেশ কয়েকবার অধিকৃত বাংলাদেশে গোপনে প্রবেশ করেছেন। বাংলাদেশের উল্লেখযোগ্য অংশ নিয়ন্ত্রণকারী বড় একদল বাঙালী গেরিলাবাহিনীর সঙ্গে এন, বি, সি এর প্রতিবেদক দল চারদিন অতিবাহিত করে।

অধিকৃত বাংলাদেশে ভিন্ন এক যাত্রায় এন, বি, সি এর কর্মীবৃন্দ পশ্চিম পাকিস্তানী সামরিক বাহিনী কর্তৃক সম্প্রতি ধ্বংস হওয়া এক বাঙালী গ্রামের চলচিত্র ধারন করতে সক্ষম হন।

চলচিত্রের বিভিন্ন সময়ে পশ্চিম পাকিস্তানী সামরিক জান্তার অব্যাহত নৃশংসতা এবং বাঙালী নারীর উপর হামলার চিত্র ফুটে ওঠে। কখনও আবার ফুটে ওঠে ভারতে বাঙালী শরণার্থী শিবিরের জীবনযাত্রা।

রজারস, যিনি কিনা গত দশ বছরে সংগঠিত হওয়া অনেক সহিংস ঘটনার উপর অত্যন্ত প্রশংসিত চলচিত্র প্রতিবেদন তৈরি করেছেন, তিনি বাংলাদেশের ঘটনাবলী সম্পর্কে তার ধারাভাষ্যে বলেছেন, "আমি যেসকল ঘটনার সম্মুখীন হয়েছি, তার মধ্যে এটাই সবচেয়ে বিভীষিকাময়। এবং সবচেয়ে দুঃখজনক ব্যাপার হল তাবৎ দুনিয়া চুপচাপ বসে আছে এবং এমন একটি ঘটনা গটে যেতে দিচ্ছে।"

তথ্যচিত্রটি সম্পর্কে মন্তব্য করতে গিয়ে ২৭ নভেম্বরের ওয়াশিংটন পোস্ট বলেছে, "দক্ষতার সঙ্গে নির্মিত, এমন আপোষহীন বিবরণ, যার জন্য প্রয়োজন ছিল প্রচন্ড শারীরিক ও নৈতিক শক্তির।"

বাস্তবিক অর্থেই তথ্যচিত্রটি ছিল অসাধারণ। এটি আমেরিকান কমিউনিকেশন মিডিয়ার দক্ষতা, বিশেষ করে এন,বি,সি টিমের সৃষ্টিশীলতার পরিচয় বহন করে। বাংলাদেশে প্রতিনিয়ত ঘটে যাওয়া শোকাবহ ঘটনাসমূহ লাঘব করতে সাহায্য করার উদ্দেশ্য নিয়ে নির্মিত অনুষ্ঠানকে পৃষ্ঠপোষকতা করায় আমরা বব রজারস, তার দলের সদস্যবৃন্দ ও এন,বি,সি নেটওয়ার্ককে অভিনন্দন জানাই।
.
.

অনুবাদঃ নিয়াজ মেহেদী 
[bookmark: page_741]<৬, ৯৩, ৭৪১> 
	শিরোনাম 
	সংবাদপত্র
	তারিখ

	বাংলাদেশ আন্দোলন কর্মসূচী
	বাংলাদেশ ভলিউম. ১ : নং. ১৪
	৩ ডিসেম্বর, ১৯৭১




				বাংলাদেশ নিয়ে অনুষ্ঠান সমূহ

	বাংলাদেশের রাষ্ট্রদূত এম.আর. সিদ্দিকী রবিবার ৫ ডিসেম্বর রাত ১১:৩০ মিনিটে চ্যানেল ২৯ এ একঘন্টা ব্যাপী একটি অনুষ্ঠানে উপস্থিত থাকবেন, এছাড়া ভারত ও পাকিস্তানের প্রতিনিধিরাও অংশ নিবেন।

	ওয়াশিংটনের অনেকেই ২৪শে নভেম্বর চ্যানেল ২৬ এ বাংলাদেশের রাষ্ট্রদূতকে প্রথমবারের মত দেখেন, যখন তিনি পাকিস্তানের রাষ্ট্রদূতের প্রোপাগান্ডার সমুচিত জবাব দিচ্ছিলেন যেটি আগের রাতে একই অনুষ্ঠানে প্রচারিত হয়েছিল। বাংলাদেশ মিশনের ডেপুটি চীফ এনায়েত করিমকে অনুরোধ করলে সেও অনুষ্ঠানে অংশ নেন এবং বাংলাদেশ সরকারের সাথে পাকিস্তানি শাসক বা আমেরিকান সরকারের যেকোন চুক্তির কথা অস্বীকার করেন।

	শেষ আগস্ট মাস থেকে যখন দেশের রাজধানীতে বাংলাদেশ মিশন স্থাপন করা হয়েছিল রাষ্ট্রদূত সিদ্দিকি তখন থেকেই বাংলাদেশের স্বাধীনতার ব্যাপারটি ব্যাখ্যা করার জন্য বিভিন্ন দেশে ব্যাপকভাবে ভ্রমন করছেন। সে বোস্টন, ডেট্রয়েট, লস এঞ্জেলেস, স্যান ফ্রান্সিস্কো, ডেভিস, ডেনভার, আলবেনি এবং বেথেলেমে টিভি এবং পত্রিকায় সাক্ষাৎকারের আয়োজন করেন। এছাড়াও রাষ্ট্রদূত সিদ্দিকি ইউ.এস এবং কানাডার বিভিন্ন ক্যাম্পাসে ছাত্র এবং শিক্ষকদের সাথেও কথা বলেছেন। 

ইউ.এস এ খৃষ্টানদের চার্চের ন্যাশনাল কাউন্সিল ১০ নভেম্বর বাংলাদেশ, ইন্ডিয়া ও পাকিস্তানের জনপ্রতিনিধিদের নিয়ে ওয়াশিংটনে বাংলাদেশের অবস্থা নিয়ে একটি আলোচনা সভা আয়োজন করে। বাংলাদেশ মিশনের ডেপুটি চীফদের উদ্দেশ্য করে, এনায়েত করিম বলেন, বাংলাদেশ এখন একটি বাস্তবতা এবং পশ্চিম পাকিস্তানের সাথে সহাবস্থান করা বাংলাদেশের মানুষের পক্ষে অসম্ভব।

পশ্চিম পাকিস্তানের প্রতিনিধিরা আলোচনাসভায় পৌঁছলেও বাংলাদেশ মিশনের সদস্যদের দেখার পর অংশ নিতে অস্বীকৃতি জানায়। আলোচনা সভার আয়োজকদের সারাংশ প্রতিবেদনে দেখা যায় যে, পশ্চিম পাকিস্তানী কূটনীতিকদের “ইহা পূর্বের ধারনার বিপরীত ছিল যে এই অধিবেশনের আয়োজন সন্তোষজনক”

বাংলাদেশের উপদেষ্টা এস.এ. এম.এস. কিবরিয়া, এ.এম.এ মুহিথ এবং এস.এ.আর মতিনুদ্দিন বিভিন্ন আমেরিকান বিশ্ববিদ্যালয়ের ক্যাম্পাসে ছাত্র ও শিক্ষকদের উদ্দেশ্যে বক্তৃতা রাখেন। এছাড়াও বাংলাদেশের সংগ্রামের জন্য সমর্থন চাইতে তারা টিভি এবং রেডিওতে সাক্ষাৎকার দিচ্ছেন।
.

					বাংলাদেশের স্বীকৃতি

	এটা সর্বজনবিদিত যে ২৫ শে মার্চের রাতে যখন পাকিস্তানের হবু প্রধানমন্ত্রী শেখ মুজিবর রহমানকে গোপনে পশ্চিম পাকিস্তানে একটি অজানা স্থানে উড়িয়ে নিয়ে বন্দী করা হয়েছিল এবং ইয়াহিয়ার সেনাপতি টিক্কা খান নিরস্ত্র বেসামরিক লোকজনের বিরুদ্ধে অ্যাকশনে নামেন, পাকিস্তানের তখনি মৃত্যু হয়। সে রাতে এক আতংকের রাজত্ব লেলিয়ে দেয়া হয়েছিল। বুদ্ধিজীবী এবং রাজনৈতিক নেতাদের ঢাকার রাস্তায় গুলি করে হত্যা করা হয়েছিল। পশ্চিম পাকিস্তানের তথাকথিত পেশাদার সৈনিকরা নারীদের ধর্ষণ করে এবং শিশুদের বেয়নেট দিয়ে খুঁচিয়ে হত্যা করে। একজন মানুষের নিয়মতান্ত্রিক ধ্বংসযজ্ঞ সমগ্র বাংলাদেশে সংঘটিত হয়েছিল। ইয়াহিয়ার গণহত্যার রেকর্ড হিটলারকেও ম্রিয়মাণ করে দিয়েছিল। বাংলাদেশ একটি নিয়মতান্ত্রিক বদ্ধ গণহত্যার মল্লভূমিতে পরিনত হয়েছে। সংক্ষেপে এটাই বাংলাদেশের সৃষ্টির পিছনের পটভূমি।

	বাংলাদেশকে বিধিসম্মত ভাবে স্বীকৃতি দেয় ভারত এবং আরেক প্রতিবেশী ভূটান। গণপ্রজাতন্ত্রী বাংলাদেশকে আনুষ্ঠানিক কূটনৈতিক স্বীকৃতি দেয়ার সময় ভারতের প্রধানমন্ত্রী মিসেস ইন্দিরা গান্ধী ৬ ডিসেম্বর নয়াদিল্লীতে সংসদে বলেন “বাংলাদেশের মানুষ তাদের অস্তিত্ব রক্ষার জন্য লড়াই করছে এবং ভারতের জনগন লড়ছে অত্যাচারী কে প্রতিহত করতে এবং এখন তারা নিজেদের একই লড়াইয়ের স্বপক্ষে পেয়েছে। মিসেস গান্ধী বলেন ভারত দ্বারা বাংলাদেশের স্বীকৃতি কোন আবেগের বশবর্তী হয়ে দেয়া হয়নি বরঞ্চ বাংলাদেশে বিদ্যমান বর্তমান পরিস্থিতির বাস্তব পর্যালোচনা করেই দেয়া হয়েছে। আসলে স্বীকৃতি একটু বিলম্বিত করা হয়েছিল যতক্ষন পর্যন্ত না মুক্তিবাহিনী এযাবৎ পশ্চিম পাকিস্তানের দখলে থাকা প্রায় সকল ভূখণ্ড স্বাধীন করে এবং কার্যকরী নিয়ন্ত্রণ প্রতিষ্ঠিত করে। বাংলাদেশ সরকার সুপ্রতিবেশী সুলভ সম্পর্কের ভিত্তি স্থাপনের জন্য “সাহসী এবং দৃঢ়সংকল্প” পদক্ষেপ নেয়ার জন্য ভারতকে অভিনন্দন জানান। 

	১৭৭৮ সালে ফ্রান্স যখন ইউনাইটেড স্টেটসকে স্বীকৃতি দেয় তখন অনেকটা একই পরিস্থিতির উদ্ভব হয়েছিল। এটার এখন কোনই মূল্য নেই যে বাংলাদেশে বর্তমানে যে পরিস্থিতি বিরাজ করছে উইনাইটেড স্টেটস একই পরিস্থিতির শিকার হয়েছিল। আমেরিকান কলোনিগুলো একই ধরনের শোষণের শিকার হয়েছিল এবং কলোনিগুলোর কোন প্রতিনিধির উপস্থিতি ছাড়াই তাদের উপর চাপিয়ে দেয়া হয়ে হয়েছিল করের বোঝা। পুরনো এই দেশটি এবং নতুন দেশের মধ্যেও নতুন এই দুই দেশের আকর্ষণীয় মিল গুলোর কারনে আমরা আশাবাদী হই যে ইউনাইটেড স্টেট্‌স গনপ্রজাতন্ত্রী বাংলাদেশকে স্বাধীনতা ও গণতন্ত্র রক্ষায় সঙ্গী হিসেবে স্বীকৃতি দিবে। কূটনৈতিক সম্পর্ক চালূ করার মাধ্যমে বর্তমানে যে বন্ধুত্বপূর্ণ সম্পর্ক ইতোমধ্যে বিরাজ করছে তা আরও দৃঢ় হবে।

	গণপ্রজাতন্ত্রী বাংলাদেশকে স্বীকৃতি দিতে আন্তর্জাতিক সম্প্রদায়ের প্রতি বাংলাদেশের পররাষ্ট্র মন্ত্রী আহবান জানিয়েছেন। এটা আমাদের আশা যে বিশ্ব সম্প্রদায় বাংলাদেশকে পূর্ন কূটনৈতিক স্বীকৃতি প্রদানের মাধ্যমে বাংলাদেশের আহবানে পর্যাপ্তরূপে সাড়া দিবেন। 
.
.

শিরোনামঃ সম্পাঃ বাংলাদেশ
সংবাদপত্রঃ বাংলাদেশ লিবারেশন সাপ্লিমেন্ট 
তারিখঃ ১৬ ডিসেম্বর, ১৯৭১ 
.
বাংলাদেশ 
আজ স্থানীয় সময় সকাল ৬:০১ মিনিটে বাংলাদেশ সম্পুর্ণরুপে শত্রুমুক্ত হয়। জয় বাংলা: বাংলার জয়। এই দিনটি আমাদের জাতীয় ইতিহাসের একটি গ্লানিকর পর্যায়ের পরিসমাপ্তিকে ইঙ্গিত করে।
এই গুরুমুহুর্তে আমাদের চিন্তাজুড়ে রয়েছেন আমাদের জাতির পিতা, শেখ মুজিবর রহমান। আজ সাড়ে সাত কোটি বাঙালী ও বিশ্বের সকল স্বাধীনতাপ্রিয় জনগণ এই বীর নেতাকে স্যালুট জানায় এবং তার দ্রুত মুক্তির জন্য প্রার্থনা করে।
এটা একটি নতুন ও মহান জাতির শুরু। আমরা বাংলাদেশ মুক্তিবাহিনী ও ভারতীয় বাহিনীকে শুভেচ্ছা ও উষ্ণ অভিনন্দন জানাই। গভীরতম কৃতজ্ঞতা প্রকাশ করছি বিদেশে আমাদের বন্ধুদের প্রতি।
বাংলাদেশের এই জন্ম শান্তি, স্বাধীনতা ও গণতন্ত্রমুখী আমাদের উদ্দেশ্যকে বিশ্বের সামনে তুলে ধরার এক অসাধারণ সুযোগ সৃষ্টি করে দিয়েছে। এই খুশির দিনে এই শুভক্ষনে আমরা আমাদের অস্থায়ী রাষ্ট্রপতি এবং প্রধানমন্ত্রীর সাথেই আছি, যারা জাতির প্রতি অনুরোধ জানিয়েছেন সেই সব অবাঙালী নাগরিক, যারা কিনা বাংলাদেশে মানবতার বিরুদ্ধে পৈশাচিক অপরাধ সংগঠিত করেছে, তাদের উপর প্রতিশোধ না নিতে। বিজয়ের এই ক্ষনে আমাদের মহানুভব হতে হবে এবং ক্ষমাশীল হতে হবে আমাদের শত্রুদের প্রতি। আমাদের কর্মকাণ্ড ও আচরনেই বিশ্বের সামনে প্রমাণ করতে হবে যে আমরা আমাদের স্বাধীনতার জন্য সম্পূর্ণ যোগ্য। 
দেশের সকল নারী ও পুরুষের প্রতি আমাদের আবেদন একটি নতুন জাতি প্রতিষ্ঠার জন্য অবিরাম সংগ্রাম চালিয়ে যাওয়ার, যার জন্য তারা ইতিমধ্যেই অপরিসীম কষ্ট ও ত্যাগ স্বিকার করেছেন।
সত্যিকার অর্থেই এটি একটি অম্লমধুর বিজয়। লক্ষ লক্ষ মানুষ তাদের জীবন দিয়েছে দেশের স্বাধীনতা রক্ষার জন্য, অগণিত মানুষ স্বিকার করে নিয়েছে সীমাহীন ভোগান্তি। অগণিত বাসস্থান ধ্বংস করে দেয়া হয়েছে, দেশের অর্থনৈতিক অবকাঠামো আজ ধ্বংসের দাড়প্রান্তে। এই সবকিছুই এখন প্রধান চিন্তাধারা, কিন্তু তন্মধ্যেও স্বাধীনতার স্পন্দনশীল বাস্তবতা যেন অনন্ত জাগ্রত অনুভূতি।
.
.
অনুবাদঃ সৈকত জয়ধর 

শিরোনামঃ কংগ্রেস সদস্যগণ কর্তৃক বাংলাদেশের স্বীকৃতি প্রস্তাব
সংবাদপত্রঃ বাংলাদেশ ভলিউম ১ নং ১৬ 
তারিখঃ ১৭ ডিসেম্বর, ১৯৭১ 
.
বাংলাদেশের স্বীকৃতির জন্য মার্কিন কংগ্রেস সদস্যদের অনুবন্ধ (রেজোলিউশন) পেশ 
.
মার্কিন কংগ্রেস সদস্য পল এন. ম্যাকক্লস্কি এবং হেনরি হেলস্টস্কি ৯ ডিসেম্বর প্রকাশিত দু'টি ভিন্ন ভিন্ন অনুবন্ধে মার্কিন উপনিবেশ-বিরোধী ঐতিহ্য মোতাবেক গণপ্রজাতন্ত্রী বাংলাদেশকে একটি স্বাধীন ও সার্বভৌম রাষ্ট্র হিসেবে পূর্ণ কুটনৈতিক স্বীকৃতি দানের জন্য মার্কিন সরকারের প্রতি জোড় দাবি জানিয়েছেন।

ম্যাকক্লস্কি
রিপাবলিকান প্রেসিডেন্ট পদপ্রার্থী, কংগ্রেস সদস্য ম্যাকক্লস্কি এক প্রেস বিজ্ঞপ্তিতে বলেছেন, "বাঙালীদের উপর পশ্চিম পাকিস্তানী সেনাবাহিনীর অত্যাচারের পরিপ্রেক্ষিতে এটাই প্রতীয়মান হয় যে, পশ্চিম ও পূর্ব পাকিস্তানের পুনর্মিলনী কোনদিন সম্ভব নয়।"

হেলস্টস্কি
কংগ্রেস সদস্য হেলস্টস্কি, যিনি ৯ ডিসেম্বর হাউস অফ রিপ্রেজেন্টেটিভসে অনুবন্ধটি উপস্থাপনা করেছিলেন, তিনি বাংলাদেশ সম্পর্কে মার্কিন পলিসির সমালোচনা করে বলেন, "আওয়ামীলীগ ও পূর্ব বাংলার বেসামরিক জনগণের উপর জঘন্য নিপীড়নের দ্বারা পাকিস্তানী সরকার ওই অঞ্চলের জনগণের আনুগত্যের উপর তাদের সকল দাবি প্রত্যাখ্যান করেছে।"

বাংলাদেশের প্রধানমন্ত্রী
এদিকে বাংলাদেশের প্রধানমন্ত্রী তাজউদ্দীন আহমেদ ৮ ডিসেম্বর এক বেতারবার্তায় বিশ্বের অন্যান্য জাতির প্রতি গণপ্রজাতন্ত্রী বাংলাদেশকে স্বীকৃতি দানের ক্ষেত্রে ভারত এবং ভুটানকে অনুসরণ করার উদাত্ত আহ্বান জানিয়েছেন।
.
.

অনুবাদঃ মুশফিকুর রহমান অমিও

শিরোনামঃ পর্যালচনা
সংবাদপত্রঃ বাংলাদেশ ভলিউম ১ নং ১৬ 
তারিখঃ ১৭ ডিসেম্বর, ১৯৭১ 
.
পৃথিবীতে স্বাধীনতা ও গণতন্ত্রের জন্য সবচাইতে পুরাতন প্রতিরক্ষা বাহিনী হল আমেরিকারর এবং সবচাইতে নতুন বাংলাদেশের।বাংলাদেশের মুক্তিযুদ্ধ, যার সফল সমাপ্তি হয়ে ছিল, তা পৃথিবীজুড়ে হওয়া উপনিবেশিক শোষণ থেকে মুক্তির আন্দোলনের অংশ ছিল।এই আন্দোলন ১৭৭৫ সালে উত্তর আমেরিকা তে শুরু হয়েছিল। বাংলাদেশের স্বাধীনতা সংগ্রামের সাথে প্রায় দুই দশক আগে আমেরিকান দেশপ্রেমিক দের স্বাধীনতা যুদ্ধের কোনো পার্থক্য ছিল না। আমেরিকান উপনিবেশ গুলোর মতই পূব  পাকিস্তানও বহুদুরের পরাশাসকদের স্বার্থ উদ্ধারের জন্য শোষিত হচ্ছিল।আমেরিকানদের মত তাদেরও অত্যাচারী পশ্চিম পাকিস্তানি শোষকদের কর দিতে হত, কিন্তু পশ্চিম পাকিস্তানিরা বাঙালিদের উন্নতির প্রতি উদাসীন ছিল। তাই আমেরিকান দের মত বাঙালিরাও তাদের নিজেদের আত্মনিয়ন্ত্রণের অবিচ্ছেদ্য অধিকার প্রয়োগের জন্য নিজেদের মধ্য থেকে প্রতিনিধি নির্বাচিত করতে চাইল।বাঙালিরাও আমেরিকান দের মত জয়ী হল। তারা স্বাধীনতা,সমতা,মুক্তি এবং ন্যায়বিচারের সহজাত অধিকার লাভ করল। আমেরিকানদের মত বাঙালিরাও "জনগণের সরকার,জনগণের দ্বারা সরকার,জনগণের জন্য সরকার" প্রতিষ্ঠা করে।
.
আমেরিকার স্বাধীনতা যুদ্ধ 
আমেরিকানরা আটলান্টিক মহাসাগরের অপরপাশে ৩০০০ মাইল দূরে অবস্থিত ব্রিটিশদের শাসন দ্বারা শোষিত হচ্ছিল। তারা কোনোরূপ বিবরণ ছাড়াই আমেরিকান দের উপর করারোপ করতে শুরু করল। আমেরিকান উপনিবেশিকরা পশ্চিমের প্রভাব নষ্টের আদেশ, পরাসেনাবাহিনীর ভরণপোষণ,তাদের পশ্চিম ভারতীয় সংস্কৃতির উপর বিধি নিষেধ এবং হস্তক্ষেপ করা, বৈদেশিক বাণিজ্যে ক্ষতি ইত্যাদি কারণে ব্রিটিশ দের প্রতি অভিযোগ প্রকাশ করে।
প্রথমে ব্রিটিশদের কাছে আমেরিকানরা তাদের অধিকার দাবী করে। ব্রিটিশরা উপনিবেশিকদের উপর সশস্ত্র হামলা করে তাদের প্রভুত্ব জাহির করে।ক্রমেই আমেরিকান দেশপ্রেমিক রা বুঝতে পারে যে তাদেরকে তাদের অধিকার আদায় করতে হলে ব্রিটিশ সাম্রাজ্য থেকে বেড়িয়ে আসতে হবে। 
অবশেষে ১৭৭৫ সালে মুক্তিযুদ্ধ শুরু হয়। ব্রিটিশ রাজ্য ১৭৭৫ সালের ২৩ আগস্ট একে রাজবিদ্রোহ বলে ঘোষণা দেয়।ব্রিটিশ সৈন্যরা গণহত্যা শুরু করে যার জন্য আমেরিকার স্বাধীনতারর জন্য দ্বিতীয় মহাদেশীয় মহাসভা গঠিত হয়।
অবশেষে, আমেরিকান উপনিবেশিকরা বৈদেশিক সাহায্য নিয়ে বৃটিশ পরাজিত করে। আমেরিকার স্বাধীনতা ঘোষণা পৃথিবীর স্বাধীনতা আন্দোলনের ইতিহাসের সবচাইতে গুরুত্বপূর্ণ ঘটনা। ঘোষণাটি, সব মানুষই সমান এবং সবারই স্বাধীনভাবে বাঁচার অধিকার আছে।
.
বাংলাদেশের স্বাধীনতা যুদ্ধ
২৪ বছর ধরে বাঙালিরা রাজনৈতিক ও অর্থনৈতিক শোষণ সহ্য করছিল এইভেবে যে হয়ত পশ্চিম পাকিস্তানিরা তাদের ভুল বুঝতে পারবে। আওয়ামীলীগ এর ছয় দফা আন্দোলনের মূল উদ্দেশ্য ছিল পাকিস্তানে বাঙালিদের সম্মানের সাথে বাঁচতে সক্ষম করা। কিন্তু ভারতীয় মহাসাগরের অপরপাশে ৩০০০ মাইল দূরে পাকিস্তানি শাসকেরা ছয় দফা আন্দোলনের মধ্যে পুরব পাকিস্তান হাতছাড়া হওয়ার আশংকা দেখতে পায়।
২৫ শে মার্চ ইয়াহিয়া খান পশ্চিম পাকিস্তানি সেনাবাহিনীকে নিরস্ত্র বাঙালিদের গণহত্যারর নির্দেশ দেয় এবং পূরব পাকিস্তানের নির্বাচিত প্রতিনিধিদেরকে দেশদ্রোহী ঘোষণা করা হয়।সেই মুহুরতে তারা এটা বুঝতে পারে পূরব পাকিস্তানের সাথে একত্রিত থাকা সম্ভব নয়।
বাঙালি মুক্তিবাহিনীরা স্বতঃস্ফূর্তভাবে যুদ্ধ করল। গত মাসে ১৫০,০০০ মুক্তিযোদ্ধা সহযোগে একটি সফল আক্রমণ পরিচালিত হয়। সারা বিশ্বের স্বাধীনতা প্রেমী মানুষেরা মুক্তিবাহিনীকে নৈতিক ও বস্তুগত সাহায্য করেছে।
.
বাংলাদেশের স্বাধীনতা ঘোষণা
বাংলাদেশের মুজিবনগরে নির্বাচিত প্রতিনিধিরা সার্বভৌম গণতান্ত্রিক বাংলাদেশের জন্মের ঘোষণা দেয়। ততকালীন রাষ্ট্রপতি সৈয়দ নজরুল ইসলাম সেই ঘোষণাতে বলেন “ বাংলাদেশকে তার আত্মনিয়ন্ত্রণের অধিকার সুরক্ষিত রাখার জন্য, পশ্চিম পাকিস্তানের উপনিবেশিক অত্যাচারের বিরুদ্ধে জাতীয় মুক্তি সংগ্রাম ছাড়া আর কোন সুযোগ দেওয়া হয়নি। ” 
.

অনুবাদঃ শিহাব শারার মুকিত

